
SPEM  de  te  Nobis  ex  optimis  initiis  praeceptam,  a  te  dein- 
ceps  opera  sedula  confirmatam,  in^enium  scilicet  ac  la- 
bores  tuos  multum  valere  posse  ad  S.  Thomae  Aquinatis  do- 
ctrinam  secundum  praescripta  Nostra  proferendam  et  illu- 
strandam,  exhibita  nuper  philosophiae  volumina  probe  exple- 
verunt.  Tu  enim,  hoc  apud  te  penitus  persuaso  quod  saepius 
a  Nobis  edictum  est,  tanto  meliorem  disciplinarum  fore  ra- 
tionem,  quanto  ad  doctrinam  eiusdem  Aquinatis  propius  ac- 
cesserit,  omne  tuum  otium  studiumque  in  eo  iamdiu  collocasti 
ut  veram  et  uberem  philosophiam,  quam  Peripatetici  in- 
choarunt,  Scholastici  perfecerunt,  ex  praecellentibus  Aristo- 
telis  et  Thomae  fontibus  sinceram  peteres,  et  quam  aptissime 
posses  docendo  impertires.  Ita  quum  frequentem  lectissi- 
mamque  iuventutem  ad  illam  disciplinam  praeclare  eduxeris, 
et  alia  ei  quaedam  praesidia  subinde  paraveris,  id  praeterea 
modo  e^isti  ut,  scriptis  in  eadem  re  editisque  operosis  libris, 
et  discipulorum  fructus  ad  maturitatem  firmares  et  studiosis 
late  pluribus,  in  tanta  errorum  colluvione  et  sanae  inopia 
doctrinae,  prodesses.  Quod  nobile  quidem  laborum  propo- 
situm,  si  docto  cuique  viro  ad  scribendum  incitamento  est, 
te  permovit  quum  maxime,  eius  Societatis  alumnum,  quae 
potiorem  iuventutis    institutionem    in  praecipuis  habet  mune- 

ribus,  quaeque  suos  tenet  sanctiore  lege  ut  Aquinatis  do- 
ctrinam  sequantur  ipsam  et  tradant.  Atque  amplam  tibi  g-ra- 
tiam  tum  qui  colunt  tum  qui  profitentur  haec  studia  habituri 
profecto  sunt:  te  namque  ad  intimam  philosophiam  expe- 
diente  iter,  laboriosae  rei  fidentia  plerisque  accrescet,  ipsisque 
illis  magistris  magnis,  Aristoteli  et  Thomae,  increbrescente 
gratia,  cog-natae  quoque  disciplinae  proficient.  Nos  equidem 
tibi  gratulamur  tale  confecisse  opus,  quod  prudentioris  iu- 
dicii  viris  admodum  probetur,  tamquam  in  genere  suo  opti- 
mum  valdeque  frugiferuni;  in  quo  collaudant  merito  rerum 
ordinem  et  cohaerentiam,  perspicientiam  veri,  refellendi  ner- 
vos,  concludendi  evidentiam,  sic  ut  exacuta  in  errores  novos 
arma  veterum  prompta  suppeditet.  Ouod  si  aliis  Nos  litteris 
tribuimus  tibi  laudes  de  singulari  plane  studio  obsequendi 
auctoritati  Nostrae  in  philosophia  ad  mentem  S.  Thomae 
instauranda,  eas  nunc  perlibenti  animo  duplicamus:  quippe 
res  tanta  est  tantique  in  omnes  partes  emolumenti,  quae  sol- 
licitudinem  Nostram  ad  constantes  eius  progressiones  intendat. 
lam  vero  tibi,  eum  diuturni  laboris  fructum  optanti,  ut  iuven- 
tutis  studia  et  amorem  erga  Doctorem  AngeUcum  scriptis 
tuis  commovere  possis  et  inflammare,  benigne  faveat  Deus, 
sapientiae  omnisque  boni  munificus  auctor:  et  quo  ad  id 
operis  usus  es  duce  ac  magistro,  eodem  apud  illum  patrono 
plena  vota  laeteris.  Nos  interim  tibi,  dilecte  fih,  paternae 
gratiae  et  caritatis  testem,  Apostolicam  benedictionem  ex 
animo   impertimus. 

Datum    Romae  apud  Sanctum  Petrum,    die    xiv    ianuarii 
an.  MDCCCxciii. 

Pontificatus  Nostri  anno  quintodecimo. 

LEO  PP.  XIII. 


<4>dydyaydydxb*d>dxl>ax'>>^»xfc<^ 


LECTORl    BENEVOLO 


De  philosophia  christiana  ad  mentem  S.  Thomae  Aquinatis 

instauranda. 


CUM  Supremus    Ecclesiae    catholicae    Magister   Leo    XIII 
statuisset    malis,  quae   in  hac  temporum  acerbitate  ho- 
minum  societatem  pervadunt,  salutarem  aliquam  promptamque 
afferre  medicinam,  nihil  melius  antiquiusque  esse  duxit,  quam 
omnes  scientiarum    ordines    ad   christianam  sapientiam  revo- 
care,  et  in  primis  philosophicas  disciplinas  ad  mentem  Doctoris 
Angelici  a  tundamentis  instaurare.  Quare  ad  universos  catho- 
lici  orbis   sacrorum   Antistites    admirabilem    illam    epistolam 
Aeierni  Patris    conscripsit,  in    qua   Sapientissimus    Pontifcx 
haec    de    S.  Thoma   Aquinate  inter  cetera  eloquitur:  «  Inter 
Scholasticos    Doctores    omnium    princeps   et    magister  longe 
eminet  Thomas  Aquinas,  qui,  uti  Caietanus  animadvertit,  ve- 
teres  Doctores  sacros  quia  sMmme  veneratus  est,  ideo  intellectum 
omnium  quodammodo   sortitus   est.    IUorum  doctrinas    velut  di- 
spersa  cuiusdam  corporis  membra,  in  unum  Thomas  coUegit 
et  coagmentavit;  miro  ordine    digessit  et  magnis  incrementis 
ita   adauxit,  ut   catholicae    Ecclesiae  singulare  praesidium  et 
decus  iure  meritoque  habeatur.  Ille  quidem  ingenio  docilis  et 

acer,  memoria  facilis  et  tenax,  vitae  integerrimus,  veritatis 
unice  amator,  divina  humanaque  scientia  praedives  Soli 
comparatus  orbem  terrarum  calore  virtutum  fovit,  et  doctrinae 
splendore  complevit.  Nulla  est  philosophiae  pars,  quam  non 
acute  simul  et  solide  pertractarit...  Illud  etiam  accedit  quod 
philosophicas  conclusiones  Angelicus  Doctor  speculatus  est 
in  rerum  rationibus  et  principiis,  quae  quam  latissime  patent 
et  infinitarum  fere  veritatum  semina  suo  veluti  gremio  con- 
cludunt,  a  posterioribus  magistris  opportuno  tempore  et 
uberrimo  cum  fructu  aperienda.  Quam  philosophandi  rationem 
cum  in  erroribus  refutandis  pariter  adhibuerit,  illud  a  se 
ipse  impetravit,  ut  superiorum  temporum  errores  omnes 
unus  debellarit,  et  ad  profligandos  qui  perpetua  vice  in  po- 
sterum  exorituri  sunt  arma  invictissima  suppeditarit  ». 

Haec  a  me  commemorata  tibi,  amice  lector,  clare  ostendent 
qua  mente  consilioque  ad  has  philosophicas  institutiones  li- 
teris  mandandas  me  dederim.  Cum  enim  iampridem  ex  vo- 
luntate  Summi  Pontificis  in  Pontificia  Universitate  Gregoriana 
mihi  munus  demandatum  sit  erudiendi  in  philosophicis  disci- 
plinis  numerosam  lectissimamque  iuventutem,  quae  ex  omni 
gente  Romam  quotannis  convenit,  in  eo  omne  studium  labo- 
remque  meum  conferendum  esse  duxi,  ut  quantum  ingenii 
facultates  sinerent,  talem  discipulis  meis  exhiberem  doctrinam, 
quae  a  sapientia  Thomae  Aquinatis  ne  transversum  quidem 
digitum  discederet. 

Quamobrem  quae  per  diuturnam  annorum  seriem  viva 
voce  discipuHs  meis  e  suggestu  explicavi,  nunc  primum  magis 
aucta  et  diligentius  elimata  typis  publicare  aggressus  sum, 
ut  si  auditoribus  meis  dicendo  aliquid  profui,  etiam  aliis  iu- 
venibus  scribendo  prodessem.  Profecto  non  sum  nescius  pkira 

in  his  meis  institutionibus  desiderari,  plura  melius  politiusque 
potuisse  conscribi,  plura  potuisse  enodari  profundius.  Hoc 
unum  tamen  fidenter  affirmo,  in  singulis  quaestionibus  ape- 
riendis  onines  conatus  meos  eo  fuisse  a  me  intentos,  ut  pu- 
ram  integramque  S.  Thomae  doctrinam  fideliter  exponerem 
et  pro  ingenii  mei  viribus  vindicarem.  Cum  enim  non  studio 
certandi  neque  vincendi  pertinacia,  sed  veri  inveniendi  desi- 
derio  ad  has  disciplinas  excolendas  me  contulerim,  nullam  ad 
optata  perveniendi  simpliciorem  tutioremque  ratus  sum  praesto 
esse  viam,  quam  Thomam  Aquinatem  ducem  ac  magistrum  se- 
qui,  eiusque  immortalia  volumina  manibus  constanter  versare. 

Quod  si  quis  vel  laudando  vel  exprobrando  a  me  quaerat 
cur  tantopere  sapientia  Summi  Aquinatis  delecter  eumque 
praecipuum  ducem  et  magistrum  sequi  profitear,  facile  erit 
ipsi  satisfacere.  Principio  quidem  semper  persuasum  habui, 
philosophiam  ad  tot  absurda  et  incredibilia  amplectenda  in 
ipsa  Christianae  societatis  luce  eo  misere  nostris  temporibus 
declinasse,  quod  paulatim  et  pedetentim  ab  iilis  principiis 
discessit,  quae  S.  Thomas  ex  Aristotele  accepta  mirifice  il- 
lustravit  et  cum  Christiana  revelatione  amice  composuit.  Ex 
quo  facile  erat  intelligere,  nuUam  meliorem  expediendae  sa- 
lutis  reperiri  posse  viam,  quam  ad  illam  sapientiam  plene 
reverti,  a  qua  inconsulte  admodum  et  temere  fuerat  discessum. 

Hoc  ut  a  nobis  sine  mora  efficiatur,  monent.  Summi 
Pontificis  Leonis  XIII  gravissima  verba,  quibus  saepissime 
et  aperte  iussit,  philosophiam  christianam  ad  mentem  S.  Tho- 
mae  Aquinatis  esse  instaurandam.  Hoc  hortantur  Societatis 
nostrae  sanctissimae  leges,  quae  nos  discedere  a  sapientia 
Thomae  Aquinatis  minime  patiuntur.  Hoc  denique  suadent 
verba,  et  illustria    maiorum    nostrorum    exempla,  quorum  ad 

specimen  citabo  Cardinalem  Pallavicinium,  virum  omni  doctri- 
narum  g-enere  praestantem,  qui  de  suo  erga  S.  Thomam 
amore  sic  eleganter  scribit:  «  Sentio  equidem  in  me  tanti 
Scriptoris  (S.  Thomae)  pretium  una  cum  aetate,  sed  lon^e 
supra  aetatis  incrementa  crevisse.  Vix  crederem  nisi  expertus 
ab  aliquibus  in  theologica  luce  diu  versatis  tanti  Doctoris 
ma^nitudinem  sibi  inaspectam  favori  ac  famae  quadantenus 
assignari.  Perinde  his  accidere  mihi  videtur  ac  terricolis 
caelum  conspicatis,  quibus  quanto  sole  inferioribus  tanto  ipse 
minor  apparet.  Praeclare  mecum  egit  divina  bonitas,  quod 
me  vocarit  ad  eam  religiosam  Cohortem  quae  iubetur  Ange- 
lici  Praeceptoris  theolog"iam  sequi :  eam  namque  sequerer 
vel  iniussus:  immo  vix  non  sequerer  vel  prohibitus:  certe 
perinde  sequerer  vel  Scriptoris  auctoritate  nihil  illectus,  sed 
cuiusnam  ea  esset  i^narus...  Idexme  saepe  audiunt  quicum- 
que  me  saepe  audiunt :  Quamvis  tanta  sit  Divo  Thomae  et  se 
ctatorum  frequentia  et  laudatorum  approbatio,  utrumque  tamen 
adeo  infra  merita  mihi  videri,  ut  inde  communem  humanae 
perspicientiae  tenuitatem  vel  aspernari  co^ar  vel  miserari  »  (i). 
Atque  haec  sunt,  quae  breviter  praefari  placitum  est. 
Nihil  aliud  mihi  reliqui  est,  nisi  ut  ad  vos,  iuvenes  studiosi 
et  animo  meo  carissimi,  meam  convertam  orationem,  vosque 
etiam  atque  etiam  horter,  ut  Ang-elici  Doctoris  sapientiam 
dili^enter  excolatis,  eiusque  immortalia  volumina  nocturna 
et  diurna  versetis  manu.  Non  mediocrem  sane  diuturni  labo- 
ris  fructum  accepisse  credam,  si  studia  vestra  vestrumque 
amorem  erg-a  Doctorem  Angelicum  scriptis  meis  commovere 
et  inflammare  consequar. 

(i)  De  Sacrameiito  Poenitentiae,  Epistola  nuncupatoria. 

Complecteiis  Logicam  et  Philosophiam  primam. 


«  Sic  statuite  tanto  meliorem  disciplinarum  fore  rationem,  quanto  ad  doctrinam  Thomae 
Aquinatis  propius  accesserit  ». 

S.  P.  LEO  pp.  XIII  ad  Archiep.  Mechliniensem,  an.  1880. 


«  Magistros  monemus  ut  rite  hoo  teneant,    Aquinatem  deserere,    praesertim   in    re  meta- 
physica,  non  sine  magno  detrimento  esse  ». 

S.  P.  PIUS  pp.  X.  Encyclica  Pascendi, 


«  Quicumque  Aristotelem  legere  potest,  quin  ingenii  incomparabilis  divinitatem  admii-etur, 
is  porro  mihi  vel  bellua  vel  angelus  iudicabitur  i>. 

Card.  Pallavicinius,    Vindic.  Soc.  Jesti,  c.  24. 

LOGICA 


APPARATUS  AD  UNIVERSAM  LOGICAM 


SU3IMARIUM.  —  I.  Logicae  definitio.  —  II.  Logicae  subiectum. 
—  III.  Eiis  naturae  et  ens  rationis  —  prima  et  secuuda  intentio.  — 
YI.  Logicae  divisio.  —  Y.  Logica  est  scientia  specialis.  —  YI.  Ne- 
cessitas  et  praestantia  logicae. 

I.  LOGICAE  DEFINITIO.  Logica  a  graeco  vocabulo  ^.oyog,  quod 
latine  versum  dicitur  serrao,  verbum,  ratio,  idem  est  ac  rationalis 
disciplina  seu  ratio  disserendi,  et  a  S.  Thoma  definitur:  Scientia  qiiae 
est  directiva  ipsiiis  actus  rationis^  per  quam  scilicet  homo  in  ipso 
actu  rationis  ordinate  et  faciliter  et  sine  errore  procedit  (\).  Qua  ex 
definitione  liquet,  munus  logicae  in  eo  versari,  ut  actus  rationis  rite 
dirigantur  ad  verum  ordinate,  faciliter  et  sine  errore  capessendum. 

Definitio  evolvitur.  Ut  prolata  definitio  probe  intelligatur,  animad- 
vertendum  est,  liiimanam  mentem  posse  sua  cognitione  non  solum 
percipere  res  extra  ipsam  positas,  sed  etiam  suos  proprios  actus,  quibus 
ceterarum  rerum  cognitionem  sibi  comparat.  Siquidem  facultas  spi- 
ritualis  hoc  sibi  vindicat,  ut  supra  seipsam  reverti  queat  reditione  cora- 
pleta;  ideoque  cura  inteliectus  aliquid  intelligit,  et  suara  intellectionera 
et  seipsura  intelligentem  cognoscere  valet.  Quod  si  raens  suas  ope- 
rationes  intellectnces  percipere  potest,  sponte  fluit,  ipsara  posse  leges 

[\)  Foster.  Analyt.  lib.  I.  lect,  1. 

investigare  ac  detegere,  quibus  siios  intelligendi  actus  ad  verum 
asseqiiendum  debeat  dirigere.  Ouocirca  perspiciium  est,  dari  posse 
scientiam,  quae  modum  rationemque  tradat  dirigendi  opei'ationes 
intellectus  ad  veritatem  tute  faciliterque  possidendam. 

Prolata  definitio  sic  illustratur  a  S.  Thoma:  a  Alia  animalia  quo- 
dam  naturali  instinctu  ad  suos  actus  aguntur,  homo  autem  rationis 
iudicio  in  suis  operibus  dirigitur;  et  inde  est  quod  ad  actus  humanos 
faciliter  et  ordinate  perficiendos  diversae  artes  deserviunt.  Nihil  aliud 
ars  esse  videtur,  quam  certa  ordinatio  rationis,  qua  per  determinata 
media  ad  debitum  finem  actns  humani  perveniunt.  Ratio  autem  non 
solum  dirigere  potest  inferiorum  partium  actus,  sed  etiam  actus  sui  di- 
rectiva  est:  hoc  enim  est  propriura  intellectivae  partis,  ut  in  seipsa 
reflectatur.  Nam  intellectus  intelligit  seipsum,  et  similiter  ratio  de  suo 
actu  ratiocinari  potest.  Sicut  enim  ex  hoc,  quod  ratio  de  actu  manus 
ratiocinatur,  adinventa  est  ars  aedificatoria  vel  fabrilis,.  per  quas  homo 
faciliter  et  ordinate  huiusmodi  actus  exercere  potest ;  eadem  ratione 
ars  quaedam  necessaria  est,  quae  sit  directiva  ipsius  actus  rationis,  per 
quam  scilicet  homo  in  ipso  aclu  rationis  ordinate  et  faciliter  et  sine 
errore  procedat.  Et  haec  est  ars  logica.  idest  rationalis  scientia.  Ouae 
non  solum  est  rationalis  ex  hoc  quod  est  secundum  rationem,  quod 
est  omnibus  commune,  sed  etiam  ex  hoc,  quod  est  circa  ipsum  actum 
rationis  sicut  circa  propriam  materiam  »  (1). 

II.  LOGICAE  SUBIECTUM.  Ex  dictis  elucet,  subiectum  logicae. 
quod  a  recentibus  nuncupari  solet  obiectum,  esse  ordinem  in  actibus 
menlis  ponendum  ad  faciiiorem  veritatis  assequutionem,  et  pressius 
esse  argumentationis  seu  ratiocinii  directionem ;  propter  quod  scite  a 
S.  Augustino  Logica  appellata  fuit  scientia  i'atiocinationis  (2).  Hinc 
B.  Albertus  Magnus.  opinioni  Avicennae,  Algazelis  et  Alfarabii  sub- 
scribens,  docet,  subiectum  logicae  non  esse  restiingendum  ad  syllo- 
gismum,  sed  extendendum  ad  quaslibet  argumentatlonis  species,  licet 
inter  eas  principem  locum  sibi  vindicet  syllogismus.  En  eius  verba : 
«  Cum  logica,  ut  dicit  Aiistoteles,  det  omni  scientiae  modum  disse- 
rendi,  et  inveniendi,  et  diiudicandi  quod  quaesitum  est:  oportet  quocl 
talis  sit  ut  de  subiecto.  quod  omnibus  in  omni  aequaliter  applicabile 
est.  Sunt  autem  adhuc  quaedam  in  quibus  ex  singularibus  (luaerimus 
invenire  quod  ignotum  est,  sicut  in  experimentalibus,  in  quibus  utimur 
vel  syllogismo  vel  inductione  ad  universale  accipiendum,  et  non  pos- 
sumus  uti  sxllogismo  perfecto.  Propler  (juod  syllogismus  commune 
subiecluin  logicae  esse  non  potest  »  (3). 

(1)  Poster.  Analyl.  loc.  cit. 

(2)  De  Civ.  Dei,  lib.  II.  cap.  Vli. 

(3)  De  Praedicahilibiis,  tract.  I.  cap.  IV. 

Ad  huiiis  (ioctrinae  intelligenliam  e  re  erit  paucis  (leclarare,  quicl 
tiiiierat  inter  obiectum  materiale  et  obiectum  formale  alicuius  scientiae. 
Age  vero  obiectum  materiale  cuiusvis  scientiae  dicitur  res  illa  sive 
materialis  sive  spirituahs,  circa  quam  scientia  versalur,  et  hoc  obie- 
ctum  nominari  etiam  solet  materia  scientiae.  Formale  obiectum  con- 
tra  est  modus  vel  ratio  sub  qua  quaevis  scientia  respicit  suum  obie- 
ctum  materiale.  Ex  utroque  hoc  obiecto  efflorescit  obiectum  totale, 
quod  a  Scholasticis  post  Aristotelem  vocatum  fuit  subiectum  scientiae. 

Hoc  delectu  rerum  exposito,  ad  propositum  nostrum  accedamus. 
Cum  logica  sit  scientia,  qua  actus  rationis  ad  veritatis  assequutionem 
diriguntur,  plane  consequitur,  eius  obiectum  materiale  complecti  ipsos 
actus  rationis,  et  ex  adverso  formale  esse  reponendum  in  eorumdem 
directione  et  ordine  ad  verum  prosequendum.  lam  vero  mens  huma- 
na  novas  veritates  sibi  comparat  ex  notis  ad  incognita  progrediens, 
quod  fit  per  ratiocinium.  Logica  igitur  in  primis  spectat  ratiocinii 
directionem:  de  ceteris  vero  actibus  disserit,  quatenus  ad  ratiocinium 
ordinatur. 

Exposita  mox  doctrina  illustrior  evadit,  si  cum  S.  Thoma  distin- 
guamus  varios  modos,  secundum  quos  ordo  ad  intellectum  nostrum 
referri    potest,    quae    relatio   quadripartitam   habet  divisionem.   Nam 

1)  ratio  nostra  potest  ordinem  considerare,  quin  illum  efficere  valeat. 

2)  Ordinem  considerando  illum  efficit  in  suis  actibus.  3)  Ordinem 
considerat  et  efficit  in  actibus  voluntatis.  4)  Demum  ordinem  con- 
sidei-at  et  efficit  in  rebus  exterioribus.  Primus  ordo  pertinet  ad  phi- 
losophiam  naturalem;  secundus  ad  philosophiam  rationalem  seu  lo- 
gicam ;  tertius  ad  phiiosophiam  moralem ,  quartus  ad  artes  mecha- 
nicas  (1).  Sapienter  ergo  philosophia  omnis  a  veteribus  tres  in  partes 
dispertita  fuit;  nimirum  in  disserendi  subtilitatem;  in  obscuritatem 
naturae;  in  vitam  atque  mores.  Ad  rem  nostram  Tullius:  «  Fuit  iam 
accepta  a  Platone  pliilosopliandi  ratio  triplex:  una  de  vita  et  mori- 
bus;  altera  de  natura  et  rebus  occultis:  tertia  de  disserendo,  et  quid 
verum,  et  quid  falsum,  quid  rectum  in  oratione,  pravumve,  quid  con- 
sentiens,  quid  repugnans  iudicando  )>  (2). 

Haec  tripartita  pliilosophiae  divisio  a  Platone  ducta  in  Peripateti- 
cis  permansit,  uti  tesiis  est  B.  Albertus  M.,  qui  rem  ita  "declarat: 
((  Apud  Peripateticos  philosophia  in  tres  partes  prima  divisione  divi- 
sa  est;  in  physicam  scilicet  generaliter  dictam,  et  ethicam  generaliter 
dictam,  et  rationalem  similitei"  acceptam.  Dico  autem  physicam  gene- 
raliter  dictam,  quae  comprehendit  et  naturalem  et  disciplinalem  et  di- 
vinam.  Ethicam  autem  generalem,  quae  in  se  continet  et  monasticam 
et  oeconomicam  et  civilem.  Rationalem  autem  et  generalem,  quae  com- 

(1)  Cf.  S.  Thom.  I  Ethic.  lect.  L 

(2)  Acad.  lib.  I,  cap.  V. 

prehendit  omnem  modum  deveniendi  de  noto  ad  ignotum  quocumque 
modo;  quod  per  multa  genera  probationum  fit,  ut  in  sequenti  ostende- 
tur.  Manifestum  est  igitur,  quod  iogica  aliqua  pars  est  philosophiae  »  (1). 

III.  ENS  NATURAE  ET  ENS  RATIONIS.  Notandum  est  actus  ra- 
tionis  considerari  posse  vel  ut  sunl  quaedam  res,  et  dicuntur  entia 
naturae,  vel  ut  sunt  notiones  vei  conceptus,  et  dicuntur  entia  ratio- 
nis.  lam  vero  intellectivi  actus  ad  logicam  spectant,  prout  formaliter 
considerantur  ut  conceptus,  idest  ut  instrumenta  assequendae  veri- 
tatis;  et  sic  speciali  modo  vocantur  entia  rationis,  quatenus  nempe 
ratio  contemplatur  ordinem,  quem  ipsa  in  propriis  actibns  facit,  ut 
ad  perfectam  expletamque  rerum  cognitionem  assequendam  apti  eva- 
dant  tum  inquirendo,  tum  iudicando. 

Rem  sic  notavit  B.  Albertus:  cc  Rationis  opus  est  ordinare,  con- 
ponere,  colligere  et  resolvere  ea,  quae  collecta  sunt,  quo  opere  utitur 
(logicus)  quasi  instrumento  in  accipiendo  scientiam,  quando  procedit 
a  noto  ad  ignotum  )>  (2).  Quare  cum  ens  dividatur  bifariam  in  ens 
reale,  quod  exsistit  vel  exsistere  potest  in  rerum  natura,  et  in  ens 
rationis  seu  logicum,  quod  subsistit  in  inteilectu,  et  secundum  intel- 
lectualem  subsistentiam  accipit  praedicata,  quae  ipsi  prout  viget  extra 
inteilectum  attribui  minime  valeant,  iure  meritoque  concludimus,  sub- 
iectum  logicae  non  esse  ens  reale,  sed  ens  rationis;  quia  logica  non 
scrutatur  naturam  operationis  intellectivae,  sed  tota  in  eo  immoratur, 
ut  detegat  modum  rationemque  ordinandi  mentales  actus,  quo  ipsi  ex 
veritatibus  notis  tutius  faciliusque  veritates  ignotas  elicere  valeant. 

In  re  subtili  et  satis  abscondita  placet  propositam  doctrinam  illu- 
strare  huc  transferendo  bina  S.  Thomae  loca  in  quibus  sic  eloquitur: 
((  Ens  est  duplex,  ens  naturae  et  ens  rationis.  Ens  rationis  proprie 
dicitur  de  illis  intentionibus,  quas  ratio  adinvenit  in  rebus  conside- 
ratis,  ut  est  intentio  generis,  difterentiae,  praedicati .  . .  quae  quidem 
non  inveniuntur  in  rcbus;  sed  considerationem  rationis  consequuntur; 
et  huiusmodi,   scilicet  ens   rationis  est  subiectum   logicae  »  (3).  Et 

(1)  I)e  Praedicab.  tract.  I,  cap.  II.  iNomine  physicae  ciisciplinalis  intelligebatur 
a  vetcribus  malbcmatica;  et  hoc  propter  firmissimam  certitiidincm  suarum  demon- 
stratiorum,  licel  idem  nomen  ad  ceteras  scientias  extendi  queat.  En  quomodo  S. 
Thom.  (in  Boet.  de  Trin.  q.  0,  a.  1)  hanc  doctrinam  explanat:  «  Proccdere  disci- 
plinabiliter  attribuitur  mathematicae,  non  quia  ipsa  sola  discipiinabiliter  procedat. 
sed  (luia  ci  praccipue  competil.  Cum  igitur  discere  nihil  aliud  sit,  quam  ab  alio 
scienliam  accipere,  tunc  dicim.is  |)rocedere  disciplinabiliter,  quando  processus  no- 
ster  ad  certam  cognitionem  perducit.  quae  scientia  dicitur:  quod  quidem  contiugit 
in  mathematicis  scientiis.  Cum  enim  mathematica  sit  media  inter  naturalem  et  di- 
vinam,  ipsa  est  utraque  certior  ». 

(2)  Loc.  cit.  cap.   Vll. 

(3)  Metaph.  lib.  IV,  lect.  4. 

alibi:  (c  Sunt  quaedam  raliones,  quibus  in  re  intellecta  nibil  respondet, 
sed  ea  quorum  sunt  huiusmodi  rationes  intellectus  non  attribuit  rebus 
prout  in  seipsis  sunt;  sicut  patet  in  ratione  generis  et  speciei,  et  alia- 
rum  intentionum  intellectualium ;  nam  nihil  est  in  rebus,  secundum 
quod  sunt  extra  animam,  cuius  similitudo  sit  ratio  generis  vel  speciei. 
Nec  tamen  intellectus  est  falsus,  quia  ea  quorum  sunt  istae  rationes... 
non  attribuit  rebus  secundum  quod  sunt  extra  animam,  sed  solum 
secundum  quod  sunt  in  intellectu  »  (1). 

Non  est  ergo  confundendum  ens  rationis  cum  actu  rationis:  etenim 
operationes  intellectus  spectari  possunt  prout  ex  propria  natura  ordi- 
nem  dicunt  ad  obiectum  et  ad  potentiam,  et  sub  hoc  respectu  sunt 
entia  naturae,  de  quibus  agit  philosophia  naturalis;  vel  secundum  or- 
dinem,  quem  intellectus  considerando  efficit  in  illis,  et  hoc  modo  at- 
tinguntur  a  logico.  Quam  ad  rem  ut  vigeat  ens  rationis,  quod  est 
subiectum  philosophiae  rationalis,  requiritur  actus  reflexus;  sed  non 
omnis  actus  reflexus  dici  potest  ens  rationis,  cum  quandoque  per  re- 
flexionem  illud  idem  percipiatur,  quod  actu  directo  apprehensum  fuit, 
licet  clarius  explicatiusque  comprehendatur. 

Prima  et  secunda  intentjo.  Quandoquidem  actus  intellectus  cogno- 
scentis  ens  naturae  dicatur  prima  intentio;  et  ex  adverso  actus,  qui 
apprehendit  ens  rationis,  nuncupetur  seciinda  intentio,  non  erit  inop- 
portunum,  aliquid  innuere  de  primis  et  secundis  intentionibus;  ex  eo 
praesertim  quod  huiusmodi  nomina  magno  usui  esse  solent  in  universa 
philosophia.  Prima  ergo  intentio  dicitur  actus  intellectus,  qui  est  simi- 
litudo  rei  extra  animam  exsistentis;  ut  est  intentio  hominis  et  lapidis: 
secunda  autem  intentio  dicitur  aliquid  consequens  actum  et  modum 
intelligendi  rem;  ideoque  non  est  similitudo  rei  exsistentis  extra  intel- 
lectum,  sed  est  similitudo  rei,  prout  in  mente  exsistit,  et  ex  hac  ex- 
sistendi  ratione  suscipit  praedicata,  quae  non  habet  extra  animam,  ut 
denominatio  generis,  speciei,  vel  praedicati :  nulla  quippe  est  res  extra 
intellectum,  quae  nuncupatur  vel  genus,  vel  species,  vel  praedicatum. 

Quare  neque  secunda  intentio  est  confundenda  cum  actu  reflexo 
intellectus;  tametsi  numquam  habeatur  nisi  per  actum  reflexum,  cum 
omnis  secunda  intentio  sit  actus  reflexus,  sed  non  vicissim.  Similiter 
non  est  confundenda  natui-a  intentioni  subiecta  cum  ipsa  intentione; 
sicut  natura  animalis  et  hominis  cum  intentione  generis  ei  speciei.  Hinc 
nomina  primae  intentionis  imponuntur  rebus  prout  sunt  in  se:  nomina 
veio  secundae  intentionis  rebus  imponuntur  secundum  quod  subiectae 
sunt  intentioni,  quam  intellectus  efficit  in  eis. 

Propositam  a  nobis  doctrinam  de  ente  naturae  et  rationis,  et  de 
prima  ac  secunda  intentione  sic  illuminate  complexus  est  Aquinas  noster : 
(( Ipsa  conceptio  intellectus  tripliciter  se  habet  ad  rem,  quae  est  extra 

(1    QQ.  DD.  De  Pot.  q.  7,  a.  6. 

animam.  Aliqiiando  enim  id  quod  intellectus  concipit  est  similitudo  rei 
exsistentis  extra  animam,  sicut  hoc  quod  concipitur  de  hoc  nomine 
liomo,  et  talis  conceptio  intellectus  habet  fundamentum  in  re  imme- 
diate;  in  quantum  res  ipsa  ex  sua  conformitate  ad  intellectum  facit 
quod  intellectus  sit  verus,  et  quod  nomen  significans  illum  intellectum 
de  re  dicatur.  Aliquando  autem  hoc,  quod  significat  nomen,  non  est 
similitudo  rei  exsistentis  extra  animam,  sed  est  aliquid,  quod  conse- 
quitur  ex  modo  intelligendi  rem,  quae  est  extra  animam :  et  huiusmodi 
sunt  intentiones,  quas  intellectus  noster  adinvenit;  sicut  signilicatum 
huius  nominis  genus  non  est  similitudo  alicuius  rei  extra  animam 
exsistentis;  sed  ex  hoc,  quod  intellectus  intelligit  animal  ut  in  pluribus 
speciebus,  attribuit  ei  intentionem  generis,  et  huiusmodi  intentionis,  licet 
proximum  fundamentum  non  est  in  re,  sed  in  intellectu;  tamen  remo- 
tum  fundamentum  est  res  ipsa.  Unde  intellectus  non  est  falsus,  qui  has 
intentiones  adinvenit.  Aliquando  vero  id,  quod  signiticatur  per  nomen, 
non  habet  fundamentum  in  re  neque  proximum  neque  remotum,  sicut 
conceptus  chimaerae,  quae  neque  est  similitudo  alicuius  rei  extra  ani- 
mam,  neque  consequitur  ex  modo  intelligendi  rem  aliquam  naturae,  et 
ideo  ista  conceptio  est  falsa  »  (1). 

Ex  prolatis  S.  Doctoris  verbis  de  prima  et  secunda  intentione  sane 
intelligitur,  quam  accurate  nomina  primae  intentionis  dicantur  ab  eodem 
ea,  quae  rebus  sunt  imposita  absolute,  mediante  conceptione  qua  fer- 
tur  intellectus  super  ipsam  rem  in  se,  ut  homo,  vel  lapis:  nomina  autem 
secundae  intentionis  ea  dicantur,  quae  imponuntur  rebus  non  secundum 
quod  in  se  sunt,  sed  secundum  quod  subsunt  intentioni,  quam  intelle- 
ctus  facit  de  eis,  ut  cum  dicitur:  homo  est  species,  animal  est  genus  (2). 

Nota.  Conceptio  intellectus  a  veteribus  nuncupata  fuit  intentio, 
propterea  quod  intellectus  intelligendo  acicm  suam  quodammodo  in- 
tendit  in  res  intellectas. 

IV.  LOGICAE  PARTJTIO.  Logica  generatim  ex  veterum  instituto 
tres  in  partes  dispesci  solet,  secundum  tres  operationes  humani  intel- 
lectus  specie  diflerentes.  Prima  pars  tractat  de  simplici  apprehensione; 
altei'a  de  iudicio;  tertia  de  ratiocinio.  Huiusmodi  partitionis  sic  potest 
ex  veterum  doctiina  assignari  sutliciens  ratio  ducta  ex  iis,  quae  in- 
tellectus  cognoscit  in  rebus  ut  pertectara  scientiam  consequatur.  Intel- 
lectus  (|uippe  noster  in  rebus  percipiendis  vel  cognoscit  rerum  essen- 
tias  simpliciter;  vel  essentias  cum  suis  proprietatibus;  vel  denique  co- 
gnoscit  eliam  causas  quamobrem  tales  proprictates  conveniunt  essentiis 
rerum.  Si  primum,  habetur  actus  intellectus,  qui  unice  rem  apprehendit. 
(juin  ali(|ui(l  de  illa  allirmet  vel  neget;  et  hic  actus  imperfectior  est, 

(1)  1  Sent.  Dist.  2,  (|.   i,  a.  3  corp. 
(2:  Opusc.  De  Aat.  (jeneris,  cap.  Xil. 


APPARATUS    AD    UNIVERSAM    LOGICAM  9 

utpote  via  ad  alios,  et  dicitiir  simplex  apprehensio  vei  indivisibilium 
intelligentia.  Si  secundum,  liabetur  compositio  vel  divisio,  qua  intel- 
lectus  affirmat  aliquam  proprietatem  convenire  essentiae,  vel  secus; 
et  liic  actus  vocari  solet  etiam  iudicium,  et  perfectione  longe  praestat 
primo.  Si  tertium,  habetur  ratiocinium,  nempe  actus,  quo  cognoscitur 
causa  propter  quam  proprietas  de  subiecto  praedicatur;  et  cum  scien- 
tia  perfecta  illa  sit,  quae  cognoscit  res  per  suas  causas,  actus  hic  su- 
premum  occupat  perCectionis  gradum  inter  operationes  intellectus  nostri. 
Ouare  logica,  cuius  officium  est  dirigere  operationes  intellectrices  ad 
absolutam  perlectamque  scientiae  assequutionem,  primum  agere  debet 
de  simplici  apprehensione,  deinde  de  iudicio,  demum  de  ratiocinio, 
quatenus  videlicet  prima  operatio  ordinatur  ad  secundam,  et  secunda 
ad  tertiam;  et  sic  ipsum  naturae  ordinem  quadantenus  imitabitur,  quae 
ab  inchoatis  et  imperfectis  suo  quodam  itinere  ad  perfecta  et  absoluta 
grassatur. 

Operae  pretium  est  audire  S.  Thomam  tripartitam  logicae  divi- 
sionem  sic  more  suo  explanantem  dilucide:  (c  Sicut  dicit  Philosophus 
in  tertio  De  Anima,  duplex  est  operatio  intellectus;  una  quidem,  quae 
dicitur  indivislbilium  intelligentia,  per  quam  scilicet  apprehendit  es- 
sentiam  uniuscuiusquo  rei  in  seipsa;  alia  est  operatio  intellectus,  sci- 
licet  componentis  et  dividentis.  Additur  et  tertia  operatio,  scilicet  ra- 
tiocinandi,  secundum  quod  ratio  procedit  a  notis  ad  inquisitionem 
ignotorum.  Harum  autem  operationum  prima  ordinatur  ad  secundam, 
quia  non  potest  esse  compositio  et  divisio  nisi  simplicium  apprehen- 
sorum.  Secunda  vero  ordinatur  ad  tertiam,  quia  videlicet  oportet,  quod 
ex  aliquo  vero  cognito,  cui  intellectus  assentiat,  procedat  ad  certitu- 
dinem  accipiendam  de  aliquibus  ignotis.  Cum  autem  logica  dicatur  ra- 
tionalis  scientia,  necesse  est,  quod  eius  consideratio  versetur  circa  ea 
quae  pertinent  ad  lias  praedictas  operationes  rationis.  De  his  igitur  quae 
pei'tinent  ad  primam  operationem  intellectus,  idest  de  his  quae  sim- 
plici  intellectu  conci|)iuntur  determinavit  Aristoteles  in  libro  Praedi- 
camentorim.  De  his  vero  quae  pertinent  ad  secundam  operationem, 
scilicet  de  enunciatioue  affirmativa  et  negativa,  determinavit  Philo- 
sophus  in  libro  Perihermenias.  De  his  vero  quae  pertinent.ad  tertiam 
operationem  determinavit  in  libro  Priornm  et  sequentibus  ))  (1). 

Logicae  subdivisio.  Mentis  operationes,  quae  subiectum  constituunt 
logicae,  considerari  possunt,  vel  dumtaxat  relate  ad  earumdem  dispo- 
sitionem  et  ordinem  seu  ad  partem  formaleni;  et  in  hoc  casu  habetur 
pars  illa  logicae,  quae  quaestiones  minus  abstrusas  evolvit,  quaeque 
praecipue  versatur  circa  structuram,  formam  et  leges  ratiocinii  seu 
argumentationis.  Haec  pars  nuncupari  solet  logica  minoi-,  logica  for- 
malis,  logica  praeceptiva;  quia  in  praeceptis  tradendis  potius  immora- 

(1)  Peri/iermenias,  lib.  I,  lect.  1.  Vide  etiam  Poster.  Analyt.  lib.  I,  lect.  1. 

tur,  quani  in  natura  speculanda  earum  mentis  operationum,  quibus 
applicantur  praecepta.  Yerum  enim  operationes  mentales  spectari  pos- 
sunt,  secuntium  quod  per  ipsas  veritatem  consequimur,  et  sub  hoc 
respectu  efflorescit  alia  pars  logicae,  quae  scrutatur  naturam  opera- 
tionum  per  quas  mens  pervenire  nititur  ad  ignotorum  cognitionem; 
et  sic  abstrusiores  quaestiones  explicare  ingreditur  circa  singulas  intelle- 
ctus  operationes  determinando  directe  de  intentionibus,  indirecte  autem 
et  secundario  tum  de  rebus,  quae  diversis  intentionibus  substant,  tum 
de  potentiis  et  actibus  potentiarum,  quae  efformant  huiusmodi  inten- 
tiones.  Hinc  in  hac  nobihori  philosophiae  rationalis  parte  quaestiones 
agitari  solent  de  natura  et  fundamento  conceptus  universahs,  de  na- 
tura  veritatis  et  de  actu  mentis,  in  quo  ipsa  formaliter  et  proprie  re- 
peritur,  de  instrumentis,  quae  homini  suppetunt  ad  verum  capessen- 
dum,  demum  de  syllogismo  apphcato  materiae  certae.  idest  de  syHo- 
gismo  demonstrativo,  deque  natura  et  proprietatibus  perfectae  demon- 
strationis,  et  de  scientia  quae  effectus  est  demonstrationis.  xVltera  haec 
parsnominari  soiet  logica  maior,  logica  demonstrativa,  vel  logica  critica, 
idest  iudicativa. 

Ratio  huius  subdivisionjs.  Cum  logica,  uti  videbimus  de  scientiarum 
partitione,  primo  loco  tractanda  sit  quippe  quae  organum  et  instrumen- 
tum  est  reliquarum  scientiarum,  cumque  alia  ex  parte  captu  difBciliima 
sit,  quippe  quae  versetur  circa  secundo-intellecta,  ne  mentes  iuvenum 
in  ipso  scienliarum  limine  difficultatibus  deterreantur,  opportunum 
omnino  fuit  in  qualibet  operatione  mentis  nostrae,  quantum  materia  pa- 
tiebatur,  separare  ac  diducere  quaestiones  faciliores  a  difficilioribus. 
Sic  collectum  in  unum  veluti  corpus  id  quod  in  tota  logica  facilius  est 
primo  loco  explicandum  proponetur  iuvenibus,  qui  animam  gerunt  mol- 
lem  et  imj)licatis  scientiarum  disquisitionibus  minime  assuetam.  Quo 
peracto,  planior  erit  via  et  longe  paratior  ad  maioris  momenti  diffici- 
lioresque  controversias  ultro  citroque  agitandas. 

V.  LOGICA  EST  SCIENTIA  SPECIALIS.  Disputatum  est  inter  phi- 
loso[)hos  an  logica  dicenda  sit  scientia  vei  ars;  et  multiplex  hac  super 
re  prolata  fuit  opinio.  Ouidam  enim  rati  sunt,  logicam  esse  artem  et 
non  scieniiam:  alii  docuerunt  eam  esse  simul  scientiam  et  artem:  alii 
dixerunt  eam  esse  quamdam  communem  scientiam  cuni  omnibus  scien- 
tiis  commixtam  et  confusam,  eo  quod  ceterae  scientiae  omnes  ea  utan- 
tur  tam(|uam  instrumenlo:  alii  demum  |)ropugnarunt,  logicam  esse  spe- 
cialem  scientiani.  Ut  |)roposilae  (|uaestioni  hat  satis,  tuemur  logicam 
esse  veri  nominis  scientiam,  sed  per  quamdam  similitudinem  posse  etiam 
dici  artem;  insuper  addimus  eam  esse  scientiam  sj)ecialem  ab  omnibus 
aliis  specilice  diversam.  Et  re  sane  vera,  uti  assertio  aperiatur  per  par- 
tes,  scientia  delinilui'  rofjnilio  rci  per  rai/sas,  et  consequenter  scienliae 
proprium  est  ex  intrinsecis  principiis,  (juae  naturam  cuiusque  rei  con- 

stituunt,  eius  proprietates  affectionesque  colligere,  et  si  circa  praecepta 
tradenda  versatur,  ea  ex  propriis  principiis,  ad  quae  referuntur,  de- 
rivare.  lamvero  logica  ex  principiis,  quae  ratiocinii  naturam  consli- 
tuunt,  colligit  quo  pacto  ratiocinia  conficienda  sint,  ut  mens  ex  noto 
legitime  deducat  ignotum.  Ergo  logica  iure  meritoque  dicenda  est  veri 
nominis  scientia. 

Ouod  si  interdum  logica  appelletur  ars,  lioc  est  per  quamdam 
similitudinem;  nam  sicut  ars  praecepta  et  regulas  tradit,  per  quas  ad 
debitum  finem  actus  humani  perveniunt,  ita  eliam  logica  normas 
exhibent  ad  opus  in  actibus  rationis  moliendum.  Hoc  autem  inter 
utramque  differt,  quod  praecepta  artis  ex  experientia  usuque  colli- 
guntur,  scientiae  vero  praecepta  ex  intrinsecis  rei  principiis  dimanant; 
et  hoc  sensu  etiam  arithmetica  et  geomelria  dicuntur  artes,  quia  prae- 
ter  veritatis  contemplationem  opus  aliquod  efTiciunt,  ut  numerare,  men- 
surare  (1).  Quare  logica,  eo  quod  utitur  argumentis  demonstrativis 
ad  probandum  plura  de  suo  subiecto,  est  scientia  veri  nominis;  eo 
quod  normas  tradit  ad  ratiocinium  conficiendum,  ceterosque  mentis 
actus  apte  ordinandos,  quamdam  artis  similitudinem  induit. 

Quod  autem  logica  sit  specialis  scientia  sic  declarari  potest.  Scien- 
tiae  distinguuntur  per  obiecta  formalia;  cum  autem  obiectum  formale 
logicae  differat  ab  obiecto  formali  reliquarum  scientiarum,  rite  conclu- 
ditur,  logicam  esse  ab  aliis  scientiis  diversam.  Ut  vis  rationis  intelli- 
gatur,  animadvertendum  est,  logicam  disserere  de  ipsa  natura  et  le- 
gibus  ratiocinii  independenter  a  qualibet  particulari  veritate,  et  generatim 
tradere  modum,  quo  illud  efficitur,  quin  attingat  peculiares  modos, 
quibus  particulares  scientiae  eo  utuntur  ad  proprias  conclusiones 
demonstrandas.  Quare  logica  non  est  instrumentum  proprium  et  proxi- 
mum  cuiusque  scientiae,  sed  commune  et  remotum,  cum  ipsa  exhi- 
beat  leges  ratiocinandi  in  qualibet  materia,  ideoque  est  specialis  scien- 
tia;  tametsi  sit  commune  instrumentum,  seu  aptius  scientia  instrumen- 
torum,  quibus  reliquae  scientiae  utuntur. 

Hunc  subtilem  rerum  delectum  sic  illustrat  et  per  quoddam  simile 
veluti  sub  oculos  ponit  B.  Albertus  M.:  a  Ouamvis  scientiae  sint  multae, 
et  quaelibet  scientia  habeat  modum,  qui  ditfert  a  modo  alterius,  sicut 
et  unaquaeque  scientia  differt  ab  allera;  est  tamen  unus  communis 
modus  scientiae  per  quoddam  commune,  quod  est  in  omni  scientia. 
Et  hoc  est,  quod  per  investigationem  rationis  ex  cognito  deveniatur 
in  cognitionem  ignoti...  et  gratia  illius  communis  est  in  omni  scientia 
modus  unus  communis  omnis  scientiae.  Et  hic  modus  est  per  actum 
rationis,  qui  ratiocinatio  sive  argumentatio  est...  Hic  autem  modus 
quamvis  communis  sit  per  hoc,  quod  in  qualibet  scientia;  tamen  se- 
cundum  se  consideratus  hic  modus  potest  esse  subiectum  scientiae,  et 

(l^  S.  Thom.  In  BoETiuM,  De  Trin.  q.  5,  a.  1. 

scientia  specialis  de  ipso  est . . .  Patet  igitur  quod  logica  est  una  spe- 
cialium  scientiaruni,  sicut  fabrilis,  in  qua  specialis  est  ars  fabricandi 
malleum,  cuius  tamen  usus  omnibus  adliibetur,  quae  arte  fabrili  fabri- 
cantur.  Investigatio  enim  sive  ratio  investigans  ignotum  per  notum, 
speciale  quoddam  est,  quod  passiones  babet  et  diflerentias,  et  partes 
et  principia,  quae  dum  de  ipso  probantur,  ars  et  scientia  efficitur 
speciaiis,  cuius  usus  postea  omnibus  adhibetur  scientiis.  Sic  patet 
quod  logica  scientia  est  specialis  »  (1). 

Doctrina  B.  Alberti  nuper  memorata  eo  redit  ut  dicatur:  In  omnibus 
scienliis  est  modus  communis,  idest  veritatis  investigalio  per  progres- 
sionem  a  noto  ad  ignotum.  Huiusmodi  modus  in  se  consideratus,  prout 
nempe  abstrahit  a  ratione  ac  modo,  quo  invenitur  reliquis  scientiis 
immixtus,  est  peculiare  subiectum  illius  scientiae,  quae  denominatur 
logica.  Quare  ceterae  scientiae  et  inter  se  et  cura  logica  in  eo  con- 
gruunt,  quod  ratiocinio  utantur;  sed  logica  hoc  sibi  proprium  vindi- 
cat,  quo  discriminatur  a  ceteris,  quod  nempe  rectam  viam  ac  rationem 
efficiendi  adhibendique  ratiocinium  generatim  et  absolute  tradat.  Ergo 
subiectum  logicae,  licet  in  usum  cadat  aliarum  scientiarum,  nihilomi- 
nus  non  potest  de  illis  praedicari  (2). 

Proponitur  dubium.  Ex  doctrina  a  nobis  hucusque  exposita,  sponte 
in  mentem  venit  dubitatio  quaedam  ;  nimirum  quonam  pacto  partes 
logicae,  uti  dialectica  vel  sophistica,  quae  non  concludunt  vel  pro- 
bant  ex  certis  et  necessariis  et  recte,  sed  vel  ex  probabilibus,  vel 
perperam  et  perverse,  non  desciscant  a  dignitate  scientiae;  cum  scientia 
sit  de  necessariis  et  certis. 

Dubium  enodatur.  Proposita  dilficultas  illico  evanescet,  si  cum 
S.  Thoma  distinguimus  inter  logicam  utentem  et  docentem.  Dialectica 
quippe  prout  est  utens  procedit  ex  probabilibus,  minime  vero  prout 
est  docens.  Oui  hoc  intelligendum  sic  exponitur  ab  ipso  Doctore  An- 
gelico :  ((  Dialectica  potest  considerari  secundum  quod  est  docens,  et 
secundum  quod  est  utens.  Secundum  quod  est  docens  habet  conside- 
rationem  de  istis  intentionibus  (generis,  speciei^  (li/ferentiae^  praedi- 
cati,  etc),  instituens  modum  quo  per  eas  probabiliter  piocedi  possit 
ad  concluslones  in  singulis  scientiis  probabiliter  ostendendas,  et  hoc 
denwnstrative  facit,  et  secundum  hoc  est  scientia.  Utens  vero  est  secun- 
dum  (piod  modo  adiuncto  utitur  ad  concludendum  aliquid  probabi- 
liter  in  singulis  scientiis,  et  sic  recedit  a  modo  scientiae.  Et  similiter 
dici  potest  de  sophistica,  quia  prout  est  doccns  tradit  per  necessarias 
et  demonstrativas  rationes  niodum  arguendi  apparenter.  Secundum 
quod  est  utens  delicit  a  progressu  verae  argumentationis.  Sed  in 
parte  logicae,  (juae  dicitur  deraonstrativa,  solura  doctrina  pertinet  ad 

{\)  De  Praedicab.  tract.  I.  cap.  I. 

(2)  Cf.  ScoTLM,   Lniver,  Porphirii,  q.  2,  n.  *2. 

logicam,  usus  vero  ad  pliilosophiam,  et  ad  alias  peculiares  scientias, 
quae  sunt  de  rebus  naturae.  Et  hoc  ideo  quia  usus  demonstrativae 
consistit  in  utendo  principiis  rerum  de  quibus  lit  demonstratio,  quae 
ad  scientias  reales  pertinet,  non  utendo  intentionibus  logicis.  Et  sic 
apparet  quod  quaedam  partes  iogicae  habent  ipsam  scientiam,  et  doctri- 
nam,  et  usuni;  sicut  dialectica,  tentativa  et  sophistica:  quaedam  autem 
doctrinam,  et  non  usum;  sicut  demontrativa  »  (1). 

VI.  LOGICAE  NECESSITA8  ET  PRAESTANTIA  (2).  Antequam 
huic  introductioni  imponamus  finem,  non  erit  abs  re  pauca  delibare 
de  necessitate  et  excellentia  logicae.  Principio  quidem  dupiex  distin- 
guenda  est  logica,  alia  naturalis,  alia  artificiaiis,  cuius  distinctionis 
diserte  meminit  S.  Augustinus  logicam  naturalem  ab  artificiosa  secer- 
nens  (3).  Prima  definiri  solet:  Disponitio  qiiaedam  a  natura  accepta 
ad  bene  iitendum  actihus  rationis  nullo  magisterio  nullaque  doclrina. 
S.  Augustinus  eam  appellat:  (c  Innatam  vim  naturae,  per  quam  perfi- 
cit  ea  quae  sunt  »  (4).  Secunda  vero  definitur:  Beflexa  quaedam  no- 
titia  et  distinctior  mediorum  idoneorum  ad  veritatem  faciliier  asse- 
quendam  studio  et  meditatione  comparata.  Ex  ipsa  utriusque  logicae 
definitione  patet,  naturalem  non  distingui  ab  artificiosa,  nisi  ut  imper- 
fectum  et  inchoatum  a  perfecto  et  absoluto.  Idcirco  non  inficiamur, 
posse  genus  humanum  in  quarumdam  veritatum  cognitionem  pervenire 
sine  logica  artificiali,  et  etiam  in  scientiis  aliquid  proficere;  compertum 
quippe  nobis  est,  ope  logicae  naturalis,  antequam  logicae  praecepta 
exstarent,  et  ad  scientiae  formam  exigerentur,  nonnullas  scientias  aliquid 
profecisse.  Nihilominus  tuemur,  logicam  artificiosam  in  reliquarum 
scientiarum  incrementa  mirum  quantum  conferre.  Sicut  enim  artifex 
quo  melius  sui  artificii  instrumenta  cognoscit,  eo  meliora  molitur  opera; 
ita  eo  facilius  scientias  quisque  assequitur,  quo  perfectius  instrumenta 
novit,  quibus  illae  utuntur. 

Ut  huiusmodi  logicae  necessitas  melius  percipiatur,  duplici  j)otis- 
simum  ratione  eam  confirmare  possumus.  Prima  ducitur  ex  proprio 
actu  scientiae,  qui  est  cognoscere  conclusiones  per  earumdem  resolu- 
tionem  ad  principia  per  se  nota.  lam  vero  ad  solam  logicam  pertinet 
modum  tradere  resolvendi  conclusiones  in  principia  (o). 

Secunda  ratfo  repetitur  ex  modo  inquirendi  veritatem.  Siquidem 
nequit  obtineri  certa  et  evidens  veritatis  cuiusque  rei  cognitio,  adeoque 

(1)  iVelaph.  lib.  IV,  lect.  4. 

(2)  Cf.  CosM.  Alam.  Log.  q.  1,  a.  3;  Ioan.  a   S.  Thoma,   Log.    part.  IL  q.  1, 
a.  1;  CaaYsosT.  Iavelli.  Tract.  I,  cap.  IV. 

(3)  De  Civ.  Dei,  lib.  IL  cap.  VII. 

(4)  83  Quaest.  q.  21. 

(5)  Cf.  S.  TeoM.  3  Sent.  Dist.  31,  q.  2,  a.  4. 

scientia,  nisi  perspectus  cognitusque  nobis  sit  modus  definiencli;  divi- 
dendi,  deinonstrandi.  Porro  idonea  definiendi,  dividendi  ac  demon- 
strandi  ratio  non  potest  praestari  nisi  a  logica.  Ergo  ad  scientias 
capessendas  iogica  est  apprime  necessaria.  Hinc  merito  affirmat  Philo- 
sopiius,  absurdum  esse^  simul  quaerere  modum  sciendi,  el  scientiam  (1). 
Cum  ergo  sciendi  modus  a  logica  exliibeatur,  ratio  connexi  exigit, 
ut  logica  aliis  scientiis  praemittatur,  utpote  instrumentum  ad  reliquas 
disciplinas  addiscendas  necessarium  (2). 

Ouae  a  nobis  hucusque  disputata  sunt  concludi  illustrarique  pos- 
sunt  praeclaro  quodam  S.  Thomae  testimonio,  quo  sic  rationalis  disci- 
plinae  necessitatem  in  aperto  ponit:  «  In  addiscendo  incipimus  ab  eo 
quod  est  magis  facile,  nisi  necessitas  aliud  requirat:  quandoque  enim 
oportet  in  addiscendo  non  incipere  ab  eo,  quod  est  facilius;  sed  ab 
eo  a  cuius  cognitione  cognitio  sequentium  dependet;  et  hac  positione 
oportel  in  addiscendo  a  logica  incipere;  non  quia  ipsa  sit  facilior 
scientiis  ceteris;  habet  enim  maximam  difficultatem,  cum  sit  de  secundo- 
intellectis;  sed  quia  aliae  scienliae  ab  ipsa  dependent,  in  quantum 
ipsa  docet  modum  procedendi  in  omnibus  scientiis.  Oportet  primum, 
scire  modum  scientiae,  quam  scientiam  ipsam,  ut  dicitur  (2  Met. 
text.  lo)  ))  (3).  Nimirum  iuxta  S.  Thomam  licet  logica  abstrusior  sit 
ceteris  scientiis,  cum  versetur  circa  secundas  intentiones ;  nihilominus 
omnibus  ceteris  disciplinis  pi-aemittenda  est,  propterea  quod  omnes 
ab  ipsa  dependent,  quatenus  modum  ipsa  praebet  procedendi  in  omni- 
bus  scientiis.  Hinc  merito  a  veteribus  logica  amplissimis  fuit  elata 
laudibus,  quam  non  dubitarunt  appellare  organum  scientiarum,  me- 
dicinam  ac  magistram  mentis,  arlem  artium,  scientiam  scientiarum. 
Praestat  ad  specimen  citare  B.  Albertum  M.  et  Ciceronem.  Primus  de 
logica  loquens  ait:  «  Haec  autem  scientia  a  phantasiis,  quae  videntur 
et  non  sunt,  liberat,  errores  damnat  et  ostendit  falsitates,  et  lumen 
dat  rectae  contemplationi  in  omnibus  »  (4).  Elegantius  Cicero  et  po- 
litius  sic  laudat  logicam:  (c  Sequitur  disserendi  ratio  et  scientia,  quae 
per  omnes  partes  sapientiae  manat  et  funditur,  quae  rem  detinit,  ge- 
nera  dispertit,  sequentia  adiungit,  perfecta  concludit,  vera  et  falsa 
diiudicat:  ex  qua  cum  summa  utilitas  exsistit  ad  res  ponderandas 
tum  maxime  ingenua  delectatio  et  digna  sapientia  »  (5). 

(1)  Melaph.  lib.  II,  toxt.  15. 

(2)  Cf.  CosM.  Ai,AM.  L()(j.  q.  1,  a.  3. 

(li;  lii  BoKTiLM,  l)i  Trin.  q.  (5,  a.  l  ad  3  seciindae  quaestionis. 
(4j  De  /'raedicab.  tract.  I,  cap.  111. 
(5)  Tusc.  (juaesl.  lih.  V,  cap.  XXV. 

-S^^HS 


LOGICAMINOR 

PAES  PRIMA 

DE  PRIMA  MENTIS  OPERATIONE 


ORDO  RERUM.  Uti  notavimus  in  introductione  ad  iogicam,  intel- 
iectus  humanus  ad  plenam  perfectamque  cognitionem  veritatis  per 
multiplices  actus  specie  diversos  progreditur,  quorum  primus  et  im- 
perfectior  dicitur  simplex  appreliensio,  alter  dicitur  iudicium,  tertius 
nuncupatur  discursus  vel  ratiocinium.  Cum  autem  logicae  munus  sit 
omnes  actus  rationis  ordinare  et  dirigere  ad  veritatem  plene  et  faci- 
liter  consequendam,  nemini  dubium  esse  potest,  quin  ipsi  auspican- 
dum  sit  a  prima  et  simpliciori  operatione,  quae  ordinatur  ad  alias,  uti 
pars  ad  compositum,  vel  imperfectum  ad  perfectum,  ideoque  ceteras 
generatione  et  tempore  antevertit. 


CAPUT  I. 

De  natura  et  proprietatibus  simpUcis  apprehen- 
sionis  eiusque  externo  signo,  seu  de  termino 
mentali  et  de  termino  orali. 

ARTICULUS  I. 

SIMPLEX    APPREHENSIO   DEFINITUR,    EIUSQUE   VARII    RESPECTUS 
RECENSENTUR. 

QUID  SIMPLEX  APPREHENSIO?  Primus  et  imperfectior  actiis 
cognoscitivus  liumani  intellectus  pi'omiscue  denominatur  a  pliiiosophis 
vel  simplex  apprehensio,  vei  simplex  notio,  vel  simplex  conceptus, 
vel  demum  indivisibilium  et  incomplexorum    intelligentia,  et  detiniri 


16  LOG.    ML\.    PARS   I,    CAP.    I. 

solet :  Artifs  quo  intellectus  noster  aliqiiam  essentiam  seu  quiddita- 
tem  cofjnoscit,  qiiin  aliquid  de  ea  afprmet  vel  neget.  lam  vero  notitia 
per  quam  inteliectus  in  alicuius  naturae  cognitionem  pervenit,  niliii 
aliud  est,  ut  suo  loco  explicabimus,  nisi  vitalis  quaedam  expressio  et 
mentalis  reproductio  rei  perceptae  in  intellectu  quodammodo  generata, 
et  indiscriminatim  dici  solet  conceptus  mentalis,  intellectio,  notio,  spe- 
cies  expressa,  forma  intellecta,  intentio  intellecta,  verbum  mentis.  A 
recentibus  vulgo  appeliari  solet  idea;  tametsi  veteres  vocabulum  hoc 
diversa  significatione  usurparunt. 

Triplex  conceptus  mentalis  consideratio.  Simplex  notio  seu  con- 
ceptus  potest  trifariam  considerari:  1)  relate  ad  intellectum,  a  quo 
producitur;  2)  relate  ad  rem  ab  eo  repraesentatam,  cuius  est  imago 
vel  similitudo  ;  3)  relate  ad  iudicium  cuius  est  pars  vel  elementum. 
luxta  primam  considerationem  iiabetur  conceptus  subiectivus,  vel  for- 
malis;  idest  lorma  quam  intellectus  facit  in  seipso  et  quae  intellectura 
actuat  ad  cognoscendum.  luxta  alteram  considerationem  efllorescit  con- 
ceptus  obiectivus,  qui  est  signum  obiecti,  quique  etiam  dici  solet  forma 
intellecta  quatenus  intellectui  repraesentat  rem  ab  ipso  cognitam.  luxta 
tertiam  considerationem  exsurgit  terminus  mentalis.  Praetermisso  con- 
ceptu  subiective  considerato,  pauca  summatim  dicemus  de  conceptu 
obiectivo,  et  de  lermino  mentali. 

Conceptus  obiectivus.  Cum  autem  conceptus  obiectivus  dicatur, 
et  sit  signum  rei  cognitae,  ut  eius  significandi  ratio  specifica  decla- 
retur,  oportet  aliquid  in  antecessum  declarare  de  communi  ratione 
signi,  et  eius  partitione. 

QUiD  SIGNUIVI  ?  In  sua  primaeva  et  pressiori  significatione  si- 
gnum  importat  rem,  aliquam  quae  cadit  sub  sensu  et  ab  Aquinate 
post  Augustinum  definitur :  Res  aliqua  praeter  speciem,  quam  ingerit 
sensihus  aliquid  aliud  ex  se  faciens  in  cognitionem  venire.  Huiusmodi 
signum  est  triplex  :  nimirum,  demonstrativum  quod  est  de  praesenti, 
rememorativum  quod  est  de  praeterito,  et  prognosticum  quod  est  de 
futuro.  Haec  triplex  significandi  ratio  \iget  in  Sacramentis,  quae  sunt 
rememoraliva  Passionis  J.  Chrisli,  demonstrativa  gratiae,  et  progno- 
stica  futurae  gloriae. 

Ouando(pie  nomen  signi  sumilur  laxiori  signilicatione,  et  exten- 
ditur  etiam  ad  res  immateriales,  et  tunc  denotat  omne  notum  in  quo 
aliud  cognoscitur  (1).  Demum  signum  latissimo  sensu  accej)tum,  est 
omne  id  (piod  potentiae  cognoscitivae  aliquid  a  se  diversum  reprae- 
sentat,  sive  ipsum  antea  notum  sit,  sive  sit  ignotum  ;  et  sic  forma 
intelligibilis  seu  conceptus  dicitur  signum  obiecti.  Audi  S.  Thomam  : 
«  Sicul  dictum  est,  signum  imporlat    ali(|uo(l  notum  quoad    nos,  quo 

(I)  Cf.  S.  TiioM.  QQ,  1)1)    l)e   Yer.  q.  9.  a.  4  ad  4. 

manutlucimur  in  alterius  cognitionem.  Res  autem  primo  notae,  sunt 
res  cadentes  sub  sensu,  a  quo  omnis  nostra  cognitio  ortum  habet;  et 
ideo  signum  quantum  ad  primam  sui  institutionem  signilicat  aliquam 
rem  sensibilem,  prout  per  eam  manuducimur  in  cognitionem  alicuius 
occulti.  Contingit  autem  aliquando,  quod  aliquid  magis  notum  quoad 
nos,  etiamsi  non  sit  res  cadens  sub  sensu,  quasi  secundaria  significa- 
tione  dicatur  signum  »  (1). 

Partitjones  signi.  Ouandoquideni  signum  medium  est  inter  faculta- 
tem  et  rem  significatam,  inspici  potest  vel  in  ordine  ad  facultatem, 
vel  in  ordine  ad  rem  cuius  est  signum. 

Si  ratio  connexionis  babetur  inter  signum  et  rem  significatam, 
tunc  dispescitur  in  signum  naturale  et  arbitrarium,  secundum  quod 
vel  natura  sua,  vel  ex  bominum  arbitratu  nectitur  cum  re.  Sic  fumus 
est  signum  naturale  ignis;  contra  ramus  olivae  est  signum  conven- 
tionale  et  arbitrarium  pacis. 

Si  signum  spectatur  per  ordinem  ad  facultatem,  tunc  discrimi- 
natur  in  signum  instrumentale  seu  obiectivum  seu  ex  qiio,  et  in  si- 
gnum  formale  seu  in  qiw  seu  quo.  Signum  obiectivum  illud  est,  quod 
prius  cognitum  nos  ducit  in  cognitionem  alterius  a  se  diversi;  et  hu- 
iusmodi  sunt  omnia  signa  sensibilia.  Signum  vero  formale  illud  dici- 
tur,  quod  immediate  potentiam  adducit  in  cognitionem  alterius,  quin 
ipsum  antea  cognoscatur.  Cum  autem  id  fieri  nequeat,  nisi  informando 
potentiam,  ita  ut  ex  potentia  et  signo  fiat  unum,  idest  potentia  in 
actu;  idcirco  denominatur  signum  formale,  et  huiusmodi  sunt  menta- 
les  conceptus  seu  formac  intelligibiles,  quibus  actuatur  intellectus. 

An  et  quomodo  conceptus  sit  signum.  Principio  quidem  certum 
est,  conceptum  esse  signum  obiecti  cogniti,  nam  est  imago  et  vitalis 
similitudo  obiecti :  immo  ratio  signi  perfectius  tribuenda  est  conceptui, 
quam  orali  verbo,  quod  a  conceptu  habet  ut  significet  (2).  Secundo 
conceptus  est  signum  naturale  non  arbitrarium,  cum  ex  sua  ipsa  na- 
tura  habeat,  ut  significet  rem  cognitam,  et  consequenter  sit  idem  apud 
omnes  homines.  Demum  aftirmamus,  conceptum  esse  signum  tormale 
non  obiectivum.  Quod  sic  in  praesenti  obiter  declarari  potest.  Obie- 
ctum  intellectionis  praesupponitur  ad  actum.  Ergo  conceptus,  qui  per 
intellectionem  gignitur  non  potest  esse  id  quod  primo  inteliigitur,  se- 
cus  esset  prius  et  posterius  intellectione,  quod  est  perspicue  secum 
pugnans.  Hinc  merito  S.  Thomas  ait :  cc  Obiectum  intellectus  est  ipsa 
rei  essentia,  quamvis  essentiam  rei  cognoscimus  per  eius  similitudi- 
nem,  sicut  per  medium  cognoscendi,  non  sicut  per  obiectum,  in  quo 
primo  fertur  eius  visio  ))  (3). 

(1)  In  4  Sent.  Dist.  2,  q.  1,  a.  1. 
2)  Cf.  S.  Thom.  00.  DD.  De   Ver.  q.  4,  a.  1. 
(3)  OQ-  DD.  De   Ver.  q.  10,  a.  4  ad  1.  Cf.  1  p.  q.  85,  a.  2. 

De  Maria.  Vol.  I.  2 

TERMINUS  MENTALIS.  Conceptus  consideratus  per  ordinem  ad 
iudicium  cuius  est  pars,  nuncupatur  terminus  mentalis,  qui  ex  doctrina 
Aristotelis  detiniri  potest:  Id  in  qiiod  ultimo  resolvitur  iudicium  tcm- 
qucim  in  subiectum  et  praedicatum.  Cum  enim  intellectus  noster  iudi- 
cium  aliquod  profert,  seu  de  aliqua  re  quidpiam  affirmat  vel  negat, 
in  hoc  actu  tria  profecto  liabentur;  nimirum,  subiectum,  idest  res  de 
qua  aliquid  affirmatur  vel  negatur;  deinde  praedicatum  vel  attributum, 
idest  id  quod  de  subiecto  affirmatur  vel  negatur;  et  demum  copula, 
idest  ipsa  affirmatio  vel  negatio.  Exemplo  sit  boc  iudicium :  homo  est 
sapiens.  Copula,  uti  patet,  se  habet  per  modum  formae  constituentis 
iudicium,  ideoque  si  ipsa  demitur,  elementa  unice  supersunt  iudicii, 
subiectum  nempe  et  praedicatum  tamquam  eius  partes  materiales,  idest 
simplices  conceptus,  qui  iure  vocantur  termini,  propterea  quod  iudi- 
cium  quodammodo  terminant,  cum  sint  prima  eius  elementa,  ultra 
quae  iudicii  analysis  porrigi  non  potest:  dicuntur  mentales  ut  secer- 
nantur  a  terminis  oralibus,  idest  a  vocabulis. 

Ex  duobus  extremis  iudicii  praedicatum  dicitur  extremum  maius 
et  subiectum  dicitur  extremum  minus;  et  hoc  duplici  ex  causa.  Primo 
quidem,  quia  praedicatum  fungitur  praestantiori  officio;  nam  affirma- 
tio  praedicati  de  subiecto  perficit  cognitionem,  quam  mens  de  ipso 
habebat  per  simplicem  notionem ;  porro  perfectivum  semper  praestan- 
tius  est  eo  quod  ab  ipso  perficitur.  Deinde  praedicatum  naturaliter 
latius  patet,  quam  subiectum,  vel  saltem  ex  aequo  se  habet,  uti  homo 
est  substantia^  vel  homo  est  animal  rationale.  Hinc  propositio  in  qua 
subiectum  latius  se  extendit  ac  praedicatum,  dicitur  innaturalis,  uti 
haec:  aliquod  animal  est  homo,  cum  ex  adverso  haec  sit  naturalis: 
homo  est  animal. 

ARTICULUS  IL 

DE   EXTERNA    EXPRESSIONE   CONCEPTIJS    SEU    DE    TERMINO    ORALI. 

QUID  TERMINUS  ORALIS?  Aristoteles  ait :  Terminus  est  in  quem 
resolvitur  propositio  tamquam  in  subiectum  et  praedicatum  (1\  Re- 
solvere  autem  propositionem  nihil  aliud  est,  quam  assignare  ea,  quae 
in  propositione  componuntur  per  affirmationem  vel  negationem,  Quare 
terminus  vocalis  est  vox  significativa,  qua  conceptum  exprimimus. 

Definitio  explicatur.  Homo  est  natura  sua  socialis,  ideoque  a 
natura  ordinatus  ad  vitam  cum  ceteris  hominibus  in  coetu  et  socie- 
tate  degendam  :  societas  autem  inter  homines  ne  cogitari  quidem  potest, 
quin  inter  ipsos  vigeat  mutua  animorum  coniunctio,  et  amica  consi- 
liorum  communicatio  (2).  Idcirco   homo  a  natura    ornatus  fuit    oppor- 

(1)  Prior.  Anolyt.  lib.  I,  cap.  I. 

(2)  Haec  quac  in  bominum  animis  consignata  est  ab  ipsa  natura  vis  et  incli- 
natio  ad  coclus,  concilia,  civitates  ita  describitur  et  veluti  sub  oculos  ponitur  a  Tul- 

tiinis  mediis,  quibus  animi  sui  motus  abditasque  cogitationes  valeat  exte- 
rius  patefacere,  et  cum  aliis  communicare  hominibus.  Verum  licet  haec 
media  varia  sint  et  multiplicia,  uti  gestus,  suspiria,  nutus,  oculorum 
motus :  nihilominus  omnibus  praestant  vocabula,  quae  in  patefactione 
nostrarum  cogitationum  principem  sibi  vindicat  locum  iuxta  illud 
Augustini :  «  Verba  inter  homines  obtinuerunt  principatum  significandi 
quaecumque  animo  coincipiuntur  »  (1).  Huiusmodi  vocabolorum  ser- 
monisque  necessitas  pro  homine  in  societate  constituto  sic  exponitur 
a  S.  Thoma  :  «  Si  homo  esset  naturaliter  animal  solitarium,  suflicerent 
sibi  animae  passiones  (intellige  conceptus),  quibus  ipsi  rebus  confor- 
maretur,  ut  earum  notitiam  in  se  haberet ;  sed  quia  homo  est  animal 
naturaliter  politicum  et  sociale,  necesse  fuit,  quod  conceptiones  unius 
hominis  innotescerent  alii,  quod  fit  per  vocem  :  et  ideo  necesse  fuit 
esse  voces  significativas,  ad  hoc  quod  homines  ad  invicem  conveni- 
rent.  Unde  illi  qui  sunt  diversarum  linguarum  non  possunt  bene  con- 
venire  ad  invicem  »  (2).  Hanc  eamdem  rationem  ita  argute  et  gra- 
phice  describit  Augustinus:  cc  Linguarum  diversitas  hominem  alienat 
ab  homine.  Nam  si  duo  sibimet  invicem  fiant  obviam,  neque  praele- 
rire  sed  simul  esse  aliqua  necessitate  coguntur,  quorum  neuter  novit 
linguam  alterius ;  facilius  sibi  aninialia  muta  etiam  diversi  generis 
quam  illi  cum  sint  homines  ambo  sociantur.  Quando  enim  quae  sen- 
tiunt  inter  se  communicare  non  possunt  propter  solam  linguae  di- 
versitatem,  nihil  prodest  ad  consociandos  homines  tanta  similitudo 
naturae ;  ita  ut  homo  libentius  sit  cum  cane  suo  quam  cum  homine 
alieno  »  (3). 

Ouid  signiflcant  vocabula  ?  Vocabula  sunt  signa,  quae  immediate 
significant  conceptus ;  licet  mediantibus  conceptibus  et  ipsae  res  per 
vocabula  manifestentur  ;  nam  vocabula  adhibemus  ut  quid  in  mente 
nostra  versetur  aliis  aperiaaius.  Hoc  autem  suaderi  potest  cum  Ari- 
stotele  ex  ipso  modo  significandi ;  significant  enim  naturas  abstractas 
a  singularibus,  quae  hoc  pacto  non  sunt,  nisi  in  conceptione  intelle- 
ctus.  Argumentum  ex  Aristotele  ductum  sic  illustrat  S.  Thomas: 
«  Sermo  est  de  vocibus  significativis  ex  institutione  humana,  et  ideo 
oportet  passiones  animae  hic  intelligere  intellectus  conceptiones,  quas 

ho:  «  Quod  nemo  in  solitudine  vitam  agere  velit,  ne  cum  infinita  quidem  volupta- 
tum  abundantia;  facile  intelligitur,  nos  ad  coniunctionem  congregationemque  ho- 
minum  et  ad  civilem  communitatem  esse  natos.  Impeliimur  autem  natura,  ut  pro- 
desse  veiimus  quamplurimis,  in  primisque  docendo,  rationibusque  prudentiae  tra- 
dendis.  Itaque  non  facile  est  invenire  qui  quod  sciat  ipse  non  tradat  alteri.  Ita  non 
solum  ad  discendum  propensi  sumus,  verum  etiam  ad  docendum  »  :  De  fmibus, 
lib.  III.  cap.  XX. 

(1)  De  Doct.  Christ.  lib.  II,  cap.  III. 

(2)  Perihermen.  lib,  I,  lect.   2. 

(3)  De  Civitate  Dei,  lib.  XIX,  cap.   VII. 

nomina  et  verba  et  orationes  significant  «mm^cfia/^,  secundum  senten- 
tiam  Aristotelis.  Non  enim  potest  esse,  quod  significent  ipsas  res,  ut 
ex  ipso  modo  significandi  apparet:  significat  enim  hoc  nomen  homo 
naturam  humanam  in  abstractione  a  singularibus;  unde  non  potest 
esse  quod  significet  immediate  hominem  singularem  »  (1). 

Haec  eadem  doctrina  confirmari  potest  auctoritate  S.  Augustini 
et  Clementis  Alexandrini.  Augustinus  quippe  ait :  «  Yerbum  quod  foris 
sonat  signum  est  verbi  quod  inlus  latet,  cui  magis  verbi  nomen  com- 
petit.  Nam  iliud  quod  profertur  carnis  ore  vox  verbi  est,  verbum- 
pque  et  ipsum  dicitur  propter  illud,  a  quo  ut  foris  appareat  assum 
tum  est  ))  (2).  Clemens  vero  Alexandrinus  adhuc  explicatius  rem- 
ita  proponit:  «  In  voce  tria  versantur ;  nempe  et  nomina,  quae  sunt 
signa  eorum  quae  animo  cogitantur  principaliter,  per  consequentiam 
autem  etiam  subiectorum  :  secundo  autem  cogitata,  quae  res  subiectas 
referunt  et  exprimunt.  Unde  sunt  omnibus  eadem  cogitata,  propterea 
quod  ex  rebus  subiectis  eadem  forma  et  typus  ingeneretur  omnibus: 
non  itidem  etiam  nomina  propter  diversos  sermones.  Tertium  autem 
sunt  res  subiectae  ex  quibus  nobis  imprimuntur  cogitata  ))  (3). 

Vocabula  sunt  signa  ad  placitum.  Res  sic  probari  potest  ex 
doctrina  Aristotelis.  Ouae  naturaliter  significant  sunt  eadem  apud  om- 
nes  homines.  lam  vero  vocabula  ad  conceptus  patefaciendos  non  adhi- 
bentur  eadem  apud  omnes  homines,  uti  patet  ex  diversitate  lingua- 
rum.  Concludendum  ergo  est  vocabula  esse  signa  arbitraria,  non  na- 
turalia.  Ouod  confirmatur  a  contrario  signo,  cum  ea  quae  naturaliter 
significent  mentales  conceptus,  uti  suspiria,  gemitus,  risus,  sint  eadem 
apud  cunctas  nationes. 

Vocabula  dicuntur  terminl  orales;  et  iure  merito,  nam  cum  ter- 
minus  sit  in  quem  resolvitur  propositio  tamquam  in  subiectum  et 
praedicatum,  vocabula  optime  possunt  appellari  termini  propter  eam- 
dem  rationem,  ob  quam  conceptus  mentalis  dicitur  terminus.  Sicut 
enira  conceptus  est  terminus  in  quem  resolvitur  iudicium  ;  ita  voca- 
bula  sunt  extrema  in  quae  resolvuntur  propositiones,  et  dicuntur  ter- 
mini  orales  ut  discriminentur  a  mentalibus. 

ARTICULUS  III. 

DE    TERMINORLM     PARTITIONIBUS. 

RERUM  CONTINUATIO.  Absoluta  tractatione  de  natura  et  pro- 
prictatibus  terminorum,  aliquid  breviter  attingendum  venit  de  prae- 
cipuis  eorumdem  divisionibus.  Oua  in  re  numerosiores  illas  partitiones 

(1)  Perihermen.  loc.  cil. 

[-2)  De  Trinitale,  lib,  \V,  cap.  XI. 

(3)  Slrom.  lib.  VIII.  cap.  Vlll. 

praetermittimus,  quae  minoris  sunt  necessitatis,  ne  mens  adolescentiura 
ac  memoria  phis  aequo  oneretur,  et  ex  reruni  minus  ad  usum  perti- 
nentium  muititudine  confusio  et  obscuritas  promanet.  Partitiones  de 
quibus  meminerimus  spectabunt  praesertim  terminos  orales ;  tametsi 
quaedam  extendi  queant  etiam  ad  mentales. 

PARTITIONES. 

I.  Termlnus  significativus  et  non  significativus.  Terminus  significa- 
tivus  est  vox  qiiae  in  propositione  ponitur  ad  significandum  subie- 
ctiim  et  praedicatum  diversum  a  voce.  Contra  terminus  non  signi- 
ficativus  est  vox  quae  ponitur  in  propositione  ad  significandum  pro 
suhiecto  et  praedicato  solum  ipsam  vocem.  Sic  homo  est  terminus  si- 
gnificativus ;  nam  sicut  ramus  olivae  oslendi  potest  ad  signih- 
candam  pacem,  ita  vox  liomo  ex  condicto  potest  poni  in  propositione 
ad  denotandum  animal  rationaie.  Si  enim  dico  :  liomo  est  sapiens^  id 
de  quo  praedico  sapientiam  non  est  vox  homo,  sed  ipsum  animal  ra- 
tionale.  Ex  adverso  vox  blitri  nihil  significat,  ideoque  est  terminus 
inanis,  quia  in  propositione  collocari  tantummodo  potest  ad  significan- 
dum  pro  subiecto  vel  praedicato  ipsam  vocem,  non  rem  a  voce  di- 
stinctam.  In  hac  enim  propositione :  Blitri  est  vox  praedicatuin  affir- 
matur  tantum  de  voce  blitri  (1). 

II.  Terminus  categorematicus  et  syncategorematicus.  Categorema- 
ticus,  qui  latine  idem  est  ac  significativus,  est  terminus,  qui  per  se 
et  seorsum  sumptus  potest  esse  subiectum  aut  praedicatum  propositio- 
nis.  Syncategoremalicus,  qui  idem  est  latine  ac  consignificativus  vel 
significans  cum  altero,  est  terminus.  qui  solum  cum  altero  cui  adiun- 
gitur  potest  esse  subiectum  vel  praedicatum  propositionis.  Primi  ge- 
neris  sunt  homo,  sapiens,pliilosophus,  iustitia:  secundi  generis  sunt 
omnis,  nullus,  aliquis,  optime^  recte,  duo,  tres.  Non  possum  enim  di- 
cere:  omnis^  aliquis  loquitur.,n\si  vel  exprimam  vel  subintelligam  vo- 
cem  homo. 

III.  Terminus  finitus  et  Infinitus.  Terminus  finitus  seu  finitans  est 
ille  per  cuius  affirmationem  exprimitur  aliquid,  quod  res  est.  Infinitus 
seu  infinitans  est  per  cuius  affirmationem  exprimitur  solum-  aliquid, 
quod  res  non  est.  Sic  in  propositione :  Petrus  est  liomo:  homo  est 
terminus  finitus;  in  propositione :  leo  est  non  homo^  non  homo  est  ter- 
minus  infinitus. 

(1)  Vox  blitri  adhibita  iampridem  fuit  a  veteribus  ad  denotandum  terminum 
inanem,  et  ab  ipsis  subinde  promanavit  ad  Scholasticos  recentesque  logicos.  L't  ve- 
tustiores  omittam,  huius  vocis  meminit  Clemens  Alexandrinus  (Slrom.  lib.  YIII,  cap. 
Ii;,  Diogencs  Laertius,  Zeno.  lib.  VII,  sect.  57,  tradit  ^ioyov  et  ^.e^iv  difiFerre.  6t8 
A,6yo(;  del  aTnxavTixog  eaTi,  Xe^ig  bk  xai  aar][ioc,,Mc,  r\  ^Xitqi  «  quod  ^oyo?  sem- 
per  aliquid  signiticet :  Xe^ig  autem  dicatur  etiamsi  nihil  significet,  ut  blitri  ;..  S. 
loan,  Damascenuspro  voce  non  significante  adhibet  vocem  5cm(/a;)5W5  (Log.  Cap.    \). 

IV.  Complexus  et  Incomplexus.  Terminus  complexus  est,  cuius 
partes  seorsum  sumptae  sunt  termini  habentes  eamdem  significatio- 
nem  ac  habebant  in  compositione.  E.  g. :  Dux  strenuus,  nam  dux  et 
strenuus  seorsum  sumpti  significant  idem  ac  copulatim.  Incomplexus 
est,  cuius  partes  seorsum  vel  non  significant  \el  non  habent  eamdem 
significationem  ac  in  compositione:  uti  Petrus,  respuhlica^  nam  in  voce 
respuhlica  partes  separatae  diversimode  significant  ac  in  compositione. 
Sic  dici  potest:  aqua  est  res  piiblica. 

V.  Absolutus  et  connotatlvus.  Absolutus  est  terminus  significans 
ut  per  se  stans,  vel  ad  modum  substantiae,  sive  res  significata  sit 
substantia,  ut  lapis^  homo,  sive  sit  accidens,  ut  bonitas^  iustitia.  Con- 
notativus  est  terminus  significans  ut  adiacens  alteri,  sive  sit  accidens 
quod  exprimitur  ad  modum  adiacentis,  sive  sit  substantia :  sic  albus, 
iustus,  vivens^  sentiens,  intelligens  sunt  connotativi,  et  quoniam  no- 
mina  adiectiva  ita  significant,  sunt  connotativa;  licet  non  omnia  sub- 
stantiva  sint  absoluta,  ut  artifex^  pictor. 

Yl.  Concretus  et  abstractus.  Terminus  concretus  est  qui  signifi- 
cat  compositum  ex  subiecto  et  forma,  vel  subiectum  prout  forma  af- 
ficitur;  ut  homo,  vel  alburn;  nam  homo  significat  subiectum  habens 
humanitatem ;  album  significat  subiectum  habens  albedinem.  Terminus 
abstractus  est,  qui  significat  solum  formam  seu  partem  formalem  com- 
positi,  ut  sapientia,  hiimanitas.  Nomine  autem  formae  quandoque  si- 
gnificatur  aliquid  realiter  distinctum  a  subiecto,  quandoque  soiummodo 
logice,  et  sic  habetur  concretum  physicum  et  logicum. 

VII.  Terminus  prlmae  et  secundae  Intentionis.  Primus  est  ille,  qui 
significat  rem,  quae  est  vel  esse  potest  extra  mentem.  Secundus  est 
ille  qui  significat  rem  ut  denominatam  ab  actu  intelleclus  et  secun- 
dum  esse  quod  habet  in  mente.  Sic  albus  est  terminus  primae  inten- 
tionis,  nam  esse  album  est  esse  quoddam,  quod  tribuitur  rebus  prout 
sunt  extra  intellectum.  Sed  genus  est  terminus  secundae  intentionis, 
nam  praedicatum  illud  convenit  rebus  solum  prout  sunt  in  actu  co- 
gnitionis;  hinc  de  rebus  dicitur  non  prout  sunt  extra  mentem,  sed 
prout  denominantur  ab  actu  rationis.  Hinc  primi  significant  res  secun- 
dum  esse  et  praedicata  realia:  secundi  signiticant  res  secundum  esse  el 
praedicata  intentionalia  (1);  et  ideo  primi  dicuntur  eliam  termini  rea- 
les,  secundi  vocantur  logici. 

VIII.  Terminus  collectivus  et  distributivus.  Collectivus  est,  qui  plura 
simul  accepta  signiticat;  ut  exercitus.  Distributivus  est  qui  plura  de- 
notat  scorsum  sumpta  ;  ut  homo,  qui  dicitur  de  quolibet  individuo  na- 
turae  humanae.  Attamen  collectivus  quandoque  sub  alicjuo  respectu 
potest  esse  distributivus,  si  nempe  dici  potest  de  omnibus  collectioni- 

(l)  Cf.  S.  TuoM.  De  jShL  generis,  cap.  XII. 

bus  eiusdem  gencris.  Sic  populus  si  significat  homines  cuiuslibet  mul- 
tiludinis  est  coiiectivus;  si  dicitur  de  qualibet  partiali  mullitudine  est 
distributivus. 

ARTICULUS  lY. 

DE    ALIIS    TERMINORUM    PARTITIONIBUS. 

UNIVOCUS,  AEQUIVOCUS,  ANALOGUS.  Univoca,  graece  synonima, 
definiuntur  a  Damasceno  post  Aristotelem :  Ea  cjiiorum  nomen  com- 
mune  esi^  et  ratio  vel  essentia  per  nomen  significata  est  omnino  ea- 
dem  (1).  Aequivoca,  graece  homonyma,  ab  eodem  definiunlur:  Ea 
quorum  nomen  commune  est^  ratio  vero  essentiae  per  nomen  signifi- 
cata  est  totaliter  diversa.  Exemplo  sit  canis  prout  dicitur  de  terre- 
stri,  marino,  et  coelesti:  nam  in  primo  casu  clenotat  animal  latrabile; 
in  secundo  piscem  quemdam;  in  tertio  aliquam  constellationem.  Ani- 
madvertendum  tamen  est,  aequivocum  posse  esse  univocum  respectu 
eorum,  quibus  applicatur  in  eadem  significatione :  sic  canis  relate  ad 
omnes  canes  terrestres. 

Terminus  aequivocus  dispescitur  in  aequivocum  a  casu,  et  in  ae- 
quivocum  a  consilio,  idest  analogum ;  huius  distinctionis  sic  mentio- 
nem  facit  Clemens  Alexandrinus:  «  Ex  homonymis  alia  quidem  ha- 
bent  idem  nomen  ex  fortuna,  ut  Aiax  Locrus,  ut  Aiax  Salaminius,  alia 
autem  ex  cogitatione  »  (2).  Aequivocus  a  casu  est,  qui  convenit  plu- 
ribus  secundum  diversas  significationes,  neque  habentes  aflinitatem 
propter  quam  illud  nomen  fuit  impositum,  uti  gallus  relate  ad  avem, 
et  ad  hominem  in  Gallia  natum.  Audi  Aquinatem:  (c  In  his  quae  sunt 
a  casu  aequivoca  nullus  ordo  aut  respectus  attenditur  unius  ad  alte- 
rum;  sed  omnino  per  accidens  est,  quod  unum  nomen  diversis  re- 
bus  attribuatur...  Ubi  est  pura  aequivocatio  nulla  similitudo  in  rebus 
attenditur,  sed  solum  unitas  nominis  »  (3).  Aequivocus  a  consilio  est, 
qui  convenit  pluribus  secundum  significationes  habentes  afJinitatem 
propter  quam  consulto  ipsis  fuit  impositum  nomen.  Sic  nomen  Cice- 
ronis  impositum  viris  praestantibus  eloquentia.  Isti  termini  revocantur 
ad  aiialogos;  quare  analogorum  danda  definitio  et  partitio.  • 

Analoga  dicuntur  ea,  quorum  nomen  commune  est^  ratio  autem^ 
per  nomen  significata  est  partim  eadem  et  partim  diversa 

Analogorum  divlsio.  Analogia  est  duplex;  alia  dicitur  attributio- 
nis,  alla  proportionis  seu  proportionalitatis.  Prima  est  imperfectior,  al- 
tera  vero  nobllior  et  proprie  meretur  nomen  analogiae,  quae  idem  est 
ac  proportio.  Proportio  est  liabiludo  vel  ordo  unius  ad  alterum.  Pro- 
portionalitas  vero  est  similitudo  duarum  proportionum. 

(1)  Arist.  De  Antepraedicam.  cap.  I. 

(2)  Strom.  lib.  Vlll,  cap.  YIll. 

(3)  Contra  Gent.  lib.  I,  cap.  XXXKL 

Analoga  secundiim  altributionem  illa  dicuntur.  quorum  nomen  est 
commune.  ratio  autem  per  nomen  signiiicata  est  eadem  secundum  ter- 
minum,  sed  diversa  secundum  relationes  ad  illum.  Sic  sanum  est  no- 
men  commune  animali,  cibo,  medicinae,  colori;  omnia  quippe  sana  di- 
cuntur:  sed  ratio  vel  definitio  eorum.  in  quantum  sunt  sana,  dicit 
diversas  habitudines  ad  unum  terminum,  scilicet  ad  sanitatem.  Nam 
animal  est  subiectum  sanitatis,  medicina  est  causa,  color  est  signum. 

Analoga  secundum  proporlionalitem  illa  dicuntur,  quorum  nomen 
est  commune,  sed  ratio  signiflcata  per  nomen  est  similis  secundum 
proportionem,  vel  eadem  propojtionaliter.  Haec  analogia  bifaiiam  ha- 
beri  potest,  nimirum  proprie  et  metaphorice.  Proprie  habetur  quando 
nomen  commune  in  utroque  anaiogato  dicitur  sine  metaphora,  ut  ens 
praedicatum  de  Deo  et  de  creatura.  Metaphorice  quando  nomen  ana- 
logum  absoiute  habet  unam  rationem  formalem,  quae  in  uno  analo- 
gato  salvatur,  et  translate  dicitur  de  aliis;  sic  risus  dicitur  de  homine, 
de  prato,  de  fortuna.  In  hac  analogia  fundantur  omnes  metaphorae  (1). 

SINGULARIS,  COMMUNIS,  PARTICULARIS.  Terminus  singularis 
est,  qui  potest  de  uno  fantum  dici  secundum  eamdem  significationem, 
uti  Petrus,  qui  de  pluribus  dicitur  aequivoce.  Vel  terminus  singularis 
est,  qui  rem  individuam  significat.  Est  autem  individuum  id  quod 
unum  cum  sit  non  potest  esse  in  pluribus  neque  de  pluribus  praedi- 
cari.  Sed  quoniam  nos  individua  ex  diversis  accidentibus  cognoscimus, 
quae  sensus  percellunt,  sic  ad  discriminandum  unum  individuum  ab 
altero  adhibemus  notas  quasdam  extrinsecas  et  accidentales,  quas  in- 
dividuantes  vocant  et  geminis  his  concluduntur  versiculis: 

Forma,  figura,  locus,  tempus,  stirps,  patria,   nomen, 
Haec  ea  sunt  septem,  quae  non  habet  unus  et  alter. 

Terminus  universalis  est,  qui  unum  alic/uid  exhihet,  quod  pluribus 
individuis  potest  inesse^  et  de  pluribus  singillatim  sumptis  praedicari^ 
ut  homo.  Terminus  universalis  seu  communis  dividitur  in  transcenden- 
tem  et  non  transcendentem.  Non  transcendens  dicitur  de  rebus  quae 
conveniunt  saltem  in  aliquo  genere.  Transcendens  contra  extenditur  ad 
res,  quae  sunt  diversorum  generum,  quae  communicant  in  notione  en- 
lis,  et  ideo  transcendens  est  analogum.  Terminus  particularis  ille  di- 
citur,  qui  individuum  aliquod  significat,  sed  indeterminate,  seu  est 
terminus  communis  coarcliatus  ad  aliquam  partem  suae  extensionis  me- 
diante  termino  signilicante  cura  alio,  ut  aliquis  homo,  nonnulli  milites. 
Dicitur  signilicare  individuum  vagum,  cum  repraesentel  individuum, 
sed  non  determinatum  ac  signatum,  ideoque  potest  pluribus  applicari 
disiunctive,  non  distributive;  nam  de  (juolibet  homine  dici  potest  ip- 

(1)  Cf.  S.  TnoM.  MeUiph.  lib.  V,  lect.  8. 

sum  esse  aliqucni  homineni.  Ut  hoc,  quod  est  satis  absconditum  et  dif- 
ficile,  melius  intelhgatur,  non  eiit  inutile  propriam  differentiam  afterre 
inter  individuum  vagum,  et  individuum  signatum,  quam  S.  Thomas 
sic  exponit:  c(  Individuum  vagum  ut  aliquis  homo  signilicat  naturam 
communem  cum  determinato  modo  essendi,  qui  competit  singularibus; 
ut  scilicet  sit  per  se  subsistens  distinctum  ab  aliis.  Sed  in  nomine  sin- 
gularis  designati  significatur  determinatum  distinguens,  sicut  in  nomine 
Socratis  haec  caro  et  hoc  os  ))  (1). 

Terminorum  extensio  et  comprehensio.  Extensio  terminorum  est 
numerus  subiectorum,  de  quibus  ille  terminus  praedicari  potest.  Gom- 
prehensio  autem  est  cumulus  notarum,  quibus  coagmentatur  terminus, 
seu  conceptus  per  terminum  significatus.  Ouare  extensio  et  compre- 
hensio  sunt  in  ratione  inversa.  Duo  dicuntur  esse  in  ratione  inversa, 
cuin  ad  invicem  comparata,  quo  magis  unum  crescit,  alterum  decre- 
scit  et  vicissim.  Sic  ratio  entis,  quae  est  minimae  comprehensionis, 
exhibet  maximam  exlensioneni;  notio  hominis,  quae  est  maioris  com- 
prehensionis,  habet  minorem  exlensionem. 


CAPUT  II. 

De  imiversaUbus  prout  ad  logieam  speetant. 

RATIO  TRACTATIONIS.  Proprium  et  directum  obiectum  intelle- 
ctus  nostri  in  statu  unionis  animae  cum  corpore  est  universale,  uti  suo 
loco  demonstrabitur;  quocirca  mens  humana  per  simplicem  apprehen- 
sionem,  quao  est  prima  eius  operatio,  directe  percipit  naturas  rerum 
materialium  abstractas  a  principiis  individuantibus,  ideoque  universales. 
Sic  notiones  substantiae,  animalis,  hominis  aliquid  repraesentant,  quod 
de  pluribus  individuis  praedicari  valeat.  Quare  cum  iogicae  munus  sit 
tractare  de  secundis  intentionibus,  nempe  de  illis,  quas  intellectus  in 
rebus  intelligendis  adinvenit,  et  rebus  prout  sunt  in  ipso  attribuit,  cum- 
que  huiusmodi  intentiones  attribuantur  rebus  prout  cognitae  sunt  in 
universali ;  liquet  profecto  quaestionem  de  universalibus  esse  expla- 
nandam,  ut  dirigi  possint  actus  mentis  ad  veritates  ignotas  a  verita- 
tibus  notis  per  ratiocinium  eruendas. 

Ad  doctrinam  de  notionibus  universalibus  melius  adumbrandam 
placet  hunc  S.  Thomae  locum  huc  transferre:  «  Quia  intelleclus  no- 
ster  est  separatus  a  materia,  ideo  illud  quod  obiective  in  actu  recto 
intellectui  repraesentatur,  oportet  esse  denudatum  a  materia  et  a  con- 
ditionibus  materiae,  quae  sunt  hic  et  nunc...  Yerbi  gratia;  in  no- 
stra  phantasia  est  forma  repraesentans  hunc  hominem,  secundum  quod 

(1)  1  p.  q.  30,  a.  4. 

fuit  in  aliquo  sensu  exteriori;  quae  forma  virtute  intellectus  agentis 
agit  in  intellectum  possibilem,  et  causatur  tunc  in  intellectu  possibili 
quaedam  forma,  quae  dicitur  species  intelligibilis,  quae  forma  reprae- 
sentat  hominem  non  tantum  ut  est  hic  et  nunc,  sed  abstractum  a  ta- 
libus  conditionibus,  et  hoc  dicitur  imiversale.  Unde  in  homine  sic  in- 
tellecto  est  duo  considerare,  scilicet  ipsam  naturam  humanam  seu  ha- 
bens  eam,  et  ipsam  universalitatem.  Quantum  ad  primum  homo  dicit 
rm,  quantum  ad  secundum  dicit  intentionem:  non  enim  in  re  inve- 
nitur  homo,  qui  non  sit  hic  et  nunc.  Et  ipsa  natura  ut  sic  dicitur  esse 
prima  intentio.  Sed  quia  intellectus  reflectitur  supra  seipsum,  et  supra 
ea  quae  in  eo  sunt,  considerat  iterum  hominem  sic  a  se  intellectum 
sine  conditionibus  materiae,  et  videt  quod  talis  natura  cum  tali  uni- 
versalitate  seu  abstractione  intellecta  potest  attribui  huic  vel  illi  indi- 
viduo,  et  quod  realiter  est  in  hoc  vel  illo  individuo;  ideo  format  se- 
cundam  intentionem  de  tali  natura,  et  hanc  vocat  universale  seu  prae- 
dicabile  »  (1). 

ARTICULUS  1. 

DE    DEFINITIONE    ET    PARTITIONE    NOTIONIS    UNIVERSALIS. 

UNIVER8ALE  DEFINITUR.  Spectata  nominis  etymologia  universale 
idem  est  ac  unum  versus  alia,  et  dicitur  a  S.  Thoma  unum  habens 
habitudinem  ad  multa.  Philosophus  illud  vocat  unum  in  multis  (2), 
quare  iuxta  Philosophi  doctrinam  universale  merito  definiri  solet : 
Umim  aptifm  inesse  miiltis,  et  praedicari  de  midtis  univoce  et  divi- 
sim.  Ex  hac  definitione  excluditur  universale  illud  quod  dicitur  tran- 
scendens,  quodque  continetur  notione  aliqua  omnibus  rebus  communi: 
quemadmodum  esset  notio  entis,  quae  de  rebus  subiectis  non  praedi- 
catur  univoce,  sed  analogice,  et  consequenter  in  ea  unitas  rei  signi- 
ficatae  per  conceptum  non  habetur  nisi  secundum  quid.  Tametsi  hae 
notiones,  voce  latius  accepta,  dici  soleant  universales. 

Partitio  notionis  universalls.  Universale  aliud  est  directum,  et 
aliud  reftexum:  primum  aliis  nominibus  vocatur  etiam,  metap/ujsicum, 
negativum,  materiate;  alterum   dicitur   lofjicum^  positivum,  formale; 

(1)  Opusc.  Compend.  Logicae,  tract.  I,  cap.  I.  Lectorem  semel  monitum  volu- 
mus  Cnmpendinm  Loqicoe,  ex  quo  praeclarum  hunc  locum  exscripsimus,  a  nobis 
sub  nomiue  S.  Tliomae  citatum  fuisse,  eo  quod  inter  opera  Aquinatis  reperitur; 
licet  non  nos  laleat  prudenter  dubitari  posse,  an  ipsum  revera  pertineal  ad  Aqui- 
natem;  tum  quia  in  veteribus  catalogis  operum  S.  Doctoris  non  adest,  tum  quia 
eius  disserendi  ratio  inlerdum  obscura  est.  Quare  eius  extrinseca  auctoritate  sub 
iudicc  relicta,  certe  nemo  in  lectione  Arislolelis  et  S.  Thomae  versatus  poterit  ne- 
gare,  huiusmodi  opus  maximum  pretium  secum  ferre,  etiamsi  cuiusnam  sit  ignoretur, 
et  peripateticam  sapientiam  quoad  res  quas  explicat  constanter  redolere. 

(2)  Posier  Analyl.  cap.  XIX,  lext.  27;  Cf.  Cosmum  Alam.  Log.  q.  '2,  a.  4. 

hinc  definitio  superius  commemorata  diversimode  et  cum  quadam  pro- 
portione  utrique  aptatur  universaii. 

Ratio  partitionis.  Intellectus  noster  duplici  pacto  potest  conside- 
rare  essentiam  cuiusque  rei  materialis:  vei  1)  prout  est  in  se  et  ab- 
solute  penes  notas,  quae  illam  constituunt,  abstrahendo  ab  individuis 
in  quibus  natura  illa  vel  reperitur  vel  reperiri  potest,  et  haec  consi- 
deratio  pertinet  ad  actum  directum,  ideoque  natura  quae  sic  intelli- 
gitur,  vocari  solet  universale  directum;  vel  2)  i-evertendo  per  actum 
reflexura  in  naturam  absolute  et  abstracte  perceptam  confert  eam  cum 
suis  inferioribus,  idest  cum  individuis,  et  tunc  eam  considerat  ut  for- 
mam  aliquam,  quae  relationem  dicit  ad  plura,  et  sic  efflorescit  iini- 
versale  reflexum.  Primum  pertinet  ^d  primas  intentiones;  alterum  le- 
spicit  secundas  intentiones.  Per  primum  percipimus  res;  per  secundum 
intelligimus  intentiones,  nempe  res  prout  sunt  in  actu  intellectus,  a 
quo  denominantur.  Cum  ergo  materia  circa  quam  versatur  logica  sit 
secunda  intentio^  planum  est  nobis  praecipue  disserendum  esse  de  uni- 
versali  reflexo,  quod  merito  dicitur  logicum  et  formale  (1). 

Logicus  enim  considerat  notiones  universales,  ut  modum  assignet 
eas  adhibendi  in  afTirmationibus,  vel  negationibus;  hinc  proprie  et  per 
se  non  considerat  res  ipsas,  quae  intentionibus  subsunt,  sed  potius  or- 
dinem  vel  relationem,  quam  cum  aliis  notionibus  sibi  subiectis  habent, 
ita  ut  cernere  valeat  quo  pacto  notio  quaedam  particularis  vel  minus 
universalisad  universaiiorem,  et  haec  ad  universalissimam  reduci  queat. 
Exemplo  sit  notio  hominis,  quae  comparatur  cum  notione  animalis,  et 
haec  cum  notione  viventis,  et  demum  notio  viventis,  animalis,  hominis 
ad  supremam  substantiae  notionem  revocatur.  Logica  ergo  de  commu- 
nibus  rerum  notionibus  pertractat,  cum  ipsa  non  respiciat  in  particu- 
lari  rerum  notiones,  quae  sunt  materia  singularum  scientiarum;  sed 
colligit  et  ordinat  communes  notiones,  ad  quas  notiones  particulares 
singularum  scientiarum  revocantur;  et  de  illis  disserit,  prout  pertinent 
ad  secundas  intentiones. 

lam  vero  supremae  notiones  rerum  vel  suprema  genera  a  graecis 
dicuntur  categoriae^  a  latinis  praedicamenta :  et  iure  merito,  quippe 
quod  logica  de  his  supremis  generibus  disputat,  prout  praedi.cantur  cle 
aliis  notionibus  inferioribus,  quas  subiectas  habent.  Quomodo  autem 
aliqua  generalis  notio  de  inferioribus  praedicatur,  minime  a  logico  co- 
gnosci  valet,  nisi  et  ipse  prius  perspectos  habeat  generales  et  communes 
modos,  secundum  quos  aliqua  notio  de  inferioribus  praedicari  possit. 

(1)  De  hac  re  abundantius  erimus  dicturi  in  logica  maiori,  ubi  altiores  quae- 
stiones  attingemus:  hic  faciliora  et  simpliciora  sectabimur,  et  potius  per  similitudi- 
nes  et  exempla  res  exponemus,  quam  per  causas  demonstrabimus;  nam  uti  sapien- 
ter  monet  B.  Albertus  M.,  in  modo  introductionis  ab  altioribus  quaestionibus  ab- 
stinendum  est.  Interea  conferri  potest  de  duplici  universali  S.  Thomas,  1  p.  8o, 
a.  2  ad  2,  et  Opusc.  De  Ente  et  Essentia,  cap.  4  et  Cosmus  Alamannls,  Log.  q.  2,  a.  4. 

Huiusmodi  generaies  modi  secundum  quos  communis  aliqua  notio  de 
inferioiibus  praedicatur  graece  vocantur  categoremata,  latine  vero  nun- 
cupantur  praedicabilia.  Quam  ad  rem  quaestioni  de  praedicamentis 
praeponenda  est  quaestio  de  |)raedicabilibus,  quam  Porphyrius  ex  va- 
riis  Stagiritae  libris,  et  praesertim  ex  Topicis,  et  3Jetapfujsicis  colle- 
ctam,  in  unum  corpus  disciplinae  conflavit,  ipsamque  vocavit  Isagogen 
seu  introdiictionem  ad  logicam  Aristotelis.  Est  ergo  tractatio  haec  bi- 
partita,  uti  scite  notat  Cosmus  Alamannus  (1):  primo  namque  agen- 
dum  erit  de  universalibus  seu  de  praedicabilibus;  deinde  de  praedi- 
camentis,  quae,  prout  a  logico  considerantur,  nihil  aliud  sunt,  quam 
ordinatio  universalium  seu  praedicabilium  in  ordine  praedicamentali. 
Ordo  rerum  tractandarum.  Antequam  accedamus  ad  quaestionem 
de  praedicabilibus  explicandam,  placet  hoc  in  loco  breviter  innuere 
ordinem  rerum  tractandarum  in  tribus  logicae  partibus,  quem  dilucide 
proposuit  Aquinas  in  prooemio  Opusculi,  (Comp.  logicae),  sic  eius  ra- 
tionem  summatim  exponendo.  Scientia  quani  homo  naturaliter  desiderat 
est  efl^ectus  demonstrationis,  et  quoniam  demonstratio  habetur  per  syl- 
logismum,  ad  scientiam  acquirendam  necesse  est  syllogismum  cognitum 
habere,  et  cuni  syllogismus  coalescat  ex  partibus,  ut  evadat  cognitus, 
debent  eius  partes  cognosci.  Partium  autem  syllogismi  quaedam  sunt 
proximae,  uli  enunciationes,  et  aliae  remotae,  uti  termini  ex  quibus 
conflantur  enunciationes.  Ouilibet  terminus  incomplexus  vel  significat 
substantiam  vel  quantitatem  vel  aliquid  ex  aliis  praedicamentis,  ideo- 
que  necesse  est  primo  determinare  de  praedicamentis.  Ouia  vero  prae- 
clicamentum  logice  spectatum  est  ordinatio  praedicahilium  in  ordine 
praedicamentali ;  ideo  ad  cognoscendum  praedicamenta  oportet  prae- 
cognoscere  praedicabilia.  Quam  ad  rem  ut  pervenire  valeamus  ad 
scientiam,  quam  omnes  possidere  desiderant,  sequentem,  Deo  bene 
iuvante,  prosequemur  ordinem:  primo  tractabimus  de  predicabilibus; 
deinde  de  praedicamentis;  tertio  de  enunciatione;  quarto  de  syllogismo 
simplici;  quinto  demum  de  syllogismo  demonstrativo. 

ARTICULUS  II. 

T)E    QUIXQDE    UMVERSALIBIJS    SEU    DE    PHAEDICABILIBUS. 

OUID  PRAEDICABILE?  Nomine  praedicabilium  intelligunt  logici: 
Universales  praedicandi  niodos^  seu  notiones  universales,  quae  exhi- 
bent  communes  quosdam  modos,  secundum  quos  aliquid  de  alio  prae- 
dicatur.  Uli  scite  notat  B.  Albertus,  ratio  et  causa  praedicabilis  ex  eo 
est  repetenda  quod  sit  universale.  Nam  de  ratione  universalis  est  (piod 
inest  pluribus  vel  actu  vel  saltem  aptitudine,  et  conse^iuenter  quod  sit 
communicabile  pluribus.  Quod  aulem  sic  inest,  ut  sit  |)luribus  commu- 

(1)  Log.  q.  2  initio. 

nicabile,  propter  hanc  causam  de  pluribus  praedicabile  est  et  ideo 
causa  praedicabilitalis  est  univeisalitas  (1). 

Ne  autem  aliqua  suboriatur  aequivocatio,  notandum  venit,  prae- 
dicabile  esse  universale  rellexum,  quod  praesupponit  directum,  veluti 
principium  et  fundamentum:  quare  in  praedicabilium  definitione  vel 
quasi  detinitione  ipsum  praedicabile  secundum  quod  praedicabile  est 
definitur;  nihilominus  in  delinitione  connotatur  universale  directum, 
nempe  natura  illa,  quae  per  modum  generis,  speciei,  diflerentiae,  pro- 
prii,  accidentis  praedicatur. 

Quot  praedicabilla?  Quinque  recensentur  a  logicis  praedicabilia; 
nimirum  genus,  species,  diffcrentia,  proprium  et  accidens. 

Ouinarius  praedjcabilium  numerus  probatur.  Universale  quod  de 
aliquo  praedicatur  vel  significat  essentiam  rei,  vel  aliquid  essentiae 
superveniens.  Si  primum,  tria  contingere  possunt;  nam  vel  inest  subiecto, 
ut  tota  essentia,  vel  ut  pars  potentialis  et  determinabilis,  vel  ut  pars 
determinans  et  perticiens.  Si  inest  ut  tota  essentia,  habetur  species; 
si  ut  pars  determinabilis,  resultat  genus;  si  demum  ut  pars  deter- 
minans,  habetur  differentia.  Ouod  si  praedicatur  ut  aliquid  essen- 
tiae  superveniens,  hoc  vel  habebit  necessariam  connexionem  cum 
essenlla,  et  tunc  efflorescet  propriuni;  vel  ad  essentiam  dicet  con- 
tingentera  habitudinem,  et  tunc  erit  accidens.  Aliis  verbis.  Id  quod 
praedicatur  de  altero,  vel  praedicatur  essentialiter  vel  accidentaliter. 
Si  essentialiter,  vel  denotat  totam  essentiam  et  habetur  species,  vel 
partem  determinabilem  et  habetur  genus,  vel  partem  determinan- 
tem  et  habetur  diiTerentia.  Si  praedicatur  accidentaliter,  vel  essentlam 
necessario  consequitur  et  habetur  proprium,  vel  contingenter  essentiae 
advenit  et  habetur  accidens.  Sic  Socrates  est  genere  animal,  differen- 
tia  rationalis,  specie  homo,  proprio  risibilis,  accidente  philosophus  (2). 

Scholion.  Ex  his  quae  hucusque  attigimus  cuique  consideranti  patet 
quantae  utilitatis  sit  Porphyrii  introduclio  ad  logicam  Aristotelis 
addiscendam.  Philosophus  quippe  in  sua  logica  tractat  de  praedi- 
camentis,  de  deiinitione,  de  divisione,  de  demonstratione.  lam  vero 
ad  has  res  intelligendas  non  solum  est  utile,  sed  prorsus  necessarium 
praecognoscere  quid  sit  genus,  species,  differentia,  proprium  et  acci- 
dens.  Est  ergo  huiusmodi  introductio  admodum  utllis  et  necessaria. 
Et  re  quidem  vera  in  libro  Praedicamentorum  assignantur,  ut  paulo 
post  videbimus,  decem  suprema  rerum  genera,  et  per  differentias  es- 
sentiales  dividuntur  in  suas  species  subalternas  et  infimas,  et  assignan- 
tur  accidentia  tum  propria  tum  communia  talium  generum  et  specie- 
rum.  Ergo  ut  haec  probe  cognoscantur,  necesse  omnino  est  praecogno- 
scere  quid  sit  genus,  species,  differentia,  proprium  et  accidens.  Iterum, 

{\)  De  Praedicab.  tract.  II,  cap.  I. 

(2)  De  quinario  praedicab.  numero.  Vide  B.  Albertum,  loco  mox  citato. 

ilefinitio  essentialis  speciem  seu  rei  quidditatem  explicat  per  genus  et 
diiferentiam ;  delinitio  descriptiva  rem  explicat  vel  per  genus  et 
propriam  passionem,  vel  per  accidentia  communia.  Divisio  alia  est  ge- 
neris  in  species,  alia  generis  in  differentias.  alia  subiecti  in  accidentia 
tum  propria  tum  communia.  Demum  demonstrationis  medium  praecipue 
est  definitio  subiecti,  quae  ex  genere  conslat  et  diflerentia. 

lure  ergo  concludimus,  doctrinam  de  quinque  praedicabilibus  esse 
utilem,  immo  necessariam  ad  logicam  rite  tradendam  (1). 

Singuia  praedicabilia  definiuntur.  Antequam  tradamus  singulorum 
praedicabilium  definitiones,  ad  vocabulorum  intelligentiam  oportet  in 
antecessum  explicare  quid  sit  praedicatio  iu  quid,  et  quid  sit  praedi- 
catio  in  quale.  Aliquid  dicitur  praedicari  in  quid,  cum  respondemus 
quaerenti:  quid  sit  res.  Hoc  modo  praedicatur  animal  de  leone,  et  homo 
de  Socrate.  Praedicatur  autem  in  quale  cum  per  ipsum  respondemus 
quaerenti:  qualis  sit  res.  Hoc  modo  de  homine  praedicatur  rationali- 
tas,  risibilitas,  sapientia.  Interroganti :  quale  animal  estPlato?  respon- 
demus:  est  animal  rationale,  risibile,  album. 

Quld  genus?  Genus  definiri  solet:  Notio  universalis,  quae  de  plu- 
ribus  speriebus  praedicalur  in  quid  incomplete;  idest  secundum  es- 
sentiam  incompletam  et  determinabilem.  Sic  animal  dicitur  de  homine 
et  de  leone.  Aristoteles  sic  genus  definit:  Genus  autem  est  quod  prae- 
dicatur  de  pluribus  di/ferentibus  specie  in  eo  quod  quid  est  (2).  Hanc 
Philosophi  definitionem  sic  rectam  esse  demonstrat  Porphyrius :  Ea  ge- 
neris  definitio  recta  est,  quae  explicat  in  quo  genus  convenit,  et  in  quo 
discrepat  ab  illis  omnibus,  quae  praedicantur.  Atqui  ita  habet  memo- 
rata  detinitio.  Ergo.  Et  re  vera,  quae  predicantur,  vel  de  uno  vel  de 
pluribus  piaedicantur:  et  si  praedicantur  de  pluribus,  praedicantur  vel 
ut  genus,  vel  ut  species,  vel  ut  difTerentia,  vel  ut  proprium  alicuius 
speciei,  vel  ut  accidens  commune  individuis  plurium  specierum.  Porro 
aliata  definitio  deciarat  in  quo  genus  et  discrepat  et  convenit  cum  his 
omnibus.  Convenit  quippe  cum  omnibus  in  eo,  quod  sit  praedicabiie: 
diilert  autem  ab  individuo,  quia  est  praedicabile  de  piuribus;  a  spe- 
cie,  quia  est  praedicabile  de  pluribus  diflerentibus  specie;  a  proprio, 
quia  proprium  praedicatur  solum  de  unica  specie,  et  de  individuis  il- 
lius  speciei;  a  dillercntia  et  accidentibus  communibus,  quae  licet  praedi- 
centur  de  pluribus  difierentibus  specie,  tamen  non  praedicantur  in  quid, 
sed  in  quale  quid  et  in  quale.  Genus  ergo  per  hoc  quod  praedicatur 
de  multis  difiert  ab  individuo;  per  lioc  quod  praedicatur  de  pluribus 
diiVerentibus  specie  diilert  a  specie  et  proprio;  per  hoc  quod  oraedi- 
catur  in  quid  secernitur  a  difierentiis  et  communibus  accidentibus  (3). 

(1     SiLVESTEii  Maurus,  Inlrod.  Porph.  cap.  I.  Insuper  dc  gcnere,  specie,  differeu- 
tia,  dermitione,  divisione,  cf.  Clkmkn.  Alexan.  S(rom.  lib.   Vlll.  cap.  I  et  VI. 
^2)  Topkorum  lib.  I,  cap.  IV,  n.  (>. 
(8)  Isaf/ofj.  Poiipii.,  cap.  II;  S.  Ioan.  Damasc.  tractat.  de  genere  (Lo^.  cap.  III). 

Scholion.  Si  quando  genus  praedicatur  de  individuo,  uti  Plato  est 
animal,  haec  praedicatio  est  impropria;  nam  Plato  non  per  se,  sed 
mediante  specie  subiicitur  generi  animaiis,  et  ideo  possumus  conficere 
notionem  generis  sine  notione  individui,  sed  non  sine  notione  speciei. 

Quid  species?  Species  definitur  a  Porphyrio  et  a  S.  Tlioma:  Quae 
de  pluribus  solo  numero  difjerentibus  praedicatur  in  quid;  nimirum 
notio  universalis,  quae  de  pluribus  solo  numero  difl^rentibus  praedi- 
catur  in  quid  complete,  vel  secundum  essentiam  completam.  Sic  homo 
praedicatur  de  Socrate  et  Platone.  Adnotat  Porphyrius  allatam  defini- 
tionem  convenire  dumtaxat  speciei  specialissimae,  quae  est  species  tan- 
tum  et  non  genus,  et  sub  se  non  habet  nisi  individua;  sic  proprie  spe- 
cies  discriminatur  a  genere  (1). 

Quid  differentia?  Diflerentia  specifica  definitur  a  Porphyrio  et  a 
S.  Thoma :  quae  praedicatur  de  pluribus  et  diversis  specie  in  eo  quod 
quale  quid:  nimirum  notio  quaedam  universalis  quae  de  pluribus  dif- 
lerentibus  specie  praedicatur  secundum  qualitatem  essentialem,  et  de- 
notat  partem  essentiae  determinantem.  Hic  non  definitur  a  Porphyrio 
differentia  atoma,  quae  convertitur  cum  specie  specialissima ;  sed  diffe- 
ferentia  subalterna,  quae  plures  sub  se  species  complectitur,  et  de  illis 
praedicabilis  est;  licet  ipse  Porphyrius  alias  tradiderit  definitiones,  quae 
differentiae  ultimae  et  atomae  aptari  possunt;  ut  quando  dixit:  diffe- 
rentia  est  qua  species  abundat  a  genere,  vel  excedit  genus,  vel  quae 
separat  quae  sub  eodem  genere  continentur  (2).  Accedit  quod  in  ipsa 
definitione  Porphyrius  dicit :  quae  praedicatur  de  pluribus  et  differen- 
tibus  specie  in  quale  quid^  nam  et  in  illa  particula  de  pluribus  includi 
potest  tum  ultima  tum  subalterna:  cui  additur:  specie  differentibus,  ut 
ostendatur  etiam  subalternis  convenire  praedicari  in  quale.  Praedicatur 
nntem  in  quale  quid  quia  denotat  partem  essentialem,  et  formalem 
essentiae,  et  ideo  praedicatur  adiective,  quia  adiectiva  communiter  su- 
muntur  a  formis,  quae  adiacent  (3). 

Differentiae  specificae  munera.  Propriura  est  differentiae:  1)  divi- 
dere  genus  in  plures  species;  2)  constituere  speciem  perficiendo  et 
determinando  genus;  3)  constituendo  speciem,  distinguere  eam  a  qua- 
libetalia.  Quocirca  differentia  dicitur  divisiva,  constitutiva,  discretiva; 
dicitur  autem  specifica,  ut  secernatur  a  differentiis  accidentalibus  tum 
inseparabilibus,  tum  separabilibus.  Vocatur  divisiva  non  quod  simpli- 
cem  essentiam  generis  in  partes  tribuat;  sed  quia  eam  diversa  ratione 
determinat,  ideoque  singula  in  quae  genus  dividitur  integram  essentiam 
generis  sibi  vindicant;  licet  specie  inter  se  differant,  quia  essentiam 


(l)  Yide  S.  loAN.  Damasc.  Log.  cap.  X. 

(*2)   Vide  CosMUM  Alam.  Log.  q.  5.  a.  2  ad  1,  et  Ioannem  a  S.  Thoma,  2^  parte 
Logicae,  q.  10,  a.  2.  ubi  definitionem  evolvit  et  ab  oppugnationibus  vindicat. 
(3)  S.  Tbom.  De  Ente  et  Essentia,  cap.  III,  et  MetapL  lib.  V,  iect.  22. 

diversa  ratione  determinatam  per  differentias  habent.  Ex  eo  autem  quod 
dividit  genus,  et  illud  ad  plures  species  efficiendas  idoneum  reddit, 
dicta  est  praedicari  de  pluribus  difTerentibus  specie,  quatenus  nempe 
plures  species  sub  genere  constituit  (1). 

Quid  proprium?  Proprium  definitur  ab  Aristotele:  Qiwd  non  expli- 
cat  qtiidditatem  rei,  sed  soli  inest  et  conversim  diciti/r:  uti  esse  gi-am- 
maticae  susceptivum,  quod  non  est  essentia  hominis,  et  de  eo  dicitur 
convertibiliter  (2).  Philosopho  concinunt  Porphyrius  et  S.  Thomas,  qui 
proprium  definiunt:  Quod  inest  uni,  soli,  et  semper,  et  conversim  prae- 
dicatur  de  re;  nimirum  proprium  est  notio  quaedam  universalis  quae 
de  pluribus  singuiaribus  praedicatur  in  quale  necessario,  et  denotat 
qualitatem,  quae  est  extra  essentiam  specificam  rei  et  ex  illa  necessa- 
rio  dimanat;  uti  risibilitas  praedicatur  de  homine.  Quare  iuxta  Porphy- 
rium  ad  proprium  habeodum  requiritur,  ut  notio  illa  conveniat  omni, 
soli,  et  semper;  nempe  omnibus  individuis  speciei,  et  sic  geometram 
esse  non  est  proprium,  licet  conveniat  speciei  humanae,  sed  esse  su- 
sceptivum  geometriae  id  dicitur  propriuni;  solis  individuis  illius  speciei, 
et  sic  bipedem  esse  non  est  propriuni;  semper,  et  sic  canescere  non 
es    proprium  (3). 

Quid  accidens?  Accidens  definitur  a  Philosopho:  Qiwd  convenit 
rei  et  eidem  potest  inesse  et  non  inesse  (4).  A  Porphyrio  dicitur:  quod 
adest  vel  abest  praeter  subiecti  corruptionem.  Idest  notio  quaedam  uni- 
versalis,  quae  de  pluribus  individuis  praedicatur  in  quale  contingen- 
ter,  et  ideo  potest  ipsis  inesse  vel  ab  ipsis  separari,  salva  eorum  essen- 
tia,  cum  essentiae  contingenter  adveniat  (5). 

Accidens  praedicamentale  et  accidens  praedicabile.  inter  utrumque 
plurimum  diiTert:  nam  accidens  praedicamentale  est  omne  id,  cui  non 
competit  esse  in  se,  sed  cui  debetur  esse  in  alio,  tamquam  in  subiecto. 
In  lioc  sensu  etiam  proprium  vocatur  accidens.  Accidens  vero  prae- 
dicabile  non  solum  denotat  esse  in  alio  tamquam  in  subiecto,  sed  in 
suo  conceptu  involvit  etiam  habitudinem  contingentem  ad  subiectum, 
et  dividitur  contra  proprium. 

Scholion.  Ex  iis  quae  de  quinque  universalibus  seu  praedicabili- 
bus  enodavimus,  facile  eruitur  rationem  et  definitionem  universalis  non 
praedicari  univoce  de  ipsis,  sed  solum  analogice,  nempe  per  prius  et 
postorius;  nam  esse  in  multis  tanKiuam  aliquid  pluribus  communica- 
bile,  diversimode  convenit  generi,  speciei,  diflerentiae,  proprio  et  ac- 
cidenti.  Hoc  acute  notatum  fuit  a  B.  Alberto  M.,  qui  haec  habet: 
((  Dcfiniri  autem  universale  vera  definitione  non  potest;  quia  per  hoc 

(1)  Cf.  H.  Albehtum.  De  Proedicab.  tract.  V,  cap.  IV. 

(2)  Top.  lib.  I,  cap.  IV. 

^8)  S.  loAN.  Damascen.  Log.  cap.  XIV. 

(4)  Arist.  Top.  lib.  I,  cap.  IV. 

(5)  Damascen.  Log.  cap.  XII. 

quod  praedicabile  est  de  multis,  non  est  unius  et  eiusdem  rationis,  sed 
est  dictum  per  prius  et  posterius  de  illis,  de  quibus  est  per  ambitum 
suae  communitatis  praedicatum  »  (1).  Ouam  ob  causam  S.  loannes  Da- 
mascenus  latius  explanat  ea  in  quibus  congruunt  et  ea  in  quibus  quin- 
que  praedicabilia  dissident  (2).  Hoc  idem  accurate  explicatum  invenies 
apud  B.  Albertum  M.  (3). 

ARTICULUS  lll. 

GENERUM,    SPECIERUM,    DIFFERENTIARUM    PARTITIO    AC    COORDINATIO. 

SERIES  RERUIVI.  Quoniam  ex  Porphyrio  superius  mentionem  fe- 
cimus  speciei  specialissimae,  advertendum  est  cum  ipso  Porphyrio,  dari 
in  quolibet  praedicamento  genera  suprema  seu  generaiissima,  intermedia 
seu  subaiterna,  et  infima  seu  proxima.  Eadem  partitio  applicari  potest 
speciei  et  differentiae. 

Genus  generalissimum  illud  est,  quod  supra  se  non  liabet  aliud 
genus,  idest  aliam  notionem,  quae  de  ipso  praedicari  valeat  univoce: 
huiusmodi  est  notio  substantiae,  quae  supra  se  habet  solummodo  no- 
tionem  entis,  quae  de  suis  inferioribus  non  praedicatur  univoce,  sed 
analogice.  Species  siiprema  illa  dicitur,  quae  immediate  subiicitur  ge- 
neri  generalissimo,  uti  notio  substantiae  materialis  vel  immaterialis 
Bifferentia  suprema  illa  est,  quae  genus  generalissimum  determinat  ad 
supremam  speciem,  uti  materialis  et   immaterialis. 

Genus  infimum  seu  proximum  illud  est,  quod  sub  se  non  habet 
aliud  genus,  sed  solum  speciem  specialissimam.  Species  specialissima 
seu  intima  ea  est,  quae  non  habet  sub  se  aliam  speciem,  sed  solum 
individua.  Differentia  idtima  ea  est,  quae  constituit  speciem  specia- 
lissimam. 

Species  et  genera  subalterna  et  intermedia  ea  sunt,  quae  et  habent 
supra  se  aliud  genus,  et  sub  se  alias  species.  Differentiae  intermediae 
illae  dicuntur,  quae  genera  intermedia  dividunt,  et  constituunt  species 
intermedias.  Ex  mox  memoratis  eflormat  Porphyrius  detinitiones  ge- 
neris  generalissimi  et  speciei  specialissimae  nec  non  generum  et  spe- 
cierum  subalternatarum.  Genus  generalissimum  est  quod  ita  est  genus, 
ut  non  sit  species,  seu  supra  quod  non  est  aliud  genus.  Species  spe- 
cialissima  est  quae  ita  est  specieSy  ut  non  sit  genus,  seu  non  est  di- 
visibilis  in  alias  species  inferiores. 

Species  et  genera  subalterna  sunt,  quae  sunt  genera  simul  et  spe- 
cies,  sed  respectu  diversorum.  Sunt  liae  species  et  haec  genera  subal- 

;1)  De  Praedicab.  tract.  II,  cap.  I. 

(2)  Log.  a  cap.  XVIII  ad  cap.  XXVIII. 

(3)  De  Praedicab.  tract.  VIII. 

De  Maria,  Vol.  I.  ■  3 

lerna  omnia  intermedia,  per  quae  a  specialissimis  speciebus  ascendimus 
ad  genus  generalissimum,  vel  vice  versa  a  genere  generalissimo  de- 
scendimus  ad  species  specialissimas,  et  ad  individua. 

Verum  enim  omnes  species  et  omnia  genera  minime  reducunlur 
ad  unum  genus  generalissimum  naturis  omnibus  creatis  commune.  Nam, 
ut  docet  Aristoteles  et  mox  probabimus,  non  datur  unum  genus  omni- 
bus  entibus  commune;  sed  dantur  decem  suprema  genera,  et  quasi 
prima  principia,  idest  decem  praedicamenta,  quae  in  hoc  inter  se  con- 
veniunt,  quod  sint  ens;  quoniam  vero  notio  entis  de  illis  non  dicitur 
univoce  sed  analogice,  ideo  nequeunt  reduci  ad  ens,  ut  ad  genus. 

Ouamobrem  genera  generalissima  sunt  decem ;  species  speciaiis- 
simae  innumerae;  individua  sunt  potestate  infinita;  sunt  quippe  pos- 
sibiles  infiniti  liomines.  Igitur  a  genere  generalissimo  per  immediatas 
difTerentias  possumus  descendere  ad  species  specialissimas.  In  hoc  de- 
scensu  fit  progressio  ab  uno  genere  ad  multitudinem  maiorem  et  ma- 
iorem.  Ex  adverso  in  ascensu,  in  quo  a  speciebus  ascenditur  ad  ge- 
nera,  a  multitudine  fit  progressus  ad  numerum  tenuiorem,  donec  per- 
veniamus  ad  unitatem.  Species  enim  colligit  in  unum  infinita  individua: 
genus  innumeras  species.  Contra  plures  species  dividunt  unurn  genus; 
plura  individua  dividunt  unam  speciem;  ideoque  quod  est  propinquius 
singularibus  est  magis  divisivum,  et  quod  est  propinquius  generi  ge- 
neralissimo  est  magis  adunativum. 

Coordinatio  generum  et  specierum.  Sicut  a  genere  generahssimo 
in  qualibet  categoria  per  congruas  difTeientias  possumus  descendere  ad 
speciem  specialissimam  et  ad  individua  illius  speciei ;  ita  nullum  est 
attributum,  quod  applicari  possit  individuis  alicuius  speciei,  quod 
ascendendo  per  species  et  genera  non  reducatur  ad  supremum  ali- 
quod  genus.  Hoc  in  omnibus  categoriis  locum  habere  posset;  verum 
exemplo  rem  ostendemus  in  categoria  substantiae,  in  qua  a  genere 
generalissimo,  quod  est  substantia,  per  species  et  genera  subalterna 
descendemus  ad  speciem  specialissimam,  quae  est  liomo,  sub  qua  non 
sunt  nisi  homines  singulares  seu  individua.  Ut  autem  hic  processus 
clarius  ostendatur,  et  lere  sub  oculos  ponatur,  subiiciemus  tabellam 
alicjuam,  quae  arhor  Porphyriana  vulgo  nominari  solet,  propterea  quod 
Porphyrius  hoc  exemplo  usus  est  in  sua  Isagoge  (1).  Eamdem  ordi- 
nationem  praedicamenti  substantiae  exhibet  S.  Thomas,  sed  in  quibus- 
dam  emendatam  (2). 

(1)  Isagog,  cap.   III,  u.  6. 

(2)  Opusc.  48,  tract.  II,  cap.  III. 


ARBOR    PORPHYRII 


(1)  Id  arbore  Porphyriana  corpus,  quod  a  nobis  positum  fuit  ut  species  suprema, 
notatur  ut  species  subalterna,  et  similiter  animal,  quod  a  nobis  positura  fuit  ut 
genus  infimum,  notatur  ut  genus  subalternum.  Hoc  pendet  a  definitione,  quam 
Porphyrius  dedit  de  speciebus  et  generibus  subalternis.  Si  enim,  ut  ipse  loquitur, 
species  et  genera  subaltorna  sunt,  quae  sunt  genera  simul  et  species,  sed  respectu 
diversorum,  tunc  recta  est  ratio  denominandi  a  Porphyrio  tradita,  uti  patet  inspi- 
cienti  arborem.  Verum  si  species  suprema  dicitur,  quae  supra  se  non  habet  aliam 
speciem,  et  genus  infimum,  quod  sub  se  non  habet  aliud  genus,  tunc  corpus  erit 
species  suprema,  et  animal  erit  genus  infimum. 

ARTICLLUS  IV. 

DE     AMEPRAEDICAMEMIS. 

Diximus  in  superiori  ailiculo  dari  decem  suprema  rerum  genera, 
nimirum  res  omnes  exsistentes  revocari  posse  ad  decem  generaiissimas 
classes  seu  essentias  inter  se  primo  diversas.  De  istis  decem  rerum 
generibus,  quae  etiam  praedicamenta  vocantur,  aliquid  a  nobis  expli- 
candum  est  tum  generatim  tum  speciatim.  Sed  antequam  tractatio- 
nem  hanc  aggrediamur,  necesse  est  aliqua  praecognoscere,  quae  ab 
Aristotele   Antepraedicamenta  nuncupantur. 

Primo  quidem  ens  dicitur  de  decem  categoriis  analogice:  in  quo- 
libel  praedicamento  superiora  dicuntur  univoce  de  inferioribus :  unum 
praedicamentum  dicitur  denominative  de  alio.  Ouare  detinitis  univocis, 
aequivocis,  et  anaiogis,  explicanda  sunt  denominativa,  quae  dicuntur 
ab  Aristotele :  Quaecumqite  ab  aliquo  differentia  casu  secundum  nomen 
hahent  appellationem^  ut  a  grammatica  grammaticus,  et  a  fortitudine 
fortis  (1).  A  Clemente  Alexandrino  denominativa  dicuntur:  quae  ab 
aliquo  altero  sunt  nominata,  ut  a  fortitudine  fortis  (2).  Definitionem 
Aristotelis  ita  enodat  S.  Thomas:  (c  Denominative  dicuntur  praedicari, 
quae  concreta  sunt  adiective,  et  ab  aliquibus  accidentibus  abstractis 
denominantur,  seu  derivantur,  ut  album  de  liomine  praedicatur  deno- 
minative;  quia  album  derivatur  ab  hoc  abstracto,  quod  est  albedo, 
quae  est  in  homine;  quae  sic  in  abstracto  sumpta  de  homine  praedi- 
cari  non  posset ;  nulla  enim  pars  potest  de  loto  praedicari. .  Concer- 
nitur  autem  et  dicitur  album,  quod  idem  est,  quod  habens  albedinem; 
et  tale  potest  de  homine  praedicari  ))  (3). 

Secundo  Aristoteles  dividit  tum  ea  quae  dicuntur,  tum  ea  quae 
sunt.  Ouae  dicuntur  dividit  in  complexa  et  in  incomplexa,  uti:  homo, 
bos,  currit,  vincit;  vel:  homo  vincit,  bos  currit.  In  jjraedicamento  po- 
nuntur  solum  incomplexa. 

Ad  intelligcndam  divisionem  eorum,  quae  sunt,  oportet  declarare 
quid  sit  dici  de  subiecto,  et  esse  in  subiecto.  Dici  de  subiecto  est 
praedicari  de  aliquo  inferiori.  Esse  in  subiecto  est  esse  in  aliqno,  non 
tamquam  pars,  ita  tamen  ut  non  possit  esse  sine  eo,  in  quo  est.  Ouare 
substantiae  completae  universales  dicuntur  de  individuis  tanujuam  de 
subiecto,  et  non  sunt  in  subiecto,  ut  P^'//7/5  est  homo:  esse  hominem 
est  essontia  Petri.  Alia  sunt  in  subiecto  et  non  dicuntur  de  subiecto; 
cuiusmodi  sunt  accidentia  singularia,  uti  haec  albedo  quae  est  in  cor- 

[\)  De  Antepraed.  cap.  I. 

(2)  Strom.  lib.  Mll,  cap.  Mll,  Fore  idem  repetit  Damasc,  Log.  cap.  \\V. 

(3)  Opusc.  48,  Iract.  11,  cap.  I. 

pore  iit  in  siibiecto;  sed  de  siibiecto  non  dicitiir.  Alia  et  siint  in  sii- 
biecto,  et  diciintur  de  subiecto,  uti  accidentia  universalia;  nam  scien- 
tia  est  in  anima,  et  praedicatur  de  mathesi.  Alia  demum  neque  sunt 
in  subiecto,  neque  de  eo  dicuntur,  ut  substantiae  singulares.  Hinc  in 
categoria  substantiae  ponuntur  pure  ut  subiecta  substantiae  singuia- 
res;  substantiae  universales  ponuntur  ut  praedicata;  in  aliis  catego- 
riis  ponuntur  pure  ut  subiecta  accidentia  singularia ;  accidentia  univer- 
salia  ponuntur  ut  praedicata.  His  notatis,  est  haec  regula. 

Regula  antepraedicamentalis.  Quando  alterum  de  altero  praedi- 
catur,  ut  de  subiecto,  quaecumque  dicuntur  de  eo  quod  praedicatur, 
dicuntur  etiam  de  subiecto.  Sic  homo  praedicatur  de  Petro;  animal 
de  homine.  Ergo  de  Petro  dicitur  animal.  Excipe  praedicata  quae 
conveniunt  superiori  ratione  abstractionis;  sic  de  homine  praedicatur 
species,  et  non  de  Petro. 

CONDITIONES  AD  HOG 
UT  ALIQUID  PONATUR  SUB  PRAEDICAMENTO. 

Prima  conditio  est,  ut  sit  ens  ro?/?f>/^/?/m;partesenim  reducuntur 
ad  praedicamentum  totius.  Hinc  abstracta  substantiva,  uti  corporeitas, 
humanitas,  non  sunt  directe  in  praedicamento;  item  differentiae.  Ut 
hoc  intelligas,  nota  aliquid  esse  posse  sub  praedicamento :  1)  Directe, 
ut  substantia  prima,  species,  genera,  quae  lineam  rectam  constituunt ; 
2)  Indirecte  vel  a  latere,  ut  differentiae,  quae  sunt  in  linea  laterali  et 
ordinantur  ad  constitutionem  specieruni;  3)  Reductive^  et  sic  omnia 
ea,  quae  sunt  principium  illorum,  quae  sunt  sub  praedicamento,  uti 
materia  et  forma,  quae  sunt  principia  speciei,  partes  integrantes,  quae 
sunt  principia  individuorum,  punctum,  quod  est  principium  lineae, 
unitas,  quae  est  principium  numeri. 

Secunda  conditio  est,  quod  sit  ens  finitum;  nam  debet  constare 
ex  genere  et  differentia;  contra  ens  infinitum  utpote  actus  purus  et 
simplicissimus  est  extra  vel  melius  supra  omne  genus. 

Tertia  conditio  est,  quod  sit  ens  per  se,  et  non  per  accidens;  nam 
ens  per  accidens,  cum  sit  aggregatum  diversarum  essentiarum,  non 
dicit  unam  rem  conflatam  ex  unico  genere  et  unica  differentia,  et 
consequenter  non  per  se  ponitur  sub  praedicamento;  sed  per  diversas 
naturas  collocatur  sub  diversis  praedicamentis. 

Quarta  conditio  est,  quod  sit  univocum.  Nam  aequivoca  non  si- 
gnificant  unam  naturam  ;  et  analoga  non  contrahuntur  sicut  genera 
per  differentias  ad  constituendas  species.  lam  vero  excluso  genere, 
specie,  et  differentia,  excluditur  coordinatio  praedicamentalis. 

ARTICULUS  V. 

DE   PRAEDICAMENTIS   SEU   CATEGORIIS   GENERATIM. 

Praedicamenta,  graece  categoriae  a  xaTayoQe-uca,  quod  est  idem 
ac  praedico,  adiiibentur  ad  significandas  universales  quasdam  ac  su- 
premas  notiones,  ad  quas  omnium  rerum,  quae  essentiam  aliquam 
habent,  notiones  commode  revocari  possunt ;  et  si  notio  obiective  spe- 
ctetur,  praedicamenta,  quae  etiam  dicuntur  siiprema  fjenera  rerim, 
indicant  diversos  et  generales  essendi  modos,  quibus  ens  contrahitur 
ac  determinatur  in  suis  inferioribus,  secundum  quod  diversimode  na- 
turae  quaedam  ordinem  dicunt  ad  actum  essendi. 

Aristoteles  primus  fuisse  perhibetiir,  qui  de  categoriis  accurate 
disseruit  in  libro,  quem  De  Praedicamentis  inscripsit,  quique  primus 
est  inter  eius  opera  ad  logicam  spectantia  ;  tametsi  non  desint,  qui 
affirment  primum  auctorem  praedicamentorum  fuisse  Archytam  Taren- 
tinum,  a  quo  plura  transtulerit  Stagirita ;  quae  opinatio  ab  Aristotelis 
interpretibus  communiter  reiicitur  ut  falsa. 

Doctrinam  praedicamentorum  vaide  iliustrarunt  Clemens  Alexan- 
drinus  (1),  Augustinus  (2),  Damascenus  (3)  et  in  primis  S.  Tliomas. 
Verum  enim  adnotandum  est,  |)raedicamenta,  quae  quandoque  dicuntur 
suprema  rcnim  genera,  quandoque  suprema  praedicandi  genera  eo  quod 
complectuntur  et  quae  in  rebus  sunt,  et  quae  de  rebus  praedicantur, 
considerari  posse  bifariam,  vel  secundum  quod  ad  metaphysicam  spe- 
ctant,  vel  secundum  quod  referuntur  ad  logicam.  Metaphysicus  namque 
considerat  ipsas  res  seu  naturas  prout  obiectum  sunt  notionis  univer- 
salis ;  logicus  contra  spectat  intentionem  universalitatis,  quae  in  rebus 
ab  intellectu  apprehensis  fundamentum  habet,  et  constituit  ens  quoddam 
rationis,  quod  ab  actibus  rationis  denominatur  ac  praedicata  suscipit, 
quae  ipsi  non  conveniunt  prout  in  rerum  natura  invenitur.  Si  ergo 
logicus  de  naturis  loquitur,  illas  attingit  quatenus  referuntur  ad  in- 
lentiones ;  et  sic  de  animali  disserit  prout  est  genus.  de  homine  prout 
est  species. 

Ouam  ad  rem,  supposita  generali  notione  praedicamenti,  a  nobis 
deliniendum  est  praedicamentum  quatenus  sumatur  in  sensu  logico, 
et  secundam  intentionem  constituit.  Praedicaraentum  logice  acceptum 
est :  Ordinatio  notioninn  essentialium  secundum  suI)iectionem  et  praedi- 
cationem,  idest  conveniens  dispositio  alternorum  generum  et  specierum 

,1)  Strom.  lib.  VIII,  cap.  VIII. 

(2)  De  Trin.  lib.  V,  cap.  Vll. 

(3)  Lug.  cap.  XXXVI. 

usque  ad  individua  sub  uno  supremo  genere  :  vel,  aliis  verbis,  series 
seu  ordinatio  praedicatorum  superioruni  et  inferiorum  ab  uno  supremo 
genere,  quod  praedicaturde  omni  interiori,  usque  ad  individuum  quod 
subiicitur  omni  superiori.  A  S.  Tlioma  dictum  est :  «  Ordinatio  prae- 
dicabilium  in  ordine  praedicamentali  ».  Et  quia  coordinatio  fit  per 
praedicata  superiora  et  inferiora  magis  et  minus  universalia,  vocanlur 
ilia  praedicata  gradtis,  quia  per  ipsos  ascendimus  et  descendimus  in 
ipsis  praedicatis  rei  constitutivis.  Sic  in  praedicamento  substantiae  po- 
nitur  ut  genus  supremum  substantia,  deinde  corpus,  deinde  vivens, 
deinde  animal,  deinde  homo,  deinde  Socrates ;  vel  ascendendo,  ut  pri- 
mum  subiectum  ponitur  Socrates,  supra  Socratem  ponitur  bomo,  supra 
hominem  ponitur  animal,  supra  animal  ponitur  vivum,  supra  vivum 
ponitur  corpus,  supra  corpus  ponitur  substantia. 

Corollarium  \^^.  Ergo  praedicamentum  logice  acceptum  non  est 
genus  generalissimum  dumtaxat ;  sed  tota  series  praedicatorum  essen- 
tialium  compleclens  genus  generalissimum,  genera  et  species  subal- 
ternas  ac  specialissimas  et  individua  (1). 

Corollarium  2^™.  Ouia  praedicamentorum  distinctio  ad  hoc  intro- 
ducta  est,  ut  diversarum  naturarum  ordines  ac  classes  proponantur, 
ad  quas  reducuntur  omnia,  quae  naturam  aliquam  habent  et  partici- 
pant,  patet  naturam  praedicamentalem  seu  rem  in  praedicamento  col- 
locatam  esse  rem  extra  animam  positam  (2).  Nihilominus  hoc  non 
impedit,  quominus  ratio  formalis  praedicamenti  logice  spectati  sit  ens 
rationis,  idest  secunda  intentio  ;  cum  denominatio  huiusmodi  praedi- 
camenti  rebus  non  competat  nisi  per  actus  rationis.  Nam  ordinare 
rem  in  praedicata  superiora  et  inferiora  fit  per  actus  rationis.  Porro 
res  per  hanc  coordinationem  denominantur  ac  sunt  praedicamenta 
logica.  Ergo  formalis  ratio  istiusmodi  praedicamenti  ab  aclibus  ra- 
tionis  repetenda  est.  Hanc  doctrinam  sic  complexus  est  S.  Thomas : 
(( Sciendum  est  quod  praedicamentum  seu  genus  generalissimum  du- 
piiciter  accipi  potest.  Uno  modo  pro  ipsa  intentione  praedicamentaii 
seu  universalitatis.  Alio  modo  pro  ipsa  re  in  qua  talis  intentio  fun- 
datur.  Primo  modo  praedicamentum  est  ens  rationis ,  secundo  modo 
est  ens  reale  »  (3). 

Corollarium  3^"^.  Ex  allata  praedicamenti  definitione  efflorescit 
discrimen  inter  praedicamentum  et  praedicabile.  Praedicabile  quippe 
est  aliquid  logicum  consequens  modum  intelligendi  et  denominatum 
ab  actibus  rationis  efformantis  intentionem  generis,  difTerentiae,  spe- 


(1)  Hoc  rite  colligitur  ex  Porphyrio,  cap.  III,  e.  6. 

(2)  S.  TflOM.  De  Pot.  q.  7,  a.  7. 

(8)  Opusc.  48,  tract.  II,  cap.  I,  ubi  explicatur  quoraodo  intentio  distinguitur 
a  re  quae  est  extra  animam  et  non  potest  praedicari  de  ipsa  prout  extra  animam 
subsistit. 

ciei  (1),  ideoque  pertinel  ad  secundas  intentiones  et  nequit  enunciari 
de  rebus  realiter  exsistentibus.  Quae  vero  in  praedicamento  collocantur 
et  ordinantur  secundum  praedicata  inferiora  et  superiora  sunt  notiones 
realesetobiectivae,  expressae  terminis  primae  intentionis,  et  quae  pro- 
pterea  praedicantur  de  rebus  extra  animam  exsistentibus.  Nibiiominus 
iormalis  ratio  praedicamenti  logice  spectati  est  secunda  intentio ;  nam 
dicit  ordinem  et  dispositionem  praedicatorum  essentialium  et  realium 
pius  minusque  universaiium  sub  uno  supremo  genere, 

Ordinare  autem  piaedicata  superiora  et  inferiora  per  genera,  diffe- 
rentias,  species  est  opus  intelligentiae,  et  pertinet  ad  seciindo  intellecta, 
nempe  ad  notiones  prout  esse  habent  in  intellectu.  Quocirca  diflerentia 
inter  praedicabilia  et  praedicamenta  logice  sumpta  non  est  in  eo  quod 
praedicabilia  pertineant  ad  secundas  intentiones,  praedicamenta  vero 
ad  primas;  cum  utraque  respiciant  secundo  intellecta;  sed  praedicabilia 
sunt  generales  et  communes  modi  praedicandi  aliquid  de  aliquo  ;  praedi- 
camenta  vero  sunt  coordinationes  praedicabilium,  nempe  horum  gene- 
ralium  modorum  praedicandi  secundum  praedicata  superioraet  inferiora. 
Hinc  praedicabilia  denotant  communes  modos  praedicandi :  praedica- 
menta  illis  modis  utuntur  illosque  coordinant  per  praedicata  superiora 
et  inferiora  ad  naturas  rerum  patefaciendas  intellectui  nostro,  qui  gra- 
datim  perfectam  rei  cognitionem  consequitur.  Sic  quando  dicitur  de 
Socrate  quod  sit  homo,  animal,  vivum,  substantia ;  praedicata  haec 
denotant  aliquid  quod  realiter  est  in  hoc  homine  singulari  indepen- 
denter  ab  opere  intellectus  et  identificatur  cum  essentia  et  substantia 
Socratis ;  dispositio  vero  horum  praedicalorum  secundum  varia  genera, 
et  species  dependent  ab  intellectu  cum  fundamento  in  re  ;  nam  substantia 
Socratis  una  cum  sit,  habet  perfectiones  communes  cum  omnibus  sub- 
stantiis,  quasdam  communes  omnibus  viventibus,  quasdam  denique  com- 
munes  omnibus  hominibus.  Sed  quando  dicitur  de  animali,  quod  sit 
genus  relate  ad  hominem.  et  species  relate  ad  vivum ;  id  quod  signi- 
ficatur  per  praedicatum  non  est  in  re,  sed  in  intellectu,  ideoque  de 
nullo  singulari  potest  dici. 


DENARIUS  PRAEDICAMENTORUM  NUMERUS  PROBATUR. 


Nota.  Denarium  praedicamentorum  numerum  ab  Aristotele  tra- 
ditum  S.  Auguslinus,  Damascenus,  Clemens  Alexandrinus  aliique  inter 
veteres  probavere,  ct  S.  Bonaventura  sic   recensuit  (2) :    Substantia, 

(1)  Quomodo  intellectus  has  intentiones  formet,  explicatur  a  S.  Thoma  Opusc. 
De  Enle  et  Essenlia,  cap.  III. 

;2)  Breviloquio,  lib.  V,  cap.  VII. 

Quantitas,  Relatio,  Qualitas,  Actio,  Passio,  Quando,  Ubi,  Situs,  Habitus. 
Memoriae  causa  liis  concluduntur  versiculis : 

Arbor      sex      servos    ardore    refrigerat    ustos 
Subst.     Quant.   Relat.    Qualit.       Actio      Passio 

Ruri      cras      stabo      sed      tunicatus  ero 
Ubi     Quando    Situs  Hahitus 

Doctor  Angelicus  hunc  numerum  diligenter  exponit  ac  probat  plu- 
ribus  in  locis  (1).  Probatio  autem  huius  denarii  numeri  sic  a  nobis 
proponi  potest.  Tot  sunt  suprema  rerum  genera,  idest  praedicamenta, 
quot  sunt  generales  modi  essendi,  quibus  notio  entis  contrahitur  in 
suis  inferioribus  et  contracta  praedicatur  de  subiecto  seu  de  substantia 
prima.  Atqui  decem  generalibus  modis  notio  entis  per  generales  modos 
essendi  contracta  praedicatur  de  subiecto.  Ergo  decem  sunt  suprema 
rerum  omnium  genera. 

Explicatur  demonstratio.  Et  primo  quidem  hic  supponimus,  quod 
a  nobis  suo  loco  ostendetur,  notionem  entis  non  praedicari  de  suis 
subiectis  univoce  sed  analogice,  ideoque  ad  inferiora  non  determinari 
ac  contrahi  per  differentias  veras,  sed  per  diversos  essendi  modos  (2). 
Insuper,  uti  patet,  unumquodque  praedicatur  de  subiecto  secundum 
quod  est  in  subiecto,  ideoque  diversa  ratio  praedicandi  proportionaiis 
est  diversae  rationi  essendi.  His  adnotatis,  sic  rem  declaramus,  vel, 
probamus  assumptum,  Aliquid  de  subiecto  praedicari  potest  tripli- 
citer.  1)  Yel  indicat  id  quod  ad  essentiam  subiecti  pertinet.  2)  Vel 
indicat  aliquid  praeter  essentiam  subiecti,  sed  ei  intrinsece  inhaerens. 
3)  Vel  significat  aliquid  quo  subiectum  extrinsece  determinatur.  Si 
primum,  habetur  praedicamentum  subslantiae.  Si  secundum,  vel  hoc 
accidens  inest  absolute,  vel  per  respectum  ad  aliud.  Si  absolute,  eiit 
quantitas  et  qualitas:  si  relative,  erit  relatio.  Si  tertium  contingit,  tunc 
illud  extrinsecum,  unde  sumitur  denominatio  et  praedicatio,  vel  est 
causa  efficiens,  vel  mensura,  vel  merum  adiacens.  Si  efficiens  deno- 
minat  subiectum  quod  immutatur,  erit  passio,  si  denominatur  prin- 
cipium  a  quo  dimanat  etlectus  erit  actio.  Si  denominans  est  mensura, 
erit  quando,  ubi,  situs  prout  refertur  ad  tempus,  ad  locum  absolute, 
vel  ad  locum  consideratum  in  ordine  ad  dispositionem  rei  locatae.  Si 
merum  adiacens,  erit  habitus  (3). 

Ex  his  decem  praedicamentis,  uti  consideranti  liquet,  unum  tan- 
tum  exprimit  modum  essendi  in  se.  idest  substantia:  alia  contra  de- 
notant  modum  essendi  in  alio,  qui  modus  quoniam  multiplex  est  id- 
circo  varia  sunt  accidentia:  in  accidentibus  enim  praeter  communem 

(1)  Metayh.  lib.  V,  lect.  9,  et  Phys.  lib.  III,  lect.  5. 

(2)  Cf.  interea  S.  Tbom.  QQ.  DD.  De  Ver.  q.  1,  a.  1. 

(3)  Cf.  loAN.  A  S.  Thoma,  Log.  part.  2,  q.  14,  a.  5.  Et  Cosmum  Alam.  q.  9,  a.  3. 

rationem  essendi  in  alio  taraquam  in  subiecto,  inspiciendus  est  pecu- 
liaris  modus  inhaerendi,  quo  unumquodque  genus  constituitur  et  ab 
aliis  distinguitur. 

S.  Thomas.  Decem  esse  suprema  genera  rerum  sic  ostenditur  a 
S.  Thoma :  cc  Praedicatum  ad  subiectum  tripliciter  se  potest  habere. 
Uno  modo,  cum  est  id  quod  est  subiectum,  ut  cum  dico:  Socrates  est 
animal.  Nam  Socrates  est  id  quod  est  animal.  Et  hoc  praedicatum  dici- 
tur  signilicare  suhstantiam  primam^  quae  est  substantia  particularis, 
de  qua  omnia  praedicantur.  Secundo  modo,  ut  praedicatum  sumatur 
secundum  quod  inest  subiecto,  quod  vel  inest  per  se  et  absolute  ut 
consequens  materiam,  et  sic  est  quantitas,  vel  ut  consequens  formam, 
et  sic  est  qualitas;  vel  inest  non  absolute  sed  in  respectu  ad  ahud, 
et  sic  est  ad  aliquid  (relatio).  Tertio  modo,  ut  praedicatum  sumatur 
ab  eo,  quod  est  extra  subiectum;  et  hoc  dupliciter.  Uno  modo,  ut  sit 
omnino  extra  subiectum:  quod  quidem,  si  non  sit  mensura  subiecti, 
praedicatur  per  modum  liabitiis,  ut  cum  dicitur:  Socrates  est  calceatus, 
vestitus.  Si  autem  sit  mensura  eius,  cum  mensura  extrinseca  sit  vel 
tempus,  vei  lociis,  sumitur  praedicamentum  vel  ex  parte  temporis,  et 
sic  erit  quando;  vel  ex  loco,  et  sic  erit  ubi^  non  considerato  ordine 
partium  in  loco;  quo  considerato  erit  situs.  Alio  modo.  ut  id  a  quo 
sumitur  praedicamentum,  secundum  aliquid  sit  in  subiecto  de  quo 
praedicatur.  Et  si  quidem  secundum  principium,  sic  praedicatur  ut 
agere.  Nam  actionis  principium  in  subiecto  est.  Si  vero  secundnm 
terminum,  sic  praedicabitur  ui  pati:  nam  passio  in  subiectum  patiens 
terminatur  »  (1). 

Ad  evidentiam  argumenti  a  S.  Thoma  propositi,  revocandum  est 
in  memoriam,  ens  non  esse  genus  ad  omnia  entia;  sed  analogum, 
ideoque  dividi  per  diversos  essendi  modos.  Dividitur  autem  proxime 
et  immediate  secundum  diversos  modos  essendi;  remote  vero  et  me- 
diate  secundum  diversos  modos  praedicandi;  nam  hi  consequuntur 
illos,  quia,  ut  dicit  Philosophus  (2),  quot  modis  aliquid  praedicatur, 
tot  etiam  modis  aliquid  significatur  esse.  Praedicando  enim  aliquid  de 
aliquo,  dicimus  hoc  esse  illud;  nam  cuilibet  modo  praedicandi  re- 
spondet  proprium  esse  signiticatum,  ideoque  genera  entis  dicuntur 
praedicamenta.  Quare  cum  decem  tantum  modis  potest  aliquid  prae- 
dicari  de  aliquo,  decem  tantum  sunt  pi-aedicamenta. 

Clemens  Alexandrinus.  Generalem  quaestionem  de  praedicamen- 
tis  claudimus  praeclaro  Clementis  Alexandrini  testimonio,  quod  sic 
habet:  «  Ex  iis  (juae  dicuntur  abs(|ue  connexione,  alia  (juidem  signi- 
ficant  essentiam,  alia  autem  (juale,  alia  vero  quantum,  alia  autem  quae 
referuntur  ad  aliquid,  alia  autem   ubi,  alia  vero  quando,  alia  autem 

(1)  Metaph.  lib.  V,  lect.  9. 
(2]  Metoph.  lib.   V,  text.  XIV. 

situm  esse,  alia  autem  habere  alia  vero  agere,  alia  vero  pati;  quae 
etiam  dicimus  esse  elementa  eorum,  quae  sunt  in  materia  et  post 
principia.  Ex  iis  autem  quae  coliocantur  sub  decem  praedicamentis, 
alia  quidem  per  se  dicuntur,  ut  novem  praedicamenta,  alia  autem  re- 
late  ad  aliquid.  Et  rursus  ex  iis  quae  sunt  sub  his  decem  praedica- 
mentis,  alia  quidem  sunt  synonyma,  sicut  bos  et  homo  quatenus  ani- 
mal.  Sunt  enim  synonyma  quorum  amborum  nomen  est  commune,  ut 
animal,  et  ratio  eadem,  hoc  est  definitio,  nempe  essentia  animata.  De- 
nominativa  autem  sunt  quae  ex  aliquo  aitero  sunt  nominata,  ut  a  for- 
titudine  fortis.  Homonyma  autem  sunt,  quae  utuntur  eodem  nomine; 
non  habent  autem  eamdem  rationem,  ul  homo  qui  est  et  animal,  et 
homo  pictus.  Ex  homonymis,  alia  quidem  et  habent  idem  nomen  ex 
fortuna,  ut  Aiax  Locrus  et  Aiax  Salaminius;  alia  autem  ex  inten- 
tione.  Et  in  his  alia  quidem  per  similitudinem,  ut  homo,  qui  est  ani- 
mal,  et  homo,  qui  est  pictus:  alia  quidem  per  proportionem  et  con- 
venientiam,  ut  pedes  Idae  et  nostri  pedes,  propterea  quod  sunt  infe- 
rius.  Alia  autem  ex  operatione,  ut  pes  navis,  per  quem  navis  navi- 
gat,  et  pes  noster,  per  quem  movemur.  Dicuntur  etiam  homonyma  ab 
eodem,  et  ad  idem,  ut  a  medico  liber  et  scalpellum,  medica,  et  a 
medico  qui  utitur  et  ad  rationem  medicam  »  (1). 

ARTICULUS  YI. 

DE    PRAEDICAMENTIS   IN    PARTICULARI. 

RERUM  CONTINUATIO.  Explicato  ac  demonstrato  denario  prae- 
dicamentorum  numero,  reliquum  est,  ut  aliquid  dicamus  de  singulis 
praedicamentis  in  specie,  illudque  captui  ac  intelligentiae  tironum 
quoad  eius  fieri  potest  accommodemus.  Quam  ad  rem  difficiliores 
quaestiones  ac  magis  absconditas,  quae  de  natura,  proprietatibus,  et 
passionibus  cuiusque  categoriae  agitari  possent,  ad  alium  locum  remit- 
temus,  ne  iuvenum  mentes  obruantur  penitus  rebus  abstrusis.  Acce- 
dit,  quod  naturas  praedicamentales  directe  explicare,  et  profundius 
scrutari  pertineat  ad  metaphysicum,  cum  logici  negotii  sit  categorias 
quadantenus  cognitas  ordinare  secundum  diversas  intentiones  et  prae- 
dicata  superiora  et  inferiora. 

Substantia.  Primum  rerum  genus  et  omnium  reliquorum  funda- 
mentum  est  substantia,  quae  severiori  significatione  sumitur  pro  spe- 
ciali  modo  essendi  alicuius  rei,  quae  in  se  et  per  se  subsistit;  et  li- 
cet  proprie  definiri  nequeat,  cum  sit  supremum  genus  non  determi- 
natum  per  differentiam ;  tamen  sic  declaratur  et  describitur  a  S.  Tho- 
ma:  Id  cui  competit  esse  in  se  et  non  in  alio  tamquam  in  subiecto; 

(1)  Strom,  lib.  YIII,  cap.  VIII. 

in  hac  acceplione  opponitiir  accidenti  de  ciiius  ratione  est,  ut  habeat 
esse  in  alio  ut  in  subiecto.  Substantia  primario  dicit  habere  esse  in 
se,  ut  in  subiecto;  propterea  dicitur  res  per  se  subsistens;  ex  hoc 
consequitur,  eam  posse  substare  accidentibus,  quod  est  de  secundaria 
ratione  substantiae;  licet  nomen  impositum  sit  a  substando  accidenti- 
bus,  tamquam  a  re  nobis  magis  nota,  et  nostris  sensibus  pervia. 

Divisio  substantiae.  Substantia  ab  Aristotele  dispescitur  in  primam 
et  secundam.  Prima  detinitur :  Qiiae  negue  de  suhiecto  aliquo  dicitur, 
neque  in  subiecto  aliquo  est;  uti  Petrus,  Paulus  sunt  primae  substan- 
tiae,  quia  sunt  entia  per  se,  et  prima  subiecta,  quae  neque  sunt  in 
subiecto,  neque  dicuntur  de  subiecto;  sed  subiiciuntur  omnibus  iis, 
quae  sunt  in  subiecto,  vel  de  subiecto  dicuntur. 

Substantia  secunda  definitur:  Quae  non  est  in  subiecto,  sed  di- 
citur  de  subiecto;  uti  genera  et  species.  Homo  non  est  in  Petro  tam- 
quam  in  subiecto,  sed  dicitur  de  Petro  tamquam  de  subiecto.  Notat 
Aristoteles  secundas  substantias  dici  de  primis  et  secundum  nomen  et 
secundum  rationem;  cum  esse  Petrum  sit  esse  hominem,  et  esse  ani- 
mal.  Verum  quaedam  accidentia  non  dicuntur  de  prima  substantia 
nec  secundum  nomen,  nec  secundum  rationem ;  ut  albedo,  quae  nullo 
modo  praedicatur  de  Petro.  Alia  autem  praedicantur  secundum  nomen, 
sed  non  secundum  rationem,  ut  albus;  nam  aliud  est  esse  Petrum,  et 
aliud  esse  album.  Addit  idem  Aristoteles  primas  substantias  proprie 
et  maxime  dici  substantias.  Nam  propriissime  substantia  est  subiectum 
substans  oinnibus  illis,  quae  de  subiecto  dicuntur,  vel  sunt  in  subie- 
cto.  lam  vero  huiusmodi  sunt  substantiae  primae,  cum  omnia  praedi- 
cata,  quae  dicuntur  de  secundis,  dicantur  etiam  de  primis,  et  omnia 
accidentia,  quae  sunt  in  secundis,  sint  etiam  in  primis.  Hinc  species 
sunt  magis  substantiae,  quam  genera. 

Iterum  addit  Philosophus  substantiam  primam  significare  hoc  ali- 
quid,  quod  non  potest  dici,  nisi  de  substantiis  singularibus.  Est  enim 
hoc  aliquid  ens  per  se  subsistens,  individuum  et  unum.  Demum  ani- 
madvertit  substantiam  non  suscipere  magis  et  minus;  nimirum  ea  quae 
significant  substantiam  non  magis  conveniunt  uni  quam  alteri,  uti  es^e 
hominem;  cum  e  converso  esse  album  possit  competere  magis  Petro, 
quam  Paulo. 

Corollarlum  I.  Ergo  substantia  prima  est,  quae  primam  catego- 
riam  constituit;  hanc  vero  non  constituit  prout  denotat  hoc  vel  illud 
individuum  designatum,  sed  prout  exprimit  modum  specialem  essendi 
cunctis  individuis  communem,  idest  prout  denotat  individuum  vagum. 

Corollarium  II.  Substantiae  secundae  de  piimis  praedicantur,  quia 
quamvis  non  sint  in  primis  ut  accidentia  sunl  in  subiecto,  sunt  tamen 
ut  superiora  in  inferioribus. 

Quantitas.  Ouantum  delinitur  a  Philosopho:  Quod  est  divisibile  in 
ea  quae  insunt,  quorum  utrumque  aut  singulum  unum  aliquid  et  hoc 

aliqiiid  naium  est  esse  (1).  Ad  rationem  quanti  ergo  pertinet,  ut  ita 
in  se  partes  complectatiir,  ut  aliqua  pars  per  simplicem  separalionem 
a  toto  possit  subsistere  ut  individuum  completum  in  eadem  specie. 
luxta  enim  S.  Tliomae  animadversionem,  verba :  Quod  esi  divisibile 
in  ea  quae  insunt,  excludunt  divisionem  mixtorum  in  elementa, 
quae  fit  per  chimicam  analysim,  et  ex  qua  resultant  elementa  diver- 
sae  speciei,  ac  est  mixtum.  Per  verba  subsequentia  excluditur  divisio 
in  partes  essenliales,  quae  sunt  materia  et  forma,  quaeque  non  sunl 
seorsum  aliquid  aptum  natum  esse  per  se,  seu  subsistere. 

Divisio  quantitatis.  Quantitas  ab  Aristotele  (2)  tribuitur  in  conti- 
nuam  et  discretam.  Continua  illa  est,  cuius  partes  ad  communem  ter- 
miniim  copulantur,  Discreta  vero  ea  est,  cuius  partes  non  copulantur 
ad  communem  terminum,  ut  accidit  in  numeris.  In  substantia  corpo- 
rea  inveniuntur  Ires  dimensiones  quantitatis  continuae:  longifudo^  la- 
titudo  et  profunditas,  et  propter  tres  memoratas  dimensiones  dicitur 
quantitas  dimensiva,  et  etiam  mensura  substantiae;  nam  substantia 
corporea  ab  liac  quantitate  liabet,  ut  dici  valeat  bicubita,  tricubita,  etc. 

Qualitas.  De  qualitate  disserens  Angelicus  (3),  ait:  Qualitas  est 
secundum  quam  quales  dicimur.  Nimirum,  quoniam  abstracta  sunt 
nobis  minus  nota,  cum  cognitionem  accipiamus  a  sensu,  et  quia  su- 
prema  genera  detiniri  non  possunt,  qualitas  nobis  notificatur  per  suum 
concretum,  et  bene  dicitur:  Qualitas  est  secundum  quam  quales  di- 
cimur.  Aliis  verbis  dici  solet:  Dispositio  et  determinatio  substantiae, 
idest  forma  quaedam  accidentalis,  qua  substantia  in  suo  primo  esse 
constituta  ulterius  perficitur  ac  determinatur.  Aristoteles  etiam  quali- 
tatem  explicat  per  suum  concretum,  inquiens:  (c  Qualitas  est  secun- 
dum  quam  quales  quidam  esse  dicuntur  )>  (4). 

Ut  autem  Aiistotelis  definitio  clarior  evadat,  notandum  est  qua- 
litatem  quandoque  denotare  difl*erenliam  specificam  seu  constitutivam 
rei;  quandoque  formam  accidentalem  generice;  quandoque  formam 
accidentalem  expressam  in  hoc  praedicamento,  secundum  quam  sub- 
iectum  dicitur  simpliciter  quale;  et  haec  ultima  acceptio  est  maxime 
propria.  Nam  a  forma  specifica  res  non  denominatur  simpliciter  qua- 
lis,  sed  cum  aliqua  compositione,  e.  g.  cum  genere;  ut:  quale  animal 
est  homo?  est  animal  rationale.  Ab  actu  vero  accidentali  generice 
sumpto,  res  non  dicitur  qualis,  sed  melius  ^?/a/i/^r  se  habens ;  uti  in 
hoc  vel  illo  loco.  Sed  a  qualitate  presse  sumpta  subiectum  dicitur 
quale  simpiiciter.  Interroganti:  qualis  est  Petrus?  respondemus:  albus, 
doctus,  sanus. 


(1)  Metaph.  lib,  V,  cap.  XIX. 

(2)  Praedicam.  cap.  II. 

(8)  Opusc.  48,  tract  V,  a.  1. 
(4)  Praedicam.  cap.  IV. 

Qualitatis  partitio.  Oualitas  dispescitur  in  quatuor  species  subal- 
ternas  quae  sunt:  1)  Habitus  et  dispositio;  2)  Potentia  et  inipotentia; 
3)  Passio  et  passibilis  qualitas;  4)  Fornia  et  figura.  Huius  divisionis 
ratio  perbelle  assignatur  a  S.  Tlioma  (1)  et  captui  tironum  sic  potest 
accommodari.  Tot  numerari  possunt  qualitatis  species,  quot  sunt  modi 
quibus  aliqua  substantia  subsistens  potest  accidentabter  aflici,  et  de- 
terminari.  lam  vero  determinatio  potest  considerari  vel  relate  ad 
ipsam  naturam  subiecti,  vel  secundum  actionem  et  passionem,  vel 
secundum  quantitatem,  si  est  substantia  materialis.  Si  primum,  efflo- 
rescit  prima  species  qualitatis,  idest  liabitus  et  dispositio.  Si  secun- 
dum,  liabetur  secunda  et  tertia  species  qualitatis.  Si  tertium,  resuitat 
quarta  species  qualitatis  (2). 

Relatio  est  hahiludo  seii  respectus  unius  ad  alterum ;  unde  rela- 
tiva  dicuntur  entia  ad  aliquid.  Ad  relationem  ergo  tria  potissimum 
requiruntur,  nimirum:  subiectum  quod  ad  aliud  dicit  ordinem;  ter- 
minus  ad  quem  subiectum  ordinem  dicit;  et  fundamentum  seu  ratio 
propter  quam  subiectum  ad  terminum  referatur.  Aristoteles  definit 
relativum  lioc  pacto:  «  Ad  aliquid  sunt  quibus  hoc  ipsum  est  esse, 
ad  aliud  se  habere  »  (3). 

Definitio  explicatur.  Ut  relatio  praedicamentalis  pressius  determi- 
netur,  quaedam  prae  oculis  habenda  sunt.  Et  primo  quidem  proprium 
est  cuiuslibet  accidentis  inesse  subiecto,  ideoque  ordinem  dicere  ad 
subiectum;  idcirco  sub  quodam  sensu  omne  accidens  est  relativuni; 
nihilominus  non  omne  accidens  constituit  praedicamentum  relationis. 
Nam  accidentia  bifariam  possunt  inesse  subiecto;  quaedam  enim  ita 
inhaerent,  ut  subiectum  non  ordinent  ad  aliud  quod  sit  extra  subie- 
ctum,  et  haec  dicuntur  accidentia  absoluta,  ut  quantitas,  qualitas: 
quaedam  vero  ita  insunt  subiecto,  ut  illud  ordinent  ad  aliud.  Ouae 
quidem  iterum  bifariam  dividuntur;  nam  alia  licet  ordinent  subie- 
ctum  ad  aliud,  tamen  de  suo  principali  significatu  dicunt  rem  alte- 
rius  praedicamenti,  uti  scientia,  habitus,  potentiae.  Haec  accidentia 
nominantur  relativa  secundum  dici.  Alia  ita  subiectum  ordinant  ad 
aliud,  ut  de  suo  principali  significatu  dicant  ipsam  relationem,  et 
haec  dicuntur  relativa  secundum  esse^  uti  paternitas.  filiatio.  Audi 
S.  Thomam:  «  Relativa  secundum  dici  ea  dicuntur,  quae  de  suo 
principali  significatu  dicunt  rem  alterius  praedicamenti ;  secundario 
autem  dicunt  relationem  seu  respectum;  sicut  scientia  de  suo  princi- 
pali  signilicatu  dicit  habitum  animae,  et  sic  est  in  prima  specie  qua- 
litatis;  secundario  autem  dicit  respectum  ad  scibile. ..  Uelativa  vero  se- 

(1)  1.-2 'e.,  q.  49,  a.  1 

(2)  Gf.  S.  TiioM.  Opusc.  48,  tract.  V  pcr  totum  ubi  disserit  de  quatuor  spe- 
ciebus  qualitatis. 

(3j  De  praedicam.  cap.  III. 

cundum  esse  sunt  quae  de  suo  principali  significatu  significant  respc- 
ctum  ad  aliud  )>  (l). 

Relatlonis  partitio.  Relatio  esso  potest  vel  reaiis,  vel  logica,  vei 
mixta.  Relatio  realis  consistit  in  ordine  rei  ad  rem  et  est:  Ilahihido 
inter  aliqna  duo  secundum  aliquid  realiter  conveniens  iitrique  (2). 
.Huiusmodi  sunt  relationes  quae  consequuntur  quantitatem,  ut  magnum 
et  parvum;  vel  quae  consequuntur  actionem  et  passionem,  ut  pater 
et  iilius.  In  hac  relatione  fundamentum  in  utroque  extremo  est  reali- 
ter,  propterea  dicitur  mutua.  Relatio  logica  consistit  tantum  in  ap- 
prehensione  mentis  conferentis  unum  alteri,  ut  idem  sibi;  sic  relatio- 
nes  quae  consequuntur  actus  mentis,  ut  genus,  species.  Ex  S.  Rona- 
ventura  est  ea  qua  aliquid  ad  aiiud  refertur,  non  secundum  ratio- 
nem  exsistendi^  sed  secundum  rationem  intelligendi.  Relatio  mixta 
habetur  quando  in  uno  extremorum  ordo  habet  naturale  fundamen- 
tum,  in  altero  ab  intellectu  ponitur:  seu,  iuxta  Angelicum,  in  uno  re- 
latio  est  res  naturae,  iii  altero  est  res  rationis  tantuni;  et  hoc  con- 
tingit  quando  duo  extrema  non  sunt  unius  ordinis.  Haec  relatio  par- 
tim  realis,  partim  logica,  dici  solet  realis  non  mutua.  Sic  relatio  inter 
Deum  et  creaturas  est  realis  in  creaturis  tantum ;  sed  in  Deo  est  ra- 
tionis  (3).  Ad  praedicamentum  relationis  pertinet  relatio  realis,  nam 
ens  reale  ponitur  sub  piaedicamento. 

Actio  praedicamentalis  definiiur  a  S.  Thoma:  Forma  seu  actus 
secundum  quem  in  id  quod  subiicitur  (i.  e.  in  passum)  dicimur  agere. 
Ad  praedicamentum  actionis,  uti  notat  Aquinas,  pertinet  proprie  et 
directe  actio  transiens. 

Passio  praedicamentalis  describitur  a  Doctore  Angelico:  Effectus 
illatioque  actionis.  Idest  receptio  effectus  in  subiecto:  quia  ex  eo 
quod  forma  fluit  ab  agente  et  dicitur  actio,  inde  est  quod  introdu- 
catur  in  subiectum  et  dicitur  passio.  Qnare  passio  est  forma  fluens 
et  in  subiecto  recepta,  ideoque  non  est  forma,  sed  receptio  formae. 

Quando  definitur:  Proportio  rei  exsistentis  ad  tempus  a  quo  men- 
suratur;  idest  respectus  temporis  mensurantis  ad  ipsam  rem  tempora- 
lem;  hinc  dici  potest  tempus  prout  mensurat  temporale. 

Ubl  definitur:  Determinatio  in  rem  proveniens  ex  loco;  vel  ex 
S.  Thoma:  Circumscriptio  corporis  a  loci  circumscriptione  proveniens. 

Situs  definitur:  Ordinatio  partium  in  loco.  Partes  integrantes 
possunt  considerari  comparatae  ad  locum,  prout  cuilibet  parti  ordina- 
tae  in  toto  respondet  pars  loci,  et  talis  ordinatio  partium  in  loco  di- 
citur  positio^  quae  est  praedicamentum  situs. 

(1)  Opusc.  48,  nempe  Comp.  Log.  tract    V,  cap,  I. 

(2)  1  p.  q.  13,  a.  7.  Cf.  QQ.  DD    De  Pot.  q.  8,  a.  1. 

(8)  De  triplici  relatione,  cf.  S.  TeoM.    1   p.  q.  13,  a.  7;  Z>e  fundamentis  variis 
Metaph.  lib.  V,  lect.  17, 

Habitus  definitur:  Ordo  indumenli  ad  «Ww/t^m,  seu  denominatio, 
quae  sumitur  ab  indumento. 

Conclusio.  Ut  omnia  quae  de  universalibus  a  nobis  disputata  sunt 
in  summam  revocemus  et  sub  uno  veluti  conspectu  ponamus,  sic  ca- 
pitulatim  totam  complectimur  quaestionem.  Exordium  duximus  ab 
expiicatione  conceptus  universalis  quem  in  directum  et  reflexum  di- 
spertiti  sumus.  Universale  directum  complectitur  dumtaxat  naturam 
rei  abstractam  per  cognitionem  inteliectus  a  conditionibus  materiaiibus 
et  individuantibus:  universale  retlexum  respicit  eamdem  naturam  in  in- 
tellectu  exsistentem  simul  cum  intentione  universalitatis;  et  conse- 
quenter  universale  directum  est  prima  intentio,  universale  reflexum, 
quod  presse  dicitur  universale,  pertinet  ad  secundam  intentionem. 
Universalia  reflexa,  quae  continent  generales  modos,  quibus  aliqua 
notio,  quae  est  secunda  intentio,  praedicari  possit  de  aliquo  subiecto, 
sunt  quinque,  et  dicuntur  praedicabilia.  Ea  autem  potissimum  spectant 
ad  logicum,  cum  logici  proprium  sit  actus  rationis  investigare,  non  ad 
eorum  naturam  detegendam,  sed  ad  eos  apte  dirigendos  ad  perfectam 
veri  consequutionem. 

Yerum  enim  cum  intentiones  illae  secundae  a  logico  spectentur 
non  solitarie  et  exclusive  prout  in  se  sunt,  sed  prout  aptae  sunt  ad 
manifestandas  rerum  naturas,  quae  illis  intentionibus  subiectae  sunt, 
ideoque  logica  organum  seu  instrumentum  ceterarum  scientiarum  me- 
rito  denominatur;  necesse  est  ut  logicus,  intentionibus  illis  enume- 
ratis  et  explicatis,  modum  rationemque  tradat  coordinandi  intentiones 
illas  et  inter  sese  ita  disponendi,  ut  rerum  naturas  detegere  et  expli- 
care  in  singulis  scientiis  valeat.  Hoc  infinitum  et  impossibile  foret, 
nisi  omnes  res  creatae  quotquot  exsistunt,  reducerentur  ad  suprema 
(juaedam  genera  inter  se  primo  diversa,  quae  solummodo  conveniunt 
mutuo  in  ratione  entis,  et  dissentiunt  per  diversos  essendi  modos; 
ergo  logicus  ut  possit  sine  confusione  modum  assignare  applicandi 
intentiones  illas  naturis  rei'um,  enumerat  ac  determinat  suprema  re- 
rum  genera,  idest  generalissimos  modos  essendi,  quibus  notio  entis 
contraliitur  in  subiectis  natui'is.  Haec  genera  sunt  decem  et  dicuntur 
graece  categoriae,  idest  praedicamenta,  quia  praedicari  possunt  de 
entibus  in  mundo  exsistentibus;  cum  quaelibet  res  seu  natura  appre- 
iiensa  ab  intellectu  universaliter,  seu  prout  abstrahit  a  singularibus 
|)ossit  dici  de  subiecto.  Praedicamenta  ergo,  prout  naturas  denotant, 
spectant  directe  ad  metaphysicum,  et  indirecte  ad  logicuni;  quatenus 
lo^Jcus  in  singulis  generibus  seu  praedicamentis  explicat  modum  coor- 
(linandi  et  disponendi  praedicabilia  per  praedicata  supeiiora  et  infe- 
riora.  Huiusmodi  coordinatio  piaedicatorum  essentialium  dicitur  prae- 
dicamentum  logicum,  et  definitur:  Ordinatio  et  dispositio  praedica- 
biliuni   in  ordine  praedicamentali,  Ut   ergo    singulis  generibus  haec 

coordinalio  aptari  possit,  necesse  fuit  de  eorumdem  iiatura,  partitio- 
nibus,  et  proprietatibus  aliqua  delibare,  quod  pro  viribus  elficere  co- 
nati  sumus  (1). 

ARTICULUS  VII. 

DE    HYPOTHEORIIS   SEU    DE    POSTPRAEDICAMENTIS. 

QUID  POSTPRAEDICAMENTA?  Postquam  Aristoteles  de  catego- 
riis  disseruerit,  explicare  aggreditur  quasdam  proprietates  seu  acci- 
dentia,  quae  consequuntur  vel  omnes  vel  plerasque  categorias,  quae- 
que  idcirco  hypotheoriae  seu  postpraedicamenta  nuncupari  solent. 
Postpraedicamenta  ergo  sunt  quaedam  accidentia,  proprietates,  vel 
modi  consequentes  diversa  rerum  genera. 

Quot  postpraedicamenta  ?  Postpraedicamenta  ad  quinque  revocan- 
tur,  et  sunt:  Oppositio  -  Prius  et  Posterius  -  Simul  -  Motus  -  Habere. 
Tria  priora  pertinent  quodammodo  ad  omnia  genera;  duo  posteriora 
solummodo  aliqua  respiciunt.  Omnia  quippe  praedicamenta  habent  ad 
invicem  quamdam  oppositionem,  cum  sint  primo  diversa  et  dividan- 
tur  in  suas  species  per  oppositas  diflerentias:  deinde  in  singulis  genus 
est  aliquo  modo  prius,  quam  species;  demum  genus  et  species  sunt 
simul  tempore.  Motus  consequitur  quatuor  praedicamenta,  nempe  sub- 
stantiam,  quantitatem,  qualitatem,  et  ubi.  Hahere  consequitur  prae- 
sertim  substantiam,  cum  substantia  dicatur  quodammodo  habere  ac- 
cidentia  (2).  De  singulis  aliquid  attingemus  summatim. 

De  oppositione.  Oppositio  quamdam  repugnantiam  et  distinctio- 
nem  importat  inter  ea,  quae  dicuntur  opposita,  cum  nihil  dici  valeat 
sibi  ipsi  oppositum  (3),  et  quadripartitam  habet  divisionem;  est  enira 
1)  relativa,  2)  contradictoria,  3)  privativa,  4)  contraria.  Memorata  par- 
titio  sic  demonstrari  potest.  Unum  opponitur  alteri  vel  ratione  depen- 
dentiae,  et  sic  opponitur  relative;  vel  ratione  remotionis,  qua  unum 
alterum  expellit,  et  hoc  trifariam  evenire  potest.  Vel  totaliter  remo- 
vet  aliud,  nihil  relinquens,  et  est  oppositio  contradictoria;  vel  relin- 
quit  solum  subiectum,  et  est  privativa,  vel  relinquit  subiectum  et  ge- 
nus,  et  est  contraria  (i).  Probatio  potest  etiam  proponi  hoc  alio  modo. 
Oppositio  vel  est  inter  ens  et  non  ens,  vel  inter  entia.  Si  primum, 
vel  inter  ens  et  non  ens  simpliciter,  et  est  contradictio;  vel  inter  ens 
et  non  ens  in  tali  subiecto,  seu  secundim  quid^  et  est  oppositio  pri- 
vativa.  Si  secundum,  vel  inter  entia  sese  mutuo  expellentia,  et  est  op- 

(!)  Cf.  Clem.  Alex.  Strom.  lib.  VIII,  cap.  VIII. 

(2)  Sylvester  Maurus  in  Postpraed.  Arist.  cap.  I. 

(3)  1  p.  q.  28,  a.  3. 

(4)  Metaph.  lib.  V.  lect.  13,  et  lib.  X,  lect.  4. 

Db  Maria,  Vol.  I.  4 

positio  contraria;  vel  inter  entia  invicem  contraposita,  idest  quorum 
unum  refertur  ad  aliud,  et  est  oppositio  relativa  (1).  De  singulis  spe-: 
ciebus  pauca  dicemus. 

Quid  oppositio  relativa?  Opposita  relative  dicuntur  a  Philosoplio 
Quae  hoc  ipsiim  qiiod  siint,  oppositorum  esse  dicuntur  vel  quomodo- 
libet  aliter  ad  opposita  (2).  Sic  filius  relative  opponitur  patri.  quia 
hoc  ipso  quod  est  filius  est  patris  filius;  sic  duplum  opponitur  rela- 
tive  dimidio,  est  enim  dimidii  duplum.  Et  revera,  licet  opposita  rela- 
tive  sint  opposita  ratione  negationis  annexae  aiteri  opposito,  quia  im- 
possibile  est  simul  exsistere  in  eodem,  respectu  eiusdem  (in  illis  enim 
involvitur  oppositio  contradictoria,  ut  prius  et  simplicius  in  posleriori) ; 
quia  fdius  non  est  pater  eius,  cuius  est  filius,  non  potest  idem  respe- 
ctu  eiusdem  esse  pater  et  filius,  si  tamen  formaliter  sumuntur,  idest 
ut  opposita  relative,  optime  definiuntur  per  hoc,  quod  quae  sunt,  di- 
cuntur  oppositorum,  et  consequenter  quod  se  mutuo  ponunt.  Ideo 
quippe  unum  relativum  alteri  opponitur,  quia  unum  est  ad  alterum 
et  vicissim  (3),  et  haec  oppositio  dicitur  etiam  repugnantia  inter  duo, 
quia  unum  refertur  ad  aliud  (4). 

Quid  oppositio  contraria  ?  Opposita  contrarie  dicuntur  a  Phiio- 
sopho :  Quae  fioc  ipsum  quod  sunt^  nullo  modo  ad  se  invicem  dicun- 
tur,  sed  contraria  sibi  invicem  dicuntur.  Nimirum  quoi'um  unum  non 
dicitur  alterius,  sed  contrarium  alteri.  Sic  opponuntur  bonum  et  ma- 
lum,  album  et  nigrum,  propterea  non  dicitur  bonum  esse  mali  bonum, 
sed  malo  contrarium;  aliis  verbis,  contraria  nuHo  modo  ad  invicem 
dicuntur  sub  propriis  nominibus,  sed  dicuntur  ad  invicem  secundum 
additam  contrarii  relationem  seu  sub  nomine  contrarii,  idest  per  acci- 
dens,  uti  docet  Philosophus  (o).  A  quibusdam  oppositio  contraria  di- 
citur:  Kepugnantia  inter  duas  formas  eiusdem  generis  proximi,  quae 
ab  eodem  subiecto  mutuo  se  expellunt. 

Quid  opposltio  privativa?  Huiusmodi  oppositio  dicitur:  Repugnan- 
tia  inter  formam  eiusque  carentiam  in  subiecto  apto  ad  illam  possi- 
dendam.  Hoc  autem  differt  negatio  a  privatione,  quod  negatio  sit  ca- 
rentia  formae  in  subiecto  non  apto,  ut  caecitas  in  lapide:  privatio 
ex  adverso  sit  carentia  formae  in  subiecto  idoneo  ad  illam  haben- 
dam  (6). 

Quld  oppositio  contradictoria  ?  Contradictorie  opposita  dicuntur  a 
Philosopho:  Quae  se  habent  sicut  affirmatio  et  negatio,  sicut  esse  et 

(1)  QQ.  DD.  De  Verit.  q.  28,  a.  0.- 

(*2)  Poslpraed.  cap.  1. 

(3)  I  Sent.  Dist.  26,  q.  2,  a.  2,  et  1  p.  q.  28,  a.  2  et  3,  et  QQ.  DD.  De  Po(. 
q.  7,  a.  8,  ad  4.  Vide  Cosm.  Alam. 

(4)  1  p.  q.  40,  a.  2. 

(5)  3Jetaph.  lib.  V,  text.  20. 

(6)  Metaph.  lib.  Vlll,  lect.  4.  Vide  Cosm.  Alam.  Log.  q.  15.  a.  2. 

non  esse.  Haec  oppositio  est  oninium  maxima,  nec  habet  medium, 
cum  inter  affirmationem  et  negationem  nullum  cletur  medium.  Oua- 
tuor  oppositorum  sic,  referente  Simplicio,  neminit  Arcliytas:  ((  Et  lege 
et  natura  opponi  invicem  dicuntur  contraria,  veiuti  bonum  malo  et 
sanum  aegro.  Quaedam  ut  habitus  privationi,  ut  visio  caecitati,  et 
scientia  oblivioni.  Quaedam  ut  quae  ad  aliquid  quodammodo  se  ha- 
bent,  ut  duplex  dimidio,  dominus  servo.  Alia  ut  af!irraatio  negatiopi, 
veluti  hominera  esse,  et  homine  non  esse  )). 

S.  Thomas  sic  quatuor  opposita  declarat :  «  Cum  quatuor  modis 
aliqua  ahcui  opponantur:  uno  modo,  ut  contradictio,  sicut  non  sedens 
sedenti ;  alio  modo,  ut  privatio,  sicut  caecus  videnti ;  tertio  modo,  ut 
contrarietas,  sicut  nigrum  albo;  quarto  modo  ad  aliquid,  sicut  filius 
patri:  inter  ista  quatuor  genera  oppositionis  primum  est  contradictio. 
Cuius  ratio  est,  quia  contradictio  includitur  in  omnibus  aliis  sicut  prius 
et  simplicius.  Opposita  enim  secundura  quodcuraque  oppositionis  genus 
irapossibile  est  simul  exsistere.  Quod  quidem  contingit  ex  hoc  quod 
unura  oppositura  de  sui  ratione  habet  negationera  alterius.  Sicut  de 
ratione  caeci  est,  quod  sit  non  videns ;  et  de  ratione  nigri  quod  non 
sit  albura,  et  simihter  de  ratione  filii  est,  quod  non  sit  pater  eius, 
cuius  est  filius  ))  (1). 

De  priori  et  posteriori.  Ad  postpraedicaraentura  prius  et  posterius 
quod  attinet,  adnotandum  est  prius  et  posterius  dici  posse  quinque 
modis.  Primo  et  maxirae  proprie  aliquid  alio  dicitur  prius  terapore. 
Secundo  unura  dicitur  altero  prius  a  subsistendi  consequentia.  Nara 
id  a  cuius  esse  non  valet  consequentia  ad  esse  alterius,  cura  ab  esse 
alterius  valeat  consequentia  ad  esse  illius,  est  prius  illo.  Sic  aniraal 
est  prius  quara  horao;  nain  non  licet  concludere:  Datur  aniraal;  ergo 
daturhorao;  cum  liceat  inferre:  Daturhomo;  ergo  datur  animal.  Pari 
modo  unum  est  prius  quam  duo.  Tertio  datur  prioritas  ordinis  per 
quam  in  scientiis  unura  debet  prius  tractari  quara  aliud;  et  genera- 
tira  quod  est  prius  cognitione  est  prius  ordine  doctrinae;  sic  univer- 
salia  sunt  priora  singularibus;  nam  quoad  nostrum  intellectura  sira- 
pliciora  sunt  priora  corapositis.  Quarto  et  adraodura  iraproprie,  est 
prioritas  dignitatis,  per  quam  honorabiliores  et  raagis  dilectos  diciraus 
priores  apud  nos.  Quinto  est  prioritas  naturae  et  causalitatis,  per 
quara  etiamsi  aliqua  convertantur  secundum  essendi  consequentiam ; 
ut  quod  alteri  est  causa  quoraodolibet  ut  sit,  dicitur  prius  natura 
quara  illud  (2). 

De  simul.  Aliqua  dicuntur  esse  simul  triplici  ratione.  Primo  sunt 
siraul  terapore,  quorura  generatio  est  in  eodera  terapore.  Secundo  sunt 

(1)  Metaph.  lib.  X,  lect.  6.  Cf.  Opusc.  S.  Thomae  De  qi(atuor  oppositis. 

(2)  Cf.   optimam    probationem    horum    (juinque    modorum  apud    Cosm.  Alam. 
q.  13,  a.  I. 

simul  natura,  quae  converluntur  secundum  subsistendi  consequentiam 
ct  neutrum  est  causa  allerius,  ut  duplum  et  dimidium  et  omnia  re- 
lativa.  Tertio  quae  ex  eodem  genere,  e  diverso  dividuntur  ad  invicem, 
sicut  sunt  diflerentiae  immediate  divisivae  generis  (1). 

De  motu  et  habere.  Motus,  prout  indicat  mutationem  a  subiecto 
in  subiectum,  quatuor  complectitur  species,  nimirum:  augmentum,  de- 
crementum,  alterationem,  et  lationem;  prout  dicit  mutationem  a  non 
subiecto  in  subiectum,  complectitur  generationem;  et  prout  denotat 
mutationem  a  subiecto  in  non  subiectum,  complectitur  corruptionem. 
Sex  ergo  recensentur  species  motus. 

Habere  de  substantia  dicitur  multipliciter,  nimirum:  quod  habet 
qualilatem,  quantitatem,  aliquid  adiacens  toti  corpori,  ut  vestem,  vel 
parti,  ut  annulum,  vel  membrum,  ut  caput  et  pedem,  vel  aliquid  con- 
tinet,  ut  amphora  vinum. 


CAPUT  III. 
De  quibiisdam  terminoriim  passionibus. 

ARTICULUS  I. 

DE    PROPRIETATIBUS   TERMINORUM. 

RATIO  TRACTATIONIS.  Licet  terminus  immediate,  iuxta  Aristo- 
telem,  sit  nota  vel  signum  earum,  quae  in  animo  sunt  passionum, 
idest  conceptuum  mentis;  nihilominus  adhibetur  et  ultimo  tendit  ad 
res  significandas.  Haec  autem  significandi  ratio,  quae  in  termino  ab- 
solute  considerato  indeterminata  remanet,  cum  terminus  possit  vel 
diversas  res,  vel  eamdem  rem  diversimode  signilicare;  in  propositione 
debet  omnino  determinari,  ut  possit  innotescere  veritas  vel  falsitas 
propositionis ;  nimirum  an  attributum  conveniat  subiecto  et  quo  in 
sensu  ipsi  attribuatur.  Quod  ni  diligenter  liat,  variatis  eiusdem  ter- 
mini  significationibus,  aditus  aperitur  innumeris  fallaciis  in  syllogi- 
smis  construendis.  Quocirca  aliquid  explicandum  est  de  praecipuis 
saltem  proprietatibus  terminorum,  ut  cognoscatur  quomodo  virtus  si- 
gniiicativa  terminorum  in  propositionibus  possit  variari.  Inter  has  pro- 
prietates  primum  locum  sibi  vindicat  suppositio. 

Quid  suppositio?  Suppositio  est:  nsus  termini  pro  aliqua  sua  de- 
terminata  significatione.  Cum  enim  terminus  plura  significare  possit, 
usus  termini  eiusque  determinatio  ad  unum  potius  signiticanddm,  quam 

(1)  Cf.  CosM.  Alam.  q.  13,  a.  2. 

ad  aliud,  designatur  nomine  supposilionis;  quae  a  significatione  hoc 
dilFert,  quod  signilicatio  denotat  indiscriminatim  piures  sensus,  in  qui- 
bus  ali({ua  voce  uti  possumus;  suppositio  conlra  importat  significa- 
tionem  determinatam.  Exinde  patet,  terminos  iion  supponere  nisi  in 
propositione;  etenim  ut  supponant  debet  apparere  in  qua  significa- 
tione  adbibeantur,  quod  citra  propositionem  constare  nequit.  Quare 
de  variis  terminorum  suppositionibus  aliquid  breviter  pro  re  nostra 
attingemus. 

Suppositio  materialis  et  formalis.  Suppositio  materiabs  est  usus 
termini  pro  seipso,  ut  cum  dico:  homo  est  vox.  Termini  insignifi- 
cantes  huiusmodi  suppositionis  tanlum  sunt  capaces.  Haec  iterum  du- 
plex  est:  aiia  naturalis,  alia  artilicialis,  prout  terminus  sumitur  pro 
sono  secundum  id  quod  liabet  a  natura,  vel  ab  arte  et  institutione 
bumana.  Exemplum  utriusque  sit:  Caeium  est  vox,  vel:  Caelum  est 
nomen  secundae  declinationis.  Suppositio  formalis  contra  est  iisiis  ter- 
mini  pro  signifiranda  aliqua  re  a  roce  distincta^  ut  si  dico:  Homo 
est  substantia.  Haec  suppositio  spectat  solummodo  ad  terminos  signi- 
ficalivos,  et  esse  potest  vel  propria,  vel  metaphorica,  prout  terminus 
sumitur  vel  proprie,  vel  secus,  ut:  Homo  riclet,  vel:  Pratum  ridet. 
Hinc,  variata  suppositione  terminorum,  argumentum  evadit  fallax  ac 
captiosum,  minimeque  concludit. 

Suppositio  realis  et  logica.  Suppositio  realis,  quae  etiam  dicitur 
a  quibusdam  personalis,  est  usus  termini  prout  significat  rem  inde- 
pendenter  a  conceptu  cui  subest;  ut:  Homo  est  substantia,  vivens  etc. 
Ideoque  termini  ita  supponentes  dicuntur  de  rebus  exsistentibns,  et 
extra  mentem  positis,  ut:  Petrus  est  vivens.  Ex  adverso  suppositio 
logica,  quae  etiam  a  quibusdam  dicitur  simplex,  est  usus  termini  rem 
significantis,  prout  subest  actibus  rationis,  et  ab  ipsis  denominatur; 
ut:  Homo  est  species;  animal  est  genus.  Homo  quippe  dicitur  species, 
et  animal  genus,  non  prout  sunt  extra  intellectum;  sed  prout  habent 
esse  in  intellectu,  qui  homini  attribuit  intentionem  speciei;  animali 
attribuit  intentionem  generis;  unde  dici  nequit:  Socrates  est  species. 
Hinc  si  quis  argueret :  Homo  est  species ;  sed  Socrates  est  homo :  ergo 
est  species,  perperam  concluderet,  sumendo  vocem  ho7no  in-  duplici 
suppositione:  primum  logica,  deinde  reali. 

Suppositio  universalis  et  disoreta.  Suppositio  universalis  est  usus 
termini  communis  ad  significanda  omnia  sua  inferiora;  ut:  Homo  est 
animal,  est  risibilis.  Suppositio  discreta  est  usus  termini  communis 
vel  pro  uno,  vel  pro  quibusdam  ex  suis  inferioribus:  ut:  Homo  currit, 
vel:  Animal  est  rationale.  Si  praedicatum  convenit  subiecto  secundum 
totam  communitatem,  suppositio  est  universalis;  ut:  Homo  est  lisibi- 
lis.  Si  praedicatum  non  convenit  subiecto  secundum  totam  sua  com- 
munitatem,  tunc  suppositio  est  discreta;  ut:  Animal  est  rationale,  vcl: 
Animal  currit. 


54  LOG.    m^.    PARS    I,    CAP.    III. 

Suppositio  collectiva,  distributiva  disiunctiva.  Suppositio  collectiva 
est  usus  termini  communis  ad  signincancla  omnia  inferiora  simul  sura- 
pta;  ut:  Praedicamenta  sunt  decem:  Praedicabilia  sunt  quinque.  Sup- 
positio  distributiva  est  usus  termini  communis  pro  omnibus  et  singu- 
lis  suis  inferioribus;  ut:  Homo  est  animal.  Dividitur  in  completam 
et  incompletam.  iiOmpleta  ea  est  quae  descendit  ad  singula  indivi- 
dua;  ut:  Animal  est  sensitivum;  quod  verum  est  non  solum  de  spe- 
ciebus,  sed  de  singulis  individuis  cuiuslibet  speciei.  Incompleta  ea  est 
quae  descendit  ad  singulas  species  sub  genere  contentas,  non  vero  ad 
singula  individua;  ut:  Omne  animal  fuit  in  arca  Noe.  Suppositio  di- 
siunctiva  est  usus  termini  communis  pro  aliquibus  tantum  inferiori- 
bus;  ut:  Aliquis  homo  est  musicus.  Haec  suppositio  dici  potest  etiam 
particularis.  Quare  si  praedicatum  propositionis  attribui  potest  omni- 
bus  inferioribus  termini  communis  seorsum  sumptis,  suppositio  est  di- 
stributiva,  secus  erit  collectiva. 

Quid  appellatio?  Appellatio  est  applicaiio  significatioms  iinius 
termini  ad  rem  significatam  per  alium.  Sic  Socrates  fuit  philosoplius. 
Ouo  in  exemplo  id  quod  significatur  per  vocem  philosophus  appli- 
catur  Socrati.  Terminus  cuius  significatum  applicatur,  dicitur  appel- 
lans:  terminus  cui  applicatur,  dicitur  appellatus.  Ex  quo  patet  in 
qualibet  propositione  praedicatum  semper  appellare  subiectum.  Verum 
quandoque  illud  appellat  in  recto;  quandoque  in  obliquo,  quod  dili- 
genter  advertendum  est  ad  aequivocationes  praecavendas.  Sic  in  hac 
propositione:  Christus  est  aetermis,  praedicatum  appellat  id  quod  in 
recto  importatur  per  subiectum,  nempe  solam  personam  divinam,  se- 
cundum  (juam  solam  Christus  estaeternus;  nam  natura  humana  quae 
importatur  in  obliquo  non  est  aeterna.  Ex  adverso  in  hac  proposi- 
tione:  Christus  est  mortuus,  praedicatum  appellat  solam  naturam  hu- 
manam,  quae  per  subiectum  importatur  in  obliquo;  quia  Christus  se- 
cundum  solam  naturam  humanam  morluus  est.  Quod  si  inter  praedi- 
catum  el  subiectum  propositionis  tertius  interseratur  terminus,  ad  er- 
rores  vitandos  determinandum  sedulo  est,  an  appellet  subiectum  vel 
praedicatum;  uti:  Petrus  maguus  est  logicus.  Sensus  enim  est  plane 
diversus,  si  vox  magnus  appellet  Petrum,  vel  appellet  logicum.  Sic 
si  (jui  diceret:  Posuit  statuam  auream  hastam  tenentem;  videndum 
est  an  vox  aurea  appellet  statuam,  vel  hastam. 

Status  delinitur:  Acceptio  termini  pro  tempore  importato  per  co- 
pulam.  Sic  cum  dico:  Socratss  est  sapiens,  subiectum  et  praedicatum 
accipiuntur  cum  statu;  nam  ad  veritatem  propositionis  requiritur  ut 
tempore  praesenti  Socrates  exsistat,  et  in  eo  sit  sapienlia. 

Ampliatio  delinitur:  Exstensio  termini  a  minori  ad  maiorem  sup- 
posidonem.  Vel  pauio  secus:  Acceptio  termini  pro  tempore  divevso  ab 
€0  fjuod  imporlalur  per  copulam.  Sic  cum  dico:  lusfus  peccat  mor- 
ialiter,  non  est  sensus:  ille  qui  nunc  est  iustus  peccat  mortaliter,  sed 

sensus  est:  ille  qui  imniediate  ante  erat  iustus,  nunc  peccat.  Amplia- 
tio  iuxta  secundam  hanc  acceptionem  opponitur  statui;  iuxta  primam 
acceptionem  opponitur  restrictioni. 

Restrictio  definitui":  Coarctatio  termini  a  maiori  ad  minorem  sup- 
positionem.  Sic  scientia  qnandoque  sumitur  cum  ampliatione,  et  exten- 
ditur  ad  omnem  cognitionem,  quandoque  cum  restrictione  et  significat 
cognitionem  certam  verilatis  habitam  per  ratiocinium. 

Diminutio  dicitur:  Acceptio  termini  non  quoad  totim,  sed  quoad 
partem,  Idest  quando  praedicatum  convenit  subiecto  dumtaxat  quoad 
partem.  Sic  cum  dico:  Aethiops  est  alhus  dentibus. 

Alienatio  est:  Distractio  termini  a  propria  ad  impropriam  signi- 
ficationem.  Sic  cum  dico:  ffomo  est  pictus;  Petrus  est  leo. 

Remotio  est:  Avocatio  termini  a  significatione  entis  realis  ad  si- 
gnificationem  entis  chimaerici.  Sic  cum  dico :  Homo  irrationalis,  ter- 
minus  homo  adhibetur  ad  significandam  rem  impossibilem. 


ARTICULUS  II. 

DE    DEFINITIONE    ET    DIVISIONE. 

RATIO  TRACTATIONIS.  Proprium  logicae  est,  uti  initio  docui- 
mus,  dirigere  quoslibet  actus  mentis,  ideoque  simplices  apprehensiones 
et  conceptus,  ad  veritatem  assequendam  sine  erroris  admixtione.  Porro 
simplices  conceptus,  quibus  rerum  naturas  et  quidditates  apprehendi- 
mus  aegre  admodum  ac  perperam  diriguntur  ad  veri  assequutionem, 
nisi  menti  pateat  quaenam  sit  rei  essentia  per  ipsos  repraesentata ; 
secus  enim  mens  ad  aflirmationem  vel  negationem  naturis  rerum  con- 
sentaneam  progredi  non  poterit.  Quare  ad  naturas  rerum  per  con- 
ceptus  imperfecte  expressas,  clarius  distinctiusque  cognoscendas  duo 
suppetunt  media  liuic  fini  valde  accommodata,  nimirum  definilio  et 
divisio,  quarum  prima,  teste  Tullio,  id  quod  involutum  erat  evolvit; 
altera  quod  compositum,  concretum,  coagmentatum  est  et  ex  pluri- 
bus  constans  in  elementa  ac  partes  tribuit,  secat  ac  dividit,  ita  ut 
intellectus  gradatim  ac  pedetentim  ad  complexae  rei  absolutiorem  di- 
slinctioremque  cognitionem  perlingere  possit.  Ut  ergo  haec  prima  dia- 
lecticae  pars  rite  et  pro  merito  tractetur,  necesse  est  aliquid  dilu- 
cide,  quoad  eius  fieri  potest,  de  definitione  et  divisione  explicare,  quod 
breviter  praestare  conabimur  incipiendo  a  definitione. 

Quod  definitio  et  divisio  pertineant  ad  primam  mentis  operationem 
eruitur  ex  doctrina  Philosophi  (1  Top.  cap.  lY,  1  Poster.  et  6  Metaph.)^ 
qui  eas  passim  terminos  vocat,  cum  utraque  sit  notio  pluribus  signi- 
ficata  vocibus  sine  ulla  mentali  compositione.  Interroganti:  quid  est 
homo?  respondetur:    animal    rationale.  Si  urget:  quomodo    dividitur 

animal  ?  respondetur :  in  rationale  et  irrationale,  quae  est  divisio. 
Prima  explicat  per  synthesim;  secunda  per  analysim  manifestat  par- 
tes  a  partibus  seiunctas,  ut  clarius  percipiatur  totum. 

QUID  DEFINITIO?  Definitionis  nomen  ab  agrorum  finibus  ductum 
est.  Sicut  enim  agrorum  confinia  claudunt  et  determinant  agros,  ita 
ut  alios  ab  aliis  discriminent;  sic  definitio  finibus  quibusdam  circum- 
scribit,  et  ab  aliis  discernit  id  circa  quod  versatur.  cc  Definitio,  ait 
Damascenus,  dicitur  per  metaplioram  ductam  a  terrae  terminis.  Ut 
enim  terminus  id  quod  cuiusque  proprium  est  ab  alieno  dirimit,  sic 
etiam  definitio  cuiusvis  rei  naturam  ab  alterius  rei  natura  distin- 
guit ))  {].).  Definitio  est,  iuxta  Damascenum  loco  mox  citato,  Compen- 
diosa  oratio  quae  suhiectae  rei  naturam  declarat.  A  Tullio  dicitur: 
((  Oratio  quae  quid  sit  de  quo  agitur  ostendit  quam  brevissime  ))  (2). 
Demum  ab  Aristotele  vocatur:  «  Oratio  quae  essentiam  aliquam  na- 
turamve  declarat  ))  (3).  Vicissim  id  cuius  essentia  ac  natura  decla- 
ratur,  dicitur  definitum. 

Qua  in  re  observandum  est  definitionem  vocari  orationem,  quia 
ipsius  proprium  munus  est  intellectui  distinctius  subiicere  id  quod 
nomen  definiti  obscure  proponit.  Ouocirca  quoniam  de  omni  essentia 
quae  declaratur,  duo  conceptus  eflormari  possunt;  alter  quo  huius- 
modi  essentia  cum  reliquis  convenit;  alter  vero  quo  ab  ipsis  secer- 
nitur,  hinc  necesse  est  ut  duobus  saltem  terminis  confletur  definitio, 
quorum  unus  gignat  in  mente  conceptum  convenientiae,  alter  vero 
conceptum  differentiae,  ideoque  qui  unum  nomen  explicant  ac  decla- 
rant  per  aliud  vocabulum  clarius,  proprie  iion  definiunt  (4). 

Definitionis  duplex  genus.  Definitio  alia  est  nominis,  et  dicitur 
etiam  nominalis;  alia  est  rei,  et  dicitur  etiam  realis.  Definitio  nomi- 
nis  ea  est,  quae  determinat  ac  declarat  quid  per  illud  nomen  signi- 
ficatur;  quae  nominis  significatio,  monente  S.  Thoma,  accipienda  est 
ab  eo  (juod  communiter  intendunt  homines.  Atque  haec  definitio,  uti 
notat  Aristoteles,  est  maxime  necessaria  non  modo  cum  aliquid  de- 
monstrandum  sit;  sed  etiam  in  quovis  disputationis  initio,  ut  omnes 
verborum  lites  e  medio  tollantur.  Diximus  definitionem  nominis  esse 
omnino  ad  aliquid  demonstrandum  necessariani;  uti  enim  arguit  Aqui- 
nas  noster:  ((  Antequam  sciatur  de  aliquo  an  sit,  non  potest  sciri 
proprie  de  eo  quid  sit;  non  entium  enim  non  sunt  definiliones.   Sed 

(1)  Damasc.  Log.  cap.  XIII. 

(2)  Orator  ad  Brutum,  cap.  XXXIII.  Idemque  Tlllius,  I)e  Finibus,  lib.  11. 
cap.  II,  ait:  «  Ilaec  patefactio  quasi  rerum  opertarum,  cum  quid  quidve  sit  aperi- 
tur,  definitio  est  ». 

(3)  Top.  lib.  I,  cap.   IV. 

(4)  Aeust.  loc.  cit. 

non  potest  ostendi  cle  aliquo,  an  sit,  nisi  prius  inteliigatur,  quid  si- 
gnificatur  per  nomen  »  (1).  Diximus  secundo  lianc  dclinitionem  esse 
necessariam  ad  praecidendas  verborum  lites;  uti  enim  inquit  Tullius: 
((  Nisi  inter  eos  qui  disceptent,  convenit,  quid  sit  illud  de  quo  ambi- 
gitur,  nec  recte  disseri,  nec  unquam  ad  exitum  perveniri  potest  ))  (2). 

Definitio  rei  seu  realis  ea  est,  quae  essentiam  seu  naturam  rei 
per  nomen  significatae  explicat  ac  determinat.  Inter  definitionem  no- 
minis  et  definitionem  rei  plurimum  differt,  uti  cuilibet  consideranti 
patet;  licet  ad  declarandum  quid  significet  nomen,  afferamus  quan- 
doque  aliquam  realem  definitionem,  explicando  nimirum  naturam  il- 
lius  rei,  quam  nomine  \olumus  designare.  Et  hoc  in  causa  est  qua- 
mobrem  non  raro  una  confundatur  cum  alia,  cum  sint  longe  difleren- 
tes  inter  sese;  nam  una  declarat  significationem  nominis,  quae  mutari 
potest  utpote  dependens  a  libero  hominum  arbitrio,  et  multiplex  est, 
cum  eadem  vox  tum  in  diversis  linguis,  tum  etiam  in  eadem  lingua 
possit  adhiberi  ad  diversissimas  res  significandas.  Altera  contra  inde- 
pendens  est  ab  hominum  arbitrio,  et  est  immutabilis:  cum  conceptus 
exprimens  rei  naturam  sit  signum  naturale  et  immutabile. 

Aristoteles.  Tribus  rationibus  Philosophus  ostendit  realem  defini- 
tionem  omnino  diflerre  a  nominali. 

Frimo,  quae  non  sunt  substantiae,  nec  universaliter  entia,  aliquo 
nomine  significantur,  et  quodlibet  nomen  per  aliquam  interpretationem 
exponi  potest.  Si  ergo  definitio  esset  ratio  interpretativa  nominis,  de- 
finitio  esset  et  non  substantiarum,  et  totaliter  non  entium. 

Secimdo,  si  definitio  esset  ratio  explicativa  nominis,  sequeretur 
omnes  rationes  fore  definitiones,  et  consequenter  cum  colloquimur  vel 
disputamus,  collocutiones  vel  disputationes  essent  definitiones.  Nam 
cuilibet  rationi  seu  orationi  aliquid  significanti  potest  aliquod  nomen 
imponi,  quod  est  respondens  ei,  quod  per  illam  rationem  manife- 
statur. 

Tertio  demum,  nulla  scientia  demonstrat,  quod  tale  nomen  signi- 
ficet  talem  rem,  cum  nomina  significent  ad  placitum;  unde  oportet 
hoc  supponere  iuxta  voluntatem  Instituentis.  Ergo  definitiones  non  si- 
gnificant  solam  nominis  interpretationem  (3).  Nomen  definitionis  pro- 
prie  convenit  definitioni  reali. 

Definitionis  realis  species.  Definitio  rei  tripartitam  habet  divisio- 
nem;  tribuitur  enim  in  essentialem,  descriptivam  et  causalem. 

Definitlo  essentialis  illa  est,  quae  naturam  rei  declarat  per  prin- 
cipia  intrinsecus  constituentia  ipsam  essentiam  rei.  Haec  principia  sumi 
possunt  vel  ut  realiter  sunt  extra   intellectum,  et  dicuntur  realia  et 

(1)  Poster.  Analyt.  lib.  1,  lect.  '2. 

(2)  Loc.  superius  cit. 

(3)  2  Poster.  Analyt.  cap.  IV,  lect.  6. 

ut  si  dicas :  Homo  est  substantia  constans  ex  anima  rationali  et  ex 
physica;  tunc  definitio  fit  per  materiam  et  formam  substantialem, 
corpore  organico.  Vel  secundum  quod  habent  esse  in  intellectu  con- 
siderante  in  re  aliquam  perfectionem  communem  tum  illi  naturae,  tum 
aliis  diversarum  specierum,  et  illam  elevante  ad  intentionem  generis, 
et  aliquam  perfectionem  propriam  illius  rei,  ex  qua  sumit  intentio- 
nem  difTerenliae;  et  tunc  essentiabs  definilio  fit  per  genus  et  difle- 
rentiam,  ut  si  dicas:  Homo  est  animal  rationale. 

Definitio  haec  quae  fit  per  genus  proximum  et  difiei-entiam  ulti- 
mam  primum  locum  inter  definitiones  sibi  vindicat;  nam  ipsa  quam 
brevissime  declarat  in  quo  natura  illa  convenit  et  in  quo  discrepat 
a  ceteris  rebus.  Genus  enim  proximum  implicite  in  se  continens  cun- 
cta  superiora  genera  sub  uno  conspectu  ponit  omnia,  in  quibus  na- 
tura  illa  cum  aliis  convenit.  Iterum  diflerentia  ultima  et  specifica  illud 
designat,  quod  constituit  et  distinguit  rem  definiendam  ab  aliis  afli- 
nibus  speciebus  sub  eodem  genere  proximo  per  alias  ditlerentias  con- 
stitutis,  et  sic  eam  rite  secernit  ab  omnibus  rebus,  quibuscum  pote- 
rat  permisceri.  Id  quod  a  nobis  dictum  est,  illustrari  potest  exemplo 
definitionis,  quae  de  homine  vulgo  tradi  solet:  nimirum,  quod  sit  ani- 
mal  rationis  particeps.  Animal  quippe  in  se  complectitur  perfectiones 
viventis,  corporei,  et  substantiae,  quae  sparsae  sunt  in  omnibus  supe- 
rioribus  generibus.  Rationale  est  diflerentia  quae  naturam  hominis 
constituit,  et  ab  aliis  secernit,  et  fons  est  ac  radix  ex  qua  omnia  at- 
tributa  dimanant,  quae  propria  sunt  hominis,  et  quibus  utrinque  di- 
stinguitur  tum  a  brutis,  tum  a  substantiis  mere  intellectivis. 

Deflnjtio  descrjptiva.  Haec  definitio,  iuxta  Aristotelem,  est:  Oratio 
quae  essentiam  rei  non  significat,  soli  autem  inest  et  conversim  de  re 
praedicatur  (1),  ut  si  dicas:  Homo  est  animal  risibile  vel  grammati- 
ces  susccptivum.  Qua  in  definitione  esse  risibile  vel  grammaticae  su- 
sceptivum,  licet  non  sit  hominis  essentia,  tamen  proprium  est  naturae 
humanae,  et  cum  illa  convertitur.  Hinc  definitio  haec  optime  homi- 
nem  a  ceteris  rebus  discriminat;  non  tamen  hominis  essentiam  directe 
explicat,  sed  quibusdam  quasi  lineamentis  adumbrat,  et  propterea  di- 
citur  descriptiva  seu  descriptio.  Convenit  tamen  cum  definitione  es- 
sentiali  in  eo  (piod  alicpiid  in  re  explicat,  quod  illius  proprium  est, 
et  cum  ipsa  convertitur.  Verum  quoniam  esse  hominem  non  est  idem 
ac  esse  risibilem,  haec  definitio  non  dicitur  simpliciler  una,  sed  con- 
iunctione  una;  quia  fit  per  diversas  naturas  praedicamentales,  ita  ut 
loco  generis  iiabeatur  aliquid  substantiale,  loco  difVerentiae  ponatur 
aliquid  accidentale. 

il)  AiusT.  Toj).  lib.  I,  cap.  IV,  ail:  "ISiov  8'eaTiv  o  pi  8iiXoi  \ik\  t6  ti  fjv 
elvai,  |x6v(p  b' VjidQy^^i  xal  dvTixaTiiYOQ£iTai  toO  :TQdY|.iaTog.  «  Propriura  autem 
est,  quod  non  indicat  quid  est  esse;  soli  autera  inest  et  conversira  praedicatur  de  re  ». 

Haec  eadem  definiendi  ratio  effici  potest  per  congeriem  acciden- 
tiiim,  quae  licet  seorsiim  spectata  possint  aliis  rebus  convenire;  simul 
tamen  sumpta  non  inveniuntur  nisi  in  re  describenda,  et  sic  iliam  rite 
ab  aliis  distinguunt.  Geminae  huius  descriptionis  sic  meminit  Tullius: 
((  Non  dubium  est  id  quidem,  quin  definitio  genere  declaretur  et  pro- 
prietate  quadam,  aut  etiam  communium  frequentia,  ex  quibus  proprium 
quid  sit,  eluceat  »  (1).  Ouare  definitioni  essentiali  quae  potior  perfe- 
ctiorque  est,  magis  accedit  definitio  per  propmim,  quam  definitio  per 
accidentia,  quae  imperfectius  adliuc  naturam  rei  patefaciunt,  quam  pro- 
prium.  Hanc  definiendi  rationem  per  proprietates  et  accidentia  quan- 
doque  imitantur  oratores  ac  poetae,  qui  res  graphice  describere  solent; 
ut  si  cum  TulHo  dicatur:  Historia  est  testis  temporum,  lux  veritatis, 
vita  memoriae,  magistra  vitae,  nuntia  veritatis.  Demum  ad  definitio- 
nem  descriptivam  revocari  potest  definitio  genetica^  quae  ita  nominatur, 
eo  quod  rationem  explicat  qua  res  gignatur,  eaque  potissimum  utuntur 
mathematici:  ul  si  dicas:  Circulus  est  figura  plana  exurgens  ex  motu 
lineae  rectae  circa  fixam  sui  extremitatem  sese  vertentis. 

Definitio  causafis.  Ea  est  quae  rem  declarat  per  causas  extrinse- 
cas,  nimirum  per  causam  etficientem,  et  finalem.  Ut  si  dicas:  Anima 
humana  est  substantia  immediate  a  Deo  creata;  vel :  Horologium  est 
machina  ad  indicandas  horas  constructa.  Haec  definiendi  ratio  rem 
imperfecte  declarat;  nam,  licet  rem  ab  aliis  secernat,  si  causa  propria 
est  et  non  communis;  tamen  naturam  rei  vix  imperfecte  patefacit,  cum 
nihil  attingat  rei  intrinsecum,  neque  quoad  esse  substantiale,  neque 
quoad  esse  accidentale. 

Coordinatio  diversarum  definitionum.  Definitio  alia  est  nominis,  alia 
rei.  Prima  explicat  significationem  nominis,  et  praesupponenda  est  quae- 
stioni,  qua  quaeritur  an  res  sit,  quia  disputari  non  potest,  nisi  prius 
intelligatur  ad  quam  rem  designandam  nomen  illud  vel  generatim  ab 
hominibus,  vel  saltem  a  loquente  adhibeatur.  Haec  definitio  vel  deter- 
minatio  significationis  vocabuli  necessaria  est,  quia  nomina  non  sunt 
signa  naturalia,  sed  artificialia  et  ad  arbitrium,  et  saepe  adhiberi  solent 
ad  plura  significanda.  Secunda  definitio  explicat  naturam  rei  significatae 
per  nomen,  et  ea  utimur  ad  cognoscendum  quid  sit  res.  Hoc  autem 
declarari  potest  vel  assignando  causas  rei  intiinsecas,  vel  causas  ex- 
trinsecas.  Causae  autem  intrinsecae  sunt  vel  ipsa  constitutiva  essentialia, 
et  huiusmodi  causae  explicantur  per  definitionem  essentialem,  quae 
primum  locum  sibi  vindicat,  quia  ipsam  naturam  directe  et  immediate 
declarat;  vei  sunt  proprietates  et  accidentia,  quae  ab  essentia  profluunt, 
et  secundum  locum  occupant,  quia  essentiam  non  immediate  et  directe 
declarant.  Nihilominus  propter  imperfectionem  scientiae  humanae  saepe 
per  has  causas  accidentales  declaramus  naturas  ipsis  subiectas,  cum 

ll)  Oratoriae  partitiones,  cap.  XII. 

accidentia  sint  nobis  niagis  nota.  Causae  extrinsecae  revocantur  ad  effi- 
cientem  et  finalem;  et  definitiones  seu  declarationes  reruni,  quae  ab 
ipsis  ducuntur,  ultimum  locum  occupant.  Hinc  definitio  realis  tripiex 
est;  nimirum  secundum  ordinera  dignitatis  habetur  definitio  essentialis 
descriptiva  et  causalis.  Consequenter  demonstratio,  quae  assumit  ut 
principium  definitionem  essentialem  nobilior  est  demonstratione,  quae 
ducitur  a  delinitione  descriptiva;  et  haec  praestat  demonstrationi,  quae 
utitur  definitione  causali,  cum,  iuxta  Aristotelem,  cognitio  rei  per  causas 
extrinsecas  sit  cognitio  magis  imperfecta  (1). 

Leges  definitionis.  De  requisitis  ad  rectam  definitionem  habendam 
sapienter  admodum  agit  Aristoteles  lib.  VI  Topicorum  et  praesertira 
cap.  I  et  U.  Aliqua  huc  transfeiemus,  doctrinam  Philosophi  ad  quae- 
dam  praecipua  documenta  revocando. 

In  defjnltlone  nihil  redundet  et  nihii  desideretur.  Haec  est  prima 
et  fundamentalis  lex  omiiis  bonae  delinitionis,  et  exprimi  etiara  valet 
per  hoc  quod  definitio  huiusmodi  sit,  ut  converti  possit  cum  definito. 
Si  enim  aliquid  desideratur,  clara  notio  essentiae  exhiberi  non  potest; 
si  contra  quidpiani  redundat,  non  erit  compendiosa  et  brevis  oratio 
essentiam  rei  explicans,  quod  est  de  ratione  definitionis  (2).  Religio 
foret  luculentum  Damasceni  testimonium  praeterire,  quo  legem  hanc 
definitionis  elegantissime  persequitur;  ait  enim:  «  Definitionis  virtus 
atque,  ut  ita  dicam,  sanitas  in  hoc  sita  est,  ut  dictionibus  nec  deficiat 
nec  redundet.  Vitium  autem,  ut  in  ea  dictiones  vel  desiderentur  vel 
redundent.  Perfecta  autera  ea  definitio  est,  quae  cura  re  definita  con- 
vertitur;  imperfecta  autem,  quae  nor.  convertitur.  Ouocirca  nec  quae 
dictionibus  deficit,  nec  quae  dictionibus  redundat  cuni  re  deiinita 
convertitur.  Nara  cura  dictionibus  redundat,  rebus  deficit';  cura  autera 
dictionibus  deficit,  rebus  redundat.  Itaque  dictu  mirum  ortificium  na- 
tura  excogitavit;  nimirum  opulentam  egestatem,  et  opes  egestatera 
raentientes.  Verbigratia  pertecta  horainis  delinitio  est :  Aniinal  rationis 
particeps,  raortale;  quippe  convertitur.  Si  igitur  unica  dictio  in  ea  de- 
sideiatur,  rebus  redundat;  velut:  Aninial  rationis  particeps.  Non  solus 
homo  animal  est  rationis  particeps,  sed  etiam  angelus  (3).  Rursus,  si 
dixero:  Animal  ratione  praeditum,  mortale,  grammaticum,  ne  sic  qui- 
dem  convertitur.  Una  enira  dictione  redundat  (quia  dixi  grammaticum) : 
rebus  autcm  delicit.  Non  enim  omnem  homineni  definivit,  sed  gram- 
malicos  dumlaxat.  Etenira  aniinal  quidera  omne  ratione  utcns,  raortale. 


(1)  Arist.  Pnster.  Analyi.  cap.  IV,  et  Metaph.  lib.  V,  cap.  XVIII. 

(•2)  Cf.  Top.  lib.  I,  cap.  VI,  a.  2,  ubi  Aristoteles  variis  exemplis  declarat  esse 
aliquid  suporfluum  in  definitione. 

;3i  Hacc  dicuntur  iuxta  sententiam  docentem  aogelos  constare  ex  materia  in- 
corruptibili  et  forma,  quam  sententiam  refellit  S.  Thonias  passim.  Cf.  1  p.  q.  50, 
a.  2  et  alia  loca  ibi  citata. 

grammaticum  homo  est :  at  non  item  omnis  homo  animal  est  ratione 
utens,  mortale,  grammaticum  »  (1). 

Defjnitio  sit  clarior  deflnito.  Ratio  huius  praecepti  clare  eruitur 
ex  ipsa  natura  et  munere  definitionis.  Si  quippe  proprium  definitionis 
est  evolvere  ac  declarare  quod  involutum  erat  et  obscurum,  manife- 
stum  est  ipsam  esse  debere  definito  clariorem.  Aristoteles  late  exphcat 
virtutem  hanc  definitionis  per  oppositum  vitium  definitionis  obscurae, 
declarans  praecipuos  modos  efliciendi  definitionem  obscuram,  et  con- 
cludit  definitionem  per  se  dictam  debere  manifestare  cuius  rei  sit  de- 
finitio;  secus  erit  obscura  et  perversa  et  similis  imaginibus  veterum 
malorumque  pictorum,  quibus  visis,  discerni  non  poterat  cuius  rei  essent 
imagines,  nisi  nomen  illius  rei  subscriberetur  (2).  Obscurifatis  vitium  in 
definitione  incurrit,  iuxta  Philosophum,  qui  in  ea  utitur  terminis  am- 
biguis,  vel  terminis  insuetis  et  inusitatis,  vel  licet  termini  non  sint 
insueti.  utitur  modo  loquendi  inusitato,  vel  terminis  metaphoricis.  Horum 
omnium  subdit  exempla  Philosophus  (3). 

Deflnitio  essentialis  sit  per  genus  proximum  et  differentiam  ulti- 
mam.  Si  enim  differentia  quae  exprimitur  non  erit  ultima,  profecto 
non  propria  natura  rei  definiendae  explicatur  ac  determinatur,  neque 
definitio  converti  poterit  cum  definito.  Quod  si  genus  non  erit  proxi- 
mum,  definitio  non  complectetur  summatim,  neque  explicabit  praeci- 
puas  rei  perfecliones,  ut  si  dicas:  Homo  est  substantia  ralionis  particeps. 
Ubi  neque  perfectio  viventis  nec  sensitivi  attingitur.  Verum  si  definitio 
non  est  essentialis,  tunc  illae  notiones  seligantur,  quae  generi  proximo 
et  differentiae  ultimae  propius  accedunt. 

Definitum  qua  definitum  non  debet  ingredi  definitionem.  Secus  et 
idera  explicabitur  per  idem,  nempe  ignotum  per  ignotum,  et  circulus 
vitiosus,  ut  aiunt,  incurretur. 

Peccata  contra  leges  definltionls.  Recensitis  praecipuis  legibus 
definitionis,  non  erit  abs  re  aliquid  innuere  directe  de  peccatis,  quae 
admitti  possunt  contra  memoratas  leges.  Qua  in  quaestione  brevitei* 
exponemus  ea  quae  a  B.  Alberto  M.  latius  proposita  sunt.  Yitia  ergo 
seu  peccata,  quae  in  definitione  perficienda  incurri  possunt  iuxta  lau- 
datum  doctorem  commode  revocantur  ad  quinque,  quorum  primum  est 
si  per  unum  accidentale  vel  per  plura  vel  per  omnia  accidentalia  quae- 
ratur  notitia  essentialis  definiti.  Secundum  est,  si  ultiina  difTerenlia  non 
sit  convertibilis  cum  definito;  nam  in  hoc  casu  quae  praecedunt  non 
determinantur  ad  esse  definiti,  nisi  in  potentia.  Terlium  est,  si  partes 
definitionis  inordinate  ponantur;  nam  in  hoc  casu  significaretur  actus 
antecedere  potentiam  in  eodem  subiecto  composito  ex  potentia  et  actu, 

(1)  Damasc.  Log.  cap.  VIII. 

(2)  Top.  lib.  VI.  cap.  1,  a.  2,  n.l2. 

(3)  Arist.  Top.  loc.  cit. 

quocl  est  a  veritate  alienum.  Qiiartum  est,  si  primura  definiens  sit  non 
per  se  nolum  in  subslantia  et  polestate;  quia  tunc  definilum  declaratur 
per  id  quod  est  idem,  aut  aeque  ignotum,  aut  per  ignotius,  aut  pei- 
id  quod  non  potest  esse  notum  nisi  per  definitum,  vel  per  aiiud.  Quin- 
fum  est,  si  definitio  non  dicat  totum  esse  deiiniti;  nam  tunc  detinitum 
non  certificatur  nisi  in  parte.  Haec  omnia  variis  exemplis  illustrantur 
a  B.  All)erto  (1). 

Scholiiin  I.  Detlnitio,  uti  probe  notat  S.  Thomas,  potest  spectari 
bifariam  ;  nimirum  vel  secundum  rem  significatam  per  definitionem ; 
vel  secundum  intentionem  deflnitionis.  Si  primo  modo  consideratur, 
tunc  idem  sunt  definitio  et  definitum,  ideoque  unam  eamdemque  rem 
significant  homo  et  animal  ralionale,  et  in  hoc  sensu  intelligitur  verbum 
Philosophi  aientis  {Metaph.  lib.  IV,  text.  28):  Katio  quam  significat 
nomen  est  definitio.  Hinc  quae  in  definitione  ponuntur  in  recto  non 
sunt  partes  definiti.  Cum  enim  dicitur:  Homo  est  animal  rationale,  si 
animal  esset  pars  hominis,  non  praedicaretur  de  toto,  quandoquidem 
nulla  pars  integralis  praedicatur  de  toto.  Ouod  si  definitio  spectatur 
secundum  suam  intentionem,  tunc  definitio  non  est  definitum,sed  aliquid 
ductivum  in  cognitionem  eius  (2). 

Scholion  II.  Ex  his  quae  disputavimus  patet,  non  omnia  definiri 
posse,  cum  definiiio  debeat  fieri  per  notiora  et  clariora ;  ideoque  quae 
clarissima  sunt  nequeunt  definiri;  neque  definitione  indigent,  quia 
propria  luce  manifestantur  intellectui,  et  alia  obscura  illuminant.  Ac- 
cedit  quod  communissimae  notiones  cum  non  sint  sub  genere  aliquo, 
non  possunt  per  genus  et  differentiam  definiri,  uti  sunt  notiones  tran- 
scendentales,  et  decem  suprema  rerum  genera  inter  se  primo  diversa, 
et  diflerentiae  quae  seipsis  differunt,  et  individua.  Nihilominus  haec 
omnia  si  presse  non  deflniuntur,  declarari  possunt  quodammodo  et 
notificari.  Sic  passim  definiuntur,  ens,  unum,  actus,  potentia,  substan- 
tia,  accidens,  et  cetera  huiusmodi  (3). 


QUID  DIVISIO?  Divisio,  prout  spectat  ad  logicum,  est:  Oratio 
expJicans  rem  per  partes,  seu,  aliis  verbis,  distributio  totius  in  suas 
partes.  Distribuere  autem  compositum  aliquod  in  suas  partes,  ut  rite 
totum  explicetur,  et  simul  vitetur  confusio,  est  ita  necessarium,  at- 
tenta  imperfectione  humani  intellectus,  ut  sine  debita  partitione  notio- 
nes  rerum  clarae  ac  distinctae  nequeant  habeii.  0»<^t''i'^i^  merito  vo- 
cata  est  divisio:  parens  claritatis,  memoriae  dux,  scientiarum  oeconoma, 

(1]  De  Praedicab.  tract.  1,  cap.  VI. 
(2)  Vidc  S.  TuoM.   1  Sent.  Dist.  '25,  q.  1,  a.  1  ad  '2. 

;3)  iModus  veuandi  defmitionem  explicatur  ab  Arist.  Postcr.  Analit.  lib.  11. 
cap.  XIV.   I)e  defmitione  late  sciteque  agit   Clem.  Alf.x.  Strom.  iib.    Vlil,  cap.    IV. 

de  eaque  Socrates  in  Phoedro  dixit:  Si  nactus  fuero  ducem,  qui  recte 
partiri  sciat,  eius  ego  vestigia,  ut  Dei  cuiusdam  sequar.  Eadem 
de  causa  Tullius  saise  passim  insectatur  inscitiam  Epicuri,  eiusque 
discipulorum,  qui  ita  in  dialecticis  erant  nudi,  atque  inermes,  ut  quid- 
quam  definire,  in  partesque  ac  genera  tribuere  ac  secare  nescirent  (l). 

Quotuplex  divisio  ?  Quoniam  divisio  in  eo  sita  est,  ut  totum  ali- 
quod  compositum  in  partes  secernat,  diversa  divisionis  ratio  a  diversa 
ratione  compositi  ac  totius  dimetienda  est.  Porro  totum  aliquod  com- 
positum  tribuitur  primo  in  reale  et  logicum,  prout  nempe  coalescit  ex 
pluribus  pai'tibus  realibus  et  physicis,  idest  ex  pluribus  rebus ;  vel  ex 
pluribus  partibus  logicis,  idest  ex  pluribus  conceptibus  seu  intentio- 
nibus.  Totum  reale  subdividitur  in  totum  essentiale,  integrale,  et  vir- 
tuale  seu  potestativum.  Totum  essentiale  illud  est,  quod  coagmentatur 
ex  partibus  essentiam  rei  constituentibus;  uti  homo,  qui  constat  ex 
anima  intellectiva  et  corpore  organico,  tamquam  ex  partibus  essen- 
tialibus.  Totum  integrale  illud  est,  quod  constat  ex  partibus  quanti- 
tativis,  uti  omnia  corpora  extensa,  quae  ratione  quantitatis  habent  par- 
tes  extra  partes,  seu  extenduntur  in  partes.  Totum  potestativum  illud 
est,  quod  coalescit  ex  pluribus  virtutibus,  seu  potentiis  agendi,  uti 
anima  humana,  quae  in  se  multiplices  diversasque  complectitur  agendi 
virtutes.  Huc  revocari  potest  generatim  totum  accidentale,  nimirum 
quod  ex  pluribus  constat  accidentibus  simul  unitis. 

Totum  logicum,  quod  nempe  dependet  ab  actibus  rationis  et  ab 
illis  denominatur,  iterum  subdividitur  bifariam;  videlicet  in  totum  uni- 
versale,  quo  I  etiam  potentiale  vocitari  solet,  et  totum  definibile.  To- 
tum  universale  illud  est,  quod  constat  ex  pluribus  inferioribus  sub 
ipso  potentia  contentis.  Sic  notio  substantiae  potentia  in  se  continet 
substantias  spirituales  et  corporatas,  viventes  et  inanimatas,  sensitivas 
et  vegetales,  rationales  et  irrationales.  Totum  defmibile  illud  est,  quod 
coalescit  ex  partibus  defmitionis;  sic  homo  ut  species  est  totum  relate 
ad  animal  et  rationale,  quae  sunt  partes  eius  definitionis.  Hinc  animal 
et  homo  se  habent  vicissim  in  duplici  difFerentia:  animal  quippe  ut 
universale  se  habet  ut  totum  relate  ad  hominem.  Homo  ex  adverso, 
ut  definibile,  se  habet  ut  totum  relate  ad  anirnal,  quod  est  pars  eius 
definitionis  (2). 

Praeoipuae  divisionis  leges.  Divisionis  aptae  praecepta  revocari 
possunt  ad  quatuor.  I.  Ut  totum  sit  maius  qualibet  parte  dividente; 
secus  pars  confunderetur  cum  toto';  ut  si  quis  divideret  animal  in  sen- 
sitivum  et  rationale;   sensitivum  enim  aeque   extenditur  ac   animal. 


(1)  De  finibus,  lib.  I,  cap.  VII. 

(2]  De  toto  universali  et  definibili.  Cf.  Ca.iet,  proem.  in   Opusc.  De   ente  et  es- 
sentia,  S.  Thom.  1  p.  q.  85,  a.  3. 

II.  Ut  totuni  adaequet  membra  dividentia  simul  sumpta,  et  vicissim ; 
secus  vel  peccaret  excessu,  vel  defectu.  III.  Ut  fiat  per  membra  se 
invicem  excludentia;  secus  idem  bis  repeteretur;  ut  si  quis  terram 
divideret  in  Europam,  Asiam,  Africam,  Americam,  Oceaniam  et  Ita- 
liam.  Italia  enim  continetur  in  Europa.  lY.  Demum,  ut  quoad  iieri 
potest,  sit  brevis;  secus  non  claritatem,  sed  confusionem  afTeret.  Con- 
fusum  enim  est,  teste  Seneca,  quidquid  usque  ad  pulverem  sectum  est. 


PARS  SECUNDA 

DE  SECUNDA  MENTIS  OPERATIONE 
NIMIRUM  DE  lUDICIO 


PROLOGUS.  Hiimanae  rationis,  prout  ipsa  est  inteliectus  quidam, 
duplex  est  operatio.  Prima  est  intelligentia  indivisibilium,  secundum 
quam  concipit  quid  est  res,  vel  essentiam  cuiuslibet  rei  in  seipsa.  Ad 
quam  operationem  ordinatur  doctrina  ab  Aristotele  exphcata  in  libro 
Praedicamentorum,  Secunda  est  operatio  intellectus  componentis  et 
dividentis,  et  liuic  rationis  actui  deservit  doctrina  quam  idem  Aristo- 
teles  tradit  in  libro  Periliermenias  (I).  Secunda  liaec  liumanae  mentis 
ojieratio  vulgo  nuncupai-i  solet  iudiciim,  cum  per  ipsam  intellectus 
noster  de  rebus  iudicet,  et  quodammodo  diversam  ferat  sententiam. 
Ouae  cum  ita  habeant,  quoniam  de  prijna  operatione  a  nobis  satis  di- 
ctum  est,  disputationem  de  secunda  intellectus  nostri  operatione  eodem 
fere  ordine  eademque  ratione  ac  via  aggrediamur  necesse  est.  Et 
primo  nonnulla  delibabimus  de  definitione  et  natura  iudicii,  secundum 
quod  ad  logici  officium  pertinet,  abstrusiores  praetereuntes  quaestiones, 
quge  a  pbilosopliis  alio  in  loco  tractari  solent,  quippe  quae  tironibus 
in  philosophica  palestra  parum  exercitatis  non  ieve  facesserent  ne- 
gotium  :  suj)ponunt  enim  qiiamplurimas  notiones,  quae  in  psychologia 
declarari  explicarique  solent.  Secundo  latius  uberiusque  dQctrinam 
trademus  de  exteriori  signo  iudicii;  et  sic  in  hac  secunda  parte  tra- 
ctanda  parum  discedemus  a  veterum  dialecticorum  more.  Veteres 
enim,  et  praesertim  ii,  qui  vulgo  nominantur  Siimmidistae,  incipere 
solebant  ab  externo  iudicii  signo,  nihilque  disputabant  de  vi  ac  natura 
rei,  quam  signum  denotabat.  Verum  enim  cum  ditficile  omnino  sit 
de  aliquo  signo  disserere,  eiusque  naturam  ac  munia  explanare,  quin 
breviter  saltem  quidpiam  attingatur  de  re  per  signum  manifestata ; 
utile  ducimus  nonnulla  in  antecessum  exponere  de  definitione  ac  na- 

(1)  S.  Thom.  Poster.  Analyt.  lib.  I,  lect.  1. 

De  Maria,  Vol.  I.  5 

tura  iudicii.  Hoc  pacto  et  perspicuitati  disciplinae  melius  consulemus, 
et  addiscentium  ingenia  mature  et  pedetentim  assuescent  rationales  et 
a  sensu  remotas  quaestiones  attingere,  meditari,  et  in  iis  penetrandis 
operam  studiumque  collocare. 


CAPUT  I. 
De  iudicio  et  de  emmtiatione. 

ARTICULUS  I. 

DE    DEFINITIONE    ET   NATURA    lUDlCII. 

ludicium,  quod  aliis  nominibus  vocari  etiam  solet  operatio  intel- 
lectus  componentis  et  dividentis,  vel  compositio  et  divisio,  vel  alDr- 
matio  et  negatio,  vel  denique  assensus  et  dissensus  mentis,  defmiri 
vulgo  solet :  Achis  quo  mens  duos  conceptus  affinnando  componit,  vel 
negando  separat;  vel  paulo  secus:  Actus  quo  mens  afjirmat  duohus 
conceptibus  significari  eamdem  rem  vel  res  diversas.  Ut  definitio  mox 
tradita  evolvatur,  animadvertendum  est,  in  comparatione  duorum 
conceptuum  ab  intellectu  nostro  effecta  tria  contingere  posse;  vel  intel- 
lectus  perspicit  conceptus  illos  inter  se  convenire,  nimirum  unam  eam- 
demque  rem  significare;  vel  depreliendit  ipsos  inter  se  diffeiTe,  nimi- 
rum  res  diversas  exprimere:  vel  denique  neutrum  videt.  Si  neutrum 
cognoscit,  mens  remanet  in  simplici  apprehensione  nullumque  novum 
actum  specie  diversum  a  simplici  intelligentia  ponit.  Quod  si  primum, 
vel  secundum  contingit,  novus  oritur  in  mente  actus  a  simplici  appre- 
hensione  specie  dissimilis,  quo  intellectus  com|)onit  vel  dividil,  atlir- 
mando  vel  negando  duos  conceptus  exprimere  ac  signiticare  unam 
eamdemque  rem;  et  hic  actus  nominatur  iudicium,  ad  quod  profe- 
rendum  requiruntur  necessario  duo  conceptus,  eorum  comj)aratio,  et 
apprehensio  convenientiae  vel  discrepantiae  inter  utrumque.  Ouare 
iudicium  proprie  et  formaliter  est  assensus  mentis  apprehendentis  con- 
venientiam  vel  discrepanliam  inter  duas  notiones  sive  conce|)tus,  ideo- 
que  ap|)rchcnsio  seu  perceptio  convenientiae  vel  discrepantiae  ratione 
dumtaxat  ab  assensu  intellectus  iudicantis  distinguitur.  Cum  enim 
iudicium  sit  actus  intellectus,  uti  recte  notat  Suaresius,  aliquid  debet 
pcr  illud  intelligi.  lam  vero  nihil  aliud  intelligitur  per  ipsum  nisi 
relatio  convenientiae  vel  discrepantiae  extrcmoruni;  nam  termini  seu 
extrema  iam  erant  cognita.  Ergo  in  hac  perceptione  convenienliae  vel 
discrepantiae  iudicium  proprie  reponendum  est. 

Extrema  iudicii.  Conccptus,  qui  in  iudicio  comparantur  et  compo- 
nuntur  vel  dividuntur,  vocari  solent  termini  seu  extrema  iudicii,  uti 
vidimus,  quorum  unum  dicitur  subiectum  seu  exlremum  minus,  alte- 
rum  dicitur  praedicatum  seu  extremum  maius,  quia  primum  pierum- 
que  ad  pauciora  se  porrigit;  alterum  contra  latius  patet. 

Corollarium  I.  Ex  mox  enucieatis  liquet,  quam  falsi  sint  Carte- 
siani  decernentes,  iudicium  esse  actum  voluntatis,  seu  a  voluntate  elici- 
tum.  ludicium  quippe  suum  obiectum  attingit  sub  rationi  veri;  mim 
dicitur  per  ordinem  ad  intellectum.  Consulto  diximus  elicitum ;  non 
enim  inticiamur,  plura  iudicia  imperari  posse  a  voluntate. 

Corollarium  II.  Patet  etiam  simplicem  conceptum  ordinari  ad 
iudicium  tamquam  partem  ad  totum,  et  veluti  imperfectum  ad  per- 
fectum,  cum  rei  cognitio  in  liumano  intellectu  perfecta  non  habeatur, 
nisi  per  iudicium,  quo  res  cognoscitur  esse  sicuti  est,  et  id  de  ipsa 
afTirmatur. 

Corollarium  lli.  Ex  dictis  eruitur  etiam,  iudicium  esse,  actum 
mentis  compositum  et  non  simpliceni;  hinc  iure  ipsi  inditum  est  nomen 
compositionis  intellectivae,  cum  constet  ex  duplici  conceptu  ab  intel- 
lectu  coniuncto  et  ad  unum  quid  efTiciendum  congregato.  Quare  unitas 
quae  actui  intellectus  iudicantis  tribuitur,  dicenda  est  unitas  compo- 
sitionis,  non  vero  simplicitatis ;  quod  perspicuum  est,  ut  argumenta 
subtiliora  in  praesentiarum  omittamus,  ex  externo  signo,  nimirum  ex 
propositione,  quae  ipsum  forinsecus  exprimit,  et  quae  quiddam  com- 
plexum  et  compositum  est  ex  simplicibus  vocibus  (1). 

Quod  si  actus  intellectus  componentis  et  dividentis  est  composi- 
tione  unus,  in  eo  invenienda  est,  quemadmodum  in  omni  composito 
tum  naturali,  tum  artificiali,  materia  et  forma,  idest  aliquid  per  modum 
elementi  determinabilis,  et  aliquid  per  modum  elementi  determinantis, 
actuantis,  et  unitatem  largientis.  Porro  materiae  rationem  habent  par- 
tes,  ex  quibus  coagmentatur  iudicium,  idest  simplices  conceptus;  cum 
partes  se  habeant  uti  materia  relate  ad  totum;  rationem  vero  formae 
habet  ipsa  intellectualis  compositio  vel  divisio,  qua  intellectus  affirmat 
vel  negat  subiecto  convenire  praedicatum. 

Partitio  iudici.  Tribuitur  iudicium  in  affirmativum  et  negativum, 
secundum  quod  intellectus  percipit  subiecto  competere  praedicatum, 
et  utrumque  per  affirmationem  copulat  ac  iungit;  vel  subiecto  minime 
convenire  praedicatum,  et  per  negationem  separat  ac  dividit.  lure 
ergo  ad  hanc  compositionem  et  divisionem  indicandam,  iudicium  ge- 
neratim  dicitur  actio  intellectus  componentis  et  dividentis,  seu  com- 
positio  et  divisio.  Yerum  quoniam  alfirmatio  simpliciter  est  anterior 
negatione,  cum  negatio  non   intelligatur,  nisi  per  oppositam  affirma- 

(l)  ludiciura  esse  compositam  mentis  operationem  scite  probatur  apud  Cosu. 
Alam.  Log.  q.  19,  a.  1.  Gf.  S.  Thom.  1  p.  q.  85,  a.  3,  et  a.  4  ad  4. 

tionem;  sic  iuclicium  afTirmativum  necessario  antecedere  debet  iudi- 
cium  negativura,  ideocfue  compositio  intellectiva  anterior  est  divisione. 

Scholion.  Quandoquidem  in  omni  compositione  intellectiva  affir- 
matur  identitas  inter  simplices  conceptus,  qui  sunt  iudicii  extrema, 
et  in  omni  divisione  aflirmatur  diversitas  extremorum  :  uti  homo  est 
animal,  et  planta  non  est  animal,  in  quibus  duobus  iudiciis  est  et  non 
est  affirmant  identitatem  et  diversitatem  inter  subiectum  et  praedicatum 
primi  et  secundi  iudicii;  breviter  expHcandum  venit  de  qua  identitate, 
vel  diversitate  conceptuum  sermo  sit,  ut  erroribus  et  aequivocationibus 
aditus  intercludatur.  Dicimus  ergo,  identitatem  conceptuum  per  iudi- 
cium  affirmatam  vel  negatam  esse  obiectivam  et  realem,  non  autem 
subiectivam,  formalem  et  intrinsecam.  Si  enim  identitas  esset  formalis 
et  subiectiva,  tunc  hoc  enuntiabile:  homo  est  suhstantia  aequivaleret 
huic:  conceptus  hominis  est  idem  ac  conceptus  suhstantiae,  quod  est 
evidenter  falsum.  Remanet  ergo  ut  identitas  sit  obiectiva,  nimirum 
ut  duo  conceptus,  licet  diversimode  significent  in  iudicio  aiente;  ni- 
hilominus  unam  eamdemque  rem  exprimant,  ideoque  inter  ipsos  per 
copulam  affirmetur  identitas  non  conceptuum  formalium ;  si  enim 
essent  identici  hoc  sensu,  non  possent  simul  componi,  cum  idem  non 
componat  cum  seipso;  sed  aflirmetur  identitas  rei  ab  utroque  conceptu, 
licet  diversimode,  significata;  et  sic  diversus  raodus  significandi  expri- 
mitur  per  pluralitatem  conceptuum,  et  identitas  rei  exprimitur  per  com- 
positionem,  nempe  per  copulara  duos  terininos  unientem. 

Ouare  in  omnibus  iudiciis,  etiam  in  iilis  in  quibus  subiectuin  et 
praedicatum  dicuntur  convertibiliter,  ut :  homo  est  animal  rationale, 
conceptus  subiecti  differt  a  conceptu  praedicati  quoad  modura  signifi- 
candi,  licet  res  significata  per  subiectuni  et  praedicatuin  sit  adaequate 
eadera.  Nani,  uti  subtiliter  aniraadvertit  Angelicus,  in  onini  proposi- 
tione  affirmativa  vera  oportet  quod  subioctura  et  praedicatum  signi- 
ficent  ali(pio  modo  idem  secunduin  rcra,  et  diversura  secundura  ratio- 
neni.  In  ipsis  quip])e  propositionibus  in  quibi:s  ideni  predicatur  de 
seipso  hoc  invenitur,  in  quantum  intellectus  id  quod  ponit  ex  parte 
subiecti  trahit  ad  partem  suppositi;  quod  vero  ponit  ex  parte  praedi- 
cati  trahit  ad  naturam  forinae  in  supposito  exsistentis,  secundum  (juod 
dicitur  (|uod  praedicata  tenentur  formaliter,  et  subiecta  raateriaiiter, 
Huic  vero  diversitati,  quae  est  secunduin  rationein,  respondet  plura- 
litas  praedicati  et  subiecti;  identitateni  vero  rei  significat  intellectus 
per  ipsam  coraposilionera    11 

Externum  iudicii  signum.  De  secunda  inentis  operalionc  disseril 
Aristoteles  in  duobus  libris,  (pii  Perihermenias  inscribunlur,  latine 
autcin  de  enuntiatjone  seu  proj)ositione,  nain  per  enuntiationein  mentes 
nostras  (piodainmodo  interpretaraur,  et  aliis  inanifestas  faciinus.   Cuin 

(I)  1   p.  q.  i;{,  a.  12.  Vide  etiam   1   p.  q.  111.  a.  i. 

ergo  secunda  mentis  operatio  dicatur  iudicium,  exinde  patet  eius  exte- 
rius  signum  esse  cnuntiationem  seu  propositionem.  Notandum  tamen 
cum  S.  Tlioma  propositionis  nomen  liic  sumi  sensu  latiori;  nam  si 
presse  acciperetur,  tunc  enuntiatio  esset  genus  ipsius.  Siquidem  pro- 
positio  solum  dicitui-  de  praemissis  syllogismi;  enuntiatio  contra  tum 
de  praemissis,  tum  de  conclusione.  Quare,  explicata  natura  iudicii,  de 
enuntiatione  dicamus  oportet;  ita  tamen  ut  singillalim  incipiamus  a 
suis  partibus  explanandis,  quae  sunt  nomen  et  verhum,  et  ab  eius  ge- 
nere,  quod  est  orafio. 


ARTICULUS  II. 

DE    NOMLNE    PROUT    EST    PARS    ENUNTIATIONIS. 

QUID  NOMEN  ?  Nomen  definitur  ab  Aristotele:  Vox  significafiva 
ad  libitum^  sine  tempore,  cuius  nulla  pars  signi/icaf  separata,  finita  et 
recta,  quae  cum  verbo  veram  aut  falsam  efficit  orationem  (1). 

Deflnito  evolvltur.  Ut  haec  descriptio  melius  intelligatur,  singulae 
eiusdem  particuiae  singillatim  sunt  declarandae.  Et  primo  animadver- 
timus  cum  S.  Tboma  (2),  nomen,  verbum,  et  orationem  esse  quaedam 
artificialia  et  per  consequens  accidentia,  quorum  subiectum  est  vox, 
quae  est  aliquid  naturale:  ars  quippe  in  voce  tamquam  in  subiecto 
format  nomina,  verba,  et  orationes,  et  ideo  in  eorum  definitionibus 
ponitur  vox  ut  subiectum;  et  quia  concreta  sunt,  ideo  ponitur  pro 
genere.  Yox  autem  definiri  solet:  Somis  ex  ore  animalis  prolatus  cum 
quadam  imaginatione. 

Dicitur  vox  significativa,  ut  distinguatur  a  vocibus  non  significan- 
tibus,  ut  blitri.  Dicitur  ad  placifum,  ut  secernatur  a  vocibus,  quae  na- 
turaliter  significant,  sicut  suspiria  et  gemitus,  qui  significant  dolorem, 
et  canum  latratus,  qui  significant  iram. 

Dicitur  sine  tempore^  et  per  hoc,  nomen  differt  a  verbo  et  par- 
ticipio,  quae  significant  cum  tempore.  Ut  hoc  intelligas,  observa  quid 
diflerat  inter  significare  tempus,  connotare  tempus,  et  significare  cum 
tempore,  vel  cum  temporis  difierentia.  Primum  et  secundum  nominibus 
etiam  competunt;  inveniuntur  namque  nomina  significantia  tempus,  ut 
annus,  mensis^  dies,  hora,  vel  connotantia  tempus,  ut  coena^  pran- 
diuni;  tertium  vero  solius  verbi  proprium  est.  Verbum  quippe  signi- 
ficat  actionem  et  passionem,  quae  non  fiunt  nisi  in  tempore  vel  prae- 
senti,  vel  praeterito,  vel  futuro  relate  ad  vocis  prolationem,  et  propterea 
verbum  id  quod  significat,  dicitur  significare  cum   aiiqua  differentia 


(1)  Perihermen.  lib.  I,  cap.  II. 

(2)  Opusc.  48,  tract.  VII,  cap.  I. 

temporis.  Hanc  particulam  ita  declarat  S.  Tbomas:  «Circa  tempus  tria 
possunt  considerari:  1)  Ipsum  tempus,  secundum  quod  res  quaedam 
est,  sic  potest  significari  nomine ;  2)  Polest  signiiicari  id  quod  tempore 
mensuratur,  in  quantum  Imiusmodi,  et  sicut  quod  primo  et  principa- 
liter  mensuratur  est  motus,  in  quo  consistit  actio  et  passio,  ideo  ver- 
bum  quod  significat  actionem  et  passionem,  significat  cum  tempore. 
Substantia  autem,  prout  significatur  per  nomen  et  pronomen,  non  babet 
ut  tempore  mensuretur;  sed  solum  in  quantum  subiicitur  motui,  prout 
per  participium  significatur,  et  ideo  verbum  et  participium  signiiicant 
cum  tempore,  non  autem  nomen  et  pronomen;  3)  Potest  considerari 
ipsa  liabitudo  temporis  mensurantis,  quae  significatur  per  adverbia  tem- 
poris,  ut  heri,  cras,  et  huiusmodi  y>  (1). 

Dicitur  cuius  nulla  pars  separata  significat  ad  differentiam  ora- 
tionis,  cuius  partes  separatae  significant,  et  hoc  manifestatur  ab  Ari- 
stotele  in  nominibus  compositis,  in  quibus  magis  hoc  apparet.  In  no- 
mine  equiferus  haec  pars  ferus  per  se  nihil  significat,  sicut  significat 
in  oratione  quae  est  equus  ferus:  nam  unum  nomen  imponitur  ad  si- 
gnificandum  unum  conceptum  simplicem,  ideoque  pars  compositi  no- 
minis  quod  impositum  est  ad  significandum  conceptum  simpHcem,  non 
significat  partem  compositae  conceptionis.  Sed  oratio  significat  ipsam 
conceptionem  compositam,  et  consequenter  eius  pars  significat  partem 
conceptionis  compositae. 

Hinc  apparet  differentia  inter  nomina  simplicia  et  composita;  ni- 
mirum  in  eo  quod  partes  nominum  simplicium  non  solum  non  signi- 
ficant  separatim,  sed  nec  vim  significandi  quidquam  habent:  ex  adverso 
partes  nominis  compositi  licet  habeant  vim  significandi  separatim,  ni- 
hilominus  in  (|uantum  sunt  partes  non  exercent  talem  virtutem  signi- 
ficativam,  uti  pars  nominis  equiferus  vel  Terranova  separatim  habet 
vim  significandi,  sed  in  quantum  est  pars  non  exercet  hanc  vim.  Ahis 
verbis,  in  nominibus  simpficibus  pars  nullo  modo  est  significativa:  sed 
in  compositis  pars  significandi  apparentiam  habet,  propterea  quod  no- 
men  siinplex  et  imponitur  ad  significandum  conceptum  simpbcem,  et 
imponitur  ab  aiiquo  simplici  conceptu:  dum  ex  opposito  nomen  com- 
positum  imponitur  ab  aliqua  composita  conceptione,  ex  qua  habet  ap- 
parentiam  quod  pars  eius  signilicet  (2). 

Dicitur  fiuita  ad  differentiam  nominum  iniinitorum,  ut  non  homo, 
non  animal,  quae  vere  non  sunt  nomina,  cum  nihil  determinate  si- 
gnilicent,  et  ideo  dici  possunt  de  iis  quae  non  sunt  et  de  iis  quae  sunt: 
sic  iure  dicitur:  Chimaera  est  non  homo,  et  Leo  est  non  homo. 

Dicitur  recta  ad  excludendos  casus  obliquos,  qui  non  sunt  nomina, 
sed  casus  nominis,  quia  cadunt  per  quanulam  doclinationem  a  nomi- 

(1)  Perihermen.  lib.  1,  lect.  4. 
(2j  S.  TnoM.  loc.  cit. 

nativo,  qiii  dicitur  rectus.  Demuiii  per  ultimas  particulas  nomen  differt 
a  casibus  obliquis,  adverbiis  et  aliis  partibus  orationis.  Nam  nomen 
cum  verbo  est  vel  non  est  semper  significat  verum  vel  falsum;  secus 
ac  aliae  partes  orationis,  quae  cum  verbo  non  faciunt  orationem  nec 
veram  nec  faisam.  Notandum  vero  huiusmodi  proprietatem  competere 
adsolute  nominibus  substantivis;  nam  albns  est  per  se  non  dicit  neque 
verum  neque  falsum,  et  ideo  solum  nomina  substantiva  proprie  dicun- 
tur  nomina. 


ARTICULUS  III. 

DE    VERBO. 

QUID  VERBUWI?  Verbum  definitur  ab  Aristotele:  Vox  sigmfica- 
tiva  ad  libitum,  cim  tempore,  ciiius  nulla  pars  significat  separata^ 
finita,  et  recta,  et  est  semper  eorurn,  quae  de  altero  praedicantur, 
nota  seu  signum  (1). 

Explicatur  definitio.  Praetermissis  particulis  ilhs  in  quibus  verbum 
convenit  cum  nomine,  ad  eas  expbcandas  accedamus,  quae  verbi  sunt 
propriae.  Et  primo  ulterius  declaranda  est  particula  iila,  qua,  ad  dif- 
ferentiam  nominis,  verbum  dicitur  significare  cum  tempore.  Duo  sunt, 
ex  doctrina  S.  Thomae,  genera  entium;  res  nimirum  seu  subiecta 
actionum  vel  passionum,  et  ipsae  actiones  et  passiones.  Res  esse  solent 
permanentes  ac  stabiles  et  principia  prima  ac  subiecta  actionum  et 
passionum.  Contra  actiones  et  passiones  solent  esse  transeuntes  et  in 
fluxu  quodam  positae,  cum  actio  et  passio  dicant  motum,  qui  mensu- 
ratur  tempore.  Adde  quod  actiones  a  rebus  causatae  ipsis  tamquam 
subiectis  inhaerent.  Dupiici  huic  entium  generi,  duplex  respondet  vo- 
cum  genus,  videiicet  nomen  .et  verbum:  nomina  praesertim  substan- 
tiva  significant  res;  quoniam  autem  res  sunt  subiecta  actionum  et 
passionum,  ita  nomina  in  propositione  sunt  subiecta  verborum ;  et  sicut 
res  sunt  permanentes;  ita  nomina  significant  sine  tempore.  Ex  adverso 
verba  significant  actiones  et  passiones,  et  quia  liaec  sunt  in  subiecto, 
ita  verba  dicuntur  de  subiecto  propositionis,  et  quia  actiones  mensu- 
rantur  tempore,  ideo  verba  significant  cum  tempore.  Ast  cum  dicimus 
nomina  significare  res,  et  verba  actionem  et  passiones,  hoc  verum  erit 
si  intelbgatur  nomina  significare  res  vel  actiones  ad  modum  rerum 
permanentium,  et  vice  versa  verba  significare  actiones  et  passiones  vel 
res  ad  modum  actionis,  et  per  hoc  verbum  differt  a  nomine,  et  con- 
venit  quodammodo  cum  participio:  differt  vero  a  participio  per  se- 
quentem  particulam. 

(I)  Ferihermen.  lib.  I,  cap.  III. 

Dicitur  riGta  seu  signum  eorum  quae  praedicantur ;  nam  omne  ver- 
bum  significat  praedicatum  propositionis,  nullum  vero  subiectum,  cum 
participia  subiectum  significare  queant!  Sic  rem  explanat  S.  Thomas: 
(c  Subiectum  propositionis  significatur  ut  id  cui  aliquid  inhaeret;  ver- 
bum  autem  significat  actionem  per  modum  actionis,  de  cuius  ratione 
est,  quod  inhaereat,  ideo  semper  ponitur  ex  parte  praedicati;  et  etiam 
quia  in  omni  praedicatione  oportet  ut  sit  verbum,  cum  verbum  im- 
portet  compositionem  qua  praedicatum  componitur  subiecto.  Unde  verba 
significant  aliquid  in  alio  exsistens,  propterea  semper  ponuntur  ex  parte 
praedicati,  et  dicitur  nota  praedicati,  quia  significat  copulam  per  quam 
praedicatum  affirmatur  de  subiecto.  Excluduntur  verba  infinitivi  modi, 
quae  si  ponuntur  ex  parte  subiecti,  ponuntur  ut  nomina,  e.  g.  currere 
et  moveri:  in  graeco  et  in  quibusdam  linguis  vernacufis  addimus  ipsis 
articuios.  Si  autem  dicitur:  curro  esl  verbim^  tunc  suraitur  verbum 
materialiter ))  (1).  Demum  dicitur  recta  ad  difTerentiam  verborum  obli- 
quorum,  quae  non  sunt  simpiiciter  verba.  Nam  verba  proprie  dicta 
significant  agere  et  pati,  ideoque  illud  erit  verbum  proprie  dietum 
quod  significat  agere  et  pati  in  actu,  quod  est  simpliciter  agere  et 
pati.  Sic  significant  verba  temporis  praesentis,  et  propterea  verba  tem- 
poris  praeteriti  et  futuri  non  sunt  verba  simpliciter,  sed  secundum  quid : 
et  dicuntur  casus  temporis  praesentis,  cum  dicantur  per  respectum  ad 
praesens  tempus:  nam  praeteritum  est,  quod  fuit  praesens,  et  futurum, 
quod  erit  praesens:  similiter  vcrba  aliorum  modorum  dicuntur  casas 
verbi,  quia  eorum  variatio  respicit  ipsam  actionem  et  passionem,  sicut 
et  variatio  temporum.  Et  quia  variatio  in  numero  et  pei"sona  non  re- 
spicit  actionem,  sed  subiectum  cui  actio  vel  passio  inhaeret,  ideo  non 
faciunt  casus  verbi. 


ARTICULUS  IV. 

I)E  OKATIONE. 

QUID  ORATIO?  Oratio  definitur  a  Philosopho:  \ox  siynificativa 
ad  placitum,  cuius  partium  aliqua  separata  significat  ut  dictio,  non 
ut  a/firmatio  vel  negatio  (2). 

Definitio  explanatur.  Ad  huius  descriptionis  declarationem  notan- 
dum  est,  orationem  convenire  cum  nomine  et  verbo  in  oo,  quod  sit 
vox  signilicativa  ex  instituto;  diflerre  vero  in  co,  quod  partes  ora- 
tionis  separatae  signilicent.  Additur  (|Uod  significare  debent  ut  diclio- 
nes,  idest  ut  nomina  vel  verba,  non  ut  affirmationes.  Hoc  vero  minime 

(1)  Opusc,  48,  tract.  VI,  cap.  II. 
(•2)  Periltennen.  lih.  I,  cap.  IV. 


ART.    IV.    im    ORATIONE  73 

intelligencluni  est,  perinde  ac  haberi  nequeat  oratio,  in  qua  eius  partes 
signilicent  ut  aflirmationes,  cum  in  quibusclam  orationibus  compositis 
partes  significent  ut  integra  propositio;  uti  in  hac:  Petrus  loquilur, 
et  Antonius  audit.  Yerum  sensus  definitionis  ita  accipiendus  est,  ut 
possit  hal)eri  oratio,  si  partes  significent  ut  dictio,  et  non  sit  necesse, 
ut  significent  tamquam  aflirmatio,  uti:  homo  currit.  Homo  et  currit 
significant  ut  dictio,  non  ut  aflirmatio,  idest  ut  nomen  vel  verbum, 
non  ut  compositum  ex  nomine  et  verbo. 

Orationis  partitio.  Oratio  tribuitur  in  perfectam  et  in  imperfectam. 
Perfecta  est  quae  non  relinquit  ancipitem  et  pendulum  animum  audien- 
tis,  ideoque  dicitur  facere  sensum  completum.  Imperfecta  ea  est,  quae 
generat  in  animo  audientis  sensum  incompletum,  idest  cui  aliquid  deest, 
quia  deest  compositio  aut  divisio,  uti:  Si  Petrus  curreret,  et  omnes 
orationes  sine  verbo.  Recte  autem,  uti  notat  Doctor  Angelicus,  oratio 
perfecta  et  imperfecta  definiuntur  per  generare  sensum  seu  significare. 
Nam  oratio  est  instrumentum  inteliectus:  instrumentum  autem  definitur 
ex  fine,  qui  est  usus  eius.  lam  vero  usus  vocis  significativae  est  si- 
gnificare  audienti  conceptum  intellectus  dicentis,  ideoque  secundum 
perfectum  modum  significandi  est  diversa  oratio. 

Quotuplex  oratio  perfecta?  Orationis  perfectae  species  assignantur 
quin({ue,  scilicet  enuntiativa,  interrogativa,  vocativa,  imperativa,  et 
deprecativa.  Huius  partitionis  hanc  rationem  assignat  S.  Thomas: 
((  Sciendum  quod  ratio  non  solum  concipit  ipsas  res,  sed  etiam  per 
suum  conceptum  alia  dirigit  et  ordinat;  concipiendo  autem  res,  in  se 
format  orationem  enuntiativam,  ordinando  autem  alia,  format  alias 
orationes.  Dirigitur  autem  vel  ordinatur  aliquis  ab  aliquo  ad  tria. 
Primo  ad  mente  attendendum;  et  ad  hoc  pertinet  oratio  vocativa.  Se- 
cundo  ad  voce  respondenduni;  et  ad  hoc  pertinet  oratio  interrogativa. 
Tertio  ad  opus  exsequenduni;  et  ad  hoc  pertinet,  quanlum  ad  infe- 
riores,  oratio  imperativa,  quantum  vero  ad  superiores,  oratio  depre- 
cativa  »  (1).  Harum  orationum  sola  enuntiativa  exprimit  verum  et  fal- 
sum,  quia  ipsa  sola  significat  conceptum  seu  compositionem  intellectus, 
in  qua  est  verum  et  falsum;  sed  quia  intellectus  non  solum  concipit 
in  seipso  veritatem,  sed  etiam  ad  eius  oflicium  pertinet  secundum 
suum  conceptum  alia  dirigere  et  ordinare,  ideo  homines  communican- 
tes  cum  ceteris  hominibus  alias  quoque  formant  orationes  (2).  De  sola 
ergo  oratione  enuntiativa  in  logica  agendum  nobis  est;  aliae  orationes 
relinquendae  sunt  rhetoiicae  et  poeticae.  Nam  hic  liber  ordinatur  ad 
scientiam  demonstrativam,  in  qiia  animus  humanus  inducitur  per  ra- 
tionem  ad  assentiendum  veritati  ex  iis  quae  sunt  propria  rei,  et  ideo 
demonstrator  utitur  enuntiativis  orationibus  signiflcantibus  res  secun- 

(1)  Opnsc.  48,  tract.  II,  cap.  YIII.  Cf.  etiam  Peri/iermen.  lib.  I,  lect.  7. 

(2)  Perihermen.  loc.  cit. 

dum  quod  earum  veritas  est  in  anima.  Sed  rhetor  et  poeta  plerumque 
movent  auditores  ad  assentiendum  ei  quod  ostendunt  non  solum  per 
ea,  quae  sunt  propria  rei,  sed  etiam  per  dispositiones  audientis,  unde 
quandoque  provocant  eos  ad  aliquas  passiones ;  et  ideo  orationes,  quae 
ordinant  audientem  in  aliquid,  cadunt  sub  consideratione  rhetoricae 
et  poeticae  (1). 

ARTICULUS  Y. 

DE    EMMIATIONE    SEU    DE  PROPOSITIO.XE. 

QUID  ENUNTIATIO?  Enuntiatio  defmitur  ab  Aristotele:  Oratio 
significans  veruin  vel  falsinn.  Per  hanc  detinitionem  enuntiatio  optime 
secernitur  a  reliquis  omnibus  orationibus,  tum  ab  imperfectis,  quae 
evidenter  non  significant  verum  vel  falsum,  tum  a  perfectis,  quae  licet 
ordinent  ad  veritatem,  tamen  in  ipsis  nullo  pacto  est  veritas  vel  fal- 
sitas,  ut  patet  discurrenti  per  singulas;  et  signum  est,  quod  proferenti 
huiusmodi  orationes  minime  possumus  respondere:  tu  dicis  ven/m  vel 
dicis  falsum.  Contra  accidit  in  oratione  enuntiativa,  qua  audita  iudi- 
care  possumus,  an  quis  verum  vel  falsum  dicat.  Merito  ergo  Philoso- 
phus  distinguens  enuntiativam  orationem  ab  aliis,  ait :  cc  Enuntiativa 
vero  non  omnis:  sed  in  qua  verum  est  \el  falsum.  Non  autem  in 
omnibus  inest :  ut  deprecatio,  oratio  quidem  est,  sed  neque  vera  neque 
falsa  ))  (2).  Hic  notandum  venit  cum  S.  Thoma  veritatem  considerari 
posse  tum  in  conceptu  mentis,  lum  in  re,  tum  in  enuntiatione:  in 
conceptu  quidem  est  formaliter  tamquam  in  subiecto,  ut  dicitur  {G  Me- 
taph.);  in  enuntiatione  est  tamqnam  in  signo  intellectus  veri  vel  falsi; 
in  re  vero  tamquam  in  causa,  quia  ab  eo  quod  res  est  vel  non  est, 
oratio  vera  vel  falsa  est. 

Enuntiationis  partes.  Enuntiationis  seu  propositionis  partes  nume- 
rantur  tres,  nimirum  suhiectum,  praedicatum,  copula.  Cum  enim  pro- 
positio  sit  oratio  qua  aliquid  de  aliquo  allirmatur  vel  negatur.  neces- 
sario  constare  debet  subiecto  et  praedicato  tamquam  materia,  et  copuia 
tamquam  forma.  Subiectum  enim  et  praedicatum  vice  funguntur  ma- 
teriae;  nam  si  seorsum  considerantur,  actu  non  constituunt  proposi- 
lionem;  sed  illam  constituere  intelliguntur.  cum,  copula  mediante, 
uniuntur,  quae  proinde  merito  dicitur  forma  et  quidem  essentialis, 
nani  eius  essentiam  constituit. 

Propositio  de  primo,  secundo  et  tertio  adiacente.  Licet  de  essentia 
propositionis  sit,   quod  constet  ex  duobus  terminis  et  copula.   nihilo- 

(1)  Perihermeu.  iib  I.  lect.  7. 

(2)  Perilierm.  lib.  I,  cap.  IV. 

miniis  non  semper  liae  partes  omnes  significantiir  explicite,  cum  saepe 
implicite  lateant,  praesertim  si  verbum  sit  adiectivum.  Quare  si  tria 
memorata  explicite  habentur,  propositio  erit  de  tertio  adiacente,  uti: 
Petrus  est  doctns.  Si  duo  tantum  explicite  exprimuntur,  propositio  erit 
de  secundo  adiacente,  uti:  Petrus  legit.  Demura  si  unum  tantuni  ex- 
plicite  ponitur,  propositio  erit  de  primo  adiacente,  uti:  Lego^  curro. 
Manifestum  est  omnem  propositionem  reduci  posse  ad  propositionem 
de  tertio  adiacenie. 

Dispositio  propositionis.  Haec  potest  esse  naturalis,  vel  innaturalis. 
Erit  naturalis  si  loco  praedicati  ponitur  terminus  magis  universalis, 
uti:  Homo  est  animcd:  vice  versa  dicitur  innaturalis.  Ratio  huius  de- 
nominationis  deducitur  ex  modo  significandi  subiecti  et  praedicati.  In 
propositione  enim  aiente,  subiectum  et  praedicatum  unam  eamdemque 
rem  significant,  secus  non  possent  uniri  per  affirmationem ;  verum  di- 
versimode  significant.  Subiectum  exprimit  rem  materialiter  prout  est 
extra  per  modum  suppositi:  praedicatum  rem  exprimit  formaliter 
prout  exprimitur  hic  et  nunc  a  mente,  idest  per  modum  formae,  et 
unum  coniungitur  cum  alio  per  copulam,  quae  est  signum  obiectivae 
identitatis.  Quoniam  vero  humanae  mentis  proprium  obiectum  est  uni- 
versale  et  universaliora  sunt  priora  in  nostra  cognitione  (1),  et  in  rebus 
materialibus  forma  magis  patet  quam  subiectum ;  idcirco  praedicatum 
est  magis  universale  ac  subiectum,  ad  quod  se  habet  tamquam  supe- 
rius  ad  inferius.  Hinc  etiam  intelligi  potest  cur  obiectum  propositionis 
dicatur  eius  materia  remota.  Nam  circa  illud  versatur  propositio  et 
mentalis  enuntiatio ;  dicitur  remota  cum  entitas  obiecti  a  nostro  intel- 
lectu  nullatenus  pendeat ;  non  est  enim  id  quod  est,  quia  cognoscitur, 
sed  vicissim  (2). 

Propositionis  copula.  Verbum  substantivum,  quod  in  propositione 
fungitur  munere  copiilae,  nihil  aliud  significat,  nisi  convenientiam  vel 
discrepantiam  obiectivam  praedicati  et  subiecti,  et  dicitur  per  se  ab- 
solvi  a  tempore;  nam  ad  copulam  non  pertinet,  utrum  sit  habendus 
respectus  ad  actualem  exsistentiam,  sed  hoc  spectat  ad  materiam,  circa 
quam  versatur  propositio.  Sic:  komo  est  animal  rationale  et  Petrus 
est  musicus  non  procedit  a  copula,  sed  a  materia  quod  prior  propositio 
sit  necessaria,  altera  contingens  (3). 

(1)  1  p.  q.  85,  a.  3. 

(2)  1  p.  q.  16,  a.  1. 

(3)  De  sigQificatione  verbi  est  vide  Perihermen.  lib.  I,  lect.  5  versus  finem. 

OAPUT  II. 
De  divisionihus    et  proprietatihus  propositionum, 

ARTICULUS  L 

VARIAE    PROPOSITIONUM    PARTITIONES    ENODANTLR. 

UNDENAM  DIVERSAE  PARTITIONES?  Propositio  spectari  potest 
vel  1)  generatim,  vel  2)  ratione  unitatis,  vel  3)  ratione  materiae  et 
formae.  Materia  potest  esse  tum  remota,  tum  proxima:  forma  vero  est 
tum  essentialis,  tum  accidentalis.  luxta  has  omnes  considerationes  mul- 
tifariam  dividitur  propositio  (1). 

Propositio  generatim  inspecta  dividitur  in  absolutam  seu  catego- 
ricam  seu  de  inesse,  et  in  modaiem.  Prima  est,  quae  explicat  simpli- 
cem  inliaerentiam  praedicati  in  subiecto;  et  ideo  dicitur  categorica, 
latine  praedicativa,  vel  de  inesse,  quia  exprimit  praedicatum  inesse, 
vel  non  inesse  subiecto,  uti :  Homo  est  ammal.  Secunda  est  illa  in  qua 
explicatur  modus,  quo  praedicatum  inest  subiecto ;  et  ideo  dicitur  mo- 
dalis,  uti:  Ilomo  est  animal  necessario.  Ouare  in  enumerandis  expli- 
candisque  aliis  propositionum  partitionibus  primum  agemus  de  propo- 
sitione  categorica,  deinde  de  modali,  et  proprias  partitiones  tum  pro- 
positionis  absolutae,  tum  modalis  ordine  persequemur. 

Unitas  propositionis.  Spectata  ratione  unitatis  propositio  dividitur 
in  simplicem  et  compositam.  Propositio  simplex  definitur  ab  Aristotele 
ut  sit  ea  in  qua  afjirmatur  unum  de  uno:  composita  vero  in  qua  enun- 
ciantur  plura,  quae  coniunctione  fiunt  unum  (2). 

Declaratur  partitio.  Hic  dividitur  propositio  ut  analogum  in  sua 
analogata:  unum  enim  simpliciter  est  prius  uno  per  coniunctionem. 
Cum  unitas  sit  proprietas  entis,  propositio  sicut  cetera  entia  suam  sibi 
vindicat  unitatem:  et  sicut  non  omnia  entia  eadem  pollent  unitate,  sic 
non  omnis  propositio  eamdem  unitatem  in  se  includit:  est  quippe  alia 
unitas  simplicitatis,  et  alia  unitas  compositionis.  x\udi  S.  Tliomam : 
((  Sicul  enim  in  rebus,  quae  sunt  extra  animam,  aliquid  est  unum 
colligatione,  compositione,  aut  ordine;  quia  enim  ens  et  unum  conver- 
tuntui-;  necesse  est  sicut  omnem  rem,  ita  omnem  enuntiationem  esse 
ali(jualiler  unam  ))  (3).  Hic  autem  notandum  venit  ad  unam  simplicem 
pro|)ositi()nem  non  requiri  ut  propositio  non  constet  partibus,  cum  ne- 
ccssario  ea  coniponatur  subiecto,  praedicalo,  et  copula ;   sed   simplex 

(1)  Perihennen.  lib.  I,  lect.  13. 
'■'21  Perihennen.  lib.  1,  cap.  IV. 
(3)  Pe^-ihermen.  lib.  1,  lect.  13. 

vocatiir,  quia  constat  uno  praedicato  unoque  suljiecto,  et  ex  opposito 
clicitur  coniposita,  quia  constat  pluribus  praedicatis,  vel  pluribus  sub- 
iectis;  a  fortiori  si  partes  proximae  sunt  duae  propositiones. 

Diximus  propositionem  simpliciter  unam  constare  unico  subiecto 
et  unico  praedicato.  Hoc  autem  ex  Aristotele  et  S.  Tlioma  non  ita 
est  intelligendum,  quod  extrema  significentur  unica  voce;  sed  quod 
unam  rem  designent.  Sic  animal  raiionale  in  hominis  definitione  est 
unum  et  non  multa,  et  ita  de  omnibus  definitionibus.  Nam  difterentia 
advenit  generi  non  per  accidens,  sed  per  se  tamquam  eius  determi- 
nativum  per  modum,  quo  materia  determinalur  a  forma.  Yicissim  pro- 
positio  haec:  Homo  est  animal  rationale  risibile^  est  coniunctione  una, 
cum  praedicata  non  efforment  unam  rationem  (1). 

Propositio  categorica  spectata  ratione  materiae  et  formae.  Hac- 
tenus  divisimus  propositionem  ut  analogum  in  sua  analogata  ratione 
suae  unitatis;  nunc  vero  tribuenda  est  ut  genus  in  suas  species,  con- 
siderando  eius  materiam  et  formam.  Verum  enim  in  antecessum  adno- 
tamus  univocationem  generis  non  perimi  per  hoc,  (juod  genus  sepa- 
retur  in  species,  quarum  una  sit  prior  altera:  sicut  si  propositio 
dividatur  in  aflirmativam  et  negativam  tamquam  in  species;  licet 
afHrmatio  sit  prior  negatione.  Nam,  uti  acute  notat  Aquinas  noster, 
unum  dividentium  aliquid  commune  potest  esse  prius  altero  bifariam: 
vel  1)  secundum  proprias  rationes  et  naturas  dividentium,  quarum 
una  esl  prior  altera,  licet  utraque  aequaliter  participet  j'ationem  com- 
munem;  sic  binarius  est  naturaliter  prior  ternario,  licet  ambo  aeque 
participent  rationem  numeri.'  vel  2)  eo  quod  unum  magis  quam  al- 
terum  participet  rationem  illius  communis,  quod  dividitur  in  ea;  sic 
substantia  est  prior  accidente, -quia  ratio  enlis  in  qua  conveniunt, 
magis  participatur  a  substantia,  quae  est  ens  per  se  et  in  se,  quan^ 
ab  accidente,  quod  est  ens  per  aliud  et  in  alio.  In  primo  casu  non 
tollitur  univocatio  illius  rationis  communis,  et  sic  substantia  praedica- 
tur  univoce  de  vivente  et  de  inanimo,  licet  substantia  vivens  prior 
nobiliorque  sit  ut  substantia,  quam  substantia  inanima.  In  secundo 
casu  tollitur  univocatio,  et  ideo  ens  non  potest  esse  genus  substantiae 
et  accidentis. 

In  re  satis  subtili  placet  ipsa  S.  Doctoris  verba  huc  transferre: 
cc  Unum  dividentium  aliquod  commune  potest  esse  prius  altero  dupli- 
citer.  Uno  modo  secundum  proprias  rationes  aut  naturas  dividentium. 
Alio  modo  secundum  participationem  rationis  illius  communis,  quod 
in  ea  dividitur.  Primum  autem  non  tollit  univocationem  generis,  ut 
manifestum  est  in  numeris,  in  quibus  binarius  secundum  rationem  pro- 
priam  prior  est  ternario;  sed  tamen  aequaliter  participat  rationem  ge- 
neris  sui,  scilicet  numeri;  ita  enim  est  ternarius  moltitudo  mensurata 

(1)  De  propositione  simplici  et  composita  cf.  Perihermen.  lib.  I,  lect.   8. 

per  unum,  sicut  et  binarius.  Sed  secundum  impedit  univocationem  ge- 
neris.  Et  propter  lioc  ens  non  potest  esse  genus  substantiae  et  acci- 
dentis,  quod  est  ens  per  aliud  et  in  alio.  Sic  ergo  affirmatio  prior  est 
negatione  secundum  propriam  rationem ;  tamen  aequaliter  participat 
rationem  enuntiationis,  \  idelicet  quod  enuntiatio  est  oratio  in  qua  \erum 
vel  falsum  est  y>  (1). 

Constituto  hoc  rerum  dalectu,  accedendum  est  ad  divisiones  qui- 
bus  propositio  tribuitur  ut  genus  in  suas  species. 

I.  Divisio  ratione  materiae  remotae.  Si  materia  remota  proposi- 
tionis  spectatur,  idest  obiectum,  enuntiatio  est  vel  necessaria,  vel  con- 
tingens,  vel  impossibilis.  Habetur  enuntiatio  in  materia  necessada  seu 
naturali,  quando  praedicatum  involvit  habitudinem  necessariam  ad  su- 
biectum,  ita  ut  nequeat  ei  non  competere,  uti :  Bomo  est  animal  di- 
sciplinae  capax.  Enuntiatio  in  materia  impossibili  habetur,  quando 
praedicatum  liuiusmodi  est,  ut  nullatenus  possit  tiibui  subiecto.  Enun- 
tiatio  in  materia  contingenti  habetur  cum  praedicatum  ita  insit  subiecto, 
ut  possit  non  inesse  (2). 

II.  Dlvislo  ratione  materlae  proximae.  Si  spectatur  materia  pro- 
xima,  enuntiatio  esse  potest  universalis,  particularis,  singularis,  inde- 
fmita,  ratione  habita  extensionis  terminorum.  £t  re  quidem  vera  extensio 
sive  quantitas  propositionis  se  tenet  ex  parte  materiae^  atque  ideo  ex 
parte  subiecti.  lam  vero  subiectum  potest  esse  aflectum  signo  univer- 
salitatis  {omnis,  nulhis)^  vel  signo  particularitatis  {aliquis,  aliqiiis  non)^ 
vel  signo  singularitatis  {hic,  iste,  ille)^  vel  nullo.  luxta  diversos  casus 
habetur  propositio  universalis,  particularis,  indefinita.  Unaquaeque  esse 
potest  aflirmativa  et  negativa.  Parlitionem  hanc  sic  explicate  proponit 
S.  Thomas:  (c  Ouandoque  aliquid  attribuitur  universali,  ratione  ipsius 
naturae  universalis;  et  ideo  hoc  dicitur  praedicari  de  eo  universaliter; 
quia  scilicet  ei  convenit  secundum  totam  multitudinem,  in  qua  inve- 
nitur,  et  ad  hoc  designandum  in  affirmativis  praedicationibus  adinventa 
est  haec  dictio  omnis,  quae  designat  quod  praedicatum  attribuitur 
subiecto  universali  quantum  ad  totum  id,  quod  sub  subiecto  continetur. 
In  i)raedicatis  auteni  negativis  adinventa  est  haec  dictio  nullus,  per 
quam  signilicatur  quod  praedicatum  removetur  a  subiecto  universali 
secundum  totum  id,  quod  continetur  sub  eo. . .  Ouandoque  attiibuilur 
universali  aliquid  vel  removetur  ab  eo  ratione  paiticularis;  et  ad  hoc 
designandum,  in  allirmativis  quidem  adinventa  est  haec  dictio  aliquis, 
vel  quidam,  per  quam  designatur  quod  aliquid  attribuitur  subiecto 
universali  ratione  ipsius  particularis:  unde  iWdinv  indiriduum  vagum. 
In  negativis  autem  non  est  aliqua  dictio  posita,  sed  possumus  accipere 
non  omnis^  ut  sicut  nullus  universaliter  removet,  quasi  diceretui"  non 

(1)  Perihermen.  lil).  I,  lect.  8. 
(2;  Perihermen.  lib.  1,  lcct.  13. 

ullus,  idest  non  aliquis;  ita  etiam  non  omnis  particulariter  removet  in 
quantum  excludit  universalem  aflirmationem.  Sic  igitur  tria  sunt  ge- 
nera  affirmationum,  in  quibus  aiiquid  de  universali  praedicatur.  Una 
quidem  est  in  qua  de  universali  praedicatur  aiiquid  universaliter,  ut 
cum  dicitur:  Omnis  homo  est  animal.  Alia  in  qua  aliquid  praedicatur 
de  universali  particulariter,  ut  cum  dicitur:  Quidam  homo  est  albus. 
Tertia  vero  est,  in  qua  aliquid  de  universali  praedicatur  absque  de- 
terminatione  universalitatis  vel  particularitatis,  unde  huiusmodi  enun- 
tiatio  solet  vocari  indefinita.  Totidem  autem  sunt  negationes  oppositae . . . 
Si  igitur  tribus  praedictis  enuntiationibus  addatur  singularis,  erunt  qua- 
tuor  modi  enuntiationum  ad  quantitatem  pertinentes,  scilicet  univer- 
salis,  singularis,  indefinitus,  particularis  ))  (1). 

III.  Divisio  ratione  formae  essentlalis.  Si  spectatur  forma  essen- 
tialis,  propositio  erit  afiirmans  vel  negans.  Afiiimatio  enim  esi  enun- 
tiatio  alicuius  de  aliquo^  per  quod  significatur  esse.  Negatio  est  enun- 
tiatio  alicuius  ah  aliquo,  quod  significat  non  esse  (2).  Yerum  licet 
propositio  dividatur  in  affirmationem  et  negationem,  ut  genus  in  spe- 
cies;  tamen  affirmatio  prior  est  negatione  secundum  suam  naturam: 
((  Nam  affirmatio  est  enuntiatio  alicuius  de  aliquo,  ut:  homo  est  animal: 
negatio  vero  est  enuntiatio  alicuius  ab  aliquo,  ut:  homo  non  est  lapis. 
Cum  autem  enuntiatio  sit  vox  significativa,  non  immediate  significat 
rem,  sed  mediante  conceptu  intellectus.  Unde  in  omni  enuntiatione  est 
tria  considerare,  scilicet  ipsam  vocem,  quae  est  signum  conceptus  in- 
tellectus;  et  ipsum  conceptum  intellectus,  qui  est  ipsa  similitudo  rei; 
et  ipsam  rem.  Quantum  ad  vocem,  prior  est  affirmatio  negatione  quia 
minus  liabet  de  compositione,  quam  negatio:  plures  enim  dictiones  sunt 
Socrates  non  currit^  quam  Socrates  currit,  et  per  consequens  est  magis 
composita.  Ex  parte  intellectus  prior  est  affirmatio,  quae  significat 
compositionem,  quam  negatio,  quae  significat  divisionem;  sicut  non  est 
corruptio  nisi  generatorum,  ita  non  est  divisio  nisi  compositorum.  Ex 
parte  etiam  rei  affirmatio,  quae  significat  esse,  prior  est  negatione,  quae 
significat  non  esse ;  sicut  liabitus  naturaliter  prior  est  negatione ))  (3). 

Ouod  divisio  propositionis  in  affirmativam  et  negativam  procedat 
a  forma,  sic  perbelle  explicatur  a  S.  Tlioma:  «  Divisio  in  affirmativam 
et  negativam  est  divisio  generis  in  species,  quia  sumitur  secundum 
difterentiam  praedicati,  ad  quod  fertur  negatio ;  praedicatum  autem  est 
pars  formalis  enuntiationis,  et  ideo  huiusmodi  divisio  dicitur  pertinere 
ad  qualitatem  enuntiationis;  qualitatem,  inquam,  essentialem,  secundum 
quod  diflerentia  significat  quale  quidy)  (4). 

;1)  Periliermen.  lib.  I,  lect.  10. 
(2)  Perihermen.  lib.  I,  lect.8. 
(8)  Opusc.  48,  tract.  VII,  cap.  VI. 
(4)  Perihermen.  lib.  I,  lect.  10. 

Oppositio  affirmationis  et  negationis.  Proposita  divisione  proposi- 
tionis  in  anirmativam  et  negativam,  S.  Tliomas  demonstrare  aggreditur 
iuxta  Aristotelem  oppositionem  affirmationis  et  negationis.  Primo  lo- 
quitui'  de  oj)positione  absolute;  deinde  explieat  quomodo  diversificatur 
opposilio  ex  partf^.  subiecti.  Et  primo  quidem  omni  affirmationi  est  ne- 
gatio  opposita,  et  huiusmodioppositionominaturcontradictio.Contradictio 
ergo  est:  oppositio  (tffirmationis  et  negationis,  atque  ita  illa  requiruntur 
ad  contradictionem,  quae  requiruntur  ad  oppositionem.  (( Oportet  autem 
opposita  esse  circa  idem,  .et  quia  enuntiatio  const'tuitur  ex  subiecto 
et  praedicato,  requiritur  ad  contradictionem  primo  quidem  quod  ne- 
gatio  et  affirmatio  sint  eiusdem  praedicati.  Si  dicitur:  Plato  eurrit 
et  non  disputat^  non  est  contradictio.  Secundo  requiritur,  quod  sint 
de  eodem  subiecto.  Tertio  requiritur,  quod  identitas  subiecti  et  prae- 
dicati  non  sit  solum  secundum   nomen,  sed  sit  simul  secundum  rem 

et  nomen;  aequivoca  enim   plura   significant Sunt  quaedam  alia 

in  contradictione  observanda.  Non  esset  contradictio,  si  non  omnino 
negaret  negatio,  quod  affii*matio  affirmat.  Haec  autem  diversitas  potest 
secundum  quatuor  considerari.  Uno  modo  secundum  diversas  partes 
subiecti,  et  ideo  non  est  contradictio:  Aethiops  est  albus  dente,  et 
non  est  albus  pede.  Secundo  modo  si  est  diversus  modus  ex  parte 
praedicati,  et  ideo  non  est  contradictio:  Socrates  currit,  et  non  currit 
velociter,  vel:  Ovuni  est  animal  in  potentia.  et  non  est  animal  in 
actu.  Tei'tio  modo  si  est  diversitas  ex  parte  mensurae  loci,  vel  tem- 
poris,  et  ideo  non  est  contradictio:  Pluit  in  Gallia^  et  non  pluit  in 
Jtalia.-piuit  lieri  et  non  pluit  liodie.  Ouarto  modo  si  est  diversa  ba- 
bitudo  ad  aliquod  extrinsecum,  ed  ideo  non  est  contradictio:  Deceni 
homines  sunt  plures  quoad  domum^  et  non  simt  plures  quoad  forum. 
Ino  verbo,  ad  oppositionem  habendam  oportet  aflirmare  et  negare  idem 
de  eodem  secundum  idem  »  (1). 

A  proposilionibus  sive  affirniativis,  sive  negativis  secernendae  sunt 
illae  in  quibus  subiecto  tribuitur  quodiibet  aliud,  (|uam  (juod  expri- 
mitur  i)er  praedicatum,  ut:  llomo  non  est  lapis,  (juae  infinitae  vocantur 
quia  in  eis  aliquid  indetcrminatum  subiecio  tribuilur. 

IV.  Divisio  ratione  formae  accidentalis.  Si  demum  spectatur  foima 
accidenlalis,  idest  respectus  totius  propositionis  ad  obiectum,  distri- 
buitur  propositio  in  veram  et  falsam.  Cum  enim  enuntiatur  aliquid 
esse  vel  non  esse  secundum  congruentiam  rei,  est  oratio  vera,  secus 
est  falsa.  Sic  igilur  (piatuor  modis  enuntiatio  potest  varlari  secunduin 
permixtionem  liarum  duarum  divisionum.  Ino  modo,  (|uia  id  quod  est 
in  re  enuntiatur  ita  esse  sicut  in  re  est,  quod  pertinet  ad  affirmationem 
veram.  Secundo  modo,  cum  enuntiatur  aliquid  non  esse,  (piod  non 
esl,  quod  pertinet  ad  negationem  veram.  Tertio  modo  cum  enuntiatur 

(1)  Periltermen.  lil).  I,  lect.  9. 

aliquicl  esse,  quod  revera  non  est,  quod  pertinet  ad  affirmationem 
falsam.  Ouarto  modo,  cum  enuntiatur  aliquid  non  esse  quod  in  re  est, 
quod  pertinet  ad  negationem  falsam  (1).  Paucis  ex  ipso  Aquinate: 
«  Verum  nihil  aliud  est  nisi  quando  dicitur  esse  quod  est,  vel  non 
esse  quod  non  est;  falsum  quando  dicitur  esse  quod  non  est,  aut  non 
esse  quod  est,  uti  patet  ex  4  Metaphysicorum  »  (2). 


ARTICULUS  II. 

DE    PROPRIETATIBUS  PROPOSITIONUM. 

ORDO  RERUIVI.  Explicata  natura  propositionis,  et  enumeratis  eius 
diversis  partilionibus,  nonnulla  dicenda  veniunt  de  proprietatibus  pro- 
positionis.  Qua  in  re,  ut  perspicuitati  serviamus,  primum  dicemus  de 
propositionibus  simplicibus  et  absolutis,  seu  de  inesse:  et  deinde  eadem 
applicabimus  propositionibus  modalibus  et  compositis. 

PROPRIETATUM  NUMERUS.  Proprietates  propositionum  tres  vulgo 
numerantur,  nimirum  oppositio,  aeguipollentia,  et  convertibilitas.  De 
his  singillatim. 

QUID  OPPOSITIO  ?  Oppositio  generatim  definitur:  Pugna  duarim 
propositiomim  hahentium  eosdem  terminos.  Ut  autem  oppositio  ha- 
beatur  necesse  est,  ut  ex  his  duabus  propositionibus  una  afTirmet,  et 
altera  neget,  uti  satis  inteliigitur  ex  iis  quae  de  oppositione  afTirma- 
tionis  et  negationis  enucleavimus:  nam,  quemadmodum  Philosophus 
docet,  uni  afFirmationi  non  opponitur  nisi  una  negatio,  ita  ut  id  affir- 
met  una,  quod  altera  negat,  et  de  eo  una  affirmet,  de  quo  altera 
negat,  et  secundum  idem  una  affirmet,  quod  altera  negat.  Hoc  quippe 
locum  habet  in  vera  contradictione,  uti  vidimus,  et  merito  dicitur  ab 
Aristotele :  «  Contradictio  est  oppositio  afTirmationis  et  negationis  »  (3). 
Ergo  vera  et  propria  oppositio  habetur  tantum  in  propositionibus  con- 
tradictoriis,  in  quibus  una  proprie  affirmat  illud  ipsum,  quod  negatur 
in  altera,  et  cum  uni  afTirmationi  non  opponatur  nisi  unica  negatio, 
ea  sola  oppositio  datur,  quae  invenitur  in  contradictoriis. 

Quod  autem  uni  affirmationi  unica  opponatur  negatio  sic  decla- 
ratur  a  S.  Thoma:  cc  Quamvis  huic  affirmativae:  Omnis  homo  est 
albus,  videatur  opponi  haec  negativa:  NuIIus  homo  est  albus,  et  haec 

(1)  Perihermen.  loc.  cit. 

(2)  Perihermen.  loc.  cit. 

(3)  Perihermen.  loc.  cit. 

De  Maria,  Vol.  I.  6 

alia :  Aliquis  homo  non  est  albus ;  tamen  affirmativae  supradictae  haec 
sola  est  negativa:  Quidam  homo  non  est  albus;  quia  solummodo  haec 
removet  illam,  ut  patet,  e\  sua  aequipollenti,  quae  est:  Non  omnis 
homo  est  albus.  Universalis  vero  negativa  includit  negationem  univer- 
salis  affirmativae  in  quantum  includit  particularem  negativam,  sed 
supra  hoc  aliquid  addit;  importat  enim  non  solum  remotionem  uni- 
versalitatis,  sed  removet  quamlibet  partem  eius.  Ouod  ita  ostenditur: 
Negatio  opponitur  affirmationi,  quae  est  eiusdem  de  eodem.  Ergo  ne- 
gatio  debet  negare  idem  praedicatum,  quod  affirmatio  affirmavit,  et 
de  eodem  subiecto,  sive  subiectum  sit  aliquid  singulare,  sive  sit  ali- 
quid  universale  universaliter  vel  non  universaliter  sumptum.  lam 
vero  hoc  non  contingit  nisi  uno  modo,  ita  scilicet  ut  negatio  neget 
id  quod  affirmatio  posuit,  et  nihil  aliud.  Ergo  uni  affirmationi  oppo- 
nitur  unica  negatio,))  (1). 

Idem  a  Philosopho  manifestatur  per  exempla:  1)  In  singularibus, 
nam  huic  affirmationi:  Socrates  est  albus,  Iiaec  sola  opponitur:  Socra- 
tes  non  esi  albus.  2)  Si  subiectum  affirmationis  est  universale  univer- 
saliter  sumptum,  huic  affirmationi :  Omnis  homo  est  albus,  opponitur 
haec  sola:  Non  omnis  homo  est  albus,  quae  aequipollet  particulari 
negativae.  3)  Si  subiectum  affirmationis  est  universale  particulariter 
sumptum,  huic  affirmationi:  Aliquis  homo  est  albus,  opponitur  haec 
sola:  Nullus  homo  est  albus;  nam  nullus  dicitur  non  ullus,  idest  non 
aliquis  (2). 

Oppositio  late  dicta.  Hucusque  explicavimus  oppositionem  pro- 
positionum  presse  dictani;  nunc  aliquid  dicendum  superest  de  oppo- 
sitione  latius  accepta.  Siquidem  affirmatio  et  negatio  potest  variari 
secundum  diversani  quantitatem  propositionis:  quocirca  si  affirmatio 
et  negatio  habetur  in  duabus  propositionibus  diversam  quantitatem 
sibi  vindicantibus,  illae  duae  propositiones  erunt  contradictoriae :  sin 
vero  in  duabus  eamdem  quantitatem  habentibus,  tunc  si  sunt  ambae 
universales,  habentur  duae  contrariae,  si  ambae  sunt  particulares,  ha- 
bentur  duae  suhcontrariae. 

Notandum  vero  quod  particularis  affirmativa  et  particularis  nega- 
tiva  proprie  loquendo  non  opponuntur :  oppositio  quippe  requiiit  idem 
subiectum.  lam  vero  subiectum  particularis  propositionis  est  universale 
particulariter  sumptum,  non  pro  aliquo  determinato  singulari,  seu  inde- 
terniinate  pro  quocumque,  idest  individuum  vaguni,  et  ideo  cum  de 
subiecto  universali  particulariter  sumpto  aliquid  affirmatur  vel  nega- 
tui*,  affiimatio  et  negatio  non  sunt  de  eodem. 

rniversalis  ergo  affirmativa,  et  universalis  negativa  opponuntur 
contrarie,  uti:  Omnis  liomo  est  iustus ;  Nidlns  homo  est  iustus.  Nam 

(1)  Periliermen.  lib.  I,  lect.   12. 

(2)  Pheriliermen.  loc.  cit. 

universalis  negativa  non  solum  reraovet  universalera  affirraativara,  sed 
designat  extremara  distantiara,  in  quantum  negat  totum  quod  affir- 
matio  ponit,  et  hoc  pertinet  ad  rationera  contrarietatis,  et  ideo  parti- 
cularis  negativa  et  affirraativa  se  liabent  ut  raediura  inter  contraria. 
De  propositionibus  subaiternis,  de  illis  nempe  quae  sola  quantitate  dif- 
ferunt,  niliil  fere  dicendura,  cum  in  ipsis  nulla  sit  oppositio,  ne  appa- 
rens  quidera;  non  enira  est  negatio  et  affirraatio,  ideoque  possunt  esse 
arabae  verae  et  arabae  falsae,  vel  una  vera  et  una  falsa. 

Diversa  habitudo  propositionum  oppositarum  ad  verum  et  ad  faisum. 
Hic  explicandura  superest,  quomodo  se  habeat  diversa  propositionum 
oppositio  relate  ad  verura  et  ad  falsura. 

I.  Duae  propositiones  contradictoriae,  quae  dififerunt  quantitate 
et  qualitate,  non  possunt  esse  neque  ambae  verae,  neque  ambae  falsae. 
Ratio  est,  quia  in  contradictoriis  negatio  nihil  abud  efficit  nisi  quod 
removet  affirraationem,  et  hoc  contingit  dupliciter,  vel  quando  altera 
est  universalis,  altera  particularis,  ut  supra ;  vel  quando  utraque  est 
singuiaris.  quia  tunc  negatio  ex  necessitate  refertur  ad  idem,  suppo- 
sita  identilate  praedicati  et  subiecti,  quod  non  contingit  in  particula- 
ribus.  Sed  idem  non  potest  siraul  esse  et  non  esse.  Ergo  si  una  est 
vera,  altera  est  faisa. 

II.  Duae  propositiones  contrariae,  idest  universales,  quae  diflfe- 
runt  sola  qualitate,  possunt  esse  siraul  falsae;  non  autera  siraul  verae. 
Ratio  prirai  est,  quia  cura  una  non  solum  neget  quod  altera  affirmat, 
sed  ad  extreraum  contrarium  statuenduii  pergat,  optirae  contingere 
potest,  ut  nec  unura  nec  alterura  sit  verura;  uti:  Omnis  homo  est 
doctus;  Nullus  homo  est  doctus.  Ratio  secundi  est,  quia  contraria  mutuo 
se  expellunt,  et  aliunde  in  contrariis  est  contradictio  et  aliquid  am- 
plius,  cum  negatio  non  solum  reraoveat  affirraationem,  sed  designet 
extreraara  distantiam.  Si  ergo  essent  ambae  vei-ae,  possent  esse  verae 
duae  contradictoriae.  Siquidem  in  propositione  universali  vera  conti- 
netur  particularis,  quae  alteri  universali  est  contradictoria. 

III.  Duae  propositiones  subcontrariae,  idest  particulares  sola  qua- 
litate  differentes  possunt  esse  arabae  verae,  non  autera  arabae  falsae. 
Possunt  quidem  esse  ambae  verae,  nara  in  illis  non  est  vera  oppositio, 
cura  subiectum  propositionis  non  sit  idera.  Non  possunt  esse  arabae 
falsae,  tura  quia  si  per  negativara  particularera  praedicatura  falso  ne- 
gatur  de  subiecto  particulari,  illi  vere  attribuitur  per  particularera 
affirraativara,  tura  etiara  quia  si  duae  subcontrariae  essent  falsae,  duae 
contrariae  deberent  esse  verae,  cura  sint  earum  contradictoriae. 

OPPOSITARUM   PROPOSITIONUM   SCHEMA 


Diversi  gradus  oppositionis.  In  contradictoriis  est  maxima  op- 
positio;  nam  ea  est  maxima  oppositio,  per  quam  diio  ita  se  invicem 
excludunt,  ut  exclusio  unius  sit  inclusio  alterius,  et  lioc  locum  babet 
in  contradictoriis.  Secundo  loco  est  oppositio  contraria;  nam  cum  duae 
contrariae  non  possint  simul  esse  verae,  se  invicem  excludunt;  at  cum 
possint  simul  esse  falsae,  exchisio  unius  non  est  inclusio  alterius.  Terlio 
loco  est  oppositio  subcontraria,  quae  vix  aliquid  de  oppositione  par- 
ticipat,  qiiatenus  exclusio  unius  est  inclusio  alterius,  cum  non  possint 
ambae  esse  falsae.  Ouarto  loco  ponitur  oppositio  subalterna,  quae  vel 
nullo  modo,  vel  impropriissime  est  oppositio,  cum  in  subalternis  non 
sit  allirmatio  et  negatio. 

Scholion.  De  oppositione  propositionum  simplicium  et  absoluta- 
rum  enucleate  disserit  Angelicus  Doctor  Opusculo  48,  ita  ut  eius  latio 
sic  capitulatim  proponi  possit.  Distinguit  quatuor  oppositionis  modos, 
idcst  o|)positionem  relativam,  contradictoriam,  privativam,  contrariam. 
Delinit  contradictioiiem  esse  oppositionem  cuius  secundum  se  non  est 
medium;  naiu  inter  esse  et  non  esse  non  datur  medium.  Assignat 
seplcm  (|uae  recjuiruntur  ad  hoc,  ut  sit  contradiclio  inter  ali(jua,  nimi- 
rum:  1)  ut  opponantur  duae  propositiones,  una  allirmans,  altera  negans; 
2)  ut  subiectum  sit  idem  in  utraque;  3)  ut  praedicatum  sit  etiam  ideni; 
4)  ut  subicctum  non  suniatur  secundum  diversas  partes;  o)  ut  modus 
praedicati  sit  idem ;  (1)  ut  non  sit  diversitas  ex  parle  mensurae  loci 
vel  temporis;  7)  ut  non  sit  diversitas  ex  habitudine  ad  aliquod  extrin- 

secum,  uti  decem  liomines  sunt  multi  in  cubiculo,  et  non  sunt  multi 
in  theatro.  Asserit  solam  contradictionem  esse  oppositionem  simpli- 
citer,  alias  esse  secundum  quid.  Contradictio,  iuxta  Aristotelis  doctri- 
nam,  definitur:  Affirmatio  el  negatio  eiusdem  de  eodem,  respectu  eius- 
dem,  in  eodem  sensu^  et  in  iisdem  omnino  circumstantiis.  In  con- 
tradictione  ita  opponitur  negatio  afTirmationi,  quod  nihil  ponat.  In 
privatione  opponitiir  privatio  habitui  ita  quod  supponat  subiectum.  In 
contrarietate  ita  est  oppositio  ut  supponatur  subiectum  et  aliqua  forma. 
Contrarie  opponuntur  quae  in  eodem  genere  posita  maxime  distant 
inter  se,  et  vicissim  eidem  subiecto  insunt  (1). 

QUID  AEOUIPOLLENTIA  ?  Aequipollentia  definitur  :  Reductio  dua- 
rum  propositionum  oppositarum  ad  eamdem  significationem  ope  parti- 
culae  negantis.  Cum  enim  aequipollentia  sit  duarum  propositionum  in 
significando  aequivalentia,  ut  duae  oppositae  sint  aequipolientes,  reduci 
debent  ad  eamdem  significationem.  Hoc  fit  mediante  particula  negante 
non,  quae  cum  sit  malignantis  naturae,  invertit  ac  mutat  quantitatem 
et  qualitatem  eius  cui  praefigitur.  Ex  hac  fundamentali  regula  intelli- 
guntur  illae  aliae  tres  noto  versiculo  conclusae: 

Prae  coutradic,  post  contra,  prae  postque  subalter. 

Idest,  ut  e  duabus  oppositis  una  reduci  valeat  ad  sensum  aiterius,  in 
contradictoriisnegatiopraeponenda  est  subiecto,  etsic  mutatureiusquan- 
titas  et  qualitas;  in  contrariis  et  subcontrariis  negatio  postponenda  est 
subiecto,  et  sic  mutalur  eius  qualitas;  in  subalternis  negatio  praepo- 
nenda  et  postponenda  est  subiecto,  et  sic  mutatur  eius  quantitas. 

Res  illustratur  exemplis  tum  in  propositionibus  contradictoriis,  tum 
in  contrariis,  tum  in  subalternis.  Sit  l^  propositio:  Nullus  homo  est 
iustus^  cuius  contradictoria  est:  Aliquis  homo  est  iustus.  Praepone 
primae  propositioni  particulam  negantem  et  habebis:  Non  nullus  homo 
est  iustus,  idest:  Aliquis  homo  est  iustus^  quae  est  contradictona  primae. 
Sit  '^'^  propositio :  Omnis  homo  est  ius tus,  Guins  contraria  est:  Nullus 
homo  est  iustus.  Postpone  subiecto  primae  particulam  negantem,  et 
habebis:  Omnis  homo  non  est  iustus^  idest:  Nullus  homo  est  iustus. 
Sit  V  propositio:  Nullus  homo  est  iustus,  cuius  subalterna  est:  Aliquis 
homo  non  est  iustus.  Praepone  et  postpone  subiecto  particulam  negan- 
tem  et  habebis:  Nonnullus  idest  aliquis  homo  non  est  iustus^  quae  est 
subalterna  prioris. 

QUID  CONVERSIO  ?  (2)  Nomine  conversionis  in  propositionibus 
venit :  Necessaria  deductio  unius  propositionis  ex  altera  per  transpo- 

[1]  Opusc.  48,  tract.  VII,  cap.  VIII. 

(2)  De  conversione  propositionura  agit  Arist.  Prior.  Analyt.  lib.  I,  cap.  II. 

sitionem  tenninorim.  Ad  conversioneai  duo  requiruntur:  ut  subiectuim 
fiat  praedicatum,  et  ut,  facta  tali  transpositione,  consequentia  sequatur 
necessario. 

Quotuplex  conversio?  Gonversio  est  triplex:  nempe  simplex,  per 
accidens,  et  per  contrapositionem.  Prima  est  in  qua  eadem  manet 
quantitas  propositionum.  Secunda  in  qua  mutatur  quantitas.  Tertia  in 
qua  quantitas  remanet  eadem,  sed  termini  fiunt  infiniti. 

Regulae  conversionis.  Regulae  secundum  quas  propositionum  con- 
versio  peragitur,  traduntur  ab  Aristotele  (1),  qui  omittit  conversio- 
nem  per  contrapositionem;  sunt  autem  huiusmodi:  Universalis  nega- 
tiva,  et  particularis  affirmativa  convertuntur  simpliciter.  Quam  ad  rem 
recte  dicitur;  Nulliis  homo  est  angelus:  Ergo  nullus  angelus  est  homo. 
Pari  modo:  Aliquis  homo  est  iustus:  Ergo  alic/uis  iustus  est  homo. 

Convertuntur  per  accidens  omnes  universales  tum  affirmativae  tum 
negativae.  Hinc  dici  potest:  Omnis  homo  est  vivens :  Evgo  alic/uod  vi- 
vens  est  homo.  Simili  modo;  Nullus  homo  est  substantia  simplex:Evgo 
alir/ua  substantia  simplex  non  esl  homo. 

Convertuntur  per  contrapositionem  universalis  affirmativa  et  par- 
ticularis  negativa.  Sic  recte  dices:  Omnis  homo  est  animal:  Ergo  omne 
non  animal  est  non  homo.  Similiter:  Alir/uod  animal  non  est  homo: 
Ergo  aliquis  non  homo  non  est  non  animal. 

Memoriae  causa  regulae  concludi  solent  istis  quatuor  versiculis: 

Asserit  A,  negat  E,  verum  generaliter  ambo. 
Asserit  /,  negat  0.  sed  particulariter  ambo. 
Simpliciter  iEcI  convertitur  E\A  per  accid. 
AstO  per  contrap.  Sic  fit  conversio  tota. 

Nimirum:  A  significat  affirmativam  universalem:  E  significat  negati- 
vam  universalem:  /  atfirmativam  particularem :  0  negativam  particu- 
larem.  Negativa  universalis  et  affirmativa  particularis  convertuntur  sim- 
pliciter.  Negativa  et  affirmativa  universalis  convertuntur  per  accidens. 
Aflirmativa  universalis  et  negativa  particularis  convertuntur  per  con- 
trapositionem.  Regulae  pro  conversione  simplici  et  per  accidens  de- 
monstrantur  apud  Aristoteiem  loco  citato. 


ARTICULIS  III. 

DK    1'ROPOSniOMBUS    MODALIBIS. 

QUID  PROPOSITIO  MODALIS?  Declaratis  propositionibus  simplici- 
bus  et  categoi-icis,  sive  de  inesse,  ad  j^ropositiones  modales  explicandas 

(1)  Arist.  loc.  cil. 

accedamus  oportet.  Nomine  propositionum  moclalium  intelligimus  pro- 
positiones  illas,  in  quihus  enunciatur  modus  r/uo  praedicalum  inest  vel 
non  inest  subiecto.  Modus  autem  ut  liic  sumitur  est  adiacens  rei  deter- 
minatio;  idest  determinatio  facta  per  adiectivum,  quod  est  duplex, 
idest  adiectivum  nominis,  et  adiectivum  verbi  seu  adverbium.  Hinc 
niodus  est  duplex,  nominalis  et  adverbialis,  uti  cursus  velox  et  currit 
velociter.  Vcrum  enim  advcrbia  multipliciter  possunt  determinare  verba: 
quaedam  enim  determinant  verbum  ratione  actionis  seu  passionis  per 
verbum  significatae,  uti:  Curro  velociter^  ago  fortiter,  et  haec  sunt 
adverbia  qualitativa:  quaedam  ratione  temporis,  et  dicuntur  temporalia; 
quaedam  ralione  modi,  uti  optativa.  Quaedam  demum  determinant 
verbum  ratione  compositionis,  quam  facit  in  oratione.  Ista  sunt  sex; 
idest  necessario,  impossihiliter ,  possihiliter^  contingenter,  vero,  et  falso, 
et  haec  reddunt  propositionem  modalem.  Nam  cum  dicitur.'  Socrates 
currit  velociter^  significatur  quod  cursus  eius  sit  velox :  at  cum  di- 
citur:  Socrates  currit  necessario^  mn  significatur  quod  cui'sus  eiussit 
necessarius;  sed  quod  ista  compositio :  ^ocra/^^  r//ni7,  est  necessaria. 
Hinc  ista  sex  adverbia  possunt  sumi  etiam  nominaliter:  nam  et  haec 
est  modalis:  Socrates  currit  necessario^  et  etiam  haec:  Socratem  cur- 
rere  est  necesse.  At:  Socrates  currit  velociter  non  potest  converti  in 
hanc:  Socratem  currere  est  velox.  Demum  notandum  est,  duos  modos 
significatos  per  adverbia  vero  et  falso  identificari  cum  ipsa  composi- 
tione,  quam  non  variant:  iterum  possihiliter  et  contingenter  idem  si- 
gnificare.  Hinc  modi,  qui  de  propositionibus  enunciantur,  reducuntur 
tandem  ad  tres  (1). 

Hanc  eamdem  rem  sic  versat  Caietanus:  (cDupliciter  possumus 
loqui  de  rebus:  uno  modo  componendo  rem  unam  cum  altera,  alio 
modo  declarando  qualis  sit  facta  compositio ;  hinc  insurgunt  duo  ge- 
nera  enuntiationuni;  quaedam  scilicet  enuntiantes  aliquid  inesse  vel 
non  inesse  alteri,  et  hae  vocantur  de  inesse :  quaedam  vero  enuHtiantes 
modum  compositionis  praedicati  cum  subiecto,  et  hae  vocantur  mo- 
daies  a  principaliori  parte,  videlicet  a  modo.  Cum  enim  dicitur:  So- 
cratem  currere  est  possihile^  non  enunciatur  cursus  de  Socrate,  sed 
qualis  sit  compositio  cursus  cum  Socrate,  idest  possibilis.  Signanter 
clixi  modum  compositionis;  nam  modus  quandoque  determinat  verbum 
ratione  significati  ipsius  verbi,  ut:  Socrates  currit  velociter,  vel  ratione 
temporis  consignificati,  ut:  Socrates  currit  hodie.  Ouandoque  deter- 
minat  compositionem  ipsam  praedicati  cum  siibiecto,  sicut:  Socratem 
currere  est  possibile.  Ergo  non  illi  modi,  qui  rem  verbi;  sed  qui  com- 
positionem  determinant,  reddunt  modales  enuntiationes,  eo  quod  com- 
|)ositio,  veluti  forma  totius,  totam  enuntiationem  continet ))  (2). 

■^V,  Opusc.  48,  tract,  VIL  cap.  X!. 

l2]  Caiet.  in  supplem.  ad  2  Perihermen.  lect.  8. 

Dictum  et  modus.  Enuntiatio  modalis  duas  continet  compositiones, 
quarum  una  reperitur  inter  partes  dicti,  altera  inter  dictum  et  modum. 
Porro  ea  compositio  afficitur  modo,  quae  est  inter  partes  dicti;  non 
ea  quae  est  inter  dictum  et  modum.  Sic  in  hac  enuntiatione:  Socralem 
esse  (dhuM  est  possibile,  sunt  duae  partes;  altera  est:  Socratem  esse 
album,  altera:  est  possibile.  Priroa  vocatur  dictum^  eo  quod  est  id 
quod  dicitur  per  eius  indicativam:  Socrates  est  albus;  secunda  voca- 
tur  modiiSy  eo  quod  est  modi  adiectio.  Prima  pars,  licet  omnia  habeat, 
idest  subiectum,  praedicatum,  copulam  et  compositionem;  tota  tamen 
est  subiectum  modalis  propositionis.  Secunda  est  praedicatum.  Ergo 
dicti  compositio  subiicitur,  et  modo  afficitui-  in  enuntiatione  modali. 
Et  quoniam  de  unica  compositione  unicum  modum  praedicat,  tametsi 
compositionis  plures  sint  partes;  enuntiatio  modalis  non  est  censenda 
multiplex,  sed  una,  cum  unitas  rei  dependeat  a  forma,  quae  in  hoc 
casu  est  modus  enuntiatus. 

De  quantitate.  Et  primo  quidem  propositiones  in  quibus  modus 
subiicitur  et  dictum  praedicalur,  uti:  Possibile  est  Socratem  currere, 
licet  videantur  modales,  tamen  vere  non  sunt:  contra  propositiones 
vere  modales  iilae  dicuntur,  in  quibus  dictum  subiicitur,  et  modus 
praedicatur:  nam  denominatio  sumitur  a  forma,  quae  est  praedicatum. 
Verum  propositionum  modalium  quaedara  est  de  dicto,  ea  nimirum, 
in  qua  totum  dictum  subiicitur,  et  modus  praedicatur ;  et  haec  est 
stricte  modalis;  quaedam  est  de  re,  in  qua  modus  interponitur  dicto, 
ut :  Socratem  possibile  est  currere^  et  haec  est  lato  sensu  modalis  (1). 
Quocirca  dicimus  omnes  propositiones  modales  de  dicto  esse  singu- 
lares,  licet  in  eis  sit  signum  universalitatis,  uti :  Omnem  hominem  ctir- 
rere  est  possibile.  Nam  in  talibus  enuntiationibus  subiicitur  hoc  dictum 
signatum,  scilicet:  Omnem  liominem  currere^  quod  totum  accipitui'  pi'0 
uno  termino  signato.  Yerum  enim  in  modalibus  de  re,  in  quibus  mo- 
dus  interponitur  dicto,  et  in  iis  quae  videntur  modales  et  non  sunt, 
in  quibus  nempe  modus  subiicitur,  quantitas  sumitur  secundum  quod 
in  dicto  sunt  terraini  et  signa,  nerape  eodera  pacto  ac  explicatuni  est 
de  categoricis  (2). 

De  qualitate.  Suppositis  iis,  quae  de  qualitate  propositionura  de 
inesse  dixiraus,  in  modalibus  raodus  se  habet,  sicuti  in  illis  de  inesse 
se  habet  praedicatuni;  nara  raodus  est  forma  respectu  dicti.  Et  ideo 
si  modus  componitur  cura  dicto  afiirmative,  niodalis  erit  afliriuativa : 
si  vero  negalive,  raodalis  erit  negativa.  Hinc  ista:  Socratem  non  cur- 
rere  est  possitnle^  est  aifirraativa;  quia  corapositio  raodi  cuni  dicto  af- 
lirraatur.  Haec  auteni:  Socratem  currere  non  est  possibile,  est  negativa; 
quia  talis  compositio  negatur.  Sed  tamen  quaelibet  potest    quadrupli- 

(1)  S.  Thom.   Opusc.  de  propos.  modalihus. 

(2)  Opusc.  48,  tracl.  VII  (aliis  VI),  cap.  XI. 

citer  variari,  naoi  vel  habet  dictiim  et  modum  affirmatum,  vel  dictum 
et  modum  negatum,  vei  dictum  affirmatum  et  modum  negatum,  vel 
modum  affirmatum  et  dictum  negatum  (1). 

De  oppositione  et  aequipollentia.  Ex  iis  quae  mox  explicavimus 
de  quantitate  et  qualitate  propositionum  modalium  eruitur  earum^op- 
positio;  et  licet  quando  modus  substat  et  dictum  praedicatur  propo- 
sitio  non  sit  modalis;  tamen  statim  reduci  potest  ad  modalem,  ideoque 
sic  in  praesenti  illis  utemur.  Hinc  modalis  de  necessario  opponitur 
contrarie  modali  de  impossibili.  Prima  opponitur  contradictorie  nega- 
tivae  de  possibiii :  secunda  vero  opponitur  contradictorie  affirmativae 
de  possibili. 


MODALIUM  OPPOSITARUM  SGHEMA 


De  aequipollentia  nihil  est,  cur  longius  dicamus,  nam  in  moda- 
libus  leges  aequipollentiae  eaedem  sunt  ac  in  propositionibus^abso- 
lutis,  iuxta  pervulgatum  versiculum : 

Prae  contradic,  post  contra,  prae  postque  subalter. 

Sic  praeponendo  particulam  non  propositioni :  Necesse  est  esse,  habes : 
Non  necesse  est  esse;  nimirum  suam  contradictoriam :  Possibile  estnon 
esse  (2).  Quare  recte  monet  Silvester  Maurus,  hac  in  re  oplimam  re- 
gulam  esse,  ut  attendatur  sensus. 


(l)  Opusc.  48,  tract.  VII  (aliis  VI),  cap.  XII. 
;2)  Opusc.  48,  tract.  Vll  (aliis  VI),  cap.  XIII. 

ARTICULUS  lY. 

DE    PUOPOSITIONE   COMPOSITA  SEU  HYPOTHETICA 

DEFINITUR  QUAESTIO.  Satis  a  nobis  dictum  est  de  simplici  pro- 
positione  categorica  et  de  propositione  modali ;  ad  compiementum  huius 
capitis  restat  ut  ultimo  loco  aliquid  breviter  subiiciamus  de  proposi- 
tione  composita  seu  hypothetica.  Initio  notavimus  propositionem  di- 
stribui  in  simplicem  et  compositam;  quarum  prima  seu  simplex  est 
afTirmatio  seu  negatio  unius  de  uno;  secunda  vero  seu  composita  tum 
habetur,  cum  non  affirmatur  seu  negatur  unum  de  uno;  et  hoc  con- 
tingit  dupliciter,  vel  1)  quia  unum  affirmatur  vel  negatur  de  piuribus, 
ex  quibus  non  fit  unum:  vel  2)  quia  plura,  ex  quibus  non  fit  unum, 
affirmantur,  aut  negantur  de  uno.  Idcirco  duplex  est  dillerentia  pro- 
positionis  non  simplicis,  nimirum  ex  parte  subiecti  et  ex  parte  prae- 
dicati  (1).  Verum  enim  in  hoc  articulo  non  ita  generatim  sumimus 
propositionem  compositani;  sed  directe  ioquimur  de  propositione  hypo- 
thetica,  quae  ita  composita  est,  ut  magis  accedat  ad  tertiam  intellectus 
operalionem,  videlicet  ad  ratiocinium. 

Ouid  propositio  hypothetica?  Propositio  hypothetica  definitur:  quae 
duas  hahet  categoricas  coniuncias  tamquam  principales  partes  sui; 
uti:  Si  liomo  currit,  homo  movetur ;  vel :  Si  Petrus  est  homo,  Petrus 
est  animal.  Diciraus  principales  partes,  nam  per  hoc  primo  difTert  a 
propositione  categorica,  quod  in  propositione  categorica  termini  sunt 
partes  proximae.  Diftert  insuper  a  propositione  categorica,  quod  in  ca- 
tegorica  una  pars,  nempe  praedicatum,  dicitur  de  altera,  nempe  de 
subiecto;  in  hypothetica  vero  unum  de  altero  non  praedicatur,  sod 
tantum  ali(|uid  affirmatur  esse,  si  alterum  fuerit;  et  sic  in  propositione 
hypothetica  non  (ungitur  munere  copulae  verbum,  sed  aliquod  adver- 
bium  seu  nota  coniungens  propositiones,  e.  g.  si^  et^  vel,  quia,  uti  no- 
tavimus,  una  pars  non  praedicalur  de  alia;  et  solum  verbum  est  nota 
eorum  quae  praedicantur. 

Quotuplex  propositio  hypothetica  ?  Enuntiatio  liypothetica  disper- 
titur:  1)  in  tres  species,  quae  .formaliter  sunt  huiusmodi  secundum 
tres  copulas  coniungentes  propositiones  categoricas,  nimirum  si,  et, 
«;^/.  Dividitur:  2)  in  alias  tres,  (juae  virtualiter  dumtaxat  sunt  hypo- 
tlieticac,  et  vulgo  dicuntur  exponibiles;  quia  cum  in  se  sint  catego- 
ricae,  continent  nihilominus  aliquem  terminum  exponendum  per  plures 
categoricas,  ex  (|uibus  conllalur  hypothelica.  Hinc  primo  de  formaliter 
hypolheticis,  deinde  de  exponil^ilibus  aliquid  dicendum. 

(1)  Akist.  Perihermen.  lib.  II,  cap.  II,  a.  1. 


ART.    IV.    DE    PROPOSITIONE    COMPOSITA  91 

Formaliter  hypothetica  est  triplex,  nimirum  conditionalis,  copii- 
lativa^  disiunctiva.  Dicitur  conditionalis,  quae  coniungit  duas  catego- 
ricas  per  particulam  si,  uti:  Si  Petrus  currit,  Potrus  movetur.  Haec 
autem  resolvitur  in  rationalem^  quae  coniungit  propositiones  per  par- 
ticulam  cTgo:  omnis  quippe  conditionalis  consequentiani  virtualiter  in- 
cludit,  ideoque  resolvitur  in  consequentiam  et  discursum.  Nam:  Si 
Socrates  est  homo,  Socrates  est  aninial,  resolvitur  in  hanc  aliam:  So- 
crates  est  homo ;  ergo  est  animal.  Prima  propositio  categorica  dicitur 
antecedens^  secunda  dicitur  conseqiiens^  et  propter  hoc  dicitur  conse- 
quentia.  Copulativa  est  quae  coniungit  categoricas  per  particulam  et, 
uti:  Socrates  currit  et  movetur,  vel:  Petrus  est  pliilosophus  et  est 
orator.  Disiunctiva  est,  quae  coniungit  duas  categoricas  per  particulam 
tW,  uti:  Aniinal  aut  est  sanum  aut  est  aegrum. 

Quld  requiritur  ad  veritatem  hypotheticarum  ?  Ad  veritatem  con- 
ditionalis  non  requiritur  ut  aliqua  pars  sit  vera,  sed  sufTicit  bonitas  con 
sequentiae;  nam  quod  asseritur  est  proprie  nexus  inter  antecedens  et 
consequens:  ad  falsitatem  sufticit  mala  consequentia,  etiamsi  duae  pro- 
positiones  sint  ambae  verae.  Hinc  ista  est  vera:  Si  immohile  currit^ 
immobile  movetur;  et  ista  est  falsa:  Si  pluit,  dies  est.  Quocirca  omnis 
conditionalis  vera  est  necessaria,  et  omnis  falsa  est  impossibilis;  quia 
bona  consequentia  semper  et  necessario  est  bona  et  recta,  cum  fun- 
detur  in  connexione  extremorum. 

Ad  veritatem  copulativae  requiritur,  ut  utraque  pars  sit  vera;  et 
ad  falsitatem  sufTicit  ut  alterutra  pars  sit  falsa.  Consistit  enim  eius 
veritas  in  copulatione  veritatum.  Hinc  haec  propositio:  Socrates  di- 
sputat,  et  lapis  currit,  tota  est  falsa.  Ut  autem  copulativa  sit  possi- 
bilis  aut  necessaria  requiritur  ut  quaelibet  pars  sit  possibilis  et  neces- 
saria;  ut  autem  sit  impossibilis  aut  contingens  sufTicit  alterutram  partem 
esse  impossibilem  vel  contingentem. 

Ad  veritatem  disiunctivae  requiritur  ut  altera  eius  pars  sit  vera, 
et  si  utraque  pars  eius  erit  vera  vel  falsa,  tota  propositio  disiunctiva 
erit  falsa.  Consistit  enim  veritas  eius  in  hoc,  quod  unum  ponatur,  et 
alterum  removeatur,  vel  e  converso.  Ad  eius  necessitatem  vel  possibi- 
litatem  sufficit,  ut  altera  eius  pars  sit  necessaria  vel  possibilis;  ad 
impossibilitatem  requiritur,  ut  utraque  eius  pars  sit  impossibilis.  Paucis: 
conditionalis  potest  esse  vera,  utraque  eius  parte  exsistente  falsa.  Co- 
pulativa  ad  hoc  ut  sit  vera,  utraque  eius  pars  debet  esse  vera.  Di- 
siunctiva  est  vera,  una  eius  parte  existente  falsa  (1). 

Quld  exponiblils  seu  virtualiter  hypothetlca  ?  Propositio  exponi- 
bilis  ea  est,  quae  videtur  simplex,  sed  reapse  est  composita  ratione 
alicuius  termini  compositionem  importantis.  Istae  propositiones  dicun- 

(1)  Opusc.  48,  tract.  VII  (aliis  VI;,  cap.  XIV. 

tur  exponibiies,  quia  incligent  expositione,  ut  earuni  compositio  appa- 
reat:  propositiones  per  quas  exponuntur,  nuncupantur  exponentes. 

Quotuplex  exponibilis  ?  Propositio  exponibilis  est  potissimuni  tri- 
plex,  nimirum  excliisiva,  exceptiva,  et  reduplicativa.  Exclusiva  est, 
per  quam  vel  alia  praedicata  excluduntur  a  suhiecto,  vel  alia  subie- 
cta  excluduntur  a  praedicato  per  particulas  excludentes  tantum^  dum- 
taxat,  sotum.  Exempium  primi  est:  Socrates  est  pliilosophus  tantum. 
Exemplum  secundi  est:  Tantum  Deus  est  aeternus.  Exponi  potest:  Deus 
est  aeternus,  et  aeternitas  nulli  alii  competit. 

Exceptiva  ea  est,  per  quam  aliquid  sub  subiecto  contentum  exci- 
pitur  a  participatione  praedicati  per  particulas  exceptivas  praeter 
nisi  etc.  Exemplo  sit:  Omne  ens  praeter  Deum  est  contingens. 

Propositio  reduplicativa  ea  est,  in  qua  praedicatum  enunciatur 
de  subieclo  in  quantum  est  tale  per  particulas  reduplicativas  prout, 
quatenus,  in  quantum.  Exemplo  sit:  Cliristus  quatenus  homo  mortuus 
est.  Reduplicatio  ergo  est  pars  praedicati,  quia  significat  modum  quo 
praedicatum  convenit  subiecto.  Ipsi  opponitur  specihcativa,  uti:  Album 
est  dulce  specificative,  idest  non  quatenus  album,  sed  ratione  subiecti 
communis. 


-^^ 


PARS  TERTIA 

DE  TERTIA  MENTIS  OPERATIONE 


RATIO  TRACTATIONIS.  Intellectus  hiimanus,  licet  sit  facultas  spi- 
ritualis  et  a  materia  in  oporando  intrinsece  independens;  nihilominus 
propter  suam  imperfectionem  in  genere  potentiae  inteliectricis  postre- 
mum  sibi  vindical  locum,  et  veritatem  non  statim  a  principio  perfecte 
et  absolute  consequitur,  sed  ad  eam  capessendam  sensim  ac  pedeten- 
tim  provehitur.  Quamobrem  cum  sit  in  mera  potentia  ad  suum  obie- 
ctum,  quod  est  intelligibile,  in  rebus  cognoscendis  incipit  ab  actu  im- 
perfecto  et  inchoato,  et  per  piui-es  actus  intermedios  peitingit  ad  plenam 
et  absolutam  veritatis  consequutionem.  Triplex  ergo  datur  in  nostro  in- 
tellectu,  ut  ab  initio  monuimus,  operatio  specie  differens;  nimirum 
simplex  intelligentia,  compositio  ac  divisio,  et  demum  ratiocinium, 
idest  transitus  ab  una  compositione  vel  divisione  cognita  ad  aliam 
ignotam,  quae  cura  prima  nexum  habet.  Harjui  autem  operationum 
prima  ordinatur  ad  secundam,  quia  non  potest  esse  compositio  et  di- 
visio  nisi  simpliciter  appreliensorum :  secunda  vero  ordinatur  ad  ter- 
tiam,  quia  oportet,  teste  Angelico  Doctore,  ut  ex  aliquo  vero  cognito, 
cui  intellectus  assentiat,  procedat  ad  certitudinem  accipiendam  de  ali- 
quibus  ignotis  (1). 

Haec  doctrina  sic  exponitur  ab  Aquinate  nostro :  cc  Cum  intelle- 
ctus  humanus  exeat  de  potentia  in  actum,  similitudinem  quamdam 
liabet  cum  rebus  generalibus,  quae  non  statim  perfectionem  suam 
habent,  sed  eam  successive  acquirunt,  et  similiter  intellectus  humanus 
non  statim  in  prima  apprehensione  capit  perfectam  rei  cognitionem^ 
sed  primo  apprehendit  aliquid  de  ipsa,  puta  quidditatem  ipsius  rei, 
quae  est  primum  et  proprium  obiectum  intellectus,  et  deinde  intelligit 
proprietates  et  accidentia  et  habitudines  circumstantes  rei  essentiam. 
Et  secundum  hoc  necesse  habet  unum  apprehensum  alii  componere  et 
dividere,  et  ex  una  compositione  ad  aliam  procedere,  quod  est  ratio- 
cinari  »  (2). 

(1)  Perihermen.  lib.  I,  lect.  1.     Cf.  Poster.  Analyt.  lib.  I,  lect.  1. 

(2)  1  p.  q.  85,  a.  5. 

Quae  ciim  ita  se  habeant,  quoniam  proprium  olticium  logicae  est 
actus  operationchque  diversas  nostri  intellectus  dirigere  ad  veritatem, 
et  maxime  ad  scientiam  capessendam,  patet  nobis  tractandum  esse 
peculiari  diligentia  de  ratiocinio,  quo  mediante,  humana  ratio  per  id 
quod  ei  immediate  notum  est  deveniat  in  cognitionem  ignoti.  Simplex 
quippe  apprehensio  seu  indivisibilium  intelligentia,  de  qua  in  prima 
parte  loquuti  sumus,  cum  sit  primus  et  imperfectissimus  actus  humani 
intellectus,  in  se  habet  dumtaxat  (luamdam  inclioationem  veritatis, 
ideoque  essentialiter  ordinatur  ad  secundum,  nempe  ad  compositionem 
et  divisionem  seu  ad  iudicium  immediatum,  in  quo  proprie  et  forma- 
liter  veritas  reperitur.  Verum  enim  cum  per  haec  iudicia  immediata 
paucas  veritates  intellectus  assequatur,  quae  scientiam  proprio  sensu 
non  constituunt,  sed  potius  sunt  principia  et  semina  scientiarum;  baec 
secunda  operatio  ordinem  dicit  ad  tertiam,  per  quam  ex  principiis  et 
seminibus  multiplices  in  omni  disciplinarum  genere  eruuntur  conclu- 
siones,  ex  quibus  scientiarum  aedificium  extruitur.  Qua  de  re  ad  lo- 
gicam  maxime  pertinet  de  ratiocinio  diligenter  pertractare;  siquidem 
veri  nominis  scientia  nihil  aliud  est,  nisi  habitus  conclusionum  seu 
effectus  ratiocinii  vel  syllogismi  demonstrativi. 


CAPUT  I. 

De  ratiocinio  et  cle  eius  exteriofH  signo, 

ARTICULUS  1. 

NATURA    MENTALIS   DISCURSUS    EXPLANATUR 

QUID  RATIOCINATIO?  Ratiocinatio  definiri  \)o{es[:  Actus  f/uo  iu- 
tellectus^  instituta  comparatione  diiarum  sim,plicium  notionum  cum 
una  eademque  tertia,  earum  ad  invicem  identitatem  vel  discrepan- 
tiam  obiectivam  percipit. 

Definitio  evolvjtur.  Intellectus  humanus  per  iudicium  duas  notio- 
nes  inter  se  confert,  et  si  inter  sese  eas  convenire  deprehendit  per 
iudicium  allirmativum  idest  per  compositionem,  earum  obiectivam  iden- 
titatem  exprimlt;  sin  vero  eas  inter  sese  dilferre  cognoscit  per  iudi- 
cium  negans  seu  per  divisionem,  pronunciat  obiectivam  earum  discre- 
pantiam.  Huiusmodi  iudicia  dicuntur  immediata,  (juia  ex  simplici 
collatione  duarum  notionum  resultant.  Vei'um  propter  humanae  mentis 
im|)erfeclionem  haud  raro  contingit,  ut  facta  comparatione  duarum 
notionum,  eas  nec  inter  se  convenire,  nec  difTerre  mens  contueatur. 
Tunc  tertiam  quamdam  notionem  assumit,    quacum  duas  priores  com- 

parat;  et  si  cum  ipsa  ambas  convenire  dignoscit,  merito  concludit  eas 
inter  se  convenire,  et  unam  alteri  inesse.  Haec  operatio  quae  dicitur 
ratiocinium,  iiiatio,  consequentia,  rationis  conclusio,  mentis  discursus, 
argumentum,  graece  syllogismus,  a  Tullio  sapienter  definita  est :  7?a//o 
quae  ex  rehus  perceptis  ad  id  quod  non  percipiebatur  adducit  (1), 
et  ab  Augustino  dicitur :  A  certis  ad  incertorim  indagationem  nitens 
cogitatio^  et  a  S.  Tlioma:  Processus  rationis  de  notis  ad  ignota  ma- 
nifestanda  (2). 

Equidem  si  intellectus  noster  duas  notiones  quarum  convenientiam 
aut  discrepantiam  obiectivam  cognoscere  nititur,  cum  tertia  quadam 
confert,  alterum  de  tribus  contingat  necesse  est:  aut  1)  intelligit  neu- 
tram  cum  tertia  convenire,  aut  2)  utramque  cum  eadem  congruere, 
aut  3)  unam  convenire,  alteram  ditrerre.  Si  primum,  nullus  datur 
mentis  discursus,  cum  tertia  notio  neque  iungere,  neque  separare  va- 
leat  alias  duas  notiones,  quippe  nihil  commune  cum  ipsis  liabens.  Si 
secundum,  statim  intelligit  duas  illas  noliones  inter  se  consentire,  ope 
principii  identitatis :  Quae  sunt  eadem  uni  tertio,  in  eo  in  quo  sunt 
eadem,  sunt  quoque  eadem  inter  se.  Si  tertium  contigit,  rite  concludit 
eas  inter  se  minime  convenire  ob  oppositum  principium,  quod  dicitur 
discrepantiae,  quodque  hac  notatur  formula :  Ea^  quorum  unum  cum 
tertio  convenit:  alterum  ab  eo  discrepat,  inter  se  diversa  sunt. 

Ratjocjnii  partitio.  Sicut  enuntiatio  dividilur  primo  in  affirmativam 
et  negativam,  sic  et  eadem  divisio  ad  ratiocinationem  spectat,  secundum 
quod  conclusio  erit  afTirmans  vel  negans.  Si  enim  duas  notiones,  post 
factam  comparationem,  statuit  convenire  inter  se,  erit  ratiocinatio  af- 
firmans ;  sin  vero  eas  discrepare  decernat,  erit  ratiocinatio  negans. 

Materla  et  forma  ratioclnii.  Cum  nomine  formae  illud  generatim 
intelligatur,  quod  aliquam  rem  in  suo  proprio  esse  constituat  et  ab 
aliis  discriminet:  inquirendum  est  id  quod  proprie  constituit  actum  illum 
per  quem  mens  discurrit  ab  una  veritate  nota  ad  aliam  ignotam,  quae 
in  prima  continebatur.  lam  vero  actus  ille  qui  dicitur  mentis  discur- 
sus  constitui  nequit  per  perceptionem  pluries  repetitam  convenientiae 
vel  discrepantiae  inter  duas  notiones ;  nam  huiusmodi  actus,  etiam  mul- 
tiplicatus,  specie  non  differret  quidquam  a  secunda  mentis  operatione 
idest  a  iudicio. 

Quocirca  in  proprio  mentis  discursu,  qui  multiplicibus  constat  iu- 
diciis  apprime  distinguendus  est  duplex  actus  apprehensivus,  quorum 
unus  ab  altero  dependet  tamquam  effectus  a  sua  causa.  Primus  est 
perceptio  convenientiae  vel  discrepantiae  obiectivae,  quae  intercedit 
inter  notionem  mediam  et  duas  alias  notiones,  quique  duabus  compa- 
rationibus  absolvitur.  Secundus  est  perceptio  convenientiae  vel  discre- 

(1)  LucuHus,  cap.  YIII. 

('21  In  8  Sent.  Dist.  23,  q.  2.  a.  1,  sol.  l,  ad  4. 

pantiae  inter  has  duas  notiones  non  simpliciter  et  absolute;  sed  qua- 
tenus  in  prioribus  illis  relationibus  continetur,  ab  iisque,  mente  per- 
spiciente,  descendit;  ideoque  duae  priores  relationes  imniediate  cognitae 
iure  dicuntur  causare  cognitionem  convenientiae  vel  discrepantiae, 
quae  inter  ambas  notiones  intercedit,  in  quantum  priores  relationes 
cognitae  actuant  et  determinant  intellectum  ad  tertiam  relationem 
explicite  eliciendam  ac  detegendam,  quae  in  illis  implicite  et  virtute 
continebatur.  Huius  convenientiae  aut  discrepantiae  ex  illis  relationibus 
descensus,  et  cum  illis  necessarius  nexus,  denominatur  consequentia, 
et  constituit  formam  ratiocinii. 

Ouare  consequentia  non  est  confundenda  cum  consequenti.  Con- 
sequentia  quippe  est  notionum  ad  invicem  relatio  dimanans  ex  rela- 
tionibus  ipsarum  cum  tertia.  Consequens  vero  est  iudicium  quod  ex 
appreliensione  consequentiae  profertur  et  est  terminus  mentalis  motus 
seu  discursus.  Paucis:  cum  ratiocinatio  sit  progressus  vel  transitus 
mentis  ex  veritate  nola  ad  ignotam,  veritas  nota  dicitur  antecedens; 
veritas  ignota  ad  quam  mens  progreditur,  dicitur  consequens;  neces- 
sarius  nexus  inter  utramque  vocatur  conseqiientia. 

De  materia  ratlocinii.  Elementa  seu  causae  materiales,  quibus  coa- 
lescit  ratiocinium,  dividuntur  bifariam,  nimirum  in  elementa  mediata 
seu  remota  et  in  proxima  seu  immediata.  llla  constituuntur  per  tres 
notiones  seu  terminos,  qui  in  ratiocinio  reperiuntur  diversa  ratione 
dispositi :  haec  vero  sunt  tria  iudicia  seu  mentales  enuntiationes,  quae 
ex  tribus  terminis  diverso  modo  dispositis  elllorescunt.  Hinc  patet  cur 
Aristoteles  agens  de  tertia  mentis  operatione,  nempe  de  ratiocinio  vel 
de  syilogismo,  incipit  a  definitione  termini  et  enuntiationis  de  quibus 
nos  in  superioribus  tractatibus  egimus.  Terminus  quippe,  uti  sapienter 
notat  S.  Thomas,  spectari  potest  trifariam,  vel  secundum  quod  significat 
simplicem  conceptum,  vel  secundum  quod  est  pars  enuntiationis,  vel 
secundum  (juod  ex  tei'niinis  constituitur  ordo  syllogisticus  (1\  et  sic 
de  ipsis  agitur  in  libro  Praedicamentorum^  in  libro  Perihermenias^  et 
demum  in  libro  Priorum  Analyticorum. 

lam  vero  ad  ratiocinium  tres  termini  expostulantur;  scilicet  notio 
alicuius  subiecti,  notio  cuiusdam  praedicati,  de  quo  (|uaeritur,  an  illi 
subiecto  insit;  et  demum  tertia  quaedam  notio,  quacum  notiones  sub- 
iecti  et  praedicati  conferuntur.  Notiones  huiusmodi  vocantur  termini, 
quia,  uti  Albertus  M.  advertit,  in  illas  tamcjuam  in  ultimuni  terminum 
syilogismus  resolvilur  (2).  Noliones  de  quibus  quaeritur,  an  una  al- 
teri  insit,  dicunlur  termini  oxtremi  seu  extrema,  quorum  terminus 
denotans  subiectum  dicitur  minor  vel  extremum  minus;  qui  vero  prae- 
dicatum  denotat,  vocatur  maior,   cum  notio   praedicati   ut   plurimum 

(t)  Perihermen.  lib.  1,   loct.  1. 
(2)  Prior.  Analijl.  lil).  I,  cap.  1. 

latius  pateat  notione  subiecti;  tertia  vero  notio  dicitur  termimis  medms 
vel  absolute  medium,  tum  quia  in  comparatione  duarum  notionum  cum 
tertia  medium  locum  habere  intelhgitur,  tum  quia  intellectus  consen- 
sum  aut  pugnam  duarum  notionum  mediante  hac  tertia  cognoscit. 
((  Voco  medium,  inquit  Aristoteles,  quod  et  ipsum  in  aho,  et  ahud  in 
hoc  est,  quod  et  positione  ht  medium;  extrema  vero,  et  quod  ipsum 
in  aho  est,  et  in  quo  ahud  est ))  (1). 

Termini  extremi  ita  copulantur  cum  medio,  ut  tria  iudicia  resul- 
tent;  duo,  in  quibus  extrema  cum  medio  conferuntur,  et  tertium,  in 
quo  extremorum  consensus  vel  pugna  colligitur.  Tribus  his  iudiciis 
tres  respondent  enuntiationes  ea  manifestantes;  quai'um  illa,  in  qua 
extremum  maius  cum  medio  confertur,  dicitur  propositio,  altera  in 
qua  minus  extremum  comparatur  cum  medio  dicitur  assumptio;  ter- 
tia  demum,  in  qua  extrema  connectuntur,  dicitur  complexio.  Yoci- 
bus  apud  Scholasticos  usitatis  vocari  solent  propositio  maior,  propo- 
sitio  minor,  et  conclusio;  primae  duae  communi  nomine  dicuntur  etiam 
praemissae, 

Fundamentum  ratiocinii.  Postquam  Aristoteles  elemeuta  tum  re- 
mota  tum  proxima  ratiocinii  assignaverit  ac  deftniverit  (Prior.  Analyt, 
hb.  1,  cap.  l),  fundamentum  scrutatur  ac  proponit,  cui  tota  virtus  ra- 
tiocinandi  innititur.  Ouoniam  vero  ratiocinium  alterum  est  aiens,  alte- 
rum  negans,  pro  utroque  proprium  determinat  fundamentum;  nimirum 
principium  identitatis  pro  afhrmante,  et  principium  discrepantiae  pro 
negante.  Haec  duo  principia  vocantur  ab  Aristotele:  Dictum  de  omni, 
et  dictim  de  nullo,  quorum  primum  ita  declarari  potest:  Quidquid 
universaliter  distributive  affirmatur  de  aliquo  subiecto,  debet  affirmari 
de  omnibus  contentis  sub  eo,  et  secundum  hoc  pacto  declaratur :  Quid- 
quid  universaliter  distributive  negatur  de  aliquo  subiecto,  debet  negari 
de  omnibus  contentis  sub  eo.  ((  Dicimus  de  omni  piaedicari,  inquit 
Aristoteles,  quando  nihil  sit  subiecti  accipere,  de  quo  alterum  non  di- 
catur:  ac  de  nullo  consimiliter ))  (2).  Ratio  autem  in  promptu  est;  si 
enim  ahter  heret,  idem  simul  afhrmaretur  et  negaretur,  et  vicissim ; 
ideoque  idem  simul  esset  et  non  esset;  quod  est  duo  contradictoria 
esse  simul.  Ouare  elucei  principium  contradictionis  illud  extremum 
exhibere,  in  quod  omnis  ratiocinatio  tandem  resolvitur. 

SCHOLION.  De  prloribus  et  posterioribus  anaiyticis.  Aristoteles 
analyticos,  idest  resolutorios  vocavit  libros,  in  quibus  agit  de  ratioci- 
nio  sive  de  syllogismo,  eosque  bifai'iam  divisit  in  analytica,  priora,  et 

(1)  Ka?wCo  §8  {.leaov  |i£v  6  xal  avxb  ev  akhw  xai  aJJ.o  ev  totjto)  eaTiv,  o  >cai 
Tfi  'd-eoei  yivExai  ^eaov  •  axpa  8e  t6  atiTO  Te  ev  aA,A,cp  6v  xai  ev  o)  aAAo  eaTiv. 
Prior.  Analijt.  11  b.  I,  cap.  1. 

(2)  Prior.  Analiit.  lib.  T  cap.  1. 

analytica  posteriora.  Huius  tituli  et  divisionis  ratio  breviter  nobis  de- 
claranda  est.  Analysis  generatini  est  illa  operatio,  per  quam  aliquid 
complexuni  in  sua  principia  et  partes  revocatur.  Cum  autem  compo- 
situm,  quod  ad  sua  principia  et  elementa  reducitur,  possit  esse  vel 
aliquid  reale  vel  logicum,  hinc  duplex  analysis;  alia  realis,  quae  exer- 
cetur  circa  res,  quaque  maxime  utuntur  chimici,  qui  corpora  com- 
posita  vel  mixta  in  sua  elementa  resolvunt;  altera  intellectualis  seu 
logica,  qua  conceptus  seu  operatio  mentis  complexa  revocatur  ad  suas 
causas,  principia  vel  elementa,  ex  quibus  constat,  et  a  quibus  pendet. 
lam  vero  Aristoteles  in  quatuor  istis  libris  tradere  sibi  proposuit  faci- 
lem  tutumque  modum  scientiae  acquirendae,  quae  unice  habetur  per 
demonstrationem  seu  syllogismum  demonstrativum,  qui  est  syllogismus 
faciens  scire.  Quocirca,  ut  perfectam  huius  mentalis  operationis  maxi- 
meque  complexae  doctrinam  explicaret,  syllogismum  resolvit  in  enun- 
tiationes  et  terminos,  nempe  in  elementa  tum  proxima  tum  remota  ex 
quibus  coagmentatur.  Hinc  quatuor  libros  qui  de  syllogismo  pertractant. 
analyticog  idest  resolutorios  vocavit. 

Yerum  enim  syllogismus  demonstrativus,  qui  causat  perfectam 
scientiam  rei,  quique  proprie  dicitur  analyticus  seu  resolutorius,  con- 
siderari  potest  sub  duplici  respectu,  idest  ratione  formae  syllogisticae, 
et  ratione  materiae,  cui  illa  syllogistica  forma  applicatur.  luxta  dupli- 
cem  hanc  considerationem  habetur  duplex  resolutio:  altera  per  quam 
demonstratio  resolvitur  in  principia  formalia,  ex  quibus  pendet  neces- 
sitas  et  evidentia  consequentiae ;  altera  per  quam  demonstratio  resol- 
vitur  in  principia  materialia,  ex  quibus  pendet  evidentia  consequentis. 
Prima  vocatur  ab  Aristotele  resolutio  prior,  et  de  ipsa  tractat  in  duo- 
bus  libris  Priorum  Analyticoruni ;  altera  nuncupatur  resolutio  poste- 
rior,  et  de  ea  agit  in  duobus  libris  Posterioruni  Analyticoruni  (1). 
Hanc  duplicem  resolutionem  syllogismi  demonstrativi  sic  breviter  com- 
plexus  est  B.  Albertus  M. :  «  Nec  potest  esse  nisi  duplex  resolutio, 
scilicet  resolutio  rei  conclusae  in  principia  et  causas,  per  quas  con- 
cluditur,  et  syllogismi  collecti  iam,  et  constituti  in  principia  formalia : 
syllogismi,  in  quantum  syllogismus  est,  non  possunt  esse  nisi  duae 
resolutoriae  scientiae.  Secundum  rationem  autem  prior  est  resolutio  in 
formalia  syllogismi,  quam  rei  conclusae  in  principia  rei,  praecipue  in 
logica,  (juae  scientia  rationis  est  »  (2). 

Nostra  tractatio.  Ad  sufficientem  scientiam  de  tertia  mentis  ope- 
ratione  tirouibus  tradendam  aliqua  attingemus,  quae  Philosophus  in 
duobus  libris  de  prioribus  analyticis  explical,  idest  agemus  de  forma 
syllogismi,  explicantes  principia  formalia,  ex  quibus  necessario  et  evi- 
denter  dependet  consequentia.  Quae  autem  spectant  ad  demonstratio- 

(1)  Cf.  SiLVESTRUM  Maluum,  in  prooemio  Prior.  Analyt. 
^2)  Prinr.  Analyt.  lib.  I,  tract.  I,  cap.  I. 

nem,  idest  ad  syllogismum  applicatum  materiae  certae  et  necessariae, 
qui  est  causativus  scientiae,  ea  remiltemus  ad  alium  locum,  in  quo 
de  demonstratione,  et  descientia  per  ipsam  causata  disseremus,  ut  quae- 
stiones  faciliores  a  difliciiioribus  secernamus.  Et  quoniam  perfecta 
disposilio  terminorum  et  enuntiationum  ad  formam  syliogisticam  haben- 
dam  non  est  nisi  una,  quae  absolute  et  per  antonomasiam  dicitur 
syllogismus,  sed  imperfecta  potest  esse  multiplex,  ita  taraen,  ut  ad 
perfectam  reduci  valeat;  agendum  nobis  erit  tum  de  forma  perfecta 
syllogizandi,  tum  de  variis  formis  imperfectis,  et  de  modis  reducendi 
imperfectas  ad  perfectam.  Quod  ut  assequamur,  de  signo  externo  ra- 
tiocinii,  quod  vulgo  argumentum  vel  argumentatio  dici  soiet,  operae 
pretium  erit  tractatum  ingredi. 


ARTICULUS    II. 

DE   ARGUMENTATIONE   SEU    DE   SYLLOGISMO    ET    DE  EIUS  DIVISIONE. 

QUiD  ARGUWIENTATIO?  Tametsi  nomen  argumentationis  seu  ar- 
gumenti  non  raro  usurpetur  ad  significandum  ipsum  discursum  ratio- 
nis  de  notis  ad  ignota  manifestanda  (1),  ideoque  tertiam  mentis  ope- 
rationem  designet;  nihiiominus  communiori  usu  argumentatio  significat 
externam  expressionem  et  signum  sensibile  ratiocinii  seu  mentalis 
discursus.  Ouoniam  vero  ex  signo  utpote  nobis  magis  noto  facilius 
assequimur  cognitionem  rei  per  signum  expressae,  sic  per  doctrinam 
de  argumentatione,  prout  est  exterius  signum  perveniemus  melius  fa- 
ciliusque  ad  argumentationem  mentalem  declarandam.  Argumentatio 
itaque  generatim  definiri  solet:  Oratio  in  qua,  uno  dato,  aliud  con- 
sequitur;  uti:  Petrus  est  homo;  ergo  est  animal.  Vel  cum  Aristotele: 
Oratio  in  qua,  quibusdam  positis,  aliud  quid  a  positis  necesse  est 
contingere,  eo  quod  liaec  sint  (2).  Ad  argumentationem  rectam  tria 
potissimura  requiruntur;  1)  ut  conclusio  necessario  sequatur  ex  dispo- 
sitione  praeraissarum,  ita  ut  posita  tali  dispositione  in  quacumque  ma- 
teria  semper  sequatur:  hoc  autem  est  sequi  ratione  formae,  et  non 
ratione  raateriae;  2)  ut  conclusio  sit  enuntiatio  distincta  a  praemissis, 
quod  indicatur  per  verba  aliud  quid:  3j  ut  ^Q(\\{dX\iv  quia  haec  sunt, 
ita  ut  nihil  aliud  debeat  addi,  ut  conclusio  sequatur. 

Consequentja  ergo  potest  esse  vel  formalis,  vel  materialis.  Prima 
ea  est,  quae  sequitur  ratione  formae,  ita  ut  recta  sit  in  quacumque 
materia  ponatur.  Secunda   ex  adverso   dicitur  illa,  quae  sequitur  ra- 


(1)  QQ.  DD.  De  Ver.  q.  14,  a.  2  ad  9. 

(2)  Prior.  Analyt.  lib.  I,  cap.  I. 

tione  alicuius  materiae,  ita  ut  si  ad  aliam  transferatur  materiam  iam 
prava  evadit.  Ut  si  dicas:  Aliquis  homo  est  rationalis;  ergo  omnis 
liomo  est  rationalis:  huiusmodi  consequentia  valet  in  illa  materia,  quae 
est  necessaria.  At  si  transfertur  ad  materiam  contingentem,  iam  am- 
plius  non  tenet.  Velut  si  dicas:  iVliquis  homo  est  musicus;  ergo  omnis 
iiomo  est  musicus.  Unde  iiquet,  rectam  consequentiam  eam  esse,  quae 
habetur  ratione  formae,  cum  proprium  formae  sit  rem  constituere,  et 
distinguere  ab  aiiis.  Dicitur  autem  consequentia  hona  vel  recfa,  ef  non 
vera;  quia  consequentia  non  est  enuntiatio,  ad  quam  spectat  verum 
vel  falsum  secundum  quod  affirmat  vel  negat;  sed  est  connexio  illa- 
tiva  enuntiationis,  quae  si  adest,  dicitur  bona  et  recta  consequentia; 
si  desideratur,  dicitur  mala  ac  perversa  Quare  Philosophtis  agens  de 
argumentatione  seu  syUogismo  in  facto  esse,  idest  iam  constituto,  dis- 
serit  de  virtutibus  seu  potentiis  syilogismi,  et  de  impotentiis  seu  de- 
fectibus  eiusdem,  nimirum  de  iis,  quae  necessaria  sunt  ad  hoc,  ut  con- 
sequentia  sit  bona  et  recta,  et  de  iis,  quae  faciunt  consequentiam 
malani  et  pravam  (lib.  II  Prior.  Analijf.);  quod  idem  est,  ac  e\plicare 
tum  leges,  quae  regere  debent  syllogismum,  tum  fallacias  quae  syllo- 
gismum  reddunt  captiosum  ac  pravum. 

Divisiones  argumentationis  seu  syllogismi.  Prima  partitio,  de  qua 
meminit  Philosophus,  ea  est  qua  syllogismus  tribuitur  in  perfectum  et 
imperfectum.  Syllogismus  perfectus,  qui  absolute  dici  solet  et  proprio 
nomine  syllogismus,  iuxta  Philosophum  est:  Cui  nihil  addi  debet  praeter 
propositiones  assumpfas  non  soluni  ad  hoc  ut  conclusio  sequatur  ne- 
cessario;  sed  etiam  ad  hoc  ut  evidenter  appareat  conclusionem  sequi 
necessario.  Nimirum  qui  constat  tribus  propositionibus,  maiori,  nii- 
nori,  et  conclusione,  vel  duabus  praemissis  et  conclusione  ita  inter  se 
dispositis,  ut  ex  dispositione  terminorum  et  praemissarum  evidenter 
appareat  necessitas  conclusionis.  In  duabus  praemissis  extrema  conclu- 
sionis  comparantur  cum  medio  termino,  et  in  illatione  concluditur  iden- 
titas  vel  pugna  extremorum. 

Ex  hac  declaratione  cuique  manifestum  tit,  huiusmodi  argumen- 
tationcm  seu  syllogismum  esse  formam  perfectissimam,  quae  extrin- 
secus  manifestat  operationem  illam  mentis,  quae  vocatur  raliocinatio 
vel  mentalis  discursus;  cum  tres  propositiones  seu  enuntiationes,  quae 
in  syllogismo  reperiuntur.  adamussim  respondeant  operationibus  intei- 
lectus  discurrentis  ex  veritate  nota  ad  veritatem  ignotam.  Uti:  Omnis 
substantia  vivens  agit  immanenter.  Atqui  homo  est  substantia  vivens. 
Ergo  homo  agit  immanenter. 

Syilogismus  imperlectus  est:  Cui  licef  nihil  addi  debeaf  ad  lioc 
nf  concludaf;  tamen  ad  hoc  uf  evidenter  appareat  necessitas  conclu 
sionis,  debcf  aiiquid  addi^  quod  non  est  assumpfum  per  proposifiones(\)' 

(l)  Pror.  Anatyt.   lib.   I.  cap.   I. 

Nimirum  vel  qiiia  aliqua  propositio  non  est  assumpta  sed  subintel- 
ligitur,  vel  quia  in  propositionibus  assumptis  facienda  est  conversio 
propositionum,  vel  transpositio,  ut  appareat  conclusionem  se(|ui  ex  prae- 
missis.  Si  in  syilogismo  aliqua  praemissa  desideratur,  proprio  nomine 
dicitur  enthymemaj  idest  syllogismus  obfruncatus,  qui  lacile  reducitur 
ad  syllogismum  perfectum,  supplendo  propositionem  subintellectam.  Est 
ergo  enthymema  syllogismus  imperfectus. 

Secunda  partitio.  Syllogismus  tribuitur  secundo  in  deductivum  et 
inductivum.  Quandoquidem  mens  nostra  in  omni  discursu  progreditur 
a  veritate  nota  ad  veritatem  ignotam,  duplici  via  potest  unam  veri- 
tatem  ex  alia  elicere;  vel  enim  ex  aliqua  verilate  universali  per  in- 
tellectum  abstracta  eruit  veritatem  aliquam  particularem,  quae  in  illa 
virtualiter  et  confuse  continebalur,  et  tunc  habetur  mentalis  deductio, 
quae  extrinsecus  exprimitur  per  orationem,  quae  vocari  solet  syllogi- 
smus  deductivus,  vel  simpliciter  syllogismus;  vel  conlra  discursus 
incipit  ab  experientia  sensibili,  et  a  singularibus,  et  ex  proprietatibus 
quas  cognoscimus  et  experimur  pluribus  singularibus  convenire,  con- 
cludit  proprietates  illas  in  universum  omnibus  individuis  illius  speciei 
tribui  clebere,  et  tunc  ex  quibusdam  particularibus  per  experientiam 
cognitis  progreditur  ad  aliquid  universale,  et  sic  habetur  mentalis  in- 
ductio.  Oratio  autem  illa  manifestans  extrinsecus  vocatur  syllogismus 
inductivus,  vel  simpliciter  inductio,  ad  quam  reducitur  exemplum,  quod 
est  inductio  imperfecta. 

Quocirca  quatuor  potissimum  sunt  argumentandi  species,  idest 
syllogismus^  enthymema,  inductio,  exemplum,  quarum  syllogismus  est 
species  perfectissima,  aliae  vero  sunt  plus  minusve  imperfectae.  Quae 
cum  ita  se  habeant,  primum  disseremus  de  syllogismo,  idest  de  argu- 
mentatione  deductiva,  et  deinde  de  inductione.  In  hoc  capite  ergo  age- 
mus  de  syllogismo  quoad  formam  spectato,  idest  de  iis  quae  requi- 
runtur  ad  legitimam  consequentiam,  quae  necessariura  nexum  dicit 
consequentis  cum  praemissis  vel  cum  antecedente,  et  praescindit  a 
veritate  vel  falsitate  propositionum,  ita  ut  consequens  possit  esse  verum, 
quio  cum  antecedente  connectatur;  et  ex  adverso  accidere  possit,  ut 
consequens  connectatur  cum  antecedente,  et  tamen  utrumque  sit  fal  • 
sum.  Notandum  tamen,  si  consequentia  legitima  est,  ex  vero  antece- 
denti  sequi  verum  consequens,  quia  ex  vero  non  sequitur  nisi  verum. 
At  si  consequens  est  verum,  non  inde  deducitur  antecedens  esse  quo- 
que  verum,  cum  ex  falso  possit  per  accidens  sequi  veruni;  uti:  Omnis 
substantia  est  vivens;  ergo  homo  est  vivens. 

Forma  ergo  syllogismi  respicit  dispositionem  terminorum  et  pro- 
positionum,  et  quia  dispositio  terminorum  dicitur  figura,  et  dispositio 
propositionum  dicitur  modus,  loquendum  nobis  erit  de.figuris  et  modis 
syllogismi. 

ARTICULUS  III. 

DE    FIGIRIS    ET    MODIS    SYLLOGISMI. 

QUID  FIGURA?  Nomine  figurae  intelligitur:  Artificiosa  dispositio 
terminorum  in  praemissis  secundum  praedicationem  et  subiectionem, 
ex  qua  necessario  seqnatur  conclusio. 

Quotuplex  figura?  Figura  syllogismi  est  triplex;  nam  uti  rite  ar- 
gumentatur  Philosopluis  (1).  in  omni  syliogismo  qui  fit  per  medium 
copulatum,  ita  diversimode  in  praemissis  disponi  possunt  termini.  ut 
medius  terminus  semel  agat  praedicatum  et  semel  subiectum,  et  ha- 
bebitur  prima  figura :  vel  bis  agat  praedicatum,  et  habebitur  secunda 
figura:  vel  demum  bis  agat  subiectum,  et  habebitur  tertia  figura.  Cum 
praeter  has  dispositiones  terminorum  in  praemissis  nuila  alia  possibilis 
sit,  liquet  tres  tantum  figuras  syllogismi  esse  possibiles.  cc  Si  enim  me- 
dium,  inquit  S.  Thomas,  in  una  propositione  subiicitur,  et  in  altera 
praedicatur,  dicitur  esse  prima  figura;  et  merito,  quia  tunc  medium 
vere  est  medium,  quia  sapit  naturam  utriusque  extremi,  scilicet  sub- 
iecti  et  praedicati.  Si  vero  medium  in  utraque  propositione  praedicatur, 
dicitur  esse  secunda  figura;  quia  licet  medium  non  sit  vere  medium 
sapiens  naturam  subiectionis  et  praedicationis;  tamen  quia  dignius  est 
praedicari  quam  subiici,  ideo  haec  figura  secundum  locum  tenet.  Si 
vero  medium  in  utraque  proposilione  subiicitur,  dicitur  tertia  ligura 
et  ultima.  Plures  figurae  non  possunt  esse,  quia  tres  termini  in  dua- 
bus  propositionibus  non  possunt  pluries  variari.  Unde  versus  pervul- 
gatus : 

Sub  prae  prima,  sed  allera  bis  prae.  tertia  bis  sub    '2). 

Idest  in  prima  fi^ura  medius  terminus  semel  subiicitur,  et  semel  prae- 
dicatur;   in  secunda  figura   bis  praedicatur;   in  tertia   bis  subiicitur. 

His  tribus  liguris  ab  Aristotele  probatis  quartam  addidil  apud 
Averroem  Galenus,  nimirum  primam  iiguram  indirecte  concludenlem. 

Conclusio  indirecta  dicitur  quando  termini  conclusionis,  idest  sub- 
iectum  et  praedicatum,  occupant  diversum  locum  ac  occupabant  in 
praemissis,  iia  ut  praedicatum  conclusionis  luerit  subiectum  in  prae- 
missis,  et  vicissim.  Hoc  autem,  uti  patet.  in  prima  ligura  dumtaxat 
contingere  potost.  Verum  an  prima  figura  indirecte  concludens  dicenda 
sit  nova  ligura  tribus  addita,  logici  certant,  et  res  non  videtur  tanti, 
ut  in  (juaestione  agitanda  ac  dirimenda  immoremur. 

(1)  Prior.  Anah/t.  lib.  1,  cap.  XXXlll.   n.  8  et  i. 

(2)  Opusc.  48,  tract.  de  syUoq.  cap.  IV. 

Quid  modus  syllogismi?  Modusest:  Dispositio  propositionum  se- 
cundiim  quantitatem  et  qualitatem.  Qua  ex  (lennilione  clare  eruitur 
in  qualibet  figura  modos  esse  sexdecim.  Nam  quantitas  propositionum 
potest  variari  quatuor  modis.  Aut  enim  iitraque  praemissa  est  univer- 
salis,  aut  utraque  particularis,  aut  prima  univcrsalis  et  secunda  par- 
ticularis,  vel  e  converso  prima  particularis  et  secunda  universalis. 
Simililer  qualitas  variatur  quatuor  modis:  nam  vel  utraque  est  affir- 
mativa,  vel  utraque  negativa,  vel  prima  aflirmativa  et  secunda  nega- 
tiva,  vel  e  converso  prima  negativa,  et  secunda  affirmativa.  Ouare 
miscendo  variationes,  quae  dimanant  ex  diversa  quantitate  cum  varia- 
tionibus,  quae  fluunt  ex  diversitate  qualitatis,  in  qualibet  figura  resullant 
sexdecim  modi;  et  cum  figurae,  si  ratio  habeatur  illius,  quae  concludit 
indirecte,  sint  quatuor,  consequitur  tandem  omnes  modos  syllogismi 
esse  sexaginta  quatuor.  Verum  ex  his  non  omnes  ad  concludendum 
sunt  utiles,  sed  solum  novemdecim,  cum  reliqui  contra  leges  syllogismi, 
quas  paulo  post  exponemus,  aperte  peccent. 

Modi  utiles,  quorum  quatuor  pertinent  ad  primam  figuram  dire- 
ctam,  quinque  ad  eamdem  indirectam,  quatuor  ad  secundam,  et  sex 
ad  tertiam,  his  versiculis  a  logicis  exprimi  solent: 

la  fig.a  Barbara,  Celarent,  Darii,  Ferio,  (Indir.^)   Baralipton. 

Celantes,  Dabitis,  Fapesmo,  Frisesomoruni, 

2ii  fig.a  Cesare,  Caraestres,  Festino,  Baroco.  (3^  fig.^)  Darapti, 

Felapton,  Disamis,  Datisi,  Bocardo,  Ferison. 

Revocanda  in  memoriam  significatio  vocalium  A,E,J,0,  decla- 
rata  his  versiculis: 

Asserit  A,  negat  E,  verum  generaliter  ambo. 
Asserit  /,  negat  0,  sed  particulariter  ambo. 

Nimirum  A  significat  universalem  affirmativam:  ^  universalem 
negativam.'  /  particularem  aflii-mativam:  0  particularem  negativam. 
Hinc  in  singulis  dictionibus,  quae  singulos  modos  exprimunt,  vocalis 
primae  syllabae  significat  quantitatem  et  qualitatem  maioris:  vocalis 
secundae  syllabae  quantitatem  et  qualitatem  conclusionis.  Aliae  syllabae 
quae  sequuntur,  sunt  vel  ad  complementum  vocabuli,  vei  ad  indican- 
dam  conversionem  quae  fieri  debet,  ut  syllogismus  ex  una  figura  re- 
ducatur  ad  aliam,  uti  mox  explicabimus.  Ouare  syllogismus  in  Bar- 
bara  constat  ex  tribus  universalibus  affirmativis:  in  Celarent  constat 
ex  maiori  universali  negativa,  minori  universali  affirmativa,  et  con- 
clusione  universali  negativa,  et  ambo  sunt  syllogismi  directi  priraae 
figurae. 

Quod  omnes  novemdecim  modi  concludant  necessario,  demon- 
stratur  sic  a  posteriori.  Aliqui  modi  dicuntur  necessario  concludere 
cum  numquam  per  illos  ex  praemissis  veris  infertur  conclusio  falsa. 

lam  vero  in  memoratis  novemdecim  modis  numquam  ex  praemissis 
veris  sequitur  falsa  conclusio,  nam  ab  Aristotele  usque  ad  nos  num- 
quam  huiusmodi  casus  obtinuit.  Ergo  omnes  novemdecim  modi  sunt 
utiles  ad  concludendum  necessario. 

Ex  adverso  probatur  etiam  a  posteriori  rellquos  quinque  et  qua- 
draginta  modos  esse  inutiles.  Omnes  quippe  modi  argumentandi  in 
qiiibus  ex  praemissis  veris  quandoque  sequitur  conclusio  falsa,  dlcendi 
sunt  inutiles  et  peccantes  contra  leges  bonae  consequentiae.  Atqui  omnes 
quadraginta  qulnquc  modi  sunt  tales,  ut  ex  praemissis  veris  sequatnr 
quandoque  conclusio  falsa,  uti  videre  est  in  exemplis  quae  a  summu- 
listis  citari  solent.  Ergo  memorati  quadi-aginta  quinque  modi  sunt  inu- 
tiles  ad  concludendum. 

Verum  non  erit  inutile  cum  Aristotele  a  priori  demonstrare  no- 
vemdecim  modos,  quos  supra  enumeravimus,  esse  omnino  utiles  ad 
concludendum;  quod  ut  assequamur,  tria  cum  ipso  Stagirita  efficiemus 
in  sequenti  articulo;  nimirum:  1)  afferemus  duo  principia  regulativa 
cuiuslibet  boni  syllogismi;  2)  demonstrabimus  haec  principia  evidenter 
salvari  in  quatuor  modis  primae  figurae  directe  concludentis;  3)  re- 
liquos  alios  modos  ad  primos  illos  quatuor  rite  reduci,  ideoque  et  ipsos 
concludere. 


ARTICULLS  IV. 

DEMONSTRATLR    A    PRIOUI    NOVEMDECIM    MODOS 
BENE    ET    ^ECESSARIO    COXCLLDERE. 

PRINCIPIA  REGULATIVA  SYLLOGISMI.  Quilibet  syllogismusregu- 
latur  altei'utro  principio  cx  his  duobus,  cui  innititur,  idest  dictum  de 
omni,  dirtum  de  nullo,  uti  demonstravimus  in  primo  articulo,  expli- 
cando  haec  principia.  Quare  illi  modi  evidenter,  perfecte  et  necessario 
concludunt,  in  quihus  evidenter,  et  perfecte  salvantur  haec  principia; 
ex  adverso  illi  imperfecte  concludunt,  et  dicuntur  modl  imperfecti,  in 
quibus  imperfecte  et  non  ita  evidenter  memorata  principia  salvantur. 
lamvero  in  quatuor  modis  primae  figurae  directe  concludentis  evidenter 
et  perfecte  salvantur  illa  duo  princi|)ia. 

Et  re  vera  sumatur  hic  syllogismus  (|ui  a|)pellatur  in  Jhirbara: 
Omne  animal  est  rivens.  Atqui  omnis  homo  est  animal.  Ergo  omnis 
homo  est  rivens. 

In  maiori  (juippe  vivens  dicitur  de  omni  animali;  sed  dici  de  omni 
animali  signilicat  nihil  posse  sumi  quod  sit  animal  et  non  sit  vivens 
ex  principio:  Dictum  de  omni.  Ergo  cum  sumalur  omnem  hominem 
esse  animal,  necesse  est,  ut  omnis  liomo  sil  vivens. 

Similiter  sumatur  hic  syliogismus  qui  est  in  Celarent.  Nulhm 
animal  est  planta.  Atqiii  omnis  homo  est  animal.  Ergo  nullus  homo 
est  planta. 

In  maiori  significatur  niliil  posse  sumi,  quod  sit  animal  cle  quo 
non  negelur  planta.  Sed  sumitur  in  minori  omnem  hominem  esse  animal. 
Ergo  sequilur  ut  de  omni  homine  negetur  planta.  Ergo  suppositis 
principiis:  dictum  de  omni  et  dictum  de  nullo,  et  dispositis  terminis 
secundum  modos  proxime  expiicatos  tit  syllogismus,  idest  oratio  in 
qua  positis  praemissis,  necessario  sequitur  conclusio  propter  ipsam 
dispositionem  praemissarum  et  terminorum,  idest  syllogismus  perfe- 
ctus  (1). 

Ouod  a  nobis  dictum  est  de  syllogismis  in  Barbara  et  Celarent, 
eodem  iui-e  dici  potest  de  syllogismis  in  Darii  et  Ferio,  quorum  pri- 
mus  esset:  Omne  rationale  est  risibile.  Atqui  aliqiiod  animal  est  ra- 
tionale.  Ergo  aliquod  animal  est  risibile.  Secundus  vero  esset :  Nullus 
equus  est  risibilis.  Atqui  aliquod  animal  est  equus.  Ergo  aliquod  ani- 
mal  non  est  risibile.  Dicendum  ergo  est  cum  Aristotele  omnes  quatuor 
modos  primae  figurae  esse  syllogismos  perfectos,  et  per  illos  probari 
posse  omnia  problemata;  nam  in  illis  nihil  aliud,  praeter  praemissas 
assumptas,  requiritur,  ut  appareat  necessitas  conclusionis;  in  maiori 
enim  dicitur  praedicatum  de  onini  vel  nullo,  et  in  minori  sumitur 
aliquid  universaiiter,  vel  particulariter  sub  omni  vel  nullo.  Porro  omne 
problema  est  propositio  vel  universalis  affirmativa,  vel  universalis  ne- 
gativa;  iterum  vel  particularis  affirmativa,  vel  particularis  negativa. 
Cum  vero  singuli  ex  quatuor  modis  probent  singulas  ex  quatuor  dictis 
propositionibus,  liquet  omnia  problemata  probari  posse  ex  illis  quatuor 
modis,  et  consequenter  omnes  alios  modos  imperfecte  probantf^s  ad  illos 
quatuor  perfectos  reduci  posse  (2),  uti  ex  dicendis  patebit. 

Reductio  modorum  imperfeotorum  ad  perfectos.  Ouatuor  modi  pri- 
mae  figurae  et  non  alii  dicendi  sunt  perfecti;  nam  in  illis  dumtaxat 
termini  suo  loco  collocantur  et  naturam  suam  constanter  servant.  Me- 
dius  quippe  terminus  inter  extreraa  ponitur,  et  officio  fungitur  subiecti 
et  praedicati,  et  extrema  eumdem  locum  servant  in  praemissis  et  in 
conclusione,  quod  in  nulla  alia  contingit  figura.  His  accedit  quod,  uti 
Aristoteles  notavit,  prima  figura  ad  scientiam  capessendam  sit  omnium 
accommodatissima  (3).  Nam  ille  syllogismus  prae  ceteris  scientiam  ge- 
nerat,  cuius  conclusio  est  affirmativa  et  universalis,  cum  et  natura  rei, 
quae  cognosci  debet,  sit  universalis,  et  insuper  negatio  non  quid  sit 
res,  sed  quid  non  sit  patefaciat.  Porro  in  sola  prima  figura  conclusio 

(1)  Prior.  Analyt.  lib.  I,  cap.  V,  a  n.  l  ad  o. 

(2)  Prior.  Analyt.  lib,  I,  cap.  Y,  u.  17. 

(3)  Prior.  Analyt.  lib.  I,  cap.  XIV. 

esse  potest  affirmativa  et  universalis  (1).  Ergo  prima  figura  ad  scien- 
tiam  progignendam  ceteris  praestat,  et  ideo  perfectissimum  complecti- 
tur  syllogismum.  Ouare  cum  omne  imperfectum  in  suo  quolibet  genere 
ad  perfectum  revocetur,  Aristoteles  et  post  eum  Scholastici  regulas 
tradiderunt,  quibus  mediantibus  syllogismi  imperfecti  sed  utiles  redu- 
cantui-  ad  perfectos. 

Reductio  duplex,  directa  et  indirecta.  Reductio  syllogismi  imper- 
fecti  ad  perfectum  lit  dupliciter,  nempe  directe  et  indirecte.  Reductio 
directa,  quae  dicitur  etiam  ostensiva^  est  illa  in  qua  syllogismus  im- 
perfectus  revocatur  ad  perfectum  vel  per  solam  conversionem,  vel  per 
conversionem  simul  et  mutationem  premissarum,  ita  ut  maior  migret 
in  locum  minoris,  et  vicissim,  quia  solum  haec  reductio  ostendit  posse 
ita  clarius  disponi  praemissas,  ut  evidenter  innotescat  syllogismum  inniti 
principio:   Dictum  de  omni^  vel :  Dictum  de  nullo. 

Reductio  indirecta,  quae  dicitur  etiam  per  impossihile,  tunc  ha- 
betur  cum  ex  contradictoria  illationis,  quam  negat  adversarius,  osten- 
datur  sequi  contradictoriam  alicuius  praemissae,  quam  ipse  concessit. 
Hoc  autem  clare  probat  modum  illum  habere  virtutem  illativam, 
quippe  huiusmodi,  ut  concessis  praemissis  nequeat  negari  eius  illatio. 
Licet  haec  reductio  indirecta  extendi  possit  ad  omnes  modos  imper- 
fectos,  quia  in  omni  modo  utili,  in  quo  negatur  illatio,  debet  concedi 
contradictorium  eius  quod  negatur,  et  sic  ex  contradictoria  concessa 
et  altera  praemissa  concessa  sequitur  contradictoria  alterius  praerais- 
sae,  quae  est  etiam  concessa.  Nihilominus  duo  modi  dicuntur  specia- 
liter  reduci  per  impossibile^  quia  reductionem  directam  non  patiuntur: 
et  isti  sunt  Baroco  et  Bocardo.  Propositiones  quippc  quibus  constant 
cum  sint  vel  universales  affirmativae,  vel  particulares  negativae,  con- 
verti  utiliter  nequeunt.  Nam  universalis  atllrmativa  convei'titur  per 
accidens,  ideoque  in  particularem,  ex  qiia  conversione  resultant  duae 
praemissae  particulares:  particularis  negativa  convertitur  per  conlra 
positionem. 

Reductio  tredecim  aliorum  modorum.  Directa  reductio  aliorum 
raodorum  ad  quatuor  perfectos  primae  ligurae  peragitur  hoc  pacto. 
Quilibet  modus  imperfectus  reduci  debet  ad  illum  modum  primae  fi- 
gurae,  qui  ab  eadem  consonante  incipit.  Sic  Baralipton  reducitur  ad 
Barbara,  Cesare  et  Camestres  ad  Celarent^  Festino  ad  Ferio,  Datisi 
ad  Darii.  Tres  consonantes  S,  P,  31,  quae  sequuntur  tres  primas  vo- 
cales  signilicantes  tres  propositiones,  quibus  componitur  syllogismus, 
indicant  modum  faciendi  reductionem.  Nam  5  indicat  propositionem 
a  praevia  vocali  signilicatam  esse  convertendam  simpliciter:  P,  esse 
comGvieiKhm  per  accidens:  31  (knoVM  mutandas  esse  loco  praemissas. 
Ouod  si  in  mediis  vel  postremis  syllabis   C  rej)eriatur,  id  demonstrat 

(1)  S.  Thom.   Poster.  Analyt.  lib.  I.  lect.  8. 

ad  reductionem  per  impossibile  esse  conlugiendum,  uli  in  Baroco  et 
Bocardo. 

Haec  omnia  memoriae  gratia  duplici  versiculo  sic  clauduntur: 

5  vult  simpliciter  verti,  P  vero  per  accid. : 
M  vult  mutari :   C  per  impossibile  duci, 

Quare,  ut  res  exemplo  illustretur,  in  voce  artiticiosa  Fapesmo, 
F  indicat  modum  liunc  reducendum  esse  ad  Ferio.  P  denotat  maio- 
reni  convertendam  esse  per  accidens.  S  declarat  minorem  converten- 
dam  esse  simpliciter.  Et  quoniam  in  ea  voce  invenitur  litera  31,  hoc 
argumento  est,  praemissas  debere  mutare  sedem  quam  occupant.  Quae 
cum  ita  liabeant,  merito  B.  Aibertus  M.,  expositis  reductionibus  syllo- 
gismorum  secundae  et  tertiae  figurae  ad  syHogismos  primae,  quae  sola 
perfecta  est,  ait:  (c  Adhuc  autem  ex  praeinductis  manifestum  est,  quo- 
niam  imperfecti  syllogismi  perficiuntur  per  primam  figuram,  quae  sola 
perfecta  est  in  seipsa,  per  dici  de  omni  et  dici  de  nullo  ))  (1). 


ARTICULUS  Y. 

DE     LEGIBUS    SYLLOGISMI. 

RES  TRACTANDA  DETERMINATUR.  Tota  virtus  ac  conveniens 
structura  syllogismi  formaliter  spectati  in  eo  sita  est,  wt  consequens 
rite  copuletur  ac  connectatur  cum  antecedente  seu  cum  pi-aemissis, 
quae  connexio  vulgo  nominari  solet  consequentia ;  ideoque  leges  quae 
bonam  rectamque  consequentiam  dirigunt  eae  sunt,  quae  faciunt  syl- 
logismum  utilem  et  perfectum,  si  omnes  serventur,  vel  inutilem  vel 
saltem  imperfectum,  si  violentur.  Yerum  enim  principium  universale 
et  fundamentum  bonae  consequentiae,  ad  quod  cetera  reducuntur,  illud 
est,  nimirum :  Non  potest  in  bona  consequentia  dari  antecedens  verum 
et  consequens  falsum ,  sed  si  antecedens  est  verum,  etiam  consequens 
erit  verum,  quod  immediate  reducitur  ad  principium  de  contradicto- 
riis:  Idem  non  potest  simul  esse  et  non  esse.  Nam  ratione  connexionis 
quam  veritas  consequentis  habet  cum  veritate  antecedentis,  si  con- 
sequens  est  falsum,  trahit  ad  se  etiam  antecedens ;  quia  consequens  est 
quasi  pars  quaedam  et  aliquid  antecedentis.  Si  ergo  consequens  est 
falsum,  et  antecedens  est  verum,  tunc  antecedens  erit  verum  in  se  et 
falsum  propter  connexionem  cum  consequenti  falso,  quod  est  eius  pars. 
Idcirco  si  ex  antecedenti  vero  concluditur  consequens  falsum,  antece- 
dens  erit  simul  absolute  verum,  et  partim  falsum,  idest  non  absolute 


(1)  Prior.  Analyt.  lib.  I.  tract.  11.  cap.  IV 

verum;  (|ii()(l  est  (liio  pugnantia  et  contradictoria  esse  simul  vera  {V. 
Ouare  omnes  regulae,  ({uae  circa  rectitudinem  syllogismi  statuuntur, 
eo  spectare  debent,  ut  hoc  fundamentale  principium  bonae  consequen- 
tiae  in  tuto  collocetur,  nibil({ue  contra  ipsum  efficiatur.  Operae  pretium 
ita({ue  erit  has  leges  recensere,  quae  si  serventur,  syllogismus  erit  re- 
ctus  quoad  vim  inferendi  seu  bonae  consequentiae. 

Quot  leges  syllogismj?  Leges  quibus  regitur  syllogismus  ad  hoc 
ut  rite  concludat,  idest  ut  bonitas  consequentiae  tutetur,  diversimode 
numorantur  a  logicis;  sed  vulgo  reducuntur  potissimum  ad  octo.  Si 
hae  rite  serventur,  syllogismus  erit  concludens;  ex  adverso,  si  aliqua 
ex  his  violetur,  vis  illativa  infringetur,  et  bonitas  consequentiae  desi- 
derabitur  in  sylloglsmo.  Xos  leges  huiusmodi  numerabimus,  et  breviter 
eas  necessarias  esse  ostendemus. 

Dialectici  ad  memoriam  iuvandam  illas  sequentibus  versiculis  con- 
cluserunt: 

Terminus  csto  triplex:  niaior,  mediusque  minorque. 
Latius  hos,  quam  praemissae  conclusio  non  vult. 
-Nequaquam  medium  capiat  conclusio  oportet. 
Aut  semel  aut  iterum  medius  generaliter  esto. 
Utraque  si  praemissa  oeget,  nihil  inde  sequetur. 
Ambae  affirmantes  nequeunt  generare  negantem. 
Nil  scquitur  geminis  ex  particularibus  unquam. 
Peiorem  sequitur  sempcr  conclusio  partem. 

SINGULAE  LEGES  DECLARANTUR  ET  DEMONSTRANTUR. 

P  Lex  est:  Termini  in  syllogisino  non  dehent  esse  plures  quani 
fres.  Nam  cum  tota  vis  ratiocinii  ideoque  et  syllogismi  in  eo  sit,  ut 
duo  extrema  conclusionis  in  praemissis  com{)arentur  cum  medio  ter- 
mino,  ut  eorum  convenientia  vel  pugna  deprehendatur,  patet  unum 
syllogismum  unumque  discursum  mentis  non  posse  constare  nisi  tribus 
terminis:  Dixi  unum  syllogismum;  nam,  uti  rite  argumentatur  Philo- 
so{)hus  hanc  regulam  demonstrans,  nulla  ratiocinatio  in  qua  vel  pro- 
batur  eadem  conclusio  per  plura  media,  vel  probantur  plures  conclu- 
siones,  est  syllogismus  unus.  Sed  omnis  ratiocinalio,  (juae  habet  plures 
terminos  ({uam  tres,  vel  probat  eamdem  conclusionem  per  plura  media, 
vel  probat  plures  conclusiones.  Ergo  nulla  rali(»cinatio  habens  plures 
terminos  ({uam  ties  est  syllogismus  unus  (2).  Adverte  tamon  quartum 
lerminum  saepe  in  syllogismo  lalentem  esse,  puta  si  terminus  medius 
in  praemissis  aequivoce  sumatur.  Huiusmodi  est  syllogismus  apud  Se- 
necam :  Mns  esl  sijllaba.  Sed  sjjllaha  caseum  non  rodit.  Ercjo  mus  non 
rodit  caseum. 

(1)  Cf.  AmsT.  Prior.  Anahjt.  lil).  I,  cap.  ultimo. 
(•2)  Prior.  Anahjt.   lil).  1,  cap.  XXV. 

2»  Lex  est:  Niillus  terminus  lafiiis  sumatur  in  conclusione  quam 
in  praemissis.  Nam  si  in  conclusione  aliquid  invenitur,  quod  non  est 
in  praeniissis,  illud  ex  praemissis  deduci  non  potest;  ideoque  connexio 
inter  antecedens  et  consequens  necessaria  ad  jjonam  consequentiam 
adesse  non  poterit.  Conclusio  quippe  a  praemissis  etlici  non  potest,  si 
in  ipsis  totali.ter  non  contineatur.  Adde  quod  terminus  sumptus  latius 
et  pressius  aequivaleret  duobus  contra  primam  regulam. 

3'''  Lex  est:  Medius  termimis  conclusionem  ingredi  nequit.  Etenim 
natura  mentalis  discursus  et  structura  syllogismi  eum  extrinsecus  ex- 
primentis  expostulal,  ut  in  conclusione  affirmetur  vel  negetur  conve- 
nientia  extreinorum  cognita  ex  comparatione  eorumdem  cum  medio 
termino  in  praemissis  facta.  Ergo  medius  terminus  in  utraque  prae- 
missa  sedem  liabet;  non  vero  in  conclusione. 

4^  Lex  est:  Medius  terminus  salteni  in  una  praemissa  universa. 
liter  debet  sumi.  Si  enim  medius  terminus  in  utraque  praemissa  su- 
mitur  particulariter,  idest  ex  parte,  non  est  unus,  sed  re  duplex,  et 
sic  in  syllogismo  erunt  quatuor  termini  contra  primam  legem.  Termi- 
nus  vero  universaliter  sumptus  est  vel  subiectum  propositionis  univer- 
salis,  vel  praedicatum  propositionis  negantis.  Contra  hanc  regulam 
peccat  syllogismus:  Planta  est  vivens.  Animal  est  vivens.  Ergo  animal 
est  planta,  Vivens  enim  neque  in  maiori,  neque  in  minori  distri- 
buitur. 

B^  Lex  est :  Ex  utraque  praemissa  negante  tiulla  sequitur  con- 
clusio.  In  hoc  quippe  casu  medius  terminus  cuni  nullo  extremo  con- 
venit;  et  cum  hoc  contingit,  niliil  inde  de  convenientia  vel  |)ugna  ex- 
tremorum  inferri  valet,  cum  medius  non  sit  eorum  mensura,  uti  do- 
cuimus  agentes  de  natura  ratiocinationis  (1). 

6''  Lex  est:  Ex  utraque  praemissa  aiente  nequit  inferri  con- 
clusio  negans.  Nam  si  utraque  praemissa  atfirmat,  id  argumenlo  est 
medium  terminum  convenire  cum  duobus  extremis.  Unde  colligitur 
duo  extrema  inter  se  convenire,  ideoque  conclusionem  esse  debere 
affirmativam.  Aliis  verbis  proponitur  liaec  regula  ab  Aristotele  docente 
conclusionem  non  posse  esse  ab  utraque  praemissa  dissimilem:  ccMa- 
nifestum  est  quod  in  omni  syllogismo  aut  utrasque  aut  alteram  pro- 
positionem  similem  necesse  fieri  conclusioni  »  (2). 

l""  Lex  est :  Ex  duabus  praemissis  particularibus  niliil  concludi- 
tur.  Nam  si  ambae  praemissae  sunt  negantes,  tunc  violatur  regula 
quinta:  si  ambae  sunt  affirmantes,  tunc  medius  terminus  erit  semper 
particularis,  contra  regulam  quartam.  Si  una  erit  affirmans,  et  altera 
negans,  tunc  conclusio  latius  patebit  quam  praemissae,  contra  regulam 
secundam.  In  hac  quippe  hypothesi  cum  conclusio  sit  negans,  in  prae- 

(1;  Prior.  Analyt.  lib.  1,  cap.  XXIV. 
(2)  Prior.  Analyt.  loc.  cit.  n.  3. 

missis  diio  terraini  debent  esse  universales;  nimiruni  medius,  qui  sal- 
tem  in  alteruira  universalis  esse  debet,  et  maior  qui,  cum  sit  attri- 
butum  conclusionis  negantis,  est  universalis.  lam  vero  in  duabus  par- 
ticularibus,  quarum  una  est  affirmans,  altera  negans,  unus  terminus 
solum  est  universalis,  nempe  attributum  negantis.  Ergo  conclusio  latior 
foret  praemissis.  Aristoteles  hanc  reguiam  sic  demonstrat.  Si  nulla  prae- 
missa  est  universalis  aut  non  fit  syllogismus  concludens  ullam  conclu- 
sionem,  aut  non  concludit  conclusionem  intentam,  aut  probat  idem  per 
idem.  Sed  haec  omnia  repugnant  recto  syllogismo.  Ergo  saltem  una 
praemissa  universalis  necessaria  est  in  syllogismo  (1).  Maiorem  probat 
duobus  exemplis,  quorura  alterura  ex  comraunibus,  alterum  ex  niathe- 
maticis  petitur.  Sub  hac  regula  non  continentur  enuntiationes  singu- 
lares,  quae  instar  universaliura  habentur,  cum  in  ipsis  subiectum  su- 
matur  secundum  totam  extensionem.  Legitima  sane  est  haec  argumen- 
tatio :  Cicero  fuit  eloquentissimus.  Sed  Cicero  fuit  Arpinas.  Ergo  aliquis 
Arpinas  fuit  eloquentissimus. 

8^  Lex  est:  Conclusio  sequitur  deteriorem  partem.  Nimirum  si 
aliqua  praemissa  erit  particularis,  sirailiter  et  conclusio  particularis 
erit;  iterum,  si  aliqua  praemissa  erit  negans,  et  conclusio  quoque  ne- 
gativa  erit. 

Ratio  huius  regulae  est,  quod  cum  praemissae  sint  causa  conclu- 
sionis,  extrema  nequeunt  in  conclusione  alio  modo  copulari.  quara  quo 
in  praemissis  cum  raedio  coniuncta  sunt:  quare  si  in  raaiori  aut  in 
minori,  vel  ex  parte,  vel  negative  coniuncta  sunt  cum  medio,  nequeunt 
in  conclusione  vel  universe,  vel  affirmative  coniungi.  Hinc  merito  docet 
Aristoteles,  conclusionem  universalem  non  posse  inferri,  nisi  omnes 
praemissae  sint  universales  (2). 

Unica  lex  recentiorum  quorumdam.  Recentes  quidara  logici  puta- 
verunt  omnes  syllogismi  leges  revocari  posse  ad  hanc  unicam  ab  au- 
ctore  Artis  cogitandi  traditam  (3)  et  quae  sic  efferri  potest:  Sijllogi- 
smus  simplex  recte  concludens  dicendus  est,  si  altera  praemissarvm 
conclusionem  contineat,  altera  hoc  declaret.  Priraa  piaemissa  dicitur 
continens,  altera  vocatur  declarans. 

Rem  ita  demonstrant.  Sit  syllogismus  affirmativus:  Omnis  virtus 
est  amabilis.  Atqui  temperantia  est  virtus.  Ergo  temperantia  est  araa- 
bilis.  In  propositione  raaiori  huius  syllogismi  asseritur  identitas  inter 
terrainum  mediura  et  extremum  maius.  Si  ergo  medius  etiam  esset 
identicus  cum  minori,  tunc  implicite  assertum  esset,  ambo  extrema 
esse  inter  se  identica;  nempe  in  inaiori  contineretur  conclusio.  lam 
vero  minor  praecise  declarat,  mediura  convenire  cura  extrerao  rainori. 

(1)  Prior.  Analijt.  loc.  cit.  u.  2. 
(•2)  Frior.  Analyt.  loc.  cit.  n.  4. 
(3)  Part.  3,  cap.  X. 

Ergo  in  svilogismo  afTirmante,  altera  praemissa  continet  conclusionem, 
altera  lioc  declarat.  kiem  clic  de  syilogismo  negante,  in  quo  praemissa 
negans  habetur  ut  continens,  et  praemissa  ailirmans  habetur  ut  decla- 
rans.  Verum  enim  huiusmodi  lex,  ut  ipse  advertit  Leibnitius,  non  diC- 
fert  quicquam  a  lege  de  continenti  et  contento,  quam  ex  Aristotelis 
doclrina  tradiderunt  Scholastici,  quaeque  fundamentum  est,  cui  syllo- 
gismus  innititur,  ideoque  quaedam  explanatio  est  naturae  syllogismi. 
Ipsa  quippe  declarat  ad  rectum  syllogismum  requiri  connexionem  inter 
praemissas  et  conclusionem.  Ex  adverso  octo  leges  superius  assignatae 
explicant,  quid  praestandum  fugiendumve  sit,  ut  inter  antecedens  et 
consequens  ea  salvetur  connexio,  sine  qua  syllogismus  non  erit  rectus. 


ARTICULUS   VI. 

DE    ALIIS    ARGUMENTATIONIBUS   ET    DE   SYLLOGISMO   COMPOSITO. 

ORDO  RERUM.  Postquam  egerimus  de  argumentatione,  quae  di- 
citur  syllogismus,  quaeque  adamussim  refert  discursum  mentis  a  ve- 
ritate  nola  ad  veritatem  aliquam  ignotam  percipiendam ;  restat  ut  aliquid 
summatim  attingamus  de  aliis  argumentationibus,  quae  vel  syllogismum 
praeseferunt  imperfectum,  velplures  complectuntur  syllogismos,  vel  pro- 
positionem  hypotheticam  in  se  continent;  et  revocari  solent  potissimum 
ad  entliymema,  epicliirema,  polysyllogismtm^  soritem,  dilemma^  syllo- 
yismum  expositorium^  syllogismum  hypotlieticum. 

Quid  entymema  et  epichlrema?  Entymema,  quod  alio  nomine  di- 
citur  syllogismus  obtruncatus,  est  illa  argumentandi  forma,  in  qua 
ex  duahus  praemissis  una  exprimitur,  et  altera  praetermittitur.  Puta : 
Corpus  est  divisibile:  ergo  est  compositum.  Epichirema  est  i//a  ar^w- 
mentatio,  in  qua  vel  alterutri  vel  utrique  praemissae  adiungitur 
probatio.  Exemplo  sit  illud  Tullii  pro  Sexto  Roscio  Amerino :  ut  quis 
parricidii  sit  suspectus,  is  scelestissimus  sit  oportet;  est  enim  crimen 
horrendum:  atqui  Sextus  Roscius  non  est  talis;  non  enim  est  audax, 
non  luxuriosus,  non  avarus:  non  ergo  est  parricidii  suspectus. 

Qnid  polysyliogismus?  Polysyllogismus  est  illa  argumentandi  ralio 
plures  syllogismos  ita  complectens,  ut  conclusio  prioris  fiat  praemissa 
subsequentis.  Puta:  Creaturae  sunt  similitudines  Dei.  Sed  Dei  simili- 
tudines  repraesentant  divinam  substantiam.  Ergo  creaturae  repraesentant 
divinam  substantiam.  Sed  quod  repraesentat  divinam  substantiam  ducit 
in  cognitionem  eius.  Ergo  creaturae  ducunt  in  cognitionem  divinae 
substantiae.  Sed  quod  ducit  in  cognitionem  divinae  substantiae  facit 
positive  cognoscere  eam.  Ergo  creaturae  faciunt  positive  cognoscere 
substantiam  Dei. 

Quid  sorites?  Sorites,  qui  et  alio  noniine  acervaiis  argumentatio 
nuncu|)atur,  est  illa  argiimentandi  forma,  in  gua  plures  enuntiationes 
ita  simul  copulantur,  ut  praedicatum  primae  evadat  subiectum  se- 
cundae^  et  praedicatum  secundae  assumatur  ut  subiectum  tertiae^  et 
ita  porrOy  donec  in  conclusione  praedicatum  idtimae  iungatur  ciim 
subiecto  primae.  Puta :  Substantia  spiritualis  est  incorruptibilis:  quod 
est  incoiTuptibile  est  immortale:  quod  est  immortale  non  liabet  finem. 
Ergo  substantia  spiritualis  non  habet  fmem.  Haec  argumentandi  ratio 
dici  solet  captiosa  et  fallax;  nam  in  acervum  propositionum  facile 
irrepere  potest  aliqua  enuntiatio  falsa,  ex  qua  tandem  concluditur 
falsum.  Quare  ne  quis  decipiatur,  singulae  enuntiationes  sunt  sepa- 
ratim  diiudicandae,  et  expendendae.  Ceterum  hic  sorites  minime  per- 
miscendus  est  cum  captiosissimo  illo  genere  interrogationis,  quo  mi- 
nutatim  et  gradatim  aliquid  addendo  aut  demendo  ex  propositione 
vera  disputans  ad  aliquid  perspicue  falsum  addncitur.  Unde  sorites 
dictus,  quia,  uno  addito  grano,  acervus  ethcitur.  Hac  argumentatione 
valde  delectabantur  sophistae  et  maxime  stoici,  qui  sic  aiebant :  Nonne 
pauca  sunt  duo:  nonne  et  tria  pauca  sunt? '^imiliter  et  quatuor,  et  sic 
porro  usque  ad  decem?  Duo  ergo  pauca  sunt.  Ergo  et  decem. 

Quid  diiemma?  Dilemma,  quod  a  Tullio  cornutum  disserendi 
genus  diclum  fuit,  est  illa  argumentatio  constans  ex  antecedente  ita 
bifariam  diviso  ut,  alterutra  parte  sumpta,  semper  aiiquid  contra 
adversarium  efficiatur.  Hac  argumentatiuiio  sic  Phocion  apud  Plutar- 
chum  coarguei^at  legato.-;  Philippi  consulentes,  ut  oblata  munera  saltem 
pro  filiis  acciperet:  Aut  mei  similes  erunt,  aut  dissimiles:  si  similes, 
idem  hic  agellus  illos  alet,  qui  me  ad  hanc  dignitatem  perduxit:  sin 
dissimiles  mei  sint  futuri,  nolo  meis  impensis  illorum  ali  augerique 
luxuriam.  Ut  recte  concludat  dilemma  primo  necesse  est,  ut  distri- 
butio  partium  sit  integia  et  nequeat  addi  terlium  aliquod  membrum. 
Contra  lianc  legem  peccat  pervulgatum  illud  Tullii  dilemma,  (|uo  o{- 
ficere  connititur  mortem  non  esse  timendam  eo  quod  vel  animus  in- 
terit  pereunte  corpore,  vel  post  mortem  erit  in  aeternum  beatus.  Hic 
evidenter  deest  tertium  membrum;  nam  post  mortem  animus  esse  po- 
test  in  aeternum  miser.  Secundo  cavendum  est,  ne  utrumque  mem- 
brum  retorqueri  valeat  contra  ipsum  arguentem.  Huius  vitiosi  dilem- 
matis  exempla  pervulgata  sunt  apud  auctores. 

Quld  syllogismus  exposjtorius?  Syllogismus  qui  constat  aut  om- 
nibus  terminis  singularibus  aut  saltem  medio  termino  singulari  dicitur 
expositorius.  Puta:  Petrus  legil:  sed  Petrus  est  lilius  Francisci:  ergo 
filius  Francisci  legit.  Etiam  hic  syllogismus  nititur  pi-incipiis:  dictum 
de  omni  et  dictum  de  nullo.  Nimirum  quod  allirmatui'  aut  negatur 
universaliter  de  ali(|uo  slngulari,  allirmari  aut  negaii  (luoque  debet 
de  omni,  quod  est  illud.  Ouocirca  facile  reducilur  ad  communem  syl- 
logismum,  iisdemque  gubernatur  legibus. 

Ouid  syllogismus  hypotheticus?  Ouac  hucusque  dicla  sunt,  respi- 
ciunt  fere  omnia  syllogismum  categoricum,  qui  dici  solet  etiam  sim- 
plex :  restat  ut  aliquid  directe  innuamus  de  syllogismo  hypothetico, 
qui  syllogismus  compositus  nominatur.  Est  ergo  syllogismus  hypoihe- 
ticus  ille,  ciiius  antecedens  conlinet  propositionem  /ujpotheticam^  ex 
eacjue  propositionem  categoricam  colligit  (1).  Propositio  hypothetica, 
uti  monuimus,  triplex  est;  nimirum  conditionalis,  disiunctiva,  et  co- 
pulativa:  hinc  syllogismus  hypotheticus  tribuitur  in  conditionalem,  dis- 
iunctivum  et  copulativum.  Hic  breviter  dicemus,  de  conditionali  dum- 
taxat,  qui  est  praecipua  syllogismi  compositi  species,  ita  ut  saepe  pro 
hypothetico  absolute  sumatur  et  indiscriminatim  vocetur  vel  conditio- 
nalis  vel  hypotheticus:  de  disiunctivo,  et  copulativo  sufficiunt  ea  quae 
diximus  explicantes  propositionem  disiunctivam  et  copulativam. 

Quomodo  disponuntur  eius  partes?  Partes  syllogismi  hypothetici 
hoc  ordine  distribuuntur.  Posita  loco  propositionis  enuntiatione  hypo- 
thetica,  una  vel  plures  ipsius  partes  loco  assnmptionis  sumuntur;  quae 
remanent,  deducuntur  airirmative  vel  negative  in  conclusione.  Pars 
assumpta  fungitur  officio  medii  termini,  idque  ex  ipsa  natura  enun- 
tiationis  hypotheticae  exigitur;  cum  in  ea  nihil  absolute  affirmetur  vel 
negetur,  sed  unius  ab  altera  affirmatioms  vel  negationis  dependentia 
tantummodo  exprimitur. 

Eius  rectitudo.  Syllogismus  conditionalis  est  rectus,  quando  vel 
ex  veritate  seu  positione  conditionis  (antecedentis)  arguit  ad  verita- 
tem  seu  positionem  conditionati  (consequentis).  Vel  ex  ialsitate  seu 
remotione  conditionati  arguit  ad  falsitatem  conditionis.  E.  g. :  Si  Deus 
est  iustus,  punietur  impius.  Atqui  Deus  est  iustus.  Ergo  impius  pu- 
nietur.  Si  religio  christiana  est  falsa,  Deus  mentitur.  Atqui  Deus  non 
mentitur.  Ergo  religio  christiana  non  est  falsa.  Ex  adverso  vitiosus 
est,  cum  a  veritate  conditionati  ad  veritatem  conditionis  arguit,  vel 
a  falsitate  conditionis  ad  falsitatem  conditionati.  E.  g. :  Si  Petrus  am- 
bulat,  vivus  est.  Atqui  Petrus  vivus  est.  Ergo  ambulat;  vel:  Si  Petrus 
ambulat,  vivus  est.  Atqui  Petrus   non  ambulat.  Ergo   non  est  vivus. 

Ratio  dictorum.  Uatio  horum  repetenda  est  ex  duplici  principio, 
quod  Aristoteles  de  syllogismi  consequentia  disserens  tradidit,  nimi- 
rum :  Ij  ex  vero  antecedente  semper  sequitur  verum  consequens,  ideo- 
que  si  consequens  est  falsum,  antecedens  lalsum  sit  oportet;  2)  ex 
falso  antecedente,  licet  non  necessario,  sed  per  accidens  potest  sequi 
verum  consequens,  ideoque  si  consequens  est  verum,  non  propter  hoc 
sequitur  antecedens  esse  verum.  Philosophus  hoc  secundum  principium 
demonstrat  in  syllogismis  omnium  ligurarum.  Ad  specimen  huc  transfe- 
remus  exemplum  syllogismi  in   Bart)ara:   Omnis   lapis  est   animal: 

(I)  S.  Thom.  Opusc.  48,  tract.  VIII  (aliis  VII),  cap.  XVI. 

Db  Maria,  VoI.  I.  8 

omnis  homo  est  lapis :  ergo  omnis  liomo  est  animal  {\).  Oiio  in  syllo- 
gismo  ex  duabus  praemissis  totaliter  falsis  infertur  conclusio  vera   2). 

SCHOLION.  Quomodo  ex  falso  concluditur  verum.  Ouandoquidem 
exposita  doctrina  captu  valde  difficilis  est,  lubet  eam  paulo  uberius 
declarare.  Et  primo  quidem  Aristoteles  duo  illa  principia  sic  paucis 
complectitur:  cc  Manifestum  igitur  est,  quando  sit  conclusio  falsa,  ne- 
cesse  esse,  et  ea  falsa  esse,  ex  quibus  argumentatio  constat,  aut  omnia, 
aut  nonnulla ;  quando  autem  conclusio  vera  sit,  non  necesse  esse,  vera 
esse,  aut  aliquid  aut  omnia  ex  quibus  argumentatio  conficitur;  sed  fit, 
ut  nihil  sit  verum  in  syllogismo;  et  nihilominus  conclusio  vera  exsistat; 
at  non  ex  necessitate  »  (3). 

Hoc  monente  Alberto  M.  tunc  contingit,  cum  maior  extremitas 
nempe  praedicatum  conclusionis  repugnat  medio.  et  idem  medium  re- 
pugnat  minori  extremitati,  idest  subiecto  conclusionis;  sed  maior  ex- 
tremitas  idest  de  iis,  quae  naturam  subiecti  consequuntur  (4).  Ximi- 
rum  ex  falso  concluditur  verum,  cum  tum  praedicatum  tum  subiectum 
conclusionis  pugnant  cum  medio;  sed  praedicatum  non  pugnat  cum 
subiecto,  quia  est  de  iis,  quae  naturam  subiecti  consequuntur.  Sic  in 
superiori  exemplo  Aristotelis  licet  lapis  repugnet  tum  animali.  tum 
homini;  tamen  animal  non  repugnat  homini;  quia  si  est  homo,  con- 
sequitur  et  animal  esse.  Sed  ex  praemissis  falsis  non  sequitur  con- 
clusio  vera  per  se  seu  ex  necessitate,  sed  per  accidens;  quia  praemissae 
non  causant  veram  conclusionem  quatenus  falsae  sunt;  sed  ex  parte 
materiae.  Ambae  enim  licet  per  medium  terminum,  a  quo  dissentiunt, 
non  generent  conclusionem ;  tamen  per  extrema  quae  continent,  quo- 
rum  unum  consequitur  ad  aliud,  sunt  conclusionis  partes.  Sic  homi- 
nem  esse  animal,  non  est  veium  eo  quod  lapis  conveniat  cum  ani- 
mali,  et  homine;  sed  quia  in  praemissis  inveniuntur  haec  duo  extrema 
homo  et  animal,  quae  constituunt  hanc  conclusionem  veram :  homo 
est  animal,  eo   quod   praedicatum   sit  de  consequentibus  subiectum. 

yl)  Prior.  Analyt.  lib.  11,  cap.  II. 

(*2)  Primum  principium  de  syllogismi  cousequentia  ab  Aristotele  mox  prolatum 
sic  a  Tullio  eleganter  contra  Zenonem  expressum  est:  «  Ita  falsa  sunt  ea  quae  con- 
sequuntur,  ut  illa  e  quibus  haec  nata  sunt,  vera  esse  non  possint.  Docent  enim 
nos  dialectici,  si  ea  quae  rem  aliquam  sequantur,  falsa  sint,  falsam  iliam  ipsara 
esse,  quam  sequantur.  Ita  fit  illa  conclusio  non  solum  vera,  sed  ita  perspicua.  ut 
dialectici  ne  rationem  quidem  reddi  putant  oportere.  Si  illud,  lioc.  Non  autem  hoc. 
Igitur  ne  illud  quidem  ».  De  finibus,  lib.  IV,  cap.  XIX. 

(3)  ^avfQov  o^v  av  |xev  f|  x6  <TV[L7ieQdG\ia  ipeii-O^og,  dvaYxii,  e^  cov  6  ).6yoc, 
'iliBvbfi  elvai.  1)  :n;d\Tra  1]  evia,  OTav  8'  d^.i^^eg,  ovx  dvdyxi^  d^viideg  elvai  oi^xe  xi 
ovxe  :rdvTa,  u}X  ecrci  |.n]8ev6(;  ovToq  d?>,i]'d'oi'5  t(ov  ev  tco  cTi'/,A,OYLa^i(p  to  cntujre- 
Qaaua  cS^ioico^;  elvai  dA,i]{>e(;,  ov  |.n]v  e|  a.\dyy,t](;.  Prior.  Analyt.  lib.  II,  cap.  IV. 

(4)  Poster.  Analyt.  lib.  I,  tract.  V.  cap.  VIII. 


ART.    VI.    DE    ALIIS    ARGUM.    ET    DE    SYLLOG.    COMPOSITO  115 

Merito  ergo  siibiungit  B.  Albertus  M. :  (.(  Praemissae  (alsae  conslituunt 
conclusionem  veram,  non  in  quantum  sunt  falsae,  setl  per  materiam, 
in  quantum  utraque  per  terminum  in  ea  positum  est  medietas  verae 
conclusionis.  Et  lioc  modo  lo(juendo  causa  et  etlectus  sunt  secundum 
aliquid  unius  naturae.  Et  lioc  modo,  lalsum  non  est  causa  veri  ut 
constituens  ipsum,  sed  ut  habens  in  se  aliquid,  per  quod  constituitur 
secundum  materiam  ))  (1). 


CAPUT  II. 
De  mdtictione,   et  de  syllogismo  sophistico. 

ARTICULUS  1. 

NATURA    SYLLOGISMl    INDUCTIVI    INQUIRITUR. 

DIFFERENTIA  SYLLOGISWII  DEDUCTIVI  ET  INDUCTIVI.  Cum  in- 

tetlectus  humanus  per  discursum  veritatem  aliquam  ignotam  a  ve- 
ritate  quadam  nota  concludit,  duplicem  potest  terere  viam;  nimirum 
vel  descendendo  a  toto  ad  partes,  vel  vicissim  a  partibus  ascendendo 
ad  totum.  Si  a  toto  prius  cognito  colligit  partem,  quae  in  ipso  im- 
plicite  continebatur,  mentalis  haec  progressio  nuncupatur  syllogismus 
deductivus,  vel  simpliciter  sylloyismiis ,  gi-aece  auUoYiafxog.  Sin  ex 
adverso  ex  partibus  antea  animo  lustratis  in  cognitionem  totius  pro- 
greditur,  operatio  illa  appellatur  syllogisimis  mductivus,  vel  simpliciter 
inductio^  graece  ejtaYcoYri.  Hunc  duplicem  mentis  processum  in  veri- 
tatis  inquisitione  tradidit  Aristoteles,  inquiens ;  a  Omnia  enim  credimus 
aut  per  syilogismum  aut  ex  inductione  ))  (2).  Utriusque  autem  discri- 
men  sic  assignavit  idem  Philosophus:  cc  Est  autem  inductio  verosimilior 
et  clarior,  et  secundum  sensum  notior,  et  pluribus  communis:  syllo- 
gismus  autem  valentior,  et  ad  contradicentes  efficacior  ))  (3).Tullius 
Aristotelis  doctrinam  sectatus,  latine  dixit:  cc  Omnis  igitur  argumen- 
tatio  aut  per  inductionem  tractanda  est,  aut  per  ratiocinationem ))  (i). 
Notandum  autem  venit  hic  nomine  totius  intelligi  totum  logicum,  seu 
notionem  universalem,  et  nomine  partium  intelligi  partes  subiectivas, 

(1)  Prior.  Analyt.  lib.  II,  tract.  I,  cap.   III. 

(2)  Prior.  Analyt.  lib.  II,  cap.  XXIX,  quo  in  loco  instituitur  com^aratio  inter 
syllogismum  et  inductionera. 

(3)  Top.  lib.  I,  cap.  X. 

(4)  De  inventione,  Jib.  I,  cap.  XXXI. 

quae  sub  toto  continentur:  logicus  quippe  spectat  ordinem  actuum 
mentis,  seu  intentionum  in  veritatis  assequutione.  Ouare  syllogismus 
deductivus  a  toto  logico,  nempe  a  genore  concludil  ad  species,  quae 
sunt  partes  subiectivae  generis;  vel  a  specie  ad  individua,  quae  sunt 
partes  subiectivae  speciei;  et  ex  adverso  inductio  a  singularibus  tam- 
quara  a  partibus  ascendit  ad  speciem,  quae  ut  totum  ex  singularibus 
conflalur,  vel  a  speciebus  ad  genus. 

Ex  his  patet  syllogismum  ex  doctrina  Aristotelis  spectari  posse 
tamquam  genus,  quod  in  duas  species  iribuitur,  nimirum  in  syllo- 
gisnuim  deductivum,  qui  absoiule  dici  solet  sijllogismus,  et  inducti- 
vum,  qui  proprio  nomine  vocari  solet  induciio,  et  consequenter  syl- 
logismum  et  inductionem  in  aliquo  convenire  idest  in  genere,  et  in 
aliquo  difl^erre  nempe  in  specie.  Conveniunt  quippe  in  hoc,  quod  utra- 
que  mentalis  operatio  discursum  mentalem  complectatur,  veritatemque 
ignotam  ex  veritate  nota  efljciat  et  colligat:  consequentcr  in  utraque 
necessario  adesse  debent  tres  termini  et  tres  enuntiationes  ex  varia 
dispositione  terminorum  resultantes,  sive  omnes  expressae  sint,  sive 
aliqua  subintelligatur  et  praetermittatur.  Diflerunt  autem,  tum  quia 
vis  illativa  in  syllogismo  innititur  diverso  principio  ac  in  inductione 
tum  quia  in  utraque  argumentatione,  terminorum  dispositio  multo 
differentior  est,  tum  demum  quia  in  syllogismo  principia  unde  motus 
rationis  procedit,  et  conclusio  eflicitur  sunt  necessaria,  universalia,  im- 
mediate  per  intellectum  cognita:  in  inductione  contra  motus  incipit  a 
singularibus  per  sensus  et  experientiam  exploratis,  idest  a  factis  seu  a 
phaenomenis  particularibus,  ex  quibus  veritatem  universalem  concludit. 

Quare  syllogismus  et  inductio  specie  et  essentialiter  difTerunt,  ita 
ut  impossibilis  prorsus  sit  reductio  unius  argumentationis  ad  alteram, 
quin  natura  alterutrius  subvertatur.  Cum  autem  natura  syllogismi  a 
nobis  satis  explicata  fuerit,  de  inductione  singillatim  aliqua  dicamus 
oportet;  quandoquidem  ipsa  maxime  usui  esse  soleat  in  scientiis,  quae 
vulgo  expeiimentales  et  physicae  nuncupari  consueverunt. 

QUID  INDUCTIO?  Inductio  ab  Aristotele  delinitur:  .1  sinf/ularihus 
ad  universali(t  accessio:  idest  argumentatio,  qua  a  singularibus  pro- 
cedimus,  ad  universale  (1),  vel  Argumentatio  in  qua  ex  singularibiis 
vel  inferioribus  pluribus  aut  uno  tantum,  inferfur  alif/uod  universale 
vel  superius. 

Evolvitur  definjtio.  Ex  prolata  deflnitionc  statim  elucet,  inductio- 
nem  a  syllogismo,  uli  superius  notavimus,  specie  diflerre,  cum  prin- 
cipia  quae  conclusionem  gencrant,  sint  prorsus  diversa  in  utraciue 
argumentatione,  et  termini,  uti  mox  videbimus,  sortiantur  dispositiones 
essentialiter  diversas.  Nam   in   syllogismo,  in   quo   ab   universali   ad 

(1)  Top.  lib.  I.  cap.  \. 

particulare  descendimus,  subiectum  conclusionis  est  aliqua  species  vel 
aliquod  individuum;  terminus  autem  medius  cuius  ope  cognoscimus 
an  illi  subiecto  conveniat  necne  attributum  conclusionis,  est  vel  genus, 
sub  quo  illa  species,  vel  species  sub  qua  illud  individuum  comprehen- 
ditur.  Hinc  termini  in  syllogismo  ita  distribuuntur,  ut  in  propositione 
maiori  medius  terminus  cum  attributo  conclusionis  conferatur,  et  in 
propositione  minori  intelligatur  medium  inesse,  vel  secus  subiecto 
eiusdem  conclusionis. 

Verum  in  inductione,  qua  a  particularibus  ad  universale  procedi- 
tur  subiectum  conclusionis  est  aliquod  totum,  et  medius  terminus  coa- 
lescit  ex  partibus,  quae  illud  totum  contlant,  ideoque  termini  sic  dispo- 
nantiir  oportet.  In  maiori  attributum  conclusionis  confertur  cum  singulis 
partibus,  quae  funguntur  officio  termini  medii;  et  in  minori  statuitur 
singulas  partes  revera  efficere  illud  tolum,  quod  est  subiectum  conclu- 
sionis.  Inde  infertur  attributum  convenire  vel  secus  cum  subiecto,  idest 
cum  toto.  Puta:  Plantae,  bruta,  et  homo  operantur  immanenter.  Atqui 
plantae,  bruta,  et  homo  sunt  omne  vivens  corporeum.  Ergo  omne  vivens 
corporeum  immanenter  operatur. 

Ouare  termini  inductionis  ita  se  liabent  ad  terminos  syllogismi,  ul 
maius  extremum  probetur  de  termino  qui  est  medius  in  syllogismo, 
per  minus  extremum  eiusdem  syllogismi,  ideoque  in  inductione  minus 
extremum  syllogismi  fungitur  vice  medii  termini  (1).  Quod  clarius 
patebit,  si  nuper  memoratum  exemplum  inductionis  convertatur  in  syl- 
logismum.  Exinde  eliara  patet  conclusionem  inductionis  efficere  debere 
maiorem  syllogismi,  et  minorem  in  utraque  argumentatione  diversam 
vim  habere,  licet  iisdem  signiticetur  vocabulis.  In  syllogismo  quippe 
signiticat  minus  extremum  contineri  in  medio;  contra  in  inductione 
significat  terminum  medium  efjicere  extremum  minus,  uti  partes  efli- 
ciunt  totum. 

Merito  ergo  Aristoteles  tradidit  inductionem  et  syllogismum  esse 
duas  ratiocinationis  species,  quemadmodum  doctissimi  eius  interpretes 
tum  veteres,  tum  recentes  testantur.  Neque  negotium  facessere  debet, 
quod  loco  mox  citato  inductionem  ad  syllogismum  revocet.  Nam,  uti 
scite  notavit  B.  Albertus  M.:  «  Inductio  in  syllogismum  reducitur  ma- 
terialiter,  et  non  formaliter,  ita  quod  forma  inductionis  reducatur  ad 
formam  syllogismi;  sed  quia  materia  nunc  existens  sub  forma  indu- 
ctionis  reducitur  ad  acceptionem  formae  syllogisticae ))  (2).  Nimirum 
tunc  vero  induclio  ad  syllogismum  reduceretur,  cum  ex  reductione 
eadem  resultaret  argumentationis  utriusque  conclusio;  quod  patet  esse 
falsum  et  impossibile,  tum  ex  ipsa  definitione  inductionis  et  syllogismi, 
tum  ex  ipsa   reductione  in  qua  conclusio  ponitur  loco  maioris  et  vi- 

(J)  Prior.  Analyt.  lib.  II,  cap.  XXIX. 

[2)  In  2  Prior.  Analyt.  tract.  VII,  cap.  lY. 

cissim  (1).  Frustra  ergo  siiiit  el  a  vero  valde  abliorrent  receiites  non- 
nulli.  qui  tute  aftirniant,  Aristotelem  ceterosque  iogicos  ante  Baconem 
syliogismo  dumtaxat  usos  fuisse. 

Inductio  iuxta  Aristotelem  est  argumentatio  mediata.  Neque  minus 
faisi  sunt  qui  opinantur  inductionem  ab  Aristotele  explicatam  esse  veluti 
immediatam  argumentationem,  eo  quod  dixerit  inductionem  versari  in 
iis,  quorum  non  est  medium ;  ipsamque  esse  syllogismum  primae  et 
immediatae  propositionis.  Etenim  Philosophus  quandoque  loquitur  de 
iila  inductione,  quae  non  fit  per  modum  argumentationis.  sed  per  mo- 
dum  abstractionis,  cum  videlicet  transitus  a  singulari  ad  universale 
non  fit  per  lioc  quod  cognitio  singularis  generet  cognitionem  univer- 
salis;  sed  fit  per  hoc  quod  singulare  per  sensum  cognitum  praerequi- 
ratur  ut  materia  ex  qua  intellectus  alistrahat  universale,  et  intellectis 
terminis  mediante  singulari,  illos  immediate  componat  vel  dividat,  et 
efformet  principium  universale  et  immediatae  evidentiae.  Sic  percipiendo 
per  sensum  aliquod  totum  cum  suis  partibus  intelligit,  quid  sit  totum 
et  quid  pars,  et  immediate  hoc  iudicium  efformat:  Totum  est  maius 
sua  parte  (2).  Si  enim  intellectus  accipiendo  cognitionem  a  sensibilibus 
quaedam  iudicia  non  pronunciaret  immediate,  nulla  daretur  veritas  per 
se  nota,  neque  prima  principia,  quae  sunt  semina  scientiarum,  ideoque 
nulla  possibilis  foret  demonstratio.  Quando  autem  Aristoteles  statuit 
inductionem  suppeditare  principia  syllogismi,  ideoque  ipsam  esse  viam 
quae  ducit  ad  principia  (3),  si  inductio  pro  specie  argumentationis  sumi- 
tur,  hoc  intelligendum  est  de  principiis  scientiarum  peculiarium,  quae 
non  sunt  omnibus  manifesta,  uti  clare  eruitur  ex  excmplis  ab  ipso 
allatis. 

Cum  vero  Aristoteles  disserens  de  inductione,  quae  est  per  mo- 
dum  argumentationis  eam  vocat  syllogismum  deductivum,  et  inducti- 
vum,  nani  in  primo  habetur  medius  terminus  non  solum  secundum 
conceptum,  sed  re  diversus  a  minoii  extremo;  in  secundo  autem  me- 
dius  terminus  licet  ratione  sit  distinctus  a  minori,  re  autem  idem  est 
cum  ipso.  Siquidem  partes  non  difierunt  a  toto  ex  ipsis  coalescente 
secundum  rem,  sed  secundum  conceptum,  qui  rem  compositam  potest 
considerare  vel  sub  ratione  totius,  vel  sub  ratione  partium.  Verum  quo- 
niam  logicus  non  res  sed  conceptus  spectal,  sufficit  medium  terminum 
esse  ratione  diversum  a  minori  extremo  ad  hoc.  ut  attributum  demon- 
stretur  de  subiecto  per  medium,  et  cognitio  evadat  mediata  (4).  Et  sic, 
iuxta  doctrinam  ab  Aristotele  traditam,  in  inductione  non  secus  ac  in 


(1)  llle  qui  utitiir  inductione  noii  probat  syllogistice.  sed  tamen  aliquid  maui- 
fesiat.  S.  Thom.  Posler.  Anah/t.  lib.  II,  lect.  4. 

(•2j  Poster.  Anah/t.  lib.  I,  lect.  30,  et  clarius  Poster.  Anah/t.  lib.  II,  lect.  ultima. 

(3)  Poster.  Analyt.  lib.  I.  cap.  I  et  cap.  WIII. 

(4'i  Cf.  CoMPi.LTENSEs.  /»  Dialect.  Arist.  iib.  lil.  cap.  I\. 

syilogismo  tres  inveniuntur  termini  ita  inter  se  dispositi,  ut  unum  in 
altero  per  tertiura  inesse  vel  non  inesse  significent,  ideoque  inductio 
mediatam  cognitionem  progignit  (3). 

Fundamentum  iiductlonis.  Ex  iis  quae  hactenus  explanavimus  de 
vi  ac  natura  argumentationis  inductivae  relate  ad  inferendum,  et  de 
eius  dilferentia  a  syilogismo  deductivo,  pronum  est  assignare  principium, 
cui  ratiocinatio  haec  innititur,  quod  principium  omnino  diversum  sit 
oportet  a  principio  cui  superstruitur  syllogismus.  Syllogismus  quippe 
fundatur  in  dicto  de  omni  et  dicto  de  niillo.  Ex  adverso  inductio,  quae 
per  viam  e  diametro  oppositam  incedit,  in  principio  opposito  fundatur; 
nimirum  in  dicto  de  iino  quatenus  tali,  et  negato  de  uno  quatenus 
tali;  quod  idem  est  ac  praedicatum  quod  convenit  aliciii  singulari  in 
quantum  est  tale,  convenit  omnibus  quae  sunt  talia:  vel  vicissim: 
praedicatum  quod  negatur  de  aliquo  singulari  quatenus  est  tale,  nega- 
fur  de  omnibus  quae  sunt  talia;  vei  paulo  secus  et  forsan  explicatius: 
Ouidquid  singulis  convenit  aut  non  convenit,  id  toti  quo  singula  con- 
tinentur  etiam  convenit,  vel  non  convenit,  idest  quod  competit  inferio- 
ribus  singulis,  competit  superiori  ex  ipsis  coalescenti. 

Error  Wolfianorum.  Statuto  principio  seu  logico  fundamento,  cui 
inductio  superstruitur,  non  erit  difTicile  errorem  quorumdam  recentium 
patefacere,  qui  Wolfio  adstipulantes  pertendunt,  inducti(mem  non  esse 
aliud  nisi  enthymema,  idest  syllogismum  decurtatum,  in  quo  maior  pro- 
positio  subintelligitur,  et  est  ea  praecise  quae  exprimitur  per  princi- 
pium  universale,  cui  veritas  inductionis  innititur.  Haec,  inquam,  nupe- 
rorum  sententia  haudquaquam  probari  potest.  Nam  in  inductione  non 
secus  ac  in  syllogismo  enunliatio,  quae  exprimit  fundamentum  utrius- 
que  argumentationis  earumdem  structuram  ingredi  minime  potest.  Si 
enim  loco  propositionis  maioris  poneretur  pro  syllogismo  principium 
dictum  de  omni  et  pro  inductione  poneretur  principium  dictum  de  sin- 
gulis,  subiectum  vel  praedicatum  conclusionis  nequaquam  compararetur 
cum  medio  termino  in  praemissis,  ideoque  legitima  non  esset  conclu- 
sio.  Sic  si  quis  pro  argumentatione  deductiva  argueret  hoc  modo :  Pe- 
trus  est  homo.  Ergo  Petrus  est  animal.  Deinde  hoc  enthymema  in  hunc 
syllogismum  converteret:  Ouidquid  praedicatur  de  aliquo  universali 
distributive,  praedicatur  de  omnibus  suis  inferioribus.  Atqui  Pelrus  est 
homo.  Ergo  Petrus  est  animal;  evidenter  attributum  conclusionis  non 
compararetur  cum  medio  termino.  Pari  modo  si  (juis  per  argumenta- 
tionem  inductivam  argueret  hoc  modo :  Triangulum  rectangulum,  acu- 
tangulum,  obtusangulum  habent  tres  angulos  aequales  duobus  rectis. 
Ergo  omne  triangulum  habet  tres  angulos  pares  duobus  rectis.  Deinde 
loco  maioris  subintellectae  poneret  principium  iliud :  Quidquid  competit 
singulis  inferioribus  competit  etiam  superiori.  Propter  eamdem  rationem 

,    (3)  Prior.  Analyt.  lib.  II,  cap.  XXIX,  n.  3. 

ac  supra  conclusio  recta  non  esset,  quia  nempe  subiectum  conclusi^)nis 
non  compararelui'  cum  medio  termino  in  praemissis. 

Quare  de  natura  cuiuslibet  argumentationis  est  sive  deductivae 
sive  inductivae,  ut  in  ea  adsint  tres  enuntiationes,  quae  necessariae 
sunt  ad  omnem  discursum  mentis:  quod  si  in  alterutra  praetermittilur 
aliqua  praemissa,  lioc  non  mutat  formam  ipsius  ratiocinationis;  sed  ideo 
fit,  quia  facile  ab  audiente  suppleri  potest.  Ergo  diffeientia  syllogismi 
ab  inductione  nequit  in  eo  reponi,  quod  syllogismus  constet  ex  tribus 
enuntiationibus,  et  inductio  ex  duabus,  uti  arbitrati  sunt  recentes  Wolfii 
adstipulatores. 


ARTJCULUS   II. 

DE   INDUCTIONE   QUAE    FUNDATUR    IN   EXPERIENTIA    SENSIBILI. 

Explicavimus  liucusque  naturam  et  proprietates  inductionis  simpli- 
citer  spectatae,  videlicet  prout  est  foima  quaedam  argumentandi  et 
ratiocinandi  a  syllogismo  specie  dissimilis:  operae  tamen  prelium  est 
speciatim  et  accurate  aliquid  disserere  de  illa  inductione,  quae  in  sen- 
sibili  experientia  fundatur:  nimirum  quae  ex  factis  singularibus  et  pliae- 
nomenis  per  sensum  perceptis  aliquam  communem  et  generalem  pro- 
posilionem  corpora  respicientem  colligit,  et  locum  habet  tantum  in 
iudiciis  syntheticis  efformandis.  Haec  inductio,  quae  physica  dicitur, 
maximo  usui,  miraeque  utilitati  esse  solet  pliysicarum  et  experimen- 
talium  disciplinarum  cultoribus,  qui  ea  utentes,  novas  corporum  pro- 
prietates  et  leges,  quibus  corpora  subiiciuntur,  in  singulos  dies  depre- 
liendunt,  scientiasque  memoratas  iugiler  perliciunt.  Minime  ergo  con- 
fundi  debet  cum  ea  inductione,  qua  metaphysici  et  mathematici  utuntur, 
quae  in  singularibus  inducendis  praescindit  ab  experientia  sensibili,  et 
propositionem  aliquam  analyticam  concludit. 

QUIO  INDUCTIO  PHYSIGA?  Inductio  prout  innititur  observationi- 
bus  ex  experimentis  circa  naturam  corporalem  peractis  definiri  solet : 
Arijumentatio  qua  concludimus  de  subiecto  aliquo  univevsali  id  quod 
de  inferiorilms  eius  singillatim  affirmandum  vel  negandum  per  expe- 
rientiam  cognovimtis.  Oua  ex  delinilione  manifestum  lit  inductionem, 
quae  argumentationis  quaedam  species  est,  ideoque  ad  logicam  spectat. 
neque  esse  confundendam  cum  experimentis  et  periclitationibus  circa 
corpora  habitis,  neque  cum  regulis  quae  gubernare  debent  naturae  scru- 
tatorem  ad  lioc  ut  experimenta  rite  accurateque  liant  ad  verum  factum 
vel  pliaenomenon  a  falso  secernendum.  Hinc  polest  (juis  omnino  dili- 
genter  accurateque  naturam   scrutari,  et  multiplicia  facta  experimen- 

talia  perfecte  explorare  ac  cognoscere,  et  perperani  ac  falso  ex  multis 
factis  experimento  cognitis  generalem  aliquam  |)ropositionem  inferre; 
vel  ex  adverso  potest  quis  perfecte  noscere  structuram,  leges  natu- 
ramque  inductivae  argumentationis;  nihilominus  propter  factorum  phae- 
nomenorumque  ignorantiam,  quae  ut  cognoscantur  longam  patientem- 
que  observationem  et  multiplicia  experimenta,  periclitationes,  et  quan- 
(ioque  etiam  materialia  instrumenta  requirunt,  lente  progreditur  in 
huiusmodi  experimentalibus  disciplinis,  vel  etiam  facta  non  sufTicienter 
explorata  in  veris  habet,  quae  postea  deprehenduntur  falsa.  Id  sae|)e 
contigit  Scholasticis  mediae  aelatis,  et  quandoque  etiam  contingcre 
videmus  recentibus  rerum  naturalium  observatoribus,  qui  systemata  et 
hypotheses  ad  phaenomena  explicanda  in  singulos  dies  mutant. 

Quare  falsi  valde  sunt  nonnulli  recentiores  philosophi,  qui  ex  eo 
quod  in  recenti  aetate  disciplinae,  quae  vocantur  experimentales,  ma- 
gnam  assequutae  sint  perfectionem,  affirmant  id  Baconi  tribuendum 
esse,  qui  solus  veram  inductionem  scienliis  utilem,  antiquis  ignotam, 
in  medium  protulerit.  Falsum  insuper  vanumque  se  ostendit  Baco,  qui 
gloriose  sibi  blanditus  est  se  noviim  organum  ad  veritates  detegendas 
humano  generi  impertitum  esse.  Baconiana  quippe  inductio,  ut  ipse 
Remusatius  diserte  affiimat,  nulla  omnino  dicenda  est.  Siquidem  de 
forma  logica  inductionis,  de  eiusque  virtute  inferendi  nihil  prorsus  at- 
tigit  Angius  philosophus,  qui  totus  est  in  regulis  assignandis  secundum 
quas  singularia  observanda  sunt,  ut  universalis  quaedam  propositio 
concludi  valeat,  quod,  uti  patet,  ad  naturam  istius  argumentationis, 
quae  inductio  dicitur  formamque  logicam  eius  explicandam  haudqua- 
quam  spectat.  Ouin  et  praeceptum  illud  a  Bacone  traditum,  nimirum 
in  inductione  procedendum  esse  per  exclusiones,  ita  ut  non  affirmetur 
quidquam  de  aliquo,  nisi  postquam  illud  negatum  sit  de  omnibus,  qui- 
bus  non  convenit,  quamlibet  inductionem  efficit  prorsus  impossibilem, 
cum  nullus  mortalium  experiri  possit  omnia  singularia,  quibus  aliqua 
proprietas  non  sit  tribuenda. 

Ouotuplex  inductio  ?  Inductio  quae  a  singularibus  sensibilibus  ad 
universale  ascendit  alia  est  completa,  alia  est  incompleta.  Prima  ha- 
betur  cum  de  subiecto  universali  concludimus  id  quod  de  omnibus, 
eius  inferioribus  affirmandum  vel  negandum  esse  cognovimus. 

Secunda  vero  locum  habet  cum  de  subiecto  aliquo  universali  con- 
cludimusid  quod  (]e  multis  eius  inferioribus  affirmandum  vel  negandum 
esse  cognovimus.  Ut  ergo  inductio  completa  habeatur,  in  antecedenti 
omnes  res  singulares  memorandae  sunt,  quae  universali  de  quo  con- 
cluditur,  subiiciuntur:  contra  si  in  antecedenti  quaedam  dumtaxat  sin- 
gularia  recensentur,  inductio  [erit  incompleta.  Et  quoniam  physici  in- 
ductione  incompleta  utantur  necesse  est,  cum  minime  possint  omnia 
singularia,  quae  sunt  pene  infinita  observare,  de  secunda  hac  inductione 
aliquid  dicendum  speciatim  nobis  est,  ut  pateat  quo  iure  possimus  ex 

quibusdara  tantum  singularibus  experientia  cognitis,  aliquid  de  univer- 
sali,  vel  de  omnibus  inferre. 

Inductio  sufficiens  et  insufficiens.  Inductio  incompleta,  quam  mox 
explicavimus,  apud  Scholasticos  duplex  est,  nimirum  sufficiens  et  in- 
suificiens.  Ouam  ad  rem  memorata  nuper  partitio  minime  confundi 
debet  cum  illa  divisione,  qua  inductio  tribuitur  in  completam  et  in- 
completam,  cum  sit  subdivisio  inductionis  incompletae.  Huiusmodi  con- 
fusio  facta  a  recentibus  in  causa  fuit,  cur  vitio  vertebant  Aristoteli  et 
Scholasticis  quod  inductionem  incompletam,  quae  unice  in  disciplinis 
experimentalibus  possibilis  est,  prorsus  ignoraverint,  cum  et  Aristoteies 
inductione  incompleta  saepissime  usus  sit  (1),  et  eius  iudicio  usus  in- 
ductionis  in  illis  versatur,  quae  sensibus  cognoscuntur,  quaeque  innu- 
merabilia  sunt,  ideoque  singillatim  numerari  nequeant.  Quare  sapien- 
ter  Scholastici,  ducibus  B.  Alberto  M.  et  S.  Thoma,  inductionem  incom- 
pletam  subdividebant  in  sufficientem  et  insufficientem. 

Inductio  ergo  incompleta,  sed  sufficiens  ea  est,  qnae  licet  omnia 
singularia  seu  partes  omnes  actu  minime  numeret;  nihilominus,  ne 
conclusio  latius  pateat  quam  praemissae,  contra  leges  cuiuslibet  ratio- 
cinationis,  partes  non  numeratas  in  partibus  numeratis  virtute  accipit, 
addcndo  enumerationi  incompletae :  et  sic  de  ceteris.  Uti  enim  monet 
B.  Albertus  M.:  (cOuamvis  singularia  sint  infinitae  multitudinis;  tamen 
ad  inductionem  perfectam  oportet  in  summa  inducere;  non  quod  sin- 
gillatim  numerentur.  sed  ut  brevius  collecta  insinuentur,  dicendo:  et 
sic  de  singulis,  vel  sic  de  aliis  »  (2).  Et  luculentius  adhuc  S.  Thomas 
inquit:  (c  Oportet  supponere,  quod  accepta  sint  omnia,  quae  continen- 
tur  sub  aliquo  communi;  alioquin  nec  inducens  poterit  ex  singularibus 
acceptis  concludere  universale  »  (3).  Integra  ergo  partium  enumeratio, 
de  qua  loquitur  Aristoteles  et  quam  necessariam  in  inductione  esse 
debere  decernit  (4),  accipienda  est  monente  Commentatore,  seciindum. 
opinionem,  non  vero  secundum  veritatem,  idest  debet  esse  sufficiens : 
nam  si  talis  non  esset,  ad  summum  gignere  posset  opinionem,  non 
ccrtitudinem  conclusionis  universalis. 

Principium  cui  innititur  inductio  incompleta.  Ut  inductir»  incompleta 
qiiae  non  omnes  partes  actu  numeratas  habet,  accipi  valeat  pro  in- 
tegra  et  sufficienti,  ita  ut  iure  dici  possit :  et  sic  de  aiiis,  recurren- 
dum  est  ad  principium  illud,  quod  dicitur  analof/iae,  a  Scholasticis 
post  Aristotelem  iamdudum  traditum,  nimirum:  Natura  est  determi- 
nata  ad  unum^  ideoque  semper  eodem  modo  operatur,  dummodo  im- 
pedimentum  non  adsit.  Si  ergo  aliqua  proprietas  in  multis  individuis 

,lj  Prior.  Analyt.  lib.  I,  cap.  X\i\. 

(2)  Prior.  Analyt.  lib.  II,  tract.   VII,  cap.    V. 

(3)  Poster.  Analyt.  lib.  II,  lect.  4. 

(4)  Prior.  Analyt.  lib.  II,  cap.   \\I\. 

alicuius  speciei  constanter,  variatis  circumstantiis  fortuitis,  inventa  fuerit, 
iure  inferri  potest  illani  a  rei  natura  dimanare,  ideoque  reperiri  in 
omnibus  individuis  nondum  observatis,  sed  eadem  natura  pollenlibus. 
Quod  sic  evolvi  potest.  Postquam  experientia  circa  plura  individua 
facta  sit,  ubi  certo  constiterit,  quoddam  pliaenomcnon  constanter  et  uni- 
formiter  rem  aliquam  comitari,  utcumque  individua  varientur  sive  quoad 
numerum,  sive  quoad  locum,  ceterasque  determinationes,  profecto  pa- 
tebit  illius  phaenomeni  causam,  neque  pecuhares  illas  determinationes, 
neque  fortuitas  circumstantias  esse;  cum  cflectus  constans  et  unitormis 
causam  constantem  et  uniformem  expostulet:  illa  vero  adiuncta  pro 
varietate  individuorum  mutantur.  Porro  causa  constans  et  uniformis 
alia  esse  nequit,  nisi  natura  ipsa  individuorum,  vel  stabilis  quaedam 
lex  ab  auctore  naturae  constabilita.  Verum  natura  omnibus  eadem 
inest,  etiam  illis,  de  quibus  nondum  instituta  est  expeiientia,  et  leges 
naturae  stabiles  sunt.  Ergo  pliaenomenon  quod  hinc  ducit  originem 
non  modo  veriflcatur  in  illis  individuis,  de  quibus  facta  est  experientia; 
sed  etiam  de  aliis  non  exploratis,  dummodo  eamdem  habeant  naturam, 
eodemque  ordine  contineantur. 

ARTICULUS  III. 

DE  DISPUTATIONE    SEU    DE    SCHOLASTICA    CONCERTATIONE. 

QUID  DISPUTATIO?  Disputatio  definitur  a  S.  Thoma:  Actus  syl- 
logisticus  unius  ad  alterum  ad  aliquod  propositum  ostendendum  (1). 
Dicitur  actus  sijUogisticus^  quia  sub  syllogismo  comprehenduntur  omnes 
aliae  species  argumentationis  et  disputationis,  sicut  imperfectum  sub 
perfecto:  dicitur  iinius  ad  alterum^  ut  innuantur  duae  personae  oppo- 
nentis  et  respondentis,  inter  quas  vertitur  disputatio  et  discriminetur 
a  simplici  ratiocinio,  quod  efficitur  ab  eo  qui  secum  ratiocinatur  quod- 
que  vocatur  simpliciter  syllogismus.  Dicitur  ad  propositum  ostenden- 
dum,  ut  manifestetur  terminus  seu  finis  proximus  disputationis,  qui 
est  ostendere,  aliquod  problema  seu  aliquam  propositionem  esse  veram 
vel  falsam.  Homo  quippe  potest  recte  vel  perperam  ratiocinari,  et  sic 
vel  ad  veritatem  vel  ad  errorem  pervenire.  Uterque  ratiocinandi  mo- 
dus  competit  homini  et  ad  seipsum  et  ad  alium;  nam  et  qui  secum 
considerat,  et  qui  cum  alio  confert,  potest  recte  vel  secus  ratiocinari. 
In  primo  casu,  si  quis  perperam  ratiocinatur,  hoc  ei  ppaeter  intentio- 
nem  accidit,  cum  nemo  seipsum  decipere  velit:  verum  in  secundo  casu 
hoc  potest  a  ratiocinante  intendi,  cum  scilicet  unus  de  altero  cupiat 
experimentum  facere,  vel  victoriam  habere  ad  gloriam  aucupandam. 
Ut  ergo  quis  possit  veritatem  seu  aliquod  problema  ab  adversariorum 

(1)  S.  Thom.   Opiisc.  De  fallaciis  ad  quosdam  nobiles  artislas,  cap.  I. 

oppugnationibus  et  fallaciis  vindicare,  praestat  pauca  de  disputatione 
delibare  (1). 

Disputationis  variae  species  et  utlljtas.  Quatuor  distinguuntur  ab 
Aristotele  et  a  S.  Tiionia  disputationis  species:  nimirum,  doctrinalis  seu 
demonsfraiivaj  dialectica,  tentativa^  et  sop/iistica  (2).  Prima  est  ea 
quae  ordinatur  ad  scientiam  et  procedit  ex  primis  et  veris  et  per  se 
notis,  et  propriis  principiis  illius  scientiae,  de  qua  disputatio  institui- 
tur:  liaec  vei'titur  inter  docentem  et  addiscentem.  Secunda  seu  dia- 
lectica  disputatio  procedit  ex  probabilibus,  et  ad  opinionem  vel  pro- 
positum  tendit.  Tentativa  disputatio  est  quae  ordlnalui'ad  experimentum 
sumendum  de  aliquo  per  ea,  quae  videntur  respondenti.  Sopbistica 
demum  disputatio  tendit  ad  gloriam,  nerape  ut  quis  sapiens  videatur; 
undc  dicitur  sophislica  quasi  apparens  sapientia,  ei  procedit  ex  his 
quae  videntur  esse  vera  sive  probabilia,  et  non  sunt.  In  praesenti  de 
ea  disputatione  agimus  quae  institui  solet  in  scholis  inter  adolescentes, 
quorum  unus  aliquod  problema,  seu  propositionem  tuetur,  alter  im- 
pugnat,  quaeque  scliolastica  concertatio  vocatur. 

Quare  omissa  disputatione  demonstrativa  et  dialectica,  tentativam 
potius  spectabimus  et  sophisticam,  ut  assuescant  adolescentes  et  dif- 
ficultates,  quae  contra  proj)ositam  et  explicatam  veritatem  opponuntur, 
statim  dissolvere,  et  sophismata  seu  fallacias  detegere.  Hae  aulem  di- 
sputationes  si  recte  instituantur  et  accurate  fiant,  magni  emolumenti 
et  utilitatis  esse  solent,  uti  constans  testatur  experientia  tum  ad  inge- 
nium  acuendum,  tum  ad  intelligendi  celerilatem  acquirendam,  tum  ad 
vitandas  aequivocationes,  et  vera  a  falsis  secernenda,  tum  demum  ad 
hoc  ut  adolescentes  in  hac  quasi  umbratili  et  ludicra  pugna  assuescant 
et  instruantur  ad  hostes  veritatis  et  religionis  retundendos,  et  ad  ve- 
ritatem  diligentius  inquirendam.  Quippe,  teste  Augustino,  et  ipsae 
haereses  utiles  sunt,  quum  praebeant  catholicis  doctoribus  occasionera 
inquirendi  veritatem :  «  Ideo,  inquit,  divina  providentia  multos  diversi 
erroris  haereticos  esse  permittit,  ut  cum  insultanl  nobis,  et  interro- 
gant  nos  ea  quae  nescimus,  vel  sic  excutiainus  pigriiiam,  et  divinas 
Scripturas  nosse  cupiamus  »  (3\ 

Leges  in  disputatione  servandae.  Cum  in  disputatione  duae  sint 
personae,  altera  oppugnantis,  altera  respondentis,  parlim  comraunibus, 
partim  propi'iis  legibus  gubernari  debent. 

Commune  ulrique  disputanti  esse  debet,  ut  probleraa  et  quaestio- 
nis  slatum  rilre  accurateque  quisque  intelligat,  ne  disputatio  quaestio- 
nem  potius  obscuret,  et  evadat  vana  ac  petuians  altei'catio.  Deinde 
anibo  conveiiire  debent  in  principiis;  nam  si  in  (juibusdam  principiis 

(1)  Dc  hac  re  accurate  agit  Aiiist.  Top.  lib.  VIII,  praesertim  cap.  ultimo. 

(•2)  Elench.  lib.  ],  cap.  II,  n.  ± 

(3)  De  (lenes.  cont.  Manicli.  lib.  I.  cap.  I. 

communibus  minime  conveniunt,  impossibiiis  est  inter  ipsos  disputatio. 
Demum  abstinere  debent  a  verbis  contumeHosis  et  inurbanis  in  alte- 
rius  sententia  impugnanda  et  reprehendenda.  Uti  enim  sapienter  mo- 
net  Tullius:  «  Dissentientium  inter  se  reprehensiones  non  sunt  vitupe- 
randae.  Maledicta,  contumebae,  tum  iracundiae,  contentiones,  concerta- 
tionesque  in  disputando  pertinaces  indignae  philosophia  videri  solent. 
Neque  enim  disputari  sine  reprehensione,  nec  cum  iracundia  aut 
pertinacia  recte  disputari  potest  »  (1). 

Proprium  autem  opponentis  est,  ut  non  ducat  initium  a  proposi- 
tionibus  vagis,  et  a  rebus  longe  petitis.  sed  ab  iis,  quae  proxime  quae- 
stionem  spectant,  ne  inutilis  evadat  concertatio.  Deinde  syllogismos 
proponat  quoad  eius  fieri  potest  simplices  et  paucis  verbis  expressos, 
neque  impugnet  id  quod  respondens  non  negat,  neque  illud  concludat, 
quod  defendentem  non  ferit,  etiamsi  detur.  Demum  in  quantum  potest 
eodem  medio  termino  utatur;  vel  si  id  non  potest,  medium  terminum 
ita  immutet,  ut  vix  appareat  illum  fuisse  mutatum ;  idest  unum  me- 
dium  terminum  cum  alio  rite  connectere  nitatur,  in  quo  consistit 
optima  argumentandi  ratio,  cum  nimirura  plures  obiectiones  ita  inter 
se  sint  colligatae,  ut  semper  prima  urgeri  videatur. 

Proprium  denique  respondentis  est,  ut  argumenti  vim  bene  intel- 
ligat,  eaque  perspecta  respondeat  vel  concedendo,  vel  negando,  vel 
distinguendo  propositiones.  Ouandoque  illas  permittere  potest,  si  de 
earum  veritate  vel  falsitate  non  constet,  vel  si  ex  ipsis  nihil  conclu- 
datur  contra  veritatem.  Licet  ad  ipsum  non  pertineat  probare  id  quod 
negat,  non  debet  tamen  pro  lubitu  quidlibet  negare,  sed  responsiones 
proferat  solidis  innixas  rationibus.  Ad  hoc  autem  non  sufficit  argu- 
menta  recitare,  quibus  propositio  probatur,  si  illae  rationes  ad  difti- 
cultatem  dissolvendam  non  sint  accommodatae,  neque  doctrinam  expla- 
nare,  quae  ad  difTicultati  satisfaciendum  non  conferat  (2). 

Exemplum  disputationis.  Ut  adolescentes  facilius  teneant  quo  pacto 
se  gerere  debent  in  scholastica  concertatione  instituenda,  non  erit 
inutile  breve  aliquod  disputationis  exemplum  afferre  et  veluti  sub  ocu- 
los  ponere,  ex  quo  ipsis  innotescat  quid  in  similibus  casibus  faciendum. 
Sit  ergo  problema  circa  quod  disputatio  agitatur:  An  anima /lumana 
sil  incorruptibUis,  et  propterea  propositio  asserens  animam  esse  incor- 
ruptibilem  ab  uno  defenditur,  ab  altero  impugnatur.  Oui  impugnat  hoc 
ferme  pacto  disputationem  aggreditur:  Contra  thesim  quae  sic  effer- 
tur:  Anima  humana  est  incorruptibilis^  sic  instituo  argumentum: 
Anima  humana  non  est  incorruptibilis.  Ergo  falsa  thesis.  Oui  defen- 
dit  primo  repetit  integrum  argumentum  per  enthymema  propositum, 
et  deinde  resumit  antecedens  et  respondet  inquiens:    Anima  humana 

(1)  De  finibus,  lib.  I.  cap.  VIII. 

(2)  De  munere  respondentis  cf.  AaisT.  Top.  lib.  VIII,  cap.  III. 

non  est  incorruptibilis.  Nego  antecedens.  Tunc  arguens  prosequitur 
aiendo:  Proho  antecedens,  et  sic  argumentum  proponit:  Anima  hu- 
mana  est  forma  substantialis  corporis.  Atqui  forma  substantialis  cor- 
poris  est  corruptibilis.  Ergo  anima  hiimana  est  corruptibilis. 

Proposito  sic  syilogismo  respondet  defendens,  et  primo  repetit 
totum  syliogismum,  et  inter  repetendum  considerat,  an  propositiones 
sint  \'erae  vel  falsae  vel  ambiguae;  ut  possit  veras  concedere,  falsas 
negare,  et  ambiguas  distinguere.  Deinde  resumit  singillatim  singulas 
propositiones  et  responsionem  subiicit  hoc  modo:  Anima  humana  est 
forma  corporis,  Distinguo  maiorem.  Est  forina  corporis  spiritualis  vel 
subsistens,  Conc.  Materialis  et  informans  dumtaxat,  Nego.  Contradi- 
stinguo  minorem.  Forma  materialis  est  corruptibilis,  Conc,  Forma  spi- 
ritualis  est  corruptibilis,  Nego.  Et  sub  data  distinctione  nego  conse- 
quens,  et  etiam  consequentiam,  quia  conclusio  non  connectitui"  cum 
praeinissis  ex  ea  parte  qua  verae  sunt.  Tunc  impugnans  subsumit  hoc 
modo :  Atqui  anima  humana  est  forma  materialis.  Ergo  nulla  solutio. 
Defendens  iterum  repetit  totam  subsamptam  et  resumendo  primam 
enuntiationem  respondet:  Atqui  anima  humana  est  forma  materialis, 
Nego  minorem  subsumptam.  Arguens  prosequitur  inquiens:  Probo  mi- 
norem  subsumptam  et  proponit  aliud  argumentum  cui  eodem  modo 
respondet  defendens,  et  sic  porro.  Sufficit  haec  indicasse,  nam  usu  et 
exercitatione  tirones  rectam  disputandi  rationem  melius  addiscent. 

ARTICULUS  IV. 

DE    FALLACIIS    SEU    DE    SYLLOGISMO    SOPHISTICO. 

Disputationes  sophisticae  iuxta  praeceptum  Aristotelis  sunt  pro  vi- 
ribus  vitandae,  illae  nimirum  quae  ad  gloriam  captandam  instituun- 
tur,  vel  ad  ostendendam  quamdam  ingenii  subtilitatem,  vel  demum  ad 
vincendi  pertinaciam.  Huiusmodi  concertationes  captiosae  neque  ad  ve- 
ritatem  aliquam  illustrandam  quidquam  proliciunt,  sed  pleruinque  ad 
altercationes  et  convicia  declinant.  Non  est  autem,  inquit  IMiilosophus, 
cum  omni  disputandum,  nec  contra  quemlibet  exercitandum...  Ab  eo 
enim  (jui  omnino  tentat  apparere  diffugiendum...  Nam  qui  exercitati 
sunt  {sophistac)  non  possunt  abstinere  a  disputatione  sine  alterca- 
tione  (1).  Nihilominus  non  abs  re  erit  paiica  dicere  de  sophistica  ac 
captiosa  disputatione,  et  de  variis  fallaciarum  speciobus,  quibus  uti 
soleut  sophistae  ad  veritalem  impugnandani;  sic  enim  in  promptu  crit 
adolescentibus  expcdila  ratio  tum  detegendi  lallacias  tum  eas  diluendi, 
et  ab  earum  aculeis  ipsam  catholicam  veritatem  defendondi.  Philosophia 
quippe,  teste   Cleinente  Alexandrino,  licet    doctrinam    Salvatoris  non 

(1)  Top.  lil).  VIII,  cap.   VI.  a.  ult.  n.  51. 


ART.    IV.    DE    FALLACIIS   SEU    DF:    SYLLOG.    SOPHISTICO  127 

laciat  potenliorem,  eflicit  tamen  debileni  adversus  eam  sophisticam 
argumentationem  (1). 

Quid  fallacla?  Failacia  est  deceptio  proveniens  ex  sijllogismo  so- 
phistico,  seu  non  recto,  quo  sophistae  utuntur  ad  decipiendos  auditores; 
et  quoniam  syilogismus  potest  esse  captiosus  vel  ratione  materiae,  vel 
ratione  tbrmae,  ideo  syilogismus  sophisticus  generatim  definitur  ab 
Aristotele:  Qui  ex  his,  quae  probabilia  videntur  nec  sunt,  colligit 
conclusionem:  aut  ex  probabilibus^  iisque  quae  probabilia  videntur, 
colligere  videtur,  nec  colligit  (2).  Yel  qui  videtur  procedere  ex  prae- 
missis  probabilibus  et  veris,  nec  sunt;  vel  videtur  concludere,  et  non 
concludit.  Et  quoniam  sophistae  eo  spectabant,  ut  gloriam  in  dispu- 
tando  acquirerent,  coniiciendo  adversarium  in  aliquod  inconveniens; 
idcirco  finis  seu  terminus  sophisticae  argumentationis  est  inconveniens 
ad  quod  sophista  pertrahere  nititur  respondentem ;  qui  finis  proprio 
nomine  dicitur  meta.  In  hoc  itaque  aiticulo  aliquid  dicendum  summa- 
tim  venit  tum  de  metis,  tum  in  primis  de  modis  argumentandi  qui 
sophistis  usui  esse  possunt,  ut  ad  metas,  idest  ad  inconvenientia  du- 
cant  respondentem.  Metae  numerantur  quinque:  nimirum  redargutio, 
falsum,  inopinabile,  soloecismus ,  nugatio.  Et  quoniam  praecipuum  in- 
conveniens  ad  quod  omnes  modi  sophisticae  argumentationis  tendunt 
est  redargutio,  ideo,  praetermissis  aliis  quatuor  metis  quae  facile  in- 
telliguntur,  de  redargutione  nonnulla  attingemus  (3). 

Quid  redargutio?  Redargutio,  graece  elevxog,  definitur  ab  Ari- 
stotele:  Sgllogismus  contradictionis,  seu  syllogismus  cum  contradictione 
conclusionis,  idest,  ut  explicat  S.  Thomas,  est  praenegati  concessio^ 
vel  praeconcessi  negatio  in  eadem  disputatione  vi  factae  argumenta- 
tionis.  Et  re  vera  redargutio  ex  ipsa  nominis  etymologia  est  argu- 
mentatio  vel  syllogismus,  quo  quis  argiiit  contra  id  quod  alterdicit; 
sed  eo  ipso  quod  quis  arguit  contra  id  quod  alter  dicit,  arguit  ad  al- 
teri  contradicendum.  Ergo  merito  elenchus  seu  redargutio  dicitur  ab 
Aristotele  syllogismus  contradictionis.  Et  consequenter  sophistici  elen- 
chi  sunt  syllogismi  ad  contradicendum  quibus  utuntur  sophistae,  nimi- 
rum  vel  syllogismi  apparentes,  vel  procedentes  ex  falsis  et  improba- 
bilibus  ordinati  ad  contradicendum.  Sophistis  quippe  in  more  positum 
erat  respondentem  interrogare  de  aliqua  re,  et  secundum  quod  respon- 
sio  erat  aiens  vel  negans,  ipsi  per  sophisticos  syllogismos  concludebant 
contradictoriam  enuntiationis  a  respondente  prolatae,  et  sic  ipsum  ap- 
parenter  redarguebant  deducendo  ad  contradictionem.  Sic  ut  exemplo 
rem  sub  oculos  ponamus :    interrogat  sophista :  An  comederit  carnes 

(1)  Strom.  lib.  I,  cap.  XX. 

(2)  Top.  lib.  I,  cap.  I,  n.  7. 

(3j  De  quiaque  finibus  seu  metis  disserit  Arist.  Elench.  lib.  1,  cap.  III,  a.  1, 
et  S.  TeoM.  Opusc.  39,  cap.  II. 

crudas?  Negat  respondens:  sophista  sic  redarguit :  Quidquid  emisti, 
comedisti:  carnes  crudas  emisti:  ergo  carnes  crudas  comedisti.  Taiis 
modus  argumentandi  dicitur  apparens  elenchus  vel  redargutio,  quia 
syllogismus  est  apparens  et  fallax;  ideoque  apparens  contradictio,  et 
redargutio.  Ex  his  patet  cur  ab  Aristotele  inscribantur  Elenchi  sophi- 
stici,  idest  redargutiones,  duo  illi  libri,  in  quibus  explicat  sophisticas 
redargutiones,  seu  apparentes  syllogismos  ordinatos  ad  contradicen- 
dum,  ita  tamen,  ut  in  primo  diligenter  declaret  omnes  modos  arguendi 
captiose  et  sophistice,  et  in  secundo  assignet  vias  et  rationes  solvendi 
fallacias  et  sophismata. 

Quot  fallaciae  seu  modi  sophistjce  arguendi?  Ut  sophisticus  syl- 
iogismus  liabeatur,  duo  potissimum  necessaria  sunt;  nimirum,  princi- 
pium  molivum,  et  principium  defectus.  Pi*imum  illud  est  quod  efTicit 
ut  argumentum  appareat  bonum  et  hominem  moveat  ad  assentiendum 
sophistico  argumento,  ideo  dicitur  principium  motivum  et  causa  appa- 
rentiae.  Secundum  est  illud;  ex  quo  causatur  defectus  necessitatis  in 
argumento,  idcirco  dicitur  principium  defectus  et  causa  non  exsisten- 
tiae.  Ex  his  duobus  homo  fallitur;  quia  nempe  aliquid  apparet  et  non 
est.  Propterea  locus  sophislicus  dicitur  fallacia,  quia  per  se  ad  fallen- 
dum  et  decipiendum  tendit.  Distinguuntur  loci  sophistici  seu  fallaciae 
penes  diversa  motiva,  ex  quibus  lirmitas  apparet  esse  in  sophisticis 
syllogismis,  quae  tamen  nullo  pacto  adest.  Ouoniam  hoc  contingere 
potest  tum  ex  parte  vocis,  si  quando  propter  unitatem  vocis  creditur 
unitas  rei  per  vocem  significatae;  tum  ex  parte  rei,  si  quando  aliquae. 
res  eo  quod  quodammodo  conveniunt,  ideoque  simpliciter  unum  esse 
creduntur;  sic  merito  assignatur  duplex  genus  fallaciarum,  quarum 
quaedam  sunt  in  dictione,  quaedam  extra  dictionem  (1).  In  prioribus 
principium  motivum  seu  causa  apparentiae  est  ex  parte  vocis;  in  se- 
cundis  est  ex  parte  rei.  Primae  numerantur  sex;  secundae  numeran- 
tur  septem.  Omnes  locos  sophisticos  seu  fallacias  diligenter  explicat 
Aristoteles,  exemplis  illustrat  et  modos  eas  dilucndi  tradit  in  duobus 
libris  Elenchorum.  Doctrinam  Aristotelis  de  hac  re,  breviter  perstrin- 
git  S.  Thomas  in  Opusculo  39  T)e  faUaciis  ad  quosdam  nobiles  artistas. 

Fallaciae  in  dictione.  Sex  numerantur  modi  redaiguendi  propter 
dictionem,  nempe:  aequivocatio,  amphibologia,  compositio,  divisio,  ac- 
centus,  et  figura  dictionis.  Aequivocalio  est  unius  eiusdemque  nominis 
diversa  signiticatio;  quod  si  est  aliqua  oratio  plura  signilicans,  tunc 
habelur  amphibologia.  Hae  duae  fallaciae  locum  habent,  cum  ex  eo 
quod  aliquid  sil  verum  secundum  unam  significationem  nominis  vel 
orationis,  infertur  esse  verum  secundum  aliam.  Fallacia  compositionis 
est,  per  (juam  ex  eo  quod  aliquid  est  verum  in  sensu  diviso  vel  di- 
visim,  infertur  esse  quoque  verum  in  sensu  composito  seu  coniunctim. 

(i;  Elench.  lib.  I,  cap.  III,  a.  2. 

Yice  versa  habetur  fallacia  divisionis.  Fallacia  accentus  est,  cum  vox 
quae  secundum  varios  accentus  plura  significat,  ex  eo  quod  secundum 
unum  accentum  aliquid  significet,  mutato  accentu  adhibeatur  ad  illud 
idem  significandum.  Fallacia  figurae  dictionis  est,  ex  S.  Thoma,  dece- 
ptio  proveniens  ex  eo  quod  aliqua  dictio  similis  alteri  dictioni  videtur 
habere  eumdem  modum  significandi,  cum  tamen  non  habeat  (1). 

Fallaciae  extra  dictionem.  Huiusmodi  fallaciae  sunt  numero  septem; 
nimirum :  1)  accidentis,  2)  secundum  quid  et  simpliciter,  3)  ignoi-atio 
elenchi,  4)  petitio  principii,  3)  consequentis,  6)  non  causae  pro  causa, 
7   plurium  interrogationum  (2). 

Fallacia  accidentis  fundatur  in  eo  quod  supponimus  omnia  ea  quae 
dicuntur  de  subiecto,  dici  de  omnibus,  quae  subiecto  accidunt,  et  vi- 
cissim,  et  sic  esse  hominem,  et  esse  musicum  esset  idem. 

Fallacia  simpliciter  et  secundum  quid  exoritur  ex  eo  quod  aliquid 
infertur  convenire  subiecto  absolute,  vel  quoad  totum,  cum  ipsi  con- 
veniat  solummodo  vel  secundum  additum  vel  secundum  partem. 

Ignoratio  elenchi.  Ralio  deceptionis  in  hac  fallacia  est  ignorantia 
eorum,  quae  ad  contradictionem  veram  requiruntur,  ideoque  ex  eo 
quod  ignoratur  quid  sit  redargulio  vel  elenchus  seu  syllogismus  re- 
dargutivus,  videtur  quis  cogere  adversarium  ad  contradictionem,  et 
revera  non  cogit,  cum  aliquid  desit,  quod  ad  contradictionem  haben- 
dam  sit  necessarium.  Ut  haec  fallacia  intelligatur,  Aristoteles  definit 
elenchum  explicans  ea  quae  ad  contradictionem  necessaria  sunt  (3).  Ex 
hac  declaratione  patet,  quam  sapienter  Aristoteles  docuerit  omnes  fal- 
lacias  commode  revocari  posse  ad  ignorantiam  elenchi  (4),  quam  do- 
ctrinam  exemplis  illustrat  petitis  ex  singulis  fallaciis. 

Petitio  princlpil.  Haec  fallacia  tunc  incurritur,  cum  in  praemissis 
illud  assumitur  ut  ratum,  quod  probari  debet.  Modi  autem  petendi 
principium  multiplices  sunt,  et  enumerantur  ab  Aristolcle  (o). 

Fallacia  consequentis.  Huiusmodi  fallacia  incurritur  quando  in 
syllogismo  conditionali  antecedens  infertur  ex  consequenti,  cum  contra 
consequens  ex  antecedenti  inferri  debeat;  vel  quando  a  negatione  an- 
tecedentis  proceditur  ad  negationem  consequentis,  cum  oppositum  fieri 
debuisset. 

Non  causa  ut  causa.  Incurritur  haec  fallacia,  cum  sumilur  ut 
causa  alicuius,  id  quod  vere  non  est  illius  causa,  et  ex  hoc  redargui- 
tur  disputans. 

(1)  Gf.  Arist.  loc.  cit.  ubi  senarium  numerum  failaciarum  in  dictione  pro- 
bat  n.  4. 

;2)  Elench.  lib.  I,  cap.  IV. 

;3)  Loc.  cit.  n.  8. 

(4;  Elench.  lib.  I,  cap.  V. 

(5)  Prior.  Analyt.  iib.  II,  cap.  XXI,  et  Top.  lib.  VIII,  cap.  IV,  n.  30. 

De  Maria,  Vol.  I.  9 

Fallacia  plurium  interrogationum  ut  unius.  Incurntur  deceptio  ciini 
ex  eo  quod  non  advertatur  plures  esse  interrogationes,  adeoque  debere 
aflerri  plures  responsiones,  unica  detur  responsio.  Sic  si  sophista  quaerit, 
an  albedo  et  lapis  sint  substantiae?  si  quis  unica  responsione  affirmet 
vel  neget,  sopliista  ipsum  redarguit  concludendo  albedinem  esse  sub- 
stantiam,  vel  lapidem  non  esse  substantiam. 

Brevitatis  causa  praetermisimus  exempla,  quae  ab  Aristotele  affe- 
runtur  ad  singulas  fallacias  explicandas  vel  varios  modos  quibus  eadem 
fallacia  incurri  possit.  Potest  quis  ea  consulere  et  legere  vel  apud  ipsum 
Aristotelem  in  libris  Elenchorim  vel  apud  S.  Thomam  in  Opusculo  De 
fallaciis  ad  nobiles  ariistas. 

Loglcae  minoris  conclusio.  Quae  hucusque  ex  peripateticis  fontibus 
de  rationali  disciplina  summatim  expressa  iuvenum  captui  accommo- 
davimus,  satis  superque  ostendunt,  quantopere  Aristoteles  de  scientiis 
omnibus,  quibus  logica  facilem  tutamque  parat  viam,  sit  optime  me- 
ritus.  Siquidem  apud  doctissimos  cuiusque  aetatis  viros  Aristoteles  non 
solum  salutatus  fuit  ut  logicae  primus  inventor  et  parens,  verum  etiam 
ut  perfector  et  summus  magister  demonstrativae  artis,  quam  ipse  in- 
ventam  ita  omnibus  numeris  absolvit,  ut  posteris  facultatem  imitandi 
reliquisse,  superandi  potestatem  ademisse  videatur.  Cuius  rei  optimum 
et  illustre  testimonium  dedit  card.  Pallavicinius,  qui  de  Philosopho  ita 
scribere  non  dubitavit;  «  Aristoteles  vir  ille  est,  qui  ratiocinandi  artem 
primus  non  solum  invenit  quod  rarissimum,  sed  absolvit  quod  singu- 
lare  »  (1).  Pallavicinio  plane  concinit  inter  recentiores  Adulphus  Tren- 
deleburgius,  qui  Aristotelis  logicam  amplissimis  cumulavit  laudibus, 
inquiens:  «  Ouae  exposuit,  ea  quae  non  dies  commentus  est,  nec  dies 
delebit,  valuerunt  per  duo  millia  annorum :  agnoscuntur,  suscipiuntur 
vel  ab  iis  hodie  philosophis,  qui  ab  Aristotelis  logica  quam  longissime 
recessisse  videantur.  Haec  igitur  sunt  quae  tamquam  rata  et  certa 
gymnasiis  commendentur.  Ut  in  geometria  Euclides,  sic  in  logicis  Ari- 
stoteles  saeculorum  vicissitudines  ita  superavit,  ut  uterque  exemplar 
sit  in  quod  intueantur  et  aequales  et  posteri.  Qui  geometriae  elementa 
petit  ad  Euclidis  et  evidentiam  et  elegantiam,  qui  logices  ad  Aristo- 
telis  et  sublimitatem  et  simplicitatem  redire  iubeatur  »  (2). 

Quod  autem  Aristoleles  in  logica  princeps  inveniendi  fuerit,  nul- 
lum  melius  luculentiusque  ad  hoc  efficiendum  depromi  potest  argu- 
mcntum,  (juam  ipsa  pulcherrima  verba  recitare  Philosophi,  qui  hoc 
idem  apud  suos  coaevos,  diserte  proliteri  liduciam  potius  veritatis,  quam 
arrogantiam  arbitratus  est;  cum  omnes  probe  nossent  quid  ante  illa 
tempora  ab  aliis  scriptum  vulgatumque  fuerat.    En  verba  Stagiritae: 

(1)  Vindic.  Soc.  lesu  cap.  XXIV. 

(2)  In  prooemio  Elementorum  Logicae  Aristotelicae. 

(c  Hiiius  autem  tractationis  non  aliud  erat,  aiiud  non  erat  excultum ; 
sed  niliil  prorsus  exstabat.  Nam  eorum,  qui  in  litigiosis  disputationibus 
quaestum  faciebant,  institutio  quaedam  erat  similis  Gorgiae  tractationi. 
Alii  enim  orationes  rhetoricas,  aiii  vero  ad  interrogandum  comparatas 
tradebant  ediscendas,  in  quas  utrique  putabant  mutuos  sermones  pie- 
rumque  incidere.  Idcirco  ceieriter  quidem,  sed  citra  artem  discipuios 
suos  docebant;  non  enim  artem,  sed  quae  ab  arte  efficiuntur  tradendo, 
putabant  se  recte  instituere:  perinde  ac  si  quis  professus  se  traditu- 
rum  scientiam  ne  pedes  doieant,  postea  non  doceat  corium  incidere, 
nec  unde  huiusmodi  instrumenta  parari  possint,  sed  muita  det  genera 
variorum  caiceoruni;  hic  enim  ad  usum  quidem  profuit,  artem  non 
tradidit.  Ac  de  rhetoricis  quidem  muita  et  antiqua  dicta  exstabant; 
de  syiiogismis  vero  conficiendis  nihil  aliud  habebamus  omnino  antea, 
quod  diceremus,  sed  per  exercitationem  quaerendo  muitum  temporis 
iaboravimus  »  (1). 

(1)  Elench.  lib.  U,  cap.  ultimo. 

LQGICA  MAIQE 

PRAECIPUAE   QUAESTIONES   ENODANTUR 

DE  SINGULIS   HUMANI  INTELLECTUS 

OPERATIONIBUS 


CONTINUATIO  RERUM.  Cum  ad  logicam  potissimum  spectet  mentis 
nostrae  operationum  recta  ordinatio,  in  liac  rationali  disciplina  tradenda 
totam  materiam  in  duas  partes  dispertiti  sumus.  Et  in  prima  qiiidem 
versati  potius  sumus  in  legibus  ac  praeceptis  tradendis,  quibus  actus 
menlis  temperari  regique  debeant,  ut  recte  et  artificiose  exigantur, 
quam  in  materia  declaranda,  quae  memoratis  operationibus  percipitur; 
ex  materia  quippe  actus  mentis  nanciscuntur,  ut  veri,  idest  rebus  con- 
lormes  dicantur  et  sint.  Ouam  ad  rem  bucusque  egimus  de  syllogismo 
quoad  partem  potius  formalem,  quae  Prioribiis  Analijticis  respondet, 
in  quibus  Pbilosophus  disserit  de  syllogismo  simpliciter,  seu  de  syllo- 
gismo  rormaliter  spectato.  Verum  syllogismus  prout  est  instrumentum 
scientiarum,  inspiciendus  maxime  est  ex  parte  materiae,  qua  ex  con- 
sideiatione  tripartitam  divisionem  sibi  vindicat. 

Argumentatio  quippe,  si  penes  maleriam  spectetur,  procedere  potest 
vel  1)  ex  veris,  certis  et  necessariis,  ex  quibus  veri  nominis  scientia 
progignitur,  et  tunc  appellatur  syllogismus  demonstrativus  vel  scien- 
tilicus;  vel  2)  ex  probabilibus  et  contingenlibus,  ex  quibus  opinio  oritur, 
et  tunc  nuncupatur  syllogismus  dialecticus;  vel  3)  ex  falsis  ex  quibus 
error  et  lalsitas  enascitur,  et  tunc  dicitur  syllogismus  sophisticus.  De 
primo  uactat  Arisloteles  in  Posterioribus  Analijticis,  de  secundo  in 
Topicis,  de  lertio  in  Sophislicis  Elenchis. 

Nostra  tractatio.  Nos  brevitati  consulentes,  in  hac  secunda  parte 
rationalis  disciplinae  disseremus  solummodo  de  syllogismo  demonstra- 
tivo,  doctrinamque  ab  Aristotele  traditam  (pioad  potiora  eius  capita 
ductu  Angelici  Doctoris  exponemus.  Ouod  ut  commodius  assequamur, 
de  singulis  operationibus  mentis  iterato  nobis  instituenda  tractalio  est, 
et  in  singulis  exponenda  est  actuum  materia;  nimirum  operationes 
intellectus  pervestigandae  sunt,  (piatenus  ad  veritatem  asse^juendam, 
et  ad  scientiam  in  animo  pariendam,  ordinem  dicunt.  Diversae  enim 
operationes   intellectus   non  solum   ordinantur  ad  invicem,  quo  recta 

syllogismi  forma  oblineatur,  sed  vel  maxime  iii  novas  ignotasque  ve- 
ritates  e\  notis  mcns  colligat  et  efficiat  Ouoniam  vero,  servata  diale- 
ctica  disputandi  ratione,  demonstrando  procedemus,  exinde  flt,  ut  haec 
logicae  pars  denominari  soleat  demonstrativa,  critica  seu  iudicativa, 
vel  demum  logica  maior  vel  specialis. 


QUAESTIO  L 
De  naioersalibus  semndum  rem  et  intentionem  spectatis. 

STATUS  QUAESTIONIS  DETERIVIINATUR.  Prima  mentis  operatio, 
quae  nuncupari  solet  simplex  notio,  vel  indivisibilium  intelligentia,  est 
perceptiva  quidditatum  universalium;  siquidem  obiectum  proprium  et 
directum  humani  inteJlectus  est  essentia  rerum  materialium  abstracta 
a  principiis  individuantibus.  Ouare  in  hac  operatione  intimius  perve- 
stiganda,  prima,  maximi  momenti  et  litigiosa  quaestio  quae  occurrit  ea 
est,  quae  disserit  de  universalibus.  Ad  eam  quippe  enodandam  cuiusque 
aetatis  philosophorum  studia  se  contulerunt;  cum  omnes  probe  intel- 
lexerunt  universam  liumani  intellectus  scientiam  ab  hac  controversia 
dependeie;  scientia  enim,  quemadmodum  post  Platonem  demonstravit 
Aristoteles,  proprie  et  presse  non  est  nisi  de  universalibus,  necessariis 
et  immutabilibus. 

Verum  enim  in  ratione  universalium  notionum  explicanda  philo- 
sophi  in  magna  sunt  opinionum  varietate  versati.  Equidem  huius 
controversiae  plena  et  absoluta  solutio  ab  aliis  quaestionibus  lucem 
mutuatur,  cum  iisque  arctissime  nectitur,  quae  tum  in  psychologia 
agitantur  de  modo  cognoscendi  intellectus  nostri,  tum  in  metaphysica 
discutiuntur  de  diversarum  rerum  natura,  singularitate,  subsistentia, 
quaeque  in  praesentiarum  praesupponi  debent  necessario,  ne  in  alios 
tractatus  excurramus.  Hoc  in  causa  fuit  quamobrem  Philosophus  de 
universalibus  dissei-uerit  tum  in  libris  Perihermenias  et  Posteriorum 
Analyticorum,  tum  in  libris  De  Anima,  tum  vel  maxime  in  libris 
Metaphjisicorum;  quatenus  consideravit  vel  intentiones,  quas  intel- 
lectus  efformat  et  naturis  communibus  attribuit,  quod  proprium  est 
logicae;  vel  operationem  intellectus  per  quam  percipit  naturam  com- 
munem  seorsum  a  principiis  individuantibus  et  a  singularitate,  quod 
proprium  est  psychologiae ;  vel  demum  ipsas  communes  rerum  na- 
turas,  earumque  passiones,  quod  proprium  est  philosophiae  primae. 
Oua  de  re  errores  diversaeque  de  universalibus  opinationes  caput 
habent,  originemque  ducunt  a  diversis  sententiis,  quas  philosophi  tuiti 
sunt  vel  ciica  modum  intelligendi  et  circa  obiectum  proprium  et  di- 
rectum  intellectus  humani,  vel  circa  naturam,  proprietates,  individua- 
tionem  substantiarum  materialium,  ex  quibus  intellectus  noster  primo 

cognitionem  accipit;  vel  denique  circa  naturam  diversarum  animi  ope- 
rationum,  earumdemque  coordinationem  ad  invicem. 

Sic  quaestionem  de  universalibus,  si  constantes  sibi  esse  velint 
diverso  modo  solvant  necesse  est,  tum  illi  pliilosophi,  qui  cum  Ari- 
stotele,  Boetio,  B.  Alberto  M.,  S.  Bonaventura,  et  in  primis  cum 
Doctore  Angelico  decernunt,  intellectum  humanum  primo  et  directe 
esse  perceptivum  quidditatum  universalium  habentium  esse  in  singu- 
laribus  corporatis;  tum  illi  qui  cum  Platone  arbitrantur  has  communes 
naturas  nos  cognoscere  in  seipsis  subsistentes;  tum  illi  qui  ex  adverso 
opinantur,  intellectum  hominis  directe  et  per  se  percepire  singularia 
corporea.  Rursus  diversimode  de  universalibus  congruenter  statuant 
oportet  tuiii  illi  philosophi,  qui  cum  S.  Tlioma  docent  rerum  mate- 
rialium  naturas  non  esse  per  seipsas  singulares  et  individuas,  sed 
individuari  per  materiam  signatam,  idest  sub  quantitate  dimensiva 
constitutam;  tum  illi  qui  tradunt  essentias  omnes,  sive  quae  constant 
ex  materia  et  forma,  sive  quae  sunt  formae  spirituales  et  per  se  sub- 
sistentes,  esse  per  seipsas  singulares,  ideoque  primas  aeque  ac  secundas 
esse  multiplicabiles  numerice  in  eadem  specie;  tum  demum  qui  cum 
Scoto  propugnant,  essentias  rerum  prout  sunt  in  singularibus  esse 
communes  saltem  negative,  et  determinari  ad  singularitatem  per 
haeccheitatem,  tamquam  per  formam  ipsis  supervenientem. 

Quae  hucusque  a  nobis  summatim  commemorata  sunt,  cuilibet 
vel  leviter  in  his  rebus  versato  perspicue  ostendunt,  quaestionem  de 
universalibus  tot  difficultatibus  implicatam  solvi  haudquaquam  posse 
iuxta  peripateticam  Aristotelis  et  S.  Thomae  doctrinam,  nisi  vel  sta- 
tuantur,  vel  praesupponantur  illa  principia  tum  psycliologica,  tum 
ontologica,  quae  Angelicus  Magistcr  ex  Aristotele  hausit  et  propu- 
gnavit.  Quare  quaestionem  explanare  ingressi  quaedam  assumemus 
ut  supposifiones  seu  ut  principia  in  S.  Thomae  philosophia  omnino 
rata,  quaeque  in  aliis  disciplinis  uberrime  probantur  [i). 

ARTICILIS  I. 

PRAESUPPONENDA    AD    QUAESTIOISEM    DE    UNIVERSALIBUS. 

SUPPOSITIONES  SEU  PRINCIPIA,  quae  ex  doctrina  S.  Tliomae 
rata  haberi  debent,  ut  quaestio  de  universalibus  dirimatur. 

Principium  I.   Intellectus  humanus  ob  suam   imperfectionem  ad 

(1)  Intcrea  hac  sui)cr  re  consulatiir  S.  Thom.  Opusc.  I)e  ente  e(  essentia,  cap.  IV; 
Perihermen.,  lib.  I,  lcct.  10;  Poster.  Anah/t.,  lib.  II,  lect.  *20;  l)e  anima,  lib.  II,  lcct.  1*2 
et  lib.  III,  lect.  8;  Metaph.,  lib.  VII,  leo.t.  18. 

Conferri  etiam  possunt  Cosmls  Alam.,  Log.,  q.  *2,  et  Caiet.  in  Opusc.  De  ente 
et  essentia,  cap.  IV,  qq.  (),  7  et  8.  Memorati  quippe  lii  duo  auctores  doctrinam 
S.  Thomae  fidelissime  sequuntur  et  erudite  diligentcrque  exj^onunt. 

scientJae  et  veritatis  adeptionem  pervenit  per  tres  actus  specie  difte- 
rentes,  quorum  primus  ordinatur  ad  secundum,  et  secundus  ad  ter- 
tium;  nimirum  per  simplicem  appreliensionem,  per  compositionem  et 
divisionem,  et  per  argumentationem,  ideoque  simplex  intelligentia 
imperfectior  est  iudicio,  et  iudicium  imperfectius  est  discursu;  imper- 
fectum  quippe  semper  ordinatur  ad  perfectum,  sicut  in  omni  rerum 
institutione  ipsam  naturam  videmus  a  primis  et  inchoatis  ad  perfecta 
et  absoluta  suo  quodam  itinere  progredi. 

Principium  II.  Simplex  intelligentia  primo,  directe  et  per  pro- 
priam  speciem  percipit  essentiam  rei  materialis  denudatam  a  principiis 
eam  individuantibus,  et  abstractam  ab  esse  quod  habet  in  hoc  sin- 
gulari  signato,  ideoque  universalem  (1).  Immo  universaliora  utpote 
imperfectioris  cognitionis  prius  cognoscuntur  a  nobis,  quam  minus  uni- 
versalia;  propterea  quod,  iuxta  elegantem  Philosophi  doctrinam,  sunt 
nobis  notiora  et  illustriora,  quae  secundnm  naturam  sunt  minus  intel- 
ligibilia  et  nota;  vicissinique  quae  natura  sua  maximam  sibi  vindicant 
intelligibilitatem,  sunt  ignota  intellectui  nostro,  qui  ad  ea  comparatur 
sicut  oculus  vespertilionis  ad  vehementer  visibilia  (2). 

Principium  III.  In  qualibet  re  creata  quidditas  realiter  differt  ab 
esse  seu  exsistentia,  ideoque  quidditas  rei  materialis,  quae  est  pro- 
prium  et  proportionatum  obiectum  intellectus  humani  intelligi  potest 
abstrahendo  ab  esse  vel  non  esse  extra  causas.  Si  enim  quidditas  se- 
cundum  rem  et  veritatem  idem  esset  cum  sua  exsistentia,  eius  species 
propria  eam  manifestaret  ut  existentem,  et  tunc  intellectus  noster  sic 
eam  perciperet  per  simplicem  apprehensionem:  et  ob  rationem  connexi 
eam  cognosceret  ut  singularem,  siquidem  exsistere  est  singularium,  et 
quod  per  se  exsistit,  per  se  est  singulare. 

Princlpium  IV.  Tametsi  quaevis  essentia  realiter  distincta  a  suo 
esse  prout  in  se  exsistit,  sit  singularis  et  individua,  cum  repugnent 
naturae  seu  species  universales  in  seipsis  subsistentes,  quas  commen- 
tus  est  Plato;  nihilominus  alia  est  ratio  individuationis  essentiarum 
simplicium  et  immaterialium,  alia  naturarum  materialium,  quae  con- 
cretae  sunt  ex  matcria  et  forma.  Nam,  iuxta  doctrinam  a  S.  Tlioma 
constanter  in  omnibus  pene  suis  operibiis  traditam,  formae  simplices 
et  immateriales  sunt  per  se  singulares,  subsistentes,  et  hoc  aliquid 
rlesignabile,  ut  aiunt;  ideoque  merito  dicitur  essentia  simplicis  esse 
ipsum  simplex,  ex  quo  rite  concluditur  ab  eodem  Aquinate,  formas 
subsistentes  non  esse  multiplicabiles  numerice  in  eadem  specie  (3). 
Ex  adverso  essentiae  compositae  ex  materia  et  forma  non  sunt  per  se 

(1)  S.  Thom.  De  Anima,  lib.  III.  lect.  8,  et  1  p.  q.  85,  a.  2  ad  2;  B.  \lber- 
TLs  M.  De  intellectu  et  intelligibili,  lib.  I.  tract.  II,  cap.  1. 

(2)  S.  TeoM.  1  p.  q.  83,  a.  3,  et  Arist.  Phys.  lib.  I,  cap.  I. 

(3)  Opusc.  De  ente  et  essentia,  cap.  Y. 

singulares,  sed  individuantiir  per  materiam  signatam;  et  hoc  in  causa 
est  cur  sint  numerice  multiplicabiles  in  eadem  specie.  Cum  autem 
quidditas  rei  materialis  realiter  distinguatur  a  principiis  eam  indivi- 
duantibus  et  determinantibus  ad  esse  huius  vel  illius  singularis  in 
quo  subsistit  (1);  intellectus  noster  specie  intelligibili  intormatus  per- 
cipit  realem  quidditatem  abstractam  a  principiis  individuantibus/  licet 
haec  quidditas  sit  illa  ipsa,  quae  individuata  subsistit  in  singularibus 
corporeis,  quaeque  de  ipsis  praedicatur  essentialiter  (2).  Ouocirca 
intellectus  intelligendo  quidditatem  materialem,  non  intellectis  prin- 
cipiis  eam  individuantibus,  etlormat  conceptum  qui  repraesentat  rem 
universaliter  et  in  communi,  et  sic  eftlorescit  universale  et  secundum 
rem,  et  secundum  intelligentiam.  Quod  si  cognoscat  quidditatem  sim- 
plicem  non  per  propriam  speciem,  sed  per  speciem  rei  materialis  ni- 
mirum  ad  modum  essentiae  compositae,  tunc  intellectus  simplicem 
quidditatem  percipit  perinde  ac  ipsa  non  esset  specifice  et  per  se  di- 
versa  in  multis  individuis,  et  sic  eflbrmat  universale  secundum  intel- 
ligentiam,  et  non  secundum  rem,  idest  sine  vero  fundamento  in  re  (3). 

Nobilissima  haec  doctrina,  quam  ex  Doctore  Angelico  hausimus, 
et  pene  ad  verbum  expressimus,  plures  nacta  est  adversarios  tum  apud 
veteres,  uti  optimus  testis  est  Capreolus,  qui  eam  ab  oppugnantium 
importunitatibus  scientissime  vindicat,  tum  apud  recentiores  quamplu- 
rimos,  qui  cum  antiquis  contra  Aquinatem  caslra  iunxerunt.  Verum 
omnes  frustra  sunt,  et  licet  in  eo  consentiant  quod  a  S.  Thomae  placitis 
hac  super  re  abhorreant;  tamen  in  re  explicanda  miritice  discrepant 
et  suis  aculeis  ultro  citroque  sese  compungunt.  Nos  loco  opportuniori 
totam  S.  Thomae  rationem  exponemus,  quae  in  re  admodum  salebrosa 
unice  quaestionem  tot  ditricultatibus  implicatam  ita  explicat,  ut  prima 
cohaei-eant  extremis,  media  ulrisque,  omnia  omnibus. 

Principium  V.  Primus  actus  intellectus  nostri  percipientis  quiddi- 
tates  universales  rerum  materialium  denudatas  a  princi])iis  individuan- 
tibus  dicitur  et  est  abstractivus.  Huiusmodi  autem  abstractio  est  per 
modum  simplicitatis,  quatenus  intellectus  considerat  naluram  com- 
munem,  quin  consideret  singularia  corporea,  in  quibus  natura  illa 
individuata  et  materialiter  subsistit:  minime  vero  est  abstiactio  per 
modum  compositionis  et  divisionis  (4),  uti  comminiscuntur  Rosminiani 
et  omnes  philosophi,  qui  formalismo  Kantiano  adstipulantur,  quippe 
decernunt  intellectum  nostrum  incipere  a  iudicio  et  non  a  simplici 
apprehensione,  nimirum  applicando  rebus  sensibilibus  communes  for- 
mas,  quas  natura  in  animis  nostris  a  priori  impiessil. 

l)  De  anima,  lib.  III,  leet.  8. 

(•2)  1  |).  q.  85,  a.  I  ad  1. 

(3)  I   |).  q.   13,  a.  9.  Cf.  Caiet.  in  Opusc.  De  eule  et  essentia,  cap.  IV,  q.  T. 

(4  De  (luplici  bac  al)stractione  vide  S.  Thom.   I  \).  q.  85,  a.  1  ad  1. 

Slmiliter  a  doctrina  S.  Thomae  longe  absunt,  (jui  eo  quod  arbi- 
trantur,  quidditates  materiaies  non  secus  ac  formas  mere  spirituales 
esse  per  seipsas  singulares,  consequenter  tutantur  intellectum  nostrum 
actu  directo  percipere  quidditatem  singularem,  efli)rmare  vero  con- 
ceptum  universalem  per  operationem  intellectus,  qui  confert  inter  se 
individua  iam  cognita,  et  ea  esse  similia  secundum  naturam  depre- 
hendit.  Haec  opinatio,  pace  istorum  philosophorum,  naturam  ortumque 
notionis  universalis  cxplicare  haudquaquam  valet;  nam  comparatio 
illa  individuorum  institui  nequit,  nisi  in  intellectu  praehabeatur  forma 
quaedam  communis,  in  qua  illa  individua  convenire  cernantur,  cum 
similitudo  merito  definiatur  convenientia  in  forma.  Insuper  haec  sen- 
tentia  in  quaestione  solvenda  viam  ingreditur  Aristotelis  et  S.  Thomae 
decretis  e  diametro  oppositam. 


ARTICULUS  II. 

DE    DEFINIHONE    UNIVERSALIS. 

QUiD  UNIVERSALE?  Universale,  spectata  nominis  etymologia, 
idem  est  ac  unum  versus  alia.  Ab  Aristotele  definitur:  Unura  aptim 
inesse  multis  et  praedicari  de  multis  (1),  vel  brevius :  Unum  in 
multis  (2). 

Definitio  expjicatur.  £x  hac  definitione  aperte  depromitur,  univer- 
sale  de  quo  disputamus,  neque  esse  solum  in  intellectu,  neque  reperiri 
solum  in  rebus;  sed  contra  partim  inveniri  in  rebus,  et  partim  in  in- 
tellectu;  nimirum  potentia  et  fundamentaliter  in  rebus;  actu  autem  et 
formaliter  in  intellectu.  Siquidem  cum  res  extra  animam  sint  omnino 
singulares,  quarum  una  non  est  altera,  nihil  fingi  potest  realiter  et 
actu  extra  animam,  quod  sit  pluribus  commune,  sed  quodlibet  indi- 
viduum  suam  sibi  vindicat  naturam  proprietatesque  realiler  divisas  a 
natura  et  proprietatibus  alterius  individui.  Hinc  vere  dici  potest: 
Humanitas,  risibilitas,  albedo  Petri  non  est  humanitas  seu  natura  hu- 
mana,  risibilitas,  albedo  Pauli;  ideoque  in  rebus  independenter  ab 
intellectu  non  invenitur  universale,  nempe  unum  aptum  inesse  multis, 
et  praedicabile  de  multis.  Verum  cum  quidditates  materiales  non  sint 
per  seipsas  singulares  et  hoc  aliquid  designabile,  sed  id  consequantur 
a  principiis  individuantibus,  exinde  oritur  posse  intellectum  conside- 
rare  ipsam  naturam  praescindendo  a  singularitate. 

lam  vero  natura  seu  quidditas,  quae  invenitur  in  pluribus  indi- 
viduis  licet  diversa  sit  in  ipsis;  nihilominus  ratio  differentiae  minime 

(1)  Perihermen.  lib.  1,  cap.   V,  n.  1,  et  Metaph.  lib.  VII,  text.  45. 

(2)  Poster.  Analyl.  lib.  II,  text.  27. 

repeti  potest  unice  a  principiis  essentialibus,  secus  individua  specifi- 
cam  ditrerentiam  inter  se  sortirentur.  Ergo  inteliectus  percipiens  quid- 
ditatem  absolute,  cognoscit  aliquid  quod  vere  et  realiter  est  in  indi- 
viduis  illius  naturae,  et  sic  eftormat  conceptum  ohiective  repraesen- 
tantem  aliquam  naturam  pluribus  individuis  communem,  quae  in 
apprehensione  intellectus  est  abstracte,  immaterialiter  et  universaiiter; 
in  individuis  contra  subsistit  concrete,  materialiter  et  singulariter.  Quo- 
circa  natura,  prout  obiective  est  in  intellectu,  vere  praedicatur  de 
pluribus  individuis,  quae  vigent  extra  animani;  et  est  una  prout  sub- 
sistit  in  inteilectu,  quia  est  una  imago  seuspecies;  et  est  universalis, 
quia  dicit  rationem  uniformem  ad  omnia  individua  extra  animam 
exsistentia,  prout  aequaliter  est  similitudo  omnium  ducens  in  cuncto- 
rum  cognitionem.  Sic  universale  est  in  rebus  potentia  et  fundamen- 
taliter,  quia  in  ipsis  invenitur  natura  realiter  et  numerice  multiplicata 
in  eadem  specie,  ideoque  muKiplicitas ;  in  intellectu  vicissim  inveni- 
tur  per  similitudinem  seu  per  speciem  illa  eadem  natura  repraesentata 
secundum  communem  rationem,  et  ita  efflorescit  unitas  orta  ex  actu 
intellectus  abstralientis,  et  ideo  universale,  quod  est  potentia  in  rebus, 
est  actu  et  formaliter  in  intellectu. 

Doctrina  nuper  exposita  illustrari  potest  ipsis  Doctoris  Angelici 
verbis,  qui,  prolata  ex  Aristotele  definitione  universalis,  ita  subdit: 
((  Sententia  Aristotelis  vera  est,  scilicet  quod  universale  est  in  multis, 
et  est  unum  praeter  multa.  Et  tangitur  in  iioc  duplex  esse  universa- 
lis;  unum  secundum  quod  est  in  rebus;  aliud  secundum  quod  est  in 
anima.  Et  quantum  ad  istud  esse,  quod  est  rationis,  liabet  rationem 
praedicabilis:  quantum  vero  ad  aliud  esse,  est  quaedam  natura,  et  non 
est  universale  actu,  sed  potentia;  quia  potentia  habet  ut  talis  natura 
fiat  universalis  per  actionem  intellectus.  Et  ideo  dicit  Boetius:  univer- 
sale  dim  intelliyitur,  singulare  dum  sentitur;  quia  una  et  eadem  na- 
tura,  quae  singularis  erat  et  individuatur  per  materiam  in  singulari- 
bus  hominibus,  eflicitur  postea  universalis  per  actionem  intellectus 
depurantis  ipsam  a  conditionibus,  quae  sunt  hic  et  nunc;  unde  ratio- 
nem  universalis  et  praedicabiiis  accipit  ab  ipso  intellectu  »  (1\ 

Partitio  universalis.  Cum  universale  in  aclu  duo  complectatur, 
nempe  naturam  rei  materialis,  quae  extra  animam  est  universalis  in 
potentia,  et  actum  intellectus  percipientis  abstracte  illam  naturam,  per 
quam  abstractionem  natura,  quae  erat  potentia  universalis,  evadit  uni- 
versalis  in  actu,  facile  deducitur  univcrsale  in  actu  esse  duplex,  nempe 
directum  et  reflexum^  metap/ujsicum  et  logicum,  olnectivum  et  formale, 
primae  et  secundae  intentionis.  Etenim  intellectus  noster  potest  vel 
actu  directo  percipere  aliquam  naturam  in  suis  piaedicatis  quiddita- 
tivis,  prout  abstrahit  ab  esse  huius  vel  illius  singularis:  vel  illam  na- 

(1)  Opusc.  De  universalibus,  tract.  I. 

turam  sic  abstracte  cognitam,  et  per  actum  directum  subsistentem  in 
intellectu,  contemplari  reflexe  tamquam  Ibrmam  dicentem  habitudinem 
uniformem  ad  plura  individua  extra  animam  subsistentia,  et  sic  tali 
naturae  in  intellectu  per  actum  directum  exsistenti  attribuit  intentio- 
nem  universalitatis.  In  primo  casu  universale  in  actu  appellatur  di- 
rectum,  metaphysicum,  obiectivum;  quia  terminat  primam  intentionem, 
et  licet  natura  illa  sit  realis  et  physica,  tamen  ab  intellectu  concipitur 
diverso  modo  ac  est  in  ordine  physico,  nempe  abstracte  et  immate- 
rialiter.  In  secundo  casu  universale  dicitur  reflexum,  logicum  et  for- 
male,  tum  quia  terminat  intentionem  secundam,  tum  quia  huiusmodi 
ordo  seu  relatio  est  ens  rationis  habens  idealem  exsistentiam  in  intel- 
lectu  concipientis,  tum  denique  quia  natura  in  intellectu  exsistens  per 
actum  reflexum  accipit  formam  universalitatis. 

Corollarium  I.  Tametsi  definitio  univeisalis  respiciat  utrumque; 
nihilominus  pressius  ad  reflexum  quam  ad  directum  pertinet.  Siquidem 
geminae  conditiones  ad  universalitatem  requisitae,  nempe  unitas  et 
multiplicitas  prius  perfectiusque  inveniuntur  in  reflexo  quam  in  directo.' 
in  reflexo  quippe  vigent  positive  et  explicite;  in  directo  contra  repe- 
riuntur  dumtaxat  implicite  et  negative.  Universale  directum  per  se  nec 
unitalem  nec  multiplicitatem  importat;  reflexum  vero  denotat  tum 
unitatem  formae,  tum  multiplicitatem  terminorum  relationis.  Rem  ita 
acute  notavit  Aquinas:  ((  Aliud  est  dicere  animal  in  quantum  animal 
{imiversale  directum)^  et  animal  in  quantum  universale  (reflexim); 
et  similiter  homo  in  quantum  homo,  et  homo  in  quantum  species.  Ouia 
animal  in  quantum  animal  est  animal  tantum,  et  significat  essentiam 
simplicem,  quae  de  se  non  est  nec  una,  nec  multa,  nec  exsistens  in 
his  sensibilibus,  nec  in  anima  »  (1).  Quocirca  universale  reflexum  sup- 
ponit  directum  eique  superaddit  relationem  ad  inferiora;  cum  autem 
haec  relatio  sit  quintuplex,  exinde  quinque  recensentur  universalia, 
idest  genus,  species^  differentia^  proprium  et  accidens. 

Corollarium  11.  Universale  directum  seu  absolutum  praedicatur  de 
individuis;  universale  vero  reflexum  de  singularibus  exsistentibus  extra 
intellectum  nequaquam  praedicari  potest.  In  universali  quippe  directo 
duo  rte  distinguenda  sunt,  idest  natura  quao  percipitur  et  abstractio 
seu  modus  ipsam  concipiendi.  lam  vero  de  individuis  non  praedicatur 
nisi  natura,  cum  abstractio  sit  solummodo  conditio  necessaria  ad  hoc, 
ut  natura  possit  praedicari.  Natura  autem  quae  praedicatur,  vere  et 
realiter  est  in  singularibus  ex  quibus  per  intellectum  abstracta  fuit. 
Quare  licet  in  intellectu  sit  alio  modo  ac  est  in  singuiaribus,  vere  et 
realiter  de  ipsis  praedicatur;  cum  ad  veritatem  cognitionis  habendam 
minime  necessarium  sit,  ut  modus  intelligendi  rem  concordet  cum  modo 
essendi,  quem  res  sibi  vindicat  in  natura  (2). 

(1)  Opusc.  De  univers.  tract.  I.  Cf.  De  ente  et  essentia,  cap.  IV. 

(2)  Cf.  Dissertationem,  quam  praeposuimus  Opusculo  S.  Thom.  De  ente  et  essentia. 

Ex  adverso,  in  iiniversali  reflexo,  cum  ipsa  natura,  quae  cogno- 
scitur,  non  apprehendatur  nisi  secundum  esse  quod  habet  in  anima, 
et  naturae  sic  perceptae  adiungatur  intentio  universalitatis,  consequens 
est,  ut  de  individuis  non  possit  praedicari;  nam  esse  quod  habet  in 
individuis  est  plane  diversum  ab  esse  quod  iiabet  in  intellectu.  Ouare 
probe  dici  potest:  Petrus  est  homo ;  sed  non  potest  dici:  Petrus  est 
species;  licet  homo  prout  habet  esse  in  intellectu  possit  denominari 
species.  Audi  S.  Thomam:  cc  Universalia  prout  sunt  universalia  non 
sunt  nisi  in  anima.  Ipsae  autem  naturae,  quibus  accidit  intentio  uni- 
versalitatis  sunt  in  rebus:  et  propter  hoc  nomina  communia  signifi- 
cantia  naturas  ipsas  praedicantur  de  individuis,  non  autem  nomina 
significantia  intentiones.  Socrates  enim  est  homo,  sed  non  estspecies, 
quamvis  homo  sit  species  »  (1).  Quando  igitur  species  definitur  jorrt^- 
dicatnlis  de  pluribus  individuis^  species  evidenter  sumitur  denomina- 
tive,  non  formaliter:  scilicet  pro  natura  subiecta  intentioni  universa- 
litatis,  non  pro  ipsa  intentione  et  relatione,  quae  de  individuis  non 
praedicatui",  qnia  in  ipsis  minime  reperitur. 

Quaestio  agitanda  pressius  definitur.  Cum  apud  omnes  satis  con- 
stet,  universale  refiexum,  prout  importat  intentioneni  secundam  et  re- 
lationem  univcrsalitatis,  quae  est  ens  rationis  non  essenisi  in  intellectu; 
tota  propemodum  quaestio  agitatur  de  universali  directo,  de  quo  am- 
bigitur  an  sit  in  intellectu  vcl  in  rebus  extra  intellectum.  Ximirum  in 
dubium  vocatur,  utrum  natura  nata  apla  inesse  multis,  et  praedicari 
de  mullis,  habeatur  independenter  ab  operatione  intellectus,  ideoque 
sit  solum  in  rebus;  vel  habeatur  in  intellectu  independenter  a  rebus, 
ideoque  sit  solum  in  intellectu;  vol  tandem  habeatur  a  rebus  prout 
sunt  intellectae,  ideoque  sit  tum  in  rebus  tum  in  inlellectu,  idest  po- 
tentia  in  rebus  et  actu  in  intellectu;  quatenus  in  rebus  sit  realiter  na- 
tura  in  ipsis  ita  multiplicata  et  exsistens,  ut  accedente  operatione  in- 
telleclus  abstrahentis  quidditatem  a  principiis  individuantibus,  mens 
eam  percipiat  ut  formam  cornmunem,  in  qua  assimilantur  omnia*  in- 
dividna,  quod  est  habere  universale  directum  actu.  Idem  deinde  intel- 
lectus  revertens  supra  naturam  sic  perceptam,  idest  sic  in  ipso  subsi- 
stentem,  per  cognitionem  confeientem  talem  naturam  cum  individuis 
in  (juibus  realiter  exsistit,  eam  cognoscit  ut  habentem  rationem  uni- 
lormem  ad  omnia  individua,  quae  sunt  extra  animam,  et  sic  adinve- 
nit  quamdam  intentionem  puta  speciei,  quam  illi  naturae  attribuit,  et 
ita  eftlorcscit  universale  renexum.  Ouare  universale  rellexum  comple- 
ctitur  nalurain  abstracte  cognitam  et  snbiectam  intentioni  universali- 
tatis.  Hoc  universale  quandocjue  sumitur  formaiiter,  et  importat  ipsam 
intentionem  universalitatis,  pula  intentionem  generis  vel  speciei:  quan- 

(I)  l)e  Anima,  lik   11.  lect.   1*2. 

doque  sumitur  denominalive ,  et  clenotat  naturam  prout  ab  illa  inten- 
tione  (lenominatur  (jenus  vel  species  (1). 

Tripiex  pliilosophorum  genus.  Ad  naturam  universalium  explican- 
dam  plures  numerantur  phiiosopborum  sententiae,  quae  omnes  perspi- 
cuitatis  gratia  ad  tres  praecipuas  classes  revocari  possunt.  Primum 
genus  est  eorum  pbilosopborum  qui  opinantur  universalia  nullo  pacto 
esse  in  rebus  materialibus  et  singularibus  extra  animam  exsistentibus. 
Secundum  genus  ex  adverso  est  illorum,  qui  decernunt  universalia  actu 
et  formaliter  vigere  in  ipsis  rebus  extra  intelleclum  exsistentibus.  Ter- 
tium  denique  philosophorum  genus  est  eorum  qui  mediam.ingrcdiuntur 
viam,  et  statuunt  universalia  esse  in  rehus  potentia  et  fundamentaliter ; 
actu  autem  et  formaliter  reperiri  in  nostro  intellectu.  Haec  tertia  sen- 
tentia,  quae  unice  vera  est  et  accommodata  ad  vitandos  utrinque  gra- 
vissimos  aliarum  errores,  tradita  fuit  diserte  et  luculenter  ab  Aristotele, 
et  ab  ipso  manavit  ad  Boetium,  B.  Albertum  M.,  S.  Bonaventuram,  et 
in  primis  ad  Doctorem  Angelicum,  qui  eam  explicate  proposuit,  accu- 
rate  illustravit,  et  ab  adversariorum  aculeis  diligenler  admodum  vin- 
dicavit.  Oua  in  quaestione  ut  ordine  et  via  procedamus,  ab  exponendis 
falsis  pravisque  opinionibus  exordia  ducemus. 


ARTICULIS  111. 

DOCTRLXA    NOMINALIUM    ET    CONCEPTUALIUM    EXPENDITUR. 

SENTENTIA  NEGANS  UNIVERSALIA  ESSE  IN  REBUS.  Principio 
quidem  nobis  occurrit  error  veterum  physicorum,  qui  naturam  expli- 
cantes  per  solas  causas  materiales,  docuerunt  nihil  esse  nisi  quod  sen- 
sibus  tractatur;  hinc  sensum  et  intellectum  cum  materia  permiscentes 
decernebant  nihil  esse  universale.  Cum  autem  materia  singularis  sit 
in  perpetuo  fluxu  et  mutatione,  concludebant  nullam  dari  scientiam 
veri  nominis,  nani  scientia  est  de  universalibus  et  immobilibus.  Hanc 
sententiam  sequuti  sunt  Heraclitus  et  Cralylus,  uti  testis  est  Philoso- 
phus  (2j,  eamdemque  revocarunt  Democritus,  Leucippus,  Epicurus  et 
Epicurei  omnes.  Licet  non  sit  necessarium,  uti  notat  Aquiiias,  talem 
opinionem  refellere,  quae  est  manifeste  improbabilis  et  contra  sensum 
et  intellectum  omnem;  nihilominus  sic  possumus  eam  paucis  coarguere 
cum  ipso  Aquinate:  Datur  scientia.  Sed  scientia  est  universallum.  Ergo 
universalia  sunt  (3). 

Nominales.  Posthabitis  philosophis  qui  universalia  prorsus  negant, 

(.1)  Cf.  Caiet.  in  Opusc.  De  ente  et  essentia,  cap.  IV  versus  fiuem. 

(2)  3Ietaph.  lib.  IV,  text.  '22. 

(3)  S.  TaoM.  Opusc.  De  imivers.  tract.  I. 

ad  eos  accedamus  qui  dantes  exsistere  universalia,  tuentur  ea  nullo 
pacto  inveniri  in  rebus  visibilibus.  Et  ut  quaestionem  ad  philosophos 
mediae  aetatis  coarctemus,  digni  sunt  qui  primo  loco  memorentur  No- 
minales,  quorum  agmen  Roscelinus  ducit.  Is  enim  occasionem  forte 
nactus  ex  eo  quod  Philosophus  Platonem  deridens  dixerit:  Valeant 
genera  et  species,  monstra  enim  sunt,  tradidit  universaiia  non  esse  nisi 
flatum  vocis,  et  inveniri  solum  in  nominibus  (1):  hinc  huius  sententiae 
assertores  dicti  sunt  Nominales.  Omnia  nomina,  si  ipsis  credatur,  im- 
posita  primo  fuerunt  ad  significanda  individua  singularia;  sed  decursu 
temporis  extensa  ad  indicanda  alia  individua,  et  sic  facta  sunt  univer- 
salia.  Haec  veterum  sensistarum  opinio,  quae  confundit  universale  cum 
collectivo,  vel  cum  aequivoco,  renovata  a  Roscelino,  iterum  tradita 
fuit  a  Nominalibus  ex  schola  Ockami,  qui  defendentes  naturas  rerum 
materialium  esse  per  seipsas  singulares,  ideoque  in  singulis  individuis 
formaliter  divisas,  nempe  per  ipsa  principia  essentialia;  consequenter 
docuerunt  cognitionem  nostram  intellectivam  lerminari  ad  singularia, 
et  omnia  nomina  primitus  imposita  fuisse  ad  unum  individuum  signi- 
ficanduni;  postea  vero  extensa  ad  multitudinem  per  successivam  indi- 
viduorum  cognitionem,  et  ideo  nomina  dici  universalia  quia  pluribus 
attribuuntur. 

Haec  eadem  doctrina  Cartesianos  nonnullos  pervasit,  qui  cum 
Lockio  cognitionem  intellectivam  ad  sensitivam  revocarunt.  lam  vero 
doctrina  mox  exposita  futilis  omnino  est  et  falsa,  nam  nomen  singulare 
cum  significet  formam  aliquam  receptam  in  hac  materia,  numquam 
evadere  poterit  universale,  idest  significare  formam  communem  et  abs- 
tractam  ab  hac  materia;  quod,  uti  scite  notavit  S.  Thomas,  est  pro- 
prium  nominis  universalis.  Quare  obiicienti,  nomen  Platonis  et  Socratis 
et  quodlibet  aliud,  quod  significat  formam  in  aliqua  determinata  ma- 
teria  posse  de  pluribus  praedicari,  cum  nihil  vetet  quominus  multi  his 
nominibus  appellentur;  respondet  idem  Aquinas,  universale  dici  non 
solum  quia  nomen  potest  de  pluribus  praedicari,  sed  etiam  quia  id 
quod  significatur  per  nomen  est  natum  in  pluribus  inveniri,  quod  non 
contingit  in  praedictis  nominibus;  nam  hoc  nomen  Plato  significat  na- 
turam   humanam   secundum  quod  est  in  hac  materia;   si  autem  hoc 

^l)  Roscelinus  Canonicus  Compendii  in  Gallia  (Compiegne)  nominalismum, 
quem  in  philosophia  docuerat,  ad  theologiam  transtulit  et  rnysterio  Trinitatis  temere 
applicans  in  errores  contra  fidem  prolapsus  est.  Vocatus  ad  Concilium  Suessoniense 
errores  suos  metii  mortis  eiuravit,  proptereaquod  a  populo  interimi  timebat.  De  hac 
re  testis  est  S.  Anselmus,  qui  contra  Roscelinum  conscripsit  librum,  cui  titulus:  De 
fide  Trinitatis  et  de  Incarnatione  Verbi  contra  blasphemias  Roscelini.  Inter  cetera 
memoratu  digna  sic  loquitur  Archiepiscopus  Cautuariensis:  «  Illi  nostri  temporis 
dialectici  (immo  dialectice  haeretici,  qui  nonnisi  flatum  vocis  putant  esse  universales 
substantias,  et  qui  colorem  non  aliud  queunt  intelligere  quam  corpus,  nec  sapien- 
tiam  hominis  aliud  quam  animam)  prorsus  a  spiritualium  quaestionum  disputatione 
sunt  exsudiandi  ».  Op.  cit.  cap.  II. 

nomen  imponatur  alteri,  significabit  aliud,  et  propter  hoc  non  erit  uni- 
versale  sed  aequivocum  (1). 

Conceptuales.  Secundus  error  philosophorum  asserentium  univer- 
salia  nullo  modo  esse  in  rebus  dicitur  conceptiialismus,  et  est  eorum 
qui  docent,  universalia  esse  tantummodo  in  conceptibus  et  in  voca- 
bulis  conceptus  significantibus.  Decernunt  enim  intellectum  nostrum 
cognoscere  res  singulares,  quae  extra  ipsum  vigent,  per  ideas  com- 
munes  sive  ingenitas,  sive  in  animam  etfluentes  ab  intellectu  agente 
separato,  sive  ab  intellectu  ipso  independenter  a  rebus  confictas.  Do- 
ctrinam  lianc  negantem  universalia  esse  quodammodo  in  rebus,  instau- 
ravit  media  aetate  Abailardus,  cui  adstipulati  sunt  Nominales  mitiores; 
illi  nimirum,  qui  cum  Gregorio  Ariminensi  et  Durando  negant  neces- 
sitatem  intellectus  agentis,  ut  abstraliantur  quidditates  universales  a 
rebus  sensibilibus. 

Huic  etiam  doctrinae,  quae  cum  nominalismo  maximam  cognatio- 
nem  liabet,  agminatim  subscribunt  Cartesiani  et  omnes  illi  philosophi, 
qui  ad  vitandum  sensismum  admittunl  sive  unam,  sive  plures  formas 
a  priori  in  nostro  intellectu,  quas  mens  appHcat  perceptioni  sensitivae, 
idest  modificationi  factae  in  sensu  ab  obiectis,  et  sic  viam  aperit  ad 
cognoscendas  res  singulares  et  materiales,  quae  sensus  percellunt.  Cum 
autem  formae  illae  sint  communes,  iure  consequitur  communitatem  et 
universalitatem  esse  in  solo  intellectu.  Ita  Emmanuel  Kantius  duodecim 
formas  a  priori  pro  intellectu  nostro  commentus  est,  quas  Rosminius 
Kantium  imitatus  ad  unam  solam  revocavit,  idest  ad  ideam  entis,  quam 
ingenitam  menti  docuit. 

Ouocirca  in  conceptualismo  propugnando  philosophi  multiplices 
diversasque  vias  ingressi  sunt;  tametsi  omnes  in  hoc  principio  con- 
cordes  sint,  nimirum  in  eo  quod  decernant,  quidditates  rerum  visibi- 
lium  esse  per  seipsas  singulares  et  individuas.  Ouo  dogmate  constituto, 
quod  a  doctrina  S.  Thomae  alienum  est,  mirifice  dissentiunt  inter  se 
in  explicandis  communibus  et  universalibus  notionibus  nostri  intelle- 
ctus.  Nam  subducto  naturali  fundamento  conceptus  universalis,  quod 
in  rebus  visibilibus  reperiebatur,  quodque  a  S.  Thoma  in  eo  constitu- 
tum  fuerat,  quod  essentia  composita  non  sit  per  se  singularis,  ideoque 
sit  multiplicabilis  numerice  in  eadem  specie  ;  consequenter  vel  negan- 
dum  fuit,  dari  universalia,  vel  decernendum  universalia  vigere  solum 
in  conceptibus  mentis  nostrae,  videlicet  dari  illa  universalia,  quae  a 
S.  Thoma  appellata  fuerunt  universalia  solum  secundum  intelligentiam, 
et  non  secundum  rem  et  intelligentiam  (2). 

Cum  autem  in  quaestione  enodanda  versemur,  quae  quam  latis- 
sime  serpat  in  philosophia,  quaeque  difficiles  admodum  habeat  expli- 

(1)  Pe^^^ifiermen.  lib.  I,  lect.  10. 

(2)  1  p.  q.  13,  a.  9. 

catus,  non  erit  inopportunun]  huc  transferre  ipsa  verba  S.  Thomae, 
quae  sic  reale  fundanientum  conceptus  universalis  declarant :  cc  lllud 
quod  est  obiectum  intellectus  nostri  non  est  aliquid  extra  res  sensi- 
biles  exsistens,  licet  intellectus  apprehendat  alio  modo  quidditates  re- 
rum,  quam  sunt  in  rebus  sensibilibus.  Non  enim  apprehendit  eas  cum 
conditionibus  individuantibus,  quae  eis  in  rebus  sensibiiibus  adiungun- 
tur.  Et  hoc  sine  lalsitate  intellectui  contingere  potest.  Nihil  enim  pro- 
hibet  duoriim  ad  invicem  coniunctorim  unum  intelligi  absque  hoc  quod 
intelligatur  aliud.  Sicut  visus  apprehendit  colorem  absque  hoc  quod 
apprehendat  odorem  »  (t). 

Quo  ex  testimonio  evidenter  sane  eruitur  a  doctrina  S.  Thomae 
iilos  dissentire,  qui  atlirmant  quidditatem  rei  materialis  esse  idem  se- 
cundum  rem  et  veritatem  cum  principiis  individuantibus  et  eam  de- 
terminantibus  ad  hoc  vel  ad  illud  singulare;  et  nihilominus  inteilectum 
nostrum  actu  dii"ecto  eam  percipere  ut  universalem,  quia  abstrahit  a 
principiis  individuantibus,  quae  cum  ipsa  identificantur.  Duorum  ad 
invicem  coniunctorum  intelligere  unum  absque  hoc  quod  inieUigatur 
aliud,  certe  non  est  idem  ac  intelligere  unam  eamdemque  rem  sub  uno 
respectu  et  non  sub  alio,  licet  illi  duo  respectus  identificentur  in  re: 
neque  apprehendere  colorem  sine  odore  significat  odorem  esse  realiter 
idem  cum  colore,  a  sensu  vero  apprehendi  sub  alio  respectu.  Sed  de 
hoc  suo  loco  directe  disputabimus,  nunc  ad  doctrinam  Nominalium  et 
Conceptualium  refellendam  accedamus. 


PROPOSITIO. 

Sententia  eorum  philosophoruni  qui  tuentur  universalia  nullo 
modo  esse  in  rebus  sensibilibus  est  prorsus  repudianda,  ideoque  no- 
minalismus  et  conceptualismus  falsi  sunt. 

Prob.  r  Si  universalia  nullo  modo  sunt  in  rebus,  alterum  de  duo- 
bus  admittatur  oportet,  aut  scientiam  nostram  attingere  tantum  singu- 
laria,  aut  eam  non  percipere  res,  sed  conceptus  ab  ipso  intellectu  ge- 
neratos.  Atqui  utrumque  est  falsum  et  absurdum.  Ergo  universalia  di- 
cenda  sunt  quodammodo  reperiri  in  rebus  (2). 

Evolvitur  arg.  Cum  propositio  maior  sit  per  se  manifesta,  sic 
paucis  enucleatur  minor.  Si  cognitio  nostra  versaretur  dumtaxat  circa 
singularia  sensibilia,  omnis  scientia  periret,  quippe  quae  est  de  uni- 
versalibus;  nam  singularia  sunt  contingentia,  mutabilia  et  in  perpetuo 
lluxu   posila;   scientia  vero  est  de  necessariis,   secus  ad  mutationem 

(i;  De  Anima,  lib.  111,  lect.  8. 

(2)  B.  Albeutus  M.  septem  rationibus  confirmat  universalia  esse  in  rebus  sen- 
sibilibus.  De  Praedkab.  tract.  II,  cap.  111.  Cf.  etiam  Capreollm,  in  '2  Sent.  Dist.  3,  q.  1. 

singularium  ipsa  scienlia  mutaretur;  quod.  ab  Heraclito  intellectum 
in  causa  fuit  (juamobrem  dari  scicntiam  inficiatus  sit.  Ceterum  ipsa 
experientia  evidenter  monet,  nos  percipere  naturas  communes,  pula 
natuiam  luimanam  abstraliendo  a  modo  essendi,  quem  sortita  est  in 
Socrate  vel  Platone,  itemque  naturam  illam  a  nobis  cognitam  intelli- 
gimus  vere  reperiri  in  Socrate  vel  Platone,  et  sic  aftirmamus  Socra- 
tem  esse  liomincm.  Neque  minus  repugnans  secum  est  secunda  pars 
dilemmatis;  nimirum  scientiam  nostram  esse  solummodo  de  concepti- 
bus;  in  hac  quippe  hypothesi  nulla  scientia  esset  realis,  et  omnis  co- 
gnilio  in  mero  versaretur  suhiectivismo ;  cognosceremus  enim  non  res 
extra  nos  positas,  sed  animi  nostri  modificationes.  Hoc  dogma  iampri- 
dem  ab  Angelico  Doctore  evorsum,  sed  a  Cartesio  instauratum,  facilem 
apertamque  viam  paravit  ad  instinctum  Humii,  ad  inspirationem  Reidii, 
ad  formalismum  Kantii,  et  demum  ad  universalem  scepticismum;  cum, 
eo  semel  dato,  duo  contradictoria  possint  simul  esse  vera,  uti  rite  post 
Philosophum  argumentatur  Aquinas  (1). 

Prob.  2.^  Dantur  nomina  univoca,  nimirum  significantia  unam  eam- 
demque  rationem  et  essentiam,  quae  intelligitur  esse  in  pluribus  indi- 
viduis  vel  inferioribus,  quippe  quae  de  illis  praedicatur.  Verum  si  uni- 
versalia  nullo  pacto  essent  in  rebus,  omnia  nomina  essent  aequivoca; 
significarent  enim  rationes  naturasque  per  se  diversas.  Ergo  universalia 
quadantenus  dici  debent  esse  in  rebus,  et  non  solum  in  nominibus,  vel 
conceptibus.  Argumentum  est  ita  perspicuum  ut  nova  accedente  expli- 
catione  eius  evidentia  potius  levaretur. 

Prob.  3.^  Conceptus  universalis  ille  dicitur,  qui  plures  res  per- 
cipit  sub  ratione  aliqua  communi,  ideoque  ratio  illa  communis  attri- 
buitur  omnibus  inferioribus.  Verum,  perempta  omni  universalitate  et 
communitalc  in  rebus,  conceptus  ille  erit  plane  inexplicabilis  et  absui*- 
dus.  Ergo  universalitas  quodammodo  est  in  rebus.  Etenim,  ut  minorem 
declaremus,  si  in  rebus  non  esset  nisi  singularitas,  quaelibet  res  ab 
alia  differret  tota  sua  realitate  et  toto  suo  esse,  ideoque  nulla  esset 
similitudo  in  rebus  fundans  fniivocam  praedicationem,  cum  simiiitudo 
sit  convenientia  in  forma:  non  possunt  autem  duo  per  eamdem  rea- 
litatem  convenire  simul  et  ditferre.  Quod  argumentum  iilos.quoque 
coarguit,  qui  concedunt,  dari  in  rebus  sensibilibus  fundamentum  con- 
ceptus  universalis,  et  simul  docent  substantias  compositas  esse  per  sei- 
psas  singulares.  Digna  sunt  cedro  haec  S.  Thomae  verba  fundamentum 
similitudmis  quae  in  rebus  reperitur  declarantia:  (c  Contingit  sub  una 
specie  inveniri  plura  individua,  quae  licet  non  differant  in  natiira 
speciei,  differunt  tamen  secundum  principia  individuantia,  et  propter 
hoc  in  omnibus  habentibus  esse  in  materia  non  sunt  omnino  idem  et 
res  et  quod  quid  est  eius  ))  (2). 

^l]  1   p.  q.  83,  a.  2. 

(2)  De  Amma,  lib.  111,  lect.  8. 

De  Maria,  Vol.  I.  10 

SOLVUNTUR  DIFFICULTATES. 


Opponitur  l.°  Quidquicl  exsistit  extra  intellectum  est  singulare. 
Atqui  si  ita  est,  universalia  non  sunt  nisi  in  conceptibus  et  vocibus. 
Ergo  universalia  nullatenus  sunt  in  rebus. 

Resp.  Disf.  mai.  Ouidquid  exsistit,  est  singulare,  idest  habet  esse 
receptum  in  subiecto  singulari,  Conc.  Est  per  seipsum  singulare  et  in- 
dividuum,  Neg.  Contradist.  min.  Si  non  est  per  seipsum  singulare, 
universalia  sunt  solum  in  intellectu.  Neg.  Si  est  per  seipsum  singulare 
et  individuum,  Conc.  et  Neg.  Cons. 

Explico.  Quidquid  exsistit  in  rerum  natura  profecto  est  singulare 
et  individuum,  idest  indivisum  in  se  et  divisum  a  quolibet  alio.  Sed 
ex  eo  quod  aliquid  sit  singulare,  minime  licet  concludere,  illud  esse 
singulare  per  seipsum  sine  faUacia  accidentis.  Sic  licet  albedo  in  sub- 
iecto  exsistens  sit  singularis;  nihilominus  non  est  singularis  per  seipsam, 
sed  ratione  subiecti,  quod  denominatur  album.  Idem  dic  de  esse  rerum 
creatarum  (1).  Porro  quidditas  rei  materialis,  quae  est  proprium  obie- 
ctum  intellectus  humani  in  praesenti  stalu,  licet  extra  intellectum  ma- 
terialiter  exsistens  sit  singularis;  non  est  tamen  singularis  per  seipsam, 
sed  per  principia  individuantia,  quae  sunt  extra  principia  speciei,  et 
determinant  naturam  ad  esse  huius  vel  illius  individui.  Quare  intelle- 
ctus  per  considerationem  separans  naturam  a  principiis  eam  indivi- 
duantibus,  contemplatur  rationem  communem  naturae  seu  quidditatem, 
quae  vere  est  in  re  singulari  et  exsistenli,  licet  res  illa  in  se  sit  alio 
modo  ac  est  in  intellectu.  Sic  intellectus  secernit  per  abstractionem, 
quae  in  rebus  sunt  inseparahiliter  coniuncta,  et  neglecta  singularitate, 
quam  actu  directo  nec  attingit,  nec  attingere  potest,  percipit  univer- 
sale,  quod  merito  dicitur  secundum  rem  et  intelligentiam. 

Oppon.  2.°  Si  universalia  essent  aliquo  modo  in  rebus  et  non  tan- 
tum  in  intellectu,  mcns  deberet  apprehendere  res  diverso  modo  ac  sunt. 
Atqui  apprehendere  rcs  diverso  modo  ac  sunt,  est  falso  illas  appre- 
hendere.  Ergo  universalia  nullo  modo  sunt  in  rebus. 

Resp.  Dist.  mai.  Deberet  mens  apprehendei-e  res  diverso  modo 
ac  sunt  in  seipsis,  per  simplicem  apprehensionem,  Conc.  Per  iudicium, 
Neg.  Contradist.  min.  Est  falso  apprehendere  res,  si  a|)prehenduntur 
secus  ac  sunt  per  iudicium,  Conc.  Per  simpllcem  apprehensionem,  Neg. 

Explico.  Intellectus  noster  naturas  matoriales  et  singulares  intel- 
ligit  immaterialiter,  idest  abstrahendo  a  princi|)iis  individuantibus  et 
malerialibus;  hinc  res  in  intellectu  est  diverso  modo  ac  exsistit  in 
seipsa.  Verum  hic  diversus  modus  non  facit  cognitionem  falsam,  quia 

(l)  S.TiioM.   QQ.  1)1).  I)e  Vot.  q.  7,  a.  '1  tul  5. 


i 


ART.    III.    DE   NOMINALIBUS   ET   CONCEPTUALIBUS  147 

intellectus  non  iudicat  essentiam  esse  separatam  a  principiis  individuan- 
tibus,  sed  soiummodo  unum  apprehendit,  altero  non  considerato.  Ouare, 
ut  recte  notat  Angelicus,  cum  dicitur:  intellectus  est  falsus  qui  intelligit 
rem  aliter  ac  est;  id  concedendum  est  si  aliter  se  tenet  ex  parte  rei  in- 
tellectae,  minime  vero  si  se  tenet  ex  parte  intellectus:  sensus]  quippe 
propositionis  in  utroque  casu  est  plane  diversus  (1). 

Oppon.  3."  Universale  est  natura  abstracta,  communis,  praedica- 
bilis  de  pluribus.  Porro  haec  natura  est  solum  in  intellectu,  uti  patet. 
Ergo  universalia  nullo  modo  sunt  in  rebus. 

Resp.  Dist.  mai.  Universale  est  natura  cui  accidit  abstractio,  com- 
munitas,  praedicabilitas,  Conc.  Est  natura  de  cuius  ratione  sit  abstra- 
ctio,  communitas,  praedicabilitas,  Siibdist.  Universale  directum,  Neg. 
Reflexum,  Conc.  Contradist.  min.  Abstractio,  communitas  et  praedica- 
bilitas  sunt  solum  in  intellectu,  Conc.  Natura  cui  haec  per  operatio- 
nein  intellectus  accidunt,  est  solum  in  intellectu,  Neg. 

Explico.  Universale  duo  importat,  nempe  naturam  aliquam,  quae 
abstracte  apprehenditur,  et  ipsam  abstractionem  seu  modum  quo  natura 
illa  apprehenditur.  Sub  priori  respectu  universale  est  in  rebus  singu- 
laribus,  quia  id  quod  intelligimus  reale  est,  et  ab  anima  independens : 
sub  posteriori  sensu  est  in  intellectu.  Quare  universale  dicitur  esse  in 
rebus  potentia,  quia  licet  natiira  rei  materialis  extra  animam  sit  sin- 
gularis;  tamen  cum  non  sit  singularis  per  seipsam,  sed  per  principia 
individuantia,  intellectus  per  abstraclionem  separat  quae  in  re  coniuncta 
sunt,  et  considerat  ipsam  quidditatem  absolute,  praescindendo  ab  esse 
quod  habet  in  hoc  vel  illo  singulari:  cum  autem  natura  sic  conside- 
rata  habeat  liabitudinem  uniformem  ad  omnia  individua  eiusdem  spe- 
ciei,  intellectus  ipsi  attribuit  intentionem  universalitatis.  Audi  S.  Tho- 
mam :  «  Cum  dicitur  intellectum  in  actu,  duo  importantur,  scilicet  res 
quae  intelligitur,  et  hoc  quod  est  ipsum  intelligi.  Et  similiter  cum  di- 
citur  universale  abstractum,  duo  intelliguntur,  scilicet  ipsa  natura  rei 
et  abstractio  seu  universalitas.  Ipsa  igitur  natura  cui  accidit  vel  in- 
telligi,  vel  abstrahi,  vel  intentio  universalitatis  non  est  nisi  in  singu- 


(1)  ]  p.  q.  83,  a.  1  ad  1.  Duplex  abstractionis  modus  sic  acute  distinguitur 
ab  Aquinate  nostro:  «  Secundum  sententiam  Aristotelis  hoc  est  ab  intellectu,  quod 
intelligat  unum  in  multis  per  abstractionem  a  principiis  individuantibus.  Nec  tamen 
intellectus  est  vanus  aut  falsus  licet  non  sit  aiiquid  abstractum  in  rerum  natura; 
quia  eorum  quae  sunt  simul,  unura  potest  vere  intelligi  aut  nominari  absque  hoc 
quod  intelligatur  vel  nominetur  alterum ;  licet  non  possit  vere  intelligi  vel  dici,  quod 
eorum  quae  sunt  simul,  unum  sit  sine  altero.  Sic  igitur  vere  potest  considerari  et 
dici  id  quod  est  in  aliquo  ^-individuo  de  natura  speciei,  in  quo  simile  est  cum  aliis, 
absque  eo  quod  considerentur  in  eo  principia  individuantia,  secundum  quae  distin- 
guitur  ab  omnibus  aliis.  Sic  ergo  sua  abstractione  intellectus  facit  istam  unitatem 
universalem  ».  QQ.  DD.  De  Anima,  a.  3  ad  8. 

laribus;  se{\  hoc  ipsum  quod  est  intelligi,  vel  abstrahi,  vel  intentio 
universalitatis  est  in  intellectu  »  (1). 

Oppon.  4."  Natura  realis,  quae  est  singularis,  non  potest  ab  intel- 
lectu  imniutari  ita  ut  evadat  natura  abstracta  et  universalis.  Ergo 
universalia  neque  actu  neque  potentia  sunt  in  singularibus. 

Resp.  Dist.  ant.  Non  potest  immutari  ita  ut  extra  intellectum 
evadat  universalis,  Conc.  Ita  ut  evadat  universalis  prout  est  intellecta 
vel  prout  subsistit  in  intellectu,  Neg.  et  Neg.  cons. 

Explico.  Cum  dicimus  essentiam  materialem  in  potentia  intelligi- 
bilem  et  universalem,  lieri  ab  intellectu  universalem  actu,  minime 
intelligimus  eam  immutari  ab  intellectu  physice;  ita  ut  quae  prius 
erat  in  se  actu  singularis  et  potentia  univei-salis,  evadat  postea  in  se 
actu  universalis.  flic  sensus,  qui  obtruditur  ab  adversariis,  est  plane 
absurdus;  deberet  enim  intellectus  realiter  separare  essentiam  a  prin- 
cipiis  individuantibus,  quod  est  lidiculum.  Ouare  sensus  doctrinae  pe- 
ripateticae  est:  Natura  rei  materialis,  quae  numerice  multiplicatur  in 
pluribus  individuis,  singulariter  in  ipsis  subsistit ;  sed  est  in  potentia 
ad  hoc  ut  in  intellectu  evadat  actu  universalis,  quia  intellectussecer- 
nendo  per  cognitionem,  quae  in  re  sunt  coniuncta,  etiicit  naturam  actu 
universalem  non  in  seipsa,  sed  prout  subsistit  in  mente,  et  hic  sensus 
est  verissimus,  et  a  S.  Thoma  crebro  traditus. 


ARTICULUS  IV. 

FALSUS    REALISMUS    EXPOMTUR     ET   REFELLITUR. 

DUPLEX  REALISMUS.  Sicut  duplex  datur  conceptualismus,  alter 
rectus,  qui  intellectui  tribuit  virtutem  considerandi  immaterialiter  et 
abstracte  materiales  et  concretas  quidditates  rerum  visibilium;  alter 
pravus,  qui  universalitatem  unice  reponit  in  conceptibus;  sic  datur 
duplex  realismus,  alter  rectus  et  moderatus,  alter  perversus  et  exag- 
geratus.  Primus  assertorem  sibi  vindicat  Aristotelem,  et  a  S.  Thoma 
sapienter  explicatus  fuit.  Secundus  a  Flatone  originem  duxit,  et  a  va- 
riis  philosophis  subinde  diversimode  pro  temporum  diversitate  insiaura- 
tus  multorum  mentes  pervasit. 

Falsi  realjsmi  diversae  formae.  Ul  a  IMatone  ordiamur,  is  ratus 
cst  universalia  esse  actu,  et  formaliter  extra  intellectum,  decernens 
dari  communes  rormas  et  ideas  rerum  sensibilium  in  seipsis  subsisten- 
tes  et  a  singularibus  secundum  rem  et  verilatom  separatas,  ideoque 
species  subsistentcs  tuilus  est.  Hanc  opinationom  Fhilosophus  acriter 
impugnat  ostendens,  genera  et  species,  seu   animal   commune,  et  ho- 

(1)  1  p.  q.  8o,  a.  '2  ad  i.   Cf.   integrum  testimouiiim. 

minem  communem  non  esse  substanlias  in  rerum  natura;  secl  exsislere 
tantum  in  intellectu,  qui  hanc  universalitatem  ipsis  attribuit.  Si  enim 
universale  dicitur  unum  praeter  muUa,  hoc  non  est  intelligendum  de 
reali  separatione,  sed  de  separatione  per  intellectum  causata,  quatenus 
consideratur  hominis  natura  abstrahendo  a  Socrate  et  Platone  (1). 

Alii  vero  licet  non  admittant  cnm  Platone  universalia  esse  naturas 
subsistentes  extra  singularia;  contendunt  tamen  ea  esse  actu  in  rebus, 
quatenus  cunctarum  rerum  visibilium  natura  realiter  et  positive  sit 
una  et  indivisa  penes  substantiam;  tametsi  res  quoad  externa  acci- 
dentia  distinguantur,  vel  melius  videantur  distinctae.  Doctrina  haec 
tribuitur  Guilielmo  de  Champeaux,  quam  postea  amplexati  David  de 
Dinando,  et  nostris  temporibus  realistae  transcendentales  ad  purum 
putumque  duxerunt  pantheismum,  et  propugnarunt  admittendum  esse 
unicum  ens  et  unicam  substantiam,  cuius  res  quae  a  nobis  cernuntur, 
non  sunt  nisi  modificationes  et  accidentia.  Putabat  enim  Guilielmus 
non  esse  individua  substantialiter  diversa  ea,  quae  non  dividuntur  for- 
maliter,  idest  ratione  formae;  unde  arguebat:  Natura  humana  Petri 
non  est  divisa  formaliter  a  natura  humana  Pauli.  Ergo  nullo  modo  est 
divisa,  ideoque  est  eadem. 

Verum  errorem  Guilielmi  iampridem  explosit  S.  Thomas,  qui  ger- 
manam  doctrinam  de  rerum  materialium  disiinctione  hoc  pacto  per- 
sequutus  est:  «  Illa  quae  differunt  numero  in  genere  substantiae  non 
solum  differunt  accidentibus,  sed  etiam  materia  et  forma.  Sed  si  quae- 
ratur  quare  haec  forma  diftert  ab  illa,  non  erit  alia  ratio  nisi  quia  est 
in  alia  materia  signata.  Nec  invenitur  alia  ratio  quare  haec  materia 
sit  divisa  ab  illa,  nisi  propter  quantitatem.  Et  ideo  materia  siibiecta 
dimemioni  intelligitur  esse  principium  huius  diversitatis  »  (2). 

Demum  realismo  exaggerato  obnoxius  est  formalismus  Scotistarum. 
Contendunt  enim  Scotistae,  naturam  existentem  in  hoc  individuo  si- 
gnato  non  habere  unitatem  numeralem,  sed  illam  accipere  a  forma 
aliqua,  quam  haeccheiiatem  vocant,  ideoque  natura  realis  et  exsistens 
independenter  ab  operatione  intellectus,  iuxta  ipsos,  est  saltem  nega- 
tive  communis,  idest  indiflerens  ad  hoc  vel  ad  illud  individimm.  Quo- 
niam  haec  sententia  intellectu  sane  difTicilis,  germina  cuiusdam  falsi 
realismi  videtur  continere,  de  ea  dicemus  paulo  inferius.  InteVea  con- 
sulatur  Caietanus  eam  exponens  et  acute  refellens  (3). 

Causa  oppositorum  errorum.  Oppositi  errores  circa  universalia, 
tum  eorum  qui  tuentur  merum  conceptualismum,  tum  eorum  qui  ad 
falsum  realismum  se  conferunt,  ex  eodem  proticiscuntur  fonte,  ex  quo 
fere  omnes  errores  in  philosophia   ortum   ducunt.    Supponitur  quippe 

(1)  Poster.  Analijt.  lib.  II,  lect.  2,  et  Metaph.  lib.  VII,  lect.  U. 

^2)  Opiisc.  in  BoEr.  De  Trin.  q.  4,  a.  2  ad  4. 

;3)  In  Opusc.  iJe  ente  et  essentia,  cap.  IV,  q.  6,  et  magis  directe  q.  8. 


150  LOG.    MAI.    QUAEST.    I. 

ut  ratum  placitum  illud,  quod  est  vehementer  alienum  a  veritate,  ni- 
mirum  modum  essendi  rei  intellectae  esse  eumdem  ac  modum  intel- 
ligendi  rem.  Hoc  principium,  uti  saepe  notavit  S.  Thomas,  est  penitus 
falsum,  cum  modus  intelligendi  sequatur  naturam  intellectus,  et  ex 
adverso  modus  essendi  consequatur  naturam  rei  intellectae:  (c  Ex  na- 
tura  intellectus,  quae  est  alia  a  natura  rei  intellectae,  necessarium  est 
quod  alius  sit  modus  intelligendi,  quo  intellectus  intelligit,  et  alius  sit 
modus  essendi,  quo  res  exsistit.  Licet  enim  in  re  esse  oporteat  quod 
intellectus  intelligit,  non  tamen  eodem  modo  »  (1). 

Quod  si  oppositum  principium  adstruatur,  nempe  modum  essendi 
et  intelligendi  esse  eumdem;  tunc  ex  eo  quod  intellectus  intelligit  uni- 
versalia  abstracta  a  sensibilibus,  iure  infert  Plato  ea  exsistere  realiter 
separata  a  sensibilibus:  et  vicissim  ex  eo  quod  res  exsistentes  sunt  sin- 
gulares,  merito  colligunt  conceptuales,  eas  a  nobis  sic  cognosci,  ideoque 
universalia  esse  solum  formas  subiectivas,  et  a  priori  in  nostro  intel- 
lectu  impressas.  Ut  autem  de  expositis  falsi  realismi  formis  iudicium 
feramus,  sequens  propositio  a  nobis  vindicabitur. 


PROPOSITIO 

Seiitentia  quae  decernit  universalia  esse  actu  extra  intellectum 
est  omnino  repudiauda,  ideoque  ultrarealismus  secundum  diversas 
eius  formas  est  falsus. 


Prob.  I.°  Si  universalia  essent  actu  extra  animam,  admittendae 
forent  naturae  quaedam  exsistentes  et  non  singulares.  Atqui  haec 
positio  est  impossibilis,  cum  esse  non  recipiatur  nisi  in  subiecto  sin- 
gulari,  secus  nihil  impediret  quominus  omnia  conflarentur  in  unum. 
Ergo  universalia  in  actu  nequeunt  esse  extra  intellectum  abstrahen- 
tem  naturam  communem  a  principiis  individuantibus.  Et  re  vera  uni- 
versalia  in  actu  sunt  illae  naturae,  quibus  intellectus  attribuit  intentio- 
nem  et  relationem  universalitatis,  puta  generis,  et  speciei.  lam  vero 
nulli  naturae  reali  independenter  ab  abstraclione  intellectus  depurantis 
et  segregantis  eam  a  differentiis  sive  specificis  sive  individualibus  mens 
atlribucre  potest  intentionem  generis  vei  speciei;  secus  dici  posset: 
Natura  humana  est  genus,  vel  Petrus  est  species:  quod  omnes  conce- 
dunt  esse  a  veritate  alienum. 

Prob.  2.°  Universalia  quae  sunt  obiectum  nostri  intellectus,  et  de 
quibus  est  nostra  scientia,  sunt  immutabiiia,  incorruptibilia,  necessa- 
ria,  absoluta  a  tempore.  Atqui  in  rebus  visibilibus,  quae  exsistunt  extra 

(1)  Metaph.  lib.  1.  lect.  10;  cf.  De  Anima,  lib.  II,  lect.  12. 

intellectum,  nihil  est  actu  immutabile,  incorruptibile,  absolutum  a  tem- 
pore.  Ergo  universalia  non  sunt  actu  extra  intellectum  nostrum. 

Prob.  3.°  Singillatim  quoacl  varias  formas,  et  primo  quidem  contra 
species  subsistentes  Platonis,  ita  cum  S.  Thoma  placet  argumentari: 
(( Universale  quod  intcndimus  praedicatur  de  omnibus  inierioribus, 
quorum  unumquodque  est  ipsum.  Tale  autem  universale,  quod  Plato 
ponebat  separatum,  non  praedicatur  de  suis  individuis,  nec  aliquod 
ipsoi'uni  est  ipsum.  Ergo  aut  non  est  ponere  universale,  aut  non  est 
sic  ponere  separatum,  sicut  Plato  ponebat ))  (1). 

Simili  modo  absurda  est  alia  forma  quae  ponit  actualem  exsisten- 
tiam  universalis  in  rebus  sensibilibus;  si  enim  hoc  universale  daietur, 
natura  in  multis  individuis  non  esset  realiter  multiplicata,  ideoque 
daretur  unica  substantia  ad  summum  diversis  accidentibus  distincta. 
Atqui  hoc  est  penitus  absurdum,  cum  natura  unius  hominis  distingua- 
tur  a  natura  alterius  materia  et  forma,  uti  vidimus  cum  S.  Thoma. 
Quocirca  non  est  confundenda  radix  seu  principium  ex  quo  natura 
materialis  habet  ut  sit  numerice  multiplicata  in  eadem  specie,  nempe 
materia  sub  quantitate  dimensiva,  cum  distinctione  quae  resultat  in 
materia  et  forma  et  esse  in  substantiis  multiplicatis. 

Neque  dici  potest  cum  Scotistis,  naturam  extra  animam  prout  est 
in  singularibus  habere  communitatem  saltem  negativam,  quatenus  per 
se  praescindit  a  Petro  et  a  Paulo  et  ab  aliis  individuis.  Haec  loquendi 
formula  fallax  est,  et  ambigua,  et  prout  explicatur  a  Scotistis  est  falsa. 
Aliud  quippe  est  dicere  :  Natura  absolute  in  suis  praedicatis  quiddi- 
tativis  et  solitarie  considerata  praescindit  ab  hoc  vel  ab  illo  singulari, 
ita  ut  non  fiat  praecisio  alicuius  eorum :  idcirco  numerice  neque  est 
una  neque  multiplex,  uti  sapienter  traditur  a  S.  Thoma  (2).  Aliud  vero 
est  dicere:  Natura  exsistens  in  hoc  singulari  est  per  se  indifferens  ad 
unum  vel  ad  plura  individua:  nam  natura  in  singulaii  exsistens  il- 
lam  indifferentiam  amisit,  non  ratione  praedicatorum  quidditativorum, 
sed  ratione  eius  exsistentiae  in  hoc  singulari:  idcirco  falso  admodum 
diceretur:  Natura  humana  Socratis  est  indiflerens  ad  esse  Socratis  vei 
Platonis.  Natura  quippe  indifferentiam  illam  praeseferebat  ratione  so- 
litudinis  et  separationis  a  quolibet  individuo,  quam  habebat  per  con- 
siderationem  mentis.  At  si  dicitur  exsistens  in  singulari,  nou  iam  con- 
sideratur  amplius  solitaria  et  separata  (3). 

Concludendum  ergo  est  universalia  independenter  ab  intellectu 
non  esse  actu  in  rebus  extra  animam  ne  negative  quidem;   sed  sub- 

(1)  Opusc.  De  univcrs.  tract.  I;  cf.  Cosmum.  Aloi.  Log.  q.  2,  a.  3,  ubi  erudite 
refellit  positionem  Platonis, 

(2)  Opusc.  De  ente  et  essentia,  cap.  IV. 

(3)  Cf.  Caif.t.  in  Opusc.  De  ente  et  essentia,  cap.  IV,  q.  6  et  8. 


132  LOG.    MAl.    QUAEST.    I. 

stantias  compositas  actualern  universalis  rationem  habere  obiective,  ab 
actu  (lirecto  intellectus  abstralientis;  formaliter  ab  actu  reflexo  eiusdem 
intellectus  conferentis  naturam  abstractam  cum  inferioribus. 


SOLVUNTUR   DIFFICULTATES. 

Oppon.  1.^  Universalia  sunt  necessaria,  incorruptibilia,  aeterna. 
Atqui  in  rebus  visibilibus  nihil  est  necessarium,  incorruptibile,  aeler- 
num.  Ergo  universalia  subsistunt  in  seipsis. 

Resp.  Dist.  mai.  Universalia  sunt  necessaria,  incori'uplibilia  et 
aeterna,  idest  absoluta  a  tempore  ratione  quidditatis  abstractae  per  in- 
tellectum,  Conc.  Ratione  subsistentiae  quam  habent  in  singularibus, 
Neg.  Contradist.  min.  et  Ney.  cons.  (1). 

Explico.  In  rebus  visibilibus,  quae  sunt  proprium  et  directum 
obiectum  intellectus  nostri,  duo  distinguenda  sunt;  nimirum  essentia 
prout  spectatur  absolute  in  suis  praedicatis  quidditativis,  et  eadem  es- 
sentia  prout  subsistit  in  hoc  vel  in  illo  singulari.  lam  vero  essentia 
absolute  spectata  dicit  aliquid  necessarium,  immutabile,  absolutum  a 
tempore;  si  vero  essentia  spectetur  prout  est  individuata  in  hoc  vel 
in  illo  singulari,  tunc  importat  aliquid  contingens,  mutablle,  mensura- 
tum  tempore.  Ouare  essentia  rerum  visibilium  in  se  spectata  et  ab- 
stracla  per  intellectum  merito  dicitur  realitas  necessaria,  et  immu- 
tabilis  necessitate  hypothetica  et  consequenti,  non  absoluta  et  antece- 
denti,  idest  si  exsistit  natura  humana  non  potest  esse  nisi  haec 
quiddit^s  quae  per  delinitionem  explicatur.  Sapienter  ergo  docuit 
S.  Thomas  naturam  humanam  non  generari,  moveri  et  corrumpi  per 
se,  sed  ratione  subiecti  in  quo  subsistit;  nam  generatur  homo  quia 
generatur  Plato,  et  curatur  homo,  quia  curatur  Callias  (2). 

Oppon.  2.*^  Universale  dicitur  a  Philosopho  iinum  praeter  multa. 
Atqui  unum  praeter  multa  non  invenitur  realiter  in  multis.  Ergo  uni- 
versale  est  natura  separata  a  rebus  sensibilibus. 

Resp.  Dist,  mai,  Dicitur  unum  praeter  multa,  secundum  consi- 
derationem  intellectus,  Conc.  Secundum  esse,  Neg.  Contradist.  min. 
Non  datur  unum  praeter  multa  in  consideratione  intellectus,  Neg.  Kea- 
liter  in  se  exsistens,  Conc.  et  Neg.  cons.  (3). 

Explico.  Licet  secundum  realem  subsistentiam  nulla  detur  natura 
quae  sit  communis  pluribus  penes  suppositum  separatis;  nam  quodlibet 
individuum  habet  suam  naturam  numerice  distinctam  et  divisam  ab 
aliis  individuis;   nihilominus  in  consideratione   intellectus  datur  talis 

(1)  1  p.  q.  84,  a.  1. 

(•2)  Metapfi.  11  b.  I,  lect.  1  in  medio, 

(3)  Posler.  Analyt.  11  b.  II,  lect.  20. 

natura  communis,  cum  mens  apprehendat  absolute  naturam,  quin  re- 
spiciat  ad  individua  illius  naturae.  Haec  natura  dicitur  unum  praeter 
multa,  quia  est  intellecta  secundum  praedicata  quidditativa  et  princi- 
pia  speciei;  et  non  solum  dicitur  unum  praeter  multa,  sed  etiam  iinum 
in  multis,  quia  considerari  potest  vel  solum  in  intellectu  abstraliente, 
vel  in  intellectu  abstraliente  et  referente  communem  illam  formam  ad 
plura  individua. 

Oppon.  3.°  Cognitio  fit  per  assimilationem  cognoscentis  ad  rem 
cognitam.  Atqui  in  intellectu  est  unum  praeter  multa.  Ergo  etiam  in 
rebus  subsistit  natura  communis,  quae  participatur  a  pluribus. 

Resp.  Dist.  mai.  Cognitio  fit  per  assimilationem  intentionalem, 
Conc.  Per  assimilationem  pliysicam,  Neg.  Dist.  min,  In  intellectu  est 
unum  praeter  multa,  secundum  forraam  intentionaliter  abstractam  a 
modo  essendi  quem  liabet  in  rebus,  Conc.  Secundum  formam  liaben- 
tem  eumdem  essendi  modum  in  rebus,  Neg.  et  Neg.  cons. 

Explico.  Duplex  distinguenda  est  assimilatio,  altera  quae  dicitur 
physica,  altera  quae  nuncupatur  intentionalis.  Duo  dicuntui*  physice 
similia,  cum  conveniunt  in  aliqua  forma  quae  ab  ipsis  participatur 
secundum  eumdem  essendi  modum:  sic  duo  homines  dicuntur  physice 
similes  secundum  naturam.  lam  vero  asslmilatio  intentionalis,  quae  in- 
venitur  in  cognitione  i'equirit  convenientiam  in  forma,  minime  vero 
exposlulat  eumdem  essendi  modum. 

Oppon.  4.^  Scientia  est  verorum  et  exsistentium.  Atqui  scientia 
versalur  circa  universalia.  Ergo  universalia  cxsistunt  in  seipsis. 

Resp.  Dist.  mai.  Scientia  versatur  circa  res  exsistentes,  sed  quae 
in  inteliectu  sortiuntur  modum  essendi  diversum  a  modo  quem  habent 
in  seipsis,  Conc.  Ouae  habent  eumdem  modum  essendi  in  intelleclu, 
et  in  seipsis,  Neg.  Contradist.  min.  Scientia  est  de  universalibus  se- 
cundum  subsistentiam,  Neg.  Secundum  praecisionem  vel  abstractionem 
intellectus,  Conc.  et  Neg.  cons.  (1). 

Oppon.  5.°  Si  universalia  sunt  realiter  ipsa  singularia,  et  non  se- 
parata  ab  ipsis  secundum  esse,  sicut  singularia  non  sunt  actu  intelli- 
gibilia,  ita  nec  universalia  essent  actu  intelligibilia.  Atqui  consequens 
est  falsum.  Ergo  et  antecedens. 

Resp.  Dist.  mai.  Universalia  quae  sunt  ipsa  singularia  non  essent 
actu  intelligibilia,  si  non  apprehenderentur  immaterialiter  et  abstracte, 
Conc.  Si  apprehenduntur  abstracte,  Neg. 

Explico.  Licet  natura  quae  apprehenditur  ut  universalis  eadcm 
sit  ac  natura  quae  subsistit  in  individuis,  secus  minime  posset  de  illis 
praedicari:  tamen  natura  illa,  uti  saepius  notatum  fuit,  habet  modum 
essendi  in  intellectu  diversum  a  modo,  quem  habet  in  singularibus, 
ideoque  est  actu  intelligibilis  prout  est  in  intellectu,  et  non  prout  est 

(1)  Metaph.  lib.  III,  lect.  9. 

in  singularibus.  Ouare  natura  materialis,  quae  in  se  exsistit  materia- 
liter,  nempe  determinata  ad  singularitatem  per  principia  materialia, 
et  ideo  non  est  actu  intelligibilis,  quia  sic  non  potest  movere  virlutem 
intelleclivam;  in  intellectu  exsistit  immaterialiter  et  abstracta  a  con- 
ditionibus  individuantibus,  ideoque  est  actu  intelligibilis.  Hinc  eadem 
essentia  prout  in  se  subsistit  singulariter,  est  intelligibilis  in  potentia, 
prout  exsistit  in  intellectu  universaliter,  est  intelligibilis  in  actu,  et 
hanc  intelligibilitatem  accipit  a  virtute  activa  intellectus,  quae  vocatur 
intellectiis  agens.  Singularitas  autem  non  aufertur  ab  aliqua  natura 
secundum  rem,  sed  secundum  considerationem,  quatenus  intellectus 
percipit  rem  quae  est  in  singularibus,  non  prout  est  singularis  (1). 

Oppon.  6.°  Quando  unum  praedicatur  de  pluribus  non  secundum 
prius  et  posterius,  est  separatum  ab  illis.  Atqui  natura  universalis, 
praesertim  specifica,  praedicatur  de  multis  univoce  et  non  secundum 
prius  et  posterius.  Ergo  universalia  sunt  separata  a  singularibus. 

Resp.  Dist.  mai.  Est  separatum  secundum  considerationem,  Conc. 
Secundum  subsistentiam,  Neg.  Dist.  min.  Natura  universalis  praedi- 
catur  de  multis  per  essentiam,  Conc.  Per  participationem,  Neg.  Pla- 
tonici  quippe  ad  quos  pertinet  haec  argumentandi  ratio,  ponebant  sin- 
gularia  sensibilia  denominari  animalia  vel  homines,  non  quia  in  ipsis 
essentia  animalis  vel  hominis  reperiebatur;  sed  quia  in  ipsis  erat  par- 
ticipatio  quaedam  cuiusdam  essentiae  sepnratae,  quae  proprie  et  per 
se  dicebatur  animal  vel  homo.  Aristotelcs  contra  eos  coarguit  demon- 
strans  hanc  positionem  esse  absurdam,  cum  praedicatum  animalis 
dictum  de  homine,  et  praedicatum  hominis  dictum  de  Socrate  sint 
praedicata  quidditativa  et  essentialia,  ideoque  indicantia  aliquid,  quod 
sit  essentia  subiecti,  et  non  aliquid  ad  cuius  similitudinem  et  partici- 
pationem  productum  sit  subiectum.  Homo  namque  est  essentialiter 
animal  et  non  aliquid  parlicipans  animalis.  Socrates  est  essentialiter 
homo  et  non  aliquid  parlicipans  hominis,  sicut  Plato  ponebat  (2). 


ARTICULUS  V. 

QUOMODO    UNIVERSALIA    SIM    IN    REBUS    ET    LN    INTELLECTU. 

OUAESTIONIS  STATUS  DEFINITUR.  Ex  iis  quae  conlra  Conceptua- 
les  et  Ultrarealistas  hucusque  a  nobis  disputata  sunt  pionum  est  con- 
cludere  universalia  esse  partim  in  rebus,  et  partim  in  intellectu.  Ite- 
rum  ex  quarumdam  difficultatum  solutione,  quadanlenus  declarata  etiam 
manet  ratio,  qua  sunt  in  rebus  et  in  intellectu.  Vcrum  ob  rei  de  qua 

[h  De  spir.  crealuris.  a.  9  ad  6;  Dever.  q.  2,  a.   l  ad  1. 
(2j  Melaph.  lib.  VII.  lect.  14. 

aginius  praestantiam  et  subtilitatem,  non  erit  inutile  directe  explanare 
et  accuratius  definire,  quonam  pacto  universalia  inveniantur  in  rebus, 
et  quonam  pacto  exsistant  in  intellectu.  Et  ut  clarius  procedamus,  il- 
lud  in  memoriam  revocandum,  quod  antea  a  nobis  fuit  declaratum; 
nimirum  universale  actu  et  positive  accipi  posse  bifariam,  vel  pro 
aliqua  essentia,  natura,  vel  quidditate  rei  visibilis,  cui  ob  aliquid  in 
ipsa  inventum  intellectus  attribuit  intentionem  universalitatis,  puta  ge- 
neris,  speciei,  di/ferentiae,  vel  pro  ipsa  intentione  generis,  speciei  et 
ditrerentiae.  In  primo  casu  habetur  universale  directum  et  obiectivum 
in  praedicando;  nam  illa  natura,  essentia,  vel  quidditas  praedicatur 
vel  ut  genus  de  speciebus,  vel  ut  species  de  individuis;  in  secundo 
casu  efflorescit  universale  formale  et  reflexum.  Hoc  quoad  absolutam 
et  perfectam  rationem  dicitur  universale,  quod  non  praedicatur  de  es- 
sentiis  realibus  prout  sunt  extra  intellectum,  cum  intentio  illa  seu  re- 
spectus  universalitatis  non  tribuatur  naturis  realibus,  nisi  prout  subsunt 
actui  intellectus. 

Ouocirca,  supposita  Aristotelis  doctrina,  quam  contra  Platonicos 
vindicavimus,  nempe  universalia  non  esse  naturas  realiter  separatas 
a  rebus  sensibilibus,  et  supposito  consequenter  intentionem  universa- 
litatis,  quae  est  relatio  rationis  conferentis  unum  cum  pluribus,  fieri 
ab  intellectu  et  non  esse  in  rebus,  cum  liuiusmodi  relatio  sive  intentio 
sit  ens  rationis;  circa  universale  directum  et  obiectivum  in  praedi- 
cando  agitatur  controversia.  Ambigitur  quippe,  utrum  natura  seu  es- 
sentia  cui  immediate  intellectus  attribuit  intentionem  univeisalitatis  sit 
natura  realis  secundum  se  sumpta,  vel  natura  realis  prout  est  intellecta, 
idest  secundum  esse  quod  habet  in  intellectu;  quod  eodem  recidit  ac 
si  quaeratur,  an  universale  obiectivum  in  praedicando  sit  actu  in  in- 
tellectu,  et  potentia  in  rebus;  vel  antevertat  actum  intellectus,  et  in 
veniatur  aclu  in  ipsis  rebus,  quae  praedicantur  de  inferioribus.  Aliis 
verbis,  an  naturae  reales  secundum  se  spectatae,  sint  fundamentaliter 
et  remote  in  potentia  ad  intentionem  universalitatis,  vel  sint  proximum 
subiectum  illius  formae  seu  relationis. 

Antequam  ad  quaestionem  dirimendam  accedamus,  quidam  con- 
ceptus  definiendi  sunt,  ut  terminorum  vis  ac  valor   rite  cognoscatur. 

Triplex  naturae  consideratio.  Natura  seu  essentia  substantiarum 
compositarum,  quae  ab  intellectu  nostro  directe  et  propria  cognitione 
apprehenditur,  ti"ipartitam  habet  divisionem;  potest  quippe  spectari 
vel  1)  absolute  et  secundum  se;  vel  2)  prout  habet  esse  in  singula- 
ribus;  vel  3)  prout  subsistit  in  intellectu  (1).  Hanc  triplicatam  parti- 
tionem  sic  paucis  perstringit  Angelicus:  cc  Triplex  est  alicuius  naturae 
consideratio :  una  prout  consideratur  secundum  esse  quod  habet  in 
singularibus,  sicut  natura  lapidis  in  hoc  vel  illo  lapide:  alia  vero  est 

(1)  Opusc.  De  ente  et  essentia,  cap.  IV. 

consideratio  alicuius  naturae  secundum  esse  suum  intelligibile,  sicut 
natura  lapidis  consideratur  prout  est  in  intellectu.  Tertia  est  conside- 
ratio  naturae  absoluta,  prout  abstrabit  ab  utroque  esse,  secundum  quam 
considerationem  consideratur  natura  lapidis  quantum  ad  ea  tantum, 
quae  per  se  competunt  tali  naturae  )^  (1). 

Partitionis  termini  declarantur  et  conferuntur  ad  invicem.  Natura 
absolute  considerata  idem  est  ac  natura  considerata  secundum  eas  con- 
ditiones  sive  ea  praedicata,  quae  ipsi  conveniunt  ex  propria  defini- 
tione.  Natura  vero  secundum  esse  in  singularibus  idem  est  ac  natura 
considerata  secundum  eas  conditiones  sive  ea  praedicata,  quae  ipsi 
competunt  ex  eo  quod  habet  esse  in  singularibus.  Natura  demum  con- 
siderata  secundum  esse  in  intellectu  idem  sonat  ac  natura  spectata 
secundum  eas  conditiones  vel  praedicata  quae  ipsi  conveniunt  ex  esse, 
quod  habet  in  intellectu. 

Yerum  si  consideratio  absoluta  naturae  cum  duplici  alia  conside- 
ratione  conferatur,  nonnullas  sibi  vindicat  difTerentias,  quae  accurate 
recensentur  a  S.  Tlioma  et  copiose  explicantur  a  Caietano  (2). 

Prima  quippe  differentia  in  eo  est  quod  conditiones  debitae  cui- 
libet  naturae  speclatae  secundum  absolutam  considerationem  sunt  prae- 
dicata  essentialia  seu  quidditativa;  nam  homo  absolute  et  secundum 
se  non  est  nisi  animal  rationale.  Conditiones  vero  debitae  naturae  se- 
cundum  alias  duas  considerationes  sunt  praedicata  denominativa;  nam 
homo  ex  eo  quod  est  in  singularibus,  denominatur  albus;  et  ex  eo 
quod  in  intellectu,  denominatur  species,  vel  universalis. 

Secunda  dilTerentia  in  eo  est,  quod  natura  absolute  considerata 
neque  esl  una  neque  multiplex  numero:  nam  si  esset  una  numero, 
non  posset  reperiri  in  pluribus  numero,  cum  impossibile  sit  alicui 
convenire  oppositum  eius.  quod  ei  competit  secundum  se,  ut  irratio- 
nale  homini.  Si  esset  multiplex  numero.  non  posset  esse  in  Socrate 
in  quo  necessai"io  est  una  numero.  At  natura  secundum  esse  in  sin- 
gularibus  habet  unitatem  et  multiplicitatem:  est  enim  una  numero  in 
Socrate,  et  multiplex  numero  in  Socrate  et  Platone  et  aliis.  In  intel- 
lectu  vero  dicit  simul  unitatem  et  pluralitatem. 

Tertia  difterentia  in  eo  sita  est  quod  natura  secundum  se  sumj)ta 
nullum  esse  sibi  vindicat,  scilicet  nec  esse  in  uno  singulari,  nec  in 
pluribus  singularibus,  nec  in  intellectu;  pariter  nec  sibi  vindicat  non 
esse  in  singulari,  aut  in  singularibus,  aut  in  intellectu,  nempe  abstra- 
hit  a  quolibet  esse,  ita  ut  non  fiat  praecisio  alicuius  eorum^  quia  nec 
includit  nec  excludit  aliquod  illorum  es^e.  Id  constat  eadem  ratione 
ac  lundamento.    At  natura  sumpta  secundo  vei  tertio  modo  alterum 

(1)  Quodlib.  VIII,  q.  I.  a.  1. 

(2)  Opusc.  De  eule  el  essenda,  loc.  cit. 

illorum  esse  includit  et  alteruni  exclurlil:  nam  homo  secundum  quod 
est  in  singularibus,  non  est  in  intellectu,  et  vicissim. 

Quarta  dilTerenlia  demum  in  ea  sita  est  quod  natura  secundum 
se  sumpta  est  illa,  quae  praedicatur  de  individuis,  et  non  secundum 
quod  est  in  singularlbus,  vel  in  intellectu.  Et  re  vera  illud  de  indi- 
viduls  praedicatur  quod  in  enuntiatione  ipsis  attribuitur.  Atqui  indi- 
viduis  attribuitur  natura  absolute  et  secundum  se  sumpta,  et  non  se- 
cundum  quod  habet  esse  in  singularibus  neque  in  intellectu.  Ergo  na- 
tura  absolute  suuipta  praedicatur  de  individuis.  Minor  sic  declaratur 
exemplo.  Cum  dico:  Petras  ^?^^ /iomo,  sensus  propositionis  est:  Petriis 
esi  animal  rationale,  ita  ut  nihil  attribuatur  Petro  secundum  aliquid 
ipsi  debitum  ex  esse  in  singulari,  aut  in  intellectu;  sed  tantum  Petro 
tribuitur  habeie  uaturam  humanam  seu  esse  animal  rationale,  quae 
sunt  conditiones  naturae  humanae  secundum  absolutam  considerationem 
acceptae  (1). 

flis  notatis,  sequenti  propositione  quaestionem  solvimus. 


PROPOSITIO. 

Natura  quae  denominatur  universalis,  seu  cui  intellectus  attri- 
buit  formain  et  relationem  universalitatis,  non  est  natura  ahsolute 
et  secundum  se  spectata,  neque  secundum  esse  quod  habet  iu  singu- 
laribus;  sed  secundum  esse  q^uod  habet  in  intellectu,  idest  natura 
intellecta. 

Prob.  prop.  Natura  universalis,  seu  natura  cui  ab  intellectu  tri- 
buitur  immediate  universalitas,  est  natura  cui  competit  esse  speciem 
et  esse  universalem,  ideoque  cui  competunt  praedicata  denominativa, 
quae  non  possunt  attribui  individuis  exsistentibus  extra  animam.  In- 
super  de  ratione  naturae  universalis  est  unitas  et  communitas,  uti  patet 
ex  ipsa  universalis  delinitione.  Atqui  recensitae  conditiones  nec  repe- 
riuntur  in  natura  secundum  se  et  absolute  spectata,  multoque  minus 
in  natura  considerata  secundum  esse  in  singularibus.  Ergo  natura  uni- 
versalis  seu  natura,  cui  intellectus  attribuit  immediate  intentidnem  uni- 
versalitatis,  ex  qua  denominatur,  non  est  natura  secundum  se  et  ab- 
solute  sumpta,  neque  secundum  quod  subsistit  in  singularibus,  sed 
secundum  quod  habet  esse  in  intellectu. 

Minor  sic  declarari  potest.  Si  esse  speciem  et  esse  universalem 
conveniret  naturae  secundum  se  sumptae,  hoc  ipsi  competeret  in  quo- 
cumque  statu  inveniretur.  Idem  dicendum  de  unitate  et  communitate. 
Naturae  vero   prout   est  in   singularibus   non   competit  esse  speciem, 

(1)  Cf.  Cail:!.  in  Opusc  De  ente  et  essentia,  cap.  IV,  q.  7. 

neque  competit  unitas  simul  et  multiplicitas.  Ergo  merito  concludimus 
cum  S.  Tlioma:  ((  Ouod  ratio  speciei  accidat  naturae  humanae  secun- 
duni  illud  esse  quod  habet  in  intellectu.  Ipsa  enini  natura  habet  esse 
abstractum  ab  omnibus  individuantibus,  et  habet  rationem  uniformem 
ad  omnia  individua,  quae  sunt  extra  animam  prout  essentialiter  est 
imago  omnium,  et  inducens  in  cognitionem  omnium,  in  quantuni  sunt 
homines:  et  ex  hoc  quod  talem  relationem  habet  ad  omnia  individua, 
intellectus  adinvenit  intentionem  speciei  et  attribuit  ei;  unde  dicit  Com- 
mentator  1  De  Anima  quod  intellectus  est,  qui  facit  universalitatem 
in  rebus  >  (1). 

Occurritur  Scotjstis.  Ouod  si  quis  cum  Scotistis  opponat  naturam 
secundum  se  et  absolute  spectatam  dici  posse  aptam  natam  esse  in 
pluribus.  quia  ipsi  minime  repugnat  esse  in  pluribus,  et  ideo  merito 
vocari  universaleni;  respondemus  in  hac  difficultate  male  permisceri 
non  repugnantiam  cum  positiva  aptitudine  et  convenientia,  quae  sunt 
duo  admodum  diversa.  Etenim  si  aliquid  non  repugnat  alicui  naturae 
secundum  se  spectatae,  illud  potest  illi  eidem  naturae  competere  se- 
cundum  adiectas  conditiones  et  varia  adiuncta.  Sic  cum  natura  humana 
absolute  spectata  neque  unitatem  neque  pluralitatem  numeralem  dicat, 
cumque  neque  unitas,  neque  pluralitas  ipsi  repugnet,  utrumque  sibi 
vindicare  potest  secundum  quod  est  in  uno  individuo,  vel  in  pluribus. 
Ex  adverso  si  naturae  humanae  secundum  se  conveniret  esse  in  plu- 
ribus,  nequaquam  posset  esse  in  uno  individuo;  quia  oppositum  eius, 
quod  convenit  alicui  secundum  quod  ipsum,  nullo  modo  potest  inveniri 
in  illo,  sic  irrationale  non  potest  unquam  convenire  homini,  cum  ipsi 
per  se  conveniat  esse  animal  rationale. 

Res  illustratur  exemplo :  ex  eo  quod  naturae  humanae  non  repu- 
gnat  neque  albedo  neque  nigredo,  potest  inveniri  talis  natura  in  sub- 
iecto  albo,  et  potest  etiam  inveniri  in  subiecto  nigro.  Quod  si  natura 
humana  secundum  se  spectata  sibi  vindicaret  esse  albam,  non  posset 
inveniri  nisi  in  subiectis  albis  (2).  Quocirca  maximam  veritatem  habet 
doctrina  S.  Thomae,  iuxta  quam  ((  natura  hominis  absolute  considerata, 
est  quae  praedicatur  de  omnibus  individuis.  Xon  tamen  potest  dici  quod 
ratio  universalis  conveniat  naturae  sic  acceptae;  quia  de  ratione  uni- 
versalis  est  unitas  et  communilas.  Naturae  autem  humanae  neutrum 
convenit  secundum  absolutam  considerationem:  si  enim  communitas 
esset  de  intellectu  hominis,  tiinc  in  quocumque  inveniretur  humanitas, 
invenirelur  communitas;  et  hoc  lalsum  est,  quia  in  Socrate  non  inve- 
nitur  communitas  ali(|ua,  sed  (juidquid  est  in  eo,  iiulividuatum  est  »  (3). 

;l)  Opusc.  De  ente  et  essentia,  cap.  IV. 
(2'  Caiet.  in  Opusc.  De  ente  et  essentia,  cap.  IN,  q.  S. 
3)  S.  Thom.  De  ente  et  essentia,  cap.  IV. 

Realismus  Scotistarum  reprobatur.  Ex  mox  disputatis  innotescit 
falsitas  scotistici  realismi.  Ex  eo  enim  (juocl  natura  liumana  absolute 
spectata  habeat  communitatem  saltem  negativam,  quia  ipsi  non  repu- 
gnat  esse  in  piuribus,  deducunt  humanam  naturam  exsistentem  extra 
animam  seu  intellectum,  eamdem  communitatem  sibi  vindicare,  quae 
conclusio  prava  est  et  falsa.  Cum  enim  natura  humana  extra  animam 
esse  nequeat,  nisi  exsistens  in  aliquo  singuiari  individuo,  evidenter 
prout  est  extra  animam  non  amplius  retinet  illam  communitatem  ne- 
gativam  seu  inditferentiam  ad  exsistendum  in  uno  vel  in  pluribus, 
quam  absolute  et  solitarie  spectata  praeseferebat.  Exinde  est  quod  per- 
peram  concludit  qui  argumentatur  hoc  pacto:  Natura  absolute  consi- 
derata  est  negative  communis,  nempe  indifferens  ad  exsistendum  in 
uno  vel  in  pluribus:  ergo  exsistens  extra  intellectiim  conservat  eam- 
dem  communitatem.  Nam  illa  indillbrentia  quae  in  natura  absolute 
sumpta  vigebat,  tollitur  ob  exsistentiam  quam  natura  sortitur  in  aliquo 
singulari,  cum  quidquid  inveniatur  in.aliquo  singulari,  in  eo  indivi- 
duatum  sit. 


SOLVUNTUR  DIFFICULTATES. 

Oppon.  I.°  Natura  secundum  se  et  absolute  spectata  est  una  et 
multiplex,  nam  inest  omnibus  singularibus.  Atqui  unitas  et  multiplicitas 
alicuius  naturae  constituunt  universale.  Ergo  natura  realis  secundum 
se  et  absolute  spectata  est  universalis. 

Resp.  Dist.  mai.  Natura  absolute  spectata.  est  una  et  multiplex 
negative,  quatenus  abstrahit  ab  unitate  vei  multiplicitate  subiectorum, 
Conc.  Est  una  vel  multiplex  positive,  quatenus  includat  vel  excludat 
unitatem  aut  multiplicitatem.  Neg.  Contradist.  min.  Unitas  et  multi- 
plicitas,  si  negative  spectantur,  constituunt  universale,  Neg.  Si  spectan- 
tur  positive,  constituunt  universale,  Conc.  et  Neg.  cons, 

Explico.  Natura  absolute  spectata  nihil  aliud  importat  nisi  id  quod 
per  eius  defmitionem  declaratur,  ideoque  qua  talis  praescindit  ab  unitate 
vel  multiplicitate  subiectorum.  Quare  neque  unitas,  neque  multiplicitas, 
neque  communitas  ipsi  attribui  potest  nisi  secundum  esse  quod  habet, 
vel  extra  animam  in  singularibus,  vel  in  nostro  intellectu,  qui  ipsam 
intelligit  denudatam  a  principiis  individuantibus.  Ergo  unitas  numerica 
vel  specifica  vel  generica  non  convenit  naturae  secundum  se,  cum  non 
sit  praedicatum  quidditativum.  Nihilominus  naturae  absolute  et  secun- 
dum  se  spectatae  non  immerito  quaedam  unitas  attribuitur,  uti  rite  probat 
Caietanus  (1),  quae  dici  potest  unitas  essentiae  seu  formae,  quaeque 
neque  est  numerica  neque  specifica,  sed  est  fundamentum  unitatis  spe- 

(1)  Caiet.  De  ente  et  essentia,  cap.  IV,  q.  6. 

cilicae;  nam  natura  absolute  sumpta  et  non  prout  est  in  singula- 
ribus,  intelligitur  a  nostro  intelleciu,  el  sic  in  ipso  intellectu  subsistens 
subiicitur  intentioni  seu  relationi  univei*salitatis. 

Oppon.  2."    Universale  dicitur,  quod  potest  praedicari  de  multis. 

Atqul  natura  secundum  se  et  absolute  spectata  praedicatur  de 
multis  individuis.    Ergo  natura  secundum  se  spectata  est  universalis. 

Resp.  Dist.  mai.  Universale  importat  naturam,  quae  praedicatur 
de  pluribus,  simul  cum  conditionibus,  quae  necessariae  sunt  ad  hoc 
ut  possit  praedicari,  Conc.  Solummodo  naturam  quae  praedicatur,  Sub- 
dist.  Universale  in  potentia,  iterum,  Conc.  Universale  in  actu,  Neg. 
Conlradist.  min.  Natura  absolute  spectata  praedicatur  de  individuis, 
sed  tamen  ab  esse  in  intellectu  habet  quod  possit  praedicari,  Conc. 
Habet  a  seipsa,  ut  possit  praedicari,  Neg.  et  Neg.  cons. 

ExplJco.  In  praedicato,  seu  in  praedicabilitate  duo  sedulo  secer- 
nenda  sunt,  nempe  id  quod  praedicatur,  et  conditio  seu  modus  essendi 
qui  requiritur  ad  hoc  ut  aliqua  natura  praedicari  valeat  de  aliquo 
subiecto.  Licet  enim  id  quod  praedicatur  de  Soci'ate  sit  natura  humana 
realis,  cum  dicitur:  Socrates  est  homo,  est  quippe  praedicatio  rei  de 
re;  tamen  ad  hoc  ut  natura  humana  praedicari  valeat  de  diversis  in- 
dividuis,  ut  aliquid  supei-ius  de  suis  inferioribus,  necesse  est  ut  illa 
natura  consideretur  ab  intellectu  separata  ab  esse  quod  habet  in  sin- 
gularibus,  et  sic  prout  est  intellecta  praedicatur  de  individuis.  Hinc 
merito  Aristoteles  docet,  intellectura  nostrum  eflicere  praedicabilitatem 
et  universalitatcm  in  rebus,  quia  naturis  realibus  per  suam  considera- 
tionem  ipsas  apprehendentem  abstracte  quemdam  exsistendi  modum 
attribuit,  secundum  quem  valent  de  individuis  praedicari. 

Hinc  id  quod  cognoscitur  et  praedicatur  est  in  rebus,  ideoque 
cognoscimus  res  et  de  illis  iudicamus;  sed  conditiones  necessariae  ut 
praedicetur  non  sunt  in  natura  secundum  se  spectata,  cum  dependeant 
ab  abstractione  intellectiva.  Praestat  audire  S.  Thomam  sic  rem  illu- 
strantem:  «  Cum  dicitur  universale  abstractum,  duo  intelliguntur,  sei- 
licet  ipsa  natura  rei,  et  abstractio  seu  universalilas.  Ipsa  igitur  natura 
cui  accidit  vel  intelligi  vel  abstrahi  vel  intentio  univcrsalitalis  non  est 
nisi  in  singularibus;  sed  lioc  ipsuni  quod  est  intelligi  vol  abstrahi  vel 
intentio  universalitatis,  est  in  intellcctu  ))  (l). 

Oppon.  3.*^  Omnis  scientia  est  de  universalibus.  Atqui  scientiae 
respiciunl  naturas  reales  absolute  sumptas.  Ergo  universalia  sunt  na- 
turae  reales  secundum  se  speclatae,   et  non  prout  sunl   in  intelleclu. 

Resp.  Dist.  mai.  Scientia  est  de  naturis,  quae  denominantur  uni- 
versales,  Conc.  I)e  universalibus  rormaliter  spectalis  seu  de  univer- 
salitate,  Subdist.    Scientia  realis,  Neg.    Scientia   logica  seu  ralionalis. 

(l)   1  p.  q.  85,  a.  L>  ad  '2. 

Conc.  Contradist.  min,  Scientia  seu  cognitio  est  de  rebus  abstracte 
apj)rehensis,  Conc.  Est  de  rebus  habentibus  eumdem  modum  essendi 
in  intellectu  et  extra  intellectum,  Neg.  et  Neg.  cons. 

Oppon.  4.°  Universale  in  actu  obiective  definitur:  quod  aptum 
natum  est  esse  in  pluribus.  Atqui  nalura  absolute  sumpta,  seclusa 
omni  operatione  intellectus,  est  apta  nata  esse  in  pluribus.  Ergo  uni- 
versale  in  actu  est  extra  intellectum. 

Resp.  Dist.  mai.  Definitur  aptum  natum  esse  in  pluribus,  habens 
actu  talem  aptitudinem  per  opus  intellectus  abstrahentis,  Conc.  Habens 
in  potentia  talem  aptitudinem,  Neg.  Contradist.  min.  Nalura  absolute 
spectata  habet  actu  talem  aptitudinem,  Neg.  Potentia,  Conc. 

Explico.  Aptitudo  ad  essendum  in  pluribus  potest  dupliciter  con- 
siderari:  vel  quatenus  de  ratione  alicuius  naturae  sit  ut  illa  aptitudo 
ipsi  non  repugnet  quia  per  se  praescindit  ab  esse  in  uno  vel  in  plu- 
ribus;  vel  quatenus  haec  aptitudo  ipsi  competat  positive,  ideoque  in 
quocumque  statu  inveniantur,  huiusmodi  aptitudinem  importet.  In  hoc 
secundo  scnsu  habetur  aptitudo,  quae  propria  est  universalis,  et  quae 
non  invenitur  in  natura  absolute  spectata,  quae  ab  illa  praescindit, 
secus  illam  haberet  etiam  prout  est  in  Socrate  (1). 

Opporv  5."  Universale  in  actu  est  proprium  obiectum  intellectus. 
Atqui  obiectum  intellectus  praesupponitur  ad  actum  intellectus.  Ergo 
universale  est  actu  extra  intellectum. 

Resp.  Dist.  mai.  Universale  in  actu  est  proprium  obiectum  intel- 
lectus,  ita  tamen  ut  in  rebus  sit  in  potentia  et  fiat  in  actu  per  intel- 
lectum  agentem,  Conc.  Ita  ut  sit  actu  in  ipsis  rebus,  N^eg.  Contra- 
dist.  min.  Obiectum  intellectus  praesupponitur  ita  ut  sit  intelligibile 
et  universale  in  potentia,  Conc.  In  actu,  Subdist.  Piaesupponitur  in- 
tellectui  agenti,  Neg.  Intellectui  possibili,  Conc.  et  Neg.  cons. 

Explico.  Diflicultas  haec  plene  solvi  non  potest  nisi  declarata  sit 
quaestio  de  origine  et  causis  cognitionis  nostrae  intellectivae;  satis  sit 
in  praesenti  pauca  de  ea  re  delibare.  Res  ergo  materiales,  quae  a  no- 
bis  proprie  et  diiecte  intelliguntur,  prout  sunt  singulares  non  possunt 
movere  intellectum  nostrum,  ideoque  dicuntur  intelligibiles  in  poten- 
tia;  sed  accedente  operatione  partis  illius  intellectivae,  quae  dicitur 
intellectus  agens,  fiunt  universales  et  actu  intelligibiles;  ideoque  uni- 
versale  praesupponitur  ab  intellectu  formaliter  intelligente,  et  non  prae- 
supponitur  ab  intellectu  agente,  cuius  munus  est  eflicere  rem  mate- 
rialem  actu   intelligibilem  (2). 

Scholion.  Postquam  a  nobis  declaratae  fuerint  praecipuae  diflicul- 
tates,  quae  circa  salebrosam  de  natura  universalium  quaestionem  agi- 
tari  solent,  praestat  ad  tractationis  complementum,  sub  unico  conspectu 

(1)  Caiet.  De  ente  et  essentia,  cap.  IV,  q.  8. 

(2)  Cf.  Caiet.  loc.  cit. 

De  Maria,  Vol.  I.  11 

ponere,  breviterque  inter  sese  conferre  varios  dicendi  modos,  qiiibus 
ulitur  Aristoteles  ad  universale  definiendum  et  declarandum.  Tripbci 
potissimum  diversaque  ratione  Philosophus  definit  universale;  nimi- 
rum:  1)  Universale  est  iimm  in  multis  (1).  2)  Universale  est  iinum 
praeter  multa  (2).  3)  Universale  est  iinum  aptum  inesse  multis  (3). 
Ut  autem  hae  omnes  dicendi  formulae,  quae  eodem  recidunt,  rite 
percipiantur,  in  memoriam  revocandum  est,  universale  accipi  bifariam. 
Primo  pro  natura  seu  essentia  cui  intellectus  propter  afiquid  in  ea  in- 
ventum  tribuit  intentionem  universalitatis,  et  in  hoc  casu  universale 
denotat  rei  naturam,  quidditatem,  seu  essentiam ;  uti  animal  praedi- 
catum  de  homine,  et  in  hoc  sensu  non  est  unum  in  multis;  nam 
natura  praedicatorum  semper  multiplicatur  multiplicatis  subiectis;  ideo- 
que  quot  sunt  homines,  tot  sunt  animalia;  verum  huiusmodi  univer- 
saie  non  est  actu,  sed  potentia ;  nimirum  talis  natura  potentiam  habet 
ut  fiat  universabs  per  operationem  intellectus. 

Secundo  sumitur  universale  pro  illa  eadem  natura  prout  subiicitur 
intentioni  universalitatis,  quam  ipsi  intellectus  attribuit;  quod  est  ac- 
Cipere  universale  non  denominative  sed  formaliter,  et  tunc  recte  dicitur 
unum  in  multis;  nam  et  est  unum  in  consideratione  intellectus,  et  est 
in  multis,  quia  illud  unum  ab  intellectu  cognitum  invenitur  in  multis 
extra  intellectum  exsistentibus.  Quocirca  illud  unum  dicitur  praeter 
multa  non  secundum  esse,  sed  secundum  considerationem  intellectus, 
quemadmodum  contra  Platonem  argumentatur  Philosophus,  cum  illa 
unitas  sit  logica,  non  realis.  Dicitur  ex  adverso  unum  in  multis  se- 
cundum  esse  et  secundum  rem,  non  quod  illud  unum,  puta  natura 
humana,  sit  idem  numero  in  multis  hominibus,  sed  quod  sit  idem 
secundum  rationem  speciei  seu  simile  in  specie  in  multis,  ita  ut  rea- 
liter  sit  in  illis,  cum   omnes  realiter  sint  homines. 


ARTICULUS   VI. 

DE    INIVERSALI    DIRECTO    ET    REFLEXO. 

RERUiVI  CONTINUATIO.  Quandoquidem  superius  partiti  sumus 
universale  in  directum  et  reflexum,  quorum  utrumque  suo  modo  de- 
pendet  ab  actibus  intellectus,  ad  faciliorem  rei  intelligentiam  determi- 
nandum  est  quo  pacto  dependeat  ab  intellectu  tum  primum  tum  se- 
ciindum.  Cum  vero  universale  direclum  appelletur  etiam  metaphysi- 

(1)  Cf.  Poster.  Anahjl.  lib.  I,  cap.  II,  text.  •27. 

(2)  10  Metaph.  text.  6. 

(3)  Melaph.  text.  45. 

cum,  raateriale  seu  obiectivura,  et  contra  universale  reflexura  dicatur 
etiara  logicura  et  forraale,  antequara  ad  quaestionera  diriraendara  ag- 
grediamur,  explicandi  sunt  pauio  uberius  partitionis  terraini. 

Declarantur  termini.  Universale  dicitur  directim,  quia  natura 
materialis  directe  percipitur  per  propriara  speciera  ab  intellectu,  abs- 
tracta  tamen  a  principiis  individuantibus,  et  sic  evadit  universalis, 
idest  apta  praedicari  de  raultis:  dicitur  metaphysicnm,  quia  quaravis 
huiusraodi  essentia  raaterialiter  et  physice  exsistat  in  singularibus  extra 
aniraara,  nihilorainus  apprehendilur  iraraaterialiter  et  universaliter,  et 
sic  secundura  raodura  essendi  in  intellectu  supergreditur  raodura  exsi- 
stendi  in  rebus  visibilibus  et  physicis:  dicitur  materiale,  quia  aatura 
sic  abstracte  apprehensa,  et  exsistens  obiective  in  intellectu,  est  sub- 
iectura  vel  quasi  niateria,  cui  intellectus  per  actura  retlexura  at- 
tribuit  formara  seu  relationem  universalitatis.  Ex  opposito  universale 
dicitur  reflexum,  quia  habetur  per  actura  intellectus  i'edeuntis  in  es- 
sentiara  abstracte  perceptam  per  actura  directura,  et  coraparantis  quid- 
ditatera  obieclive  relucentera  in  actu  directo  cum  pluribus  subiectis  in 
quibus  multiplicata  invenitur,  et  ei  attribuentis  intentionem  generis  seu 
speciei,  idest  universalitatis:  dicitur  logiciim,  quia  huiusmodi  univer- 
salitas  est  relatio  rationis  seu  secunda  intentio;  nam  genus,  species  et 
generatira  praedicabile  non  dicuntur  nisi  de  rebus  intellectis,  idest  prout 
subsistunt  in  intellectu :  dicitur  formale  per  oppositionera  ad  univer- 
sale  directura,  quod  est  subiectura  forraae  universalitatis. 

Quocirca  in  universali  generatira  spectato  tria  consideranda  veniunt, 
nirairura  1)  natura  quae  denorainatur  universalis  a  forraa  universa- 
litatis,  2)  conditio  seu  modus  essendi  illius  naturae,  ut  proxime  susci- 
pere  valeat  relationera  universalitatis,  3)  denique  ipsa  forraa  seu  in- 
tentio  universalitatis.  Aliis  verbis:  universale  obiectivura  in  potentia; 
universale  obiectivum  in  actu;  et  universale  forraale.  Priraura  est  in 
rebus  extra  animara;  secundura  habetur  per  intellectura  directe  et 
abstracte  cognoscentera  naturara  raaterialem;  tertiura  dependet  ab 
intellectu  revertente  supra  quidditatem,  quae  subsistit  in  actu  directo 
eiusdera:  ideoque  natura  exsistens  extra  intellectura  est  iraniediate 
et  proxime  in  potentia  ad  universale  directura,  et  raediante  abstractione 
intellectus  est  in  potentia  ad  formara  universalitatis.    - 

PROPOSITIO. 

Universale  directum  est  iu  rebus  sensibilibus  quoad  id  quod  in- 
telligitur,  licet  alio  modo  intelligatur  ac  est  in  rebus:  universale 
reflexum  non  est  nisi  in  intellectu.  Hinc  primum  est  potentia  in  re- 
bus,  actu  vero  in  intellectu ;  secundum  in  rebus  non  est  nisi  f unda- 
mentaliter. 

Prob.  P  pars.  Universale  directum  quoad  id  quod  intelligitur, 
idest  quoad  essentiam  per  ipsum  importatam.  praedicatur  de  singula- 
ribus  exsistentibus  extra  animam.  Atqui  non  posset  sic  praedicari,  nisi 
id  quod  praedicatur  et  intelligitur  esset  in  rebus  quibus  attribuitur. 
Ergo  universale  directum  quoad  id  quod  intelligitur  et  praedicatur  est 
in  rebus  extra  animam.  Verum  quoad  modum,  quo  intelligitur,  non 
est  extra  animam,  idest  res  intellecta,  quae  praedicatur,  babet  diver- 
sum  essendi  modum  in  intellectu,  ac  habet  extra  intellectum.  Siquidem 
in  se  est  materialiter  et  concrete:  in  intellectu  est  immaterialiter  et 
abstracte.  Quare  eadem  natura,  quae  prout  singulariter  exsistit  extra 
intellectum  non  esl  praedicabilis  de  pluribus.  exsistens  in  intellectu 
evadit  apta  praedicari  de  multis,  seu  praedicabilis  de  inferioribus.  Unde 
natura  quae  praedicatur  est  in  rebus:  conditio  necessaria  ad  hoc  ut 
praedicetur,  nempe  abstractio,  est  in  intellectu;  et  quoniam  abstractio 
ellicit  ut  natura  habeat  diversum  modum  essendi  in  intellectu,  conse- 
quitur  rem  intellectam  esse  extra  animam,  modum  intelligendi  esse 
in  intellectu.  Aliis  verbis :  universale  directum  quoad  id  quod  intel- 
ligitur  est   in  rebus,    non  vero   quoad  modum  quo  res  intelligitur. 

Prob.  2^  pars.  Nomine  universalis  reflexi  intelligi  potest  vel  uni- 
versalitas,  vel  natura  cui  universalitas  attribuitur.  Atqui  tum  univer- 
salitas,  quae  est  relatio  rationis,  tum  ipsa  natura  prout  subiicitur  in- 
tentioni  universalitatis  non  est  nisi  in  intellectu.  Ergo  universale  reflexum 
non  est  nisi  in  anima.  Maior  patet,  qula  universale  sumi  polest  vel 
formaliter  pro  ipsa  forma  universabtatis,  vel  denominative,  nempe  pro 
natura,  quae  ab  illa  forma  denominationem  accipit.  l\)rro,  ut  minor 
declarctur,  forma  non  est  nisi  in  intellectu,  cum  sil  relalio  rationis; 
natura  denominata  et  subiecta  illi  formae  est  eliam  in  intelleclu.  Ergo 
universale  reflexum  non  est  nlsi  in  anima.  Doclrinam  mox  expositam 
mirilica  pcrspicuitatc  enodat  S  Thomas,  suamcpie  explicationem  ita 
concludil :  «  Sic  igitur  patet  quod  naturae  communi  non  potesi  attri- 
bui  intentio  universalilatis.  nisi  secundum  esse  quod  habet  in  intellectu: 
sic  enim  soluin  est  unum  de  multis.  proul  inlelligilur  piaeler  prin- 
cipia,  quibus  unum  in  multa  dividitur:  unde  relinquitur,  quod  univer- 
salia,  secundum  quod  sunt  universalia,  non  sunt  nisi  in  anima.  Ipsae 

aiitem  naturae  quibiis  accidit  intentio  universalitatis,  sunt  in  rebus. 
Et  propter  hoc  nomina  communia  signiticantia  naturas  ipsas  praedi- 
cantur  de  individuis;  non  autem  nomina  signiticantia  intentiones.  So- 
crates  enim  est  liomo,  sed  non  est  species,  quamvis  homo  sit  species  »  (1). 
Dinicultates  iam  praeoccupatae  et  solutae  sunt  in  superioribus 
articulis:  quare,  ne  actum  agamus,  ad  alia  explicanda  progredimur. 

SCHOLION.  Conspectus  totius  quaestionis.  Ut  quaestio  de  univer- 
salibus  sub  uno  veluli  conspeclu  ponatur,  et  incommoda  tum  conceptua- 
lismi  lum  realismi  exaggerati  ullro  citroque  diligentius  vitentur  inte- 
gram  controversiam  summatim  ad  haec  capita  revocamus. 

1.*^  Universale,  quod  spectata  vi  nominis  est  unum  versus  alia  vel 
versus  plura,  detinitur  a  Philosopho :  Unum  aptum  inesse  multis  et 
praedicari  de  multis  univoce  et  divisim.  Dicitur  etiam  :  unum  praeter 
multa,  et  tinum  in  multis. 

2.°  Universale  est  duplex,  nimirum  directum  seu  metaphysicum 
seu  obiectivum,  et  reflexum  seu  logicum  seu  formale.  Primum  denotat 
naturam  vel  quidditatem  aliquam  rei  materialis  habentem  esse  in  sin- 
gularibus  corporatis  extra  animam  ;  sed  ab  intellectu  consideratam 
abstracte  et  universaliter,  idest  praescindendo  a  conditionibus  eam  in- 
dividuantibus  et  ab  esse  quod  liabet  in  singularibus.  Secundum  addit 
naturae  vel  quidditati  sic  intellectae  intentionem  seu  relationem  uni- 
versalitatis,  quae  relatio  est  ens  rationis  seu  secunda  intentio. 

3."^  In  universali  metaphysico,  directo  seu  obiectivo  distinguenda 
est  natura  quae  intelligitur,  quae  realiter  invenitur  in  rebus  subsi- 
stentibus  extra  animam,  et  abstractio  intellectus  nostri,  secundum  quam 
natura  illa  subsistit  immaterialiter  in  mente.  Propterea  una  eademque 
natura  quae  intelligitur  et  exsistit  in  rebus,  habet  dupiicem  essendi 
niodum  plane  diversum  ;  alterum  in  rebus  visibilibus,  aiterum  in  in- 
tellectu:  in  rebus  est  materialiter,  singulariter  et  concrete;  in  intel- 
lectu  est  spiritualiter,  universaliter  et  abstracte.  Hic  duplex  essendi 
modus  veritatem  cognitionis  minime  labefactat,  cum  intellectus  rebus 
attribual  quidditatem  intellectam,  non  modum  intelligendi  eam;  ad 
veritatem  quippe  cognitionis  non  requiritur  ut  modus  essendi  rei  sit 
idem  ac  modus  intelligendi  rem  (2). 

4."  In  universali  reflexo,  logico,  vel  formali  distinguenda  est  na- 
tura  abstracte  et  universaliter  subsistens  in  intellectu,  et  relatio  uni- 
versalitatis,  quae  est  ultima  forma  complens  rationem  universalis,  et 
elFiciens,  ut  positive  et  plene  intelligatur  unum  esse  in  pluribus. 

0.°  Natura  prout  subsistit  in  singularibus,  est  in  potentia  intelli- 
gibilis,  et  in  potentia  universalis  obiective.    Prout  intelligitur  directe 

(1)  De  Anima,  lib.  11,  lecl.  12. 

(2)  Metaph.  lib.  1,  iect.  10;  1.  p.  q.   13,  a.  12  ad  3. 

per  actam  intellectus  abstrahentis  et  denudantis  ipsam  a  conditionibus 
individuantibus,  evadit  universalis  actu  obiective.  Prout  per  actum  re- 
flexum  naturae  sic  abstractae  et  in  anima  immaterialiter  subsistenti 
adiungitur  relatio  seu  intentio  universalitatis,  habetur  universale  in  actu 
formaliter  seu  universale  logicum.  Hinc  natura  in  singularibus  exsistens, 
est  in  potentia  ad  universale  obiectivum:  abstracta  per  intellectum  a 
conditionibus  individuantibus  et  immaterialiter  in  intellectu  exsistens 
est  universalis  in  actu  obiective,  et  in  potentia  proxima  ad  universale 
logicum :  subiecta  intentioni  seu  relationi  universalitatis  evadit  univer- 
salis  in  actu  formaliter. 

6.^  Universalia  seu  naturae  universales  in  actu  non  sunt  neque 
in  seipsis  extra  intellectum,  idest  naturae  reales  et  subsistentes,  neque 
sunt  formae  subiectivae  actuantes  intellectum,  sed  sunt  naturae  intel- 
lectae,  idest  obiective  exsistentes  in  intellectu  per  species  repraesen- 
tantes  quidditates  abstractas  a  principiis  individuantibus. 

7.^  Tandem  universale  obiectivum  et  directum  fit  per  cognitio- 
nem  abstractivam  qua  mediante  essentia  specifica  intelligitur  secundum 
principia  quidditativa,  quae  omnibus  individuis  illius  speciei  sunt  com- 
raunia :  universale  formale  et  reflexum  insuper  expostulat  notitiam  com- 
parativam,  per  quam  essentia  abstracte  intellecta  refertur  ad  plura 
individua  in  quibus  invenitur,  et  sic  efllorescit  unum  in  pluribus,  idest 
unum  et  indivisum  secundum  considerationem ;  sed  secundum  rem 
multiplex  et  divisum  in  pluribus  singularibus;  ideoque  unitas  com- 
munitatis  dependet  ab  intellectu  abstrahente,  multiplicitas  separationis 
a  reali  multiplicatione  et  divisione  illius  naturae,  quae  sine  contradi- 
ctione  est  iina  secundum  esse  in  intellectu  et  multiplex  secundum  esse 
in  singularibus. 


QUAESTIO  II. 

De  ratione  veritatis  et  de  actu  intelleetus 
in  quo  forniaUter  .reperitur. 

STATUS  QUAESTIONIS  TERIVIINATUR.  Cum  proprium  logicae  sit 
humanam  mentem  dirigere  ut  veritatem  faciliter  assequatur,  cumque 
in  intellectu  alia  sit  operatio,  quae  nuncupatur  indivisibilium  intelli- 
gentia,  altera  quae  dicitur  compositio  et  divisio,  in  hac  secunda  parte 
rationalis  disciplinae,  abscondita  sane  occurrit  quaestio.  Siquidem  in- 
quirendum  venit,  utrum  formalis  el  absoluta  ratio  veritatis  reperiatur 
in  intellectu  simpliciter  apprehendente,  vel  potius  in  intellectu  com- 
ponente  et  dividente.  Haec  quaestio  enodari  haudquaquam  potest,  quin 
aliquid  attingamus  de  ipsa  natura  et  ratione  veritatis,  ideoque  in  cam- 

pimi  pliilosophiae  primae  paululum  excurramus,  quaedam  praemillendo, 
quae  omnino  necessaria  sunl  ad  propositum  aperiendum.  Ut  enim  de- 
terminetur  in  quo  actu  intellectus  reponenda  sit  formalis  et  perfecta 
ratio  veritatis,  in  antecessum  demonstrandum  est,  veritatem  forma- 
liter  et  per  prius  residere  in  intellectu,  a  quo  ad  res  permanat;  tam- 
etsi  pro  intellectu  creato  res  concurrant  ut  causae  ad  veritatem  in 
ipso  progignendam,  quippe  quae  ad  ipsum  comparantur  uti  mensura 
ad  mensuratum  (1). 


ARTICULUS  1. 

DE    FORMALI    RATIONE    VERITATIS. 

VERITATI8  DEFINITIO  (2).  Yeritas  definitur:  Adaequatio  rei  et 
inteUectus.  Ut  definitio  intelligatur,  notandum  est  cum  Aquinate  nostro, 
verum  significare  id  in  quod  intellectus  seu  cognitio  tendit,  cum  fa- 
cultas  intellectiva  ad  veritatem  ordinata  sit.  lam  vero  cognitio  fit  se- 
cundum  quod  cognitum  est  in  cognoscente ;  hinc  terminus  cognitionis, 
idest  verum  reperitur  in  ipso  cognoscente,  et  est  in  eo  secundum  quod 
intellectus  conformatur  rei  intellectae;  nam  verum  addit  ad  ens  rela- 
tionem  seu  conformitatem  ad  intellectum.  Quare  necesse  est  ut  ratio 
veri  ab  intellectu  derivetur  ad  res  intellectas.  Res  autem  duplici  pacto 
possunt  habere  ordinem  ad  intellectum;  nimirum  per  se,  vel  per  ac- 
cidens.  Per  se  ordinem  dicunt  ad  illum  intellectum,  a  quo  dependent 
secundum  esse,  a  quo  nempe  dependent  ut  sint:  per  accidens  vero 
dicunt  ordinem  ad  illum  intellectum,  a  quo  minime  dependent  ut  sint, 
sed  dumtaxat  ut  cognoscantur. 

Cum  autem  denominatio  sumatur  ab  eo  quod  per  se  invenitur  in 
re,  quaelibet  res  nuncupatur  absolute  vera  per  ordinem  ad  intellectum 
a  quo  dependet.  Sic  in  artefactis  domus  dicitur  vera,  si  assimilatur 
formae,  quae  est  in  mente  artificis;  et  pari  ratione  res  naturales  di- 
cuntur  verae  secundum  quod  sunt  conformes  ideis  divinis.  Yeritas 
ergo  prius  est  in  intellectu,  et  deinde  est  in  rebus  prout  comparantur 
ad  intellectum,  ut  ad  principium.  Huc  speciat  definitio  Augustini  in- 
quientis:  Yeritas  est  qua  ostenditur  id  qiiod  est  (3).  Consideravit 
enim  verum,  prout  est  in  intellectu.  Sed  secundum  ordinem  rei  ad 
intellectum  ab  eodem  dicitur:    Veritas  est  summa  similitudo  princi- 

1)  QQ.  DD.  De  ver.  q.  1,  a.  2. 

(2)  De  veritate  disserit  S.  Thom.  1    p.  q.   16;  Id  1  Sent.  Dist.  19,  q.  5;   QQ. 
DD.  De  ver.  q.  1.  Cf.  Capreol.  1  Sent.  Dist.  19,  q.  8,  ubi  doctrinam  de  veritate  late 
exponit  et  ab  adversariorum  oppugnationibus  sapienter  vindicat. 
.     (3j  De  vera  relig.  cap.  XXXVI. 

pii,  quae  sine  idla  dissimilitudine  est,  et  ab  Avicenna :  Veritas  unius- 
cuiusque  rei  est  proprietas  sui  esse  quod  stabilitum  est  ei.  Sed  utram- 
que  rationem  siniul  complectitur  definitio  superius  memorata,  idest: 
Adaequatio  rei  et  inlelleclus. 

Veritatis  partitio.  Triplex  vulgo  recenseri  soiet  veritas,  nimirum 
essentialis,  quae  etiani  (liciliir  ontologica,  metapliysica  et  transconden- 
talis;  accidentalis,  quae  dici  soiet  logica;  et  demum  moralis ;  secun- 
dum  quod  simililudo  seu  conformitas  ad  veritatem  requisita  spectatur 
vel  in  rebus  ])cr  ordinem  ad  intellectum  divinum,  vel  in  nostra  co- 
gnitione,  vel  tandem  in  externa  expressione,  quatenus  voce  proferimus 
id,  quod  animo  cogitamus.  Prima  dicitur  veritas  inessendo:  secunda 
in  cognoscendo:  tei'tia  in  sif/ni/irando. 

Veritas  essentialis  seu  ontologica  sita  est  in  rei  cuiuslibet  realitate, 
quatenus  haec  realitas  spectalur  ut  contormis  arcbetypae  Supremi  Ar- 
tificis  ideae,  atque  ita  apla  ad  veiam  notitiam  in  nostro  intellectu  in- 
generandam.  Quo  in  sensu  omnia  dicuntur  vera,  et  verum  convertitur 
cum  ente.  Omne  quippe  ens  et  est  divinis  ideis  conforme,  et  est  ido- 
neum  ad  causandam  veram  cognilionem  in  nostro  intellectu.  Ouam 
cognitionem,  uli  acule  monet  S.  Tbomas,  non  causat  pi-out  est  verum, 
sed  prout  est  ens;  non  enim  vei'ilas  rei  causat  veritatem,  sed  eius 
entitas;  quemadmodum  non  sanilas  medicinae,  sed  eius  virtus  sanandi 
sanitatem  elficit  in  animali  (1). 

Veritas  loglca  denotat  convenientiam  cognitionis  nostrae  cum  rebus 
percej)lis,  et  dicitur  accidenlalis.  (juia  conformitas  haec  non  semper 
inest  cognitioni  mentis  nostrae.  Ouo  in  sensu  illa  cognitio  dicitur  vera, 
quae  id  in  rebus  esse  percij)it,  quod  revera  est,  vel  id  non  esse,  quod 
revera  non  est.  Ex  adverso  illa  dicenda  est  falsa,  quae  ap[)rehendit 
esse  in  i'e,  quod  revera  non  est,  vel  non  esse,  quod  revera  est.  Sic 
si  quis  apprehendit  hominem  esse  substantiam  compositam,  in  hac  co- 
gnitione  reperitur  veritas  logica.  Contra  cognitio  esset  falsa  si  appre- 
henderet  solem  esse  bipedalem. 

Veritas  moralis  consistit  in  conformitate  sermonis  cum  animae 
conceptibus,  et  tunc  obtinet,  cum  quis  id  loquitur  quod  cogitat ;  et  hoc 
sive  cognitio  vera  sit,  sive  falsa,  idest  sive  recte,  sive  j)erverse  rem 
intelligat.  Huiusmodi  veritas  aptiori  vocabulo  diceretur  veracitas;  nam 
verax  dicitur  ille,  qui  quod  animo  concipit,  exteiius  profert ;  qui  autem 
secus  eloquitur  ac  cogitat,  vocatur  mendax.  Quod  si  verba  sumantur 
prout  exprimunt  verum  conceptum,  idest  rebus  conformem,  in  hoc 
casu  reducuntur  ad  logicam  veritateni;  attendilur  quippe  conformitas 
conceptus  exteiius  expressi  cum  re  signiiicata,  et  in  iioc  casu  veritas 
sermonis  proprie  pertinct  ad  logicum. 

Triplicis  veritatis  comparatio  et  coordinafio.   Veritas  onlologica 

(1)  1  p.  q.  16,  a.  1  ad  3. 

reruni  naturalium  tlependet  solum  ab  intellectu  divino;  res  quippe  di- 
cunlur  verac,  quia  ideis  Dei  exem|)laril)us  sunt  conformes.  Veritas  in 
noslro  intellectu  dependet  a  rebus  a  quibus  causatur,  cum  nostra  co- 
gnitio  ex  co  dicatur  veia,  quod  sil  rebus  conlormis.  Demum  verilas 
sermonis  dependet  a  nostris  conceptibus,  cum  sermo  dicatur  verus,  quia 
conceptibus  conCormis,  a  quibus  accipit  ut  res  signilicet.  Doctrinam 
hanc  ita  nervose  perstringit  Aquinas  noster:  «  Ues  diversimode  se  ha- 
bent  ad  diversos  intellectus:  quia*  divinus  intellectus  est  causa  rei, 
unde  oportel  quod  res  mensuretur  per  intellectum  divinum.  . .  .  Sed 
res  se  habent  ad  intellectum  nostrum  sicut  causa,  in  quantum  scilicet 
intellectus  accipit  a  rebus,  et  inde  est  quod  scientia  nostra  non  men- 
surat  res,  scd  mensuralur  ab  eis,  ut  dicitur  10  MeUiph.  text.  5. .  .  . 
Sic  intelleclus  divinus  est  ut  mensura  prima  non  mensurata;  res  autem 
est  mensura  secunda,  mensurata :  intellectus  autem  noster  est  mensu- 
ratus  non  mensurans  »  (1). 

Ouae  cum  ita  se  habeant,  tres  species  veritatis  paulo  superius  com- 
memoratae  sic  possunt  ad  ordinem  exigi,  et  ad  unicum  principium  re- 
vocari.  Veritas  sermonis  causatur  a  conceptibus;  veritas  conceptuum 
causatur  a  rebus;  veritas  rerum  causatur  a  divino  intellectu.  0"am" 
obrem  divinus  inlellectus  est  suprema  ratio  et  ultimum  fundamentum 
cuiuslibet  veritatis  et  intelligibilitatis. 

His  in  antecessum  notatis  pro  rei  de  qua  agitur  intelligentia,  quae- 
stionem  solvendam  ad  sequentem  revocamus  propositionem. 


PROPOSITIO. 

Yeritas  principalius  est  in  iiitellectu,  ex  quo  derivatur  ad  res 
prout  ordinem  dicuut  ad  intellectum.  Quare  relate  ad  iutellectum  no- 
strum  veritas  liabet  fundamentum  in  re,  sed  formalis  eius  ratio  com- 
pletur  per  intellectum. 

Antequam  ad  propositionem  demonstrandam  accedamus,  praestat 
duo  praedicere,  ut  omni  aequivocationi  aditus  intercludatur. 

I.  Res  omnes  dicuntur  verae  tum  veritate  illa  quam  habent  per 
ordinem  ad  intellectum  divinum,  quae  una  est  et  invariabilis;  quare 
sub  hoc  respectu  omnes  res  dicuntur  verae  unica  veritate,  quae  ab 
ipsis  removeri  nequit(2);  tum  etiam  veritate  illa  quam  habent  per 
ordinem  ad  intellectum  nostrum,  quae  veritas  est  multiplex,  variabilis, 
et  potest  omnino  a  rebus  secerni,  cum  adaequatio  inter  res  et  huma- 
nos  intellectus  sit  multiplex,  variabilis,  et  possit  esse  vel  non  esse.  In 

(1)  1  SenU  Dist.  19,  q.  5,  a.  2  ad  2.  Cf.  ctiam  QQ.  DD.  De  ver.  q.  1,  a.  2. 

(2)  1  p.  q.  16,  a.  6,  7  et  8 ;  QQ.  DD.  I)e  ver.  q.  1,  a.  4,  o,  6,  8. 

praesenti  quaestione  disputamus  de  hac  secunda  veritate,  et  tuemur 
rationem  formalem  veritatis,  qua  res  dicuntur  verae  per  ordinem  ad 
intellectum  nostrum  ab  intellectu  derivari  ad  res;  licet  res  veritatem 
in  intellectu  causent,  cum  sint  eius  mensura. 

IL  In  iis  quae  dicuntur  per  prius  et  posterius  de  multis  non 
oportet  ut  id  quod  prius  recipit  communem  denominationem  sit  causa 
eorum,  quae  eamdem  denominationem  per  posterius  accipiunt.  Sed 
illud  per  prius  illam  denominationem  sibi  vindicat,  in  quo  ratio  illa 
communis  perfecte  ac  complete  primario  reperitur:  exemplo  sit  deno- 
minatio  sani,  quae  per  prius  dicitur  de  animali,  in  quo  primo  et  pro- 
prie  ratio  sanitatis  invenitur;  tametsi  medicina  dicatur  sana,  ut  effe- 
ctrix  sanitatis,  non  liabens  tamen  in  se  propriam  formam  sanitatis ;  non 
enim  sanitatem  efTicit,  quia  sana  est,  sed  sana  dicitur,  quia  habet 
sanandi  virtutem.  Quapropter  cum  verum  dicatur  de  pluribus  per  prius 
et  postcrius,  oportet  ut  de  illo  potissimum  dicatur  in  quo  residet  propria 
et  formalis  ratio  veritatis  (1). 

Prob.  prop.  Haec  propositio  quam  iampridem  tradidit  Aristoteles 
inquiens :  Verum  enim  falsumque  non  sunt  in  rebus,  ut  bonum  quidem 
sit  verum^  malum  autem  falsum,  sed  sunt  in  menie  (2),  illustiata  ac 
probata  fuit  a  S.  Thoma  passim  (3). 

Arg.  1.^™  Formalis  veritas  in  eo  sita  est  ut  sit  similitudo  per 
quam  obiectum  dicitur  esse  sicuti  est.  Atqui  haec  similitudo  est  in 
intellectu.  non  vero  in  rebus.  Ergo  ratio  formalis  veritatis  est  proprie 
in  intellectu,  a  quo  prumanat  ad  res.  Et  re  sane  vera  formalis  veritas, 
uti  ex  ipsa  definitione  compertum  est,  consistit  in  adaequatione  seu 
commensuratione  intellectus  et  rei  cognitae.  lam  vero  commensuratio 
haec  inveniri  nequit  in  re,  quae  relate  ad  intellectum  nostrum  habet 
rationem  mensurae  non  commensurationis;  neque  in  intellectu  facto 
simili  rebus  per  speciem  rei,  qui  rationem  habet  mensurati;  sed  solum 
reperitur  in  intellectu  adaequationem  hanc  cognoscente;  nimirum,  ut 
cum  S.  Tiioma  loquamur,  in  actu  intellectus  cognoscentis,  rem  ita  se 
habere,  sicut  est  forma  quam  de  re  apprehendit  (4).  Quare  cum  adae- 
quatio  seu  veritas  sit  obiectum  intellectus,  et  obiectum  sit  in  ipso  in- 
tellectu;  consequitur  profecto  rationem  veritatis  esse  per  prius  in  in- 
tellectu  et  ab  eodem  profluere  ad  res. 

Argumentum  clarius  patebit  si  reputetur  animo  discrimen,  quod 
interest  bonum  inter  et  verum.  Bonum  enim  est  perfectio  rerum; 
contra  verum  est  perfectio  intellectus.  Bonum  est  prius  in  re,  inde 
fluit  ad  voluntatem;  contra  verum  est  primo  in  intellectu,  nam  intel- 

(1)  QQ.  DD.  De  ver.  q.  1,  a.  2. 

(2)  Metaph.  lib.   VI,  toxt.  8. 

(3)  QQ.  DD.  De  ver.  q.  1,  a.  2,  et  1  Sent.  Dist.  19,  q.  3.  a.  1. 

(4)  Cf.  S.  TaoM.  1  p.  q.  16,  a.  2. 

lectus  non  fertur  ad  rem,  nisi  prout  est  in  ipso  per  speciem  vel  simi- 
litudinem, 

Hinc  intelligitur  circulus  quidam,  qui  a  Philosopho  (1)  adstruitur 
in  operationibus  animae:  nam  res  quae  sunt  extra  animam  movent 
intellectum,  et  res  intellectae  movent  appetitum,  et  appelitus  eo  tendit 
iit  perveniat  ad  rem  a  qua  motus  incepit  (2). 

Arg.  2.^™  Proponitur  luculenter  a  S.  Thoma,  cuius  doctrina  sic 
potest  ad  brevem  formam  exigi.  Veritas  formaliter  considerata  consi- 
stit  in  adaequatione  seu  commensuratione  rei  et  intellectus,  idest  in 
relatione  quadam  similationis  intellectus  cum  re.  Atqui  in  rebus  est 
soiummodo  fundamentum  et  causa  huiusmodi  adaequationis;  sed  ratio 
formalis  eiusdem  est  in  intellectu,  in  quo  invenitur  formalis  ratio  re- 
lationis.  Ergo  veritas  est  formaliter  in  intellectu  a  quo  dimanat  ad  res, 
quae  verae  denominantur  ab  actu  intellectus. 


SOLVUNTUR  DIFFICULTATES. 

Oppon.  1.^  Si  veritas  formaliter  et  principalius  est  in  intellectu  ex 
quo  fluit  ad  res,  veritas  iudicanda  erit  secundum  nostram  apprehen- 
sionem  vel  aestimationem.  Atqui  si  verum  dependet  a  nostro  iudicio, 
omne  quod  quis  opinatur  erit  verum,  et  duo  contradictoria  erunt  simul 
vera,  Ergo  veritas  per  prius  est  in  rebus. 

Resp.  Dist.  mai.  Si  veritas  fluit  ab  intellectu  et  ab  ipso  causatur, 
iudicanda  erit  secundum  apprehensionem.  Conc.  Si  formaliter  est  in 
intellectu,  qui  illam  a  rebus  accipit,  Neg.  Contradist.  min.  Si  veritas 
dependet  a  nostro  iudicio  tamquam  a  causa,  quod  quis  opinatur  erit 
verum,  Conc.  Si  solummodo  dependet  a  iudicio  tamquam  ab  eo  in  quo 
ratio  veritatis  completur,  Neg,  et  Neg.  cons. 

Solutio  patet  ex  enucleatis  in  thesi,  et  evidentior  apparebit,  si 
animadvertimus  cum  S.  Thoma,  aliquid  esse  in  alio  bifariam:  quando- 
que  causatur  ex  principiis  eius  in  quo  est,  et  tunc  sequitur  illud  in 
quo  invenitur;  quandoque  causatur  ab  aliquo  extrinseco,  et  tunc  con- 
tingit  contrarium;  idcirco  veritas  quae  est  in  nostro  intellectu  causata 
a  rebus,  a  quibus  intellectus  cognitionem  accipit,  non  sequitur  animae 
aestimationem  vel  iudicium,  sed  rerum  exsistentiam,  ita  ut  res  non  sit 
quia  iudicatur,  sed  vere  iudicetur  quia  est.  Porro  philosophi  quos  re- 
fellit  Aristoteles  luebantur  species  rerum  naturalium  procedere  non  ab 
aliquo  intellectu,  sed  a  casu;  et  quia  considerabant  verum  importare 
ordinem  ad  intellectum,  docebant  veritatem  rerum  constituendam  esse 
in  ordine  ad  intellectum  nostrum,  tamquam  ad  veritatis  mensuram. 

(1)  De  Anima,  lib.  III,  com.  54. 

(2)  QQ.  DD.  De  ver.  q.  1,  a.  2. 

Oua  ex  opinatione  illa  impossibilia  dimanabant  qiiae  Aristoteles  late 
prosequitur  et  evertit  (1). 

Oppon.  2."  Ouaolibet  denominatio  per  prius  est  in  causante  illam, 
quam  in  elTectu  in  quo  causalur;  ut  enim  ait  Philosophus  (1  Poster. 
Analyt.  text.  o):  propter  quod  unumquodr/ue  tale  et  illud  magis.  Atqui 
(lenominalio  veri  in  intelleclu  nostro  causatur  a  rebus.  Ergo  veritas 
per  pi"ius  est  in  rebus,  et  per  posterius  in  intcllectu. 

Resp.  Dist.  mai.  Denominatio  communls  per  prius  est  in  causa 
quam  in  ellectu,  si  causa  est  univoca,  Conc,  Si  causa  non  est  univoca, 
Ne(j.  et  sic  Contradist.  min.  Si  enim  causa  non  est  univoca,  commu- 
nis  flenominatio  dicitur  per  prius  de  eo  in  quo  perlicitur  et  completur 
ratio  seu  lorma,  quae  nomine  illo  significatur,  uti  patet  de  sanitate 
relate  ad  animal  et  medicinam.  Audi  S.  Thomam:  (c  Licet  veritas  in- 
tellectus  nostri  causetur  a  re;  non  tamen  opoitet  quod  in  re  per  prius 
inveniatur  ratio  veritatis,  sicut  nec  in  medicina  per  prius  invenitur 
ratio  sanitatis,  quam  in  animali.  Virtus  enim  medicinae,  non  sanitas 
eius  causat  sanitatem,  cum  non  sit  agens  univocum.  Et  similiter  esse 
rei,  non  veritas  eius  causat  veritatem  intellectus.  Unde  Philosophus 
dicit,  quod  opinio  et  oratio  vera  est  ex  eo  quod  res  est,  non  ex  eo 
quod  res  rera  est  »  (2). 

Oppon.  3.^  Verum  est  obiectum  intellectus.  Atqui  obiectum  prae- 
supponitur  intellectui!  Ergo  ratio  veritatis  est  prius  in  rebus. 

Resp.  Dist,  mai.  Verum  est  obiectum  intellectus,  idest  res  cui  per 
actum  intellectus  advenit  formalis  ratio  veri,  Conc.  Res  quae  indepen- 
denter  ab  actu  intellectus  est  formaliter  vera,  Neg.  Contradist.  min. 
Intellectui  praesupponitur  obiectum  formaliter  verum,  Neg.  Fundamen- 
taliter,  Conc.  et  Neg.  cons. 

Explico.  Cuni  veritas  sit  adaequatio  rei  et  intellectus,  ad  hoc  ut 
res  induat  rationem  veri  debet  adaequari  inlellectui.  lam  vero  huius- 
raodi  adae(juatio  habetur  per  operatlonem  intellectus  percij)ientis,  rem 
ita  se  habere,  sicut  est  torma,  quam  de  ipsa  apprehendit.  Cum  autem 
cognitio  fiat  secundum  quod  cognitum  est  in  cognoscente.  consequitur, 
obiectum  intellectus  esse  rem,  quae  per  actum  intellectus  ac(piirit  in 
eo  formalem  rationem  veritatis.  Ergo  obiectum  prout  subsistit  extra 
intellectum  dicitur  et  est  verum  dumtaxat  fundamentalilcr,  ideoque 
causat  veritatem  in  nostro  intellectu  ut  ens  et  non  ul  verum,  nempe 
uti  causa  ae^juivoca  non  univoca.  Consimili  dillicullati  a  Durando  pro- 
positae  sic  respondet  Capreolus:  (c  Dico  (juod  veritas  vel  verum  sub 
ratione  veri  non  est  per  se  obiectum  intellectus,  licel  sit  passio  obiecli 
intellectus,  ut  intellectum  in  actu ;  illud  autem,  quod  taliter  est  obie- 

(1)  QQ.  1)1).   I)e  ver.  q.  l.  a.  2  ad  3,  et  1  p.  q.  JG,  a.  1  ad  2. 

(2)  1  p.  q.    K).  a.    I  ad  3. 

ctum  intellectus,  potest  in  sui  raliono  includorc  aliquid  lactuni  per  in- 
tellectuni,  vel  esse  formaliter  in  intclloclu  »   (1). 

Oppon.  4."^  Verum  est  ens  reale.  Al(|ui  ens  reale  est  extra  intei- 
lectum.  Ergo  verum  est  in  rebus  independenter  ab  intellectu. 

Resp.  Dist.  mai.  Verum  fundamentaliter  sumptum  est  ens  reale, 
Conc.  Formalis  ratio  veri  est  ens  reale,  Neg.  Conlradist.  min.  et  Neg. 
cons.  Siquidem  verum  in  quantum  huiusmodi  denotat  aliquid  non  sub- 
sistens  in  rebus,  sed  in  anima,  neinpe  respectum  rationis.  Hoc  autem 
non  impcdit  quominus  dicat  aliquid  reale  materialiter,  nempc  rem  quae 
cognoscitur,  et  dicat  formaliter  relalionem  similationis,  conformitatis, 
commensurationis  rei  cum  intellectu.  Ouam  doctrinam  perbelle  illu- 
strat   S.  Tliomas    exemplo    ducto    a   notione  temporis. 

Oppon.  5."^  Intellectus  dicitur  verus,  quia  est  appreliensivus  veri 
oWecti.  Atqui  obiectum  veritate  verum  est.  Ergo  veritas  formaliter  et 
per  prius  est  in  rebus. 

Resp.  Dist.  mai.  Intellectus  dicitur  verus,  quia  vere  apprehendit 
rem,  quae  per  eius  actum  induit  rationem  formalem  veri,  Conc.  Ouae 
praesupponitur  vera  formaliter,  Ney.  Contradist.  niin.  et  Neg.  cons. 
Responsio  patet,  siquidem  falsum  est,  intellectum  dici  verum,  quia  est 
apprehensivus  veri  obiecti  extra,  nam  prius  natura  intellectus  apprehen- 
dit  rem  vere,  quam  res  sit  formaliter  vera,  cum  causa  quamobrem 
res  est  vera  formaliter  reponenda  sit  in  eo  quod  adaecjuatur  intellectui 
habenti  speciem  perfectam  eiusdem. 

Oppon.  6.°  Ens  et  verum  nullo  modo  differunt.  Atqui  ens  per  prius 
est  extra  animam,  quam  in  anima.  Ergo  verum  per  prius  est  in  re- 
bus,  quam  in  intellectu. 

fiesp.  Dist.  niai.  Ens  et  verum  nihil  differunt  re,  Conc.  Nihil 
differunt  ratione,  Neg.  et  concessa  minori,  Neg.  cons. 

Urgebis:  Atqui  ens  et  verum  non  differunt  ratione.  Nam  quae- 
cumque  differunt  ratione,  ita  se  habent  ut  unum  possit  intelligi  sine 
altero.  Atqui  essentia  rei  non  potest  intelligi  sine  veritate.  Ergo  ens 
et  verum  nullo  pacto  differunt. 

Resp.  Dist.  mai.  Quaecumque  differunt  ratione,  ita  se  habent  ut 
unum  possit  intelligi  sine  altero,  idest  possit  intelligi,  si  non  ponatur 
alterum,  Neg.  Possit  intelligi  si  non  intelligatur  alterum,  Siihdist.  Si 
unum  non  est  in  ratione  alterius,  Conc.  Si  unum  includitur  in  ratione 
alterius,  Neg.  Contradist.  min.  Essentia  rei  potest  intelligi  esse  sine 
vero,  Neg.  Potcst  inlelligi  non  intellecta  ratione  veri,  Conc.  Sic  diftl- 
cultati  occurrit  S.  Thomas:  cc  Dupliciter  aliquid  dicitur  non  posse  in- 
telligi  sine  alio.  Aut  ita  quod  unum  non  possit  intelligi,  si  non  pona- 
tur  alterum  esse:  et  sic  dicitur  quod  esse  non  potest  inlelligi  sine  vero; 
sicut  etiam  non  potest  intelligi  sine  hoc  quod  est  esse  intelligibile.  Sive 

(1)  1  Sent.  Dist.  19,  q.  3,  a.  2. 

ita  ut  quandocumque  intelligitur  unum,  intelligatur  alterum;  sicut  qui- 
cumque  intelligit  hominem,  intelligit  animal.  Et  hoc  modo  esse  potest 
intelhgi  sine  vero;  sed  non  e  converso.  quia  verura  non  est  in  ratione 
entis,  sed  ens  in  ratione  veri  »  (1). 

Instabis  iterum.  Quidquid  ratione  differt  ab  ente  se  habet  ex  ad- 
ditione  ad  illud.  lam  vero  quidquid  se  habet  ex  additione  ad  ens,  iilud 
contrahit  ac  determinat.  Ergo  verum  contraheret  ens,  quod  est  falsum, 
cum  aeque  pateat  ens  et  verum. 

Resp.  Conc.  mai.  et  Dist.  min.  Ouidquid  se  habet  ex  additione 
ad  ens  contrahit  illud,  si  est  ratio  differentiaHs,  vel  est  peculiaris  mo- 
dus  essendi  non  consequens  omne  ens,  Conc.  Si  est  ratio  quaedam 
consequens  omne  ens,  Neg»  Etenim  verum,  bonum,  unum  addunt  su- 
pra  ens;  sed  illud  non  contrahunt,  cum  sint  rationes,  quae  consequun- 
tur  omne  ens,  propterea  cum  ipso  convertuntur. 

Instabis  denuo.  Verum  dicitur  ab  Augustino  id  quod  est.  Atqui 
quod  est,  ratione  non  differt  ab  essentia  et  esse  rei.  Ergo  neque  ra- 
tione  verum  differt  ab  ente. 

Resp.  Dist.  mai.  Et  verum  definitur  secundum  fundamentum  quod 
habet  in  re,  Conc.  Et  definitur  secundum  completam  sui  rationem, 
Siibdist.  Et  in  hoc  casu  esse  dicitur  secundum  quod  ens  significat  es- 
sentiam,  prout  dividitur  per  decem  genera,  Neg.  Et  esse  significat 
compositionem  quam  facit  intellectus  Conc.  et  hoc  esse  Philosophus 
appeliat  verum  (Metaph.  lib.  Y,  text.  li). 

Oppon.  7.°  Verum  liabet  rationem  mensurae.  Atqui  mensura  est 
in  rebus  per  ordinem  ad  intellectum  nostrum.  Ergo  verum  per  prius 
est  in  rebus. 

Resp.  Dist,  mai.  Habet  rationem  mensurae  commensurantis,  Conc. 
Simplicis  mensurae,  Neg.  Contradist.  min.  In  rebus  est  simplex  men- 
sura,  Conc.  Est  commensuratio,  Neg.  et  Neg.  Cons. 


ARTICULUS  II. 

AN    VERITAS    SIT    IN    INTELLECTU    COMPONENTE    ET    DIVIDENTE. 

QUAESTIO  DEFINITUR.  Probatum  est  in  superiori  articulo  ratio- 
nem  veri  ab  intellectu  promanare  ad  res,  cum  hoc  tamen  discrimine, 
quod  ab  intellectu  divino  fluat  veritas  essentialis,  quac  cum  ente  con- 
vertitur;  ab  intellectu  autem  nostro  procedat  veritas  accidentalis,  ex 
qua  res  non  habet  ut  sit,  sed  ut  cognoscatur.  Hoc  constiUito  nova  oc- 
currit  quaestio,  quae  versatur  circa  veritatem  accidentalem.  Ambigitur 
enim  in  quo  actu  intellectus  inveniatur  propria  et  formalis  ratio  veri- 

(1)  1  Sent.  19,  q.  a,  a.   1  ad  1 


ART.    II.    DE   ACTU    MENTIS   VEKUM   COGNOSCENTIS  175 

tatis.  Qua  in  re  liquet,  quaestionem  respicere  intellectum  nostrum,  in 
quo  uno  sunt  actus  cognoscendi  specie  diversi. 

lam  vero  ad  propositam  quaestionem  plene  cumulateque  solven- 
dam  plura  essent  uberius  explananda  tum  de  natura  et  constitutione 
rerum  visibilium,  ex  quibus  directe  et  immediate  accipit  cognitionem 
intellectus  iiumanus,  tum  etiam  de  natura  et  ordine  cognitionis  nostrae 
intellectivae;  nam  inter  potentiam  et  eius  proprium  obiectum  propor- 
tio  similisque  ratio  interesse  debet.  Hac  via  compertum  plene  esse 
posset,  cur  res  comparata  ad  intellectum  nostrum  progignat  cognitio- 
nem  formaliter  veram  solummodo  in  illo  actu  in  quo  est  compositio 
et  divisio.  Attamen  ne  limites  nostri  instituti  plus  aequo  praetergre- 
diamur,  de  prima  quaestione,  quae  ad  philosophiam  primam  spectat, 
et  de  altera,  quae  psychologiae  propria  est,  pauca  summatim  attinge- 
mus,  et  sic,  quemadmodum  in  quaestione  universalium  perfecimus, 
etiam  in  praesenti  ex  eiusdem  Aquinatis  fontibus  nobilissimae  contro- 
versiae  ponemus  solida  fundamenta. 

Multiplex  in  rebus  visibilibus  compositlo.  Res  omnes  materiales, 
ex  quibus  intellectus  noster  cognitionem  accipit,  multiplici  compositioni 
obnoxiae  sunt.  Siquidem  constant:  1)  ex  materia  et  forma;  2)  ex  es- 
sentia  et  subiecto,  idest  ex  natura  et  principiis  eam  individuantibus  et 
determinantibus  ad  hoc  singulare  (1),  cum  solum  in  formis  scparatis 
essentia  simplicis  sit  ipsum  simplex  ;  et  haec  gemina  compositio  pro- 
pria  est  substantiarum  visibilium ;  3)  componuntur  realiter  ex  essen- 
tia  et  exsistentia,  et  haec  ultima  compositio  vagatur  per  omnes  res 
creatas.  lam  vero  cum  veritas  nostrae  cognitionis  fundamentum  habeat 
in  rerum  entitate,  quae  constat  ex  quidditate  et  m^,  principalius  cau- 
satur  ab  esse,  quam  ab  essentia,  quia  res  ab  esse  tamquam  ab  ultimo 
actu  habent  ut  formaliter  sint  entia:  ens  autem  et  verum  convertun- 
tur.  Ouam  ad  rem  in  illo  actu  intellectus  vigebit  formalis  ratio  veri- 
tatis,  qui  primario  versatur  circa  esse  rei,  ad  quod  esse  ordinem  dicit. 
Ad  rem  ita  S.  Thomas:  «  Cum  in  re  sit  quidditas  eius  et  suum  esse, 
veritas  fundatur  in  esse  rei  magis  quam  in  quidditate,  sicut  et  iiomen 
entis  ab  esse  imponitur;  et  in  ipsa  operatione  intellectus  accipientis 
esse  rei,  sicut  est  per  quamdam  similationem  ad  ipsum  completur  re- 
latio  adaequationis,  in  qua  consistit  ratio  veritatis.  Unde  dico  quod 
ipsum  esse  rei  est  causa  veritatis  secundum  quod  est  in  cognitione 
intellectus  »  (2). 

Ordo  intellectus  nostri  ad  obiectum.  Intellectus  humanus,  uti  me- 
minimus,  primo  et  directe  percipit  quidditatem  rei  materialis  abstractam 
a  principiis  individuantibus,  ideoque  universalem,  non  quidem  forma- 
liter  et  positive,  sed  materialiter  et  negative,  ita  ut  essentia  percipia- 

(1)  1  p.  q.  11.  a.  3. 

(2)  1  Sent.  Dist.  19,  q.  3,  a.  1. 

tur  ab  eo  absolute  penes  praedicata  quicklitativa,  praescindendo  tum 
ab  esse  quod  habet  in  hoc  vel  in  illo  singulari,  tuni  ab  esse  quod 
habet  in  anima.  lam  vero  quidditas  rei  absolute  et  in  se  considerata 
praescindit  ab  esse  vei  non  esse,  quia  ab  ipso  realiter  discriminatur. 
Ergo  primus  actus  intellectus,  qui  attingit  quidditatem  et  dicitur  in- 
divisibilium  intelligentia,  nullo  pacto  percipit  esse  vel  non  esse  rei, 
ideoque  in  eo  formaliter  non  est  veritas,  cum  verum  fundetur  potius 
in  esse  rei,  quam  in  quiddilate.  Quod  si  essentia  esset  identificata  cum 
suo  esse,  et  consequenter  per  seipsam  singularis,  tunc  intelleclus  actu 
directo  [)erciperet  essentiam  exsistentem  et  singularem,  et  consequen- 
ter  cognosceret  rem  esse  vel  non  esse,  et  in  simplici  apprehensione 
possideret  formaliter  veritatem  (1). 

PROPOSITIO. 

Formalis  ratio  veritatis  reperitur  plene  et  perfeete  in  actu  in- 
tellectus  componentis  et  dividentis,  idest  in  iudicio. 

Prob.  prop.  Arg.  1.^™  Cum  veritas  sit  formaliter  in  intellectu  co- 
gnoscente  tamquam  forma  et  perfectio  in  proprio  subiecto,  et  sita  sit 
in  adaequatione  rei  et  intellectus,  illa  cognitio  proprie  et  formaliter 
veritatem  possidebit,  quae  hanc  conformitatem  seu  adaequationem  con- 
tuebitur.  Atqui  haec  conformitas  vel  commensu.-atio  a  mente  nostra 
non  percipitur,  nisi  per  intellectum  componentem  et  dividentem.  Ergo 
perfecta  et  formalis  ratio  veritatis  non  reperitur  nisi  in  compositione 
et  divisione  intellectus. 

Maior  in  perspicuis  est  ex  iis  quae  superius  probata  sunt.  Minor 
autem  exinde  patet,  quod  intellectus  assequi  non  possit  commensura- 
tionem  et  adaecjuationem  sui  cum  re,  quin  percipiat  rem  ita  se  habere, 
sicut  est  forma  quam  de  re  apprehendit;  quae  operatio  ad  composi- 
tionem  et  divisionem  intellectus  evidenter  pertinet.  Ergo  duo  termini 
huiuscemodi  adaequationis  sunt  e\  una  parte  inlellectus  habens  veram 
formam  rei  et  cognoscens  se  illam  habere,  e\  alia  vero  parte  est  res 
ipsa  proul  in  se  subsistit.  Ouae  adaequatio  tunc  vigct  cum  intellectus 
iudicat  rem  ita  se  habere  in  seipsa  sicut  ipse  eam  habet  in  apprehen- 
sione  (2).  Ouocirca  si  aliquis  intellectus  ita  perfectus  sit  ut  per  sim- 
plicem  conceptum  intelligat  rem,  et  simul  cognoscat   rem  esse  in  se, 

(1)  I)e  hat'  quacstione  conferri  potest  S.  Thom.  t  p.  q.  1(),  a.  '2;  Cnntra  gent. 
lib.  I,  cap.  I.IX;  reriliermen.  iib.  I,  lcct.  :J;  QO.  DD.  De  ver.  q.  1,  a.  8;  1  Sent. 
Dist.  10,  q.  5,  a.  1  ct  ad  7;  De  Anima.  lib.  III.  lcct.  II;  Meiaph.Wh.  VI.  lect.  4. 
Cf.  cliam  Cosm.  Ai.am.   Ijhj.  q.  16,  a.  5,  et  q.   \S\.  a.    I. 

(2j  Cf.  S.  TiioM.  I  p.  q.  1(),  a.  2,  et  q.  13,  a.  12  qiiibus  in  iocis  elcganter 
simui  et  profunde  lianc  doctrinam  enucieat  et  diiricuitatibus  omnibus  occurrit  qui- 
bus  pseudophiiosoplii  sive  veteres  sive  rccentes  rcm  obscurarc  conati  sunt. 

proiit  est  in  intellectu  ut  cognita,  profecto  talis  inteliectus  possidebit 
perfecte  et  formaliter  veritatem.  Hoc  cumulatissime  contingit  in  intel- 
lectu  divino,  qui  unico  et  simplicissimo  actu  complexa,  composita  et 
enuntiabilia  incomplexe  et  simpliciter  apprehendit. 

Nobilissimam  hanc  veritatem  sic  ulterius  declarat  Aquinas:  (c  Cum 
veritas  intellectus  sit  adaequatio  intellectus  et  rei,  secundum  quod 
intellectus  dicit  esse  quod  est,  vel  non  esse  quod  non  est,  ad  id  in 
intellectu  veritas  pertinet,  quod  intellectus  dicit,  non  ad  operationem 
qua  id  dicit.  Non  enim  ad  veritatem  intellectus  exigitur,  ut  ipsum 
intelligere  rei  aequetur,  cum  res  interdum  sit  materialis,  intelligere 
vero  immateriale ;  sed  illud  quod  intellectus  intelligendo  dicit  et  co- 
gnoscit,  oportet  esse  rei  adaequatum,  ut  scilicet  ita  sit  in  re  sicut 
intellectus  dicit.  Deus  autem  sua  simplici  intelligentia,  in  qua  non 
est  compositio  et  divisio  cognoscit  non  solum  rerum  quidditates,  sed 
etiam  enuntiationes.  Et  sic  illud  quod  dicit  intellectus  divinus  est 
compositio  et  divisio.  Non  ergo  excluditur  veritas  ab  intellectu  divino 
ratione  suae  simplicitatis  »  (1).  Ex  adverso  intellectus  humanus  cum 
sit  in  pura  potentia  ad  cognitionem,  orditur  ab  actu  simplici,  qui  est 
simplex  per  modum  impei'fectionis  et  partis,  ideoque  ordinatus  ad 
compositionem  sicuti  imperfectum  ad  perfecturti,  et  ita  nos  tum  com- 
plexa  tum  simplicia  cognoscimus  per  compositionem. 

Argumentum  ex  S.  Thoma  superius  expressum  paucis  et  nervose 
proponitur  a  Toleto.  Notat  in  antecessum  cum  ipso  Aquinate,  verum 
in  intellectu  debere  esse  ut  cognitum,  quia  unumquodque  simpliciter 
dicitur  esse  in  alio,  quando  est  secundum  modum  proprium  illius. 
Sed  modus  proprius  intellectus  est  cognitio.  Ergo.  Sic  subinde  con- 
ficit  rationis  conclusionem :  (c  Veritas  est  conformitas  rei  ad  intelle- 
ctum,  sive  e  converso  veritas  est  conformitas  intellectus  apprehen- 
dentis  rem  ad  ipsam.  Ergo  cognoscere  verum  est  cognoscere  confor- 
mitatem.  Sed  hoc  solum  fit  compositione  intellectus . . .  Ergo  verum 
ut  cognitum  solum  est  in  compositione  et  divisione  »  (2). 

Hic  autem  ne  aequivocatio  obrepat,  animadvertendum  est  cum 
Caietano,  S.  Thomam  loqui  de  cognitione  conformitatis  intellectus  et 
rei  in  actu  exercito,  non  autem  in  actu  signato.  Cognoscere  quippe 
conformitatem  sui  ad  cognitum  in  actu  exercito  est  cognoscere  ali- 
quid  in  se  ut  conforme  cognito.  Cognoscere  ex  adverso  conformita- 
tem  in  actu  signato  est  cognitionem  terminari  ad  relationem  confor- 
naitatis,  seu  cognoscere  ipsam  conformitatem  ut  aliquam  aliam  rem, 
uti  loquitur  Toletus.  Ad  habendam  veritatem  in  intellectu  requiritur 
cagnitio  conformitatis  primo  sensu  non  autem  secundo  (3). 

(1)  Contra  gent.  lib.  I,  cap.  LIX. 

(2)  ToLET.  in  Sum.  tlieol.  1  p.  q.  16,  a.  2. 

(3)  Gi.  Caiet.  \n  1  p.  q.  16,  a.  2,  et  Tolet.  Ioc.  cit. 

De  Maria.  Vol.  I.  12 

Arg.  2.^=^  Deducitur  a  signo  externo  cognitionis,  et  hoc  pacto 
proponi  potest.  In  vocibus  non  est  veritas  et  falsitas  in  significando, 
nisi  in  vocibus  complexis,  idest  in  oratione  qua  significaraus  hoc  esse 
vel  non  esse,  minime  vero  in  prolatione  vocum  incomplexarum.  Ergo 
idem  censendum  de  veritate  cognitionis,  non  esse  videlicet  in  simplici 
intelligentia,  sed  in  compositione  et  divisione  inteilectus,  qua  percipi- 
mus  aiiquid  esse  vel  non  esse.  Antecedens  perspicuum  est;  conse- 
quentia  vero  probatur  eo  quod  voces  sunt  signa  conceptuum,  et  quid- 
quid  veritatis  vel  falsitatis  est  in  voce,  debet  simul  esse  in  conceptu 
a  quo  vox  iiabet  ut  significet  (1). 


SOLVUNTUR  DIFFICULTATES. 

Oppon.  1.0  Intellectus  simpliciter  apprehendens  est  verus.  Atqui 
in  simplici  intelligentia  non  habetur  compositio  vel  divisio.  Ergo  ve- 
ritas  non  est  tantum  in  compositione  vel  divisione  intellectus. 

Resp.  Dist.  mai.  Intellectus  simpliciter  intelligens  dicitur  verus, 
veritate  ontologica  et  fundamentali,  Conc.  Dicitur  verus,  ut  cogno- 
scens  verum,  idest  veritate  formali  et  logica,  Suhdisting.  Perfecte  et 
complete,  Neg.  Imperfecte  et  inchoative,  Conc.  et  Neg.  cons. 

Explico.  Secernenda  est  duplex  veritas,  nimirum  rei  et  cogni- 
tionis.  Quaelibet  res  est  vera  veritate  ontologica,  quae  nihil  aliud 
est,  nisi  entitas  rei  prout  conformis  est  intellectui  divino,  a  quo  de- 
pendet  ut  sit,  et  ut  sit  intelligibilis  etiam  ab  intellectu  creato.  Sed 
alia  est  veritas,  quae  invenitur  solum  in  cognitione,  quae  tunc  habe- 
tur,  quando  intellectus  verum  cognoscit  idest  cognoscit  rem  esse  si- 
cuti  est,  vel  non  esse  sicuti  non  est. 

Haec  autem  veritas  adest  in  intellectu  divino  et  in  intelleclu 
nostro.  Verum  intellectus  divinus  est  non  solum  subiectum  illius  ve- 
ritatis,  sed  etiam  causa  et  mensura.  Ex  adverso  in  intellectu  nostro 
est  solum  tamquam  in  subiecto,  quia  intellectus  noster  non  dat  rebus 
neque  esse  neque  intelligibilitatem,  sed  eam  praesupponit,  et  ab  ea 
mensuratur,  et  dicitur  verus,  si  cognoscit  rem  ita  esse  uti  revera  est. 
Quoniam  vero  intellectus  debet  esse  conformis  non  solum  quidditati- 
bus  rerum,  sed  vel  in  primis  ipsi  esse,  quod  est  actus  essentiae,  exin- 
de  consequitur,  cognitionem  intellectus  nostri  esse  veram  plene  et 
complete  per  illum  actum,  quo  percipitur  quidditas  aliquo  esse  actuata, 
qui  actus  compositione  vel  divisione  intelleclus  continetur,  qua  atlir- 
mamus  rem  esse  vel  non  esse. 

Oppon.  2.«     Veritas  est  adaequatio,  comformitas,  commensuratio 

(1)  Arist.  Perihermen.  lib.   1,  cap.  1. 

rei  et  intellectus.  Atqui  in  simplici  apprehensione  reperitur  haec  adae- 
quatio.  Ergo  in  simplici  intelligentia  invenitur  perfecta  veritas. 

Resp.  Dist,  mai.  Veritas  definitur  adaequatio  rei  et  intellectus, 
prout  adaequatio  est  in  intellectu  per  eius  cognitionem.  Conc.  Est  in- 
tellectus  adaequatus,  quin  cognoscat  illam  adaequationem.  Neg.  Con- 
tradisl.  min.  In  simplici  appreliensione  liabetur  inteilectus  adaequatus, 
Conc.  Habetur  adaequatio  in  intellectu,   Neg. 

Oppon.  3.0  In  Deo  non  est  compositio  et  divisio  intellectus,  et 
est  formalis  ratio  veritatis.  Ergo  veritas  non  est  in  iudicio. 

Resp.  Dist.  anl.  In  Deo  non  est  compositio  et  divisio,  quia  sim- 
plex  appraehensio  eminenter  complectitur  perfectionem  iudicii,  ratioci- 
nii,  et  simplicis  conceptus,  Conc.  Secus,  Neg.  et  Neg.  cons. 

Exphco-  Quod  formalis  et  perfecta  veritas  sit  in  iudicio  et  non 
in  simplici  appreliensione,  hoc  oritur  ex  imperfectione  intellectus  hu- 
mani,  qui  est  creatus  in  pura  potentia  ad  omnem  cognitionem,  ideo- 
que  in  cognoscendo  exorditur  ab  actu  imperfecto,  et  gradatim  ad  per- 
fectum  accedit.  Hinc  actus  simplex  nostrae  cognitionis  cum  sit  inchoa- 
tio  quaedam  cognitionis,  non  habet  perfectam  et  absolutam  rationem 
veritatis,  sed  dumtaxat  inchoatam. 


ARTICULUS  111. 

AN   IN   SIMPLICI    APPREHENSIONE    ET   IN    SENSU 
QUAEDAM   INVENIATUR    VERITAS. 

OUAESTIO  DETERMINATUR.  In  hac  quaestione  loquimur  de  ve- 
ritate  accidentali,  quae  vulgo  dicitur  logica,  et  a  nostra  cognitione 
dimanat  ad  res  a  nobis  perceptas.  Quaerimus  ergo  utrum  veritas,  quae 
est  dos  et  proprietas  cognitionis,  inveniatur  quodammodo  in  simplici 
apprehensione,  et  etiam  in  cognitione  sensitiva.  Binae  huic  quaestioni 
duplex  propositio  satisfaciet. 


PROPOSITIO  I. 

In  simplici  apprehensione  yeritas  inyenitur  inchoative  et  imper- 
fecte;  ita  tamen  ut  ah  ea  seiungi  minime  q^ueat. 

Prob.  1.^  pars.  Intellectus  simpliciter  apprehendens  cognitione 
sua  rebus  vere  assimilatur,  Atqui  haec  assimilatio  et  conformitas  est 
inchoata  et  imperfecta  veritas:  est  enim  similitudo  in  genere  cognitio- 
nis,  et  est  similitudo  inchoata  et  imperfecta,  nam  intellectus  fit  simi- 
lis  quidditati,  non  esse  rei,  quod   est  actus  essentiae.   Ergo   in   sim- 

plici  intellectu  est  veritas  inchoate  et  imperfecte,  et  quodammodo  ma- 
terialiter,  quia  intellectus  per  simplicem  apprehensionem  possidet  eie- 
menta  iudicii,  in  quo  absoluta  et  plena  reperitur  ratio  veritatis.  Ouam 
ad  rem  simplex  intellectus  et  dicitur  verus  veritate  ontologica,  cum 
sit  conformis  suis  principiis  ut  quaelibet  alia  res;  et  dicitur  imper- 
fecte  possidere  veritatem  cognitionis;  nam  licet  in  se  habeat  confor- 
mitatem  sui  ad  rem,  nihilominus  eam  non  habet  formaliter  cognitam, 
cum  conformitas  cognosci  nequeat,  quin  duo  coniungantur  per  com- 
positionem  intellectus.  Ouoniam  vero  veritas  perfecte  invenitur  in 
iudicio,  in  reliquis  actibus  mentis  viget  secundum  quod  de  iudicio, 
participant,  cum  imperfectum  defmiatur  per  ordinem  ad  perfectum. 
Sic  intelliguntur  verba  Aristotelis  aientis:  (c  Yerum  et  falsum  non  sunt 
in  rebus  sed  in  mente:  circa  vero  ea  quae  sunt  simplicia,  ipsumque 
quid  est,  neque  in  ipsa  sunt  mente  »  (1). 

Prob.  2.^  pars.  Veritas  iila  a  simplici  conceptu  nequit  separari, 
quae  pertinet  ad  eius  essentiam.  Atqui  veritas  cognitionis,  quae  tri- 
buitur  simplici  conceptui,  pertinet  ad  eius  essentiam.  Ergo  ab  ipso 
separari  nequit.  Siquidem,  ut  declaretur  minor,  veritas  simplicis  ap- 
prehensionis  in  eo  consistit,  ut  sit  similitudo  obiecti  eidem  conformis. 
Hoc  autem  est  de  essentia  simplicis  notionis,  cum  sit  signum  natu- 
rale.  En  quomodo  Doctor  Angelicus  doctrinam  hanc  illustrat:  «  Cum 
sit  duplex  operatio  intellectus,  una  quae  consistit  in  appi"ehensione 
simplici  .  .  .  alia  quae  consistit  in  compositione  vel  divisione  propo- 
sitionis  .  .  .  prima  operatio  respicit  quidditatem  rei :  secunda  respicit 
esse  ipsius.  Et  quia  ratio  veritatis  fundatur  in  esse  et  non  in  quiddi- 
tate,  ideo  veritas  et  falsitas  proprie  invenitur  in  secuoda  operatione 
et  non  in  prima,  nisi  secundum  quid :  sicut  enim  quidditatis  esse  est 
quoddam  esse  rationis  et  secundum  istud  esse  dicitur  veritas  in  prima 
operatione  intellectus:  per  quem  etiam  modum  dicitur  definito  vera. 
Sed  huic  veritati  non  adiungitur  falsitas  per  se,  quia  intellectus  habet 
verum  iudicium  de  proprio  obiecto,  in  quod  naturaliter  tendit,  quod 
est  quidditas  rei;  sed  per  accidens  admiscetur  lalsitas,  scilicet  ratione 
aflirmationis  vel  negationis  annexae,  quod  contingit  dupliciter;  vel  com- 
paratione  definitionis  ad  delinitum,  et  tunc  dicitur  definitio  falsa  re- 
spectu  alicuius,  et  non  simpliciter;  sicut  definitio  circuli  est  falsa  de 
triangulo;  vel  respectu  partium  definitionis  ad  invicem,  in  quibus  im- 
plicatur  impossibilis  anirmatio;  sicut  definitio  vacui,  quod  est  locus  in 
quo  nullum  corpus  est,  et  haec  definitio  dicitur  falsa  simpliciter  »  (2). 

(1)  Metaph.  lib.  IV,  le\t.  8.  Cf.  Perihennen.  lib.  I,  cap.  l. 

(2)  1  Sent.  Oist.  19,  q.  5,  a.  1  ad  7;  cf.  ctiam  1   p.  q.  17.  a.  2  et  q.  85,  a.  6. 

PROPOSITIO  II. 

Licet  iii  sensibus  non  sit  proprie  et  formaliter  veritas,  tamen  in  illis 
admittenda  est  veritatis  quaedam  imago,  quatenus  iudicium  suo 
modo  imitantur. 

Prob.  1.^  pars.  Yeritas  definitur  per  adaequationem  rei  et  intel- 
lectus.  Atqui  sensus  in  infinitum  distat  ab  intellectu.  Ergo  in  sensu 
non  est  formaiis  veritas,  Insuper  formalis  veritas  abest  a  simplici  ap- 
prehensione,  quia  in  simplici  conceptu  non  percipitur  comparatio  et 
commensuratio  rei  et  principii  cognoscitivi.  Atqui  comparatio  multo 
magis  deest  in  sensili  cognitione.  Ergo  in  sensibus  non  datur  formalis 
veritas:  (c  Est  notandum,  ait  Aquinas,  quod  quamvis  sensus  proprii 
obiecti  sit  verus,  non  tamen  cognoscit  verum.  Non  enim  cognoscere 
potest  habitudinem  conformitatis  suae  ad  rem,  sed  solum  rem  ap- 
prehendit  »  (1). 

Quocirca  sensitiva  perceptio  non  solum  deficit  a  perfecta  ratione 
veritatis,eo  quod  non  apprehenditsuamconformitatem  ad  res;  sed  etiam 
quia  sensus  talem  conformitatem  apprehendere  nequit,  et  quia  sinsilis 
apprehensio  non  est  proxima  materia  iudicii.  Adde  quod  in  simplici 
intelligentia  anima  conformatur  imperfecte  rebus,  quia  percipit  dum- 
taxat  quidditatem:  in  appreliensione  sensus  conformatur  imperfectis- 
sime,  quia  percipit  tantum  externa  accidentia  materialiter. 

Prob.  2.^  pars.  Sensus  percipit  corporeas  qualitates  non  in  abstra- 
cto,  sed  in  concreto,  nimirum  prout  sunt  in  substantia  corporea :  hinc 
eius  intuitus  terminatur  ad  compositum,  seu  ad  corpus  sensilibus  qua- 
litatibus  instructum.  Atqui  hoc  est  ipso  actu,  licet  non  proprie  per 
iudicium,  renuntiare  qualitates  illas  esse  in  aliquo  corpore.  Ergo  per- 
ceptio  sensilis  umbratile  quoddam  iudicium  imitatur,  et  sub  hoc  respectu 
sensus  dicitur  veritatem  vel  falsitatem  participare,  sicut  iudicium  par- 
ticipat:  percipiendo  quippe  in  porao  colorem,  potius  percipimus  pomum 
coloratum  quam  colorem.  Quare  merito  dici  potest  cum  Silvestro  Mauro, 
in  sensibus  imitantibus  iudicium  intellectus  reperiri  tantum  veritatem 
vel  falsitatem  materialem,  non  formalem  (2). 

Scholion.  Ad  complementum  huius  quaestionis  adnotamus,  veri- 
tatem  et  falsitatem  dici  per  prius  et  posterius  de  iudicio  intellectus 
tamquam  de  principali  analogato,  de  conceptibus  vero  simplicibus,  de 
sensu,  de  rebus  tamquam  de  secundariis  analogatis.  flanc  doctrinam 
sic  dilucide  perstringit  Aquinas  noster:  c  Verum  per  prius  dicitur  de 

[1;  Perihermen.  lib.  I,  lect.  3. 

(2)  Cf.  S.  Thom.  Metaph.  lib.  VI,  lect.  4;  1.  p.  q.  17,  a.  2. 

compositione  et  divisione  intellectus;  secundo  de  definitionibus  rerura 
secundum  quod  in  eis  implicatur  compositio  vera  vel  falsa;  tertio  de 
rebus  secundum  quod  adaequantur  intellectui  divino,  vel  aptae  sunt 
adaequari  intellectui  liumano :  quarto  de  liomine,  qui  est  electivus  ora- 
tionum  suarum  verarum  vel  falsarum,  vel  qui  facit  aestimationem  de 
se  vel  de  aliis  veram  vel  falsam  per  ea  quae  dicit  vel  facit.  Voces 
autem  eodem  modo  recipiunt  veritatis  praedicationem,  sicut  inteliectus 
quos  significant  »  (1). 


QUAESTIO  III. 
De  ocquisitione  et  possessione  veritcftis. 

CONTINUATIO  RERUM.  Cum  anima  humana  a  Deo  condita  sit  in 
pura  potentia  relate  ad  cognitionem  veritatis,  scienter  admodum  a  Phi- 
losopho  comparatur  tahulae  rasae,  in  qua  nihil  est  scriptum.  Yerum 
naturae  Auctor  ipsam  instruxit  nativis  viribus  et  instrumentis  ad  ve- 
ritatem  assequendam.  Ei  quoniam  communi  lege  cautum  est,  ut  ea 
quae  de  potentia  transeunt  ad  actum,  minime  consequantur  absolutam 
perfectionem,  nisi  per  quosdam  actus  imperfectos,  hac  lege  etiam  in- 
tellectus  noster  obligatur,  qui  proinde  in  possessione  veritatis,  in  qua 
eius  perfectio  sita  est,  .diversos  status  sibi  vindicat.  De  istis  ergo  sta- 
tibus  in  praesenti  quaestione  dicendum  nobis  erit. 


ARTICULUS  I. 

DE    VAmiS    STATIBUS    IN    QUIBUS    INTELLECTUS    REPERIRI    POTEST. 

TRIPLEX  STATUS.  Intellectus  humanus  quoad  cognitionem  veri- 
tatis  potest  considerari  in  triplici  statu,  nimirum  1)  in  pura  potentia : 
2)  in  actu  imperfecto ;  3)  in  actu  perfecto. 

Nescientia,  ignorantia,  error.  Principio  quidem  mens  veritate  ca- 
rens  dicitur  esse  in  potentia  ad  illam  tripliciter;  hinc  habetur  nescientia, 
ignorantia,  error.  Discrimen  inter  haec  tria  sic  notatur  a  S.  Thoma : 
<(  Differt  nescientia,  ignorantia,  error.  Nescientia  enim  simplicem  ne- 
gationem  scientiae  importat.  Ignorantia  vero  quandoque  signiflcat  scien- 
tiae  privationem,  et  lunc  ignoranlia  nihil  est  aliud,  quam  carere  scientia, 
quam  quis  natus  est  habere...  Ouandoque  ignorantia  est  aliquid  scien- 
tiae  contrarium,  quae  dicitur  ignorantia  perversae  dispositionis;  puta 

■  1)  QQ.  DD.  De  rer.  q.  1,  a.   3. 

cum  quis  habet  habitum  falsorum  principiorum  et  falsarum  opinioiium, 
ex  quibus  impeditur  a  scientia  veritatis.  Error  cst  approbare  falsa  pro 
veris,  unde  addit  actum  quemdam  supra  ignorantiam :  potest  enim  esse 
ignorantia  sine  hoc  quod  aliquis  de  ignotis  sententiam  ferat,  et  tunc 
est  ignorans  et  non  errans  »  (1).  Ouare  ignorantia  recte  describitur: 
Siadis  in  quo  mens  niillim  iudicium  nullamque  cognilionem.  de  re 
habet.  Error  vero  dicitur:  Status  in  quo  intellectus  faisum  iudicium  de 
re  profert. 

Dubium,  suspicio,  opinio.  Dubium  quod  aS.  Thoma  definitur:  Molus 
rationis  super  utraque  parte  contradictionis  cum  formidine  determi- 
nandi  (2),  tunc  habetur  quando  mens  comparatis  inter  se  duobus  con- 
ceptibus,  utrinque  distrahitur  oppositis  motivis,  ita  ut  haereat  anceps, 
nullique  parti  adhaerescat,  ideoque  recte  dicitur:  Status  mentis  in 
qiio,  proposito  obiecto,  intellectus  in  nullam  contradictionis  partem 
adducitur.  Dubitationi  finitima  est  suspicio,  quae  dubio  addit  quamdam 
inclinationem  ad  amplectendam  potius  unam  quam  alteram  partem 
contradictionis,  ideoque  describi  potest :  Status  mentis  in  quo  intelle- 
ctus  in  nullam  contradictionis  partem  adducitur,  licet  ad  unam  prae 
alia  magis  inclinet.  OpiniO;  quae  ex  S.  Thoma  tst:  Actus  quo  mens 
accipit  unam  partem  contradictionis,  sed  cum  formidine  contrarii,  de- 
notat  illum  statum,  quo  intellectus  ex  gravi  motivo,  quamvis  non 
omnino  cogente,  alicui  veritati  assentiat,  non  sine  aliqua  formidine 
contrarii.  Hoc  contingit  in  illis  conclusionibus,  quae  deducuntur  ex 
principiis  non  omnimodam  necessitatem  inducentibus,  sed  ut  in  plu- 
ribus  verum  concludentibus  (3).  Ouare  iudicium  opinativum  dici  solet 
etiam  probabile,  nomine  ducto  a  motivo  pertrahente  ad  assensum,  quod 
est  approbatione  dignum.  De  hoc  processu  rationis  disserit  illa  pars 
logicae,  quae  nuncupatur  topica,  dialectica,  inveniiva,  ut  videre  est 
apud  Philosophum  libris  Topicorum. 

Dubitationem,  suspicionem  et  opinionem  sic  breviter  complectitur 
S.  Thomas:  (c  Quidam  actus  intellectus  habent  cogitationem  informem 
absque  lirma  assensione,  sive  in  ueutram  partem  deciinent,  ut  accidit 
dubitanti;  sive  in  unam  partem  magis  declinent,  sed  tententur  aliquo 
levi  signo,  sicut  accidit  suspicanti;  sive  uni  parti  adhaereant,  tamen 
cum  formidine  alterius,  sicut  accidit  opinanti  »  (4). 

Certitudo,  quae  a  S.  Thoma  definitur :  Firmitas  adhaesionis  vir- 
tutis  cognoscitivae  in  suum  cognoscibile,  vel  determinatio  intellectus  ad 
unum  (5)  vulgo  dici  solet:  Status  mentis  firmiter  et  sine  ulla  formi- 


(1)  QQ    DD.  De  malo.  q.  3,  a.  7. 

(2)  3  Sent.  Dist.  17,  q.   1,  a.  4. 
(3;  Poster.  Analyt.  lib.  I,  iect.  1. 
(4)  2-2,  q.  2,  a.  1. 

(5i  3  Sent.  Dist.  26,  q.  2,  a.  4. 

dine  contrarii  adhaerentis  uni  parti  contradictionis.  flaec  determinatio 
intellectus  ad  unum  seu  certitudo  potest  spectari  tum  relate  ad  prin- 
cipia,  tum  relate  ad  conclusiones.  Quod  sic  declaratur  a  S.  Thoma : 
((  Potest  inteilectus  noster  considerari  uno  modo  secundum  se,  et  sic 
determinatur  ex  praesentia  intelligibilis . . .  et  hoc  contingit  in  his,  quae 
statim  lumine  intellectus  agentis  intelligibilia  fiunt,  sicut  sunt  prima 
principia  quorum  est  intellectus:  et  similiter  determinatur  iudicium 
sensitivae  partis,  ex  hoc  quod  sensibile  subiacet  sensibus,  quorum  prin- 
cipalior  et  certior  est  visus,  et  ideo  praedicta  cognitio  intellectus  vo- 
catur  visio.  Alio  modo  potest  considerari  intellectus  noster  secundum 
ordinem  ad  rationem,  quae  ad  intellectum  terminatur,  dum  resoivendo 
conclusiones  in  principia  per  se  nota,  earum  certiludinem  efficit,  et 
hic  est  assensus  scientiae  )>  (1).  De  hoc  secundo  assensu  sic  loquitur 
idem  Aquinas :  (( Est  aliquis  rationis  processus  necessitatem  inducens, 
in  quo  non  est  possibile  esse  yeritatis  defectum,  et  per  huius  rationis 
processum  scientiae  certitudo  acquiritur  »  (2j. 

Hactenus  disputata  sic  possunt  capitulatim  exponi:  1)  Mens  nostra 
potest  carere  veritate  negative,  privative,  contrarie;  hinc  nescientia, 
ignorantia,  error.  2)  Potest  imperfecte  possidere  veritatem,  si  datur 
motus  ad  utramque  partem  contradictionis  sine  determinatione,  vel  cum 
aliqua  inclinatione  ad  unam  partem,  vel  habetur  adhaesio  ad  unam 
partem  cum  formidine  contrarii;  hinc  dubium,  suspicio,  opinio.  3)  Mens 
polest  perfecte  possidere  veritatem,  si  determinatur  ad  unum:  hinc 
certitudo.  Placet  totam  hanc  rationem  concludere  huc  transferendo 
egregium  S.  Thomae  testimonium  in  quo  persequitur  triplicem  statum 
mentis  nostrae,  idest  dubitationis,  opinionis,  certitudinis.  Uti  legenti 
patet,  hoc  in  loco  S.  Doctor  explanat  naturam  et  causas  seu  motiva 
cuiusvis  assensus  intellectualis,  et  certitudinem  nostrarum  cognitionum 
ab  oppugnationibus  Scepticorum  vindicat,  viamque  simplicem  parat  ad 
solvendam  quaestionem  de  criterio  veritatis,  quae  apud  recentes  car- 
tesianae  philosophiae  patronos  tanto  animorum  aestu  ac  sententiarum 
diversitate  agitatur  et  solvitur. 

En  verba  Angelici  Praeceptoris:  (( Intellectus  possibilis  cum,  quan- 
tum  sit  de  se,  sit  in  potentia  respectu  omnium  intelligibilium  formarum, 
est  etiam,  quantum  est  de  se,  determinatus  ad  hoc  quod  non  magis 
adhaereat  compositioni  quam  divisioni,  vel  e  contrario.  Omne  autem 
quod  est  determinatum  ad  duo,  non  determinatur  ad  unum  eorum, 
nisi  per  aliquid  movens  ipsum.  Intellectus  autem  possibilis  non  movetur 
nisi  a  duobus,  scilicet  a  proprio  obiecto,  quod  est  forma  intelligibilis, 
scilicet  quod  quid  est,  et  a  voluntate,  quae  movet  omnes  alias  vires. 
Sic  igitur  intellectus  noster  possibilis  respectu  partium  contradictionis 

(1)  3  Sent.  Dist.  23,  q.  2,  a.  2. 

(2)  Poster.  Analyt.  lib.  1,  lect.  1. 

se  habet  diversiniode.  Quandoque  enim  non  inclinatur  magis  ad  unum 
qaam  ad  aliud  propter  defectum  moventium,  sicut  in  illis  problema- 
tibus,  de  quibus  rationes  non  habemus;  vel  propter  apparentem  aequa- 
litatem  eorum,  quae  movent  ad  utramque  partem;  et  ista  est  dubi- 
tantis  dispositlo,  qui  iluctiiat  inter  duas  partes  contradictionis.  Quan- 
doque  vero  intellectus  inclinatur  magis  ad  unum  quam  ad  alterum, 
sed  tamen  iiiud  inclinans  non  suflicienter  movet  intellectum ;  unde  ac- 
cipit  unam  partem,  tamen  semper  dubitat  de  opposita;  et  haec  est 
dispositio  opinantis,  qui  accipit  unam  partem  contradictionis  cum  for- 
midine  alterius.  Quandoque  vero  intellectus  possibilis  determinatur  ad 
hoc  quod  totaliter  adhaereat  uni  parti,  sed  hoc  est  quandoque  ab  in- 
telligibili,  quandoque  a  voluntate.  Ab  intelligibili  quidem  quandoque 
immediate,  quandoque  mediate:  immediate  quando  ex  ipsis  intelligl- 
bilibus  statim  veritas  propositionum  intelligibillum  infallibiliter  apparet; 
et  haec  est  dispositio  intelligentis  pnncipia,  quae  statim  cognoscuntur, 
notis  terrainis,  ut  Philosophus  dicit;  et  sic  ex  ipso  quod  quid  est  iw- 
tellectus  immediate  terminatur  ad  huiusmodi  propositiones;  mediate 
vero  quando,  cognitis  derinitionibus  terminorum,  intellectus  determi- 
natur  ad  alteram  partem  contradictionis  virtute  primorum  principio- 
rum;  et  ista  est  dispositio  scientis  ))  (1). 

Memorata  S.  Thomae  doctrina  sic  potest  summatim  exponi.  Intel- 
lectus  noster  cum  sit  in  potentia  ad  omnes  formas  intelligibiles,  per 
se  non  est  magis  determinatus  ad  aliquam  compositionem,  quam  ad 
oppositam  divisionem.  Et  cum  omne  indeterminatum  determinetur  per 
suum  proprium  actum,  a  quo  movetur,  cumque  actus  et  movens  in- 
tellectum  sit  quod  quid  est,  seu  rei  quidditas  repraesentata  per  spe- 
ciem  intelliglbilem,  ab  hac  forma  intellectus  determinatur,  tamquam 
a  propi-io  intelligibili.  Hoc  autem  contingere  potest  dupliciter;  quan- 
doque  immediate^  cum  ex  ipsis  intelligibilibus  statim  apparet  infal- 
libiliter  veritas  propositionum,  et  sic  intelliguntur  principia,  quae  sta- 
tim  innotescunt,  cognitis  terminis,  ideoque  intellectus  ex  ipsa  quiddi- 
tate  immediate  determinatur  ad  has  propositiones  :  mediate  vero  quando 
cognitis  rationibus  terminorum,  virtute  principiorum  intelligit  eos  con- 
venire  inter  se  vel  secus.  Ergo  determinans  intellectum  ad  unum, 
nihil  aliud  est  nisi  proprium  intelligibile  ipsi  apparens  vel  immediate, 
vel  mediate  nempe  per  propositionem,  quae  percipitur  virtute  prin- 
cipiorum. 

(1)  QQ.  DD.  De  ver.  q.  14,  a.  1. 

ARTICULUS  II. 

DE    CERTITUDINIS    EXSISTEiNTIA    EIUSQUE    DIVERSIS    SPECIEBUS. 

STATUS  OUAESTIONIS  DETERMINATUR.  Certitudo  naturaliter, 
ipsa  testante  experientia,  reperitur  in  nostro  et  in  ceterorum  hominum 
intellectu.  Nulius  quippe  liomo  rationis  compos  inficiari  potest,  se  qui- 
busclam  veritatibus,  quae  versantur  circa  facta,  naturas  proprietatesque 
rerum  ita  constanter  firmiterque  assentiri,  ut  ipsi  integrum  non  sit 
cle  illis  quidquam  addubitare  vel  ab  iliis  cohibere  assensionem.  Siqui- 
dem  certitudo  ad  ipsam  humani  generis  conservationem  in  primis  ne- 
cessaria  est,  cum  vita  et  vel  maxime  consociatio  hominum  tutari  et 
consistere  nequeant  sine  multipiicibus  veritatibus  indubitanter  cognitis. 
Hinc  omnes  homines  ipsius  naturae  ductu,  quae  in  necessariis  nun- 
quam  deest,  constanter  dogmatici  fuere,  idest  quampiurimis  dogmati- 
bus  firmiter  adliaeseruiit. 

Neque  quis  arbitretur  certitudinis  exsistentiam  a  nobis  assertam 
a  philosophia  probari  debere  vel  posse;  nam  quae  nota  per  se  et  per- 
spicua  sunt,  demonstratione  non  egent,  cum  demonstratio  veritatem 
ignotam  a  veritate  nota  eliciat  atque  conciudat.  Quare  quaelibet  de- 
monstratio  ratas  certasque  veritates  exsistentes  in  intellectu  subaudit, 
ut  principia  prima,  quae  nequeunt  demonstrari  directe,  quin  eorum 
natura  et  dignitas  principii  perimatur.  Nihiiominus  certitudinis  exsi- 
stentia  potest  declarari,  et  aliquo  modo  indirecte  et  elenchice  ostendi, 
idest  deducendo  ad  absurdum,  el  ostendendo,  adversariorum  oppugna- 
tiones  omni  virtute  esse  destitutas.  Ouae  cum  ita  habeant,  in  hoc  ar- 
ticulo  duplici  propositione  et  declarabimus  certitudinem  exsistere  in 
nostro  intellectu,  et  demonstrabimus  eam  complecti  tres  gradus  specie 
differentes. 

PROPOSITIO  I. 

Exsistit  in  iiostro   intellectu  status  certitudinis, 
qui  ab  ipsa  natura  facultatis  cognoscitivae  dimanat  necessario. 

Declar.  prop.  Principio  quidem  conscientiae  testimonium  monet, 
nos  ita  (juibusdam  veritalibus  fii-miter  adhaorere,  ut  impossibile  pe- 
nitus  sit  cogitaie  contrarium.  lam  vero  firma  adhaesio  virtulis  cogno- 
scitivae  in  suum  cognoscibile  dicitur  certiludo.  Ergo  in  nostro  intel- 
lectu  viget  cei'lilu(lo.  Sic  principium  de  contradictoriis,  principium 
causalitatis,  multa^iuc  alia,  quae  dicuntur  principia  per  se  nola,  axio- 

mata,  semina  scientiarum,  ita  siint  per  se  perspicua  et  evidentia,  ut 
minime  integrum  sit  facultali  cognoscitivae  de  ipsis  ambigere.  Id  scite 
declaravit  Tullius,  inquiens:  «  Ut  enini  necesse  est  lancem  in  libra 
ponderibus  impositis  deprimi,  sic  animum  perspicuis  cedere.  Nam  quo- 
modo  non  potest  animal  ullum  non  appetere  id  quod  accommodatum 
ad  naturam  appareat,  sic  non  potest  obiectam  rem  perspicuam  non 
approbare  »  (1). 

Cuius  rei  ratio  in  eo  reponenda  est,  quod  quaevis  potentia  in 
adeptione  proprii  obiecti  naturaliter  quiescit.  lam  vero  intellectus  pro- 
prium  obiectum  consequitur  illudque  possidet,  quando  aliquod  verum 
ipsi  evidenter  apparet,  ideoque  ab  huiusmodi  veritate  determinatur  ad 
unum  et  naturaliter  conquiescit,  idest  afTicitur  certitudine.  Accedit 
quod,  ipsis  fatentibus  certitudinis  osoribus,  scientia  datur.  lam  vero 
scientia  sine  certis  ratisque  principiis  et  veritatibus  concipi  nequit, 
cum  demonstratio,  quae  est  syllogismus  faciens  scire,  nullam  deducat 
conciusionem,  nisi  ex  principiis  certis  et  per  se  evidentibus,  quae  no- 
bis  nota  sunt  per  lumen  intellectus  a  Deo  nobis  inditum,  quasi  per 
quamdam  similitudinem  increatae  veritatis  in  nobis  resultantis  (^). 
Quod  de  scientia  dictum  est  eodem  ferme  iure  affirmari  potest  de 
artibus,  de  virtutibus,  de  hominum  societate  et  de  multis  aliis,  quae 
vigere  et  consistere  nequeunt,  quin  plura  habeantur  ut  indubia. 


PROPOSITIO  II. 

Triplex  datur  naturalis  certitudo  specie  diversa, 
videlicet  metaphysica,  physica,  et  moralis. 

Certltudo  formaliter  est  in  intellectu.  Certitudo,  quae  ex  S.  Thoma 
detinitur:  Firmitas  adhaesionis  virtulis  cognoseitivae  in  suum  co- 
gnoscibile  proprie  et  essentialiter  est  perfectio  intellectus,  et  per  quam- 
dam  participationem  transfertur  ad  ea  omnia,  quae  a  virtute  cogno- 
scitiva  movenlur  infallibiliter  ad  suos  fines.  Sic  natura  dicitur  certo 
operari  utpote  mota  ab  intellectu  divino  infaliibiliter  movente  cuncta 
ad  proprios  fines.  Sic  habitus  virtutum  dicuntur  certi,  quia-  per  mo- 
dum  naturae  inclinant  ad  determinatos  fines.  Sic  etiam  artes  dicuntur 
certae,  quia  per  determinata  media  tendunt  in  proprios  tines.  Sunt 
digna  cedro  verba  S.  Thomae  rem  sic  dilucide  explanantis:  (c  Certitudo 
proprie  dicitur  firmitas  adhaesionis  virtutis  cognoscitivae  in  suum  co- 
gnoscibile.  Sed  omnis  operatio  et  motus  cuiuscumque  tendentis  in  fi- 
nem  est  ex  cognitione  dirigente  vel  coniuncta,  sicut  in  agentibus  per 

(1)  Lucid.  seu  Academ.  lib.  II,  cap.  Xll. 

(2)  QQ.  DD.  De  ver.  q.  11,  a  I,  c.  et  ad  13. 

voluntatem,  vel  remota.  sicut  in  agentibus  per  naturam.  Quia  vei-o 
non  tencleret  in  finem  suura,  nisi  ab  aliqua  cognitione  praecedente  in 
ipsura  ordinaretur;  inde  est  quod  opus  naturae  est  simile  opeii  artis, 
in  quantum  per  determinata  media  tendit  in  suum  finem.  Et  hoc  ha- 
bet  ex  deterrainatione  divinae  sapientiae  instituentis  naturani;  et  ideo 
noraina,  quae  ad  cognitionera  pertinent,  ad  naturales  operationes  trans- 
feruntur:  sicut  dicitur  quod  natura  sagaciter  operatur  et  infallibiliter; 
et  sic  etiara  dicitur  certitudo  in  natura  tendente  in  finera.  Et  quia 
virtus  in  raodura  naturae  operatur  inclinando  ad  deterrainatura  finera, 
ideo  virtus  dicitur  esse  certior  arte,  sicut  et  natura  in  quantura  in- 
clinat  infallibiliter,  quantura  ex  ea  est,  in  finera  ))  (1). 

Certitudo  subiectiva  et  obiectiva.  Certitudo  considerari  potest  bi- 
fariara,  nerape  et  quoad  subiectum  et  quoad  causam.  Subiectura  quippe 
certitudinis  est  virtus  cognoscitiva  deterrainata  in  suo  assensu  ad  unam 
partem  contradictionis.  Causa  vero  certitudinis  est  raotivura  infallibiliter 
pertrahens  ac  determinans  intellectura  ad  assentiendum  alicui  veritati. 
Hinc  divisio  certitudinis  in  subiectivam  et  obiectivara,  prout  considera- 
tur  vel  subiectura  deterrainatura,  vel  raotivura  deterrainans.  Porro  intel- 
lectus  naturaliter  et  intrinsece  delerrainari  nequit,  nisi  per  veritatera 
aliquara  ab  ipso  evidenter  perspectara,  ad  quara  naturaliter  tendit  tani- 
quara  ad  suura  obiectura.  Yeritas  autera  cura  inveniatur  in  intellectu 
coraponente  .et  dividente,  idest  cernente  convenientiam  vel  discrepan- 
tiam  inter  subiectum  et  praedicatum,  consequenter  id  quod  intrinsece 
deterrainat  intellectum  ad  assentiendura  iraraobiliter  alicui  veritati,  est 
perspicientia  necessarii  nexus  inter  terrainos  enuntiationis.  lara  vero 
haec  connexio  per  luraen  intellectus  cognita  quandoque  fundatur  in 
ipsis  rerura  essentiis,  quae  sunt  absolute  irarautabiles  et  necessariae; 
quandoque  fundatur  in  facto  aliquo  per  experientiara  et  per  sensus 
cognito,  vel  in  legibus  a  Deo  statutis  in  raundo  corporeo ;  quandoque 
demum  in  legibus  moralibus,  quae  nempe  regunt  hominura  niores, 
praesertira  cura  de  aliqua  re  perhibent  testiraoniura.  In  prirao  casu 
habetur  certitudo  illa  quae  denorainatur  raetaphysica ;  in  secundo  casu 
elllorescit  certitudo  physica;  in  tertio  exoritur  certitudo  raoraiis. 

Firmitas  assensus  et  absentia  dubltationis.  In  certitudine  sunt  pror- 
sus  distinguenda  duo;  alterura  est  firraitas  et  iraniobilitas  ahhaesionis, 
quae  cura  sit  perfectio  positiva  intellectivi  assensus  orta  ex  raotivis 
et  causis  plus  rainusque  perfectis,  diversos  sibi  vindicat  perfectionis 
gradus  iuxta  diversas  perfectiones  causarura;  alterura  est  absentia  du- 
bitationis,  quae  consequitur  firraitatera  assensionis,  quaeque  cura  par- 
tem  negativam  constituat,  in  se  considerata  nullos  adniittit  gradus, 
ideoque  raerito  dicitur  esse  in  indivisibili.  lain  vero  id  ex  quo  de- 
pendet  perfectio  firraae  assensionis  potest   esse  vel   diversiraode    per- 

{ri  3  Sent.  Dist.  '26,  q.  2,  a.  4,  cf.  etiam.  2-2,  q.   18.  a.  4. 

feclunii  in  eadem  specie,  vel  in  specie  diversa.  Si  primum,  varii  gra- 
dus  certitudinis  non  diversilicant  speciem;  si  secundum,  species  ipsa 
certitudinis  mutatur.  Sic  si  aliquis  intellectus  humanus  alio  perlectior 
intimius  penetral  veritatem  alicuius  axiomatis  quam  etiam  inteliectus 
debilior  perspexit,  primus  liabebit  assensum  firmitate  perfectiorem,  non 
specie  diversum.  Contra  vero  si  motivum  ad  assensum  pertrahens  sit 
diversae  naturae,  certitudo  erit  specie  diversa. 

Prob.  prop.  Ibi  admittenda  est  certitudo  specie  diversa,  ubi  obie- 
ctum  formale  determinans  intellectum  ad  unum  est  specie  diversum. 
Atqui  obiectum  formale  et  motivum  determinans  intellectum  in  certi- 
tudine  metaphysica,  physica,  et  morali  est  specie  diversum.  Ergo  tri- 
plex  memorata  certitudo  est  specie  diversa.  Propositio  maior  ex  eo 
liquet,  quod  quilibet  actus  a  suo  obiecto  formali  speciem  mutuatur. 
Neque  de  propositione  minori  fas  est  addubitare ;  nam  motivum  quod 
intellectum  cogit  in  certitudine  metaphysica  est  absoluta  et  necessaria 
connexio  inter  praedicatum  et  subiectum,  ita  ut  oppositum  absolutam 
involvat  repugnantiam ;  uti  enuntiatio  haec:  Non  potest  idem  simiil 
esse  et  non  esse.  Contra  in  hac  enuntiatione:  Corpora  simt  gravia, 
apparet  dumtaxat  necessitas  quaedam  hypothetica,  orta  ex  constantia 
legum  mundanaruni;  et  sic  eius  oppositum  est  tantum  hypothetice 
impossibile.  Pari  modo  certitudo  moralis  quae  innititur  testimonio  ho- 
minum  cogenti  ad  assensum,  habet  hypotheticam  necessitatem,  cum 
eius  oppositum  sit  tantum  hypotlietice  impossibile,  nimirum  salvis  le- 
gibus  moralibus.  Patet  ergo  dari  tres  gradus  certitudinis  specie  diver- 
sos,  cum  causae  illam  generantes  sint  diversae  naturae  diversaeque 
perfectionis.  ((  Tanto  maior  est  certitudo  quanto  fortius  est  motivum, 
quod  determinationem  causat  »  (1). 

Argumentum  sic  paucis  proponi  potest.  Determinatio  intellectus  ad 
unum  est  perfectio  intellectualis  assensus.  lam  vero  huiusmodi  deter- 
minatio  causatur  a  motivis  differentibus  perfectione  et  specie.  Ergo 
dantur  gradus  certitudinis  perfectione  et  specie  dispares. 

Certitudo  fidei.  Ad  huius  quaestionis  perfectam  absolutamque  ex- 
plicationem  non  abs  re  erit  pauca  attingere  de  certitudine  fidei  divinae 
comparata  cum  naturali  certitudine  orta  ex  ipsa  evidentia  eorum,  quae 
certa  esse  dicuntur.  Quaeritur  enim,  an  certitudo  fidei  divinae  dicenda 
sit  praestantior  perfectiorque  qualibet  naturali  certitudine  etiam  me- 
taphysica.  Ut  huic  quaestioni  rite  fieri  possit  satis,  dicendum  putamus 
cum  Aquinate  nostro,  certitudinem  fidei  esse  simpliciter  perfectiorem 
qualibet  naturali  certitudine  ad  intellectum  et  scientiam  pertinente,  licet 
secundtm  quid  scientia  sit  magis  certa  quam  fides.  Certitudo  quippe 
considerari  potest  tum  ex  parte  causae  eiusdem,  tum  ex  parte  subiecti : 

(1)  S.  Thom.  3  Sent.  Dist.  23,  q.  %  a.  2,  sol.  3. 

iuxta  primam  considerationem  fides  certior  est  qualibet  evidenti  cogni- 
tione  etiam  primorum  principiorum,  cum  ipsa  certiorem  causam  sibi 
vindicet,  quippe  divinae  veritati  innixa;  cognitio  naturalis  ex  adverso 
innititur  lumini  naturali  humanae  rationis.  Porro  magis  certum  ratum- 
que  est,  primam  veritatem  esse  ab  errore  separatam,  quam  humana 
rat'o  natiirali  lumine  perfusa,  si  quando  proprium  intelligibile  claris- 
sime  percipit.  luxta  secundam  considerationem  fides  dici  potest  non 
immerito  minus  certa  quam  naturalis  cognitio  veritatis  evidentis;  cum 
ex  parte  subiecti  illud  certius  dicatur,  quod  plenius  percipitur  ab  in- 
tellectu;  intellectus  vero  plenius  consequitur  veritates  naturalis  ordinis, 
quam  mysteriafidei,  quae  eius  transcendunt  capacitatem.  Sed  cum  quod- 
libet  iudicetur  simpliciter  secundum  causam  suam ;  penes  autom  disposi- 
tionem,  quae  est  in  subiecto  iudicatur  secmdim  quid;  exinde  est  quod 
fides  dicatur  simpliciter  certior  naturali  scientia,  sed  minus  certa  se- 
cundim  quid  (1).  Quocirca  si  nomine  certitudinis  intelligimus  assensum 
firmum  praestitum  alicui  veritati  ob  causam  excludentem  omne  pe- 
riculum  errandi,  fides  longe  antecedit  certitudine  quamlibet  cognitio- 
nem  tum  evidentium  principiorum,  tum  evidentium  conclusionum.  Ouod 
si  nomine  certitudinis  intelligatur  maior  clariorque  manifestatio  veri- 
tatis,  tunc  contrarium  afiirmandum  est. 

Scite  ergo  Angelicus  Magister  notavit  firmitatem  adhaesionis  esse 
maiorem  perfectioremque  in  certitudine  actus  fidei,  quam  in  visione 
intellectus  cernentis  veritatem  aliquam  evidentem  et  perspicuam;  et 
nihilominus  in  actu  fidei  possibilem  esse  motum  dubitationis,  non  autem 
in  actu  scientiae.  Ait  enim:  (c  Illa  quae  sunt  fidei  certissime  cogno- 
scuntur,  secundum  quod  certitudo  importat  firmitatem  adhaesionis; 
nulli  enim  credens  firmius  adhaeret,  quam  his,  quae  per  fidem  tenet. 
Non  autem  cognoscuntur  certissime  secundum  quod  certitudo  quieta- 
tionem  intellectus  in  re  cognita  importat:  quod  enim  credens  assentiat 
his  quae  credit,  non  provenit  ex  hoc  quod  intellectus  eius  sit  termi- 
natus  ad  credibilia  virtute  aliquorum  principiorum ;  sed  ex  voluntate, 
quae  inclinat  intellectum  ad  hoc,  quod  illis  ci"editis  assentiat.  Et  inde 
est  quod  in  his  quae  sunt  fidei  potest  motus  dubitationis  insurgere  in 
credente  »  (2).  Nimirum  intellectus  in  actu  fidei  firmius  adbaeret  illis 
quae  credit,  quam  in  actu  scientiae  assentiat  illis  quae  videt,  quia  mo- 
tivum  prioris  assensus  fortius  est  motivo  posterioiis;  in  primo  enim 
est  veritas  prima,  nempe  Deus;  in  secundo  est  lumen  rationis  huma- 
nae.  Quietatio  autem  intellectus  est  maior  in  assensu  minus  iirmo  co- 
gnitionis  naturalis;  quia  ille  assensus  determinatus  est  a  motivo  per 

(1)  Cf.S.  Thom.  (2-2  q.  4.  a.  8],  qui  hanc  doctrinam  explicat,  et  Commentariinn 
Caiet.  qui  iliam  defendit  ex  importunitatibus  Durandi. 

(2)  QQ-  1)0.  De  ver.  q.  10,  a.  12  ad  I)  in  contrarium. 

se  et  intrinsecus  afficiente  intellectum,  nempe  a  proprio  intelligibili, 
cum  assensus  fidei  determinetur  a  voluntate,  quae  inteiiectum  inclinat 
ac  raovet  ad  credendum. 


SOLVUNTUR  DIFFICULTATES. 

Oppon.  1.^  Contra  varios  gradus  certitudinis.  Essentia  ac  ratio  cer- 
titudinis  in  eo  reponitur  quod  sit  assensus  veritati  excludens  omnem 
errandi  formidinem.  Atqui  talis  assensus  aeque  invenitur  in  omni  cer- 
titudine.  Ergo  non  dantur  diversi  gradus  certitudinis. 

Resp.  Dist.  mai.  Certitudo  quaelibet  est  assensus  firmus  exclu- 
dens  omnem  errandi  formidinem,  ortus  ex  causis  seu  motivis  eadem 
vi  cogentibus  intellectum,  Neg.  Diversa  vi  ac  perfectione  intellectum 
determinantibus,  Co7ic,  Contradist.  min.  et  Neg,  cons. 

Explico.  In  cognitione  certa  tria  potissimum  considerari  possunt ; 
nimirum  motivum  determinans  intellectum  ad  unum,  assensus  firmus 
intellectus,  et  demum  exclusio  dubii  seu  formidinis  errandi.  Porro,  cum 
motivum  cogens  intellectum  possit  esse  diversae  rationis  ac  perfectio- 
nis,  consequenter  firmitas  adfiaesionis  ex  diversis  motivis  causata  potest 
esse  diversae  rationis  ac  perfectionis,  ideoque  gradus  admittere ;  iicet 
exclusio  dubii  vel  formidinis,  quae  firmitatem  assensus  consequitur  et 
non  constituit,  formaliter  considerari  queat  esse  in  quodam  indivisibili 
non  admittente  diversos  gradus,  cum  nullam  ponat  perfectionem ;  sed 
potius  arceat  imperfectionem  aliquam:  diversi  autem  gradus  diversas 
indicant  perfectiones. 

Oppon.  2.°  Certitudo  tunc  obtinet,  cum  intellectui  apparet  impos- 
sibilitas  oppositi.  Atqui  si  impossibilitas  oppositi  seu  rei  necessitas  co- 
gnoscitur  ab  intellcctu,  habetur  certitudo  metaphysica.  Ergo  non  datur 
nisi  certitudo  metaphysica. 

Resp.  Dist.  mai.  Certitudo  gignitur,  cum  intellectui  apparet  im- 
possibilitas  oppositi  seu  rei  necessitas  tum  hypothetica,  tum  absoluta, 
Conc.  Necessitas  absoluta  tantum,  Neg.  Contradist.  min.  Habetur  cer- 
titudo  metaphysica,  si  apparet  rei  necessitas  absoluta,  Conc.  Si  rei  ne- 
cessitas  hypothetica  tantum,  Neg.  et  Neg.  cons. 

Expljco.  Tunc  intellectus  determinatur  ad  unum  in  sua  cognitione 
ac  proinde  firmiter  assentitur  alicui  veritati,  cum  percipit  rem  neces- 
sario  ita  se  habere,  ac  proinde  oppositum  repugnare.  Yerum  haec  ne- 
cessitas  fundatur  vel  in  essentia  rei,  et  tunc  dicitur  absoluta,  quia  fun- 
datur  in  essentiali  relatione  inter  praedicatum  et  subiectum ;  vel  fun- 
datur  in  facto  aliquo  ad  ordinem  physicum,  vel  ad  ordinem  moralem 
pertinente,  et  tunc  necessitas  huiusmodi  est  mere  hypothetica.  Idem 
dicendum  est  de  impossibilitate  oppositi,  quae  proportionalis  est  neces- 
sitati  cuiuslibet  rei.  Porro  diversa  necessitas   rei,  et  diversa   impossi- 

bilitas  oppositi  progignit  diversam  determinationem  intellectus,  et  con- 
sequenter  di versos  certitudinis  gradus. 

Oppon.  3."^  Contra  certitudinem  fidei  sic.  Illud  est  certius  quod 
minus  habet  de  dubitatione.  lam  vero  intellectus  circa  principia  per 
se  nota,  et  ratio  circa  conclusiones,  quae  evidenter  resolvuntur  in 
principia,  pati  nequeunt  motum  dubitationis,  secus  ac  in  assensu  fidei. 
Ergo  naturalis  certitudo  perfectior  est  certitudine  fidei. 

Resp.  Dist.  mai.  IHud  est  certius,  quod  minus  habet  de  delibe- 
rata  dubitatione,  Conc.  De  motu  indeliberato  dubitationis,  Suhdist.  Est 
certius  quoad  causam  certitudinis  et  firmitatem  adhaesionis,  Neg. 
Quoad  evidentiam  et  claram  perceptionem  motivi  ad  assensum  cogentis, 
Conc.  Contradist.  min.  Intellectus  et  ratio  pati  nequeunt  motum  dubi- 
tationis,  quia  intrinsece  determinantur  ab  intelligibili  evidenter  per- 
cepto,  Conc.  Quia  firmius  adhaerent  veritati,  Neg. 

Explico.  Licet  solutio  eruatur  et  pateat  ex  dictis ;  nihilominus  non 
erit  supervacaneum  in  re  tam  salebrosa  et  abscondita  aliquid  subii- 
cere  ad  huius  quaestionis  meliorem  intelligentiam.  Principio  quidem 
plurimum  interest  inter  dubitationem  et  motum  indeliberatum  dubi- 
tationis.  Primum  opponitur  firmitati  adhaesionis;  minime  vero  se- 
cundum,  ideoque  credens  etiam  exsurgentibus  motibus  dubitationis  ita 
adhaeret  creditae  veritati,  ut  paratus  sit  potius  oppetere  mortem,  quam 
ab  assensu  fidei  intellectum  removere  et  de  credita  veritate  quid- 
quam  dubitare.  Yerum  quoniam  credens  non  adhaeret  veritati  eo  quod 
intellectus  determinetur  a  proprio  intelligibili  evidenter  perspecto;  sed 
inclinatur  extrinsece  a  voluntate  ad  tirmiter  amplectendam  aliquara 
veritatem,  quae  eius  visionem  et  capacitatem  supergredilur,  duo  pari- 
ter  consequuntur,  et  quod  assensus  ille  sit  firmissimus  utpote  causa- 
tus  a  nobilissimo  motivo,  nimirum  a  prima  veritate,  quae  Deus  est, 
et  quod  assensus  ille  simul  consistere  possit  cum  motu  indeliberato 
dubitationis,  quia  intellectus  non  est  determinatus  ad  unum  a  proprio 
intelligibili,  sed  a  voluntate  ipsum  extrinsecus  inclinante  et  movente 
ad  hoc  ut  assensum  praestet  propter  auctoritatem  Dei  loquentis  et  re- 
velantis.  Exinde  intelligitur  id  quod  ad  hanc  difficultatem  solvendam 
respondet  S.  Thomas,  inquiens:  c:  Illa  dubitatio  non  est  ex  parte  cau- 
sae  fidei,  sed  quoad  nos,  inquantum  non  plene  assequimur  per  intel- 
lectum  ea,  quae  sunt  fidei  »  (1),  et  alibi:  ((  Certitudo  scientiae  con- 
sistit  in  duobus,  scilicet  in  evidentia  et  flrmitate  adhaesionis.  Certitudo 
autem  fidei  consistit  in  uno  tantum,  scilicet  in  firmitate  adhaesionis.,. 
Quamvis  certitudo  fidei  quantum  ad  illud  unum  sit  veheraentior  quara 
certitudo  scientiae  quantum  ad  illa  duo  ))  {2\ 

Oppon.  4.°   Id  quod  est  ex  visione,    certius  est  eo    quod  est  ex 

(1)  2-2,  q.  4,  a.  8  ad  1. 

(2)  'i  Sent.  Dist.  23,  q.  2,  a.  2,  sol.  3  ad  1. 

auditu.  Atqui  scientia  est  ex  visione;  fides  ex  adverso  est  ex  auditu. 
Ergo  scientia  est  certior  fide. 

Resp.  Disf.  mai.  Visio  est  certior  auditu,  si  cetera  sunt  paria, 
Conc.  Si  cetera  non  sunt  paria,  Neg.  Contradist.  min.  Fides  est  ex 
auditu,  sed  qui  loquitur  est  omnino  infallibilis,  Conc.  Secus,  Neg. 

Explico.  Intellectualis  visio  magis  certum  efficit  videntem,  quam 
audiUis,  quando  tum  videns,  tum  loquens  eodem  modo  veritatem  con- 
sequuntur.  Verum  si  ille  qui  loquitur  habet  intellectum  infinile  per- 
fectum  et  nulli  obnoxium  errori  nullique  ignorantiae;  et  ex  adverso 
intellectus  illius,  qui  rem  evidenter  percipit,  sit  erroribus  ignorantiae- 
que  obnoxius,  tunc  auditus  merito  ceiUitudinem  ingenerat  firmiorem 
ipsa  evidenti  visione.  Hoc  de  facto  contingit  in  actu  fidei,  quo  me- 
diante  homo  certior  est  de  eo  quod  audit  a  Deo,  qui  falli  non  potest, 
quam  de  eo  quod  videt  propria  ratione,  quae  falli  potest  (1). 


ARTICULUS  III. 

DE    SCEPTICISMO    EIUSQUE    CAUSIS    ET    VARIA    FORTUNA. 

OUID  SCEPTICISMUS  ?  Scepticismus  dicilur  vulgo  error  illorum 
philosopliorum,  qui  certitudinem  nostrarum  cognitionum  submovere 
conantur,  docentes  de  omnibus  esse  ambigendum,  et  ab  omnibus,  sive 
quae  sub  sensibus  cadunt,  sive  quae  intellectu  cernuntur,  retinendam 
assensionem.  Huiusmodi  perniciosus  error,  qui  omnem  vitae  rationem 
funditus  evertit,  licet  ab  ipsa  natura  incorrupte  iudicante  et  a  com- 
muni  hominum  sensu  reprobetur;  nihilominus  quamplurimos  nactus 
est  sectatores  inter  illos,  qui  philosophorum  ac  sapientium  nomine 
falso  gloriantur.  Nimirum  sicut  corpora  hominum  ohnoxia  sunt  infir- 
mitatibus  et  tabescunt,  ita  mentes  animique  suis  afflictantur  morbis, 
hominesque  ceteroquin  ingeniosos  omnia  subvertendi  et  in  dubium 
revocandi  libido  velut  tabes  invadit.  Nos  errorem  hunc  iam  antea 
praeoccupavimus  disserentes  de  certitudinis  exsistentia,  natura,  et  di- 
versa  perfectione.  Verum  scepticismus  qui  in  ethnica  philosophia  tam- 
diu  invaluit,  tantamque  intulit  perniciem  ac  ruinam  omnibusdiscipli- 
nis  et  ipsis  bonis  moribus,  iterum  post  separationem  philosophiae  a 
Christiana  Religione  inceptam  ab  haeresi  lutlierana,  et  perfectam  a 
catholico  Cartesio  eiusque  schola,  caput  extulit  et  inter  recentes  phi- 
losoplios  scientifico  quodam  apparatu  renovatus  ac  defensus  fuit.  Ouare 
non  erit  inutile  neque  a  nostro  instituto  alienum  tam  periculosi  erro- 
ris  historiam,  naturam,  variasque  formas  et  originem  summatim  re- 
censere,  et  eius  flagitiosa  molimina  coercere. 

(1)  Cf.  S.  Thom.  2-2,  q.  4,  a.  8  ad  2. 

De  Maria,  VoI.  I.  13 

Scepticismi  ortus  adumbratur.  Cum  certituclo  hominum  generi  sit 
omnino  necessaria,  ab  ipsa  natura  impressus  fuit  in  animis  hominum 
assensus  firmus  quibusdam  veritatibus,  de  quibus  nemo  unquam  du- 
bitavit.  Ouocirca  omnes  homines  naturae  vocem  sequuti  semper  mui 
tis  veritatibus  firmiter  adhaeserunt,  easque  reliquis  tradiderunt  homi- 
nibus.  Sed  postquam  hominum  genus  philosophari  coepit,  non  defuere 
inter  eos  qui  philosoplii  nominabantur,  qui  iactitabant  humanam  men- 
tem  non  esse  idoneam  ad  veritatem  sine  erroris  formidine  capessen- 
dam,  cum  nullum  ipsi  suppetat  insigne,  nulla  evidens  nota,  qua  verum 
discernat  a  falso,  ideoque  iure  merito  esse  de  omnibus  dubitandum. 
Quare  ab  ipso  philosophiae  ortu  factum  est  inter  eius  cultores  immane 
dissidium,  cum  alii  dicti  fuerint  Dogmatici,  propterea  quod  plures  dari 
rerum  notitias  indubias  et  ratas  prolitebantur;  aHi  ex  adverso,  eo  quod 
docuerint  nihil  certi  posse  nos  percipere,  ideoque  dedecere  sapientem 
veritati  cuiUbet  assentiri,  satiusque  esse  ac  prudentius  assensionem 
retinere,  nominati  fuerunt  Sceptici,  latine  observatores  seu  considera- 
tores,  quippe  qui  nihil  decernebant,  sed  semper  in  quaerendo  et  obser- 
vando  occupati  erant. 

Scepticismus  veterum.  Scepticismus  quatenus  adstruit,  nos  nihil 
certi  scire  posse,  ab  ipsis  philosophiae  incunabulis  ortum  habuit.  Primi 
quippe  naturales  philosophi,  uti  testis  est  Aristoteles,  cum  in  natura 
scrutanda  erraverint  et  causas  solummodo  materiaies,  spretis  princi- 
piis  formaiibus,  admiserint;  consequenter  scientiam  certasque  cogni- 
tiones  inficiati  sunt;  scientia  quippe  est  de  necessariis,  res  contra 
materiaies  sunt  in  perpetuo  fluxu  positae.  Itaque  Heraclitus  et  Cra- 
tylus  professi  sunt,  impossibile  esse  nos  certam  cognitionem  habere 
de  rebus  visibilibus,  non  secus  ac  impossibile  est  aquam  fluentem  bis 
tangere  (1).  Eumdem  errorem,  et  easdem  ferme  ob  causas  amplexati 
sunt  Empedocles,  Democritus  et  multi  eorum  discipuli,  ita  ut  Chius 
Metrodorus,  qui  Democritum  maxime  admiralus  est,  eo  insaniae  per- 
venerit,  ut  omnia  in  dubium  revocaverit,  incjuiens:  Nego  scire  nos 
sciamusne  aliquid  an  nihil  sciamus :  ne  idipsum  ciuidem  nescire  aut 
scire,  scire  nos:  nec  omnino  sitne  aliquid,  an  niliil  sit/  (2), 

Scepticismi  veterum  causa  duplex.  Veteres  philosophi  propterea 
quod  in  natura  scrutanda,  et  in  assignandis  rerum  principiis  errave- 
runt,  absolutum  docuerunt  scepticismum.  Sic  Heraclitus  ipsum  prin- 
cipium  contradictionis,  quod  est  fundamentum  totius  nostrae  cogni- 
tionis  et  certitudinis,  negavit  et  docuit  idem  posse  simul  esse  et  non 
esse.  Simili  modo  Protagoras  cum  docuerit,  esse  verum  oinne  id  quod 
apparet,  oinnem  veritatem  sustulit,  et  in  eunulem  errorem  ac  He- 
raclitus   collapsus  est ;  nain  hi    duo   errores    ita    connexi  sunt    inter 

(1)  Melaph.  lib.  IV,  text.  '22. 

(2)  Cjceiio,  Lv.cul.  seu  Academ.  lib.  II,  cap.  XXIII. 

sese,  iit  muluo  se  consequanlur,  uti  clemonstrat  Aristoteles  (1).  Id- 
circo  Democritus  ex  errore  Protagorae  qui  asserebat,  verum  esse  icl 
quod  apparet,  conclusit,  aut  niliil  esse  verum  aut  verum  esse  prorsus 
ignotum  (2). 

lam  vero  veteres  philosophi  in  absurdissimos  hos  errores,  a  qui- 
bus  natura  ipsa  rationalis  abhorret,  concesserunt  duplici  ex  causa ; 
nimirum  vel  infirmitate  intellectus,  eo  quod  dissolvere  non  valebant 
sophisticas  argumentationes,  et  ideo  ore  saltem  profitebantur  id  quod 
huiusmodi  rationibus  videbatur  concludi.  Sic  quidam  philosophi  coacti 
sunt  negare  rerum  visibilium  mutationes  et  ipsum  motum  localem, 
quem  sensibus  certissime  percipiebant,  eo  quod  oppositas  cavillatio- 
nes  enodare  non  poterant,  uti  contigit  Epicharmo  (3) ;  vel  fateri  om- 
nia  entia  esse  unum  ens,  uti  visum  est  Parmenidi.  Alia  causa  cur 
quidam  omnem  veritatem  vel  negaverunt,  vel  in  dubium  revocarunt, 
repelenda  est  ex  animi  protervia  eorum  philosophorum,  qui  ex  ad- 
verso  putantes,  non  posse  ab  aliis  suas  cavillationes  dissolvi  teme- 
rario  ausu  aggressi  sunt  subvertere  etiam  prima  principia  rationis, 
quae  semina  sunt  scientiarum  omnium.  Hinc  apud  Graecos  pestis 
illa  Sophistarum  exorta  est,  qui  ostentationis  et  quaestus  causa  phi- 
losophabantur  (4),  quique  de  qualibet  proposita  quaestione  in  utram- 
que  partem  disserebant  defendentes  contrarias  oppositasque  sententias. 

Pyrrhonismus.  Postquam  Socrates  praestantissimus  aetatis  suae 
philosophus  Sophistas  profligasset,  philosophandi  rationem  ad  mores 
excolendos  et  ad  beatam  vitam  consequendam  dirigere  conatus  est. 
Verum  qui  ei  successerunt  discipuli,  licet  omnes  et  philosophi  et  so- 
cratici  nominari  vellent;  nihilominus  in  varias  diversasque  familias 
divisi  sunt.  Haec  tanta  opinionum  sese  mutuo  perimentium  varietas 
non  posse  cum  beata  vita  componi  visa  est  Socratico  Pyrrhoni  (o), 
qui  propterea  docuit  satius  esse  homini,  si  felicitatem  consequi  cu- 
piat,  res  dumtaxat  considerare  easdemque  ex  omni  parte  observare ; 
de  ipsarum  vero  naturis,  de  bono,  de  malo  nihil  decernere  ac  defi- 
nire,  demum  in  vita  degenda  naturae  impulsum  et  legum  normam 
sequi.  Decere  enim,  aiebat,  sapientem  in  omnibus  quae  ad  scientiam 
tum  speculativam  tum  practicam  spectant,  assensionem  cohibere,  ne 
falso  assentiatur,  cum  nullum  praesto  sit  signum,  nullaque.  nota,  qua 
verum  a  falso  discerni  queat.  Ouocirca  decem  modos  retenlionis  as- 

(1)  Metaph.  lib.  IV,  text.  19. 

(2)  Metaph.  lib.  IV,  text.  21. 

(3)  Metaph.  lib.  VI,  text.  22. 

(4)  TuLLius,  Academ.  lib.  II,  cap.  XXIII. 

(5)  Pyrrho  cx  Elidc  in  Peloponncso  oriundus,  primo  fuit  pictor,  deinde  phi- 
losophiae  dcsidcrio  incensus  contulit  sese  in  Indiam,  ibiquc  in  Gymnosophistarum 
et  magorum  disciplinam  se  tradidit.  Auctor  fuit  sectae  Scepticae,  et  floruit  annis 
ante  Christum  circiter  cccxx,  de  quo  vide  Diogenem. 

sensus  tradidit,  et  sic  Pyrrhoniorum  seu  Scepticorum  sectae  posita 
fuerunt  fundamenta,  eorum  nempe  phil<tsophorum,  qui.  texte  Sexto 
Empirico,  profitebantur  nos  haud  posse  cognoscere  res  prout  sunt  in 
seipsis,  sed  quales  ad  nos  referuntur;  seu.  aliis  verbis,  nos  cognoscere 
meras  rerum  apparentias,  (paiv6|i8va;  naturas  autem  seu  res  ipsas, 
vcufxeva,  penitus  ignorare  (1).  Quare  Pyrrhonii  iamdudum  docuerant 
commentitiam  illam  lubricamque  doctrinam,  quam  nostris  temporibus 
ab  inferis  revocavit  Emmanuel  Kantius,  iiiamque  veluti  ah*quid  no- 
vum  et  inauditum  tam  gioriose  in  medium  protulit. 

Academici.  Scepticismo  Pyrrhoniorum  non  muhum  dissimihs  fuit 
doctrina  Academicorum,  qui  diserte  docebant  ab  omnibus  retinendum 
assensum,  quippe  quod  nihil  a  nobis  compreliendi  possit.  Horum  phi- 
losophorum  decreta  eleganter  exposila  inveniuntur  passim  apud  Tul- 
lium  (2)  et  nervose  ac  luculenter  refutata  apud  nonnuilos  Ecclesiae 
Patres,  presertim  apud  Augustinum  in  tribus  libris,  quos  contra  Aca- 
demicos  conscripsit  (3). 

Sextus  Empirjcus.  Scepticorum  coryphaeus  vulgo  habetur  Sextus 
cognomento  Empiricus,  medicus  qui  natus  Mitylenis,  uti  fama  est, 
iloruit  ad  finem  secundi  seculi  Ecclesiae.  Licet  is  nihil  novi  in  disci- 
plina  Scepticorum  explananda  in  medium  protulerit;  nihilominus  ma- 
gnam  sibi  peperit  famam,  propterea  quod  superiorum  Scepticorum 
universam  disciplinam  ordine  quodam  digessit,  cunctasque  fallacias 
variis  libris  complexus  est,  praesertim  in  pervulgato  illo  opere  quod 
ab  eo  inscriptum  fuit  Ifijpotkiposis  Pijrrhonia,  quodque  undecim  com- 
plectitur  libros,  quos  contra  Mathematicos  exaravit,  quGsque  ad  om- 
nes  scientias  evertendas  ordinavit. 

Scepticismus  recentiorum.  Ouemadmodum  recentes  philosophi, 
praesertim  post  subversam  a  Cartesio  christianam  philosophiam,  post- 
habita  doctrina  peripatetico-scholastica  de  rerum  corporatarum  prin- 
cipiis  et  maxime  de  liomine,  iterum  revocarunt  veterum  naturalium 
Democriti,  Leucippi,  Anaxagorae,  Empedoclis  commenta  futilesque  do- 
ctrinas,  quas  Aristoteles  iampridem  subtiliter  refutaverat;  sic  veterum 
illorum  |)hilosophorura  ritu  quos  in  philosophando  sectati  sunt,  vel 
omnem  philosophicam  veritatem,  peremptis  primis  principiis,  diserte 
inficiati  sunt;  vel  ea  tradiderunt  ex  quibus  iure  concluditur,  nullam 
dari  posse  in  nostro  intellectu  certam  rerum  notitiam.  Hinc  humana 
ratio,  quae  ob  Lulheri  defectionem,  divinae  revelationis  normam  ac 
tutelam  aspernata  fuerat,  dum  sese  in  libertatem  temere  vindicatam 
iactabat,  de  omnibus  ambigere  coepit,  et  certa  possessione  verilatis, 
in  qua  eius  perfectio  viget,  exutam  se  vidit. 

(1)  Cf.  Sext.  Emp.  Ilypoth.  Pyrrh.  lib.  I,  cap.  X,  secl.   19. 

(2)  TuLi.iLs,  Academ.  lib.  II,  et  iii  libris  De  finibus. 

(3)  Cf.  ScoTUM,  ia  1  Sent.  Dist.  3,  q.  3. 

Pliilosoplii  quippe  recentes,  negata  doctrina,  quani  Aristoteles  expli- 
caverat  et  Scholastici  onines  ad  unum  amplexati  fuerant  circa  naturam 
liominis,  in  duas  partes  divisi  sunt,  nimirum  in  Sensistas  et  Ideaiistas. 
PoiTO  tum  sensismus  tum  idealismus  recta  ducit  ad  pbilosopliiam  du- 
bitationis.  Quidam  enim  intellectum  cum  sensu  male  permiscentes  do- 
cuerunt  nos  non  percipere  nisi  determinatas  sensuum  modiiicationes; 
alii  contra  arbitrati  sunt,  intellectum  utpote  a  sensu  separatum  suas 
proprias  moditicationes,  quas  ideas  vocaverunt,  cognoscere.  Omnes 
vero  catervatim  in  eo  consensere,  quod  nos  non  cognoscamus  directe 
et  immediate  sive  per  sensum  sive  per  intellectum  res  extra  nos  po- 
sitas,  sed  soium  affectiones  modificationesque  animi  nostri.  In  bac  do- 
ctrina  adstruenda  concordes  fuere  Cartesius,  Lockius,  Condillachius, 
Beileleyus,  Humius  compluresque  alii;  et  sic  progressi  sunt  ad  omnem 
veritatem  certamque  rerum  cognitionem  e  medio  tollendam.  Cum 
enim  potentia  cognoscitiva  certior  fieri  nequeat,  nisi  de  eo  quod  co- 
gnoscit;  consequitur  profecto  ex  doctrina  constituta,  nos  de  rebus 
certos  esse  non  posse,  sed  ad  summum  de  nostris  affectionibus  et 
ideis.  Frustra  ergo  est  Cartesius,  qui  ad  certitudinem  de  rerum  exsi- 
stentia  in  tuto  ponendam,  ad  Dei  veracitatem  se  confert;  cum  Dei  ye- 
racitas  nobis  non  possit  esse  nota,  nisi  prius  certa  nobis  sit  exsistentia 
rerum  visibilium  et  a  Deo  conditarum. 

Quocirca  Condillachius  magis  congruenter  principio  nuper  com- 
memorato  docuit  sensibilia,  quae  a  nobis  vocantur  corpora,  nihil  aliud 
esse  nisi  congeriem  seu  aggregatum  nostrarum  sensationum.  Condil- 
lachio  concinit  Humius,  qui  tuetur  ex  caeco  quodam  naturae  instinctu 
nos  inclinari  ad  admittendas  res  exteriores,  cum  anima  non  cognoscat 
nisi  quod  ipsi  praesens  est,  nempe  ideas  et  perceptiones  suas;  ideoque 
statuit  inter  naturam  et  philosophiam  pugnam  quamdam  esse,  cura 
philosophia  doceat  nos  non  cognoscere  res  externas,  natura  ad  illas 
admittendas  nos  inclinet.  Quare  Humius  deformatis  ac  subversis  no- 
tionibus  substantiae  et  causae,  quae  potiora  sunt  scientiae  nostrae  fun- 
damenta,  omnem  certitudinem  convellere  conatus  est.  Neque  hic  rui- 
narum  et  eversionis  finis;  nam  memorati  auctores  solam  mundi  visi- 
bilis  realitatem  vel  negarunt  vel  in  dubium  revocarunt;  sed  postea 
exortus  est  Emmanuel  Kantius,  qui  decrevit  tum  res  a  nobis  distinctas, 
tum  ipsum  spiritum  nostrum  seu  subiectum  cogitans  esse  alfquid  mere 
phaenomenicum  et  transcendens  quamlibet  experientiam,  Quam  ad  rem 
eius  de  omnibus  dubitandi  ratio  non  solum  extenditur  ad  mundum 
visibilem,  idest  ad  obiectum  nostrarum  sensationum  et  perceptionum ; 
sed  ad  ipsas  sensationes  et  perceptiones,  nimirum  ad  ipsum  subiectum 
cogitans.  Haec  auctoris  criticismi  transcendentalis  opinatio  finitima  est 
sententiae  Condillachii  asserentis,  spiritum  nostrum  nihil  esse  aliud, 
quam  successionem  sensationum  et  idearum. 

Hinc  philosophia    dubitationis  in  duas   potissimum    sectas  divisa 

est;  nempe  in  scepticismuni  vulgarem,  ut  aiunt,  et  in  scepticismum 
transcendentalem.  Apud  primam  stipendia  meruerunt  philosophi  illi 
qui  tantummodo  dubitarunt  de  obiectis  cognitionum  nostrarum;  apud 
alteram  vero,  qui  de  ipsis  cognitionibus  et  de  nobismetipsis  ambigen- 
dum  esse  decrevere,  et  ipsum  subiectum  cogitans  inter  somnia  aman- 
darunt.  Sic  recens  philosophia,  quae  vires  ac  iura  rationis  humanae 
tantopere  extollebat,  ut  omnem  auctoritatem,  divinam  iuxta  atque  hu- 
manam  ex  se  excuteret,  neglecta  plana,  recta  faciiique  via  quam  phi- 
losophi  christiani  seu  Scholastici  post  Aristotelem  muniverunt,  ipsam 
rationem  funditus  subvertit,  suo  nativo  et  infallibili  lumine  orbavit ;  et 
humanas  omnes  scientias  perperam  corrupit! 

Scepticismi  recentiorum  causae.  Praeter  duplicem  illum  fontem 
scepticismi  apud  veteres,  de  quo  meminit  Aristoteles,  alia  assignanda 
est  potissimum  causa,  quae  quamplurimos  ex  recentibus  philosophis 
ad  scepticismum  profitendum  ac  disseminandum  induxit;  nimirum  cor- 
ruptela  raorum,  et  odium  inflammatum  in  Religionem  supernaturalem 
et  a  Deo  revelatam.  Cum  enim  in  media  Christianae  Religionis  luce. 
quae  divino  suo  influxo  ipsam  rationem  humanam  a  peste  illa  dubii 
sanaverat,  quam  ethnica  philosophia  longe  lateque  professa  fuerat,  ad 
scientias  excolendas  accesserint  homines  corrupti  moribus  et  prae- 
cepta  divina  detrectantes,  a  fide  miserandum  in  modum  desciverunt 
et  in  incredulorum  castris  militare  gloriati  sunt.  Haec  luctuosa  defe- 
ctio  in  causa  fuit,  quamobrem  homines  mente  obcaecati,  spretis  omni- 
bus  supernaturalibus  bonis,  nihil  aliud  appetivere  nisi  res  visibiles. 
bona  materialia,  voluptates  corporeas  sensuumque  oblectamenta,  in 
quibus  finem  hominis  reponendum  decernebant. 

Ouare  factum  est  ut  omnia  vana,  inania,  commentitia  putaverint, 
quae  sensibus  tractari  et  oculis  cerni  non  valerent,  nihilque  reale  do- 
cuerint  praeter  corpoream  visibilemque  naturani;  et  consequenter 
Deum,  substantias  immateriales,  ipsam  animam  humanam  vel  inficiati 
sunt,  vel  cum  materia  et  mundo  male  permiscuerunt.  Ad  hoc  melius 
assequendum  ipsa  notissima  rationis  principia,  et  in  primis  principium 
causalitatis  interimere  conati  sunt,  et  sic  exitiosa  negandi  libido  pau- 
latim  crevit,  et  homines  omnigena  eruditione  ornatos  eo  dementiae  ac 
temeritatis  compulit,  ut  non  solum  inliciati  sint  ea,  quae  intellectu  ab 
omnibus  cvidenter  cernuntur;  verum  etiam  quae  videntur  oculis  et 
contrectantur  manibus,  et  quae  animi  conscientia  ineluctabiliter  te- 
statur,  nempe  nos  esse  et  intelligere  et  sentire  et  appetere.  Nimirum 
dubitalio  vel  negatio  a  veritatibus  revelatis  et  aciem  intelligentiae  su- 
perantibus  exorsa,  ad  principia  rationis  per  se  notissima  evertenda 
processit,  et  demum  ad  realitatem  rerum  visibilium,  et  ad  ipsius  prin- 
cipii  cognoscentis  exsistentiam  negandam  pervenit  I 

ARTICULUS  IV. 

UNIVERSALIS    DUBITATIO    SEU    SCEPTICISMUS    REFELLITUR. 

ANIMADVER8I0  PRAEVIA.  Licet  Sceptici  omnes  turmatim  in  eo 
conveniant,  quod  certituclinem  nostrarum  cognitionum  e  medio  toUant, 
tamen  non  omnes  eaclem  via  ad  hunc  errorem  profitendum  progressi 
sunt.  Quidam  enim  negantes,  uti  superius  notavimus,  causas  formales 
rerum  visibilium  et  insuper  intellectum  cum  sensu  male  permiscen- 
tes  docuerunt,  nuliam  rem  cognitam  liabere  in  nostra  cognitione  esse 
ratum  et  immobile,  ideoque  scientiam  omnem  et  cognitionem  certam 
inficiati  sunt,  quae  esse  non  potest  nisi  de  necessariis;  et  cum  error 
errorem  gignat,  ipsa  principia  per  se  notissima  et  etiam  principium 
contradictionis  in  discrimen  vocare  conati  sunt,  omnemque  veritatem 
ad  apparentiam  et  somnium  revocarunl.  Alii  opinantes  potentias  co- 
gnoscitivas,  intellectum  nempe  et  sensum,  impares  esse  ad  qualecum- 
que  verum  comprehendendum,  illudque  discernendum  a  falso,  propte- 
rea  quod  et  ipsae  fallibiles  sint,  concluserunt  de  omnibus  iure  ambi- 
gendum  esse.  Demum  alii,  praesertim  qui  Cartesio  adstipulati  sunt, 
perperam  decernentes,  sensum  et  intellectum  directe  et  immediate 
non  percipere  nisi  proprias  affectiones,  sensationes  nempe  et  ideas, 
quae  eorum  constituunt  proprium  obiectum,  cum  assignare  haudqua- 
quam  potuerint  medium  infallibile,  quo  intellectus  ex  cognitione  pro- 
priae  affectionis  ad  cognitionem  rerum  a  se  distinctarum  et  extra 
ipsum  exsistentium  iure  proficisci  valeat,  tandem  vel  inviti  eo  deve- 
nerunt,  ut  omnem  rerum  realitatem  vel  nobis  inaccessam,  vel  inanem 
et  commentitiam  esse  tuiti  sint;  ideoque  ad  Scepticorum  castra  se 
transtulere. 

Nostra  tractatio.  Nos  explodentes  errorem  Scepticorum  et  hanc 
novam  non  pliilosophandi  philosophiam,  uti  merito  illam  vocat  Lactan- 
tius(l),  ne  quaestiones  male  permisceamus  alibi  tractandas,  ex  ])ro- 
tesso  aggrediemur  solummodo  communem  positionem  omnium  Scepti- 
corum  dicentium,  intellectum  nostrum  nullam  de  rebus  ab  ipso  cognitis 
certitudinem  habere,  Ut  autem  hoc  melius  uberiusque  consequamur, 
et  falsi  patescant  fontes,  qui  philosophos  huiusmodi  impulerunt  ad 
talia  portenta  disseminanda  et  ad  ipsam  naturam  rationalem  subver- 
tendam,  pauca  admodum  attingemus  de  erroribus  illis  sive  ad  meta- 
physicam,  sive  ad  psychologiam  spectantibus,  ex  quibus  profecta  est 
haec  negandi  flagitiosa  libido,  quae  veluti  pestis  pervasit  tot  homines 
ingenio  praestantes,  qui  visi  sunt  contagione  insanire  usque  eo,  ut  ipsi 

(1)  De  Div.  Inst.  lib.  III.  cap.  VI. 

essent  necne  in  dubiuni  vocarent.  Nostra  autem  argumentatio  eo  po- 
tissimum  spectabit,  ut  in  aperto  ponatur  infirmitas  et  vanitas  istius 
stultissimi  erroris,  et  animi  adolescentulorum  communiantur  contra 
cavillationes  fallaciasque  eorum,  qui  omnem  veritatem,  humanam  iuxta 
ac  divinam,  dubitando  vel  interimunt  vel  saltem  vulnerant.  At  minime 
in  animum  inducemus  ipsos  Scepticos,  si  qui  reapse  sunt,  posse  argu- 
mentando  pervincere,  cum  nulla  argumentatio  possibilis  sit  cum  adver- 
sario  qui  omnia  negat;  sed  solum  demonstrari  potest  eius  rationes 
esse  nullius  roboris;  ideoque  non  argumentationes  ostensivas  conse- 
ctabimur,  sed  potius  redarguitivas  seu  elenchicas,  deducendo  nimi- 
rum  adversarios  ad  absurdum,  uti  factitatum  videmus  ab  Aristotele  (1), 
et  a  pluribus  Ecclesiae  Doctoribus  (2).  Nam,  uti  monet  S.  Thomas .' 
((  Si  adversarius  nihil  concedit,  non  potest  (metaphysicus)  cum  eo  di- 
sputare,  potest  tamen  solvere  rationes  ipsius  »  (B);  quia  «  illi  qui  ni- 
hil  concedunt,  interimunt  disputationem,  et  omnem  argumentativam 
rationem.  Unde  ad  eos  non  potest  haberi  sententia  ratiocinationis,  per 
quam  a  suo  errore  tollantur  )>  (4). 

Et  re  quidem  vera  si  quis  adversarius  afTirmet  de  omnibus  esse 
dubitandum,  vel  nullam  dari  veritatem,  nemo  poterit  contra  ipsum  ar- 
gumentari  ostendendo  dari  certitudinem  vei  veritatem,  nisi  aliquid 
certum  et  necessario  verum  praesupponat,  unde  omnis  demonstratio 
proficisci  debet;  quod  idem  est  ac  petitionem  principii  incurrere. 

Neque  melius  proficiunt  qui  vellent  demonstrare  contra  negantes 
dari  indicia  certa  seu  criteria  veritatis;  nam  haec  indicia  certa  seu 
criteria  veritatis  si  non  praesupponuntur,  nuila  demonstratio  proce- 
dere  potest;  si  praesupponuntur,  non  demonstrantur.  Quare  ad  coar- 
guendos  Scepticos  accedamus. 


PROPOSITIO  I. 

Sceptici  cum  certitudinem  omnem  iiostrarum  cognitiouum  ne- 
gare  instituunt,  rem  impossibilem  moliuntur,  et  secum  ipsi  pug^nant, 
cum  iii  certitudine  subvertenda  certitudinem  adhibent. 

Prob.  prop.  Cum  piopositio  duas  complectatur  partes,  quarum 
prima  inanes  declarat  Scepticorum  conatus  contra  certitudinem ;  altera 
quae  decernit  Scepticos  certitudinem  vexantes  in  aperta  contradictione 
versari:  in  prima   parte  explicanda  potius   quam    demonstranda  bre- 

(1)  Metaph.  lib.  YI,  text.  9-10. 

(2)  Cf.  AuGusT.  Contra  Acad.  et  Clem.  Ale\.  Slrom.  lib.  VIII,  cap.  V. 

(3)  1  p.  (I.  1,  a.  8. 

(4)  Melaph.  lib.  XI.  lect.  (). 

viter  immorabimur;  et  dein  ad  coarguendos  Scepticos  eorumque  cona- 
tus  infringendos  in  secunda  parte  accedemus. 

Et  ut  a  prima  parte  ordiamur,  impossibile  prorsus  est  eludere 
ac  declinare  quod  ab  ipsa  natura  procedit,  et  ad  conservationem 
tum  speciei  tum  individuorum  necessarium  est.  Atqui  certitudo  mul- 
tiplicium  nostrarum  cognitionum,  quae  e  regione  pugnat  cum  dubio 
universali,  ab  ipsa  natura  nostrarum  cognoscendi  facultatum  profi- 
ciscitur,  et  est  maxime  necessaria  conservationi  generis  humani.  Ergo 
frustra  sunt  Sceptici  cum  certitudinem  omnem  inliciari  moliuntur. 

Ad  propositionis  minoris  intelligentiam  animadvertendum  est  om- 
nem  potentiam,  quae  necessario  movetur  a  suo  obiecto  suflicienter 
ipsi  proposito,  naturaliter  conquiescere  in  adeptione  proprii  obiecti. 
lam  vero  quies  intellectus  proprium  intelligibile  apprehendentis  nil 
aliud  est  nisi  certitudo.  Ergo  certitudo  ipsam  naturam  consequitur. 
Ouod  autem  sit  necessaria  hominibus  ad  omnes  vitae  usus,  ita  clarum 
exploratumque  est,  ut  nihil  supra.  Hinc  intellectui  nostro  integrum  non 
est  assensum  prohibere  a  veritatibus  seu  principiis  per  se  notis,  per- 
cepta  ratione  terrainorum  quibus  componuntur,  quia  termini  talem 
habent  identitatem  ut  alter  evidenter  includat  necessario  alterum.  Hoc 
cum  videat  intellectus,  necessario  copulat  illos  terminos  et  illi  compo- 
sitioni  necessario  assentitur  (1).  Quare  merito  Philosophus  tradit  prima 
principia  esse  omnibus  nota  sicut  ianua  in  domo;  quia  ianua  nemi- 
nem  latet,  licet  interiora  domus  lateant  (2).  Immo  Aristoteles  sancit 
oppositum  principii  contradictionis  non  posse  in  intellectu  alicuius 
consislere,  quippe  quod  duae  contradictoriae  sunt  primo  et  per  se 
contrariae.  lam  vero  contraria  non  possunt  eidem  simul  inesse.  Id- 
circo  nemo  potest  cogitare  unam  eamdemque  rem  posse  simul  esse 
et  non  esse;  et  si  quidam  ore  hoc  dixerunt,  mente  tamen  credere 
non  potuerunt.  En  eius  verba:  (c  Impossibile  namque  est  quempiam 
idem  putare  esse  et  non  esse,  quemadmodum  quidam  Heraclitum  di- 
cere  arbitrabantur.  Non  enim  necesse  est  quaecumque  quis  dicat,  ea 
etiam  putare  ))  (3). 

Quod  de  principiis  per  se  notis  dictum  est,  pari  modo  potest  dici 
de  conclusionibus.  cum  per  formam  syllogismi  perfecti  inferuntur.  Cer- 
titudo  quippe  conclusionis  pendet  tantum  ex  certitudine  principiorum 
et  ex  evidentia  illationis.  Poito  syllogismus  perfectus  nullius  indiget 
praeter  illa,  quae  sumpta  sunt,  ut  appareat  necessarius  (4). 


(1)  Cf.  ScoTUM,  1  Sent.  Dist.  3,  q.  4,  n.  6-9. 

(2)  }Jelaph.  lib.  Jl,  text.  1. 

(8)  'A8iJvaTov  yuQ  ovrivoijv  TaiiTov  ■ujto?.a}xPdv8iv  eivai  %al  ^rjelvai,  y.a^&dTieQ 
xixeq  oiovTai  Xiyeiv  'HQd>t>.eiTov  •  ovx,  eaxi  yuQ  dvayxaiov,  d  tk;  ?i,eY6i,  TaoJTa  xal 
VKoXa\i^dveiv.  Metaph.  lib.  IV,  text.  9. 

(4)  Prior    Analyt.  lib.  I,  cap.  1. 

Prob.  2."  pars.  Sceptici  dum  suam  clisciplinam  stabilire  conantur, 
quamplura  assumunt  ut  certa  ac  rata,  ita  ut  a  Dogmaticis  illa  negari 
non  patiantur.  Atqui  hoc  est  certitudinem  impugnando  defendere,  ideo- 
que  in  aperta  contradictione  versari.  Ergo  Sceptici  secum  pugnantia 
loquuntur,  cum  omnem  certitudinem  adoriri  se  iactant. 

Ut  maior  propositio  nostri  argumenti  intelligatur  animadvertendum 
est:  1)  Scepticos  ad  suam  sectam  et  universalem  dubitationem  pro- 
pugnandam  multiplicibus  uti  argumentis  vel  ex  mobilitate  et  mutabi- 
litate  rerum  cognitarum,  vel  ex  inflrmitate  et  fallibilitate  nostrarum 
facultatum  cognoscitivarum,  vel  aliis  ex  fontibus  petitis.  lam  vero  ipsa 
natura  argumentationis  necessario  expostulat,  ut  quaedam  rata  et  certo 
cognita  assumantur,  ex  quibus  quod  ignorabatur  clarum  apertumque  eva- 
dat.  Ergo  Sceptici  dum  conantur  ostendere  de  omnibus  esse  dubitandum, 
plura  ut  certa  supponunt.  2)  Sceptici  dum  nos  nihii  certi  scire  affir- 
mant,  fateantur  oportet  se  tute  nosse  quid  sit  scire,  quidque  nescire, 
et  quid  ditferant  certum  et  incertum,  atque  ita  propriis  suis  armis 
seipsos  iugulant.  Hanc  rem  sic  eleganter  perstringit  Augustinus:  cc  Non 
solum  qui  dicit  scio  et  verum  dicit,  necesse  est  ut  quid  sit  scire  sciat; 
sed  etiam  qui  dici  nescio,  idque  fidenter  et  verum  dicit,  et  scit  ve- 
rum  se  dicere,  scit  utique  quid  sit  scire,  quia  discernit  ab  sciente  ne- 
scientem  »  (1).  3)  Sceptici  propugnantes  nos  nihil  scire,  necessario 
fatentur  se  nosse  nihil  sciri  a  nobis.  Ergo  falsum  est,  quod  nihil  co- 
gnoscatur.  Hinc  merito  Lactantius  Pyrrhonios  sic  insectatur:  (c  Si  nihil 
sciri  potest,  necesse  est  idipsum  sciri,  quod  nihil  sciatur.  Si  autem 
scitur  posse  nihil  sciri,  falsum  est  ergo,  quod  dicitur,  nihil  posse  sciri. 
Sic  inducitur  dogma  sibi  repugnans,  seque  dissolvens  »  (2). 

Lactantio  et  Augustino  praeiverat  Clemens  Alexandrinus,  qui  Pyr- 
rhonios  hac  argumentatione  ad  incitas  redegit:  cc  Apud  Pyrrhonios  si 
quam  vocant  ejtoxrj,  hoc  est  assensionis  suspensio,  quae  vult  nihil  esse 
firmum  et  stabile.  Ea  si  a  seipsa  inceperit,  clarum  est  quod  primum 
seipsam  infirmabit.  Aut  ergo  dat  aliquid  esse  verum,  et  non  est  de 
omnibus  sustinenda  assensio;  aut  persistit  dicens  nihil  esse  veri,  et 
tunc  clarum  est,  quod  nec  ipsa  prius  verum  dicet.  Aut  ipsa  verum 
dicit  aut  non.  Ouare  si  verum  dicit,  concedit  vel  invita  esse  aliquid 
veri.  Sin  autem  non  vcrum  dicit,  vera  ea  relinquit,  quae  volebat  tol- 
lere  de  medio  »  (3). 

Quocirca  contra  universum  Scepticorum  agmen  converti  potest 
argumentatio  illa.  qua  Philosophus  deducendo  ad  absurdum,  coargue- 
bat  negantes  principium  contradiclionis,  quod  est  fundamentum  omnis 
scientiae  et  certitudinis.  En  Aristotelis  argumentatio:  Oui  negat  prin- 

(1)  De  Trin.  lib.  X,  cap.  I. 

(2)  De  Div.  Inst.  lib.  III,  cap.  VI. 
(B)  Strom.  lib.  VIII,  cap.  V. 

clpium  contradictionis,  vel  fatetur  se  loquendo  aliquid  dicere  vel  secus. 
Si  declarat  se  niliil  ioquendo  dicere,  non  potest  esse  oratio  cum  ipso, 
quia  similis  est  bruto  vel  plantae,  et  aliunde  nihii  dicendo  non  poterit 
negare  principium  contradictionis.  Si  autem  fatetur  se  aliquid  dicere 
loquendo:  ergo  hoc  erit  verum,  et  contradictorium,  nempe  quod  nihil 
dicat,  erit  falsum,  ideoque  duo  contradictoria  non  sunt  vera;  vel  paulo 
secus.  Qui  afTirniat  duo  contradictoria  esse  simul  vera,  non  dicit  ea 
non  esse  vera.  Ergo  vera  est  una  pars  contradictionis,  et  non  altera  (1). 
Demum  sic  Scepticos  coarguimus.  Vel  Sceptici  admittunt  testimo- 
nium  conscientiae,  vel  illud  detrectant.  Si  testimonium  conscientiae 
abnuunt,  tunc  et  ipsum  eorum  dubium  evanescet,  cum  nemo  se  du- 
bitare  cognoscat,  nisi  quia  id  conscientia  testatur.  Quod  si  testimonium 
conscientiae  ratum  verumque  habent,  tunc  non  de  omnibus  dubitan- 
dum  esse  concedunt,  et  sic  utrinque  seipsos  vulnerant.  Digna  sunt  quae 
huc  transferantur  S.  Augustini  aurea  verba  sic  aientis:  «  Omnis  qui 
se  dubitantem  intelligit,  verum  intelligit,  et  de  hac  re  quam  intelligit 
certus  est;  de  vero  igitur  certus  est.  Omnis  igitur  qui  utrum  sit  ve- 
ritas  dubitat,  in  seipso  habet  verum,  unde  non  dubitet;  nec  ullum 
verum  nisi  veritate  verum  est.  Non  itaque  oportet  eum  de  veritate 
dubitare,  qui  potuit  undecumque  dubitare  »  (2). 


SOLVUNTUR  DIFFIGULTATES. 

Oppon.  I.°  Cum  Heraclito  sic.  Res  sensibiles  quae  sunt  obie- 
ctum  intellectus  nostri  sunt  in  perpetuo  motu  et  mutatione.  Atqui  de 
rebus  quae  sunt  in  perpetuo  fluxu  et  mutatione  non  potest  haberi 
certa  scientia.  Ergo  intellectus  noster  nihil  certo  cognoscit. 

Confirmatur:  res  sensibiles  sunt  indeterminatae  ad  contraria  ut  ad 
calidum  et  frigidum,  etc.  lam  vero  quae  sunt  indeterminata  non  pos- 
sunt  certam  et  determinatam  cognitionem  causare.  Ergo  (3). 

Resp.  Dist.  mai.  Res  sensibiles  sunt  in  perpetuo  fluxu  et  muta- 
tione  secundum  essentiam,  Neg.  Secundum  modum  subsistendi  in  sin- 
gularibus  materialibus,  Suhdist.  Jta  ut  in  ipsa  mutatione  sit  aliquid 
immutabile,  Conc.  Ita  ut  sit  res  totaliter  mutabilis,  Neg.     ■ 

Ad  confirmationem  pariter,  Dist.  mai.  Res  sunt  indeterminatae 
ad  contrarias  formas,  ita  ut  illas  praehabeant  in  potentia,  Conc.  Ita 
ut  simul  actuentur  contrariis  formis,  Neg. 

Explico.  Obiectum  proprium  intellectus  humani,  uti  monuimus, 
est  essentia  rei  materialis  abstracta  a  principiis   materialibus,  et  eam 

(1)  Metaph.  lib.  IV,  text.  10. 

(2)  De  vera  Relig,   cap.  XXXVI. 

(3)  Metaph.  lib.  IV,  text.  22. 

determinantibus  ad  esse  huius  vel  illius  singularis.  Porio  haec  essen- 
tia  intelligibilis  non  est  mutationi  obnoxia,  sed  imrnutabilitatem  et  ne- 
cessitatem  habet,  prout  apprehenditur  et  subsistit  in  intellectu,  ideoque 
penitus  corruit  fundamentum,  cui  innititur  error  Heracliti,  ceterorum 
vel  Sensistarum  vel  Materialistarum.  Nihilominus  intellectus  de  ipsis 
rebus  materialibus  et  mutabilibus  potest  certo  iudicare,  cum  in  ipsa 
mutatione,  uti  notat  Aristoteles,  aliquid  fixum  certumque  inveniatur, 
quod  certo  et  determinate  potest  enuntiari  de  re  quae  mutatur.  Sic, 
ut  exemplis  Philosophi  utamur,  in  mutationibus  haec  sunt  immutabi- 
liter  vera:  l)  res  dum  mutatur  nec  est  id  ex  quo  mutatur,  nec  est 
id  ad  quod  mutatur,  ideoque  datur  aliqua  ratio  determinate  vera,  quae 
potest  proferri.  2)  Cum  aliquid  mutatur,  datur  aliquod  subiecturn  mu- 
tationis,  datur  causa  efficiens  mutationis,  insuper  subiectum  quod  mu- 
tatur  partim  est  in  termino  a  quo,  partim  est  in  termino  ad  quem; 
quae  omnia  enuntiabilia  sunt  de  eo  quod  mutatur:  quare  licet  res  sint 
in  perpetuo  fluxu,  nihilominus  proferri  possunt  de  ipsis  plures  propo- 
sitiones  determinate  verae  (l). 

Ad  secundam  difficultatem  responsio  patet;  nam  res  sunt  in  po- 
tentia  ad  determinata»  oppositasque  formas  successive  recipiendas,  non 
autem  ad  eas  simul  habendas  ita  ut  aliquid  possit  esse  simul  actu  ca- 
lidum  et  frigidum.  magnum  et  parvum,  album  et  nigrum. 

Oppon.  2.°  Sententiae  et  opiniones  tum  populorum,  tum  ipsorum 
philosophorum  sunt  inter  se  admodum  dispares  et  pugnantes.  lam  vero 
huiusmodi  opinionum  pugna  ostendit  certam  veritatem  a  nobis  com- 
parari  non  posse.  Ergo  ab  omnibus  cohibendus  assensus. 

Resp'.  Dist.  mai.  Opiniones  populorum  et  sapientium  sunt  diversae 
de  rebus  non  per  se  evidentibus,  Conc.  De  rebus  evidentibus,  Xeg. 
Contradist.  min.  Si  pugna  opinionum  esset  circa  omnes  veritates,  Conc. 
Si  circa  veritates  minus  notas,  Neg.  et  Neg,  cons. 

OppoR.  3.°  Intellectus  humanus  est  mutabilis.  Atqui  facultas  mu- 
tabilis  non  potest  per  formam  intentionalem  determinari  ad  unum.  Ergo 
intellectus  noster  non  potest  certitudinem  possidere. 

Resp.  Disl.  mai.  Intellectus  est  mutabilis  ab  ignorantia  ad  scien- 
tiam  et  e  converso,  Conc.  Ab  opposito  in  oppositum,  nempe  a  recti- 
tudine  in  deceptionem,  Subdist.  Circa  principia  per  se  nota,  Neg.  Circa 
veritates  non  per  se  evidentes,  Conc.  et  Neg.  cons. 

Explico.  Dillicultas  haec  quae  ab  Henrico  Gandavensi  inducta  fue- 
rat  ad  demonstrandam  necessitatem  supernae  illustrationis  seu  sj)eciei 
illabentis  pro  nostro  intellectu,  ut  posset  verum  discernere  a  verosi- 
mili,  et  certitudinem  sibi  comparare,  si  quid  evincit,  illud  probat,  ni- 

1)  Arist.  loc.  cit.  Gf.  ScotIm,  1  Senl.  Dist.  8,  q.  4.  n.Jo,  ubi  refellit  opinio- 
nem  Henrici  Gandavensis,  qui  docet  nos  uibil  certo  cognoscere  posse  sine  exem- 
plari  iocrealo  seu  specie  illabente  iu  auimum. 

mirum  intellectui  nostro  cle  omnibus  necessario  ambigendum,  uti  acute 
disputat  Scotus  contra  memoratum  auctorem.  Sed  ratio  adducta  in 
ambiguis  versatur,  quemadmodum  explicat  ipse  Doctor  Subtilis,  in- 
quiens:  «  In  anima  potest  intelligi  dupiex  mutabibtas,  una  ab  airirma- 
tione  in  negationem  et  e  converso,  puta  ab  ignoranlia  ad  scientiam, 
vel  a  non  inteilectione  ad  inteileclionem.  Alia  quasi  a  contrario  in 
contrarium,  puta  a  rectitudine  in  deceptionem,  et  e  converso.  Anima 
autem  quoad  quaecumque  obiecta  est  mutabilis  prima  mutabilitate,  et 
per  niliil  formaliter  in  ea  exsistens  tollitur  ab  ipsa  talis  mutabilitas: 
sed  non  est  mutabilis  secunda  mutabilitate,  nisi  circa  illa  complexa, 
quae  non  habent  evidentiam  ex  terminis.  Circa  illa  vero  quae  sunt  ex 
terminis  evidentia  mutari  non  potest  secunda  mutabilitate,  quia  ipsi 
termini  apprehensi  sunt  causa  necessaria  conformitatis  compositionis  ad 
ipsos  terminos  ))  (1). 

Oppon.  4.°  Scepticismiis  nullo  pacto  refutari  potest  sine  petitione 
principii.  Atqui  disciplina  quae  nequit  refelli  reiicienda  non  est.  Ergo 
scepticismus  est  admittendus. 

Resp.  Dist.  mai.  Scepticismus  non  potest  rel^lli  indirecte  et  elen- 
chice  seu  deducendo  ad  absurdum,  Neg.  Directe,  et  per  demonstratio- 
nem  ostensivam,  SiMist.  Ouia  omnem  demonstrationem  subvertit  per 
generalem  dubitationem,  Conc.  Quia  rationes  et  argiimenta  pro  ipso 
militant,  Neg.  et  Neg.  cons. 

Explico.  Ex  hoc  quod  directe  arguere  non  possumus  contra  Sce- 
pticos,  quia  ipsi  omnia  negant,  ideoque  ipsa  principia  per  se  nota  ex 
quibus  demonstratio  et  scientia  ducitur,  rite  meritoque  concluditur 
scepticismum  esse  absurdum,  quippe  qui  hominem  ipso  rationis  discursu 
spoliat.  Quod  si  quis  Scepticum  laudaret  eo  quod  refelli  non  possit, 
cum  se  constituerit  extra  conditionem  ad  usum  rationis  necessariam, 
is  profecto  non  secus  ageret  ac  qui  amentem  laudaret,  qui  propter 
eius  intirmitatem  refelli  non  potest. 

Oppon.  S.""  Veritas  proprie  et  formaliter  est  in  cognitione  com- 
plexa  intellectus.  lam  vero  si  veritas  est  in  intellectu,  nihil  possumus 
certo  scire  de  rebus  eitra  intellectum  positis.  Ergo  iure  dubitandum 
est  de  absoluta  veritate  rerum. 

Resp.  Dist.  mai,  Veritas,  idest  commensuratio  rei  et  intellectus 
est  formaliter  in  intellectu,  et  causatur  ab  ipso  intellectu,  Neg.  Est 
foi"maliter  in  intellectu,  et  causatui"  a  rebus,  Conc.  Contradist.  min. 
Si  causaretur  veritas  ab  intellectu,  non  possemus  quidquam  certo  iudi- 
care  de  rebus,  Conc.  Si  causatur  a  rebus,  Neg.  et  Neg.  cons. 

Expllco.  Cavillatio  haec  est  fundamentum  omnium  modorum  epo- 
ches,  quos  iuxta  Sextum  Empiricum  Pyrrhonii  commenti  sunt.  Fallacia 
autem  in  eo  est,  quod  adversarii  male  permiscent  forraalem  veritatem, 

(1)  ScoTLs,  l  Sent.  Disl.  8.   q.  4,  n.  14. 

quae  sita  est  in  adaequatione  seu  comniensuratione  rei  et  intellectus, 
ideo(|ue  necessario  esse  debet  in  intellectu,  cuni  veritate  fundamentali, 
quae  habet  rationem  causae  et  mensurae  relate  ad  inteilectum,  et  quae 
invenitur  in  ipsis  rebus,  quae  ad  inteliectum  nostrum  referuntur  ut 
mensura  ad  mensuratum :  propterea  intellectus  noster  tunc  dicitur  co- 
gnoscere  veritatem,  quando  cognoscit  rem  esse  sicuti  est,  vel  non  esse 
sicuti  revera  non  est.  Ouocirca  licet  cognitio  vera  sit  actus  intellectus ; 
nihilominus  cum  causetur  a  rebus,  sequitui'  naturam  rerum,  non  aesti- 
mationem  intellectus.  Rem  hanc  sic  dilucide  complexus  est  Aquinas 
noster:  cc  Quod  est  in  aliquo  non  sequitur  illud  in  quo  est,  nisi  quando 
causatur  ex  principiis  eius:  unde  lux,  quae  causatur  in  aere  ab  exstrin- 
seco,  scilicet  ex  sole^  sequitur  motum  solis,  potius  quam  aerem.  Si- 
militer  etiam  veritas,  quae  in  anima  causatur  a  rebus,  non  sequitur 
aestimationem  animae,  sed  exsistentiam  rerum :  ex  eo  enim  quod  res 
est  vel  non  est,  oratio  vera  vel  falsa  dicitur,  et  intellectus  similiter »  (1). 


ARTICULUS  V. 

DE   INSTRUMENTIS   SEU    MEDIIS    ASSEQUENDAE    VERITATIS. 

RATIO  ET  STATUS  QUAESTiONIS.  Pyrrhonii  seu  Sceptici,  quem- 
admodum  testatur  Sextus  Empiricus,  ut  aliquo  modo  suaderent,  ab 
omnibus  retinendum  esse  assensum,  plurimis  cavillationibus  demonsti-are 
aggressi  sunt,  potentias  nosti^as  cognoscitivas  ineptas  esse  ad  aliquod 
verum  determinate  et  certo  percipiendum,  et  consequenter  nullum  no- 
bis  suppetere  medium  seu  iudicium  certum  veritatis.  Cum  vero  nostrae 
cognoscendi  virtutes  ad  duo  polissimum  genera  reducantur,  nimirum 
ad  sensum  et  intellectum,  cumque  cognitio  nostra  a  sensu  exordium 
ducat,  et  in  intellectu  perliciatur;  contra  utramque  lacultatem  plura 
congessere  sophlsmata,  et  primum  veracitatem  sensuum,  deinde  intel- 
lectus  inticiati  sunt.  Haec  Scepticorum  contra  naturam  criminatio  \ana 
est  et  secum  perspicue  pugnans;  natura  quippe  inimica  tenieritati  cum 
sit  ad  unum  per  se  determinata,  si  quando  media  ad  aliquem  linem 
ordinat,  a  fine  non  delicit,  nisi^^^r  accidens  et  i n  patfcionbtis:  idcivco 
cognoscitivae  potentiae  ad  res  percipiendas  ordinatae  (piando  versan- 
tur  circa  proprium  obiectum,  cuius  cognitio  est  earum  linis  naturalis, 
ipsum  certo  assequuntur,  quin  (piidquam  valeant  ad  contrariuin  sua- 
dendum  foeda  Scepticorum  sophismata. 

Cum  ergo  Scepticoium  moliinlna  nullius  roboris  sint,  et  secum  pu- 
gnantia,  (juando  noslrarum  cognoscendi  facultatum  veracitatem  vexant, 
nostrum  non  erit  eos  directe  refellere:    hoc  enim  neque  necessarium 

(1)   QQ,  DD.  De  ver.  q.    1.  a.  '2  ad  3. 

est,  neque  obtineri  potest,  quin  et  nos  subaudianius  utiatum  id  circa 
quod  certamen  est,  nempe  rationis  veracitatem.  Ouociica  in  hac  quae- 
stione  adversarios  iterum  coarguemus  indirecte,  nempe  deducemus  ad 
absurdum,  et  cavillationes  dissolvemus;  non  eo  consilio  ut  ipsi  resi- 
piscant,  sed  ne  animi  iuvenum  molles  eorum  faliaciis  capiantur,  et  cum 
eas  dissolvere  nequeant,  a  veritate  desciscant. 

Partitio  facultatum  cognoscendi.  Cum  veritas  formaliter  et  proprie 
non  sitnisi  in  intellectu  componente  et  dividente,  dici  liaud  impeiite  po- 
test  facultatem,  qua  verum  apprebendimus  non  esse  nisi  unam,  nempe 
inteliectum;  nihilominus  quoniam  intellectus  propter  unionem  animae 
cum  corpore  accipit  cognitionem  a  rebus  sensibilibus,  quae  prius  a  sen- 
sibus  percipiuntur;  hinc  facultatum  apprehensivarum  bipartita  divisio, 
nempe  in  sensiles  et  intellectivas,  quae  omnes  necessariae  sunt,  ut  vera 
liabeatur  de  rebus  cognitio.  Quare  intellectus  dicitur  verus  vel  falsus, 
quatenus  verum  vel  falsum  cognoscit  componendo  vel  dividendo;  sen- 
sus  ex  adverso  dicitur  verus  vel  falsus,  vel  quatenus  ita  sensibile  ap- 
prehendit,  ut  faciat  in  intellectu  veram  vel  falsam  existimationem,  vel 
quatenus  imitatur  quodammodo  iudicium  intellectus  et  recte  vel  per- 
verse  iudicat  de  sensibilibus  (1). 

Ouod  si  spectemus  diversa  genera  veritatum,  alia  efflorescit  fa- 
cultatum  cognoscendi  partitio;  veritates  quippe  de  quibus  iudicamus, 
aliae  sunt  necessariae,  aliae  sunt  contingentes;  primae  versantur  ciica 
rerum  quidditates  earumque  proprietates  et  relationes ;  secundae  circa 
reruni  exsistentiam,  et  facta  per  experientiam  cognita.    Veritates  ne- 
cessariae  a  recenlibus  dicuntur  analyticae  seu  a  priori,  quia  per  ana- 
iysim  subiecti  percipitur  attributum,  quod  de  ipso  praedicatur;   veri- 
tates  autem  contingentes  dictae  sunt  empiricae,  a  posteriori,  vel  syn- 
theticae,  quia   facta  circa   quae  versantur  pendent  ab  experimentali 
cognitione    vel  suipsius  vel  rerum   externarum,  et  proprietates  quae 
subiectis  tribuuntur  non  cognoscuntur  per  ideam  subiecti,  sed  ipsis  me- 
diante  experientia  copulantur.  Yeritates  necessariae  ab  antiquis  nuncu- 
patae  fuerunt  per  se  notae  et  bifariam   divisae,  nempe  in  notas  per 
se  et  quoad  nos,  et  in  notas  per  se,  sed  non  qiioad  nos.   Hoc  inter 
utrasque  differt,  quod  in  primis  termini  sint  in  notitia  omnium,  ut  sunt 
axiomata  seu  veritates  primitivae;  in  secundis  vero   termini  non  sint 
in  notitia  omnium,  uti  contingit  in  veritatibus,  quae  a  principiis  ne- 
cessariis  rite  concluduntur  (2).  Yeritates  contingentes  et  ipsae  dividun- 
tur  in  primitivas,  in  eas  videlicet  quae  immediata  experientia  acqui- 
runtur  et  nullo  medio  demonstrantur,  ut  exsistentia  mundi  visibilis,  et 
in  deductas,  quae  ex   veritatibus  ex  immediata  experientia  cognitis 

(1)  Cf.  S.  Thom.  QQ.  DD.  De  ver.   q.  1,  a.  11. 

(2)  1.  p.  q.  2,  a.  1.  c.  et  De  ver.  q.  10,  a.  12. 

colliguntur,  uti  corpora  siint  gravia,  icjnis  comburit,  aqua  refrigerat, 
et  similia. 

Ouae  cum  ila  sint,  spectatis  his  veritatum  generibus,  nostrae  co- 
gnoscendi  facultates  revocari  possunt  potissimum  ad  quatuor,  nempe 
ad  intelligentiam,  quae  primitivas  veritates  necessarias  et  per  se  notas 
cognoscit,  ideoque  a  Phiiosoplio  dicitur  habitus  principiorum;  ad  ratio- 
nem,  quae  ex  principiis  conclusiones  colligit,  et  dicitur  habitus  con- 
clusionum;  ad  conscientiara,  quae  actus  nostros  per  internam  experien- 
tiam  percipit;  postremo  ad  sensum,  qui  facta  externa  apprehendit.  De 
veracitate  ergo  quatuor  harum  facultatum  aliquid  attingemus  duplici 
propositione. 


PROPOSITIO  I. 

Testimonium  conscientiae  est  prorsus  ratum  et  indubium,  idemq[ue 
iudicium  ferendum  est  de  sensibus  propria  sensibilia  apprehen- 
dentibus,  dummodo  non  sit  vitium  in  organo  aut  impedimentum 
in  medio. 

Declar.  I.''  pars.  Licet  veracitas  conscientiae  nec  probari  indigeat, 
quia  per  se  notissima  est,  nec  probari  possit,  quia  cuilibet  demonstra- 
tioni  praesupponitur,  cum  demonstratio  subaudiat  exsistentiam  demon- 
strantis  eiusque  actuum,  quae  omnia  a  conscientia  releruntur;  nihilo- 
minus  explicari  quodammodo  potest,  et  eius  testimonium  detrectans 
sic  coargui.  Testimonium  conscientiae  verum  est  et  indubium  si  ipsa 
dubitatio,  quae  fingi  posset  de  huiusmodi  testimcmio  ipsum  confirmat. 
Atqui  ita  res  est.  Ergo  veracitas  conscientiae  in  dubium  revocari  nullo 
pacto  potest  ab  homine,  qui  sit  rationis  compos.  Minor  sic  explanari 
potest.  Qui  dicit  se  dubitare,  affirmat  hoc  ipso  se  esse  et  se  vexari 
dubitatione.  Atqui  nemo  potest  atlirmare,  se  esse  in  statu  dubii,  quin 
testimonium  conscientiae  ratum  esse  consentiat.  Ergo  ipsa  efficta  du- 
bitatio  de  veracitate  conscientiae  patefacit  eius  testimonium  esse  ine- 
luctabile  et  indubium.  Huc  facit  tritum  illud  S.  Augustini  testimonium 
quo  Academicos  sic  arguit:  «  Et  sumus  et  nos  esse  novimus,  et  id  esse 
ac  nos  diligimus.  In  his  enim  tribus  nulla  nos  falsitas  verisimilis  tur- 
bat...  Nulla  in  his  verbis  Academicorum  formido  dicentium:  quid  si 
falleris?  Si  enim  fallor,  sum.  Nam  qui  non  est,  utique  nec  falli  potest, 
ac  per  hoc  sum,  si  fallor.  Ouia  ergo  sum,  si  fallor;  quomodo  me  esse 
fallor,  quando  certum  est  me  esse,  si  fallor?  »  (1). 

Ouod  si  quis  ad  conscientiae  testimonium  labefactandum  ad  illud 
commentum  recurret,  quod  vita    nostra  sit   perpetuum    somnium,  uti 


(1)  De  Civit.  Dei,  lib.  \1,  cap.  XXVI. 

nostra  aetate  factitatiim  videmus  a  Fichtio;  respondebimus  primo  com- 
mentum  hoc  posse  ore  aflirmari,  sed  a  nemine  sano  in  mente  haberi; 
nam,  uti  Aristoteles  animadvertit  contra  veteres  philosophos  eamdera 
insaniam  proferentes,  si  qui  in  Libia  degens  somniavit  se  esse  Athe- 
nis,  experrectus  contemnit  somnium,  et  operatur  ut  in  Libia  commo- 
rans,  non  ut  Athenis,  nec  ad  Areopagum  se  confert  ut  negotia  expe- 
diat  (t).  Deinde  etiamsi  dormire  et  somniare  crederet,  hoc  ipso  se  esse 
et  vivere  proflteretur.  Quod  sic  perbelle  ab  Augustino  declaratur : 
(( Intima  scientia  est  qua  nos  vivere  scimus,  ubi  ne  illud  quidem  Aca- 
demicus  dicere  potest:  fortasse  dormis  et  nescis  et  in  somnis  vides. 
Sed  qui  certus  est  de  vitae  suae  scientia,  non  in  ea  dicit,  scio  me  vi- 
gilare,  sed  scio  vivere:  sive  ergo  dormiat  sive  vigilet,  vivit.  Nec  in 
ea  scientia  per  somnia  falli  potest,  quia  et  dormire  et  in  somnis  vi- 
dere  viventis  est  »  (2). 

Corollarium  I.  Falsus  est  omnino  Cartesius,  quando  decernit  prin- 
cipium  philosophandi  et  unde  formaliter  dimanat  certitudo  omnium 
nostrorum  iudiciorum  esse  formulam  illam,  qua  certum  conscientiae 
testimonium  declaramus,  nimirum:  ((Cogito;  ergo  sum  ».  Formula 
quippe  illa  licet  verum  exprimat,  nihilominus  ex  ea  ne  digitum  qui- 
dem  progredi  possumus  ad  ullam  veritatem  evincendam,  quae  diversa 
sit  ab  exsistentia  animi  suarumque  operationum;  aliud  quippe  est  in- 
telligere,  aliud  intelligere  veritatem;  primum  refertur  a  conscientia, 
aliud  dignoscitur  intelligentia  vel  ratione  per  compositionem  seu  divi- 
sionem  intellectus,  in  qua  sola  est  propria  et  formalis  ratio  veritatis, 
idest  adaequatio  et  commensuratio  rei  et  intellectus;  hinc  sive  recte 
sive  perverse  iudicamus,  semper  verum  erit  testimonium  conscientiae, 
quae  refert  nos  intelligere  et  iudicare.  Ouocirca  nisi  esset  per  se  evi- 
dens  et  positum  extra  omnen  dubitationem  principium  contradictionis, 
admisso  quocumque  evidentissimo  conscientiae  testimonio,  illud  nun- 
quam  a  nobis  certo  cognosceretur.  Idem  affirmandum  est  de  omnibus 
veritatibus  necessariis  tum  primitivis  tum  deductis.  Exinde  etiam  cui- 
que  intelligenti  patebit  omnem  labem  et  falsitatem  cartesianae  philo- 
sophiae  ex  illo  polluto  fonte  dimanare,  ex  quo  etiam  veteres  Sceptici 
suos  errores  liauserunt;  decernentes  intellectum  nostrum  non  cogno- 
scere  directe  res,  sed  ideas  perceptionesque  rerum,  seu,  atiis  verbis, 
verum  esse  omne  id  quod  apparet  (3). 

Corollarium  II.  Liquet  etiam  in  eodem  ferme  errato  versari  Gal- 
luppium  asserentem,  generale  veritatis  criterium  esse  testimonium  con- 
scientiae.  Tametsi  enim  laudatus  philosophus  operam  non  poeniten- 
dam  posuerit  in  refellendis  figmentis  Transcendentalium  Germanorum, 

(1)  Metaph.  lib.  IV,  text.  24. 

(2)  De  Trin.  lib.  XV,  cap.  XIL 
(:S)  S.  Thom.  1  p.  q.  85,  a.  2. 

De  Maria,   Vol.  I.  14 

qui  ipsum  conscientiae  testimonium  in  dubium  vocabant,  et  non  so- 
lura  res  a  nobis  cognitas,  secl  etiam  ipsum  animum  cognoscentem  ad 
mera  ptiaenomena  reducebant;  tamen  falsus  fuit,  cum  docuerit  omnes 
veritates  a  testimonio  conscientiae  lucem  ceititudinemque  mutuari.  Ex 
hoc  quippe  falso  lubricoque  dogmate  non  solum  profectus  est  scepticis- 
mus  vulgaris  veterum  Pyrrhoniorum ;  verum  etiam  scepticismus  tran- 
scendentalis,  quem  et  Condillachius  et  Humius  et  magis  explicate  pro- 
fessi  sunt  Kantius  ceterique  Germani. 

Declar.  2^  pars.  Nempe  sensus  nostros  esse  veraces.  Aristoteies, 
quem  omnes  Ecclesiae  Doctores  et  politiores  philosophi  sequuti  sunt, 
docuit  veracitatem  sensuum  esse  veritatem  facti  perspicuam  et  per 
se  notam,  minimeque  demonstrationis  indigam  (1).  Sensus  quippe  cum 
ad  sentiendum  non  moveantur  nisi  a  rebus  externis,  (juas  per  suas 
perceptiones  immediate  et  necessario  referunt,  consequenter  sensatio- 
nes  necessario  sunt  ohiectivae,  ut  aiunt;  quare  nos  certi  sumus  de 
rerum  exsistentia,  eo  ipso  quod  illas  sentimus,  cum  facuitas  perceptiva 
necessario  ordinem  dicat  ad  obiectum,  a  quo  movetur  et  determinatur 
ad  actum  suum.  Primitiva  haec  veritas  facti  pertinens  ad  experien- 
tiam  externam  semper  immota  apud  omnes  homines  exstitit,  quin  eam 
multiplices  philosophorum  cavillationes  submovere  potuerint.  Homines 
quippe  non  solum  cum  risu  exciperent  philosophos  illos,  qui  dicerent 
nobis  dubitandum  esse  de  exsistentia  corporum,  quae  et  oculis  vide- 
mus  et  tractamus  manibus  et  quibus  ad  omnes  vitae  necessitates  uti- 
mur;  sed  sc  ludos  fieri  crederent  tum  a  Cartesio,  qui  sxsistentiam 
mundi  ex  veracitate  Dei  demonstrare  contendit,  tum  a  Malebranchio, 
qui  ad  divinam  revelationem  se  confert,  tum  demum  a  Cousino,  (jui 
principio  causalitalis  ad  idem  demonstrandum  utitur. 

Nos  itaque  non  veracilatem  sensuum  demonstrare  ingredimur,  cum 
hoc  sit  per  se  nolum  et  indemonstrabile;  sed  potius  declarabimus  quo 
pacto  intellectui,  qui  ab  ipsis  veritatem  accipit,  nuntii  sint  veritatis,  ita 
ut  nali  sint  facere  veram  exislimationem  in  intellectu.  Sensus  ergo 
factus  in  actu  per  suum  obiectum,  quod  est  sensibilc  detorminans 
eum  ad  sentiendum,  potest  dupliciter  comparari  ad  intellectum,  vel  ut 
res  quaedam,  quae  ab  intellectu  cognoscitur,  vel  ut  est  indicativus  et 
cognoscitivus  alterius  rei.  Si  primum,  sensus  nunquam  est  falsus  neque 
falsam  existimationem  potest  facere  in  intellectu,  cum  non  relerat  nisi 
seipsum,  quatenus  sentit  aliquid;  sin  vero  secundum,  nempe  quatenus 
est  repiaesentativus  alterius  rei,  licet  non  repugnet  sensum  posse  fa- 
cere  falsam  existimationem  in  intellectu,  cum  possit  rem  re|)raesentare 
intellectui  aliter  ac  est;  tamen  hanc  falsam  existimationem  non  neces- 
sario  causat,  cuin  intellectus  qui  dc  rebus  iudicat,  |)ossit  iudicare  de 
iis  (juae  a  sensibus  olTeruntur. 

(1)  Melaph.  lib,  I,  cap.  I,  initio. 

Quocl  si  sensus  spectetur  non  per  ordinem  ad  intellectum,  sed  per 
ordinem  ad  rem  sensatam  ei  apprehensam,  et  quaeratur  an  sensus 
semper  rem  perspiciat  et  appreiiendat  sicuti  est,  ideoque  eius  iudicium 
sit  semper  verum;  puta  si  apprehendit  aliquid  ut  album  vel  calidum, 
an  certum  sit  illud  esse  reapse  aibum  vel  cahdum:  quaestioni  respon- 
dendum  est,  iudicium  cuiusiibet  sensus  si  versatur  circa  sensibile  pro- 
priim  esse  semper  verum,  dummodo  non  adsit  aliquod  impedimentum 
vel  in  organo  vel  in  medio.  Quod  ita  patet.  ludicium  sensus  de  pro- 
prio  sensibili  est  naturale,  quin  aliqua  collatio  intercedat.  Atqui  ope- 
ratio  quae  a  natura  proficiscitur  non  potest  a  fine  deficere  nisi  per  ac- 
cidens,  idest  ob  aliquod  impedimentum,  quod  in  nostro  casu  potest 
esse  tum  in  organo  tum  in  medio.  Ergo  sensus  circa  proprium  sen- 
sibile  per  se  verax  est  et  falli  nequit.  Et  re  vera  quilibet  sensus  primo 
et  per  se  a  natura  ordinatus  est  ad  pi'oprium  sensibile  percipiendum; 
iam  vero  actio  quae  procedit  ex  forma  seu  potentia  naturaliter  agente, 
semper  suum  consequitur  effectum,  dummodo  non  praepediatur;  cum 
natura  sit  deterrainata  ad  unum.  Quocirca  perceptio  illa  ordinata  ad 
determinatum  sensibile  cognoscendum  non  potest  per  se  loquendo  il- 
lud  non  cognoscere  sicuti  revera  est;  secus  dicendum  foret  cum  Fa- 
talistis  naturam  non  agere  propter  finem,  sed  eam  temere  et  casu  ope- 
rationes  exserere  (1). 

Schoiion.  Quandoquidem  meminimus  senslbilis  proprii,  operae 
pretium  est  huc  transferre  verba  S.  Thomae  sic  expiicantis  triplex 
sensibile:  cc  Similitudo  alicuius  rei  est  in  sensu  tripliciter.  Uno  modo, 
primo  et  per  se;  sicut  in  visu  est  similitudo  colorum  et  aliorum  pro- 
priorum  sensibilium.  Alio  modo,  per  se,  sed  non  primo;  sicut  in  visu 
est  similitudo  figurae  et  aliorum  communium  sensibilium.  Tertio  modo, 
nec  primo  nec  per  se;  sicut  in  visu  est  similitudo  hominis,  non  in 
quantum  est  homo,  sed  in  quantum  huic  colorato  accidit  esse  homi- 
nem  »  (2). 


PROPOSITIO  II. 

Iiitellectus  humanus  in  ferendis  iudiciis  circa  veritates  com- 
munes  et  omnibus  per  se  notas  nunquam  decipi  potest;  circa  veri- 
tates  vero  deductas  non  errat,  nisi  per  accidens. 

Declarat.  1.^  pars.  Licet  proposiiio  haec  possit  retineri  abunde 
declarata  ex  iis  quae  diximus  de  exsistentia  ceriitudinis  contra  Sce- 
pticos;  iamen  non  erit  supervacaneum  aliquid  liic  adiicere  ad  mehorem 

(1)  1  p.  q.   17,  a.  2. 

(2)  QQ.  DD.  De  ver.  q.  1,  a.  11.  Cf.  Scotum,  1  Sent.   Dist.  3,  q.  4,  n.  11. 

rei  intelligentiam.  Principio  quidem  circa  veritates  primitivas  et  ne- 
cessarias  intellectus  determinatur  a  forma  sua  naturali  ad  eas  appro- 
bandas,  nempe  ab  essentia  rei  evidenter  cognita.  Sed  quando  aliqua 
potentia  determinatur  ad  actum  a  sua  forma  naturali,  non  potest  impe- 
diri  ab  eflectus  consecutione,  nisi  impedimentum  aliunde  accedat,  quod 
in  casu  locum  liabere  nequit.  Ergo  intellectus  circa  has  veritates  ne- 
quit  falli.  Quod  si  veritates  sunt  deductae,  a  ratione  possunt  cognosci 
infallibiliter,  quin  error  aut  deceptio  timeatur.  Nam  veritates  deductae, 
virtualiter  continentur  in  principiis  per  se  notis,  ex  qiiibus  per  rectum 
syllogismum  necessario  derivantur.  Ergo  posita  certitudine  principio- 
rum  et  evidentia  formae  syllogisticae,  necessario  intellectus  determi- 
natur  ad  conclusiones  approbandas  ob  idem  motivum,  quo  assentitus 
fuerat  principiis  per  se  notis,  nisi  velit  iudicare  idem  simul  esse  et 
non  esse.  Hoc  melius  patebit  ex  definitione  syllogismi  perfecti  tradita 
ab  Aristotele ;  nimirum:  Si]Uo(jismus  perfeciits  est,  qui  nuUius  indi- 
get  praeter  iUa  quae  sunipta  sunt,  iit  appareat  necessarius  (1).  Si 
ergo  principia  sunt  per  se  nota,  et  consequentia  est  evidenter  per  se 
necessaria,  j)erspicuum  est  conclusionem  non  posse  esse  falsani;  ideo- 
que  ratio  non  poterit  errare  in  deducendis  conclusionibus,  cum  causae 
determinantes  ad  assensum  sint  certitudo  principiorum  et  evidentia 
illationis. 

Sin  autem,  positis  principiis  per  se  notis,  iliatio  per  syllogismum 
non  fuerit  evidens,  ut  contingit  in  syllogismo  imperfecto,  tunc  ratio 
potest  errare  per  accidens,  quia  non  servat  leges  syllogismi;  sed  li- 
berari  potest  ab  errore,  resolvendo  conclusionem  in  principia:  «  Cer- 
titudo  scientiae,  inquit  Aquinas,  tota  oritur  ex  certitudine  principiorum. 
Tunc  enim  conclusiones  per  certitudinem  sciuntur,  quando  resolvun- 
tur  in  principia  »  (2). 

Confir.  Adversarii  in  impugnanda  veracitate  intelligentiae  et  ra- 
tionis  utuntur  demonstratione  et  ratiocinio  Atqui  quaelibet  demon- 
stratio  subaudit  veracitatem  tum  intelligentiae  tum  rationis.  Ergo  ipsis 
fatentibus  adversariis  dubitari  non  potest  de  veracitate  intellectus  et 
rationis.  Si  qui  autem  opponeret  lioc  argumentum  retorqueri  posse ; 
responsio  in  prompiu  est,  nimirum  nos  non  rem  demonstrandam  su- 
scepisse,  sed  solum  dcclarandam. 

Scholion.  Principia  j^rima  et  per  se  notissima,  quae  merito  dicun- 
tur  semina  scientiarum,  eo  quod  praerequiruntur  ut  scientia  generari 
possit  in  nostro  intellectu  tamquam  primae  conceptiones  quae  statim 
lumine  intellectus  agentis  cognoscuntur  per  species  a  sensibilibus 
abstractas,  impugnata  acriter  fuerunt  a  Lockio  eiusque  discipulis  (3). 

(1)  Prior.  Analyt.  lib.  I.  cap.  1. 

(2)  De  ver.  q.  1,  a.  1.  Cf.  Scotlm,  1  Sent.  Dist.  3,  q.  4,  n.  G. 

(3)  Saogio,  lib.  IV,  cap.   VII. 

Ciim  enim  huiusmodi  principia  sint  veritates  in  quibus  praedicatum 
sit  de  ratione  subiecti,  ita  ut  inler  utrumque  necessaria  reiatio  conve- 
nientiae  vel  discrepantiae  semper  intercedat,  criminati  sunt  nihil  novi 
a  mente  humana  his  iudiciis  cognosci,  ideoque  inutilia  esse  et  indigna, 
quae  in  acquisitione  scientiarum  adhibeantur  ut  principia. 

Haec  Empiristarum  contra  axiomata  futilis  criminatio  exinde  pro- 
venit  quod  huiusmodi  philosophi  intellectum  cum  sensu,  et  intellectio- 
nem  cum  perceptione  sensili  quadanlenus  transformata  confundentes, 
naturam  diversoium  actuum  intellectus  humani  penitus  ignoraverint, 
et  quid  iudicium  a  simplici  intelligentia  differat  minime  assequuti  sint. 
Cum  vero  scientiam  omnem  in  simplici  multipliciura  factorum  obser- 
vatione  et  recensione  reponant,  mirum  non  est  eos  contempsisse  prin- 
cipia  illa  rationalia  et  necessaria,  quae  circa  ipsas  rerum  essentias  et 
necessarias  relationes  versantur,  quae  iudicia  cum  sint  actus  intellectui 
humano  proportionati,  composite  attingunt  res  etiam  simplices,  ita  ut 
sine  compositione  hac,  formalis  et  propria  ratio  veritatis  in  intellectu 
vigere  non  possit.  Huiuscemodi  compositiones  si  circa  iilas  notiones 
fiunt,  quae  sunt  communissimae  et  statim  ab  omnibus  intellectae,  ef- 
tlorescunt  iudicia  illa  primaria,  notissima  omnibus,  quae  proprie  per- 
tinent  ad  nobdissimam  illam  scientiam,  nerape  ad  raetaphysicam,  ex 
qua  omnes  aliae  scientiae  quodammodo  accipiunt,  quia,  ut  notat  Aqui- 
nas,  ((  ex  principiis  universalibus  omnia  principia  sequuntur,  sicut  ex 
quibusdara  rationibus  serainalibus.  Quando  ergo  ex  istis  universalibus 
cognitionibus  mens  educitur  ut  actu  cognoscat  particularia,  quae  prius 
in  potentia,  et  quasi  in  universali  cognoscebantur,  tunc  aliquis  dicitur 
scientiara  acquirere  )>  (1). 

Sic  ex  istis  principiis  coramunibus,  ideoque  a  metaphysica  oranes 
aliae  scientiae  sua  particularia  principia  hauriunt,  et  per  communia 
illa  principia  inter  sese  connectuntur  et  ad  unum  quoddam  veiuti 
corpus  ex  diversis  membris  eflbrmandura  copulantur  (2).  Quara  ad  rera 
principia  analytica  seu  identica  non  solum  in  raetaphysica,  sed  et  in 
geometria  et  in  aliis  scientiis,  quas  exaclas  appellant,  raagno  usui  sunt, 
nobilioresque  raatheraatici  axioraatibus  suas  deraonstrationes  passim 
superstruxere.  Irarao  ipsae  discipiinae  experiraentales  et  erapiricae,  si 
ad  verara  scientiae  dignitatera  pertingere  volunt,  ad  principia  analy- 
tica  se  transferre  debent,  secus  nihil  aliud  consequentur,  nisi  pluriura 
factorura  cognitionera,  quae  a  ratione  scientiae  imraane  quantura  distat, 
cum  scientia  sit  cognitio  rei  per  causas,  et  ad  causas  rite  indagandas 
duciraur  principio  oranibus  notissirao,  nirairum  quemlibet  effectura  sibi 
vindicare  causam  proportionatam. 

Ut  ergo  ad  Lockium  redeamus,  remque  a  capite  arcessentes  Sen- 

(1)  QO.  DD.  De  ver.  q.  11,  a.  1. 

^2)  Arist.  Poster.  Analyt.  lib.  1,  cap.  X. 

sislariim  fallaciam  aperiamus,  notandum  est  in  veritatibus  seu  iudiciis 
identicis  identitatem  esse  ex  parte  rei  cognitae,  non  ex  parte  conce- 
ptuum,  qui  diversi  sunt,  ideoque  componuntur  (1). 


SOLVUNTUR  DIFFICULTATES. 

Oppon.  L°  Saepe  ambigimus,  an  aliqua  affectio,  qua  moveturani- 
mus,  pertineat  ad  hanc  vel  ad  illam  facultatem.  Ergo  testimonium  con- 
scientiae  non  est  semper  certum. 

Resp.  Dist.  ant.  Saepe  dubitamus  de  natura  alicuius  affectionis, 
Conc.  De  exsistentia  eiusdem,  Neg.  et  Neg.  cons.  iMunus  conscientiae 
non  eo  spectat,  ut  naturas  operationum  animae  et  earum  causas  co- 
gnoscat,  ideoque  si  hoc  conscientia  ignorat,  non  inde  eius  testimonium 
evadit  mancum  et  fallax.  ^ufTicit  ut  ipsa  referat  factum  exsistentiae 
animi,  suarumque  affectionum;  intellectui  vero  et  rationi  relinquat  co- 
gnoscendas  naturas  cuiusque  rei,  nec  non  similitudines,  et  dissimili- 
tudines,  quae  inter  res  vigent. 

Oppon.  2.°  Conscientia  testatur  amentibus  et  somniantibus  se  vi- 
dere,  audire,  gustare  et  manibus  tractare  multa,  quae  haud  exsistunt. 
Ergo  conscientia  quandoque  fallitur. 

Resp.  Dist.  ant.  Conscientia  testatur  aliquam  affectionem.  quae 
non  est  in  anima,  Neg.  Aliquam  perceptionem  cui  non  respondet  obie- 
ctum  reale  extra  animam,  Cons.  et  Neg.  cons. 

Explico.  Cum  proprium  conscientiae  sit  referre  internas  animi 
affectiones  et  modificationes,  in  ipsis  amentibus  et  somniantibus  eius 
testimonium  verax  est,  si  quando  credunt  videre  quae  non  vident, 
cum  illa  aflectio  in  ipsis  revera  sit,  licet  non  producatur  a  sensibili 
praesente,  sed  ab  obiecto  absente  et  per  phantasiam  apprehenso.  De- 
ceptio  autem  oritur  ex  eo  quod  amentes  et  somniantes  in  eo  statu 
versantur,  in  quo  distinguere  nesciunt  inter  operationem  sensus  et 
phantasiae,  quod  ad  conscientiam  nullo  pacto  pertinet.  Ceterum  cum 
nos  non  disputemus  de  amentibus  neque  de  somniantibus,  difficultas 
quae  ab  amentibus  et  somniantibus  petitur  extra  quaestionem  vagatur 
et  plane  evanescit.  Uti  enim  scite  aiebat  Tullius  contra  veteres  Sce- 
pticos:  ((  Ouaerimus  gravitatis,  constantiae,  firmitatis  iudicium,  utimur 
exemplis  somniantium,  furiosoram,  ebriosorum  »  (2). 

Oppon.  3.^  Si  anima  per  conscientiam  cognosceret  immediate  se- 
ipsam,  cognitio  quam  habet  de  seipsa  esset  semper  vera.  Atqui  hoc 
est  fidsum,  cum  |)lures  philosophi  putaverint  eam  esse  ignem  vel  aerem 
vel  compositam  ex  corporibus  elementaribus.  Ergo. 

(1;  De  cornpositionc  iutcUcctus  cf    S.  Thom.  1  p.  q.   18,  a.    1*2. 
{1    Lucul.  seii  Acad.  lib.  11,  cap.  XVII. 

Resp.  Dist.  mai.  Cognitio  esset  sine  errore  de  eo  quod  immediate 
cognoscitur,  videlicet  de  eius  exsistentia,  Conc.  De  eius  quiddilate, 
Neg.  Contradist.  min.  et  Neg.  cons. 

Explico.  Anima  dupliciter,  ut  recte  evolvit  Angelicus,  potest  se- 
ipsam  cognoscere,  nimirum  vel  secundum  id  quod  est  ei  proprium,  et 
tunc  seipsam  cognoscit  secundum  quod  habet  esse  in  tali  individuo, 
et  secundum  hanc  cognitionem  cognoscitur,  an  animaest;  vel  secun- 
dum  id  quod  est  omnibus  animabus  commune,  et  tunc  cognoscitur 
natura  animae,  nempe  quid  est  anima  et  quae  sunt  per  se  accidentia 
eius.  In  primo  sensu  anima  cognoscit  seipsam  per  essentiam,  et  haec 
cognitio  est  certissima,  cum  nemo  dubitaverit  umquam  se  vivere  et 
animam  habere:  in  secundo  sensu  anima  cognoscit  seipsam,  quemad- 
modum  cognoscit  omnes  alias  res,  nempe  per  species  abstractas  a 
phantasmatibus  (1). 

Gppon.  4.^  Contra  veracitatem  sensuum.  Nos  per  sensus  attingimus 
sensiles  qualitates,  nimirum  colorem,  saporem,  odorem,  etc.  quas  Car- 
tesiani  vocant  proprietates  secundarias  corporum.  Atqui  quidquid  sen- 
titur,  in  sensibus  sit  oportet,  cum  sensatio  in  sentiente  perficiatur.  Ergo 
sensus  nihil  cognoscere  possunt  de  rebus  externis. 

Resp.  Dist.  mai.  Attingimus  sensiles  qualitates,  idest  species  sen- 
sitivas  a  rebus  in  sensibus  productas,  Neg.  Idest  reales  qualitates  quae 
in  sensibus  generaverunt  species  intentionales,  quae  ipsas  repraesentant 
et  sensum  ad  cognitionem  determinant,  Conc.  Dist.  min.  Ouidquid 
sentitur,  in  sentiente  est  per  speciem,  qua  sensus  sentit,  Conc.  Per 
seipsum  ut  id  quod  sentitur,  Neg.  et  Neg.  cons. 

Explico.  Cavillatio  haec  quae  tantopere  commovit  novatae  pliilo- 
sophiae  adstipulatores,  exorta  est  ex  perversa  doctrina,  quam  de  na- 
tura  cognitionis  generatim,  et  in  particulari  de  nutura  cognitionis  sen- 
sitivae  tradiderunt  isti  aristotelicae  phiiosophiae  contemptores.  Contra 
rationem  et  sensum  communem  hominum  tuiti  sunt,  nostras  facultates 
apprehensivas  non  cognoscere,  nisi  proprios  actus  et  affectiones,  et 
consequenter  cum  sensus  apprehendit  colorem,  necesse  est  ut  color 
non  sit  nisi  propria  affectio  seu  modus  essendi  principii  cognoscentis. 
Sic  negaverunt  reales  qualitates  corporum  eorumque  mutationes  tum 
accidentales,  tum  vel  maxime  substantiales,  et  omnia  revocarunt  ad 
materiam  et  motum  localem.  Si  enim  in  corporibus  non  est  nisi  ma- 
tei'ia  et  motus,  inferebant  colorem,  saporem,  odorem  non  esse  nisi  di- 
versas  formas  seu  modos  quibus  sensus  vestit  quodammodo  motus  in 
se  receptos.  Ouocirca  iuxta  hos  philosophos  ex  praeiudiciis  quibus  ab 
infantia  imbuti  sumus  procedit,  quod  iudicemus  qualitates  esse  in  cor- 
poribus,  nempe  colorem,  saporem  aliasque,  cum  non  sint  nisi  in  anima, 
idest  sint  animae  sensationes.  Haec  doctrina  quae  et  corporum  natu- 

(1)  QQ.  DD.  De  ver.  q.  10,  a.  8. 

ram.  et  naturam  cognitionis  iuxta  subvertit,  plene  refutabitur  in  cosmo- 
logia  et  in  psychologia.  Nunc  satis  sit  adnotare  sensationem  perfici  in 
sensu  secunduni  quod  obiectum  est  in  cognoscente  non  per  seipsum, 
sed  per  speciem  seu  similitudinem  ab  ipso  genitam  et  ipsum  reprae- 
sentantem,  quae  similitudo  cum  sit  forma  actuans  sensum,  non  est  id 
quod  sensus  apprehendit,  sed  id  quo  sensus  percipit  suum  obiectum, 
quod  est  res  quaedam  extra  exsistens.  Sic  licet  sensatio  perficiatur  in 
sentiente,  nihilominus  reales  qualitates  corporum  quae  cognoscuntur, 
sunt   in  corporibus,   et  in  sensu   non   est  nisi  species  ipsarum. 

Oppon.  5.°  Si  sensus  apprehenderet  rem  extra  positam  et  a  seipso 
distinctam,  facultas  sentiendi  immutaretur  et  formaretur  a  qualitate  ali- 
qua  sensibili.  Atqui  subiectum  actuatum  aliqua  qualitate  penes  se  habet 
illam  qualitatem.  Ergo  qualitates  sensiles  sunt  in  sensu. 

Resp.  Dist.  mai.  Actuaretur  physice  et  materialiter,  Neg.  Inten- 
tionaliter,  nempe  per  speciem  et  similitudinem  qualitatis,  Conc,  Con- 
tradist.  min.  Haberet  apud  se  illam  qualitatem  intentionaliter,  Conr. 
Physice  et  materialiter,  Neg.  et  Neg.  cons. 

Explico.  Cum  sensus  quandoque  sit  in  potentia,  quandoque  sit  in 
actu  relate  ad  suam  operationem,  quae  est  perceptio  sensitiva,  necesse 
est  ut  immutetur  et  determinetur  ab  alio,  idest  ab  obiecto.  Porro  haec 
immutatio  non  fit  ab  obiecto  agente  in  sensum  per  hoc  quod  obiectum 
producat  in  potentia  seu  in  subiecto  aliquam  formam  seu  qualitatem, 
quae  habeat  eumdem  modum  essendi  in  agente  et  in  passo ;  sed  qua- 
tenus  sensibile  generet  in  sensu  similitudineni  quamdam  suae  formae 
intentionalem,  quaeque  dicitur  species  sensibilis,  idest  species  seu  simi- 
litudo  coloris,  odoris,  caloris,  et  non  color,  odor,  calor.  Si  enim  ad  hoc 
ut  aliqua  facultas  sentiret  actu,  in  ea  ponenda  esset  forma  seu  quali- 
tas  sensibilis  secundum  eumdem  modum  essendi  ac  est  in  obiecto,  nihil 
impediret,  quominus  omnia  corpora  sentirent,  et  lapis  esset  albus  et 
simul  perciperet  albedinem. 

Oppon.  6.*^  In  cognitione  sensibilis  communis  si  duo  sensus  con- 
traria  referant,  intellectus  debet  iudicium  ferre  inter  sensum  errantem 
et  sensum  veracem  per  cognitionem  habitam  ab  ipso  sensu.  Atqui  iudi- 
cium  hoc  nullum  est.  Ergo  nequit  liaberi  certitudo  de  sensibili  com- 
muni  et  de  sensibili  per  accidens. 

Resp.  Dist.  mai.  Intellectus  iudicat  de  sensibili  communi  per  co- 
gnitionem  habitam  a  sensu  percipiente  ipsum  sensibile  commune.  Neg. 
Per  propositionem  habentem  esse  ratum  in  intellectu  et  acceptam  a 
sensibus  proprium  sensibile  attingentibus,  Conc.  Contradist.  min. 

Explico.  Cum  inteilectus  iudicat  inter  duossensus  habentes  diver- 
sum  iudicium  de  sensibili  aliquo  communi,  puta  inter  visum  iudican- 
tem  remum  immersum  in  aqua  esse  fi'actum  seu  inilexum,  et  inter 
tactum  iudicanlem  remum  esse  integrum  et  rectum,  si  sententia  intel- 
lectus  inniteretur  relationi  tactus,  iudicium  eius  solido  careret  funda- 

mento,  quia  praesupponcret  tactilem  potentiam  esse  veracem.  Yerum 
non  ita  est.  nam  inteliectus  appmbat  iudicium  tactus  contra  visum 
aliqua  propositione  fretus,  quae  est  ei  notissima,  nempe  quod  nulium 
corpus  (lurum  vel  IVangitur,  vel  inflectitur  per  contactum  et  resisten- 
tiam  corpoiis  mollis  et  iiquidi;  quae  propositio  accepta  fuit  a  sensibus 
iudicantibus  de  proprio  sensibili,  qui  non  errant,  uti  vidimus  (1). 


ARTICULUS  VI. 

DE    CmTERIO    VERITATIS    SEU     DE    CAUSA    CERTrrUDINIS. 

RATIO  TRACTATIONIS.  Quandoquidem  in  superioribus  articulis 
certam  ratamque  veritatem  nostrarum  cognitionum  contra  inanes  Sce- 
pticorum  conatus  vindicavimus,  operae  pretium  erit  pauca  delibare  de 
alia  quaestione,  quam  cartesianae  phiiosopbiae  adstipulatores  longe  la- 
teque  persequi  solent,  ut  intellectum  bumanum  sanare  valeant  a  morbo 
illo  dubitationis,  quem  philosophica  recentium  placita  in  ipso  ingene- 
rarunt.  Huiusmodi  quaestio  inscribitur  de  criterio  veritalis,  et  eo  spectat 
iit  assignetur  regula  quaedam  seu  norma  discernendi  verum  a  falso, 
et  determinandi  causam  ob  quam  intellectus  certo  et  indubitanter  as- 
sentiat  veritati.  Sed  antequam  de  re  proposita  iudicium  feramus,  non 
erit  inopportunum  in  mentem  revocare  principia  philosophandi  tum 
veterum  tum  recentiorum,  ex  quibus  sponte  sua,  et  tamquam  ex  na- 
tivo  fonte  exortus  est  scepticismus,  et  ea  inter  se  conferre.  Sic  evi- 
dentius  apparebit  novatam  a  Cartesio  philosophiam  in  subvertenda  ve- 
ritate  mirum  quantum  valuisse,  in  sanandis  vero  vulneribus  rationi 
humanae  inflictis  impotentem  ineptamque  se  ostendisse. 

Vetus  et  recens  philosophia  confertur.  Veteres  philosophi,  quos 
Aristoteles  invicte  refutavit,  decernentes  intellectum  nostrum  cognoscere 
quod  in  seipso  est,  ipsumque  esse  causam  et  mensuram  veritatis,  in 
eam  concessere  sententiam,  quod  reponerent  veritatem  in  existimatione 
nostri  intellectus.  Constituto  hoc  falso  et  lubrico  dogmate,  quod  de- 
cernit  verum  esse  id  quod  apparet,  facilis  et  spatiosa  parata  fuit  via 
Pyrrhoniis,  qui  edixerunt  ab  omnibus  retinendum  esse  assensum,  cum 
intellectus  minime  contueatur  res  prout  sunt  in  seipsis,  sed  quemadmo- 
dum  referuntur  ad  ipsum.  Recentes  philosophi,praesertimquoscartesiana 
labes  invasit,  renovantes  veterum  errorem,  nec  detrectantes  Pyrrho- 
niorum  dogma  asserentium  intellectum  cognoscere  res  prout  ad  ipsum 
referuntur,  et  consequenter  negantium  absolutam  veritatem,  diserte  et 
conceptis  verbis  proiessi  sunt,  ideas  seu  perceptiones  esse  obiectum 
intellectus,  qui   immediate   percipere   nequit  nisi  proprias  affectiones 

(1)  Cf.  ScoTUM,  1  Sent.  Dist.  3,  q.  4,  n.  12. 

raodificationesque.  Doctrina  haec,  quae  foecunda  universalis  dubitatio- 
nis  semina  in  se  complectebatur,  magnam  sectatorum  turbam  nacta  est, 
longeque  propagines  distendit  inter  pliiiosopliiae  cartesianae  cultores, 
qui  ex  lioc  dogmate  diversimode  philosopliantes  in  oppositos  errores 
progressi  sunt,  parum  dissimiles  ab  erratis  Ethnicorum  philosophorum. 
Si  enim  obiectum  intellectus  est  idea  et  affectio  cognoscentis,  cum  mens 
non  cognoscat  nisi  obiectum  suuni,  et  de  eo  certitudinem  liabeat,  con- 
sequitur  plane  intellectum  non  cognoscere  res  a  suis  actibus  distinctas, 
neque  quidquam  certo  decernere  sint  necne  an  non  sint  in  ordine 
reali.  Quod  ne  transversu.ii  quidem  digitum  discedit  a  decretis  Pyr- 
rhoniorum. 

Ouam  ad  rem  cum  recentes  philosophi  ex  una  parte  cernerent, 
se  ceterosque  homines  certo  et  immobiliter  cognoscere  quamplurimas 
veritates  sive  immediate  sive  mediate  evidentes;  et  ex  adverso  vide- 
rent  intellectum  non  posse  certo  assentiri  nisi  suo  obiecto,  quod  ab 
ipsis  in  ideis  constitutum  fuerat,  in  duas  potissimum  sectas  divisi  sunt. 
Alii  quippe  audentiores  decreverunt,  nos  non  cognoscere  res,  sed  tan- 
tum  phaenomena  seu  apparentias,  et  hac  via  in  scepticismum  prolapsi 
sunt:  alii  contra  conati  sunt  res  omnino  dissociabiles  consociare,  nempe 
certitudinem  nostrae  cognitionis  cum  Idealistarum  dogmate.  Cum  ergo 
explicandum  veniret  qua  ratione  ac  via  intellectus  cognoscens  ideas 
seu  perceptiones  suas  posset  certo  decernere  de  rebus  extra  ipsum  po- 
sitis,  quaestionem  institueiunt  de  ponfe,  uti  aiebant,  qua  traiicere  pos- 
sent  intellectum,  ut  ex  cognitione  suorum  actuum  ad  cognitionem  rerum 
in  inlinitum  differentium  ac  distantium  egrederetur,  et  ex  angusto  su' 
biectivismi  domicilio  in  campum  apertum  totius  mundi  visibilis  discur- 
reret.  Quod  cum  explicatu  esset  impossibile,  errores  vanasque  senten- 
tias  supra  errores  et  absurda  cumulaverunt.  Sic,  ut  de  minutis  philo- 
sophis  taceamus,  Cartesius  ad  Dei  vei-acitatem  se  contulit,  Reidius  ad 
inspirationem,  Humius  ad  fidem  instinctivam  discessit,  et  demum  Ma- 
lebranchius  tuitus  est,  nos  cognoscere   res  in  rationibus  Dei  aeternis. 

Haec  vana  solvendi  quaestionem  insolubilem  molimina,  illis  phi- 
losophis  viam  paraverunt,  qui  omnem  absolutam  veritatem  negarunt 
et  diserte  professi  sunt,  intellectum  hominis  esse  causam  et  mensuram 
veritatis  rerum.  Cum  autem  ens  et  verum  convertantur,  constanter 
omnino  iidem  tradiderunt,  intellectum  producere  seu  ponere  ipsas  res, 
nempe  ipsa  obiecta  intelligibilia;  et  tandem,  ne  quid  absurdi  suo  ca- 
rerei  assertore,  non  defuit  qui  effutiret,  intellectum  non  solum  efficere 
suum  cognoscibile,  sed  etiam  seipsum  gignere  ac  producere  nempe 
esse  causam  obiecti  et  suipsius. 

Evolutionismus  in  soientiis.  Ex  hoc  polluto  fonte  ortus  est  error 
illorum  philosophorum,  qui  perperam  omnino  explicant  progressum 
et  perfectibilitatem  generis  humani.  Sicut  enim  veteres  Pyrrhonii  ve- 
ritatem  in  singulis  hominibus  ita  recentes  isti  in  singulis  aetatibus  eam 

variari  arbitrati  siint.  Hoc  faiso  admodum  asseritur;  siquidem  veritas 
cuius  est  scientia,  immobilis  semper  et  firma  remanet;  inteliectus  con- 
tra  mutatur  cum  vel  ex  errore  vel  ex  ignorantia  ad  veritatis  cogni- 
tionem,  vel  ex  inclioata  el  imperfecta  scientia  ad  expletam  et  absolu- 
tam  rerum  notitiam  progi"editur.  Hinc  non  veritas,  quae  eadem  est 
et  immota,  sed  intellectus  capax  est  progressionis,  eo  quod  intelligendo 
fieri  possit  intentionaliter  quodammodo  omnia. 

Sic  cartesiana  pliilosophandi  ratio,  quae  non  solum  quoad  principia 
et  causas  rerum  materialium;  sed  etiam  quoad  humani  intellectus 
cognitionem  revocabat  commenta  et  errores  veterum  Ethnicorum  iam- 
pridem  ab  Aristotele  et  a  Doctoribus  Ecclesiae  refutatos,  in  ipsa  Chri- 
stianae  Religionis  luce  ad  omnia  illa  systemata  et  errores  arma  paravit, 
quae  et  germanae  philosophiae  et  ipsi  Religioni  revelatae  exitium  cla- 
demque  conabantur  inferre.  Hoc  in  causa  fuit  cur  Petrus  Leroux, 
Cartesio  certe  non  infensus,  minime  veritus  sit  haec  scribere:  Cartesius 
exortus  est  ut  emancipatio  religiosa  ad  omnia  sua  consectaria  perdu- 
ceretur,  et  ut  civilis  societas  (le  monde  laique)  ab  Ecclesiae  vinculis 
esset  plene  et  radicitus  expedita  ))  (1).  Nemo  ergo  iure  mirabitur  si 
Sacra  Congregatio  a  libris  notandis  decreto  suo  opera  Cartesli  philo- 
sophica  proscripsit  (2).   Sed  ad  propositum  revertamur. 

0"id  criterium  veritatis?  Ut  altius  aliquanto  rem  repetamus,  vox 
xQiTi^oiov,  latine  iudicium  seu  norma,  usurpata  fuit  ad  significandum 
tum  iudicandi  instrumentum,  idest  partem  animae  rerum  iudicatricem 
et  arbitram,  tum  illud  unde  iudicandi  rationem  petimus;  ideoque  cri- 
terium  veritatis  significare  potest  sive  instrumentum  cuius  ope  de  rerum 
veritate  certo  et  infallibiliter  decernimus,  nempe  intellectum  late  sum- 
ptum  prout  complectitur  etiam  rationem ;  sive  id  propter  quod  intel- 
lcctus  vel  ratio  certum  de  cuiuslibet  rei  veritate  iudicium  profert, 
ideoque  tum  in  prima,  tum  in  secunda  acceptione  indiscriminatim  ap- 
pellarl  solet  criterium  veritatis  vel  certitudinis. 

Orjgo  quaestionjs.  Apud  Graecos  Pyrrhonii,  qui  decernel3ant  ab 
omnibus  cohibendum  esse  assensum,  eo  quod  nihil  certi  de  rebus  a 
nobis  sciri  posset,  agitare  coeperunt  quaestionem  de  criteriis  veri,  uti 
testatur  Sextus  Empiricus  (3),  idest  de  instrumentis  quibus  ad  verum 
capessendum  natura  nos  instruxit  et  locupletavit,  eo  consilio  ut  osten- 
derent,  nostras  cognoscendi  facultates  impares  esse  ad  veritatem  certo 
assequendam,  et  consequenter  prudentius  esse  ab  omnibus  firmam  as- 
sensionem  retinere.  Profligato  ab  Ecclesiae  Patribus  et  a  christianis 
philosophis  pyrrhonismo,  ipsa  quaestio  de  criteriis  veritatis  evanuit  et 
oblivioni  tradita  fuit;  nam  omnes,  docente  ipsa  natura,  certo  persuasi 

(1)  Refutation  de  V edectisme,  p.  1,    §  1. 

(2)  Decr.  20  nov.  1663,  doaec  corrigantur. 

(3)  Hypot.  Pyrrli.  passim. 

erant  facultates,  quae  a  natura  ad  res  cognoscendas  erant  ordinatae, 
non  posse  a  proprio  obiecto  rite  percipiendo  deficere,  nisi  per  acci- 
dens.  Simili  inodo  intelligebant,  veritatem  hanc  neque  posse  in  dubiuin 
revocari  ab  homine  sano,  neque  contra  impngnantem  posse  demon- 
strari,  cum  sive  rationes  de  ea  dubitandi,  sive  rationes  ipsam  conclu- 
dendi,  necessario  praesupponerent  facultates  cognoscitivas  esse  idoneas 
ad  i-es  certo  et  infallibiliter  cognoscendas. 

Verum  postquam  philosophandi  ratio  ducta  ab  Aristotele  et  a 
SS.  Patribus  Ecclesiaeque  Doctoribus  perfecta,  a  philosophis  recentis 
aetatis  deformata  fuit,  ipsa  tutissima  et  omnibus  perspicua  sciendi  prin- 
cipia  et  communes  veritates  subversae  fuerunt,  et  iterum  de  omnibus 
dubitari  coeptum  est;  nam  philosophia,  quam  Cartesius  adornaverat, 
necessaria  et  naturali  consecutione  dubium  de  obiectiva  rerum  reali- 
tate  progignebat.  Hinc  cum  novatae  philosophiae  plerique  sectatores 
certitudinem  ab  ipsa  natura  acceptam  servare  discuperent.  et  simul 
profiteri  lubrica  illa  dogmata,  quae  cum  certa  rerum  cognitione  fronte 
adversa  pugnabant,  post  male  ominatam  illam  inquisitionem  de  ponfe 
seu  de  transitu  intellectus  a  cognitione  idearum  ad  cognitionem  rerum, 
aliam  ingressi  sunt  agitare  quaestionem  a  magnis  philosophis  postha- 
bitam  utpote  futilem  et  supervacaneam,  idest  de  criteriis,  seu  normis, 
aut  indiciis  discernendi  verum  a  falso. 

Nimirum  dilacerato  certitudinis  patrimonio,  et  extincto  ipso  ra- 
tionis  lumine  sub  quo  veritates  necessariae  et  communes  seu  principia 
per  se  notissima  ita  cunctis  innotescunt  hominibus,  ut  eorum  intelle- 
ctum  immobiliter  determinent  ad  unum,  normas  et  indicia  quaesiverunt, 
quibus  certitudo  obtineretur,  quam,  si  vera  essent  eoium  principia, 
nunquam  ipsi  haberent  nec  habere  possent! 

Quaestionis  solutio.  Sicut  proxime  notavimus  nomine  criterii  tria 
potissimum  apud  philosophos  venire  solent:  nimirum  1)  instrumentum 
quo  anima  utitur  ad  assequendam  veritatem;  2)  motivum  determinans 
intellectum  ad  ununi;  3)  norma  seu  principium  secundum  quod  vel 
sub  cuius  lumine  discernimus  verum  a  falso.  lam  vero  pro  triplici 
nominis  acceptione  sic  satisfaciendum  problemati  putamus. 

In  primo  sensu  criterium,  quo  certo  et  infallibiliter  veritatem  as- 
sequimur,  est  facultas  intellcctiva  sive  prout  dicit  ordineni  ad  principia, 
sive  prout  dicit  ordinem  ad  conclusiones.  Siquidem  in  utroque  sensu 
est  instrumentum  nobis  ab  ipsa  natura  concessum  ad  verum  capessen- 
dum,  idcoque  a  suo  naturali  obiecto  delicere  haudquaquam  potest. 
Hoc  a  nobis  abunde  declaratum  fuit  contra  Sceplicos. 

luxta  secundam  vocabuli  acceptionem  criterium  veritatis  merito 
reponitur  in  obiecto  quod  intellectui  evidenter  apparet  seu  //?  eviden- 
lia  obiectiva,  ut  aiunt.  Cuin  eniin  res,  quae  a  nobiscognoscuntur,  ad 
intcllectum  nostrum  comparentur  uti  mensura  ad  mensuratum,  ideo- 
que  veritas,  quae  formaliter  est  in  intellectu  noslro,  causetur  a  rebus, 

clare  consequitur  intellectum  raoveri  et  determinari  ad  unum  a  suo 
cognoscibili  quatenus  ipsi  clare  perspicueque  se  manifestat.  Res  quippe 
a  Deo  conditae  propter  suam  conformitatem  ad  intellectum  divinum, 
a  quo  liabent  ut  sint,  dicuntur  verae  veritate  essentiah',  et  propter 
huiusmodi  veritatem  seu  intelligibilitatem  natae  sunt  causare  veram 
cognitionem  in  intellectu  nostro,  a  quo  tantummodo  habent  ut  co- 
gnoscantur. 

Quod  si  de  criterio  veritatis  inquiramus  iuxta  tertiam  acceptionem, 
tunc  negandum  est  dari  hoc  sensu  generale  quoddam  veritatis  crite- 
rium  seu  normam  discernendi  verum  a  falso,  et  problemati  respon- 
dendum  est  cum  distinctione.  Etenim  si  agatur  de  principiis  primis  et 
immediate  evidentibus  nullum  assignari  potest  criterium  idest  norma, 
secundum  quam  anima  de  eorum  veritate  decernat.  Ipsa  enim  per  se, 
sua  sponte,  propria  vi  ac  natura  ita  intellectui  clare  manifestantur 
ipsumque  determinant  ad  unum,  ut  impossibile  prorsussit  cogitare  con- 
trarium.  Veritas  quippe  immediate  nota,  immediate  movet  intellectum 
ad  certam  cognitionem,  quin  alterius  veritatis  a  seipsa  formaliter  di- 
stinctae  opem  poscat. 

Ex  adverso  si  agitur  non  de  principiis  immediate  evidentibus,  sed 
de  conclusionibus  circa  quas  interdum  ambigit  intellectus,  criterium 
seu  norma  seu  mensura  secundum  quam  possumus  de  huiusmodi  ve- 
ritatibus  infallibiliter  iudicare  est  veritas  principiorum.  Siquidem  con- 
clusiones,  quae  non  sunt  per  se  et  immediate  evidentes,  conspiciuntur 
sub  lumine  principiorum,  in  quibus  virtute  continentur.  Quam  ad  rem 
sumpto  criterii  nomine  pro  aliqua  veritate  seu  principio  secundum  quod 
discernimus  veritatem  a  falsitate  omnium  nostrorum  iudiciorum,  inqui- 
sitio  de  generali  criterio  veritatis  est  prorsus  vana,  quippe  quae  ex  eo 
ortum  habet,  quod  falso  admodum  et  inscite  decernitur,  posse  intel- 
lectum  de  omnibus  veritatibus  dubitare,  et  omnes  veritates  esse  de- 
monstrandas.  Velle  autem  omnia  demonstrare  est  ipsam  interimere 
demonstrationem,  quae  necessario  subaudit  principia  indemonstrabilia 
et  per  se  evidentia.  En  quomodo  S.  Thomas  hanc  doctrinam  luculen- 
ter  explicat:  cc  Potest  intellectus  noster  considerari  uno  modo  secun- 
dum  se,  et  sic  determinatur  ex  praesentia  intelligibilis;...  et  hoc  qui- 
dem  contingit  in  his,  quae  statim  lumine  inteliectus  agentis-  intelligi- 
bilia  fiunt,  sicut  sunt  prima  principia,  quorum  est  intellectus:  et  similiter 
determinatur  iudicium  sensitivae  pariis  ex  hoc  quod  sensibile  subiacet 
sensui,  quorum  principalior  et  certior  est  visus:  et  ideo  cognitio  in- 
tellectus  vocatur  visio.  Alio  modo  potest  considerari  intellectus  noster 
secundum  ordinem  ad  rationem,  quae  ad  intellectum  terminatur,  dum 
resolvendo  condusiones  in  principia  per  se  nota,  earuni  certitudinem 
efficit,  et  hoc  est  assensus  scientiae  »  (1). 

(1)  1  Sent.  Dist.  23,  q.  2,  a.  2,  sol.  1. 

Ex  liactenus  disputatis  pronum  est  intelligere  ac  concludere  l)in- 
quisitionem  de  generali  criterio  \ei'itatis  esse  vanam  et  secum  pu- 
gnanteiTi;  2)  normam  seu  mensuram  seu  indicium  esse  quid  formaliter 
distinctum  ab  eo,  cuius  est  norma,  mensura  et  indicium ;  3)  non  omnes 
veritates  ad  pariendam  in  intellectu  certitudinem  egere  norma  vel  men- 
sura  ab  ipsis  formaliter  distincta;  4)  quasdam  veritates  per  se  inevi- 
dentes,  normam  secundum  quam  manifestantur,  mutuari  a  principiis 
per  se  evidentibus,  in  quae  resolvi  possunt. 

Ambiguitas  quaedam  e  medio  tollitur.  Cum  quidain  philosopbi  car- 
tesianis  placitis  merilo  infensi  affirmant,  inteliectum  nostrum  in  sua 
cognitione  determinari  ad  unum  a  re  sive  immediate  sive  mediate  evi- 
denti,  idest  a  suo  obieclo  intelligibiii  clare  perspecto,  verissime  loquun- 
tur.  Nam  intellectus  noster  accipit  cognitionem  a  rebus,  quae  ad  ipsum 
comparantur  ut  mensura  ad  mensuratum,  et  ideo  ut  determinetur  ad 
assentiendum  alicui  cognito,  necesse  est  ut  obiectum  intelligibile  ipsi 
evidenter  appareat  et  clare  videatur  sicuti  est;  sic  poterit  deteiminare 
intellectum  per  formam  intelbgibilem,  et  inteliectus  cognoscet  verita- 
tem,  quia  res  est,  non  autem  res  erit  quia  intellectus  ipsam  cognoscel. 
Haec  omnia  tum  verissima  sunt  et  ex  fontibus  Aristotelis  et  S.  Tbomae 
fideliter  expressa,  tum  radicitus  subvertunt  cartesianae  doctrinae  fun- 
damentum,  ex  qua  huraanae  certitudinis  exitium  tamquam  ex  venenato 
fonte  manavit.  Ouare  si  nomine  criterii  veritatis  intelligeretur  id  quod 
mentem  determinat  ad  assensum  firmum,  tamquam  causa  et  mensura 
nostrae  cognitionis,  tunc  recte  reponendum  foret  mensuram  et  causam 
cognitionis  nostrae  esse  evidenliam  ontologicam,  idest  quidditatem  rei 
sive  immediate  sive  mediate  evidentem.  Hoc  autem  nihil  aliud  signi- 
ficaret,  nisi  intelligibile  in  actu  collucens  intellectui  et  ab  eo  visum 
generare  certam  cognitiunem,  quod  est  scienter  dictum,  et  a  Peripa- 
teticis  philosophis  scmper  propugnatum ;  sed  neque  explicat  neque  tan- 
git  controversiam  de  generali  ciiterio  veritatis  eo  sensu,  quo  agitur  a 
recentibus  Cartesianis. 

Verum  enim  si  nomine  criterii  intelligitur,  piout  de  facto  intel- 
ligunt  recentes  novatores,  non  id  quod  movet  intellectum  ad  assensum 
ut  causa  cognitionis,  sed  indicium  aliquod  vel  norma,  cpia  discerni- 
mus  verum  a  falso,  seu  qua  diiudicamus,  an  enuntiatio  alicjua  sit  vei'a 
vel  falsa,  hoc  sensu  quaestio  perperam  ponitur  et  pessime  admodum 
solvitur.  Ouaestio  quippe  queinadmodum  posita  est,  evidenter  praesup- 
ponit,  omnes  veritates  egere  ali^jua  norma  et  indicio  ut  discernantur 
ab  intellectu,  ideoque  intellectum  posse  de  omnibus  ambigere,  et  adhi- 
bita  norma  dubium  deponere.  Hoc  est  dictu  absurduni;  immo  si  con- 
cederetur  posse  de  omnibus  ambigi,  nulla  amplius  superesset  ratio 
expediendae  certitudinis,  cum  iure  meritoque  de  ipsa  crilerii  rectitu 
dine  addubitare  possemus. 

Conclusio.  Veritates  per  se  notae,  uti  ex  dictis  elucet,  sunt  per  se 

certae,  nenipe  per  se  generant  certitudinem,  quin  recurrcndum  sit  ad 
aliquani  normam  seu  indicium,  et  consequenter  inquireie  in  quo  si- 
tum  sit  generale  criterium  veritatis,  est  cum  adversariis  pugnando 
castra  coniungere,  et  doctrinae  cartesianae  inscienter  adstipulari,  quae 
cum  ea  doceat  ex  quibus  vi  sua  enascitur  universale  dubium  de  rerum 
a  nobis  cognitarum  realitate,  frustra  deinde  se  iactat,  mortilerum  et 
insanabile  vulnus  sanare  adhibito  criterii  fomento.  Recentes  quippe 
osores  pliilosopliiae  peripatetico-scliolasticae  tentantes  quaestionem  ab 
ipsa  natura  plenissime  solutam  in  dubium  revocare,  et  ductu  pliiloso- 
phiae  resolvere;  non  solum  naturam  vexaverunt,  sed  etiam  philoso 
phiam  reddiderunt  imbecillam  et  temerariam.  Siquidem  post  tot  tan- 
tasque  controversias  de  certitudine  ultro  citroque  agitatas,  contra 
ipsam  naturae  vocem,  et  contra  omnem  bene  constitutam  philosophiam, 
in  turpissimum  scepticismum  et  ipsi  prolapsi  sunt,  et  hunc  morbuii! 
exitialem  ceteris  communicare  nituntur.  Hoc  maxime  monere  debet 
viros  illos  bene  animatos,  qui  in  restaurandis  philosophiae  ordinibus 
diligenter  et  strenue  adlaborant,  unicam  rationem  expediendae  salutis 
in  eo  esse,  ut  philosophia,  quae  a  Religione  per  summum  nefas  disso- 
ciata  fuit,  iterum  fiat  Christiana,  et  iuxta  mandata  Leonis  XI 11  Ponti- 
ticis  M.  ea  sciendi  principia  fideliter  profiteatur,  quae  summus  Aqui- 
nas  tanta  verborum  sententiarumque  perspicuitate  explicavit.  Si  enim 
in  statuendis  philosophandi  principiis  cum  novatorum  licentia  vel  mi- 
nimum  quis  communicet,  omnis  eius  conatus  in  eorum  erroribus  imj)u- 
gnandis  irritus  erit  et  inanis. 


ARTICULUS  VIL 

DE   EXTRINSECO    MOTIVO    CERTITUDIIMS   SEU   DE   AUCTORrTATE. 

QUAESTIO  DEFINITUR.  Intellectus  noster  non  solum  assentitur 
firmiter  veritatibus,  quia  intrinsece  determinatur  ad  unum  a  proprio 
intelligibili  evidenter  cognito ;  veruni  etiam  propter  auctoritatem  cete- 
rorum  hominum  aliquid  atrn-mantium,  quod  nos  neque  per  propriam 
experientiam,  neque  per  propriam  rationem  cognovimus,  etsic  intel- 
lectus  determinatur  ad  unum  a  motivo  quodam  extrinseco,  idest  ab 
humano  testimonio.  In  primo  casu  liomo  dicitur  scire,  eiusque  firmus 
assensus  appellatur  assensus  vel  certitudo  scientiae;  in  secundo  casu 
dicitur  credere,  eiusque  assensus  vocatur  certitudo  fidei.  Utrumque 
certitudinis  genus  naturaliter  reperitur  in  nostro  intellectu:  quippe 
quod  eadem  natura,  quae  ineluctabiliter  nos  inclinat  ad  assentiendum 
veritatibus  clare  visis,  nos  impellit  ad  amplectendas  quasdam  verita- 
tes  quas  ex  aliorum  testimonio  accepimus,  quin  integrum  sit  nobis  ab 
ipsis  cohibere  assensum.  Ad  complementum  ergo  praesentis  tractatio- 

nis,  qiia  exsistentiam  certituclinis  contra  Scepticos  vindicamiis.  non 
erit  abs  re  pauca  speciatim  delibare  de  certitudine  orta  ex  testantium 
auctoritate.  Ut  autem  locus  hic  ductus  ex  testimonio  dilucide  expla- 
netur  quaedam  in  antecessum  notanda  sunt. 

Quorumdam  nominum  significatio.  Testis,  testimonium,  auctoritas, 
fides.  Testis  dicitur  ille,  qui  aliquid  a  se  cognitum  alteri  manifestat. 
Actio  qua  testis  aliis  manifestat  rem  a  se  cognitam,  vocatur  testimo- 
niiim.  Virtus  qua  pollet  testis  movendi  alios  ad  assensum  appeliatur 
mictoritas.  Denique  assensus  praestitus  propter  auctoritatem  testantis 
dicitur  fides.  lam  vero  testis  dici  solet  vel  historicus  vel  dogmaticus 
secundum  quod  manifestat  vel  aliquod  factum  experientia  et  sensibus 
cognitum,  vel  aliquam  veritatem  intellectu  et  ratione  perceptam.  Si 
rem  testatam  suis  propriis  sensibus  vel  intelligentia  cognovit,  tunc 
testis  est  immediatus,  et  si  de  facto  agitur,  vocari  etiam  solet  ocula- 
tus.  Ex  adverso  si  rem  assertam  ab  aliis  accepit,  tunc  testis  dicitur 
mediatus  vel  auritus. 

Auctoritas  testium.  Auctoritas  testantis  duplici  ex  capite  enascitur, 
nimirum  ex  scientia  et  veracitate  loquentis.  Siquidem  si  nobis  constat, 
loquentem  cognitam  habere  rem  de  qua  loquitur,  et  esse  simul  in  lo- 
quendo  veiiloquum,  iure  meritoque  dignus  est  cui  fides  habeatur.  Ye- 
rum  enim  cum  nobis  haud  semper  certo  innotescat,  testem  esse  ita 
scientem  rei  assertae,  et  esse  simul  ita  in  loquendo  veracem,  ut  in 
determinatis  adiunctis  et  singularibus  circumstantiis  impossibile  appa- 
reat  ipsum  vel  rem  ignorasse  vel  fuisse  mentitum,  sic  assensus  fidei 
non  semper  est  certus,  sed  interdum  est  solum  probabilis,  et  eo  pro- 
babilior,  quo  potior  est  testantis  auctoritas. 

Certitudo  fidei  humanae.  Ouandoquidem  testimonium  humanum 
potest  esse  ita  omnibus  partibus  perfectum  et  tantae  auctoritatis,  ut 
excludat  omnem  erroris,  ignorantiae  et  deceptionis  possibilitatem,  et 
sic  determinet  intellectum  ad  assensum  certum,  inquirendum  venit 
cuius  naturae  sit  huiusmodi  certitudo.  Cui  quaestioni  respondemus, 
certitudinem  ab  auctoritate  humani  testimonii  causatam  proprie  et  per 
se  esse  certitudinem  moralem,  quae  specie  ditTert  a  certitudine  phy- 
sica  et  metaphysica;  nam  innititur  legibus,  quae  gubernant  mores 
iiominum.  Homines  quippe  absolute  et  errare  possunt,  et  falsum  pro 
vero  testilicari,  cum  libere  operentur.  Verum  si  constat,  potentiam 
hanc  sive  errandi  sive  decipiendi,  quae  viget  in  actu  primo,  non  pro- 
cessisse  ad  actum  secundum,  in  hoc  casu,  etiam  supposita  absoluta 
possibilitate  erroris  et  mendacii,  testimonium  plena  perfectaque  pollel 
auctorilate,  quae  cogit  ad  firmum  assensum,  licet  scientia  et  infallibi- 
litas  testium  non  sit  absolute  et  antecedenter  necessaria. 

Nihilominus  liaec  certitudo  (juandoque  per  accidens  potest  induere 
quamdam  rationem  et  speciem  certitudinis  metaphysicae:  non  quod  in- 
tellectus  intrinsece  determinetur  ad  unum  a  necessario  nexu  inter  prae- 

dicatura  et  subiectum  clare  viso;  sed  quatenus  in  determinatis  con- 
cretisque  rerum  adiunctis,  in  quibus  nulla  superesse  possit  causa  igno- 
rantiae  et  mendacii,  admissa  possibilitate  falsilatis  in  testimonio,  princi- 
pium  aliquod  metaphysicum  labefactaretur,  nimirum  adstrueretur  ef- 
fectus  sine  causa  propoilionala. 

Fidei  humanae  utilitas  et  necessitas.  Ut  rite  intelligi  queat  quanti 
momenti  sit  ad  vitam  tuendam  huraana  auctorilas,  illud  pi-incipio  sta- 
tuendura  est,  necessariura  esse,  homines  hominibus  ci"edere,  si  vitam 
suam  horainum  ritu  et  non  pecudum  raore  transigere  velint.  Cum 
autem  natura  in  necessariis  nunquam  desit,  in  hominum  mentibus  in- 
clinalionem  ad  credendum  tantara  irapressit,  ut  qui  humanam  fidem 
ex  hominum  animis  nitunlur  evellere,  ii  raerito  et  stulti  et  contra  ipsara 
naturara  pugnare  dicendi  sint.  Hanc  reni  diligenlissirae  persecutus  est 
S.  Augustinus,  qui  diserte  asserit  et  invicle  demonstrat,  totam  homi- 
num  vitam  in  hde  fundari,  cunctamque  simul  huraanara  societatem  ami- 
citiaraque  penitus  interire,  nisi  amicus  amico,  raaritus  uxori,  parenti- 
bus  filii,  fi'atres  fratribus,  fldera  liabeant.  En  quoraodo  eleganter  et 
argute  loquitur:  «  Quaero  enim,  si  quod  nescitur,  credendum  non  est, 
quoraodo  serviant  parentibus  liberi,  eosque  rautua  pietate  diligant,  quos 
parentes  suos  esse  non  credant.  Non  enira  ratione  ullo  pacto  sciri 
potest:  sed  interposita  matris  auctoritate  de  patre  creditur:  de  ipsa 
vero  raatre  pleruraque  nec  raatri,  sed  obstetricibus,  nutricibus,  farau- 
lis.  Nara  cui  furari  filius  potest,  aliusque  supponi,  nonne  potest  decepta 
decipere?  Crediraus  tanien,  et  sine  ulla  dubitatione  crediraus,  quod 
scire  non  posse  confiteraur.  Ouis  enira  non  videat  pietatera,  nisi  ita 
sit,  sanctissiraura  generis  humani  vinculum,  superbissirao  scelere  vio- 
lari  ?  Nam  qua  vel  insanus  eum  culpandum  putet,  qui  eis  ofTicia  de- 
bita  impenderit,  quos  parentes  esse  crediderit,  etiamsi  non  essent?  Ouis 
contra  non  exterminandum  iudicaverit,  qui  veros  fortasse  parentes  mi- 
nime  dilexerit,  dura  ne  falsos  diligat  metuit?  Multa  possunt  afTerri, 
quibus  ostendatur,  nihili  oranino  huraanae  societatis  incolurae  rema- 
nere,  si  nihil  credere  statuerimus,  quod  non  possumus  tcnere  perce- 
ptum  ))  (1). 

Euradera  locura  perbelle  illustrat  Theodoretus  in  o|)ere,  quod  ad 
curandas  graecas  affectiones  exaravit  et  in  duodecim  libi'os  seu  ser- 
mones  distribuit.  Placet  huc  transferre  ipsa  verba  tanti  Scriptoris,  qui 
sic  eloquitur:  cc  Nunquara  priraa  elenienta  discet,  qui  literatori  fidera 
non  hal3eat,  ita  esse  priraam  ita  secundara  appellandani  et  alias  sirai- 
liter.  Nam  si  mox  intercedat  negetque,  priraara  literam  dici  cdpha 
oportere,  sed  alio  nomine  vocandam  esse,  quod  verura  est  non  per- 
discet,  sed  erret  necesse  est  falsuraque  pro  vero  assumat.  At  si  prae- 
ceptori  fidem  habens  ex  eius  legibus  discenda  percipiat,  ipsam  illico 

(Ij  De  tdilitate  credendi  ad  nonoratum,  cap.   XII. 

Db  Maria,  Vol.  I.  15 

fidem  scientia  consequalur. ..  Ad  haec  illud  quoque  animis  reputemus, 
omnes  homines,  qui  artem  aliquam  discere  cupiunt,  ad  eos  se  conferre, 
qui  docere  noverint,  et  quae  ab  illis  docentur  amplecti.  Nam  sutor 
ostendit  quo  pacto  culter  habendus  sit  coriumque  incidendum...  Is 
autem  credit  iis,  quae  dicuntur,  nec  docenti  repugnat;  atque  horum 
alter  habet  scientiam  eorum,  quae  fiunt,  alter  fidei  dumtaxat  inniti- 
tur;  quo  fit  ut  per  fidem  artis  illius  brevi  notitiam  assequatur. ..  Ita 
et  medicus  non  solum  medendi  scientiam  docet,  sed  aegrotis  quoque 
medetur;  atque  ipse  quidem  callet  medicinae  rationem,  qui  vero  niorbo 
afflictatur,  hanc  quidem  non  tenet,  credit  tamen  per  eam  artem  se 
aegritudine  liberandum  ))  (1). 

His  ita  pro  re  nostra  praenotatis,  locum  ob  auctorita^em  seu  va- 
iorem  humani  testimonii  sequenti  propositione  breviter  vindicamus. 


PROPOSITIO. 

Testinionium  humanum  in  rebus  facti  saepe  est  tantae  aucto- 
ritatis,  ut  omnimodam  gignat  certitudinem  nulli  dubitationi  ob- 
noxiam. 

Prob.  prop.  Et  primo  quidem  veritas  liaec  evincitur  ipsa  expe- 
rientia  tum  interna  tum  externa.  Siquidem  experientia  compertum 
nobis  est,  nos  ceterosque  homines  ita  esse  certos  de  quibusdam  factis 
ex  testimonio  aliorum  hominum  acceptis,  ut  impossibile  prorsus  sit 
oppositum  cogitareseu  ad  oppositam  partem  convertere  assensum.  Atqui 
haec  certitudo  seu  determinatio  intellectus  ad  unum  nullam  aliam  cau- 
sam  habet  praeter  humanum  testimonium.  Ergo  auctoritas  testium  quan- 
doque  est  tam  plena  et  omnibus  partibus  numerisque  absoluta  ut  gignat 
veri  nominis  certitudinem. 

Evol.  arg.  Siquidem  ut  argumentum  per  se  ipsum  illustre  et  per- 
spicuum  aliquo  modo  evolvatur,  nemo  umquam  dubitavit  neque  dubi- 
tare  potuit  de  exsistentia  Ciceronis,  lulii  Caesaris,  Virgilii,  Tertulliani, 
S.  Augustini,  S.  Thomae  Aquinatis  aliorumque  illustiium  virorum  ; 
item  nemo  umquam  dubitavit  de  exsistentia  Americae,  Asiae,  Africae, 
praecipuarumque  regionum  et  civitatum,  quae  exstant  in  Europa,  licet 
ea  loca  numquam  propriis  oculis  viderit.  Cum  autem  hic  firmus  assen- 
sus  praestitus  quibusdam  factis  ex  hominum  testimonio  acceptis  sem- 
per  et  ubique  communiter  invalucrit,  concludendum  est,  humanum  te- 
stimonium  non  raro  tantam  sibi  vindicare  vim  et  auctoritatem  ut  in- 
tellectum  ineluctabiliter  determinet  ad  unum. 

Confir.  Experientiae  mox  commemoratae  accedit  non  leve  rationis 

(1)  TuKODORET..  Ciiratio  (jraec.  a/fcct.     lib.  1,  pag.  815  ,ecl.  Migne;, 

momentuni  duclum  ex  iis,  quae  necessaria  sunl  ad  auctoritatem  testi- 
monii  constituendam.  Tunc  enim  auctoritas  testium  est  plena  et  omni- 
bus  partibus  expleta,  cum  indubitanter  constat  et  de  eorum  scientia 
et  de  impossibiiitate  mendacii  ac  deceptionis  in  aliqua  re  testificanda. 
lam  vero  baec  duo  non  raro  cumulatissime  et  evidenter  constant.  Ergo 
humanum  testimonium  saepe  tanla  pollet  auctoritate,  quanta  requiritur 
ad  certitudinem  causandam.  Siquidem  saepe  agitur  de  facto  quodam 
ita  iliustri  et  in  medio  posito,  ut  sufTiciat  oculos  babere  ad  iikid  cogno- 
scendum;  ex  alia  parte  quandoque  tanta  est  multitudo  testium  aetate, 
studiis,  affectionibus,  cupiditatibus,  conditione  diversorum,  ut  illico  in- 
notescat,  concordiam  et  conspirationem  in  mentiendo  esse  impossibi- 
lem;  praesertim  cum  inter  testes  nonnulU  inveniantur,  quorum  inte- 
resset,  rem  ab  aliis  testatam  inficiari,  quia  in  eorum  detrimentum  ce- 
dit.  En  quomodo  Melchior  Canus  eleganter  auctoritatem  humani  testi- 
monii  vindicat:  «  Haec  non  modo  negare  sed  in  his  etiam  addubitare 
stultissimum  est.  Quid  enim  slultius  esse  possit,  ut  eumdem  locum 
diutius  urgeam,  quam  si  ea  genera  belluarum,  quae  in  Rubro  mari 
Indiave  gignuntur,  nulla  esse  dicamus,  quia  nunquam  vidimus?  Om- 
nia  tollamus  ergo,  si  ita  placet,  quae  aut  historia  nobis  aut  testes  gra- 
ves  adferunt.  Ita  fit  ut  Mediterranei  mare  esse  non  credant,  nec  in 
insula  nati,  in  qua  lepusculos,  vulpeculasque  solum  viderint,  credant 
leones  et  pantheras  esse;  si  vero  de  elephanto  quis  dicat,  etiam  ri- 
deri  se  putant ))  (1).- 

SCHOLION  I.  De  requisitis  ad  certam  fidem  faciendam.  Testimo- 
nium  humanum,  uti  notavimus,  non  semper  est  ita  plenum  et  omni- 
bus  partibus  absolutum,  ut  causet  in  animo  nostro  veri  nominis  cer- 
titudinem,  sed  quandoque  gignit  assensum  dumtaxat  probabiiem.  Quare 
philosoplii,  qui  de  auctoritate  humani  testimonii  disserunt,  recensere 
solent  conditiones,  quae  requiri  videntur  ad  hoc  ut  ipsum  appareat 
plenum  et  ineluctabiliter  cogens  ad  assensum.  lam  vero  si  testimo- 
nium  spectatur  ex  parte  materiae  seu  rei  testatae  requiritur  ut  factum 
sit  illustre  cognituque  facillimum,  ita  ut  non  sit  possibilis  error  vel 
ignorantia,  puta  si  agatur  de  exsistentia  alicuius  civitatis,  de  praelio 
aliquo  commisso  inter  duos  exercitus  et  huiusmodi.  Ouod  sitestificatio 
spectetur  ex  parte  testantium  requiritur  ut  testes  sint  plures  et  ditfe- 
rentes  aetate,  studiis,  afTectionibus,  conditionibus,  ita  ut  impossibilis 
appareat  eorumdem  conspiratio  in  testanda  falsitate.  Quod  si  res  quan- 
doque  narratur  ab  uno,  sed  coram  aliis,  qui  eamdem  rem  cognoverunt 
et  quorum  interesset,  illum  redarguere  in  hypothesi  falsae  narrationis, 
et  nihilominus  non  contradicunt  cum  id  sine  difTicuItate  eflicere  pos- 

J;  Melch.  Can.  De  loc.  theol.  lib.  XI,  cap.  IV;  cf.  Cicer.  De  Natura  Deo- 
rum,  lib.   I,  cap.  XXXI,  unde  haec  transtulit  Canus. 

sent,  tunc  testis  licet  sit   unus,  aequivalenter  dicendus  est  multiplex, 
ideoque  certam  fideni  facere  valet. 

Ouod  dicitur  de  factis  coaevis  eodem  ferme  pacto  affirmari  potest 
de  eventibus  praeteritis,  qui  vel  per  traditionem  oralem,  vel  per  liisto- 
ricos  graves  et  probatos,  vel  per  publica  monumenta  posteritati  com- 
mendantur  et  ad  nos  usque  pervenerunt,  dummodo  constare  possit  tra- 
ditionem  illam  non  fuisse  interruptam,  neque  ortum  habuisse  ex  ali- 
qua  fortuita  causa,  et  insuper  au^tores  illos  esse  vere  graves,  nec  pos- 
sibilem  fuisse  inter  ipsos  conspirationem  in  afTirmanda  re  falsa,  neque 
potuisse  decipi  ob  aliquam  fortuitam  causam.  Qua  in  re  recurrendura 
est  ad  artem  criticam,  quae  tantopere  hac  nostra  aetate  excolitur  et 
magnos  progressus  habet.  Siquidem  si  factum  aliquod  illustre  etiam 
antiquissimum  a  pluribus  auctoribus  coaevis  reperitur  narratum,  a  qui- 
bus  in  posteros  manavit,  et  ab  oranibus  quoad  substantiara  eodera 
pacto  traditum  fuit,  temporura  distantia  non  solura  non  minuit  narra- 
tionis  auctoritatera,  sed  illara  rairifice  adauget;  quia  coramenta  delet 
dies,  veritatem  autera  confirmat. 

SCHOLiON  li.  De  probabili  testium  auctoritate.  Cura  saepissirae 
contingat  nos  credere  aliorum  hominum  testimonio,  et  dependenter  ab 
ipso  operari,  licet  tale  testimonium  non  sit  ita  plenura,  ut  possibilitas 
contrarii  penitus  excludatur,  quippe  quod  non  constat  evidenter,  te- 
steni  non  potuisse  errare  neque  raentiri,  ratio  inquirenda  et  decla- 
randa  venit,  quaraobrera  tuto  et  prudenter  opereraur  adhaerendo  hu- 
iusmodi  testiraonio  dunitaxat  probabili.  Principio  quidera  cura  in  quo- 
libet  teste  requiratur  scientia  et  veracitas,  ut  possit  raovere  nos  et 
inclinare  ad  adhaerendura  eius  testiraonio;  etiarasi  non  constet  per- 
spicue  de  plena  testiraonii  auctoritate,  quae  gignat  in  nobis  assensuni 
certura,  possuraus  taraen  eius  testiraoniura  prudenter  sequi,  si  nulla 
obstat  positiva  ratio  contrarii.  Siquidera  horao  natura  sua  ad  veritatis 
cognitionera  ducitur,  cura  eius  intellectus  ordinatus  naturaliter  sit  ad 
verura  tam(|uara  ad  eius  actum  et  perfectionem. 

Hoc  eleganter  notatura  fuit  a  Philosopho,  qui  sic  suara  nietaphy- 
sicam  orditur:  (c  Omnes  homines  naturaliter  scire  desiderant.  Signum 
est  sensuum  dilectio;  nam  et  absque  usu  j)ropter  seipsos  amantur: 
prae  ceteris  autera  qui  per  oculos  fit:  non  enira  ut  aganius  soluni, 
verura  etiara  nihil  acturi  ipsura  videre  prae  oranibus  aliis  (ut  ita  di- 
cara)  eligirnus.  Causa  autera  est  quod  sensuuni  hic  vel  raaxirae  nos 
cognoscere  quicquara  facit  raultasque  differentias  nianifestal  ))  (1).  In- 

(1)  UdxTeq  avO-Qfnjioi  Toij  eiSevai  oQEyovTai  q^voei  *  ai|ueiov  8' f)  Ttov  aioOi'i- 
OEOV  dydTir^aic,  '  xal  yaQ  //■^Q'-?  t^M?  XQ^^^?  dyav^covTai  8l'  aiiTd^,  xai  [idkiOTa  twv 
dAAcov  f|  6id  Ttov  OfxfxdTcov.  Oi»  ydQ  |x6vov  iva  .-TQdTTco^iev,  dX/M  xai  pi-Oev  fxeX- 
AovTEg  jiQdTTeiv  t6  OQdv  aiQoiij.ieda  dvTi  jidvTcov  (bq  eL^eiv  twv  akXoiv.  Aitiov 
8'  oTi  |xdA,iaTa  Jioiei  YvcoQi^eiv  ti  ^iidq  a-JTTi  T(ov  aLaOi]aecov  xai  noXhdq  8i]^oi 
^iacpoQdq. 

siipcr  eadem  natiira  iios  impellit  ad  veritatem  ceteris  hominibus  com- 
miinicandam.  Cuius  rei  testis  est  minime  fallax  interna  animi  nostri 
experientia.  Ouam  ob  rem  merito  Tullius  ail:  (c  Impellimur  natura  ut 
prodesse  velimus  quam  plurimis,  in  primisque  docendo  rationibusque 
prudentiae  liadendis.  Itaque  non  faciie  est  invenire  qui  quod  sciat  ipse 
non  tradat  alteri.  Ita  non  solum  ad  discendum  propensi  sumus,  verum 
etiam  ad  docendum  »  (1).  Ceterum  sicut  inteilectus  tendit  ad  verum, 
sic  voluntas  inclinatur  ad  bonum,  ideoque  quando  libere  impellit  ad 
testimonium  proferendum,  si  movet  ad  mendacium,  ad  illud  movet 
quatenus  apprehenditur  sub  ratione  boni  utilis  vel  delectabilis,  nempe 
quia  cedit  in  commodum  loquentis,  licet  sit  contra  legem  moralem. 
lam  vero  saepe  testilicatio  non  affert  loquenti  utilitatem,  et  testis  ita 
est  moratus  et  bonae  frugi,  ut  honestum  anteferat  utili  et  delectabili. 
Ergo  si  agitur  de  lacto  illustri  et  perspicuo,  quod  facillime  cognosci 
queat  et  de  testibus  gravibus,  qui  nullum  probabile  decipiendi  moti- 
vum  habere  potuerunt,  eorum  testimonium  generatim  veritatem  ma- 
nifestat,  ideoque  prudenter  et  tuto  possumus  ipsi  fidere,  eoque  uti  ut 
norma  in  agendo.  Quod  a  nobis  dictum  est,  exploratius  evadit  ipsa 
quotidiana  experientia,  qua  compertum  nobis  est,  res  a  testibus  nar- 
ratas  ut  plurimum  veritati  congruere.  Ouare  licet  testium  auctoritas 
non  sit  tanta,  ut  omnis  erroris  deceptionisque  formidinem  tollat,  ni- 
hilominus  est  norma  quam  prudenter  possumus  et  debemus  sequi.  Uti 
enim  loquitur  Augustinus :  (f  Auctoritate  quidem  decipi  miserum  est, 
sed  certe  miserius  non  moveri  )>  (2). 


SOLVUNTUR  DIFFICULTATES. 

Oppon.  L"  Contra  certitudinem  fidei  humanae.  Auctoritas  singu- 
lorum  testium  non  potest  facere  nisi  probabilem  fidem.  lam  vero  con- 
geries  plurium  probabilitatum  non  potest  generare  firmum  assensum. 
Ergo  testimonium  humanum  nunquam  potest  determinare  intellectum 
ad  unum  seu  gignere  certitudinem. 

Resp.  Dist.  mai.  Auctoritas  unius  testis  non  facit  nisi  probabileai 
fidem,  si  spectatur  testis  seorsum  et  cum  praecisione  aliorum^  Conc.  Si 
spectatur  siniul  cum  aliis  teslibus,  Neg.  Contradist.  min.  Congeries 
probabilitatum,  quae  ita  copulantur  ut  unicum  motivum  efTiciant,  non 
gignit  certitudinem,  Neg.  Quae  non  uniuntur  ad  unicum  motivum  efli- 
ciendum,  Conc.  et  Neg,  cons. 

Explico.  Si  in  testimonio  plurium  auctoritas  cuiusque  testis  con- 
sideratur  solitarie  et  in  se,  verum  est  quod  si  singuli  testes  seorsurn 

(Ij  De  fmibus,  lib.  111,  cap.  XX.  ^X<^   MEDlAfJ^^^ 

(2)  De  utilitate  credendi,  cap.  XVI.  .^x  ^ 

sunipti  causant  assensum  probabilem,  collectio  plurium  nunquam  cau- 
sare  poterit  certitudinem ;  nam  congeries  probabilitatum  secundum  esse 
diversarum  non  potest  generare  certitudinem,  secus  haberetur  in  effe- 
ctu  aliqua  perfectio,  quae  non  est  in  causa.  Verum  si  testes  non  spe- 
ctantur  sohtarie,  sed  prout  efficiunt  unum  testimonium,  tunc  positis  con- 
ditionibus  a  nobis  commeinoratis,  communis  illa  testificatio  potest  in- 
duere  aliquam  perfectionem,  cuius  non  est  capax,  si  consideretur  in 
singulis  seorsum,  quia  perfectio  iila  seu  forma,  quae  efficit  testimonium 
certum  in  eo  sita  est,  quod  testes  cum  sint  plures  et  differentes  inler  se 
aetate,  studiis,  cupiditatibus,  scientia,  honestate,  sinceritate  non  potue- 
runt  errare  circa  factum  publicum  et  illustre,  neque  simul  conspirare 
in  testanda  falsitate,  quia  si  mendacium  verteret  in  bonum  unius,  ex 
opposito  afferret  nocumentum  alteri.  Haec  autem  perfectio  auctoritatis 
in  dicendo  non  procedit  simpiiciter  ex  numero,  sed  ex  tah  numero 
testium,  qui  propter  quasdam  circumstantias  personarum  et  locorum 
ita  efliciunt  unum  testimonium,  quod  sit  capax  cuiusdam  formae  et 
perfectionis,  quae  determinet  assensum  ad  unum.  Unde  si  conditiones 
illae  desiderantur,  testes  quantumvis  numerosi  nunquam  efTiciunt  ple- 
num  testimonium.  Siquidem  in  omni  composito  ex  partibus  diversa- 
rum  rationum,  ex  unione  partium  efflorescit  quaedam  perfectio,  quae  de 
partilnis  non  potest  praedicari.  Hoc  minime  intelligi  potest  a  philo- 
sophis  cartesianis,  qui  in  omni  composito  non  considerant  nisi  aggre- 

m  elementorum  materialium  nullam  formam  et  esse  mutuantium 
ex  unione. 

Oppon.  2.°  Testes  quantumvis  numerosi  semper  sunt  fallibiles  idest 
possunt  errare  et  decipere.  Atqui  testes  fallibiles  non  possunt  causare 
certitudem.  Ergo  nullum  testimonium  humanum  potest  gignere  cer- 
titudinem. 

Resp.  Dist.  mai.  Sunt  fallibile^  in  actu  pi-imo,  ita  ut  possit  con- 
stare  eos  neque  errasse  neque  decepisse  in  actu  secundo,  Conc.  Ita 
ut  nunquam  constare  possit  eos  neque  errasse  neque  decepisse  in  actu 
secundo,  JVeg.  Contradist.  min.  et  Neg.  cons. 

Explico.  Cum  fallibilitas  in  praesenti  quaestione  dicat  potontiam 
errandi  et  decipiendi,  verum  est  hanc  potentiam  reperiri  in  hominibus 
aliquod  factum  testantibus.  Verum,  positis  quibusdam  circumstantiis 
et  adiunctis,  potest  certo  et  evidenter  constare  potentiam  hanc  non 
prodiisse  ad  actum  secundum,  et  tunc  possibilitas  erroris  et  deceptionis 
in  actu  primo,  quae  necessario  comitatur  infirmitalem  naturae  huma- 
nae,  non  imj)edit  (piominus  lestimonium  in  actu  socundo  spectatum 
trahal  ad  assensum  certum.  Nani  non  quodlibet  testimonium,  sed  te- 
stimonium  detorminatis  conditionibus,  et  proprietatibus  Nestitum  gene- 
rat  ceilitudinem. 

QUAESTIO  IV. 
Depnneipm  seientiamm  §eu  de  axiomatibus. 

CONTINUATIO  RERUIVI.  Cum  munus  rationalis  disciplinae  in  eo  sit, 
ut  certum  ratumque  ordinem  stabiliat  in  actibus  rationis  ad  faciliorem 
veritatis  acquisitionem,  cumque  veritas  proprie  et  formaliter  sit  in 
intellectu  componente  et  dividente,  logicae  potiores  partes  sunt  inda- 
gare  et  determinare  ordinem,  quem  mens  servat  in  diversis  iudiciis 
proferendis.  lam  vero  iudicia,  quibus  mens  veritati  necessariae  indu- 
bitanter  assentitur,  alia  sunt  immediate  nota,  et  dicuntur  principia 
prima,  ab'a  cognoscuntur  mediate,  idest  non  per  se,  et  vi  terminorum, 
sed  ope  alterius  termini,  qui  inter  illos  medius  est,  et  appellantur  ve- 
ritates  deductae  et  per  ratiocinium  conclusae,  de  quibus  proprie  est 
scientia,  quae  propterea  dicitur  habitiis  conclusiomm. 

Quare  veritates  per  se  notae  omnibus,  quae  commimes,  primariae, 
vel  principia  prima  nuncupantur,  illae  sunt  quarum  termini  cogno- 
scuntur  ai^  omnibus;  cum  statim  sub  lumine  intellectus  agentis  appre- 
hendantur  per  species  a  rebus  visibilibus  abstractas,  quin  aliqua  requi- 
ratur  rationis  inquisitio,  et  hoc  sensu  dici  solent  innatae  vel  naturaliter 
menti  insitae.  Huiusmodi  veritates  sunt  scientiarum  semina,  quia  cum 
sint  principia  demonstrationis,  ex  ipsis  nativa  hominis  intelligendi  vir- 
tus  evolvit  conclusiones  in  ipsis  virtualiter  contentas. 

Haec  principia  sic  describuntur  a  S.  Thoma :  «  Propositiones  per 
se  notae  sunt,  quae  statim  notis  terminis  cognoscuntur.  Hoc  autem 
contingit  in  illis  propositionibus,  in  quibus  praedicatum  ponitur  in  de- 
finitione  subiecti,  vel  praedicatum  est  idem  subiecto.  Sed  contingit 
aliquam  propositionem,  quantum  in  se  est,  esse  per  se  notam,  non 
tamen  esse  per  se  notam  omnibus,  qui  ignorant  definitionem  praedi- 
cati  et  subiecti...  Illa  autem  sunt  per  se  nota  omnibus,  quorum  ter- 
mini  in  conceptione  omnium  cadunt.  Huiusmodi  autem  sunt  communia, 
eo  quod  nostra  cognitio  a  communibus  ad  propria  pervenit.  Et  ideo 
istae  propositiones  sunt  prima  demonstrationum  principia,  quae  com- 
ponuntur  ex  terminis  communibus,  sicut  totum  et  pars,  ut:  Omne  to- 
tum  est  maiiis  sua  parte,  et  sicut  aequale  et  inaequale,  ut:  Quae  uni 
et  eidem  sunt  aequalia,  sihi  sunt  aequalia.  Et  eadem  ratio  est  de  si- 
milibus  »  (1).  De  istis  ergo  principiis  communibus,  uti  monet  Aristo- 
teles,  disserit  tum  logica  tum  metaphysica,  sed  diversa  prorsus  ratione. 
Nam  metaphysica  considerat  res  ipsas  communes,  idest  ens  et  partes 

(1)  Metaph.  lib.  IV,  lect.  5;  cf.  Poster.  Analyt.  lib.  I,  lect.  19. 

eius:  logica  vero  considerat  operationes  rationis  seu  intentiones,  quac 
circa  res  communes  versantur  (1). 

Antequam  ergo  ad  naturam  demonstrationis  explicandam  acceda- 
mus  opportunum  sane  erit  pauca  in  antecessum  disserere  de  princi- 
piis  communibus  scientiarum;  sive  de  illis  quae  natura  sua  et  propria 
vi  sunt  universalia  et  principia  omnium  scientiarum,  sive  de  illis  quae 
universalitatem  quamdam  per  argumentationem  inductivam  consequun- 
tur,  ideoque  non  sunt  principia,  nisi  sensu  latiori ;  quia  licet  sint  con- 
clusiones,  assumuntur  tamen  ut  principia  quarumdam  scientiarum,  et 
per  extensionem  appellari  solent  axiomata  experimentalia. 


ARTICULUS  1. 

DE    PRIMO    PRINCIPIO    COGNITIOMS    NOSTRAE. 

QUAESTIO  CIRCUMSCRIBITUR.  Circa  principia  prima  per  se  nota 
omnibus,  quae  dicuntur  proprio  nomine  axiomata  seu  dignitates,  di- 
scutiendum  venit,  utrum  adstruendum  sit  in  nostro  intellectu  aliquod 
principium  sciendi,  quod  iure  dicatur  et  sit  primum  in  ordine  gene- 
rationis.  Cum  autem  in  iudicio  immediatae  evidentiae  necessario  lepe- 
riatur  veritas,  inquisitio  de  primo  cognilionis  principio  non  differt 
quidquam  a  problemate,  quo  pervestigatur,  an  in  intellectu  nostro 
admittenda  sit  veritas  quaedam  prima,  a  qua  reliquae  omnes  pendent 
et  sine  qua  nullo  pacto  consistere  possunt. 

Duplex  quaestionis  sensus.  Ouacslio  de  primo  luimanae  cognitio- 
nis  principio  agitala  fuil  a  philosopliis  duplici  sensu  admodum  diverso. 
Quaeri  enim  potest,  an  in  intelleclu  humano  delur  verilas  quaedam 
quae  sit  origo,  fons,  formalis  ralio  omnis  verilalis,  idest  ratio  re|)iae- 
sentativa  omnium,  quae  a  nobis  cognoscuntur.  Ouaestioni  ila  propositae 
afTirmative  respondent  agminatim  omnes  ilii  pliilosoplii  nostrae  aetatis, 
qui  in  intellectu  liumano  scientiam  quamdam  transcendentalem  con- 
stituunt,  quam  tantopere  decanlant.  Qua  in  re  certamen  nobis  acerri- 
mum  est  cuni  omnibus  Rationalistis  transcendentalibus,  qui,  posthabitis 
experientiae  certissimis  factis,  aedificium  scientiae  humanae  a  piiori, 
ut  aiunt,  moliri  aggressi  sunt.  Decernunt  enim  exsistere  in  nostro  in- 
tellectu  veritatem  aliquam  primam,  quae  sinu  suo  omnes  complectatur 
actu  veritates,  et  in  qua  omnia  alia  cognoscantur,  seposita  qualibet 
externa  experientia.  Iloc  autem  requiri,  autumant,  ad  scientiae  unita- 
tem  tutandam.  Ad  philosophos  transcendentales  reduci  facillime  possunt 

(1)  Poster.  Analijl.  lib.  I,  iect.  20.  De  variis  partitiouibus  priucipiorum  ago- 
mus  tum  iu  i^ei|uonti  articulo,  tum  in  alia  quaestionc,  cum  disseremus  de  syllo- 
gismo  demoDstrativo. 

Ontologi  et  Rosminiani,  duplex  illud  philosophorum  genus,  qui  san- 
ciunt  scientiam  nostram  esse  derivandam  vel  ab  intuitiva  visione  ab- 
solutae  realitatis,  vel  ab  intuitu  idealitatis  divinae.  Sic  philosophia 
haec  transcendentalis  contra  naturam  humani  intellectus,  qui  propter 
unionem  animae  cum  corpore  cognitionem  haurit  ex  rebus  visibilibus, 
comrainiscitur  arbitratu  suo  scientiam  quamdam  a  priori,  renovans 
Platonis  ligmentum  iampridera  a  Philosopho  explosum,  nimirura  scien- 
tiara  nostram  non  derivari  causarique  a  rebus,  quae  sub  sensu  cadunt, 
sed  causari  a  substantiis  seu  formis  omnino  a  materia  separatis,  ab- 
solutis,  et  per  subsistentiam  necessariis. 

Verura  enira  quaestio  de  prirao  principio  nostrae  cognitionis  potest 
alio  sensu  disceptari  adraodura  diverso-  Ouaeri  quippe  potest,  an  detur 
aliqua  veritas  priraa,  et  aliquod  principiura  priraum,  quod  sit  funda- 
mentura  oraniura  principiorura  et  veritatura  in  nostro  intellectu,  ita  ut, 
ilio  destructo,  oranis  nostra  cognitio  veritatis  iure  labefactari  possit, 
totumque  humanae  scientiae  aedificiura,  quasi  subducto  fundaraento, 
corruat  ac  dilabatur.  Aliis  verbis,  an  intellectus  noster  in  cognoscenda 
veritate  exordiura  ducat  ab  aliquo  iudicio  universalissirao  et  eviden- 
tissirao,  quod  in  orani  posteriori  veritate  sive  iraraediate  sive  raediate 
evidenti  lateat  iraplicite  et  quodararaodo  in  potentia  raaxime  indeter- 
minata;  ita  ut  iudiciura  hoc  sit  ultiraus  terminus  analysis  cuiusque 
perceptae  veritatis  et  principium  synthesis,  et  sit  quaedam  intellectualis 
forma  ita  mentem  actuans,  ut  sine  hac  praevia  forma  mens  nostra 
progredi  non  possit  in  reliquis  veritatibus  cognoscendis,  quippe  quae 
inlellectum  ad  certo  assentiendum  raovere  haud  valerent,  nisi  hac  ve- 
ritate  formatum  reperirent.  Quaestioni  hoc  secundo  sensu  propositae 
respondet  affirmative  Aristoteles,  cui  adstipulantur  S.  Thoraas,  et  poli- 
tiores  Scholastici,  et  quotquot  in  explicanda  ratione  et  origine  cogni- 
tionis  nostrae  doctrinam  peripatetico-scholasticam  utpote  unice  veram 
amplexati  sunt. 

Duplex  quaestionls  sensus  comparatur.  luxta  Transcendentalium  et 
Ontologorura  sorania  priraura  principiura  cognitionis  1)  debetesse  ve- 
ritas  quaedara  perfectissiraa,  quae  ceteras  oranes  possit  intellectui  re- 
praesentare  actu,  et  ideo  priraus  actus  intellectus  illara  apprehendentis 
perfectissiraus  sit  oportet.  2)  Huiusraodi  operatio  intellectus.uon  potest 
esse  corapositio  vel  divisio,  idest  iudiciuni,  cura  iudiciura  non  possit 
esse  nisi  actus  imperfectus  coalescens  ex  duabus  intellectionibus,  et  quo 
magis  iudicium  est  universale,  eo  cognitionem  rei  iraperfectioreDi  sibi 
vindicat.  3)  Haec  veritas  non  potest  esse  nisi  realitas  prima  in  ordine 
ontologico,  nempe  Deus  clare  visus  et  per  se  iraraediate  actuans  intel- 
lectum  ad  intelligendura,  cura  solum  prima  realitas  et  actus  purus 
possit  esse  forraa  oraniura  repraesentativa,  eo  quod  sit  idea  et  exera- 
plar  oraniura.  Ex  adverso  iuxta  doctrinara  peripatetico-scholasticam 
priraum  principium    veritatis  1)  debet  esse  veritas  quaedara  iraperfe- 

ctissima,  maxime  potentialis,  ita  ad  omnia  se  extendens,  ut  illa  reprae- 
sentare  possit  in  potentia,  nempe  in  universali  et  secundum  maximam 
indeterminationem,  non  in  actu  et  secundum  esse  determinatum  et  de- 
finitum.  2)  Veritas  haec  debet  esse  iudicium  aliquod  primum  et  com- 
munissimum;  nam  intellectus  liumanus  dumtaxat  per  iudicium  forma- 
liter  et  proprie  potitur  veritato.  3)  Veritas  tiaec  penes  obiectum  con- 
siderata  non  potest  esse  nisi  realitas  quaedam  imperfectissima  et  directe 
cognita  per  abstractionem  sub  aliqua  ratione  communi,  et  separata 
j)er  mentem  ab  omnibus  determinationibus,  quibus  concrete  subsistit 
in  natura. 


PROPOSITIO. 

Pro  iiitellectu  humaiio  nullo  modo  adstrui  potest  veritas  prima, 
quae  sit  fons  et  formalis  repraesentatio  omnium  veritatum.  Ex  ad- 
verso  admittenda  est  prima  aliqua  veritas,  quae  sit  fundamentum 
omnium  iudiciorum,  in  quibus  implicite  et  indeterminatim  includitur, 
quaeq[ue  effato  contradictionis  continetur. 

Prop.  L^  pars.  Licet  liaec  pars  appositis  in  locis  demonstranda 
erit  contra  Idealistas,  Ontologos,  Rosminianos  et  Pantheistas ;  tamen  sic 
potest  nunc  breviter  per  rationes  logicas  suaderi.  Veritas  huiusmodi 
haberetur  per  actum  mentis  perfectissime  cognoscitivum.  Atqui  primus 
actus  humani  intellectus,  ut  experientia  testatur,  et  ratio  docet,  est 
omnino  imperfectus.  Ergo  non  datur  in  nostro  intellectu  prima  aliqua 
veritas  ad  mentem  Transcendentalium. 

Huiusmodi  prima  veritas  deberet  esse  in  intellectu  per  composi- 
tionem  vel  divisionem,  quia  intellectus  humanus  veritatem  intelligit 
componendo  et  dividendo.  Atqui  compositio  intellectus  e  diametro  pu- 
gnat  cum  veritate  omnium  rerum  repraesentativa.  Ergo  huiusmodi 
veritas  reperiri  non  polest  in  intellectu  humano.  Adde  quod  intellectus 
humanus  ad  scientiam  sibi  comparandam  unice  per  demonstrationem 
et  syllogismum  contendit,  ideo(|ue  ab  Aristotele  scientia  dicilur  etfe- 
ctus  demonstrationis,  et  demonstratio  nuncupatur  syllogismus  faciens 
scire.  Verum  omnes  intelligunt  demonstrationem  fore  prorsus  super- 
vacaneam,  si  intellectus  prima  aliqua  veritate  ad  mentem  horum  phi- 
losophorum  essct  ad  cognoscendum  detei"minatus. 

Prob.  2.""  pars.  Elfatum  contradictionis:  Impossibile  esf  idem  si- 
mul  esse  et  non  esse^  est  principium  omnium  primum  in  nostro  intel- 
lectu,  et  fundamentum  omnium  veritatum  sive  immediate  sive  mediate 
notarum,  1)  si  est  notissimum  per  se  omnibus,  ita  ut  circa  ipsum  nemo 
possit  errare.  2)  Si  praesupponitur  ad  omnia  alia  principia,  ita  ut  ipso 
corruente  ceterae  veritates  dilabantur.  3)  Si  ipso  admisso  possumus,  si 

non  per  demonstrationem,  saltem  per  analysim  et  redargutionem  cete- 
rorum  principiorum  veritatem  patefacere.  4)  Si  in  omnibus  iudiciis 
potentia  et  implicite  continetur.  5)  Demum  si  exhibet  formulam  in 
quam  veritas  omnium  iudiciorum  indeterminate  etultimo  resolvitur  (1). 
lamvero  res  ita  habet.  Ergo  principium  omnium  primum  cognitionis 
nostrae  est  effatum  contradictionis. 

Cum  propositio  maior  sit  tum  per  se  manifesta,  tum  ex  do- 
ctrina  Philosophi,  qui  loco  nuper  citato  recenset  proprietates,  quibus 
ornari  debet  principium  omnium  primum,  sic  declaramus  minorem. 

Primo  principium  contradictionis  est  notissimum,  cum  et  omnes 
intelligant  eius  terminos,  et  impossibile  sit  intellectui  opinari  opposi- 
tum;  versatur  quippe  circa  notionem  entis,  quae  prima  occurrit  in- 
tellectui  humano,  et  si  quis  opinari  posset  utrumque  contradictorium. 
haberet  in  intellectu  duas  contrarias  formas,  quae  esse  nequeunt  in 
eodem  subiecto.  Nam  opiniones  illae  dicuntur  contrariae,  quae  sunt 
contradictionis  per  se  loquendo,  uti  probatum  est  in  libro  Perihermen. 
secus  finem.  Consequenter  circa  ipsum  impossibile  est  errare,  quia 
nemo  errat  in  iis  quae  non  ignorat,  neque  potest  ignorare. 

Secundo  praesupponitur  ad  omnia  alia  principia,  nam  omnia  alia 
principia  in  ipsum  resolvuntur  tamquam  in  ultimum  terminum  men- 
talis  analysis,  ultra  quem  progredi  nefas  sit,  quin  ipsa  perimatur  in- 
tellectio,  quae  si  ulterius  procederet,  nihilo  obviam  iret.  Sicut  enira 
prima  conceptio  intellectus  est  notio  entis  in  quam  omnes  aliae  notio- 
nes  resolvuntur;  sic  primum  iudicium  versatur  immediate  circa  notio- 
nem  entis,  et  in  ipsum  omnia  alia  iudicia  resolvuntur.  Hinc  ad  eius 
negationem  omnia  tamquam  submoto  tundamento  fatiscunt.  Si  enim 
idem  potest  simul  esse  et  non  esse,  veritas  et  falsitas,  certitudo  et 
(lublum,  affirmatio  et  negatio  simul  in  intellectii  consistere  possunt; 
quod  est  scientiam,  certitudinem,  veritatem  omnem  penitus  convellere. 
Rera  sic  dilucide  explicat  S.  Thomas:  «  Cura  duplex  sit  operatio  intel- 
lectus,  una  quae  cognoscit  c/uod  quid  est,  quae  vocatur  indivisibilium 
intelligentia;  alia,  quae  componit  et  dividit:  in  prima  quidem  opera- 
tione  est  aliquod  primum,  quod  cadit  in  conceptione  intellectus,  sci- 
licet  hoc  quod  dico  ens,  nec  aliquid  hac  operatione  potest  mente  con- 
cipi,  nisi  intelligatur  ens.  Et  quia  hoc  principium:  Impossibile  est 
esse  et  non  esse  simul,  dependet  ex  intellectu  entis,  sicut  hoc  princi- 
pium :  Omne  totim  est  maius  sua  parte,  ex  intellectu  totius  et  partis : 
ideo  hoc  etiam  principium  est  naturaliter  primum  in  secunda  opera- 
tione  intellectus,  scilicet  componentis  et  dividentis.  Nec  aliquis  potest 
secundum  hanc  operationem  intellectus  aliquid  intelligere,  nisi  hoc 
principio  intellecto.  Sicut  enira  totura  et  partes  non  intelliguntur,  nisi 

(1)  Cf.  Arist.  Metaph.  lib.  IV,  text.  8.  et  Com.  S.  Tbom.  lect.  6. 

intellecto  ente,  ita  nec  hoc  principium:  Totum  est  maius  siia  parle, 
nisi  intellecto  praedicto  principio  firmissimo  »  (1). 

Tertio,  eflato  contradictionis  admisso  possumus  coarguere  aliquem, 
qui  veritatem  evidentem  negat.  Nam  quod  est,  non  potest  non  esse. 
Sic  qui  non  concederet  totum  esse  maius  sua  parte,  coargueretur  ex 
principio  contradictionis,  cum  totum  dicat  partium  complexum,  ideo- 
que  partem  et  aliquid  praeter  partem,  quod  idem  est  ac  esse  maius 
parte.  Ergo  hoc  principium:  Totum  est  maius  sua  parie,  negari  nequit, 
nisi  decernendo  totum  et  esse  totum,  et  non  esse  totum,  nimirum  idem 
simul  esse  et  non  esse. 

Quarto,  cum  quilibet  conceptus  determinationem  quamdam  entis 
exprimat  et  significet,  uti  in  ontologia  explicabitur,  in  omni  conceptu 
implicite  continetur  idea  entis.  Porro  si  in  omni  conceptu  implicite  con- 
tinetur  entls  notio,  consequitur  etiam  contineri  in  omni  iudicio  impli- 
cite  eflatum  contradictionis.  Nam  cum  effatum  contradictionis  imme- 
diate  versetur  circa  entis  notionem,  exhibeatque  pugnam  inter  ens 
eiusque  oppositum,  nempe  non  ens,  quodcumque  iudicium  exprimens 
aliquam  entis  determinationem,  implicitum  habet  in  se  iudicium  quod 
immedlate  versatur  circa  notionem  entis. 

Ouinto  denique,  eflatum  contradictionis  generalem  formulam  exhi- 
bet,  in  quam  veritas  omnium  iudiciorum  ultimo  et  indeterminate  resol- 
vitur.  Etenim  generalis  formula,  in  quam  resolvitur  cuiusque  iudicii 
veritas  nihil  aliud  exhibet,  nisi  necessariam  connexionem  seu  identi- 
tatem  entis  cum  seipso,  ideoque  omnis  vera  compositio  intellectus  re- 
vocatur  ad  perceptionem  identitatis  rei  diversis  conceptibus  expressae. 
Hoc  patet  ex  ipsa  natura  iudicii  aflirmantis,  ad  quod  negativum  redii- 
ditur.  Atqui  necessaria  identitas  entis  cum  seipso  idem  est  ad  neces- 
saria  repugnantia  entis  cum  non  ente,  quae  efl^ato  contradictionis  expri- 
mitur.  Ergo  formula  principii  contradictionis  ea  est,  in  quam  ultimo 
resolvitui"  veritas  omnium  iudiciorum. 

Scholion.  Licet  omnia  principia  et  iudicia  resolvantur  ultimo  in 
principium  contradictionis;  tamen  falsus  esset,  qui  exinde  colligeret 
nos  nihil  novi  cognoscere,  cum  cetera  iudicia  piofeiimus.  Nam  prin- 
cipium  contradlctionis  indeterminale  et  potentialiter  ceteras  veritates 
compleclitur:  sicut  ergo  notio  entis  indeterminate  signilicat  id  quod 
ab  aliis  notionibus  magis  determinate  exprimitur,  et  j)ropterea  per 
ceteras  notiones  determinatur  et  perficitur:  ita  per  alia  iudicia  deter- 
minatur  ac  perlicitur  iudicium  contradlctionis  eiusquccognitio.  Ergo 
per  alia  iudicia  cognoscimus  plura,  quae  non  cognoscuntur  actu  per 
principium  contradictionis,  sed  solummodo  sub  ratione  polentiali  et 
indeterminata  entis,  in  (jua  communicant  omnes  res,  quae  a  nobis  co- 
gnoscuntur. 

(Ij  Metapli.  lib.  IV,  lcct.  6. 

SOLVUNTUR  DIFFIGULTATES. 

Oppon.  L*^  Principium  omnium  primum  a  nemine  negari  potest. 
Atqui  principium  contradictionis  negatum  fuit  tum  apud  veteres  phi- 
losophos,  tum  apud  recentes.  Ergo  non  est  primum. 

Resp.  Dist.  mai,  Principium  primum  a  nemine  negari  potest,  in- 
teriori  ratione  seu  mente,  Conc.  A  nemine  negari  potest,  externo  ser- 
mone  seu  voce,  Neg.  Contradist.  min.  et  Neg.  cons. 

Explico.  Non  solum  primum  principium,  sed  etiam  omnia  prin- 
cipia  communia  et  per  se  nota  huiusmodi  sunt,  ut  a  nemine  possint 
vei  negari  vel  in  dubium  revocari,  cum  eorum  termini  sint  in  notitia 
omnium,  et  ipsis  nullius.ratio  obsistere  possit,  quia  et  necessario  sunt 
vera,  et  necessario  videntur  vera,  ita  ut  eorum  oppositum  intelligi 
non  possiL  Nihilominus  hoc  non  prohibet,  quominus  ore  et  externo 
sermone  negentur,  quia,  uti  scite  notat  Aristoteles,  cc  Semper  adversus 
orationem  externam  iicet  instantiam  inferre;  at  adversus  rationem 
internam  non  semper  ))  (1).  Sic  Heraclitus  principium  contradictionis 
negans,  hoc  ore  protulit,  sed  mente  opinari  non  potuit. 

Oppon.  2.^  Principium  contradictionis  est  modale.  Atqui  princi- 
pium  enuntians  modum  non  potest  esse  primum,  cum  modus  subau- 
diat  rem.  Ergo  principium  contradictionis  non  est  primum. 

Resp.  Trans.  mai.  et  Dist.  min.  Non  potest  esse  primum,  si  modus 
est  distinctus  a  re,  cuius  est  modus.  Conc.  Si  modus  constituit  et  in- 
greditur  ipsam  rationcm  rei,  Neg.  et  Neg.  cons. 

Explico.  Transmisimus  maiorem,  quia  principium  uli  effertur  non 
est  vere  et  proprie  propositio  modalis;  nam,  ut  in  dialectica  docui- 
mus,  propositio  vere  modaiis  ea  est  in  qua  modus  praedicatur  de  dicto 
et  non  vicissim;  attamen  etiamsi  reducatur  ad  formam  propositionis 
vere  modaiis  ,  semper  remanebit  principium  omnium  primum,  quia 
in  hoc  principio  modus  est  de  ratione  et  conceptu  ipsius  rei,  cum  in 
ipso  entis  conceptu  claudatur  repugnantia  cum  non  ente,  quod  est  eius 
oppositum;  positio  enim  excludit  negationem  oppositam.  Quod  non 
solum  verum  est  de  con^eptu  generalissimo  entis,  sed  etiam  de  diver- 
sis  modis  essendi,  quibus  ens  determinatur,  qui  modi  ingi*ediuntur 
inteilectum  generum,  quae  ab  ipsis  constituuntur. 

Oppon.  3.^  Principium  contradictionis  est  negativum.  Atqui  prin- 
cipium  negativum  non  potest  esse  primum,  cum  negatio  non  intelli- 
gatur  nisi  per  oppositam  aflirmationem.  Ergo. 

Res\  Dist.  mai.  Principium  contradictionis  est  mere  negativum, 
Neg.  Principium  contradictionis  ita  est  negativum,  ut  affirmationem 
etiam  complectatur,  Conc.  Contradist.  min.  et  Neg,  cons. 

(1)  Poster.  Analyt.  lib.  IX,  a.  L 

Explico.  Propositio  mere  negativa  illa  est,  quae  aliquam  formam 
a  subiecto  clividit  acseparat;  sed  propositio  excludens  a  subiecto  ne- 
galionem  formae  exsistentis  in  eo,  non  est  propositio  mere  negans,  sed 
tuni  atiirmationem  tum  negationem  in  se  involvit.  Porro  huiusmodi 
est  principium,  quod  versatur  circa  universalissimam  notionem  entis. 
In  hoc  quippe  iudicio  a  notione  positiva  entis,  quae  intelligitur  ut 
identica  cum  seipsa,  nam  qiiod  est  est^  excluditur  oppositum  eius,  idest 
nihilum,  quod  non  inteliigitur  nisi  |jer  ens.  Sic  iudicium  hoc  quodam- 
modo  participat  de  iudiciis  tum  negantibus,  tum  aientibus;  et  iure, 
quia  titraque  iudiciorum  ratio  ad  ipsuni  reduci  debet,  et  iudicia  tum 
affirmantia  tum  negantia  ipsi  ita  innituntur  necessario,  ut  illo  sub- 
moto  omnia  corruant.  Participat  quidem  de  iudiciis  negantibus,  quia 
ab  ente  separat  non  ens:  cum  vero  praedicatum  quod  a  subiecto  sepa- 
ratur  sit  nihilum,  participat  etiam  de  iudiciis  aientibus.  Forma  autem 
haec,  si  res  acutius  intimiusque  inspiciatur,  apparet  omnino  necessa- 
ria  ad  iudicium  circa  generalissimam  notionem  entis  proferendum. 
Si  enim  mens,  habita  notione  entis,  affirmative  componeret  ens  cum 
seipso,  nimirum  ens  est  ens,  vel  qnod  est  est,  revera  non  componeret 
et  iudicaret;  nam  ad  omnem  compositionem  intellectivam  requiritur 
identitas  rei  per  duos  conceptus  formaHter  diversos  apprehensa,  et  hic 
haberetur  idem  formalis  conceptus  bis  repetitus,  ideoque  impossibilis 
compositio  (1). 


ARTICULUS  II. 

DE    PRINCIPHS    EXPERIMENTALIBUS   SEU    SYNTHETICIS. 

ORDO  RERUM.  Satis  a  nobis  de  primo  principio  agentibus  explo- 
rata  et  declarata  fuerunt  principia  per  se  et  immediate  nota,  quae 
nuncupantur  principia  primitiva,  communia,  anaiytica,  necessaria,  uni- 
versalia,  vel  axiomata,  semina  scientiarum,  quia  ex  ipsis  per  legitimum 
ratiocinium  deducuntur  veritates  quaedam  particulares,  quae  diversas 
scientias  respiciunt.  Restat  ad  compiementiim  praesentis  quaestionis  ul 
aliquid  attingamus  de  principiis  syntheticis  seu  experimontalibus,  quae 
in  quibusdam  disciplinis  maximo  usui  esset  solent,  et  quorum  cogni- 
tio  magni  momenti  est,  ut  experimentales  disciplinae  veram  scientiae 
dignitatem  et  honorem  consequi  valeant.  Haec  principia  dicuntur  syn- 
thetica,  eo  quod  secus  ac  in  principiis  anahticis  praedicatum  non 
eruitur  ex  notione  subiecti,  ideoque,  cognitis  terminis,  non  cognoscun- 
tur;  sed  praedicatum  cognoscitur  convenire  subiecto  propter  experien- 

'^l)  De  hac  subtili  quaestione,  quac  circa  iiaturam  iudicii  versatur,  consulc 
S,  Thom.  1  p.  q.  18,  a.  1*2. 

tiam  cle  singularibus  sumptam.  Sic  allirmamus  generatim  corpora  gravia 
non  suHulta  cadere  deorsum  ad  lineam,  «juia  in  casibus  singularibus 
experti  sumus,  rem  ita  se  habere.  Cum  autem  praedicatum  copuletur 
subiecto,  non  quia,  cognitis  terminis,  apparet  necessarius  nexus  inter 
utrumque;  sed  quia  per  experientiam  praedicatum  de  facto  inhaerere 
subiecto  deprehendimus,  ideo  dicta  sunt  vel  sijnthetica  vel  experimen- 
talia  vel  a  posteriori. 

Si  ergo  principia  synthetica  non  sunt  per  se  nota,  quia  eorum 
veritas  non  apparet  inlellectui  nostro  ex  notitia  terminorum,  patet  cer- 
titudinem  a  nobis  de  ipsis  habitam  oriri  ex  immcdiata  cognitione  sin- 
guiarium.  Hinc  ex  singularibus  experimento  cognitis  mens  argumen- 
tando  veritali  horum  principiorum  certo  et  infallibiliter  assensum 
praebet.  Haec  autem  argumentandi  ratio,  qua  raens  ex  singularibus 
assurgit  ad  universalia,  dicitur,  uti  in  prima  parte  logicae  vidimus, 
inductio.  Argumentatione  ergo  inductiva  mens  nostra  in  principiorum 
experimentalium  certam  notitiam  progreditur.  Ut  autem  certitudo  et 
universalitas  horum  principiorum  in  tuto  ponatur  et  a  Scepticorum  et 
Empiristarum  caiumniis  vindicetur,  declarandum  nobis  est,  qua  via 
mens  nostra  ex  singularium  cognitione  ad  ea  certo  cognoscenda  eisque 
universalitatem  impertiendam  perveniat,  et  deinde  oppugnationes  adver- 
sariorum  refellendae.  Quod  ut  faciliusassequamur,  iudicia  analytica  cum 
syntheticis  antea  conferemus,  eteorundem  discrepantias  declarabimus. 

ludicia  analytica  cum  syntheticis  conferuntur.  ludicia  analytica 
cum  versentur  circa  veritates  per  se  notas  et  necessarias  sunt  natura 
sua  universalia,  quippe  quae  versantur  circa  essentias  rerum  quas  in- 
tellectus  universaliter  appreliendit.  Discriminantur:  1)  in  iudicia  per 
se  nota  omnibus,  2)  per  se  nota  quibusdam,  seu  sapientibus,  3)  per 
se  nota  in  se,  sed  non  quoad  nos.  Prima  sunt  universalissima  et  di- 
cuntur  principia  primaria  et  axiomata  communia,  in  quibus  omnes 
scientiae  communicant,  et  potiori  iure  dicuntur  axiomata  (1):  secunda 
sunt  minus  universalia,  et  dicuntur  principia  propria,  quibus  peculia- 
res  scientiae  utuntur  tamquam  propriis  axiomatibus :  tertia  demum  di- 
cuntur  conclusiones  seu  veritates  ex  principiis  deductae,  nam  inedian- 
tibus  principiis  manifestantur  nobis,  cum  cognitiones  universales  ad 
particularia  applicamus,  et  actu  cognoscimus,  id  quod  cognoscebamus 
in  potentia.  Quocirca  iudicia  per  se  nota,  quo  magis  sunt  nota  nobis, 
eo  magis  sunt  universalia,  quia  intellectus  noster  propter  imperfectam 
intelligendi  rationem  ab  universalioribus  ad  minus  universalia  proce- 
dit,  et  ideo  iudicia  immediate  prolata,  sunt  universaliora  veritatibus, 
quas  ratiocinando  deducimus. 

Ex  adverso  in  iudiciis  syntheticis  seu  experimentalibus,  quae  in 
cognitione  vel  experimento  per  sensum  accepto  proxime  innituntur, 

(])  Cf.  S.  Thom.  Poster.  Analyt.  lib.  I,  Ject.  20. 

iudicia  immediate  nota  intellectiii  simt  singularia,  cum  experientia  non 
versetur  nisi  circa  singularia  exsistenlia,  et  hoc  unum  intellectui  ma- 
nifestet,  nempe  aliquod  attributum  de  facto  inesse  alicui  subiecto  sin- 
gulari;  verum  iudicia  mediata,  quae  nempe  ex  cognitione  experimentali 
quorumdam  singularium  immediate  cognitorum  per  discursum  mentis 
ex  noto  ad  ignotum  praetereuntis  colliguntur,  sunt  iudicia  universalia. 
Haec  iudicia  universalia,  quae  proprie  sunt  conclusiones  illius  argu- 
mentationis,  quae  dicitur  inductio,  vocantur  etiam  principia  vel  axio- 
mata  sijnthelica;  sed  non  dicuntur  axiomata,  nisi  per  quamdam  ana- 
logiam ;  quia  nimirum,  licet  sint  conclusiones  per  demonstrationem 
cognitae;  tamen  postquam  demonstrata  fuerunt  et  in  sua  universalitate 
certo  cognita,  assumuntur  ut  princi|)ia,  ex  quibus  per  syllogismum 
(leductiviim  melius  cognoscuntur  corporum  proprietates.  Sic  experimen- 
tales  disciplinae  proprium  scientiae  nomen  et  dignitatem  sibi  vindi- 
cant.  Cum  autem  certitudinem  liorum  principiorum  experimentalium 
mens  adipisci  nequeat,  nisi  freta  alicui  principio  rationali,  pronum  cst 
intelligere,  scientias  rationales  et  potissimum  metaphysicam  progres- 
sioni  et  incremento  disciplinarum  experimentalium  non  solum  non  esse 
inimicam,  sed  ipsas  plurimum  adiuvare. 

Quaestlones  discutiendae.  De  principiis  ergo  syntheticis  tria  potis- 
simum  quaeri  vestigarique  possunt,  nimirum:  1)  qua  via  intellectus 
ad  ea  proferenda  perveniant;  2)  an  certo  a  nobis  cognoscantur; 
3)  demum  quid  sit  quod  intellectum  ad  ea  certo  proferenda  determinet. 
Cum  autem  intellectus  ad  ea  iudicia  proferenda  pertingat  per  argu- 
mentationem  inductivam,  de  qua  uberius  loquuti  sumus  in  dialectica; 
ne  eadem  omnino  repetamus,  hoc  in  loco  directe  ad  trutinam  revo- 
cabimus  secundam  et  tertiam  quaestionem,  in  quibus  evolvendis  ali- 
quid  iterum  attingendum  nobis  erit  de  demonstratione  inductiva,  quod 
evidentius  clariusque  eius  naturam  et  virtutem  inferendi  patefaciet.  lam 
vero  operae  pretium  erit  in  antecessum  exponere  falsas  opiniones  phi- 
losophorum  de  cei'titu(liae  horum  principiorum. 

Falsae  phllosophorum  sententiae.  Generatim  cartesianae  philoso- 
phiae  cultoi'es  cum  de  natura  rei-um  corporalium  et  de  obiecto  cogni- 
tionis  nostrae  falso  admodum  disseruerint,  consequenter  in  (piaestione 
decernenda  de  certitudine  principiorum  experimentalium  plura  pec- 
caverunt.  Hinc  vel  nos  certo  ea  cognoscere  inliciati  sunt,  vel  perverse 
omnino  declaraverunt  quo  motivo  vel  qua  causa  vere  cogente  intel- 
lectus  in  eorum  cognitione  ad  unuin  detei'minetur.  idest  qualis  sit  causa 
certitudinis  horum  principiorum.  Nam  cum  in  cartesiana  philosophia 
impossibile  esset  veram  causam  detegere,  vel  falsam  assignarunt,  vel 
factum  certitudinis  contra  sensum  naturae  communem  negaverunt,  vel 
demum  si  tum  factum.  tum  veram  causam  admiserunt,  non  consequen- 
ter  suis  |)rincipiis  philosophati  sunt. 

Etenim  cum  philosophi  osores  substantialis  composilionis  corpo- 

riim,  naturam,  nempe  principium  primum  operationis  intrinsecum  re- 
bus  corporalibus  negent,  earumque  actiones  acl  purum  putumque  motum 
localem  revocent;  et  cum  aliunde  doceant,  nos  per  sensus  non  attin- 
gere  et  cognoscere  corporum  qualitates  et  accidentia,  sed  modificationes 
afl^ctionesque  principii  sentientis,  consequenter  de  principiis  experimen- 
talibus  certam  cognitionem  capessere  non  possunt.  Quod  ita  \ei  leviter 
consideranti  patet.  Intellectus  ex  proprietate  per  experientiam  cognita 
in  quibusdam  corporibus,  servatis  legibus  inductionis,  cognoscere  potest 
illam  proprietatem  dimanare  ex  ipsa  natura  et  consequenter  eara  re- 
periri  in  omnibus  individuis  illius  naturae,  licet  nondum  experimento 
subacta  sint,  et  sic  intelligit  certo  omnia  individua  illius  naturae  ornari 
memorata  proprietate.  At  si  proprietas  neque  est  in  corporibus,  neque 
cognosci  certo  potest,  neque  per  proprietatem  natura  manifestatur, 
principium  omne  experimentale,  subducto  fundamento,  corruit.  Hinc 
multiplices  dissentientesque  inter  se  hac  super  re  philosophorum  car- 
tesianorum  sententiae. 

Arnaldus,  Lockius.  Ut  de  aliis  taceamus,  Arnaldus  et  Lockius  pro- 
fessi  sunt  inductionem  incompletam,  licet  ipsa  sufficiens  dicatur,  non 
posse  ad  principiorum  experimentalium  certitudinem  nos  adducere,  sed 
solummodo  probabilem  quamdam  opinionem  progignere  (1). 

David  Humius,  veteris  scepticismi  inter  recentes  inslaurator  vim 
inductionis  incompletae  prorsus  negavit,  et  docuit  axiomata  experi- 
mentalia,  quatenus  se  extendunt  ad  illos  casus,  de  quibus  nondum 
instituta  est  experientia,  et  a  similibus  causis  similes  expectant  efTe- 
ctus,  omni  obiectiva  certitudine  spoliari.  En  eius  argumentatio.  Ut 
experientia  sumpta  de  quibusdam  individuis  valere  posset  ad  coniun- 
gendum  aliquod  praedicatum  cum  singularibus  nondum  experientiae 
subactis,  deberet  in  mente  praesupponi  certum  huiusmodi  pronuncia- 
tum:  Futiirum  praeterito  simile  erit.  lam  vero  principium  hoc  non 
est  certum,  cum  non  repugnet  futurum  esse  praeteriti  dissimile,  neque 
futurum  possit  cognosci  experientia.  Ergo  certitudo  principiorum  expe- 
rimentalium  est  vana,  et  illis  adhaeremus  ob  quamdam  internam  animi 
persuasionem  ex  consuetudine  enatam. 

Thomas  Reidius  ad  mentem  nostram  a  scepticismo  liberandam,  in 
quem  coniecta  fuerat  temeritate  Humii  destruentis  tot  veritates  ad 
vitam  hominis  tuendam  apprime  necessarias,  adversus  Humium  asse- 
ruit,  nos  esse  omnino  certos  de  veritate  illius  principii,  quod  enuntiat 
futurum  simile  esse  praeterito ;  non  quia  aliquid  obiective  a  nobis  per- 
spiciatur  mentem  determinans  ad  illam  similitudinem  amplectendam, 
sed  flrmum  hunc  mentis  assensum  derivari  opinatur  ex  caeco  quodam 

(1)  Lockius  docet  nobis  certo  constare  non  posse,  an  experimentum  semel  fa- 
ctum,  eumdem  in  posterum  sortiatur  effectum,  cum  distinguat  inter  coniunctionem 
causae  et  effectus,  et  eorum  necessarium  nexum.  Sag.  lib.  IV,  cap.  XI. 

Db  Maria.  Vol.   1.  16 

naturae  instinctu  mentera  ineluctabiliter  impellente  ad  ita  iudicandura ; 
et  sic  memoratus  auctor  ratus  est,  se  naturam  salvare  contra  ipsara 
philosopliiara,  quae  negat  liuiusmodi  certitudinem. 

Ad  hos  omnes  errores  evellendos  tuemur,  principia  experimentalia 
esse  omnino  certa,  licet  eorum  certitudo  intra  fines  physicae  certitu- 
dinis,  contineatur;  sirailiter  esse  ratura  et  indubiura  principiura  illud: 
Futurim  praeterito  simile  erit^  et  eius  certitudinera  non  causari  dura- 
taxat  a  nuda  experientia  surapta  de  pluribus  singularibus  quanturavis 
accurata,  sed  ab  experientia  siraui  et  ab  aliquo  principio  analytico  et 
necessario.  Quam  doctrinara  sic  defendendara  proponimus. 


PROPOSITIO. 

3Ieiis  nostra  axiomatibus  experimeutalibus  certo  et  indubitanter 
assentitur  ob  motivum  omnino  cogens  in  ipsis  rebus  inventum  et 
clare  visum,  nimirum  determinatur  ad  unum  a  suificienti  singularium 
observatione,  adiecto  principio  causalitatis. 

Prop.  prob.  Quod  intellectus  certo  ct  indubitanter  assentiat  qui- 
busdara  principiis  experiraentalibus  est  factura  quoddara  ita  evidenter 
a  conscientia  renuntiatura  et  ab  omnibus  horainibus  adraissura,  ut  in 
dubiura  non  sit  revocatura,  nisi  ab  illis  Scepticis,  qui  de  ipsa  corpo- 
rura  exsistentia  ausi  sunt  ambigere.  Quis  enim  raentis  aniraique  corapos 
dubitabit,  corpus  aliquod  grave  non  suffultura  casurura  esse,  vel  pa- 
leara  igni  adraotara  combustum  iri?  Neque  ipsi  Sceptici  revera  dubi- 
tant,  uti  ex  eorura  agendi  ratione  liquet;  sed  ad  factura  certitudinis 
obscurandura  recurrunt  ad  inspirationem,  vel  ad  persuasionem  ortara 
ex  consuetudine.  Quocirca  ad  eoruni  cavillationes  destruendas  denion- 
strandura  nobis  est,  intellectum  nostrura  optinie  posse  pertingere  ad 
istorura  principiorura  experiraentaliura  obiectivam  veritatem  cognoscen- 
dara.  Quod  sic  efTicitur.  Supposita  suflicienti  enuraeratione  et  accurata 
observatione  singulariura,  quae  necessaria  est  ad  inducticuiera  sullicien- 
tem,  intellectus  potest  cognoscere  aliquem  eflectura  seu  operationem 
dimanare  ex  ipsa  natura  illorura  corporura  de  quibus  habita  est  expe- 
ricntia  (1).  lara  vero  causae  naturales,  nerape  quae  ab  ipsa  fornia 
physica  deterrainantui-  ad  operationera,  et  per  eara  ad  proprios  fines 
per  arteni  divinani  nioventur,  seraper  eodeni  modo  operantur,  quia 
sunt  ad  unum  determinatae  (2).  Ergo  ubicumque  invenitur  individuura 
eadeni  natura  pracditum,  eodera  niodo  operabilur  vel  eosdera  producet 
eilectus,  nisi  inipediatur:  propterea  illud  quod  dictuni  est  de  individuis 

(1)  Cf.  quae  diximus  in  Log.  Min.  part.  Ill,  cap.  il,  a.  2. 

(2)  S.  TnoM.  Contra  gent.  lib.  III,  cap.  11.  QQ.  Dl).   De  ver.  q.  22,  a.  I. 

per  experientiam  exploratis,  iure  per  analogiam  tlici  poterit  de  omni- 
bus  aliis  eadem  natura  pollentibus,  licet  non  cognitis  experimenlo.  Cum 
autem  firmitas  et  stabilitas  ordinis  mundani  ex  eo  elllorescat,  quod 
agentia  naturalia  utpote  ad  unum  determinata  semper  eodem  modo 
operantur,  dummodo  non  impediantur,  patet  stabilem  firmumque  or- 
dinem  certo  obtinere  in  mundo. 

Quod  causae  naturales  in  agendo  semper  eodem  modo  operantur, 
hoc  et  intelligitur  facile  ab  omnibus.  et  exponetur  a  nobis  in  cosmo- 
logia,  cum  explicabimus  modum  quo  diversae  res  propriis  motibus  et 
operationibus  ad  proprios  fines  contendunt.  Sufiicit  iiuc  S.  Augustini 
transferre  verba,  quibus  sic  eleganter  hanc  persequitur  doctrinam : 
((  Elementa  mundi  huius  corporei  habent  definitam  vim  qualitatemque 
suam,  quid  de  quo  fieri  possit  vel  non  possit.  Ex  his  velut  primordiis 
rerum,  omnia  quae  gignuntur  suo  quoque  tempore  exortus  processus- 
que  suos  sumunt  finesque  et  decessiones  sui  cuiusque  generis.  Unde 
fit,  ut  de  grano  tritici  non  nascatur  faba,  vel  de  faba  triticum,  vel  de 
pecore  homo,  vel  de  homine  pecus  )>  (1). 

Ouocirca  argumentum  hac  breviori  forma  concludi  recte  potest. 
Principia  experimentalia  certa  omnino  sunt,  si  colliguntur  ex  tali  obser- 
vatione  singularium,  ex  qua  certo  constat  effectum  aliquem  oriri  non 
a  causis  fortuitis  et  accidentalibus,  sed  ab  ipsa  natura  rei  exploratae, 
quae  uniformiter  operabitur  in  omnibus  individuis.  Atqui  posita  indu- 
ctione  sufiicienti,  hoc  certo  constare  potest.  Ergo  huiusmodi  principia 
certa  prorsus  et  indubia  dicenda  sunt. 

Hinc  patet  non  omnem  inductionem  ducere  ad  certam  cognitio- 
nem  alicuius  veritatis  universalis.  Si  enim  in  observatione  factorum 
quantumvis  sagaci  et  accurata  non  constet  certo,  effectum  aliquem 
progigni  ab  ipsa  natura,  quae  in  omnibus  individuis  similis  est,  simi- 
lique  modo  semper  operabitur;  sed  ambigi  possit,  an  effectus  ortum 
ducat  ab  aliqua  causa  accidentali  et  fortuita,  tunc  de  enuntiatione 
universali  ex  experimentis  collecta  ad  summum  habetur  opinativa  co- 
gnitio,  non  certitudo.  In  iioc  quippe  casu  deest  praecipuum  fundamen- 
tum  certitudinis  illius  propositionis  universalis,  nempe  principium  illud 
necessarium  et  universale,  quod  ad  effatum  causalitatis  reducitur,  ni- 
mirum:  causae  naturales  in  agendo  sunt  determinatae  ad  unum,  et 
semper  eodem  modo   operantur. 

Fundamentum  ergo  universalitatis  principiorum  experimentalium 
non  potest  esse  experientia  solitarie  considerata,  quae  neque  extendi 
poterit  ad  omnia  individua  actu  exsistentia,  neque  quidquam  explorare 
de  futuris,  sed  talis  experientia  quae  patefacere  possit,  causam  alicuius 
effectus  esse  ipsam  naturam  multiplicatam  in  individuis  alicuius  spe- 
ciei.  Tunc  ope  principii  analytici  et  necessarii,    nempe  eadem  caiisa, 

l\)  De  Gen.  ad  litt.  lib.  IX,  cap.  XVU,  n.  22. 

si  agit  per  formam  naturalem^  eumdem  semper  producit  effectum,  in- 
tellectus  certo  assentitur  propositioni  universali  enuntianti  principium 
quoddam  experimentale.  Ouare  notiora  sunt  et  universaliora  illa  prin- 
cipia  experimentalia,  quae  enuntiant  proprietatem  aliquam  fluentem 
ex  generica  ratione  corporis,  quam  illa  quae  patefaciunt  proprietatem 
ex  determinata  specie  manantem.  Insuper  quaedam  principia  experi- 
mentalia  sunt  in  notitia  omnium,  quae  nempe  omnibus  usui  esse  de- 
bent,  utpote  omnino  neccssaria  ad  vitam  tuendam,  ideoque  ab  omni- 
bus  facili  experimento  colliguntur,  cum  natura  nunquam  desit  in  ne- 
cessariis ;  alia  ex  opposito  sunt  nota  solum  sapientibus,  iis  nempe  qui 
in  scientiis  experimentalibus  excolendis  studium  coliocant;  alia  demum 
sunt  adhuc  ignota,  et  in  dies  manifestantur  per  industriam  et  sagacem 
diligentiam,  qua  operationes  naturae  subiiciuntur  explorationibus  et 
experimentis  eorum,  qui  naturales  disciplinas  excolunt. 

Ouare  vera  progressio  et  perfectio  disciplinarum  experimentalium, 
quatenus  bonorem  dignitatemque  scientiae  sibi  vindicant,  minime  re- 
poni  potest  in  sola  multiplicium  et  novorum  factorum  diligenti  inda- 
gatione,  cum  scientia  non  sit  collectio  quaedam  diversorum  tactorum, 
sed  in  tali  observatione,  ex  qua  natura  causae  dignoscatur,  qua  co- 
gnita,  veritas  quaedam  universalis  colligitur.  Haec  veritas  in  qua  com- 
municant  non  solum  facta  explorata,  sed  quamplurima  alia,  cum  ab 
inlellectu  percepta  fuerit,  assumitur  ut  principium  ad  alia  facta  |)er 
quamdam  analogiam  cognoscenda.  Sic  cognitio  naturae  mirifice  dila- 
tatur  ac  crescit  et  in  unum  corpus  coalescit  verae  scientiae,  quae  iuxta 
Philosopbum  est,  et  semper  erit  cognitio  rei  per  causas. 

Sic  scientia  metaphysica  seu  philosophia  prima  minime  adversa 
est  disciplinis  experimentalibus,  uti  recentes  illi  physici  vociferantur, 
qui  plus  minusve  materialismo  dedlti  a  rationalibus  disciplinis  et  a 
vera  scientia  vehementer  abhorrent;  sed  illas  potius  illuminat,  peifi- 
cit,  ad  veram  scientiae  dignitatem  elevat,  earumque  imperium  ac  di- 
tionem  mirum  quantum  amplificat  ac  dilatat. 

Sic  etiam  uterque  ordo  disciplinarum  rationalium  et  experimenta- 
lium  in  unum  colligitur  et  se  mutuo  adiuvat.  Experientia  quippe  prae- 
bet  scientiis  raetaphysicis  materiam,  quia  huiusmodi  scientiae  sunt  de 
rebus  et  abstrahunt  proprium  obiectum  ab  experientia  sensibili.  Ex 
adverso  metaphysica  experimentalibus  disciplinis  dat  veiae  scientiae 
formam  per  veritates  necessarias  et  abstractas,  quae  multiplicilatem 
factorum  ad  unitatem  adducunt.  Exinde  hae  omnes  scientiae  in  uiuim 
coagmentatae  veram  imaginem  et  similitudinem  expressam  referunt 
humanae  naturae  ex  qua  dimanant,  quae  conflatur  ex  duplici  princi- 
pio  nimirum  ex  spiritu  et  materia. 

Scotus.  Doctor  subtilis  certitudinem  principiorum  experimentalium 
sic  efficaciter  et  paucis  probat:  «  De  cognitis  per  experientiam  dico 
quod,  licet  experientia  non  habeatur  de  omnibus  singularibus,  sed  de 

pluribus,  ncc  quod  semper,  sed  quod  plurics;  tamen  expertus  infalli- 
biliter  novit  quod  ita  est,  et  quod  semper  et  in  omnibus;  et  lioc  per 
istam  propositionem  quiescentem  in  anima:  Quidqiiid  evenit  ut  in 
pluribus  a  causa  non  libera^  est  effectus  naturatis  itlius  causae.  Quae 
propositio  nota  est  inteilectui . . .  quia  causa  non  libera  non  potest  pro- 
ducere  ut  in  pluribus  effectum  ad  cuius  oppositum  ordinatur,  vel  ad 
quem  ex  forma  sua  non  ordinatur...  Ouod  autem  iste  effectus  evenit 
a  tali  causa  producente  ut  in  pluribus,  hoc  acceptum  est  per  experien- 
tiam,  quia  inveniendo  nunc  talem  naturam  cum  tali  accidente,  nunc 
cum  tali,  inventum  est  quod  quantumcumque  esset  diversitas  acciden- 
tium  talium,  semper  istam  naturam  sequebatur  talis  effectus ;  ergo  non 
per  aiiquid  accidens  illius  naturae,  sed  per  naturam  ipsam  in  se  con- 
sequitur  talis  effectus  »  (1). 

SOLVUNTUR  DIFFICULTATES. 

Oppon.  1.^  Certitudo  principiorum  experimentalium  deberet  cau- 
sari  vel  a  veritatibus  experimentalibus,  vel  a  veritatibus  analyticis. 
Atqui  neutrum  affirmari  potest.  Ergo  non  datui"  haec  certitudo. 

Resp.  Ad  mai.  addo  tertium  niembrum,  idest  vel  simul  a  veri- 
tatibus  contingentibus  et  a  veritatibus  necessariis.  Dist.  min.  Neutrum 
affirmari  potest,  si  veritates  contingentes  et  necessariae  seorsum  suman- 
tur,  Conc,  Si  simul  accipiantur,  Neg.  et  Neg.  cons. 

Explico.  Veritas  principiorum  experimentalium  cum  non  sit  im- 
mediate  evidens,  nam  neque  patet  per  necessarium  nexum  termino- 
rum,  neque  per  immediatam  experientiam,  quae  sumi  non  potest  de 
omnibus  subiectis,  quibus  attribuitur  praedicatum,  consequenter  debet 
coliigi  per  ratiocinium  seu  discursum  mentis  ex  noto  ad  ignotum  prae- 
tereuntis.  Porro  si  demonstraretur  ex  veritatibus  analyticis  et  ipsa 
esset  analytica.  Ex  pura  autem  experientia  singularium  demonstrari 
nequit  per  inductionem  incompletam,  quia  experientia  illa  esset  sem- 
per  particularium,  cum  ad  omnia  individua  quibus  attribuitur  praedi- 
catum  non  dilatetur,  et  ex  particulari  non  possit  inferri  universale. 
Recte  ergo  concludimus,  illam  veritatem  ex  experientia  evectam  fuisse 
ad  universalitatem  per  quoddam  principium  analyticum.  Quare  falsus 
est  Galluppius  qui  ad  tutandam  contra  Humium  certitudinem  illius 
effati :  Futurum  praeterito  simile  erit^  quod  implicite  continetur  in 
omnibus  principiis  experimentalibus,  docet  principium  illud  colligi 
posse  ex  sola  experientia.  Immo  cum  ex  sola  observatione  factorum 
constantiam  ordinis  mundani  colligit,  in  sophisma  petitionis  principii 
impingit;  nam  veritatem  inductionis  ex  constantia  ordinis,  et  con- 
stantiam  ordinis  ex  observatione  factorum,  idest  ex  inductione  probat. 

(1)  1  Sent.  Dist.  3,  q.  4,  n.  9. 

Oppon.  2.^  Certitudo  principiorum  experimentalium  nulla  est.  si 
non  repugnat  causas  naturales  quandoque  non  producere  suos  pro- 
prios  effectus.  Atqui  hoc  minime  repugnat,  cum  possint  impediri  vel 
ab  aliis  causis  naturalibus,  vel  maxime  a  Deo.  Ergo. 

Resp.  Dist.  mai.  In  hac  hypothesi  nulla  est  certitudo  metaphy- 
sica  principiorum  experimentalium,  Conc.  Nulla  est  certitudo  physica, 
Neg.  Dist.  min.  Non  i-epugnat  causam  naturalem,  ut  in  paucis  et  per 
accidens,  non  producere  effectum,  Conc.  Non  repugnat  ut  in  pluri- 
bus  et  per  se  non  producere  effectum  Neg.  et  Neg.  cons. 

Explico.  Certitudo  metaphysica  hoc  differt  a  certitudine  physica 
quod  prima  innitatur  in  absoluta  repugnantia  oppositi,  vel  melius  eam 
in  se  includat;  alia  fundetur  in  repugnantia  oppositi  hypothetica  dum- 
taxat,  nimirum  in  eo  quod  repugnet  causam  naturalem  utpote  deter- 
minatam  ad  unum  non  producere  eumdem  effectum,  dummodo  non 
impediatur  ab  aliqua  causa  exteriori.  Hoc  autem  sufficit  ad  veram 
certitudinem  impertiendam  principiis  experimentalibus,  quae  innitun- 
tur  stabilitati  ordinis  mundani  ortae  ex  eo  quod  causae  naturales  de 
terminatae  sunt  ad  unum  a  forma  physica,  et  si  quando  per  accidens 
impediuntur,  natura  earumdem  remanet  immutata,  ideoque  in  suis 
motibus  et  operationibus  eodem  pacto  ad  unum  determinata.  Hinc 
omnes  certi  sunt  e  natura  aquae  oriri  ut  restinguat  sitim;  licet  in 
coipore  hydropici  hunc  effectum  non  sortiatur  propter  impedimentum 
morbi :  iterum  omnes  certi  sunt  hominem  in  fornacem  demissum  com- 
bustum  iri;  licet  per  miraculum  obtigerit  contrarium. 

Ouam  ad  rem  non  recte  loquuti  sunt  Leibnitius,  \YoIfius,  Genuen- 
sis,  aliique  affirmantes  inductionem  nunquam  pervenire  posse  ad  per- 
fectam  certitudinem  progignendam;  nam  certitudo,  quae  excludit  om- 
nem  dubitationem  est  perfecta  in  sua  specie;  tametsi  ad  perfectionem 
certitudinis  metaphysicae  non  pertingat.  Fari  modo  in  errore  versan- 
tur  qui  eamdem  certitudinis  perfectionem  largiri  volunt  cuilibel  firmae 
intellectus  assensioni,  et  consequenter  docent,  unam  dari  certitudinem 
metaphysicam.  Hi  enim  alio  ilinere  eodem  perveniunt,  nempe  ad  ne- 
gandum  certitudinem  principiorum  experimentalium,  cum  in  ipsis  nun- 
(juam  possit  absolute  repugnare  contrarium. 

Oppon.  3.^  Saepe  assentimur  principiis  experimentalibus,  quin 
firmitatem  legum  naturalium  ex  aliquo  principio  evidenti  derivemus. 
Atqui  si  mens  non  determinatur  a  principio  evidenti,  haec  delermi- 
natio  resullat  ex  caeco  instinctu  naturae.  Ergo  certitudo  horum  iudi- 
ciorum  pendet  ab  instinctu,  quemadmodum  aflirmal  Reidius. 

Resp.  Disf.  mai.  Saepe  assentimur  principiis  experimentalibus, 
quin  reflexe  cogitemus  de  aliquo  principio  rationali.  Conc.  Ouin  ullo 
modo  j)rincipium  rationale  inlluat  in  assensum.  Neg. 

Explico.  Diflicultas  haec,  quae  affertur  a  Reidio  et  a  Stewartio 
ad  suadendum,  assensum  a  nobis  praestitum  principiis  experimentali- 

bus  determinari  non  ab  obiectiva  aliqua  veritate,  sed  a  caeco  quodam 
instinctu,  vel  ab  animi  propensione,  ludit  in  ambiguis.  Nam  licet  nos 
quandoque  fidem  praestemus  stabilitati  ordinis  mundani  quodam  na- 
turae  ductu,  quin  argumentationem  instituamus  ex  aliqua  veritate  ne- 
cessaria;  nihilominus  haec  animi  propensio  non  est  in  causa,  qua- 
mobrem  iudicemus  mundanas  leges  esse  firmas  et  invariabiles;  sed 
potius  ipsa,  quam  experimur  animi  propensio  ortum  ducit  ab  iterata 
ac  frequenti  repetitione  illius  argumenti,  quod  ad  huius  firmitatis  co- 
gnitionem  nos  ducit.  Exemplum  vero  pueri  a  Reidio  allatum,  quod 
nempe  infans  cui  semel  accidit  digitum  lucerna  comburi,  timet  ne 
dolor  redeat,  si  alteri  lucernae  aut  tlammae  manum  admoveat,  hoc, 
inquam,  exemplum  extra  quaestionem  procul  vagatur.  Nam  quod  in- 
fanti  accidit,  accidit  etiam  brutis  animantibus,  quae  ob  associationem 
phantasmatum  reproducentium  sensum  doloris  impelluntur  instinctu 
quodam  naturae  ad  fugiendas  res  nocivas,  quin  aliquis  dicat  bruta 
esse  certa,  cum  certitudo  sit  perfectio  assensus  intellectivi. 

Oppon.  4.*^  Ex  eo  quod  per  observationem  videmus  in  ordine 
mundano  unum  alteri  succedere,  non  possumus  certo  inferre,  hanc 
rerum  successionem  esse  eodem  modo  permansuram.  Atqui  si  hoc  certo 
inferri  nequit,  actum  est  de  certitudine  principiorum  experimentalium. 
Ergo  principia  experimentalia  non  sunt  certa.  Ita  Lockius. 

Resp.  Dist.  mai.  Si  in  observatione  singularium  percipimus  sim- 
plicem  successionem  phaenomonorum,  non  potest  inferri  mundani  or- 
dinis  stabilitas,  Conc.  Si  percipimus  effectum  ita  esse  connexum  cum 
causa  natui'ali  cui  succedit,  ut  ab  illa  esse  accipiat,  non  potest  inferri 
firmitas  ordinis  mundani,  Neg. 

ExpNco.  Haec  difficultas  oritur  a  depravato  conceptu  causalitatis 
quem  Lockius  tradidjt,  et  ex  quo  Humius  suum  scepticismum  deri- 
vavit.  Lockius  enim  confundens  intellectum  cum  sensu,  non  solum 
conceptum  substantiae  deformavit,  quam  posuit  in  coagmentatione  ac- 
cidentium  per  sensus  perceptorum;  sed  ipsam  notionem  causalitatis 
seu  causae  efficientis  temere  subvertit.  Causa  ergo  efficiens  ea  est 
quae  actione  sua  subiecto  a  se  distincto  esse  aliquod  communicat.  lam 
vero  si  causa  in  agendo  est  ad  unum  determinata,  ut  sunt  omnes  cau- 
sae  agentes  per  formam  naturalem,  semper  communicabit  -esse,  seu 
effectum  producet  eodem  modo,  et  ita  omnino  constare  poterit  de  sta- 
bilitate  ordinis.  Quod  si  causalitas  consisteret  in  simplici  successione 
rerum,  cum  res  quae  tantum  sibi  mutuo  succedunt,  dici  nequeant 
productae  ob  simplicem  successionem,  sicut  miles  qui  alteri  succedit 
in  vigiliis  agendis  non  dicitur  factus  ab  altero.  patet  ex  opinatione 
lockiana  nihil  novi  fieri  in  mundo.  Accedit  quod  si  causalitas  in  sola 
successione  reponetur,  non  solum  de  principiis  experimentalibus,  sed 
dubitandum  foret  de  ipsis  singularibus  immediate  cognitis,  uti  dedu- 
cebat   Humius.  Si  enim  visio  non   causatur  a  corpore,  sed  ipsi  prae- 

senti  succedit,  non  possumus  iure  afiirmare  praesentiam  corporis,  quod 
nos  ad  videndum  non  movet. 

SCHOLION.  Doctrina  aristotelica  comparata  cum  doctrina  Kantii. 

Veteres  Peripatetico-scholastici,  ductu  Aristotelis,  omnes  veritates  ita 
dispertiti  sunt,  ut  quaedam  ab  ipsis  dictae  sint  veritates  per  se  notae, 
quaedam  vero  ex  adverso  vocatae  fuerint  veritates  non  per  se  notae. 
Veritates  per  se  notae  illae  dicuntur,  quae  statim  intellectis  terminis 
percipiuntur,  quia  in  ipsis  praedicatum  est  de  ratione  et  essentia  su- 
biecti.  Contra  veritates  non  per  se  notae  illae  nuncupantur,  quae  co- 
gnitis  terminis  minime  cognoscuntur,  quia  praedicatum  est  aliquid 
extra  notionem  et  inteilectum  subiecti.  Primae  dicuntur  etiam  neces- 
sariae,  quia  connexio  praedicatum  inter  et  subiectum  est  omnino  et 
absolute  necessaria;  secundae  dicuntur  contingentes  ob  oppositam  ra- 
tionem.  Iteium  primae  a  recentioribus  nominari  solent  etiam  anaiyticae, 
quia  praedicatum  erui  potest  ex  analysi  subiecti;  secundae  dicuntur 
syntlieticae,  eo  quod  praedicatum  non  eruitur  ex  analysi  subiecti,  sed 
ut  aliquid  accedens  copulatur  subiecto,  eo  quod  experientia  patefacit 
ipsi  inesse.  Haec  recentiorum  loquendi  ratio  est  minus  accurata,  et 
ambiguitati  obnoxia,  cum  omnia  iudicia  afTirmativa  sive  necessaria 
sive  contingentia  duas  notiones  simul  componant  et  inter  utramque 
obiectivam  identitatem  afrirment(l). 

Utrumque  iudiciorum  seu  veritatum  genus  iterum  bipartitam  liabet 
divisionem.  Nam  veritates  necessariae  vel  secundum  se  notae  quan- 
doque  sunt  etiam  per  se  seu  immediate  notae  nobis,  et  dicuntur  vel 
principia  communia,  si  termini  sunt  in  notitia  omnium,  vel  particu- 
laria,  si  termini  cognoscuntur  solum  a  sapientibus;  ideoque  vel  sunt 
principia  omnium  scientiarum,  vel  alicuius  scientiae  particularia  (2). 
quandoque  licet  per  se  notae,  non  tamen  nobis  per  se  et  immediate 
innotescunt,  et  sunt  conclusiones,  quae  a  principiis  notis  inferuntur. 

Pari  modo  veritates  contingentes  bifariam  discriminantur;  aliae 
quippe  immediate  cognoscuntur,  et  sunt  illae  quae  versantur  circa 
facta  singularia  per  experientiam  sensuum  percepta;  aliae  cognoscun- 
tur  mediate,  et  sunt  iudicia  generalia,  quae  ex  suflicienti  inductione 
plurium  singularium  et  ex  aliquo  principio  necessario  inferuntur,  et 
dicuntur  principia  experimentalia. 

Sententla  Emm.  Kantli.  Generalis  partitio  principiorum  in  neces- 
saria  et  contingentia,  vel,  ut  recentes  loquuntur,  in  analytica  et  syntlie- 
tica,  quam  omnes  politiores  pliilosophi  amplexati  sunt,  non  placuit  Em- 
manueli  Kantio,  qui  principia  synthetica  iterum  divisit  in  synthetica  a 
priori  et  in  synthetica  a  posteriori.  Secunda  inniti  experientia  docuit 

(1)  1  p.  q.  13,  a.  H. 

(2)  Cf.  SiLv.  Malu.  Quaest.  Pltilos.  vol.  1,  q.   16. 

non  prima,  quae  ratus  est  dimanare  ab  ipso  animo,  virtute  quarumdam 
formarum,  independenter  a  qualibet  experientia. 

Kantiana  opinio  repudianda  prorsus  est,  et  est  secum  ipsa  egregie 
pugnans.  Siquidem  principia  universalia  et  absolute  necessaria  illa  sunt, 
quae  percipiunt  nexum  absolute  necessarium  inter  praedicatum  et 
subiectum,  ideoque  quae  versantur  circa  ordinem  essentiarum,  quae- 
que  obiectivam  identitatem  vel  discrepantiam  appreliendunt  inter  prae- 
dicatum  et  subiectum.  Haec  autem  iudicia  semper  analytica  sunt,  idest 
per  se  nota.  Formae  autem  a  priori  ab  intellectu  fluentes,  quae  nihil 
reale  repraesentant,  sunt  merum  figmentum  a  Kantio  excogitatum, 
quod  omnem  obiectivam  cognitionem  et  certitudinem  perimit,  cum  in 
hypothesi  kantiana  intellectus  obiecto  assentiretur,  quod  non  videt. 
Ceterum  si  Kantius  sibi  consentiens  esse  vellet,  nullum  iudicium  syn- 
theticum  a  posteriori  admittere  deberet,  sed  omnia  per  ipsum  a  priori 
dicenda  forent.  Cum  enim  iuxta  dogmata  Kantii  tum  a  Cartesio  et 
Lockio,  tum  a  Condillachio  mutuata,  omnes  corporum  proprietates 
sive  secundariae  sive  etiam  primariae  reducantur  ad  formas  subie- 
ctivas  nostrae  sensibilitatis,  cumque  ad  huiusmodi  formas  a  priori  ipse 
revocet  etiam  et  tempus  et  spatium,  nullo  pacto  congruenter  suae  do- 
ctrinae  potest  admittere  principia  experimentalia  a  posteriori,  nempe 
quae  pendent  ab  experientia  sensibili.  Kantius  enim  arbitratur,  obie- 
ctum  experientiae  constitui  a  nostro  intellectu,  et  consequenter  omnem 
nostram  cognitionem  esse  a  priori. 

Concludimus  ergo  formas  a  priori  a  Kantio  confictas  fronte  adversa 
pugnare  cum  natura  intellectus  nostri,  qui  omnem  cognitionem  accipit 
a  rebus  (1),  ipsas  non  posse  explicare  cognitionem,  quam  sive  de  ve- 
ritatibus  necessariis  sive  de  veritatibus  contingentibus  habemus.  Si 
vero  formae  istae  admitterentur,  consequenter  omnes  nostrae  cogni- 
tiones  dicendae  foret  a  priori  et  nulla  suppeteret  ratio  distinguendi 
principia  in  synthetica  a  priori,  et  in  synthetica  a  posteriori.  Demum 
exempla  a  Kantio  allata  ducuntur  a  principiis,  quae  vel  sunt  mere 
analytica  vel  mere  synthetica.  Error  vero  Kantii  exinde  oritur,  quod 
auctor  criticismi  transcendentalis  in  quibusdam  iudiciis  vellet  invenire 
identitatem  formarum  subiectivarum,  et  non  identitatem  rei  per  prae- 
dicatum  et  subiectum  significatae. 

(1)   QQ.  I)D.  De  ver.  q.  10,  a.  6. 

QUAESTIO  V. 

De  syllogrsmo  scientiflco,  seu  de  natara_,  proprietatibuSj 
et  causis  dernonstrationis. 

CONTINUATIO  ET  ORDO  RERUIVI.  Hactenus  explicatae  a  nobis 
sunt  quaedam  abstrusiores  quaestiones,  quae  agitari  solent  circa  pri- 
mam  et  secundam  mentis  operationem ;  reliquum  est  ut,  pro  rei  digni- 
tate,  aliquid  attingamus  de  tertia,  quae  alias  dignitate  et  perfectione 
anteveitit;  nempe  de  discursu  rationis  seu  de  syllogismo,  qui  extrin- 
secus  manifestat  id  quod  ratiocinando  mente  animoque  informamus. 
Aristoteles,  uti  monuimus,  de  hac  tertia  mentis  operatione,  quae  nos 
ad  scientiae  acquisitionem  adducit,  acute  et  sapienter  disseruit  in  opere 
bipartito,  quod  De  Prioribus  et  Posterioribus  Analyticis  inscripsit. 

Scientia  quippe  perfecta  comparari  nequit  nisi  per  analysira  seu 
resolutionem,  per  quam  revocamus  rem  ad  omnia  sua  principia  et  ad 
proprias  causas.  Exinde  syllogismus  demonstrativus,  qui  certam  scien- 
tiam  in  animo  efTicit,  merito  vocatus  est  analyticus  seu  resolutorius : 
cum  certitudo  veritatis  conclusae  consistere  nequeat,  nisi  revocetur  ad 
certitudinem  principiorum,  quibuscum  necessario  nectitur,  et  a  quibus 
evidentiam  mutuatur.  Siquidem  in  quolibet  genere,  uti  ipse  Stagirita 
testatur,  perfectum  est  norma  sui,  et  imperfecti ;  sicut  linea  recta  est 
regula  sui  et  obliquae,  Verum  enim  syllogismus  demonstrativus  spe- 
ctari  potest  tum  penes  formam,  tum  penes  materiam  ;  nam  principia 
propter  quae  demonstratio  scientiam  eflicit,  sunt  matetia  et  forma  de- 
monstrationis,  et  ideo  Aristoteles  demonstrationem  resoivit  tum  in 
principia  formalia,  tum  in  principia  materialia.  Resolutio  in  principia 
formalia,  ex  qua  elflorescit  necessitas  et  evidentia  consefjuentiae,  di- 
citui-  resolutio  prior,  de  qua  disserunt  duo  libri  Priorum  Anali/tico- 
rum;  resolutio  autem  in  principia  materialia,  ex  qua  emergit  eviden- 
tia  consequentis,  nuncupatur  resolutio  posterior,  de  eaque  tractant  duo 
libii  Posteriorum  Analyticorum. 

Nos  in  postrema  hac  iogicae  maioris  parte  disputationem  ad  ea 
coarctabimus,  quae  attingunt  syllogismum  ratione  materiae  certae  per 
quam  evadit  syllogismus  demonstrativus  seu  scienti/icus,  quia  sic  ge- 
nerat  in  nostro  intellectu  veri  nominis  scientiam;  cum  de  forma  syl- 
logismi  satis  a  nobis  dictum  sit  in  logica  minori.  De  demonstratione 
ergo  agendum  nobis  est,  et  de  scientia  (juae  est  eius  efToctus,  et  finis; 
nam  demonstratio  appellatur  syllogismus  faciens  scire  (1). 

(1)  De  hac  re  coiisule  S.  Thom.  in  lib.  I  et  II  Poster.  Analyt.  et  Opusc.  48, 
tract.  ultimo ;  Cosm.  Alam.  Log.  a  quaest.  '21  ad  nnem  ;  Silv.  Malr.  Qunest.  Pliilos. 
vol.  1,  a  quaest.  1  ad  8,  et  a  quaest.  62  ad  finem. 

ARTICULUS    1. 

DE    DEFINITIONE    ET    NATURA    SCIENTIAE. 

OUID  SCIENTIA?  Scientiae  nomen  trifariam  sumitur,  nimirum 
sensu  latissimo,  sensu  latiori,  et  demum  sensu  stricto.  luxta  primam 
Yocabuli  acceptionem  scire  idem  est  ac  cognoscere,  et  scientia  exten- 
ditur  ad  omnem  notitiam  de  rebus  habitam,  sive  sit  de  rebus  neces- 
sariis  sive  contingentibus,  sive  sit  certa  sive  sit  opinativa,  sive  sit  per 
intellectum  sive  per  sensum.  Huc  faciunt  verba  Augustini  inquientis: 
((  Proprie  cum  ioquimur  illud  solum  scire  dicimus  quod  mentis  firma 
ratione  comprehendimus.  Cum  vero  loquimur  verbis  consuetudini  aptio- 
ribus,  sicut  loquitur  etiam  Divina  Scriptura  non  dubitamus  dicere,  scire 
nos  et  quod  percipimus  mentis  nostrae  sensibus,  et  quod  fide  dignis 
credimus  testibus:  dum  tanien  inter  liaec  et  iiiud  quid  distet  intel- 
ligamus  »  (Ij. 

luxta  secimdam  vocis  acceptionem,  scientia  sumitur  ad  signifi- 
candam  notitiam  sive  actualem,  sive  habitualem  certam  et  evidentem 
rei  necessariae,  sive  res  huiusmodi  causam  sui  habeat,  sive  non;  et 
in  hoc  sensu  scire  et  intelligere  haud  distinguuntur,  cum  scientia  se 
extendat  etia.ii  ad  prima  principia  seu  axiomata,  quae  a  nobis  imme- 
diate,  et  non  per  causam  cognoscuntur  (2). 

luxta  tertiam  nominis  significationem  scientia  sensu  stricto  acci- 
pitur  ad  significandam  cognitionem  certam  tum  actualem,  tum  habi- 
tualem  rei  necessariae  per  suas  causas,  et  sub  hoc  respectu  denotat 
cognitionem  alicuius  conclusionis  habitam  per  demonstrationem  a  priori, 
vel  liabitum  qui  mentem  ad  huiusmodi  cognitiones  eliciendas  inclinat. 
Hinc  duplex  distinguitur  mentis  actus,  ex  quo  ipsa  vocatur  vel  intel- 
ligentia  vel  ratio,  quorum  primus  immediate  apprehendit  principia, 
secundus  ex  principiis  conclusiones  elicit,  et  consequenter  duplex  habi- 
tus,  nempe  habitus  principiorum,  qui  dicitur  intellectiis,  et  habitus 
conclusionum,  qui  vocari  solet  scientia.  Quam  rem  sic  perstringit 
S.  Thomas :  (( Ipsa  cognitio  secundum  quam  stat  in  principiis  accipit 
nomen  intellectus,  secundum  autem  quod  derivatur  ad  conclusiones, 
quae  ex  principiis  cognoscuntur,  accipit  nomen  scientiae  »  (3).  Nos 
in  hac  quaestione  de  scientia  loquimur,  prout  scientiae  vox  sumitur 
in  ultima  et  strictissima  acceptione,  et  eius  rationem  ac  naturanj  se- 
quenti  propositione  declaramus. 

(1)  Retract.  lib.  I,  cap.  XIV. 

%  Poster.  Analijt.  lib.  I.  cap.  ill,   text.  6. 

(3)   3  Sent.  Disf.  28,  q.  1,  a.  0. 

PROPOSITIO. 


Scientia  quae  est  effectus  demonstratioiiis  merito  dicitur  cogni- 
tio  certa  et  evidens  rei  necessariae  per  suas  causas. 

Animadversio  praevia.  Cum  actus  sciendi  sit  compositio  vel  divi- 
sio  inteilectus,  eo  quod  in  simplici  apprehensione  non  reperiatur  veri- 
tas  nisi  imperfecte  et  inclioate,  obiectuui  istius  actus  est  connexio 
praedicati  cum  subiecto,  quam  connexionem  veteres  enuntiabile  dice- 
bant.  Hinc  ratio  manifestativa  in  ordine  ontologico  illius  connexionis, 
seu  pei-  quam  obiectum  cognoscitur,  est  causa  ipsius  propria.  Ut  autem 
rem  per  suam  causam  cognoscamus  tria  necessario  expostulantur,  ni- 
miruni;  1)  ut  cognoscamus  causam  proximam  et  immediatam  cur  res 
sit;  2)  ut  cognoscamus  hanc  revera  esse  causam  illius  rei;  3)  demum 
ut  cognoscamus  rem  propter  huiusmodi  causam  non  posse  aliter  se 
habere. 

flaec  tria  complexus  est  Aristoteles  inquiens:  «  Scire  opinamur 
unumquodque  simpliciter,  sed  non  sophistico  modo  secundum  accidens, 
cum  causam  arbitramur  cognoscere  propter  quam  res  est,  et  quoniara 
illius  causa  est,  et  non  est  contingere  hoc  aliter  se  habere  ))  (1). 

Prob.  1.^  pars,  neuipe  quod  scientia  acquiratur  per  demonstratio- 
nem,  ideoque  quod  demonstratio  detur,  et  ad  scientiam  acquirendam 
necessaria  sit.  Argumentum  sic  proponi  potest  ex  doctrina  Aristotelis. 
Omnis  doctrina  et  omnis  disciplina  intellectiva,  per  quam  nobis  ma- 
nifestatur  aliquid  quod  ex  se  nobis  non  est  notum.  fit  ex  praeexsistente 
cognitione.  lam  vero  scientia  est  quaedam  doctrina  ac  disciplina  in- 
tellectiva,  per  quam  aliquid  per  se  non  notum  nobis  manifestatur. 
Ergo  scientia  est  ex  praeexsistente  cognitione.  Sed  si  scientia  est  ex 
praeexsistente  cognitione,  ipsa  iure  dicitur  esse  ex  demonstratione,  cum 
demonstratio  ex  ipsa  nominis  etymologia  ea  sit,  per  quam  aliquid  per 
se  non  notum  intellectui  quodammodo  monstretur.  Ergo  scientia  acqui- 
ritur  per  demonstrationem  tamquam  per  medium  necessarium.  Ouod 
autem  omnis  doctrina  et  disciplina  fiat  ex  praecedenti  cognitione  sic 
declaratur  ab  Aristotele  per  induclionem  tum  in  mathematicis,  tum  in 
logicis:  (c  Omnis  doctrina,  et  omnis  disciplina  discursiva  ex  praeexis- 
stente  fit  cognitione.  Manifestum  autem  hoc  speculantibus  in  omnibus. 
Mathematicae  enim  scientiae  per  hunc  modum  fiuut,  et  unaquaeque 
aliarum  artium.  Similiter  autem  et  circa  orationes,  quae  per  syllogismos, 

^l)  'E.-iLataa-Oai  8e  oiofie-O-'  exaarov  d.-i^aog,  d}jM  [li]  tov  aocpiarixov  tqo.-tov 
Tov  xaTot  avixPepTjxos,  oTav  ttiv  T^aiTLav  olcof.ieda  yi-vwaxeiv  8i'  i]v  t6  :7iQdY|.id  eaTLV 
oTi  ex8Lvov  alTLtt  eaTi,  xai  [li]  ev8execj^a.i  xovx' aXXfng  exeiv.  Poster.  Analyt.Wh.  1, 
cap.  II,  text.  5,  Cf.  S.  Thom.  in  hunc  locum,  lect.  4. 

et  quae  per  inductionem:  utraeque  enim  per  ante  nota  faciunt  doctri- 
nam:  hae  quidem  accipientes  tamquam  a  notis,  illae  vero  demonstran- 
tes  universale  per  id  quod  manifestum  est  singulare  ))  (1). 

Confir.  Scientia  in  nobis  tunc  generatur  cum  mens  ex  principiis 
universalibus  et  immediate  notis  educitur,  ut  actu  cognoscat  particu- 
laria,  quae  prius  in  potentia  et  in  universali  cognoscebantur.  lam  vero 
hoc  per  demonstrationem  efficitur,  quia  ignotum  ex  veritate  nota  de- 
rivamus.  Ergo  veri  nominis  scientia  est  efTectus  demonstrationis  seu 
syllogismi  apodictici.  Praeclare  ad  rem  nostram  S.  Thomas:  «  Dicen- 
dum  est  de  scientiae  acquisitione,  quod  praeexsistunt  in  nobis  quae- 
dam  scientiarum  semina,  scilicet  primae  conceptiones  intellectus,  quae 
statim  lumine  intellectus  agentis  cognoscuntur  per  species  a  sensibili- 
biis  abstractas,  sive  sint  complexa,  ut  dignitates;  sive  incomplexa,  sicut 
ratio  entis  et  unius  et  huiusmodi,  quae  statim  intellectus  apprehendit. 
Ex  istis  autem  principiis  universalibus  omnia  principia  sequuntur,  sicut 
ex  qiiibusdam  rationibus  seminalibus.  Ouando  ergo  ex  istis  universa- 
libus  cognitionibus  mens  educitur,  ut  actu  cognoscat  particularia,  quae 
prius  in  potentia  et  quasi  in  universali  cognoscebantur,  tunc  aliquis 
dicitur  scientiam  acquirere  d   (2). 

Prob.  2.^  pars,  idest  scientiam  esse  certam  et  evidentem  cognitio- 
nem  rei  necessariae  per  suas  causas.  Perfecte  cognoscere  rem,  seu 
perfecta  rei  cognitio  illa  est,  quae  repraesentat  rem  in  ordine  inten- 
tionali,  prout  est  in  ordine  reali.  Atqui  res  creatae  sunt  in  ordine  reali 
dependenter  a  suis  causis.  Ergo  cognltio  rei  perfecta  ea  est  quae  co- 
gnoscit  rem  per  causas  propter  quas  ipsa  est.  Ex  adverso  si  causa 
cognoscitur  per  effectum,  cognitio  est  imperfecta,  et  potius  cognosci- 
tur,  an  res  sit,  quam  quid  res  sit. 

Ouare  merito  docet  Aristoteles  per  causam  solvi  posse  omnes  quae- 
stiones,  quae  circa  aliquam  rem  moventur.  Cum  enim  causa  sit  ratio 
cur  res  sit,  cur  habeat  talem  essentiam,  praedicata,  proprietates  et 
passiones,  ipsa  potest  haec  omnia  patefacere,  et  satisfacere  quaestio- 
nibus,  quibus  investigamus,  an  sit,  quid  sit,  qualis  sit  et  propter  quid 
sit.  Hinc  intelligitur  etiam  illud  quod  ipse  Philosophus  eodem  loco  notat, 
nimirum  omnem  quaestionem  sive  in  ordine  speculativo  sive  in  ordine 
practico  revocari  ad  quaestionem  causae  (3). 

■'!)  Ild0a  bibaaxaXia  xal  Jidaa  \idfh\oic,  StavoriTixTi  ex  nQOV7iaQxovGr]q  yi- 
v8TaL  yvcocreog.  ^aveQov  88  toCto  ^^coQoOaiv  em  jiaacov  •  ai  T8  yaQ  ^a^iiaTixai 
ToJv  8JtLaTT]  fxcov  8Ld  ToiJTou  xov  XQOTiov  jxaQayLVOVTai  xal  Tcov  aXkcov  Exdoxr]  xe- 
yymv.  '0\ioi(Dq  88  xal  ji8Ql  Toijg  Xbyovg  ol  T8  8Ld  ovXXoyiGiioSy  xal  oi  8l'  ejca- 
Ycoyil?  '  dfxcpoTeQOL  yaQ  bid  jiQOYLVOJOxo^evoov  jiOLoijVTaL  ttjv  8L8aaxa?iav,  ol  (xev 
^ttjxPdvovTe^;  ax;  jtaQd  |i)VLevTcov,  oi  8e  SeLxvuvTeg  t6  xa-d-oA-o-u  8Ld  xov  8fiA,ov  ei- 
^aL  t6  xa-O^' exaaTov.  Poster.  Analyt.  lib.  I,  initio. 

(2)  QQ.  DD.  De  ver.  q.  11,  a.  1. 

(3)  Post.  Analyt.  lib.  II,  cap.  I. 

Scholion  I.  Scientia,  quae  a  nobis  hactenus  explicata  est  tamquam 
eflecta  per  demonstrationem  et  per  quara  cognoscimus  rem  per  suas 
causas,  constituit  maximam  et  absolutam  perfectionem  cognoscendi, 
quam  intellectus  humanus  consequi  potest,  cum  certo  et  evidenter 
quidpiam  cognoscit;  sive  haec  cognitio  conferatur  cum  cognitione  prin- 
cipiorum,  sive  comparetur  cum  cognitione  conclusionum,  quae  dedu- 
cuntur  ex  notioribus,  quae  non  sunt  causa  rei,  sed  eius  effectus,  mul- 
toque  magis  si  comparetur  cum  cognitione  conclusionum,  quae  ex 
principiis  probabilibus  per  syllogismum  dialecticim  inferuntur.  Quare 
Aristoteles  iure  appellat  scire  simpliciter  huiusmodi  cognitionem,  et 
non  secimdiim  quid  vel  per  accidens;  et  vox  scientia  per  prius  signi- 
ficat  hanc  perfectam  et  absolutam  cognoscendi  rationem,  et  per  poste- 
rius  extenditur  ad  alias  cognitiones  denotandas,  cum  in  quolibet  genere 
imperfectum  reducatur  ad  perfectum  a  quo  mensuratur. 

Scholion  2.  Scientia  de  qua  hic  loquimur  est  tantummodo  uni- 
versalium,  ideoque  ab  hoc  censu  excluduntur  contmgentia  et  fortuita, 
idest  singularia  secundum  quod  unum  ab  alio  differt,  et  mutationibus 
obnoxia  sunt,  cum  certitudo  scientiae  requirat,  ut  res  ita  per  suas 
causas  cognoscatur,  ut  non  possit  aliter  se  habere.  Hoc  solum  afiir- 
mari  potest  de  rerum  essentiis,  quae  necessariae  sunt  et  universales; 
minime  vero  de  individuis,  qiiae  sunt  in  perpetuo  fhixu  et  iugiter 
oriuntur  et  occidunt.  Excluditur  ergo  a  ratione  scientiae  cognitio  histo- 
rica  et  experimentalis;  insuper  cognitio  innixa  motivo  extrinseco;  et 
demum  omnis  cognitio  qua  intelligimus  quod  res  sit  vel  quia  est.  Quod 
si  scientia  sumatur  pro  complexu  conclusionum,  quae  circa  aliquod 
subiectum  versantur,  vel  pro  systemate  cognitionum  ad  certum  ordi- 
nem  rerum  pertinentium,  tunc  certum  est  ipsam  persaepe  uti  non  so- 
lum  syllogismo  demonstrativo,  sed  etiam  probabili;  neque  syllogismo 
solum,  sed  etiam  inductione,  et  ita  singularia  quadantenus  etiam  spe- 
ctare.  Sed  omnes  istae  cognitiones  tamquam  imperfectae  ordinantur  ad 
scientiam  sicut  ad  ultimam  perfectionem. 


SOLVUNTUR  DIFFICULTATES. 

Oppon.  I.°  Scire,  ut  ait  Philosophus  (1  Poster.  text.  3),  est  etfe- 
ctus  demonstrationis.  Atqui  datur  duplex  demonstratio,  altera  per  cau- 
sam,  quae  dicitur  propter  quid,  altera  per  effectura,  quae  dicitur  quia. 
Ergo  scientia  male  detinitur  cognitio  rei  per  causas. 

Resp.  Dist.  mai,  Et  lUiilosoplius  lo(|uitur  de  perfecto  modo  habendi 
simpliciter  scientiam,  Conc.  De  quolibet  modo  sive  perfecto  sive  im- 
perfeclo  acquirendi  scienliam  per  denionstrationem,  Neg.  Contradist. 
min.  Et  per  duplicera  rationeni  denionsti-andi  declarat  duplicem  scien- 

tiam,  nempe  perfectam  et  imperfectam,  Conc.  Et  declarat  unice  scien- 
tiam  perfectam,  A^eg,  et  Neg.  cons. 

Explico.  Pliiiosophus  in  primo  textu  citato  explanare  ingreditur 
quid  sit  scire  simpliciter  per  oppositionem  ad  scire  secundim  quid  vel 
per  accidens,  et  respondet  esse  cognitionem  rei  per  suas  causas.  Deinde 
inferius,  ne  esset  aequivocationi  locus,  docet  dari  duplicem  demonstratio- 
nem  et  consequenter  duplicem  scientiam.  Nam  ex  demonstratione  quae 
fit  per  causas  oritur  scientia  illa  perfecta  de  qua  hic  est  quaestio,  et  per 
quam  cognoscimus,  quid  sit  res;  ex  demonstratione  quae  sumitur  ab 
eflectu  oritur  scientia  impertecta,  quae  minus  proprie  dicitur  scientia 
et  ordinatur  ad  perfectam,  et  per  eam  cognoscimus  potius  quia  causa 
est,  quam  quid  causa  sit;  et  inde  est  quod  vocetur  demonstratio  quia, 
per  oppositionem  ad  aliam,  quae  dicitur  demonstratio  propter  quid. 

Oppon.  2.°  Scire  spectat  conclusiones,  sicut  intelligere  respicit 
principia.  Atqui  medium  quod  est  causa  propter  quid,  non  est  in  con- 
clusione,  sed  in  principiis.  Ergo  perperam  scientia  definita  est  a  nobis 
cognitio  rei  per  suas  causas. 

Resp.  Dist,  mai.  Scire  est  simpliciter  percipere  connexionem  ter- 
minorum  conclusionis.  Neg.  Est  connexionem  cernere  tamquam  deri- 
vatam  ex  evidenti  connexione  principiorum,  idest  sub  lumine  princi- 
piorum,  Conc.  Contradist.  min.  Medium  non  est  in  conclusione  tam- 
quam  in  causa,  Conc.  Tamquam  in  causato,  Neg. 

Expiico.  Ratiocinium  seu  actus  colligendi  veritatem  ignotam  a  ve- 
ritate  nota,  differt  specie  a  simplici  iudicio.  Differenlia  autem  non  est 
in  hoc  quod  in  iudicio  sit  una  compositio,  in  ratiocinio  seu  in  demon- 
stratione  sint  tres  compositiones.  Sed  forma  ratiocinii,  ex  qua  diver- 
sam  speciem  sortitur,  est  in  eo  quod  compositio  conclusionis  menti 
appareat  tamquam  causata  ex  principiis,  idest  sub  lumine  pj-incipio- 
rum,  ideoque  specificus  actus  sciendi  attingit  quodammodo  et  principia 
et  conclusionem,  nempe  principia  causantia  conclusionem,  vel  conclu- 
sionem  causatam  ex  principiis;  et  sic  merito  scientia  dicitur  cognitio 
rei  per  causas.  Hanc  rem  sic  enodat  Sanctus  Thomas:  (c  Ratio  cogno- 
scendi  est  forma  rei  in  quantum  est  cognita,  quia  per  eam  fit  cognitio 
in  actu.  Unde  sicut  ex  materia  et  forma  est  unum  esse,  ita  ratio  co- 
gnoscendi  et  res  cognita  sunt  unum  cognituni;  et  propter  hoc  utriusque 
in  quantum  huiusmodi  est  una  cognitio  secundum  habitum  et  secun- 
dum  actum,  et  ita...  non  est  alius  habitus  quo  cognoscitur  medium 
demonstrationis  et  conclusio,  secundum  quod  medium  ad  conclusionem 
ordinatur  »  (1). 

Oppon.  3.«  Deus  cognoscitur  a  nobis.  Atqui  non  cognoscitur  per 
suas  causas.  Ergo  scientia  non  est  cognitio  rei  per  causas. 

Resp.  Dist.  ant.  Deus  cognoscitur  a  nobis  per  demonstrationem 

(1)  3  Sent.  Dist.  14,  q.  1,  a.  1,  sol.  4. 

procedentem  ab  effectibus  eius,  Conc.  Per  demoiistrationem  proceden- 
tem  a  causa,  Ney.  Contradist.  min.  Deus  non  cognoscitur  a  nobis  per 
causam  proprie  dictam,  Conc.  Per  aliquid  quod  a  mente  nostra  assu- 
mitur  loco  causae,  Neg.  et  Neg.  cons. 

Explico.  Cum  Deus  a  nobis  cognosci  nequeat  nisi  argumentatione 
desumpta  ex  creaturis  tamquam  ex  medio  cognitionis,  idest  ab  eflectu, 
scientia  quam  de  ipso  consequimur  est  plane  imperfecta;  nam  cogno- 
scimus  quod  Deus  sit,  non  vero  quid  Deus  sit,  nisi  modo  imperfectis- 
simo  secundum  imperfectam  similitudinem,  qua  creaturae  similes  ipsius 
sunt.  Nihilominus  cum  creaturis  mediantibus,  quae  ipsius  analogicam 
simiiitudinem  gerunt  argumentando  assurgimus  via  causalitatis,  re- 
motionis  et  excessiis  ad  aliqualem  cognitionem  Divinae  Naturae  nobis 
comparandam,  ex  natura  sic  imperfecte  et  per  conceptus  analogos  co- 
gnita  probamus  proprietates,  attributa,  passiones  Divinae  Naturae, 
quae  in  re  sunt  unum  et  idem  cum  illa,  sed  distinguuntur  secundum 
intelligibilem  rationem.  Ouare  demonstratio  qua  eruimus  proprietates 
et  attribuita  divina  adhibet  pro  medio  essentiam  Dei,  quae  utpote  a 
nobis  cognila  per  conceptus  improprios  et  a  creaturis  desumptos,  man- 
cam  et  imperfectam  scientiam  in  nobis  producit,  cum  essentia  Dei  sit 
medium  cognitionis  non  prout  in  se  est,  sed  secundum  quod  est  a  no- 
bis  cognita  mediantibus  creaturis. 

Oppon.  4.^  Cognitio  immediata  perfectior  est  cognitione,  quae  ha- 
betur  per  medium.  Atqui  cognitio  immediata  non  dicitur  cognitio  rei 
per  causas.  Ergo  scienlia  non  est  rei  cognitio  per  causas. 

Resp.  Dist.  mai.  Cognitio  immediata  perfectior  est  cognitione 
mediata,  in  intellectu  qui  non  intelligit  discurrendo,  Conc.  In  intel- 
lectu  qui  ex  veritate  nota  discurrit  ad  verilatem  ignotam,  Neg. 

Explico.  Haec  difficultas  a  nobis  iam  praeoccupata  fuit;  notavi- 
mus  enim  scientiam  mediatam  conclusionis  esse  praestantiorem  cogni- 
tione  immediata  principiorum,  quando  cognilio  principiorum  utpote  uni- 
versalis,  indeterminata  et  confusa  ordinatur  ut  potentia  ad  cognitionem 
particularem,  determinatam  et  distinctam,  quae  habetur  in  conclusioni- 
bus  per  applicationem  causae  communis  ad  rem  particularem.  Yerum 
enim  si  intellectus  immediate  cognosceret  et  causas  universales  el 
ap[)licationem  causae  ad  particularia  entia,  tunc  utique  nobiliori  modo 
cognoscerct,  et  nullus  su|)eresset  discurrendi  locus.  In  summa:  intel- 
ligere  perfectius  est  quam  scire,  si  intelligere  non  ordinatur  ad  scire; 
verum  si  inlelligere    ordinatur   ad  scire,  imperfectius  dicondum  est. 

Oppon.  5.°  Si  scientia  est  cognilio  per  causas,  ad  habendam  scien- 
tiam  perfectam  cognosci  deberent  omnes  causae  rei,  etiara  causa  uni- 
versalis,  nempe  Deus.  Ahpii  nihil  cogitantes  de  Deo,  possumus  perfecte 
cognoscere  veritates  rerum.  Ergo  falsa  deiinitio. 

Resp.  Verum  est  recjuiri  cognitionem  omnium  causarum  et  etiam 
primae  causae  ad  hoc,  ut  res  perfecte  cognoscatur;  sed  haec  perfectis- 

sima  cognitio  non  est  propria  honiinis  dum  vitam  mortalem  transigit; 
quare  scientia  perfecta  expostulat  cognitionem  causarum,  et  eo  perfe- 
ctior  excelientiorque  est,  quo  melius  cognoscuntur  causae. 


ARTICULUS  II. 

DE     DEMONSTRATIONE. 

QUAESTIO  DEFINITUR.  Probavimus  exsistentiam  demonstrationis 
ex  eius  effectu  et  fine,  qui  est  scientia,  et  explicata  ratione  scientiae 
quadantenus  declaravimus  quid  sit  demonstratio,  cum  rei  alicuius  ratio 
a  propria  causa  finali  cognosci  possit.  Ut  autem  accuratius  explicetur 
natura  demonstrationis  seu  syllogismi  demonstrativi  ad  quem  universa 
rationalis  disciplina  ordinatur,  accedendum  est  ad  eius  causas  intrin- 
secas  assignandas,  nempe  ad  causas  materiales,  nam  de  causa  formali 
seu  de  forma  syllogismi  actum  a  nobis  est  in  logica  minori. 

Ouid  demonstratio  ?  Definitio  demonstrationis  per  causam  finalem 
nobis  viam  commonstrat  ad  inveniendam  definitionem  per  causam  ma- 
terialem,  per  quam  declarandum  venit  ex  quibus  propositionibus  con- 
flari  debeat  syllogismus  faciens  slmpliciter  scire,  seu  causans  in  nobis 
perfectam  scientiam,  nempe  cognitionem  rei  per  causas,  et  quae  pro- 
inde  dicitur  demonstratio  propter  qiiid,  ut  distinguatur  ab  aliis  spe- 
ciebus  demonstrationis  minus  perfectis,  de  quibus  in  posterum  erimus 
dicturi.  Onaerenti  ergo  quid  sit  demonstratio  propter  qtiid,  responde- 
mus  sequenti  propositione. 


PROPOSITIO. 

Demonstratio  propter  quid  iure  definitur  a  Philosopho:  «  Syl- 
logismus  constans  ex  praemissis  veris,  primis,  et  immediatis,  notio- 
ribus,  et  priorihus,  et  caiisis  conclusionis  »  (1). 

Prob.  prop.  Demonstratio  est  syilogismus  causans  scientiam  con- 
clusionis.  Atqui  nulla  ratiocinatio  potest  scientiam  conclusionis  gene- 
rare,  nisi  constet  ex  praemissis  mox  descriptis.  Ergo  stat  propositio, 
seu  recta  est  definitio  demonstrationis.  Minor  probatur  discurrendo 
per  singulas  conditiones.  Et  primo  quidem  demonstratio  debet  esse 
ex  praemissis  veris;  nam  demonstratio  debet  causare  scientiam,  quac 
non  potest  esse  nisi  de  vero.  Porro  verum  non  potest  sciri  nisi  ex 
veris,  licet  per  accidens  concludi  possit  ex  falsis.  Ergo.  Secundo  de- 

(1)  Poster.  Analyt.  lib.  1,  text,  5,  n.  4. 

De  Maria,  Vol.  I.  17 

bet  procedere  ex  propositionibus  primis  et  immediatis,  idest  imme- 
diate  cognitis  et  indemonstrabilibus,  sivc  quae  reducuntur  ad  proposi- 
tiones  indemonstrabiles.  Etenim  perfecta  scientia  conclusionis  non  po- 
test  haberi  nisi  ex  perfecta  scientia  praemissarum.  Ergo  praemissae 
vel  debent  esse  indemonstrabiles;  vel,  si  sunt  demonstrabiles,  debent 
esse  scitae  per  demonstrationem,  et  sic  perveniendum  est  ad  aliqua 
immediata;  nam  in  demonstrationibus  non  est  procedere  in  inlinitum. 
Ergo  conclusio  vel  procedit  statim  ex  immediatis,  vel  quibusdam  me- 
diantibus  ad  prima  et  immediata  reducitur.  Confirmatur  ex  eo  quod 
omnis  motus  reduci  debet  ad  aliquid  immobile,  unde  oritur  raotus.  Sed 
demonstratio  est  motus  rationis.  Ergo  reduci  debet  ad  aliquam  propo- 
sitionem  indemonstrabilem,  immobilem  et  primam.  Et  quoniam  in  uno- 
quoque  genere  primum  est  principium  ceterorum,  ideo  demonstratio 
constans  ex  primis,  constat  ex  propriis  principiis  conclusionis.  Demum 
praemissae  debent  esse  notiores,  priores  et  causae  conclusionis.  Ouod 
debeant  esse  causae  exinde  iiquet,  quod  conclusio  sciri  nequit,  nisi 
per  causam;  nam  scientia  est  notitia  rei  per  causam.  Cum  autem  causa 
naturaliter  sit  prior  et  notior  eflfectu,  consequenter  praemissae,  que  cau- 
sant  conclusionem  sunt  ea  priores  et  notiores;  et  non  solum  debent 
esse  notiores  quantum  ad  cognitionem  quid  est,  sed  etiam  quantum 
ad  cognitlonem  fpna  est.  Uti  enim  notat  Philosoplius,  ad  demon- 
strandum  quod  eclipsis  solis  est,  haud  sufiicit  scire,  quid  sit  lunae  in- 
terpositio;  sed  oportet  una  cognoscere  lunam  interponi  inter  solem 
et  leriam. 

Quocirca  si  demonstratio  est  perfecta,  principia  dedent  esse  sim- 
pliciter  notiora  conclusionibus,  nempe  et  secundum  naturam  et  secun- 
dum  nos:  sin  vero  principia  sunt  solum  notiora  quoad  nos,  tunc  de- 
monstratio  erit  imperfecta,  ut  cum  ab  eflectu  notiore  argumentamur 
ad  causam.  «  In  omni  demonstratione,  inquit  Aquinas,  oportet  (|uod 
procedatur  ex  his  quae  sunt  notiora  quoad  nos.  Non  enim  aliquid  po- 
test  fieri  notum  noliis,  nisi  per  id  quod  est  nobis  magis  notum.  Ouan- 
doque  autem  id  quod  est  magis  notum  quoad  nos,  est  etiam  magis  no- 
tum  simpliciter  et  secundum  naturam,  sicut  accidit  in  mathematicis, 
in  quibus  propter  abstractionem  a  materia,  non  fiunt  demonstrationes, 
nisi  a  principiis  formalibus.  Et  in  talibus  fiunt  demonstrationes  ex  his, 
quae  sunt  notiora  simpliciter.  Ouandoque  id  quod  est  notius  quoad  nos, 
non  est  notius  simpliciter,  sicut  accidit  in  naturalibus,  in  quibus  liunt 
demonstrationes  ut  plurimum  per  efTectus,  qui  sunt  notiores  quoad  nos, 
et  non  simpliciter.  Nunc  autem  non  loquitur  de  hoc  modo  demonstra- 
lionis,  sed  de  primo  »  (1). 

(1  Poster.  Anahjt.  lib.  I,  lect.  14.  Cf.  Silv.  Maurim,  Foster  Anahjt.  lib.  1. 
cap.  XI,  i\.  1. 

SOLVUNTUR  DIFFICULTATES. 


Oppon.  1.^  Unius  rei  una  est  definitio  (3  Metaph.  text.  10).  Atqui 
demonstratio  propter  quid  definitur:  syllogisnnus  faciens  scire.  Ergo 
perperam  assignatur  alia  definitio. 

Resp.  Dist.  mai.  Una  est  definitio,  quae  sumi  potest  a  diversis 
causis,  Conc.  Quae  semper  ab  iisdem  causis  sumi  debet,  Neg. 

Explico.  Cum  munus  definitionis  sit  rei  quidditatem  declarare, 
unius  rei  una  dumtaxat  definitio  esse  potest,  quia  unius  rei  una  est 
essentia,  seu  quidditas.  Yerum  hoc  non  impedit,  quominus  multiplici 
ratione  effici  possit  unius  eiusdemque  rei  definitio;  nam  essentia  rei 
est  causa  ipsius  rei,  ideoque  iuxta  diversas  causas  essentia  declarari 
valet,  et  ita  definitio  interdum  sumitur  a  causa  materiali,  interdum  a 
causa  finali  vei  ab  aliis,  nempe  ab  efficiente  et  a  formali,  uti  factita- 
tum  est  in  definitione  demonstrationis,  quae  desumpta  est  tum  a  causa 
finali,  tum  a  causa  materiali.  Secundum  autem  diversas  causas  ex  qui- 
bus  definitio  petitur,  ipsa  vel  est  principium  vel  conclusio  demonstra- 
tionis,  vei  demonstratio  positione  differens  (1). 

Oppon.  2.°  Verum  concludi  potest  ex  falsis,  ut  Philosophus  docet. 
Atqui  si  concluditur  ex  falsis,  demonstratio  non  necessario  procedit  ex 
veris.  Ergo  falsa  est  definitio  superius  allata. 

Resp.  Dist,  mai.  Verum  potest  concludi  et  sciri  ex  falsis,  Neg. 
Potest  tantum  concludi,  Conc.  Contradist.  min.  Si  verum  posset  con- 
cludi  et  sciri  ex  falsis,  syllogismus  demonstrativus  non  necessario  pro- 
cederet  ex  veris,  Conc.  Si  potest  solum  concludi,  Neg.  et  Neg.  cons. 

Explico.  Syllogismus  demonstrativus  non  ille  dicendus  est,  qui  so- 
luinmodo  concludit  verum,  sed  et  ille  qui  et  concludit  et  facit  scire 
verum.  Porro  licet  ex  non  veris  possit  quandoque  per  accidens  verum 
concludi,  quemadmodum  ex  non  necessariis  concludi  potest  necessa- 
rium;  nihilominus  falsum  nunquam  potest  causare  scientiam  veri,  quia 
causa  assimilat  sibi  effectum,  et  falsum,  quod  est  non  ens,  non  potest 
assimilare  sibi  verum,  quod  est  ens  (2).  Hinc  syllogismus  ductus  ex 
non  veris  nunquam  erit  demonstrativus:  cc  Licet  enim,  ut  ait  Aqui- 
nas,  ex  falsis  possit  concludi  verum,  tamen  veritas  conclusionis  non 
est  ex  praemissis  veris.  Dicimus  enim :  Omnis  homo  est  lapis.  Omnis 
margarita  est  homo.  Ergo  omnis  margarita  est  lapis.  Conclusio  est 
vera,  licet  praemissae  sint  falsae.  Et  quia  omnis  causa  assimilat  sibi 
effectum,  falsitas  dictarum  propositionum  non  potest  esse  causa  verita- 
tis  conclusionis.  Et  ideo  in  1  Prior.  dicit  Philosophus,  quod  verum  con- 
cluditur  ex  falsis  non  propter  quid,  sed  quia  »  (3). 

(1)  Cf.  S.  TeoM.  Posler.  Analyt.  lib.  I,  lect.  16. 
^2)  Cf.  Arist.  Post.  Analyt.  lib.  I,  text.  17. 
(3)  Opusc.  48,  tract.  ultimo,  cap.  IIL 

Oppon.  3.°  luxta  Philosoplium  (1  Topic.  cap.  I)  demonstratio  est 
ex  primis,  aut  ex  his,  quae  ex  primis  fidem  acceperunt.  Ergo  non 
necessario  est  ex  primis.  Insuper  prima  et  immediata  ex  opposito  di- 
cuntur,  nam  causa  quo  posterior,  eo  immediatior  est  efTectui.  Ergo  si 
demonstratio  est  ex  primis,  non  est  ex  immediatis. 

Resp.  Ad  primum  respondetur  per  ea  quae  adnotata  sunt;  nam 
demonstratio  perfecta  ducitur  statim  ex  primis;  sin  autem  procedit  ex 
iis  quae  a  primis  fidem  acceperunt,  erit  minus  perfecta.  Ad  instan- 
tiam  distinguere  oportet  in  agentibus  tum  rationem  agentis,  cuius  est 
agere,  et  tunc  quanto  agens  est  posterius,  tanto  magis  est  proximum 
et  immediatum  ad  actionem,  et  ad  id  quod  per  actionem  educitur; 
tum  virtutem,  quae  est  principium  operationis,  et  tunc  quanto  causa 
est  magis  prima,  tanto  est  magis  immediata,  propterea  quod  secun- 
dum  agens  non  agit  nisi  in  quantum  est  motum  a  primo,  et  secun- 
dum  quod  virtus  primi  est  in  ipso.  Porro  propositiones  primae  dicuntur 
immediatae,  quia  praedicatum  non  coniungitur  subiecto  per  virtutem 
alterius  causae  praecedentis. 

Principiorum  divisio.  Principia  tribuuntur  in  axiomata  seu  digni- 
tates  ei  positiones,  Dignitas  dicitur:  Propositio  immediata^  quam  na- 
turaliter  necesse  est  praehabere  eum,  qui  doctrinam  addiscit.  Positio 
ex  adverso  est:  Propositio  immediata,  quam  non  necesse  est  praefia- 
bere  naturaliter  eum,  qui  doctrinam  addiscit,  sed  sufficit  ut  eam  ac- 
cipiat  a  docente.  Bina  haec  descriptio  eodem  recidit  ac  illud  quod 
monuimus,  nempe:  axiomata  esse  nota  omnibus,  positiones  vero  solis 
sapientibus.  Positio  iterum  dividitur  in  suppositionem  et  definitionem. 
Suppositio  est :  positio  affirmans  aut  negans  praedicatum  de  subiecto, 
ideoque  dicitur  propositio.  Definitio  est:  positio  non  continens  huius- 
modi  a/firmationem  vel  negationem,  ideoque  non  dicitur  propositio, 
quia  rem  non  aflirmat  esse  vel  non  esse,  sed  significationem  solum 
manifeslat  (1). 


ARTICULUS  III. 

DE    PROPRIETATIBUS    PERFECTAE    DEMONSTRATIOMS. 

QUAESTIO  DETERMINATUR.  Definitio  aiicuius  rei  merito  dici  so- 
let  oratio  oxpiicans  rei  naturam;  et  quoniam  natura  rei  expiorata  fa- 
cile  nos  ducit  ad  rei  proprietates  aperiendas,  sic  rei  delinitio  non  im- 

(1)  Poster.  Analyt.  lib.  I,  cap.  II,  a.  2,  tcxt.  5.  Hanc  divisionem  idcm  Plii- 
losoplms  uberius  explicat  cap.  XI,  a,  1,  text.  25.  De  duobus  oppositis  erroribus  sive 
eorum  qni  allirmabant,  nihil  posse  demonstrari,  sive  corum  qui  censebaut,  omnia 
esse  demonstranda,  cf.  Auist.  Poster.  Anahjt.  lib,  I,  cap.  III. 

merito  assumitur  ut  principium  ad  demonstrandas  rei  de  qua  inqui- 
ritur,  proprias  passiones.  Quocirca  Aristoteiis,  quem  sapientes  uno  ore 
patrem  demonstrativae  artis  salutant,  vestigia  fideliter  prementes, 
postquam  definitionem  demonstrationis  declaraverimus,  quae  tametsi 
nominalis,  rem  tamen  etiam  evolvit,  ut  tradunt  interpretes;  operae 
pretium  erit  praecipua  attributa  seu  proprietates  demonstrationis  quae 
ex  definitione  evidentius  eruuntur,  breviter  explicare.  Sic  sufficientem 
huius  subtilioris  quaestionis  notitiam  assequi  poterimus,  et  ad  alias 
scientias  capessendas  facilem  communiemus  viam ;  nam  modus  sciendi 
scientiarum  adeptionem  antecapiat  necesse  est. 

lam  vero  inter  principaliores  demonstrationis  proprietates  illa  in 
primis  memoranda  est  utpote  proxime  ab  ipsa  deflnitione  dimanans, 
et  lianc  doctrinam  late  pervadens,  quae  nimirum  declarat,  praemissas 
perfectae  demonstrationis  esse  debere  necessarias,  et  proprias. 

Praenotiones.  Antequam  ad  hanc  doctrinam  demonstrandam  ac- 
cedamus,  enucleandum  venit  quid  sit  dici  de  omni,  dici  per  se,  et  dici 
imiversaliter,  cum  haec  tria  requirantur  ad  constituendam  propositio- 
nem  necessariam  et  propriam,  quae  perfectam  scientiam  generare  va- 
leat.  Et  primo  quidem  notandum  est,  tria  haec  non  idem  omnino  si- 
gnificare,  ideoque  non  posse  convertibiliter  dici;  sed  secundum  addere 
aliquid  primo,  et  tertium  addere  secundo;  ita  ut  dici  per  se  comple- 
ctatur  dici  de  omni,  sed  non  vicissim ;  dici  universaliter  contineat  tum 
dici  per  se  tum  dici  de  omni,  et  non  vicissim ;  contra,  universale  invol- 
vit  dici  de  omni,  per  se,  et  primo. 

Ouid  dioi  de  omni  ?  Aliquid  dicitur  praedicari  de  omni  per  com- 
parationem  ad  ea,  quae  continentur  sub  subiecto,  ita  ut  praedicatum 
non  solum  conveniat  omnihus  comprehensis  sub  subiecto,  sed  etiam 
conveniat  semper ;  sic  animal  dicitur  de  omni  homine.  Ex  adverso 
Hcet  nunc  omnes  homines  vigilarent,  praedicatum  vigilantis  non  dice- 
retur  de  omni;  quia  non  semper  homo  vigilat,  sed  interdum  dormit, 
ideoque  non  sufficit  ad  dici  de  omni,  ut  propositio  universalis  hic  et 
nunc  sit  vera,  sed  requiritur  ut  semper  sit  vera.  Quare  dici  de  omni 
posterioristicum,  quod  requiritur  ad  demonstrationem,  aliquid  addit 
supra  dici  de  omni  prioristicum,  quod  requiritur  ad  syllogismum.  In 
prioristico  enim  sufficit  praedicatum  convenire  omni,  licet  non-semper; 
nam  subsumpta  minori,  adlmc  conclusio  sequitur  necessario.  In  poste- 
rioristico  autem  requiritur  ut  praedicatum  conveniat  etiam  semper; 
secus  minime  inferretur  conclusio.  per  quam  cognosceretur  praedica- 
tum  ita  subiecto  convenire,  ut  non  possit  non  convenire,  quod  ad  scien- 
tiam  omnino  requiritur  (1 ). 

Quid  dloi  per  se  ?  Generatim  dicitur  aliquid  per  se  praedicari 
per   comparationem    ad  ipsum    subiectum;  quia  ponitur  in  eius  defi- 

(1)  Arist.  Poster.  Analyt.  lib.  I,  text.  8. 

nitione  vel  vicissim.  Per  se  dicuntur  quadrupliciter.  Primo  dicuntur 
per  se  de  subiecto,  quae  clauduntur  in  ratione  subiecti :  e.  g.  aniraal 
per  se  dicitur  de  liomine,  quia  includitur  in  definitione  hominis.  Se- 
cundo  dicuntur  per  se  de  subiecto  illa,  in  quorum  definitione  inclu- 
ditur  subiectum,  e.  g.  par  et  impar  per  se  dicuntur  de  numero.  Par 
enim  est:  numerus  dmsibilis  bifariam.  Impar  est:  numerus  non  divi- 
sibilis  bifariam.  Quae  igitur  vel  clauduntur  in  definitione  subiecti,  vel 
includunt  subiectum  in  sua  defmitione,  dicuntur  per  se  primo  vel  se- 
cundo  modo;  secus  dicuntur  per  accidens,  ut  musicus  de  homine. 
leiHio  dicuntur  per  se,  quae  non  dicuntur  de  subiecto,  quod  sit  aliud 
ab  ipsis,  cuiusmodi  sunt  substantiae;  contra  accidentia  dicuntur  de 
subiecto,  quod  est  aliud  ab  ipsis.  Sic  Socrates,  Plato,  homo,  equus 
sunt  etiam  per  se,  quia  vel  nuUo  modo  dicuntur  de  subiecto,  ut  So- 
crates  et  alia  individua;  vel  si  dicuntur  de  subiecto,  non  dicuntur,  ut 
de  alio  ab  ipsis.  Sic  liomo  dicitur  de  Platone,  non  tamquam  de  alio 
ab  homine.  Contra  ambulans  dicitur  de  Petro  ut  accidens;  nam  Petro 
aliud  est  esse  Petrum,  et  aliud  esse  ambulanlem.  Quarto  dicitur  per 
se  quod  convenit  subiecto  propter  ipsum.  Sic  per  se  dicitur  quod  iu- 
gulatus  interiit,  quia  ideo  interiit,  quia  iugulatus.  Contra  non  per  se 
dicitur  quod,  ambulantibus  quibusdam,  coruscavit,  quia  non  ideo  co- 
ruscavit,  quia  ipsi  ambulabant. 

Haec  omnia  sic  possunt  in  summam  revocari.  1)  Ex  quatuor  mo- 
dis  dicendi  per  se,  tres  pertinent  ad  modum  praedicandi,  nempe  primus, 
secundus  et  quartus;  unus  vero,  nempe  tertius  melius  dicitur  spectare 
ad  modum  essendi.  2)  In  tribus  modis  praedicandi  per  se,  praeposi- 
tio  per  designat  in  primo  habitudinem  causae  formalis,  in  secundo 
habitudinem  causae  materialis,  in  postremo  habitudinem  causae  effi- 
cientis.  Quaie  demonstratio  quae  ex  causa  formali  deducitur  perfectior 
est  ea,  quae  ducitur  ex  causa  materiali,  nam  forma  speciem  rebus 
largitur,  et  per  eam  cuiusque  rei  natura  dignoscitur.  Similiter  demon- 
stratio  ducta  a  causa  formali  vel  materiali  excellentior  est  demonstra- 
tione,  quae  fit  per  causam  efTicientem,  nam  melius  perfectiusque  per 
intrinseca,  quam  per  extrinseca  res  manifestatur. 

Quid  dicj  universaliter?  Aliquid  dicitur  praedicari  de  subiecto 
imiversaliier  seu  primo  per  comparationem  ad  ea,  quae  sunt  priora 
subiecto  continentia  ipsum.  Quare  dici  universaliter  de  subiecto  est: 
convenire  omni,  per  se,  et  quatenus  ipsum,  nempe  primo  ratione  sui. 
Sic  habere  tres  angulos  non  convenit  primo  isosceli,  quia  prius  prae- 
dicatur  de  triangulo.  Pari  modo  sensitivum  non  dicitur  de  homine 
primo  seu  in  quantum  est  homo,  quia  primo  convenit  animali,  quod 
est  prius  homine;  convenit  autem  homini  in  quantum  est  animal.  At 
rationale  dicitur  de  homine  in  quantum  est  homo  seu  primo,  quia  di- 
citur  de  iiomine  ratione  sui  et  non  ratione  alterius. 

Concludimus   ergo  veram  rationem   praedicandi  universaliter  in 

praemissis  syliogismi  demonstrativi  tria  complecti,  nimirum:  dici  de 
omni,  dici  per  se,  et  dici  primo.  Demonstratio  ergo  per  se  est  de 
siibiecto,  cui  primo  convenit  praedicatum ;  de  subiecto  vero,  cui  prae- 
dicatum  non  convenit  primo,  quodammodo  non  est  demonstratio  per 
se.  Sic  habere  tres  angulos  aequales  duobus  rectis  per  se  demonstra- 
tur  de  triangulo;  de  isoscele  demonstratur  in  quantum  continetur  in 
triangulo. 


PROPOSITIO. 

Praemissae  seu  principia  demonstrationis  propter  quid,  seu  syl- 
logismi  causantis  scientificam  cognitionem  debent  esse  necessariae, 
et  propriae. 

Prob.  prop.  quoad  primam  partem,  nempe  demonstrationem  pro- 
cedere  ex  praemissis  necessariis.  Per  demonstrationem  acquirimus  scien- 
tiam,  idest  cognoscimus  veritatem  alicuius  conclusionis,  quae  non 
potest  aliter  se  habere.  Atqui  inferri  nequit  per  scientiam  seu  per  de- 
monstrationem  scientificam,  conclusionem  non  posse  aliter  se  habere, 
nisi  demonstratio  causans  talem  conclusionem  proficlscatur  ex  princi- 
piis  seu  praemissis  necessariis.  Ergo  praemissae  demonstrationis  debent 
esse  necessariae.  Licet  argumentum  perspicuum  sit,  tamen  sic  potest 
evolvi  propositio  minor.  Non  scit  conclusionem,  qui  non  cognoscit  ra- 
tionem  et  causam,  propter  quam  conclusio  est  necessario  vera.  Sed 
cognoscens  conclusionem  per  principia  non  necessaria  non  cognoscit 
causam,  propter  quam  conclusio  est  necessario  vera,  cum  contingens 
non  possit  esse  causa  necessarii.  Ergo  stat  minor.  Et  revera  ciim  de 
ratione  necessarii  sit,  ut  non  possit  non  esse,  et  ex  adverso  de  ratione 
contingentis,  ut  possit  non  esse,  necessarium  semper  erit  sive  contin- 
gens  sit,  sive  non  sit:  hinc  necessarium  non  potest  cognosci  per  aliquid 
contingens,  licet  ex  contingenti  possit  aiiquando  inferri:  quemadmodum 
verum  non  potest  cognosci  ex  falso,  licet  aliquando  ex  falso  inferatur 
per  syllogismum  non  demonstrativum. 

Confir.  Conclusio  syllogismi  demonstrativi  est  propositio  in  qua 
praedicatum  apparet  necessario  connexum  cum  subiecto  virtute  medii 
termini.  Atqui  si  praemissae  non  sunt  necessariae,  idest  si  medius 
terminus  comparatus  cum  maiori  et  minori  extremitate  in  praemissis 
non  necessario  connectitur  cum  illis,  praedicatum  conclusionis  non  ap- 
paret  connexum  cum  subiecto  virtute  praemissarum.  Ergo  praemissae 
syllogismi  demonstrativi  debent  esse  necessariae  (1). 

Prob.  prop.  quoad  secundam  partem,  nimirum    demonstrationem 

(1)  Poster.  Analyt.  cap.  IV  et  VI. 

procedere  ex  propriis,  idest  neque  ex  extraneis  neque  ex  communibus, 
quia  proprium  opponitur  tum  extraneo  tum  communi.  Demonstratio- 
nem  haud  procedere  ex  extraneis  exinde  manifestum  fit,  quod  demon- 
stratio  scientifica  seu  propter  quid  procedit  ex  praemissis  necessariis 
et  per  se  causantibus  conclusionem.  Atqui  praemissae  necessariae  et 
per  se  causantes  conclusionem,  non  possunt  esse  extraneae,  nam  quod 
per  se  praedicatur  de  alio  non  potest  esse  illi  extraneum.  Ergo  prae- 
missae  demonstrationis  non  possunt  esse  extraneae  (1).  Maior  huius 
syllogismi  illustratur  exemplo  ducto  ex  hac  argumentatione :  Omne 
quod  senescit  est  corruptibiie:  Omne  mixtum  senescit.  Ergo  omne 
mixtum  est  corruptibiie.  Licet  conciusio  necessario  ducatur  ex  prae- 
missis,  et  sit  per  se;  tamen  non  scitur,  quia  praemissae  non  sunt  per 
se  neque  explicant  causam  corruptibilitatis,  quae  non  est  senescere, 
sed  componi  ex  contrariis,  et  propterea  conclusio  non  scitur  scientia 
perfecta,  et  a  priori,  quae  est  effectus  demonstrationis  ;>ro/9/^r  quid  (2). 
Neque  demonstratio  procedere  potest  ex  principiis  actu  commu- 
nibus;  dicimus  actu,  nam  in  qualibet  praemissa  particulari  lirtute  sunt 
principia  coramunia,  in  quae  resolvi  possunt  particularia  principia. 
Siquidem  in  huiusmodi  praemissis  medium  demonstrationis  est  definitio. 
Atqui  definitio  non  potest  recte  fieri  ex  communibus  cum  sit  ex  genere 
et  ultima  diflerentia.  Ergo  praemissae  non  possunt  esse  communes. 


SOLVUNTUR   DIFFICULTATES. 

Oppon.  L^  Necessarium  potest  interdum  inferri  ex  non  necessariis. 
Atqui  praemissae  continent  medium  per  quod  aliquid  demonstratur. 
Ergo  necessarium  potest  demonstrari  ex  non  necessariis. 

Resp.  Necessarium  potest  inferri  ex  contingentibus  per  syllogismum 
dialecticum,  Conc,  Potest  sciri  per  demonstrationem  propter  quid, 
Neg.  Dist.  min.  Praemissae  necessariae  continent  mediura  per  quod 
aliquid  demonstratur,  Conc.  Praemissae  contingentes,  Neg. 

Explico.  Ut  solutio  plene  intelligatur,  et  aliis  difficultatibus  occui- 
ratur,  aniraadvertendum  est  rationes,  quae  inferunt  conclusionem  ne- 
cessariam  esse  in  duplici  ditterentia:  quaedam  siraul  probant  neces- 
sariara  conclusionem  et  ostendunt  causani  propter  quara  est  necessaria, 
et  istae  sunt  potissiraae  deraonstrationes,  de  quibus  in  praesenti  quae- 
stio  est,  quae  per  proprias  causas  procedunt:  quaedara  conclusionera 
necessariara  probant,  sed  non  patefaciunt  causara  quare  necessaria  sit. 
Huiusraodi  sunt  illae,  quae  procedunt  vel  per  causas  reraotas,  vel  ab 
inferioribus  ad  superiora,  vel  ab  etrectu,  vel  a  signo,  vel  ab  alia  causa 

(1)  Opusc.  48,  tract.  ultimo,  cap.  VI. 

(2j  Cf.  S.  TeoM.  Post.  Analyt,  lib.  1.  lect.  15,  16,  17. 

contirigenti,  quae  omnia  nianifestant,  quod  aliquid  sit;  propter  quid 
autem  sit  nonnisi  imperfecte  et  improprie  patefaciunt,  ideoque  sunt 
omnes  huiusmodi  demonstrationes  plus  minusve  imperfectae,  et  dicun- 
tur  dialecticae,  non  quia  demonstrant  ex  probabilibus,  sed  quia  non 
demonstrant  ex  propriis  causis;  et  nominantur  demonstrationes  quia^ 
nam  ostendunt  quod  res  sit.  Sic  necessarium  potest  inferri  ex  contin- 
genti  et  non  demonstrari,  quia  aliud  est  esse  causam  rei  quae  est  ne- 
cessaria,  et  aliud  est  esse  causam  quod  sit  necessaria ;  contingens  facit 
rem,  quae  est  necessaria,  non  facit  quod  res  sit  necessaria,  quae  pro- 
ducta  a  causa  contingenti  suam  necessitatem  aliunde  repetere  potest  (1). 

Oppon.  2.^  Scientia  naturalis  seu  physica  est  de  rebus  mobilibus 
et  contingentibus.  Atqui  conclusiones  contingentes  non  possunt  demon- 
strari  per  praemissas  necessarias.  Ergo  demonstratio  non  semper  pro- 
cedit  ex  principiis  necessariis. 

Resp.  Dist.  mai.  Scientia  physica  est  de  rationibus  necessariis  et 
universalibus  habentibus  esse  in  materia  mobili  et  corruptibili,  Conc. 
Est  de  singularibus  corruptibilibus  et  contingentibus,  Neg. 

Explico.  Cum  scientia  sit  de  rebus,  quae  non  possunt  aliter  se 
habere,  quaelibet  scientia  etiam  naturalis  est  de  rebus  incorruptibili- 
bus  et  immutabilibus.  Sed  hoc  inter  physicam  et  metaphysicam  dif- 
fert,  quod  metaphysica  est  de  ente  incorruptibili  per  subsistentiam,  quia 
est  de  substantiis  spiritualibus,  et  physica  est  de  ente  immobili  per 
praecisionem  seu  abstractionem  intellectus,  idest  est  de  rationibus  ne- 
cessariis  et  immobilibus  habentibus  esse  in  rebus  singularibus  et  vi- 
sibilibus,  quae  corruptibiles  sunt.  Sic  scientia  physica  proprie  et  prin- 
cipaliter  attingit  rationes  immobiles,  incorruptibiles,  necessarias,  uni- 
versales;  sed  secundario  et  per  quamdam  reflexionem  applicat  illas 
rationes  rebus  corporatis  mutabilibus  et  corruptibilibus,  in  quibus 
concrete  inveniuntur.  Ex  neglectu  istius  distinctionis  Heraclitus  et 
Cratylus  ipsam  scientiae  exsistentiam  negaverunt,  eo  quod  scientia  sit 
de  incorruptibilibus,  et  res  quae  cognoscebantur  erant  in  perpetuo 
motu  et  fluxu :  ex  eodem  neglectu  Plato,  ut  scientiam  in  tuto  poneret, 
commentus  est  ideas  rerum  per  se  subsistentes  realiter  a  singularibus 
separatas,  quas  nos  cognoscere  arbitratus  est. 

Ex  doctrina  exposita  S.  Thomas  sic  dilucide  more  suo  respondet 
propositae  difricultati.  (c  Scientia  est  de  aliquo  dupliciter.  Uno  modo, 
primo  et  principaliter,  et  sic  scientia  est  de  universalibus  rationibus 
super  quas  fundatur.  Alio  modo  est  de  aliquibus  secundario  et  quasi 
per  retlexionem  quamdam,  et  sic  de  rebus  illis  est,  quarum  sunt  illae 
rationes,  in  quantum  rationes  illas  applicat  ad  res  etiam  particulares 
quarum  sunt,  adminiculo  inferiorum  virium.  Ratione  enim  universali 
utitur  sciens  et  ut  re  scita  et  ut  medio  sciendi.  Per  universalem  homi- 

(1)  Cf.  ToLETUM,  Poster.  Analyt.  lib.  I,  cap.  VI,  q.  1. 

nis  rationem  possum  iudicare  de  hoc  vel  de  illo.  Rationes  autem  uni- 
versales  rerum  sunt  omnes  immobiles;  et  ideo  quantum  ad  hoc  omnis 

scientia  de  necessariis  est;  sed  rerum  quarum  sunt  illae  rationes 

quaedam  sunt  contingentes  et  mobiies,  et  quantum    ad  hoc  de  rebus 
contingentibus  et  mobib'bus  dicuntur  esse  scientiae  ))  (1). 

Oppon.  3.^  Fieri  possunt  demonstrationes  propfer  quid  de  illis  quae 
non  semper  sunt,  uti  docet  Philosophus  (1  Poster.  Analyt.  text.  24). 
Sed  quae  non  semper  sunt,  non  possunt  procedere  ex  praemissis  neces- 
sariis.  Ergo  non  est  necesse  demonstrare  ex  principiis  necessariis. 

Resp.  Dist,  mai.  Possunt  fieri  demonstrationes  de  illis  quae  non 
sunt  semper,  si  considerantur  secundum  quod  non  sunt  semper,  Neg. 
Si  considerantur  secundum  quod  sunt  semper,  Conc. 

Explico.  Ouaedam  quae  non  sunt  semper,  sicut  lunae  defectus, 
licet  non  sint  semper  secundum  quod  sunt  particularia,  de  quibus  non 
est  demonstratio;  sunt  tamen  semper  per  comparationem  ad  causam, 
qua  posita,  semper  sequitur  eflectus.  Sic  defectus  lunae  est  semper, 
si  comparatur  ad  causam;  quia  semper  ac  terra  e  diametro  interpo- 
nitur  inter  solem  et  lunam,  datur  eclipsis,  et  hoc  pacto  datur  demon- 
stratio  de  illis  quae  non  semper  sunt.  Ouinimmo  et  de  iis  quae  etiam 
comparata  ad  causam  non  semper  sunt,  ut  quod  homo  habeat  duas 
manus,  potest  ita  fieri  demonstratio,  ut  ex  praemissis  universalibus 
inferatur  conclusio  universalis,  si  removeantur  ea  in  quibus  potest  esse 
defectus,  vel  ex  parte  temporis  vel  ex  parte  causae. 

Oppon.  4.°  Principia  scientiae  demonstrativae  dividuntur  in  pro- 
pria  et  communia  (1  Poster.  Analyt.  cap.  X).  iVtqui  demonstrativa 
scientia  illa  est,  quae  efficitur  ex  demonstratione  propter  qiiid.  Ergo 
non  necessario  demonstratio  perfecta  procedit  ex  propriis. 

Resp.  Dist.  mai.  Principia  dividuntur  in  propria  et  communia, 
ita  ut  communia,  quando  adhibentur  in  aliqua  scientia,  contrahantur 
ad  illam  scientiam,  Conc.  Ita  adhibeantur  prout  communia  sunt,  et  non 
contracta  ad  illam  scientiam,  Neg. 

Explico.  Principium  dicitur  bifariani;  si  enim  consideratur  id  unde 
res  est,  habetur  principium  essendi;  sin  spectetur  id  unde  res  cogno- 
scitur,  exsurgit  principium  cognoscendi.  Sic  materia  et  forma  sunt 
principia  essendi  corporis  naturalis:  contra  dignitates  seu  axiomata  et 
propositiones,  quibus  res  cognoscimus,  sunt  principia  cognoscendi. 
Utraque  principia  tum  essendi  tum  cognosr.endi  sunt  in  duplici  difTe- 
rentia;  quaedam  enim  sunt  propria,  (juaedam  communia.  Propria  enim 
principia  essendi  sunt  proxima  principia,  quae  dant  esse  rei.  Sic  pro 
homine  sunt  anima  rationalis  et  corpus  organicum,  et  generatim  pro 
corpore  naturali  sunt  materia  et  forma.  Principia  vero  essendi  coni- 
munia  sunt  causae  communes,  quae  sunt  in  essentia  multarum  rerum 

(l)  Opus.  In  Boel.  De  Trin.  q.  5,  a.  2  ad  4. 

pertinentiiim  ad  diversa  genera,  ut  actus,  potentia,  substantia,  forma, 
et  ab  his  dependcnt  particuiaria;  sic  materia  est  potentia  contracta  ad 
substantiam  corpoream.  Ex  alia  parte  principia  propria  cognitionis  sunt 
axiomata  cuilibet  appropriata.  Sic  geometra  sumit  hoc  principium  sibi 
appropriatum:  si  ab  aequalibus  lineis,  aequales  lineas  demas  etc,  et 
arithmeticus:  si  ab  aequalibus  numeris  etc.  Principia  cognoscendi  com- 
munia  sunt  illa  axiomata  nulli  materiae  particulari  applicata;  e.  g.  si 
ab  aequalibus  aequalia  demas  etc,  vel  omne  totum  est  maius  sua 
parte,  vel  quodlibet  est  vel  non  est;  quorum  veritati  innititur  veritas 
principiorum  propriorum,  sicut  esse  propriorum  ex  communibus  pendet. 
Quare  principia  communia  pertinent  ad  illam  scientiam,  quae  pro  pro- 
priis  principiis  habet  principia  communia,  et  est  metaphysica,  quae 
tractat  de  ente'in  communi;  illa  eadem  communia  principia  coarctata 
ad  peculiares  materias  pertinent  ad  peculiares  scientias,  quae  de  ente 
tractant  non  in  communi,  sed  prout  contractum  est  ad  aliquod  pecu- 
liare  genus.  Ergo  metaphysicaadhibendo  principia  communissima,  utitur 
principiis  propriis  sibi;  peculiares  ceterae  disciplinae  adhibendo  par- 
ticularia  et  propria  principia,  utuntur  quodammodo  principiis  commu- 
nibus,  quia  principia  communia  in  principiis  propriis  virtute  continentur. 

Oppon.  5.°  Principia  unius  scientiae  possunt  per  aliam  scientiam 
probari.  Atqui  hoc  est  uti  principiis  extraneis.  Ergo. 

Resp.  Dist.  mai.  Principia  alicuius  scientiae  probantur  per  aliam, 
si  scientia  cuius  principia  probantur  est  subalternata  alteri,  Conc.  Si 
scientia  est  primaria,  Neg. 

Explico.  Scientia  subalternata,  uti  in  partitione  scientiarum  vide- 
bimus,  accipit  principia  quae  probantur  ab  alia  superiori  scientia, 
nempe  a  subalternante.  Sed  subalternata  non  est  scientia  demonstra- 
tiva,  quae  facit  scire  propter  qiiid,  sed  quia. 


ARTICULUS  IV. 

DE    CAUSALITATE    PRAEMISSARUM    SEU    DE    MEDIO    DEMONSTRATIONIS. 

QUAESTIO  ADUMBRATUR.  Praecipua  proprietas  demonstrationis 
ex  qua  assequimur  p'op/^r  quid  rei  per  ipsam  cognitae,  in  eo  ver- 
satur,  uti  vidimus,  quod  praemissae  sint  necessario  verae,  et  propriae 
generis  subiecti,  de  quo  inquiritur  in  aliqua  scientia.  Sic  generatim 
declaravimus  causalitatem  praemissarum;  nam  si  elfectus  demonstra- 
tionis  est  cognoscere  ignotas  rerum  naturas  mediantibus  praemissis, 
cuilibet  in  promptu  erit,  praemissas  esse  causas  conclusionis ;  cum  in 
praemissis  causa  reperiatur,  cur  intellectus  assentiat  conclusioni.  Si 
enim  haec  causa  esset  in  ipsa  conclusione;  tunc,  uti  acute  notat  Phi- 
losophus,  conclusio  esset  per  se  manifesta,  et  non  colligeretur  per  de- 

monstrationem  (t).  Ipsa  ergo  natura  intellectus  nostri,  qui  e\  indi- 
stincta  rerum  notitia  paulatim  descendit  ad  particularem  et  magis 
definitam  cognitionem,  postulat,  ut  aliquid  pressius  attingamus  de 
huiusmodi  praemissarum  causalitate,  et  ut  duo  potissimum  declaremus, 
nimirum  in  qiio  genere  causae,  et  per  quid  conclusionem  progignant. 
Etenim  ad  primam  partem  quod  attinet,  inquisitio  exinde  oritur,  quod 
ambigi  potest,  utrum  praemissae,  ex  quibus  generatur  conclusio,  sint 
in  genere  causae  materialis,  vel  formalis,  vel  efficientis:  pro  secunda 
vero  parte  quaestionis,  dubitatio  ex  eo  ducitur,  quod  cum  in  praemissis 
sint  duo  extrema  et  medium,  quaeri  potest,  an  simul  duo  extrema,  an 
alterutrum  ex  extremis,  an  denique  medium  assumatur  ut  causa,  ideo- 
que,  an  praemissae  causent  per  extremitates,  vel  per  medium.  Duabus 
his  quaestionis  partibus  sequens  respondebit. 


PROPOSITIO. 

Praemissae  sunt  causa  coiiclusionis  in  genere  causae  efBcientis. 
Causant  autem  per  medium,  quocum  duo  extrema  in  ipsis  compa- 
rantur,  medium  vero  desumi  potest  ex  omnibus  causis,  nimirum  ex 
causa  materiali,  formali,  eflBcienti  et  finali. 

Prob.  1.^  pars.  Principia  demonstrationis  seu  praemissae  sunt  causa 
conclusionis.  Atqui  non  causant  in  genere  causae  materialis,  neque 
formaiis,  neque  tinalis.  Ergo  sunt  causae  efficientes,  cum  quadripartita 
haec  causarum  divisio  sit  omnino  completa.  Et  ad  maiorem  quod  at- 
tinet,  principia  causare  quodammodo  conclusionem  nemini  dubium  esse 
potest  ex  ipsa  natura  ratiocinii.  Si  enim  praemissae  nihil  causarent 
relate  ad  cognitionem  conclusionis,  tunc  conclusio  esset  immediate  evi- 
dens,  et  sic  exstingueretur  omnis  discursus  mentis.  Minor  autem  potest 
sic  evolvi.  Notitia  praemissarum  non  est  causa  materialis  conclusionis, 
nam  materia  inest  ei  cuius  est  materia;  propositiones  autem  sunt  extra 
conclusionem.  Et  cum  haec  ratio  extendatur  etiam  ad  causam  forma- 
lem,  liquet  principia  non  posse  revocari  neque  ad  causam  materialem, 
neque  formalem.  Neque  reduci  possunt  ad  causam  linalem,  nam  prin- 
cipia  in  demonstratione  ordinantur  ad  conclusionem  tamquam  ad  linem : 
(c  Principia,  ait  Aquinas,  se  habent  ad  conclusiones  in  demonsliativis, 
sicut  causae  activae  in  naturaiibus  ad  suos  etlectus;  unde  in  ±.^  Plu/- 
sicorum  propositiones  syllogismi  ponuntur  in  genere  causae  eflicientis. 
EfTectus  autem  antequam  producatur  in  actu,  praeexsistil  qaidem  in 
causis  activis  virtule,  non  autem  achf,  ({uod  est  sim|)liciter  esse.  Et 
similiter  antequam  ex  principiis  demonstrativis  deducatur  conclusio,  in 

(1)  Poster.  Analijl.  lib.  II,  cap.  I. 

ipsis  principiis  quidem  praecognitis  praecognoscitur  conclusio  virtute, 
non  tamen  actu  »  (1). 

Aequivocatio   praeoccupatur.   Ad  vim  istius  argumenti  penetran- 
dam,  et  ad  aequivocationes  praepediendas  tria  potissimum  notanda  ve- 
niunt.  1)  Principia  demonstrationis  relate  ad  conclusionem  ponuntur  in 
genere  causae  efficientis,  in  quantum  tres  termini  ex  quibus  proposi- 
tiones  coagmentantur  sunt  sub  forma  et  ordine  propositionum,  et  se- 
cundum  vim  illativam  earumdem ;  nam  si   sumuntur  duo  termini  pro- 
positionum,  idest  maior  et  minor  extremitas,  qui  in  praemissis  manent 
divisi,  et  in  conclusione  coaiescunt  in  unicam  enuntiationem,  tunc  ipsi 
comparantur  ad  conclusionem,  ut  id  ex  quo  aliquid  fit,  nempe  ut  causa 
materialis  ad  causam    formalem.    Ad  rem  S.  Tliomas:   «  Ex  terminis 
propositionum  constituitur  conclusio;  unde  secundum  lioc  propositiones 
dicuntur  materia  conclusionis,  in  quantum  termini,    qui  sunt  materia 
propositionum,  sunt  etiam  materia    conciusionis,  licet   non  secundum. 
quod  stant  sub  ordine  propositionum ;  sicut  farina  dicitur  materia  pa- 
nis,  licet  non  secundum  quod  stat  sub  forma  farinae  ))  (2).  2)  Princi- 
pia  demonstrationis  possunt  dupliciter  considerari,  vel  absolute  et  se- 
cundum  se  prout   virtualiter   continent   veritatem  conclusionis,  ita  ut 
intellectus  per  eorum  cognitionem  discurrat  ad  veritatem  conclusionis 
percipiendam,  et  hoc  pacto    cognitio  principiorum    est  causa  efficiens 
alterius  actus,  quo  cognoscuntur  conclusiones;  vel  spectari  possunt  prae- 
missae,  quatenus  sunt  ratio  cognoscendi  conclusionem,  idest  quatenus 
intellectus  inspioiendo  qualiter  conclusio  ex  praemissis  sequatur,  eodem 
actu  praemissas  et  conclusionem  considerat,  et  sub  hoc  respectu  me- 
dium,  quod  per  eamdem  cognitionem  ac  conclusio  cognoscitur,  revo- 
candum  est  ad  causam  formalem  et  non   efficientem  (B).  B)  Demum 
cum  causa  efticiens  diversimode  dicatur  (4),  principia  et  medium  de- 
monstrationis  non  sunt  causa  efliciens  conclusionis  per  transmutationem 
et  influxum,  sed  per   vim  illativam,  quae  dicitur  causa  inferendi  et 
consequentiae,  et  etiam  per  vim  reductivam  alterius  de  potentia  in 
actum ;  nam  intellectus  per  notitiam  principiorum  se  reducit  de  poten- 
tia  in  actum  quantum  ad  notitiam  conclusionum,  et  sic  notitia  ante- 
cedentis  est  causa  efficiens  notitiae  consequentis.  ((  Contingit  quod  in- 
tellectus  possibilis  alicuius  sit  in  potentia  quantum  ad  aliquid;  et  quan- 
tum  ad  aliquid  in  actu,  et  per  quod  est  in  actu  potest  reduci  etiam, 
quantum  ad  id  quod  est  in  potentia,  in  actum;  sicut  per  id  quod  est 
actu  cognoscens  principia  fit  in  actu  cognoscensconclusiones,  quas  prius 
cognoscebat  in  potentia ))  (5). 

(1)  Foster.  Analyt.  lib.  I,  lect.  3. 

(2)  Pliysic,  lib.  If,  lect.  5. 

(3)  Contra  gent.  lib.  I,  cap.  LVII. 

(4)  Cf.  S.  TeoM.  2  Pkysic.  lect.  5. 

(5)  QQ.  DD.  De  Anima,  a.  4  ad  6. 


270  LOG.    MAl.    QUAEST.    V. 

Prob.  2.^  pars,  nimirum,  meclium  terminum  esse  causam  conclu- 
sionis.  Principio  quiclem  medium  demonstrationis  esse  ipsam  causam 
rei  post  Aristotelem  diserte  his  verbis  professus  est  S.  Thomas :  cc  Quia 
scire  opinamur  cum  sciamus  causam...  demonstratio  autem  est  syllo- 
gismus  faciens  scire,  ita  consequens  est,  quod  medium  demonstrationis 
sit  causa  »  (1).  Huic  doctrinae  et  ipse  Baco  adslipulatus  est.  Aristote- 
les  (Poster.  Analyt.  \'\h.  II,  cap.  1)  totus  est  in  hac  doctrina  expla- 
nanda,  cuius  ratio  quantum  fieri  poterit  breviter  et  diiucide  a  nobis 
sic  proponetur.  Numerus  quaeribilium  seu  quaestionum,  quae  de  qua- 
vis  re  institui  possunt  idem  est  ac  numerus  scibilium,  eorum  nempe 
quae  cognosci  possunt  per  demonstrationem ;  quae  enim  per  se  per- 
spicua  sunt,  non  inquiruntur,  cum  finis  inquisitionis  sit  inventio  rei 
occuitae.  Atqui  de  qualibet  re  quatuor  igporari  et  inquiri  a  nobis  pos- 
sunt,  nirairum:  Ulrum  res  talis  sit:  Propter  quid  taiis  sit:  An  sit: 
Quid  sit.  In  istis  autem  quaestionibus  quaeritur  medium,  quod  est  causa 
per  quani  scimus  conclusionem.  Ergo  causa  conclusionis  reponenda  e^t 
in  medio  termino;  seu  aliis  verbis  principia  per  medium  terminum 
conclusionem  efhciunt. 

Evolv.  arg.  Cum  maior  propositio  sit  manifesta,  res  postulat  ut 
singulas  rainoris  propositionis  partes  singillatim  illustremus.  Diximus 
quatuor  a  nobis  institui  posse  quaestiones,  quarum  binae  sunt  cora- 
plexae  seu  de  tertio  adiacente.  Priraa  est,  qua  quaei'iraus  de  subiecto, 
utrura  sit  tale:  veluti  cum  quaerimus  de  sole,  an  deflciat  seu  an  sit 
deficiens.  Per  hanc  quaestionera  quaerimus  scientiam  de  defectu,  ideo- 
que  si  quis  invenerit  solera  deflceie,  cessat  inquirere,  an  deflciat;  et 
si  illud  antea  novisset,  haud  quaestio  mota  esset.  Secunda  quaestio  ea 
est,  per  quara  cognoscentes  rera  talera  esse,  inqiiirimus  propter  quid 
res  talis  est;  e.  g.  scientes  solera  deflcere,  inquiriraus  propter  quani 
causara  sol  eclipsetur.  Aliae  duae  sunt  quaestiones  inconiplexae  sive 
de  secundo  adiacente.  Priraa  est  qua  quaeriraus  utruni  subiectura  sini- 
pliciter  sit;  ut  cura  quaeriraus,  an  sit  Deus.  Secunda  est.  (jua  ulterius 
quaeriraus  quid  sit;  e.  g.  scientes  Deura  esse,  quaeriraus,  quid  sit  Deus. 
Quatuor  ergo  sunt,  quae  de  aliqua  re  possunt  a  nobis  ignorata  in- 
quiri,  et  inventa  sciri. 

Alia  pars  rainoris  declaratur  sic.  In  orani  inquisitione  de  re  ignota, 
quara  invenire  cxoptamus,  nos  quaerinius  causani  alicuius  conclusionis, 
quia  aggrediraur  deraonstrationem,  quae  nos  ducat  ad  cognoscendam 
causara  rei.  Atqui  in  orani  inquisitione  inquiriraus  de  niedio.  Ergo  nie- 
diura  est  causa.  Et  re  vera  in  quaestionibus  in  quibus  in(juiritur,  an 
subiectura  sit,  vel  an  sit  tale,  quaeritur  an  sit  raediuni;  in  quaestioni- 
bus  vero  in  quibus  supponcndo,  quod  subiectuni  sit,  vel  tale  sit,  quae- 

(1)  2  Posler.  Analyt.  iect.  9. 

ritur  quid  sit,  vel  propter  quid  sit,  quaeritur  quodnam  sit  medium: 
ideoque  in  omnibus  quaestionibus  quaeritur  medium  (1). 

Prob.  3.''  pars,  nimirum  medium  desumi  posse  ex  omnibus  causis. 
Licet  enim  philosophi  unanimiter  concedant,  causam  esse  medium  syl- 
logismi  demonstrativi;  nihilominus  inter  eos  haud  convenit,  utium  vel 
una  tantum,  vel  plures,  vel  denique  omnes  causae  munere  medii  ter- 
mini  fungi  queant.  Inter  recentes  Baco  id  concedit  dumtaxat  causae 
formali,  decernens  causam  materialem  et  efTicientem  esse  nullius  ro- 
boris  ad  scientiam  progignendam,  causam  vero  finalem  esse  etiam 
noxiam  (2).  Verum  novator  iste  fallitur  egregie,  cum  verissima  sit  sen- 
tentia  Aristotelis,  cui  politiores  philosophi  subscribunt,  docentis  demon- 
strationem  scientificam  duci  posse  ex  omni  causarum  genere,  dum- 
modo  causa  sit  necessaria,  per  se,  et  immediata.  Quod  ita  demonstrari 
potest.  Oui  causam  unde  res  est,  inquirit,  eo  spectat,  ut  essentiam  rei, 
quae  per  delinitionem  manifestatur,  reperire  valeat.  lam  vero  detinitio 
rei  fieri  potest  ex  omni  causarum  genere,  Ergo  medium  demonstratio- 
nis  potest  ab  omni  causa  duci. 

Ad  huius  rei  pleniorem  inteUigentiam  animadverte  1),  quatuor 
memoratas  causas  ad  causam  formalem,  quae  rebus  speciem  attribuit, 
commode  levocari  posse.  Proprium  quippe  causae  finalis  seu  finis  est, 
movere  causam  eflicientem  ad  producendam  formam;  unde  finis  non 
cognoscitur,  nisi  cognita  forma,  et  sub  hoc  respectu  finis  coincidit  cum 
forma.  Hinc  illud  Philosophi  dictum  sapientissimum :  Natiira  plena  est 
finibus.  Causa  efficiens  eo  spectat  agendo,  ut  materia  determinetur  a 
forma,  nempe  ut  inducat  propriam  formam  in  passum.  Tandem  causa 
materiahs  a  forma  habet  esse  et  operationem,  et  formae  esse  debet 
subiectum  proportionatum,  cum  quilibet  actus  suam  proportionatam 
potentiam  sibi  vindicet.  Quare  tinis,  vis  agendi,  et  materia  ad  formam 
ordinantur. 

Animadverte  2),  demonstrationes  propter  quid  non  semper  fieri  ex 
omnibus  causis,  sed  interdum  ex  una,  inteidum  ex  pluribus,  interdum 
ex  omnibus.  Sic  Matliematici  in  suis  demonstrationibus  utuntur  causis 
formalibus,  quia  abstrahunt  a  materia  sensibili,  et  considerant  quan- 
titatem,  ita  ut  ratio  formalis  confundatur  cum  materia  huius  scientiae ; 
exinde  demonstrationes  mathematicae  absolutam  perfectissimamque 
certitudinem  pariunt.  Naturales  contra  philosophi  demonstrant  ex  ora- 
nibus  causis  quandoque  seorsum,  quandoque  etiam  simul  sumptis,  ita 
ut  medium  seu  definitio  rei  eo  perfectior  sit,  quo  a  maiori  numero 
causarum  repetatur  (B).  Neque  rairum  cuiquam  videri  debet  philoso- 
phos  experiraentales  et  forraarura    substantialiura  osores,  Baconera  in 

[1]  Cf.  Arist.  Poster.  Analyt.  lib.  11,  cap.  I. 

(2)  Nov.  Organ.  lib.  I,  cap.  II,  initio. 

(3)  Cf.  S.  Thom.  2  Physic.  lect.  5,  ubi  latius  explanat   doctrinam    Aristotelis. 

Anglia,  et  Cartesium  in  Gallia,  bellum  declaravisse  causis  finalibus,  et 
etiam  efficientibus  in  scientificis  demonstrationibus  instituendis.  Hi  enim 
formarum  eversores  cum  naturam  rerum  visibilium  ad  meram  mate- 
riam  motu  locali  agitatam  revocaverint,  consequenter  a  demonstratio- 
nibus  scientificis  causas  finales  et  efficientes  expungendas  esse  rati 
sunt.  Nam,  perempta  causa  formaii  seu  forma  substantiali  in  rebus 
visibibbus,  et  sic  destructa  natura  et  consequenter  operatione  rerum 
materialium,  finis  qui  remanet  solunimodo  in  Arte  Divina,  seu  in  in- 
tellectu  Artificis  minime  nos  ducere  potest  ad  cognoscendas  causas 
formales,  seu  rerum  quidditates,  et  consequenter  ad  scientiam  (1). 

Schollon.  Quae  hucusque  a  nobis  disputata  sunt,  adamussim  qua- 
drant  in  illam  potissimam  demonstrationem,  quae  causat  cognitionem 
quidditalivam  rerum,  et  perfectam  scientiam,  quaeque  propterea  pro- 
cedit  ex  praemissis  necessariis,  propriis,  et  per  se  efficientibus  con- 
clusionem.  Verum  et  est  alia  demonstratio  minus  perfecta,  qua  me- 
diante  non  cognoscimus  propter  quid  res  est,  sed  solummodo  quia  res 
est ;  propterea  vocatur  demonstratio  qiiia  (2),  et  a  perfectione  alterius 
demonstrationis  procul  abest,  quippe  quae  non  parit  perfectam  scien- 
tiam.  Haec  demonstratio  tunc  obtinet,  quando  arguimus  vel  ab  efte- 
ctu,  vel  a  causa  remota  et  communi,  vel  ab  aliquosigno;  et  eo  ma- 
gis  vel  minus  distat  a  perfectione  scientificae  demonstrationis,  quo  vel 
minus  vel  magis  manifestat  quidditatem  subiecti;  licet  nunquam  per- 
veniat  ad  propriam  et  definitam  rei  quidditatem  patefaciendam ;  pro- 
pterea  ab  alia  discriminatur  et  nomine  et  re.  Prima  enim  supponens 
rem  esse,  ostendit  propter  quid  res  sit,  et  ideo  dicitur  demonstratio 
propter  quid:  secunda  directe  demonstrat  quia  res  est,  et  ideo  dicitur 
demonstratio  quia;  licet  demonstrando  rem  esse,  ostendat  etiam  quan- 
doque  per  praedicata  universalia  et  generica  imperfecte  quidditatem 
rei.  Uti  enim  acute  monet  Aristoteles,  intellectus  noster  diversimode 
potest  cognoscere  rem  esse,  et  ignorare  quid  res  sit  (3). 


SOLVUNTUR  DIFFICULTATES. 

Oppon.  1.^  Termini  propositionum  sunt  id  ex  quo  fit  conclusio. 
Atqui  id  ex  quo  aliquid  fit,  se  liabet  per  modum  causae  materialis 
quae  non  coincidit  cum  efficiente,  sicut  aliae  causae.  Ergo  praemissae 
non  sunt  causa  efficiens  conclusionis. 

Resp.  Pist.  mai.  Termini  propositionum  seorsum  sumpti  sunt  ma- 
teria  conclusionis,  Conc,  Prout  stant   sub  forma  et  ordine   praemissa- 

(1)  De  medio  demonstralionis  cf.  Cosmlm  Al.vm.  Log.  q.  26. 

(2)  De  demonstralione  (juia  agit  Aiiist.  1   Poster.  cap.  XIII,  text.  30. 

(3)  Poster.  Analyt.  lib.  II,  cap.  V. 

rum,  nempe  secundum  vim  illativam  eorumdem,  Neg.  Responsio  pa- 
tet  ex  iis  quae  late  explicata  sunt  in  propositione. 

Oppon.  2.^  Medium  demonstrationis  se  habet  ad  conclusionem  ut 
forma  ad  materiam;  nam  ex  medio  et  conclusione  fit  unum  cogni- 
tum,  sicut  ex  materia  et  forma  fit  unum  esse.  Atqui  causa  formalis 
relate  ad  materiam  non  se  habet  ut  eflectrix.  Ergo  principia  non  sunt 
causae  efficientes  conclusionis. 

Resp.  Dist.  mai.  Medium  se  habet  ad  conclusionem  ut  forma,  si 
sumitur  absolute,  in  se,  et  secundum  quod  cognoscitur  actu  diverso 
ab  eo,  quo  cognoscitur  conclusio,  Neg.  Secundum  quod  constituit  unum 
cognilum  cum  conclusione,  quacum  eodem  actu  attingitur,  Conc.  Re- 
sponsio  iterum  manifesta  est  ex  superius  explicatis. 

Oppon.  3.  Dantur  quaedam  conclusiones  notiores  suis  principiis. 
Atqui  causa  est  naturaliter  prior  et  notior  efl^ectu.  Ergo  notitia  prin- 
cipiorum  non  efficit  conclusionem. 

Resp.  Dist.  mai.  Dantur  conclusiones  notiores  principiis  in  via 
illa,  in  qua  demonstrantur,  Neg.  Per  aliam  viam,  Conc.  Contradist. 
min.  Causa  est  notior  eflectu  in  eo  in  quo  est  causa,  Conc.  In  eo  in 
quo  non  est  causa,  Neg.  el  Neg.  cons.  Responsio  exinde  inlelligitur, 
quod  interdum  conclusio,  quae  colligitur  per  demonstrationem  est  no- 
tissima  aliunde,  nempe  per  sensum.  Rem  sic  evolvit  Aquinas:  «  Quae- 
dam  conclusiones  sunt  notissimae  utpote  per  sensum  sumptae  sive  ac- 
ceptae,  sicut  quod  sol  eclipsetur.  Unde  principium  per  quod  probatur 
non  est  magis  notum  simpliciter,  scilicet  quod  luna  interponatur  in- 
ter  solem  et  terram,  licet  sit  magis  notum  in  via  rationis  proceden- 
lis  ex  causa  in  eflectum  ))  (1). 

Oppon.  4.^  Notitia  consequentis  necessario  terminatur  ad  antece- 
dens.  cum  idem  sit  motus  in  rem  cognitam,  et  in  rationem  cogno- 
scendi.  Atqui  idem  non  potest  esse  causa  efficiens  suipsius.  Ergo  prin- 
cipia  non  efficiunt  conclusionem. 

Resp.  Dist.  mai.  Notitia  consequentis  terminatur  necessario  ad 
antecedens.  quando  antecedens  sumitur  ut  ratio  cognoscendi  conclu- 
sionem,  quacum  efficit  unum  cognitum,  Conc.  Si  antecedens  sumitur 
secundum  se,  et  prout  cognoscitur  cognitione  distincta  a  cognitionc 
conclusionis  Neg.  et  Conc.  min  ,  Neg    cons. 

Oppon  5.^  Causae  efficientes  scientiae  sunt  lumen  intellectus,  et 
species  intelligibilis.  Sed  ista  non  involvunt  cognitionem  praemissa- 
rum.  Ergo  praemissae  non  sunt  causa  efficiens  conclusionis. 

Resp.  Dist.  mai.  Intellectus  et  species  intelligibilis  sunt  causae 
principales  scientiae,  quarum  prima  est  efficiens,  altera  formalis,  Conc. 
Sunt  causae  totales  excludentes  quamlibet  aliam  causam  instrumenta- 
lem  et  adiuvantem,  Neg.  Contradist.  min.  Intellectus  et  species    non 

(1)   Poster.   Analyt.  lib.  I,  lect.  9. 

involvunt  praemissas,  ut  causam  principalem,  Conc.  Ut  causam  adiu- 
tricem  et  instrumentalem,  Neg.  et  Neg.  cons. 

Explico.  Utique  intellectus  est  causa  principalis  cuiuslibet  cogni- 
tionis  tum  conclusionis  tum  principiorum,  et  species  est  causa  formalis 
actuans  intellectum  ad  quodiibet  cognoscendum :  sed  hoc  interest  inter 
cognitionem  principiorum  et  cognitionem  conclusionis,  quod  prima  efli- 
citur  ab  inteliectu  sine  ullo  instrumento  et  medio,  nam,  cognitis  ter- 
minis,  immediate  cognoscitur  veritas  principii ;  altera  non  eflicitur,  nisi 
mediantibus  praemissis,  quibus  utitur  intellectus  ad  inferendam  veri- 
tatem  conclusionis,  applicando  principia  ad  conclusiones.  Hoc  autem 
fieri  potest  duplici  via;  vel  inventione,  vei  disciplina  et  magisterio, 
secundum  quod  inlellectus  per  se  applicat  principia  generalia  ad  ve- 
ritates  particulares,  vel  adiuvatur  a  magistro,  qui  intellectui  addiscen- 
tis  proponit  ordinem  principiorum  ad  conclusiones,  et  sic  subministrat 
media  et  instrumenta  ad  scientiam  acquirendam,  quae  instrumenta  et 
media  sunt  praecise  principia,  quae  adiuvant  cognitionem  conclusionis, 
cum  ex  his  intellectus  addiscentis  manuducatur  in  conclusionem  veri- 
tatis  ignotae.  Hinc  liquet  praemissas  reduci  ad  genus  causae  instru- 
mentalis  (1). 

Oppon.  6.^  Medium  non  est  causa  conclusionis.  Quod  sic  patet. 
Medium  est  definitio  passionis,  seu  attributi,  seu  maioris  extremitatis, 
quae  praedicatur  de  subiecto.  Atqui  id  quod  demonstratur  et  conclu- 
ditur,  est  passio.  Ergo  si  medium  est  causa  conclusionis,  idem  demon- 
stratur  per  idem,  nam  passio  et  defmitio  passionis  idem  sunt. 

Resp.  Dist.  mai.  Medium  est  formalis  defmitio  passionis,  Neg.  Est 
causalis  definitio  passionis,  idest  definitio  subiecti  ex  quo  resultat  pro- 
pria  passio,  vel  definitio  passionis  coniuncta  cum  definitione  subiecti, 
Conc.  et  Conc.  min.^  Neg.  cons, 

Explico.  Propria  passio  quae  in  syllogismo  scientifico  demonstra- 
tur  de  subiecto,  et  ei  tribuitur  in  conclusione,  potest  dupliciter  definiri; 
vel  in  se  et  formaliter,  et  tunc  quaeritur  quid  sit  illa  passio,  e.  g. 
risibilitas;  vel  causaliter,  idest  definiendo  subiectum,  cuius  definitio 
continet  principia  illius  passionis.  Porro  medium  demonstrationis  non 
est  formalis  definitio  passionis,  secus  enim  revera  idem  per  idem  de- 
monstraretur;  sed  est  definitio  subiecti,  quod  complectitur  causam  et 
principia  illius  passionis;  nam  propria  passio  promanatex  subiecto  per 
necessariam  resultantiam,  et  sic  subiecti  detinitio  potest  causare  cogni- 
tionem  propriae  passionis,  ceu  ex  definitione  hominis,  qua  dicimiis 
hominem  esse  animal  rationale.  possumus  demonstrare  eius  risibilitatem. 
Demonstratio  enim  debet  resolvi  in  primam  causam  passionis,  quae  non 
est  nisi  subiectum.  Ergo  medium  est  definitio  subiecti.  Adde  quod  me- 
dium  demonstrationis  scientificae  non  quaeritur  per  quaestionem  pro- 

(1)  S.  Thom.  1.  p.  q.  117,  a.  1  ;   QQ.  l)D.  De  ver.   q.  11.  a.  I. 


ART.    IV.    DK    CAUSALITATE    PRAEMISSARUM  275 

pter  qiiid,  ut  docet  Phllosophus  (7  Metaph.  text.  59),  sed  in  ipsuni 
reducitur  propter  quid  alioruni.  iani  vero  de  subiecto  non  quaeritur 
propter  quid;  cum  nerao  quaerat  propter  quid  homo  est  animai  ra- 
tionale;  sed  quaeritur  de  passione,  e.  g.  propter  quid  homo  est  risi- 
bilis.  Ergo  medium  demonstrationis  est  definitio  subiecti,  vei  definitio 
passionis  eflecta  per  definitionem  subiecti. 

Oppon.  7.°  Si  medium  demonstrationis  est  definitio,  cum  medium 
sit  unum,  una  erit  definitio.  Atqui  si  una  est  definitio,  non  possumus 
probare  ex  variis  causis.  Ergo  demonstratio  fit  per  unam  causara. 

Resp.  Dist.  mai,  Una  erit  definitio,  quae  fieri  potest  vel  per  unam, 
vel  per  plures,  vel  per  omnes  causas,  Conc.  Quae  debeat  fieri  per 
unam  causam,  Neg.  Contradist.  min.  et  Neg.  cons. 


ARTICULUS  V. 

DE   CONCLUSIONE    ET   DE    PRAECOGNITIS. 

0UAE8TIO  DETERIVIINATUR.  Cum  demonstratio  sit  syllogisraus 
faciens  scire,  et  scientia  habituaiis  dicatur  habitus  conclusionum,  scien- 
tia  vero  actualis  sit  cognitio  conclusionis  causata  ex  praemissis,  patet 
omnino  esse  veram  doctrinam  Aristotelis,  qui  decernit  in  cognitione 
praemissarum  partim  contineri,  partim  non  includi  cognitionera  con- 
clusionis.  Philosophus  quippe  docet,  principia  non  actu,  sed  virtute 
continere  conclusionera,  et  sic  occurrit  duplici  oppositoque  errori  tura 
eorura,  qui  aflirraabant  principia  actu  continere  conclusionem,  tura 
eorura,  qui  censebant  neque  actu,  neque  potentia  conclusionem  in  prae- 
raissis  includi,  et  sic  utrinque  negabant  scientiara.  Si  enim  principia 
actu  continerent  conclusionem,  tunc  non  causarent  conclusionera,  cum 
id  quod  est  actu,  non  causetur;  vicissim  si  neque  virtute  et  potentia 
illam  includerent,  tunc  conclusio  non  posset  cognosci  per  praemissas, 
nara  praeraissae  irapares  essent  ad  illara  efliciendani;  effectus  quippo 
debet  virtute  praecontineri  in  causa. 

QuJd  praecognita  seu  praenotiones  ?  Ea  quae  ante  quaestionis  so- 
lutionera,  et  ut  demonstratio  institui  possit,  cognoscenda  necessario 
sunt,  vocantur  a  Doctoribus  Scholasticis  praecognita  seu  praenotiones. 
Haec  autem  praecognita  tria  esse  Scholastici  post  Aristotelem  tuili 
sunt,  nimirura  subiectum  de  quo  quaeritur  scientia:  praedicatum  seu 
proprietas,  quam  invenire  desideraraus:  demum  principia  seu  raedium 
quo  cognosciraus,  an  proprielas  insit  necne  subiecto,  et  inferiraus  con- 
clusionera.  Et  revera  in  qualibet  scientia  tria  veniunt  consideranda : 
1)  genus  rei  circa  quara  versatur,  et  dicitur  subiectum  scientiae:  ul 
nuraerus  relate  ad  arithmeticam ;  2)  genus  proprietatura  de  quibiis 
scientia  inquirit,  an  insint  subiecto;   ut  proprietates  trianguli  cetera- 

ruinque  figuraruni  in  geometria ;  3)  demum  principia  quibus  propriae 
passiones,  inesse  subiecto  cognoscimus.  Cum  autem  de  qualibet  re  co- 
gnoscere  possimus  et  quid  sit,  et  quod  sit^  sequens  propositio  dabit 
quid  de  tribus  superius  memoratis  pi-aecognoscere  debeamus. 


PROPOSITIO. 

Ut  possimus  inquirere  de  aliq^ua  veritate,  ide?t  ut  conclusio  rite 
causari  valeat  per  demonstrationein,  debet  praecognosci  de  subiecto 
"  quod  est  „  et  "  (luid  est  „ :  de  praedicato  "  quid  est  „  seu  quid  no- 
men  significat;  de  praemissis  ''  quod  sunt  „. 

Prob.  1.^  pars.  Nisi  enim  de  subiecto  scientiae  praecognosceremus 
quod  est,  vel  in  ordine  reali,  vel  saltem  in  ordine  possibiii  entis,  nul- 
lus  esset  inquisitioni  locus,  ideoque  scientiae;  quia  de  non  ente  non 
quaeritur  scientia :  simili  modo  non  potest  nobis  constare  aiiquid  esse, 
nisi  prius  intelligatur  quid  significetur  per  nomen.  Ergo  ut  institui  pos- 
sit  scientifica  inquisitio,  necesse  est  praecognoscere  tum  quod  est,  tum 
quid  est  subiectum,  definitione  nominali;  non  autem  definitione  reali, 
nam  quid  rei  seu  definitio  realis  est  medium  et  causa  cognitionis  seu 
scientiae,  non  vero  subiectum. 

Prob.  2.^  pars.  De  praedicato  oportet  praecognoscere  quid  est, 
definitione  nominali;  nam  qui  nominis  significationem  ignorat,  nullam 
investigationem  aggredi  potest,  nec  inquirere,  an  aliqua  proprietas  insit 
subiecto,  nisi  vocabulum  intelligat.  Ouod  autem  non  clebeat  praeco- 
gnosci  de  praedicato  quod  est,  patet  eo  quod  praecise  quaeritur  an 
praedicatum  insit  subiecto,  et  ad  hoc  ordinatur  demonstratio,  ut  pate- 
faciat  praedicatum  inesse  vel  non  inesse  subiecto. 

Prob  3.'  pars,  nimirum  de  praemissis  praecognoscere  oportet  quod 
sint.  Et  primo  quidem  de  principiis  oportet  cognoscere  quod  sunt,  idest 
quia  vera  sunt,  cum  propositionem  esse,  et  veram  esse  idem  sonet. 
Demonstratio  quippe  institui  nequit,  nisi  prius  in  promptu  sint  aliqua 
principia  per  se  nota  et  certa.  Ergo  praecognoscendum  est,  praemissas 
seu  principia  esse  vera.  Ouod  autem  non  debeat  de  ipsis  praecogno- 
sci  quid  sint  definitione  reali,  non  minus  perspicuum  est,  si  animad- 
vertatur  definitionem  non  dari  de  complexis,  cum  definitio  pertineat 
ad  primam  operationem  intellectus. 

Yerum  ad  praecavendas  aequivocationes  adnotandum,  principia 
posse  sumi  bifariam ;  si  enim  considerantur  extra  demonstrationem,  de 
ipsis  ante  demonstrationem  cognoscimus  quia  vera  sunt;  de  eorum 
autem  terminis  cognoscimus  etiam  quiddilatem,  nempe  quid  sunt;  nam, 
intellectis  terminis,  cognoscimus  praedicatum  esse  de  essentia  subiecti. 
Cum  autem  sumuntur  in  ipsa  demonstratione,  ut  veritates  causantes 

cognitionem  conclusionis,  cognoscimus  tum  ipsa  esse  vera,  tum  causare 
conclusionem  per  medium,  nempe  per  definitionem  realem  subiecti, 
ideoque  cognoscimus  ea  esse  vera,  nempe  quod  smt,  et  cognoscimus 
quid  est  siibiectim,  cum  medium  demonstrationis  sit  quidditas  seu  de- 
finitio  subiecti.  Ergo  aliud  est  quaerere  de  praecognitis  necessariis  extra 
demonstrationem  ad  hoc  ut  institui  possit  inquisitio;  aliud  de  iis  quae 
in  ipsa  demonslratione  perficienda  praecognoscenda  sunt,  ut  etfici  pos- 
sit  conclusio.  Aristoteles  hic  sumit  praecognita  in  primo  sensu,  et  docet 
esse  tria;  duo  ex  parte  quaestionis,  unum  ex  parte  propositionum.  Ex 
parte  quaestionis  e.  g.,  an  animus  sit  immortalis,  invenitur  praedica- 
tum,  quod  Latini  passionem,  Graeci  qiiaesitum  seu  interrogatum  di- 
cunt,  quod  de  alia  parte  demonstrandum  proponitur,  quam  Latini  su- 
biectim,  Graeci  datum  vocant;  ex  parte  propositionum  inveniuntur 
principia  (1). 

DE  DEMONSTRATIONE  REVERSIVA.  Doctrina  syllogismi  demon- 
strativi  hactenus  explicata  fuit  a  nobis ;  et  primo  quidem  egimus  de 
natura  demonstrationis,  et  de  eius  proprietatibus ;  deinde  de  eius  cau- 
salitate  et  de  medio  quo  suam  exercet  vim  causandi  relate  ad  con- 
clusionem;  demum  de  iis  quae  praecognoscenda  sunt  ut  de  aliqua  re 
scientiam  quaeramus,  et  instituamus  demonstrationem.  Sic  quantum 
instituti  nostri  ratio  tulit,  ea  explanavimus  ex  doctrina  Aristotelis,  quae 
necessaria  nobis  visa  sunt  si  non  ad  plenam,  saltem  ad  sufficientem 
de  hac  re  notitiam  capessendam.  Verum  enim  antequam  tractationem 
hanc  claudamus  non  erit  inutile  aliquid  de  demonstratione  reversiva 
seu  melius  de  regressu  demonstrativo  carptim  delibare,  et  explanare, 
an  in  probationibus  quandoque  utilis  esse  possit  hic  regressus  ad  ali- 
quid  de  novo  concludendum. 

Quid  regressus?  Regressus  dicitur  syllogismus  ille  quo  probamus 
conclusionem,  per  quam  antea  ipsius  praemissas  probaveramus ;  vel 
quo  assumimus  conclusionem  ad  praemissas  probandas;  ut  si  quis  per 
interpositionem  terrae  probet  eclipsim,  per  quam  cognovimus  ipsam 
interpositionem.  Hic  regressus  dicitur  syllogismus  circularis. 

Quandonam  utilis  regressus?  Primo  quidem  negamus  in  perfecta 
demonstratione  et  in  eodem  genere  causae  fieri  posse  demonstrationem 
circularem ;  et  huc  facit  argumentum  Aristotelis  ductum  ex  eo  quod 
cum  perfecta  demonstratio  sit  ex  simpliciter  notioribus  et  prioribus, 
idem  non  potest  esse  simul  prius  et  posterius,  notius  et  minus  no- 
tum  (2).  Verum  in  diverso  genere  causae  et  in  demonstratione  minus 
perfecta  cum  procedimus  ex  notioribus  non  simpliciter,  sed  secundum 

(1)  Postcr.  Analyt.  lib.  I,  cap.  I;  cf.  S.  Tbom.  et  Toletum  in  hunc  locum,  et 
CosM.  Alam.  Log.  q.  21.  Doctrina  de  praecognitis  dilucide  proponitur  a  S.  Thoma, 
Foster.  Analyt.  lib.  I,  lect.  2. 

(2)  Poster.  Analyt.  lib.  I,  cap.  III. 

nos,  concedenclum  omnino  est  posse  fieri  regressum  demonstrativum, 
et  per  talem  demonstrationem  nos  aliquid  de  novo  probare,  et  cogno- 
scere.  Hoc  quippe  patet  tum  auctoritate  Aristotelis,  qui  hoc  regressivo 
argumentandi  genere  usus  est,  tum  ipsa  ratione.  Nam  quandoque  in- 
tellectus  noster  ex  effectu  nobis  magis  noto  pervenit  ad  causae  cogni- 
tionem  consequendam,  et  postmodum  penetrata  per  alias  vias  et  me- 
lius  cognita  natura  causae,  regreditur  ex  causa  ad  mebus  intimiusque 
naturam  et  proprietatem  effectus  cognoscendam:  sic  demonstrationem 
qiiia  convertit  in  demonstrationem  propter  quid.  Haec  argumentandi 
ratio  per  regressum  demonstrativum  maxime  locum  liabet  in  theologia 
naturali  in  qua  per  creaturas  nobis  magis  notas  probamus  Deum  esse, 
et  postea  habita  per  alias  vias  aliquali  cognitione  Dei  rerum  visibilium 
primi  efTectoris,  ex  causa  argumentamur  ad  melius  pleniusque  cogno- 
scendum  effectum. 

Quocirca  paucis  dici  potest,  regressum  demonstrativum  seu  de- 
monstrationem  circularem  tunc  esse  vitiosam,  cum  praecise  ex  con- 
clusione,  prout  cognita  est  per  praemissas,  probantur  praemissae;  non 
esse  tamen  vitiosam,  si  conciusio,  licet  deducta  ex  praemissis,  sed  per 
aliam  viam  melius  clariusque  cognita,  assumatur  ad  praemissas  pro- 
bandas  ac  deciarandas;  in  hoc  enim  casu  demonstratio  in  orbem  esse 
potest  recta  et  perquam  utilis  (1). 


QUAESTIO   VI. 

De  uniiatp  et  dhtinetione  scientianan, 
p.t  de  earran  numero  et  ordine. 

CONTINUATIO  RERUWI.  Initio  superioris  quaestionis  explicatae  a 
nobis  fuerunt  variae  signilicationes,  quibus  vox  scientia  usurpatur,  et 
huius  nominis  pressa  acceptio  determinata,  secundum  quam  sumitur 
ad  denotandam  notitiam  sive  actualem  sive  habitualem,  quae  sit  effe- 
ctus  demonstrationis.  Determinato  sensu  vocis,  ipsam  scientiae  realem 
definitionem  prosequuti  sumus,  et  sic  explicavimus  eius  rationem  ac 
naturam.  Cum  vero  scientia  de  qua  loquimur  sit  etfectus  simul  et  fmis 
demonstrationis,  ex  effectu  et  fine  quadantenus  cognito  accessimus  ad 
patefaciendam  naturam  demonstrationis  eiusque  proprietates,  et  ratio- 
nem  causandi,  et  sic  sutficicnlem  de  syllogismo  scientifico  tradidimus 
doctrinam,  causamque  scientiae  etfectricem  late  illustravimus.  Nunc 
vero  patelacta  scientiae   causa,   quae  est  demonstralio,  ad  melius  di- 

.'!)  S.  Thom.  De  coelo  et  mundo,  lib.  II,  lect.  16:  et  In  Boet.  de  Trin.  q.  3, 
a.  I  ad  9;  cf.  Toletlm,  Poster.  Anolyt.  lib.  I.  cap.  III,  ij.   l. 

stinctiusque  cognoscendum  effectum  demonstrationis,  idest  scientiam, 
in  praesenti  quaestione  per  quemdam  regressum  argumentando  a  causa 
iam  explorata  ad  effectum,  ex  iis  quae  de  syllogismo  scientifico  seu 
de  demonstratione  enodavimus,  praecipuas  proprietates  ac  dotes  scien- 
tiae  colligemus. 


ARTICULUS  I. 

DE    SCIENTIARUM   UNITATE   ET   DISTINCTIONE. 

STATUS  QUAESTIONIS.  Cum  de  unitate  et  distinctione  scientia- 
rum  disceptamus,  non  sumimus  scientiam  prout  denotat  aiiquam  con- 
clusionem  per  demonstrationem  deductam;  sed  prout  significat  com- 
plexum  conclusionum,  quae  circa  aliquod  suhiectum  versantur,  et  sub 
principiis  quibus  procedunt,  ad  ordinem  et  unitatem  exiguntur.  Hoc 
in  sensu,  licet  scientia  per  prius  respiciat  conclusiones  certas,  evi- 
dentes,  et  a  priori  demonstratas,  a  quibus  speciem  dignitatemque 
mutuatur;  nihilominus  secundario  complectitur  etiam  conclusiones  pro- 
babiles,  vel  a  posteriori  et  certo  effectas.  Siquidem  humana  scientia 
imperfectionibus  obnoxia  interdum  ab  effectu  nobis  notiore  nos  ducit 
ad  quamdam  causae  cognitionem;  interdum  ex  principiis  probabilibus 
generat  in  nobis  aliquam  opinionem,  quae  saepe  viam  parat  ad  cer- 
titudinem  assequendam.  Distinctio  ergo,  uti  patet,  repetenda  est  a  pri- 
mis  conclusionibus,  quae  scientiis  speciem  impertiunt. 

Necessitas  quaestionis.  Certae  et  evidentes  rerum  cognitiones  per 
causas  necessarias,  proprias,  et  immediatas  sunt  numero  propemodum 
inflnitae;  sed  multitudo  sine  ordine  confusionem  generat.  Ad  vitan- 
dum  ergo  hoc  incommodum  revocandae  sunt  conclusiones  ad  quem- 
dam  ordinem  et  unitatem,  cum  sapientis  sit,  ut  docet  Philosophus  (1), 
omnia  ordinare  ad  confusionem  tollendam,  idest  multitudinem  ad  uni- 
tatem  revocare,  cum  ordo  nihil  aliud  sit  nisi  hahitudo  multitudinis 
ad  unum.  Quocirca  ut  ordo  clarescat  in  scientiis,  omnes  conclusiones 
revocandae  sunt  ad  unam  quamdam  rationem,  per  quam  aliqua  scientia 
in  se  constituitur  et  ab  aliis  discriminatur.  Cum  autem  haec  ratio  possit 
multiplici  ex  fonte  hauriri,  hinc  factum  est,  ut  licet  omnes  sapientes 
ad  unum  concordes  fuerint  in  tribuendis  scientiis  ad  quaedam  deter- 
minata  genera;  nihilominus  in  assignanda  scientiarum  partitione  in 
diversas  concesserint  sententias. 

Cum  ergo  divisio  haec  scientiarum  non  sit  ab  ipsa  natura  penitus 
determinata  in  se;  sed  solummodo  fundamentaliter,  quatenus  in  natura 
ipsa  fundamentum  reperiatur  huius  divisionis;  consequens  profecto  est 

(1)  Metapk  cap.  II,  et  S.  Tbom.  in  prooem.  Ethic.  et  1  Metaph. 

divisionem  haiic  esse  partim  naturalem,  partim  artificialem,  nempe  ab 
arbitrio  sapientium  dependentem.  Hinc  ut  partitio  illa  seligatur  quae 
conformior  est  scientiarum  naturae  ac  rationi,  illud  primo  loco  inqui- 
rendum  venit,  undenam  desumendum  sit  principium  distinctionis  in 
scientiis,  idest  quaenam  sit  ratio  et  forma  speciticativa  alicuius  scien- 
tiae.  Cum  haec  quaestio  fuerit  rite  enodata,  facilis  et  aperta  parabi- 
tur  via  ad  rectam  scientiarum  partitionem  stabiliendam. 


PROPOSITIO. 

Scientia  suam  unitatem  mutuatur  ab  obiecto  non  prout  est  res 
guaedam,  sed  prout  est  scibile ;  ideoque  scientiae  distinguuntur  ab 
obiecto  prout  subest  principiis  demonstrationis  (1). 

Praenotlo.  Subiectum  alicuius  scientiae  dicitur  genus  rerum  circa 
quod  versatur  illa  scientia;  propterea  a  veteribus  dici  consueverat  (/^- 
nus  subiectum;  sic  subiectum  philosophiae  naturah's  est  corpus  phy- 
sicum  vel  ens  mobile;  subiectum  mathematicae  est  corpus  quantum 
vel  ens  quantum.  A  recentioribus  subiectum  ahcuius  scientiae  nomi- 
nari  soiet  obiectum  attributionis,  et  dividitur  bifariam,  videiicet  in 
obiectum  attributionis  materiale,  et  in  obiectum  attributionis  formale. 
Primum  est  genus  ahquod  vel  multitudo  quaedam  rerum  quae  cogno- 
scitur  per  illam  scientiam ;  sic  relate  ad  phiiosophiam  naturalem  sunt 
corpora  mutationibus  et  motui  obnoxia:  obiectum  vero  formale  est 
ratio  illa  una  et  communis  sub  qua  cognoscuntur  omnes  illae  res, 
quae  conflant  obiectum  materiale,  idest  ratio  illa  per  quam  aliqua  res 
evadit  scibilis  seu  cognoscibilis  per  demonstrationem.  Hunc  rerum  de- 
lectum  sic  explicat  S.  Thomas:  (c  Cuiuslibet  cognoscitivi  habitus  obie- 
ctum  duo  habet;  scilicet  id  quod  materialiter  cognoscitur,  quod  est 
sicut  materiale  obiectum,  et  id  per  quod  cognoscitur,  quod  est  forma- 
lis  ratio  obiecti:  sicut  in  scientia  geometriae  materialiter  scita  sunt 
conclusiones;  formabs  vero  ratio  sciendi  sunt  media  demonstrationis 
per  quae  conclusiones  cognoscuntur  »  (2). 

Prob  1.^  pars.  Quilibet  motus  sumit  unitatem  et  speciem  a  ter- 
mino  principali  (5  Pliysic.  text.  33).  Atqui  terminus  principalis  scien- 
tiae,  quae  reducitur  ad  quemdam  rationis  motum,  est  obiectum  non 
prout  est  res  quaedam,  sed  prout  est  quoddam  scibile.  Ergo  scientia 
sumit  suam  unitatem  et  speciem  ab  obiecto  scibili.  Et  re  vera,  si  lapis 
cadit  deorsura,  vel  super  terram,  vel  super  aquam,  eius  motus  non 
specificatur  a  termino  materiali,  qui   est  vel  terra,  vel   aqua;  sed  a 

(1)  Cf.  de  hac  re  S.  Thom.  Posler.  Analyt.  lib.  11,  lect.  41. 

(2)  2-2,  q.  l,  a.  1. 

termino  formali,  qui  constituitur  a  termino  materiali  non  simpliciter 
sumpto,  sed  in  quantum  est  deorsum. 

Conflrmatur.  Scientia  sumit  speciem  et  unilatem  a  medio.  Atqui 
medium  respicit  obiectum  pi-out  est  aliquod  scibile;  nam  quod  erat 
potentia  scibile  per  medium  cognoscitur  actu.  Ergo  scientia  unitatem 
et  speciem  habet  ab  obiecto,  prout  est  quoddam  scibile. 

Corollarium.  Ergo  plures  scientiae  possunt  versari  circa  idem 
obiectum  materiale,  et  vicissim  una  eademque  scientia  potest  attingere 
plura  et  diversa  obiecta  materialia.  Ratio  primi  clarissima  est;  nam 
eadem  res  potest  sub  diversa  ratione  formali  apprehendi:  sic  de  Deo 
agunt  metahysica  et  theologia,  de  corporibus  agunt  physica,  mathema- 
tica,  et  medicina.  Ex  adverso  plura  obiecta  materialia  possunt  sub 
ratione  quadam  communi  eodemque  medio  attingi,  et  tunc  ad  unam 
scientiam  revocantur;  sic  de  omnibus  tractat  metaphysica  sub  com- 
muni  ratione  entis. 

Prob.  2.^  pars.  Uti  enim  dictum  est,  scientiae  habent  unitatem 
et  speciem  ab  obiecto  scibili,  a  quo  etiam  recipiunt,  ut  distingui  inter 
seipsas  valeant.  Atqui  obiectum  quod  scitur,  evadit  scibile  virtute 
principiorum,  per  quae  percipitur  id  quod  antea  non  percipiebatur. 
Ergo  diversa  ratio  principiorum  diversas  constituit  ac  distinguit  scien- 
tias.  Et  ita  intelligitur  sententia  illa  Philosophi  asserentis,  scientias  esse 
diversas,  quarum  principia  sunt  diversa  (1).  Et  re  quidem  vera  di- 
versitas  scibilium  ortum  habet  ex  diverso  modo  cognoscendi,  qui  pro- 
cedit  ex  diverso  modo  definiendi.  Siquidem  definitio  in  cuius  intellectu 
ingreditur  materia,  est  diversa  a  definitione  quae  a  materia  abstrahit: 
hinc  aliud  genus  scibilium  est  corpus  naturale,  et  aliud  corpus  mathe- 
maticum.  Sed  defmitiones  quae  sunt  principia  demonstrationis,  sunt 
etiam  principia  scientiae,  quae  est  effectus  demonstrationis.  Ergo  scien- 
tiae  distinctionem  repetunt  a  diversis  principiis  in  genere  scibili.  Hanc 
doctrinam  ita  proponit  S.  Thomas:  «  Sicut  ratio  formalis  visibilis  su- 
mitur  ex  lumine  per  quod  color  videtur;  ita  ratio  formalis  scibilis  accipi- 
tur  secundum  principia,  ex  quibus  aliquid  scitur.  Et  ideo  quantumcum- 
que  sint  aliqua  diversa  scibilia  per  suam  naturam,  dummodo  per  eadem 
principia  sciantur,  pertinent  ad  unam  scientiam,  quia  non  iam  diversa 
in  quantum  scibilia.  Sunt  enim  per  sua  principia  scibilia  ))  (2). 

Doctrinae  conspectus.  Ea  quae  a  nobis  in  hoc  articulo  disputata 
sunt,  sic  possunt  sub  uno  veluti  conspectu  proponi.  Scientiae  accipiunt 
unitatem  et  distinctionem  ab  obiecto :  obiectum  autem  specificans  scien- 
tias  non  debet  sumi  materialiter  ut  est  res  quaedam,  sed  formaliter  ut 
est  res  scibilis.  Est  vero  res  scibilis  per  medium  et  principia.  Ergo 
scientia  speciem  mutuatur   ab  obiecto  ordinem   dicente  ad  media  et 

(1)  Poster.  Analyt.  lib.  I,  cap.  XXVIII,  text.  42. 

(2)  Poster.  Analyt,  lib.  I,  lect.  1;  cf.  etiam  Metaph.  lib.  VI,  lect.  1. 

principia.  Demum  obiectum  cognitum  sub  lumine  principiorum  dicit 
diversam  rationem  ad  potentiam  intellectivam  et  ad  habitum  scienliae; 
ad  potentiam  refertur  absolute,  nempe  ut  ipsa  prodeat  in  actum;  ad 
habitum  vero,  ut  faciliter  et  prompte  obiecta  consideret  et  attingat; 
ideoque  diversitas  mediorum  et  principiorum  quae  sufficit  ad  multi- 
plicandas  scientias,  non  sufilcit  ad  muitiphcandam  potentiam  intellecti- 
vam,  quae  una  et  sola  potest  pluribus  ornari  et  perfici  scientiis.  Di- 
versitas  ergo  mediorum  et  principiorum,  quae  scientias  specificat  et 
multiph*cat,  non  est  diversitas  quaehbet;  sed  illa  dumtaxat  quae  di- 
versas  facihtates  in  habitibus  generat,  nimirum  quae  procedit  ex  prin- 
cipiis  per  differentes  abstractionis  gradus  habitis.  Sic  in  re  tam  subtih 
et  obscura,  quantum  fieri  potest  recta  paratur  via  ad  quaestionem  de 
scientiarum  partitione  agitandam. 

SOLVUNTUR   DIFFICULTATES. 

Oppon.  L^  Scientiarum  unitas  sumitur  ex  unitate  principiorum. 
Atqui  principia  consequuntur  res.  Ergo  scientia  sumit  unitatem  a  sub- 
biecto,  ut  est  res,  non  prout  est  scibile. 

Resp.  Dist.  mai.  Unitas  scientiae  sumitur  ab  unitate  principiorum, 
simphciter,  Neg.  Ab  unitate  principiorum  in  genere  scibih,  quae  ori- 
tur  ex  modo  uniformi  cognoscendi,  Conc.  Responsio  elucet  ex  iis  quae 
superius  adnotata  sunt.  Nam  sicut  ad  distinctionem  scientiarum  expo- 
scitur  diversitas  principiorum  in  genere  scibih,  sic  ad  unitatem  scien- 
tiae  requiritur  non  quaelibet  principiorum  unitas,  sed  unitas  in  eodem 
genere  scibih  (1). 

Oppon.  2.^  Unumquodque  in  tantum  est  scibile,  in  quantum  est 
ens.  Atqui  scientia  habet  unitatem  a  subiecto  scibih.  Ergo  habet  uni- 
tatem  a  subiecto  prout  ens  est. 

Resp.  Dist.  mai.  Unumquodque  in  tantum  est  scibile  materialiter, 
in  quantum  est  ens,  Conc.  In  tanlum  est  scibile  formahter,  Subdist. 
In  quantum  est  ens  a  materia  et  motu  separatum,  iterum  Conc.  In 
quantum  est  ens  in  materia  subsistens,  Neg.  Contradist.  min.  Habet 
unitatem  ab  obiecto  materialiter  scibih,  Neg.  Formaiiter  scibih,  Conc. 
et  Neg.  cons. 

Oppon.  3.^  In  una  eademque  scientia  considerantur  diversa  prin- 
cipia;  ut  in  musica  in  qua  voces  humanae  et  voces  inanimatorum  ha- 
bent  diversa  principia.  Atqui  si  ita  est,  difTerentia  scicntiarum  non  ori- 
tur  a  diversis  principiis,  Ergo. 

Resp.  Disi.  mai.  Considerantur  principia  diversa,  quae  tamen  non 
differunt  in  genere  scibili,  Conc.  Quae  dinerunt  in  gcnere  scibili,  Neg. 
Contradist.  min.  et  Neg.  cons. 

(1)  Poster.  Analijt.  lib.  I,  lect.  4L 

Oppon.  4.^  Habitus  sciontiae  dicit  ordinem  ad  obiectum,  Atqui 
quod  dicitur  ad  aliud,  specificatur  ab  eo  ad  quod  dicit  habitudinem. 
Ergo  scientiae  specificantur  ab  obiectis,  et  non  a  principiis. 

Resp.  Dist.  mai.  Habitus  scientiae  dicit  ordinem  ad  obiectum  ut 
ilkid  prompte  et  facibter  attingat,  Conc.  Ut  illud  attingat  simpliciter, 
Neg.  Dist.  min.  Specificatur  habitus  ab  eo  ad  quod  ordinatur  secun- 
dum  rationem,  secundum  quam  ordinatur,  Conc.  Absolute,  Neg.  Ad 
intelligentiam  solutionis  recolenda  sunt  quae  docuimus  de  diverso 
modo,  quo  potentia  et  habitus  referuntur  ad  obiectum. 

Oppon.  5.*^  Actus  sciendi  specificatur  ab  obiecto.  Ergo  et  habitus 
scientiae. 

Resp.  Dist.  ant.  Actus  sciendi  specificatur  ab  obiecto  secundum 
illam  rationera  per  quam  est  obiectum,  Conc.  Secus,  Neg.  Est  autem 
obiectum  ratione  principiorum  et  medii. 


ARTICULUS  \l 

DE   PARTITIONE    ET   NUMERO    SCIENTIARUM. 

ORDO  RERUM.  Determinata  ratione  ac  causa,  ex  qua  quaelibet 
scientia  propriam  unitatem  ac  speciem  mutuatur,  rectus  disputnndi  ordo 
postuiat,  ut  de  partitione  ac  numero  scientiarum  abquid  breviter  attin- 
gamus,  totamque  quaestionem,  quae  latissime  patet,  ad  quaedam  sum- 
ma  capita  revocemus. 

Scientiae  speculativae  et  practicae.  Principio  quidem  scientiae  tri- 
buuntur  in  speculativas  et  practicas,  secundum  quod  inteJlectus  in  obie- 
ctis  cognoscendis  sistit  in  simplici  veritatis  contemplatione,  vel  id  quod 
cognitione  assequutus  est,  ordinat  ad  opus.  S.  Thomas  sic  declarat  lianc 
partitionem:  (c  Speculativus  inteilectus  in  hoc  proprie  ab  operativo  sive 
practico  distinguitur,  quod  speculativus  habet  pro  fine  veritatem,  quam 
considerat,  practicus  autem  veritatem  consideratam  ordinat  in  opera- 

tionem  tamquam  in  finem Cura  autem  oporteat  materiam  fini  esse 

proportionatam,  oportet  practicarum  scientiarum  materiam  esse  res 
illas,  quae  a  nostro  opere  fieri  possunt,  ut  earura  cognitio  in  opera- 
tionera  quasi  in  finera  ordinari  possit.  Speculativarura  vero  scientia- 
rum  materiara  oportet  esse  res,  quae  a  nostro  opere  non  fiunt;  unde 
earum  consideratio  in  opei'ationem  oidinari  non  potest  sicut  in  finera; 
et  secundum  harum  rerum  distinctionem  oportet  scientias  speculati- 
vas  distingui  »  (1). 

Ex  verbis  S.  Doctoris  patet,  discriraen  inter  utramque  scientiam 
esse  repetendum  ex  eo,  quod  finis  speculativae  sit  simplex    veritatis 

(1)  Opusc.  h  Boet.  de  Trin.  q.  5,  a.  1. 

cognitio;  finis  autem  practicae  sit  veritatis  contemplatio  ordinata  ad 
operationem.  Licet  autem  huiusmodi  differentia  non  secum  afferat  dif- 
ferentiam  potentiarum,  cum  utraque  cognitionum  series  ad  eumdem 
referatur  intellectum ;  difterentiam  tamen  generat  in  liabitibus:  sic 
scientia  speculativa  essentialiter  differt  a  practica,  licet  intellectus  pra- 
clicus  et  theoricus  non  differant.  Principia  quippe  et  media  demon- 
strationis  diversimode  causant  in  speculativis,  et  in  practicis  ad  pro- 
ducendos  habitus  utrique  generi  cognitionis  convenientes  (1). 

Scientiae  subalternantes  et  subalternatae.  Uterque  scientiarum 
ordo,  practicarum  nempe  et  speculativarum  subdividitur  in  scientias 
primarias  et  secundarias,  seu  in  subalternantes  et  subalternatas.  Pri- 
maria  dicitur  illa  scientia,  quae  in  esse  scientiae  non  dependet  ab  al- 
tera  scientia;  nimirum  quae  ex  propriis  principiis  et  per  se  notis  pro- 
bat  suas  conclusiones.  Dicitur  autem  scientia  secundaria  et  subalter- 
nata  illa  scientia,  quae  omnia  sua  principia  demonstrat  per  aliam 
scientiam  superiorem,  et  consequenter  caret  principiis  per  se  notis, 
cum  eius  principia  sint  conclusiones  alterius  scientiae.  Ouare  ad  ae- 
quivocationes  praepediendias  sedulo  distinguendum  est  inter  dependen- 
tiam  latiori  sensu  sumptam,  et  veram  subalternationem.  Prima  habe- 
tur,  cum  aliqua  scientia  particularior  et  inferior  principia  generalioris 
scientiae  coarctat  ad  suam  particuiarem  materiam.  Sic  mathematicus 
principium  illud  generalissimum  quod  spectat  ad  metaphysicum :  Si 
ab  aequalihus  aequalia  demas,  quae  remanent  sunt  aequalia,  coarctat 
ad  suam  determinatam  materiam,  nimirum :  Si  ab  aequalibus  magni- 
tudinibus  aequales  demas  rnagnitudines,  quae  supersunt  sunt  aequales. 
Hoc  quippe  principium  sic  determinatum,  est  per  se  notum,  licet  depen- 
dens  ab  alio  universaliori,  in  quod  resolvi  potest.  Haec  autem  depen- 
dentia  Mathematicae  a  Metaphysica  non  privat  Mathematicam  digni- 
tate  scientiae  primariae.  Secunda  dependentia  tunc  obtinet,  cum  ali- 
qua  scientia  inferior  a  superiori  recipit  principia,  quae  sunt  conclu- 
siones  superioris  scientiae;  ita  ut  scientia  dependens  non  utatur  pro- 
priis  axiomatibus,  et  haec  secunda  subordinatio  spoliat  inferiorem 
scientiam  dignitate  scientiae  primariae,  ipsamque  ad  gradum  scientiae 
secundariae  vel  subalternatae  deprimit.  Sic  se  habent  Perspectiva  ad 
Geometriam,  et  Musica  ad  Arithmeticam  (2). 

Quas  scientias  respicit  partitio  ?  In  praesenti  quaestione,  in  qua 
scientiarum  generalera  partitionem  assignare  contendimus,  solummodo 
scientias  primarias,  sive  speculativas,  sive  practicas  respiciemus,  sup- 
ponentes  id  quod  apud  omnes  politiores  philosophos  in  confesso  est, 
scientias  practicas  ad  primarias  revocari  (3). 

(1)  Cf.  CosMUM  Alam.  Log.  q.  33,  a.  2  et  3. 

(2)  De  conditioQJbus  requisitis  ad  subalternationem  scientiarum,  cf.  Tolet. 
Poster.  Analyt.  lib.  1,  cap.  Vli. 

(3)  Cf.  CosMUM  Alam.  Log.  q.  35,  a.  3. 

PROPOSITIO. 

Scientiarum  distinctio  ac  partitio  optime  desumitur  ex  diverso 
abstractionis  gradu,  ex  quo  concludendum  est,  scientias  omnes  re- 
vocari  ad  (luinque  primarias;  nimirum  ad  Physicam,  Mathemati- 
cam,  Metaphysicam,   Logicam  et  Moralem. 

Prob.  I.''  pars.  Et  primo  quidem  adnolamiis,  habitus  et  potentias 
quae  per  obiecta  formalia  distinguuntur,  non  specificari  et  distingui  ex 
omnibus  obiectorum  differentiis,  sed  ex  illis  dumtaxat,  quae  sunt  dif- 
ferentiae  obiectorum,  in  quantum  sunt  obiecta.  Sic  esse  animal  vel 
plantam  accidit  sensibili  in  quantum  est  sensibiie;  hinc  penes  hoc  non 
sumitur  differentia  sensuum.  Uerum  esse  album  vel  flavum  non  spe- 
cificat  visum,  qui  potest  utrumque  percipere;  sed  esse  colorem  di- 
stinguit  sensum  visus  a  quolibet  alio  sensu,  cum  color  illuminatus  sit 
proprius  actus  vel  forma  distinguens  visum  a  ceteris  sensibus.  Ouo- 
circa  tunc  vera  ratio  distinctiva  scientiarum  assignatur,  cum  propo- 
nitur  differentia  scibilium  prout  scibilia  sunt.  lam  vero  scibili  in  quan- 
tum  scibile  est,  nempe  cognoscibile  per  demonstrationem,  duo  potis- 
simum  conveniunt;  alterum  ex  parte  potentiae  inteilectivae;  alterum 
ex  parte  habitus  scientiae  ex  quo  intellectus  perficitur  et  habilis  red- 
ditur  ad  conclusiones  prompte  et  faciliter  eruendas  ex  principiis.  Ex 
parle  quippe  intellectus  convenit  scibili  esse  immateriale,  nam  et  ipse 
intellectus  immaterialis  est;  ex  parte  vero  scientiae  ei  convenit  ut  sit 
immobile  et  necessarium,  quia  scientia  est  de  necessariis  et  immobi- 
libus.  Ergo  scibile  proprie  constituitur  in  esse  scibilis  per  separationem 
a  materia  et  a  motu;  et  consequenter  per  diversos  gradus  huius  se- 
parationis  a  materia  et  a  motu  diversae  constituuntur  scientiarum  spe- 
cies.  O^od  eodem  recidit  ac  illud  quod  proposuimus,  nimirum  scien- 
tias  conslitui  per  diversos  abstractionis  gradus(l). 

Prob.  2.^  pars.  Tot  sunt  scientiae  primariae,  quot  sunt  scibilium 
classes  resultantes  ex  diverso  gradu  abstractionis.  lam  vero  hi  ordi- 
nes  sunt  quinque,  quibus  respondent  scientiae  in  propositione  mox 
enumeratae.  Ergo  iure  omnes  scientiae  in  has  quinque  prlmarias  tri- 
buuntur  (2).  Propositio  minor  sic  illustrari  potest. 

Quaedam  scibilium  dependent  a  materia  secundum  esse  et  intel- 
lectum,  quia  et  subsistunt  in  materia  et  intelligi  nequeunt  sine  mate- 
ria  quae  eorum  definitionem  ingreditur:  uti  sunt  corpora  naturalia  et 
mutabilia,  et  de  his  est  Physica,  quae  abstrahit  a  materia  individuali, 

(Ij  Opusc.  In  Boet.  de  Trin.  q.  5,  a.  1. 

(2)  Cf.  ToLET.  Poster,  Analyt.  lib.  I,  cap.  VII,  q.  1. 

sed  non  sensibili,  et  habet  pro  obiecto  substantiam  sensibilibus  qua- 
litatibus  affectam,  seu  ens  mohile.  Quaedam  autem  dependent  a  ma- 
teria  secundum  esse,  et  non  secundum  intelleclum,  quia  extra  mate- 
riam  esse  nequeunt;  licet  sine  materia  intelligantur.  cum  in  eorum  de- 
fmitione  materia  sensibilis  minime  ponatur;  ut  linea  et  numerus,  et 
de  his  est  Mathematica,  quae  abstrahit  non  solum  a  materia  indivi- 
duali,  sed  etiam  a  matcria  sensibili,  cuius  obieclum  est  ens  quantum. 
Ouaedam  autem  non  dcpendent  a  materia  neque  secundum  intellectum, 
neque  secundum  esse,  quia  vel  subsistunt  extra  materiam,  et  sunt 
etiam  immaterialia  negative:  ut  Deus  et  Angeli;  vel  quia  extra  ma- 
teriam  esse  possunt,  licet  quandoque  sint  in  materia:  ut  substantia, 
qualitas,  et  huiusmodi,  quae  sunt  immaterialia  praecisive^  et  de  his 
est  Metaphysica,  quae  abstrahit  a  qualibet  materia  et  rationes  attingit 
omnem  materiam  transcendentes.  Demum  ultimus  abstractionis  gra- 
dus  habetur  quando  praescinditur  non  solum  ab  omni  materia,  sed 
ab  ipsa  subiecti  realitate,  et  per  reflexionem  considerantur  res  prout 
sunt  in  actu  animi  cognoscentis  vel  appetentis;  ideoque  hic  gradus 
abstractionis  in  duplicem  ordinem  distribuitur,  proul  respicit  operatio- 
nes  vel  intellectus  vel  voluntatis,  et  habetur  Logica  et  Moralis.  Quo- 
circa  quinque  efflorescunt  scientiae,  quae  respiciunt  quinque  scibilium 
ordines,  nempe  ens  mobile,  ens  quantum,  ens  immateriale,  ens  ratio- 
nis,  ens  morale. 

Scholion  I.  Logica  et  Moralis  quae  non  efflorescunt  ex  diverso 
gradu  abstractionis  a  materia,  non  constituuntur  in  sua  ratione  habi- 
tus  scientifici  per  diversum  gradum  immaterialitatis  sui  subiecti  sci- 
bilis,  ideoque  Aristoteles  secundum  abstractionem  diversam  a  materia 
dividit  solum  scientias  reales.  Attamen  in  his  duabus  scientiis  inve- 
nitur  etiam  quaedam  abstractio,  nimirum  a  singularibus.  Logica  quippe 
considerat  communem  rationem  actuum  intellectus  et  secundarum  in- 
tentionuni;  Moralis  vero  communem  rationem  actuum  voluntatis.  Licet 
enim  scientia  practica  sit  de  singularibus,  quae  corruptibilia  sunt;  ta- 
men  non  considerat  singularia  prout  singularia  sunt,  cum  singularia 
non  cadant  sub  scientiam,  sed  quatenus  sunt  exemplaria  operandorum, 
et  sic  habent  rationem  universalitatis  et  cadunt  sub  scientiam  practi- 
cam,  puta  sub  Moralem;  et  quia  operationes  particularium  sunl  circa 
particularia,  ideo  per  exempla  particularia  melius  manifestantur  per- 
tinentia  ad  mores. 

Quare  Moralis  aliquid  participat  de  Logica,  quia  est  de  ente  in- 
tentionali,  idest  subsistente  in  actibus  animae,  et  ideo  utitur  lumine 
reflexo;  et  aliquid  parlicipat  de  Physica,  quia  utitur  lumine  experi- 
mentali.  Sic  specialem  constituit  habitum  propter  specialem  difticulta- 
tem  sui  scibilis,  quod  coalescit  ex  universalibus  rationibus  actuum 
voluntatis  et  ex  operationibus  particularibus,  quae  per  illas  rationes 
universales  reguntur  secundum    particulares    circumstantias,  quae  fa- 


ART.    II.    DE    PARTITIONE   SCIENTIARUM  287 

ciunt  actiones  humanas  honestas  vel  turpes.  Hinc  oritur  specialis  dif- 
ficultas  in  hac  scienlia,  cuni  in  ea  potissimum  animi  perturbationes 
mentem  obnubilent,  iudiciumque  praevertant.  Sapienter  ergo  notavit 
Aristoteles,  iuvenem  non  esse  idoneum  auditorem  Morahs,  et  quia 
experientia  caret,  et  quia  animi  perturbationibus  perceiiitur  (1). 


ART[CULUS  m. 

DE   SUBIECTIONE   ET    COORDINATIONE   SCIENTIARUM. 

QUAESTiO  DETERMINATUR.  Scientiarum  distributio  in  quinque 
primarias  a  nobis  nuper  explicata  viam  aperit  ad  aliam  quaestionem 
de  harum  scientiarum  ad  invicem  comparatarum  ordine.  Qua  in  re 
duo  in  controverslam  venire  possunt;  nimirum  utrum  aliqua  ex  quin- 
que  recensitis  scientiis  alteri  proprie  subalternetur;  vel  an  inter  has 
scientias  sit  quaedam  excellentiae  diversitas,  ita  ut  aliqua  iure  dicatur 
ceteris  praeesse  perfectione  ac  dignitate. 

Quaestioni  primo  sensu  propositae  breviter  respondemus  negative; 
nam  quinque  memoratae  scientiae  essentialiter  et  specifice  inter  se 
differunt,  et  consequenter  nulla  ex  his  potest  alteri  subalternari.  Siqui- 
dem  si  aliqua  scientia  proprie  est  sub  altera,  inter  utramque  differen- 
tia  non  est,  nisi  accidentialis.  Hoc  patet  ex  duplici  ratione,  secundum 
quam  una  scientia  potest  esse  sub  altera;  videlicet  vel  quia  eius  sub- 
iectum  est  species  subiecti  alterius:  ut  animal  est  species  corporis 
naturalis,  et  ideo  scientia  de  animali  est  sub  Physica;  vel  quia  subie- 
ctum  unius  comparatur  ad  subiectum  superioris,  ut  materiale  ad  for- 
male,  et  hic  est  propriissimus  sensus  in  quo  subalternatio  scientiarum 
sumitur  a  Philosopho  (2).  Sic  Prospectiva  est  sub  Geometria,  et  Mu- 
sica  est  sub  Arithmetica.  Nam  Prospectiva  est  de  linea  visuali,  idest 
de  linea  determinata  ad  visum,  et  Geometria  est  de  linea  simpliciter. 
Pari  modo  Musica  est  de  numeris  determinatis  ad  sonum,  et  Arithme- 
tica  est  simpliciter  de  numeris  (3).  Porro  evidens  est  has  differentias 
esse  accidentales,  et  non  constituere  scientias  specie  diversas,  cum 
utraque  scientia  iisdem  utatur  principiis  et  mediis  demonstrandi.  Si 
ergo  scientiae  primariae  propria  sibi  vindicant  principia  ex  quibus 
specie  differunt,  inter  eas  subalternatio  adesse  nequit. 

Verum  si  quaestio  sub  altero  sensu  agitatur,  diversa  sane  adhi- 
benda  est  responsio.  Una  quippe  scientia  potest  esse  aiia  praestantior 

(1)  Ethic.  lib.  I,  cap.  III.  Cf.  de  tota  hac  materia  S.  Thom,  In  Boet.  de  Trin. 
q.  5;  SiLV.  Maurum,  vol.  I,  q.  4  et  5;  Cosm.  Alam.  Log.  q.  33  et  34. 

(2)  Poster.  Analyt.  lib.  I,  text.  23  et  30. 

(3)  S.  Thom.  1  p.  q.  1,  a.  2  ad  1. 

vel  dignitate  subiecti  scibilis,  vel  certitudine  et  evidentia.  Iterum  ali- 
qua  scientia  potest  esse  certior  altera  dupliciter;  vel  simpliciter  et 
secundum  naturam,  vel  secundum  nos.  Demum  duae  scientiae  possunt 
inter  sese  conferri  vel  quia  subiectum  unius  comparatur  cum  subie- 
cto  alterius,  vel  quia  subiectum  unius  comparatur  cum  actu  alterius. 
Quibus  praelibatis,  quaestionem  sic  propositam  solvemus  duplici  pro- 
positione. 


PROPOSITIO  I. 

Si  subiecta  scibilia  quinque  scientiarum  inter  sese  comparantur, 
scientia  quae  ceteris  omnibus  dominatur  tum  nobilitate,  tum  certi- 
tudine  simpliciter  et  secundum  naturam  est  Metaphysica ;  sin  vero 
confertur  subiectum  unius  scientiae  cum  actu  alterius,  scientia  cui 
ceterae  subsunt  potest  haberi  sub  diverso  respectu  iion  solum  Meta- 
physica,  sed  et  Logica  et  Moralis  (1). 

Prob.  I.''  pars.  Subiectum  Metaphysicae  est  ens  immateriale  tum 
praecisive  tum  negative.  lam  vero  ens  huiusmodi  cum  sit  in  supremo 
immaterialitatis  gradu,  praestat  enti  logico,  quod  neque  reale  est,  ne- 
que  supremum  immaterialilatis  gradum  attingit;  praestat  enti  vel  sen- 
sibiliter  mutabili  vel  quanto,  uti  patet;  demum  praestat  enti  morali. 
Ergo  Metaphysica  ratione  subiecti  scibilis  ceteras  omnes  scientias  di- 
gnitate  antevertit.  Ouod  dictum  est  de  nobilitate  subiecti  scibilis,  idem 
dicendum  est  de  eius  certitudine.  Nam  quo  aliquod  est  altero  perfe- 
ctius,  eo  simpliciter  et  secundum  naturam  est  certius  et  notius.  Porro 
subiectum  Metaphysicae  est  nobilius.  Ergo  est  notius  secundum  natu- 
ram  et  certius,  et  consequenter  etiam  spectata  hoc  sensu  certitudine, 
Metaphysica  praeest  aliis  scientiis  (2).  Quocirca  licet  ceterae  scientiae 
non  subalternentur  Metaphysicae;  tamen  ab  ipsa  dependent,  et  ab 
eadem  plura  recipiunt. 

Toletus  ad  quatuor  praecipua  capita  revocat  ea  quae  aliae  scien- 
tiae  a  Metaphysica  mutuantur:  1)  Ex  parte  subiectorum  indigent  Me- 
taphysica  stabiliente  ens,  substantiam,  et  accidens,  quae  nisi  essent, 
reliqua  subiecta  ruerent;  2)  Indigent  entis  passionibus;  saepe  enim 
de  uno,  de  multis,  de  identitate,  de  diversitate,  et  similibus  scientiae 
tractant,  quae  metaphysica  sunt;  3)  Indigent  Metaphysica,  quia  nulla 
propositio  vim  probativam  habet,  nisi  in  virlute  principii:  Quodlibet 
est  vel  non  est;  4)  Demum  indigent  Melapliysica,  quia  veritas  digni- 
tatum  peculiarium  in  virtute  universalium  nititur,  et  sic  Metaphysica 

(1)  Gf.  CosM.  Ai.AM.  Log.  q.  84,  a.  3. 

(2)  Cf.  Arist.  prooem.  Metapfi. 

dicitur  probare  principia  aliarum  scientiarum,  quae  dum  sua  probat, 
alia  probat,  sed  non  in  propria  forma  (1). 

Prob.  2.'  pars.  Et  primo  quidem  Moralis  praestat  ratione  finis 
practice  attingendi.  Disserit  enim  de  ultimo  fine  hominis,  et  de  pru- 
dentia,  quae  ad  liunc  finem  dirigit.  Porro  finis  ultimus  est  reguia  oin- 
nium  finium  inferiorum,  et  prudentia  debet  regere  omnes  actiones 
humanas,  ideoque  ipsam  scientiam.  Ergo  Moralis  exercet  in  alias  scien- 
tias  practicum  quoddam  imperium,  quatenus  dictat  bonum  usum  scien- 
tiae,  ipsamque  respicit  ut  est  opus  voluntatis. 

Deinde  Logica  praestat  omnibus  aliis  scientiis  ratione  directionis 
actuum  rationis.  Speculatur  enim  ordinem  ponendum  in  operationibus 
rationis,  ut  mens  luto,  faciliter  ac  sine  errore  veritatem  assequatur: 
quocirca  legem  ceteris  scientiis  indicit  ad  hoc  ut  ratiocinatione,  cete- 
risque  actibus  ordinate  utantur. 

Demum  Metaphysica  ceteras  antecellit  scientias  ratione  notionum 
et  principiorum,  quae  semper  in  notiones  et  principia  aliarum  scien- 
tiarum  intluunt.  Unde  sub  hoc  respectu  illas  dirigit  imperio  specula- 
tivo,  non  practico  (2). 


PROPOSITIO  II. 

Licet  Metaphysica  sit  certior  omnibus  scientiis  simpliciter  et 
quoad  se;  nihilominus  quoad  nos  Mathematica  est  certior  Physica, 
et  Naturalis  est  certior  Metaphysica. 

Nota.  Aliquid  esse  potest  dupliciter  notum  et  certum;  nimirum 
vel  secundum  se,  vel  secundum  intellectum  nostrum.  lllud  est  magis 
et  prius  notum  quoad  se,  quod  habet  maiorem  perfectionem  et  intel- 
ligibilitatem,  et  hoc  sensu  Deus  notissimus  est,  quia  infinitae  perfectio- 
nis  et  intelligibilitatis.  lllud  vero  dicitur  magis  et  prius  notum  quoad 
nos,  quod  est  magis  intellectui  nostro  proportionatum,  et  sub  hoc  re- 
spectu  res  materiales  sunt  notiores  quoad  nos;  quia  intellectus  noster 
cognitionem  suam  accipit  a  sensibus,  et  per  res  sensibiles  ad  quam- 
dam  rerum  invisibilium  cognitionem  sese  extollit.  Ouocirca  secundum 
quod  aliqua  scientia  versatur  circa  subiectum  magis  remotum  a  ma- 
teria  et  a  sensibus,  eo  illa  scientia,  ceteris  paribus,  est  certior  quoad  se 
et  secundum  naturam,  et  vicissim.  Sed  quoniam  cuiuslibet  scientiae 
nobilitas  pensanda  est  principalius  a  subiecto  scibili,  a  quo  speciem 
habet,  et  secundario  a  modo  secundum  quem  subiectum  attingit,  nam 
modus  pertinet  ad  accidentalem  rei  peifectionem ;    sic  simpliciter  di- 

(1)  Cf.  ToLET.  Poster.  Analyt.  lib.  I,  cap.  Vll,  q.  1. 

(2)  Cf.  SuAaEsiuM.  Metaph.  disp.  I,  sect.  5,  n.  45. 

Db  Maria,  Voi.  I.  19» 

citur  excellentior  illa  scientia,  quae  est  notior  secundum  naturam, 
quam  illa  quae  notior  est  secundum  nos.  Hoc  sapientissime  notatum 
fuit  a  Philosoplio,  qui  Metaptiysicam  Naturali  et  Mathematicae  praetu- 
lit,  licet  incertior  sit  in  cognilione  sui  obiecti;  quia  ut  ipse  ait,  desi- 
derabilius  est  parvum  aliquid  cognoscere  de  rebus  altissimis,  quam 
multa  de  rebus  ignobilioribus  (1);  et  magnum  est  posse  aliquid  co- 
gnoscere  de  rebus  caelestibus  etiam  debili  et  topica  ratione  (2\ 

Prob.  prop.  Illa  scientia  est  de  subiecto  magis  nota  et  certo  quoad 
nos,  quae  est  minus  remola  a  sensibus,  et  magis  abstrahit  a  materia 
sensibili  et  mutabili.  Atqui  huiusmodi  est  Mathematica.  Ergo  Mathe- 
matica  quoad  nos  est  certior  Naturali  et  Metaphysica.  Licet  argumen- 
tum  per  se  intelligi  possit;  tamen  aliqua  ad  eius  meliorem  captum 
subiiciemus.  Et  sane  ad  hoc  ut  aliquid  sit  notius  nobis,  debet  esse  sen- 
sibus  propinquum,  cum  cognitio  nostra  a  sensibus  incipiat;  insuper 
requiritur  ut  abstrahat  a  materia  sensibili  et  mutabili,  nam  cura  scien- 
tia  sit  de  rationibus  universalibus  et  immutabilibus,  eo  certior  est 
scientia  quoad  nos,  quo  illae  rationes  immutabiles  sunt  in  subiecto 
immutabili.  Siquidem  si  rationes  necessariae  et  immutabiles  sunt  in  su- 
biecto  mutabili,  licet  in  se  certitudinaliter  omnino  cognoscantur;  tamen 
cum  per  scientiam  applicentur  subiecto  mobili  in  quo  habent  esse, 
minorem  pariiint  certitudinem  propter  mobilitatem  subiecti.  Rem  sic 
egregie  enodat  Aquinas  noster:  ((  Dicendum  quod  scientia  est  de  uni- 
versalibus  rationibus  super  quas  fundatur.  Alio  modo  est  de  aliquibus 
secundario  et  quasi  per  reflexionem  quamdam,  et  sic  de  rebus  illis  est, 
quarum  sunt  illae  rationes,  in  quantum  rationes  illas  applicat  ad  res 
etiam  particulares  quarum  sunt,  adminiculo  inferiorum  virium.  Ratione 
enim  universali  utitur  sciens  et  ut  re  scita,  et  ut  medio  sciendi.  Per 
universalem  enim  hominis  rationem  possum  iudicare  de  hoc  vel  de 
illo.  Rationes  autem  universales  rerum  sunt  omnes  immobiles,  et  ideo 
quantum  ad  hoc  omnis  scientia  de  necessariis  est;  sed  rerum  quarum 
sunt  illae  rationes,  quaedam  sunt  necessariae  et  immobiles,  quaedam 
contingentes  et  mobiles;  et  quantum  ad  hoc  de  rebus  contingentibus, 
et  mobilibus  dicuntur  esse  scientiae  ))  (3). 

Quibus  declaratis  intelligitur  minor,  et  fit  evidens  conclusio.  Ma- 
thematica  quippe  in  hoc  convenit  cum  Physica,  quod  complectatur 
rationes  universales,  quae  sunt  in  subiecto  materiali  et  acceplo  per 
sensum  et  imaginationem;  sed  in  hoc  discrepat,  quod  rationes  illae  a 
Physico  considerantur  in  rebus  mobilibus,  ideoque  Physica  dicitur  esse 
de  ente  mobili;  a  Mathematico  autem  considerantur  in  rebus  immo- 
bilibus,  et  ideo  dicitur  Mathematicus  abstrahere  a  materia  tum  indi- 

(I)  l)e  partib.  animalium,  lib.  1,  cap.  V. 
(•2)  De  Caelo,  lib.  II,  cap.  XII,  text.  60. 
(3)  In  Boet.  de  Trin.  q.  5,  a.  2  ad  4. 

viduali,  liim  sensibili  et  mobili.  Consequenter  ergo  Mathematica  est 
certior  Physica  quoad  nos,  quia  appHcat  notiones  a  sensibilibus  ab- 
stractas  ad  subiectum  immobile.  Utraque  est  certior  Metaphysica ;  nam 
principia  istius  scientiae  applicantur  subiecto  quod  nullo  modo  sub 
sensum  cadit,  quia  abstrahit  a  qualibet  materia,  et  si  disserit  de  Deo, 
notiones  universales  applicat  subiecto,  de  quo  non  habet  nisi  impro- 
priam  et  analogicam  cognitionem. 


ARTICULUS   IV. 

DE    SACRA    DOCTRINA    SEU    DE    THEOLOGIA    SCHOLASTICA. 

QUAESTIONIS  RATIO.  Hactenus  disseruimus  de  scientiis,  quarum 
principia  naturali  rationis  lumine  sunt  nobis  immediate  nota,  easque 
secundum  diversa  principia  et  media,  quibus  suas  efficiebant  conclu- 
siones,  in  ordinem  tum  generationis  tum  dignitatis  exegimus.  Yerum 
non  erit  philosopho  christiano  inutile  aliquid  summatim  delibare  de  illa 
divina  scientia,  quae  post  factam  a  Deo  hominibus  supernaturalem  re- 
velationem  ex  principiis  supernaturali  lumine  fidei  cogoitis  suas  con- 
clusiones  demonstrat.  Haec  autem  scientia  nominari  solet  vel  scientia 
sacra,  vel  scientia  divina,  vel  Theologia  supernaturalis,  vel  demum, 
nomine  communiter  recepto,  Theologia  Scholastica :  et  cum  unico  uta- 
lur  demonstrandi  genere,  nempe  principiis  a  Deo  revelatis  est  unica 
scientia,  licet  ad  omnia  extendatur  (1). 

Quid  Theologia  Schoiastica?  Theologia  Scholastica  describi  solet : 
Scieniia  quae  ex  principiis  revelatis  ratiocinatur  de  Deo,  et  de  omni- 
bus  quae  ad  Deum  referuntur.  Quatenus  principiis  revelatis  utitur  ad 
demonstrandum,  essentialiter  diflert  a  Metaphysica ;  quatenus  ab  his 
principiis  conclusiones  demonstrando  deducit,  distinguitur  a  fide  sim- 
plici,  et  a  Theologia  positiva,  quae  studio  Scripturarum,  Conciliorum, 
et  Patrum  dogmata  revelata  explicat  et.statuit. 

PROPOSITIO. 

Scientia  sacra  seu  Theologia  Scholastica  licet  scientiae  beatiftcae 
subalternata  sit;  tamen  est  vera  scientia,  et  omnibus  naturalibus 
disciplinis  tum  propter  certitudinem,  tum  propter  dignitatem  subie- 
cti  et  excellentiam  finis  longe  antecellit. 

Prob.  1.^  pars.  Duplex  est  scientiarum  genus.  Quaedam  enim  sunt, 
quae  procedunt,  ex  principiis  notis  lumine  naturali  intellectus.  Quaedam 
sunt  quae  procedunt  ex   principiis   notis  lumine  superioris  scientiae. 

{])  Cf.  S.  Thom.  1  p.  q.  1,  a.  3. 

Et  hoc  modo  sacra  doctrina  est  scientia,  quia  procedit  ex  principiis 
notis  lumine  superioris  scientiae,  quae  scilicet  est  scientia  Dei  et  Bea- 
torum.  Unde  sicut  Musica  credit  principia  sibi  tradita  ab  Arithmetica, 
ita  sacra  doctrina  credit  principia  sibi  revelata  a  Deo.  Hoc  autem  haud 
impedit,  quominus  sit  vera  scientia.  Nam  cuiuslibet  scientiae  principia 
vel  sunt  nota  per  se,  vel  reducuntur  ad  notitiam  superioris  scientiae. 
Ouocirca  erit  vera  et  proprie  dicta  scientia,  licet  subalternata  scien- 
tiae  Dei  et  Beatorum  (1). 

Prob.  2.^  pars.  Cum  haec  scientia  sit  partim  speculativa,  partim 
practica,  omnes  alias  tum  speculativas  tum  practicas  transcendit.  Spe- 
culativas  superat  tum  propter  certitudinem,  tum  propter  materiae  digni- 
tatem;  aliae  quippe  scientiae  certitudinem  habent  ex  naturali  lumine 
rationis  humanae,  quae  potest  errare:  haec  autem  certitudinem  sibi 
vindicat  ex  lumine  divinae  scientiae,  quae  decipi  non  potest.  Iterum 
ista  scientia  est  principaliter  de  illis,  quae  vim  rationis  humanae  tran- 
scendunt;  aliae  contra  considerant  quae  rationi  humanae  subduntur. 
Demum  haec  scientia  superat  practicas,  nam  practicarum  scientiarum 
ea  est  dignior,  quae  ad  altiorem  finem  non  ordinatur.  Porro  finis 
huius  doctrinae,  in  quantum  est  practica,  reponendus  est  in  beatitu- 
dine  aeterna,  ad  quam  omnes  alii  fines  scientiarum  practicarum  ordi- 
nantur.  Unde  secundum  omnem  modum  est  omnibus  naturalibus  di- 
sciplinis  dignior  ac  longe  praestantior  (2). 

Scholion.  Quandoquidem  de  Theologia  Scholastica  mentionem  feei- 
mus,  non  erit  fortasse  inopportunum  huc  transferre  egregium  S.  Tho- 
mae  locum,  quo  explicat  quomodo  tradi  debet  Theologia  ad  hoc  ut 
sit  scientia.  En  eius  verba:  «  Quilibet  actus  exsequendus  est  secun- 
dum  quod  convenit  ad  suum  finem.  Disputatio  autem  ad  duplicem 
finem  potest  ordinari.  Quaedam  autem  disputatio  ordinatiir  ad  remo- 
vendum  dubitationem,  an  ita  sit;  et  in  tali  disputatione  theologica  ma- 
xime  utendum  est  auctoritatibus,  quas  recipiunt  illi  cum  quibus  dispu- 
tatur...  Si  autem  nullam  auctoritatem  recipiunt,  oportet,  ad  eos  con- 
vincendos,  ad  rationes  naturales  confugere.  Quaedam  vero  disputatio 
est  magistralis  in  scholis  non  ad  removendum  errorem,  sed  ad  instruen- 
dos  auditores  ut  inducantur  ad  intellectum  veritatis,  quam  intendit; 
et  tunc  oportet  rationibus  inniti  investigantibus  veritatis  radicem,  et 
facientibus  scire  quomodo  sit  verum  quod  dicitur:  alioquin  si  nudis 
auctoritatibus  magister  quaestionem  determinet,  certificabitur  quidem 
auditor  quod  ita  est;  sed  nihil  scientiae  vel  intellectus  acquiret,  sed 
vacuus  abscedet  »  (3). 

rl)  S.  Tbom.  1  p.  q.  1,  a.  2. 
(2^  S.  Thom.  1  p.  q.  1,  a.  5. 
(3)  Quodlib.  IV,  a.  18;  cf.  Contra  gent.Wh.  I,  cap.  VIII;  l   p.  q.  1,  a.  8. 

ARTICULUS  V. 

DE    METHODO. 

CONTINUATIO  RERUM.  Cum  hactenus  a  nobis  explicata  sint  quae 
pertinent  ad  naturam,  unitatem,  distinctionem,  numerum,  et  ordinem 
scientiarum,  non  erit  abs  re  ad  huius  doctrinae  complementum  pauca 
subiicere  de  modo  et  ratione  acqiiirendi  scientias,  idest  de  methodo 
perveniendi  in  scienliarum  possessionem,  et  sic  finem  imponemus  quae- 
stionibus,  quas  in  hac  secunda  parte  rationalis  discipiinae  agitavimus. 
Proposila  quaestio,  quam  Doctores  Scholastici  post  Aristotelem  sapien- 
ter  naturae  ductu  solverant,  non  parum  turbata  fuit  a  recentibus  no- 
vatae  philosophiae  sectatoribus,  qui  subvertentes  veterum  sapientiam 
tum  circa  principia  et  causas  sciendi,  tum  circa  naturam  et  operatio- 
nes  inteliectus,  consequenter  faisam  omnino  et  perversam  assignave- 
runt  humano  intellectui  veritatis  et  scientiae  assequendae  semitam.  Sic 
multiplicatis  quaestionibus  de  methodo,  ad  ipsius  scientiae  negationem 
prono  itinere  pervenerunt,  et  universaleni  dubitationem  vel  diserte 
professi  sunt,  vel  ea  docuerunt,  ex  quibus  ratione  connexi  universalis 
scepticismus  progignebatur. 

Quld  methodus?  Si  nominis  significatio  spectatur,  [xe^oSog  graece 
idem  est  latine  ac  cum  via  et  ratione,  seu  via  ad  aliquid,  et  denotat 
ordinem  disciplinae,  qui  tutius  et  facifius  dirigit  ad  veritatis  assequu- 
tionem,  quemadmodum  via  brevis  et  expedita  facilius  et  tutius  ducit 
ad  terminum.  Quare  ex  ipsa  nominis  etymologia  raethodus  recte  defi- 
nitur:  Ordo  quem  mens  sectatur  in  suis  operationibus  ut  veritatem 
inveniat  et  scientiam  sibi  comparet. 

Wlethodi  partitio.  Methodus,  seu  ordinata  progressio  intellectus  no- 
stri  in  scientiarum  acquisitione  spectari  potest  bifariam.  Yel  1)  relate 
ad  omnes  scientias,  et  tunc  inquirendum  venit  ex  qua  scientia  auspi- 
candum  sit,  et  quo  ordine  diversae  scientiae  addiscendae.  Yel  2)  relate 
ad  modum  procedendi  in  singulis  scientiis,  et  in  hoc  casu  potissimum 
disputatur,  an  intellectus  ex  simplicibus  proficiscatur  ad  composita,  an 
vicissim  ex  compositis  ad  simplicia  gradiatur. 

Ordo  in  diversls  scientiis  addiscendis.  Ex  iis  quae  de  certitudine 
scientiae  quoad  nos  disseruimus,  manifestum  est  Scholasticos  ad  men- 
tem  Aristotelis  sapienter  tradidisse  rationem  et  modum  considerandae 
vcrilatis,  et  ordinem  servandum  in  scientiis  addiscendis.  Si  enim  priora 
quoad  nos  certius  cognoscuntur  a  nobis,  consentaneum  omnino  est  na- 
turae  intellectus  nostri,  ut  disciplinae  hoc  modo  tradantur  et  addiscan- 
tur,  ut  prius  explicetur  pueris  Mathematica,  deinde  Physica,  et  demum 

Metaphysica,  quemadmodum  veteres  ex  Aristotele  decreverunt  (1). 
Attamen  istis  omnibus  praemittenda  est  Logica,  quae  licet  difificilior  et 
incertior  sit  quoad  nos,  cum  agat  de  secundis  intentionibus;  nihilomi- 
nus  addiscenda  est  ante  alias,  quia  ahis  ministrare  debet  instrumenta, 
quibus  in  suis  speculationibus  utuntur,  scilicet  syllogismos,  defmitiones, 
et  alia  huiusmodi,  quibus  in  scientiis  speculativis  indigemus.  Huc  facit 
quod  docet  Philosophus  (2),  nimirum  modum  scientiae  esse  quaeren- 
dum  ante  scientias:  unde  Commentator  ibidem  tradit  Logicam,  quae 
docet  modum  omnium  scientiarum,  esse  addiscendam  ante  omnes  alias 
scientias.  Quare  ordo  disciplinae  in  scientiis  addiscendis  per  se  hic  esse 
deberet,  ut  primo  tradatur  Logica,  secundo  Mathematica,  tertio  Physica. 
quarto  Metaphysica,  quinto  demum  Moralis  propter  specialem  difficul- 
tatem  huius  scientiae,  propter  quam  Aristoteles  (1  Ethic.  cap.  IIlj  dicit 
iuvenem  non  esse  idoneum  auditorem  Moralis.  Diximus  per  se,  quia 
aliquando  ob  pecuHares  circumstantias  hic  ordo  non  omnino  irrationa- 
biliter  invertitur  et  Physica  cum  Mathematica  simul  traduntur,  et  etiam 
quaestiones  metaphysicae  admiscentur  logicis  et  physicis  (3). 

Philosophia  cartesiana.  Recentes  philosophi  qui  cartesiana  philo- 
sophandi  principia  sectantur,  in  determinando  ordine  scientiarum  ad- 
discendarum  viam  diversam  a  Scholasticorum  semita  terendam  decer- 
nunt.  Cartesius  quippe,  ex  cuius  fontibus  alii  suos  hortos  irrigaverunt, 
cum  principium  omnis  certae  cognitionis  constituat  in  conscientiae 
testimonio,  consequenter  docet  in  acquisitione  scientiarum  initium  esse 
sumendum  a  Psychologia,  idest  a  pervulgato  et  famoso  illo  principio : 
Cogito;  ergo  suni.  Ex  hoc  Cartesii  dogmate  tamquam  ex  venenata 
radice  duplex  germinavit  philosophantium  secta,  uti  acute  notavit  la- 
cobus  Balmes,  eorum  nempe  qui  subiectivismum  sensisticum,  et  eorum 
qui  subiectivismum  idealisticum  professi  sunt. 

Ordo  In  singulis  scientils.  Si  methodus  spectatur  quatenus  deno- 
tat  diversam  rationem  et  modum  procedendi  ex  principiis  ad  conclu- 
siones  in  singuHs  scientiis  acquirendis,  tunc  dividitur  in  analijticam 
et  sijntheticam,  secundum  quod  vel  ex  compositis  progreditur  ad  sim- 
plicia,  vel  ex  simplicibus  ad  composita  graditur.  Est  ergo  analysis, 
graece  avdkvoic,  idest  resolutio:  processus  quo  mens  a  toto  ad  partes, 
a  composito  ad  elementa,  a  particulari  ad  universale,  ab  effectu  ad 
causam,  et  generatim  a  notionibus  particularibus  ad  universales  pro- 
cedit.  Contra  ea  synthesis,  graece  oijvOeaig  idest  compositio  est :  proces- 
sus  quo  mens  a  partibus  ad  totum,  ab  elementis  ad  compositum,  ab 
universali  ad  particulare,  a  causa  ad  effectum,  et  generatim  a  notio- 
nibus  universalibus  ad  particulares  contendit.  His  declaratis,  nullo  ne- 

(1)  Cf.  Arist.  Metaph.  lib.  II,  text.  14. 

(2)  Metaph.  lib.  II,  text.   15. 

(3)  Gf.  SiLV.  Malrlm,  Quaest.  Phil.  vol.  I,  q.  7. 

gotio  intelligitur  utramque  methodum  esse  adhibendam  in  scientiis 
acquirendis.  Nam  ad  scientias  acquirendas  via  inventionis  oportet  pro- 
cedere  ex  principiis  primis  et  per  se  notis  ad  inferendas  conclusiones; 
contra  ad  certitudinem  habendam  de  conciusionibus  oportet  ea  resol- 
vere  in  principia  per  se  nota.  lam  vero  hoc  nihil  aliud  est  nisi  adhibere 
analysim  et  synthesim.  Ergo  in  acquisitione  scientiarum  utraque  me- 
thodus  necessaria  est.  Praestat  audire  S.  Thomam  ita  rem  explicantem: 
«  Ratiocinatio  humana  secundum  viam  acquisitionis  vel  inventionis 
procedit  a  quibusdam  simpliciter  intellectis,  quae  sunt  prima  principia. 
Et  rursus  via  iudicii  resolvendo  redit  ad  prima  principia,  ad  quae 
inventa  examinat  »  (1).  Paucis.  Intellectus  in  demonstrationibus  indiget 
principiis  per  se  notis,  quae  habentur  per  inductionem  et  abstractionem 
a  singularibus,  quod  est  proprium  analysis:  debet  applicare  principia 
communia  ad  peculiares  materias,  quod  est  synthesis;  et  demum  debet 
iudicare  de  conclusionibus  resolvendo  eas  in  principia,  quod  iterum 
spectat  ad  analysim. 

(1)  1  p.  q.  79,  a.  1.  De  diverso  modo  considerandi  veritatem  in  scientiis.  et 
de  ratione  eam  inquirendi  cf.  S.  Tbom.  Metaph.  lib.  II,  lect.  5,  et  lib.  III,  lect.  1. 

RATIO  ET  ORDO  RERUM  EXPLICANDARUM.  Cum  Metaphysica  a 
veteribus  divisa  sit  in  Theologiam  naturalem,  et  Philosophiam  primam 
^eu  Ontologiam,  antequam  ad  definitionem  Ontologiae  tradendam,  et 
ad  eius  subiectum  determinandum  accedamus,  opportunum  omnino  est 
aliquid  de  Metaphysica  generatim  delibare,  eiusque  definitionem,  par- 
titionem,  proprietates  et  attributa  declarare. 

Metaphysicae  definjtio.  Metaphysica,  quae  a  graeco  \iexa  xa 
cpvQixd  nomen  accepit,  si  vocabuli  explicatio  spectatur,  idem  est  ac 
post,  trans,  vel  ultra  physica;  re  autem  merito  definitur:  Scientia 
entis  immaterialis,  vel  aliis  verbis  eodem  recidentibus  dicitur  ab  Ari- 
stotele :  Scientia  entis  in  quantum  est  ens.  Ut  definitio  haec  rite  intel- 
ligatur,  illud  in  memoriam  revocandum  est,  quod  ex  S.  Thoma  nota- 
vimus,  scientias  nimirum  speculativas  secari,  et  in  propria  cuiusque 
scientiae  ratione  constitui  per  difTerentias  speculabilium,  secundum  quod 
speculabilia  sunt  (1).  lam  vero  speculabile,  ut  a  nobis  cognosci  possit, 
debet  esse  intelligibile  in  actu  et  necessarium,  cum  scientia  sit  de  ne- 
cessariis.  Hoc  habetur  per  remotionem  a  materia  et  a  motu;  nam 
materia  intelligibilitati,  motus  necessitati  rerum  opponitur.  lam  vero 
quaedam  cognoscibilia  licet  per  intellectum  abstrahantur  a  materia 
signata ;  nihilominus  dependent  a  materia  sensibili  tum  re  tum  ratione, 
cum  neque  extra  materiam  exsistere  possint,  neque  sine  materia  va- 
leant  intelligi,  eo  quod  in  eorum  defmitione  includatur  materia,  sicut 
in  defmitione  hominis  oportet  accipere  carnem  et  ossa.  Quaedam  de- 
pendent  a  materia  secundum  esse,  sed  non  secundum  rationem,  quia 
licet  non  possint  exsistere  extra  materiam;  tamen  in  eorum  definitio- 
nibus  non  ponitur  materia,  ut  linea  et  numerus.  Quaedam  demum  sunt 
a  materia  et  re  et  definitione  separata,  cum  sine   materia    exsistere 

(1)  Opusc.  In  Boet.  de  Trin.  q.  5,  a.  1. 

valeant,  vel  quia  nunquam  sunt  in  materia,  ut  Deus  et  Angeli;  vel 
quia  quandoque  sunt  in  materia,  quandoque  extra  materiam,  ut  sub- 
stantia,  qnalitas,  unum  et  mulla. 

Ouocirca  triplex  distinguenda  est  scientia  speculativa:  una  quae 
tractat  de  ente  mobili,  et  dicitur  Physica  seu  scientia  naturalis,  aitera 
quae  disserit  de  ente  quanto,  et  vocatur  Mathematica,  tertia  demum, 
quae  agit  de  ente  immateriali,  et  nuncupatur  quandoque  scientia  di- 
vina  vel  Theologia,  quia  praecipuum  cognitorum  eius  est  Deus,  quan- 
doque  Metaphysica,  idest  ultra  vel  trans  physica,  quandoque  Philosophia 
prima,  eo  quod  scientiae  aliae  sua  principia  ab  ipsa  accipientes,  eam 
sequuntur,  eiusque  subduntur  imperio.  Cum  enim  quaelibet  scientia 
hoc  sibi  vindicet,  ut  consideret  causas  et  principia  proprii  subiecti, 
cumque  causae  entis  immateiialis  sint  maxime  universales,  et  princi- 
pia,  quae  versantur  circa  ens  in  quantum  est  ens,  communissima  sint, 
consequens  est  Metaphysicam  agere  de  communibus  scientiarum  reli- 
quarum  causis  et  principiis  tamquam  sibi  propriis  (l).  Ut  rem  exemplo 
illustremus,  principium  illud  universalissimum  metaphysici  proprium: 
Si  ab  aecjiialihus  aequalia  demas,  quae  supersunt,  sunt  aequaliap 
usurpatur  a  mathematico  contractum  et  applicatum  ad  quantitatem,  et 
hoc  in  causa  est  quamobrem  mathematicus  in  suis  principiis  a  meta- 
physico  dependere  merito  dicatur. 

Wletaphysicae  subjectum.  Huius  nobilissimae  ac  divinae  scientiae 
subiectum,  est  ens  immateriale  tum  negative,  idest  subsistentia,  tum 
praecisive,  idest  excessu;  idcirco  sapienter  Aristoteles  tradit,  Metaphy- 
sicam  versari  circa  ens  in  quantum  est  ens;  nimirum  circa  ens  ab- 
strahens  ab  omni  coarctatione  et  determinatione,  quae  a  materia  cau- 
satur.  Ouam  ad  rem  licet  Metaphysica,  uti  animadvertit  S.  Thomas, 
consideret  substantias  separatas,  et  ens  commune  quod  est  genus,  cuius 
praedictaesubstantiae  sunt  communes  et  universales  causae:  tamen  non 
quodlibet  eorum  est  subiectum  istius  scientiae;  sed  solum  ipsum  ens 
commune,  cum  subiectum  in  scientia  illud  sit,  cuius  causas  et  passio- 
nes  quaerimus,  non  autem  causae  alicuius  generis  quaesiti;  nam  co- 
gnitio  causarum  alicuius  generis  est  finis  ad  quem  scientia  pertingit. 
Secundum  ergo  haec  tria,  nempe  substantias  separatas,  et  communes 
causas,  et  commune  ens  haec  scientia  sortitur  tria  nomina  paulo  ante 
commemorata  (2).  De  his  tribus  nominibus  sic  meminit  Silvester  Mau- 
rus:  ((  Yocatur  Metaphysica,  quia  agit  de  ente  metaphysico,  hoc  est 
transnaturali . . .  Yocatur  prima  Philosophia,  quia  entia  immaterialia 
sunt  entia  omnium  prima,  et  nobilissima,  ac  primae  causae  entium . . . 
Yocatur  Theologia,  quia  cuin  inter  entia  immaterialia  inveniatur  Deus, 

(1)  Quod  Metaphysica  tractet  de  communibus  causis  et  de  primis  principiis 
probatur  ab  Arist.  Metaph.  lib.  I,  cap.  II. 

(2)  Cf.  S.  Thom.  prooem.  Metaph.  Arist. 

scientia  agens  de  ente  immateriali,  agit  etiam  de  Deo,  ideoque  est 
Theologia.  Ouia  tamen  agit  de  Deo  solum  in  quantum  est  cognoscibi- 
lis  ratione  pure  naturali,  vocatur  Tlieologia  naturalis,  ut  per  hoc  di- 
stinguatur  a  Theologia  supernaturali,  quae  sola  simpliciter  dicitur 
Theologia,  et  agit  de  Deo,  in  quantum  est  cognoscibiiis  supernaturali 
lumine  divinae  revelationis  »  (1). 

IVIetaphysicae  dlgnitas.  Ex  dictis  plane  elucescit  excelientia  Meta- 
physicae  prae  aiiis  scientiis,  cum  et  ipsa  gubernet  ceteras  scientias, 
quae  ab  ipsa  ita  dependent,  ut  sine  ea  nullo  pacto  consistere  possint. 
Etenim,  ut  argumento  ab  Aquinate  prolato  utamur  (2),  si  quando  ali- 
qua  plura  ordinantur  ad  unum,  oportet  unum  eorum  esse  regulans  et 
dirigens,  et  alia  regulata  el  directa.  lam  vero  omnes  scientiae  et  artes 
ordinantur  ad  unum,  nempe  ad  hominis  perfectionem,  quae  est  eius 
beatitudo.  Ergo  una  earum  est  directrix  reliquarum  omnium,  et  no- 
men  sapientiae  iure  sibi  vindicat,  cum  sapientis  sit  alios  ordinare.  Et 
quoniam  homo  per  intellectum  alios  regit;  sic  illa  scientia  est  aliarum 
regulatrix,  quae  circa  maxime  intelligibilia  versatur.  Maxime  autem 
intelligibilia  sunt  entia  immaterialia,  et  communes  ac  universales  re- 
rum  causae.  Ergo  Metaphysica,  quae  talia  considerat,  ceteris  omni- 
bus  scientiis  longe  antecellit,  earumque  merito  dici  debet  regulatrix 
et  domiuM. 

Philosophiae  primae  dominatum  in  ceteras  scientias  eiusque  prae 
aliis  excellentiam  sic  praeclare  complexus  est  Doctoi-  Angelicus: 
((  Semper  enim  oportet  illud  per  quod  aliquid  probatur,  esse  magis 
scitum  vel  notum.  Qui  enim  scivit  aliquid  ex  superioribus  causis,  opor- 
tet  quod  sit  magis  intelligens  illas  causas,  quia  scivit  ex  supeiioribus 
simpliciter,  cum  non  sciat  ex  causatis  causas.  Quando  enim  aliquis  scit 
ex  causatis  causas,  tunc  non  intelligit  ex  prioribus,  et  ex  magis  notis 
simpliciter;  sed  ex  magis  notis  et  prioribus  quoad  nos.  Cum  autem 
principia  inferioris  scientiae  probantur  ex  principiis  superioribus, 
non  proceditur  ex  causatis  in  causas,  sed  e  converso.  Unde  oportet 
quod  talis  processus  sit  ex  prioribus  et  ex  magis  notis  simpliciter. 
Oportet  ergo  magis  esse  scitum,  quod  est  superioris  scientiae,  ex  quo 
probatur  quod  est  inferioris;  et  maxime  esse  scitum  id  quo  omnia 
alia  probantur,  et  ipsum  non  probatur  ex  aliquo  priori.  Et  per  conse- 
quens  scientia  superior  erit  magis  scientia,  quam  inferior;  et  scientia 
illa,  scilicet  Philosophia  prima  erit  maxime  scientia  »  (3). 

Metaphysicae  proprietates.  Praecipuae  dotes  Metaphysicae  revo- 
cantur  potissiraum  ad  quatuor;  est  quippe  realissima,  possibilis,  ma- 
xime  libera,  lionorabilissima.  Et  primo  quidem  est  realissima  et  pos- 

(1)  Prooem.  ad  Metaph.  Auist. 

(2)  S.  Thom.  loc.  raox  cit. 

(3)  Poster.  Analyt.  lib.  I,  lect.  17. 

sibilis,  cum  versetur  circa  subiectum  realissimum,  quod  est  ens  im- 
materiale.  Hoc  autem  non  solum  intelligendum  est  de  ea  parte,  quae 
de  Deo  et  de  substantiis  spiritualibus  disserit;  verum  etiam  de  ea  parte, 
quae  communem  rationem  entis,  eiusque  generales  passiones  ac  pro- 
prietates  explanare  ingreditur;  nihil  quippe  realius  ac  magis  rebus 
omnibus  intimum,  quam  ratio  entis,  quae  convertitur  cum  realitate,  in- 
telligibilitate,  bonitate,  et  unitate  cuiusque  rei.  Ex  quo  conficitur  divi- 
nam  hanc  scientiam  esse  admodum  possibilem,  tum  quia  eas  scrutatur 
res,  ad  quas  ipsius  naturae  ineluctabili  instinctu  fertur  humanus  intel- 
lectus,  tum  quia,  hac  scientia  summota,  reliquae  omnes  corruunt,  et 
humana  ratio  proprio  privatur  obiecto  Quae  omnia  sane  patefaciunt 
Posilivistarum  incredibilem  temeritatem  ac  stultam  insaniam,  qui  sola 
factorum  cognitione  contenti  Metaphysicam  omnem  aspernantur;  pe- 
rinde  ac  omn's  veritas,  quam  intellectus  noster  possit  scientia  assequi, 
unius  materiae  regionibus  ac  continiis  circumscribatur,  nihilque  sit 
dignum  cognitione  ac  amore,  nisi  quod  tractetur  sensibus.  Error  hu- 
iusmodi  ipsum  scientiae  nomen  labefactat,  quae  causarum  investiga- 
tione  et  inventione  alitur  ac  sustentatur. 

Insuper  Metaphysica,  uti  testis  est  Aristoteles,  cum  contempletur 
supremas  causas  et  prima  principia  rerum  iure  dicitur  maxime  libera 
ac  domina;  non  enim  ordinatur  ad  alias  scientias;  proprium  quippe 
est  liberi  non  esse  alterius  gratia :  ex  adverso  scientiae  practicae  sunt 
gratia  operis,  et  aliae  speculativae  ordinantur  ad  cognitionem  optimi, 
et  primi  entis,  quod  speculatur  Metaphysica.  Ergo  Metaphysica  est  ma- 
xime  libera,  tum  quia  non  est  gratia  operis,  tum  quia  aliae  speculati- 
vae  scientiae  ad  eam  ordinantur  et  comparantur  ut  ancillae  ad  dominam 
et  reginam  (1).  Demum  Metaphysica  est  honorabilissima,  quia  est  scien- 
tia  divina  tum  ratione  obiecti  quod  contemplatur  nempe  Dei,  tum  vel 
maxime  ratione  illius  intellectus  in  quo  perfecte  invenitur,  nam  scien- 
tia  perfecta  de  Deo  nequit  inveniri,  nisi  in  solo  Deo  seipsum  compre- 
hendente  (2).  Patet  ergo  Metaphysicam  esse  scientiam  realissimam,  pos- 
sibilem,  maxime  liberam,  honorabilissimam. 

IVIetaphysJcae  partltio  vetus.  Quandoquidem  ens  immateriale  bi- 
fariam  spectari  potest,  vel  negative  et  subsistentia,  vel  praecisive  et 
excessu,  duplex  apud  veteres  effloruit  Metaphysicae  pars;  Theologia 
nempe  naturalis  et  Philosophia  prima,  quarum  altera  disserit  de  Deo, 
qui  in  raaximo  gradu  immaterialitatis  subsistit,  ulpote  ipsum  esse  sub- 
sistens,  et  subinde  de  Intelligentiis  separatis,  quae  sunt  formae  com- 
plete  subsistentes.  Quaestiones  vero  quae  animi  humani  naturam  ope- 
rationesque  respiciunt,  ad  Philosophiam  naturalem  et  ad  traetatum  de 
Anima  remittebantur;  propterea  quod  animus  humanus  licet  spiritualis, 

(1)  Metaph.  lib.  I,  cap.  II,  n.  5. 

(2)  Arist.  loc.  cit.  n.  8. 

corpori  iinitur  ut  fornia  substantialis  ad  hominem  conflandum,  qui  in- 
ter  substantias  visibiles  et  corruptioni  obnoxias  principatum  sibi  vindi- 
cat.  Altera  vero  Metapliysicae  pars  circa  illas  rationes  communes  et 
universales  versatur,  quae  licet  materiae  inesse  possint;  nihilominus 
materiae  limitibus  non  detiniuntur,  et  rebus  etiam  immaterialibus  me- 
lius  perfectiusque  insunt;  uti  ratio  entis,  unius,  substantiae,  accidentis, 
causae,  eftectus,  sexcentaque  alia. 

Wletaphysicae  partitio  recentior.  Recentes  philosophi  Metaphysicam 
diversimode  partiti  sunt,  nimirum  in  Metaphysicam  generalem,  quam 
etiam,  duce  AVoirio,  Ontologiam  nuncupant,  et  in  Metaphysicam  spe- 
cialem.  Metaphysica  generalis  seu  Ontologia,  seu  Philosophia  prima 
considerat  communes  illas  rationes,  quae  enti  insunt  in  quantum  est 
ens.  Ex  adverso  Metaphysica  specialis  complectitur  Cosmologiam,  An- 
thropologiam,  Theologiam  naturalem,  nimirum  scientiam  de  mundo, 
de  homine,  et  de  Deo.  \erum  enim  quaecuraque  usurpetur  Metaphy- 
sicae  divisio,  in  scientiis  speculativis  tradendis  incipiendum  est  a  Phi- 
losophia  prima  seu  Ontologia,  quae  etiam  ea  de  causa  a  quibusdam 
Philosophia  fundamentalis  nominari  solet. 

Cum  enim  generales  notiones,  et  universalia  principia,  quae  con- 
siderantur  in  hac  scientia,  sint  fundamentum  particularium  contracta- 
rumque  notionum  ac  principiorum,  quae  ad  ceteras  scientias  pertinent, 
haec  debent  prius  explicari  in  ea  disciplina,  quae  communia  omnibus 
tractat  tamquam  propria  sibi;  secus  contra  rectam  disciplinarum  tra- 
dendarum  rationem,  vel  principia  particularia  aliarum  scientiarum  na- 
turali  destituerentur  fundamento,  vel  multoties  repetenda  forent  quae 
ad  superiorem  et  communem  scientiam  pertinent.  Intellectus  quippe 
humanus  ab  universalioribus  tamquam  nobis  magis  notis  ad  particu- 
laria  suo  quodam  itinere  progreditur  (1);  ideoque  non  potest  de  ente 
mobili,  vel  de  ente  quanto  disserere,  nisi  prius  ea  cognoverit  quae 
pertinent  ad  ens  in  communi,  seu  ad  ens  in  quantum  est  ens.  Hanc 
Philosophi  doctrinam  enarrans  Aquinas  monuit,  omnibus  scientiis  esse 
praemittendam  Philosophiam  primam,  in  qua  determinatur  de  iis,  quae 
sunt  communia  entis  in  quantum  ens  (2). 

Quld  Phllosophia  prima  seu  Ontologia?  luxta  doctrinam  Philoso- 
phi,  Ontologia  definifur:  Scientia  c/uae  considerat  ens,  et  ea  quae  con- 
sequuntur  ipsum;  vel  explanatius:  Scientia  quae  habet  pro  suhiecto 
ens,  quod  est  commune  ad  omnia,  et  ideo  considerat  ea  quae  sunt 
propria  entis,  quae  sunt  omnibus  communia,  tamquam  propria  sibi  (3). 
Definltio  evolvitur.  Tametsi  omnes  scientiae  disserant  de  ente,  cum 
subiectum  cuiuslibet  scientiae  sit   ens;  nihilominus  scientiae    particu- 

(1)  Physic.  lib.  I,  text.  1. 
(*2)  Physic.  lib.  1,  lect.  1. 
(3)  Poster  Analyt.  lib.  1,  lect.  17. 

lares  tractant  de  ente  particulari,  nempe  prout  est  huiusraodi  ens, 
e.  ^.  numerus,  linea,  animal ;  non  autem  de  ente  in  quantum  est  ens, 
idest  de  ente  communi  et  universali  in  quantum  universale.  Haec  con- 
sideratio  entis  spectat  ad  scientiam  illam  superiorem,  quae  ad  omnia 
extendilur,  quaeque  Philosophia  prima  nominatur.  Cum  autem  ad  quam- 
libet  scientiam  spectet  ea  considerare,  quae  per  se  et  non  per  accidens 
insunt  proprio  subiecto;  nam  qme  per  se  smi  accidentia  inferioris  se 
habent  ad  superius  per  accidens;  sic  Philosophia  prima  ea  accidentia 
et  eas  passiones  dumtaxat  speculatur,  quae  insunt  enti  in  quantum  est 
ens;  secus  deberet  se  extendere  ad  accidentia  quaesita  in  aliis  scien- 
tiis,  cum  omnia  accidentia  insint  alicui  enti,  sed  non  secundum  quod 
est  ens.  Res  illustratur  exemplo  geometrae,  qui  minime  considerat,  an 
triangulum  sit  aureum  vel  ligneum,  sed  ipsum  absolute  respicit  se- 
cundum  quod  habet  tres  angulos  pares  duobus  rectis,  quia  haec  est 
propria  passio  trianguli  (1). 

Ouare  cum  scientia  haec  speculetur  ens  in  quantum  est  ens,  et 
per  se  accidentia  entis,  a  scientiis  particularibus  secernitur,  quae  spe- 
culantur  aliquam  partem  enlis  ab  aliis  discretam,  uti  ens  mobile  vel 
quantum  et  horum  entium  contractorum  proprias  passiones.  Rem  sic 
declarat  Philosophus :  «  Est  quaedam  scientia  quae  speculatur  ens 
prout  ens  est,  et  quae  ei  per  se  insunt.  Haec  autem  nulli  earum,  quae 
in  parte  dicuntur,  eadem  est:  nulla  namque  ceterarum  universaliter 
de  ente,  prout  est  ens,  considerat,  sed  eius  aliquam  partem  abscin- 
dentes  quod  ei  accidit  speculantur,  ut  mathematicae  scientiae.  Cum 
autem  principia  et  supremas  causas  quaeramus,  patet  quod  alicuius 
naturae  per  se  necesse  est  eas  esse  ))  (2). 

Ad  quae  se  extendit  Ontologia?  Principio  quidem  perspicuum  est, 
scientiam  quae  speculatur  ens  in  quantum  est  ens,  eas  notiones  evol- 
vere  debere,  quae  cum  ipso  ente  communi  convertuntur  et  eorum  con- 
trarias ;  nam  contraria  ad  idem  genus  revocantur,  ideoque  ad  eamdem 
scientiam.  Ad  Philosophiam  ergo  primam  spectat  potissimum  disserere 
de  vero,  de  bono,  de  uno,  eorumque  oppositis. 

Secundo  Ontologia  considerat  subslantiam  et  accidentia,  sed  prae- 
cipue  substantiam.  Scientia  quippe  de  aliquo  subiecto  ea  omnia  consi- 
derare  debet,  de  quibus  tale  subiectum  praedicatur  non  solum  univoce, 
sed  etiam    analogice;  sicut  medicina  quae  est  de  sanitate   considerai 


(1)  Cf.  S.  Thom.  Metaph.  lib.  JV,  lect.  I. 

(2)  "Eariv  ejtiOTTifXTi  xic,  r\  '^ECOQel  to  6v  f)  6v  xal  xovxio  VKaQxoy^xa  y.u- 
-O-'  avTO.  AuTTi  8'  eaTiv  0TL)8E[.iia  twv  ev  [leQsi  Xeyo[Le\'(.ov  i]  avxi]  '  ovbt\^iia  yaQ  xmx 
aXXiOV  emoxoml  xa-OoA-oi)  jxpqi  Toij  ovToq  f)  6v,  dAA,a,  [leQoq  avTov  tl  d.TOTe^io 
^evai  TiEQi  TovTOD  OecoQoiJai  t6  av^pepTixo?,  olov  al  |.ia^]fiaTixai  Tdiv  8.-iiaT>i- 
\iG)v.  'En;el  8e  xag  dxQOTaTag  aixiaq  tiiToO^ev,  8fiXov  ioq  cfvoeoiq  xivoc,  avxaq 
dvayxaiov  elvai  -Kai}' avxr\\.  Metaph.  lib.  IV,  cap.  I. 

ea  oninia  de  quibus  sanuin  analogice  dicitur.  Atqui  ens  praedicatur 
de  substantia  et  accidentibus.  Ergo  ad  Philosopliiam  primam  pertinet 
de  substantia  et  de  accidentibus  disserere.  Cum  autem  substantia  di- 
catur  ens  per  se;  accidentia  vero  dicantur  entia  per  ordinem  ab  sub- 
stantiam,  patet  considerationem  huius  scientiae  per  prius  circa  sub- 
stantiam,  per  posterius  circa  accidentia  versari. 

Exinde  etiam  innptescit  decem  praedicamenta  ad  huius  scientiae 
considerationem  pertinere.  Siquidem  scientia  quae  est  de  ente  univer- 
sah*,  et  non  de  particulari,  communes  modos  entis  et  non  pecuiiares 
ahcui  determinato  enti  considerat.  lam  vero  diversae  rationes  essendi 
vel  modi  entis  in  quantum  est  ens,  dicuntur  praedicamenta  seu  cate- 
goriae.  Ergo  haec  scientia  de  decem  categoriis  disserit. 

Neque  doclrinae  a  nobis  propositae  obstat,  quod  quaedam  praedi- 
camenla,  ut  quantilas,  sint  accidentia  enlis  materialis,  ideoque  videren- 
tur  non  ad  Metaphysicam  pertinere,  sed  ad  aliquam  peculiarem  scien- 
tiam,  puta  ad  Mathematicam.  Nam  aliud  est  considerare  quantitatem 
prout  est  determinatio  quaedam  entis  in  quantum  est  ens,  et  hoc  spe- 
ctat  ad  Philosophiam  primam;  et  aliud  est,  supposita  quantitate  ut 
mensura  substantiae  corporalis,  disserere  de  propriis  passionibus  quan- 
titatis  sive  continuae,  sive  discretae,  quod  pertinet  ad  Mathematicam ; 
et  sic  de  aliis  praedicamentis  ad  substantias  materiales  pertinentibus. 
Scientiae  enim  inferiores  et  pi'oprium  subiectum  a  superioribus  acci- 
piunt,  et  sua  principia  per  principia  superioris  scientiae  illustrant  et 
confirmant  (1). 

Epilogus.  Ut  ergo  in  summara  contrahamus  quae  explicata  sunt, 
dicimus  Ontologiam  agere  de  ente  prout  est  ens,  et  de  eius  commu- 
nibus  proprietatibus  tamquam  propriis  sibi.  Quocirca  ipsa  disserit  de 
notionibus  transcendentibus  earumque  oppositis,  de  communibus  es- 
sendi  modis  et  determinationibus,  nempe  de  decem  categoriis,  sed 
praeseilim  de  substantia,  cum  accidentia  non  dicantur  entia  nisi  per 
ordinem  ad  substantiam,  ideoque  sunt  potius  entis  entia  (2).  Cum  au- 
tem  scientia  sit  cognitio  rei  seu  subiecti  per  causas,  consequenter  Me- 
taphysica  disserit  de  communibus  causis  et  principiis  entis. 

Sponte  ergo  ex  memoratis  etflorescit  rerum  tractandarum  ordo, 
ita  ut  nobis  agendum  sit  primo  de  ente  quod  est  principium  catego- 
riarum;  postea  de  ipsis  categoriis  et  praesertim  de  substantia:  et  de- 
mum  de  causis  et  principiis  entium  et  raaxime  substantiarum. 

(1)  Poster.  Analyt.  lib.  I,  lect.  17-19. 

(2)  Metaph.  lib.  IV,  lect.  1  medio. 

Emlvittir   notio   entis   transcendentis,    et  peroestigatur 
quoniodo  descendat  ad  inferiora  quibus  attribuitur. 

ORDO  RERUM  TRAOTANOARUM.  Notio  entis  prima  est,  quae  in 
intellectu  nostro  imprimitur,  ideoque  si  quid  in  ipsa  explicanda  er- 
raie  contigerit,  primus  ille  error  longe  lateque  serpet,  et  omnes  alias 
notiones  turbabit  et  quadam  caligine  perfundot.  Quare  ne  error  initio 
parvus  efficiatur  subinde  progressione  magnus,  necesse  est  communem 
notionem  entis  in  se  spectatam  ffiligenter  et  accurate  explanare,  et 
inquirere  quomodo  sua  inferiora  denotet,  ad  eaque  per  praedicationera 
descendat.  Compertum  quippe  est  tum  ratione,  tum  ipsa  experientia 
praecipuos  errores,  quid  apud  philosophos  tum  veteres,  tum  recentes 
cunctas  commaculant  scientias,  caput  et  radicem  habere  in  falsa  et 
perversa  notione  entis,  ex  qua  philosophari  aggressi  sunt.  Merito  ergo 
S.  Thomas  suum  de  ente  et  essentia  tractatum  sic  auspicatur :  «  Quia 
parvus  error  in  principio  magnus  est  in  tine,  ens  autem  et  essentia 
sunt,  quae  primo  intellectu  concipiuntur;  ideo  primo,  ne  ex  eorum 
ignorantia  errare  contingat,  ad  horum  difficultatem  aperiendam,  di- 
cendum  est,  quid  nomine  essentiae  et  entis  signiticetur,  et  (juomodo 
in  diversis  inveniantui",  et  quomodo  se  habeant  ad  intentiones  logi- 
cas,  scilicet  genera,  species,  et  ditTerentias  »  (1). 

ARTICULUS  I. 

DE    EiMK,    ESSENTIA,    ET    ESSE,    ET    DE    VAUIIS    ENTIS    DIVISIOMBUS    (2). 

QUID  NOMINE  ENTI8?  Notio  entis,  quae  est  de  primis  simplici- 
bus  detiniri  minime  potest;  nihilominus  potesf  quodammodo  sic  ordi- 

(1)  Opusc.  De  ente  et  essentia,  prooemio. 

(2)  Cf.  S.  Thom.  Opusc.  cit.  cap.  I. 

natim  declarari.  Nomen  entis  quod  est  impositum  ab  actu  essendi  in 
primaria  sua  significatione  denotat  id  quod  est,  seu  id  quod  habet 
esse,  seu  id  quod  exsistit.  Quare  Angelicus  Doctor  entis  notionem  expla- 
naturus  merito  suum  tractatum  orditur  a  divisione  entis  per  se;mm 
ens  per  accidens  est  potius  aggregatum  entium,  seu  rerum  ad  diversa 
praedicamenta  pertinentium ;  quemadmodum  homo  allms,  cum  alia  sit 
definitio  hominis,  aiia  definitio  albi. 

Entis  divislo.  Ens  tribuitur  in  ens  extra  animam,  et  in  ens  in 
anima.  Primum  dicitur  etiam  ens  perfectum,  et  vagatur  per  decem 
praedicamenta.  Alterum  est  illud  quod  significat  veritatem  propositio- 
num  seu  veram  compositionem  vel  divisionem  intellectus.  Inter  utram- 
que  acceptionem  nonnullae  vigent  differentiae;  nam  1)  cns  primo  modo 
acceptum  praedicatur  de  rebus  in  decem  generibus  collocatis,  ideo- 
que  essentiam  habentibus;  alterum  contra  dicitur  de  omnibus  illis,  de 
quibus  affirmativa  propositio  effici  potest,  tametsi  in  re  nihil  ponant, 
uti:  Socrates  est  caeciis ;  caecitas  enim  nullam  realitatem  ponit  in  So- 
crate,  cum  sit  privatio  virtutis  visivae;  2)  primum  est  compositum 
ex  essentia  et  esse;  minime  vero  alterum,  cum  in  hoc  secundo  sensu 
possit  esse  ens  id  quod  non  habet  essentiam ;  uti  privatio  et  negatio. 
Demum  3)  ens  primo  modo  dictum  est  causa  entis,  quod  est  in  intel- 
lectu ;  nam  ex  hoc  quod  aliquid  est  in  rerum  natura,  habetur  veritas 
Yel  falsitas  propositionis,  quam  intellectus  significat  per  verbum  est 
prout  sumitur  pro  copula  verbali.  Sed  quia  intellectus  considerat  ali- 
quid,  quod  in  se  non  est  ens,  ut  ens,  ideo  quandoque  dicitur  esse  de 
aliquo  hoc  secundo  modo  et  non  primo  (1). 

Quld  essentia  ?  Nomen  essentiae  derivatur  ab  ente  iuxta  primam 
aceeptionem  tamquam  a  composito  notiori ;  sicut  enim  ab  ente  notitia 
sumitur  essentiae,  ita  ab  ipso  denominatur;  cum  nomina  sint  signa 
conceptuum.  Essentia  ergo,  uti  notat  S.  Thomas,  significat  aliquid  com- 
mune  omnibus  rebus  per  quod  collocantur  in  pi'aedicamentis.  Nam 
sicut  nomine  entis  intelligimus  id  quod  in  decem  genera  dividitur; 
sic  nomine  essentiae  intelligimus  id  quo  omnia  entia  in  decem  collo- 
cantur  categoriis.  Dicilur  essentia  denotare  aliquid  commune  omnibus 
naturis  per  quas  diversa  entia  collocantur  in  diversis  generibus  et  in 
diversis  speciebus;  quod  non  est  ita  intelligendum,  perinde  ac  in  na- 
turis  praedicamentalibus  sit  aliqua  positiva  communitas,  quod  tute  ab- 
surdum  foret;  sed  illa  communitas  accipienda  est  negative,  et  ex  eo 
exorta,  quo  res  non  discriminentur  inter  se,  quia  essentiam  habent, 
cum  in  hoc  conveniant  omnes;  sed  quia  talem  determinatam  sortitae 
sunt  essentiam,  puta  humanitatem:  sicut  entia  non  differunt  inter  se 
eo  quod  sunt  entia,  sed  quia  sunt  determinata  quaedam  entia,  puta 
homo,  leo,  etc.  Quocirca   cum  nulla   detur  realis  essentia,  quae   non 

(I)  Cf.  S.  Thom.  Metaph.  lib.  V,  lect.  9;  cf.  etiara  Quodlib.  9,  a.  3. 
Db  Maria,  Vol.  I.  20 

sit  singularis  el  ideo  pars  entis  individui,  duo  perspicua  manent;  nimi- 
rum  essentiam  generatim  et  abstraete  spectatam  significare  aliquid 
omnibus  naturis  commune,  cum  omnia  habeant  quo  sunt  aliquid :  et 
insuper  omnia  dividi  et  secerni  inter  se  per  proprias  essentias  deter- 
minate  inspectas,  per  quas  sortiuntur  proprias  species,  et  in  determi- 
nato  entium  gradu  collocantur. 

Quld  esse?  Cum  ens  dicat  primario  compositum  ex  essenlia  ct 
esse  tamquam  ex  reali  subiecto  et  ultimo  actu,  aliquid  dicendum  su- 
perest  de  actu  essendi  seu  de  esse,  nimirum  de  variis  istius  nominis 
acceptionibus.  Esse  ergo  per  oppositionem  ad  essentiam  denotat  ulti- 
mam  rei  actualitatem  seu  formam,  per  quam  res  ponitur  exlra  cau- 
sas,  et  exsistit  in  ordine  reali,  et  simul  cum  essentia  constituit  com- 
positum,  quod  dicitur  ens.  Haec  est  propria  et  primaria  huiusmodi 
vocis  signiticatio ;  nihilominus  invenire  est  huiusmodi  vocabulum  apud 
Scholasticos  usurpatum  in  triplici  significatione  prorsus  divers?..  Quam 
tripiici  significationem  sic  compiexus  est  Aquinas:  ((  Sciendum  est 
quod  esse  dicitur  tripliciter.  Uno  modo  dicitur  esse  ipsa  quidditas  vel 
natura  rei,  sicut  dicitur,  quod  definitio  est  oratio  significans  qiiid  esl 
esse;  definitio  enim  quidditatem  rei  significat.  Alio  modo  dicitur  m^ 
ipse  actus  essentiae,  sicut  vivere  quod  est  esse  viventibus,  est  animae 
actus;  non  actus  secundus  qui  est  operatio,  sed  actus  primus.  Tertio 
modo  dicitur  esse  quod  significat  veritatem  compositionis  in  proposi- 
tionibus,  secundum  quod  est  dicitur  copula;  et  secundum  hoc  est  in 
intellectu  componente  et  dividente,  quantum  ad  sui  complementum ; 
sed  fundatur  in  esse  m,  quod  est  actus  essentiae  ))  (1). 

Alia  entis  dlvisio.  Ens  quod  coalescit  ex  essentia  et  esse  tribui- 
tur  in  substantiam  et  accidens,  ita  tamen  ut  per  prius  et  absolut^  di- 
catur  de  substantia,  per  posterius  et  per  ordinem  ad  substantiam  prae- 
dicetur  de  accidentibus.  Nam  ens  dicitur  ab  esse:  iam  vero  substan- 
tiae  competit  esse  absolute  et  in  se;  accidentibus  autem  competit  esse 
in  substantia.  Ergo  ens  dicitur  absolute  et  per  prius  de  substantia; 
per  posterius  vero  et  in  ordine  ad  substantiam  dicitur  de  accidenti- 
bus,  et  ideo  accidenlia  dici  solent  aliquid  entis,  vel  ens  entis;  quia 
a  substantia  dependent  secundum  esse.  Hanc  partitionem  sic  declarat 
S.  Thomas:  (i  Esse  dicitur  actus  enlis  in  quantum  est  ens,  idest  quo 
denominatur  aliquid  ens  actu;  et  sic  esse  non  attribuitur  nisi  rebus 
ipsis,  quae  in  decem  generibus  continentur,  unde  ens  a  tali  esse  dictum 
per  decem  genera  dividitur.  Sed  hoc  esse  attribuitur  alicui  duplici- 
ter.  Uno  modo  sicut  ei  quod  proprie  et  vere  habet  esse  vel  est:  et 
sic   attribuitur    proprie   substantiae  per  se  subsistenti...   Alio  modo, 

(1)  Sent.  Dist.  83,  q.  I,  a.  1  ad  1. 

idest  ut  quo  aliquid  est,  siciit  albedo  dicitur  esse,  non  quia  ipsa  in  se 
subsistit,  sed  quia  aliquid  babet  esse  aibum  ))  (1). 

Tertia  entis  divisio.  Ens  demum  dividitur  in  potentiam  et  actum, 
quae  partitio  circuit  omnia  genera.  Unde  eflatum  apud  Peripateticos: 
Potentia  et  actus  dividunt  ens  et  quodlibet  genus  entis.  Et  re  vera  in 
omnibus  terminis,  qui  decem  genera  significant,  aliquid  dicilur  in  actu 
et  in  potentia.  Sic  aliquis  dicitur  videns  tum  quia  actu  videt,  tum  quia 
potest  videre:  sic  statua  in  marmore  dicitur  tum  potentia,  tum  actu: 
sic  embryo  dicitur  homo  in  potentia,  sed  foetus  animatus  anima  ra- 
tionali  dicitur  homo  actu. 

Epiiogus.  Doctrina  hactenus  exposita  sic  potest  sub  uoo  veluti  con- 
spectu  proponi.  Ens  dicitur  ab  actu  essendi  et  significat  primo  id  quod 
habet  esse;  hinc  extenditur  ad  omne  id  quod  quocumque  modo  dicit 
ordinem  ad  esse.  Ens  quandoque  significat  id  quod  habet  esse  in  intei- 
lectu  per  afiirmativam  propositionem,  et  hoc  sensu  dicitur  etiam  de 
iiiis,  quae  non  habent  essentiam;  quandoque  significat  id  quod  habet 
osse  in  rerum  natura  et  dividitur  in  decem  genera,  et  dicitur  solum 
de  illis,  quae  essentiam  sibi  vindicant.  Sic  sumptum  dicitur  per  prius 
de  substantia,  quae  proprie  est  id  quod  habet  esse,  per  posterius  et 
in  ordine  ad  substantiam  dicitur  de  accidentibus,  quae  proprie  non 
habent  esse,  sed  ipsis  substantia  aliquo  modo  est,  nempe  qualis  vel 
quanta.  Ens  quod  praedicatur  de  decem  generibus  quandoque  signi- 
ficat  soiam  quidditatem,  quandoque  significat  compositum  ex  essentia 
et  esse ;  et  haec  est  potior  significatio  entis.  In  hac  ultima  acceptione 
dividitur  in  potentiam  et  actum.  Esse  proprie  significat  ultimam  rei 
actualitatem  per  quam  res  ponitur  extra  causas,  et  vocatur  exsisten- 
tia,  licet  quandoque  usurpetur  etiam  ad  significandam  realitatem  es- 
sentiae,  et  tunc  esse  essentiae  contradistinguitur  ab  esse  exsistentiae. 
Essentia  denotat  aliquid  commune  omnibus  rebus  per  quod  collocan- 
tur  in  decem  generibus:  dicitur  etiam  quidditas,  nempe  quod  quid 
erat  esse  rei;  dicitur  etiam  forma  seu  natura  secundum  quod  natura 
significat  illud  quod  intellectu  capi  potest  (2). 

(1)  Qiwdlibet.  9,  a.  3. 

(2)  Cf.  S.  Thom.  De  ente  et  essentia,  cap.  I,  ubi  varia  nomina  recenset,  qiiae  essen- 
tiam  significant,  et  citat  Boetium,  qui  lib.  De  duabus  naturis  et  una  persona  Cfiristi 
coQtra  Eutichen  et  Nestorium  cap.  1  enumerat  quatuor  modos  quibus  accipitur  na- 
tura;  nimirum  1)  pro  quolibet  intelligibili ;  2)  pro  quavis  substantia ;  3)  pro  intrin- 
seco  principio  motus;  4)  pro  specifica  essentia  seu  difl"erentia,  Primo  modo  defini- 
tur:  Natura  est  earum  rerum,  quae  cum  sint,  quoquo  modo  intellectu  capi  possunt. 
Secundo  modo  definitur:  Natura  est  quod  facere  vel  pati  possit:  quod  solum  sub- 
stantiis  applicatur.  Tertio  modo:  Natura  est  per  se  principium  motus.  Quarto  modo 
deraum:  Natura  est  unamquamque  rem  informans  specifica  differentia. 

ARTICULUS  II. 

DE    ENTE    PROUT    EST    PRINCIPIUM  CATEGORIARUM. 

OUAESTIO  DETERMINATUR.  Postquam  explicatae  fuerint  variae 
significationes,  quibus  ens  sumi  potest,  sponte  occurrit  aliqua  quaestio 
magni  momenti,  et  quae  late  propagines  distendit  in  tota  Ontologia. 
Philosophi  namque  generatim  in  eo  concordes  sunt,  quod  admittant  no- 
tionem  entis  omnia  transcendere,  et  esse  principium  omnium  catego- 
riarum,  cum  ens  de  omnibus  praedicari  possit,  et  omnes  notiones  quae 
generibus  continentur  ad  notionem  entis  tandem  reduci  queant  ac  re- 
solvi.  Yerum  quoniam  ens  varias  habet  acceptiones,  inquirendura  venit 
sub  qua  acceptione  ens  sit  principium  categoriarum,  et  utrum  ipsum 
supremam  aliquam  categoriam  seu  genus  constituat.  De  prima  quae- 
stione  in  hoc  articulo,  de  secunda  paulo  post  disseremus.  Et  ad  pri- 
mam  quaestionem  quod  attinet  in  controversiam  vocatur,  an  ens  tran- 
scendens  et  principium  categoriarum  sit  ens  in  anima  per  affirmativam 
propositionem  intellectus,  vel  ens  extra  animam;  et  si  ens  extra  ani- 
mam,  utrum  denotet  simplicem  essentiam,  vel  potius  significet  compo- 
situm  ex  essentia  et  esse. 

DJversae  philosophorum  sententiae.  Principio  nobis  occurrit  Em- 
manuel  Kantius,  qui  consequenter  suis  formis,  quas  a  priori  commentus 
est  in  anima,  docuit  ens  quod  adstruitur  ut  principium  categoriarura 
illud  esse  quod  loco  copulae  in  enuntiatione  ponitur,  nirairura  quod 
est  in  aniraa  (1).  Kantio  adstipulatus  est  Rosrainius,  qui  cura  ideam 
entis  universalissimi  ingenitara  in  intellectu  nostro  adniiserit,  conse- 
quenter  in  Kantii  sententiara  concessit  (2).  Secunda  sententia  est  eorura 
philosophorura,  qui  docent  ens  transcendens,  quod  est  principiura  cate- 
goriarura.  et  de  oranibus  praedicatur  esse  ens  prout  significat  raeram 
essentiara.  Huic  opinioni  subscribunt  fere  oranes  illi  philosophi,  qui  in 
rebus  creatis  esse  essentiae  ab  esse  exsistentiae,  seu  essentiara  ab  exis- 
stentia  realiter  distingui  detrectant.  Tertia  deraura  sententia,  quae 
expressa  ex  fontibus  Aristotelis  traditur  passira  a  S.  Thoraa  et  a  po- 
litioribus  Scholasticis,  propugnat  ens,  quod  est  transcendens  ad  orania, 
quodque  dividitur  ac  vagatur  per  decera  rerura  genera  esse  ens,  quod 
significat  corapositura  ex  essentia  et  esse.  Haec  sententia  caput  habet 
ac  radicera  in  ea  doctrina,  quara  S.  Thoinas  uti  fundaraentuin  propo- 
suit  totius  Metaphysicae  ab  ipso  explicatae,  nirairum  essentiain  in  re- 

(1)  Log.  Transcend.  lib.   I,  cap.  XXXV. 

(2)  Log.  lib.  II,  sect.  1,  cap.  IX. 


ART.    II.    DE   PRINCIPIO   CATEGORIARUM  309 

bus  creatis  esse  realiter  distinctam  ab  exsistentia,  et  diversas  catego- 
rias  non  significare  dumtaxat  diversas  essentias,  sed  diversos  essendi 
modos,  quibus  esse  recipitur  et  contrabitur  ad  diversas  naturas  (1). 


PROPOSITIO. 

Ens  traiiscendens  quod  est  principium  categoriarum  non  est  ens 
quod  significat  veritatem  propositionum  et  habet  esse  in  anima ;  ne- 
^ue  ens  quod  signiticat  simplicem  essentiam  rerum;  sed  est  ens,  quod 
slgnificat  compositum  ex  essentia  et  esse. 

Praenotiones.  Antequam  ad  propositionem  evincendam  accedamus, 
baec  notanda  sunt.  L  In  nomine  entis  duo  accurate  distiriguenda  sunt; 
nimirum  id  a  quo  nomen  entis  desumitur,  scilicet  ipsum  esse,  quo  res 
est,  et  id  ad  quod  significandum  imponitur,  nempe  id  c/uod  est,  vel 
quod  habet  esse.  Uti  enim  monet  S.  Tbomas:  « Ipsa  substantia  est  ipsum 
quod  est  et  ipsum  esse  est  quo  substantia  denominatur  ens  ))  (2). 
Quare  ens  quod  ab  esse  rerum  creatarum  et  visibibum  a  nobis  impo- 
situm  est,  proprie  et  primaria  significatione  importat  compositum  ex 
essentia  et  esse,  ideoque  idem  sonat  ac  exsistens;  nihilominus  ens  se- 
cundaria  significatione  denotat  id  quo,  vel  per  quod  aliqua  res  ponitur 
in  genere  vel  specie,  et  quod  ordinem  habens  ad  esse  utpote  essendi 
principium  dicitur  essentia,  quae  absolute  considerata  ut  est  inteUigi- 
bibs  praescindit  ab  esse  actuabs  exsistentiae,  quod  neque  includit  ne- 
que  excludit. 

Quare  notio  entis  considerari  potest,  vel  prout  primo  imprimitur 
in  intellectu,  et  tunc  denotat  compositum  ex  essentia  et  esse,  nempe  id 
quod  habet  esse  seu  id  quod  exsistit;  vel  prout  descendit  ad  decem 
generales  essendi  modos,  qui  dicuntur  suprema  genera  rerum,  et  deno- 
tat  compositum  ex  essentia  sive  substantiaii,  sive  accidentali  et  esse; 
vel  demum  prout  descendit  et  extenditur  omnino  ad  omnia,  sive  sint 
partes  reales  praedicamentorum,  sive  sint  extra  praedicamenta ;  sive 
vigeant  in  natura,  sive  exsistant  solum  in  intellectu;  et  tunc  in  hac 
generalissima  acceptione  significat  omne  id  quod  quocumque  modo 
dicit  ordinem  ad  esse.  Sic  huiusmodi  notio  extenditur  ad  significan- 
dam  ipsam  plenitudinem  essendi,  quae  absolvitur  in  Deo  glorioso,  qui 
est  ipsum  esse  subsistens,  et  in  hoc  casu  transcendit  modum  imper- 
fectum  concipiendi  intellectus  nostri,  qui  apprehendit  quamlibet  forinam 
simpiicem  ut  in  subiecto  exsistentem. 

II.  Similiter  sedulo   distinguendum  est  jnter  id  quod  in  decem 

(1)  S.  TeoM.  Quodlih.  2,  a.  3;  cf.  Caiet.  Opusc.  De  ente  et  essentia,  cap.  IV. 

(2)  Contra  gent.  lib.  I,  cap.  LIV. 

categorias  diviclitur,  et  causam  seu  radicem  cur  huic  divisioni  obnoxium 
sit.  lam  vero  ens,  idest  compositum  ex  essentia  et  esse  est  id  quod 
vagatur  et  dividitur  per  decem  genera;  sed  quoniam  ratio  divisionis 
et  multipiicitatis,  quae  opposita  est  unitati,  desumenda  est  a  potentia 
seu  subiecto  in  se  recipiente  actum  ad  eius  capacitatem  coarctatum, 
sic  ratio  cur  ens  concretum  ex  essentia  et  esse  dividi  possit  in  decem 
generales  modos  essendi,  qui  categoriae  nominantur,  fluit  ab  essentia, 
quae  relate  ad  esse  munere  perfungitur  potentiae  contrahentis  et  de- 
terminantis  actum  ad  peculiarem  essendi  modum.  En  quomodo  hanc 
doctrinam  illustrat  Aquinas  noster:  «  Verum  est  quod  hoc  nomen  ens 
secundum  quod  importat  rem  cui  competit  huiusmodi  esse,  sic  signi- 
ficat  essentiam  rei  et  dividitur  per  decem  genera:  non  tamen  univoce, 
quia  non  eadem  ratione  competit  omnibus  esse,  sed  substantiae  qui- 
(lem  per  se,  aliis  autem  aliter  »  (1).  Quare  cum  Esse  divinum  non  sit 
in  Essentia  receptum,  sed  cum  Ipsa  identificatum  nequit  reponi  in  ge- 
nere,  quemadmodum  disserens  de  simplicitate  Dei  passim  et  diserte 
docuit  Doctor  Angelicus  (2). 

Prob.  1.^  pars  contra  Kantium  et  Rosminium.  Si  enim  ens  quod 
est  principium  categoriarum  significaret  mentalem  copulam  seu  actum 
intellectus  affirmantis  aliquid  esse,  intellectus  noster  esset  causa  et 
mensura  veritatis,  et  tum  ens  tum  categoriae  essent  formae  a  priori 
intellectus  nostri,  secundum  quas  intellectus  afiirmaret,  res  esse  vel 
non  esse.  Atqui  hoc  duceret  ad  merum  subiectivismum,  decernentem 
verum  idem  esse  ac  apparere,  et  pantheismo  viam  pararet  destruendo 
veram  rerum  substantialitatem,  quae  in  eo  sita  est  quod  res  in  seipsis 
sint,  et  a  nobis  intelligantur  et  affirmentur  esse  prouti  sunt.  Ergo  ens 
transcendens,  quod  ad  decem  genera  contrahitur  et  ad  ipsa  descendit 
non  est  ens  in  anlma,  sed  ens  in  rerum  natura. 

Confjrmatur.  Ens  quod  habet  esse  in  anima  dicitur  etiam  de  iis 
quae  essentiam  non  habent:  ut  privaliones,  cum  dicitur:  caecitas  est 
in  oculo.  Atqui  ens  quod  est  principium  cate^i^oriarum  non  dicitur  de 
illis,  quae  essentiam  non  habent,  cum  genus  dicat  determinatum  mo- 
dum  essendi,  iuxta  quem  actus  essendi  dcfinitus  sit  ad  aliquod  subie- 
ctum  seu  essentiam.  Ergo  stat  prima  pars  (3). 

Prob.  2.'  pars.  Categoriae  non  significant  illud  dumtaxatper  quod 
vel  quo  aliqua  res  ponilur  in  genere  vel  specie,  nempe  quiddilates: 
sed  denotant  diversos  modos,  quibus  esse  convenit  diversis  rorum  es- 
sentiis,  idest  essentias  secundum  diversos  essendi  modos  determinatas. 
Sic  substantia  in  homine  non  significat  meram  hominis  quidditatem : 
sed  modum  quo  illa  quidditas  est  vel    esse  |)otest  in  rerum  natura, 

(1)  Qundlib.  '2.  a.  8. 

'2)  1   1).  q.  3,  a.  5:  QQ.  l)D.  I)e  pot.  q.  5,  a.  7. 

(3)  Cf.  S.  Thom.  Opusc.  De  ente  et  essentia,  cap.  1. 

ideoqiie  substantia  dennitur:  Res  cui  compelit  esse  in  se.  lam  vero  si 
ens  quod  est  principium  categoriarum  significaret  nudam  essentiam, 
categoriae  denotarent  tantum  determinatas  essentias,  non  diversos  es- 
sendi  modos.  Ergo  ens  quod  est  principium  categoriarum  non  potest 
sumi  secundum  quod  designat  meram  essentiam,  nisi  quis  faiso  admo- 
dum  atiirmet,  essentiam  simpliciter  sumptam,  et  essenliam  a  modo  es- 
sendi  determinatam,  idest  esse  essentiae  et  esse  exsistentiae  re  nihil 
differre,  quod  de  Deo  tantum  affirmari  potest. 

Prob.  3.''  pars.  Et  primo  quidem  argumento  per  exclusionem.  Si 
enim  ens  prout  est  transcendens  et  dividitur  per  decem  genera  non 
est  illud  quod  liabet  esse  in  intellectu  componente,  neque  illud  quod 
significat  simplicem  essentiam,  restat  ut  dicatur  esse  illud  ens  quod 
signiflcat  compositum  ex  essenlia  et  esse.  Hanc  rem  sic  iliustrat  An- 
geiicus  Doctor :  «  Esse  dicitur  actus  entis  in  quantum  est  ens,  idest 
quo  denominatur  aliquid  ens  in  rerum  natura;  et  sic  esse  non  attri- 
buitur  nisi  rebus  ipsis,  quae  in  decem  generibus  continentur;  unde  ens 
a  tali  esse  dictum  per  decem  genera  dividitur  »  (1). 

Positive  et  directe  sic  conflatur  argumentum.  Ens  quod  coarclatur 
ad  determinatum  essendi  modum  determinari  nequit  nisi  per  esse  seu 
per  actum  in  subiecto  receptum,  nam  esse  subsistens  et  irreceptum 
non  potest  ad  genus  determinari.  lam  vero  ens  quod  est  principium 
categoriarum  determinatur  in  diversis  generibus  ad  aliquem  essendi 
modura.  Ergo  cns  transcendens,  quod  dividitur  in  decem  genera,  si- 
gnificat  esse  receptum  in  subiecto  seu  essentiam  essendi  actu  termi- 
natam.  Ouare  dicendum  est,  ens  prout  denotat  compositum  ex  essentia 
et  esse  dividi  ac  vagari  per  omnia  genera;  licet  ratio  cur  dividatur 
ac  multiplicetur,  desumenda  sit  ab  essentia,  quae  munere  subiecti  fun- 
gitur,  cum  actus  non  iimitetur,  nisi  per  potentiam. 

Hanc  doctrinam  saepissime  versat  Doctor  Angelicus  et  in  ipso 
prooemio  opusculi  de  ente  et  essentia,  verba  faciens  de  ente  transcen- 
denti,  nam  disserit  de  ente  et  essentia  quae  pnmo  in  intellectii  conci- 
piimtiir,  ait  procedendum  esse  ex  signiticatione  entis  ad  significationem 
essentiae,  quia  ex  compositis  cognitionem  simplicium  accipere  debe- 
mus.  Ens  ergo  transcendens,  si  argumentatio  S.  Doctoris  quidquam 
roboris  liabet,  significat  compositum  ex  essentia  et  esse.  Huic  veris- 
simae  et  maximi  momenti  doctrinae  ea  omnia  suffragantur,  quae  di- 
scutienda  nobis  erunt  de  modo  quo  notio  entis  in  suis  inferioribus 
contrahitur,  et  de  ipsis  praedicatur. 

Scholion.  Omnes  illi  philosoplii,  qui  opinantur  in  rebus  creatis 
essentiam  non  difTerre  realiter  ab  exsistentia,  agminatim  in  eo  con- 
veniunt  quod  decernant  ens  transcendens  et  principium  categoriarum 
significare   essentiam  simpliciter  sumptam.    Verum   ex  hoc  principio 

(1)  Quodlih.  9,  a.  3. 

nonnulli  tum  inter  veteres  tum  inter  recentes  quaedam  deducunt  con- 
sectaria  vel  falsa  vel  etiam  erronea  et  lubrica.  Enimvero  inter  vete- 
res  Scotus,  quem  plures  recentes  nostris  diebus  sequuti  sunt,  docet 
ens  transcendens  dici  et  praedicari  univoce  de  Deo,  et  de  rebus  crea- 
tis  (1).  Haec  doctrina  quae  falsa  est,  et,  si  nimium  urgetur,  etiam 
periculosa,  merito  everti  non  potest,  nisi  admittatur  cum  Aquinate  no- 
stro,  ens  significare  non  nudam  essentiam,  sed  compositum  ex  essen- 
tia  et  esse,  uti  videbimus  de  analogia  disputantes.  Ex  Scoti  doctrina 
de  univoca  praedicatione  entis  relate  ad  Deum  et  ad  creaturas  deduxe- 
runt  Nominales,  quibus  inter  nuperos  assentitur  Rosminius,  Deum  esse 
in  genere  aliquo.  Hanc  sententiam  uti  periculosam  et  quasi  erroneam 
merito  criminatur  Toletus,  utpote  quae  perfectissimam  Dei  simplicita- 
tem  in  discrimen  vocat  (2). 

Multoqne  magis  a  veritate  procul  absunt  Heghelius  et  Giobertius, 
qui  assignantes  essentiam  simpliciter  sumptam  ut  principium  catego- 
riarum,  absurde  docuerunt  Deum  esse  supremam  categoriam  seu  Cate- 
goriam-gemis,  et  categorias  secundarias  esse  ipsius  determinationes. 
Alterius  loci  est  pantheisticae  huius  doctrinae  temeritatem  coarguere : 
hic  sufiicit  summatim  adnotare,  Deum,  qui  est  actus  purissimus  com- 
plectens  infinitam  perfectionem,  nullam  pati  posse  categoriae  seu  ge- 
neris  determinationem,  quae  absque  compositione  determinabilis  et  de- 
terminativi  intelligi  nequit.  Ceterum  cum  genus  dicalur  per  ordinem 
ad  species,  ponere  Ens  Absolutum  in  supremo  aliquo  genere,  est  duo 
pugnantia  secum  affirmare,  nempe  Absolutum  esse  ens  relativum.  Ergo 
categoriae  quae  sunt  entis  generales  determinationes,  in  illis  dumtaxat 
locum  habere  valent,  in  quibus  esse  sit  realiter  distinctum  ab  essen- 
tia,  a  qua  limitationem  accipit. 


SOLVUNTUR  DIFFICULTATES. 

Oppon.  I.°  Ens  transcendens  convertitur  cum  vero.  Atqui  verum 
formaliter  est  in  inteilectu.  Ergo  ens  transcendens  signitlcat  illud  esse 
quod  in  intellectu  fungitur  munere  copulae  verbalis. 

Resp.  Disf.  mai.  Ens  et  verum  convertuntur  realiter  Conc.  Con- 
vertuntur  ratione,  ita  ut  eadem  sit  ratio  entis  et  veritatis,  Neg.  Dist. 
min.  Verum  est  formaliter  in  intellectu  componente,  et  causatur  a  rebus 
seu  ab  ente  quod  est  extra  intellectum,  Conc.  Est  in  intellectu  et  cau- 
satur  ab  ipso  intellectu,  Neg,  et  Neg.  cons. 

Explico.  Intellectus  solutionis  dependet  ab  iis  quae  de  ratione  ve- 
ritatis  disseruntur;  hic  autem  sufiicit  adnotare,  veritatem  habentem 

(1)  ScoTUs,  1  Sent.  Dist.  3,  q.  1,  et  3,  et  Dist.  8,  q.  2. 

(2)  Commenl,  in  Summam  Theol.  1  p.  q.  3,  a.  5. 

esse  formaliter  in  intellectu  nostro  non  causari  a  nostro  intellectu ;  sed 
ab  ipsis  rebus,  quae  ad  ipsum  comparantur  ut  mensura  ad  mensura- 
tum,  ideoque  intellectus  dicitur  verus,  si  rem  intelligit  esse  sicuti  est; 
et  non  viceversa.  Quocirca  principium  categoriarum  non  potest  esse 
in  nostro  intellectu,  cum  res  quae  in  decem  secantur  categorias  sint 
omnino  independentes  a  nostro  intellectu,  ita  ut  etiamsi  nullus  huma- 
nus  intellectus  exsisteret,  aeque  exsisterent  in  ordine  realitatis  decem 
diversi  modi,  quibus  ens  contrahitur.  Kantiana  et  Rosminiana  opinatio 
facit  intellectum  humanum  mensuram  veritatis,  adstruit  merum  subie- 
ctivismum,  et  consequenter  tolam  philosophiam  convellit,  cum  in  ea  sen- 
tentia  duo  contradictoria  possent  esse  vera,  uti  argumentatus  est 
S.  Thomas,  et  Heghelius  diserte  docuit  et  admisit. 

Oppon.  2.°  Ens  transcendens,  quod  dividitur  per  varios  essendi 
modos  in  decem  genera,  praedicatur  de  omnibus  omnino  rebus.  Alqui 
ens  denotans  compositum  ex  essentia  et  esse  non  potest  praedicari  de 
oranibus  omnino  rebus,  sed  solum  de  re  exsistente.  Ergo  ens  transcen- 
dens  significat  simplicem  essentiam. 

Resp.  Dist.  mai.  Ens  transcendens  praedicatur  de  omnibus  rebus, 
analogice  et  per  ordinem  ad  aliquod  primum,  Conc.  Praedicatur  de 
omnibus  rebus,  univoce,  Neg.  Contradist.  min.  Non  potest  praedicari 
analogice,  Neg.  Non  posset  praedicari  univoce,  Conc. 

Explico.  Ens,  uti  diximus,  quod  denominatur  ab  actu  essendi,  pro- 
prio  et  primario  conceptu  significat  id  quod  est  vel  quod  habet  esse, 
nimirum  exsistens,  seu  compositum  ex  essentia  et  esse.  Cum  autem 
haec  notio  ad  inferiora  descendit,  non  praedicatur  univoce,  nempe 
eadem  ratione,  sed  analogice,  nempe  ratione  partim  eadem,  partim 
diversa:  quare  licet  propria  et  primaria  significatione  denotet  ipsum 
quod  est;  nihilominus  attribuitur  omnibus  in  quibus  haec  ratio  quo- 
dammodo  salvatur,  et  sic  dicitur  de  essentia,  de  esse,  de  re  subsistenti, 
de  accidentibus,  de  Deo  qui  est  esse  per  se  subsistens.  Ergo  ens  si- 
gnificat  id  quod  est,  et  complectitur  essentiam  et  esse. 

Haec  ratio  dividitur  in  decem  genera,  et  in  ipsis  non  eodem  modo 
salvatur,  sed  per  prius  et  ut  in  primo  analogato  salvatur  in  substantia, 
quae  absolute  est  ens,  per  posterius  in  accidentibus,  quae  sunt  entia 
per  ordinem  ad  substantiam.  Praedicatur  etiam  de  Deo  et  significat 
singularem  modum  essendi  non  contractum  ad  genus;  quia  significat 
ipsum  esse  per  se  subsistens  et  irreceptum,  quod  genera  transcendit 
non  ratione  imperfectionis  et  abstractionis  mentalis,  sed  ratione  per- 
fectionis  et  simplicitatis  subsistentis  et  infinitae  perfectionis.  Hinc  ens 
iicet  secundum  modum  significandi  et  nostrum  imperfectum  modum 
concipiendi  per  prius  significet  creaturas  et  per  posterius  Deum,  cum 
esse  Dei  a  nobis  non  intelligatur  nisi  per  esse  rerum  creatarum,  ideo- 
que  alieno  conceptu;  tamen  quoad  rem  significatam  dicitur  per  prius 
de  Deo,  et  per  posterius  de  creaturis. 

Oppon.  3.°  Notio  eiitis  est  prima  et  simplicissima.  Atqui  simpli- 
cior  esl  notio  esseiitiae  quam  notio  compositi  ex  essentia,  et  esse.  Ergo 
ens  transcendens  significat  meram  quidditatem. 

Resp.  Dist.  mai.  Notio  entis  est  ita  simplex,  ut  quamdam  com- 
positionem  praeseferat  enatam  ex  imperfecto  modo  concipiendi  intel- 
lectus  noslri,  Conc.  Ut  nullam  habeat  compositionem,  Neg.  Dist.  min. 
Simplicior  est  notio  essentiae  quoad  rem  significatam,  Conc.  Simplicior 
est  quoad  modum  significandi,  Neg.  et  Neg.  cons. 

Explico.  Licet  in  ordine  ontologico  et  a  parte  rei  essentia  rerum 
visibilium  sit  simplicior  ente,  quod  est  compositum  ex  essentia  et  esse; 
nihilominus  secundum  quod  sunt  in  conceptu  nostro,  idest  prout  con- 
cipiuntur  a  nobis  eamdem  sibi  vindicant  simplicitatem,  et  uterque  conce- 
ptus  quamdam  praesefert  compositionem  ortam  ex  imperfectione  humani 
intellectus  in  cognoscendo,  qui  etiam  simplicia  intelligit  composite.  Cum 
enim,  uti  sapienter  monet  Aquinas,  intellectus  humani  obiectum  pro- 
piium  sint  res  materiales,  in  quibus  subiectum  et  forma  differunt,  sim- 
plici  apprehensione  mens  nostra  intelligit  et  format  rei  quidditatem 
copulando  formam  cum  aliquo  subiecto.  Hoc  autem  fieri  potest  bifa- 
riam;  vel  rem  concipit  concrete,  et  tunc  apprendit  subiectum  in  recto, 
ut  aiunt;  vel  concipit  in  abstracto,  et  tunc  forma  intelligitur  in  recto, 
et  subiectum  in  obliquo;  sic  concipiens  hominem  intelligit  subiectum 
habens  humanitateni;  concipiens  humanitatem,  intelligit  formam  cjua 
aliquod  subiectum  est  homo. 

Hanc  doctrinam  Angelicus  Doctor  sic  illustrat  explicans  quomodo 
significent  nomina  a  nobis  rebus  imposita:  «  Ouantum  ad  modum  si- 
gnificandi,  omne  nomen  cum  defectu  est.  Nam  nomine  rera  exprimi- 
mus  eo  modo  quo  intellectu  concipimus.  Intellectus  autem  noster  a 
sensibilibus  initium  sumens,  illum  modum  non  trascendit,  qui  in  rebus 
sensibilibus  invenitur,  in  quibus  aliud  est  forma,  et  habens  formam  pro- 
pter  formae  et  materiae  compositionem.  Forma  vero  in  his  rebus  inve- 
nitur  simplex,  sed  non  perfecta,  utpote  non  subsistens.  Habens  autem 
formam  invenitur  quidem  subsistens,  sed  non  simplex,  immo  concre- 
tionem  habens.  Unde  intellectus  noster  quidquid  significat  ut  subsi- 
stens,  in  concretione  significat:  quod  autem  est  simplex  non  ut  qiiod 
est,  sed  ut  (juo  est  »  (1). 

Oppon.  4.°  Si  ens  transcendens  signilicat  compositum  ex  essentia 
et  esse,  ea  notio  non  potest  praedicari  de  Deo,  qui  est  ipsura  esse  per 
se  subsistens.  Atqui  de  Deo  praedicatur.  Ergo  non  signilicat  corapo- 
situm  ex  essentia  et  esse. 

Resp.  Dist.  mai.  Si  ens  significat  ipsum  quod  est  vel  quod  habet 
esse,  non  potest  praedicari  de  Deo  univoce,  Conc.  Non  potest  praedi- 
cari  analogice,  Neg.  Contradist.  min.  et  Neg.  cons. 

[\]  Contra  qent.  lib.  1,  cap.  XXX;  cf.  etiam  1   p.  q.  18,  a.  1  ad  2. 

Expllco.  Licet  responsio  melius  intelligatur  ex  iis,  quae  dicemus 
de  analogia  entis;  tamen  non  erit  abs  re  hic  adnotare,  propositam  dif- 
ficultatem  non  infirmare,  sed  potius  corroborare  doctrinam  S.  Tliomae 
a  nobis  superius  explicatam  de  conceptu  entis.  Etenim  si  ens  tran- 
scendens  significaret  simplicem  essentiam,  notio  illa  esset  univoca  Deo 
et  creaturae,  et  nulla  assignari  posset  ratio,  cur  Deus  non  esset  in  ge- 
nere  vel  praedicamento  substantiae.  Non  enim  diversa  perfectio  sub- 
stantiarum  impedit  univocam  praedicationem,  secus  Angeli  non  essent 
in  eodem  genere  logico  substantiae  cum  rebus  corporalibus;  sed  di- 
versa  habitudo  essentiae  ad  proprium  esse. 

Sic  ens  quod  idem  est  ac  exsistens,  jraedicatum  de  rebus  creatis 
significat  quod  hahet  esse;  praedicatum  autem  de  Deo  significat  ipsum 
esse  subsistens,  ideoque  ratio  nominis  est  partim  eadem,  partim  diversa. 
Sic  ens  contractum  ad  substantiam  praedicamentalem  significat  rem 
cui  competit  esse  in  se;  et  cum  Deus  dici  nequeat  res  cui  competat 
esse  in  se,  cum  sit  ipsum  esse,  consequenter  Deus  non  est  in  genere, 
idest  in  praedicamento  substantiae.  Quod  sic  praeclare  notatum  fuit  a 
S.  Thoma:  oc  Ens  per  se  non  est  definitio  substantiae.  Ens  enim  non 
potest  esse  alicuius  genus,  ut  probat  Philosophus  3  Metaph.  com.  10, 
cum  nihil  addi  possit  ad  ens,  quod  non  participet  ipsum...  Sed  si 
snbstantia  posset  habere  definitionem,  erit  eius  definitio,  quod  substan- 
tia  est  res  cuius  quidditati  debetur  esse  non  in  aliquo.  Et  sic  non  con- 
veniet  definitio  substantiae  Deo,  qui  non  habet  quidditatem  suam  prae- 
ter  suum  esse.  Unde  Deus  non  est  in  genere  substantiae  ))  f1). 

Oppon.  5.°  Ens  est  praedicatum  essentiale.  Atqui  ens  denotans 
exsistentiam  non  est  praedicatum  essentiale  nisi  de  Deo.  Ergo  ens 
transcendens  non  denotat  compositum  ex  essentia  et  esse. 

Resp.  Dist.  mai.  Est  praedicatum  essentiale  eodem  modo  de  Deo 
et  de  creaturis,  Neg.  Diverso  modo.  Conc.  Dist.  min.  Non  est  praedi- 
catum  essentiale,  nisi  de  Deo,  si  praedicatum  essentiale  sumitur  stricto 
sensu,  Conc.  si  su  iiitur  lato  sensu,  Neg.  Solutio  patebit  ex  iis  quae 
mox  disseremus  in  sequenti  articulo. 

Oppon.  6.^  Esse  creaturarum  dicitur  a  S.  Thoma  forraa  inhaerens. 
Atqui  praedicatum  significans  formam  inhaerentem  est  praedicatum 
accidentale.  Ergo  ens  commune  nullo  modo  significat  esse.  - 

Resp.  Dist.  mai.  Est  forma  inhaerens  subiecto  iam  actuato  per 
primum  esse,  Neg.  Actuans  subiectum  per  primum  esse,  Conc.  Con- 
tradist.  min.  Praedicatum  denotans  formam  advenientem  subiecto  in 
primo  esse  constituto,  est  mere  accidentale,  Conc.  Denotans  formam 
constituentem  subiectum  in  piimo  esse,  Neg.  et  Neg,  cons. 

(1)  QQ.  DD.  De  pot.  q.  7,  a.  3  ad  4;  cf.  1  Sent.  Dist.  8,  q.  4,  a.  2, 

ARTICULUS  III. 

AN    ENS    PRAEDICETUR    ESSENTIALITER    DE   INFERIORIBUS. 

DEFINITUR  QUAESTIO.  Ens  transcendens,  quod,  uti  vidimus,  pri- 
maria  et  propria  significatione  denotat  id  quod  iiabet  esse,  cum  sit 
prima  notio,  quae  in  inteliectu  nostro  a  rebus  imprimatur,  et  de  om- 
nibus  quae  intelligi  possunt  praedicetur,  est  notio  generatione  prima, 
extensione  maxima,  idest  communissima,  comprehensione  minima,  idest 
simplicissima.  Dicitur  transcendens,  tum  quia  non  est  definita  ad  ali- 
quod  genus,  tum  vel  maxime,  quia  ita  omnia  genera  circuit,  ut  ad 
omnia  intelligibilia  extendatur,  sive  quae  in  generibus  sunt,  sive  etiam 
ad  ea  quae  genere  circumscribi  haud  possunt,  neque  ad  ipsum  reduci; 
uti  est  Ens  Absolutum,  quod  propter  suam  perfectissimam  et  subsi- 
stentem  simplicitatem  limitatum  essendi  modum  j»ati  non  potest.  lam 
vero  de  hac  notione,  quae  de  omnibus  praedicatur,  ambigi  potest,  an 
sit  praedicatum  essentiale,  vel  accidentale. 

PROPOSITIO. 

Notio  entis  est  communissima  et  simplicissima,  et  est  praedicatum 
essentiale  respectu  omnium,  tum  ratione  eius  "  q^uod  „  est,  tum  ra- 
tione  eius  "  quo  „  res  est,  licet  diversimode. 

Nota  1.^  Quod  notio  entis  attributa  Deo  sit  praedieatum  oranino 
essentiale,  in  perspicuis  omnino  est,  cum  de  Deo  nihil  praedicari  pos- 
sit  «t  accidens;  quaestio  ergo  coarctatur  ad  res  finitas,  in  quibus  esse 
non  est  de  essentia  earumdem,  el  dicitur  forma  inhaerens. 

Nota  2.^  Praedicatum  essentiale  ex  doctrina  Angelici  Doctoris 
dicitur  dupliciter;  vel  stricto  sensu,  et  tunc  praedicat  ipsam  rei  es- 
sentiam;  vei  sensu  latiori,  et  tunc  licet  non  denotet  rei  essentiam;  ta- 
men  praedicat  aliquid  per  propria  principia  essentiae  constitutum,  ita 
ut  rem  non  trahat  extra  proprium  genus  et  diflerentiam,  et  non  si- 
gnificet  aliquid  quod  sit  extraneae  naturae.  Utroque  modo  praedica- 
tum  dicitur  essentiale  per  oppositionem  ad  praedicatum  accidentale, 
quod  subiectura  trahit  extra  proprium  genus  et  diirerentiam,  ut  albedo 
dicta  de  homine  illura  trahit  extra  constitutiva  propriae  naturae. 

Prob.  I.''  pars,  nempe  notionem  entis  esse  communissimam  et 
simplicissimam.  Siquidem  illa  notio  est  communissima  quae  de  omni- 
bus  oranino  rebus  potest  praedicari.  Atqui  eiusinodi  est  notio  entis, 
cum  omnia  in  ea  ratione  quodamraodo  conveniant.  Ergo.  Verum  enim 

si  communissima  est,  oportet  iit  sit  etiam  simplicissima;  nam  ut  possit 
omnibus  rebus  tribui,  debet  necessario  concipi  abstracta  ab  omnibus 
determinationibus  sive  modis  essendi,  et  ab  omnibus  statibus  in  qui- 
bus  inveniri  potest.  Accedit  quod  omnes  aliae  notiones  in  hanc  notio- 
nem  resoivuntur.  Sic  rem  declarat  S.  Thoma:  «  Sicut  in  demonstra- 
bilibus  oportet  iieri  reductionem  in  aliqua  principia  per  se  intellectui 
nota,  ita  in  investigando  quid  est  unumquodque;  alias  utrobique  in 
infinitum  iretur,  et  sic  periret  omnis  scientia.  IDud  autem  quod  primo 
intellectus  concepit  quasi  notissimum,  et  in  quo  omnes  conceptiones 
resolvit,  est  ens.  Unde  oportet  quod  omnes  aliae  conceptiones  intel- 
lectus  accipiantur  ex  additione  ad  ens  )>  (1). 

Prob.  2.^  pars,  quae  ex  praenotatis  fere  manifesta  evadit.  Etenim 
notio  entis  significat  rei  quidditatem  aliquo  esse  actuatam.  Porro  prout 
significat  quidditatem  est  praedicatum  omnino  essentiale:.exsistere  au- 
tem  licet  in  creaturis  non  sit  idem  cum  essentia:  tamen  per  propria 
principia  ipsius  essentiae  constituitur,  et  non  est  extraneae  naturae. 
Ergo  non  est  praedicatum  accidentale,  sed  essentiale  latiori  sensu  di- 
ctum.  Rem  sic  enodat  Caietanus:  (c  Ipsum  exsistere  nonnisi  per  genus 
et  difFerentiam,  et  principia  ipsius  quod  est  constituitur;  unde  ens  prae- 
dicatum  de  aliquo,  puta  homine  cum  non  trahat  hominem  extra  pro- 
prium  genus  et  propriam  differentiam,  nec  ratione  ipsius  quod  est, 
nec  ratione  ipsius  quo  est,  substantiale  praedicatum  esse  relinquitur 
cum  Aristotele  et  Commentatore  »  (2). 

Verum  praestat  et  ipsum  audire  S.  Thomam  sic  rem'dilucide  expla- 
nantem :  «  Quod  ens  praedicetur  de  substantia  cuiuslibet  rei  per  se, 
et  non  secundum  accidens,  sic  potest  probari.  Si  enim  praedicaretur 
de  substantia  cuiuslibet  rei  per  aliquod  ens  ei  additum,  de  illo  iterum 
necesse  est  praedicari  ens,  cum  unumquodque  sit  ens.  Aut  ergo  iterum 
de  hoc  praedicatur  per  se,  aut  per  aliquod  aliud  additum.  Si  per  ali- 
quid  aliud,  iterum  esset  quaestio  de  illo  addito,  et  sic  erit  procedere 
in  infinitum.  Hoc  autem  est  impossibile:  ergo  necesse  est  slare  in  primo, 
scilicet  quod  substantia  rei  sit  ens  per  seipsam  et  non  per  aliquid  ad- 
ditum  )).  Et  paulo  inferius:  «  Esse  enim  rei  quamvis  sit  aliud  ab  eius 
essentia,  non  tamen  est  intelligendum,  quod  sit  aliquid  superadditum 
ad  modum  accidentis,  sed  quasi  constituitur  per  principia  essentiae. 
Et  ideo  hoc  nomen  ens  quod  imponitur  ab  ipso  esse,  significat  idem 
cum  nomine  quod  imponitur  ab  ipsa  essentia  ))  (3).  Et  sic  rite  com- 
ponuntur  illa  S.  Thomae  loca,  in  quibus  tradil,  exsistentiam  in  crea- 
turis  esse  praedicatum  accidentale,  uti  Quodlib.  2,  q.  2,  a.  3,  et  ea  in 
quibus  hoc  diserte  negat. 

(1)  QQ.  DD.  De  ver.  q.  1,  a.  1. 

(21  Opusc.  De  ente  et  essentia,  cap.  IV. 

(3)  31etaph.  lib.  IV,  iect.  2. 

SOLVUNTUR  DIFFICULTATES. 

Oppon.  L^  Ens  simplicissimum  est  actus  purus.  Atqui  ens  tran- 
scendens  est  maxime  potentiale.  Ergo  non  est  simplicissimum. 

Resp.  Dist.  mai.  Ens  simplicissimum  per  modum  perfectionis,  to- 
tius,  et  actus,  est  actus  purus,  Conc.  Ens  simplicissimum  per  modum 
imperfectionis,  partis,  et  potentiae,  Neg.  Conc.  min. 

Oppon.  2.^  Ens  simplex  per  modum  perfectionis  est  ens  cui  nuUa 
fit  additio.  Atqui  enti  communi  nulla  fit  additio.  Ergo  ens  transcen- 
dens  confunditur  cum  Deo. 

Resp.  Dist.  mai.  Est  ens  cui  nulla  fit  additio,  ita  ut  de  eius  con- 
ceptu  sit,  ut  omnem  a  se  repeilat  additionem.  Conc.  Ita  ut  nec  inclu- 
dat  nec  excludat  additionem,  Neg.  Difiicultati  sic  occurrit  S.  Thomas: 
((  Aliquid  esse  sine  additione  dicitur  dupliciter.  Aut  de  cuius  ratione 
est,  ut  nihil  sibi  addatur;  et  sic  dicitur  de  Deo:  hoc  enim  oportet 
perfectum  esse  in  se,  ex  quo  additionem  non  recipit,  nec  potest  esse 
commune,  quia  commune  salvatur  in  proprio,  ubi  sibi  fit  additio.  Aut 
ita  ut  non  sit  de  ratione  eius  quod  fiat  sibi  additio  vel  quod  non  fiat, 
et  hoc  modo  ens  commune  est  sine  additione.  Jn  intellectu  enim  entis 
non  includitur  ista  conditio :  sine  additione;  alias  nunquam  posset  sibi 
fieri  additio,  quia  esset  contra  rationem  eius,  et  ideo  commune  est, 
quia  in  sui  ratione  non  dicit  aliquam  additionem,  sed  potest  sibi  fieri 
additio  ut  determinetur  ad  proprium  ))  (1). 

Oppon.  3.°  Si  ens  commune  posset  pati  aliquam  additionem,  de- 
beret  determinari  per  aiiquid  positum  extra  notionem  entis.  Atqui  hoc 
est  impossibile.  Ergo  ens  commune  non  difTert  a  Deo. 

Resp.  Dist.  mai,  Deberet  determinari  per  aliquem  essendi  mo- 
dum,  qui  non  exprimitur  per  notionem  entis,  Conc.  Per  aiiquam  dit- 
ferentiam,  quae  nullo  modo  sit  ens,  Neg.  Contradist.  min.  et  Neg. 
cons.  Solutio  luculentius  patebit  ex  iis,  quae  dicemus  paulo  post  de 
modo,  quo  notio  entis  contrahitur  ad  sua  inferiora. 

Oppon.  4.°  Esse  in  creaturis  est  de  praedicato  accidentali.  Atqui 
notio  entis  praedicat  esse  creaturarum.  Ergo  ens  quod  dividitur  per 
decem  genera  est  praedicatum  accidentale. 

Resp.  Dist.  mai.  Est  de  praedicato  non  quidditativo,  Conc.  Est 
de  praedicato  denotante  aliquid  superveniens  rei  per  suum  primum 
esse  iam  actuatae,  Neg.  Conc.  min.  et  Neg.  cons. 

Expljco.  Ut  pateat  solutio,  et  rite  intelligatur  quid  veniat  nomine 
praedicati  es^entialis  per  oppositionem  ad  praedicatum  accidentale,  no- 
tandum  est  cum  S.  Tlioma,  ens  dividi  in  ens  per  se,  et  ens  pei"  ac- 
cidens,  et  hanc  divisionem  non  esse  confundendam  cum  illa  partitione, 

(1]  1  Sent.  Dist.  8,  q.  4,  a.  1  ad  \;  cf.  Contra  qent.    lib.  I,  cap.  XXVf. 

per  quam  ens  dlstrlbiiitur  in  substantlam  et  acciclens.  Siquidem  ens 
dividitur  in  substanliam  et  accidens  secundum  absolutam  sui  conside- 
rationem :  sic  albedo  in  se  conslderala  dlcitur  accidens,  et  homo  dicitur 
substantia.  Sed  ens  per  accldens  vei  secundum  accidens  acclpltur  pcr 
comparationem  accidentis  ad  substantlam,  quae  comparatlo  exprimltur 
verbo  est,  cum  dlcitur:  homo  est  albus.  Unde  hoc  totum:  homo  esl 
albus  est  ens  per  accidens,  ideoque  dlvisio  entis  per  se  et  per  accldens 
attendltur  secundum  quod  aliquid  praedlcatur  de  aliquo  per  se  vel  per 
accidens:  divlsio  vero  entis  in  substantiam  et  accldens  attenditur  se- 
cundum  hoc  quod  ailquid  in  natura  sua  est  vel  substantia,  vel  acci- 
dens;  ideoque  est  dlvlsio  entis  per  se  dlctl,  idest  entis  quod  contrahitur 
per  decem  genera.et  quonlam  ens  nequltcontrahi  sicut  genusper  difTeren- 
tiam,  contrahitur  per  dlversummodum  praedlcandl,qul  respondet  dlverso 
modo  essendi.  Ergo  pradlcatum  essentiaie  illud  dicltur,  quod  exprlmltes- 
sentiam  sublecti ;  contra  vero  praedlcatum  accldentale  illud  dicitur,  quod 
non  exprlmit  essentlam  sublecti,  sed  essentiae  accidlt  seu  supervenit  (1). 
Quam  ad  rem  sive  subiectum  propositionis  sit  substantia  sive  slt  ac- 
cidens,  dummodo  praedicatum  exprimat  essentiam  subiecti  et  non  ali- 
quid  essentiae  supervenlens  et  atTerens  esse  quoddam  secundum,  prae- 
dicatum  erlt  essentlale,  quod  etiam  dici  solet  substantiale,  cum  nomen 
substantiae  sumatur  quandoque  pro  essentia. 


ARTICULUS  lY. 

QUOMODO   NOTIO    ENTIS   CONTRAHITUR   IN   SUIS   INFERIORIBUS. 

QUAESTIO  DETERMINATUR.  Doctrlna  quae  a  nobis  tradlta  fuit 
de  conceptu  generalisslmo  entis  viam  parat  ad  aliam  valde  abstrusam 
quaestlonem  dirlmendam,  quae  modum  inquirit  iuxta  quem  memorata 
entis  transcendentis  notio  contrahitur  in  suis  inferioribus  de  quibus 
praedicatur.  Et  primo  quidem  amblgitur,  an  notio  entis  prout  dlviditur 
in  sua  Inferlora,  nempe  in  decem  suprema  genera,  determinetur  ad 
ipsa  per  formales  differentias,  an  per  diversos  essendi  modos.  quibus 
esse  recipitur  in  dlversls  subiectis. 

Si  quaestio  solvitur  primo  sensu,  tunc  dlcendum  est,  1)  differen- 
tiam  contrahentem  ens  desumi  ab  aiiquo,  quod  slt  formalius  et  actua- 
lius  ente,  cum  determlnabile  se  habeat  per  modum  potentlae  et  deter- 
minans  per  modum  actus;  2)  dlfferentiam  iilam  esse  extra  conceptum 
entis,  idest  huiusmodl  ut  de  ipsa  ens  praedicari  non  queat;  3)  notionem 
entis  esse  univocam  In  suls  inferioiibus;  nam  notio  determinata  ad 
diversa  per  differentiam  formalem  et  positam  extra  Ipsam,  remanet 

(1)  Metaph.  lib.  V,  lect.  9;  cf.  Opusc.  De  natura  generis,  cap.  111. 

eadem  in  suis  inferioribus  et  de  ipsis  praedicatur  seeundum  eamdem 
rationem,  uti  patet  in  notione  animalis  contracta  ad  hominem  et  ad 
leonem  per  differentias  rationalis  et  irrationalis;  4)  notionem  entis  sic 
contractam  et  univoce  praedicatam  de  suis  inferioribus  esse  genus,  cum 
in  ipsam  omnino  quadret  definitio  generis,  ideoque  ens  esset  supremum 
aliquod  genus;  5)  notionem  hanc  esse  simpliciter  et  absoiute  unam, 
perfecte  abstrahibilem  a  suis  inferioribus,  et  non  praedicatam  de  ipsis 
per  prius  et  posterius;  ideoque  sicut  animal,  quod  est  leo,  intelligi 
potest  sine  animali,  quod  est  homo,  et  vicissim;  ita  ens,  quod  est  ac- 
cidens,  intelligi  posset  sine  ente,  quod  est  substantia,  et  vicissim;  H)  de- 
mum  notionem  entis  significare  in  liac  hypothesi  essentiam  simplicem, 
et  non  essentiam  esse  aliquo  actuatam;  nam  essentia  aliquo  esse  actuata 
non  potest  ulterius  actuari  per  aliquid  quod  sit  ipsa  formalius,  cum 
€sse  sit  ultima  actualitas  cuiuslibet  rei. 

Ouod  si  quaestio  secundo  sensu  solvatur,  tunc  ens  quod  significat 
proprie  id  quod  est,  vel  essentiam  habentem  esse,  contrahitur  secun- 
dum  diversos  modos  variasque  rationes,  quibus  esse  recipitur  in  diver- 
sis  essentiis.  Oua  in  doctrina,  1)  ens  non  contrahitur  per  aliquid  ipso 
formalius,  quodque  sit  extra  eius  ambitum,  et  rationem;  2)  ens  ingre- 
ditur  omnes  rationes,  quae  inveniuntur  in  inferioribus,  ideoque  non 
potest  ab  ipsis  abstrahi,  quia  de  ipsis  praedicalur;  3)  notio  entis  non 
est  una  ahsolute  in  suis  inferioribus,  sed  una  secundim  qiiid  ideoque 
non  univoca,  sed  analoga;  4)  notio  entis  non  est  genus  aliquod  supre- 
mum,  quod  dividitur  in  decem  genera  subalterna;  3)  notio  entis  per 
prius  dicitur  de  substantia,  et  per  postei'ius  de  accidentibus;  6)  demum 
notio  entis  significat  immediate  illud  idem,  quod  eius  inferiora,  licet 
modo  magis  confuso,  et  consequenter  inferiora  entis  eamdem  signifi- 
cant  realilatem  ac  notio  entis,  licet  conceptu  expressiori  et  clariori. 
Hic  autem  praemonendum  venit,  praesentem  quaestionem  esse  mutuo 
connexam  cum  alia  questione,  quae  nempe  inquirit  ac  decernit,  an 
ens  significet  mediate  vel  immediate  naturas  praedicamentales  de  qui- 
bus  dicilur;  ideoque  pauca  de  hac  re  praedicenda  veniunt,  ut  sensus 
quaestionis  intelligatur. 

Quid  significare  mediate  vel  immediate?  Notio  dicitur  significare 
aliquid  mediate,  quando  illud  significat  mediante  aliquo  superiori,  quod 
ab  ipso  abstrahi  possil,  ita  ut  propriae  passiones  notionis  superioris  non 
sint  eaedem  ac  propriae  passiones  rei  significatae.  Sic  genus  significat 
suas  species  in  quas  dividitur,  ita  ut  genus  valeat  abstrahi  a  specie- 
bus,  et  propriae  passiones  eius  sint  diversac  a  propriis  passionibus 
specierum.  Animal  quippe  significat  hominem  et  equum  mediante  na- 
tura  sensibili,  quae  est  praedicatum  superius  ad  animal  rationale,  et  ad 
animal  irrationale;  ideoque  polest  abstrahi  ab  utroque,  et  habet  pro- 
prias  passiones  diversas  a  propriis  passionibus  hominis  et  equi;  nam 
falsa  est  haec  proposilio:  homo  in  quantum  rationalis  habet  motum 


ART.    IV.    QLOMODO    ENS   CONJRAHrrilR   IN   INFERIORIBUS  321 

progressivum,  quia  haec  est  propria  passio  animalis,  et  non  animalis 
rationalis,  cuius  esset  risibilitas. 

Ex  adverso  notio  significat  aliquid  immediate  quando  per  seipsam, 
et  non  per  aliquid  superius  illud  significat;  sicut  animal  immediate 
exprimit  gradum  viventis  sensitivi;  unde  animal  a  vivente  sensitivo 
abstralii  nequit,  et  eius  propriae  passiones  sunt  etiam  propriae  viven- 
tis  sensitivi.  Quaestio  ergo  agitatur,  an  notio  entis  significet  ipsas  na- 
turas  praedicamentales  mediate,  vel  potius  immediate. 

Djversae  sententiae.  In  liac  subtili  quaestione,  non  levis  dissensio 
est  inter  doctrinam  Angelici  Doctoris,  et  sententiam  Scoti.  Scotus  quippe 
docet  ens  significare  decem  praedicamenta  mediate,  nempe  mediante 
aliquo  superiori  quod  est  commune  illis,  et  consequenter  determinari 
in  suis  inferioribus  per  differentias  extra  ipsum  positas,  de  quibus  ens 
praedicari  nequeat;  cum  determinabile  et  ultimum  determinans  de- 
beant  esse  primo  diversa,  ut  vitetur  processus  in  infinitum.  Ex  hoc 
deducit  ens  non  praedicari  per  prius  de  substantia  et  per  posterius  de 
accidentibus,  cum  ex  aequo  utrumque  inferius  significet,  et  ab  utroque 
abstrahi  valeat.  Tandem  concludit  conceptum  entis  esse  univocum 
substantiae  et  accidenti,  Deo  et  creaturae.  Licet  fateatur  Deum  non  esse 
in  genere  aliquo;  nihilominus  contendit  rationem  a  S.  Thoma  prola- 
tam,  ad  hoc  probandum,  nullam  esse  et  falsam  (1). 

Placitis  Scoti  de  ente  transcendente  e  regione  opposita  est  senten 
tia  S.  Thomae.  Etenim  S.  Thomas  tuetur,  ens  transcendens  immediate 
significare  naturas  praedicamentales  seu  decemgenera;  per  prius  dici 
de  substantia,  per  posterius  de  accidentibus;  non  esse  univocum  Deo 
et  creaturae,  substantiae  et  accidenti,  neque  esse  supremum  aliquod 
genus,  et  consequenter  essentiam  divinam  neque  esse  genus,  neque  esse 
sub  genere  sive  formaliter  sive  reductive.  His  pro  intelligentia  huius 
nobilissimae  et  difficilis  quaestionis  enodatis,  ad  doctrinam  Angelici 
Magistri  stabiliendam  accedamus  oportet. 


PROPOSITIO. 

Eiis  transcendens  significat  immediate  decem  praedicamenta,  in 
quibus  noii  contrahitur  per  formales  differentias,  sed  per  diversos 
essendi  modos,  qui  sunt  conceptus  clariores  eiusdem  realitatis. 

Prob.  1.^  pars,  nempe  ens  significare  immediate  praedicamenta. 
Etenim  si  conceptus  entis  exprimeret  non  immediate  gradus  specificos 
ac  genericos  realitatum  quae  sunt  in  rebus,  sed  aliquem  gradum  ipsis 
superiorem,  tunc  in  gradibus  genericis  et  specificis  praecisive  specta- 

(1)  1  Sent.  Dist.  3,  q.  i  et  3,  et  Dist.  8,  q.  3. 

De  Maria.  Vol.  I.  21 

lis  non  invenirentur  propriae  passiones  entis.  Atqui  hoc  est  falsum, 
Ergo  ens  immediate  significat  graclus  genericos  ac  specificos  qui  sunt 
in  rebus,  ideoque  naturas  praedicamentales.  Maior  patet  ex  praeno- 
tatis.  Neque  minus  in  perspicuis  est  minor,  cum  propriae  passiones 
entis,  quae  sunt  unitas,  veritas,  bonitas,  praedicari  queant  ut  propriae 
passiones  cuiuslibet  generis  vel  speciei.  Et  revera,  ut  de  unitate  lo- 
quamur,  homo  in  quantum  rationalis,  est  formaliter  indivisus  et  ila 
formaliter  unus;  nam  unitas  nil  aliud  est  quam  indivisio  (1). 

Haec  eadem  veritas  confirmatur  auctoritate  Aristotelis.  Philosophus 
quippe  docet  quidditatem  in  substantiis  separatis  esse  unam  per  seipsam, 
quemadmodum  ens  statim  seipso  est  substantia,  quaiitas  et  quantitas  non 
indigens  alio  ipsum  faciente  naturas  praedicamentales.  En  pulcherrima 
Stagiritae  verba:  «  Quaecumque  vero  neque  intelligibilem  neque  sensibi- 
iem  materiam  habent,  statim  unum  quiddam  esse,unumquodque  est,  que- 
madmodum  ipsum  ens  hoc  quiddam,  hoc  quale,  quantum;  quare  non 
inest  in  definitionibus  nec  ens  nec  unum,  et  ipsum  quid  erat  esse  siSi- 
tim  unum  quiddam  est,  quemadmodum  et  ens  quiddam  ))  (2).  Ex  his 
fas  est  asserere  formalem  conceptum  entis  significare  aliquid  reale  in- 
ventum  in  omnibus  praedicamentis  distinctum  ratione  a  propriis  con- 
ceptibus  obiectivis  singulorum  generum,  et  nulium  gradum  exprimens 
supra  naturas  genericas,  specificas,  et  individuales. 

Prob.  2.^  pars,  nempe  ens  non  contrahi  pcr  formales  ditTerentias, 
sed  per  diversos  essendi  modos,  qui  nomine  entis  non  exprimuntur. 
Tunc  enim  aiiqua  notio  contrahitur  per  formalem  differentiam,  quae 
cum  illa  componit,  cum  differentia  aliquid  diversi  exhibet  ab  illa  no- 
tione  contrahenda,  quemadmodum  generi  additur  ditferentia,  quae  est 
extraneae  naturae  ab  ipso.  lam  vero  nulla  differentia  exhibere  potest 
aliquid,  quod  sit  diversae  et  extraneae  naturae  ab  ente,  cum  extra- 
neum  enti  non  sit  nisi  nihilum.  Ergo  ens  non  contrahitur  per  diffe- 
rentiam  formalem  quacum  componit.  Yerum  enim  licet  enti  non  possit 
aliquid  addi  tamquam  extranea  natura;  tamen  nihil  prohibet,  quomi- 
nus  aliqua  enti  addantur,  quae  exprimunt  peculiarem  modum  ipsius 
entis,  qui  non  exprimitur  nomine  entis:  ut  esse  in  se,  vel  esse  in  alio 
sive  ad  modum  mensurae  sive  qualificativi.  Ergo  ens  quod  non  con- 
trahitur  per  differentias  extra  ipsum  positas,  deterrainari  valet  per  di- 
versos  essendi  modos,  qui  clarius  explicatiusque  denotant  illud  idem, 
quod  ens  exprimebat  obscurius. 

Audi  S.  Thomam:  «  Oportet  quod  omnes  aliae  conceptiones  intel- 

(1)  Caiet.  Opusc.  De  ente  et  essentia,  cap.  I,  q.  *2. 

(2)  "Oaa  §8  piT)  8xei  '^h]v  \ir\Te  votittiv  [ly^xe  alod^}X)\v.  ev^&vq  okbq  ev  ti  (eI- 
vai)  eativ  exaatov,  iogxeq  xai  okeq  6v  ti,  t6  ToSe,  t6  ;;xol6v,  t6  Jtoaov  Ai6  xai  ovx 
eveaTiv  ev  toig  ogiapioig  oiiTe  t6  6v  o-UTe  t6  ev,  xal  t6  ti  rjv  elvai  evbvc,  ev  ti 
eoTiv  mo:jieq  xai  6v  ti.  Melaph.  lib.  VIII,  text.  16  (aliis,  lib.  VII,  cap.  VI). 

lectus  accipiantur  ex  additione  ad  ens.  Sed  enti  non  potest  aliquid  addi 
quasi  extranea  natura  per  modum,  quo  differentia  additur  generi,  vel 
accidens  subiecto,  quia  quaelibet  natura  essentialiter  est  ens;  unde 
etiam  probat  Pliilosophus  (3  Metaph.  com.  1)  quod  ens  non  potest  esse 
genus:  sed  secundum  hoc  aUqua  dicuntur  addere  supra  ens  in  quan- 
tum  exprimunt  ipsius  modum,  qui  nomine  ipsius  entis  non  exprimitur. 
Quod  dupliciter  contingit:  uno  modo  ut  modus  expressus  sit  speciahs 
modus  entis;  sunt  enim  diversi  gradus  entitatis  secundum  quos  acci- 
piuntur  diversi  modi  essendi ;  et  iuxta  hos  modos  accipiuntur  diversa 
rerum  genera.  Substantia  enim  non  addit  supra  ens  ahquam  differen- 
tiam  quae  significet  ahquam  naturam  superadditam  enti;  sed  nomine 
substantiae  exprimitur  quidam  speciahs  modus  essendi ))  (1);  et  ahbi: 
((  Oportet  omnia  aha  ahquid  addere  supra  ens  quod  de  intehectu  entis 
non  sit;  nihil  enim  addere  possuntde  cuius  intehectu  ens  non  sit.  Du- 
phciter  igitur  contingit  addere  ahquid  super  ahquid.  Ahquando  ihud 
cui  fit  additio  non  est  de  inteilectu  eius  quod  additur;  sicut  individuum 
addit  supra  rationem  speciei  materiam  individualem,  de  cuius  intel- 
lectu  non  est  species  ipsa,  et  talis  additio  est  realis...  Ahquando 
autem  ihud,  cui  fit  additio,  est  de  intellectu  eius  quod  additur,  sicut 
ens  est  de  intehectu  omniuni;  aliqua  tamen  dicuntur  addere  supra 
ens,  quia  aliquid  important,  quod  de  ratione  entis  non  est;  et  talis  ad- 
ditio  non  potest  esse  nisi  rationis  tantum,  cum  nullam  rem  importent, 
quae  non  sit  ens,  iicet  aliquid  dicant,  quod  ens  non  dicit ))  (2). 

Arg.  2.wm  Nomen  entis  sumitur  ab  esse,  nempe  ab  ultima  actuali- 
tate  rei  de  qua  praedicatur.  Atqui  notio  quae  sumitur  ab  ultima  actua- 
htate  cuiuslibet  rei  non  potest  contrahi  per  formalem  differentiam,  sed 
solummodo  per  diversos  essendi  modos.  Ergo  notio  entis  non  contrahi- 
tur  per  compositionem.  Et  revera  cum  propria  differentia  sumatur  ab 
actu,  patet  nullam  differentiam  formalem  posse  actuare  aliquam  notio- 
nem,  quae  sumitur  ab  ultima  actualitate  rei,  nempe  ab  esse:  nihil 
quippe  potest  fingi  actualius  ultima  actualitate.  Hanc  nobilissimam  do- 
ctrinam  sic  veluti  sub  oculos  ponit  Aquinas  noster:  ((  Hoc  quod  dico 
esse  est  actualitas  omnium  actuum,  et  propter  hoc  est  perfectio  omnium 
perfectionum.  Nec  intelligendum  est  quod  ei,  quod  dico  esse,  aliquid 
addatur  quod  sit  eo  formalius  ipsum  determinans,  sicut  actus  poten- 
tiam:  esse  enim  quod  huiusmodi  est,  est  aliud  secundum  essentiam  ab 
eo  quod  additur  determinandum.  Nihil  autem  potest  addi  ad  esse  quod 
sit  extraneum  ab  ipso,  cum  ab  eo  nihil  sit  extraneum,  nisi  non  ens, 
quod  non  potest  esse  nec  forma  nec  materia.  Unde  non  sic  determi- 


(1)  OQ.  DD.  De  ver.  q.  1,  a.  1. 

(2)  Opusc.  De  nalura  generis,  cap.  II. 

natur  esse  per  aliud  sicut  potentia  per  actuui,  sed  potius  sicut  actus 
per  potentiani  »  (1). 

SOLVUNTUR  DIFFICULTATES. 

Oppon.  I.°  Si  ens  significat  immediate  praedicamenta,  tunc  notio 
entis  idem  denotat  ac  notio  substantiae  vel  quantitatis,  quae  dividunt 
ens.  Atqui  boc  est  falsum.  Ergo. 

Resp.  Dist.  mai.  Notio  entis  denotat  eamdem  realitatem  ac  notio 
substantiae  et  accidentis,  Conc.  Denotat  eodem  modo,  nempe  eadem 
distinctione  eamdjm  realitatem,  Neg.  Contradist.  min.  Conceptus  entis 
non  est  conceptus  substantiae,  quia  diversam  realitatem  significat,  Neg. 
Ouia  substantia  denolat  modo  clariori  et  magis  distincto  illam  eam- 
dem  realitatem,  quam  significat  ens,  Conc.  et  Neg.  cons. 

Explico.  Responsio  satis  patet  ex  dictis,  et  melius  patebit  ex  di- 
cendis  de  conceptu  univoco  et  anaiogo.  Nunc  sufTicit  haec  summatim 
indicare.  Ens  transcendens  in  quod  omnia  resolvunlur,  et  quod  de  om- 
nibus  dicitur,  non  potest  quidquam  repraesentare  per  aliquid  superius. 
idest  mediate;  secus  formaliter  non  repraesentaret  iilud  per  quod  con- 
trahitur,  et  de  ilio  praedicari  non  posset,  quod  est  absurdum,  cum 
notio  entis  de  omnibus  omnino  rebus  praedicetur. 

Ens  ergo  denotat  omnia  immediate,  idest  actu,  sed  confuse;  nam 
generatim  et  confuse  repraesentat  omnes  essendi  modos,  qui  diversi 
et  oppositi  sunt  inter  se.  Substantia  vicissim  repraesentat  modo  cla- 
riori  et  expressiori  illam  eamdem  realilatem,  quam  confuse  importat 
ens.  Si  enim  ens  repraesentaret  realitates  praedicamentorum  per  gra- 
dum  aliquem  superiorem  propriis  entitatibus  singulo]'um  praedicamen- 
torum,  cum  ens  significet  modum  essendi  in  communi,  singula  genera 
deberent  convenire  in  aliquo  modo  communi  essendi,  qui  posset  a 
raodis  peculiaribus  abstrahi.  Porro  praedicamenta  sunt  jwimo  diversa 
per  modos  essendi:  ergo  non  conveniunt  sub  ente  per  communem  mo- 
dum  essendi  de  ipsis  univoce  dictum,  et  ab  ipsis  abstrahibilem.  Nam 
conceptus  entis  non  continet  potentia  subslantiam  et  accidens;  sed 
actu  confuso,  implicite,  et  sub  proportione  habendi  esse. 

Non  est  autem  idem  implicite  in  actu  confuso,  ac  impiicile  in 
potentia.  Implicitum  enim  in  potentia  dicit  aliquid  determinatum  in 
se,  sed  per  additionem  determinabile  ad  |)Iura;  sicut  animal  respectu 
rationalis  et  irralionalis.  Implicitum  in  actu  confuso  dicit  omnia  sine 
determinatione  alicuius,  sed  ut  confusione  una  comprehenduntur;  hinc 

(1)  QQ  ^^-  ^^  ^^'-  fl-  "i  a.  2  ad  9.  Qiio  pacto  diversi  modi  essendi  quibiis 
contraiiitur  ens  importent  expressiorem  conceptum  eiusdem  realitatis,  quae  uomine 
entis  significatur,  patebit  ex  solutione  difTicuItatum.  Hoc  idem  cxplicatum  invenies 
apud  Caietanum,  Opusc.  I)e  ente  et  essenlia,  cap.  1,   q.  '2  fine. 

conceptus  entis  imbibitur  in  conceptu  substantiae  et  accidentis,  a  quo 
non  abstrahit  ut  conccptus  signilicans  quemdani  gradum  perfectionis 
ab  alio  signiiicante  alium  gradum;  sed  ut  conceplus  confusus  alicuius 
realitatis  a  conceptu  distincto  eiusdem :  lioc  autem  non  est  proprie  et 
simpliciter  abstraliere,  nempe  segregare  unum  ab  alio  per  conceptum, 
ita  ut  abstractum  non  includat  illud  a  quo  separatur,  sicut  cum  sepa- 
ratur  animai  ab  liomine;  sed  est  abstrahere  improprie,  nempe  secer- 
nere  conceptum  confusum  ab  explicito  de  eadem  re,  quod  non  variat 
i"es  conceptas,  sed  modos  concipiendi  (1). 

Oppon.  2.°  Si  conceptus  entis  non  contrahitur  per  differentias  de 
quibus  ens  nequeat  praedicari,  tunc  determinans  et  determinabile  non 
essent  diversa.  Atqui  in  omni  composito  determinans  et  determina- 
biie  reducuntur  ad  diversa.  Ergo  notio  entis  contrahitur  per  formales 
ditferentias  extra  ipsum  positas  (2). 

Resp.  Dist.  mai.  Determinans  et  determinabile  non  essent  duo 
diversa  penes  res  significatas,  Conc.  Penes  modum  significandi,  Neg. 
Dist.  min.  In  omni  composito  naturali  et  reali  determinabile  a  se 
excludit  determinativum,  Conc.  In  composito  intellectuali  determinabile 
excludit  determinativum,  Siibdist.  Si  determinabile  est  communissi- 
mum  et  omnia  pervadit,  Neg.  Si  non  est  communissimum  et  deter- 
minatur  per  alienam  naturam,  Conc.  et  Neg.  cons. 

Explico.  In  omni  compositione  naturali  ex  actu  et  potentia,  seu 
ex  deterrainativo  et  determinabili  determinans  a  se  excludit  determi- 
nabile;  nam  omnis  rei  resolulio  reducitur  ad  partes  simphces,  nempe 
ad  actum  ultimum  et  potentiam  ultimam,  ita  ut  actus  nihil  poteniiae, 
et  potentia  nihil  actus  includat,  ideoque  partes  mutuo  se  excludunt, 
cum  sint  res  singulares.  Verum  hoc  non  potest  transferri  ad  compo- 
situm  intellectuale,  in  quo  aliqua  pars  vel  conceptus  sit  ita  commu- 
nis,  ut  omnia  circumveniat;  tunc  enim  impossibile  est,  ut  conceptus 
componentes  se  excludant  mutuo.  Hoc  est  praecise  quod  locum  habet 
in  determinatione  entis;  deterrainans  enira  esse  nequit  aliquid,  quod 
excludatur  ab  ente,  cura  ens  a  se  non  excludat  nisi  non  ens,  quod  non 
potest  esse  deterrainativum  entis  (3). 

Remanet  ergo  ut  ens  contrahatur  per  diversum  essendi  modura, 
qui  modus  non  est  aliquid  a  conceptu  obiectivo  entis  diversum,  sed 
exprimit  clarius  et  magis  explicite,  quod  actu  ab  ente  expriraebatur, 
sed  confuse;  ideoque  quilibet  raodus  essendi  continetur  et  irabibitur 
actu  in  ente,  et  explicat  clarius  illud  idera,  quod  ens  confuse  deno- 
tat;  et  consequenter  ens  proprie  ab  ipso  abstrahi  nequit. 

Quod  ut  raelius  intelligatur  reputandura  anirao  duplex  genus  con- 

(1)  Cf.  loANNEM  A  S.  TeoMA.  PliH.  vol.  I,  q.  13,  a.  5  et  q.  14,  a.  2, 

(2j  Ita  ScoTus,  1  Sent.  Dist.  3,  q.  3. 

(3)  Cf.  CxiET.  Opusc.  De  ente  et  essentia,  cap.  IV. 

tractionis  alicuius  conceptus.  Quandoque  enim  conceptus  communis, 
e.  g.  animal  indiget  ut  contratiatur  additione  aiicuius  extranei,  idest 
de  quo  illud  commune  non  praedicatur;  sic  animal  contrahitur  per 
rationaie  de  quo  anima!  non  praedicatur;  et  tunc  contractio  fit  per 
additionem;  et  ex  opposito  abstractio  per  exclusionem.  Quandoque 
conceptus  communis  non  contraliitur  per  additionem  alicuius  extra- 
nei,  sed  per  aliquid  de  quo  ipsum  commune  praedicatur,  et  tunc  con- 
tractio  non  fit  proprie  per  additionem,  et  ex  opposito  abstractio  non 
fit  per  exciusionem  additi;  sed  per  non  explicationem  alicuius  modi 
qui  actu,  sed  confuse  in  communi  includitur.  Sic  ens  ut  contrahatur 
ad  substantiam  vel  accidens,  vel  vivens,  vel  corpus  indiget  aliquo, 
quod  etiam  est  ens,  et  consequenter  non  est  extraneum  ab  ente.  Hinc 
talis  contractio  non  fit  per  additionem,  et  ex  adverso  eius  abstractio 
non  fit  per  exclusioneni;  sed  per  non  explicationem  inferioris,  quod 
tamen  includitur  actu,  sed  exprimitur  in  confuso. 

Huius  autem  discriminis  ratio  fnndamentalis  est  illa  a  nobis  sae- 
pius  commemorata,  quod  differentiae  vere  et  per  additionem  contra- 
hentes  sumuntur  ab  actu,  qui  addit  novum  gradum  perfectionis  supra 
gradum  determinate  et  explicite  importatum  per  conceptum  commu- 
nem.  Contra  ea  cum  notio  communis  entis  sumatur  ab  esse,  quod  est 
ultima  rei  actuaiitas,  entis  contractio  et  determinatio  non  potest  sumi 
ab  aliquo,  quod  sit  actualius  et  enti  addatur;  sed  provenit  a  diversis 
subiectis  vel  potentiis,  quae  diversimode  recipiunt  esse  et  per  hos  di- 
versos  modos  essendi  exprimunt  clarius  illud  quod  actu,  sed  indeter- 
minatim  seu  in  confuso  exprimebat  ens.  Exinde  fit  ut  ens  abstrahens 
ab  inferioribus  non  abstrahit  per  exciusionem  perfectionis  additae. 
ad  quam  ens  erat  in  potentia,  quod  esset  vere  et  proprie  abstrahere; 
sed  dicitur  improprie  abstrahere,  quia  non  explicat  distincte,  sed  de- 
notat  confuse  realitatem,  (juam  inferiora  distincte  important. 

Oppon.  Z.^  Ens  praedicatum  de  suis  inferioribus  est  praedicatum 
quidditativum,  et  est  in  plus.  Atqui  praedicatum  quidditativum  exce- 
dens  subiectum  contrahitur  per  difTerentias  formales.  Ergo  ens  non 
contraliitur  per  diversos  essendi  modos. 

Resp.  Dist.  mai.  Ens  est  praedicatum  quidditativum  exprimens 
quidditatem  dicentem  ordinem  ad  esse,  et  nullum  importans  gradum 
diversum  a  naturis  de  quibus  praedicatur  Conr.  Est  praedicatum  im- 
portans  meram  quiddilatem  et  gradum  perfectionis  diversum  a  natu- 
ris  ad  quas  contrahitur,  Neg.  Contradist.  min.  et  Neg.  rons. 

Oppon.  4.^  Notio  entis  transcendentis  est  maxime  potentialis.  Atqui 
notio  maxime  potentialis  significat  meram  essentiam  determinabilem 
per  differentias  formales.  Ergo. 

Resp.  Dist.  mai.  Notio  entis  dicitur  maximo  potentialis,  quia  con- 
fuse,  licet  actu  continet  sua  inferiora,  Conr.  Quia  continet  potestate 
omnia  de  quibus  dicitur,  Neg. 

ARTICULUS  V. 

UTRUM   NOTIO    ENTIS   SIT    GENERICA. 

QUAESTIO  OEFINITUR.  Ex  iis  quae  superius  disputavimus  de 
ratione  secundum  quam  ens  descendit  ad  sua  inferiora  perspicue  erui- 
tur,  notionem  entis  non  esse  genericam  et  consequenter  ens  non  esse 
supremum  aliquod  genus  ad  quod  revocantur  praedicamenta  tamquam 
genera  inferiora  et  secundaria.  Attamen  ob  quaestionis  praestantiam 
non  erit  inutile  hanc  veritatem,  quae  est  consectarium  superioris  do- 
ctrinae,  breviter  saltem  in  propria  forma  directe  deuKmstrare.  Ex  op- 
posito  quippe  placito  aliqui  occasionem  sumpserunt  docendi,  non  so- 
lum  creaturas,  sed  ipsum  Deum  collocari  posse  sub  aliquo  genere. 
Huiusmodi  autem  error  subverti  rite  et  radicitus  evelli  haud  potest, 
nisi  ostendendo  ens  non  posse  esse  genus,  uti  sapienter  factitatum  vi- 
demus  ab  Angelico  Doctore,  qui  sane  perspexit  has  duas  veritates  esse 
inter  sese  mutuo  nexas  et  iugatas.  Quare  ad  propositum  problema  sol- 
vendum  accedamus. 


PROPOSITIO. 

Notio  entis  non  est  generica:  ideoque  ens   minime   dici   potest 
supremum  aliquod  genus  relate  ad  sua  inferiora. 


Prob.  prop.  Arg.  1.^™  Ad  notionem  genericam  habendam  duae 
potissimum  requiruntur  conditiones;  nimirum  1)  ut  illa  notio  ita  con- 
veniat  speciebus,  ut  differentiae  specificae  determinantes  genus  ad  spe- 
ciem  sint  extra  generis  notionem;  2)  ut  notio  generica  cum  ad  sin- 
gulas  oppositasque  species  descendit,  remaneat  eadem  et  invariata. 
Atqui  neutra  ex  his  conditionibus  competit  notioni  entis  cum  pracdi- 
catur  de  suis  inferioribus.  Ergo  ens  transcendens  non  est  supremum 
aliquod  genus.  Etenim,  ut  argumentum  satis  per  se  perspicuum  pau- 
cis  evoivamus,  cum  ens  denotet  essentiam  simul  et  esse  rerum,  non 
potest  determinari  per  differentiam,  quae  eius  ambitum  praetergredia- 
tur;  quia  ens  de  omnibus  dicitur,  quae  aiiquo  modo  dicunt  ordinem 
ad  esse.  Exinde  etiam  elucet,  notionem  entis  non  remanere  invariatam 
in  suis  inferioribus,  quia  significat  esse  per  quod  inferiora  distingu- 
untur.  Audi  S.  Thomam:  (c  Ens  non  potest  esse  genus  alicuius.  Omne 
enim   genus    habet   diff^erentias,  quae  sunt  extra  essentiam    generis. 

Nulla  auteni  differentia  posset  inveniri,  quae  esset  extra  ens,  quia  non 
ens  non  potest  esse  diflerentia  ))  (1). 

Arg.  2.^™  Cum  genus  praedicetur  in  rjuid,  denotat  quidditatem 
eorum  de  quibus  praedicatur,  de  cuius  intellectu  non  est  esse:  nam 
quidditas  generis  non  communicatur  secundum  unum  esse  omnibus, 
sed  solum  secundum  unam  rationem  communem.  Atqui  ens  non  dicit 
meram  quidditatem,  sed  significat  etiam  esse,  quod  nuili  potest  esse 
substantia,  uti  docet  Philosophus  (2  Poster,  Analyt,  text.  7) ;  sumitur 
quippe  ab  actu  essendi.  Ergo  ens  non  est  genus  (2). 

Confirmatur  auctoritate  S.  Thomae  et  Damasceni.  Quod  divisio 
entis  in  substantiam  et  accidens  non  sit  separatio  generis  in  species, 
sed  potius,  uti  philosophatur  Boetius,  sit  quaedam  enumeratio,  ita  de- 
claratur  a  S.  Thoma :  «  Per  se  existere  non  est  deflnitio  substantiae, 
quia  per  hoc  non  demonstratur  quidditas  eius,  sed  eius  esse,  et  sua 
quidditas  non  est  suum  esse,  alias  non  posset  esse  genus:  quia  esse 
non  potest  esse  commune  per  modum  generis,  cum  singuia  contenta 
in  genere  difl^erant  secundum  esse.  Sed  definitio,  vel  quasi  definitio 
substantiae  est:  Res  habens  qiiidditatem  cui  acquiritur  esse  vel  de- 
betur  non  in  alio.  Similiter  esse  in  subiecto  non  est  definitio  acci- 
dentis,  sed  e  contrario :  Res  cui  debetur  esse  in  alio  »  (3). 

Aquinati  sic  concinit  Damascenus:  (c  Ouamquam  cum  substantia, 
tum  accidens  scindantur  ab  ente;  haud  tamen  ens  genus  eorum  est. 
Nam  illa  entis  quidem  nomen  recipiunt,  et  non  item  definitionem.  Ens 
quippe  in  hunc  modum  definiunt.  Ens  aut  est  quod  per  se  exsistit, 
nec  alia  re  ut  subsistat  opus  habet.  Substantia  autem  illud  tantum  est, 
quod  per  se  exsistit,  nec  alia  re  ut  subsistat,  opus  habet.  En  substan- 
tia  totam  entis  definitionem  non  accipit;  nec  proinde  ens  genus  est 
respectu  substantiae;  species  enim  integram  generis  sui  definitionem 
absque  ulia  diminutione  suscipit.  At  nec  accidens  entis  species  est,  ne- 
que  enim  integram  entis  definitionem  recipit,  sed  dimidiam  partem 
dumtaxat.  Accidens  quippe  res  est,  quae  per  se  esse  non  potest,  sed 
solum  in  altero  suum  esse  habet...  Quapropter  licet  ens  in  substantiam 
et  accidens  dividatur,  eorum  genus  non  est ))  (4). 

SOLVUNTUR  DIFFICULTATES. 

Oppon.  L®  Illud  est  genus  iuxta  Philosophum,  quod  est  natura- 
liter  primum,  ita  ut  eo  pereunte  omnia  intereant.  Atqui  ente  pereunte 
omnes  rerum  naturae  corruunt.  Ergo  ens  est  genus  (3). 

(1)  1   p.  q.  3,  a.  5. 

(2)  Cf.  CosMUM  Alam.  Log.  q.  9,  a.  2. 

(3)  4  Sent.  Dist.  12,  q.  1,  a.  l  ad  2. 

(4)  Dialect.  cap.  X. 

(5)  Arist.  Metaph.  lib.  XI,  cap.  I,  u.  13, 

Resp.  Dist.  mai.  et  sensum  verborum  Aristotelis.  Illud  est  genus 
quod  est  naturaliter  primum,  et  ad  quod  reliqua  adduntur  per  diffe- 
rentias  contrahentes,  Conc.  Ad  quod  reliqua  adduntur  per  expressio- 
nem  alicuius  modi  particularis,  qui  non  exprimitur  nomine  et  con- 
ceptu  communi,  Neg.  Contradist.  min.  et  Neg.  cons. 

Explico.  Solutio  difiicultatis  eruitur  ex  ipsis  verbis  Philosophi, 
nam  in  eodem  contextu  subdit,  veram  rationem  quamobrem  ens  non 
sit  genus,  licet  sit  primum  et  generahssimum,  nempe  quod  nulla  dif- 
ferentia  participat  genus,  quod  in  differentiis  non  includitur;  cum 
contra  ens  participetur  ab  omnibus  differentiis,  quae  per  seipsas  sunt 
ens.  Exinde  concludit  ens  non  esse  genus  proprie  dictum,  sed  com- 
mune  secundum  analogiam  dictum,  ideoque  principium  analogicum. 

Rationem  a  Philosopho  traditam  sic  proponit  S.  Thomas :  (c  Nulla 
differentia  participat  actu  genus,  quia  differentia  sumitur  a  forma,  ge- 
nus  autem  a  materia.  Sicut  rationale  a  natura  intellectiva,  animal  a 
natura  sensitiva.  Forma  autem  non  includitur  in  essentia  materiae 
actu,  sed  materia  est  in  potentia  ad  ipsam.  Et  similiter  differentia  non 
pertinet  ad  naturam  generis;  sed  genus  habet  differentiam  potestate. 
Et  propter  hoc  differentia  non  participat  genus,  quia  cum  dico  ratio- 
nale,  significo  aliquid  habens  rationem.  Nec  est  de  intellectu  rationalis 
quod  sit  animal.  lllud  autem  participatur  quod  est  de  intellectu  par- 
ticipantis...  NuIIa  autem  posset  differentia  sumi  de  cuius  intellectu  non 
esset  unum  et  ens.  Unde  unum  et  ens  non  possunt  habere  aliquas 
differentias.  Et  ita  non  possunt  esse  genera,  cum  omne  genus  habeat 
ditferentias.  Est  autem  veritas,  quod  unum  et  ens  non  sunt  genera, 
sed  sunt  omnibus  communia  analogice  »  (1). 

Oppon.  2.^  Omnia  entia  sunt  unius  generis,  quia  pertinent  ad 
unam  scientiam,  nempe  ad  Metaphysicam  cuius  sunt  subiectum.  Atqui 
si  omnia  entia  sunt  unius  generis,  ens  commune  est  genus.  Ergo  no- 
tio  entis  dicenda  est  generica. 

Resp.  Dist.  mai.  Omnia  entia  sunt  unius  generis  scibilis,  Conc. 
Unius  generis  praedicabilis,  Neg.  Contradist.  min.  et  Neg  cons. 

Explico.  Genus  potest  sumi  dupliciter;  vel  presse,  et  est  genus 
praedicabile,  nempe  illud  quod  definitur  a  Porphyrio,  et  hoc  sensu 
ens  minime  dici  potest  genus,  quia  ens  non  praedicat  simplicem  rei 
quidditatem,  quod  proprium  est  generis;  vel  late,  et  sumitur  pro  su- 
biecto  scibili,  quod  etiam  dicitur  genus  scibile,  et  hoc  genus  potest 
esse  etiam  analogum.  Siquidem  ab  Aristotele  ens  dicitur  subiectum 
Metaphysicae  et  simul  dicitur  analogum  (2),  quod  analogum  ab  eo- 
dem  Philosopho  declaratur  sufficiens  medium  demonstrationis  (3). 

(1)  Metaph.  lib.  XI,  lect.  1  fine. 

(2)  Metaph.  lib.  IV,  text.  1  et  2. 

(3)  Poster.  Analyt.  lib.  II,  text.  23,  25.  26. 

Oppon.  3.**  Illud  quod  praedicatur  de  pluribus  diflerentibus  spe- 
cie  in  qiiid,  merito  dicitur  genus.  Atqui  ens  praedicatur  de  pluribus 
difFerentibus  specie  in  quid.  Ergo  ens  est  genus. 

Resp.  Dist.  mai.  Ouod  praedicatur  in  quid  et  significat  naturam 
et  rationem  simpliciter  unam,  est  genus,  Conc.  Ouod  praedicatur  in 
quid  et  significat  naturam  secundum  quid  seu  proportionaliter  unam, 
est  genus,  Neg.  Contradist.  min,  et  Neg.  cons. 

Oppon.  4.*^  Esse  est  aliquid  commune  omnibus  omnino  rebus.  At- 
qui  si  esse  est  commune,  notio  entis  est  generica,  quia  significat  ra- 
tionem  simpliciter  unam.  Ergo  ens  praedicatur  ut  genus. 

Resp.  Dist.  mai.  Esse  est  aliquid  omnibus  commune,  ut  actus 
distinguens,  Conc.  Ut  potentia,  Neg.  Contradist.  min.  et  Neg  cons. 

Oppon.  5.^  Genus  substantiae  immediate  significat  diversas  na- 
turas,  nempe  substantias  corruptibiles  et  incorruptibiles.  Atqui  etiam 
ens  significat  diversas  res.  Ergo  ens  est  genus. 

Resp.  Dist.  mai.  Genus  substantiae  indlcat  plures  naturas,  quae 
sunt  diversae  secunduni  intentionem,  Neg.  Ouae  sunt  diversae  secun- 
duni  rem,  Conc.  Dist.  min.  Ens  significat  naturas,  quae  sunt  diversae 
tum  secundum  rem,  tum  secundum  intentionem,  Conc.  Quae  sunt  di- 
versae  solum  secundum  rem,  Neg.  et  Neg.  cons. 

Expljco.  Non  est  confundendum  genus  logicum  cum  genere  me- 
taphysico.  Substantiae  enim  corruptibiles  et  incorruptibiles  conveniunt 
in  genere  logico,  nempe  in  intentione  generis  secundum  rationem  om- 
nino  eamdem,  licet  discrepent  in  genere  metaphysico.  Sic  corrupti- 
bile  et  incorruptibile  dicuntur  genere  diversa.  Contra  ea  res  minime 
conveniunt  in  aliqua  intentione  entis  secundum  rationem  omnino  eam- 
dem :  et  ideo  ens  non  potest  esse  genus  (1). 

SCHOLION.  Confertur  doctrina  S.  Thomae  cum  placitis  Scoti.  Ex 

iis  quae  haclenus  a  nobis  commemorata  sunt,  cuilibet  cogilate  consi- 
deranti  apparet  nobilissima  veritas  et  admirabilis  nexus  doctrinarum. 
qui  viget  in  Metaphysica,  quam  ex  Aristotele  S.  Thomas  docuit.  Do- 
ctor  quippe  Angelicus  ex  illa  veritate  exorsus,  quod  entia  creata  sint 
realiter  composita  ex  essenlia  et  esse,  explical  proprium  conceptum 
entis  ab  intellectu  nostro  efTormatum  per  hoc,  quod  ens  significet  id 
quod  habet  esse,  seu  id  quod  est.  Cum  autem  diversae  naturae  seu 
perfectiones,  quae  in  mundo  sunt,  patelaciant  diversos  essendi  modos, 
quia  diversimode  esse  recipiunt:  hinc  diversa  rerum  genera  dividunt 
communem  entis  notionem,  quae  secatur  in  decem  praedicamenta  se- 
cundum  decem  diversos  modos  habendi  esse. 

Verum  humana  ratio  per  res  visibiles,  in  quibus  esse  est  inhae- 
rens  et  non  subsistens  ascendit  ad  cognitioneui  Dei,  in  quo  esse  non 

(1)  Pro  aliis  difficultatibus  consule  Cosmlm  Alam.  /.07.  q.  9.  a.  2. 

est  actiis  inhaerens,  sed  subsistens  (1);  ideoque  sibi  vindicat  moduDi 
essendi  infinite  perfectum,  et  ab  omnibus  aliis  per  suam  ipsam  simpli- 
cissimam  realitatem  diversum.  Huic  Primac  Causae  ratio  humana  tri- 
buit  notionem  entis;  et  licet  ex  imperfecto  modo  concipiendi  expri- 
mat  esse  Dei  per  modum  concretionis  et  compositionis;  tamen  intel- 
lectus  attribuens  Deo  csse  transcendit  modum  significandi  et  Deo  tri- 
buit  id  quod  significatur,  non  modum  significandi  (2). 

Quocirca  ens  praedicatum  de  Deo  importat  ipsum  esse  subsistens, 
et  actum  purissimum  et  irreceptum,  et  essendi  modum  infinite  perfe- 
ctum;  praedicatum  de  rebus  creatis  importat  decem  essendi  modos  quia 
importat  decem  diversos  modos  recipiendi  actum  essendi,  quorum 
primus  pertinet  ad  substantiam,  reliqui  novem  ad  accidentales  natu- 
ras.  Quod  in  causa  est,  quamobrem'  ens  non  sit  praedicatum  univo- 
cum  Deo  et  creaturis,  substantiae  et  accidentibus,  cum  ens  non  con- 
trahatur  ad  sua  inferiora  per  differentias  formales;  sed  per  diversos 
essendi  modos,  qui  ipsam  notionem  entis  constituunt,  licet  secundum 
rationem  ab  ipsa  distinguantur;  nam  aliquid  exprimunt,  quod  non 
exprimitur  nomine  entis,  ita  tamen  ut  de  eo  praedicari  possit  ens. 

Exinde  etiam  Angelicus  vestigia  premens  Philosophi  concludit,  ens 
non  esse  genus,  cum  genus  praedicetur  univoce  de  pluribus  differen- 
tibus  specie;  nempe  differentibus  per  naturam  exlraneam  a  genere, 
quod  de  ente  affirmari  non  potest,  cum  ab  ipso  nihil  sit  extraneum. 
Ex  eo  autem  quod  ens  non  sit  genus  ulterius  infert  S.  Thomas,  Deum 
non  esse  in  genere,  quia  ens  praedicatum  de  Deo  non  significat  quid- 
ditatem  habentem  esse,  sed  ipsum  esse  cum  quidditate  identificatum. 
Hinc  postquam  demonstraverit  ens  non  esse  genus,  concludit  inquiens: 
((  Relinquitur  ergo  quod  ens  non  sit  genus.  Unde  ex  hoc  de  necessitate 
concluditur  quod  Deus  non  sit  in  genere  »  (3). 

Huic  Angelici  Praeceptoris  nobihssimae  doctrinae,  quae  versatur 
circa  ipsa  Metaphysicae  fundamenta,  quaeque  consequenter  longius 
serpit.  totamque  philosophiam  late  pei'vadit,  e  regione  opponuntur  pla- 
cita  philosophiae  Scotisticae.  Scotus  quippe  exordia  ducit  ab  identitate 
essentiae  et  exsistentiae  in  naturis  creatis,  et  exinde  deducit  ens  signi- 
ficare  praedicamenta  mediate,  contrahi  in  illis  per  differentias  forma- 
les,  posse  abstrahi  a  praedicamentis,  esse  univocum  Deo  efcreaturis, 
substantiae  et  accidenti.  Licet  non  admittat  Deum  esse  in  genere ;  tamen 
tioc  ab  ipso  non  asseritur  consequenter:  uti  enim  probat  Aquinas,  ens 
non  est  genus,  quia  non  praedicatur  univoce  et  non  contrahitur  per 
differentias  extra  ipsum  positas;  et  ex  hoc  rite  concluditur  Deum  non 
esse  in  genere.  Quare  Scotus  asserendo  Deum  non  esse  in  genere,  ra- 

(1)  QQ.  DD.  De  Pot.  q.  7,  a.  2  ad  7. 

(2)  S.  Thom.  loc.  cit. 

(3)  Contra  gent.  lib.  I,  cap.  XXV. 

tiones  a  S.  Thoma  et  ab  Henrico  Gandavensi  ad  hoc  evincendum  pro- 
iatas  eludere  et  convellere  tentat  (1). 

Quaenam  autem  ex  istis  oppositis  S.  Thomae  et  Scoti  doctrinis 
veritati  melius  ac  securius  consulat,  cordatus  quisque  iudicare  per  se 
poterit;  praesertim  si  considerat,  Christianae  et  Peripatetico-Scholasticae 
philosophiae  subversores  haud  raro  usos  esse  doctrinis  a  Scoto  traditis 
de  univocilate  entis,  de  potentia  et  actu,  et  de  rerum  distinctione: 
cum  contra  a  principiis  philosophandi  ab  Aquinate  traditis  semper 
abhorruerint.  Probe  enim  intelligebant,  errores  ab  ipsis  in  vulgus  dis- 
seminatos  ex  iirmissimis  S.  Thomae  principiis  non  confirmari,  sed  po- 
tius  subverti  opprimique;  ideoque  in  aliis  officinis  sua  arma  parave- 
runt,  et  cum  aliis  propria  iunxerunt  castra.  Sapientissime  ergo  Supre- 
mus  Ecclesiae  Catholicae  Magister  Leo  XIII  iussit  philosophiam  esse 
revocandam  ad  firmissima  Thomae  Aquinatis  principia,  ex  quibus 
perperam  admodum  fuerat  separata. 


QUAESTIO   11. 
De   analogia    entis. 

CONTINUATIO  RERUM.  Ouaestiones  quae  a  nobis  ultro  citroque 
disputatae  sunt  de  conceptu  entis  transcendentis,  planam  et  apertam 
nobis  paraverunt  viam  ad  ostendendum,  ens  non  esse  supremum  ali- 
quod  genus  ad  quod  naturae  praedicamenlales  reduci  queant.  Hanc 
verissimam  magnique  momenti  doctrinam  amplexatus  est  Aquinas, 
eamque  multiplici  ratione  explicatam  confirmavit,  et  sapienter  adhi- 
buit  ad  demonstrandum,  Deum  non  esse  in  genere  aliquo,  cum  neque 
ens  sit  genus,  neque  substantia  quae  est  genus  significet  esse;  sed 
solummodo  quidditatem,  quae  in  Deo  est  ipsum  esse  subsistens,  ideo- 
que  substantia  non  dicitur  univoce  de  Deo  el  de  creaturis,  sed  ana- 
logice  tantum.  Ait  enim :  «  Propter  diversum  modum  praedicandi  non 
dicitur  substantia  de  Deo  et  creaturis  univoce,  sed  analogice.  Et  haec 
potest  esse  alia  ratio,  quare  Deus  non  est  in  genere  aliquo,  quia  nihil 
de  ipso  et  de  aliis  univoce  praedicatur  »  (2). 

Quamobrem  iudicio  S.  Thomae  si  ens  praedicaretur  univoce  de 
Deo  et  de  creaturis,  de  substantia  et  de  accidente,  ens  esset  genus,  et 
Deus  dicendus  foret  esse  in  genere.  Et  revera  notio  univoca  non  po- 
test  contrahi  in  suis  inferioribus  nisi  per  diflerentias,  quae  sunt  extra- 
neae  naturae  ab  ipsa;  hinc  praedicata  de  diversis  speciebus  omnes 

(1)  ScoTus,  1  Sent.  Dist.  8,  q.  3. 

(2)  I  Senl.  Dist.  8,  q.  4,  a.  2  ad  1. 

conditionessibi  vindicant  ad  genus  constituenflum.  Doctrina  ergo,  quae 
decernit,  ens  non  esse  genus,  intime  connectitur  cum  alia  doctiina, 
quae  protitetur  notionem  entis  non  esse  univocam.  Cum  ergo  omnes 
concordes  sint  in  asserendo  notionem  entis  non  esse  mere  aequivocam, 
merito  inferre  ex  dictis  liceret  nomen  entis  esse  anaiogum,  nempe  si- 
gnificare  rationem  partim  eamdem,  partim  diversam. 

Verum  enim  haec  series  rerum  et  mira  continuatio  doctrinarum 
ab  Angelico  Doctore  explanata,  uti  adnotavimus,  non  placuit  Scoto,  qui 
licet  fateatur  ens  non  esse  genus,  et  Deum  non  esse  in  genere;  nihi- 
lominus  propugnat  ens  dici  univoce  de  Deo  et  de  creaturis,  de  sub- 
stantia  et  de  accidente.  Doctrinam  a  Scoto  traditam  de  univocitate  entis 
lubricam  sane,  si  fides  Angelico  Doctori  habenda  est,  uitro  excepit  et 
in  peiorem  partem  rapuit  Rosminius,  concludens  esse  formaie  et  com- 
mune  omnium  rerum  creatarum  dici  debere  aliquid  divinum,  non 
creatum  sed  positum,  quod,  pereunte  creatura,  non  perit,  sed  ab  ea 
divellitur.  Quare  a  nobis  directe  explicanda  est  et  ab  importunitatibus 
adversariorum  vindicanda  doctrina  S.  Thomae,  quae  tradit  notionem 
entis  nullo  pacto  esse  univocam,  sed  analogam.  Ouod  ut  rite  praestare 
possimus,  in  primis  explicabimus  generatim  quaestionem  de  nominum 
analogia,  ducemque  in  hac  re  sequemur  Caietanum,  qui  praestantissi- 
mum  exaravit  de  nominum  analogia  opuscuium  (1). 


ARTICULUS  i. 

DE   NATURA    ET    PARTITIONIBUS    ANALOGIAE. 

QUiD  ANALOGIA?  Graecum  nomen  avako-^m  latine  idem  est  ac 
proportio,  similitudo,  vel  similis  ratio.  Ouare  analogia  proportionem  vel 
proportionalitatem  impoiiat;  et  ea  dicuntur  analoga,  quorum  nomen 
commune  est,  ratio  autem  per  nomen  significata  est  partim  eadem, 
partim  diversa,  aut  inaequaliter  participata.  Hinc  analoga  medium  lo- 
cum  tenent  inter  univoca  et  mere  aequivoca,  et  de  utrisque  partici- 
pant;  et  quoniam  medium  potest  magis  vel  minus  participare  de  al- 
terutro  extremo,  sic  analoga  interdum  magis  accedunt  ad  .univoca, 
interdum  ad  aequivoca,  et  exinde  non  levis  saepe  oritur  difficultas  ea 
discernendi,  et  rationem  anaiogiae  determinandi. 

Quotupiex  analogia?  Nomina  analoga  tripartitam  habent  divisio- 
nem,  secundum  quam  reducuntur  ad  analogiam  inaequalitatis,  attribu- 

(1)  Opusculum  Ga.ietani  De  nominum  analogia,  quod  Duper  a  nobis  editum  fuit, 
Aocatur  a  FEaaARiENsi  {Contra  gent.  lib.  I,  cap.  XXXIV)  opus  iugeniosissimum.  et  a 
Raphaele  RiPA  [De  ente  et  essentia,  cap.  I,  q.  2,  a.  3)  dicitur  tractatus  nunquam  satis 
laudatus. 

tionis,  et  proportionalitatis;  licet  secundum  proprietatem  vocis,  et  usum 
Aristotelis  ultimus  modus  tantum  veram  constituat  analogiam  (1). 

Analoga  inaequalitatis.  Primus  analogiae  modus  est  eorum,  quorum 
nomen  commune  est,  ratio  seu  essentia  per  nomen  significata  est  omnino 
eadem,  inaequaliter  tamen  participata,  idest  secundum  esse  magis  vel 
minus  perfectum ;  sicut  substantia  in  lapide  et  in  liomine  eamdem  ra- 
tionem  seu  essentiam  denotat,  quae  nihilominus  in  secundo  iiabet  esse 
perfectius,  quam  in  primo.  Haec  logicus  vocat  univoca,  metaphysicus 
aequivoca ;  nam  logicus  considerat  intentiones  nominum,  metaphysicus 
spectat  rerum  naturas.  Haec  autem  analoga  parificantur  in  ratione  per 
nomen  significata;  minime  vero  in  esse  illius  rationis,  ideoque  ipsis 
non  competit  definitio  anaiogorum. 

AnaJoga  attributlonls.  Analoga  secundum  attributionem  illa  dicun- 
tur,  quorum  nomen  est  commune,  ratio  autem  seu  forma  per  illud 
nomen  significata,  est  eadem  secundum  terminum,  sed  diversa  secun 
dum  habitudines  ad  illum.  Sic  sanum  commune  nomen  est  medicinae, 
colori  et  animali,  et  ratio  eorum  seu  definitio  in  quantum  sana  dicit 
diversas  habitudines  ad  unum  terminum,  scilicet  ad  sanitatem.  Xam 
animal  est  subiectum  sanitatis,  medicina  est  causa,  color  est  signum 
sanitatis.  Hinc  patet  cur  S.  Thomas  ea  dicat  analoga  secundum  inten- 
tionem,  et  non  secundum  esse  illius  intentionis;  nam  ratio  ad  plura 
refertur  per  prius  et  posterius,  quae  tamen  non  habent  esse  nisi  in 
uno.  Sicuti  ratio  sanitatis  diversimode  refertur  ad  animal,  medicinam 
et  colorem;  sed  non  secundum  esse  diversum,  quia  esse  sanitatis  for- 
maliter  non  est  nisi  in  animali. 

Analogia  haec  est  secundum  extrinsecam  denominationem  tantum ; 
nam  primum  analogatum  est  tale  formaliter;  cetera  solum  denominan- 
tur  extrinsece;  uti  videre  est  exemplo  sani,  in  quo  sanitas  est  forma- 
liter  solum  in  animali.  Verum  animadvertendum  est  cum  Caietano,  hanc 
conditionem  esse  intelligendam  formaliter,  non  materialiter;  nam  omne 
nomen  analogum  per  analogiam  attributionis  tit  sic  ita  commune  est 
analogatis,  ut  primo  analogato  insit  formaliter,  ceteris  per  extrinsecam 
denominationeni;  tametsi  sub  alio  respectu  possit  quandoque  convenire 
formaliter  omnibus.  Ens  enim  quamvis  formaliter  conveniat  substantiae 
et  accidenti,  cum  sit  praedicatum  essentiale  respectu  omnium ;  tamen 
quatenus  omnia  entia  dicuntur  ab  ente  suhiective  spectato,  sola  sub- 
stantia  est  ens  formaliter;  et  cetera  dicuntur  entia  per  ordinem  ad 
substantiam,  ideoque  dicuntur  potius  aliquid  entis  quam  eniia;  licet 
alia  ratione  formaliter  entia  dici  queant;  dicuntur  enim  enlia  forma- 
liter  a  proprio  esse,  quod  diversum  est  ab  esse  substantiae. 

Scholion.  Huiusmodi  nomen  analogum  haudquaquam  habet  unam 
significationcm    communem  omnibus   analogalis,  et  consequenter  non 

(1)  Cf.  S.  Thom.  1  Senl.  Dist.  19,  q.  5,  a.  2  ad  I. 

habet  conceptum  obiectivum  neque  formalcm  abstrahentem  a  conce- 
ptibus  analogatorum:  sed  sola  vox  communis  est  cum  identitate  ter- 
mini,  qui  diversimode  respicitur.  Quare  nomen  analogum  distincte 
importat  terminum;  sed  diversos  respectus  ita  exprimit,  ut  primum 
distincte  vel  quasi  distincte  denotet,  ceteros  confuse  et  per  reductio- 
nem  ad  primum.  Sanum  enim  distincte  signilicat  animal  habens  sa- 
nitatem,  alios  vero  respectus  causantis,  signilicantis  etc.  denotat  indi- 
stincte  et  per  ordinem  ad  primum.  Eapropter  de  hoc  analogo  haec 
tria  afiirmantur:  1)  quod  commune  est  omnibus  analogatis  non  secun- 
dum  vocem  tantuni;  2)  quod  simpliciter  prolatum  stat  pro  primo; 
3)  quod  non  est  prius  et  superius  primo  analogato,  in  quo  formaliter 
salvatur  tota  ratio  significata  per  nomen  (1). 

Divisio  huius  analogi.  Analoga  attributionis  secernuntur  in  duas 
classes;  nam  quaedam  dicuntur  analoga  unius  ad  unum;  ut  ens  de 
substantia  et  accidente,  et  sanum  de  animali  et  medicina  dicitur  ana- 
logice;  quaedam  dicuntur  analoga  duorum  ad  terlium;  ut  medicina 
et  urina  ad  animal,  vel  quantitas  et  qualitas  ad  substantiam.  In  ana- 
logia  unius  ad  unum  sic  analogum  est  commune  duobus,  ut  nihil  prius 
utroque  signiticet:  in  analogia  duorum  ad  tertium  ita  nomen  commune 
est  secundis  analogatis,  ut  aliquid  ipsis  prius  denotet,  idest  primum, 
ad  quod  alia  habitudinem  dicunt. 

Analoga  proportionalilatis.  Analoga  secnndum  proportionalitatem 
illa  dicuntur,  quorum  nomen  est  commune,  et  ratio  seu  essentia  se- 
cundum  illud  nomen  est  proportionaliter  eadem,  vel  similis  secundum 
proportionem.  Proportio  est  determinata  habitudo  unius  quantitatis  ad 
aliam :  ut  quatuor  habent  duplam  proportionem  ad  duo.  Proportiona- 
litas  est  similitudo  duarum  proportionum ;  ut  octo  se  habent  ad  qua- 
tuor,  sicut  sex  ad  tria.  Philosophi  nomen  proportionis  transtulerunt  ad 
omnem  habitudinem  conformitatis,  et  ita  proporlionalitatem  extende- 
runt  ad  omnes  similitudinem  habitudinum. 

Haec  analogia  fit  duobus  modis,  metaphorice  et  proprie.  Quan- 
doque  enim  nomen  illud  commune  absolute  unam  habet  rationem  for- 
malem,  quae  in  uno  salvatur  et  translate  dicitur  de  aiio :  ut  ridere  de 
homine  et  de  prato.  Haec  analoga  parum  differunt  ab  analogis  per  at- 
tributionem.  Quandoque  nomen  commune  in  utroque  analogato  pro- 
prie  dicitur  et  sine  metaphora;  ut  principium  dicitur  de  corde  relate 
ad  vitam  animalis,  et  de  fundamento  relate  ad  domum.  Haec  ultima 
analogia  ceteris  longe  praestat  dignitate  et  perfectione;  ipsa  enim  fit 
secundum  genus  causae  formalis  inhaerentis:  siquidem  ea  praedicat 
quae  singulis  inhaerent,  et  per  ipsam  cognoscimus  rerum  intrinsecas 
entitates,  quae  ex  alia  non  cognoscuntur  (2). 

(1)  1  p.  q.  13,  a.  G;  Contra  gent.  lib.  I,  cap.  XXXIV. 

^2)  Cf.  De  hac  questione  S.  Thom.  l  p.  q.  13,  a.  5  et  6;  De  Ver.  q.  2,  a.  11 : 
De  Pot.  q.  7,  a.  7;  Ferrariensem,  Contra  gent.  lib.  I.  cap.  XXXIV;  Gosm.  Alam.  Log. 
q.  8,  a.  3. 

Analogum  ergo  medium  est  inter  purum  aequivocum  et  univo- 
cum;  quoniam  vero  medium  parlicipat  utriusque  extrerai  naturam,  sic 
analogum  dicit  et  plures  rationes  et  unam  rationem.  Hoc  in  causa  est 
cur  irisignes  philosophi  quandoque  affirment  analogum  dicere  plures 
rationes;  quandoque  declarent  analogum  exprimere  rationem  unam; 
nam  dicit  rationes  absolute  plures,  sed  quae  sunt  unum  proporfione. 
Sic  sapientia,  bonitas  et  quodlibet  nomen  proprie  praedicatum  de  Deo 
et  de  creatura  dicit  rationes  absolute  diversas,  cum  omne  praedica- 
tum  de  Deo  non  excedat  subiectum,  ideoque  non  dicat  rationem  Deo  et 
aliis  communeni;  verumtamen  nomen  proprie  praedicatum  de  Deo  et 
de  aliis  dicit  rationem  proportione  unam,  idest  similitudinem  duarum 
proportionum.  Sicut  enim  Deus  se  habet  ad  suum  esse.  ita  creatura 
se  habet  ad  suum.  Est  ergo  conceptus  formalis  entis  unus  inaequali- 
ter  repraesentans  esse  Dei  et  creaturae,  substantiae  et  accidentis,  et 
consequenter  conceptus  obiectivus  non  habet  nisi  unitatem  proportio- 
nis  determinatae  ex  identitate  termini,  vel  unitatem  proportionis  ex 
unitate  proportionalitatis  et  identitate  proportionum.  Cum  vero  huius- 
modi  unilas  sufficiat  ad  obiectum  scientiae,  non  est  cur  ens  ponatur 
univocum  ad  hoc  ut  fundet  contradictionem,  et  vitetur  fallacia  aequi- 
vocationis  in  arguendo  ab  ente  creato  ad  increatum,  et  a  perfectio- 
nibus  creaturarum  ad  divinas  perfectiones. 

SCHOLION.  De  unitate  conceptus  analogi.  Diximus  paulo  ante 
conceptum  entis  analogum  Deo  et  creaturis,  substaiitiae  et  accidenti 
sufficere  ad  constituendum  genus  scibile  seu  subiectum  scientiae,  et 
ad  fundandam  contradictionem.  Quod  eodem  recidit  ac  si  dicatur  con- 
ceptum  analogum  dictum  de  analogatis  quamdam  peculiarem  sibi  vin- 
dicare  unitatem,  quae  ipsum  secernet  et  a  conceptu  univoco,  et  a 
conceptu  aequivoco.  Haec  unitas  breviter  declaranda  est,  ut  analo- 
giae  natura,  quae  in  scientiis  maxiaio  usui  esse  solel,  immo  tunda- 
mentum  constituit  Metaphysicae,  clarius  manifestetur;  Metaphysica 
quippe  versatur  circa  ens  in  communi,  cuius  conceptus  non  est  nisi 
analogus,  et  disserit  de  principio  contradictionis,  quod  est  fundamen- 
mentum  omnium  nostrorum  iudiciorum  omnisque  ratiocinationis. 

Ouare  nomen  aequivocum  significat  res  omnino  diversas,  quae  in 
nulla  ratione  communi  per  nomen  expressa  conveniunt:  ex  adverso 
nomen  univocum  ita  extenditur  ad  diversas  res  significandas,  ul  illas 
signilicet  secundum  unam  eamdemque  rationem  aequaliter  in  omnibus 
univocatis  inventam  et  eodem  modo  ab  ipsis  abstrahentem,  ita  ut  ra- 
tio  per  nomen  importata  nihil  claudat  in  uno,  quod  non  aeque  clau- 
datur  in  alio,  cum  fundamentum  simililudinis  in  uno  sit,  omnino  idem 
ac  in  alio.  Sic  animal  praedicatum  de  homine,  leone  ac  bove,  qui 
conveniunt  in  natura  sensitiva,  exprimit  eamdem  omnino  rationem, 
(juae  in  istis  diversis  rebus  invenitur.  Homo  quippe,  leo  et  bos  sunt 

omnino  similes  in  animalitate,  quae  in  omnibus  est  unius  eiusdemque 
rationis  ac  definitionis,  et  fundat  simiiitudinem  univocam. 

Yerum  enim  nomen  analogum,  quod  de  aequivoco  participat  et 
de  univoco,  ita  extenditur  ad  plures  diversasque  res  significandas,  ut 
illas  non  exprimat  secundum  unam  eamdemque  rationem  ahsolute 
omnibus  communem  et  aeque  ab  ipsis  abstrabentem ;  sed  secundum 
proprias  et  diversas  rationes,  cum  ratio  unius  non  claudatur  in  ratione 
alterius;  quae  tamen  diversae  rationes  et  definitiones  sunt  similes  se- 
cundum  aliquam  proportionem,  et  ideo  fundamentum  similitudinis  in 
analogatis  est  diversum  ahsolute;  sed  simile  secundum  proportionem, 
et  propterea  non  potest  aeque  abstrahi  ab  analogatis.  Sic  ens  praedi- 
catum  de  substantia,  quantitate  et  qualitate  non  dicit  unam  rationem 
omnibus  communera,  cum  supra  substantialitatem  nihil  sit;  sed  dicit 
quidditates  diversas,  quae  nihilorainus  sirailitudinera  retinent  in  hoc, 
quod  propriis  esse  sunt  coramensuratae ;  et  ideo  non  secundura  ali- 
quara  quidditatem  eiusdera  rationis  in  extremis;  sed  secundura  simi- 
litudinem  commensurationis  ad  propriura  esse  fundant  analogiara. 

Forraalis  ergo  conceptus  in  univocis  est  simpliciter  unus,  quia 
fundaraentura  similitudinis  univocae  est  eiusdem  omnino  rationis  in 
univocalis.  Contra  in  analogis  fundaraenta  sirailitudinis  sunt  simplici- 
ter  diversarum  rationum,  et  secundum  quid  eiusdem,  nempe  propor- 
tione.  Hinc  oportet  in  analogis  distinguere  duplicem  conceptum  for- 
malera,  perfectum  et  imperfectum.  Nara  oranibus  analogatis  respondet 
unus  conceptus  iraperfectus,  et  tot  perfecti,  quot  sunt  analogata,  et 
ideo  conceptus  forraalis  analogus  est  unus  secundum  quid^  et  raulti- 
plex  simpliciter:  est  enira  raultiplex  secundura  proprias  rationes  ana- 
logatorura,  et  est  unus  secundura  proportionera  illarura  rationuin  ad 
propriura  esse.  Et  ita  intelligendi  sunt  auctores  quandoque  asserentes, 
analoga  non  convenire  in  una  ratione,  et  quandoque  decernentes,  ea 
convenire;  nara  neque  conveniunt  ut  univoca,  nec  differunt  ut  aequi- 
voca;  sed  ita  conveniunt,  ut  conceptus  qui  perfecte  repraesentat  unum 
analogatum  ut  sic,  exprimat  imperfecte  alia. 


ARTICULUS  II. 

AN    ENS   PRAEDICETUR    UNIVOCE   VEL    ANALOGICE    DE    INFERIORIBUS. 

OUAESTIO  DETERMINATUR.  Curanotio  entis  significet  iraraediate 
naturas  quaslibet  de  quibus  praedicatur,  et  in  suis  inferioribus  con- 
trahatur  non  per  differentias  forraales,  sed  per  diversos  essendi  rao- 
dos,  qui  noraine  entis  non  iraportantur;  perspicuura  fit  notionera  en- 
tis  neque  esse  genericara  neque  univocam,  cum  utriusque  eadem 
et  par  sit  ratio.   Omnis  quippe  notio    generica   est   univoca  et  desi- 

De  Maria.  Vol.    I.  22 

gnabilis  ad  speciena  per  forraales  differcnlias,  quae  sunt  extraneae 
naturae  a  genere:  et  vicissim  omnis  notio  univoca  determinabilis  per 
differentias,  de  quibus  ipsa  nequeat  praedicari  est  notio  generica.  Hinc 
S.  Thomas  ad  probandum  cum  Philosopho  ens  non  esse  genus,  utitur 
ratione  ex  eo  ducta,  quod  ens  non  praedicetur  univoce  (1). 

Cum  a  nobis  iam  probatura  sit,  notionera  entis  non  esse  generi- 
cara,  posseraus  iure  inferre  eara  non  esse  univocara,  et  sic  quaestio- 
nera  propositara,  ut  iara  solutara  praeterraittere.  Sed  quoniam  non 
desunt  philosophi,  qui  fatentur  ens  non  praedicari  ut  genus  de  infe- 
rioribus;  et  simul  contendunt  notionera  entis  esse  univocara  Deo  et 
creaturis,  substantiae  et  accidenti;  sic  non  erit  inopportunura  quaestio- 
nem  hanc  directe  persequi,  et  ostendere  ens  nullo  pacto  posse  dici 
univoce  de  Deo  et  de  creaturis,  de  substantia  et  de  accidente. 

Sententia  Scoti.  Hic,  oraissa  opinione  eorura  qui  docent  ens  esse 
praedicatura  raere  aequivocura,  inter  quos  recensetur  a  S.  Thoraa 
Rabbi  Moyses  et  nervose  refellitur  (2),  priraus  occurrit  nobis  Scotus 
qui  obscure  adraodura  de  hac  materia  disserens,  hanc  ponit  conclu- 
sionem :  Ens  est  univocura  substantiae  et  accidenti,  Deo  et  creaturae : 
et  eara  conflrraare  tentat  pluribus  arguraentis,  quorura  praecipua  expen- 
deraus  in  solutione  difficultatura  (3).  Scotura  sequuti  sunt  praeter  No- 
minales,  aliquot  recentes,  inter  quos  adnumerandus  Rosminius,  qui  ex 
hoc  placito  Scoti  auspicatus  non  solura  falsas,  sed  oranino  erroneas 
doctrinas  et  ab  Ecclesia  daranatas  in  mediuin  protulit. 

Contra  est  coraraunis  sententia  Aristotelis,  S.  Thoraae,  et  pene  oni- 
niura  Scholasticorura,  notionem  entis  praedicari  de  Deo  et  de  creatu- 
ris,  de  substantia  et  de  accidente  non  univoce,  sed  analogice.  Hanc 
veritatem  defendemus  sequenti  propositione. 


PROPOSITIO. 

Notio  entis  non  est  aeq^uivoca,  nec  univoca:  sed  analogice  prae- 
dicatur  tuin  de  Ueo  et  de  creaturis,  tum  de  substantia  et  de  accidente. 

Prob.  I.*  pars.  Si  notio  entis  esset  aequivoca,  rueret  et  ipsum 
principium  coiitradictionis,  et  destrueretur  omnis  deraonstratio.  Atqui 
haec  sunt  absurda.  Ergo  nullo  pacto  notio  enlis  dici  potest  raere  ae- 
quivoca.  Et  re  sane  vera  si  substantia  et  accidens,  Deus  et  creaturae 
solo  noraine  convenirent  in  ente,  nihil  de  substantia  cognosci   posset 

(1)  Metaph.  lib.  IV,  lect.  1. 
12)  QQ.  DD.  De  Pot.  q.  7,  a.  7. 

(3)  ScoTLs,  l  Sent.  Dist.  3.  q.  1  et  3,  et  Dist.  8,  q.  2.  De  Scoti  seutentia 
cf.  Caiet.  De  cnte  et  essentia,  cap.  II,  q.  3    et  Capreolum,  1  Sent.  Dist.  2,  q.  1,  a.  2. 

per  accidens  et  viceversa,  et  nihil  ex  creaturis  cognoscere  possenius 
de  Deo.  Tunc  enim  aiiqua  res  per  aliam  cognoscilur,  quando  inter 
utramque  est  aliqua  similitudo  et  convenientia,  quae  nulla  est  inter 
res  solo  nomine  consociatas.  Ita  rem  declarat  S.  Thomas :  (c  Cum  om- 
nis  cognitio  nostra  de  Deo  ex  creaturis  sumatur,  si  non  erit  conve- 
nientia  nisi  in  nomine  tantum,  nihil  de  Deo  sciremus,  nisi  nomina 
vana  tantum,  quibus  res  non  subesset.  Sequeretur  etiam  quod  omnes 
demonstrationes  a  Philosophis  datae  de  Deo  essent  sopliisticae :  verbi 
gratia  si  dicatur,  quod  omne  quod  est  in  potentia  reducitur  ad  actum 
per  ens  actu,  et  ex  hoc  concluderetur  quod  Deus  est  ens  actu,  cum 
per  ipsum  in  esse  educantur;  erit  fallacia  aequivocationis,  et  sic  de 
omnibus  aliis  »  (1). 

Prob.  2.^  pars,  nempe  quod  notio  entis  non  sit  univoca.  Sub-*» 
stantia  et  accidens  sunt  partes  entis,  et  definitio  substantiae  et  defi- 
nitio  accidentis  sunt  partes  detinitionis  entis.  lam  vero  totum  neqult 
praedicari  univoce  de  suis  partibus,  nec  definitio  totius  applicari  po- 
test  partibus.  Ergo  notio  entis  non  est  univoca  substantiae  et  accidenti, 
neque  Deo  et  creaturis.  Nam  omne  quod  de  pluribus  praedicatur  uni- 
voce,  est  simplicius  saltem  secundum  intellectum  utroque,  et  illis  con- 
venit  per  participationem.  Atqui  nihil  potest  esse  secundum  intelle- 
ctum  simplicius  Deo,  neque  de  Deo  praedicari  per  participationem, 
cum  omne  quod  participatur,  determinetur  ad  modum  participati  et 
sic  partialiter  habetur  et  non  secundum  omnem  perfectionis  modum. 
Ergo  ens  de  Deo  e  de  aliis  non  dicitur  univoce  (2). 

Arg.  2.^"^  Nullum  univocatum  in  ratione  secundum  quam  univo- 
cum  est,  habet  aliquid  plus  ac  perfectius,  quam  aliud  univocatum. 
Porro  in  ratione  entis  Deus  habet  aliquid  in  infinitum  maius  et  per- 
fectius  creatura,  et  in  eadem  ratione  substantia  perfectior  nobilior- 
que  est  accidente.  Ergo  tum  Deus  et  creatura,  tum  substantia  et 
accidens  nullo  pacto  univocantur  sub  ente. 

Arg.  3.^m  Quae  univoce  dicuntur,  praedicant  de  suis  inferioribus  dif- 
ferentibus  per  esse  eamdem  et  meram  quidditatem.  Atqui  ens  dictum 
de  Deo  et  de  creatura,  de  substantia  et  de  accidente  non  praedicat  de 
rebus  differentibus  per  esse  unam  eamdemque  quidditatem  et  ratio- 
nem.  Ergo  de  ipsis  non  praedicatur  univoce. 

Et  revera  in  Deo  quidditas  et  esse  sunt  unum  idemque,  quod  de 
nulla  creatura  dici  potest,  ideoque  nulla  ratio  quidditativa  creaturae 
potest  convenire  omnino  cum  eadem  ratione,  quae  in  Deo  praedicat 
ipsum  esse  subsistens,  per  se  ipsum  individuatum  et  a  qualibet  alia  re 
distinctum.  Insuper  ratio  substantiae  et  ratio  accidentis  non  solum  sunt 
diversae,  sed  etiam  primo  diversae.  Ergo  ensde  ipsis  non  solum  prae- 

(1)  QQ.  DD.  De  Pot.  q.  7,  a.  7. 

(2)  S.  Tbom.  Contra  gent.  lib.  I,  cap.  XXXII;  cf.  etiam  1  p.  q.  13,  a.  5. 

dicat  diversas  rationes  et  quiddilates,  sed  etiam  siiiiul  cum  quiddita- 
tibus  denotat  esse  per  quod  differunt  omnes  res.  Accidit  quod  si  ens 
esset  univocum,  nihil  ipsi  deesset  ad  hoc  ut  praedicaretur  ut  genus, 
uti  contra  Scotum  rite  et  acute  demonstrat  Caietanus  (1). 

Prob.  3.*  pars,  nempe  quod  ens  praedicatur  analogice  de  suis 
inferioribus.  Cum  ens  praedicatum  de  substantia  et  de  accidente  signi- 
ficet  quidditatem  substantiae  et  quidditatem  accidentis,  quarum  quae- 
vis  ordinem  dicit  ad  proprium  esse,  importat  duas  notiones  seu  essen- 
tias,  quae  in  eo  similes  sunt  quod  habitudinem  communem  dicant  ad 
suum  esse,  ideoque  conceptus  entis  est  communis  substantiae  et  acci- 
denti,  quia  iilud  repraesentat  in  quo  substantia  et  accidens  sunt  unum. 
Atqui  haec  simililudo  et  identilas  est  similitudo  proportionalis  seu  dua- 
rum  proportionum.  Ergo  ens  de  substantia  et  de  accidente  dicitur 
analogice;  nempe  eius  conceptus  repraesentat  duas  res,  quae  non  uni- 
ficantur  in  aliqua  ratione  absolute  communi  et  ab  ipsis  abstracta,  sed 
quae  unificantur  in  proportionali  similitudine  duarum  rationum. 

Eadem  ratio  immo  a  fortiori  applicari  potest  enti  prout  praedi- 
catur  de  Deo  et  de  creaturis  quia  quidditas  Dei  est  primo  diversa  a 
quidditate  substantiali  cuiuslibet  creaturae.  Ergo  conceptus  entis  non 
potest  repraesentare  rationem  seu  quidditatem  aliquam  absolute  com- 
munem  Deo  et  creaturis;  sed  importat  duas  rationes  diversas  in  qua- 
dam  essendi  proportione  assimilatas  et  unificatas,  quae  essendi  pro- 
portio  communi  entis  nomine  expiimitur. 

Ouae  cum  ita  sint,  concludimus  cum  Caietano,  conceptum  forma- 
lem  entis  esse  unum  inaequaliter  repraesentantem  esse  substantiae  et 
accidentis,  Dei  et  creaturae,  et  conceptum  obiectivum  non  habere  nisi 
unitatem  proportionis,  quae  iuxta  Aristotelem  (4  3fetaph.)  sufficit  ad 
obiectum  scientiae  (2).  Ouocirca  notio  entis  est  analoga  subslantiae  et 
accidenti,  quia  tum  substantia  tum  accidens  denotat  realitates  quae 
vere  sunt,  sed  diversos  essendi  modos  habent,  ideoque  in  essendo  con- 
veniunt  secundum  quamdam  proportionem.  Eadem  notio  est  analoga 
Deo  et  creaturae,  quia  tum  Deus,  tum  crealura  vere  sunt;  sed  Deus 
est  ipsum  esse  subsistens,  creatura  est  subiectum  habens  esse;  ideoque 
esse  Dei  est  irreceptum,  esse  cieaturae  est  receptum  in  aliqua  poten- 
tia  vel  subiecto  ex  quo  determinatur. 

Ens  logice  et  ontologice  spectatum.  Ens  principium  categoriarum 
logice  spectatum,  nempe  quoad  conceptum  formalem  exhibet  esse  ma- 
xime  indeterminalum  et  maxime  omnium  abstractum.  idest  consider,.- 
tum  seorsum  ab  omnibus  essendi  modis,  per  quos  in  rebus  determi- 
natur :  «  Ideo  (ens)  commune  est,  quia  in  sui  ratione  non  dicit  aliquam 
additionem,   sed    potest  sibi    fieri    additio,    ut   determinetur   ad  pro- 

(1)  In  Opusc.  De  ente  et  essentia,  cap.  11.  q.  3. 
(2;  Cf.  Cajet.  I)e  ente  et  essentia,  cap.  II,  q.  3. 

prium  ^)  (1).  Ens  vero  transcendens  ontologice  spectatum,  est  aliquid 
reale,  quod  in  omnibus  generibus  invenitur,  nam  quaelibet  categoria 
est  ens,  cum  sit  quidam  modus  entis:  «  Hoc  quod  est  esse  commu- 
niter  invenitur  in  omnibus  rebus  quantumcumque  diversis  »  (2);  sed 
est  aliquod  reale  omnibus  categoriis  commune,  quod  non  est  dislin- 
ctum  a  propriis  modis  essendi  singularum,  quia  nihil  est  reale,  nisi 
sit  hoc  vei  illo  modo  determinato. 


SOLVUNTUR   DIFFICULTATES. 

Oppon.  1.^  pro  aequivocatione  entis  cum  Aureolo.  Si  notio  entis 
non  praedicatur  omnino  aequivoce,  ratio  communis  importala  per  ens 
deberet  per  aliquid  contrahi  ad  sua  inferiora,  et  in  ipsis  diversificari. 
Atqui  enti  nihil  addi  potest  quod  ipsum  contrahat,  quia  extra  ens  nihil 
est.  Ergo  notio  entis  est  aequivoca. 

Resp.  Dist.  mai.  Notio  entis  deberet  per  aliquid  contrahi,  quod 
essel  extraneae  nalurae  ab  ente,  et  cum  ipso  componeret,  Neg.  Deberet 
contrahi  per  determinatum  modum  essendi,  qui  non  significatur  nomine 
entis,  Conc.  Contradist.  min.  et  Neg.  cons. 

Explico.  Argumentatio  Aureoli  efTicit  contra  Scotum,  notionem 
entis  non  posse  univoce  praedicari  de  suis  inferioribus,  quia  deberet 
contrahi  per  diflerentias  componentes,  quae  assignari  nequeunt.  Verum 
admissa  analogica  entis  praedicatione,  incommodum  ab  Aureolo  com- 
memoratum  vitatur,  et  salvatur  scientia  metaphysica,  quae  versatur 
circa  ens,  quod  necessario  debet  esse  unum  analogice,  ni  velimus  prin 
cipium  contradictionis  convellere,  et  omne  ratiocinium  quod  huic  prin- 
cipio  innititur  failacia  aequlvocationis  commaculare. 

Notio  ergo  entis  denotat  actu,  sed  confuse  entia  particularia,  quae 
ipsi  non  realitatem  aliquam  seu  naturam  vel  gradum,  sed  quamdam 
expressionem  addunt,  quatenus  exprimunt  aliquem  essendi  modum,  qui 
non  exprimitur  nomine  entis,  ideoque,  ut  cum  Capreolo  loquamur,  ad- 
dunt  aliquid  quod  est  ens,  non  autem  sub  ratione  entis;  sed  sub  ra- 
tione  magis  determinata,  et  est  additio  cuiusdam  repraesentati  in  par- 
ticulari  ad  seipsum  prout  est  repraesentatum  in  confuso.  Namessein 
se,  et  esse  in  alio,  repraesentantur  in  communi  et  confuse  in  ente;  in 
substantia  vero  et  in  accidente  repraesentantur  in  particuiari  (3).  Quare 
differentiae  formales  distinguuntur  a  genere  ut  actus  a  potentia;  de- 
terminatus  essendi  modus  distinguitur  ab  ente  communi  ut  actus  di- 

(1)  S.  Tbom.  1  Sent.  Dist.  8,  q.  4,  a.  1  ad  1. 

(2)  1  p.  q.  65,  a.  1. 

(3)  QQ.  DD.  De  ver.  q.  1,  art.  1;  cf.  Raph.  'R^pa,  De  ente  et  essentia,  cap.  li, 
q.  1,  a.  7. 

stinctus  ab  actu  confuso.  Consequenter  datur  vera  abstractio  animalis 
ab  homine,  non  autem  entis  a  substantia. 

Oppon.  2°  Si  ens  dicit  unum  conceptum,  praedicamenta  non  erunt 
primo-diversa,  nam  conveniunt  in  hac  communi  entis  ratione.  Atqui 
praedicamenta  sunt  primo-diversa.  Ergo  ens  nullam  dicit  unitatem  con- 
ceptus,  quod  proprium  est  norainis  aequivoci. 

Resp.  Dist.  mai.  Si  ens  dicit  conceptuni  absolute  unum,  praedi- 
camenta  non  erunt  primo-diversa,  Conc.  Si  dicit  conceptum  proportione 
unum,  praedicamenta  non  erunt  primo-diversa,  Neg. 

Explico.  Difficultas  haec  Aureoli  iterum  confundit  unitatem  con- 
ceptus  univoci  cum  unitate  conceptus  analogi,  ideoque  optima  est  ad 
pervincendos  eos  qui  propugnant  cum  Scoto  entis  univocitatem ;  nihil 
autem  concludit  contra  Aristotelicam  doctrinam,  quae  tenet  in  conceptu 
entis  admittendam  esse  unitatem  proportionis.  Nam  posita  illa  unitate, 
decem  genera  rerum  indicabunt  naturas  primo  diversas  inter  se;  licet 
ipsae  in  eo  conveniant,  quod  habitudinem  dicant  ad  proprium  esse, 
quae  convenientia  seu  similitudo  proportionalis  non  constituit  unitatem 
univocam  sed  analogaro. 

Oppon.  3.^  pro  univocitate  entis.  Intellectus  potest  esse  eertus  de 
conceptu  entis,  et  dubius  de  conceptu  substantiae  et  accidentis.  Atqui 
conceptus  certus  nequit  esse  idem  ac  conceplus  dubius.  Ergo  conceptus 
entis  est  diversus  a  conceptu  substantiae  et  a  conceptu  accidentis, 
ideoque  est  univocus  (l). 

Resp.  Dist.  mai.  Intellectus  potest  esse  certus  de  conceptu  entis 
et  dubius  de  conceptu  substantiae  et  accidentis,  eo  quod  conceptus  entis 
contineat  potentia  substantiam  et  accidens.  Neg.  Eo  quod  notio  entis 
actu  sed  confuse,  continet  id  quod  conceptus  substantiae  et  conceptus 
accidentis  significant  distincte,  Conc.  Contradist.  min.  Non  potest  esse 
idem,  quatenus  repraesentat  eamdem  rem  et  eodem  modo,  Conc.  Non 
potest  esse  idem,  quatenus  repraesentat  eamdem  rem,  sed  modo  di- 
verso,  Neg.  et  Neg.  idtiminn  consefjuens. 

Explico.  Hoc  Scoti  argumentum  ab  ipso  maxime  exaggeratum  et 
plus  aequo  continuatum  nullo  pacto  probat,  conceptum  entis  esse  uni 
vocum.  sed  solummodo  esse  alium  a  conceptu  substantiae  et  acciden- 
tis,  quod  omnes  fatentur,  cum  substantia  importet  delerminatum  mo- 
dum  essendi,  qui  nomine  entis  non  exprimitur,  licet  de  eius  intellectu 
sit  ens.  Scotus  ergo  argumento  suo  minime  demonstrat  quod  proban- 
dum  ipsi  foret,  nempe  conceptum  entis  ita  esse  diversum  a  conceptu 
substantiae  et  accidentis,  ut  ad  inferiora  determinetur  per  compositio- 
nem  alicuius  differentiae  extra  conceptum  entis  positae  (2). 

(1)  ScoTus,  1  Sent.  Dist.  8.  q.  2. 

(2)  Cetem  argumeiila  Scoti  refelluntur  a  Caieta>o,  l)t  enle  et  essentia. 
cap.  II,  q.  3. 

Oppon.  4.^  Si  ens  non  dicitur  univoce  de  Dco  et  de  creaturis,  nihil 
possenius  ex  creaturis  demonstrare  de  Deo  sine  fallacia  aequivocatio- 
nis,  cum  ens  praedicaretur  diversiniode  de  Deo  et  de  creaturis.  Atqui 
falsum  consequens.  Ergo  et  antecedens. 

Resp.  Dist.  mai.  Niliil  possemus  de  Deo  demonstrare  et  cogno- 
scere  perfecte  et  per  conceptum  simpliciter  unum,  Conc,  Imperfecte 
et  per  conceptum  secundum  quid  et  proportionaliter  unum,  Neg.  Ad 
rationem  additam  respondemus,  notionem  entis  praedicatam  de  Deo  et 
de  creaturis  utpote  analogam,  esse  partim  eamdem  et  partim  diversam, 
et  sic  vitari  fallaciam  aequivocationis. 

Explico.  Licet  a  nobis  superius  iam  declaratum  sit,  conceptum 
entis  analogum  fundare  contradictionem ;  nihilominus  pro  rei  gravitate 
non  erit  supervacaneum  eamdem  doctrinam  uberius  explanare.  Non- 
nulii  Scotum  sequentes  rati  sunt  scientiam  de  analogo  esse  eamdem 
ac  de  aequivoco,  atque  ita  committi  failaciam  aequivocationis  in  de- 
monstratione,  in  qua  ex  medio  termino  analogo  subsumitur  analogatum. 
E.  g.  si  ponamus  sapientiam  analogice  communem  Deo  et  homini,  eo 
quod  sapientia  secundum  formalem  rationem  dicit  simpliciter  perfectio- 
nem,  non  possumus  sic  concludere.  Omnis  perfectio  simpliciter  est  in 
Deo.  Sed  sapientia  est  perfectio  simpliciter.  Ergo  est  in  Deo.  Nam, 
inquiunt,  si  sapientia  in  minori  stat  pro  ratione  sapientiae,  quae  est  in 
liomine,  argumentum  erit  ex  quatuor  terminis:  si  pro  ratione  sapien- 
tiae,  quae  est  in  Deo,  non  demonstratur  Deum  esse  sapientem  ex  crea- 
turarum  sapientia.  Verum,  uti  sapienter  notat  Caietanus  (1):  haec 
contra  conceptum  analogum  criminatio  est  omnino  fallax  et  captiosa. 
Nam  rationes  entis  analogi  spectari  possunt  vel  prout  sunt  diversae, 
vel  prout  sunt  proportionaliter  eaedem.  Si  primo  modo  sumuntur, 
aequivocatio  incurretur;  minime  vero  si  sumantur  secundo  modo:  nam 
quidquid  convenit  uni,  proportionaliter  convenit  alteri,  et  vicissim,  quia 
quidquid  convenit  simili  in  eo  quod  simile,  convenit  etiam  illi  cuius 
est  simile.  Hinc  merito  docet  S.  Thomas  omnia  analogata  cadere  sub 
una  analogi  distributione  (2). 

Analogia  quippe  non  impedit  processum  formalem  ad  concluden- 
dum  de  Deo  ex  creaturis  aliquod  formale  praedicatum  ipsis  commune, 
nam  a  sapientiae  conceptu,  segregatis  per  intellectum  imperfectionibus, 
concluditur:  Ergo  ratio  sapientiae  nec  omnino  haec,  nec  omnino  aiia, 
sed  ista  proportionaliter  est  in  Deo,  quia  creaturae  similes  sunt  Deo 
non  univoce,  sed  analogice.  Quare  cum  concluditur:  Omnis  perfeetio 
simplex  est  in  Deo.  Sapientia  est  perfectio  simplex.  Ergo  est  in  Deo. 
In  minori  sapientia  non  stat  pro  hac  vel  illa  ratione  sapientiae,  sed 
pro  sapientia  proportionaliter  una,  nimirum  pro  geminis  rationibus  prout 

(1)  Opiisc.  De  nominum  analogia,  cap.  X. 

(2)  QQ.  DD.  De  Pot.  q.  7,  a.  5. 

sunt  proportionaliter  inclivisae.  Et  cum  identitas  etiam  ad  unitatem  pro- 
portionalem  extendatur,  analogum  potest  rite  fundare  contradictionem, 
quae  est:  aflirmatio  et  negatio  eiusdem  de  eodem,  et  non  affirmatio 
et  negatio  univoci  de  eodem. 

Oppon.  5.^  Ens  aeque  abstrabit  a  substantia  et  accidente,  ab  ente 
finito  et  infinito.  Atqui  notio  quae  aeque  abstrahit  a  suis  inferioribus 
est  univoca.  Ergo  notio  entis  praedicatur  univoce. 

Resp.  Dist.  mai.  Ens  commune  aeque  abstrahit  a  suis  inferiori- 
bus,  ita  ut  nullo  modo  ea  actu  significet.  Neg.  Ita  ut  inferiora  non 
significet  distincte,  sed  in  actu  confuso,  Conc.  Contradist.  min.  Uni- 
voca  est  notio  quae  aeque  abstrahit  a  suis  inferioribus  et  potentia  con- 
tinet  differentias  quibus  contrahitur  ad  inferiora,  Conc.  Quae  continet 
actu,  licet  confuse,  id  per  quod   contrahitur,  Neg. 

Explico.  Cum  abstrahere  idem  sit  ac  unum  considerare,  neglectis 
aliis,  quaerere  de  analogi  abstractione  idem  est  ac  determinare  quo- 
nam  pacto  res  significata  analogo  nomine  intelligi  possit,  non  coin- 
teliectis  analogatis,  et  quomodo  habeatur  conceptus  illius  sine  concepti- 
bus  istorum.  Porro  analogo  nomine  significatur  res  non  simpliciter, 
sed  proportionaliter  una ;  ex  quo  infertur  analogum  posse  intelligi;  non 
intellectis  analogatis  et  consequenter  abstrahere  ab  illis.  Verum  enim 
haec  abstractio  non  est  eadem,  ac  in  univocis,  in  quibus  res  una,  e.  g.  na- 
tura  sensitiva  intelligitur,  non  intellecta  natura  humana  et  natura  equina 
ut  sic;  contra  in  analogia  duae  res  proportionaliter  similes  intelligun- 
tur,  non  cointellectis  iisdem  rebus  absolute  secundum  proprias  naturas. 
Quocirca  entis  abstractio  non  consistit  in  hoc  quod  apprehendatur  en- 
titas  et  non  apprehendatur  substantia  vel  quantitas,  sed  quod  substantia 
aut  quantitas  apprehenditur  ut  sic  se  habet  ad  proprium  esse.  Unde 
res  analoga  abstrahit,  et  non  abstrahit  ab  analogatis  diversimode.  Ab- 
strahit  quidem  quatenus  res  similis  alteri  proportionaliter  abstrahit  a 
se  absolute  spectata;  non  abstrahit  vero,  quatenus  ut  res  sic  spectata 
necessario  includit  seipsam,  et  nequit  absque  seipsa  intelligi;  cum  ex 
adverso  res  univoca  absque  univocatis  omnino  intelligi  valeat  (1). 

Oppon.  6.°  Ens  dictum  analogice  de  inferioribus  est  praedicatum 
superius  et  prius.  Atqui  nullum  praedicatum  est  prius  et  superius 
Deo.  Ergo  ens  non  dicitur  analogice  de  Deo  et  de  creatura. 

Resp.  Dist.  mai.  Ens  est  praedicatum  absolute  et  simpliciter  su- 
perius,  Neg.  Est  praedicatum  secundum  quid  superius,  Conc. 

Explico.  Cum  praedicatum  commune  analogice  dictum  de  suis 
inferioribus  significet  rationem  propoilionaliter  unam,  praedicatur  de 
analogatis  ut  superius  de  suis  inferioribus;  nam  analogum  conceptu 
unico  proportionaliter  omnia  analogata  complectitur,  quae  unitas  suf- 
ficit  ad  supcrius  praedicatum  constituendum,  quod  est   unum   saltem 

(1)  Cf.  Caiet.  De  nomimm  analogia,  cap.  V. 

proportione  ad  plura  se  extenclens.  Quocl  si  analogum  spectetur  secun- 
dum  quod  indicat  rationes  absolute  et  simpliciter  diversas,  tunc  non 
est  praedicatum  prius  et  superius,  sed  cum  analogatis  convertitur. 

Quare  divinae  perfectioni  repugnat  praedicatum  absolute  simph*- 
cius  et  superius,  non  autem  prius  et  superius  secundum  communem 
unitatem  proportionis.  Si  enira  esset  absolute  prius  et  superius,  Deus 
esset  in  genere  et  compositus:  si  non  esset  alicpio  modo  prius  et  su- 
perius,  nulla  esset  similitudo  vel  similis  ratio  inter  Deum  et  creaturas, 
nihilque  ex  creatuiis  de  Deo  cognosceremus  (1).  Propterea  S.  Thomas 
a  Deo  excludit  praedicatum  absolute  superius,  non  superius  secundum 
proportionem,  inquiens:  «  Quod  imivoce  de  pluribus  praedicatur,  utro- 
que  illorum  ad  minus  secundum  intellectum  simplicius  est.  Deo  autem 
neque  secundum  rationem,  neque  secundum  intellectum  potest  esse 
aliquid  simplicius:  nihil  igitur  de  Deo  et  de  aliis  rebus  ?mu'oc^  prae- 
dicatur  ))  (2). 

Oppon.  7.®  Si  ens  diceretur  analogice  de  Deo  et  de  aliis  rebus, 
deberet  per  prius  dici  de  Deo,  quam  de  creaturis,  cum  primum  ana- 
logatum  ponatur  in  definitione  aliorum.  lam  vero  ens  prius  dicitur 
de  creatura,  quia  illud  nominamus  prius,  quod  prius  cognoscimus. 
Ergo  ens  non  dicitur  analogice  de  Deo  et  de  aliis. 

Resp.  Dist.  mai.  Deberet  prius  dici  de  Deo  secundum  rem  signi- 
ficatam,  Conc.  Secundum  nominis  impositionem,  Neg.  Ad  rationem 
additam,  Dist.  Primum  analogatum  ponitur  in  definitione  aliorum 
quando  est  prius  tum  re,  tum  cognitione,  Conc.  Quando  est  prius 
solum  re,  Neg.  Solutio  satis  per  se  patet;  verum  si  quis  uberiorem 
huius  doctrinae  explicationem  desiderat,  consulere  potest  Ferrariensem, 
qui  hanc  materiam  late  evolvit  (3). 

Scholion.  Communitas  analogica  potest  esse  dupliciter;  vel  ex  eo 
quod  aliqua  participant  aliquod  unum  secundum  prius  et  posterius, 
sicut  potentia  et  actus;  similiter  substantia  et  accidens  participant  ra- 
tionem  entis :  vel  ex  eo  quod  unum  recepit  ab  altero  esse  et  rationem, 
et  talis  est  analogia  creaturae  ad  Creatorem.  Sic  intelligitur  S.  Tho- 
mas,  cum  ait  esse  aliquid  prius  substantia  et  accidente,  non  vero  Deo 
et  creatura. 

(1)  Cf.  Caiet.  Opusc.  cit.  cap.  IV. 

(2)  Contra  gent.  lib.  I,  cap.  XXXII. 

(3)  Comment.  in  Sum.  Contra  gent.  lib.  I,  cap.  XXXIV.  Pro  aliis  difficultatibus 
confeiTi  potest  Cosmus  Alam.  Log.  q.  8,  a.  3. 

ARTICULUS  III. 

QUOMODO    ENS    PRAEDICATUR    ANALOGICE    DE    SUIS   LNFERIORIBUS. 

CONTINUATIO  RERUM.  Cum  duplex  sit  analogia,  nempe  attribu- 
tionis  et  proportionalitatis,  iure  ambigitur  an  ens,  quod  a  nobis  de- 
raonstratum  est  praedicari  anaiogice  de  substantia  et  accidente,  de 
Deo  et  creatura,  dicatur  de  ipsis  secundum  utramque  analogiam  vel 
secundum  alterutram  tantum.  Cui  dubitationi  paucis  satisfaciemus,  et 
sic  quaestioni  de  anaiogia  entis  imponemus  finem. 

Ens  dictum  de  substantia  et  accidente.  Et  ut  a  naturis  praedi- 
camentalibus,  quae  notiores  sunt  quoad  nos,  ducamus  exordium,  affir- 
mandum  est,  ens  dici  de  substantia  et  accidente  utroque  modo  ana- 
logiae.  Aristoteles  quippe  docet,  ens  non  esse  unum,  sed  ad  unum; 
et  principia  praedicamentorum  non  esse  eadem,  nisi  secundum  pro- 
portionem.  Hanc  Aristotelis  doctrinam  tum  omnes  eius  interpretes 
agminatim,  tum  illustres  phiiosophi  generatim  sequuntur.  Nam  et  acci- 
dens  dicitur  ens  per  ordinem  ad  substanliam  in  qua  est,  ideoque  in 
eius  definitione  ponitur  substantia,  a  qua  habet  ut  sit  ens,  cum  acci- 
dens  per  se  melius  dicatur  ens  entis  vel  aliquid  entis,  quam  ens  abso- 
lute  (1).  Iterum  essentia  accidentis  habet  proportionalem  similitudinem 
ad  essentiam  substantiae  secundum  habitudinem  ad  proprium  esse. 
Sicut  enim  quidditas  substantialis  se  habet  ad  proprium  esse,  ita 
quidditas  accidentis  ad  suum.  Ergo  substantia  et  accidens  dicuntur 
entia  utroque  modo  analogiae. 

Ens  dictum  de  Deo  et  de  creaturis.  O^onani  pacto  ens  dicatur 
analogice  de  Deo  et  de  creaturis,  res  non  vacat  aliqua  difficultate 
propter  diversum  loquendi  modum  S.  Thomae.  Angelicus  quippe  Do- 
ctor  negat  inter  Deum  et  creaturas  esse  convenientiam  secundum 
determinatam  proportionem,  seu  habitudinem  unius  ad  alterum;  sed 
concedit  esse  convenientiam  secundum  similitudinem  duarum  ad  invi- 
cem  proportionum,  et  cum  haec  convenientia  sit  proportionalitatis, 
infert  hanc  tantummodo  esse  admittendam  inter  Deum  et  creaturas  (2). 
(^ontra  alibi  passim  docet  inter  Deum  et  creaturas  esse  similitudinera 
seu  convenientiam  unius  ad  alterum,  cum  creaturae  sint  similitudines 
et  imagines  Dei,  a  quo  participant  esse  et  perfectiones;  ideoque  no- 
mina  dicuntur  de  Deo  et  de  creaturis  etiam  secundum  hunc  raodum 
similitudinis  seu  convenientiae,  quae  est  unius  ad  alterum  (3). 

(1)  QQomodo  accidentia  dicuntur  cntia  per  ordinem  ad  substantiam  perbelle 
declaratur  a  S.  Thoma,  Metaph.  lib.  IV,  lect.  1. 

•2)  QQ.  DI).  I)e  ver.  q.  2,  a  11. 

(8:  1  p.  q.  13,  a.  o  et  6;  QQ.  1)1).  l)e  Pot.  q.  7,  a.  7;  Contra  gent.  lib.  1. 
cap.  XXXIV  et  alibi  passim. 

Ut  haec  qiiaestio  rite  intelligatur,  et  siniul  doctrina  S.  Thomac 
exponatur  paucis  dicimus  analogiam  attributionis  seu  proportionis  di- 
vidi  in  analogiam  seu  proportionem  aliquorum  inter  se,  et  haec  voca- 
tur  unius  ad  alterum,  et  in  analogiam  seu  proportionem  duorum  seu 
plurium  ad  aliquod  tertium,  et  haec  dicitur  duorum  ad  tertium  seu 
multorum  ad  unum.  Porro  hic  secundus  modus  analogiae  evidenter  in 
Deo  et  in  creaturis  constitui  minime  potest,  secus  admittendum  foret 
aliquid  prius  Deo  et  creaturis,  quod  repugnat. 

Yerum  enim  iuxta  primum  modum,  nempe  aliquorum  inter  se, 
seu  unius  ad  alterum,  ens  dici  potest  analogice  de  Deo  et  de  creaturis, 
et  hoc  diserte  traditur  a  S.  Thoma  in  locis  mox  citatis.  Sed  non  est 
putandum  ens  dici  analogice  de  Deo  et  de  creatura  secundum  extrin- 
secam  denominationem,  ut  sanum  dicitur  de  animali  et  de  colore.  Nam 
exemplum  sani  af!'ertur,  quia  utrinque  est  analogia  ratione  ordinis 
duorum  inter  se,  licet  haec  ratio  ordinis  aliter  et  aliter  se  habeat. 
Nam  inter  Deum  et  creaturam  est  similitudo  formalis  imitativa,  cum 
in  Deo  praeexsistant  tamquam  in  causa  perfectiones  omnes,  quas  crea- 
turae  participant,  et  per  quas  Dei  similes  sunt  et  ordinantur  ad  Deum. 
Inter  animal  vero  sanum  et  colorem  sanum  non  est  formalis  similitudo, 
sed  relatio  significationis. 

Hinc  inter  Deum  et  creaturas  est  communitas  analogica  in  ente 
secundum  praedicationem  formalem :  in  secundo  casu  est  communitas 
attributionis  ad  unum  secundum  quamcumque  praedicationem  (1). 
Ouare  S.  Thomas  excludens  a  Deo  et  a  creatura  analogiam  attributio- 
nis,  illain  excludit,  quae  fundatur  in  denominante  extrinseco  et  in  qua 
primum  analogatum  ponitur  in  definitione  alterius,  atque  ita  debet 
prius  cognosci  secundum  formalem  significationem  analogi  nominis ; 
Deus  autem  non  cognoscitur  nisi  mediantibus  creaturis,  ideoque  ens 
praedicatum  de  Deo  non  ponitur  in  definitione  entis  creati,  licet  ens 
creatum  sit  participatio  divini  esse  et  ad  ipsum  tamquam  ad  princi- 
pium  et  causam  totius  perfectionis  referatur. 

Ouod  si,  habita  cognitione  Dei  mediantibus  creaturis,  per  regres- 
sum  rationis  creaturas  perfectius  cognoscimus  sub  definita  ratione  entis 
participati,  tunc  in  deflnitione  et  conceptu  creaturae  ingreditur  ens 
imparticipatum,  nempe  Deus,  et  tunc  nomen  entis  praedicatum  de  ente 
participato  dicitur  quadantenus  per  extrinsecam  denominationem  ab 
ente  imparticipato,  quod  est  eius  causa  efficiens.  Sic  videntur  componi 
posse  illa  loca  S.  Tomae,  in  quibus  analogiam  attribulionis  inter  Deum 
et  creaturas  negat  cum  illis  in  quibus  eam  propugnat  (2). 

SCHOLION.  Ad  vitandas  aequivocationes.  Ut  diversa  philosophorum 
dicta  probe  intelligantur,   prae   oculis  habenda  sunt  quaedam.  Cum 

(1)  Caiet.  in  1   p.  q.  18,  a.  5. 

(2)  De  mente  S.  Thomae  cf.  Ferrar.  Contra  gent.  lib.  I,  cap.  XXXIV. 

analogum  sit  medium  inter  univocum  et  aequivocum,  et  proprium 
medii  sit  extremorum  naturam  participare,  ad  unum  comparatum  illud 
induit,  ita  ut  quando  utimur  medio  secundum  id  quod  de  uno  extremo 
habet,  illius  extremi  conditiones  et  proprietates  medio  attribuamus. 
Quare  Doctores  utentes  analogo  ex  parte  unitatis,  quam  ex  univocis 
habet,  univocorum  conditiones,  e.  g.  abstractionem  et  etiam  nomen  ei 
attribuunt:  contra  ea  utentes  analogo  ex  parte  diversitatis,  quam  cum 
aequivocis  communem  habet,  analogo  et  conditiones  et  aequivoci  no- 
men  imponunt. 

Exemplo  sit  Aristoteles  qui  (2  3Ietaph.  text.  4)  ens  et  verum 
univoca  vocat,  et  S.  Thomas  qui  passim  docet  in  ratione  alicuius  ana- 
logi  omnia  contenta  esse  indivisa,  et  rationem  abstrahere  ab  utroque 
analogato,  qaemadmodum  paternitas  abstrahit  a  divina  et  ab  humana: 
respicit  enim  anaiogum  ex  parte  identitatis.  Neque  loquutiones  istae 
dicendae  sunt  falsae,  sed  latiori  sensu  adhibitae;  cum  in  analogis  sal- 
vetur  identitas  nominis  et  rationis,  in  qua  coadunantur  singulae  ana- 
logatorum  rationes,  quae  quodammodo  confunduntur  utpote  aliqualiter 
abstrahentes  ab  earumdem  diversitate. 

Vicissim  idem  Philosophus  considerans  ens  ex  parte  diversitatis 
(1.  Phys.),  ipsum  vocavit  aequivocum  contra  Parmenidem;  et  eodem 
sensu  S.  Thomas  docet,  ens  non  esse  prius  primo  analogato,  passim- 
que  affirmat  nihil  esse  prius  et  superius  Deo  secundum  intellectum. 
Cum  enim  quaelibet  ratio  secundum  se  proprium  analogatum  includat, 
cum  eoque  convertatur,  exinde  abstractio  a  suo  analogato  negatur. 
Cum  his  tamen  stat  quod  ratio  illa  in  Deo  ut  proportionaliter  eadem 
alteri  rationi,  secundum  commune  nomen  logice  loquendo,  sit  prior 
ac  superior.  Diximus  logice,  nam  phijsice  vel  in  ordine  reali  analogum 
nec  est  prius  secundum  consequentiam  omnibus  analogatis,  nec  potest 
esse  sine  primo  analogato,  si  quando  analoga  consequenter  se  habent. 


QUAESTIO  111. 

De  notionibus  transcendentibr/§,  quae  coiwertuntur 
cum  ente  connnunissimo. 

0UAE8TIO  ADUMBRATUR.  Cum  notio  entis  jprima  sit,  quae  ab 
intellectu  concipitur  et  in  quam  omnes  animi  nostri  conceptiones  ul- 
timo  resolvuntur,  liquet  omnes  alias  conceptiones  intellectus  nostri 
accipi  ex  additione  ad  ens,  ita  ut  ens  includatur  in  earum  ratione, 
et  non  vicissim.  lam  vero  enti  nihil  addi  potest,  quod  sit  extraneae 
oaturae  ab  ipso,  sed  solum  quaedani  dicuntur  addere  super  ens,  eo 
quod  aliquem  essendi  modum  significant,  qui  non  exprimitur  nomine 

entis.  Quod  si  modus  expressus  generaliter  consequitur  omne  ens,  tunc 
notio,  quae  taiem  modum  denotat,  tantundem  patebit,  quantum  ipsum 
ens;  el  consequenter  praedicari  poterit  de  omnibus,  de  quibus  notio 
entis  praedicatur,  ideoque  merito  dicetur  eadem  subiecto  cum  ente, 
sed  diflerens  rati(me  (1).  Sicut  ergo  notio  entis  eo  quod  cuncta  re- 
rum  genera  transcendit,  et  omnia  complectitur,  nuncupari  a  phiioso- 
phis  solet  notio  transcendens ;  sic  etiam  notiones  quae  cum  ente  con- 
vertuntur,  suo  quodam  iure  dicuntur  transcendentes. 

Numerus  notionum  transcendentium.  Notiones  transcendentes  quae 
absolute  dici  solent  etiam  trascendentalia  numerantur  sex:  nimirum 
ens,  res,  unum,  aliquid,  verum,  bonum,  quae  omnia  sunt  idem  re, 
sed  discriminantur  ratione.  Et  re  vera,  ut  argumento  S.  Thomae 
utamur,  generalis  essendi  modus  consequens  omnem  entis  ampli- 
tudinem,  vel  consequitur  ens  absolute  et  in  se  spectatum,  vel  per 
ordinem  ad  aiiud.  Si  huiusmodi  modus  aliquid  addit  enti  in  se  spe- 
ctato,  haec  additio  vel  aliquid  aflTirmative  exprimil  in  omni  ente,  vel 
aliquid  negat.  lam  vero  afTirmative  dictum  de  omni  ente  in  se  spe- 
clato,  nihil  invenitur  nisi  eius  essentia,  secundum  quam  dicitur  esse, 
et  sic  imponitur  hoc  nomen  res  in  hoc  differens  ab  ente  quod  ens 
sumitur  ab  actu  essendi,  et  res  exprirait  quidditatem  habentem  esse. 
Negatio  vero  quae  absolute  consequitur  omne  ens,  est  indivisio,  quae 
exprimitur  per  hoc  nomen  umim;  est  quippe  unum  ens  indivisum. 

Quod  si  modus  entis  sit  secundum  ordinem  unius  ad  aliud,  hoc 
iterum  bifariam  contingere  potest;  vel  secundum  divisionem  unius  ab 
altero,  et  hoc  significat  nomen  aliquid,  idest  aliud  quid,  in  eo  diffe- 
rens  ab  uno,  quod  unum  dicit  ens  indivisum  in  se;  aliquid  vero  si- 
gnificat  ens  divisum  ab  aliis.  Sin  vero  modus  relativus  spectetur  se- 
cundum  convenientiara  unius  entis  ad  aliud,  accipiendum  est  aliquid 
quod  convenire  valeat  cum  orani  ente,  quod  non  potest  esse  nisi  aniraa, 
quae  a  Phiiosopiio  dicitur  esse  qnodararaodo  orania.  Cura  vero  in 
aniraa  duplex  sit  virtus,  idest  intellectus  et  voluntas,  convenientiam 
entis  ad  intellectura  exprirait  hoc  noraen  verum,  convenientiam  au- 
tem  entis  ad  voluntatem  significat  hoc  nomen  bonum  (2). 

Trascendentia  ergo  sunt  sex,  nimirum:  ens,  res,  unum,  aliquid, 
verum,  bonum :  et  cura  res  facile  revocari  possit  ad  ens,  et  aliquid 
reduci  ad  unum,  remanent  quatuor  trascendentia:  videlicet:  ens,  unum, 
verura,  bonum.  Quare  cum  explicata  hactenus  a  nobis  fuerit  notio 
entis,  ipsa  instituti  nostri  ratio  postulat,  ut  aliquid  perstringaraus  de 
unitate,  veritate,  et  bonitate  entis. 

(1)  Cf.  S.  TeoM.  1  Sent.  Dist.  8,  q.  1,  a.  3. 

(2)  S.  Thom.  QQ.  DD.  De  ver.  q.  1,  a.  1. 

ARTJCULUS  I. 

DE   UNITATE    ENTIS,    EIUSQUE    SPECIEBUS. 

OUID  UNUM  ?  Unum  definitur:  Ens  indivisum,  vel  ens  quod  non 
dividitur.  Ut  haec  descriptio  intelligatur,  animadvertendum  est,  unum 
nihil  reaie  addere  super  ens,  a  quo  non  differt  nisi  ratione.  Unum 
enim  denotat  ahquem  modum  omnibus  entibus  communem,  qui  no- 
mine  entis  non  significatur,  nempe  indivisionem.  Ens  quippe  sumitur 
ab  esse,  et  significat  id  quod  habet  esse,  quod  est  actus  entis.  Porro 
quaelibet  res  habet  ut  esse  ipsi  insit  per  indivisionem,  cum  divisio 
faciat  rem  non  esse :  inde  illud  pervulgatum :  Unumqiiodque  sicut  cu- 
stodit  esse,  custodit  suam  unitatem.  Quare  unum  enti  addit  modum 
quemdam  negativum,  niniirum  privationem  divisionis,  ideoque  ab  ente 
non  distinguitur  nisi  ratione;  et  consequenter  tam  late  patet,  quam 
ens  quocum  convertitur,  cum  nihil  esse  possit,  quin  sit  indivisum  (1). 
Sicut  ergo  ens  multipliciter  dicitur,  ita  et  unum  multipliciter  dividitur; 
et  sicut  ens  dividitur  in  ens  per  se,  et  ens  per  accidens,  ita  et  unum 
dividitur  in  unum  per  se,  et  unum  per  accidens.  Insuper  sicut  ens 
proprie,  et  formaliter  dicitur  ab  esse,  quod  est  actus  entis,  ita  et 
unum  dicitur  proprie  et  formaiiter  ab  esse  indiviso,  nempe  secundum 
quod  aliquid  habet  esse  indivisum ;  et  ideo  si  indivisio  respicit  esse  [pri- 
mum  et  substantiale,  habetur  unum  substantiale;  si  respicit  esse  se- 
cundum  et  accidentale,  exsurgit  unum  accidentale. 

Partitio  unitatis  substantiafis.  Sicut  ens  dicitur  primo  et  absolute 
de  substantia,  secundario  et  per  ordinem  ad  substantiam  dicitur  de 
accidente;  ita  dicitur  etiam  et  unum.  Substantia  autem  afia  est  com- 
posita,  nimirum  coaiescens  ex  partibus  essentialibus  vel  integralibus, 
alia  simplex  et  partium  expers;  consequenter  duplex  unitas  substan- 
tialis,  una  per  modum  compositionis,  alia  per  modum  simplicitatis, 
secundum  quod  esse  indivisum  recipitur  in  subiecto  coalescente  ex 
partibus,  vel  in  essentia  simplici.  Cum  autem  in  primo  casu  esse,  li- 
cet  sit  indivisum,  possit  tamen  dividi  ad  partium  separationem,  ens 
illud  ita  dicitur  unum,  ut  sit  indivisum  actu,  sed  divisibile  potentia: 
uti  sunt  omnes  substantiae  corporeae;  cum  conti'a  in  secundo  casu 
esse  recipiatur  in  subiecto  simplici  et  indivisibili,  ens  illud  ita  dicitur 
unum,  ut  sit  indivisibile  actu  et  potentia;  uti  formae  simplices  et 
per  se  subsistentes.  Quare  compositio  substantialis  non  tollil  unitatem 
substantialem,  cum  partes  actuentur  unico  esse  et  indiviso,  sub  quo 
coadunantur;  sed  aufert  ab  ente   simplicitatem,  quae  non  convertilur 

il)  S.  Thom.  Opu8C.  De  naturn  generis,  cap.  II. 

curn  unitate,  cuius  est  species  et  perfectio,  quae  indivisioni  addit  in- 
divisibilitatem.  Ad  rem  Aquinas:  «  Simplicium  essentiae  sunt  indivi- 
sae  et  actu  et  potentia.  Compositorum  vero  essentiae  sunt  indivisae 
secundum  actum  tantum  »  (1).  Quare  merito  post  Aristotelem  ens  per 
se  unum  a  S.  Tlioma  divisum  fuit  tripliciter;  nempe  in  unum  indi- 
visibile,  in  unum  continuum,  et  in  unum  ratione  seu  detinitione: 
((  Unum  autem  simpliciter,  tripliciter  dicitur:  vel  sicut  indivisibiie,  vel 
sicut  continuum,  vel  sicut  quod  est  ratione  unum  »  (2). 

Partitio  unius  per  accidens.  Sicut  ens  per  accidens  multifariam 
dividitur;  ita  et  unum  per  accidens,  cum  ratio  unius  nihil  reale  ad- 
dat  enti,  sed  ab  ipso  solummodo  excludat  divisionem.  Quare  sicut 
ens  per  accidens  aliud  est  ens  naturae,  uti  homo  albus;  sic  et  unum, 
quod  dicitur  unum  naturale,  in  quo  res  diversarum  rationum  per 
operationem  naturae  copulantur  sub  esse  indiviso.  Quod  si  res  illae 
copulantur  per  formam  et  esse  artificiale,  exsurget  opus  artis  et  con- 
sequenter  ens  et  unum  artificiale,  uti  domus.  Si  autem  plura  uniuntur 
ratione  fmis  communis,  eftlorescet  unitas  illa,  quae  ditur  moralis,  uti  uni- 
tas  exercitus.  Hinc  triplex  unum  per  accidens,  nimirum  naturale^  artifi- 
ciale,  morale.  His  addi  potest  unum  aggregatione,  ut  acervus  lapidum. 

Unum  idem.  Cum  notione  unitatis  mox  explicata  adamussim  con- 
venit  notio  identitatis,  quae  vulgo  dici  solet:  Convenientia  entis  cum 
seipso:  omne  quippe  ens  unum  convenit  cum  seipso,  ideoque  dicitur 
sibi  ipsi  idem.  Quare  identitas  ab  Aristotele  dicitur:  Quaedam  essen- 
tiae  seu  essendi  unitas  (3).  Sicut  ergo  unum  diversimode  dicitur  se- 
cundum  quod  ens  magis  vel  minus  participat  de  indivisibilitate;  sic 
diversimode  dicitur  idem  secundum  quod  magis  vel  minus  participat 
de  unitate.  Cum  vero  dicatur  unum  per  accidens  multipliciter;  sic 
dicitur  idem  per  accidens  multipliciter :  ut  duo  accidentia  licet  di- 
versa  ratione  inter  se,  sunt  tamen  idem  subiecto ;  liinc  albus  et  mu- 
sicus  sunt  idem  subiecto,  licet  albedo  sit  diversa  a  musica  secundum 
essentiam  et  definitionem.  Et  cum  unum  per  se  dicatur  etiam  mul- 
tipliciter;  sic  etiam  dicitur  multipliciter  idem  per  se  (4). 

Identitas  stricte  et  late  sumpta.  Identitas  ergo  iuxta  Philosophi 
doctrinam  quandoque  sumitur  stricte,  et  significat  unitatem,  quando- 
que  accipitur  latiori  sensu,  et  denotat  unionem.  In  primo  casu  habe- 
tur  identitas  simpliciter,  quae  est  relatio  rationis;  in  secundo  casu 
habetur  identitas  secundum  quid,  et  est  relatio  realis,  cum  duo  realiter 
diversa  in  uno  aliquo  conveniunt.  Doctrinam  Philosophi  sic  sub  ocu- 

(1)  1  p.  q.  6,  a.  3  ad  1. 

(2)  Contra  gent.  lib.  II,  cap.  LVI. 

(3)  Metaph.  lib.  V,  cap.  IX,  text.  16. 

(4)  De  diversis  modis  unius  et  eiusdem,  per  accidens  et  per  se,  cf.  S.  Thom. 
Metaph.  lib.  V,  lect.  11. 

los  ponit  S.  Thomas:  (c  Identitas  est  unitas  vel  unio;  aut  ex  eo  quod 
illa,  quae  dicuntur  idem,  sunt  plura  secundum  esse;  et  tamen  dicun- 
tur  idem  in  quantum  in  aliquo  uno  conveniunt:  aut  quia  sunt  unum 
secundum  esse ;  sed  intellectus  utitur  eo  ut  pluribus  ad  hoc  quod  re- 
lationem  intelligat.  Nam  non  potest  intelligi  relatio  nisi  inter  duo 
extrema.  Sicut  cum  dicitur  aliquid  esse  idem  sibi  ipsi.  Tunc  enim 
inteliectus  utitur  eo  quod  est  unum  secundum  rera,  ut  duobus.  Alias 
eiusdem  ad  seipsum  relationem  designare  non  posset.  Unde  patet  quod 
si  relatio  semper  requirit  duo  extrema,  et  in  huiusmodi  relalionibus 
non  sunt  duo  extrema  secundum  rem,  sed  secundum  intellectum  so- 
lum,  relatio  identitatis  non  erit  relatio  realis  sed  rationis,  secundum 
quod  aliquid  dicitur  idem  simpHciter.  Secus  autem  est,  cum  aliqua 
duo  dicuntur  esse  idem  vel  genere,  vel  specie  )>  (1). 

Verum  enim  si  identitas  sumitur  sensu  latiori,  idest  secundum 
quid  quatenus  significat  unionem  duorum,  quae  cum  sint  secundum 
esse  diversa,  in  aliquo  uno  conveniunt,  haec  identitas  quae  a  prima  in 
infinitum  distat,  invenitur  inter  duo  vel  plura  entia  subsistentia,  quae 
conveniunt  vel  genere,  vel  specie,  et  dicuntur  esse  eadem  in  natura 
generica,  vel  specifica:  tametsi  unum  eorum  non  sit  alterum,  cum 
sint  duo  yel  plura  individua,  et  de  ratione  individui  sit,  esse  hoc  et 
non  aliud,  idest  indivisum  in  se  et  divisum  a  qiiolibet  alio.  Ouare 
haec  identitas  seu  unio  plurium  convenientium  in  natura  generis,  vel 
speciei  constituit  quamdam  unitatem  fundamentalem  et  potius  nega- 
tivam  in  rebus;  quatenus  nempe  duo  individua  realiter  inter  se  di- 
stincta  et  divisa,  dicuntur  unum  genere  vel  specie,  quia  non  distin- 
guuntur  ratione  quidditatis  vel  genericae  vel  specificae. 

Haec  convenientia  seu  indistinctio  praebet  intellectui  fundamen- 
tum  ad  efformandam  notionem  aliquam  universalem,  quae  sit  com- 
munis  imago  repraesentativa,  et  ducens  in  cognitionem  plurium  se- 
cundum  genus  vel  speciem.  Hinc  unitas  illa  et  communitas  invenitur 
formaliter  et  positive  secundum  esse,  quod  huiusmodi  naturae  habent 
in  intellectu;  fundamentaliter  et  negative  est  extra  intellectum,  uti 
late  explicavimus  agentes  de  universalibus  (2). 

Idem,  simile,  aequale.  Cum  haec  secunda  identitas  reperiatur  inter 
res  difierentes  per  esse,  et  in  aliquo  consentientes;  secundum  diversa 
in  quae  duo  vel  plura  conveniunt,  differentia  sibi  vindicat  nomina. 
Etenim  si  duo  conveniunt  in  substantia,  proprie  dicuntur  eadem,-  si 
conveniunt  in  qualitate,  dicuntur  similia;  si  demum  conveniunt  in 
quantitate,  vocantur  aequalia:  licet  non  raro  similia  dicantur  etiam  ea 
quae  conveniunt  in  substantia,  sive  haec  convenientia  sit  univoca,  sive 
sit  analoga.  Sic  duo   homines  dicuntur  similes  in   natura,  et   iterum 

(1)  Metaph.  lib.  V,  lect.   11  ;  cf.  etiam  1   p.  q.  28,  a.  1  ad  2. 
i2)  Cf.  Caiet.  in  Opusc.  De  ente  et  essentia,  cap.  IV,  qq.  6.  7,  8. 

diciintur   habere  unam    eamdemque    naturam  humanam;   sic   etiam 
substantiae  creatae  dicuntur  Dei  similes. 

Quocirca  haec  tria  nomina  idem^  simile,  aeqiiale  pressa  significa- 
tione  denotant  unum  in  substantia,  in  qualitate,  in  quantitate;  nihilo- 
minus  communi  sermone  non  raro  indiscriminatim  adhibentur,  et  prae- 
sertim  simile  usurpatur  et  ponitur  pro  eodem  ad  vitandam  confusionem 
strictae  identitatis  cum  identitate,  quae  est  secundum  quid.  Audiamus 
S.  Thomam:  (c  Ex  quo  unum  et  ens  idem  significant,  et  eiusdem  sunt 
species  eaedem,  oportet  quod  tot  sint  species  entis,  quot  sunt  species 
unius  et  sibi  invicem  respondentes.  Sicut  enim  partes  entis  sunt 
substantia,  quantitas  et  qualitas  etc,  ita  et  partes  unius  sunt,  idem, 
aequale  et  simile.  Idem  enim  unim  in  substantia  est.  Aequale  unum 
in  quantitate.  Simile  unum  in  qualitate.  Et  secundum  abas  partes  entis 
possent  sumi  aliae  partes  unius,  si  essent  nomina  posita.  Et  sicut  ad 
unam  scientiam,  scilicet  ad  Philosophiam  pertinet  consideratio  de  omni- 
bus  partibus  entis,  ita  et  de  omnibus  partibus  unius,  scilicet  eodem,  et 
simili  et  huiusmodi  ))  (1). 

Ouid  similitudo?  Licet  similia  j)ressiori  sensu  dicantur  ea  quae 
unum  sunt  in  qualitate  (2) ;  nihilominus,  uti  notavimus,  similia  vulgo 
dici  solent  tum  ea  quae  conveniunt  in  substantia,  tum  ea  quae  con- 
veniunt  in  qualitate.  Sic  omne  agens  dicitur  agere  simile  sibi,  sive 
substantiam  sive  accidens  producat.  Generatim  ergo  similitudo  defi- 
nitur:  Convenientia  seu  communicatio  in  forma.  Cum  triplex  potis- 
siraum  distingui  valeat  communicatio  in  forma,  consequenter  triplex 
distinguenda  est  similitudo. 

Quaedam  enim  communicant  in  forma  secundum  eamdem  ratio- 
nem,  et  secundum  eumdem  modum:  ut  duo  aequaliter  alba,  et  haec 
dicuntur  non  solum  similia,  sed  aequalia  in  sua  similitudine,  quae 
similitudo  est  perfectissima.  Quaedam  communicant  in  forma  secun- 
dum  eamdem  rationem,  sed  non  secundum  eumdem  modum;  ut  duo 
inaequaliter  alba,  et  haec  similitudo  est  imperfecta,  et  obtinet  in  illis 
qualitatibus  quae  suscipiunt  magis  et  minus;  ideoque  nequit  reperiri 
in  generationibus  substantialibus  quando  agens  univocum  generat  sibi 
simile,  quia  formae  substantiales  non  suscipiunt  magis  et  minus.  Quae- 
dam  demum  communicant  in  eadem  forma,  sed  non  secundum  eamdem 
rationem:  ut  contingit  in  agentibus  non  univocis  relate  ad  proprios 
effectus:  omne  enim  agens  necesse  est  ut  agat  secundum  suam  for- 
mam,  ideoque  in  effectu  est  similitudo  formae  operantis;  si  effectus 
est  diversae  speciei,  forma  non  communicatur  secundum  eamdem  ra- 
tionem.  Hoc  maxime  patet  in  effectibus  procedentibus  a  Deo,  qui  cum 
Ipso  similitudinem  tantummodo  analogicam  gerunt;  et  haec  similitudo 

(1)  Melaph.  lib.  IV,  lect.  2,  versus  fmem. 
(•2)  Metaph.  lib.  V,  lect.  12. 

De  Maria,  VoI.  I.  23 

est  impeiiectissima,  ideoque  res  creatae  dicuntur  merito  similitudines 
Dei  dissimilares^  cum  in  infinitum  distent  a  perfectione  Primae  Causae, 
quae  est  ipsum  esse  simplicissimum  et  subsistens  (1). 


ARTICULUS  II. 

DE    PLURALITATE    ET    DIVERSITATE    E.\TIS. 

CONTINUATIO  ET  SERIES  RERUM.  Sicut  unitati  opponitur  mul- 
titudo  et  pluralitas,  sic  identitati  opponitur  diversitas;  et  sicut  unum 
et  idem  dicuntur  multipliciter,  sic  plura  et  diversa.  Nam  iuxta  regulam 
in  primo  Topicorum  ab  Aristotele  traditam,  si  unum  oppositorum  di- 
citur  mullipliciter,  alterum  etiam  multipliciter  dicitur.  Quare  quo  magis 
abquod  ens  participat  de  indivisione,  eo  magis  participat  de  unitate  et 
identitate.  Yicissim  quo  magis  ab  unitate  et  identitate  deficit,  eo  magis 
participat  de  divisibilitate,  multiplicitate,  diversitate.  Cum  ergo  in  solo 
Deo  reperiatur  perfectissima  unitas,  indivisibilitas,  simplicitas,  in  Ipso 
solo  nulla  est  multiplicitas  et  diversitas,  et  realis  distinctio  secinidum 
rem  absolutam^  ut  cum  Aquinate  loquamur  (2) :  creaturae  ex  adverso, 
quae  a  perfectissima  unitate  deticiunt.  semper  alicui  multiplicitati  ac 
diversitati  obnoxiae  sunt. 

Ouid  diversitas?  Diversa  ergo  dwmiur  edi  quae  non  sunt  eadem ; 
et  iuxta  Philosophum  ad  tres  potissimum  classes  revocari  possunt. 
Quaedam  enim  dicuntur  diversa  specie,  quorum  species  sunt  plures; 
sicut  asinus  et  bos.  Quaedam  vero  dicuntur  diversa  numero,  quia  dif- 
ferunt  secundum  materiam;  sicut  duo  individua  unius  speciei.  Quae- 
dam  dicuntur  diversa  secundum  rationem  substantiae,  idest  secundum 
definitionem  declarantem  rei  quidditatem.  Hoc  contingit  cum  quaedam 
sunt  idem  numero,  scilicet  subiecto,  sed  diversa  definitione;  sicut 
Socrates  et  hoc  album.  Ad  memoratos  tres  diversitatis  modos  ceteri 
reduci  possunt;  nam  diversitas  generis  includitur  in  diversitate  speciei; 
diversitas  continui  in  diversitate  materiae,  eo  quod  partes  quantitatis 
se  habent  per  modum  materiae  ad  totum  (3). 

Quld  differentia?  Differens  et  diversum  vulgo  indiscriminatim 
usurpantur,  sed  pressius  loquendo,  ea  dicuntur  differentia  quae  licet 
diversa  inter  se;  tamen  in  aliquo  uno  conveniunt,  sive  conveniant  in 
aliquo  uno  secundum  numerum,  ut  Socrates  sedens  a  Socrate  non  se- 
dente:  sive  conveniant  in  aliquo  uno  specie,  sicut  Socrates  et  Plato: 
sive  in  aliquo  uno  genere,  sicut  homo  et  brutum  animal.   Generatim 

(1)  Cf.  S.  Tbom.  1  p.  q.  4,  a.  3. 

(2)  1  p.  q.  27,  a.  3. 

(3)  Cf.  S.  Thom.  Metaph.  lib.  V,  lect.  12  initio. 

vero,  et  proprie  ea  dicuntiir  dilTerentia,  (juae  conveniunt  in  aliquo 
praedicato  imivoco,  et  per  forniales  diHerentias  separantur. 

luxta  hanc  vocabuli  proprietatem  S.  Thomas  saepissime  docet, 
non  debere  dici  Deum  differre  a  creaturis,  sed  diversum  esse;  quia  ab 
ipsis  distinguitur  et  separatur  toto  suo  esse  simplicissimo,  et  in  nulla 
praedicatione  univoca  cum  creaturis  convenit.  Sic  suprema  rerum 
genera  dicuntur  inter  se  primo  diversa;  sic  specificae  differentiae, 
quae  dividunt  genus,  et  constituunt  oppositas  species,  dicuntur  diver- 
sae;  quia  seipsis  differunt  et  non  per  alias  differentias.  Quare  omne 
differens  est  diversum,  sed  non  vicissim.  Nam  illa  diversa  quae  in 
nullo  conveniunt,  non  possunt  proprie  dici  differentia;  quia  non  dif- 
ferunt  aliquo  a!io,  sed  seipsis;  hinc  simplex  aliquod  est  diversum  ab 
alio,  sed  proprie  differentia  dici  nequeunt  nisi  composita.  Sic  S.  Tho- 
mas  passim  proiiat  esse  realiter  composita  illa  omnia,  quae  conveniunt 
in  genere  vel  specie  (1). 

Quid  distinctio?  Distincta  dicuntur  iila,  quorum  unum  non  est 
alterum,  vel  quae  non  sunt  idem;  ideoque  distinctum  quoad  generalem 
ac  communera  vocis  significationem  in  entibus  creatis  idem  sonat  ac 
diversum.  Cum  ergo  distinctio  opponatur  identitati,  patet  quamlibet 
distinctionem  in  creaturis  denotare  pluralitatem,  compositionem  ac 
multiplicitatem  essendi;  sicut  quaelibet  identitas  dicit  unitatem,  sim- 
plicitatem,  et  indivisionem  essendi.  Verum  multiplicitas  et  diversitas 
essendi  vel  est  in  ipsa  re  independenter  a  conceptibus  nostns,  et  tunc 
obtinet  distinctio  realis,  in  qua  una  realitas  componit  cum  altera  et 
denotat  in  re  realem  compositionem,  ac  imperfectionem ;  vel  essendi 
multiplicitas  ac  diversitas  est  in  conceptibus  nostris,  qui  ratione  pro- 
priae  imperfectionis  exprimunt  secundum  diversum  esse  intentionale 
unam  eamdemque  rem,  et  tunc  diversitas  ac  distinctio  est  in  conce- 
ptibus,  quae  vulgo  dici  solet  distinctio  rationis,  quae  potest  consistere 
cum  perfectissima  simplicitate  et  identitate  reali;  nam  dependet  non 
ab  imperfectione  et  compositione  rei,  sed  ab  imperfectione  intellectus 
nostri,  qui  simplicia  cognoscit  composite.  Immo  iuxta  pulcherrimam 
S.  Thomae  sententiam,  quo  ens  est  magis  perfectum  et  simplex,  eo 
fundamentum  praebet  perfectius  intellectui  nostro  ad  distinguendum 
in  ipso  plures  rationes  intelligibiles.  Prima  ergo  distinctionispartitio 
est  in  distinctionem  realem  et  distinctionem  rationis;  et  utraque  di- 
stinctio  alias  subdivisiones  sub  se  complectitur. 

Distinctio  realis.  Cum  generatim  distinctio,  utpote  identitati  oppo- 
sita  quamdam  complectatur  multiplicitatem  essendi,  secundum  diver- 
sam  hanc  multiplicitatem  datur  diversa  distinctio.  Quandoque  enim 
viget  inter  duas  substantias  subsistentes,  idest  proprio  esse  substan- 
tiali  terminatas;  sicut  inter  duos  homines,  et  haec  est  distinctio  sub- 

(l)  QQ.  DD.  De  ver.  q.  27,  a.  1  ad  8. 

stantialis  adaequata,  actualis  ot  |)erfecta,  quia  opponitur  identitati  seu 
unitati  essendi,  quae  propria  est  individuorum  subsistentium.  Quando- 
que  viget  inter  partes  alicuius  substantiae  com[)ositae.  quarum  una  non 
est  alia,  et  liaec  distinctio,  quae  etiam  substantialis  dicitur,  licet  minus 
perfecte,  non  denotat  divisionem  essendi  secundum  esse  diversuni; 
quia  partes  unico  et  communi  esse  actuantur  et  terminantur;  nihilo- 
minus  quamdam  essendi  divisionem  participant. 

Hoc  contingit  vel  quia  partes  diversam  habitudinem  dicunt  ad 
esse,  uti  in  compositis  ex  materia  et  forma  substantiali.  in  quibus 
materia  se  habet  ut  potentia,  forma  se  habet  ut  actus  ad  conflandum 
compositum,  quod  proprie  exsistit;  ideoque  materia  et  forma  substan- 
tialis  realiter  distinguuntur  propria  realitate  potentiali  et  actuali  dicente 
diversum  ordinem  ad  esse.  Vel  quia  partes  materiales  licet  eamdem 
habitudinem  dicant  ad  formam  et  ad  esse  consequens  formam,  habent 
a  quantitate  dimensiva  ut  dividi  possint  in  varia  subsistentia  eiusdem 
speciei;  uti  in  continuo  in  quo  partes  realiter  distinguuntur,  sed  propria 
realitate  potentiali :  ipsae  enim  continentur  unica  forma  et  actu  et  eflii- 
ciunt  ens  per  se  unum,  sed  divisibile  ad  divisionem  quantitatis.  Oiio- 
circa  dicuntur  reaiiter  distinctae  potentia,  non  actu;  quia  quamdiu 
remanent  indivisae  actuantur  unica  forma,  et  unico  esse  substantiali, 
ideoque  una  non  distinguitur  ab  alia  actu  per  proprium  esse. 

Dihtinctio  substantialis  imperfecta,  quandoque  consideratur  vigere 
inter  partes,  quarum  una  non  est  alia  nec  aliam  componit:  ut  inter 
materiam  et  formam:  quandoque  consideratur  inter  partem  aliquam 
et  totum  ex  partibus  coagmentatum;  uti  inter  animam  rationalem  et 
hominem,  et  tunc  dmiuv  inadaec/uata;  (]u'idi  mimdi  humana  secundum 
aliquid  distinguitur,  et  secundum  aliquid  non  distinguitur  ab  homine; 
nempe  distinguitur  secundum  partem  materialem,  non  vero  secundum 
partem  formalem.  Sic  in  substantiis  materialibus  quidditas  non  distin- 
guitur  adaequate  a  substantia  prima,  quae  dicitur  res,  et  quae  cum 
ipsa  identificatur  penes  quidditatem,  licet  quidditati  addat  principia 
individuantia,  quae  a  quidditate  sunt  realiter  distincta,  secus  e.ssentia 
individuaretur  per  seipsam.  Demum  distinctio  realis  quandoque  vigel 
inter  substantiam  et  accidens,  vel  inter  duo  accidentia,  et  tunc  dicitur 
distinctio  accidentalis,  quae  denotat  divisionem  et  multiplicitatem  es- 
sendi  secundum  esse  accidentale. 

Distinctio  rationis.  Haec  distinctio  a  nobis  superius  declarata  dividi 
solet  in  distinctionem  rationis  ratiocinafae,  et  distinctionem  rationis 
ratiocinantis;  vel  in  distinctionem  rationis  cum  fundamento  in  re,  et 
sine  fundamento  in  re.  Prima  eiHorescit  cum  secundum  rationem  in- 
telligibilem  plura  distinguimus  in  re  simplicissima,  eo  quod  res  illa 
pluribus  aequivalet  perfcctionibus.  Sic  distinguimus  divina  attributa, 
nam  Deus  in  suo  esse  purissimo  et  subsistente  praehabet  omnes  crea- 
turarum  perfectiones,  qnas   in   infinitum   superexcedit,  uti   videbimus 

disputantes  de  divinis  nomlnibiis.  Sic  proportione  quadam  in  anima 
liumana  distinguimus  perfectionem  animae  sensitivae  a  perfectione 
animae  intellectivae,  licet  quoad  esse  identillcentur  in  unica  anima 
rationali,  quae  ut  forma  substantialis  superior  virtute  continet  omnes 
formarum  inferioriorum  perfectiones,  uti  declarabimus  explicantes  unio- 
nem  animae  bumanae  cum  corpore.  Haec  distinctio  nuncupari  solet 
etiam  virtualis,  quia  una  res  simplex  virtute  in  se  continet  plura. 
Distinctio  rationis  ratiocinantis  tunc  babetur  quando  intellectus  idem 
obiectum  conceptu  obscuro  cognitum  alio  conceptu  clariori  apprebendit. 
Huiusmodi  est  distinctio  inter  hominem  et  animal  rationale;  nam  idem 
obiectum  quod  per  conceptum  obscurum  apprehensum  fuit,  cognoscitur 
per  conceptum  clariorem. 

Djstinctio  formalis  scotistica.  Cum  divisio  entis  in  ens  reale  et  ens 
rationis  sit  omnino  adaequata,  praeter  distinctionem  realem,  et  distin- 
ctionem  rationis,  nulla  alia  admitti  potest  distinctio,  quae  ad  alterutrum 
membrum  non  reducatur.  At  non  ita  visum  est  Scoto,  et  quibusdam 
eius  adstipulatoribus.  Scotus  quippe  inter  uiramque  distinctionem,  rea- 
lem  nempe  et  rationis,  mediam  quamdam  distinctionem  adstruit,  quam 
vocat  formalem  ex  natura  rei,  et  hanc  reperiri  docet  inter  divinas 
perfectiones  (1).  Vocat  distinctionem  ex  natura  rei,  quae  in  ipsarum 
rerum  natura  sine  ulla  intellectus  operatione  viget.  Formalem  addit, 
quia  non  omnis  distinctio  ex  natura  rei  est  formalis.  sed  illa  dumtaxat, 
quae  procedit  ex  rationibus  fprmalibus. 

Haec  eadem  distinctio  iuxta  memoratam  Scoti  doctrinam  interce- 
deret  inter  diversas  substantiales  perfectiones  animalitatis  et  rationa- 
litatis,  quia  in  homine  dependent  ab  unica  forma  substantiali,  nempe 
ab  anima  intellectiva,  quas  minus  accurate  quidam  vocant  gradus 
metaphysicos;  Metaphysica  quippe  agit  de  ente  immateriali,  et  hae 
perfectiones  inveniuntur  in  ente  visibili  et  mobili  de  quo  agit  Physica. 
Similiter  formalis  distinctio  Scoti  ex  natura  rei  adstruitur  inter  forma- 
litatem  entis  et  ultimam  differentiam  specificam  cuiusque  rei. 

Scotus  loco  superius  citato  pluribus  argumentis  probare  nititur 
distinctionem  ab  ipso  excogitatam  intercedere  inter  divinas  perfectiones, 
postquam  antea  in  eadem  qnaestione  vexaverit  oppositam  S.  Thomae 
doctrinam.  Nos  opinionem  Scoti  falsam  sane  de  industria  refellemus 
agentes  de  divinis  attributis  et  perfectionibus.  Sufficit  in  praesentiarum 
adnotare  sententiam  hanc,  si  quid  dicit,  esse  lubricam  et  periculosam, 
cum  perfectissimam  Dei  gioriosi  simplicitatem  in  discrimen  vocet,  in 
quo  omnes  perfectiones  sunt  unum  idemque  cum  suo  esse  subsistenti 
et  purissimo.  Uti  enim  subtiliter  notat  Caietanus,  distinctio  haec  for- 
malis  Scoti  si  daretur,  maior  esset  aliis  realibus  distinctionibus ;  forma 
quippe  quae  ex  natura  rei  non  est  aiia,  magis  distinguit,  quam  quae- 

yl)  ScoTus,  1  Sent.  Dist.  8,  q.  4,  n.  17. 

libet  realitas,  quae  independenter  ab  intellectu  non  est  alia.  Deraum 
si  formalitas  entis  esset  ex  natura  rei  distincta  a  differentiis  specificis 
rerum,  posset  dici  una  eademque  in  omnibus  rebus,  et  sic  via  para- 
retur  ad  unitatem  et  identitatem  universalem,  qua  tantopere  delectati 
sunt  philosophi  ad  Pantheismum  proni  (1). 


ARTICULUS   m. 

DE    HABITUDINE    UNIUS    AD    ENS    ET    AD    MULTITUDINEM. 

DETERMINATUR  QUAESTIO.  Hactenus  explicavimus  conceptum 
unitatis  cum  suis  speciebus,  et  notiones  ipsis  oppositas.  In  hoc  articulo 
ad  meliorera  rei  intelligentiam  uberius  declarandum  venit,  et  directe 
demonstrandum  quid  unum  addat  enti,  et  quid  ipsi  opponatur.  Quae- 
stioni  sic  bipartitae  unica  propositione  satisfaciemus. 


PROPOSITIO. 

Unuin  nihil  reale  addit  enti,  sed  denotat  indivisionem,  idest  pri- 
vationem  divisionis  in  ente,  ipsique  opponitur  multitudo. 

Prob.  1.^  pars.  Ouaecumque  duo  addita  tertio  nullam  diversi- 
tatem  afferunt,  inter  se  sunt  oranino  idera.  lara  vero  unum  et  ens 
addita  cuilibet  subiecto  de  quo  praedicantur,  nullara  ipsi  diversitatem 
afferunt.  Ergo  sunt  inter  se  prorsus  idera.  Siquidera,  ut  hoc  Aristotelis 
arguraentura  cura  S.  Tlioraa  declareraus,  ens  et  unura  horaini  nihil 
addunt,  cum  ipsam  hominis  substantiara  significent,  et  non  aliquam 
naturam  ab  horaine  diversam;  ideoque  horao,  ens  horao,  et  unus  honio 
earadera  rei  substantiara  expriraunt. 

Uti  enira  subtiliter  arguraentatur  Philosophus,  cura  generatio  sit 
via  ad  esse,  et  corruptio  sit  rautatio  ab  esse  ad  non  esse,  idera  est 
generari  et  corrurapi  horainera,  et  id  quod  est  homo,  et  consequenter 
nunquara  generatur  homo,  quin  generetur  ens  homo.  Quod  dicitur  de 
ente,  [)ari  modo  dici  potest  de  uno.  Nara  cum  generatur  homo,  gene- 
ratur  unus  homo,  et  simiiiter  cum  corrumpitur.  Quocirca  nulla  natura 
additur  supra  hominem  per  hoc  quod  ipsi  additur  ens  et  unum,  et 
consequenter  unum  nullara  naturani  addit  supra  ens,  cura  aeque  ac 
ens  ij)sara  rei  substantiam  significet,  licet  differenter;  et  propterea  cura 
re  sint  idem,  ratione  dilTerunt.  Nam  nomen  /lomo  iraponitur  a   quid- 

(1)  Doctrinam  Scoti  quam  Scholae  communiter  repudiarunt,  late  expositam  ct 
refutatam  invenies  apud  Caiet.  Opusc.  I)e  ent.e  el  essentia,  cap.   VI,  q.  1-. 


AKT.    III.    DE   ORDINE   UNIUS   AD    ENS   ET    AD    MULTA  359 

(litate,  nomen  ens  imponitiir  ab  actii  essendi,  et  nomen  7inum  impo- 
nitur  ab  ordine  vel  indivisione.  Idem  enim  est  quod  liabet  essentiam 
et  quod  est  et  quod  est  indivisum. 

Arg.  2."'"  ab  eodem  Aristotele  propositum,  sic  breviter  concinnari 
potest.  Ens  et  unum  dicuntur  de  substantia  cuiuslibet  rei  per  se  et 
non  per  accidens.  Porro  quaecumque  duo  praedicantur  de  substantia 
alicuius  rei  per  se  et  non  per  accidens,  ea  identificantur  secundum 
rem.  Ergo  unum  niliil  reale  addit  enti,  sed  solum  rationem  indivi- 
sionis.  Maior  propositio  quae  soia  in  controversiam  vocari  posset,  sic 
iliustratur  a  S.  Tlioma.  Si  ens  et  unum  quidpiam  reale  adderent  sub- 
stantiae  rei  de  qua  praedicantur,  cum  illud  additum  esset  etiam  ens 
et  unum,  de  illa  natura  addita  oporteret  praedicare  ens  et  unum  per 
accidens,  et  sic  in  infinitum,  quod  est  impossibile.  Ergo  substantia  rei 
est  una  et  ens  per  seipsam,  et  non  per  aliquid  additum  (1). 

Doctrinam  Philosophi  sic  compiexus  est  Aquinas  noster :  «  Unum 
non  addit  supra  ens  rem  aliquam,  sed  tantum  divisionis  negationem. 
Unum  enim  nihil  aliud  significat,  quam  ens  indivisum.  Et  ex  hoc  ipso 
apparet  quod  unum  convertitur  cum  ente.  Nam  omne  ens  aut  est  sim- 
piex,  aut  compositum.  Quod  autem  est  simplex,  est  indivisum  actu  et 
potentia.  Ouod  autem  est  compositum,  non  habet  esse  quamdiu  par- 
tes  eius  sunt  divisae,  sed  postquam  constituunt  et  componunt  ipsum 
compositum.  Unde  manifestum  est  quod  esse  cuiuslibet  rei  consistit  in 
indivisione.  Et  inde  est  quod  unumquodque  sicut  custodit  esse,  ita  cu- 
stodit  suam  unitatem  )>  (2). 

Prob.  2.^  pars,  nempe  unitati  esse  oppositam  multitudinem  seu 
pluralitatem.  Hoc  ita  evidens  est  ul  probatione  vix  indigeat.  Nam  ea 
quorum  rationes  oppositae  sunt,  et  ipsa  opposita  dicenda  sunt.  Atqui 
ratio  unius  consistit  in  indivisione,  ratio  autem  multitudinis  divisionem 
involvit.  Ergo  unum  et  multa  sunt  opposita. 

Hic  autem,  ne  aequivocatio  obrepat,  notandum  venit,  unum  diver- 
simode  dici,  et  consequenter  diveisimode  opponi  multis.  Est  quippe 
unum  quod  convertitur  cum  ente,  et  ideo  circuit  omne  ens,  et  est 
unum,  quod  est  principium  numeri  et  determinatur  ad  genus  quanti- 
tatis  discretae.  Quare  primum  opponitur  multitudini  per  modum  pri- 
vationis,  ut  indivisum  cliviso:  secundum  opponitur  multitudini,  ut  men- 
sura  mensurato.  Nam  unum  habet  rationem  primae  mensurae,  et  nume- 
rus  est  multitudo  mensurata  per  unum  (3). 

Ouamobrem  unum  transcendens  complectitur  in  sua  ratione  gene- 
ralissima  indivisionem,  quippe  exprimit  ipsam  rei  substantiam  non 
divisam  secundum  esse.  Hoc  sensu  in  aequo  est  cum  ente  et  vagatur 

(l'j  S.  Thom.  Metaph.  lib.  IV,  lect.  2;  cf.  etiam  lib,  X,  lect.  8  versus  finem. 

(2)  1  p.  q.  11,  a.  1. 

(3)  S.  TeoM.  1  p.  q.  11,  a.  2. 

per  omnia  genera,  sicut  et  ens,  et  praedicatur  tum  de  corporeis  tum 
de  incorporeis,  tum  de  substantia  tum  de  accidentibus;  licet  in  istis 
omnibus  diversimode  inveniatur  ratio  entis  et  unius.  Substantia  enim 
simplex  est  ens  perfectius,  quam  substantia  composita,  ideoque  per- 
fectiorem  sibi  vindicat  unitatem,  cum  sit  indivisa  actu  et  potentia. 
Similiter  substantia  est  ens  nobilius,  quam  accidens,  cum  ens  dicaiur 
per  prius  de  substantia  et  per  posterius  de  accidente.  Ergo  substantia 
perfectiorem  habet  unitatem,  quam  accidens. 

Ouod  si  rationi  indivisionis,  quae  propria  est  unius  transcenden- 
talis  addatur  ratio  mensurae,  quae  profluit  a  quantitate;  tunc  unum 
contrahitur  ad  determinatum  genus  unitatis,  quemadmodum  quantitas 
contrahit  ens  ad  determinatum  genus  entis;  et  efflorescit  unum,  quod 
est  principiura  numeri  in  rebus  corporalibus  et  quantis.  Hoc  unum 
praeter  indivisionem,  nempe  substantiam  rei  indivisam  addit  rationom 
mensurae,  quae  non  procedit  a  substantia  rei,  sed  a  natura  quantitatis 
ipsi  superaddita.  Hinc  prima  unitas  nihil  addit  essentiae  rei ;  secunda 
vero  addit  quantitatem,  nempe  alienam  naturam ;  quantitas  quippe  est 
accidens  primum  et  mensura  corporalis  substantiae. 

Quare  unitas  numerica  in  substantiis  compositis  est  eadem  cum 
unitate  formali  seu  essentia,  secundum  quod  unum  dicit  essentiam 
seu  quidditatem  rei  indivisam  secundum  esse,  cum  in  quolibet  indi- 
viduo  materiali  non  sit  nisi  una  essentia  indivisa.  Ouod  si  utraque 
unitas  spectetur  penes  privationem  divisionis  importatam;  tunc  unitas 
numeralis  et  unitas  formalis  non  sunt  idem,  uti  subtiliter  advertit 
Caietanus;  quia  privatio  divisionis  formalis  est  alia  a  privatione  divi- 
sionis  numeralis;  sicut  alia  est  divisio  formalis,  et  alia  divisio  nume- 
ralis;  nam  in  rebus  materialibus,  peracta  divisione  numerali,  licet 
formae  dividantur,  non  tamen  dividuntur  per  formales  differentias,  et 
sic  plura  individua  liabent  eamdem  speciem,  quia  licet  eorum  naturae 
sint  divisae;  non  sunt  tamen  divisae  formaliter  (1). 

Quaerenti  autem  quaenam  sit  oppositio  inter  unum,  quod  conver- 
titur  cum  ente  et  oppositam  multitudinem,  respondemus  cum  Aristo- 
tele,  unum  et  multa   opponi  inter  se  oppositione  contrarietatis.   Nam 
licet  indivisibile  et  divisibile,  idest  unum  et  multitudo  videantur  oppon 
secundum  privationem  et  habituni;  tamen  proprie  reducuntur  ad  oppo 
sita  per  contrarietatem.  Nam  alterum  contrariorum  est  privatio,  sed  noi 
pura  privatio:  secus  enim  non  participaret  naturam  generis,  cum  con 
traria  sint  in  eodem  genere.  Unum  enim  non  significat  ipsam  indivi 
sionem,  sed  ipsum  ens  indivisum,  ideoque  unum  et  multa  non  oppo 
nuntur  secundum  habitum  et  privationem  puram ;  sed  sicut  contrai-ia 
quae  habent  idem  subiectum  (2). 

(!)  CxiET.  Ue  ente  ei  essentia,  oap.  IV.  q.  H  iiiie,  et  caj).   VI,  q.   13. 
v2)  S.  Thom.  Metaph.  lib.  \,  lect.  \.  iiiitio. 

SOLVUNTUR    DIFFICULTATES. 

Oppon.  1.^  Uniim  est  in  aliquo  genere  determinato,  nempequan- 
titatis.  Atqui  quod  est  in  aiiquo  genere  determinato  superaddit  aliquid 
enti.  Ergo  unum  non  est  idem  ac  ens. 

Resp.  Dist.  mai,  Unum  quod  esl  principium  numeri,  est  in  aliquo 
genere  determinato,  Conc.  Quod  significat  substantiam  rei  indivisam, 
est  in  genere,  Neg.  et  Conc.  min.  Neg.  cons. 

Explico.  Cum  unum  quod  convertitur  cum  ente  significet  ens  indi- 
visum,  idest  ipsam  rei  essentiam  non  divisam  secundum  esse,  profeclo 
ratio  unius  tantundem  patet,  quantum  ratio  entis,  cui  nihil  reale  addit, 
cum  indivisio  non  sit  aliqua  realitas.  Verum  enim  si  unum  sumitur 
ut  principium  numeri  pertinens  ad  quantitatem  discretam,  tunc  praeter 
rationem  indivisionis,  quae  communis  est  omnibus  entibus,  sibi  vin- 
dicat  rationem  mensurae,  quae  procedit  a  quantitate;  et  sic  a  natura 
quantitatis  fluit,  ut  communis  ratio  rei  indivisae  coarctetur  ad  naturas 
materiales,  quae  indivisae  per  essentiam  habent  a  quantitate,  ut  sint 
mensura  numeri,  qui  definitur:  multitudo  mensurata  per  unitatem, 
Hinc  hoc  unum  quod  est  principium  numeri  addit  enti  indiviso  ali- 
quid  reale,  nempe  naturam  quantitatis. 

Distinctio  unitatis  quae  convertitur  cum  ente  et  procedit  a  sub- 
stantia  cuiuslibet  rei  non  divisae  secundum  esse,  et  unitatis  quae  est 
principium  numeri,  quae  rei  addit»  quantitatem,  est  maximi  momenti, 
ideoque  ipsam  saepe  versat  et  evolvit  S.  Thomas  refellens  oppositos 
diversosque  errores,  quibus  obviam  ivere  tum  Pythagoras  et  Plato, 
tum  Avicenna,  tum  etiam  nonnulli  theologi,  qui  inter  utramque  uni- 
tatem  minime  distinxerunt  (1).  Audi  S.  Doctorem  sic  rem  explanan- 
tem  dilucide:  «  Ouidam  putantes  idem  esse  unum,  quod  convertitur 
cum  ente,  et  quod  est  principium  numeri,  divisi  sunt  in  contrarias  po- 
sitiones.  Pythagoras  enim  et  Plato  videntes,  quod  unum  quod  conver- 
titur  cum  ente  non  addit  aliquam  rem  supra  ens,  sed  significat  sub- 
stantiam  entis  prout  est  indivisa,  existimaverunt  sic  se  habere  de  uno, 
quod  est  principium  numeri.  Et  quia  numerus  componitur  ex  unitatibus, 
crediderunt,  quod  numeri  essent  substantiae  omnium  rerum.  E  con- 
trario  Avicenna  considerans  quod  unum,  quod  est  principium  numeri 
addit  aliquam  rem  supra  substantiam  entis...  credidit  quod  unum  quod 
convertitur  cum  ente  addat  rem  aliquam  supra  substantiam  entis,  sicut 
album  supra  hominem.  Sed  hoc  manifeste  falsum  est;  quia  quaelibet 
res  una  est  per  suam  substantiam  )>  (2). 

(1)  Haec  doctrina  luculenter  explicatur  a  S.  Thom.  1  Sent.  Dist.  24,  q.  1,  a.  8. 

(2)  1   p.  q.  11,  a.  1  ad  i. 

Oppon.  2.°  Ens  divitur  per  unum  et  multa.  Atqui  quod  dividit 
ens,  aliquid  ipsi  addit.  Ergo  unum  addit  ad  ens. 

Resp.  Dist.  mai.  Ens  dividitur  per  unum  et  multa,  ita  ut  multa 
sint  etiam  sub  aliquo  respectu  unum,  Conc,  Ita  ut  sub  omni  respectu 
excludant  a  se  unitatem,  Neg.  Contradist.  min.  Si  ita  dividit  ens,  ut 
a  se  excludat  sub  omni  respectu  muita,  addit  aliquid  enti,  Conc.  Si 
sub  aliquo  respectu  complectitur  multa,  Neg.  et  Neg.  cons. 

Explico.  Sicut  ens  praedicatur  analogice  et  multipliciter  de  suis 
inferioribus,  sic  et  unum  quod  cum  ente  convertitur;  ideoque  contin- 
gere  potest,  ut  aliquod  sit  sub  aliquo  respectu  divisum,  et  sub  alio 
indivisum;  sicut  quod  est  divisum  numero  est  indivisum  specie;  et 
quod  specie  est  divisum,  est  indivisum  genere:  et  quod  genere  est 
divisum,  est  indivisum  analogia:  ideoque  nulla  datur  multitudo,  de 
qua  praedicari  non  possit  sub  aliquo  respectu  unum ;  nam  et  ipsa  mul- 
titudo  non  contineretur  sub  ente,  nisi  aliquo  modo  contineretur  sub 
uno,  et  ideo  unum  et  multa  ita  sunt  contraria,  ut  non  se  excludant 
mutuo  sub  omni  respectu.  Sic,  ut  cum  S.  Dionysio  loquamur,  quae 
sunt  multa  partibus,  sunt  unum  toto;  quae  sunt  multa  accidenlibus 
sunt  unum  subiecto ;  quae  sunt  multa  numero,  sunt  unum  specie ;  quae 
sunt  speciebus  multa,  sunt  unum  genere;  et  quae  sunt  multa  proces- 
sibus,  sunt  unum  principio,  et  sic  unum,  communiter  sumptum  non 
est  pars  entis  communis,  sed  tam  late  patet,  quam  ens  (1). 

Oppon.  3.^  Si  unum  nihil  adderet  super  ens,  tunc  unum  et  ens 
essent  synonyma.  Atqui  unum  et  ens  non  sunt  synonyma.  Ergo  unum 
aliquid  addit  super  ens. 

Resp.  Dist.  mai.  Si  unum  nihil  addit  super  ens  secundum  rem 
et  rationem,  unum  et  ens  sunt  synonyma,  Conc.  Si  nihil  addit  secun- 
dum  rem,  sed  exprimit  diversam  rationem  eiusdem  rei,  unum  et  ens 
sunt  synonyma,  Neg.  et  Conc.  min.  Neg.  cons. 

Explioo.  Licet  unum  nihil  realiter  addat  super  ens;  nihilominus 
addit  rationem  indivisionis;  est  enim  unum  ens  indivisim;  et  hoc  in 
causa  est  quamobrem  unum  et  ens  non  dicuntur  synonyma,  cum  no- 
mina  sint  signa  conceptuum,  et  propterea  ubi  conceptus  sunt  diversi, 
nomina  nequeunt  dici  synonyma. 

Oppon.  4."  Multitudo  participat  unitatem.  Atqui  ea  quae  partici- 
pant  eamdem  (ormam,  minime  dici  possunt  opposita.  Ergo  unum  et 
multa  non  sunt  inter  se  opposita. 

Resp.  Dist.  mai.  Multitudo  participat  unitatem  sub  eo  respectu, 
(juo  dicit  ens  divisum,  Neg.  Sub  eo  respectu,  sub  quo  dicit  ens  indi- 
visum,  Conc.  Contradist.  min.  Quae  pailicipant  eamdem  formam  non 
sunt  opposita,  sub  ratione  sub  qua  conveniunt  in  forma,  Conc.  Sub 
ratione  sub  qua  (liscrej)ant,  Neg.  et  Neg.  cons. 

(1)  Cf.  S.  Thom.  1  |).  q.   11,  a.  1  ad  2. 


ART.    III.    DE    OROINE    UMUS    AD    ENS    ET    AD    MULTA  363 

Oppon.  5.^  Multo  opponitur  paiicum.  Secl  si  paucura  opponitur 
muito,  ununi  non  est  oppositum  multitudini.  Ergo  unum  el  multa  noii 
dicuntur  ex  opposito  seu  non  sunt  opposita. 

Resp.  Dist.  mai.  Multo  opponitur  paucum,  secundum  quod  mul- 
tura  accipitur  absolute,  Neg.  Secundum  quod  importat  quemdara  exces- 
sura,  Conc.  Contradist.  min.  Si  paucum  absolute  opponeretur  multo, 
unum  non  esset  ipsi  oppositum,  Conc.  Si  opponitur  secundum  quod 
multuin  importal  excessum,  Neg.  et  Neg.  cons. 

Explico.  Uti  ex  responsione  patet,  multura  surai  potest  dupliciter, 
vel  absolute,  et  tunc  raultura  negat  indivisionera  et  opponilur  uni;  quo 
in  sensu  duo  iure  dici  possunt  raulta;  vel  relative  quatenus  denotat 
excessura  alicuius  rei  relate  ad  aliara;  et  hoc  sensu  negat  defectura, 
et  opponitur  pauco;  quo  in  sensu  duo  non  possunt  dici  multa,  neque 
duo  homines  multitudinera  efficiunt. 

Oppon.  6.^  Si  unura  opponitur  multitudini  ut  indivisura  diviso, 
opponitur  ut  privatio  habitui,  et  ideo  unum  est  posterius  multitudine. 
Atqui  hoc  est  falsum,  nam  raultitudo  definitur  per  unitatera.  Ergo  unum 
non  opponitur  multitudini  ut  indivisum  diviso. 

Resp.  Dist.  min.  Unum  est  posterius  multitudine  secundum  rem, 
Neg.  Secundura  nostrum  modum  intelligendi  seu  secundum  rationem 
nostrae  apprehensionis,  Siihdist.  Prius  apprehendiraus  divisum,  quam 
indivisum,  Conc.  Prius  apprehendiraus  divisum  prout  constituit  multi- 
tudinem,  quam  unum,  Neg.  et  Neg.  cons. 

Explioo.  Cura  unura  opponatur  privative  raultis,  quia  in  ratione 
multorum  est  quod  sint  divisa;  licet  re  unitas  sit  prius  divisione,  nihi- 
lominus  secundum  nostrum  modura  apprehendendi  divisio  est  prius 
unitate:  apprehendimus  enim  simplicia  per  composita.  Verura  cura  non 
intelligamus  divisa  habere  rationem  multitudinis,  nisi  per  hoc  quod 
utrique  divisorum  attribuamus  unitatem,  sic  secundum  nostram  ap- 
prehensionem  divisio  est  prior  unitate;  sed  unitas  est  prior  raultitu- 
dine,  ideoque  in  definitione  raultitudinis  ponitur  unum,  et  non  vicis- 
sim.  Rationem  hanc  sic  acu  tangit  Aquinas:  (c  Nihil  prohibet  aliquid 
esse  prius,  et  posterius  in  eodem  secundum  rationem,  secundum  diversa 
in  eo  considerata.  In  muititudine  enim  considerari  potest  et  quod  mul- 
titudo  est,  et  ipsa  divisio.  Ratione  igitur  divisionis  prior  est  quam  unum 
secundum  rationem.  Nara  unura  est  quod  non  dividitur.  Secundura 
autem  quod  est  multitudo,  posterius  est  uno  secundum  rationem,  cum 
multitudo  dicatur  aggregatio  unitatum.  Divisio  autem  quae  praesup- 
ponitur  ad  rationem  unius,  secundum  quod  convertitur  cum  ente,  non 
est  divisio  quantitatis  continuae,  quae  praeintelligitur  uni,  quod  est 
principium  numeri.  Sed  est  divisio  quam  causat  contradictio,  prout  hoc 
ens  et  illud  dicuntur  divisa  ex  eo  quod  hoc  non  est  illud.  Sic  ergo 
primo  in  intellectu  nostro  cadit  ens,  et  deinde  divisio;  et  post  hoc 
unum  quod  divisionera   privat,  et  ultimo  multiludo  quae  ex  unitatibus 

constituitur.  Nam  licet  ea  quae  sunt  divisa,  multa  sint;  non  liabent 
tamen  rationem  multorum,  nisi  postquam  huic  et  illi  attribuitur  quod 
sit  unum  );  (1). 

SCHOLION.  Ens  et  unum  comparantur.  Sicut  ens  analogice  et  se- 
cundum  proportionem  praedicatum  de  omnibus  rebus,  quae  perfectius 
imperfectiusque  habent  esse,  denotat  diversas  essendi  perfectiones  et 
nobilitates;  sic  unum  quod  ab  ente  realiter  non  differt  quidquam,  di- 
ctum  analogice  de  diversis  rebus,  diversas  unitatis  perfectiones  signi- 
ficat,  secundum  quod  rebus  diversimode  habentibus  esse,  diversimode 
attribuitur  ratio  indivisionis. 

Ouare  quae  sunt  indivisa  per  se,  verius  sunt  unum,  quam  illa 
quae  sunt  indivisa  per  accidens.  Insuper  inter  illa  quae  sunt  unum 
per  se,  verius  sunt  unum,  quae  sunt  indivisa  simpliciter,  quam  quae 
sunt  indivisa  respectu  alicuius  vel  generis,  vel  speciei,  vel  proportio- 
nis,  quaeque  non  dicuntur  simpliciter  unum,  sed  unum  vel  in  genere, 
vel  in  specie.  vel  in  proportione. 

Ulud  autem  quod  est  simpliciter  indivisum  dicitur  simpliciter 
unum,  quod  est  unum  numero.  Sed  in  istis  etiam  inveniuntur  diversi 
gradus.  /Vliquid  enim  est  quod,  quamvis  sit  indivisum  in  actu,  est 
tamen  divisibile  potentia;  vel  divisione  quantitatis,  vel  divisione  essen- 
tiali,  vel  secundum  utramque.  Divisione  quantitatis,  sicut  quod  est 
unum  continuum;  divisione  essentiali,  sicut  in  compositis  ex  materia 
et  forma;  secundum  utramque,  sicut  in  naturalibus  corporibus. 

Cum  ergo  in  omnibus  rebus  creatis  semper  aliqua  compositio  re- 
periatur,  nulli  creaturae  attribui  potest  omnimoda  indivisio,  et  conse- 
quenter  perfecta  et  omnibus  numeris  absoluta  unitas.  Ex  adverso  cum 
in  Deo  nulla  sit  compositio,  Ipsi  soli  tribuenda  est  summa  et  perfe- 
ctissima  unitas  et  indivisio  (2). 


ARTICULUS  IV. 

DE    VERITATE    ENTIS. 

QUAESTIO  DETERMINATUR.  Inter  notiones  transcendentales,  quae 
consequuntur  ens  commune,  iure  numeranda  est  notio  veri,  quae  enti 
superaddit  relationem  et  conformitatem  ad  intellectum ;  et  licet  veri- 

(1)  3Ietaj)li.  lib.  X,  lect.  4;  cf.  etiam  1  Seyit.  Dist.  '24    a.  3  ad  2. 

(2)  Cf.  S.  TnoM.  1  Sent.  Dist.  24,  q.  1,  a.  1.  De  unitate  et  identitatc  entis, 
de  eius  pluralitate  et  diversitate,  cf.  S.  Thom.  Metaph.  lib.  V,  lect.  7,  8,  11,  12, 
et  lib.  X,  lect.  4.  De  oppositione  inter  unum  et  mulla,  de  speciebus  unius  et  raul- 
tiplicis,  quae  sunt  idem  et  diversum,  simiie,  dissimile,  et  acquale.  cf.  Arist.  }felapli, 
lib.  X,  toxt.  9. 

tas  proprie  et  fornialiter  sit  in  intellectu,  tamen  quadantenus  ratio 
veritatis  invenitur  in  ipsis  rebus,  quae  ab  actu  intellectus  denominan- 
tur  verae;  ita  ut  non  solum  intellectus  dicatur  verus  eo  quod  veri- 
tatem  possideat,  sed  etiam  res  omnes  in  communi  et  usitato  sermone 
vocantur  verae,  eo  quod  veritas  ad  ipsas  derivatur  ab  intellectu.  Cum 
autem  duplex  sit  intellectus,  nimirum  divinus  et  creatus,  res  naturaies, 
quae  ab  intelledu  divino  dependent  ul  sint,  ab  eodem  denominantur 
verae  absolute  et  essentialiter ;  ab  intellectu  autem  creato  a  quo  non 
dependent  in  esse,  dicuntur  verae  accidenlaliter  et  secundum  quid: 
ita  ut  veritas  essentialis  non  possit  a  rebus  separari,  quia  divinus  in- 
tellectus  necessario  omnia  cognoscit;  veritas  autem  accidentalis  possit 
ab  ipsis  seiungi,  quia  intellectus  creatus  potest  non  cognoscere  eas. 
Hinc  res  dicuntur  verae  per  ordinem  ad  intellectum  divinum  in  quan- 
tum  per  proprias  species  implent  hoc,  ad  quod  ordinatae  sunt  in  di- 
vino  intellectu;  et  dicuntur  verae  per  ordinem  ad  intellectum  nostrum, 
in  quantum  natae  sunt  facere  veram  existimationem  in  nostro  intel- 
lectu.  Haec  est  veritas  quae  dicitur  ontologica,  seu  veritas  rei  quae 
convertitur  cum  ente,  et  ideo  definitur  verum  ab  Augustino :  Id  quod 
est,  vel  ab  Avicenna:  Veritas  cuiusque  rei  est  proprietas  sui  esse 
quod  stabilitum  est  ei. 

Nimirum  veritas  ontologica  vel  secundum  quod  consideratur  in 
re  in  qua  liabet  fundamentum,  in  eo  sita  est  quod  quaelibet  res  habeat 
esse  proprium  et  conveniens.  Hoc  autem  esse  cuiusque  rei  proprium 
et  conveniens,  et  comparatur  ad  intellectum  divinum  a  quo  cogno- 
scitur,  et  dependet  ut  sit;  quia  omnia  entia  naturae  comparantur  ad 
intellectum  divinum,  sicut  artificiata  ad  artem,  et  ideo  dicuntur  vera 
secundum  quod  habent  formam,  quae  imitatur  Artem  divinam,  nempe 
ideam  quae  est  in  mente  Supremi  Artificis:  et  esse  cuiuslibet  rei  pro- 
prium  comparatur  ad  intellectum  nostrum  ut  ab  ipso  cognoscatur. 
Hinc  duplex  ratio  veritatis  derivata  in  res,  altera  ab  intellectu  divino, 
altera  ab  intellectu  creato;  prima  a  rebus  non  est  separabilis,  utpote 
illis  essentialis;  altera  est  separabilis,  utpote  illis  accidentalis  (1). 

Ouare  ut  generalis  et  ontologica  ratio  veri  rite  declaretur,  enodan- 
dum  venit,  an  veritas  rei  aliquid  addat  supra  eius  entitatem,  et  quo- 
modo  res  ad  intellectum  divinum,  et  ad  intellectum  humanum  compa- 
rentur,  et  demum  an  rerum  veritas  dicenda  sit  una  vel  multiplex  (2). 
flis  problematibus  duplex  respondebit  propositio. 

(1)  Cf.  S.  Thom.  1  p.  q.  IH,  a.  1. 

(2)  Revocanda  sunt  in  memoriam  quae  disseruimus  de  formali  ratione  veri- 
tatis,  Log.  Mai.  q.  2,  a.  1. 

PROPOSITIO  I. 

Ratio  veritatis  quae  rebus  addit  ordinem  ad  intellectum,  conver- 
titur  cum  ente ;  ita  tamen  ut  res  comparentur  ad  intellectum  divinum 
per  prius,  et  ut  mensuratum  ad  mensuram;  ad  intellectum  vero 
humanum  per  posterius,  et  ut  mensura  ad  mensuratum. 

Prob.  1.^  pars,  quae  vix  demonstratione  indiget.  Etenim,  ut  argii- 
mento  S.  Thomae  utamur,  unumquodque  in  quantum  habet  de  esse,  in 
tantum  est  cognoscibile,  idest  conformatur  intelleetui,  cum  cognitio  sit 
assimiiatio  rei  et  intellectus.  lam  vero  verum  signiticat  conformitatem 
rei  et  intellectus.  Ergo  ratio  veri  comitatur  quamlibet  rem,  et  conse- 
quenter  convertitur  cum  ente,  quia  res  per  se  et  non  per  aliquid  ad- 
ditum  dicit  ordinem  ad  inteliectum  (1).  Attamen  dicitur  vera  per  ordinem 
ad  intellectum  divinum,  quia  necessario  et  actu  cognoscitur;  dicitur 
vera  per  ordinem  ad  intellectum  humanum  vel  quia  cognoscitur,  vel 
saltem  quia  cognosci  potest;  nam,  uti  scite  animadvertit  idem  Aquinas: 
(( Etiamsi  Intellectus  humanus  non  esset,  adhuc  res  dicerentur  verae  in 
ordine  ad  intellectum  divinum.  Sed  si  uterque  intellectus,  quod  est  im- 
possibile,  intelligeretur  auferri,  nullo  modo  veritatis  ratio  remaneret))  (2). 

Licet  ergo  verum  importet  aliquid  absolutum,  idest  rationem  entis; 
nihilominus  illud  non  importat  sine  aliquo  respectu;  conformitas  enim 
relationem  dicit,  et  hanc  verum  addit  supra  ens.  Insuper,  licet  verum 
dicatur  per  prius  de  intellectu,  et  per  posterius  de  re  intellectui  com- 
mensurata;  nihilominus  utroque  modo  convertitur  cum  ente,  sed  di- 
versimode;  quia  secundum  quod  dicitur  de  rebus  convertitur  cum  ente 
per  praedicationem ;  omne  enim  ens  est  adaequatum  intellectui  divino, 
et  potens  sibi  adaequare  intellectum  humanum;  secundum  quod  dicitur 
de  intellectu  convertitur  cum  ente  quod  est  extra  intellectum  non  per 
praedicationem,  sed  per  convenientiam,  eo  quod  cuilibet  vero  intellectui 
oportet  ut  respondeat  ens  aliquod  (3). 

Prob.  2.^  pars.  Res  per  prius  dicitur  vera  per  ordinem  ad  illum 
intellectum  a  quo  dependet  ut  sit,  et  a  quo  necessario  in  eam  derivatur 
ratio  veritatis,  quam  ab  illo  intellectu  a  quo  solummodo  cognoscitur, 
et  ita  cognoscitur  ut  possit  non  cognosci,  et  consequenter  actu  non  de- 
nominari  vera.  Atqui  res  ab  intellectu  divino  habet  ut  sit,  et  ut  ne- 
cessario  in  ipsam  derivetur  ratio  veritatis;  ab  intellectu  vero  humano 
habet  ut  ita  cognoscatur,  ut  possit  non  cognosci.  Ergo  res  per  prius 

(1)  1  p.  q.   H),  a.  3. 

(2)  QQ.  DD.  De  ver.  q.  1,  a.  1. 

(3)  Loc.  cit.  ad  I ;  cf.  ctiam  1  p.  q.  16.  a.  3  ad  1. 

dicitur  vera  per  orclinem  ad  intellectum  divinum,  et  per  posterius  per 
ordinem  ad  intellectum  humanum.  Et  ex  liac  doctrina  paratur  via  ad 
declarandum,  res  comparari  ad  intellectum  divinum,  ut  mensuratum 
ad  mensuram,  et  vicissim  ad  inteilectum  liumanum  comparari  ut  men- 
suram  ad  mensuratum. 

Slquidem  cum  Deus  omnla  agat  per  intellectum,  res  naturales  in 
tantum  sunt,  in  quantum  participant  et  imitantur  formas  exemplares, 
seu  ideas  in  mente  divina  exsistentes,  ideoque  intellectus  divinus  se 
habet  ad  res  naturales,  ut  intellectus  practicus  seu  intellectus  artificis 
ad  opera  artis,  quae  in  tantum  dicuntur  vera,  in  quantum  assequuntui* 
similitudinem  formae,  quae  est  in  mente  artificis.  [am  vero  intellectus 
practicus  comparatur  ad  opera  artis,  sicut  causa  et  mensura.  Ergo  in- 
tellectus  divinus  comparatur  ad  res  naturales,  ut  mensura  ad  mensu- 
ratum,  et  ut  causa  exemplaris  secundum  quam  res  habent  ut  sint  et 
per  proprias  species  conformentur  suo  principio,  nempe  intellectui  di- 
vino  (1).  Ex  adverso  cum  intellectus  noster  accipiat  cognitionem  a  rebus^ 
cognitio  in  intellectu  nostro  causatur  a  re,  quae  ab  intellectu  divino 
habet  ut  possit  causare  in  nostro  intellectu  veram  sui  notitiam,  idest 
ut  intellectus  possit  ei  conformari  tamquam  suo  principio.  lam  vero  si 
res  cognitionem  causant  in  nostro  intellectu,  comparantur  ad  ipsum,  ut 
mensura  ad  mensuratum.  Ergo  intellectus  noster  in  cognoscendo  men- 
suratur  a  rebus.  Sic  veritas  in  vocibus  causatur  a  conceplibus,  veritas 
in  conceptibus  nostris  causatur  a  rebus  et  demum  veritas  rerum  cau- 
satur  ab  intellectu  divino,  a  quo  est  omnis  veritas,  et  cui  sit  laus,  honor, 
et  gloria  in  aeternum. 

Hanc  doctrinam  sic  veluti  digito  monstrat  S.  Tiiomas :  «  Res  di- 
versimode  se  habent  ad  diversos  intellectus;  quia  intellectus  divinus 
est  causa  rei,  oportet  quod  res  mensuretur  per  intellectum  divinum, 
cum  unumquodque  mensuretur  per  suum  primum  principium,  et  ideo 
dicit  Anselmus  quod  dicitur  esse  vera,  quando  implet  hoc  ad  quod  est 
ordinata  in  intellectu  divino.  Sed  res  se  habent  ad  intellectum  nostrum 
sicut  causa,  in  quantum  scilicet  intellectus  accipit  a  rebus,  et  inde  est 
quod  scientia  nostra  non  mensurat  res,  sed  mensuratur  ab  eis,  ut  di- 
citur  (10  Metaph,  text.  5).  Non  enim  ita  ideo  est  in  re,  quia  sic  videtur 
nobis;  sed  magis  quia  ita  est  in  re,  verum  est  quod  videtur  nobis- 
Sic  ergo  intellectus  divinus  est  ut  mensura  prima  non  mensurata:  res 
autem  est  mensura  secunda  mensurata:  intellectus  autem  noster  ut  men- 
suratus  et  non  mensurans  »  (2). 

SCHOLION.  De  ideis  Dei  exemplaribus.  Doctrina  mox  explicata, 
quam  Angelicus  Praeceptor  ex  Augustino  ductam  saepius  exponit,  et 

(1)  De  intellectu  practico  et  speculativo,  cf.  QQ.  DD.  De  ver.  q.  1,  a.  2. 

(2)  1  Sent,  Dist.  19,  q.  5,  a.  2  ad  2. 

raagna  argumentorura  copia  illustrat,  quaeque  tuetur  intellectum  di- 
vinura  esse  causam  et  raensuram  intelligibilitatis  omniura  oranino  rerum, 
est  verissiraa  et  valde  necessaria  ad  tutandara  supreraara  divini  intel- 
lectus  a  quacuraque  re  sibi  extranea  independentiara.  Quare  raerito 
S.  Thoraas  post  Augustinura  crebro  repetit,  rationes  rerura  omnium 
ideo  esse  intelligibiles,  quia  a  Deo  intelliguntur,  et  non  e  converso ; 
secus  dicendura  foret,  Deura  a  rebus  sibi  extrinsecis  ad  intelligendum 
raoveri,  et  ab  ipsis  cognitionera  causari  in  divino  intellectu,  qui  a  rebus 
consequenter  raensuraretur,  et  diceretur  verus,  quia  rebus  conforrais; 
quod  veheraenter  a  veritate  abhorret.  Neque  audiendi  sunt  qui  recurrunt 
ad  rationes  rerum  obiectivas,  quas  independentes  a  divino  intellectu 
faciunt;  nara  horura  philosophorura  sententia  licet  intellectu  captuque 
facillima  sit,  quia  Deus  eodem  modo  ac  intellectus  noster  praesuppo- 
neret  rationes  rerum  intelligibiles,  idest  obiectum  intelligibile;  nihiJo- 
rainus  admitti  non  potest,  quia  raultis  incoraraodis  evidenter  obnoxia. 
Ratio  quippe  intelliglbilis  ad  cuius  norraara  aliquid  fit  vel  concipitur 
fieri  posse,  cura  non  sit  aliquid  reale  in  se  subsistens,  necesse  est  ut 
a  tota  aeternitale  in  divino  intellectu  subsistat,  cuius  actura  antevertere 
minirae  potest.  Haec  intelligendi  ratio,  quae  propria  est  Dei,  cuius  in- 
tellectus  orania  raensurat  ut  causa  intelligibilitatis,  proprio  conceptu 
coraprehendi  non  potest  a  nobis,  qui  ab  intellectione  nostra  per  viara 
remotionis  et  excessus  ascendiraus  ad  iraperfectissirae  cognoscendura 
propriura  modum  et  infinite  perfectum  divinae  intellectionis. 

Ad  confirraationera  huius  nobilissiraae  doctrinae,  quae  intellectura 
divinura  rite  separat  ab  intellectu  creato,  non  erit  inopportunura  haec 
alia  S.  Thoraae  verba  huc  transferre :  (c  Res  aliter  coraparatur  ad  in- 
tellectum  practicum,  aliter  ad  speculativura.  Intellectus  enira  practicus 
causat  res,  unde  est  raensuratio  rerura,  quae  per  ipsura  fiunt;  sed  in- 
tellectus  speculativus,  quia  accipit  a  rebus,  est  quodaniraodo  motus  ab 
ipsis  rebus,  et  ita  res  mensurant  ipsura.  Ex  quo  patet  quod  res  na- 
turales  ex  quibus  intellectus  noster  scientiara  accipit,  raensurant  intel- 
lectura  nostrura,  ut  dicitur  (10  Metaph.  text.  5),  sed  sunt  raensuralae 
ab  intellectu  divino,  in  quo  sunt  orania  creata  sicut  omnia  artificiata 
in  intellectu  artificis.  Sic  ergo  intellectus  divinus  est  raensurans  non 
raensuratus;  res  autera  naturalis  raensurans  et  raensurata,  sed  intel- 
lectus  noster  est  raensuratus  non  inensurans  quidem  res  naturales,  sed 
artificiales  tantum.  Res  ergo  naturalis  inter  duos  intellectus  conslituta 
secundura  adaequationera  ad  utrunique  vera  dicitur:  secunduni  enira 
adaequationera  ad  intellectura  divinura  dicitur  vera  in  quantuni  iraplet 
hoc  ad  quod  est  ordinata  per  intellectura  divinura . . .  Secundum  autera 
adae(juationera  ad  intellectura  huraanura  dicitur  res  vera  in  quantum 
nala  est  de  se  formare  veram  aestimationera  »  (1).  De  his  uberius  et 
dedita  opera  erinius  dicturi  in  theologia  naturali  agentes  de  scientia  Dei. 

;l)  QQ.  DD.  De  ver.  q.  1,  a.  i. 

PROPOSITIO  II. 

Deus  est  siimma  et  prima  veritas;  ceterae  autem  res  dicuntur 
verae  tum  unica  veritate,  tum  multiplici  et  diversa,  secundum  quod 
earum  veritas  spectatur  vel  in  intellectu  divino,  vel  in  seipsis  et  in 
intellectu  humano. 

Prob.  1.^  pars.  Veritas  invenitur  vel  in  intellectu  apprehendente 
rem  sicuti  est,  vel  in  re  secundum  quod  liabet  esse  intellectui  conforme. 
Atqui  in  Deo  esse  et  intelligere  sunt  unum  idemque,  et  Deus  est  prin- 
cipium  et  mensura  omnis  alterius  esse  et  intellectus.  Ergo  non  solum 
in  Deo  est  perfectissima  veritas,  sed  omnino  dicendus  est  Deus  summa 
et  prima  veritas;  quemadmodum  non  solum  Deus  est  et  intelligit,  sed 
est  suum  esse  et  suum  intelligere.  Paucis.  Veritas  est  perfectio  tum 
intellectus,  tum  rei.  Sed  Deus  est  suum  esse  et  suum  intelligere.  Ergo 
est  sua  veritas. 

Prob.  2.^  pars.  Et  primo  quidem  res  a  Deo  diversae  non  possunt 
dici  ipsa  veritas,  quia  in  genere  intelligibilium  non  subsistunt  ut  pura 
forma,  sed  ut  habentes  formam  in  aliquo  subiecto,  et  ideo  dicuntur 
verae,  non  veritas;  sicut  dicuntur  entia,  et  non  ipsum  esse.  At  veritas 
qua  creaturae  dicuntur  verae  vel  consideratur  proprie  et  principaliter 
nempe  secundum  quod  res  cognoscuntur  ab  intellectu  divino,  et  in  hoc 
sensu  res  omnes  dicuntur  verae  unica  veritate,  quia  intellectus  divinus 
unica  cognitione  sibi  assimilat  omnia.  Vel  veritas  consideratur  proprie 
et  secundario,  nempe  per  ordinem  ad  intellectum  humanum,  et  tunc  res 
dicuntur  verae  multiplici  veritate,  tum  propter  multiplices  intellectus 
qui  res  cognoscunt,  tum  etiam  propter  multiplicem  adaequationem,  quae 
invenitur  in  eodem  intellectu  diversas  res  cognoscente.  Vel  demum 
veritas  consideratur  improprie,  nempe  secundum  fundamentum,  quod 
habct  in  rebus;  et  tunc  sicut  quaelibet  res  habet  suam  propriam  en- 
titatem,  sic  habet  suam  propriam  veritatem;  ideoque  unius  rei  una  est 
veritas,  et  rerum  multarum  multiplex  est  veritas.  Et  sicut  multiplicium 
rerum  multiplex  entitas  procedit  ab  unico  principio  extrinsecoj  nempe 
a  Deo,  sic  multiplicium  intellectuum  multiplex  veritas  procedit  ab  unico 
intellectu  divino  tamquam  a  causa  extrinseca  et  exemplari.  Siquidem, 
ut  cum  Augustino  loquamur,  sicut  ex  una  hominis  facie  resultant  plures 
similitudines  in  speculo,  sic  ex  una  veritate  intellectus  divini  derivantur 
plures  veritates  in  intellectu  humano. 

Huic  doclrinae  explanandae  admodum  accommodata  sunt  sequentia 
Angelici  Doctoris  verba:  (c  Si  accipiatur  veritas  proprie  dicta  secundum 
quam  omnia  principaliter  vera  sunt,  sic  omnia  sunt  vera  una  veritate, 
idest  veritate  intellectus  divini.   Si  autem  accipiatur  veritas  proprie 

dicta  secundum  quam  res  secundario  verae  dicuntur,  sic  sunt  plurium 
verorum  piures  veritates  in  animabus  diversis.  Si  autem  accipiatur 
veritas  improprie  dicta,  secundum  quam  omnia  dicuntur  vera,  sic  sunt 
plurium  verorum  plures  veritates;  sed  unius  rei  una  est  tantum  veritas. 
Denominantur  autem  res  verae  a  veritate,  quae  est  in  intellectu  divino 
vel  intellectu  humano,  sicut  denominatur  cibus  sanus  a  sanitate  quae 
est  in  animali,  et  non  sicut  a  forma  inhaerente;  sed  a  veritate,  quae 
est  in  ipsa  re  (quae  nihil  aliud  est  quam  entitas  intellectui  adaequata 
vel  inteilectum  sibi  adaequans)  sicut  a  forma  inhaerente;  sicut  cibus 
denominatur  sanus  a  qualitate  sua  a  qua  sanus  dicitur ))  (1). 


SOLVUNTUR  DIFFICULTATES. 

Oppon.  1.^  Si  ens  et  verum  ad  invicem  converterentur,  ens  et 
verum  deberent  aequaliter  esse  in  rebus.  Atqui  non  ita  res  se  habet, 
nam  ens  proprie  est  in  rebus,  et  verum  proprie  et  formaliter  est  in 
intellectu.  Ergo  ens  et  verum  non  convertuntur. 

Resp.  Dist.  mai.  Ens  et  verum  deberent  aequaliter  esse  in  rebus, 
si  ita  converterentur,  ut  ratio  entis  esset  eadem  ac  ratio  veri,  Conc. 
Si  ratio  entis  et  ratio  veri  non  est  eadem,  sed  verum  addit  supra  ens 
ordinem  ad  intellectum,  Neg.,  Conc.  Min.  et  Neg.  Cons. 

Explico.  Ens  et  verum  realiter  sunt  unum  idemque,  cum  quae- 
libet  res  hoc  ipso  quod  sit  ens,  nempe  esse  habeat,  sit  etiam  vera, 
quia  implet  id  ad  quod  ordinata  est  ab  intellectu  divino,  et  potest 
causare  veram  existimationem  in  intellectu  humano ;  sed  formalis  ratio 
veri  addit  enti  ordinem  ad  intellectum,  qui  ordo  non  exprimitur  nomine 
entis,  ideoque  ens  et  verum  distinguuntur  ratione.  Dicitur  autem  verum 
esse  prius  in  intellectu,  quia  formalis  ratio  veri,  nempe  adaequatio  rei 
et  intellectus  proprie  est  in  mente;  et  ideo  licet  etiam  ens  sit  in  rebus 
et  in  intellectu  sicut  et  verum;  nihilominus  verum  principalius  est  in 
intellectu.  ens  contra  est  principaliter  in  rebus;  et  hoc  in  causa  est 
quod  ens  et  verum  differant  ratione,  cum  sint  idem  re. 

Oppon.  2.^  Verum  complectitur  ens  et  non  ens,  nam  verum  est 
non  esse  quod  non  est.  Sed  si  verum  extenditur  ad  non  ens,  magis 
patet  quam  ens.  Ergo  verum  non  convertitur  cum  ente. 

Resp.  Dist.  mai.  Yerum  extenditur  ad  non  ens,  quod  est  ens  ratio- 
nis,  Conc.  Ouod  nullo  modo  est  ens,  Neg.,  Contradist.  min.  Neg.  cons. 

Explico.  Non  ens  non  habet  in  se  unde  cognosci  valeat,  et  con- 
sequenter  induat  rationem  veri.  Sed  quandoque  fit  cognoscibile  per 
intellectum,  in  quantum  non  ens  evadit  quoddam  ens  rationis,  nempe 
apprehensum  a  ratione.    Sic  intellectus  noster   intelligit  negationes  et 

'1)  QQ.  DD.  De  ver.  q.  1,  a.  4,  cf.  etiam  a.  7  et  8. 

privaliones  per  oppositas  aflirmationos  et  liabitus,  et  sic  negatio  et 
privatio,  quae  non  liabent  essentiam,  ideoque  extra  intellectum  non 
sunt  entia,  dicuntur  vera  quia  acquirunt  quoddam  esse  per  intelleclum 
in  quo  fundatur  ratio  veri. 

Oppon.  3.^  Quae  dicuntur  secundum  prius  et  posterius  non  con- 
vertuntur.  Atqui  ens  et  verum  dicuntur  per  prius  et  posterius,  nam 
ratio  entis  antevertit  rationem  veri.  Ergo  non  convertuntur. 

Resp.  Dist.  mai.  Quae  dicuntur  secundum  prius  et  posterius  secun- 
dum  rem,  non  convertuntur,  Conc.  Quae  dicuntur  secundum  prius  et 
posterius  secundum  rationem  intelligibilem,  non  convertuntur.  Neg., 
Contradist.  min.,  Neg.  cons. 

Explico.  Cum  primum  quod  imprimitur  in  nostro  intellectu  sit  ens, 
consequitur  rationem  entis  priorem  esse  omni  alia  conceptione  intelle- 
ctus  nostri.  Hoc  autem  non  impedit,  quominus  intellectus  noster  illud 
idem  quod  apprehendit  ut  habens  esse,  apprehendat  ut  indivisum,  nempe 
ut  unum,  et  tunc  licet  prius  apprehendatur  ens  quam  unum,  tamen 
unum  et  ens  convertuntur.  Sic  intellectus  apprehendit  ens  ad  cuius 
apprehensionem  ratio  veri  consequitur,  sed  ab  ipso  non  apprehenditur, 
cum  ens  apprehendit;  ideoque  ratio  entis  est  prior  in  apprehensione 
quam  ratio  veri;  et  tamen  ens  et  verum  convertuntur,  cum  verum 
non  secus  ac  unum  sint  propriae  passiones  entis. 

Oppon.  4.°  Si  res  referrentur  ad  intellectum  divinum  ut  mensu- 
ratum  ad  mensuram,  cognosci  a  nobis  non  possent,  nisi  per  ordinem 
ad  intellectum  divinum.  Atqui  hoc  est  falsum,  et  supponit  immedia- 
tam  Dei  cognitionem.  Ergo. 

Resp.  Dist.  mai.  Deberent  cognosci  per  ordinem  ad  intellectum 
divinum  cum  eas  cognoscimus  absolute  et  prout  in  sua  entitate  sub- 
sistunt,  Neg.  Si  eas  cognoscimus  quatenus  ordinem  dicunt  ad  causam 
exemplarem  et  ad  propriam  mensuram,  Subdist.  Cognoscimus  ordinem 
earum  ad  intellectum  divinum  arguendo  ab  eftectu  ad  causam,  Conc. 
Per  immediatam  visionem  intellectus  divini,  Akg. 

Explico.  Res  creatae  a  quibus  intellectus  noster  cognitionem  ac- 
cipit  in  tantum  movent  ad  cognitionem  et  mensurant  intellectum,  in 
quantum  per  suas  species  et  esse  implent  id  ad  quod  praeordinatae 
sunt  in  divino  intellectu.  Cum  autem  intellectus  noster  eas  cognoscat 
secundum  quod  sunt  in  seipsis  et  opponuntur  nihilo,  eas  apprehendit 
conceptu  absoluto,  nempe  prout  sunt  entia,  et  ad  hanc  cognitionem 
habendam  minime  requiritur  comparatio  ad  intellectum  a  quo  mensu- 
rantur,  et  liabent  ut  essentialiter  verae  denominentur;  quia  movent 
intellectum  ut  entia,  non  sub  formali  ratione  veri,  quae  consistit  in 
earum  conformitate  ad  intellectum  divinum,  quam  conformitatem  nonnisi 
ratiocinando  cognoscimus. 

Oppon.  S."^  Si  res  mensurantur  ab  intellectu  divino  et  dicuntur 
essentialiter  verae  eo  quod  implent  id  ad  quod  ordinatae  sunt  in  arte 

divina,  nulliim  daretur  monstruni  in  natura;  nam  monstrum  deficit  ab 
arte,  ideoque  non  implet  id  ad  quod  ordinatum  est  in  arte.  Atqui  danlur 
monstra.  Ergo  res  non  mensurantur  ab  intellectu  divino. 

Resp.  Dist.  mai.  Nullum  daretur  monstrum,  si  effectus  naturales 
procederent  a  Deo  tamquam  a  causa  unica,  Conc.  Si  procedunt  ab 
operatione  causarum  agentium  sub  influxu  causae  primae,  Subdist. 
Non  darentur  monstra  non  praevisa  et  permissa  a  Supremo  Artifice. 
iterum,  Conc.  Non  darentur  monstra  praevisa  et  permissa,  Neg. 

Oppon.  6.^  Si  res  dicerentur  verae,  quia  mensuratae  ab  intellectu 
divino,  non  possent  causare  in  intellectu  nostro  falsitatem,  quia  ordi- 
natae  essentialiter  ad  producendam  veram  sui  existimationem  in  intel- 
lectu  creato.  Atqui  hoc  est  falsum.  Ergo. 

Resp.  Dist.  mai.  Non  possent  causare  per  se  falsam  apprehensio- 
sionem  in  intellectu  nostro,  Conc.  Per  accidens,  Neg.  Contradist.  min. 

Explico.  Cum  veritas  rei  quae  in  rem  derivatur  ex  conformitate 
ad  intellectum  divinum  in  eo  consistat,  quod  res  quaelibet  impleat  id 
ad  quod  ordinata  est,  et  valeat  causare  veram  sui  apprehensionem  in 
intellectu  nostro,  perspicuum  est  nullam  rem  esse  ordinatam  per  suam 
naturam  ad  causandam  falsitatem,  ideoque  nulla  res  per  se  faJsa  dici 
potest.  Nihilominus  res  naturales  quandoque  dicuntur  causare  falsam 
cognitionem  non  per  se,  sed  peraccidens;  quia  cum  intellectus  noster 
cognitionem  accipit  a  sensibus,  qui  directe  percipiunt  accidentia  rei, 
quandoque  errat  in  cognoscenda  quidditate  alicuius  rei,  quae  licet 
penes  naturam  sit  diversa  ab  aliis,  tamen  in  quibusdam  accidentibus 
convenit  cum  illis,  et  sic  intellectus  iudicat  aurichalcum  esse  aurum. 
Hinc  aurichalcum  dicitur  falsum  aurum,  quia  habet  colorem  commu- 
nem  cum  auro,  cum  tamen  sit  verum  aurichalcum,  quia  habet  naturam 
auricalchi.  Sic  cum  res  creatae  moveant  intellectum  nostrum  ad  cogni- 
tionem  mediante  cognitione  sensili,  et  consequenter  mediantibus  acci- 
dentlbus,  tametsi  per  propriam  naturam  gestiant  causare  veram  sui 
cognitionem,  per  accidens  nos  fallunt. 

Oppon.  7.^  Si  res  dicunlur  verae  unica  veritate  quae  est  in  intel- 
lectu  divino,  destructa  aliqua  re,  non  periret  eius  veritas.  Atqui  destructa 
re  perit  eius  veritas.  Ergo  res  non  dicuntur  verae  una  veritate  per 
ordinem  ad  intellectum  divinum. 

Resp.  Dist.  mai.  Destructa  alique  re  non  periret  eius  veritas,  quae 
est  in  intellectu  divino,  Conc.  Quae  est  in  intellectu  liumano  vel  in 
ipsa  re,  Neg.,  Contradist.  min.  et  Neg.  cons.  (l). 

SCHOLION.  De  falsitate  (2).  Si  veritas  proprie  in  conformitate 
consistit,  falsitas  vicissim  in  diflormitate  consistere  debet.  Et  licet  ve- 

(1)  Cf.  S.  Thom.  QQ.  DI).  De  ver.  q.  1,  a.  1  ad  3. 

(2)  De  falso  agit  Aiust.  Metaph.  lib,  V,  cap.  XXIX. 

rum  convertatiir  cum  ente,  quod  opponitur  non  enti  contradictorie; 
tamen  verum  opponitur  falso  contrarie,  et  hoc  quia  ens  et  veium  la- 
tione  differunt.  Nam  ens  est  primum  quod  a  mente  concipitur,  ideoque 
non  potest  liabere  subiectum  aliquod  commune  cum  suo  opposito,  quod 
sit  medium  inter  utrumque.  Contra,  cum  verum  consequatur  ens  cui 
addit  ordinem  ad  intellectum,  verum  potest  habere  subiectum  aliquod 
commune  ad  modum  generis  cum  suo  opposito,  nempe  ens ;  et  sic 
inter  verum  et  falsum  est  oppositio  contrarietatis;  contraria  quippe 
sunt,  quae  habent  medium,  et  in  eodem  genere  maxime  distant  (1). 
Cum  ergo  verum  et  falsum  ex  opposito  dicantur,  et  opposita  sint  circa 
idem,  ibi  prius  quaerenda  est  falsitas,  ubi  prius  invenitur  veritas.  Porro 
veritas  proprie  est  in  intellectu,  nam  in  rebus  neque  veritas  neque 
falsitas  est,  nisi  per  ordinem  ad  intellectum.  Res  ergo  dupliciter  dici 
potest  falsa,  vel  simpliciter,  nempe  per  ordinem  ad  intellectum  a  quo 
dependet  et  cui  comparatur  per  se;  vel  secimdim  qiiid,  nempe  per 
ordinem  ad  illum  intellectum  a  quo  non  dependet,  et  cui  comparatur 
per  accidens.  Sic  res  artificiales  dicuntur  falsae  simpliciter  in  quantum 
deticiunt  a  forma  artis,  quia  dicuntur  falsae  per  ordinem  ad  intellectum 
a  quo  dependent. 

Et  primo.quidem  per  ordinem  ad  intellectum  divinum  cui  res 
naturales  comparantur  ut  artificiata  ad  artem,  nulla  res  dici  potest 
falsa;  quia  cum  Deus  sit  artifex  sapientissimus,  nullum  opus  deficere 
potest  ab  arte  divina;  et  cum  omnia  ab  ipso  ordinentur  ad  tinem, 
quidquid  in  agentibus  naturalibus  accidit,  ex  ordinatione  divini  in- 
tellectus  procedit.  Contra  per  ordinem  ad  inteilectum  nostrum  res  na- 
turales  possunt  dici  falsae  non  simpliciter,  sed  secundura  quid;  vel 
quia  intellectus  noster  falso  iudicat  de  ipsis,  et  ex  formali  falsitate, 
quae  est  in  intellectu,  derivatur  falsitas  ad  res;  vel  quia  aliqua  res 
dicitur  falsa  per  modum  causae,  cum  nata  sit  facere  de  se  opinionem 
falsam,  eo  quod  in  exterioribus  accidentibus  habet  similitudinem  alia- 
rum  rerum.  Doctrinam  de  falsitate  rerum  sic  perstringit  Philosophus : 
((  Falsum  dicitur  uno  modo,  ut  res  falsa,  et  huius  hoc  quidem  eo 
quod  non  inhaeret,  aut  quod  impossibile  sit  inhaerere:  quemadmodum 
dicitur,  diametrum  esse  comraensurabilem,  aut  te  sedere.  Horura  enim 
illud  quidem  semper,  hoc  vero  aliquando  falsum  est:  sic  enira  non 
entia  haec.  Alia  vero,  quaecuraque  sunt  quidera  entia,  apta  taraen 
natura  sunt  apparere,  aut  non  qualia  sunt,  aut  quae  non  sunt,  ut 
adurabrata  pictura,  et  insorania.  Haec  enira  sunt  quidem  aliquid,  sed 
non  sunt  ea,  quorum  faciunt  phantasiara.  Res  itaque  falsae  sic  dicun- 
tur,  aut  eo  quod  non  sunt,  aut  eo  quod  phantasia  ab  eis  facta  non 
entis  est  )>  (2). 

(1)  Cf.  S.  Thom.  1  p.  q.  17,  a.  4. 

(2)  T6  li^eOSog  AEyeTai  d>u}wOv  |X8V  tqotugv  wg  nQay^ia  ipeOSog,  xal  totjtov 
t6  i^iev  TO)  [17]  ovyKEiG^ai  i\  d8iJvaTov  eivai   ODVTedfjvai,  ojojieQ   A,eYeTai  t6  ttjv 

ARTICULUS  V. 

DE    BOMTATE    ENTIS    (1). 

QUID  BONUWI  ?    Bonum  defmitur  a  Philosopho:    Id  quod  omniii 
appetunt  (2).  Ad  hanc    definitionem  intelligendam    animadvertendum 
est,  ens   quod  ab  actu  essendi    dicitur,  et  significat  idem  ac   habens 
esse,  secundum  quod  habitudinem  dicit  ad  cognitionem  vocari  verum, 
et  secundum  quod  ordinem  dicit  ad  appetitum  nominari  honum.   Ve- 
rum  enimvero  ordo  entis  ad  potentias  cognoscitivas  differt  ab  ordine 
entis  ad  potentias  appetitivas;  nam  ens  perficit  potentiam  cognosciti- 
vam  secundum    speciem  intentionalem,  per  quam  est  in  cognoscente. 
Contra  ea  ens  perficit  potentias  appetitivas  secundum  suum  esse  reale. 
Quare  verum  non  dicit  ordinem  ad  omnia,  sed  solum  ad  cognoscen- 
tia,  quae  possunt  intentionaliter  apprehendere,  seu  ad  se  quodammodo 
attraliere  ens.  Bonum  autem  dicit  ordinem  ad  omnia ;  quia  appctitus 
terminatur  ad  rem  prout  habet  esse  in  se  ipsa;  et  cum  omnia  entia 
possint  recipere  aliquod  esse,  seu  naturalem  perfection^m,  sic  bonum 
quod  perficit  appetitum  merito  dicitur  id  quod  omnia  appetunt.  Cum 
autem  omnia  naturahter  appetant  suam  perfectionem,   bonum  in  tan- 
tum  est  appetibile  in  quantum  est  perfectum:  nihil  enim  potest  aliud 
perficere  quod  in  se  non  sit  perfectum.    Rationem    boni  sic   explicat 
S.  Thomas:  (c  Prima  non  possunt  notificari  per  aliqua  priora,  sed  no- 
tificantur  per  posteriora,  sicut  causae  per  proprios  effectus.  Cum  au- 
tem  bonum    proprie  sit  motivum   appetitus,    describitur    bonum    per 
motum    appetitus,    siout  solet  manifestari  vis  motiva  per    motum.  Et 
ideo  dicit,  quod  philosophi  bene  enuntiaverunt,  bonum  esse  id  quod 
omnia  appetunt...  Ouod  autem  dicit:  quod  omnia    appetunt,   non  est 
intelligendum  sohim  de  habentibus  cognitionem,    quae  apprehendunt 
bonum;  sed  etiam  de  rebus  carentibus  cognitione,  quae  apprehendunt 
bonuni;  sed  etiam  de  rebus  carentibus   cognitione,  quae  naturali  ap- 
petitu  tendunt  in  bonum,  non  quasi  cognoscant  bonum;  sed  quia  ab 


8idji8TQOv  elvai  aufx^iPTQOv  i]  t6  ae  xa-Qria^ai  •  tovtcov  ydQ  ii»8C'8oG  t6  |.iev  dei. 
t6  8e  n;oTe  •  o-jtco  yuQ  ovx  ovTa  Ta^OTa.  Td  8e  oaa  p.aTi  j.iev  o-vTa,  n:eq)vxe  f.ie%Toi 
qjaivea-Oai  f\  [.ii]  old  eoTiv  f)  d  jxt'|  eaTiv.  olov  i]  axiayQaqpia  xai  Td  evvTivia  •  TaiJTa 
ydQ  eaTL  [liv  xi,  dhX'  ovx  o)v  e.j.in:oieT  [iYj  eaTiv,  vlov  f]  axiaYQaqpia  xai  Td  e.vi3.-T • 
via  •  xdvva  ydg  eoxi  [lev  xi,  d?.^'  ovx  wv  e^jtoiel  xi^v  qpavTaaiav.  IlQdYixaTa  jiev 
a^v  ai^eDSfi  outco  J.eYfTai,  ))  x(b  \ii]  elvcxi  avxd,  i)  tco  t)"iv  cLi'  avTcov  cpaiTaaicxv  [li] 
6vT0(;  elvai.  Metapli.  111).  V,  text.  84  (aliis  lib.  IV,  cap.  XX1X\ 

(l)  De  bono  disscrit  S.  Thom..  Snm.  Tlieol.  l  p.  ({.■6,ei  QQ.  1)1).  De  rer.  q.'2\. 

,2)  Ethic.  lib.  I,  cap.  I  initio. 

aliquo  cognoscente  moventur  ad  bonuni,  scilicet  ex  orclinatione  divini 
intellectus,  ad  modum  quo  sagitta  tendit  ad  signum  ex  directione  sa- 
gittantis.  Ipsum  autem  tendere  in  bonum  est  appetere  bonum.  Unde 
et  omnin  dixit  appetere  bonum  in  quantum  tendunt  ad  bonum.  Non 
est  autem  unum  bonum,  in  quod  omnia  tendunt,  ut  iniVa  dicetur.  Et 
ideo  non  describitur  hic  aliquod  bonum,  sed  bonum  communiter  sum- 
ptum.  Quia  autem  nihil  est  bonum,  nisi  in  quantum  est  quaedam  si- 
militudo  et  participatio  boni  summi;  ipsum  summum  bonum  quodam- 
modo  appetitur  in  quoiibet  bono.  Et  sic  potest  dici,  quod  unum  bo- 
num  est  quod  omnia  appetunt ))  (1). 


PROPOSITIO. 

Bonum  et  ens  sunt  idem  re  seu  supposito;  differunt  autem  ra- 
tione,  quatenus  bonum  enti  addit  ordinem  ad  appetitum,  ideoque 
bonum  habet  rationem  finis,  seu  ultimi. 

Prob.  1.^  pars.  Ratio  boni  in  eo  consistit  quod  aliquid  sit  appe- 
tibile,  idest  perfectum,  cum  omnia  appetant  suam  perfectionem.  Atqui 
nihil  est  perfectum,  nisi  quantum  est  ens.  Ergo  nihil  est  bonum  quod 
non  sit  ens;  et  consequenter  ens  et  bonum  sunt  idem  secundum  rem 
seu  supposito  (2).  Quapropter  sicut  impossibile  est  qud  sit  aliquod 
ens  quod  non  habeat  esse,  ita  necesse  est  quod  omne  ens  sit  bonum 
ex  hoc  ipso  quod  esse  habet.  Uti  enim  argumentatur  Aquinas:  cc  Omne 
ens  in  quantum  est  ens,  est  in  actu  et  quodammodo  perfectum ;  quia 
omnis  actus  perfectio  quaedam  est.  Perfectum  autem  habet  rationem 
appetibilis  et  boni.  Uncle  sequitur  omne  ens,  in  quantum  huiusmodi, 
bonum  esse  »  (3). 

Prob.  2.^  pars,  nempe  bonum  aliquid  addere  enti  secundum  ratio- 
nem.  Et  primo  quidem  bonum  et  ens  non  sunt  synonyma.  Sed  bo- 
num  non  addit  ahquid  reale  super  ens,  quia  bonum  idem  est  ac  per- 
fectum,  idest  ens  actu.  Ergo  bonum  aliquid  addit  secundum  rationem 
enti  communi.  Quod  autem  addat  rationem  appetibilis  seu  perfectivi 
appetitivae  potentiae,  a  nobis  declaratum  est  superius  (4). 

Prob.  3.''  pars,  nempe  bonum  habere  rationem  finis.  Sic|uidem 
fmis  omnis  agentis  est,  ut  aliquid  faciat  actu,  seu  aliquam  inducat 
perfectionem.  lam  vero  bonum  et  perfectum  eodem  recidunt.  Ergo 
bonum  habet  rationem    causae  finalis.    En  quomodo  doctrinam    hanc 

(1)  Ethic.  \\h.  1,  lect.  1. 

(2)  ]   p.  q.  5,  a.  1  ;  cf.  QQ.  DD.  De  ver.  q.  ^21,  a.  2. 

(3)  1  p.  q.  5,  a.  3. 

(4)  Cf.  S.  Thom,  QQ.  DD.  De  ver.  q.  21,  a.  1. 

evolvit  S.  Thomas:  cc  In  quantum  unum  ens  est  secundum  esse  suum 
perfectivum  alterius  et  conservativum,  habet  rationem  finis  respectu 
illius  quod  ab  eo  perficitur;  et  inde  est  quod  omnes  recte  definientes 
bonum  ponunt  in  ratione  eius  aliquid,  quod  pertinet  ad  rationem  finis : 
unde  Philosophus  dicit  (1  Ethic.  initio)  quod  bonum  optime  definiunt 
dicentes,  qiiod  honum  est  quod  omnia  appetunt.  Sic  primo  et  pilnci- 
paliter  dicitur  bonum  ens  perfectivum  alterius  per  modum  finis;  sed 
secundario  dicitur  aliquid  bonum,  quod  est  ductivum  in  finem,  prout 
utile  dicitur  bonum  (1). 

Triplex  bonum.  Cum  bonum  sit  aliquid  appetibile  et  terminans 
motum  appetitus,  vel  ita  terminat  ut  ad  aliquid  aliud  dirigatur,  et 
habetur  honiim  utile,  quod  terminat  solum  aliquam  partem  motus; 
vel  consideratur  ultimus  terminus  motus,  et  hoc  contingere  potest  bi- 
fariam ;  nempe  vel  est  forma,  actus  et  perfectio  ad  quam  tendit  mo- 
tus,  et  habetur  honum  honestum,  vel  quies  in  possessione  illius  for- 
mae,  et  habetur  honurn  delectahile.  Recte  ergo  trifariam  tribuitur  bo- 
num,  nempe  in  bonum  utile,  honestum,  et  delectabile  (2). 

Bonum  creatum  consistit  in  modo,  specie,  et  ordine.  Res  creatae 
dicuntur  bonae  in  quantum  sunt  perfectae,  idest  in  actu  per  proprias 
formas;  nam  esse  actu  consequitur  formam.  lam  vero  forma  recipitur 
in  subiecto  sibi  commensurato,  et  ipsam  consequitur  inclinatio  in  li- 
nem,  seu  in  propriam  operationem,  qua  agens  tendit  ad  id  quod 
sibi  competit  secundum  propriam  naturam.  Porro  commensuratio  sub- 
iecti  ad  formam  dicitur  modus;  forma  constituit  rem  in  specie;  de- 
mum  inclinatio  in  proprium  finem  et  operationem  dicitur  ordo.  Ergo 
bonitas  creaturae  consistit  in  modo,  specie,  et  ordine. 

Epilogus.  Sicut  unum  et  verum  nihil  addunt  enti,  sed  solum  ali- 
quid  secundum  rationem  intelligibilem;  sic  et  bonum,  quod  enti  adiun- 
git  rationem  perfectivi  seu  appetibilis,  ideoque  bonum  definitur  a  Phi- 
losopho  :  Id  quod  omnia  appetunt.  Cum  autem  ens  habeat  rationem 
perfectivi  seu  appetibilis  secundum  quod  est  actu,  et  omne  quod  est 
actu  dicatur  perfectum,  consequitur  omne  ens  denominari  bonum  se- 
cundum  quod  est  perfectum,  et  bonitatem  indiscriminatim  sumi  pro 
perfectione,  actu,  et  forma.  Quam  ad  rem  quo  magis  aliquod  ens  par- 
ticipat  de  actu,  eo  magis  participat  de  bonitate.  Hinc  actus  purissi- 
mus,  nempe  Deus  non  solum  est  summe  bonus ;  sed  etiam  est  ipsa  bo- 
nitas  per  essentiam,  quemadmodum  est  ipsum  esse  per  essentiam. 
Creaturae  autem  omnes,  quae  habent  esse  participatum,  dicuntur  bo- 
nae  per  larticipationem,  nimirum  bonae  bonitate  finita  et  creata,  ut 
forma  intrinseca;  sed  bonitate  divina  et  increala,  tamquam  forma  ex- 
trinseca  et  exemplari,    cum  in  suo  esse,  in  suis  perfectionibus,  el  in 

(1)  Cf.  S.  Thom.  l)e  ver.  loc.  cit. 

(2)  I  p.  q.  5,  a.  6. 

sua  bonitate  gerant  similitudinem  finitam  et  limitatam  divinarum  per- 
fectionum  clivinaeque  bonitatis,  a  qua  tamquam  a  causa  eHiciente, 
exemplari,  et  finali  habent,  ut  sint  actu  et  perfectae  secundum  pro- 
prias  species  (1),  secundum  quas  operantur,  et  perfectionem  seu  bo- 
nitatem  in  aliis  causant ;  et  sic  divinam  bonitatem  imitantur  tum  in 
eo  quod  sunt,  tum  in  eo  quod  agunt.  Bonum  itaque,  sicut  et  verum 
et  unum,  multipliciter  dicitur  de  omnibus,  de  quibus  multipliciter  prae- 
dicatur  ens,  secundum  maiorem  vel  minorem  essendi  perfectionem; 
et  sic  bonum  non  secus  ac  ens  analogice  praedicatur  de  Deo  et  de 
creaturis,  de  substantia  et  de  accidente:  cum  unumquodque  sit  bonum 
secundum  quod  est  perfectum  per  esse. 


SOLVUNTUR  DIFFICULTATES. 

Oppon.  1.*^  Ea  quae  aliquid  addunt  supra  ens,  contrahunt  ipsum  ; 
ut  substantia,  quantitas,  qualitas,  relatio,  et  ideo  non  convertuntur  cum 
ente.  Atqui  bonum  addit  supra  ens  rationem  appetibilis  et  perfectibiiis. 
Ergo  bonum  non  convertitur  cum  ente. 

Resp.  DisL  mai.  Ea  quae  aliquid  addunt  super  ens,  contrahunt 
ipsum,  si  exprimunt  peculiarem  naturam  cum  quodam  essendi  modo, 
qui  non  exprimitur  nomine  entis,  Conc.  Si  denotant  quemdam  essendi 
modum,  qui  consequitur  quodlibet  ens,  Neg.  Contradist.  min.  Et  ratio 
appetibilis  et  perfectivi  consequitur  omne  ens,  Conc,  Applicatur  solum 
ad  aliquam  naturam,  Neg.  et  Neg.  cons. 

Explico.  Id  quod  secundum  rationem  additur  alteri,  potest  duplici 
pacto  addi,  vel  applicando  communem  notionem  ad  aliquam  quiddi- 
tatem,  et  in  hoc  casu  communis  notio  contrahitur  ad  illam  naturam: 
sic  substantia  addita  enti  illud  contrahit  ad  modum  habendi  esse  in 
se,  et  a  sua  ratione  excludit  omnia  accidentia.  Quandoque  id  quod 
additur  alicui  notioni  tantundem  patet,  quantum  et  ipsa  notio,  et  ideo 
illam  non  determitat  ad  aliquod  genus,  sed  solum  illius  generalem 
modum  explicat,  qui  non  significatur  illa  notione.  Quare  licet  omne 
ens  sit  appetibile,  ideoque  bonum;  nihilominus  ratio  appetibilis  non 
exprimitur  nomine  entis,  sed  nomine  boni;  propterea  ens  et  bonum 
sunt  idem  re,  et  differunt  ratione. 

Oppon.  2.^  Ens  tribuitur  in  bonum  et  malum.  Atqui  nullum  di- 
videntium  convertitur  cum  diviso,  secus  pars  converteretur  cum  toto. 
Ergo  bonum  non  convertitur  cum  ente. 

Resp.  Dist.  mai.  Ens  dividitur  in  bonum  et  malum,  ita  ut  ma- 
lum  sub  aliqua  ratione  sit  bonum,  Conc.  Ita  ut  ens  dicatur  de  malo 
sub  ratione  mali,  Neg.  Contradist.  min.  Nullum  dividentium  conver- 

(1)  1   p.  q.  6,  a,  4. 

iso,  si  nullo  modo  complectitur  alia  membra  dividentia, 
t  alia  membra  dividentia,  Neg.  et  Neg.  cons. 

Explico.  Haec  difficultas  par  et  gemina  est  illi,  quae  a  nobis 
soluta  est  in  quaestione  de  unitate  entis.  Cum  enim  malum  dicatur 
aliquod  ens,  eo  quod  debita  careat  perfectione,  evidenter  malum  non 
potest  esse  nisi  in  bono,  nempe  in  subiecto,  quod  habet  esse;  si  enim 
res  non  est,  non  potest  privari  debita  perfectione,  et  consequenter  non 
erit  neque  bona  neque  mala.  Ergo  malum  dicitur  ens  non  quatenus 
est  privatio,  nam  privatio  non  habet  esse;  sed  quatenus  est  subiectum 
habens  esse,  sed  debita  perfectione  privatum:  unde  malum  aliquo 
sensu  est  bonum,  et  sub  illo  sensu  dicitur  ens. 

Oppon.  3.°  Non  solum  esse  est  appetibile,  sed  etiam  vita,  sapientia 
et  alia.  Atqui  bonum  est  id  quod  appetitur.  Ergo  bonum  est  univer- 
salius,  quam  ens. 

Resp.  Dist.  inai.  Vita,  sapientia  et  alia  appetibilia,  sunt  secun- 
duni  quod  afferunt  aliquod  esse,  Conc.  Independenter  ab  esse,  Neg. 
Siquidem,  ut  ait  S.  Thomas:  (c  Vita,  sapientia  et  alia  huiusmodi  sic 
appetuntur  ut  sunt  in  actu ;  unde  in  omnibus  appetitur  quoddam  esse  ; 
et  sic  nihil  est  appetibile,  nisi  ens,  et  per  consequens  nihil  est  bonum, 
nisi  ens  ))  (1). 

Oppon.  4."  Bonum  dicit  specialem  habitudinem  causae  finalis. 
Atqui  specialis  habitudo  addita  enti  illud  contrahit.  Ergo  bonum  non 
convertitur  cum  ente  in  communi. 

Resp.  Dist.  mai.  Bonum  addit  enti  specialem  habitudinem  causae 
finalis,  quae  consequitur  quodlibet  esse  in  actu,  Conc.  Quae  consequitur 
aliquod  determinatum  genus  essendi  in  actu,  Neg.  Contradist.  min. 
Specialis  habitudo  addita  enti  particulari  non  convertitur  cum  ente 
communi,  Conc.  Addita  enti  universali,  Neg.  et  Neg.  cons. 

Explico.  Si  habitudo  perfectivi  seu  causae  finalis  competeret  enti 
eo  quod  determinatum  est  ad  aliquam  naturam  praedicamentalem, 
tunc  utique  solum  diceretur  bonum  illud  ens,  quod  esset  contractum 
ad  illam  naturam.  Verum  cum  habitudo  illa  retius  conveniat  eo  quod 
actu  sunt,  praescindendo  a  quacumque  diff^erentia  essendi  in  actu,  patet 
huiusmodi  relationem  esse  communem  omni  enti;  et  consequenter 
bonum  non  contrahere  ens,  neque  aliquid  realiter  addere  supra  ens, 
cum  relatio  illa  ex  parte  entis  appetibilis  et  perfectivi  sit  tantum  re- 
lalio  rationis  et  non  realis.  «  Quamvis  bonum,  ait  S.  Thomas,  dicat 
aliquam  specialem  habitudinem,  scilicet  finis;  tamen  ista  habitudo  com- 
petit  cuilibet  enti,  nec  ponit  aliquid  secundum  rem  in  ente  ))  (2). 

Oppon.  5.°  Bonum  dicitur  diflusivum  sui.  Atcjui  esse  dilfusivum 
sui  importat  rationem  causae  eflicientis.  Ergo  bonum  non  habet  ratio- 
nem  causae  linalis,  sed  causae  efficientis. 

(1)  1  p.  q.  5,  a.  2  ad  4. 

(2)  QQ.  DD.  De  ver.  q.  21,  a.  1  ad  9. 

Resp.  Dist.  mai.  Bonum  dicitur  (lifTusivum  sui,  quia  movct  appe- 
titum  instar  causae  finalis,  seu  ut  res  appetibilis,  Conc.  Ouia  aliquid 
operatur,  Neg.  Contradist.  min.  Esse  diilusivum  sui  importat  ratio- 
nem  causae  efficientis,  et  extenditur  etiam  ad  causam  iinalem,  Conc. 
Importat  tantum  causam  efficientem,  Neg.  et  Neg.  cons.  (t). 

Explico.  Bonum  dicitur  ens  actu  et  pertectum  secundum  quod 
est  appetibile  et  habet  rationem  perfectivi;  et  quoniam  appetibile 
movet  appetentem  ad  eius  consequutionem,  sic  bonum  dicitur  esse 
diflusivum  sui,  quatenus  et  movet  appetitum  ad  eius  adeptionem,  et 
illum  quietat  postquam  habitum  sit.  Hinc  finis  seu  causa  finalis  de- 
scribi  solet.-  Id  propter  quod  agens  operatur^  et  quo  habito,  quiescit, 
Ouam  ad  rem  S.  Thomas  postquam  declaravit  bonum  habere  rationem 
finis,  sic  prosequitur :  (c  Sed  tamen  ratio  l3oni  praesupponit  rationem 
causae  efficientis,  et  rationem  causae  formalis.  Videmus  enim  quod 
id  quod  est  primum  in  causando,  ultimum  est  in  causato...  In  cau- 
sando  1*^  invenitur  bonum  et  finis,  qui  movet  efJicientem;  2°  actio 
efficientis  movens  ad  formam ;  3^^  advenit  forma.  Unde  e  converso 
esse  oportet  in  causato,  quod  primum  sit  ipsa  forma  per  quam  est 
ens;  secundo  consideratur  in  eo  virtus  etTectiva  secundum  quod  est 
perfectum  in  esse;  tertio  consequitur  ratio  boni  per  quam  in  ente 
perfectio  fundatur  »  (2). 

SCHOLION.  Quid  malum?  Sicut  vero  opponitur  talsum,  sic  bono 
opponitur  malum,  quod  ad  Augustino  declaratur  esse  privatio  boni, 
idest  carentia  debitae  perfectionis;  sicut  caecitas  dicitur  carentia  vir- 
tutis  visivae  in  subiecto  ad  videndum  ordinato.  Cum  enim  bonum 
dicatur  id  quod  secundum  propriam  naturam  et  speciem  est  actu  et 
perfectuni;  consequenter  malum  quod  bonum  removet,  merito  dici 
potest  carentia  alicuius  perfectionis  secundum  propriam  naturam  sub- 
iecto  debitae.  Ouocirca  subiectum  mali  necessario  est  bonum,  cum 
subiectum  carens  debita  perfectione  non  possit  esse,  nisi  ens  actu, 
quod  boni  rationem  participat.  Subiectum  quippe  privatum  cum  exsi- 
stat  habens  exigentiam  illius  foi-mae  qua  pi'ivatur  seu  caret,  non  potest 
esse  nisi  aliquod  ens  actu  quod  ad  illam  formam  seu  perfectionem 
ordinatum  est  ac  dispositum. 

Exinde  etiam  perspicuum  est,  malum  non  habere  causam  per  se, 
nam  causa  efficiens  cum  operatur,  aliquid  facit  esse  in  actu,  quod 
per  se  bonum  est;  sed  malum  liabet  solummodo  causam  per  accidens, 
quae  in  ipso  bono  reponenda  est.  Ergo  bonum  est  causa  mali,  sed 
causa  per  accidens,  non  per  se;  quatenus  aliquid  efliciendo  deficit  a 
debito  ordine;    vel  quatenus  inducendo    per  operationem   novam  for- 

(1)  S.  Thom.  loc.  cit.  ad  4. 

(2)  I  p.  q.  5,  a.  4. 

mam,  prior  corrumpitur,  quae  corruptio  malura  aliquod  est;  ideoque 
agens  sua  actione  in  bonum  tendit,  quocum  coniungitur  privatio  op- 
positae  perfectionis.  De  causa  mali  fusius  disputabimus  in  Theologia 
naturali  agentes  de  Unitate  Dei  et  de  unico  rerum  omnium  principio 
contra  errorem  Manichaeorum  (1). 


ARTICULUS   VI. 

DE   PULCRITUDLNE   ENTIS   (i), 

CONTINUATIO  RERUM.  Gonstituta  ratione  bonitatis,  quae  enti 
addit  ordinem  ad  appetitum,  non  erit  abs  re  aliquid  summatim  at- 
tingere  de  natura  pulcritudinis,  quae  cum  bonitate  maximam  cogna- 
tionem  habet.  Ut  autem  appareat  quid  pulcrum  differat  a  bono,  pro- 
pria  ratio  utriusque  investiganda  nobis  est.  Oua  in  re  ullro  fatemur, 
nos  in  quaestione  enodanda  versari  captu  intellectuque  difficiii.  Hinc 
ipse  divinus  Plato,  qui  de  pulcritudine  plura  saepiusque  disseruit. 
magnam  rei  expiicandae  difficultatem  diserte  confessus  est.  In  Hippia 
quippe  Maiori  Socratem  inducit  cum  Hippia  disputantem  de  essentia 
pulcritudinis,  et  disputatio  ultro  citroque  agitata  sic  clauditur  a  So- 
crale :  cc  Tantum  o  Hippia  consuetudine  utrorumque  vestrum  profeci, 
ut  proverbium  illud,  quod  pulcra  difficilia  esse  dicit,  intelligere  mihi 
videor  »  (B). 

Origo  difficultatls.  Cum  verum  et  bonum  diflerant  ab  ente  solum- 
modo  ratione,  quia  alterum  addit  enti  ordinem  ad  intellectum,  alterum 
addit  relationem  ad  appetitum,  explicandum  venit,  quid  pulcium  addat 
supra  verum  et  bonum,  ut  ipsius  propria  ratio  determinetur.  lam 
vero  ob  magnam  similitudinem  pulcri  et  boni  non  raro  philosophi 
utramque  notionem  male  permiscuerunt.  Merito  ergo  Petavius  de  bono 
et  de  pulcro    disserens  ait :    Ambo  ista   nonnihil  ditrerunt.   Sed  quid 


(1)  Quomodo  bonum  sit  causa  mali  optime  declaratur  ab  Angelico  Doctore, 
QQ,  DD.  De  Malo,  q.  1,  a.  3. 

(2  De  hac  materia  passim  tractant  tum  philosophi  tum  theologi.  Ad  spe- 
cimen  videri  possunt  Plato  in  Hippia  Maiori,  in  Convivio  et  alibi ;  Dionysius  vel 
quisquis  sit  auctor  librorum  Areopagiticorum,  De  Divinis  nominibus,  cap.  IV : 
AuGusTiNus,  De  vera  Relig.  cap.  XXX-XXXII  et  alibi;  cf.  etiam  Arist.  Metaph. 
lib.  XIII,  cap.  III;  S.  TflOM.  locis  mox  citandis;  De  Aglikre,  De  Deo.  Disp.  40, 
sect.  I;  Petav.  De  Deo,  lib.  VI,  cap.  Vlli ;  IIenr.  Krlg,  De  piilchritudine  divina; 
Gelasils  Lepore  0.  S.  A.,  Philosophia  pulchri  et  artium. 

(3)  'Eya)  o^v  {.loi  8oxco,  ib  'I.ncniLa,  cbcpeAfiadaL  d.^6  tfjg  d|.iq:oTeQ(ov  V[uo\  6j.il- 
Xiac,  T-i]v  yaQ  JiaQOL|xiav  6  tl  n:0T8  A,eY8L,  t6  yah^Tiu  xd  xa).d,  8ox(b  llol  8i8evaL. 
Plato,  in  ffippia   Maiori,  fine. 

sit  illud  in  quo  invicem  distant,  difiicile  est  iudicium  »  (1).  Etenim 
tum  bonum  tum  pulcrum,  ut  idem  Petavius  observat,  uno  eodemquc 
vocabulo  continentur,  nam  t6  xakby  utrumque  significat.  Ad  rem 
autem  quod  attinet,  bonum  iuxta  Philosophum  est  id  quod  omnia 
appetunt;  id  ipsum  videtur  dici  posse  de  pulcro,  de  cuius  ratione  est 
ut  omnia  ad  se  advocet,  vel  in  sui  amorem  alliciat.  Insuper  sicut 
bonum  dicitur,  quod  est  aptum  et  congruens,  sic  pulcrum  in  quadam 
convenientia  consistit.  Demum  illa  tria  in  quibus  bonitas  consistit, 
nempe  modus,  species  et  ordo,  ad  pulcritudinem  etiam  spectant.  His 
omnibus  Platonis  accedit  auctoritas,  qui  in  Menone  et  in  Alcibiade 
idem  esse  bonum  et  pulcrum  docuit. 

Pulchri  ratio  ac  natura  investjgatur.  Philosophi  fere  omnes,  qui 
de  pulcritudine  disserunt,  in  eo  concordes  sunt,  quod  fiecernant,  pul- 
critudinem  alicuius  rei  reponendara  esse  in  debita  partium  commen- 
suratione  seu  convenientia,  quam  Graeci  symmetriam  vocant.  Exemplo 
sit  Aristoteles,  qui  docet,  pulcritudinem  consistere  in  debita  partium 
proportione,  sicut  sanitas  sita  est  in  proportione  humorum  (2).  Et  alibi 
rem  magis  explicate  declarans,  ait :  (c  Pulchri  namque  maxime  sunt  ordo, 
commensuratio  et  definitum  ))  (B).  Ne  autem  quispiam  pulchrum  cum 
bono  perperam  confundat,  statim  subiungit  pulcrum  et  bonum  differre, 
quia  bonum  semper  est  in  operatione,  nempe  in  movendo  et  excitando: 
pulcrum  vero  etiam  in  immobilihus,  nempe  in  iis,  quae  adhuc  immota 
placent  propter  meram  sui  cognitionem.  seu  exhibitionem. 

Doctor  Angelicus  doctrinam  Philosophi  amplectens  eamque  illu- 
minate  enarrans  notionem  pulchri  eleganter  determinat,  et  in  quo 
pulcrum  dissentiat  a  bono  sic  decernit :  «  Pulcrum  et  bonum  in  sub- 
iecto  quidem  sunt  idem,  quia  super  eamdem  rem  fundantur,  scilicet 
super  formam ;  et  propter  hoc  bonum  laudatur  ut  puicrum ;  sed  ratione 
differunt.  Nam  bonum  proprie  respicit  appetitum;  est  enim  bonum 
quod  omnia  appetunt,  nam  appetitus  est  quidam  motus  ad  rem.  Pul- 
crum  autem  respicit  vim  cognoscitivam;  pulcra  enim  dicuntur  quae 
visa  placent;  unde  pulcrum  in  debita  proportione  consistit,  quia  sensus 
delectatur  in  rebus  debite  proportionatis,  sicut  in  sibi  similibus,  nam 
et  sensus  quaedam  ratio  est;  et  omnis  virtus  cognoscitiva.  Et  quia 
cognitio  fit  per  assimilationem,  assimilatio  autem  respicit  formaui,  pul- 
crum  proprie  pertinet  ad  rationem  causae  formalis  »  (4).  Et  alibi: 
((  Pulcrum  est  idem  bono,  sola  ratione  differens.  Cum  enim  bonum  sit 
quod  omnia  appetunt,  de  ratione  boni  est,  quod  in  eo  quietetur  appe- 
titus.  Sed  ad  rationem  pulchri  pertinet,  quod  in  eius  aspectu  seu  co- 

(1)  De  Deo,  lib.  VI,  cap.  VIII. 

(2)  Gf.  Arist.  Fhysic,  lib.  VII,  text.  17. 

(3)  Metaph.  lib.  XIII,  cap.  III. 

(4)  1  p.  q.  5,  a.  4  ad  1. 

gnitione  quietetur  appetitus;  unde  et  illi  sensus  respiciunt  pulcrum, 
qui  maxime  cognoscitivi  sunt,  scilicet  visus  et  auditus  rationi  deser- 
vientes;  dicimus  enim  pulcra  visibilia  et  pulcros  sonos.  . . .  Et  sic  patet 
quod  pulchrum  addit  supra  bonum  quemdam  ordinem  ad  vim  cogno- 
scitivam;  ita  quod  bonum  dicatur  id  quod  simpliciter  complacet  appe- 
titui,  pulcrum  dicitur  id  cuius  ipsa  appreliensio  placet  »  (1). 

Bina  S.  Thomae  testimonia  enarrantur  Cum  bonum  sit  id  quod 
omnia  appetunt,  et  pulcrum  vicissim  dicatur  id  quod  visum  seu  co- 
gnitum  delectat,  merito  affirmatur  bonum  et  pulcrum  esse  idem  sub- 
iecto  seu  secundum  rem,  quia  utrumque  fundatur  super  formam  idest 
super  actum  per  quem  aliquid  denominatur  perfectum  in  se  et  alterius 
perfectivum.  lam  vero  ens  actu,  quatenus  est  alterius  perfectivum, 
potest  comparari  ad  vires  appetitivas,  et  tunc  dicitur  bonum  et  induit 
rationem  causae  finalis ;  vel  comparatur  ad  vires  cognoscitivas,  et  in 
hoc  casu  induit  rationem  causae  formalis,  quia  cognitio  fit  per  assi- 
milationem  cognoscentis  ad  cognitum,  et  assimilatio  fit  secundum  con- 
venientiam  in  forma,  quae  a  re  cognita  in  cognoscente  causatur  per 
speciem  intentionalem.  Ex  habitudine  boni  ad  vires  cognoscitivas  ef- 
florescit  ratio  pulcri,  nempe  rei  quae  cognita  placet ;  et  consequenter 
bonum  et  pulcrum  differunt  ratione,  quatenus  bonum  dicitur  id  quod 
simpliciter  complacet  appelitui,  pulcrum  dicitur  id  cuius  ipsa  appre- 
hensio  placet,  nimirum  est  bonum  quatenus  cognitum  affert  cognoscenti 
delectationem. 

Verum  enimvero  ut  aliqua  res  valeat  cognoscentem  delectare,  tria 
in  ea  vigere  debent,  nimirum  integritas,  debita  proportio  partium,  et 
claritas  formae.  Horum  sic  meminit  S.  Thomas;  (c  Ad  pulcritudinem 
tria  requiruntur ;  primo  quidem  integritas  seu  perfectio,  quae  enim 
diminuta  sunt,  hoc  ipso  turpia  sunt;  et  debita  proportio  seu  conso- 
nantia ;  et  iterum  claritas,  Unde  quae  habent  colorem  nitidum  pulcra 
esse  dicuntur ))  (2).  Quandoquidem  vero  ad  debitam  proportionem  seu 
consonantiam  partium  habendam  requiratur,  ut  partes  ordinentur  ad 
totum  aliquod  unum  efficiendum,  facile  est  intelligere,  1)  ordinem  esse 
de  essentia  pulcritudinis,  nara  ordo  nihil  aliud  est  nisi  hahitudo  mul- 
tittidinis  ad  iinum;  2)  formam  pulchritudinis  reponendam  esse  in  uni- 
tate,  iuxta  pervulgatam  Augustini  sententiam  in(juientis;  «  Omnis  pul- 
chritudinis  forma  unitas  est  )>  (3).  Siquidem  in  quolibet  composito  partes 
se  habent  ad  totum  uti  materia  ad  formam,  vel  uti  potentia  ad  actum, 
et  cum  potentia  dicat  imperfectionem,  actus  vero  significet  perfectio- 
nem,  patet  perfectionem  pulchritudinis  dependere  a  perfectione  unitatis. 
lam  vero  inter  entia  a  Deo  condita  creaturae  visibiles,  quae  essentia- 

(1)  l-2ae  q.27,  a.  l  ad  3, 

(2)  1  p.  q.  39,  a.  8. 

(3)  Epist.  18  ad  Caelest. 

liter  compositae  sunt,  postremum  attingunt  unitatis  gradum,  ratione 
connexi  infimam  consequuntur  pulcritudinis  perfectionem.  Ouo  in  sensu 
Augustinus  docet,  corpoream  creaturam  esse  bonum  inlimum  et  in  suo 
genere  pulcrum,  quoniam  forma  et  specie  continetur  (1).  Demum  ad 
claritatem  formae  quod  attinet,  notandum  est,  pulcrum  praesupponere 
tum  bonum  tum  verum  ad  hoc  ut  cognitum  placeat.  At  non  verum 
simpliciter,  nempe  quatenus  est  verum,  induit  rationem  pulcri;  sed 
quatenus  splendore  suo  mentem  cognoscentis  percellit  eamque  iucun- 
ditate  perfundit.  Hinc  Pialo  pulcritudinem  vocavit  splendorem  veri. 
Ens,  verum,  bonum,  pulcrum  simul  conferuntur.  Dubitatum  est 
inter  Philosoplios,  utrum  notio  pulcri  sit  transcendens,  sicut  notio  veri 
et  boni.  Ut  huic  problemati  fiat  satis,  quaestionemque  a  capite  arces- 
samus,  revocandum  in  memoriam  venit,  notionem  transcendentem  nun- 
cupari  eam,  quae  significat  generalem  quemdam  essendi  modum,  qui 
consequitur  omne  ens  et  non  exprimitur  nomine  entis.  Quod  si  notio 
significat  specialem  quemdam  essendi  modum,  secundum  quem  ens  est 
coarctatum  ad  aliquod  genus,  uti  esset  notio  substantiae,  tunc  notio 
illa  non  est  transcendens  et  non  convertitur  cum  ente  (2).  His  in  an- 
tecessum  notatis  dicendum  est,  notionem  pulcri  sicut  et  notionem  boni, 
esse  notionem  transcendentem,  quae  videlicet  praedicari  potest  de 
omnibus  rerum  generibus,  quaeque  convertitur  cum  ente  et  cum  bono, 
licet  ab  ipsis  diflerat  ratione.  Quare  si  quis  aflirmat,  notionem  pulcri 
esse  transcendentem  et  simul  tuetur,  non  omne  bonum  esse  pulcrum, 
duo  coniungit,  quae  frontibus  adversis  pugnant.  Si  enim  est  notio  tran- 
scendens  convertitur  cum  omni  ente  et  cum  omni  bono:  si  non  con- 
vertitur,  minime  dici  potest  notio  ti"anscendens.  Et  sicut  exsistentia 
mali  tum  phys^ci  tum  moralis,  non  impedit,  quominus  bonum  sit  notio 
transcendens  et  convertatur  cum  ente,  sic  pulcrum  convertitur  cum 
bono,  licet  praeter  pulcrum  detur  defoi'me  tum  physicum  tum  moraie. 
Quam  ad  rem  ens,  verum,  bonum,  pulcrum  sunt  idem  re  licet  ratione 
ditTerant,  quatenus  ens  significat  id  quod  habet  esse ;  verum  significat 
ens  prout  dicit  ordinem  ad  intellectum;  bonum  est  ens  prout  dicit 
ordinem  ad  appetitum ;  puicrum  est  bonum  quod  propter  consonantiam 
et  debitam  proportionem  partium  seu  principiorum  cognoscentem  de- 
lectat.  Et  quoniam  debita  proportio  partium  et  formae  claritas  sunt 
in  rebus  extra  animam,  sic  pulcritudo  est  aliquid  reale,  quod  denomi- 
nalur  per  ordinem  ad  nostram  cognitionem.  Hoc  notatum  fuit  ab  Au- 
gustino  sic  disserente:  (c  Si  prius  quaeram,  utrum  pulcra  sint,  quia 
delectant,  an  ideo  delectant  quia  pulcra  sunt.  Hic  mihi  sine  ulla  du- 
bitatione  respondebitur,  ideo  clelectare  quia  pulcra  sunt  »  (3). 

{{]  De  vera  relig.  cap.  XX. 

(2)  De  hac  re  cf.  S.  Tbom.  QQ.  DD.  De  ver.  q.  1,  a.  1. 

(8)  De  vera  relig.  cap.  XXXII,  n.  19. 


384  PHIL.    PRIM.    SEU    OM'.    PARS.    I.    QLAEST.    III. 

Definitio  pulcri  assignatur.  Ex  iis  quae  a  nobis  superius  disputata 
sunt,  apparet  pulcrum  definiri  posse ;  Id  quod  propter  dehitam  par- 
tium  seu  principiorum  proportionem  et  formae  claritatem  cognitum 
delectat.  Pulcrum  enim  spectari  potest  1)  secundum  iundamentum  seu 
rationem  genericam,  2)  secundum  essentiam  seu  rationem  differentia- 
lem,  3)  secundum  effectum  per  quem  essentiam  cognoscimus.  luxta 
primam  considerationem,  pulcrum  et  bonum  sunt  idem  subiecto  seu 
re ;  et  consequenter  ex  natura  generis  pulcro  tribuuntur  omnia  quae 
de  bono  praedicanlur.  Sic  tum  bonum  tum  pulcrum  consistit  in  modo, 
specie  et  ordine.  Insuper  esse  perfectum  et  perfectivum  alterius  con- 
gruit  tum  bono  tura  puicro.  Demum  allicere  et  ad  se  vocare  convenit 
pulcritudini  in  quantum  est  finis  et  bonum.  luxta  secundam  conside- 
rationem,  pulcrum  importat  debitam  proportionem  partium  et  splen- 
dorem  formae,  quae  causant  in  cognoscente  delectationem.  Ad  rem 
S.  Tliomas:  «  Sicut  ad  pulcritudinem  corporis  requiritur  quod  sit  pro- 
portio  debita  membrorum  et  quod  color  supersplendeat  eis,  quorum 
si  altera  deesset  non  esset  pulcrum  corpus:  ita  ad  rationem  univer- 
salis  pulcritudinis  exigitur  proportio  aliqualium  ad  invicem  vel  partium 
vel  principiorum  vel  quorumcumque,  quibus  supersplendeat  claritas 
formae  ))  (1).  luxta  tertiam  considerationem,  pulcrum  dicitur  id  cuius 
cognitio  placet.  Cum  autem  intellectus  noster  ex  effectu  magis  sibi  noto 
progrediatur  ad  cognitionem  causae,  ex  eo  quod  cognitio  quarumdam 
rerum  ipsi  delectationem  affert,  assurgit  ad  causam  obiectivam  istius 
deleclationis  indagandam,  et  eam  deprehendit  reponendam  esse  in  con- 
sonantia  et  debita  proportione  aliqualium  ad  invicem,  quibus  super- 
splendeat  evidentia  formae. 

Divisio  pulcri  in  communi.  Pulcrum  in  communi  spectatum  secer- 
nitur  in  pulcrum  corporeum  et  in  pulcrum  spirituale.  Intellectus  enim 
noster  ex  pulcriludine  rerum  visibilium  et  corporatarum  ascendit  ad 
pulcritudinem  illam  nobilissimam  cognoscendam,  quae  viget  in  rebus 
spiritualibus,  quaeque  in  debita  proportione  non  partium  materialium, 
sed  principiorum  vel  actionum  sita  est.  Quo  in  sensu  virtus  dicitur 
ab  Angelico  pulcritudo  animae,  quia  est:  «  quaedam  dispositio  ordi- 
nata  in  anima  secundum  quod  propriae  potentiae  animae  ordinantur 
ad  invicem  et  ad  id  quod  est  extra  ))  (2).  Pulcritudo  corporis  et  animi 
sic  eleganter  describitur  a  Tullio:  (cUt  corporis  est  quaedam  apta  ligura 
membrorum  cum  coloris  quadam  suavitate,  eaque  dicitur  pulcritudo: 
sic  in  animo  opinionum  iudiciorumque  aequabilitas  et  constantia  cum 

(1  Opusc.  De  pnlcro  et  bono.  Huius  opusculi,  quod  vulgo  attribui  solet  B.  Al- 
berto  M.,  extat  Neapoli  in  Bibliotlieca  nationaii  codex  autographus  S.  Thoniae  manu 
conscriptus  et  a  Doct.  Petro  Ant.  Uccelli  repertus  et  publicatus. 

(2^  l-2ae,  q.  55,  a.  2  ad    1. 

firmitate  quadam  et  stabilitate  virtutem  subsequens,  aut  virtutis  vim 
ipsam  continens,  pulcritudo  vocatur))  (1). 

Divisio  pulcri  corporei.  Pulcritudo  rerum  visibilium  dividitur  in 
naturalem  et  artiticiosam,  secundum  quod  debita  proportio  et  commen- 
suratio  partium  cum  ciaritate  formae  consideratur  in  operibus  naturae 
vel  in  operibus  artis.  Cum  enini  natura  sit  ratio  divinae  artis  indita 
rehus,  in  operibus  quae  a  natura  idest  ab  arte  divina  procedunt  inef- 
fabilis  quaedam  et  mira  efflorescit  puicritudo,  ex  qua  animus  hominis 
suo  quodam  itinere  elevatur  ad  cognoscendam  infinitam  sapientiam 
increati  Artificis.  Etenim  et  singulae  res  componuntur  ex  partibus  ita 
inter  se  adamussim  proportionatis  et  cohaerentibus,  ut  in  infinita  par- 
tium  varietate  una  constituatur  natura  nempe  unum  operationum  prin- 
cipium ;  et  omnes  licet  inter  se  secundum  esse  differentes  per  mutuam 
actionem  et  passionem  apte  colligantur  et  ad  communem  finem  agendo 
et  patiendo  contendunt.  Sic  unus  resultat  mundus  maxime  pulcher, 
compositus  ex  infinita  rerum  varietate  in  eo  convenientium,  quod 
omnes  sunt  similitudines  licet  deficientes  unius  summi  Artificis,  qui 
sicut  est  omnium  principium  et  causa  effectrix  ex  qua  omnia  proce- 
dunt,  ita  est  ultimus  finis  ad  quem  omnia  tendunt.  Neque  admirabilis 
haec  universi  pulcritudo  turbatur  ex  perpetua  generatione  et  corru- 
ptione  rorum  materiabum,  quae  iugiter  oriuntur  et  occidunt.  Cum  enim 
intentio  naturae  sit  ad  conservationem  speciei  in  ortu  et  occasu  sin- 
gularum  rerum,  in  promptu  est  omnia  conferre  ad  pulchritudinem 
universi,  etiam  ea  quae  separatim  inspecta  viderentur  a  pulcritudine 
deficere.  Digna  cedro  sunt  S.  Augustini  verba  quibus  doctrinam  hanc 
sic  eleganter  et  illuminate  describit  et  veluti  sub  oculos  ponit :  ((  Fit 
autem  decedentibus  et  succedentibus  rebus  temporalis  quaedam  in 
suo  genere  pulcritudo,  ut  nec  ipsa,  quae  moriuntur  vel  quod  erant 
esse  desinunt,  turpent  aut  turbent  modum,  speciem  et  ordinem  universae 
creaturae.  Sicut  sermo  bene  composilus  utiqiie  pulcher  est,  quamvis 
in  eo  syllabae  et  omnes  soni  tamquam  nascendo  et  moriendo  trans- 
currant  ))  (2).  Et  afibi  docet:  ((  Ordinem  seculorum  tamquam  pulcher- 
rimum  carmen  etiam  ex  quibusdam  antithetis  honestari  ))  (3). 

De  pulcro  artificioso.  De  pulcritudine  quae  viget  in  operibus  artis 
humanae  pauca  attingemus,  quia  eius  tractatio  minus  spectat  ad  me- 
taphysicam.  Quandoquidem  ars  humana  in  suis  operibus  moliendis  imi- 
tatur  naturam,  tunc  opera  artis  pulcra  dicenda  sunt,  cum  in  ipsis  debita 
proportio  partium  et  spiendor  formae  refulget.  Sic  aedificium  dicitur 
pulcrum,  cum  omnes  eius  partes  debitam  magnitudinem,  commensu- 
rationem  seu  symmetriam  prae  se  ferunt:    ((  In  omnibus  artibus,  ait 

(l)  Quaest.  Tuscul.  lib.  IV,  cap.  XIII. 
i^2)  De  natura  boni  contra  Manichaeos. 
(3j  De  CiviL  Dei,  lib.  XI,  cap.  XVIII. 

De  Maria,  Vol.  I.  25 

Augustinus,  convenientia  placet,  qua  una  salva  et  pulcra  sunt  omnia: 
ipsa  vero  convenientia  aequalitatem  unitatemque  appetit  vel  similitu- 
dine  parium  partium,  vel  gradatione  disparium  »  (1).  Et  inferius: 
((  Si  quaeram  ab  artifice,  uno  arcu  constructo,  cur  alterum  parem  con- 
tra  in  altera  parte  moliatur:  respondebit  credo,  ut  paria  paribus  aedi- 
ficii  membra  respondeant.  Porro  si  pergam  quaerere  idipsum  cur 
eligat:  dicet  hoc  decere,  hoc  esse  pulcrum,  hoc  delectare  cernen- 
tes  ))  (2).  Quae  de  arte  aedificandi  commemorata  sunt,  dici  possunt  de 
omnibus  artibus,  quae  artes  bonae  seu  puicrae  nuncupantur,  sive  de 
iis  quae  percipiuntur  oculis,  uti  sunt  pictura  et  sculptura,  sive  de  iis 
quae  percipiuntur  auribus,  ut  sunt  musica,  poesis,  ars  oratoria. 

De  pulcritudine  spirituan.  Cum  pulcritudo  sit  notio  transcendenta- 
lis,  quae  comitatur  omne  ens  et  omne  bonum,  facile  intelligitur  pul- 
critudinem  spiritualem,  quae  non  videtur  oculis  sed  cernitur  mente, 
omnem  corpoream  pulcritudinem  longe  superare,  nam  ratio  entitatis, 
unitatis,  veritatis  et  bonitatis  perfectior  nobiliorque  est  in  substantiis 
spiritualibus  et  formis  per  se  subsistentibus,  quam  in  substantiis  cor- 
poralibus  et  compositis  ex  materia  et  forma.  Quod  affirmatur  de  esse 
substantiali,  proportionaliter  dicendum  est  de  potentiis  et  operationi- 
bus,  cum  operatio  sequatur  esse.  Hinc  formae  subsistentes  et  a  materia 
separatae  propter  suam  essendi  agendique  perfectionem  dicuntur  con- 
ditae  ad  imaginem  Dei,  et  subinde  in  ipsis  viget  illa  perfectior  abso- 
lutiorque  participatio  ac  similitudo  divinae  pulcritudinis,  quae  est  per 
modum  imaginis,  cum  in  rebus  materialibus  et  intellectu  carentibus  re- 
periatur  tantum  vestigium  quoddam  divinarum  perfectionum  (3).  Si- 
quidem  ut  hunc  locum  urgeamus,»forma  pulcritudinis  est  unitas;  par- 
tes  quippe  comparantur  ad  totum  sicut  materia  ad  formam,  ad  quam 
consequitur  esse,  ideoque  iuxta  Philosophum  unumquodque  sicut  ap- 
petit  esse,  appetit  suam  unitatem.  lam  vero  rerum  spiritualium  essendi 
unitas  seu  congruentia  perfectionum,  longe  superat  unitatem  rerum 
materialium.  Ergo  pulcritudo  spiritualis  inter  res  creatas  supremum 
attingit  perfectionis  gradum. 

SCHOLION.  De  pulcritudine  divina.  Antequam  quaestioni  de  pul- 
critudine  entis  finem  imponamus,  non  erit  abs  re  pauca  subnectere  de 
ipso  fonte  et  causa  omnis  creatae  pulcritudinis;  et  sic  balbutiendo,  ut 
ait  S.  Gregorius,  excelsa  Dei  resonabimus.  Sicut  enim  ex  ceteris  per- 
fectionibus,  quae  sparsae   sunt  in  rebus  visibilibus  intellectus  noster 

(1)  De  vera  relig.  cap.  XXX. 

(2)  Loc.  cit. 

(3)  Quid  intersit  inter  similitudiuem  pcr  modum  imaginis  et  per  modum  ve- 
sligii,  explicabitur  a  nobis  in  tractatu  de  Deo,  ubi  disseremus  de  divina  similitudinc, 
quam  gerunt  res  a  Deo  conditae. 


ART.    VI.    DE    PULCHITUDIINE    ENTIS  1^87 

manuducitur  ad  alias  divinas  perfectiones  imperfecle  cognoscendas,  sic 
ascendit  ad  divinam  pulcritudinem  cognoscendam  ex  puicritudine  crea- 
turarum,  quae  a  Piatone  nominatur  simulacrum  illius  pulcri,  quod  est 
pulcrum  sincerum.  integrum,  purum,  simplcx,  non  humanis  carnibus, 
coloribus,  non  aliis  mortalibus  nugis  contaminatum,  sed  ipsum  uniforme 
pulcrum  divinum  (1).  Principio  quidem  cum  pulcritudo  sit  perfectio 
simpliciter  simplex,  proprie  praedicatur  de  Deo  et  creaturis  licet  ana- 
logice,  quia  in  Deo  formaliter  reperitur  perfectio  pulcritudinis,  sed  non 
secundum  adaequatam  rationem  nominis,  secundum  quam  est  in  crea- 
turis.  Est  enim  in  Deo  identificata  cum  suo  purissimo  essendi  actu, 
ideoque  infinita,  immutabilis  per  se  subsistens :  in  creaturis  vero  est 
finita,  mutabilis,  imperfectionibus  commixta.  Hinc  per  hanc  imperfectam 
et  limitibus  definitam  creaturarum  pulcritudinem,  tamquam  per  simi- 
litudinem  deficientem  et  dissimilarem,  intellectus  noster  per  viam  cau- 
salitatis,  remotionis  et  excellentiae  progreditur  ad  aliqualem  cognitio- 
nem  inlinitae  et  absolutae  Dei  pulcrlludinis  capessendam.  Ad  rem  Au- 
gustinus:  «  Mundus  ipse  ordinatissima  sua  mutabilitate  et  mobilitate 
et  visibilium  omnium  pulcherrima  specie  quodammodo  tacitus  et  factum 
esse  et  a  Deo  ineflabiliter  et  invisibiliter  magno,  atque  ineffabiliter  et 
invisibiliter  pulcro  fieri  se  potuisse  proclamat  »  (2).  Ratio  quippe  pul- 
critudinis,  quae  sita  est  in  debita  pruportione  partium  ad  unum  aliquid 
efficiendum,  absolute  considerata  praescindit  ab  eo  quod  partes  sint 
realiter  distinctae  vel  solum  secundum  rationem  intelligibilem.  Cum 
autem  nomen  primo  impositum  fuerit  ad  significandam  pulcritudinem, 
quae  viget  in  creaturis,  si  transfertur  in  divinam  praedicationem, 
abstrahit  a  modo  imperfecto  secundum  quem  pulcritudo  est  in  crea- 
turis  et  illud  praedicat,  in  quo  creaturae  assimilantur  Deo  quamvis 
deficienter.  Falsi  ergo  sunt  vel  saltem  minus  accurate  loquuntur  illi 
philosophi,  qui  affirmant  pulcritudinem  praedicari  de  Deo  metaphorice. 
Non  enim  omnia  nomina  quae  ex  creaturis  transferuntur  in  divinam 
praedicationem  dicuntur  metaphorica,  sed  ea  dumtaxat,  quemadmodum 
docet  Aquinas,  quae  de  principali  significatione  denotant  imperfectio- 
nem  seu  id  in  quo  creaturae  sunt  Dei  dissimiles  (3). 

De  proprietatibus  divinae  pulcritudjnis.  Ex  superius  declaratis  nullo 
negotio  eruitur,  1)  Deum  esse  summum  pulcrum;  2)  Deum  esse  pul- 
crum  per  essentiam,  cetera  vero  per  participationem.  Ut  enim  a  primo 
ordiamur,  Deus  est  primum  principium  et  causa  non  univoca  sed  aequi- 
voca  omnis  creatae  pulcritiidinis.  lam  vero  similitudo  effectus  in  causa 
prima  et  aequivoca  non  reperitur  uniformiter  sed  modo  excellentiori. 
Ergo  pulcritudo  quae  est  in  Deo,  tamquam  in  prima   causa  omnium 

(1)  Cf.  Plat.  In  Convivio,  cap.  XXX. 

(2)  De  Civit.  Dei,  lib.  XI,   cap.  IV. 

(3)  De  hac  re  dedita  opera  loquemur  in  tractatu  De  Deo  agentes  de  perfectio- 
nibus  divinis. 

pulcrorum,  in  qua  omnes  essendi  nobilitates  secundum  rem  identifican- 
tur  cum  suo  purissimo  exsistendi  actu,  in  Eo  debet  esse  modo  excel- 
lentissimo.  Hinc  Deus  rectissime  dicitur  summe  et  infinite  pulcher. 
Simili  modo  Deus  dicitur  pulclier  pei  essentiam,  et  alia  a  Deo  diversa 
sunt  pulcra  per  participationem.  Siquidem,  uti  argumento  ex  fontibus 
Aquinatis  expresso  utamur,  omnis  perfectio  alicuius  rei  tripiiciter  con- 
siderari  potest;  res  quippe  dici  potest  perfecta  secundum  quod  in  suo 
esse  constituitur;  vel  secundum  quod  ipsi  adveniunt  quaedam  acci- 
dentia  ad  perfectam  operationem  necessaria;  vel  demum  secundum 
quod  aliquid  aliud  attingit  tamquam  finem.  lam  vero  triplex  haec  per- 
fectionis  ratio  soli  Deo  competit  essentialiter.  Ergo  Deo  dumtaxat  con- 
venit  esse  pulcrum  per  essentiam,  ceteris  autem  per  participationem. 
Ad  intellectum  propositionis  minoris,  animadvertendum  est  in  solo  Deo 
glorioso  essentiam  identificari  cum  suo  purissimo  essendi  actu,  ideoque 
in  solo  Deo  esse  simpliciter  et  esse  sapientem,  iustum,  potentem  sunt 
praedicata  essentialia.  Similiter  sohis  Deus  non  est  ordinabih's  in  finem, 
cum  sit  primum  principium  et  uUimas  finis  omnium  rerum  (1).  Ouara 
ad  rem  solus  Deus  praedicandus  est  summe  pulcher,  et  per  essentiam 
pulcher,  et  ipsa  pulcritudo,  quae  cum  non  difierat  quicquam  a  suo 
purissimo  essendi  actu  est  causa  finitae,  compositae,  mutabihs  pulcri- 
tudinis,  quae  viget  in  omnibus  pulcris  per  participationem,  quia  est 
causa  omnis  consonantiae,  debitae  proportionis  et  congruentiae,  quae 
in  ipsis  reperitur.  Ouam  veritatem  ita  hiculenter  tradit  Dionysius  Areo- 
pagita:  ((  Pulcrum  et  pulcritudo  non  sunt  dividenda  in  causa,  quae  in 
uno  omnia  compreliendit.  Haec  enim  in  exsistentibus  in  participationes 
et  participantia  dividentes,  pulcrum  quidem  esse  dicimus  quod  parti- 
cipat  pulcritudinem,  pulcritudinem  autem  participationem  causae  facien- 
tis  omnia  pulcra.  Supersubstantiale  vero  pulcrum  pulcritudo  quidem 
dicitur  propter  traditam  ab  Ipso  omnibus  exsistentibus  iuxta  proprie- 
tatem  uniuscuiusque  pulcritudinem  et  sicut  universorum  consonantiae 
et  claritatis  causa  »  (2).  Unde  et  ipse  Plato  a  pulcritudine  rerum  vi- 
sibilium  ad  Ipsum  pulcrum  per  essentiam  animo  cernendum  ascendit 
illudque  ita  divinitus  describit:  ((  Principio  quidem  semper  est,  nec 
fit  nec  interit,  nec  crescit  unquam  neque  decrescit,  praeterea  non  ex 
hac  parte  pulcrum  ex  illa  deforme,  vel  tunc  pulcrum  tum  minime, 
neque  ad  hoc  quidem  pulcrum,  ad  illud  autem  deforme,  vol  hic  pul- 
crum,  illic  deforme,  ut  quibusdam  pulcrum  sit,  quibusdam  vero  ne- 
quaquam  »  (3). 

(T  S.  Thom.  1  p.  q.  6,  a.  3. 

(2)  De  divinis  nominihus,  cap.  IV,  i;  7. 

(3  IlQtoTov  |i£v  dei  6v  xai  ovxz  yv{\6\izyoy,  o{5te  d;io?.^\j|i,evov,  ovtf  av|av6- 
jievov  o-uTe  qp{>ivov,  sjieiT^oi)  Tfi  ^ev  xaXov.  Tfi  h^aiay^Qoy,  ov8e  totc  [xev,  TOTe  8'ov 
ovhk  TiQoc,  |iev  To  xa>v,6v,  nQoq  8e  t6  aXoy^Qoy,  oish^Ey^a.  |.iev  xaX6v,  e^-^a  8'  aio- 
0XQ6v,  ihc,  TLoi  |xev  6v  xaX6v,  Tial  8'alaxQ6v.  In  Convivio,  cap.  XXIX. 


ART.    VI.    DE    PULCRITUDINE   ENTIS  389 

Ad  liaec  quae  a  Platone  de  pulcritudine  Dei  dicta  fuerunt  quasi 
digilum  intendens,  sic  Dionysius  eloquutus  est,  et  fere  ipsa  Platonis 
verba  ad  se  transtulit,  inquiens :  (c  Pulcrum  vero  vocatur  quod  ex  omni 
parte  puicrum  sit  et  plusquam  pulcrum  et  tamquam  semper  exsistens, 
secundum  eadem  et  eodem  modo  pulcrum,  neque  factum  neque  de- 
structum,  neque  augescens  neque  decrescens,  nec  ex  parte  una  pulcrum 
et  ex  alia  deforme,  neque  alias  quidem  pulcrum  alias  vero  non,  ne- 
que  ad  hoc  pulcrum  et  ad  illud  inconcinnum,  neque  hic  quidem  ita 
alibi  vero  aliter,  neque  aliis  pulcrum  aliis  vero  deforme;  sed  ut  ipsum 
secum  uniforme  semper  exsistens  pulcrum  atque  fontanam  universi 
pulcri  pulcritudinem  in  seipso  eminenter  praehabens  ))  (1). 

Conclusio.  Ex  dictis  concludimus,  omnia  entia  a  Deo  condita  dici 
et  esse  pulcra,  et  pulcritudinem  nobiliorem  perfectioremque  inveniri 
in  rebus  spiritualibus  et  invisibilibus,  quam  in  rebus  visibilibus  et 
materialibus.  Omnia  nihilominus  sua  finita  pulcritudine  Deo  assimilari 
gestiunt  et  divinam  infinitamque  pulcritudinem  repraesentant.  Per  has 
divinae  puicritudinis  similitudines  intellectus  noster  ascendit  ad  aliqua- 
lem  cognitionem  illius  immutatae  pulcritudinis,  quam  Angeli  et  Beati 
in  coelo  vident  sicuti  est,  et  quam  per  misericordiam  Dei  etiam  nos 
visuros  speramus. 

(1)  De  divinis  nominibus,  cap.  IV,  §  7. 


PARS  SECUNDA 

DE  DIVISIONE  ENTIS   IN   POTENTIAM 

ET     ACTUM    ET    IN    DECEM    SUPREMA 

RERUM  GENERA 


QUAESTIO  I. 
De  ente  in  potentia  et  de  ente  in  actu. 

ORDO  RERUM  TRACTANDARUM.  Cuni  intellectus  humanus  non 
possit  subiectum  alicuius  scientiae  totum  simul  perfecte  cognoscere,  ad 
habendam  rerum  expletam  cognitionem  duplici  via  planeque  diversa 
incedere  solet.  Interdum  enim  viam  resolutionis  consectatur,  idest  a 
compositis  progreditur  ad  simplicia,  vel  a  toto  ad  partes,  cum  confusa 
sint  nobis  prius  nota,  et  hac  via  plenam  veritatis  notitiam  consequi- 
tur,  singulas  partes  totius  distincte  lustrans.  Interdum  oppositum  com- 
positionis  iter  molitur,  et  a  simplicibus  ad  composita  procedit,  et  per 
totius  compositi  cognitionem  pervenit  ad  perfectam  veritatis  notitiam  (1). 
Quam  ad  rem  post  explicatam  rationem  entis  universalissimi,  quod  est 
subiectum  Philosophiae  primae,  de  partibus  in  quas  ens  distribuitur. 
aliquid  singiilatim  dicendum  est.  Ens  quippe  ab  esse  denominatum, 
multipliciter  de  rebus  praedicatur,  secundum  quod  res  aliam  vel  aliam 
habitudinem  ad  esse  sibi  vindicant. 

Huiusmodi  essendi  rationes  omnes  praedicantur  per  ordinem  ad 
quemdam  primum  essendi  modum,  per  quem  res  habet  esse  in  se,  et 
primario  denominatur  ens,  sicut  est  substantia.  Hos  multiplices  essendi 
modos  enucieate  exponit  S.  Thomas  eosque  reducit  ad  quatuor,  nimi 
rum:  1)  ad  negationes  et  privationes;  2)  ad  generationes  et  corru- 
ptiones;  3)  ad  proprietates  seu  accidentia  substantiae;  4)  demum  ad 
substantiam  ipsam,  quae  est  primus  et  nobilior  essendi  modus.  Ait 
enim:  «  Ouartum  autem  genus  est,  quod  est  perfectissimum,  quod  sci- 
licet  habet  esse  in  natura  absque  admixtione  privationis,  et  habet  esse 
firmum  et  solidum,  quasi  per  se  exsistens,  sicut  sunt  suhstantiae.  El 
ad  hoc  sicut  ad  primum  et  principale  omnia  alia  referuntur.  Nam  qua- 
litates  et  quantitates  dicuntur  esse,  in   quantum  insunt   substantiae; 

(1)  S.  Thom.  Metaj)h.  lib.  II,  lect.  1. 

motus  et  generationes,  in  quantum  tendunt  ad  substantiam,  vel  ad 
aliquid  praedictorum ;  privationes  et  negationes,  in  quantum  removent 
aliquid  trium  praedictorum  »  (1).  Verum  enim  cum  negationes  et  pri- 
vationes  reducantur  ad  oppositas  affirmationes  et  habitus,  cumque  cor- 
ruptio  terminetur  ad  privationem,  generatio  et  motus  ad  formam,  pro- 
num  est  intelligere,  omnes  essendi  modos  revocari  ad  decem  praedi- 
camenta;  atque  ita  ens  secerni  in  decem  essendi  modos,  quorum  primus 
denotat  esse  in  se;  ceteri  novem  signiticant  habere  esse  in  alio  tamquam 
in  subiecto.  Hi  novem  modi  communi  nomine  appeliantur  accidentia; 
peculiari  autem  dicuntur  quantitas,  qualitas  etc. 

Si  quis  vero  attente  cogitateque  consideret,  et  inquirat  undenam 
divisio  haec  entis  in  decem  praedicamenta  ortum  ducat,  deprehendet 
profecto,  ens  huiusmodi  divisioni  esse  obnoxium,  eo  quod  concretum 
sit  ex  potentia  et  actu.  Siquidem  si  ens  non  coalesceret  ex  potentia 
et  actu,  tunc  esset  actus  purus  et  per  se  subsistens  in  nullo  subiecto 
receptus,  qui  iure  diceretur  ipsum  esse  per  se  subsistens.  lam  vero 
cuilibet  in  promptu  est,  actum  purum  et  a  quolibet  subiecto  absolu- 
tum  haud  contrahi  ad  peculiarem  essendi  modum,  cum  actus  dicat 
perfectionem,  et  si  est  actus  purus  dicat  puram  perfectionem  sine  ulla 
imperfectlonis  commixitione,  ideoque  perfectionem  infinitam.  Contra 
ea  determinatus  essendi  modus  denotat  aliquam  peculiarem  essendi 
perfectionem  limitatam  ad  subiectum,  quod  actuat  et  informat.  Ouod 
si  peculiaris  aliquis  et  limitatus  essendi  modus  intelligi  nequeat,  quin 
intelligatur  esse  recipi  in  aliquo  subiecto  seu  potentia;  multo  minus 
intelligi  valet  ens  dividi  in  decem  essendi  modos  realiter  diversos,  qui 
suprema  genera  dicuntur,  quin  esse  intelh'gatur  recipi  in  subiecto  et 
dicere  decem  diversas  relationes  ad  subiectum  a  seipso  realiter  di- 
stinctum.  Ergo  ius  fasque  erit  concludere,  ens  generalissimum  tribui 
in  decem  suprema  genera,  et  consequenter  multiplicari  secundum  spe- 
cies  generibus  subiectas,  et  individua  sub  speciebus  contenta,  eo  quod 
coalescat  ex  potentia  et  actu ;  cum  actus  purus  et  consequenter  per  se 
individuatus  sit  omnino  immultiplicabilis,  utpote  privationi  minime 
obnoxius ;  nam  carentia  alicuius  formae  et  perfectionis  cum  actu  puro 
et  irrecepto  fronte  adversa  pugnat. 

Cui  rei  melius  suadendae  afferri  potest  et  aliud  illustreargumen- 
tuni,  quo  saepe  utitur  Angelicus  Praeceptor,  quod  huc  redit.  Naturae 
praedicamentales  dicuntur  univoce  de  pluribus,  quae  conveniunt  in 
quidditate  et  differunt  per  esse.  lam  vero  hoc  esset  omnino  inintel- 
ligibile  et  absonum,  si  in  huiusmodi  naturis  non  esset  compositio  ex 
quidditate  et  esse,  tamquam  ex  subiecto  seu  potentia,  et  actu.  Ergo 
ens  quod  cogitur  ad  determinatum  essendi  modum,  et  tribuitur  in  de- 
cem  praedicamenta,  necessario  dividitur  in  potentiam  et  actum.  Hoc 

(1)  Metaph.  lib.  VI,  lect.  1  versus  finera. 

argumentum  quod  perspicuum  per  se  est,  explicat  etiam  clarissime 
per  intimas  et  formaies  rationes,  cur  Deus  qui  est  ens  non  coalescens 
ex  actu  et  potentia,  non  possit  esse  in  genere  neque  reali  neque  logico. 
Quocirca  sapienter  Aristoteles,  et  post  eum  S.  Thomas  dividunt  ens 
finitum,  quod  a  nobis  proprio  conceptu  attingitur,  in  potentiam  et  actum, 
et  deinde  in  decem  praedicamenta.  Ut  autem  ordine  et  via  proceda- 
mus  et  a  notioribus  ac  facilioribus  ducatur  disciplina,  in  primis  con- 
siderabimus  potentiam  et  actum  prout  inveniuntur  in  rebus  sensibili- 
bus,  a  quibus  intellectus  noster  cognitionem  mutuatur,  et  per  quas 
rerum  immaterialium  et  intelligibilium  quamdam  notitiam  imperfectam 
sane  sibi  comparat.  Nam,  uti  animadvertit  Aristoteles,  licet  potenlia  et 
actus  in  quantum  proprie  dicuntur  de  ente  mobili  non  spectent  ad 
Metaphysicam,  quae  agit  de  ente  universali,  ideoque  agit  de  potentia 
et  actu  in  quantum  inveniuntur  etiam  in  ente  immobili  et  separato  a 
materia:  nihilominus  Philosophia  prima  antea  inquirit  de  potentia  et 
actu,  quae  maxime  dicuntur  proprie,  nempe  quae  inveniuntur  in  iliis 
quae  sunt  in  motu,  cum  motus  sii  actus  entis  in  potentia;  et  subinde 
ascendit  ad  considerationem  potentiae  et  actus,  in  quantum  inveniun- 
tur  in  rebus  immobilibus,  quia  incipiendum  est  ab  illis,  quae  nobis 
sunt  magis  nota,  nempe  a  sensibilibus,  et  procedendum  ad  intelligi- 
bilia,  quae  sunt  magis  nota  secundum  naturam  (1). 


ARTICULUS  1. 

DECLARANTUR    NOTIONES    POTENTIAE    ET    ACTUS   (2). 

POTENTIA  ET  ACTUS.  Potentia  et  actus  definiri  proprie  nequeunt, 
nam  potentia  non  intelbgitur  nisi  per  actum;  actus  vero,  uti  monet 
S.  Thomas,  est  de  primis  simplicibus,  ideoque  non  patitur  definiri. 
Sed  per  proportionem  aliquorum  ad  invicem  potest  declarari,  et  vi- 
deri  quid  sit  actus,  ut  si  accipiamus  proportionem  aedificantis  ad  aedi- 
ficabiie,  vel  eius  qui  videt  ad  eum  qui  habet  ocuios  clausos,  cum 
polleat  virtute  visiva,  ideoque  possit  videre  (3). 

Nihilominus  potentia  et  actus  possunt  quodammodo  sic  declarari 
cum  eodem  S.  Thoma :  «  Quoniam  quoddam  potest  esse,  licet  non  sit, 
quoddam  vero  iam  est:  illud  quod  potest  esse,  dicitur  esse  potentia; 
illud   autem  quod    iam  est,  dicitur   esse  actu  ))  (i).    Sic  semen  quod 

(1)  Metaph.  lib.  XI,  text.  1. 

(2)  De  hac  materia  consuli  potest  Arist.  Metaph.  lib.  V,  text.  17,  ot  lib.  IX 
per  totum:  deinde  S.  Thom.  ia  Com.  ad  libros  Aristotelis;  De  Pot.  q.  1,  a  i  ;  De 
spirit.  creatnris,  a.  l ;  De  Anima,  a.  6;  Opusc.  De  principiis  naturae  initio. 

(3)  Metaph.  lib.  IX,  lect.  5. 

(4)  Opusc.  De  principiis  naturae   iuitio. 

non  est  planta,  sed  potest  miitari  in  plantam,  dicitur  in  potentia  ad 
esse  plantae;  eum  autem  ex  ipso  generata  sit  pianta,  dicitur  planta 
actu.  Sic  lignum  dicilur  in  potentia  ad  esse  statuae;  cum  vero  ex  ipso 
effecta  sit  statua,  dicitur  statua  actu. 

Potentiae  multiplex  acceptio.  Potentia  generatim  est  iuxta  Philo- 
sophum  :  principiujn  agendi  vel  patiendi:  propter  hoc  enim  aliquis  posse 
dicitur,  quia  in  se  habet  prineipium  agendi  vel  patiendi.  Verum  quae- 
dam  improprie  vel  aequivoce  dicuntur  esse  in  potentia,  quia  quodam- 
modo  similia  sunt  illorum,  quae  habent  in  se  principium  agendi  vel 
patiendi;  quemadmodum  in  geometricis  et  arithmeticis  linea  et  nume- 
rus  dicuntur  habere  potentiam  ad  quadratum,  et  in  logicis  quaedam 
dieuntur  possibilia,  vel  impossibilia,  non  quia  habent  in  se  principium 
agendi  vel  patiendi;  sed  quia  oppositum  potest  esse  verum  vel  non 
potest  esse  verum.  Possibilia  enim  dicuntur  quorum  opposita  contin- 
git  esse  vera.  Impossibilia  vero  quorum  opposita  non  contingit  esse 
vera  (1).  Haec  diversitas  est  propter  diversam  habitudinem  praedicati 
ad  subiectum,  quod  quandoque  est  repugnans  subiecto,  sicut  in  impos- 
sibilibus;  quandoque  vero  non,  sicut  in  possibilibus.  Ad  rem  S.  Tho- 
mas:  cc  Dicitur  aliquid  possibile  vel  impossibile  absolute  ex  habitudine 
terminorum.  Possibile  quidem  absolute,  quia  praedicatum  non  repugnat 
subiecto,  iit  Socratem  sedere.  Impossibile  vero  absolute,  quia  praedi- 
catum  repugnat  subiecto,  ut  hominem  esse  asinum  »  (2).  Haec  potentia 
dicitur  obiectiva  seu  logica,  de  qua  hic  non  disputamus,  quia  directe 
nunc  agimus  de  potentia  reali. 

Potentia  realis  duplex.  Potentia  proprie  dicta,  quae  etiam  nomi- 
minatur  realis  et  subiectiva,  dividitur  in  activam  et  passivam.  Activa 
dicitur  ab  Aristotele :  Principium  transmutationis  in  alio  in  quantum 
est  aliud;  sive  principium  transmutandi  aliud  in  quantum  est  aliud. 
Adiungitur  in  quantiim  est  aliud,  propterea  quia  principium  activum 
interdum  invenitur  in  ipso  passo  seu  mobili ;  nimirum  cum  aliquid 
seipsum  moveat,  quod  tamen  non  secundum  idem  est  movens  et  mo- 
tum,  agens  et  patiens.  Sicut  medicus  qui  curat  seipsum;  nam  curat, 
quia  medicus;  curatur  non  quia  medicus,  sed  quia  aegrotus. 

Potentia  passiva  definitur  ab  eodem  Aristotele :  Principium  muta- 
tionis  ab  atio  in  quantum  est  aliud;  vel  principium  ui  aliquid  mo- 
veatur  et  transmutetur  ab  alio  prout  est  aliud.  Hinc  licet  idem  pa- 
tiatur  a  seipso,  non  tamen  secundum  idem,  sed  secundum  aliud.  No- 
tandum  tamen  nomen  potentiae  attribui  primario  potentiae  activae, 
cum  potentia  passiva  ordinem  importet  ad  activam,  et  in  conceptu  et 
detinitione  passivae  includatur  activa,  uti  evidentius  patebit  ex  decla- 
ratione  actus;  nam  potentia  dicitur  ab  actu,  a  quo  omnia  habent,  ut 

(1)  Metapfu  lib.  IX,  text.  2. 

(2)  1.  p.  q.  25,  a.  3;  cf.  etiam  Metaph.  lib.  V,  lect.  14. 

intelligi  definirique  valeant.  Porro  potentia  activa  potest  ita  esse  per- 
fecta,  ut  cum  ipso  actu  identificetur,  quemadmodum  in  Deo  glorioso 
contingit,  qui  in  agendo  immobilis  et  immutabilis  est:  cum  ex  adverso 
de  essentia  cuiuslibet  passivae  potentiae  est,  ut  semper  ab  actu  et  a 
polentia  activa  illam  actuante  realiter  distinguatur.  Quam  ad  rem  po- 
tentia  passiva  semper  definitur  per  ordinem  ad  activam;  potentia  vero 
activa  in  creaturis  importat  ordinem  ad  passivam  et  est  principium 
actionis  qua  mediante  immutatur  passum :  in  Deo  in  quo  est  ipsa  actio, 
dicit  ordinem  ad  effectum  secundum  rationem  intelhgibiiem,  et  est 
principium  effectus  seu  facti,  non  operationis. 

Quid  actus?  Describit  Philosophus  actum  inquiens:  Actus  est  rem 
exsistere  non  ita  sicut  dicimus  in  potenfia,  ut  in  ligno  Mercurium, 
et  in  toto  medietatem  (1).  Cum  actus  definiri  nequeat  utpote  de  pri- 
mis  simplicibus,  sapienter  per  exempla  manifestatur  a  Philosopho  in- 
ducendo  in  singularibus  sensibilibus,  et  sic  per  posteriora,  quae  nobis 
magis  nota  sunt,  illustrantur  priora,  quae  sunt  secundum  naturara 
magis  manifesta;  actus  quippe  tum  ad  mobilia  tum  ad  immobilia  por- 
rigitur,  et  intellectus  noster  ex  mobilibus  et  visibilibus,  quae  de  actu 
minus  participant,  ascendit  ad  iramobilia  cognoscenda,  quae  actualiora 
perfectioraque  sunt. 

Noraen  actus  suraitur  raultifariara.  Ouandoque  1)  denotat  ipsam 
operationem,  quae  vocatur  actus  secundus,  cui  respondet  potentia  activa 
a  qua  diraanat;  quandoque  2)  significat  forraara,  quae  est  principium 
et  finis  operationis,  et  dicitur  actus  primus,  cui  respondet  potentia 
realis,  sed  mere  passiva,  quae  dicitur  raateria  seu  subiectura  priraura 
rautationis;  quandoque  3)  actus  suraitur  pro  rei  cuiuslibet  creatae 
ultima  actualitate,  per  quam  res  ponitur  extra  causas,  et  dicitur  esse 
rei;  huic  actui  respondet  potentia  seu  subiectura  aliquod  reale,  sed  non 
raere  potentiale,  idest  rei  essentia  seu  quidditas.  Esse  enira  cuiuslibet 
creatae  quidditatis  procedit  a  forma,  et  recipitur  in  subiecto  singulari 
quod  ultimo  actuat  ac  perficit;  et  ideo  si  forraa  est  iraraaterialis  et  per 
se  subsislens,  recipilur  in  ipsa  forraa,  quae  est  eius  propriura  perfe- 
ctibile.  Si  vero  forraa  est  raaterialis  et  recepta  in  materia,  esse  seu 
ultiraa  actualitas,  quae  procedit  a  forraa  taraquara  a  principio  quo  res 
raaterialis  deterrainatur  ad  speciera,  recipitur  in  ipso  coraposito  quod 
subsislit,  et  per  corapositura  recipitur  in  partibus,  quae  essentiara  seu 
quidditatera  conflant  quarura  una  est  pars  potentialis  et  raaterialis,  al- 
teia  est  actualis  et  forraalis.  Ouandoque  demuni  actus  exprimit  inte- 
grara  rei  realitatera,  et  coinplectitur    tura  quod   exsistit,   tura  id  quo 

(1)  "Eati  8' fi  eveQYeiot  xo  vnaQxziy  xb  nQay\ia,  \ir\  o-jtcck;  CoGmQ  "kiyo^i^v 
hv\d\i^\.  ['kiyo\y^y  8e  8m'd|Aei  olov  ev  tw  ItjXo)  'Eqpiv  xai  ev  Tfi  oXt)  ti^v  r||xi- 
aeiav,  oTi  dqpaiQea^^eiTi  dv,  xai  tov  pi  ^ewQom-Ta,  dv  bvyaxbc,  fl  '&ecoQi"iaaO,  t6 
8'8veQYeia.   Metapli.  lib.  IX,  text.  11   (aliis  lib.  VIII,   cap.  VI). 

res  exsistit,  nempe  essentiam  et  esse.  Huic  actui  respondet  potentia 
obiectiva,  seu  rei  possibilitas  quae  pertinet  ad  ens  non  prout  in  natura 
vagatur  per  decem  praedicamenta;  sed  prout  veram  vel  falsam  com- 
positionem  intellectus  significat.  Nam  possibile  et  impossibile  dicitur 
non  solum  propter  potentiam  vel  impotentiam  rei;  sed  etiam  propter 
veritatem  vel  falsitatem  compositionis.  Unde  impossibile  dicitur  cuius 
contrarium  est  verum  de  necessitate.  Possibile  oppositum  huic  impos- 
sibili  est  cuius  oppositum  non  est  de  necessitate  falsum. 

Potentiam  et  actum  et  utriusque  diversas  acceptiones  sic  perstrin- 
git  S.  Thomas:  cc  Potentia  dicitur  ab  actu:  actus  autem  est  dupiex, 
scilicet  primus  qui  est  forma;  et  secundus  qui  est  operatio,  et  sicut 
videtur  ex  communi  hominum  intellectu,  nomen  actus  primo  fuit  at- 
tributum  operationi;  sic  enim  quasi  omnes  intelligunt  actum;  secundo 
autem  exinde  fuit  translatum  ad  formam,  in  quantum  forma  est  prin- 
cipium  operationis  et  finis:  unde  et  similiter  duplex  est  potentia,  una 
activa,  cui  respondet  actus  qui  est  operatio,  et  huic  primo  nomen 
potentiae  videlur  fuisse  attributum;  alia  est  potentia  passiva,  cui  re- 
spondet  actus  primus,  qui  est  forma,  ad  quam  similiter  videtur  secun- 
dario  nomen  potentiae  devolutum.  Sicut  autem  nihil  patitur,  nisi  ra- 
tione  potentiae  passivae,  ita  nihil  agit,  nisi  ratione  actus  primi  qui  est 
forma  y>  (1). 

De  qua  potentia  et  actu  agjmus?  Cum  potentia  proprie  dicta  tri- 
buatur  in  activam,  cui  respondet  actus  secundus  seu  operatio,  et  pas- 
sivam,  cui  respondet  actus  primus  seu  forma,  quaeri  potest,  de  qua 
potentia  et  de  quo  actu  hic  praecipue  agamus,  cum  dividimus  ens  in 
potentiam  et  actum.  Propositae  quaestioni  respondemus,  nos  hic  agere 
de  potentia  passiva  reali  seu  receptiva,  cui  respondet  forma  seu  actus 
primus.  Etenim,  uti  cuique  consideranti  in  promptu  est,  nos  hic  in- 
vestigamus  proprie  et  directe  constitutiva  entis  in  essendo,  non  in 
operando;  ideoque  nomine  actus  non  intelligimus  operationem  proce- 
dentem  a  potentia  activa;  sed  formam  receptam  in  potentia  passiva 
et  reali,  quam  actuat,  determinat  ac  perficit.  Cum  vero  Metaphysica 
tractet  de  ente  in  communi,  de  huiusmodi  potentia  reali  disputamus, 
quae  in  omni  ente  creato  invenitur,  quae  simul  cum  respectivo  actu 
in  ipsa  recepto  constituit  ens  in  quantum  est  ens;  tametsi  nos  per 
aliquam  compositionem  potentiae  et  actus,  quae  est  prop»-ia  rerum 
materialium,  nempe  materiae  et  formae,  ascendamus  ad  potentiam  et 
actum  considerandum,  prout  inveniuntur  in  cunctis   rebus  finitis  (2). 

Potentia  et  actus  dividunt  ens  et  quodlibet  genus  entis  (B).  Sen- 
sus  istius  eflati  eo  recidit,  ut  decernat  omne  ens  creatum  componi  ex 

(1)  OQ.  DD.  De  Pot.  q.  1,  a.  1. 

(2)  OQ.  DD.  De  anima,  a.  6. 

(3)  S.  Thom.  De  spir.  creaturis,  a.  1,  et  alibi  passim. 

potentia  et  actu,  et  sic  determinari  ad  diversa  genera  secundum  di- 
versos  modos  quibus  actus,  seu  esse  recipitur  in  subiecto,  et  conse- 
quenter  compositionem  ex  actu  et  potentia  vagari  per  omnia  genera. 
Potentia  haec  non  est  mere  logica,  quae  sita  est  in  intelligibilitate  seu 
productibilitate  rei  per  potentiam  activam  alicuius  agentis,  sed  est  rea- 
lis  et  subiectiva  pertinens  ad  intrinsecam  constitutionem  entis  reaiis. 
Haec  realitas  et  altera  huic  correlativa,  quae  dicitur  actus,  adstrui 
debent  in  omni  ente  creato  exsistente  extra  causas,  ita  ut  sint  ab  in- 
vicem  realiter  distinctae  et  coniunctae  ad  constituendam  determinatam 
rationem  entis. 

Ens  actu  dictum  ab  essentia  et  ab  esse.  Cum  ens  promiscue  di- 
catur  ab  essentia  et  ab  esse,  licet  magis  proprie  denominetur  ab  actu 
essendi,  actualis  ratio  entis  potest  considerari  in  duplici  ordine ;  nimi- 
rum  in  ordine  essentiae  et  in  ordine  exsistentiae.  Ratio  actualis  entis 
prout  denominatur  ab  essentia  designat  rationem  alicuius  habentis  spe- 
ciem  determinatam,  secundum  quam  ipsi  convenit  esse  seu  exsistere. 
Prout  autem  denominatur  ab  exsistentia,  denotat  rationem  eius  quod 
habet  actuaiiter  esse,  seu  exsistere.  Ens-essentia  dicitur  etiam  ens  actu 
essendi  primo,  quo  inteliigitur  determinatum  in  natura  seu  specie,  cum 
nihil  indeterminatum  exsistat.  Ens-exsistentia  dicitur  ens  actu  essendi  ul- 
timo,  quo  completur  essentia,  quae  realitate  sua  importat  rem  exsistendi 
capacem,  ideoque  esse  merito  dicitur  ultima  rei  actualitas  et  forma 
omnium  formarum.  Ens  ergo  propria  concreti  vi  acceptum  significat 
subiectum  habens  esse,  seu  essentiam  habentem  esse,  ita  ut  essentia 
dicatur  id  quod  est,  et  esse  vocetur  id  quo  res  est,  licet  non  raro  es- 
sentia  ut  forma  in  subiecto  singulari  recepta  dici  soleat  id  quo  res  est, 
sed  signiflcatione  admodum  diversa;  nam  esse  in  primo  casu  signifi- 
cat  exsistere,  in  secundo  significat  habere  speciem  determinatam  ex- 
sistendi  capacem,  seu  formam  naturae  alicuius  determinatae  secundum 
quam  rei  convenit  exsistentia. 

Quam  ad  rem  cum  ens  transcendens  praedicatur  de  aliqua  re 
creata  actualiter  exsistente,  tria  per  hoc  concretum  connotantur;  ni- 
mirum  1)  subiectum  ut  quod  exsistit;  2)  essentia,  forma  seu  quiddi- 
tas  ut  secundum  quam  subiecto  exsistere  competit,  nempe  ut  ratio 
habendi  esse;  3)  ipsum  esse  actu,  seu  exsistere  ut  quo  formaliter  su- 
biectum  extra  causas  in  se  positum  intelligitur.  Tertium,  seu  esse  in 
omnibus  creaturis  distinguitur  a  subiecto  et  forma,  cum  nulla  creatura 
sit  suum  esse.  Primum  et  secundum  re  sunt  idem,  et  ratione  distin- 
guuntur  in  formis  per  se  subsistenlibus,  quae  non  recipiuntur  in  su- 
biecto;  quia  essentia  simplicis  est  ipsum  simplex,  ideoque  non  est 
multiplicabilis  numerice  in  eadem  specie:  in  substantiis  vero  compo- 
sitis  ex  materia  et  forma  subiectum  et  natura  vealiter  differunt,  qua- 
tenus  subiectum  aliquid  addit  realiter  naturae,  quia  quidditates  reruni 

materialium  non  sunt  per  seipsas  singulares;  sed  recipiuntur  in  subiecto 
in  quo  subsistunt,  ideoque  multiplicabiles  sunt  in  eadem  specie  (1). 

Verum  cum  ens  praedicatur  de  realitatibus  incompletis,  idest  de 
materia,  forma,  potentia,  actu,  non  accipitur  secundum  propriam  con- 
creti  vim;  huiusmodi  quippe  realitates  non  sunt  proprie  aliquid  habens 
esse,  ut  subiectum  essendi;  sed  solum  constitutivum  habentis  esse,  et 
ideo  nomen  entis  ipsis  tribuitur  secundum  analogiam,  quatenus  et 
ipsae  secernuntur  a  nihilo:  et  sic  sunt  aliquid  non  ut  qiiod  compiete 
sit  ens,  sed  ut  ex  quo,  vel  quo  vel  secundum  quod  est  ens  comple- 
tum.  Multoque  minus  ens  sumitur  secundum  propriam  concreli  signi- 
ficationem  et  vim,  quando  praedicatur  de  Deo,  in  quo  esse  non  est 
inhaerens^  sed  forma  per  se  subsistens^  cum  Deus  sit  ipsum  esse  cum 
subiecto  et  natura  adaequate  identificatum,  ideoque  actus  purissimus 
in  se  complectens  omnes  perfectiones,  et  essendi  nobilitates.  Et  hoc 
in  causa  est  quamobrem  tum  ens  tum  quaelibet  alia  praedicatio  non 
dicatur  nisi  analogice  de  Deo  et  de  ceteris  rebus  creatis,  in  quibus 
esse  est  forma  inhaerens  realiter  distincta  a  subiecto  (2). 


ARTICULUS  11. 

DE    COMPARATIONE    POTENTIAE    ET    ACTUS    (3). 

QUAESTIO  DETERMINATUR.  Cum  a  nobis  explicata  satis  sit  ratio 
potentiae  et  actus,  cumque  determinatus  sit  sensus  quo  nomina  illa 
accipiuntur  in  Philosophia  prima  quae  decernit,  omne  ens  proprio  con- 
ceptu  a  nobis  cognitum  componi  ex  potentia  et  actu,  sive  considere- 
tur  in  supremis  generibus,  sive  in  speciebus,  sive  in  individuis;  rectus 
disciplinae  ordo  requirit,  ut  potentiam  simul  cum  actu  conferamus, 
et  sic  utriusque  propria  ratio  melius  in  aperto  ponatur.  Quae  quidem 
comparatio  non  obtinet,  nisi  in  ente  creato,  quod  solum  etnecessario 
coalescit  ex  potentia  et  actu;  cum  ens  increatum  nulli  compositioni 
obnoxium  esse  possit,  ideoque  sit  actus  purissimus,  per  se  subsistens, 
absolutus,  et  in  nullo  subiecto  receptus.  In  creaturis  vero  licet  non 
repugnet  forma  per  se  subsistens,  nempe  non  recepta  in  subiecto,  uti 
sunt  essentiae  rerum  spiritualium,  quae  dicuntur  formae  separatae; 
nihilominus  repugnat  actus  purus  per  se  subsistens;  nam  quidditas  rei 
immaterialis  est  utique  actus  non  receptus  in  subiecto;  sed  habet  ra- 
tionem  subiecti  relate  ad  esse,  quod  in  ipsa  recipitur,  cum  creatura 
non  sit  suum  esse  sed  esse  participet,  quod  est  aliud  a  quidditate. 
Ouare  in  creatura  considerari  potest  multiplex  actus. 

(11  Cf.  S.  Tbom.  De  ente  et  essentia,  cap.  V  et  VI. 

(2)  QQ.  DD,  De  Pot.  q.  7,  a.  2  ad  5. 

(3)  Cf.  Arist.  Metapli.  lib.  IX,  text.  13  et  seq. 

Multiplex  acceptlo  actus.  In  entibus  ergo  creatis  actus  quandoque 
sumitur  pro  ultima  rei  actualitate,  et  nomine  proprio  dicitur  esse^  quod 
nuUo  pacto  est  per  se  subsistens,  sed  inhaerens  quidditati,  ideoque 
non  individuatur  per  seipsum,  sed  per  naturam  quae  in  tali  esse  sub- 
sistit  (1).  Sic  dividitur  et  multiplicatur  ad  multiplicationem  naturarum 
in  quibus  recipilur,  et  ad  earumdem  capacitatem  limitatur  et  deli- 
nitur.  Ouandoque  actus  sumitur  pro  quidditate  substantiae  simpiicis, 
et  tunc  non  est  forma  inhaerens  subiecto ;  sed  per  se  subsistens,  licet 
habeat  rationem  potentiae  relate  ad  ulteriorem  actum.  Hinc  est  actus 
irreceptus  et  purus  non  simpliciter,  sed  in  aliquo  ordine,  nempe  in 
ordine  quidditatis,  et  ita  colligit  in  se  totam  perfectionem  illius  ordi- 
nis,  seu  speciei;  et  consequenter  non  potest  multiplicari  in  eadem 
specie,  sed  multiplicatis  individuis,  ipsa  species  multiplicatur.  Ouare 
huiusmodi  formae  per  se  subsistentes,  uti  dicitur  in  libro  de  Causis, 
sunt  finitae  superius,  et  infinitae  inferius.  ((  Sunt  enim  finitae,  ait 
S.  Thomas,  quantum  ad  esse  suum,  quod  a  superioii  recipiunt; 
non  tamen  finiuntur  inferius,  quia  earum  formae  non  limitantur  ad 
capacitatem  alicuius  materiae  recipientis  eas;  et  in  talibus  substan- 
tiis  non  invenitur  muititudo  individuorum  in  una  specie  »  (2). 

Verum  formae  et  actus  subsistentes  aliam  habent  divisionem,  quia 
tribuuntur  iri  formas  complete  subsistentes,  et  in  formas  quae  subsi- 
stunt  in  specie  seu  natura  incompleta;  uti  est  anima  humana,  quae 
in  se  subsistit,  ut  pars  naturae  humanae.  Demum  datur  actus  seu  forma 
non  subsistens,  quae  et  est  pars  speciei,  et  dependet  a  materia  in  es- 
sendo,  ita  ut  materia  non  sit  solummodo  informationis,  uti  corpus  or- 
ganicum  relate  ad  animam  humanani;  sed  etiam  sustentationis,  quia 
sine  ipso  in  esse  permanere  non  possunt,  uti  sunt  formae  substantia- 
les  corporum  inanimorum,  et  animae  plantarum  et  animantium  bru- 
torum.  Hae  formae  cum  sint  actus  recepti  in  matei-ia,  et  utrinque  fi- 
nitae,  nempe  inferius  et  superius,  non  solum  dividuntur  in  varias 
species  per  formales  differentias ;  sed  etiam  multiplicantur  numerice  in 
eadem  specie  propter  divisionem  materiae;  et  sic  in  substantiis  com- 
positis  dantur  plura  individua  eiusdem  speciei. 

His  pro  rei  de  qua  agimus  intelligentia  praemissis,  mutuam  ha- 
bitudinem  potentiae  et  actus  declarabimus,  seu  utriusque  instituemus 
coraparationem,  statuendo  quasdam  propositiones,  quae  a  nobis  erunt 
potius  explanandae,  quam  per  notiora  simpliciter  demonstrandae,  cum 
agatur  de  primis  sciendi  principiis. 

(l)  QQ.  DD.  De  Pot.  q.  7,  a.  2  ad  5. 
('2)  Opusc.  De  ente  et  essentia,  cap.  VI. 

PROPOSITIO  I. 

Licet  iii  eodem  subiecto  quod  progreditur  de  potentia  in  actum, 
potentia  sit  prior  actu,  generatione  et  tempore;  tamen  absolute  lo- 
quendo  actus  necessario  antecedit  potentiam. 

Declaratur  1.^  pars  inducendo  per  exempla.  Hic  numero  liomo 
prius  fuit  homo  in  potentia,  et  deinde  factus  est  homo  actu :  generatio 
quippe  est  progressio,  seu  transitus  de  potentia  in  actum,  ideoque 
generatio  dicitur  a  Philosopho  lieri  quodammodo  ex  non  ente,  et  quo- 
dammodo  ex  ente,  nempe  ex  non  ente  actu^  et  ex  ente  potentia  (1). 
lam  vero  si  in  generatione  huius  hominis,  et  generatim  in  transmu- 
tatione  cuiulisbet  subiecti,  id  quod  mutatur,  de  potentia  evehitur  ad 
actum,  potentia  necessario  antevertit  tempore  et  generatione  actum. 
Ergo  ordine  temporis  et  generationis  in  subiecto  mobili  potentia  prior 
est  actu.  Sic  in  omni  rerum  institutione  videmus  tum  naturam,  tum 
artem  a  potentia  ad  actum  suo  quodam  itinere  progredi,  et  ex  semine, 
quod  est  planta  in  potentia,  generari  plantam  actu;  ex  ligno  vel  mar- 
more,  quod  est  signum  in  potentia,  fieri  statuam  actu. 

Declar.  2.^  pars,  quae  evidens  est.  Si  enim  orane  id  quod  de 
potentia  movetur  ad  actum,  moveri  debet  ab  ente  in  actu,  cum  unum- 
quodque  moveat,  et  operetur  secundum  quod  est  actu ;  ius  fasque  est 
concludere,  actum  absolute  loquendo  antecedere  debere  potentiam. 
((  Semper  enim,  ait  Philosophus,  ex  eo  quod  potentia  est,  fit  actu  ens 
ab  actu  exsistente,  ut  homo  ex  horaine,  rausicus  ex  rausico,  semper 
aliquo  primo  movente.  Movens  autem  actu  iam  est  »  (2).  Nam  ut 
idem  Phiiosophus  acute  arguraentatur,  si  absolute  loquendo  potentia 
esset  prior  actu,  nullum  fuisset  aliquando  ens  actu,  quod  est  plane 
absurdum;  omnia  quippe  potuissent  esse,  et  nullura  ens  fuisset  actu; 
et  sic  destruendo  actum,  destrueretur  et  ipsa  potentia,  cura  nihil  re- 
duci  possit  de  potentia  in  actum,  nisi  ab  aliquo  exsistente  in  actu  (3). 

Exinde  concludit  Aristoteles  actum  praecedere  potentiara,  et  pri- 
raum  principiura  rerura  esse  actura  purura  sine  admixtione  potentiae, 
ideoque  esse  raovens  imraobile;  nara  orane  quod  movetur,  ab  alio  rao- 
vetur. 


(1)  De  generat.  et  corrupt.  lib.  I,  text.  11. 

(2)  'Aei  yaQ  ex  xoi)  Suvdc^ei  ovTog  yi^yvs^i^tti  t6  eveQYeia  ov  {);i6  iveQyeia 
ovTog,  olov  dvdQcojio^;  sS,  dyd^QiXijiov,  iiovoixbc,  vtio  jiovGiy.ov,  dei  xivoiJVTog  Ttvog 
jiQcoTOD  •  t6  88  y.ivoOv  eveQYsia  t]8t]  eoTLV.  Metaph.  lib.  JX,  text.  18-14  [aliis  lib. 
VIII,  cap.  VIII). 

(3)  Metaph.  lib.  XII,  text.  30. 

PROPOSITIO    II. 

Actus  perfectione  et  substantia  est  prior  potentia;  immo  actus 
dicit  perfectionem,  potentia  vero  denotat  imperfectionem. 

Declar.  prop.  Quae  sunt  posteriora  tempore  et  generatione,  sunt 
priora  perfectione,  et  comparantur  ad  priora  tempore,  sicut  perfecta 
ad  imperfecta,  e.  g.  quia  in  via  generationis  homo  fit  vir  ex  puero, 
ideo  vir  est  puero  perfectior;  nam  generatio  procedit  ab  imperfecto 
ad  perfectum.  lam  vero  in  via  generationis  actus  est  posterioi-  po- 
tentia.  Ergo  est  perfectior  et  nobilior  illa. 

Neque  minus  patebit  assertum,  si  animadvertemus,  potentiam  re- 
ferri  et  ordinari  ad  actum  tamquam  ad  finem,  et  non  vicissim:  ani- 
mal  quippe  non  videt,  ut  habeat  potentiam  videndi ;  sed  habet  poten- 
tiam  visivam,  ut  videat:  neque  aedificator  aedificat,  ut  habeat  artem 
aedificandi;  sed  habet  artem,  ut  aedificet,  et  sic  porro  de  omnibus 
aliis  potentiis  relate  ad  proprios  actus :  natura  quippe  tunc  finem  ob- 
tinuit  cum  materiam  et  potentiam  perduxit  ad  formam  et  actum;  ideo 
eleganter  Philosophus  dixit,  naturam  plenam  esse  finibus.  lam  vero 
finis  est  principium  et  causa,  et  primum  in  intentione,  et  merito  dici- 
tur  liabere  rationem  ultimi  et  perfecti,  cum  omnia  appetant  suam  per- 
fectionem.  Ergo  actus  est  potentia  prior  perfectione  et  substantia. 

Hoc  idem  illustratur  cum  Aristotele  deducendo  ad  absurdum.  Si 
enim  actus  non  esset  perfectione  prior  potiorque  potentia,  non  esset 
differentia  inier  hominem  sapientissimum  et  stultissimum. 

Ex  dictis  proxime  consequitur,  actum  habere  rationem  perfectionis, 
et  potentiam  dicere  rationem  imperfectionis.  Si  enim  perfectum  di- 
citur  illud  quod  est  totaliter  factum,  vel  quod  est  actu,  vel  cui  nihil 
deest;  ex  opposito  quod  est  in  potentia  habet  rationem  imperfecti, 
cum  ipsi  desit  actus,  per  quem  sibi  vindicat  rationem  perfecti :  hinc 
omne  quod  de  potentia  transit  in  actum,  ab  imperfecto  progreditur 
ad  perfectum.  Patet  etiam,  idem  non  posse  esse  actum  et  potentiam 
sub  eodem  respectu.  Sic  si  aliquid  est  in  actu  in  ordine  essentiae, 
non  potest  esse  in  potentia  relate  ad  eumdem  ordineni;  tametsi  es- 
sentia  possit  habere  rationem  potentiae  relate  ad  existentiam. 

PROPOSITIO   III. 

Perfectio  actus  limitatur  a  potentia  in  qua  recipitur,  ideoque 
actus  oranino  irreceptus  est  absolute  infinitus  perfectione;  actus  vero 
in  aliquo  ordine  irreceptus  continet  omnem  illius  ordinis  perfectionem, 
et  non  est  in  illo  ordine  multiplicabilis  (1). 

Declar.  prop.  Cum  actus  dicat  perfectionem,  nam  perfectum  est 
id  quod  est  actu,  actus  purus  et  per  se  subsistens,  nempe  non  exsistens 
in  subiecto,  denotat  puram  perfectionem  sine  ulla  imperfectionis  com- 
mixtione,  ideoque  immetatam  et  infinitam;  quia  iimites  imperfectionem 
dicunt.  Unde  ipsum  esse  subsistens  et  actus  purissimus  est  plane  infi- 
nitus  in  omni  perfectionum  genere.  Ergo  si  actus  est  finitus  et  limitatus, 
hoc  exinde  oritur,  quod  actus  non  sit  absolute  et  per  se  subsistens,  sed 
commensuratus  aiicui  potentiae  in  qua  recipitur  et  a  qua  definitur  ad 
aliquam  essendi  perfectionem  et  nobilitatem  iuxta  regulam  posteriori- 
sticam :  si  affirmatio  est  causa  affirmationis,  negatio  est  causa  negationis 
in  iis  quae  dicuntur  per  se.  Haec  doctrina  illustratur  a  S.  Thoma  per 
duplicem  rationem  finitudinis  in  rebus  materialibus,  iuxta  quam  potentia 
seu  materia  finitur  per  formam  seu  actum,  et  vicissim:  et  sic  manu- 
ducitur  intellectus  ad  considerationem  limitationis,  quam  actus  imma- 
terialis  habet  a  potentia  in  qua  recipitur  (2). 

Occuritur  difficultati.  Si  quis  opponit,  tormas  simplices,  et  per  se 
subsistentes  non  essc  actus  receptos  in  materia,  et  tamen  esse  finitas 
perfectione,  in  promptu  responsio  erit;  nam  actus  purus  el  irreceptus, 
qui  est  perfectione  simpliciter  infinitus,  ille  dicitur,  qui  cum  sit  ultima 
actualitas,  quae  concipitur  in  re.  non  est  in  subiecto  receptus,  sed  per 
se  subsistens,  singularis,  et  a  qualibet  alia  re  distinctus;  et  hic  actus 
non  potest  esse  nisi  actus  essendi ;  nam  esse  est  ultima  rei  actualitas 
et  perfectio,  cui  nihil  addi  potest,  quod  sit  eo  formalius  et  perfectius. 
Sic  solus  Deus,  qui  est  perfectione  infinitus,  dicitur  ipsum  esse  sub- 
sistens.  Ex  adverso  quidditates  seu  formae  immateriales,  quamvis  non 
sint  receptae  in  subiecto ;  non  sunt  tamen  ultima  rei  actualitas,  nempe 
suum  esse,  ad  quod  comparantur  ut  potentia  ad  ultimum  actuni;  ideoque 
possunt  habere  totam  amplitudinem  perfectionis  in  illo  ordine  in  quo 
non  sunt  formae  receptae,  nempe  in  ordine  quidditatis.  Hinc  in  se 
colligunt  totam  perfectionem  illius  speciei;  non  autem  in  ordine  essendi, 

(1)  Haec  doctrina  accurate  explicatur  a  Caietano,  Opusc.  De  ente  et  essentia, 
cap.  VI,  q.  1*2,  versus  finem.  Huiusmodi  locus  attente  cogitateque  legendus  prae- 
sertim  a  iuvenibus,  ne  capiantur. 

(2j  1  p.  q.  7,  a.  1. 

De  Maria,  Vol.  I.  26 

qui  ad  perfecliones  omnium  specierum  extenditur:  et  sic  explicata  re- 
manet  etiam  ultima  pars  propositionis. 

Hanc  pulcherrimam  S.  Tliomae  doctrinam  adversarii  etiam  no- 
lentes  profitentur,  cum  nemo  afiirmet,  formam  aliquam  spiiitualem  posse 
dici  ipsum  esse  subsistens,  quod  certe  dici  posset,  si  esse  simplicis  formae 
identificaretur  cum  ipsa,  quemadmodum  ivcte  dicitur:  forma  simplex 
est  ipsa  eius  essentia,  vel  essentia  simplicis  est  ipsum  simplex;  quia 
non  est  in  subiecto  ipsam  participante  (1).  Sic  in  essentiis  compositis, 
quae  non  sunt  per  se  subsistentes,  sed  receptae  in  subiecto,  homo  non 
dicitur  sua  essentia,  sed  habens  naturam  humanam;  quia  illa  natura 
participatur  a  pluribus.  In  substantiis  simplicibus  subiectum  dicitur  sua 
essentia,  et  non  dicitur  suum  esse,  sed  habens  esse ;  quia  essentia  non 
participatur  a  pluribus,  sed  esse  est  participatuni.  In  soio  Deo  glorioso 
natura  dicitur  suum  esse,  et  non  habens  esse;  quia  in  solo  Deo  esse 
est  forma  per  se  subsistens  et  absoluta  a  quolibet  i-eceptivo.  Praestat 
audire  S.  Thomam:  (c  Manifestum  est  quod  primum  ens  quod  est  Deus, 
est  actus  infinitus  utpote  habens  in  se  totam  essendi  plenitudinem  non 
contractam  ad  aliquam  naturam  generis  vel  speciei.  Unde  opoitet  quod 
ipsum  esse  eius  non  sit  esse  quasi  inditum  alicui  naturae,  quae  non 
sit  suum  esse;  quia  sic  finiretur  ad  illam  naturam.  Unde  dicimus  quod 
Deus  est  ipsum  suum  esse.  Hoc  autem  non  potest  dici  de  afiquo  alio... 
Omne  igitur  quod  est  post  primum  ens,  cum  non  sit  suum  esse,  habet 
esse  in  aliquo  receptum^  per  quod  ipsum  esse  contrahitur,  et  sic  iu 
omni  creato  aliud  est  natura  rei  quae  participat  esse,  et  aliud  ipsum 
esse  participatum  jd  (2). 


PROPOSITIO  IV. 

Oinne  eus  mutabile  est  compositum  ex  potentia  et  actu:contra 
purus  actus  est  prorsus  immutabilis. 

Declar.  prop.  Tunc  habetur  in  aliquo  ente  mutatio,  cum  ipsi  vel 
aliquid  advenit  vel  aliquid  ab  eo  demitur.  Atqui  enti  quod  nulli  po- 
tentiae  sit  admixtum,  sed  sit  merus  actus,  nihil  addi,  ab  eoque  nihil 
demi  potest.  Ergo  ens  mutabile  est  compositum  ex  potentia  et  actu. 
Cum  maior  sit  evidens,  oportet  declarare  minorem^  quae  ita  evolvitur. 
Cum  ultima  rei  actualitas  sit  esse,  sine  quo  nullum  ens  exsistere  valet, 
si  aliquod  ens  reale  non  est  compositum  ex  reali  potentia  et  actu,  tunc 
oius  natura  et  quidditas  erunt  idem  cum  sua  ultima  actualitate,  ideo- 
(|ue  eius  essendi  actus  erit  per  se  subsistens.  lam  vero  enti  quod  est 

11)  QQ.  Dl).  De  Pot.  q.  7,  a.  '2  ad  9. 
(*^j  QQ-  DD.  De  spir.  crealuris.,  a.  1. 

esse  per  se  subsistens,  nihil  addi  potest,  neque  ab  eo  demi;  quod  enim 
ipsi  adderetur,  esset  lorma  vel  actus,  et  tunc  esse  non  esset  ultima  rei 
actualitas.  Ergo  ens  quod  realiter  non  com[)onitur  ex  potentia  et  actu 
non  est  mutabile;  et  vicissim  ens  mutabile  reabter  componitur  ex  po- 
tentia  et  actu,  et  sic  patet  etiam  secunda  pars. 

Hinc  eleganter  admodum  S.  Augustinus  docuit,  solum  Deum  vere 
et  proprie  esse,  quia  solus  Deus  utpote  actus  nulli  potentiae  obnoxius 
nullam  pati  potest  mutationem :  cc  Res  quaelibet  prorsus  qualicumque 
excellentia  sit,  si  mutabilis  est,  non  vere  est;  non  enim  est  ibi  verum 
esse,  ubi  est  non  esse.  Quidquid  enim  mutari  potest,  mutatum,  non 
est  quod  erat;  si  non  est  quod  erat,  mors  quaedam  ibi  facta  est;  pe- 
remptum  enim  est  aliquid  ibi,  quod  erat  et  non  est.  Nigredo  mortua 
est  in  capite  albescentis  senis,  pulcliritudo  mortua  est  in  corpore  fessi 
et  incurvi  senis,  mortuae  sunt  vires  in  corpore  languentis...  mortua 
est  ioquutio  in  lingua  tacentis.  Quidquid  mutatur  et  est,  quod  non  erat, 
video  ibi  quamdam  vitam  in  eo  quod  est,  et  mortem  in  eo  quod  fuit. 
Denique  de  mortuo  cum  dicitur:  Ubi  est  homo  ille  ?  respondetur:  Fuit. 
0  Veritas,  quae  vere  es ))  (1). 

Praeoccupatur  djffioultas.  Neque  dici  potest  ens  non  compositum 
ex  potentia  et  actu  posse  dicere  ordinem  ad  ulteriorem  actum,  et  mu- 
tari  per  eius  accessum,  quemadmodum  Scotus  contendit.  Haec  enim 
instantia  consideranti  rem  attente  vana  prorsus  apparet;  nam  tunc  verum 
est,  actum  aliquem  posse  dicere  ordinem  ad  ulteriorem  actum,  cum 
actus  non  sit  ultima  rei  actualitas,  ideoque  possit  habere  rationem  po- 
tentiae  in  ordine  diverso  ab  illo,  in  quo  babet  rationem  actus;  sic 
quidditas  simplex  et  per  se  subsistens  est  actus  purus  in  ordine  quid- 
ditatis,  et  dicit  potentiam  ad  ulteriorem  actum  in  ordine  essendi;  quia 
est  quidditas  per  se  subsistens,  sed  non  esse  per  se  subsistens,  ideoque 
non  qua  actus,  sed  qua  potentia  est  susceptiva  ulterioris  perfectionis. 
Verum  si  esset  actus  per  se  subsistens  in  ordine  essendi,  tunc  nulla 
ulterior  ei  advenire  posset  perfectio.  Et  sic  praeoccupata  manet  ratio 
qua  usus  est  Scotus  ad  doctrinam  de  distinctione  reali  inter  essentiam 
et  exsistentiam  in  creaturis  nominatim  contra  S.  Tliomam  labefactan- 
dam.  Yerum  nostris  temporibus  non  desunt  auctores,  qui  hanc  eandem 
Scoti  rationem  instaurantes,  et  illam  eamdem  dislinctionem  in  ente  mu- 
tabili  inficiantur,  et  simul  afiirmant  Angelicum  Doctorem  nequaquam 
realem  distinctionem  inter  essentiam  et  esse  docuisse  in  ente  creato ! ! 
Haec  philosophandi  ratio  est  maxime  accommodata  ad  iuvenes  deci- 
piendos,  qui  infirmo  aetatis  tempore  in  quaestionibus  abstrusis  proprium 
haud  valent  adhibere  iudicium,  sed  iurare  solent  in  verba  Magistri  (2). 

(l)  In  Evang.  loan.  tract.  XXXVIII,  n.  10, 

(*2)  Cf.  Caiet.  in  opusc.  De  entia  el  essentia,  Cap.  V,  q.  12. 

PROPOSITIO  V. 

Actus  exsistere  potest  sine  potentia;  contra  potentia  non  potest 
esse  sine  ullo  actu. 

Declar.  prop.  Cum  actus  absolute  loquendo  sit  tempore,  natura 
et  perfeclione  prior  potentia,  cumque  id  quod  est  prius  non  dependeat 
ab  00  quod  posterius  est,  sed  e  converso,  consequitur  ex  hoc  actum 
posse  subsistere  sine  potentia:  et  si  quando  aliquis  actus  non  subsistit 
sine  potentia  in  qua  recipitur,  hoc  non  habet  ex  generali  ratione  actus; 
sed  ex  eo  quod  sit  talis  actus,  nempe  imperfectus  qui  ex  sua  imper- 
fectione  habet,  ut  sustentari  debeat  a  potentia,  ut  subsistere  possit.  Sic 
esse  divinum  quod  est  actus  purissimus  omnimodam  in  se  continens 
perfectionem,  subsistit  per  se  sine  ulla  potentia  cui  possit  admisceri : 
contra  esse  creaturarum  cum  sit  determinatum  ad  aliquam  naturae  seu 
speciei  perfectionem,  subsistere  nequit  per  se,  sed  solum  in  aliqua  po- 
tentia  seu  natura  per  quam  individuatur,  contrahitur  ac  determinatur. 
Sic  etiam  forma  substantialis,  quae  dicit  actum  primo  primum  potest 
sine  materia  subsistere,  ut  contingit  in  substantiis  simpiicibus;  et  si 
aliquando  formae  substantiales  egent  materia  ut  subsistant,  hoc  non 
oritur  ex  ipsa  ratione  formae  et  actus;  sed  ab  imperfectione  talis  actus 
et  formae,  quae  debet  sustentari  a  materia,  ut  exsistere  possit;  ideoque 
dicitur  forma  materialis. 

Ex  adverso  cum  potentia  sit  actu  posterior  ab  eo  necessario  in 
ipsa  sua  ratione  potentiae  dependet,  et  ideo  repugnat  in  rerum  natura 
inveniri  meram  potentiam,  quae  nempe  non  sit  perfecta  per  ullum  actum ; 
quia  huiusmodi  potentia  exsisteret  simul  et  non  exsisteret,  quae  duo 
pugnantia  secum  sunt :  nam  existeret,  quia  supponitur  in  natura  extra 
causas,  et  non  exsisteret,  quia  non  esset  actu,  cum  actus  sit  exsistere, 
uti  tradidimus  ex  Philosopho.  Quare  merito  S.  Thomas  tuetur,  materiam 
primam  esse  meram  potentiam  et  ipsam  non  posse  exsistere,  nisi  sit 
actuata  per  formam.  Qua  in  doctrina,  uti  sapienter  notat  Silvester  Maurus, 
fundat  totam  suam  Metaphysicam  (1).  Qui  secus  diceret,  cogeretur  ne- 
gare  divisionem  entis  realis  in  potentiam  et  actum;  et  consequenter 
divisionem  entis  in  decem  suprema  genera. 

Doctrinam  in  propositionem  enuntiatam  sic  paucis  perstringit  S.  Tho- 
mas:  (( Actus  naturalitei*  est  j)rior  potontia.  lllud  autem  quod  est  prius 
non  dependet  a  posterioii,  sed  e  converso.  Et  ideo  invenitur  aliquis  purus 
actus  absque  omni  potentia:  nunquam  tamen  invenitur  in  rerum  natura 
potentia,  quae  non  sit  perfecta  per  aliquem  actum ;  ot  propter  hoc 
semper  in  materia  prima  est  aliqua  forma  »  (2). 

(1)  SiLV.  Malkijs,  (Juaest.  phil,  vol.  II.  q.  7. 
1*2)  QO-  t^t)    l^^  spir.  creaturis,  a.   I. 

PROPOSITIO   VI. 

Actus  es  prior  potentia  intelligibilitate,  idest  est  magis  intelli- 
gibilis  quam  potentia.  Immo  potentia,  «  qua  potentia  »  neque  intel- 
ligitur  neque  definitur  nisi  per  actum. 

Nota.  Consideravimiis  hactenus  potentiam  et  actiim  prout  consti- 
tuunt  enssub  ratione  entis:  in  liac  proposilione  potentia  et  actus  com- 
parantur,  secundum  quod  constituunt  ens  sub  ratione  veri  (1). 

Declar.  prop.  Doctrina  haec  evidenter  deducitur  ex  superioribus: 
nam  ens,  intelligibile,  verum  sunt  re  unum  idemque,  et  conversim 
dicuntur;  et  unumquodque  dicitur  intelligibile  et  verum,  secundum 
quod  dicitur  ens.  lam  vero  in  ratione  entis  actus  est  natura  et  per- 
fectione  prior  potiorque  potentia.  Ergo  actus  est  magis  intelligibilis  et 
verus  quam  potentia.  Quare  sicut  in  ente  composito  ex  potentia  et 
actu,  ratio  entis,  quae  compositum  denotat,  prius  et  nobilius  invenitur 
in  actu,  quam  in  potentia;  sic  ratio  intelligibilis  et  veri  licet  pertineat 
ad  corapositum ;  nihilominus  per  prius  est  in  actu,  quam  in  potentia ; 
ideoque  quodlibet  ens  dicitur  intelligibile  secundum  quod  est  actu. 
Uti  enim  Aristoteles  argumentatur,  quia  intellectio  est  quidam  actus, 
sicut  intellectus  cum  intelligit  est  actu,  sic  obiectum  cum  intelligitur 
debet  esse  actu,  et  sic  ipsa  potentia  cognoscitur  per  actum  (2).  Quod 
autem  potentia  definiri  et  cognosci  nequeat,  nisi  per  actum,  sic  de- 
clarari  potest.  lllud  quod  totum  quantum  est  ordinatur  ad  aliud,  et 
ab  ipso  speciem  desumit,  non  potest  nisi  per  ipsum  definiri  et  mani- 
festari.  Atqui  potentia  tota  quanta  est  ordinatur  ad  actum,  a  quo 
speciem  desumit.  Eigo  potentia  non  definitur  nisi  per  actum.  Sic  po- 
tentia  ligni  ad  statuam  non  definitur  nec  cognoscitur  nisi  per  formam 
statuae,  quae  est  actus  determinans  lignum  ad  statuam  et  ita  porro. 
Quare  merito  S.  Thomas  ait :  cc  Id  per  quod  oportet  alterum  definiri, 
est  prius  eo  ratione.  Sed  potentia  non  potest  definiri  nisi  per  actum... 
Ergo  necessarium  est  quod  ratio  actus  praecedat  rationem  potentiae 
et  notitia  actus  notitiam  potentiae  »  (3).  Nimirum  homo  in  potentia, 
nequit  intelligi,  nisi  intelligatur  homo  actu ;  domus  potentia  non  intel- 
ligitur,  nisi  intelligatur  domus  actu;  sapiens  potentia  non  intelligitur, 
nisi  prius  cognoscatur  sapiens  actu :  nam  posse  fieri  hominem  nequit 
intelligi,  nisi  cognoscatur  quid  sit  esse  hominem. 

Praeoccupatur  dlfficultas.  Nos  saepe  intelligimus  plura  inter  se 
distincta,   quae  sunt  in   potentia   ad   aliud,  quin  cogitemus  et  cogno- 

(1)  Cf.  Arist.  Metaph.  lib.  IX,  text.  20. 

(2)  Arist.  loc.  cit. 

f3)  31etaph.  lib.  IX,  lect.  5. 

scamus  actum,  ad  quem  sunt  in  potentia:  e.  g.  cognoscimus  lignum, 
marmor,  aes,  quae  sunt  in  potentia  acl  statuam,  quin  apprehendamus 
statuam  actu.  Ergo  non  videtur  universaliter  verum,  potentiam  non 
definiri  et  cognosci  posse  nisi  per  actum. 

Respondemus  huiusmodi  res,  quae  a  nobis  cognoscuntur  indepen- 
denter  a  forma  statuae,  per  quam  evadunt  actu  statua,  non  cogno- 
scuntur  secundum  quod  sunt  in  potentia  ad  formam  artis;  sed  secun- 
dum  quod  sunt  actu  per  tormam  naturalem,  per  quam  sortiuntur 
determinatam  naturam  ligni,  marmoris,  aeris.  Ouocirca  substantia  quae 
iam  est  ens  actu  per  formam  substantialem,  et  dicit  potentiam  ad 
formam  accidentalem,  quatenus  est  actu,  per  se  intelligitur;  quatenus 
vero  est  in  potentia,  non  intelligitur,  nisi  per  formam  accidentalem 
quae  est  actus  illius  potentiae.  Ex  adverso  materia  prima,  quae  est 
mera  realis  potentia,  nullo  pacto  absolute  et  per  se  intelligibilis  est, 
cum  unumquodque  intelligatur  secundum  quod  est  actu. 


ARTICULUS  III. 

DE    ESSENTIA    ET    ESSE    L\    REBUS    CREATIS. 

OUAESTIO  DETEfiMINATUR.  Ens  transcendens  quod  dividituret 
vagatur  per  decem  diversos  essendi  modos  componitur  ex  potentia  et 
actu:  nam  purus  essendi  actus  nullo  pacto  divisibilis  est,  et  conse- 
quenter  nequit  diversimode  esse,  cum  sit  omnino  immobilis,  nullique 
vicissitudini  obnoxius.  Cum  vero  huiusmodi  potentia  et  actus  dividant 
ens  in  quantum  ens,  et  consequenter  quodlibet  genus  entis,  hic  de- 
terminanda  est  ralio  istius  potentiae  et  istius  actus,  ne  confundatur 
cum  determinata  potentia  et  actu,  et  cum  illa  compositione  quae  in- 
venitur  tantumm(»do  in  aliqua  peculiari  specie  entis.  Sic  in  ente  de- 
terminato  ad  substantiam  corporatam  invenitur  compositio  potentiae 
et  actus  in  ordine  quidditatis;  talium  quippe  entium  quidditates  con- 
stant  ex  materia  et  fornia,  quarum  materia  est  potentia,  et  forma  est 
actus.  Haec  compositio  non  clividit  ens  in  quantum  est  ens,  cum  non 
extendatur  ad  substantias  spirituales,  neque  ad  aIi(|uod  accidens.  0"t^i*e 
compositio  de  qua  inquirimus  debet  inveniri  in  omni  ente  finito,  et 
in  omni  praedicamento  seorsum  sumpto;  ipsa  enim  in  causa  est,  cur 
aliae  compositiones  in  ente  reali  et  finito  adsint,  et  cur  una  natura 
praedicamentalis  possit  recipi  in  alia  per  modum,  quo  actus  recipitur 
in  potentia;  sicuti  accidens  recipitur  in  substantia. 

Si  enim  substantia  esset  purus  actus  in  linea  substantiae,  neque 
esset  substantia  praedicamenlalis,  neque  esset  susceptiva  formae  acci- 
(lentalis,  quia  esset  omnino  perfecta  in  ordine  essendi,  utpote  eius  esse 
(juod   est  ultima  rei  actualitas  esset  unum  idemque  cum  eius  quiddi- 

tate.  Hoc  ita  in  promptu  est  et  verum,  ut  plures  philosophi,  qui  com- 
positionem  realem  ex  potentia  et  actu  in  ipsa  entis  creati  ratione  in- 
iiciati  sunt,  necessitate  coacti  et  omnino  congruenter  postmoclum 
negaverint  etiam  in  rebus  creatis  realem  compositionem  ex  substantia 
et  accidente,  docentes,  accidens  esse  diversam  rationem,  qua  intellectus 
noster  apprehendit  ipsam  substantiae  realitatem,  et  e  medio  sustulerint 
in  substanliis  materialibus  compositionem  ex  materia  et  forma.  Hanc 
doctrlnarum  continuationem  scite  et  eleganter  notavit  Cardinalis  Pal- 
lavicinius,  inquiens:  «  Omnis  difficultas  quae  fit  contra  distinctionem 
essentiae  ab  exsistentia  oritur  ab  eo  quod  homines  assueti  per  sensus 
tractare,  et  numerare  tantum  individua  subsistentia,  aegre  concipiunt 
aliquid  ita  esse  iit  qiio,  quin  simul  sit  iit  quod;  propter  quam  ipsam 
rationem  veteres  philosophi  ante  Aristotelem,  et  multi  ex  recentioribus 
negant  distinctionem  accidentium  in  eodem  supposito,  et  cuncta  com- 
ponunt  ex  atomis  incompositis!!!  »  (1). 

Quam  ad  rem  cum  ens  dicatur  ab  actu  essendi  et  significet  ha- 
bens  esse  seu  ipsum  quod  est,  consequitur  evidenter  primam  compo- 
sitionem  entis,  prout  est  ens,  constare  debere  ex  esse  et  subiecto,  quod 
habet  esse  seu  participat  esse,  quod  proprio  nomine  dicitur  essentia. 
Antequam  ergo  ad  probandum  accedamus,  omne  ens,  quod  determi- 
natur  ad  genera,  realiter  componi  ex  essentia  et  esse,  revocandae  sunt 
et  ulterius  declarandae  notiones  essentiae,  et  exsistentiae,  quae  a  nobis 
initio  Philosophiae  primae  expositae  fuerunt  (2). 

Quld  esse  seu  exsistentia?  Esse  seu  exsistentia  dici  solet:  Actus 
entis  vel  ultima  rei  actualitas  qua  res  sistitur  in  se,  et  ponitur  extra 
causas;  vel  id  quod  in  re  qualibet  est  formalissimum,  et  non  potest 
fuiigi  munere  subiecti  relate  ad  ulteriorem  actum  et  perfectionem ; 
vel  demum  id  quo  respondemus  quaerenti :  an  res  est :  a  Esse,  inquit 
Aquinas,  est  actualitas  omnium  rerum  et  etiam  ipsarum  formarum; 
unde  non  comparatur  ad  alia,  sicut  recipiens  ad  receptum,  sed  magis 
sicut  receptum  ad  recipiens  »  (3);  et  alibi:  <c  Hoc  quod  dico  esse  est 
inter  omnia  perfectissimum ...  est  actualitas  omnium  actuum,  et  propter 
hoc  est  perfectio  omnium  perfectionum.  Nec  intelligendum  est,  quod 
ei  quod  dico  esse  aliquid  addatur,  quod  sit  eo  formalius,  ipsum  de- 
terminans,  sicut  actus  potentiam...  Unde  non  sic  determinatur  esse 
per  aliud,  sicut  potentia  per  actum,  sed  magis  sicut  actus  per  poten- 
tiam ...  Et  per  hunc  modum  hoc  esse  ab  illo  esse  distinguitur,  in 
quantum  est  talis  vel  talis  naturae  »  (4).  Notandum  autem  est  exsi- 
stentiam  seu  esse  constituere  ultimam  actualitatem  tum  formae  sub- 


(1)  De  Deo,  cap.   III. 

(2)  Cf.  Phil.  prim.  pars.  1,  q.  1  ,  a.  1. 

(3)  1  p.  q.  4,  a.  1  ad  8. 

(4)  QQ.  DD.  De  Pnl.  q.  7.  a.  2  ad  9. 

stantialis,  tum  formae  accidentaiis,  et  propterea  duplex  esse  vigere 
in  creaturis,  aliud  nempe  substantiale,  et  aliud  accidentale.  In  Socrate 
enim  aliud  est  esse  hominis,  aliud  esse  albi  vel  musici.  In  qualibet 
substantia  non  datur  nisi  unicum  esse  substantiale,  cum  in  quolibet 
ente  forma  substantialis,  quam  esse  consequitur  non  possit  esse  nisi 
una.  Sic  in  qualibet  substantia  sive  simplici  sive  composita  salvatur 
unum  per  se;  cum  unum  sicut  et  ens  dicatur  ab  esse  quod  est 
simplex  et  indivisum.  Verum  esse  accidentale  in  unica  substantia  potest 
esse  multiplex,  cuin  formae  seu  perfectiones  accidentaies  in  determi- 
nato  aliquo  ente  multiplicari  valeant. 

Quid  essentia?  Nomen  essentiae  sic  ad  mentem  Doctoris  Ange- 
lici  explanari  potest.  Cum  ens  extra  causas  positum  coalescat  ex  po- 
tentia  receptiva  et  actu  in  ipsa  recepto,  et  cum  actus  quo  aliqua  res 
formaliter  ponitur  extra  proprias  causas  dicatur  exsistentia  rei  seu  esse: 
subiectum  istius  formae  seu  ultimae  actualitatis  quod  esse  determinat 
et  contrahit  ad  peculiarem  essendi  modum  dicitur  essentia,  et  sic  ens 
reale  componi  dicitur  ex  (iiio  est  ei  qiwd  est :  «  Intellectus  noster  hoc 
modo  intelligit  esse^  quomodo  invenitur  in  rebus  inferioribus  a  quibus 
scientiam  capit,  in  quibus  esse  non  est  subsistens  sed  inhaerens  »  (1). 
Essentiae  erga  nomen,  quod  sumitur  ab  ente  prout  dividitur  in  decem 
genera,  se  liabet  per  modum  subiecti  relate  ad  esse:  «  et  significat 
aliquid  commune  omnibus  naturis  per  quas  diversa  entia  in  diversis 
generibus  et  in  diversis  speciebus  collocantur  )>  (2);  et  quoniam  hoc 
a  nobis  significatur  per  definitionem  indicantem :  quid  est  res^  inde 
est  quod  nomen  essentiae  a  philosophis  converti  soleat  in  nomen 
quidditatis.  Essentia  ergo  in  rebus  collocatis  in  praedicamento  dici 
potest  subiectum  essendi,  vel  id  quo  ens  determinatur  et  dividitur  ad 
genera,  vel  id  quod  explicatur  per  definitionem,  cum  quaerimus:  quid 
est  res.  Quare  essentia,  natura,  et  quidditas  re  sunt  idem;  sed  dif- 
ferunt  secundum  rationem  intelligibilem ;  nam  natura  significat  essen- 
tiam,  qliatenus  habet  ordinem  ad  operationem,  quidditas  secundum 
quod  per  definitionem  significatur;  sed  essentia  dicitiir  secundum  qiiod 
per  eam  et  in  ea  res  /labet  esse. 


ARTICULUS  IV. 

DISTINCTIO    REALIS    INTER    ESSENTIAM    ET    ESSE    IN    CREATURIS    VINDICATUR. 

QUAESTiO  DEFINITUR.  Ex  iis  quae  disputavimus  de  divisione 
entis  in  potentiam  et  actum  evidenter  concluditui",  omne  ens  deter- 
minatum  ac  contractum  ad  aliquam  naturam  praedicamentalem,  idest 

(1)  QQ.  DD.  De  Pot.  q.  7.  a.  2  ad  7. 

[^)  S.  Thom.  Opusc.  De  ente  et  essentia,  cap.  I. 

omne  ens  diversum  a  Deo  componi  ex  reali  potentia  et  actu,  ideoque 
ex  essentia  et  esse.  Si  enim  exsistentia  seu  esse,  quod  est  ultima  rei 
actualitas  per  quam  formaliter  ponitur  creatura  extra  causas,  non  est 
actus  receptus  in  essentia  cum  qua  compositionem  facit,  tunc  ens  non 
dividitur  in  potentiam  et  actum;  sed  erit  merus  purusque  actus;  nam 
essentia  erit  idem  cum  esse  quod  est  actus,  cum  actus  sit  exsistere 
seu  esse.  Posita  vero  identitate  inter  naturam  et  esse,  nulla  ratio 
afferri  potest  propter  quam  liaec  propositio  non  sit  vera,  nimirum: 
homo  vel  angelus  est  siiim  esse,  cum  omnis  vera  affirmatio  denotet 
identitatem  inter  subiectum  et  praedicatum,  et  consequenter  esse  crea- 
turae  erit  forma  seu  actus  per  se  subsistens,  et  non  inhaerens  subie- 
cto;  quod  a  veritate  maxime  alienum  est.  Quare  merito  Angelicus 
Magister  diserte  ac  constanter  docet,  ens  transcendensdividi  in  poten- 
tiam  et  actum,  et  determinari  ad  genera  seu  ad  diversos  essendi  modos 
per  esse  diversimode  receptum  in  diversis  essentiisseu  subiectis;  ideo- 
que  in  omnibus  entibus  diversis  a  Deo,  qui  est  actus  purissimus,  dari 
compositionem  ex  potentia  et  actu. 

Philosophorum  opiniones.  Sententia  affirmans.  Essentiam  realiter 
distingui  ab  exsistentia  in  ente  creato  non  obscure  docuit  Aristoteles, 
inquiens:  «  Esse  vero  nuliius  est,  ut  patet,  substantia  »  (1),  ubi  no- 
mine  substantiae  intelligit  essentiam.  \erum  banc  doctrinam  expressius 
tradidit  cum  generationem  declarans  his  verbis  usus  est:  (c  Dicamus 
oportet  e  non  ente  simpliciter  aliquo  modo  fieri  generationem,  et  alio 
ex  ente  sempei*;  namque  ens  potentia,  sed  actu  non  ens  praeexsistat 
oportet,  quod  sane  utroque  dicitur  modo  »  (2).  Quae  verba  omnino 
illustria  sunt  ad  ostendendam  compositionem  realis  potentiae  et  actus 
in  ente,  quemadmodum  directe  explicat  ipse  Philosophus  (5  Metaph. 
text.  14).  Aristotelis  doctrinam  hoc  in  sensu  intellexerunt  eius  inter- 
pretes  Avicenna,  Alfarabius,  Algazel  et  Themistius. 

Diserte  vero  et  conceptis  verbis  eamdem  doctrinam  tradidit  et 
probavit  Boetius  in  llbro  de  Hebdomadihus,  quem  Aquinas  pulclier- 
rimis  locupletavit  commentariis.  Post  Boelium  pi'o  eadem  sententia  ste- 
terunt  B.  Albertus  iM.,  et  in  primis  S.  Thomas  eiusque  nobiliores  in- 
terpretes,  inter  quos  eminent  Capreolus,  Caietanus,  Feirariensis. 

Doctori  Angelico  in  hac  distinctione  tuenda  adstipulantur  Fonseca 
(4  Metaph.  cap.  V,  q.  4),  Conimbricenses  (1  Physic,  cap.  IX,  q.  6, 
a.  2),  Cardinalis  Pallavicinius  {de  Deo,  cap.  111),  Silvester  Maurus 
(Quaest.  phil.  vol.  2,  q.  6).  Immo  mox  laudatus  Maurus  aperte  affirmat 
sententiam  hanc  esse  tanti  momenti  penes  Angelicum  Doctorem,  ut 
ipse  totam  doctrinam  de  infinitate  et  perfectionibus  divinis,  de  limi- 
tatione  et  imperfectionibus  creaturarum  prima  parte  Summae  theolo- 

(1)  Poster.  Analyt.  lib.  11,  text.  11. 

(2)  De  Generat.  lib.  I,  cap.  V,  text.   11. 

gicae  explicatam  in  eo  fundet,  quod  Deus  sit  suum  esse  per  se  sub- 
sistens,  et  creaturae  omnes  ex  adverso  habeant  esse  receptum  in 
quidditate.  Ceterum  de  mente  S.  Tiiomae  hac  super  re  alius  et  appo- 
situs  erit  nobis  paulo  post  loquendi  iocus. 

Ad  recentes  philosophos  quod  attinet  non  pauci  numerantur,  prae- 
sertim  postquam  summus  Pontifex  Leo  Xlll  admirabili  Encyclica  Ae- 
terni  Patris  iussit  christianam  philosophiam  esse  revocandam  ad  pu- 
rissimam  Thomae  Aquinatis  sapientiam,  qui  realem  distinctionem  inter 
essentiam  et  esse  in  creaturis  magna  ingenii  laude  et  argumentorum 
copia  propugnarunt.  Ut  alios  praetereamus,  digni  sunt  qui  nominentur 
P.  Mattliaeus  Liberatore  S.  L  (1)  et  Canonicus  Caietanus  Sanseverino, 
ambo  de  philosophia  S.  Thomae  egregie  meriti,  quibus  abhinc  paucos 
annos  adstipulatus  est  P.  Ludovicus  de  San  S.  L  (2).  Sed  in  primis, 
ne  debita  privetur  laude,  placet  commemorare  Eminentissimum  Card.  lo- 
sephum  Pecci,  qui  omnem  vim  ingenii  toto  vitae  suae  cursu  in  eo 
contulit,  ut  omnes  et  praesertim  iuvenes  sapientiam  S.  Thomae  cogno- 
scerent,  et  amarent.  Is  enim  aureum  Doctoris  Angelici  opusculum 
De  ente  et  essentia  enarrans,  ita  dilucide  et  sine  verborum  ambagibus 
mentem  Aquinatis  circa  realem  distinctionem  inter  essentiam  et  esse 
creaturarum  exponit  ac  defendit,  ut  non  alius  S.  Thomam,  sed  S.  Tho- 
mas  seipsum  explicare  videatur  (3). 

Sententja  negans.  Doctrina  realis  distinctionis  inter  essentiam  et 
esse  creaturarum,  quam  tanti  fecit  Doctor  Angelicus,  innumeros  nacta 
estadversarios  tum  inter  veteres  tum  vel  maxime  inter  recentes  phi- 
losophos.  Siquidem  post  Alexandrum  Alensem.  Aureolum,  Durandum, 
Gabrielem  Biel  aliosque  Nominales,  quamplures  Scholastici  eam  nega- 
verunt,  quibus  subinde  agminatim  adstipulaii  sunt  omnes  illi  philo- 
sophi,  qui  post  novatam  a  Cartesio  philosophiam.  negaverunt  in  rebus 
visibilibus  compositionem  ex  materia  et  forma.  Cum  enim  recens  phi- 
losophia  causarum  materialium  unice  sollicita  bellum  indixerit  omni- 
bus  causis  formalibus  sive  substantialibus  sive  accidentalibus,  a  for- 


(1)  Honoris  causa  libenter  nominavimus  Clmum  P.  Matthaeum  Liberatore, 
virum  de  instauranda  pliilosophia  christiana  optime  meritum  et  in  propugnanda 
Doctoris  Angelici  sapientia  in  principibus  habitum.  Is  enim  distinctionem  realem 
inter  essentiam  et  exsistentiam  in  creaturis  non  solum  uti  certam  docuit:  verum 
etiara  Silvestro  Mauro  et  Card.  Pallavicinio  concinens  ratus  est,  huiusraodi  senten- 
tiara  esse  fundamentalem  in  philosophia  S.  Thomae.  En  eiusverba:  «  La  distinzione 
reale  tra  ressenza  ed  esistenza  nolle  creature  e  sentenza  fondaraentnle  nella  dot- 
trina  di  S.  Tommaso,  e  negarla  equivale  a  sconnotterc  il  sisteraa  scientifico  del 
S.  Dottore  ».  Civilta  Calt.,  quad.  838,  pag.  470.  IH  Mag.  1885. 

(2)  Cosmol.  cap.  VI,  pag.  408-404. 

(8)  Card.  Gilseppe  Pecci,  Parafrasi  e  dichiarazioni  doiropuscolo  di  S.  Tora- 
raaso,  De  ente  et  essentia. 

tiori  uti    vanam   et  commentitiam  descripsit  ultimam  entis  cuiuslibet 
creati  formalitatem  realiter  clistinctam  ab  essentia. 

Opinio  Scoti.  Doctor  Subtilis  mediam  ingreditur  viam,  et  inter 
realem  essentiam  et  esse  adstruit  formalem  illam  distinctionem  a  parte 
rei,  de  qua  superius  dedita  opera'^^  loquuti  sumus.  His  adnotatis,  ad 
propositum  problema  solvendum  accedamus   oportet. 


PROPOSITIO. 

In  omnibus  creaturis  essentia  realiter  differt  ab  exsistentia :  seu 
omne  ens  diversum  a  Deo  est  compositum  ex  essentia  et  esse  tam- 
quam  ex  reali  potentia  et  actu  in  ipsa  recepto. 

Praenotlones.  Antequam  ad  argumenta  accedamus,  quaedam  prae- 
dicenda  sunt,  ut  adversariorum  cavillationibus  opportune  occurratur. 

I.  Principio  quidem  monemus,  realem  distinctionem  inter  essen- 
tiam  et  exsistentiam  in  crealuris  non  ita  esse  accipiendam,  perinde 
ac  essentia  et  exsistentia  essent  duae  res  a  Deo  creatae,  et  postea 
simul  unitae,  quemadmodum  quidam  adversarii  nos  tueri  insimulant; 
cum  hic  modus  rei  explicandae  sit  perspicue  absurdus,  uti  intelligere 
potest  quilibet  vel  mediocriter  in  metaphysicis  versatus.  Nos  itaque 
distinctioncm  inter  essentiam  et  exsistentiam  ita  cum  S.  Thoma  pro- 
pugnamus,  ut  ens  quodlibet  creatum  in  ipsa  ratione  entis  dicatur  com- 
positum  ex  reali  potentia  et  actu:  et  ideo  in  sua  realitate  non  sit 
mere  actus  nuili  reali  potentiae  admixtus.  In  eo  enim  essentia  se  habet 
ad  exsistentiam  ut  potentia  subiectiva  et  realis  ad  proprium  actum,  per 
quem  formaliter  ponitur  extra  causas;  idcirco  iure  affirmari  pcitest, 
Deum  in  creatione  producere  ex  nihilo  essentiam  et  exsistentiam,  qua- 
tenus  producat  ens  constans  ex  quidditate  et  esse.  Sic  rem  illustrat 
Aquinas  noster:  (c  Dicendum  quod  Deus  simul  dans  esse,  producit  id 
quod  esse  recipit,  et  sic  non  oportet  quod  agat  ex  aliquo  praeexi- 
stenti  »  (1) ;  et  alibi :  «  Dicendum  quod  ex  hoc  quod  ipsi  quidditati 
esse  attribuitur,  non  solum  esse,  sed  ipsa  quidditas  creari  dicitur,  quia 
antequam  esse  habeat,"  nihil  est,  nisi  forte  in  intellectu  creantis,  ubi 
non  est  creatura,  sed  creatrix  essentia  )>  (2). 

II.  Non  negamus  essentiam  realem  et  extra  causas  subsistentem 
esse  ac^z^a/m;  sed  animadvertimus  aliquid  posse  bifariam  dici  actuale, 
vel  quia  est  subiectum  informatum  ab  actu  idest  actuatum,  vel  quia 
est  ipse  actus  simplex  et  subsistens;  in  primo  sensu  concedimus  essen- 
tiam  realem  esse  actualem;  minime  vero  in  secundo. 

(1)  QQ.  DD.  De  Pot.  q.  3,  a.  1  ad  17. 

(2)  Loc.  cit.  a.  5  ad  2. 

III.  Cum  adversarii  contra  nos  opponunt,  essentiam  realiter  di- 
stinctam  ab  exsistentia  debere  esse  separabilem  ab  ipsa  saltem  virtute 
divina,  ideoque  per  separationem  daretur  realis  essentia  sine  exsisten- 
tia;  respondemus  ipsos  gratuito  et  perperam  supponere,  omnia  realiter 
distincta  esse  separabilia.  Forma  quippe  substantialis  non  subsistens, 
realiter  differt  a  materia,  et  tamen  ab  ipsa  nequit  separari ;  potentiae 
seu  virtutes  animae  realiter  differunt  ab  eius  substantia,  quin  valeant 
ab  ipsa  divelii.  A  fortiori  esse  seu  exsistentia  licet  realiter  diflerat  ab 
essentia,  haudquaquam  ab  ipsa  secerni  potest;  quia  ipsa  est  ratio  for- 
malis,  cur  realitas  essentiae  sit  extra  causas;  sublata  autem  forma,  iilico 
perit  effectus  formabs,  et  res  ruit  in  nibilum. 

Prob.  prop.  Arg.  I."'»  Et  primo  quidem  utemur  duobus  argii- 
mentis  a  S.  Thoma  propositis  in  opusculo  De  ente  et  essentia^qnovum 
primum  est:  Nulla  definitio,  quae  praedicatur  de  aliqua  essentia  reaii, 
significat  esse  vel  non  esse.  Atqui  si  definitio  essentiae  praescindit  ab 
esse  vel  non  esse,  exsistentia  est  realiter  distincta  ab  essentia.  Ergo 
in  creaturis  essentia  realiter  differt  ab  exsistentia.  Ut  autem  vis  ar- 
gumenti  intelligatur,  animadverte  definitionem  cuiuslibet  rei  fieri  per 
principia  essentialia,  ideoque  si  esse  identificaretur  cum  essentia,  esset 
ipsius  constitutivum  et  deberet  poni  in  eius  definitione.  Nemo  autem 
dicet,  exsistentiam  esse  constitutivum  essentiale  alicuius  rei  creatae, 
nisi  velit  per  summum  nefas  concedere  cieaturas  exsistere  vi  suae 
essentiae.  Ergo  si  exsistentia  praedicata  de  aliqua  creatura  non  denotat 
eius  quidditatem,  in  creatura  realitas  essentiae  distinguitur  secundum 
rem  a  realitate  exsistentiae.  Ex  adverso  cum  in  Deo  esse  sit  idem  ac 
natura,  si  Deus  definiretur,  in  eius  definitione  deberet  poni  exsistentia, 
quae  in  ipso  solo  est  praedicatum  stricte  quidditativum.  Sic  quaerenti: 
quid  est  Deus?  possumus  respondere:  Deus  est;  quia  esse  in  Deo  est 
forma  subsistens  et  eadem  cum  natura. 

Hoc  argumentum  sic  proponitur  a  S.  Thoma :  ((  Quidquid  non  est 
de  intellectu  essentiae  vel  quidditatis,  hoc  est  adveniens  extra  et  fa- 
ciens  compositionem  cum  essentia,  quia  nulla  essentia  sine  his  quae 
sunt  partes  essentiae  intelligi  potest.  Omnis  autem  essentia  vel  quid- 
ditas  intelligi  potest  sine  hoc  quod  aliquid  intelligatur  de  esse  suo 
facto;  possum  enim  inlelligere  quid  est  homo,  et  tamen  ignorare,  an 
esse  habeat  in  rerum  natura:  ergo  patet  quod  esse  est  aliud  ab  essentia 
vel  quidditate:  nisi  forte  sit  aliqua  res,  cuius  quidditas  sit  suum  esse, 
et  haec  res  non  potest  esse,  nisi  una  et  prima  »  (1\  Ouod  autem 
S.  Tliomas  loquatur  hic  de  quidditate  seu  essentia  reali,  et  non  de 
essentia  possibili,  uti  quidam  realis  distinctionis  osores  nituntur  ex- 
plicare,  evidenter  patet  et  ex  contextu,  et  maxime  ex  illis  verbis.  in 
quibus  A(juinas  asserit  exsistentiam  lacere  compositionem  cum  essen- 

(1)  Opusc.  De  enle  et  essentia,  cap.  V. 

tia:  nam  actus  non  facit  compositionem  cum  potentia  obiectiva  et  lo- 
gica,  secl  eam  expellit.  Ad  illos  autem.  qui  opponunt  rationale  non 
esse  de  conceptu  animalis,  et  tamen  non  distingui  realiter  ab  illo;  re- 
spondemus,  negando  paritatem,  cum  notio  rationalis  sit  secunda  in- 
tentio  et  praedicatum  quidditativum  aeque  ac  animal :  porro  praedicata 
quidditativa  possunt  ab  intellectu  sumi,  vel  ut  significantia  aliquam 
perfectionem,  quae  identilicatur  cum  essentia  percepta  sub  ratione 
quadam  potentiali  et  determinabili,  vel  sub  ratione  determinativa  et 
actuante;  et  sic  habetur  compositio  logica  duarum  notionum,  quae  di- 
versam  habent  definitionem,  quarum  una  est  determinativa  et  desi- 
gnativa  alterius  in  ratione  quidditatis;  licet  intentio  geiieris,  et  diffe- 
rentiae  ultimo  fundetur  in  distinciione  reali,  et  ideo  Deus  non  potest 
esse  in  genere  logico.  Esse  autem  in  creaturis  non  est  praedicatum 
quidditativum  et  determinativum  communis  rationis  quidditativae.  Quare 
ratio  non  est  eadem  et  par  in  utroque  casu  (1). 

Arg.  2/^"'  Natura  quae  non  differt  realiter  a  suo  esse,  non  est 
plurificabilis  seu  multiplicabilis.  Atqui  quaelibet  natura  creata  est  muf- 
tiplicabilis.  Ergo  in  omni  re  creata  quidditas  realiter  diftert  a  suo  esse. 
€um  minor  sit  extra  omnem  controversiam  posita,  debet  explanari 
maior.  Etenim  cum  multiplicatio  seu  pluralitas  sequatur  divisionem, 
omne  quod  multiplicatur,  dividitur  vel  per  differentias  formales,  vel 
per  differentias  materialcs,  quatenus  forma  eiusdem  rationis  recipitur 
in  diversis  subiectis.  lam  vero  si  esse  identificatur  cum  essentia,  et 
est  forma  per  se  subsistens,  neque  multiplicari  potest  per  diversa  su- 
biecta,  cum  sit  irreceptum,  neque  per  diversas  rationes  formales,  cum 
in  ente  nihil  sit  formalius  ipso  esse.  Ergo  si  esse  non  recipitur  in  su- 
biecto  et  essentia  quacum  componit,  res  creata  non  erit  multiplicabilis. 
Ad  rem  Angelicus:  «  Si  ponatur  aliqua  res  quae  sit  esse  tantum,  ita 
ut  ipsum  esse  sit  subsistens,  hoc  esse  non  recipiet  additionem  differen- 
tiae,  quia  non  esset  esse  tantum,  sed  esse,  et  praeter  hoc  forma  ali- 
qua;  et  multo  minus  recipiet  additionem  materiae,  quia  iam  esset  esse 
non  subsistens  sed  materiale.  Unde  relinquitur  quod  talis  res,  quae 
sit  suum  esse  non  potest  esse  nisi  una:  unde  oportet  quod  in  qualibet 
alia  re,  praeter  eam  sit  allud  esse  suum,  et  aliud  quidditas  vel  natura 
seu  forma  sua.  Unde  in  intelligentiis  oportet  quod  sit  esse  pi'aeter 
formam,  et  ideo  dictum  est  quod  intelligentia  est  fbrma  et  esse  »  (2). 

Arg.  3.^™  Omnis  essentia  creata  habet  aliquid  sibi  realiter  con- 
iunctum  praeter  suum  esse.  Atqui  esse  non  receptum  in  subiecto  ha- 
bere  nequit  aliquid  sibi  realiter   coniunctum.  Ergo   in   creaturis   esse 

(l^  Cf.  S.  Thom.  QQ.  DD.  De  Pot.  q.  1,  a.  1  ad  10,  ubi  dilucide  explicat, 
quomodo  cogiiitioni  intellectus  nostri  correspondeat  in  natura  aliquid  vel  immediate 
vel  mediaute  prima  intentione. 

(2)  De  ente  et  essentia,  cap.  V;  cf.  Com.  Caietani. 

est  receptum  in  subiecto.  3Iaior  est  evidens;  Socrates  quippe  praeter 
suum  esse,  habet  albedinem,  scientiam,  quantitatem  etc.  3Jinor  ex  eo 
patet,  quod  cum  esse  sit  ultima  rei  actualitas  et  omniura  formarum 
actus  ac  perfectio,  nihil  ipsi  adiungi  potest  per  modum  quo  actus  po- 
tentiae  adiungitur;  propterea  3  Metaph.  dicitur,  ens  non  posse  per 
differentias  dividi,  et  consequenter  non  esse  genus.  Ouocirca  si  quid- 
quam  ipsi  debeat  uniri,  oportet  ut  altero  ex  duobus  modis  fiat;  vel 
quia  illud  quod  additur  est  subiectum  susceptivum  actus  essendi;  vel 
quia  tam  esse,  quam  illud  additum  recipiuntur  in  eodem  susceptivo. 
Unde  si  ponatur  esse  per  se  subsistens,  nullum  habebit  receptivum, 
et  consequenter  nihil  ipsi  adiungi  poterit  (1). 

Demum,  ne  longi  simus,  hoc  idem  effici  potest  tum  ex  eo  quod 
esse  irreceptum  est  simpliciter  infinitum,  uti  post  S.  Thomam  demon- 
strat  Silvester  Maurus(2);  tum  ex  eo  quod  creaturae  sunt  in  genere 
substantiae,  et  omne  id  quod  est  in  genere  substantiae  debet  esse 
reaiiter  compositum  ex  essentia  et  esse,  uti  ipse  S.  Thomas  diserte  et 
conceptis  verbis  argumentatur  (3) ;  tum  ex  eo  quod  scientia  nostra  est 
de  necessariis  et  immutabilibus,  et  esse  rerum  est  contingens. 


SOLYUNTUR  DIFFICULTATES. 

Nota.  In  difficuitatibus  enodandis  incipiemus  ab  iliis,  quas  contra 
S.  Thomae  doctrinam  proposuit  Antonius  Trombeta  discipuius  Scoti, 
uti  videre  est  apud  Caietanum  (4),  deinde  eas  dissolvemus,  quae  a 
recentioribus  quibusdam  afferuntur.  In  antecessum  autem  animadver- 
timus,  in  omnibus  argumentis  contra  realem  distinctionem  essentiae 
ab  exsistentia  vel  peti  principium,  vel  assumi  falsum,  vel  non  tenere 
consequentiam;  nimirum,  ut  verbis  Philosophi  utamur,  adversarii  et 
falsa  accipiunt,  et  non  sillogizantes  sunt  (5). 

Oppon.  I.''  Ratio  cur  ponitur  ab  istis,  ait  Trombeta,  essentiam 
differre  ab  esse,  est  propter  indifferentiam  ad  esse  et  non  esse.  Atqui 
esse  habet  consimilem  indifferentiam  ad  esse  et  non  esse,  et  similiter 
essentia  ad  essentiam.  Ergo  si  valet  haec  ratio,  essentia  in  creaturis 
differret  ab  essentia,  et  exsistentia  ab  exsistentia. 

Resp.  Conc.  mai.  et  Dist.  min.  Exsistentia  creaturae  est  inditle- 
rens  ad  exsistendum   et  non   exsistendum    ratione  exsistentiae,  i\eg, 

(1)  S.  Thom.  Contra  gent.  lib.  II,  cap.  LII,  iibi  plura  affenmtur  argumenta. 

(2)  Qiiaest.  phil.  vol.  II,  q.  6. 

(3)  QQ.  Dl).  De  ver.  q.  27,  a.  1  ad  8. 

(4)  Opusc.  De  ente  et  essentia,  cap.  V,  q.  11. 

(5)  Physic.  lib.  I,  text.  10. 

Ratione  essentiae  productae,  ciiius  est  actus  superadditus,  ad  (juem 
essentia  dicit  ordinem  contingentem,  Conc.  et  sic  evanescit  diflicultas. 

Explico.  Habitudo  contingens  non  potest  esse  nisi  inter  duo  rea- 
liter  distincta,  quorum  unum  possit  seiungi  ab  altero,  et  nunquam 
inter  rem  et  seipsam.  Quare  in  creatura  actus  exsistendi  non  dicit 
habitudinem  contingentem  ad  seipsum,  sed  ad  subiectum  in  (juo  reci- 
pitur,  quod  est  indifterens  ad  ipsum  liabendum  vel  non  habendum, 
et  propterea  exigit  non  solum  produci,  sed  etiam  conservari  in  esse 
a  Deo.  Nulla  res  autem  potest  dicere  indifFerentiam  ad  ea  praedicata, 
quae  ipsam  constituunt,  secus  non  repugnaret  posse  idem  simul  esse 
et  non  esse  (1).  Quare  si  quid  difficultas  valet,  hoc  apud  acutum  lecto- 
rem  in  tuto  ponet,  contingentiam  rei  creatae  explicari  non  posse,  nisi 
admittatur,  actum  essendi  recipi  in  subiecto  quod  dicat  indifferentem 
habitudinem  ad  ipsum. 

Verum  enimvero  haec  eadem  difTicuItas,  quam  Antonius  Trombeta 
proposuit  et  Caietanus  rite  dissolvit,  quamque  postmodum  Sylvester 
Maurus  iterum  explosit,  instaurata  fuit  iisdem  fere  verbis  ab  Andrea 
Semery  Mauri  coaevo  (Trien,  Philosoph.^  p.  2,  d.  1,  q.  3,  a.  2)  nulla 
facta  mentione  neque  Trombetae  neque  Caietani  rationem  a  Trombeta 
allatam  explodentis.  Hoc  in  causa  fuit  quamobrem  quidam  recentes, 
ad  impugnandam  realem  distinctionem  inter  essentiam  et  esse  creatu- 
rarum,  illam  eamdem  difTicultatem  iampridem  explosam  citaverint  ut 
firmum  Andreae  Semery  argumentum.  Satius  fuisset  et  veritati  melius 
consultum,  si  solutionem  a  Caietano  et  a  Sylvestro  Mauro  allatam  in 
medium  protulissent,  eamque  Trombetae  rationem  minime  expugnare 
ostendissent  I 

Oppon.  2.^  Quandocumque  sunt  aliqua  duo  realiter  distincta,  et 
essentialiter  ordinata,  prius  potest  fieri  absque  posteriori.  lam  vero 
essentia  non  potest  fieri  absque  exsistentia.  Ergo  essentia  non  distin- 
guitur  realiter  ab  exsistentia. 

Resp.  Neg.  mai.  Illud  enim  quod  in  maiori  assumitur,  est  omnino 
falsum  et  arbitrarium,  uti  patet  in  materia  prima  quae  fieri  nequit 
sine  forma,  et  in  essentia  animae,  quae  fieri  nequit  sine  potentiis. 

Oppon.  3.^  Quae  distinguuntur  realiter,  se  habent  ut  res  et  res. 
lam  vero  essentia  et  exsistentia  non  ita  se  liabent.  Ergo  essentia  et 
exsistentia  non  distinguuntur  realiter. 

Resp.  Dist.  Mai.  Se  habent  ut  res  et  res,  si  nomine  rei  intelli- 
gitur  solummodo  aliquid  reale,  sive  sit  potentia  sive  actus,  Conc.  Si 
nomen  res  sumitur  proprie  el  exprimil  quidditatem  seu  essentiam 
entis,  Neg.  Uti  enim  docet  S.  Thomas:  (c  Non  invenitur  aliquid  affir- 
mative  dictum  absolute,  quod  accipitur  in  omni  ente,  nisi  essentia 
eius  secundum  quam  esse  dicitur,   et  sic   imponitur  hoc  nomen   res 

(1)  Cf.  Ci-iET.  qui  difficultatem  banc  acute  explodit,  loc.  cit. 

quod  in  hoc  differt  ab  ente  quod  ens  sumitur  ab  actu  essendi;  sed 
nomen  res  exprimit  quidditatem  sive  essentiam  entis  »  (1). 

Oppon.  4.«  Nuila  res  componit  cum  sua  realitate.  Atqui  esse  est 
ipsa  realitas  rei.  Ergo  nulla  quidditas  componit  cum  esse. 

Resp.  Dist,  mai.  Nulla  res  componit  cum  sua  realitate,  idest  cum 
seipsa,  Conc.  Cum  sua  realitate,  quae  est  eius  exsistendi  actus,  Neg. 
Contradist.  min.  Exsistentia  est  tota  realitas  rei,  Neg.  Est  ultima 
actualitas  rei  realis,  Conc.  et  Neg.  cons. 

Oppon.  5.*"  Essentia  et  exsistentia  liabent  idem  contradictorium, 
idest  nihilum.  Atqui  quae  liabent  idem  contradictorium  non  distinguun- 
tur  realiter.  Ergo  essentia  non  distinguitur  realiter  ab  esse. 

Resp.  Neg.  mai.  Nam  negatio  cognoscitur  per  oppositam  affirma- 
tionem,  et  quoniam  quot  modis  dicitur  unum  oppositorum,  totidem 
dicitur  et  aliud,  sic  quot  modis  dicitur  ens,  totidem  dicitur  nihilum. 
Cum  autem  ens  dicatur  de  essentia,  de  exsistentia,  de  substantia,  de 
accidente;  sic  dicitur  nihilum  essentiae,  nihilum  exsistentiae,  nihilum 
substantiae,  nihilum  accidentis.  Argumentum  ergo  Antonii  Trombeta 
est  sophisma  admodum  puerile,  et  lubricum.  Si  enim  valeret,  cum 
nihilum  opponatur  omnibus  entibus,  omnla  entia  essent  unum  et  idem 
quia  haberent  idem  contradictorium.  Hoc  argumento  usus  est  Parme- 
nides  ad  probandam  unilatem  entis ! ! !  (2). 

Oppon.  6.^  Esse  exsistentiae  si  distinguitur  a  quidditate,  non  est 
neque  substantia  neque  accidens.  Atqui  repugnat  aliquid  quod  non  sit 
neque  substantia  neque  accidens.  Ergo  exsistentia  non  distinguitur  rea- 
liter  ab  essentia. 

Resp.  Dist.  mai.  Esse  exsistentiae  non  est  in  genere  substantiae 
neque  accidentis  formaliter,  Conc.  Non  est  in  genere  sive  substantiae 
sive  accidentis  reductive,  Neg.  Contradist.  min.  et  Neg.  cons. 

ExplJco.  Substantia  definitur:  Res  cuius  quidditati  competit  esse 
in  se:  accidens  e  converso  dicitur:  Res  cvius  quidditati  competit  esse 
in  alio,  ideoque  tum  substantia  tum  accidens  dicunt  naturam  cum  de- 
terminato  ordine  ad  actum  essendi.  Exinde  patet  esse  seu  exsistentiam 
proprie  et  presse  non  posse  dici  neque  substantiam  neque  accidens; 
sed  reducitur  tum  ad  substantiam  tum  ad  accidens,  tamquam  ultima 
actualitas  et  perfectio:  esse  quippe  substantiale  reducitur  ad  substantiam, 
esse  accidentale  reducitur  ad  accidens. 

Oppon.  7.^  Si  essentia  et  esse  non  sunt  idem,  in  qualibet  gene- 
ratione  erunt  duo  termini  formales,  nimirum  forma  et  esse.  Atqui  hoc 
repugnat.  Ergo  essentia  et  exsistentia  identificantur. 

Resp.  Dist.  mai.  In  qualibet  generatione  erunt  duo  termini  for- 
males,  quoruin  unus  ordinatur  ad  aliuin  a  quo   completur,  Conc.  In- 

(1)  QQ.  DD.  De  ver.  q.  1.  a.   l. 

(2)  Arist.  Metaph.  lib.  I,  siira.  *2,  cap.  IV:  et  Phifsk.  lib.  1.  text.  *2'2  ct  seq. 

dependentes  inter  se,  Neg.  Siquideni  non  repugnat  dari  duos  actus 
formales,  quorum  secundus  sit  complementum  prioris.  Hoc  contingit 
tum  in  generatione,  tum  in  creatione  compositi  substantiaiis;  sed  di- 
versimode;  nam  generatio  primario  respicit  formam,  secundario  ter- 
minatur  ad  esse;  ex  adverso  terminus  primarius  creationis  est  esse; 
secundarius  est  forma  (l). 

Oppon.  8."  cum  recentioribus  qui  hoc  pacto  arguunl :  Exsistentia 
essentiae  realis  non  est  aliquid  abstractum,  sed  concretuni:  est  ergo 
id  quod  exsistit:  exsistit  porro  essentia,  eaque  sola  hac  exsistentia 
exsistit.  Ergo  essentia  est  ipsa  exsistentia. 

Resp.  Dist.  primum  consequens.  Exsistentia  est  id  quod  exsistit, 
si  identificatur  cum  essentia,  Conc.  Si  realiter  differt  ab  ea,  Neg.  Quod 
autem  sermo  sit  de  exsistentia  concreta,  idest  reali,  et  non  abstracta, 
idest  logica,  hoc  verum  est,  sed  nihil  confert  ad  decernendum,  an 
exsistentia  sit  id  quod  exsistit,  vel  id  quo  res  exsistit. 

Explico.  Exsistenlia  in  creaturis  non  est  id  quod  exsistit,  secus 
esset  ipsum  esse  subsislens;  sed  est  id  quo  res  exsistit  vel  ponitur 
extra  causas,  uti  passim  docet  Angelicus,  sed  praesertim  Contra  gent. 
lib.  II,  cap.  LIV.  Adversarii  in  sua  argumentatione  latenter  paralogi- 
zant  supponentes  id  quod  probare  aggrediuntur.  Nam  supposita  iden- 
titate  essentiae  et  exslstentiae,  tunc  verum  est  illud  consequens:  Est 
ergo  exsistentia  id  quod  exsistit.  Sed  posita  reali  dlstinctione,  tunc 
exsistentia  est  id  quo  res  exsistit.  Ad  subsumptam:  Exsistit  porro  es- 
sentia  :  Resp.  Dist.  Exsistit  ut  realis  potentia  informata  actu  exsistendi, 
Conc,  Ut  ipse  actus  exsistendi,  Neg,  et  Neg.  cons. 

Oppon.  9.**  ad  idem  sic :  Contradictio  est  dicere  essentiam  realem 
et  essentiam,  quae  non  est  per  seipsam  exsistens.  Si  enim  realis  est, 
est  extra  nihilum  sua  realitate  :  si  autem  est  extra  nihilum  sua  rea- 
litate,  exsistit  per  seipsam. 

Resp.  Neg.  assumptum.  Ad  probationis  l""'  membrum,  Dist.  Est 
extra  nihilum  sua  realitate  informata  actu  ab  ea  distincto,  Conc.  Sua 
realitate  tamquam  actu  per  se  subsistente,  Neg,  Aliis  verbis.  Est  extra 
nihilum  tamquam  id  quod  exsistit,  Conc.  Tamquam  id  quo  res  exsistit, 
Neg,  Idem  dic  ad  aliud  membrui^i. 

Explico.  Gum  tota  concertatio  eo  recidat,  ut  decernatnr,  an  in 
creaturis  essentia  realis  sit  ipse  exsistendi  actus,  an  sit  reale  subie- 
ctum  distinctum  a  forma,  qua  ponitur  extra  causas,  quaeque  dicitur 
exsistentia,  adversarii,  in  hac  secunda  difficultate  denuo  ludunt  in 
verbo.  Ens  quippe  reale  opponitur  possibili,  et  ideo  si  est  reale,  non 
est  in  statu  possibilitatis.  Verum  reale  potest  denotare  vel  potentiam 
actu  informatam,  vel  actum  informativum  subiecti,  si  ens  in  sua  rea- 
litate  est  compositum  ex  potentia  et  actu,  et  non  est  merus  actus  per 

(1)  Cf.  Caiet.  Opusc.  De  ente  et  essentia,  loc.  cit 

De  Mabia.  Vol.    1.  27 

se  subsistens.  Probandum  foret  ab  aclversariis  esse  eamdem  realitateni 
id  quod^  et  id  quo  res  est  extra  nihilum. 

Oppon.  10.^  ad  eamdem  rem:  Essentia  realis  distincta  ab  exsisten- 
tia  est  essentia  realiter  producta  a  Deo,  qui  in  hac  hypothesi  duo 
faceret  essentiam  et  exsistentiam,  et  utrumque  coniungeret.  Atqui  quod 
est  terminus  realis  productionis  divinae  hoc  ipso  exsistit.  Ergo. 

Resp.  Dist.  mai.  Essentia  realis  est  producta  a  Deo,  ita  ut  simul 
cum  exsistentia  efTiciat  unicum  terminum  compositum  creationis,  Conc. 
Ita  ut  essentia  et  exsistentia  efficiant  duos  terminos  creationis,  qui 
postea  coniunguntur,  Neg.  Haec  difficultas  quae  ab  Antonio  Trombeta 
iampridem  proposita  fuerat,  praeoccupata  a  nobis  est  in  iis,  quae  ad 
rectam  quaestionis  intelligentiam  notavimus. 

Oppon.  11.^  hoc  modo:  Si  exsistentia  est  realiter  distincta  ab  es- 
sentia  reali,  poterit  virtute  divina  separari:  hoc  enim  proprium  est 
eorum  quae  sunt  realiter  distincta. 

Resp.  Neg,  assumptum.  Ad  rationem  additam,  Dist.  Quae  sunt 
realiter  distincta  possunt  separari,  si  non  repugnat  unum  exsistere 
separatum  ab  alio,  Conc.  Si  repugnat,  Neg.  Haec  difficultas,  quae  pro- 
posita  iam  fuit  a  Scotistis,  affertur  et  solvilur  a  Silvestro  Mauro  (1). 

Oppon.  12.^  ad  idem  sic:  Exsistentia  nequit  concipi  ut  forma  quae 
unione  sua  conferat  exsistentiam  essentiae.  Nam  cum  effectus  formalis 
supponat  subiectum  in  quo  fit,  termini  unibiles  sunt  natura  priores 
ipso  effectu  formali;  effectus  autem  formalis  huius  formae  est,  ut  es- 
sentia  exsistat;  exsistit  igitur  essentia  antequam  exsistat:  vel  si  non 
exsistit;  ergo  cum  unio  fit,  adhuc  essentia  est  nihil. 

Resp.  Neg.  assumptmn,  Ad  probationem,  Dist.  Effectus  formalis 
supponit  subiectum  informe,  Conc.  Formatum,  Neg.  Ad  iliud  conse- 
quens:  Exsistit  ergo  essentia  antequam  exsistat,  Dist.  Si  essentia  de- 
beret  praecedere  tempore,  Conc.  Si  praecedit  natura,  Neg.  Ad  aliud 
membrum:  Si  non  exsistit:  ergo  cum  unio  fit,  essentia  est  nihil,  Dist. 
Essentia  est  nihilum  oppositum  actui,  Conc.  Est  nihilum  oppositum 
reali  potentiae,  Neg.  (2). 

Explico.  Cuilibet  consideranti  patet  in  hac  argumentatione  incurri 
sophisma  figurae  dictionis,  cum  ex  prioritate  naturae  fiat  transitus  ad 
priorilatem  temporis.  Essentia  quippe  cum  sit  realis  potentia  quae 
informata  ab  exsistentia  efficit  ens  actu  subsistens,  debet  natura  ante- 
vertere  actum,  quia  in  compositis  ex  potentia  et  actu,  potentia  saltem 
natura  est  prior  actu;  verum  exinde  non  licet  inferre:  ergo  exsislit 
antequam  actuetur  exsistentia.  Nam  haec  illatio  esset  legitima,  si  su- 
biectum  deberet  praecedere  tempore  actum,  non  autem  si  praecedit 
natura,  ut  subiectum  quod  ab  illa  forma  habeat  ut  formaliler  sit  ens 

(1)  Quaest.  phil.  vol.  II,  q.  6  ad  3. 

(2)  Cf.  SiLv.  Maurum,  loc.  cit.  ad  5. 

actu.  Exsistentia  ergo  cum  sit  ultima  actualitas  non  recipitur  in  nitiilo, 
sed  in  potentia  reaii  seu  in  ente  quod  est  in  potentia  quodque  non 
prius  producitur  et  deinde  actuatur  exsistentia,  sed  producitur  ut  po- 
tentia  realis  actuata  reali  actu  a  se  distincto. 

Oppon.  13.^  Inter  essentiam  et  exsistentiam  nullum  datur  signura 
realis  distinctionis.  Ergo  huiusmodi  distinctio  non  est  admittenda.  An- 
tecedens  probatur  ex  eo  quod  signa  realis  distinctionis  inter  duo  sunt 
relatio  realis  unius  ad  alterum,  efficientia,  et  separabilitas,  quae  omnia 
in  casu  desiderantur. 

Resp.  Neg.  assumptum.  Ad  probationem,  Besp,  argumentum  in- 
currere  fallaciam  petitionis  principii.  Nam,  relicta  separabilitate  et 
efficientia,  si  essentia  distinguitur  realiter  ab  exsistentia,  inter  utram- 
que  est  relatio  realis  potentiae  et  proprii  actus,  quae  relatio  est  tran- 
scendentalis,  quia  invenitur  in  omnibus  generibus,  cum  actus  et  po- 
tentia  dividant  ens  et  quodlibet  genus  entis;  si  vero  essentia  et  exsi- 
stentia  non  distinguuntur  realiter,  tunc  inter  utramque  est  relatio 
rationis;  uti  contingit  in  Deo  in  quo  essentia  et  esse  distinguuntur 
secundum  rationem  intelligibilem. 


ARTICULUS  V. 

DISQUISITIO    DE    MENTE    S.    THOMAE. 

RATIO  TRACTATIONIS.  Antequam  controversiae  de  reab*  distin- 
ctione  inter  essentiam  et  exsistentiam  in  creaturis  finem  imponamus, 
opportunum  est  aliquid  summatim  deliberare,  quod  aptum  sit  ad  osten- 
dendum,  Angeiicum  Doctorem  constanter  et  apertissime  propugnavisse 
memoratam  distinctionem,  et  eam  posuisse  uti  fundamentum  totius 
Metaphysicae  ab  ipso  explicatae,  uti  affirmant  Silvester  Maurus  (1)  et 
Card.  Pallavicinius  (2). 

Quod  si  cuipiam  in  voluminibus  S.  Thomae  manu  versandis  assueto 
supervacanea  omnino  videatur  haec  critica  disquisitio,  monemus,  prae- 
sentem  quaestionem  a  nobis  in  commodum  adolescentium  unice  insti- 
tutam  esse.  Inter  recentes  quippe  rerum  philosophicarum.  scriptores 
non  desunt,  qui  sententiam  S.  Thomae  liac  super  re  in  dubium  revo- 
care  conati  sunt,  tute  asserentes  Angelicum  Magistrum  nuspiam  con- 
ceptis  verbis  tradidisse,  essentiam  in  creaturis  esse  reahter  distinctam 
ab  exsistentia.  Addunt  etiara  laudati  scriptores  huiusraodi  quaestionera 
non  esse  raagni  raoraenti  in  philosophia,  ideoque  ut  rera  plus  aequo 
exaggerantes  insiraulant  illos,  qui  cura  Caietano,  Siivestro  Mauro,  Pal- 

(1)  Quaest.  phil,  vol.  II,  q.  7. 
De  Deo,  cap.  III. 

lavicinio  affirmant,  S.  Thomam  propugnasse  hanc  sententiam  uti  fun- 
damentalem,  quemadmodum  Pallavicinius  loquitur,  et  in  ea  universam 
suam  Metaphysicam  fundasse,  uti  profitetur  Silvester  Maurus. 

Principio  quidem  omnes  Doctores  sive  veteres  sive  recentiores,  qui 
realem  distinctionem  essentiae  et  exsistentiae  in  creaturis  propugnant, 
uno  ore  affirmant,  S.  Thomam  doctrinam  illam  apertissime  et  constanter 
tuitum  esse,  et  tamquam  fundamentalem  proposuisse,  cum  ipsa  utatur 
tum  ad  omnes  divinas  perfectiones  declarandas,  Deumque  ab  omnibus 
aliis  rebus  secernendum;  tum  ad  explicandam  cum  Aristotele  divi- 
sionem  entis  transcendentis  in  decem  suprema  rerum  genera  iuxta 
decem  diversos  modos,  quibus  esse  recipitur  in  diversis  naturis;  tum 
ad  defendendam  cum  Phiiosopho  veram  novarum  substantiarum  gene- 
rationem,  et  compositionem  substantialem  corporum  ex  materia  prima 
et  forma  substantiali,  quae  sub  unico  et  simplici  esse  compositi  uniun- 
tur  ad  efficiendum  ens  per  se  et  simpliciter  unum;  tum  denique  ad 
declarandam  unionem  animae  intellectivae  cum  corpore  organico  et 
elevationem  materiae  ad  ipsum  esse  animae  rationalis,  ita  ut  per  ani- 
mam  intellectivam  cc  homo  non  solum  sit  homo,  sed  et  animal  et 
vivum  et  corpus  et  substantia  et  ens  y>  (1). 

Verum  de  mente  S.  Thomae  circa  realem  distinctionem  essentiae 
et  exsistentiae  dubitari  non  posse  senserunt  inter  veteres  Doctores  non 
soluin  illi  qui  eius  doctrinae  adstipulati  sunt;  sed  etiam,  qui  ipsam 
impugnarunt:  uti  Scotus,  Durandus,  Pererius,  Toletus,  Tiphanus.  Siqui- 
dem  Scotus  (3  Sent.  Dist.  6,  q.  1)  eiusque  discipulus  Antonius  Trom- 
beta  S.  Thomam  hac  in  re  citant,  et  eum  nominatim,  et  multiplici 
argumentorum  genere  impugnant.  Mirabile  profecto  est  et  prodigio 
simile,  Scotum  et  Scotistas  contra  hostera  ab  ipsis  fabricatum  fecisse 
impetum,  et  neque  ipsos  dum  impugnarent,  neque  Capreolura,  Caie- 
tanura,  et  Ferrariensem  dura  defenderent,  intellexisse  raentem  Ange- 
lici  Praeceptoris,  qui  non  solum  illius  distinctionis  saepissime  merainit, 
sed  uno  solo  in  loco  eam  septem  confirmat  pulcherrimis  rationibus  (2). 

Scoto  eiusque  discipulis  accedit  auctoritas  Pererii,  Toleti,  et  Ti- 
phani,  qui  licet  diversara  profiteantur  sententiara,  nihiloniinus  ingenue 
disertisque  verbis  affirraant,  Doctorera  Angelicura  distinctionera  realera 
essentiae  et  exsistentiae  in  creaturis  propugnasse.  Pererius  quippe  {De 
communibus  rerum  naturaliim  principiis,  lib.  VI,  q.  4,  cap.  XIV), 
disserens  de  essentia  et  exsistentia  haec  habet:  cc  Magna  est  disceptatio 
tara  inter  philosophos,  quam  inter  theologos,  an  exsistentia  cuiuslibet 
rei  distinguatur  realiter  ab  eius  essentia  et  quidditate.  De  qua  duae 
sunt  opiniones,  una  D.  Thoraae,  qui  omnibus  rebus  creatis  exsisteii- 
tiam  vult  distingui  realiter  ab  essentia.  Altera  aliorura,  qui  id  negant, 

(1)  De  spir,  creatur.  a.  3. 

(2)  Contra  gent.  lib.  II,  cap.  LII. 

qui  inter  essentiam  et  exsistentiam,  soiam  rationis  differentiam  esse 
putant )).  Toletus  autem  {Com.  in  1  p.  q.  3,  a.  3)  ita  scribit:  (c  Se- 
cundum  S.  Thomam  exsistentia  in  Angelo  distinguitur  realiter  ab  essen- 
tia  ».  Tandem  lioc  idem  tradit  Tiphanus  (De  hypostasi,  cap.  XLII,  n.  18) 
et  declarat,  se  in  hac  re  discedere  a  doctrina  S.  Thomae.  Immo 
mens  et  sententia  Aquinatis  tam  illustris  evidensque  visa  est  Tiphano, 
ut  non  dubitaverit  de  S.  Thoma  loquens  haec  proferre  (cap.  VI):  «  Quod 
exsistentiam  in  creaturis  re  distinguat  ab  essentia,  id  vel  ne- 
gare,  rel  in  dubium  rerocare  est  homlnis  impudentis,  vel  in  eius 
doctrina  peregrini  )). 

Sed  ad  ipsum  S.  Thomam  accedamus,  ut  ex  ipsis  eius  fontibus 
tanti  Doctoris  sapientia  fideliter  expressa  hauriatur.  Infiniti  sane  esse- 
mus  si  omnia  eius  loca  transferre  in  animum  induceremus;  non  abs 
re  tamen  erit  quaedam  eius  doctrinae  capita  innuere,  et  pauca  sehgere 
testimonia,  quae  ad  veritatem  hanc  illustrandam  et  veluti  sub  iuvenum 
oculos  ponendam  maxime  videntur  idonea. 

I.  Principio  quidem  pervulgata  est  S.  Thomae  doctrina,  Deum 
esse  infinitum  perfectione  eo  quod  sil  ipsum  esse  per  se  subsistens, 
actus  ac  forma  purissima,  in  nullo  subiecto  recepta;  cum  actus  non 
contrahatur  ac  finiatur,  nisi  per  potentiam  in  qua  recipitur:  creaturas 
ex  adverso  esse  finitas  perfectione,  quia  esse  earum  recipitur  in  subiecto 
seu  in  quidditate,  a  qua  coarctatur  ad  determinatum  essendi  modum. 
Ait  enim :  (c  Infinitum  quod  se  tenet  ex  parte  formae  non  determinatae 
per  materiam,  habet  rationem  perfecti.  Illud  quod  est  maxime  formale 
omnium,  est  ipsum  esse.  Cum  igitur  esse  divinum  non  sit  esse  rece- 
ptum  in  aliquo;  sed  ipse  sit  suum  esse  subsistens,  manifestum  est  quod 
ipse  Deus  sit  infinitus  et  perfectus  ))  (1  p.  q.  7,  a.  1);  et  alibi:  (c  Esse 
hominis  terminatum  est  ad  hominis  speciem,  quia  est  receptum  in  na- 
tura  speciei  humanae,  Esse  autem  Dei  cum  non  sit  in  aliquo  receptum, 
sed  sit  esse  purum,  non  limitatur  ad  aliquem  modum  perfectionis  )) 
{De  Pot.  q.  1,  a.  2)  (1). 

II.  Disserens  S.  Thomas  de  Dei  simplicitate  quaerit,  an  Deus  sit 
in  aliquo  genere,  idest  in  genere  substantiae;  et  respondel,  Deum  nullo 
pacto  esse  in  genere  substantiae,  eo  quod  in  Deo  essentia  identifica- 
tur  cum  esse.  Ex  adverso  docet  formas  per  se  subsistentes,  nempe 
Angelos  esse  ordinabiles  in  praedicamento,  quia  in  illis  quidditas  non 
est  idem  ac  esse.  Haec  S.  Doctoris  argumentandi  ratio  esset  profecto 
infirma,  si  in  creaturis  esse  identificaretur  cum  essenlia  et  quidditate. 
Sic  enim  arguit:  (c  Substantia  quae  est  genus,  non  est  ipsum  esse... 
Deus  autem  est  ipsum  esse:  igitur  non  est  in  aliquo  genere. ..  Unum- 
quodque  collocatur  in  genere  per  rationem  suae  quidditatis.  Sed  quid- 
ditas  Dei  est  ipsum  suum  esse,  secundum  quod  non  collocatur  aliquid 

(1)  Cf.  etiam  Quodlib.  7,  a.  1.  ad  1. 

in  genere;  quia  sic  ens  esset  genus  quod  significat  ipsum  esse.  Relin- 
quitur  ergo  quod  Deus  non  sit  in  genere  »  {Conlra  gent.  lib.  I,  cap.  XXV). 
et  alibi:  «  Et  quia  in  iliis  substantiis  (in  Angelis)  quidditas  non  esl  idem, 
quod  esse,  ideo  sunt  ordinabiles  in  praedicamento ;  et  propter  hoc  inve- 
nitur  in  eis  genus,  species,  et  differentia  »  (De  ente  ei  essenlia,  cap.  VI). 
JII.  Idem  Angelicus  Doctor  inquirens  pluribus  in  locis,  an  Angeli 
compositi  sint  ex  materia  et  forma,  et  dubitationi  respondens  negative, 
statim  subiungit,  non  ex  hoc  deduci  posse  eos  esse  omnino  simplices, 
quia  componuntur  ex  essentia  et  esse  (1.  p.  q.  50,  a.  2;  De  spir. 
crealuris,  a.  1  ;  Contra  gent.  !ib.  II,  cap.  LII;  2  Sent.  Dist.  3,  q.  1,  a.  1). 
Quod  autem  locis  citatis  sermo  sit  realis  distinctionis,  et  consequenter 
realis  compositionis,  evidentissimum  est  cuibbet  legenti;  nam  compa- 
rationem  instituit  inter  compositionem  ex  materia  et  forma,  et  com- 
positionem  ex  essentia  et  esse  {Contra  gent.  lib.  II,  cap.  LIV). 

IV.  Doctrina  est  S.  Thomae,  quam  Scotus  (2  Sent.  Dist.  12,  q.  1 
et  2)  impugnat,  materiam  primam  non  posse  exsistere  per  divinam 
virtutem  sine  forma,  cum  materia  secundum  propriam  rationem  sit  ens 
potentia,  ideoque  a  forma  substantiali  habeat  ut  actu  exsistat  (1  p.  q.  66, 
a.  1 ;  De  Pot.  q.  4,  a.  1;  Quodl.  3,  a.  1).  Exinde  deducit  in  substan- 
tiis  materialibus  reperiri  duplicem  compositionem;  nimirum  ex  ma- 
teria  et  forma,  et  ex  essentia  et  esse.  En  eius  verba:  (c  In  substantiis 
compositis  ex  materia  et  forma  est  duplex  compositio  actus  et  poten- 
tiae:  prima  quidem  ipsius  substantiae,  quae  componitur  ex  maleria  et 
forma;  secunda  vero  ex  ipsa  substantia  iam  composita  et  esse;  quae 
etiam  potest  dici  ex  eo  quod  est,  et  esse  »  (Contr.  gent.  lib.  II,  cap.  LIV). 
Porro  si  essentia  et  exsistentia  in  creaturis  non  distinguerentur  reali- 
ter,  neque  materia  prima  posset  dici  mera  potentia  in  genere  entis, 
quae  sine  forma  substantiali  exsistere  nequit,  neque  in  substantiis  com- 
positis  esset  duplex  compositio  actus  et  potentiae;  ita  tamen  ut  mate- 
ria  et  forma  dividant  substantiam  malerialem;  potentia  autem  et  actus 
dividant  ens  commune. 

V.  Demum  sic  Doctor  Angelicus  probat  potentias  animae  esse 
distinctas  realiter  ab  eius  essentia  :  cc  Diversi  actiis  diversorum  sunt; 
semper  enim  actus  proportionatur  ei  cuius  est  actus.  Sicut  autem  ipsum 
esse  est  actualitas  quaedam  esscnliae,  ita  operari  est  actualitas  opera- 
tivae  potentiae  seu  virtutis.  Secundum  enim  hoc  utrumque  est  actu; 
essentia  quidem  secundum  esse,  potentia  vero  secundum  operari  cc  (De 
spir.  creatur.  a.  11.).  Quare  iuxta  S.  Thomam,  esse  est  aclualitas 
realiter  distincta  ab  essentia,  sicut  operalio  est  actualitas  realiter  di- 
stincta  ab  operativa  potentia.  Hoc  perspicuum  est  cuilibet  in  dialecti- 
cis  vel  mediocriter  versato.  Si  enim  esse  non  dislingueretur  realiler 
ab  essentia,  ut  actus  a  sua  propria  et  proportionata  potentia,  futilis 
esset  et  captiosa  S.  Thomae  argumentatio,  qua  probare  aggreditur,  |)o- 
tentias  animae  realiter  distingui  ab  eius  essentia. 

Haec  quae  a  nobis  capitulatim  commemorata  sunt,  satis  superque 
ostendunt,  quid  in  hac  quaestione  constanter  professus  sit  S.  Thomas; 
verum  quoniam  non  defuerunt,  qui  gloriose  affirmare  non  dubitave- 
rint,  Angehcum  Praeceptorem  nunquam  diserte  docuisse,  inter  essen- 
tiam  et  esse  creaturarum  r^a/m  intercedere  distinctionem;  tria  adiun- 
gemus  testimonia,  quae  erunt  accommodata  ad  demonstrandum  quam 
falsi  sint  qui  taHa  in  vulgus  spargunt. 

In  Com.  ad  h*b.  Boetii  De  hebdomadibus,  lect.  2,  haec  habet  S.  Tho- 
mas:  (c  Est  ergo  considerandum  quod  sicut  esse  et  quod  est  dif^eruni 
in  simphcibus  secundum  intentionem,  ita  in  compositis  differunt  rea- 
Uter;  quod  quidem  manifestum  est  ex  praemissis:  dictum  est  enim 
supra,  quod  ipsum  esse  neque  participat  aHquid,  ut  eius  ratio  consti- 
tuatur  ex  multis,  neque  habet  aliquid  extraneum  admixtum,  ut  sit  in 
eo  compositio  accidentis,  et  ideo  ipsum,  esse  non  est  compositum,  Deinde 
cum  dicit:  Omne  simplex  esse  suum  et  id  quod  est  unum  habet; 
ostendit  qualiter  se  habet  in  simplicibus,  in  quibus  necesse  est  quod 
ipsum  esse,  et  id  quod  est,  sit  unum  et  idem  realiter.  Si  enim  esset 
aliud  realiter  id  quod  est,  et  ipsum  esse,  iam  non  esset  simplex,  sed 
compositum . ..  Hoc  aufem  simplex  unum  et  sublime  est  ipse  Deus  y>, 
In  1  Sent.  Dist.  19,  q.  2,  a.  2.  Haec  disserit:  (c  Actus  qui  men- 
suratur  aevo,  scilicet  ipsum  esse  aeviterni  differt  ab  eo  cuius  est  actus 
re  quidem,  sed  non  secundum  rationem  successionis,  quia  utrumque 
sine  successione  est.  Et  sic  etiam  est  intelHgenda  differentia  aevi  ad 
nunc  eius.  Esse  autem  quod  mensuralur  aeternitate  est  idem  cum  eo, 
cuius  est  actus,  sed  differt  tantum  ratione,  et  ideo  aeternitas  et  nunc 
aeternitatis  non  diflerunt  re,  sed  ratione  tantum  )). 

In  QQ.  DD.  De  ver.  q.  27,  a.  1,  ad  8.  Haec  leguntur:  «  Omne 
quod  est  in  genere  substantiae,  est  compositum  reali  compositione,  eo 
quod  id  quod  est  in  praedicamento  substantiae,  est  in  suo  esse  subsi- 
stens,  et  oportet  quod  esse  suum  sit  aliud  quam  ipsum;  alias  non  posset 
differre  secundum  esse  ab  illis,  cum  quibus  convenit  in  ratione  suae 
quidditatis,  quod  requiritur  in  omnibus  quaci  sunt  directe  in  praedi- 
camento  )). 

Salis  refutata  manet  ipsis  S.  Thomae  verbis  sententia  eorum  qui 
nimis  confidenter  aftirmarunt,  S.  Doctorem  nunquam  realis  distinctionis 
meminisse  inter  essentiam  et  esse  in  rebus  creatis:  verum  ad  hanc 
rationem  concludendam  non  erit  inutile  iterum  huc  transferre  verba 
Card.  Pallavicinii:  ((  Omnis  difficultas  quae  fit  contra  distinctionem  es- 
sentiae  ab  exsistentia  oritur  ex  eo  quod  homines  assueti  per  sensus 
tractare,  et  numerare  tantum  individua  subsistentia,  aegre  concipiunt 
aliquid  ita  esse  ut  quo,  quin  simul  sit  ut  quod;  propter  quam  ipsam 
rationem  veteres  philosophi  ante  Aristotelem,  et  multi  ex  recentiori- 
bus  negant  distinctionem  accidentium  in  eodem  supposito,  et  cuncta 

componunt  ex  atomis  incompositis!!  »  Sic  elucescit  quaenam  sit  radix 
opinionis  eorum  qui  tanta  confidentia  affirmant  essentiam  realiter  non 
differre  ab  exsistentia  in  enle  finito. 


QUAESTIO  II. 

De  natvra  compositionis  ex  esi^entia  et  esse, 
et  de  eius  cowponentibus. 

CONTINUATIO  RERUM.  Cum  proprium  intellectus  nostri  sit  pro- 
cedere  pedetentim  et  gradatim  in  inquisitione  veritatis,  et  a  faciliori- 
bus  progredi  ad  abstrusiora  et  magis  abscondita,  de  qualibet  proposita 
quaestione  primum  investigare  solet,  an  res  sit,  et  per  detin.itiones  et 
explicationes  nominum,  quae  viam  parant  ad  definitionem  perfectam 
rei  suo  quodam  itinere  ad  cognoscendas  rerum  quidditates  et  essen- 
tias  accedit.  Ouare  postquam  a  nobis  demonstratum  est,  ens  distribui 
in  potentiam  et  actum,  ideoque  esse  compositum  ex  essentia  et  esse, 
inquirendum  venit,  quaenam  sit  natura  et  ratio  istius  compositionis. 
Quod  ut  a  nobis  perficiatur,  primo  ostendemus,  compositionem  ex  es- 
sentia  et  exsistentia  esse  compositionem  realis  potentiae  et  actus  in  ea 
recepti;  deinde  eam  comparabimus  cum  compositione  ex  materia  et 
forma;  demum  de  extremis  istius  compositionis,  nempc  de  esse  et  de 
essentia  singillatim  disseremus. 


ARTICULUS    I. 

COMPOSITIO    ENTIS    IN    QUANTUM    EST    ENS    CONFERTUR 
CUM    COMPOSITIONE    ENTIS    MATERIALIS. 

QUAESTIO  ADUMBRATUR.  Cum  compositio  essentiae  et  esse  sit 
prima  ratio  omnium  reliquarum  composilionum,  quae  in  creaturis  in- 
veniuntur,  et  quae  intellectui  nostro  exhibet  reale  fundamentum  ad 
diversas  intentiones  efformandas,  liquet,  controversiam  hanc  circa  prima 
scientiarum  principia  versari.  QwAva  eius  natura  diligenter  a  nobis  per- 
vestiganda  est,  ut  possimus  adversariorum  oppugnationibus  occurrere, 
quae  ex  pravo  huius  doctrinae  intellectu  ut  plurimum  originem  du- 
cunt.  Nonnulli  quippe  realem  dislinctionem  inter  essentiam  et  exsisten- 
tiam  impugnantes  supponunt,  quaestionem  esse  de  reali  illa  distinctione, 
quae  intercedit  inter  rem  et  rem,  seu  inter  duo  entia  subsistentia,  ideo- 
que  criminantur  cum  Scotistis,  in  hypothesi  realis  distinctionis  admit- 

tendos  esse  duos  terminos  totales  actionis  divinae,  quae  creaturara  ex 
nihilo  producit ;  quo  nihil  dici  potest  obtusius. 

Quaestio  ergo  est,  an  creatura,  idest  ens  creatum  sit  composilum 
ex  natura  et  esse,  quae  efficiunt  unicum  ens  concretum  ex  reali  po- 
tentia  et  actu,  vel  sit  ahquis  simplicissimus  actus.  Hinc  cum  osores 
realis  distinctionis  inter  essentiam  et  esse  ita  argumentantur,  ut  con- 
cludant  essentiam  realem  exsistere  extra  causas,  illud  efficiunt  quod 
nemo  sanus  inficiabitur;  sed  probare  deberent,  omnem  realitatem  esse 
suam  propriam  exsistentiam,  et  non  posse  exsistere  per  actum  ab  ipsa 
distinctum,  quo  formaliler  ponitur  extra  causas.  Quoniam  vero  in  sub- 
stantiis  corporatis  praeter  communem  entis  creati  compositionem  ex 
essentia  et  esse,  reperitur  peculiaris  et  propria  compositio  ex  materia 
et  forma,  ne  geminae  compositiones  perperam  permisceantur,  compa- 
rationem  inter  utramque  instituemus,  et  quid  conveniant,  quid  diffe- 
rant,  expendemus. 


PROPOSITIO  I. 

In  rebus  creatis  "  esse  „  comparatur  ad  essentiara  ut  actus  ad 
potentiam  in  qua  recipitur  et  contrahitur,  ideoque  compositio  ex  es- 
sentia  et  esse  est  compositio  realis  potentiae  et  actus  (1). 

Prob.  prop.  Ubicumque  inveniuntur  duo,  quorum  unum  est 
complementum  alterius,  proportio  unius  ad  alterum  est  sicut  pro- 
portio  potentiae  ad  actum.  Atqui  in  substantiis  creatis  inveniuntur  duo, 
quorum  unum  est  complementum  alterius,  nimirum  essentia,  quae  com- 
pletur  per  exsistentiam.  Ergo  essentia  in  creaturis  comparatur  ad  exsi- 
stentiam  ut  potentia  ad  actum.  Maior  ex  eo  patet  quod  omne  quod 
completur,  non  completur  nisi  per  actum,  cum  compleri  idem  sit  ac 
perfici,  nempe  esse  actu.  Minor  vero  exinde  concluditur,  quod  in  sub- 
stantiis  creatis  duo  reperiantur,  nempe  ipsa  substantia  et  esse  eius, 
quod,  uti  probatum  est  superius,  non  est  ipsa  substantia.  Atqui  esse 
est  complementum  substantiae  exsistentis;  nam  omne  ens  est  actu  per 
hoc  quod  esse  habet.  Ergo  in  substantiis  creatis  reperiuntur  duo,  quo- 
rum  unum  alterum  complet. 

(1)  S.  Teom.  Contra  gent.  lib.  11,  cap.  LIII;  cf.  Fekrariensem. 

PROPOSITIO    II. 

Compositio  ex  essentia  et  esse  non  est  confandenda  cum  com- 
positione  ex  materia  et  forma :  licet  enim  hae  duae  compositiones  in 
quibusdam  conveniant;  differunt  tamen  in  pluribus  (1). 

Prob.  I.a  pars.  Principio  quideni  hae  duae  compositiones  in  duo- 
bus  potissimum  conveniunt,  nimirum  1)  quod  utraque  constat  ex  po- 
tentia  et  actu,  nam  sicut  esse  complet  et  determinat  essentiam  ad  hoc, 
ut  formaliter  exsistat  extra  causas;  sic  forma  substantialis  determinat 
et  complet  materiam  ad  hoc,  ut  sit  in  determinata  specie  naturae  cor- 
poraHs;  2)  quod  utriusque  compositionis  extrema  sunt  in  eodem  ge- 
nere :  in  homine  enim  tum  materia  et  forma,  tum  essentia  et  exsisten- 
tia  sunl  in  genere  substantiae  et  specie  humana,  quod  quomodo  intel- 
ligendum  sit,  disputabitur  in  sequenti  articulo. 

Prob.  2.^  pars.  Praecipua  discrimina  inter  utramque  compositio- 
nem  sic  summatim  recensentur  a  S.  Thoma.  1)  Materia  non  est  ipsa 
substantia  rei,  sed  pars  substantiae.  2)  Esse  non  est  actus  proprius 
materiae,  sed  totius  substantiae,  seu  compositi  ex  materia  et  formae; 
eius  enim  actus  est  esse,  de  quo  possumus  dicere  quod  sit.  3)  Forma 
non  est  ipsum  esse,  sed  ad  ipsum  comparatur,  ut  albedo  ad  album 
esse.  4)  Ad  ipsam  formam  comparatur  esse,  ut  actus.  Per  hoc  enim 
forma  in  compositis  dicitur  principium  essendi,  quia  est  complemen- 
tum  substantiae,  cuius  actus  esl  ipsum  esse. 

Ut  haec  S.  Thomae  doctrina  uberius  evolvatur,  dicimus  cum  Caie- 
tano  has  duas  compositiones  sequentibus  differentiis  separari  ac  dividi : 
l^  Extrema  primae  compositionis  sunl  partes  substantiae  et  non 
substantia  proprie  loquendo,  ideoque  in  genere  substantiae  non  sunt 
formaliter,  sed  reductive,  et  consequenler  praedicationem  substantiae 
in  obliquo  dumtaxat  recipiunt.  Ex  adverso  neutrum  extremorum  se- 
cundae  compositionis  est  pars  substantiae,  cum  unum,  nempe  essentia 
sit  substantia,  quae  est  in  linea  recta  praedicamentali;  alterura  sit 
extra,  vel  melius  supra  substantiam,  quia  ipsam  transcendit. 

2^  Extremum  quod  in  prima  compositione  se  habet  ut  potentia, 
est  ens  mere  potentiale,  neque  est  id  quod  est  neque  id  quod  fit,  cum 
fieri  sit  via  ad  esse.  Contra  extremum  quod  se  habet  ut  potentia  in 
posteriori  compositione,  nempe  essentia  non  est  ens  mere  potentiale; 
sed  ens  in  aliqua  specie  completum  quidditative;  propterea  non  est 
pars  eius  quod  fil,  sed  id  quod  fit  et  est,  cum  omne  fieri  terminetur 
ad  compositum  et  sit  via  ad  esse. 

(l)  S.  TuoM.   Conlra  gent.  lib.  II,  cap.  LIV. 

3^  Extremum  quod  in  prima  compositione  se  babet  ut  actus, 
non  est  ultima  rei  actualitas,  sed  aiium  ulteriorem  actum  causat  ad 
quem  etiam  comparatur  ut  subiectum.  Ex  opposito  actus  secundae 
compositionis  est  ultima  rei  actualitas,  cum  in  Socrate  post  exsisten- 
tiam  nihil  substantiale  ulterius  adveniat,  et  ita  ad  nullum  alium  actum 
comparetur  ut  potentia  vel  subiectum  (1). 

4^  Demum  hae  duae  compositiones  differunt  quoad  proprias 
passiones;  nam  ex  prima  compositione  sequunlur  quantitas,  acciden- 
tia  sensibilia  et  transmutatio;  ex  secunda  vero  non  sequitur  nec  ge- 
neratio  nec  corruptio,  sed  tantum  recipere  et  recipi,  perficere  et  perfici. 
Haec  quippe  consequuntur  actum  et  potentiam,  illa  materiam  et  for- 
mam.  Rem  ita  dilucide  explicat  S.  Thomas:  (c  Compositio  actus  et 
potentiae  est  in  plus,  quam  compositio  formae  et  materiae  unde  for- 
ma  et  materia  dividunt  substantiam  materialem:  potentia  autem  et  actus 
dividunt  ens  commune:  et  propter  hoc  quaecumque  quidem  conse- 
quuntur  potenliam  et  actum  in  quantum  huiusmodi,  sunt  communia 
substantiis  materialibus  et  immaterialibus  creatis,  sicut  recipere  et 
recipi,  perficere  et  perfici.  Ouaecumque  autem  sunt  propria  materiae 
et  formae  in  quantum  huiusmodi,  sicut  generari  et  corrumpi  et  alia 
huiusmodi,  haec  sunt  propria  substantiarum  materialium,  et  nullo 
modo  conveniunt  substantiis  immaterialibus  creatis  »  (2). 


ARTICULUS  II. 

AN    EXSISTENTIA    IN    CREATURIS    SIT    ACCIDENS. 

QUAESTIO  DETERMINATUR.  Cum  esse  actualis  exsistentiae  sit 
realiter  distinctum  a  substantia  creata,  et  ad  ipsam  comparetur  ut 
actus  ad  potentiam,  merito  dubitari  potest,  an  esse  creaturarum  sit 
substantiae  unilum  et  superadditum  ut  accidens,  vel  ut  pars  substan- 
tialis.  Si  enim  esse  in  creaturis  praedicaret  proprie  aliquod  accidens, 
tunc  ex  substantia  et  esse  fieret  unum  per  accidens,  et  consequenter 
esse  adderet  substantiae  extraneam  quandam  naturam,  quod  est  per- 
spicue  absurdum.  Contra  si  additur  substantiae  ut  eius  pars  substan- 
tialis,  tunc  ex  substantia  et  esse  videretur  fieri  unum  per  se,  quod 
non  est  minus  absurdum,  et  secum  pugnans;  nam  in  hypothesi  ex 
substantia  et  esse  deberet  fieri  ratio  una,  ideoque  exsistentia  esset 
pars  quiddilativa  substantiae  creatae,  quae  deberet  poni  in  eius  defi- 
nitione,  cum  definitio  declaret  rei  quidditatem. 

Nodum  sic  paucis  dissolvit  Angelicus:  «  Esse  non  dicitur  accidens, 

■  1)  Comparationem  fuse  explicat  Ca.iet.  De  enle  et  essentia,  cap.  V,  q.  9  raedio. 
(2)  Contra  gent.  lib.  II,  cap.  LIV. 

quod  est  in  genere  accidentis,  si  loquamur  de  esse  subslantiae  (est 
enim  actus  essentiae)  sed  per  quamdam  similitudinem,  quia  non  est 
pars  essentiae,  sicut  nec  accidens  »  (1).  Et  revera  esse  exsistentiae 
est  id  quo  substantia  habet  ultimam  actualitatem :  impossibile  autem 
est  substantiam  habere  ab  accidente  hanc  ultimam  actualitatem.  Quo- 
circa  cum  divisio  entis  prima  et  transcendens  omne  genus  sit  in  po- 
tentiam  et  actum,  ita  ut  in  quolibet  praedicamento  detur  compositio 
potentiae  et  actus,  iure  concludimus  actum  ultimum  substantiae,  nempe 
eius  exsistentiam  pertinere  reductive  ad  genus  substantiae,  et  ex  ad- 
verso  esse  accidentis  pertinere  reductive  ad  genus  accidentis.  Siqui- 
dem  ad  genera  directe  pertinent  quidditates;  reductive  vero  pertinent 
ea  quae  respectu  substantiae  vel  accidentium  se  habent  ut  principia 
vel  complementa,  quae  ad  genus  reducuntur,  vel  ut  partes  constitutivae 
eius  quod  formaliter  est  in  praedicamento,  vel  ut  complementum  et 
ultima  perfectio,  qua  res  iam  constituta  ponitur  extra  causas.  Cum 
ergo  esseiitia  proprie  ponatur  in  praedicamento;  consequenter  exsi- 
stentia  non  potest  dici  neque  substantia  praedicamentalis,  neque  acci- 
dens  categoricum:  propterea  sapienter  monet  Philosophus,  ens  non 
esse  genus;  cum  esse  a  quo  ens  denominatur,  non  sit  pars  constitu- 
tiva  generis,  sed  complementum  generis  constituti. 


PROPOSmO. 

Exsistentia  substantiae  creatae  non  est  accideiis  ipsi  superad- 
dituin,  neque  principium  substantiae  constitutivum,  sed  substantiae 
iam  constitutae  ultima  perfectio  et  actualitas,  qiia  substantia  pro- 
prie  dicitur  ens.  Quare  substantia  praedicamcntalis  et  esse  non 
faciunt  neq^ue  unum  per  se  neque  uiium  per  accidens. 

Prob.  1.-'^  pars,  nempe  exsistentiam  non  esse  accidens  reale  sub- 
stantiae  superadditum,  intelligendo  nomine  realis  accidentis  rem  cuius 
quiddilati  competat  esse  in  alio  tamquam  in  subiecto.  Hac  praemissa 
animadversione,  sic  argumentum  concludi  potest.  De  ratione  realis 
accidenlis  est:  1)  ut  perficiat  proprium  subiectum  perfectione  extra- 
nea  a  natura  subiecti;  2)  ut  praesupponat  subiectum  suum  actu  esse, 
ideoque  actualitas  per  prius  inveniatur  in  subiecto,  quam  in  forma 
accidentali;  3)  ut  proprium  subiectum  accidentis  possit  intelligi  esse 
actu,  quin  aliquid  intelllgatur  de  inhaerentia  illius  formae  accidentalis. 
Atqui  nihil  horum  attribui  potest  exsistentiae.  Ergo  exsistentia  non  est 
accidens  reale  et  categoricum  additum  substantiae. 

Maior  in  promptu  est  quoad  omnes  suas  partes;  nam  albedo  e.  g. 

(1)  QQ.  DD.  De  Pot.  q.  5,  a.  4  ad  3. 


ART.    11.    AN   ESSE   IN   CREATURIS   SIT    ACCIDENS  429 

quae  hominem  perficit,  ipsi  affeit  perfectionem  extraneam  a  natura 
hominis;  alia  quippe  est  ratio  et  defmitio  hominis,  alia  ratio  et  defi- 
nitio  albi.  Neque  minus  evidens  est  secunda  conditio,  quia  accidentis 
esse  est  inesse  subiecto,  et  subiectum  proprie  dicitur  aliquid  actu  ex- 
sistens,  ita  ut  actualitas  per  prius  competat  subiecto  et  per  posterius 
formae  accidentali  (1);  nam  inesse  seu  esse  in  alio  supponit  esse  in 
se,  ideoque  subiectum  per  esse  actuatum.  Demum  probe  intclligere 
possuraus  hominem  exsistere,  quin  aliquid  intelligamus  de  suis  po- 
tentiis  operativis,  quae  sunt  accidentia  ab  ipso  inseparabilia.  Neque 
dubitatio  admitti  potest  circa  propositionem  minorem;  nam  cum  esse 
sit  ipsa  rei  actualitas,  non  perfecit  rem  extranea  perfectione,  quia  enti 
non  est  extraneum  nisi  nihilum.  Quare  licet  esse  non  denotet  in  crea- 
turis  essentiam  rei,  quia  ab  ipsa  realiter  distinguitur;  nihilominus 
quodammodo  dici  potest  praedicatum  essentiale,  quia  rem  non  per- 
trahit  ad  aliud  genus,  sed  in  sua  propria  natura  perficit.  Similiter 
esse  substantiale  quod  est  primum  esse  rei,  non  praesupponit  sub- 
stantiam  in  actu,  cum  ipsam  actu  faciat;  et  consequenter  sine  sub- 
stantiali  actu  essendi  substantia  nequit  intelligi  exsistere  actu. 

Prob.  2.*  pars,  nempe  exsistentiam  non  esse  principium  consti- 
tutivum  substantiae  praedicamentalis  Etenim  substantia  piaedicamen- 
talis  est  quidditas  rei,  cui  competit  esse  in  se,  et  cuius  delinitio  et 
intellectus  praescindit  ab  esse  vel  non  esse,  uti  tradit  Philosophus 
(l  Poster.  Analyt,),  Atqui  nulla  definitio  praescindere  potest  a  prin- 
cipiis  intrinsecis  constituentibus  rei  substantiam  et  naturam.  Ergo  esse 
quod  est  actus  e^sentiae  non  potest  dici  principium  ipsius  constituti- 
vum.  Cum  enim  ens  transcendens  quod  dividitur  in  potontiam  et 
actum,  nempe  in  essentiam  et  esse,  contrahatur  ad  decem  diversa 
genera,  id  quod  formaliter  collocatur  in  genere  est  rei  essentia  seu 
quidditas,  quae  de  suis  inferioribus  univoce  praedicatur,  et  non  esse 
quod  de  pluribus  diversis  non  potest  univoce  praedicari.  Quocirca 
sicut  essentia  vagatur  per  omnes  reales  rerum  categorias,  cum  in 
qualibet  reperiatur,  quamvis  diversimode;  sic  exsislentia  comes  es- 
sentiae  ad  quamlibet  categoriam  saltem  reductive  pertinere  dicenda 
est.  Exsistentia  ergo  accidentis  est  reductive  accidens:  et  exsistentia 
substantiae  est  substantia  reductive.  Verum  enim  exsistentia  substan- 
tiae  non  reducitur  ad  substantiam,  ut  forma  substantialis  reducitur 
ad  genus  substantiae,  et  simul  cum  materia  coagmentat  naturam, 
quae  formaliter  est  in  genere;  forma  enim  et  materia  dividunt  sub- 
stantiam  materialem  quae  est  in  genere,  ut  potentia  et  actus :  sed  ita 
reducitur  ad  substantiam  ut  illam  iam  constitutam  compleat  et  for- 
maliter  ponat  extra  causas,  et  ipsam  transcendat,  cum  esse  non  so- 
lum  sit  actus  substantiae   sed  etiam  accidentis:   ideoque  essentia   et 

(1)  Cf.  S.  TaoM.  1  p.  q.  77,  a.  6. 


430  PHIL.    PKIM.    SEU    ONT,    PARS.    II.    QUAEST.    II. 

esse  dividunt  ens  ut  potentia  et  actus  (1),  et  cum  ens  vagetur  per 
decera  categorias,  sic  essentia  et  exsistentia,  ex  quibus  ens  coagmen- 
tatur,  per  easdem  vagantur. 

Prob.  3.*  pars.  Haec  pars  rite  concluditur  ex  praecedentibus ;  nam 
unum  per  se  resultat  ex  componentibus,  quae  sunt  potentia  et  actus 
in  eodem  genere,  et  unum  per  accidens  resultat  ex  componentibus, 
quae  sunt  in  diverso  genere,  et  ideo  unum  per  accidens  dicitur  coa- 
dunare  diversa  praedicamenta,  ut  homo  albus;  hinc  ex  essentia  et 
esse  non  fit  unum  per  se,  neque  unum  per  accidens.  Et  re  quidem 
vera  ut  ex  duobus  fiat  unum  per  se,  requiruntur  tria:  1)  ut  utrum- 
que  concurrat  ut  pars  ad  constituendam  eamdem  essentiam  iliius  tertii, 
seu  id  quod  est  primo  et  simpliciter  iilud  tertium :  non  enim  ex  duobus 
intelligitur  fieri  unum  per  se,  nisi  utrumque  constituat  intrinsece  ut 
pars  id  quod  est  ens  primo  et  simpliciter;  2)  oportet  ut  alterum  e 
duobus  sit  actus,  alterum  pura  potentia;  secus  alterum  componens 
accedet  ut  actus  ad  aliquid  iam  actuatum  priori  actu,  et  sic  ex  duobus 
non  fiet  unum  per  se,  idest  per  id  quod  est  ens  primo  et  simpliciter; 
sed  fiet  unum  per  accidens,  quatenus  posterior  actus  conveniet  in  uno 
subiecto  cum  priori  actu,  qui  solus  est  substantialis;  3)  oportet  ut 
componens  quod  respectu  alterius  est  actus,  possit  comparari  ad  aliquid 
aliud  ut  potentia,  nimirum  ad  ipsum  esse,  seu  ad  formam  totius,  prout 
totum  est,  ita  ut  respectu  illius  formae  partes  componentes  se  habeant 
quodammodo  ut  materia.  Porro  nulla  ex  his  conditionibus;  quae  ora- 
nes  sunt  in  raateria  et  forma,  inveniuntur  in  coraposilione  ex  essentia 
et  esse,  ideoque  non  fit  unura  per  se.  Neque  fit  unura  per  accidens, 
cura  in  hac  corapositione  non  aggregentur  res  diversorura   generura. 

Ex  hoc  nequit  inferri  essentiara  et  esse  non  coraponi  per  se.  Aliud 
quippe  est  duo  coraponi  per  se,  seu  ex  propria  utriusque  ratione ; 
aliud  coraponi  per  se  ad  faciendura  aliquod  tertiura  unum  per  se.  Essen- 
tia  quippe  et  esse  dicunt  intrinsece  ordinera  unius  ad  alterura  tam- 
quam  potentia  ad  proprium  actura;  sed  coraponuntur  non  ad  facien- 
dura  aliquod  tertiura,  sed  ad  ponendura  extra  causas  illud  idera,  quod 
est  essentia,  seu  res  cui  corapetit  esse.  Sic  essentia  horainis  coraponit 
cura  esse  non  ad  faciendura  tertiara  aliani  rera,  quae  sit  diversa  sub- 
stantialiter  ab  hoc  horaine,  neque  quae  ab  eodera  sit  diversa  per  acci- 
dens,  sed  ad   ponendura  extra  causas  id  ipsura,  quod  est  hic  horao. 

(1)  «  Materia  et  forma  dividunt  substantiam  raaterialem,  potentia  autem  et 
actus  dividunt  ens  commune  ».  Contra  gent.  lib.  II,  cap.  LIV. 

SOLVUNTUR  DIFFICULTATES. 

Oppon.  1.^  Quod  non  est  de  intellectu  essentiae  est  accidens  eius. 
Atqui  esse  non  esl  de  inteilectu  essentiae.  Ergo  est  accidens. 

Resp.  Dist.  mai.  Ouod  non  est  de  intellectu  essentiae,  et  est  ali- 
quid  in  praedicamento  collocatum,  est  accidens,  Conc.  Si  est  aliquid 
praedicamenta  transcendens,  Subdist.  Est  accidens  proprie,  Neg.  Est 
accidens  per  quamdam  similitudinem,  Conc.  et  Ney.  cons.. 

Explico.  Cum  id  quod  in  praedicamento  collocatur  sit  essentia, 
quae  praedicatur  univoce  de  suis  inferioribus,  si  de  realilate  praedi- 
camentali  quaestio  instituitur,  quaelibet  res  aut  est  in  praedicamento 
substantiae  aut  accidentis,  cum  non  detur  medium,  et  in  hoc  sensu 
vere  dicitur;  quod  non  est  substantia,  est  accidens.  Sed  si  agatur  de 
realitate  quae  praedicamenta  transcendit,  ea  iure  dici  potest  neque  sub- 
stantia  neque  accidens  sensu  categorico,  sed  transcendens  tum  substan- 
tiam  tum  accidens. 

Oppon.  2.^  Esse  In  creaturis  inest  essentiae,  cum  sit  forma  inhae- 
rens.  Atqui  quod  inest  alteri  est  accidens.  Ergo. 

Resp.  Dist.  mai.  Esse  in  creaturis  inest  essentiae  tamquam  forma, 
qua  essentia  actu  exsistit,  et  ponitur  extra  causas,  Conc.  Tamquam 
forma  superveniens  rei  exsistenti,  Neg.  Contradist.  min.  Quod  inest 
alteri,  tamquam  forma  superveniens  rei  iam  exsistenti,  est  accidens, 
Conc.  Quod  inest  alteri,  tamquam  forma,  qua  res  actu  exsistit,  Neg. 

Explico.  Non  omne  quod  alteri  inest,  potest  dici  accidens,  uti  patet 
in  forma  substantiali,  quae  inest  materiae  ut  actus,  et  nihilominus  non 
est  accidens.  Ad  hoc  ergo  ut  aliqua  forma  dicatur  accidens  reale,  de- 
bet  supervenire  alicui  essentiae  iam  exsistenti,  nempe  in  suo  primo 
esse  constitutae.  Quocirca  forma  accidentalis  necessario  erit  quidditas 
diversae  et  extraneae  naturae  a  quidditate  substantiae  (1). 

Oppon.  3.^  Ex  duorum  iunctione  vel  resultat  ununi  per  se,  vel 
unum  per  accidens.  Atqui  ex  compositione  essentiae  et  esse  non  resultat 
unum  per  se.  Ergo  resultat  unum  per  accidens. 

Resp.  Dist.  mai.  Si  haec  duo  copulantur  sub  aliquo  esse  com- 
muni,  quod  sit  vel  esse  primum  vel  esse  secundum,  Conc.  Si  unio 
et  compositio  fit  inter  subiectum  essendi,  et  ipsum  esse  primum  vel 
secundum,  Neg.  siquidem  esse  substantiale  est  ultima  actualitas,  quae 
ponit  extra  causas  unum  per  se;  esse  accidentale  est  ultima  actualitas, 
quae  ponit  extra  causas  unum  per  accidens,  non  autem  constituit  ratio- 
nem  eius,  quod  dicitur  unum  per  se,  vel  unum  per  accidens. 


(l)  Cf.  S.  TaoM.  Opusc.  De  ente  et  essentia,  cap.  Vli 

ARTICULUS  m. 

DE    MULTIPLICI    EiNTIUM    GRADU,    SEU    DE    DIVERSIS    RERUM    ESSENTIIS. 

QUAESTIO  DETERMINATUR.  Ens,  essentia  et  esse  ita  se  habent 
ad  invicem,  ut  ens  sit  id  quod  habet  esse,  seu  compositum  ex  essentia 
et  esse;  essentia  sit  principium,  quo  res  habet  esse,  seu  id  secundum 
quod  res  dicitur  esse  et  quo  res  denominatur  ens;  et  esse  sit  actus 
seu  ultima  rei  actualitas,  qua  res  ponitur  extra  causas,  et  a  qua  etiam 
et  primario  accipit  nomen  entis  seu  denominatur  ens,  et  ideo  ens  dici- 
tur  tum  ab  essentia,  tum  ab  esse.  «  Sic  se  habent,  ait  Aquinas,  haec 
tria  ad  invicem,  ens,  essentia,  et  esse,  sicut  vivens,  vita,  et  vivere. 
Vita  enim  est  principium,  quo  vivens  vivit;  et  essentia  est  principium 
quo  ens  est;  nisi  quod  vita  et  vivere  significant  actum,  vita  in  ab- 
stracto,  vivere  vero  in  concreto,  sicut  cursus  et  currere;  unde  non  est 
vita  sine  vivere:  essentia  tamen  iion  semper  constituit  esse  ))  (1).  Cum 
autem  in  rebus  creatis,  esse  conliahatur  et  individuetur  per  subiectum 
seu  per  essentiam  in  qua  recipitur,  et  a  qua  fluit  ut  aliquod  ens  sit 
koc  ali(/uid  et  distinctum  a  quolibet  alio;  cumque  res  collocatae  in 
generibus  et  speciebus  non  dislinguanlur  inter  se,  eo  quod  habent  esse, 
sed  eo  quod  habent  tale  esse  receptum  in  determinata  natura,  secun- 
dum  quod  diversae  rerum  species  distinguuntur  et  constituunt  admi- 
rabilem  universi  pulchritudinem  (2) ;  consequens  est,  entia  omnia  revo- 
cari  posse  ad  quosdam  gradus  plus  minusve  perfectos,  secundum  quod 
in  ipsis  diversimode  invenitur  essentia,  quae  ordinem  dicit  ad  esse 
perfectiori  vel  imperfectiori  modo.  Qaapropter  meritissimo  Angelicus 
Praeceptor  in  Opusculo  De  ente  et  essentia  investigat,  quo  pacto  essen- 
tia  inveniatur  in  diversis  rebus,  quae  dicuntur  entia,  et  secundum  di- 
versos  modos  quo  essentia  invenitur  in  ipsis,  diversos  assignat  entium 
gradus.  Elegantem  hanc  S.  Thomae  doctrinam  fidelissime,  et  clariori 
quo  fieri  potest  modo  exponere  conabimur. 

Essentia  substantlalis.  In  hac  re  duplex  inslitui  potest  compara- 
tio,  vel  neinpe  substantiarum  inter  se,  vel  substantiae  cum  accidente: 
ideoque  declarandus  est  conceptus  tum  essentiae  substantialis,  tum 
essentiae  accidentalis,  eo  quod  essentia  ut  forma  metaphysica  secundum 
quam  subieclum  comparatur  ad  existentiam,  primo  dividitur  in  sub- 
stantialem  et  accidentalem.  Essentia  ergo  seu  quidditas  substantialis  in 
ente  est  illa  entitatis  ratio  seu  forma  secundum  ([uam  subiectum  intel- 
ligilur  ut  ens  primo  et  simpliciter,  nempe  ut  aliquid  cui  secundum  se 

(1)  Opusc.  De  natura  generis,  cap.  I. 

(2)  De  Pot.  q.  7,  a.  2,  ad  3. 

competit  existere  independenter  a  qualibet  alia  priori  forma  ipsum 
determinante.  Hinc  quidditas  substantialis  antonomastice  dicitur  rei 
essentia,  secus  ac  quiddilas  accidentalis;  quia  nomen  essentiae  dicitur 
primo  ab  esse  simpliciter:  unde  cum  exsistere  simpliciter  habeatur  per 
quidditatem  substantialem,  haec  proprio  nomine  et  absolute  dicta  est 
essentia,  prae  aliis  quidditatibus,  quibus  accipitur  et  participatur  esse 
non  simpliciter,  sed  secundum  quid. 

Quidditas  accidentahs.  Forma  seu  quidditas  accidentalis  est  enti- 
tatis  ratio,  secundum  quam  subiectum  comparatur  ad  esse  non  ut  ens 
primo  et  simpliciter,  sed  ut  ens  secundum  quid;  nimirum  est  ratio 
secundum  quam  alicui  rei  competit  actu  esse  quantam,  qualem,  rela- 
tam  ad  aliud  et  similia,  quae  omnia  praesupponunt  primum  esse  rei, 
quod  est  simpliciter  esse.  Quocirca  in  rerum  natura  non  datur  quid- 
ditas  accidentalis,  nisi  praesupponatur  essentia  aliqua  substantialis, 
secundum  quam  subiectum  essendi  comparatur  ad  exsistentiam,  ut  cui 
competit  per  se  poni  in  rerum  natura  ut  hoc  aliquid  et  non  aliud: 
neque  ens  concretum,  quod  dicitur  ut  subiectum  liabens  quidditatem 
accidentalem,  e.  g.  album  habens  albedinem,  intelligi  potest  exsistere 
extra  causas,  nisi  quatenus  intelligatur  advenire  enti  concreto,  quod 
est  subiectum  habens  essentiam  substantialem.  Exinde  intelligitur  illud 
a  S.  Thoma  saepissime  usurpatum,  nempe :  quidquid  supervenit  alicui 
rei  in  suo  primo  esse  constitutae,  accidentaliter  advenit,  et  ipsi  affert 
esse  quoddam  secundum. 

Substantia  et  accidens.  Ens  ab  essentia  concrete  acceptum  tri- 
buitur  in  substantiam  et  accidens;  et  licet  substantia,  quae  est  supre- 
mum  genus  presse  definiri  nequeat,  nihilominus  eius  genuina  quasi 
definitio,  monente  S.  Thoma,  in  eo  est,  ut  dicatur:  Res  cuius  quiddi- 
tali  dehetur  esse  non  in  alio.  Ex  adverso  accidens  definitur:  Res  cuius 
f/uidditati  competit  esse  in  alio  tamquam  in  subiecto  (1).  Sic  tum  in 
substantia,  tum  in  accidente  salvatur  ratio  generis,  quae  de  omnibus 
inferioribus  praedicatur  univoce,  et  denotat  quidditatem  rerum,  quae 
differunt  per  esse;  sic  etiam  determinari  potest,  quomodo  essentia  se- 
cundum  diversos  perfectionis  gradus  reperiatur  in  substantia  et  in  acci- 
dentibus,  et  praesertim  quomodo  in  diversis  substantiis  inveniatur;  ex 
quo  multiplices  efflorescunt  entium  gradus. 

Substantiae  et  accidentis  comparatio.  Et  primo  quidem  essentia 
est  in  substantiis  proprie  et  per  se;  in  accidentibus  vero  quodammodo 
et  secundum  quid.  Etenim,  ut  brevi  utamur  Aquinatis  argumento,  sic 
ratio  concludi  potest.  Unumquodque  sicut  est  ens,  sic  habet  essentiam. 
lam  vero  substantia  est  ens  simpliciter;  accidens  est  ens  secundum 
quid.  Ergo  substantia  habet  essentiam  simpliciter,  accidens  vero  secun- 
dum  quid.  Cum  maior  in   superioribus  a  nobis  explanata   fuerit,  in 

(1)  Contra  gent.  lib.  I,  cap.  XXV;  1  p.  q.  3,  a.  5;  De  Pot.  q.  7,  a.  3  ad  4. 
Db  Maria,  Vol.  I.  28 

praesenti  salis  erit  sic  suadere  et  declarare  minorem.  Illud  est  simpli- 
citer  ens,  de  quo  ens  absolute  et  simpliciter  praedicatur,  cum  praedi- 
cari  consequatur  esse;  et  illud  est  ens  secundum  quid,  de  quo  ens 
secundum  quid  et  per  posterius  dicitur.  Atqui  de  substantia  ens  dici- 
tur  simpliciter,  de  accidente  vero  secundum  quid.  Ergo.  Et  re  vera 
cuffl  ens  dicatur  ab  actu  essendi  et  significet  id  quod  habet  esse, 
unumquodque  ita  est  ens,  sicut  recipit  esse.  Substantia  autem  est  subie- 
ctum  essendi  independenter  a  quolibet  alio  subiecto,  cum  sit  id  cui 
debetur  esse  non  in  alio:  accidens  contra  recipit  esse  dependenter  a 
substantia,  cum  sit  id  cui  competit  esse  in  alio,  idest  in  substantia. 
Liquet  ergo  ens  primo  et  absolute  praedicari  de  substantia ;  per  poste- 
rius  et  secundum  quid  de  accidentibus.  Institutam  a  nobis  compara- 
tionem  sic  paucis  perstringit  Aquinas  noster :  «  Ouia  ens  absolute  et 
primo  dicitur  de  substantiis,  et  posterius  secundum  quid  de  acciden- 
tibus,  inde  est  quod  essentia  proprie  et  vere  est  in  substantiis,  sed  in 
accidentibus  est  quodammodo  et  secundum  quid  »  (1). 

Substantiae  inter  se  comparantur.  Cum  ens  absolute  et  vere  di- 
catur  de  substantiis,  secundum  diversos  perfectionis  gradus,  quibus 
diversae  substantiae  sibi  vindicant  essentiam,  diversi  eHlorescunt  en- 
tium  gradus.  Porro  triplici  ratione  invenitur  in  substantiis  essentia; 
hinc  triplex  entium  subsistentium  perfectionis  gradus. 

Et  primo  quidem,  ut  a  nobiliori  incipiamus,  est  aliquod  ens,  cuius 
essentia  unum  idemque  est  cum  suo  esse,  ideoque  dicitur  et  est  ipsum 
esse  per  se  subsistens  et  actus  purissimus,  nempe  Deus  :  propter  quod 
non  defuerunt  philosophi,  qui  affirmaverunt,  Deum  non  habere  essen- 
tiam  eo  quod  essentia  in  ipso  non  est  essendi  subiectum,  sed  suum 
ipsum  esse  per  se  subsistens.  Quod  in  causa  est  cur  Deus  non  possit 
esse  in  genere,  cum  omne  quod  est  in  genere  habere  debeat  quiddi- 
tatem  praeter  esse  suum;  nam  quidditas  seu  natura  generis  aut  speciei 
non  distinguitur  secundum  rationem  naturae  in  illis  quorum  est  genu^ 
vel  species ;  sed  esse  est  in  diversis  diversimode  (2). 

Secundo  in  substantiis  creatis  inteliectualibus,  quae  sunt  formae 
per  se  subsistentes,  essentia  invenitur  modo  longe  diverso:  in  ipsis^ 
quippe  esse  est  aliud  ab  essentia  ipsarum,  tametsi  essentia  sit  sine  ma- 
teria.  Quare  esse  earum  non  est  absolutum,  sed  receptum  in  quiddi- 
tate,  et  consequenter  limitatum  ad  capacitatem  naturae  recipientis: 
contra  quidditas  earum  est  absoluta  et  non  recepta  in  aliqua  materia. 
Cum  autem  in  ipsis  non  sit  nisi  forma,  quae  in  se  recipit  esse  tam- 
quam  in  proprio  receptivo  per  se  singulari  et  subsistente,  essentia  in 
huiusmodi  substantiis,  licet  sit  potentia  per  ordinem  ad  esse;  in  ordine 
tamen  quidditatis  et  naturae  est  actus  irreceptus  et  per  se  subsistens^ 

(1)  Opusc.  De  ente  el  essentia,  cap.  II. 

(2)  Opusc.  De  ente  et  essentia,  cap.  VI 

et  in  se  complectens  totam  perfectionem  iilius  ordinis  in  quo  est  actus; 
et  ideo  intelligentiae  in  libro  De  cmisis  dicuntur  finitae  superius,  et 
infinitae  inferius;  cum  sint  finitae  quantum  ad  suum  esse,  quod  reci- 
piunt  in  subiecto  seu  natura  determinata  ad  aliquam  speciem  seu  gra- 
dum;  non  autem  finiuntur  inferius,  quia  earum  formae  non  limitantur 
ad  capacitatem  alicuius  materiae  recipientis  eas. 

Demum  tertio  modo  essentia  invenitur  in  substantiis  compositis 
ex  materia  et  forma,  in  quibus  tum  esse  est  receptum  et  linitum,  tum 
quidditas  earum  est  recepta  in  materia  signata,  et  ideo  sunt  finitae  et 
superius  et  inferius,  et  in  eis  propter  divisionem  materiae  signatae, 
possibilis  est  multiplicatio  individuorum  in  una  specie  (1).  Essentia  in 
huiusmodi  substantiis  non  significat  neque  solam  materiam  neque  so- 
lam  formam;  sed  compositum  ex  utraque.  Quod  sic  concludi  potest. 
IUud  in  substantiis  compositis  designatur  nomine  essentiae,  quod  in  se 
recipit  essendi  actum  ad  quem  refertur,  ut  subiectum.  Atqui  actus  es- 
sendi  non  recipitur  proprie  neque  in  materia  neque  in  forma,  sed  in 
composito  ex  utraque.  Ergo  in  huiusmodi  substantiis  essentia  significat 
compositum  ex  materia  et  forma  (2). 

Quod  ut  rite  intelligatur  prae  oculis  habendum  est,  substantias 
dici  compositas  non  quod  earumdem  esse  sit  compositum  et  multiplex, 
sed  quod  earum  essentia  seu  essendi  subiectum  sit  ex  partibus  con- 
cretum.  Si  enim  esse  essentiae  compositae  constaret  ex  partibus,  re- 
currendum  sane  foret  ad  aliam  formam  partes  eius  adunantem,  et  ita 
actum  esset  de  unitate  substantiali.  Ergo  si  substantia  nuncupatur 
composita;  id  non  significat  ipsam  actuari  multiplici  et  composito  esse; 
sed  solum  significat  ipsam  conflari  ex  partibus  essentialibus,  quae  ad 
unitatem  essendi  evehuntur  per  esse  quoddam  simplex  et  unum;  et 
sic  diversae  partes  substantiales  coagmentatae  unico  essendi  actu,  con- 
stituunt  ens  et  unum  per  se.  Huic  doctrinae  concinit  Angelicus  Doctor 
inquiens:  (c  Esse  neque  participat  aliquid  ut  eius  ratio  constituatur  ex 
multis,  neque  habet  aliquid  extraneum  admixtum...  et  ideo  ipsum  esse 
non  est  compositum  »  (3). 

Substantiae  compositae,  quae  visibilem  pulcherrimamque  mundi 
fabricam  constituunt,  imperfectiorem,  multoque  magis  limitatam  sibi 
vindicant  essentiam,  ideoque  postremum  occupant  in  entium  gradibus 
locura.  Cum  autem  obiectum  proprium  et  directum  humani  intellectus 
sit  quidditas  substantiarum  materialium  abstracta  a  principiis  indivi- 
duantibus,  quae  eam  determinant  ad  esse  huius  vel  illius  singularis 
corporei,  pronum  est  intelligere  quanti  momenti  sit  accuratius  inve- 
stigare  et  rite   determinare   naturam  et  proprietates   essentiae  rerum 

(1)  S.  Thom,  Opusc.  De  ente  et  essentia,  cap.  V  et  VI. 
{'!)  Cf.  S.  Thom.  Opusc.   De  ente  et  essentia,  cap.  II. 
(3)  Opusc.  in  BoETiuM,  De  hebdom.  lect.  2. 

visibilium.  Sic  enim  scientia  nostra  in  tuto  collocari  poterit,  et  mature 
liberari  tum  a  veterum,  tum  a  recentiorum  oppugnationibus,  qui,  re- 
licta  bene  constituta  Peripateticorum  philosophia,  vel  concedunt  in 
sensismum  Heracliti,  Cratyii,  Democriti,  et  Locliii,  et  docent  nos  nihil 
absoluti,  necessarii  et  immutabilis  cognoscere  in  rebus  sensibilibus;  vel 
labuntur  in  idealismum  Platonis  et  plurium  recentiorum,  qui  Cartesio 
studentes,  negant  scientiam  nostram  versari  circa  reales  essentias,  quae 
subsistunt  in  singularibus  visibilibus,  quae  a  nobis  tractantur  sensibus. 
Primi  scientiam  omnem  subvertunt,  quae  versatur  circa  necessaria; 
posteriores  decernunt  nos  non  cognoscere  res,  sed  ideas  rerum,  et  sic 
omnem  valorem  realem  et  scientiae  nostrae  subtrahunt;  quare  tum  primi 
tum  secundi  tandem  aliquando  in  purum  putumque  ruunt  sceptici- 
smum,  uti  luctuosa  testatur  veteris  recentisque  philosophiae  historia. 


ARTICULUS  IV. 

DE   ESSENTHS   SUBSTANTIARUM   COMPOSITARUM. 

MULTIPLEX  RECENTIORUM  ERROR.  Et  primo  nobis  occurrit  ex 
Sensistarum  familia  Lockius,  cui  adstipulatur  eius  discipulus  Condilla- 
chius,  qui  doctrinam  de  rerum  visibilium  essentiis  tum  in  se  et  onto- 
logice,  tum  relate  ad  cognitionem  nostram  consideratis,  radicitus  sub- 
vertit.  Lockius  quippe  docet,  res  omnes  visibiles  et  corporatas  constitui 
et  coalescere  ex  proprietatibus  et  diversis  qualitatibus,  quae  iuxta  ipsum 
componunt  essentiam  rei  realem  (1).  Praeter  essentias  reales  tuetur 
anglus  philosophus,  dari  essentias  nominales,  quae  ad  rerum  constitu- 
tionem  nullo  pacto  speclant;  sed  sunt  unice  opus  et  figmentum  rationis 
humanae,  quae  res  omnes  singulares  et  exsistentes  arbitratu  suo  ad 
quasdam  revocat  classes,  quas  communibus  vocabulis  designat.  Ouare 
notiones  universales  non  sunt  nisi  nomina,  quibus  nihil  reale  respondet 
extra  intellectum;  et  sic  revocat  commentum  Nominalium,  qui  con- 
ceptibus  universalibus  omnem  obiectivum  valorem  subtrahentes,  scien- 
tiam  ipsam,  quae  est  de  universalibus  e  medio  sustulerunt. 

Quare  integra  Lockii  hac  de  re  doctrina  sic  summatim  proponi 
potest.  Res  visibiles  coalescunt  ex  variis  proprietatibus,  quae  consti- 
tuunt  intrinsece  earum  realem  essenliam.  Intellectus  noster  applicando 
ad  libitum  eadem  nomina  pluribus  rebus  similibus  quoad  extrinseca 
accidentia,  eftormat  essentias  norainales,  et  has  tantum  cognoscit,  cum 
penitus  ignoret  intrinseca  et  realia  rerura  constitutiva,  neinpe  essen- 
tias  reales.  Hac  doctrina  innixus  Lockius  contendit,  demonstrari  haud 
posse  materiam  esse  incapacem  cogitationis.  Giobertius  Lockii  senten- 

(l)  Saggio  suW  intelletto  umano,  lib.  111,  cap.  III. 

tiam  ex  parte  amplexus  est,  et  essentias  nominales  nuncupavit  ratio- 
nales,  fassusque  est,  essentias  reales  non  solum  esse  intellectui  nostro 
ignotas,  sed  in  se  inintelligibiles  seu  inexcogitabiles  (1). 

Cartesiani.  Circa  rerum  essentias  multipliciter  peccatum  est  a 
Cartesio,  et  a  nonnullis  Cartesianis.  Cartesius  quippe,  cui  plures  adsti- 
pulati  sunt,  confundens  rerum  exsistentiam  cum  earumdem  essentia 
et  quidditate;  et  insuper  decernens  dependere  a  libera  et  indilTerenti 
voluntate  Dei,  nulla  praesupposita  idea  exemplari  in  intellectu  divino, 
ut  res  potius  hanc  vel  illam  sortitae  sint  naturam  seu  essentiam,  con- 
sequenter  docuit,  essentias  rerum  esse  omnino  contingentes  et  muta- 
biles  (2).  Ex  adverso  nonnulli  ex  Cartesii  schola  magistro  suo  non 
adhaerent  in  eo  quod  tueatur,  naturas  seu  essentias  rerum  esse  muta- 
biles  utpote  dependentes  a  divina  voluntate;  tamen  adstipulantur  Car- 
tesio  iij  eo  quod  doceat,  realem  et  creatam  essentiam  non  differre 
quicquam  ab  esse,  quod  habet  in  hoc  vel  illo  singulari  corporeo.  Quare 
defendunt  essentias  rerum  ideales,  nempe  subsistentes  in  divino  intei- 
lectu  esse  immutabiles,  necessarias  et  aeternas;  essentias  vero  reales 
esse  mutabiles,  contingentes,  et  temporaneas.  Sic  vel  in  idealismum 
prolabuntur  docentes  scientiam  nostram  non  versari  circa  res  extra 
nos  exsistentes,  sed  circa  ideas  rerum;  vel  scientiara  nostram  cum 
Heraclito,  Democrito  aliisque  fateantur  oportet  versari  circa  res  mu- 
tabiles,  corruptibiles  et  in  perpetuo  fluxu  positas. 

Essentia  realis  et  notionalis.  Licet  memorati  errores  tum  Sensi- 
starum,  tum  Idealistarum  a  nobis  satis  explosi  sint  in  quaestionibus 
quae  circa  universalia  agitavimus,  in  quibus  accurate  distinximus  inter 
universalia  prout  denotant  naturas  seu  essentias  rerum,  et  universalia 
prout  denotant  intentiones;  tamen  non  erit  abs  re  hic  pauca  innuere 
ad  veritatem  circa  reales  rerum  compositarum  essentias  vindicandam. 
Sed  antequam  veras  conclusiones  stabiliamus,  praestat  sedulo  distin- 
guere  inter  realem,  et  intentionalem  essentiae  constitutionem. 

Essentia  ergo  substantiarum  compositarum,  quae  abstracta  per  in- 
tellectum  a  suis  principiis  materialibus  et  individuantibus  constituit 
eius  obiectum  proprium  et  proportionatum  in  statu  unionis  animae 
cum  corpore,  potest  bifariam  considerari,  nimirum  vel  prout  est  com- 
posita  in  rerum  natura  ex  partibus  realiter  distinctis,  quae  sunt  ma- 
teria  et  forma;  vel  prout  subsistens  in  intellectu  abstracta  a  conditio- 
nibus  singularitatis  subiicitur  duplici  conceptui  vel  intentioni  universali, 
quarum  una  eam  attingit  sub  ratione  potentiali  et  indeterminata,  quae 
dicitur  genus;  altera  eam  considerat  sub  ratione  determinata  et  actuali, 
quae  vocatur  differentia:  et  sic  efflorescit  essentia  intentionalis,  nempe 
apprehensa  ab  intellectu  per  duplicem  conceptum,  unum  comm.unem, 

(1)  Introd.  lib.  I,  cap.  VIII,  not.  2. 

(2)  In  rcsponsionibus  ad  sextas  obiectiones,  n.  2. 

alterum  differentialem.  Haec  essentia  composita  est  ex  duobus  concepti- 
bus  seu  notionibus,  quae  diversimodc  unam  eamdemque  rem  expri- 
munt.  Sic  partes  reales  essentiae  hominis  sunt  corpus  et  anima,  qua- 
rum  una  non  est  altera :  partes  vero  notionales  sunt  animal  et  ratio- 
nale,  sed  tum  animal  tum  rationale  significant  totum  quod  est  homo, 
cum  de  toto  praedicentur,  licet  hominem  diversimode  significent.  Prima 
compositio  dependet  a  compositione  rei,  secunda  ortum  habet  ex  im- 
perfectione  intellectus  nostri.  Insuper  id  quod  concipitur  conceptu  tum 
generico  tum  differentiali  est  in  rebus,  formalis  vero  ratio  generis  et 
differentiae  residet  in  intellectu;  et  ideo  definitio  ex  genere  et  diffe- 
rentia  realem  rei  essentiam  exprimit  (1). 

Compositionem  intentionalem  essentiae  sic  dilucide  evolvit  S.  Tho- 
mas:  cc  Genus,  et  species,  et  differentia  se  habent  proportionaliter  ad 
materiam,  formam,  et  compositum  in  natura;  quamvis  non  sint  idem 
€um  illis;  quia  neque  genus  est  materia,  sed  sumitur  a  materia,  ut 
significans  totum.  Unde  dicimus,  hominem  esse  animal  rationale,  et 
non  ex  animali  et  rationali ;  sicut  dicimus  eum  esse  ex  anima  et  cor- 
pore.  Ex  corpore  enim  et  anima  dicitur  esse  homo,  sicut  ex  duabus 
rebus  quaedam  tertia  res  constituta,  quae  neutra  illarum  est.  Homo 
enim  neque  est  anima,  neque  corpus.  Sed  si  homo  aliquo  modo  ex 
animaii  et  rationali  dicatur  esse,  non  erit  sicut  res  tertia  ex  duabus 
rebus,  sed  sicut  intellectus  tertius  ex  duobus  intellectibus.  Intellectus 
enim  animalis  est  sine  determinatione  formae  specialis  naturam  expri- 
mens  rei  ex  eo  quod  est  materiale  respectu  ultimae  perfectionis.  Jn- 
tellectus  autem  huius  differentiae  rationalis  consistit  in  determina- 
tione  formae  specialis;  ex  quibus  duobus  intellectibus  constituitur  in- 
tellectus  speciei  vel  definitionis  »  (2). 


PROPOSITIO  I. 

Essentia  rerum  materialium  non  coalescit  ex  cumulo  qualita- 
tum  ignota  ratione  coexistentium,  sed  est  aliquid  reale  a  qualitati- 
bus  distinctum,  quod  ab  intellectu  nostro  Aere  cognoscitur.  Quare 
lerum  essentiae  non  onines  sunt  nobis  ignotae. 

Nota.  Haec  propositio  vix  probatione  eget,  cum  sit  evidens  ex 
ipsis  terminis:  nihilominus  adstruitur  et  declaratur  contra  Lockium  et 
Sensistas  plerosque,  qui  Lockio  operam  dantes  decernunt  cum  ipso, 
intellectionem  nostram  revocari  ad  sensationem  transformatam,  et  non 

(1)  Cf.  S.  Thom.  QQ.    DD.  De  Pot.  q.  1,  a.  1   ad  10.    ubi  eleganter  explicat 
qaomodo  iatellectui  respondeat  aliquid  iii  re  immediate  vel  mediate. 
/2j  Opusc.  De  ente  et  essentia,  cap.  111;  cf.  totum  caput. 

percipere  in  rebus  nisi  id  quod  a  sensu  deprehenditur,  nimirum  ac- 
cidentia  et  qualitates  sensibiles,  ex  quibus  corpora  coagmentantur ;  et 
cum  luiiusmodi  qualitates  simul  coexistant  et  componant  rem  seu  rei 
essentiam  ratione  intellectui  nostro  impervia,  duo  tleducunt:  1)  rerum 
quidditatem  substantialem  non  esse  quidpiam  realiter  distinctum  a 
qualitatibus  scnsibilibus,  ideoque  substantiam  a  nobis  conceptam  ut 
primum  subiectum  accidentium  esse  figmentum  mentis;  et  2)  conse- 
quenter  nos  ignorare  reales  rerum  essentias,  quia  ignoramus  quo 
pacto  qualitates  intor  se  consociatae  constituant  naturam  rei  (1). 

Prob.  1.^  pars,  nempe  quidditatem  substantialen  non  esse  cumu- 
lum  accidentium.  Etenim  essentia  substantialis  illam  realitatem  de- 
notat,  secundum  quam  aliqua  res  primo  et  simpliciter  est  in  se  et 
subsistit  extra  causas:  accidens  contra  seu  qualitas  aiiquid  denotat, 
quod  rem  non  conslituit,  sed  rei  iam  constitutae  et  subsistenti  adve- 
nire  intelligitur.  Atqui  quod  advenit  rei  iam  constitutae  in  primo  esse, 
non  potest  pertinere  ad  eius  primam  constitutionem.  Ergo  quidditas 
substantialis  seu  realis  essentia  non  potest  sine  conceptuum  pugna  con- 
stitui  ex  congerie  qualitatum. 

Arg.  2."'"  Conceplus  quidditatis  substantialis  seu  substantiae  ex 
communi  hominum  sensu  illud  exprimit,  quod  est  fundamentum  omnis 
realitatis  exsistentis  in  rerum  natura,  nempe  primam  rei  realitatem 
quae  in  se  subsistit  et  non  inest  alteri;  cum  inesse  necessario  prae- 
supponat  primum  esse.  Atqui  si  huiusmodi  conceptus  exhiberetaliquid 
commentitium,  omnis  rerum  realitas  in  mundo  corrueret.  Ergo  con- 
ceptus  quidditatis  substantialis  exhibet  aliquid  maxime  reale  et  prorsus 
distinctum  a  conceptu  quidditatis  inhaerentis  et  habentis  esse  in  alio, 
idest  a  conceptu  qualitatis,  accidentis,  seu  proprietatis. 

Prob.  2.*  pars,  nempe  intellectum  nostrum  vere  et  certo  cogno- 
scere  reales  rerum  visibilium  naturas.  Equidem  nullus  homo  rationis 
compos  dubitabit  nos  clarissime  concipere  quasdam  formales  diffe- 
rentias,  quae  varias  res  constituunt  in  determinato  entium  gradu  a 
ceteris  entibus  distincto,  quaeque  sunt  principium  primum  et  fons  ex 
quo  proprietates  et  peculiares  agendi  rationes  profluunt.  Atqui  hae 
formales  diflerentlae  constituunt  rerum  visibilium  reales  essentias,  cum 
in  rebus  reperiantur  independenter  a  nostro  intellectu,  nimirum  sive 
eas  cogitemus  sive  secus.  Ergo  nos  cognoscimus  reales  rerum  essen- 
tias  et  naturas.  Sic  omnes  homines  in  eo  conveniunt  quod  bruta  ani- 
mantia  a  plantis  secernantur,  quia  bruta  sentiunt,  non  vero  plantae; 
et  vicissim  plantae  differant  a  corporibus  inanimis,  quia  plantae  vitam 
vegetabilem  habent,  qua  destituuntur,corpora  inorganica. 

Arg.  2.^™  Nos  saepe  iudicia  proferimus,  et  substantiis  materiali- 
bus  tribuimus  praedicata  essentialia.  Atqui  huiusmodi  iudicia  proferre 

[Vj  LocKE,  Saggio  suWintelletto  umano,  lib.  II,  cap.  XXIII. 


410  PHIL.    PRIM.    SEU   ONT.    PARS   II.    QUAEST.    II. 

non  possemus,  nisi  rerum  reales  essenliae  essent  nobis  notae.  Ergo 
non  omnes  reales  rerum  essentias  ignoramus.  Maior  patet  ex  defini- 
tionibus,  quas  definitis  attribuimus,  cum  definitio  quidditatem  rei  expli- 
cet.  Sic  quando  hoc  iudicium  proferimus:  Homo  est  animal  rationale, 
homini  tribuimus  praedicata  essentialia,  nam  hominis  essentia  in  eo 
sita  est,  ut  sit  animal  ratione  praeditum.  Minor  per  hoc  suadetur, 
quod  ea  quae  a  nobis  per  iudicium  de  rebus  praedicantur,  in  rebus 
esse  debent,  secus  iudicium  esset  falsum ;  insuper  debent  esse  cognita 
a  nobis,  secus  iudicium  esset  caeco  modo  prolatum. 

Scholion.  Ad  vitandas  aequivocationes  quaedam  prae  ocuhs  ha- 
benda  sunt.  Et  primo  quidem  ah'ud  est  asserere,  inteliectum  huma- 
num  quasdam  restles  rerum  visibiiium  essentias  cognoscere;  et  aliud 
omnes  rerum  essentias  perceptas  habere.  Primum  est  verissimum; 
aiterum  est  a  veritate  longissimum,  cum  tot  sint  in  mundo  diversae 
rerum  species,  quarum  naturas  et  proprietates  oppido  ignoramus. 
Iterum  afiud  est  rerum  essentias  cognoscere  cognitione  quadam  con- 
(usa  et  imperfecta;  aliud  est  illas  percipere  cognitione  distincta  et 
perfecta.  Prima  cognitio  est  immediata,  et  habetur  per  speciem  ab- 
stractam  a  phantasmatibus,  nempe  a  singularibus  corporeis,  quorum 
similitudo  est  in  anima  sensibili;  et  hoc  sensu  quidditas  substantialis 
rerum  materialium  dicitur  primum.  proprium,  et  proportionatum  obie- 
ctum  intellectus  nostri  in  statu  unionis  animae  cum  corpore.  Secunda 
notilia  est  mediata,  arguitiva  et  a  posteriori,  secundum  quam  intel- 
lectus  per  cognitionem  proprietatum,  passionum,  et  propriae  opera- 
tionis  argumentando  sibi  comparat  definitam  et  distinctam  alicuius 
substantiae  cognitionem;  et  sic  dicimur  naturas  rerum  cognoscere  per 
etfectus,  seu  operationes,  quae  sunt  nobis  magis  notae. 

Atlamen  cum  intellectus  ex  propria  o[)cratione  concludendo  in- 
telligit  substantialem  essentiam  alicuius  rei,  non  arguit  ex  facto  illius 
operationis  vel  phaenomeni  per  sensum  apprehenso;  sed  ex  natura 
et  quidditate  eiusdem  per  inlellectum  cognila  et  abstracla  a  facto 
sensibili  et  singulari  deducit  naturam  et  quidditatem  principii  sub- 
stantialis,  ex  quo  illa  operatio  dimanat;  et  sic  natura  eflectus  mani- 
festat  naturam  et  essentiam  causae.  Non  enim  ex  eo  quod  anima  hu- 
mana  intelligit,  concludimus  eam  e^se  immaterialem;  sed  ex  eo  quod 
operatio  intellectiva,  quae  tluit  ab  anima,  supergreditur  quamlibet 
perfectionem  substantiae  materialis,  rite  concludimus,  eam  non  posse 
proficisci,  nisi  a  subslantia  spirituali  (1). 

(Ij  S.  Thom.  De  ente  et  essentia,  cap.  VI:  De  anima,  lib.  I,  lect.   1. 

PROPOSITIO   II. 

Essentiae  reales  rerum  visibilium  sunt  per  se  immutabiles  et 
necessariae;  mutabilitatem  et  contingentiani  induunt  ratione  sub- 
iecti  in  quo  esse  habent.  Dicuntur  autem  aeternae,  ^[uatenus  in  se 
spectatae  non  mensurantur  tempore. 

Nota  1.^  Quidditas  reriim  visibilium  potest  considerari :  vel  proul 
habet  esse  in  singularibus  materialibus;  vel  prout  habet  esse  in  nostro 
intellectu;  vel  demum  absolute  in  suis  praedicatis  quidditativis,  prout 
praescindit  a  quolibet  esse,  ita  ut  non  fiat  praecisio  alicuius  eorum, 
quemadmodum  exposuimus  in  tractatu  de  universalibus  (2).  Cum  aii- 
tem  in  hoc  ullimo  sensu  huiusmodi  quidditas  sit  id  quod  directe  in- 
telligitur  ab  intellectu  nostro,  et  cum  scientia  sit  de  universalibus 
incorruptilibus  et  necessariis,  merito  quaeri  potest,  quomodo  rerum 
essentiae  dicendae  sint  immutabiles  et  necessariae. 

Duplex  error.  Philosophi  in  hac  materia,  posthabitis  secundariis 
sententiis,  in  duos  oppositos  ivere  errores.  Quidem  enim  veterum 
Materialislarum  ritu  solas  causas  materiales  in  rebus  admittentes,  et 
intelleclum  cum  sensu  male  permiscentes  tuiti  sunt,  essentias  rerum 
esse  per  sc  mutabiles,  corruptibiles  et  contingentes,  et  sic  cognosci  ab 
intellectu  nostro.  Hoc  placitum  subvertit  ipsum  scientiae  nomen;  nam 
scientia  est  de  necessariis  et  immutabilibus.  Alii  contra  ut  scientiam 
aiiquo  modo  in  tuto  ponerent,  convenientes  cum  primis  in  eo  quod 
decernunt,  essentias  reales  non  differre  quicquam  ab  esse,  quod  ha- 
bent  in  singularibus  materialibus,  ideoque  per  se  esse  corruptibiles 
et  mutabiles,  fatentur  scientiam  esse  de  -essentiis  rerum  necessariis  et 
immulabllibus;  sed  banc  necessitatem  attribuunt  essentiis  idealibus  et 
possibilibus,  prout  nempe  sunt  in  ideis  Dei  exemplaribus,  non  vero 
essentiis  realibus,  quae  revera  a  nobis  cognoscuntur. 

Nota  2.^  Diversa  ratio  necessitatis.  Necessarium  illud  dicitur 
quod  ila  est,  ut  non  possit  non  esse,  vel  aliter  esse;  et  sic  ex  essendi 
necessitate  oritur  immutabilitas,  et  secundum  diversam  rationem  ne- 
cessitatis  efflorescit  diversa  ratio  immutabilitatis.  Porro  necessarium 
potest  dici  triplici  potissimum  modo.  Ouandoque  dicitur  absolute  et 
independenter  a  qualibet  hypothesi  vel  externa  causa,  et  tunc  neces- 
sarium  dicitur  praedicatum  essenliale,  nempe  consequens  essentiam 
non  solum  ut  principium  forraale  vei  materiale,  sed  etiam  ut  prin- 
cipium  effectivum.  Haec  necessitas  non  competit  nisi  primo  rerum 
omnium  principio   nempe  Deo,  qui  ita    essentia  sua  est  determinatus 

(1)  Cf.  quae  diximus,  Log.  mai.  q.  1,  a.  5. 

ad  esse,  ut  non  solum  non  habeat  potentiam  subiectivam  ad  non  esse, 
sed  neque  potentiara  logicam,  quia  est  in  essendo  a  quolibet  inde- 
pendens,  et  esse  suum  realiter  identificatur  cum  essentia. 

Ouandoque  necessarium  dicitur  partim  hypothetice,  partim  abso- 
lute;  cum  nimirum  aliqua  res  habens  esse  participatum  a  Deo  non 
habet  in  se  potontiam  subiectivam  ad  non  esse,  licet  in  essendi  per- 
severantia  dependeat  a  causa  prima,  a  qua  esse  accepit,  ideoque  iure 
dicitur  habere  potentiara  obiectivam  et  logicam  ad  non  esse.  Haec 
necessilas  est  h\  polhetica  relate  ad  universalem  causam  essendi,  quia 
res  dependenter  a  libera  Dei  voluntate  habuit  esse,  et  a  Deo  in  esse 
conservatur;  est  autem  absoluta  relate  ad  principia  proxiraa,  nerape 
ad  essentiam  rei,  quae  est  proximum,  intrinsecum  et  formale  essendi 
principium.  In  hoc  casu  necessariura  quemadraodura  irarautabile  et 
incorruptibile  est  praedicatura  consequens  essentiara  ut  principium  for- 
male  et  proxiraura,  non  ut  principiura  eflectivura  (1).  Haec  essendi 
necessitas  corapetit  oranibus  creaturis  incorruptibilibus,  quae  licet  ha- 
beant  esse  receptum  in  essentia,  et  consequenter  habeant  potentiam 
obiectivam  et  logicara  ad  non  esse  per  potentiam,  quae  inest  in  Crea- 
tore,  ut  eis  det  esse,  vel  desinat  esse  influere  (2) ;  nihilominus  cum 
non  sint  corruptioni  obnoxiae,  iure  dicuntur  non  habere  potentiam 
subiectivam  et  realem  ad  non  esse. 

Quandoque  demum  essendi  necessitas  dicitur  soluraniode  hypo- 
thetice,  quando  nirairum  res  etiara  coraparata  ad  suas  causas  proxi- 
raas,  contingenter  se  habet  ad  illas,  et  consequenter  dicitur  esse  in 
potentia  subiectiva  et  reali  ad  non  esse;  sic  si  Petrus  sedet,  non  po- 
test  non  sedere,  licet  non  sit  necessarium  Petrura  sedere,  cuni  libere 
sedeat;  in  hoc  sensu  saepe  afifirraat  S.  Thomas,  nuUam  rem  ita  esse 
contingentem  ut  aliquara  necessitatera  non  habeat  (3).  Probleraa  ergo 
de  necessitate  essentiarum,  quae  esse  habent  in  singularibus  corporeis, 
evidenter  versatur  circa  necessitatem  secundo  sensu  acceptara.  Quare 
si  quaestio  agitaretur  de  essentiis  forraarum  subsistentium,  quae  sunt 
incorruptibiles,  res  esset  perspicua  ex  ipsis  tcrrainis,  verura  cura  aga- 
tur  de  substantiis  corapositis  ex  materia  et  forma,  quae  continuo  et 
generantur  et  corrumpuntur,  res  facessit  aliquod  negotium,  ut  deter- 
minetur  verus  sensus  secundum  quem  essentiae  dicuntur  necessariae 
et  iraraulabiles.  Ex  illis  autem  quae  adnotata  sunt  facilis  parata  re- 
manet  via  ad  probleraa  rite  solvendura. 

Prob.  1.^  pars,  nimirum  essentias  esse  per  se  necessarias  et  in- 
duere  contingentiam  secundum  esse  quod  habent  in  singularibus.  Si- 
quidem   si    essentiae    rerum  raateriah'um    spectantur    in  sua  realitate 

[1)  Cf.  S.  TnoM.  QQ.  DD.  De  Anima,  a.  14  ad  5. 

^2)  Conlra  gent.  lib.  II,  cap.  XXX. 

(3)  Dc  necessilale  rerum  creatarum  dispulat  S.  Thomas,  Conlra  fjent.  loc.  cit. 

quidditativa  abstracta  a  principiis  eas  individuantibus  et  determinan- 
tibus  ad  esse  huius  vel  iliius  singularis,  praeseferunt  aliquid  omnino 
necessarium  et  immiitabile;  nempe  principia  essendi  secundum  quae 
aliqua  res  est,  quae  principia  respondent  causae  exemplari  seu  aeternis 
rationibus,  quae  sunt  in  divino  intellectu.  Ouod  si  spectantur  secun- 
(lum  esse  quod  habcnt  singularizatum  in  individuis  per  principia  in- 
dividuantia,  tunc  sunt  obnoxiae  corruptioni,  quia  sic  pati  possunt  ab 
exterioribus  agentibus  et  corrumpi.  lam  vero  intellectus  noster  cum 
considerat  essentias  abstractas  a  principiis  individuantibus,  percipit 
solummodo  earum  realitatem  quidditativam.  Ergo  essentiae  rerum  vi- 
sibilium  per  se  et  absolute  consideratae,  sunt  necessariae,  immutabiles 
et  incorruptibiles;  induunt  vero  contingentiam,  mutabilitatem  et  cor- 
ruptibilitatem,  prout  sunt  in  hoc  vel  illo  singulari. 

Cum  doctrina  a  nobis  in  superiori  arguniento  exposita  non  om- 
nibus  probetur.  placet  illam  confirmare  luculentissimo  Angelici  Do- 
ctoris  testimonio.  En  eius  verba :  «  Actiones  sunt  circa  singularia  et 
singularium  sunt  omnes  generationes.  Universalia  enim  non  generan- 
tur  nec  moventur  nisi  per  accidens,  in  quantum  hoc  singularibus 
competit.  Homo  enim  generatur,  hoc  homine  generato.  Unde  medicus 
non  sanat  hominem  nisi  per  accidens;  sed  per  se  sanat  Platonem  aut 
Socratem  aut  aliquem  hominem  singulariter  dictum,  cui  convenit  esse 
hominem,  vel  accidit  in  quantum  est  curatus.  Quamvis  enim  esse  ho- 
minem  per  se  conveniat  Socrati,  tamen  curato  et  medicato  per  accidens 
convenit...  Unde  cum  ars  sit  universalium,  experientia  singularium,  si 
aliquis  habet  rationem  artis  sine  experientia,  erit  quidem  perfectus  in 
hoc  quod  universale  cognoscat;  sed  quia  ignorat  singulare,  cum  ex- 
perimento  careat,  multoties  in  curando  peccabit;  quia  curatio  magis 
pertinet  ad  singulare,  quam  ad  universale,  cum  ad  hoc  pertineat  per 
se,  ad  illud  per  accidens  »  (1). 

Prob.  2.^  pars,  nempe  essentias  dici  aeternas  negative  prout  ab- 
solvuntur  a  tempore.  Et  primo  quidem  quod  essentiis  rerum  realibus 
aeternitas  ne  participata  quidem  tribui  possit,  in  perspicuis  est  ex  eo 
quod  res  creatae  a  Deo  productae  fuerunt  in  tempore,  licet  ab  aeterno 
exstiterint  in  intellectu  divino,  tamquam  in  causa  exemplari  et  agente 
per  intellectum,  quia  res  naturales  comparantur  ad  intellcctum  divi- 
num  tamquam  artificiata  ad  artem.  Nihilominus  essentiae  a  Deo  con- 
ditae  in  tempore,  si  absolute  in  se  spectantur,  non  mensurantur  tem- 
pore;  et  cum  a  tempore  absolvantur,  dici  quodammodo  possunt  ae- 
tornae  saltem  negative,  idest  non  temporaneae.  Quod  ita  eflici  potest. 
Cum  tempus  definiatur:  numerus  motus  secundum  prius  et  posterius, 
ea  proprie  raensurantur  tempore,  quae  subiecta  sunt  motui.  Atqui  es- 
sentiae  rerum  in  se  spectatae  non  subiiciuntur  motui,  utpote  immu- 

(1)  Metaph.  lib.  I,  lect.  1  post  medium. 

tabiles;  sed  proprie  moventur  secundum  esse  quod  sortitae  sunt  in 
singularibus.  Ergo  essentiae  rerum  per  se,  nempe  secundum  quiddi- 
tatem  abstractam  a  principiis  individuantibus,  absolvuntur  a  tempore. 
Kem  ita  declarat  Aquinas:  «  Intelligit  intellectus  hominem  in  quantum 
est  homo.  Homini  autem  in  quantum  est  homo  accidit  vel  in  prae- 
senti  vel  in  praeterito  vel  in  futuro  esse  »  (1). 

SOLVUNTUR  DIFFICULTATES. 

Oppon.  L^  contra  primam  propositionem.  Intellectus  noster  accipit 
cognitionem  a  sensibus.  Atqui  sensus  non  detegunt  in  rebus  nisi  ac- 
cidentia  et  proprietates.  Ergo  conceptus  essentiae  substantialis  non  est 
realis,  sed  commentitius. 

Resp.  Dist.  mai.  Intellectus  accipit  cognitionem  a  sensu,  ita  ut 
sensus  sit  causa  totalis  intellectivae  cognitionis,  et  consequenter  intel- 
lectus  non  ultra  se  extendat  ac  sensus,  Neg.  Ita  ut  sensus  sit  causa 
partialis,  instrumentalis,  et  materialis  intellectionis,  Conc. 

Oppon.  2.°  Intellectus  noster  ex  cognitione  accidentium  assurgit 
ad  cognitionem  essentiae  substantialis.  Atqui  accidentia  non  possunt 
nobis  manifestare  substantiam.  Ergo  inteilectus  noster  non  cognoscit 
essentiam  substantialem. 

Resp.  DisL  mai.  Ex  cognitione  qualitatum  assurgimus  ad  quam- 
libet  cognitionem  essentiae  substantialis,  Neg.  Ad  cognitionem  defini- 
tam  et  distinctam,  Conc.  Dist.  min.  Accidentia  communia  non  possunt 
nos  ducere  ad  distinctam  cognitionem  essentiae,  Conc.  Accidentia 
propria  seu  propriae  passiones,  Neg.  et  Neg.  cons. 

Explico.  Declaratio  patet  ex  iis  quae  adnolavimus  in  thesi.  Licet 
enim  in  cognitione  directa  et  confusa  intellectus  non  cognoscat  essen- 
tias  per  accidentia  prius  cognita  ab  ipso,  cum  primum  et  propriura 
obiectum  intellectus  sit  quidditas  substantialis  rerum  materialium : 
tamen  ipsa  intellectus  nostri  imperfectio  efficit,  ut  in  cognoscendo  ex 
effectibus  procedamus  ad  causas,  quia  effectus  sunt  nobis  magis  noti. 
lam  vero  ut  effectus  possit  nos  ducere  ad  propriam  et  definitara  co- 
gnitionem  causae  requiritur,  ut  effectus  sit  illius  causae  proprius,  secus 
cognosceremus  causara  in  comrauni,  non  quid  sit  illa  determinata  causa, 
de  qua  ambigimus. 

Oppon.  3.*^  contra  secundam  propositionera.  Essentiae  rerura  raa- 
terialiuni  generantur,  et  corrurapuntur.  Atqui  quod  oritur  et  occidit, 
habet  subiectivara  potentiara  ad  non  esse,  ideoque  non  habet  neces- 
sitatera  ortara  ex  intrinsecis  principiis.  Ergo. 

Resp.  Dist.  mai.  Generantur  et  corrurapuntur  prout  habent  esse 
in  subiecto  singulari,  et  ratione  subiecti,  Conc.  Per  se  et  indepen- 
denter  ab  esse  quod  habent  in  singularibus,  Neg. 

(1)  1  p.  q.  76,  a.  6  ad  2. 

ARTICULUS  V. 

AN    ESSENTIAE   RERUM    VISIBILIUM   SINT    COMPOSITAE    ET    DIVISIBILES. 

OUAESTIO  DEFINITUR.  Ex  iis,  quae  de  diversi^  entium  gradi- 
bus  disputavimus  liquet  rerum  creatarum  essentias  bipartitam  habere 
divisionem.  Quaedam  enim  sunt  formae  simplices  et  per  se  subsi- 
stentes,  quaedam  vero  sunt  compositae  ex  materia  prima  et  forma 
substantiali;  ideoque  quaestio  iam  censeri  posset  declarata  et  soiuta. 
Siquidem  essentiae  rerum  visibiiium  prout  exsistunt  in  rerum  natura, 
constant  ex  duplici  principio  seu  intrinseca  causa,  altera  materiali, 
altera  formali,  quae  realem  comfiositionem  faciunt;  prout  vero  a  nobis 
cognoscuntur  et  definiuntur,  coalescunt  ex  duabus  intentionibus,  seu 
conceptibus  compositionem  intentionalem  efficientibus,  quorum  unus 
est  conceptus  generis,  et  alter  est  conceptus  specificae  difterentiae. 

Cartesiani.  Doctrina  nuper  exposita  quae  ducta  ab  Aristotele  in 
Peripateticis  permansit,  et  ab  illustribus  Scholae  Magistris,  praesertim 
ab  Angelico  Doctore  firmissimis  septa  fuit  argumentis,  coepil  primum 
a  quibusdam  obscurari,  et  postmodum  subverti  a  Cartesio  eiusque 
adstipulatoribus.  Hi  enim,  rerum  visibilium  formis  substantialibus  e 
medio  pulsis,  eorumdemque  reaii  et  ontologica  constitutione  labefa- 
ctata,  ipsam  intentionalem  rerum  constitutionem  a  nostro  jntellectu 
profectam  demoliti  sunt;  et  sic  Psychologiae  una  et  Logicae  cladi 
fuerunt.  Inter  materiam  quippe  et  spiritum  nihil  esse  medium  rati, 
docuerunt  res  creatas  distribui  bifariam;  nimirum  in  essentias  corpo- 
rales  et  essentias  spirituales.  Utriusque  creaturae  essentiam  decreve- 
runt  esse  simplicem,  et  in  unica  proprietate  positam;  nempe  essentiam 
spiritualem  in  cogitatione,  et  essentiam  materialem  in  extensione:  sic 
incredibilia  haec  in  medium  ferentes,  phantasiae  blanditi  sunt,  quae 
nihil  supra  corporum  dimensiones  et  motiones  cognoscit ;  sed  univer- 
sam  philosophiam  perturbarunt. 

Si  enim  essentia  rerum  corporalium  in  extensione  consistit,  evi- 
denter  consequitur,  essentias  rerum  visibilium  nullo  pacto  esse  inter 
se  distinctas  et  diversas,  cum  extensio  omnibus  communis  sit ;  ad 
summum  discriminarentur  ultro  citroque  per  accidens.  Confuso  sic 
corpore  mathematico  cum  corpore  naturali  et  physico,  ipsa  natura 
perimitur,  et  species  rerum  non  sunt  nisi  figmentum  mentis,  uti  Lo- 
ckius  ex  cartesianis  placitis  inferebat.  Insuper  omnes  definitiones  ex 
genere  et  dififerentia,  quae  nobis  res  visibiles  patefaciunt,  dicendae 
sunt  arbitratu  nostro  confictae.  Demum  unio  animae  humanae  cum 
corpore  evadit  omnino  accidentalis ;  et  sic  homo  non  erit  una  essentia 

seu  natura  coraposita  ex  anima  et  corpore;  sed  simplex  aggregatum 
ex  duaijus  naturis  et  substantiis  completis. 

Quaestio  ulterius  determinatur.  Cura  ergo  creaturae  visibiles  sint 
substantiae  essentialiter  compositae  ex  materia  et  forma,  et  ex  forma- 
rura  diversitate  habeant,  ut  specifice  diflerant  interse,  aliquid  in  seipsis 
possident  in  quo  cum  aliis  conveniunt  secundum  univocam  et  generi- 
cara  praedicationem,  et  aliquid  per  quod  differunt,  et  una  alteri  se- 
cundura  perfectionera  praestat.  Sic  intellectus  intelligendo  et  corarau- 
nera  perfectionem  et  propriara  cuiusque  rei,  efforraat  eius  definitionem 
per  genus  et  differentiara,  et  naturas  seu  species  definiti  clare  cognoscit. 
Quare  corapositio  realis  est  reale  et  verum  fundamentum  corapositionis 
ex  genere  et  differentia,  quara  inteliectus  operatur  in  essentiis  cogno- 
scendis.  Hinc  essentiae  rerum  visibiliura  sunt  corapositae  tum  a  parte 
rei,  tum  prout  a  nobis  cognoscuntur ;  licet  perfectio,  quae  notione  ge- 
nerica  apprehenditur,  non  sit  realiter  distincta  a  perfectione,  quae  co- 
gnoscitur  conceptu  differentiali. 

De  divisibilltate  essentlarum.  Ouae  a  nobis  commemorata  sunt  de 
essentiarura  corapositione  viara  parant  ad  aliara  quaestionera,  quae 
investigat,  nura  essentiae  reium  visibiliura  dicendae  sint  divisibiles  vel 
indivisibiles.  Ouaestioni  sic  propositae  responsio  in  promptu  esset;  cum 
enim  huiusraodi  essentiae  sint  corapositae  ex  partibus  tum  realibus 
tum  intentionalibus,  evidenter  secerni  possunt  in  suas  partes,  vel  per 
realera  separalionera,  vel  per  analysira  rationis;  ideoque  iuxta  utrara- 
que  corapositionem  geminae  divisioni  obnoxiae  esse  possunt.  Verum 
enim  quaestio  haec  agitatur  sensu  admodum  diverso.  Investigari  enim 
potest,  anrerura  visibiliura  species,  quae  diversos  perfectionura  gra- 
dus  coraplectuntur  per  definitionera  explicatos,  ita  sint  indivisibiles, 
ut  si  aliquis  gradus  vel  rainiraus  ipsis  subtrahatur  vel  alter  addatur, 
statira  mutetur  species,  el  in  aliara  convertatur. 

Hoc  secundo  sensu  quaeritur  potius,  an  species  seu  substantiae 
rerura  sint  in  indivisibili,  ita  ut  suscipere  nequeant  raagis  et  rainus. 
Quapropter  latenter  paralogizant  philosophi  illi,  qui  ut  corapositionera 
essentiarum  ex  raateria  et  forina  e  niedio  pellant,  ex  eo  quod  essen- 
tiae  substantiales  sint  in  indivisihili,  nenipe  non  suscipiant  raagis  et 
minus,  quin  species  intelligatur  mutari,  prave  concludunt  eas  esse  in- 
compositas,  et  repugnare  conclaraant  substantiara  essentialiter  corapo- 
sitara  resultanlera  ex  partibus  essentialibus.  Esse  quippe  substantiara 
indivisibilera  et  incorapositara  idem  prorsus  est,  ac  esse  formam  sim- 
plicera  et  spiritualera:  ex  adverso  esse  in  indivisibili  significat  sub- 
stantiara  composilara  ex  tali  materia  et  ex  tali  forma  ita  habere  fixos 
et  ratos  perfectionum  gradus,  quos  per  praedicata  essentialia  explica- 
mus,  ut  si  aliquis  gradus  tollatur  vel  addatur,  iara  species  seu  substan- 
tia  rautetur:  quae  duo  sunt  toto  coelo  diversa.  Doctrinara  niox  decla- 
latam  hac  concludimus  propositione. 

PROPOSITIO. 

Esseiitiae  rerum  Tisibilium  suiit  realiter  couipositae,  et  unaquae- 
gue  earum  varios  complectitur  perfectionis  gradus  diversos  secun- 
dum  rationem  intelligibilem ;  ideoque  tum  realiter  tum  logice  divi- 
sibiles  sunt  in  partes  uiide  constant.  Dicuutur  vero  indivisibiles  seu 
esse  in  indivisibili,  quatenus,  q^ualibet  separatione  facta,  vel  additione, 
essentia  seu  species  perimitur. 

Prob.  1.^  pars.  Et  primo  quidem,  quod  substantiae  materiales  et 
sensibiles  sint  essentialiter  compositae  ex  principiis  materialibus  et  for- 
malibus,  idest  ex  materia  prima  et  forma  substantiali,  hoc  late  tam- 
quam  suo  proprio  loco  vindicabitur  in  Philosophia  naturali,  cum  age- 
mus  de  principiis  naturae;  suflicit  nunc  pauca  summatim  attingere. 
I.°  In  mundo  visibili  dantur  perennes  conversiones  et  mutationes  unius 
substantiae  in  aliam:  sic  mineralia  convertuntur  in  substantiam  plan- 
tarum,  quas  nutriunt,  plantae  in  substantiam  animalium,  a  quibus 
comeduntur.  lam  vero  substantiales  corporum  mutationes  concipi  ne- 
queunt,  quin  corpora  ex  principio  materiali  et  formali  coagmentata 
intelligantur.  II.°  Materialis  substantia  ex  pariibus  composita,  in  quas 
per  divisionem  tribui  potest,  est  ens  per  se  unum,  cum  hoc  in  ipso 
substantiae  conceptu  includatur.  Porro  partium  multiplicitas  non  potest 
evehi  ad  essendi  unitatem,  nisi  partes  coadunentur  principio  aliquo 
simplici  ipsis  afferente  unicum  esse  simplex,  in  quo  multiplicitas  par- 
tium  materialium  subsistat  et  in  unum  confletur.  Ergo. 

Quod  aulem  essentiae  rerum  visibilium  coalescant  ex  variis  per- 
fectionum  gradibus  in  qualibet  earum  secundum  rationem  intelligibilem 
distinctis,  secundum  quos  una  alteri  praestat  essendi  nobilitate,  hoc 
rite  consequitur  realem  composilionem  ex  materia  et  forma.  Cum  enim 
formae  substantiales  sint  diversarum  perfectionum,  ita  ut  forma  supe- 
rior  virtute  in  se  contineat  quidquid  continet  forma  inferior  et  aliquid 
amplius,  ut  post  Philosophum  loquitur  S.  Thomas,  forma  nobilior  com- 
municat  materiae  omnes  perfectiones,  quae  communicantur  a  formis 
inferioribus,  et  aliquid  amplius;  et  ita  res  visibiles  specie  distinguuntur 
per  varios  perfectionis  gradus,  quibus  una  alteram  antevertit.  Sic  no- 
bilissima  formarum,  quae  est  anima  humana  per  suam  simplicem  rea- 
litatem  virtualiter  multiplicem  ita  unitur  corpori  organico  illudque 
informat,  ut  per  eam  homo  habeat,  ut  sit  homo,  animal,  vivum,  cor- 
pus,  substantia,  et  ens  (1).  His  ita  explicatis,  sic  concludi  potest  ar- 
gumentum.  In  rebus    visibilibus  concretis   ex  materia  et  forma  repe- 

(l)  S.  TeoM.  QQ,  DD.  De  Spir.  creaturis,  a.  3. 

riuntur  essentiae  seu  naturae,  quae  differunt  specie,  communicant  autem 
in  genere  sive  proximo  sive  saltem  supremo,  cum  omnia  subsistentia 
conveniant  in  genere  substantiae,  quae  de  ipsis  univoce  praedicatur. 
Atqui  quae  in  quibusdam  perfectionum  gradibus  consentiunt  cum  aliis, 
in  quibusdam  autem  differunt,  complecli  debent  plures  perfectionum 
gradus.  Ergo  in  substantiis  visibilibus  vigent  plures  perfectionum  gra- 
dus  ratione  differentes,  ideoque  falsa  omnino  est  Cartesiana  opinatio 
decernens,  rerum  essentias  esse  omnes  simpiices,  easque  in  unica  pro- 
prietate  consistere,  a  qua  ceterae  dimanant. 

Si  enim,  ut  argumentum  breviter  evolvatur,  res  mundanae  nihii 
inter  se  differrent,  profecto  unum  idemque  forent;  contra  si  nullo  con- 
venirent,  nullo  pariter  nexu  inter  se  tenerentur;  quae  duo  maxime 
aliena  sunt  a  veritate.  Cartesiana  ergo  opinatio  ducit  ad  scepticismum, 
negationemque  totius  scientiae.  Cum  enim  cognitio  nostra  versetur  circa 
rerum  essenlias,  si  eas  cognoscimus,  eas  definire  pariter  possumus, 
quia  definitio  quid  sit  res  manifestat.  lam  vero  omnis  definitio  constat 
ex  genere,  quod  aliquid  commune  significat  rei  definitae  cum  aliis,  et 
ex  differeiitia  quae  designat,  quid  res  definita  differat  ab  aliis.  Ouo- 
circa  si  rerum  difinitiones  verae  sunt,  et  scientia  nostra  quidquam  at- 
tingit,  rerum  visibilium  essentiac  debent  esse  compositae  secundum 
rationem  intelligibilem  ex  variis  perfectionum  gradibus,  quae  rationis 
distinctio  proprium  fundamenlum  habet  in  reali  compositione  ex  ma- 
teria  et  forma,  et  in  diversitate  formarum  substantialium. 

Prob.  2.*  pars,  quae  ponitur  ut  consectarium  primae.  Cum  enim 
omne  compositum  sive  reale  sive  rationis  tribui  possit  in  partes  ex 
quibus  concretum  est,  consequitur  evidenter  essentias  rerum  visibi- 
lium  esse  divisibiles  tum  in  partes,  quae  conflant  realem  essentiam, 
tum  in  partes,  quae  essentiam  intentionalem  componunt.  Sic  in  qua- 
libet  substantiaii  corruptione  forma  substantialis  corrumpitur  per  acci- 
dens  et  separatur  a  materia  ab  ipsa  informata;  hinc  realis  essentia 
divisibilis  est  in  partes,  licet  partes  in  quas  dividitur,  separatim  non 
subsistant,  cum  divisio  in  partes  subsistentes  et  eiusdem  speciei  pro- 
cedat  solummodo  a  quantitate.  Nec  minus  evidens  est,  essentiam  in- 
tentionalem  esse  divisibilem  per  analysim  rationis  in  partes  definitionis, 
quarum  una  se  habet  ut  actus,  altera  ut  potentia  ad  efficiendum  unum 
intelleclum;  nam  genus  et  differentia  proportionaliter  se  habent  ad 
materiam  et  ad  formam  in  substantiis  naturalibus.  Rem  sic  enucleate 
proponit  more  suo  Doctor  Angelicus :  (c  Est  definitio  divisibilis  in  duo; 
quorum  unum  se  habet  ut  forma,  aliud  ut  materia,  ut  superius  dictum 
est.  Et  iterum  est  in  indivisibilia  divisibilis.  Divisio  enim  definitionis 
oportet  quod  per  aliqua  indivisibilia  terminetur ;  non  enim  definitiones 
procedunt  in  infinitum.  Puta  si  definitio  hominis  dividatur  in  animal 
el  rationale,  delinitio  animalis  in  animatum  et  sensibile,  non  procedet 

hoc  in  infinitum,  cuni  non  sit  procedere  in  infinitum  in  causls  mate- 
rialibus  et  lormalibus  )>  (1). 

Prob.  3.*  pars,  nem[)e  substantiales  rerum  essentias  esse  in  indi- 
visibili,  licet  compositae  sint,  quod  eodem  recidit  ac  si  dicatur,  essen- 
tiam  substantialem  haud  posse  recipere  magis  et  minus,  eo  quod  forma 
substantialis,  ex  qua  essentia  speciem  sortitur  non  possit  intendi  vel 
remitti.  Ut  enim  utamur  argumento  a  S.  Thoma  proposito,  illud  unde 
aliquid  speciem  sortitur,  oportet  esse  lirmum  et  stans  et  quasi  indivi- 
sibile;  nam  quaecumque  ad  iliud  attingunt,  sub  specie  continentur,  et 
vicissiin  quaecumque  ab  illo  recedunt  vel  in  plus  vel  in  minus,  per- 
tinent  ad  aliam  speciem  vel  perfectiorem  vel  imperfectiorem,  ideoque 
Philosophus  species  rerum  scite  admodum  comparat  numeris,  in  qui- 
bus  additio  vel  diminutio  variat  species. 

Ouod  si  aliquae  formae  inteiligantur  intendi  vel  remitti,  specie 
non  mutata,  hoc  duplici  ex  causa  ortum  habere  potest.  Yel  1)  quia 
speciem  recipiunt  non  absolute,  sed  per  ordinem  ad  aliud,  ad  quod 
habitudinem  dicunt;  et  tunc  diversificantur  secundum  seipsas  in  plus 
vel  in  minus,  et  nihilominus  remanet  eadem  species  propter  unitatem 
termini  ex  quo  specificantur:  sic  motus  fit  velocior  vel  tardior  respe- 
ctu  eiusdem  termini;  sic  etiam  sanitas  fit  perfectior  imperfectiorque 
secundum  diversas  dispositiones  consentaneas  naturae  animalis,  in  qui- 
bus  ratio  sanitatis  reperitur.  Vel  2)  quia  forma  recipitur  in  aliquo 
subiecto  actu  exsistente,  uti  albedo,  et  quaedam  aliae  qualitates;  et 
sic  secundum  diversam  participationem  subiecti,  quod  ab  illa  forma 
speciem  non  mutuatur,  intelligi  potest  forma  habere  magis  et  minus, 
cum  tamen  species  eadem  maneat. 

lam  vero  binae  huiusmodi  memoratae  rationes  in  substantia  locum 
habere  non  possunt,  cum  substantia  neque  habeat  speciem  per  ordi- 
nem  ad  aliud,  quippe  designat  aliquid  absoluti,  neque  forma  substan- 
tialis  recipitur  in  aliquo  subiecto  speciem  habente  independenter  ab  ipsa, 
quodque  diversimode  valeat  eam  participare.  Ergo  iure  concludimus, 
substantiam  esse  in  indivisibili,  nimirum  non  posse  habere  magis  et  mi- 
nus,  quia  forma  substantialis  participari  nequit  secundum  magis  et 
minus;  nam  participans  secundum  ipsam  sortitur  speciem,  et  ideo 
Philosophus  ait:  (c  Sicut  numerus  non  habet  magis  et  minus,  sic  ne- 
que  substantia  quae  est  secundum  speciem  »  (2). 

Paucis:  Forma  tunc  recipere  potest  magis  et  minus,  cum  vel  re- 
cipit  speciem  per  ordinem  ad  aliud,  vel  recipitur  in  subiecto  iam  in 
specie  constituto.  Atqui  neutrum  afiirmari  potest  de  forma  substantiali. 
Ergo  substantia  non  potest  habere  magis  et  minus,  quin  corrumpatur 
species,   et  alia  efflorescat.    Quare  Angelicus  Aristotelem  explanans, 

(1)  Metaph.  lib.  VIII,  lect.  3. 

(2)  Cf.  S,  Thom.  1-2,   q.  52,  a.  1. 

Db  Maria.  Vol.  I.  29 

haec  ad  rem  nostram  clilucide  persequitur:  (c  Dicit  quod  si  aliquid 
addatur  vel  subtrahatur  numero  aiicui,  etiamsi  sit  minimum,  non  erit 
idem  numerus  secundum  speciem.  Minimum  enim  in  numeris  est  uni- 
tas;  quae  si  addatur  in  ternario,  surgit  quaternarius,  qui  est  alia  spe- 
cies  numeri.  Et  si  vero  abstrahatur  ab  eodem,  remanet  binarius,  qui 
est  etiam  alia  species  numeri.  Et  hoc  ideo  quia  illa  ultima  differentia 
dat  speciem  numero.  Et  simiiiter  est  in  definitionibus  ct  in  quodqui- 
deratesse,  quod  significat  definitio;  quia  quocumque  minimo  addito 
vel  ablato,  est  alia  definitio,  et  alia  natui-a  speciei.  Sic  enim  substan- 
tia  animata  sensibilis  tantum  est  definitio  animalis;  cui  si  addas  et 
rationale,  constituis  speciem  hominis ;  si  autem  subtrahas  sensibile,  con- 
stituis  speciem  plantae,  quia  etiam  ultima  ditferentia  dat  speciem  ))  (1). 
Evolutionistae.  Quae  a  nobis  mox  disputata  sunt,  abunde  suppedi- 
tant  principia  ad  refellendos  errores  recentiorum  Evolutionistarum.  qui 
absurde  propugnant,  species  substantiarum  corporatarum  iugiter  mu- 
tari,  unamque  sua  sponte  et  vi  sua  converti  in  aHam.  Haec  doctrina 
ex  veteri  novoque  materialismo  exorta,  species  rerum  penitus  subvertit, 
et  toto  coeio  differt  a  sententia  Aristotelico-Scholastica,  quae  genera- 
tiones  corruptionesque  substantiales  in  rebus  compositis  ex  materia  et 
forma  sub  influxu  causae  proportionatae  adstruit,  ideoque  mutationes 
unius  substantiae  in  alias  tuetur.  Aliud  quippe  est  tueri  in  substantiis 
compositis  mutationes  substantiales,  quae  causantur  ab  agentibus  extrin- 
secis,  et  aliud  est,  peremptis  omnibus  causis  formaiibus  et  perempta 
vera  operatione  agentium  externorum,  defendere  specierum  mutationes. 
Primum  constat  tum  ratione  tum  experientia.  Secundum  apertam  in- 
volvit  contradictionem,  et  ipsum  principium  causalitatis  destruit. 


SOLVUNTUR  DIFFICULTATES. 

Oppon.  1.*^  cum  Cartesianis.  Primum  principium  essendi  cuiuslibet 
rei,  ex  quo  muita  ordine  quodam  procedunt,  non  potest  esse  nisi  unum 
et  indivisibile.  Atqui  cuiusiibet  rei  essentia  est  principium  essendi,  ex 
quo  multiplices  dimanant  proprietates.  Ergo  essentiae  rerum  sunt  sim- 
plices  et  indivisibiles. 

Resp.  Dist.  mai.  Principium  primum  essendi  non  potest  esse  nisi 
unum,  quod  sit  vel  simplicitate  vel  compositione  unum.  Conc,  Ouod 
sit  dumtaxat  unum  simplicitate,  Neg.  Conr.  min.  et  Neg,  cons. 

Oppon.  2.^  Essentiae  rerum  sunt  in  indivisibili.  Atqui  quod  est 
in  indivisibili  non  potest  constare  ex  partibus  ipsum  constituentibus. 
Ergo  essentiae  rerum  materialium  sunt  simplices. 

Resp.  Dist.  mai.  Essentiae  substantiales  non  suscipiunt  magis  et 

(1)  Metaph.  lib.  VII L  lect.  3  versus  finem. 

minus  in  ratione  speciei,  quia  earum  formae  substantiales  non  possunt 
intendi  vel  remitti,  Conc.  Constituuntur  per  unicam  simplicem  reali- 
tatem,  Neg.  Contradist.  min.  ei  Neg.  cons. 

Expljco.  Solutio  patet  ex  iis  quae  explicata  sunt  in  thesi.  Aristo- 
teles  quippe  et  post  eum  S.  Thomas  docent,  essentias  substantiales 
omnes  et  quasdam  formas  accidentales  esse  in  indivisibili,  quia  formae 
substantiales  quae,  composito  tribuunt  speciem,  non  possunt  suscipere 
magis  et  minus.  Formae  vero  accidentales  licet  subiecto  non  tribuant 
speciem ;  tamen  quandoque  recipiuntur  in  subiecto  secundum  rationem 
indivisibilem,  et  tunc  etiam  formae  quaedam  accidentales  dicuntur  esse 
in  indivisibili,  uti  de  numeris  et  de  figuris  docet  Philosophus,  et  ideo 
species  rerum  comparat  numeris  et  figuris  (l). 


QUAESTIO  III. 
De  praedicamenio  substantlae. 

CONTINUATIO  RERUM.  Divisio  entis  in  decem  genera.  Ex  prima 
divisione  entis  in  potentiam  et  actum  seu  in  essentiam  et  esse,  im- 
mediate  oritur  ah'a  divisio,  secundum  quam  ens  tribuitur  in  decem 
suprema  rerum  genera.  Cum  enim  nomine  entis  intelligatur  id  quod 
habet  esse,  cumque  ahqua  res  seu  quidditas  possit  habere  esse  vel  in 
se,  vel  in  alio  tamquam  in  subiecto,  inde  fit  ut  ens  concretum  ex  es- 
sentia  et  esse  generatim  dividatur  in  substantiam  et  accidens,  secun- 
dum  quod  cuidam  rei  ex  sua  ratione  debetur  esse  in  se,  vel  in  aUo. 
Yerum  enim  esse  in  se,  quod  est  proprium  substantiae,  non  habetur 
nisi  uno  modo,  ideoque  modus  essendi  substantiae  non  est  nisi  unus. 
Ex  adverso  esse  in  aUo  multipliciter  dicitur,  quia  res  quae  in  alio  sibi 
vindicat  esse,  potest  inhaerere  subiecto,  vel  tamquam  mensura  intrin- 
seca,  vel  ut  determinatio  qualificans,  vel  ut  ordinans  ad  aliud,  vel  ut 
mensura  extrinseca,  et  ita  porro.  Idcirco  modus  essendi  accidentis 
multiplex  est  et  varius,  ita  ut  novem  efflorescant  rationes  essendi  ac- 
cidentales,  quibus  si  additur  modus  substantiae  proprius,  habentur 
decem  suprema  rerum  genera. 

De  his  generalibus  essendi  modis  incipienda  tractatio  est,  et  in 
primis  uberius  explicatiusque  disserendum  de  primo  essendi  modo,  idest 
de  substantia,  quae  est  omnium  aliarum  categoriarum  subiectum  et 
fundamentum.  Nam  cum  id  quod  est  prius  et  nobilius  in  aliquo  ge- 
nere  sit  principium  et  causa  cunctorum,  quae  participant  rationem  il- 
lius  generis,  substantia,  quae  in  genere  entis  principem  occupat  locum, 

(1)  S.  Thom.  1-2,  q.  52,  a.  1. 


4o2  PHIL.    PRIM.    SEU    ONT.    PARS.    II.    QUAEST.    III. 

est  causa  et  fundamentum  omnium  accidentium,  quae  non  intelligun- 
tur  neque  sunt,  nisi  per  ordinem  ad  substantiam  in  qua  et  per  quam 
naturaliter  esse  habent. 

Quae  cum  ita  liabeant,  quaestio  haec  quae  versatur  circa  substan- 
tiam  praedicamentalem  diligentissime  nobis  Iractanda  est,  tum  quia  ad 
agnitionem  pulcherrima,  tum  vel  maxime  quia  admodum  necessaria 
ad  alias  philosophiae  partes  enodandas,  quae  in  ea  innituntur.  Siqui- 
dem  proprium  obiectum  intellectus  nostri  est  essentia  rerum  visibilium 
abstracte  cognita  et  maxime  essentia  substantialis,  ex  qua  ad  res  in- 
visibiles  cognoscendas  progredimur.  Si  ergo  in  propria  ratione  sub- 
stantiae  scrutanda  a  veritate  intellectus  aberrat,  ipsum  hamanae  scien- 
tiae  aedificium  quasi  subducto  fundamento  corruat  necesse  est.  Accedit 
quod  substantia  materialis,  quae  primo  a  nobis  cognoscitur  immateria- 
liter  et  penes  praedicata  quidditativa,  si  spectatur  prout  singulariter 
et  materialiter  subsistit  in  rerum  natura,  non  cognoscitur  a  nobis  nisi 
indirecte  et  per  quamdam  conversionem  intellectus  ad  sensuni.  Hinc 
quaestio  quae  disserit  de  principiis  constitutivis  substantiarum  singu- 
larium  et  in  seipsis  subsistentium  difTicilis  admodum  semper  habuit 
explicatus,  et  inter  diversarum  scholarum  philosophos  plenis  concer- 
tationum  disputationibus  agitata  fuit. 

Si  ergo  in  aliis  rebus  Aquinati  nostro  fideliter  operam  dedimus 
ipsumque  sequuti  sumus  ducem  et  magistrum,  in  hac  abscondita  et 
salebrosa  quaestione  ne  transversum  quidem  digitum  ab  eius  philoso- 
phandi  ratione  nobis  discedendum  esse  intelligimus,  praesertim  quia 
quaestio  de  singularitate  et  subsistentia  substantiarum  visibilium  admo- 
dum  necessaria  est  iis,  qui  Theologiae  operam  daturi  erunt,  propter 
divinum  Incarnationis  mysterium.  Ouare  summi  Aquinatis  sapientiam 
hac  super  re  diligentissime,  plurimo  studio,  ac  diuturna  lectione  con- 
quisitam  pro  ingenii  nostri  viribus  ita  conabimur  ingenue  et  vacuo 
animo  explicare,  ut  si  eam  non  plene  vel  recte  assequemur,  saltem 
noster  iabor  professione  sinceri  erga  S.  Thomam  amoris  fuerit  aut  lau- 
datus  aut  excusatus. 


ARTICULUS  1. 

l)E   NOTIOXE   SUBSTAMIAE    GENERATIM    IISSPECTAE, 

MULTIPLEX  ACCEPTIO  SUBSTANTIAE.  Nomen  substantiae  diver- 
simode  sumitur  apud  philosophos  et  SS.  Patres.  Ouandoque  substantia 
sumitur  pro  essentia,  quae  invenitur  in  omnibus  rebus,  et  hoc  sensu 
dicimus,  delinilionem  significare  substantiam  rei.  Sic  substantia  repe- 
ritur  in  omnibus  generibus  sicut  et  essentia:  hoc  significatur  cum  quae- 
ritur:  Ouid  est  albedo?  Color.  Ouandoque  substantia  pressius  sumitur 

pro  quidditate  primi  praedicamenti,  et  vocatur  suhstantia  secunda, 
natura,  quidditas;  lioc  significatur  cum  quaeritur:  Quid  est  homo? 
Animal  rationale. 

Quandoque  substantia  denotat  individuum  in  genere  substantiae, 
et  nuncupatur  substantia  prima,  vel  hypostasis,  vel  res  naturae,  vel 
subsistentia,  idest  subiectum  subsistens  in  genere  substantiae,  secun- 
dum  triph'cera  considerationem  substantiae  sic  dictae.  Secundum  enim 
quod  per  se  exsistit  et  non  in  aiio,  dicitur  subsistentia.  llla  enim 
subsistere  dicimus,  quae  non  in  alio,  sed  in  se  exsistunt.  Secundum 
vero  quod  supponitur  alicui  naturae  communi,  sic  dicitur  res  naturae; 
sicut  hic  homo  est  res  naturae  humanae.  Secundum  vero  quod  sup- 
ponitur  accidentibus,  dicitur  hypostasis  vel  substantia.  Quod  haec  tria 
nomina  significant  communiter  in  toto  genere  substantiarum,  hoc  no- 
men  persona  significat  in  genere  substantiarum  rationalium  (1).  Quare 
omnis  persona  est  res  naturae,  subsistentia,  et  hypostasis;  sed  non  e 
converso,  cum  persona  minus  pateat.  Quandoque  demum  sumitur  sub- 
stantia  communiter  prout  abstrahit  a  substantia  prima  seu  singuiari, 
et  a  substantia  secunda  seu  universaH,  et  sic  accipitur  in  definitione 
personae  a  Boetio  tradita,  in  qua  persona  dicitur :  Rationalis  naturae 
individua  substantia:  ubi  per  individuam  quasi  per  difTerentiam  de- 
terminatur  ad  standum  pro  substantia  prima  (2). 

Ex  hactenus  explicatis  in  promptu  est,  substantiae  nomen  accipi 
quadrupliciter:  vel  1*^)  pro  essentia  rerum  ad  omnia  praedicamenta 
pertinentium ;  vel  2^)  pro  essentia  rerum,  quae  sunt  in  primo  prae- 
dicamento,  et  dicitur  etiam  substantia  secunda,  natura  vel  quidditas; 
vel  3°)  pro  singulari  et  individuo  in  genere  substantiae,  et  dicitur 
etiam  substantia  prima,  subsistentia,  res  naturae,  hypostasis;  vel  4^) 
prout  abstrahit  a  substantia  prima  et  secunda. 

Cum  autem  substantia,  quae  constituit  primum  genus  rerum  cui 
innituntur  tamquam  fundamento  cetera  genera,  sit  proprie  substantia 
prima,  in  qua  accidentia  esse  habent,  sedulo  assignanda  est  definitio 
vel  quasi  definitio  substantiae,  per  quam  accurate  ratio  substantiae 
praedicaraentalis  declaretur,  et  rite  distinguatur  utrinque  tum  ab  ac- 
cidentibus,  tum  a  divina  substantia,  quae  cura  sit  ipsura  esse  subsi- 
stens,  transcendit  in  infinitura  orania  praedicamenta  seu  genera. 

Definitio  substantiae  praedicamentalis.  Substantia  quae  est  priraus 
ille  essendi  raodus  quo  ens  ad  priraara  categoriara  eflorraandara  con- 
trahitur,  presse  definiri  haud  potest,  utpote  non  habens  supra  se  aliud 
genus ;  nihilorainus  potest  per  aliquara  quasi  definitionera  ita  describi, 
ut  rite  intelligatur  tura  quid  sit  in  se,  tura  quoraodo  secernatur  ab 
aliis  rebus  diversis  ab  ipsa.  Hac  definitionera  vel  quasi  definitionera 
sequens  propositio  dabit. 

(1)  Cf.  S.  TeoM.  1  p.  q.  29,  a.  2. 

(2)  Cf.  S.  Thom.  1  Sent.  Dist.  25,  q.  1,  a,  1  ad  7. 

PROPOSITIO. 

Substantia  praedicamentalis,  quae  est  primum  analogatum  sub 
ente,  secundum  quod  ens  ab  essentia  concrete  dictum  intelligitur 
secerni  in  substantiam  et  accidens,  recte  definitur  cum  S.  Tlioma: 
"  Res  cuius  quidditati  debetur  esse  in  se  et  non  in  alio  „  (1). 

Prob.  prop.  Illa  definitio  substantiae,  quae  est  primum  genus 
generalissimum,  dicenda  est  genuina,  quae  rite  discernit  substantiam 
creatam  tum  a  substantia  increata,  tum  ab  omnibus  accidentibus,  et 
insuper  exbibet  communem  aliquam  rationem,  quae  praedicatur  mi- 
voce  de  omnibus,  quae  coUocantur  sub  genere  substantiae.  lam  vero 
memoratae  conditiones  cumulate  in  defmitione  superius  prolata,  et  in 
ea  solum  reperiuntur.  Ergo  germana  substantiae  definitio  est:  Bes 
cuius  quidditaii  competit  esse  in  se,  et  non  in  alio. 

Evolv.  arg.  Cum  propositio  maior  exhibeat  proprios  characteres 
optimae  definitionis,  ad  declarationem  propositionis  minoris  acceden- 
dum  est.  Et  primo  quidem  per  traditam  delinitionem  substantia  creata 
et  praedicamentalis  in  immensum  separatur  a  substantia  divina.  Cum 
enim  in  Deo  quidditas  non  sit  aliud  a  suo  esse,  sed  cum  ipso  penitus 
identificata,  pronum  est  intelligere  memoratam  definitionem  nullatenus 
posse  Deo  convenire.  Et  sic  S.  Thomas  demonstrat,  Deam  non  esse 
in  genere  substantiae,  quia  quae  sunt  in  genere  aliquo,  habent  quid- 
ditatem  diversam  ab  esse,  et  ideo  conveniunt  in  ratione  quidditatis, 
quae  de  ipsis  univoce  praedicatur,  ditferunt  vero  per  esse.  In  Deo 
autem  esse  suum  est  sua  quidditas  (2).  Ouod  autem  memorata  defi- 
nitio  substantiae  ipsam  distinguat,  ab  accidente,  quod  definitur:  Res 
cuiiis  quidditati  competit  esse  in  alio  tamquam  in  subiecto,  nullo 
pacto  dubitari  potest;  cum  esse  in  se,  et  esse  in  aHo  ex  opposito 
dicantur.  Demum  per  expositam  definitionem  assignatur  quidditaliva 
et  ditferentialis  ratio,  secundum  quam  univoce  competit  determinatus 
modus  essendi  omnibus  rebus,  quae  non  sunt  accidentia.  Sic  eiucet 
quomodo  substantia  sit  genus  generalissimum,  nam  ratio  generis  per- 
tinet  univoce  ad  inferiora,  de  quibus  dicitur.  lam  vero  plane  intelli- 
gimus  posse  competere  pluribus,  secundum  proprias  diderentias  et 
proprium  esse  distinctis,  communem  aliquam  rationem  in  eo  praecise 
sitam  quod  sit:  Esse  rem  cid  dehetur  exsistere  non  in  alio  tamquam 
in  subiecto,  seu  exigentiam  exsistendi  in  se,  et  sic  habetur  genus, 
quod  praedicatur  univoce  de  pluribus  specie  differentibus. 

(1)  QQ.  l)D.  l)e  Pot.  q.  7,  a.  3  ad  i;  4  Sen(.  Dist.  12.  q.   1,  a.  1. 

(2)  1  Sent.  Dist.  8.  q.  4,  a.  2. 

Quocl  si  substantia  definiretur:  Ens  per  se  exsisiens  seu  non 
exsistens  in  alio  ut  in  subiecto ;  et  ex  adverso  accidens  diceretur: 
Ens  exsistens  in  alio  iit  in  suhiecto,  indicaretur  ad  summum  diver- 
sitas,  quae  in  modo  exsistendi  intercedit  inter  substanliam  et  accidens; 
minime  vero  exhiberetur  intima  ditrerentia,  et  quidditativa  ratio 
utriusque  realitatis,  multoque  minus  assignaretur  in  definitione  sub- 
stantiae  communis  quaedam  ratio  pertinens  univoce  ad  plura  propriis 
differentiis  inter  se  distincta;  nam  esse  vel  exsistere,  quod  nomine 
entis  intelligitur,  cum  sit  ultima  rei  actualitas,  sub  se  comprehendit 
omnem  differentiam  distinguentem  ens  ab  ente,  et  ideo  univoce  prae- 
dicari  nequit  de  pluribus  per  propiias  differentias  essendi  diversis. 

Iterum  si  substantia  definiretur :  Ens  per  se  exsistens,  et  vicissim 
accidens  diceretur:  Ens  exsistens  in  alio^  non  inscite  ex  huiusmodi 
definitionibus  deduceremus,  haud  posse  ne  supernaturaliter  quidem 
dari  aliquod  accidens  sine  subiecto;  nam  positis  illis  definitionibus, 
accidens  sine  subiecto  secum  pugnaret,  propterea  quod  esset  simul  et 
non  esset  accidens,  cum  definitio  neque  per  divinam  potentiam  possit 
a  definito  separari.  lam  vero  mediocriter  in  Theologia  versati  intel- 
ligunt  doctrinam  hanc  ea  vehementer  turbare,  quae  ab  Ecclesia  Ca- 
tholica  super  Augustissimo  Eucharistiae  sacramento  docemur. 

Doctrina  a  nobis  explicata  sic  traditur  a  S.  Thoma :  «  Per  se 
exsistere  non  est  definitio  substantiae,  quia  per  hoc  non  demonstratur 
quidditas  eius,  sed  eius  esse:  et  sua  quidditas  non  est  suum  esse, 
alias  non  posset  esse  genus,  quia  esse  non  potest  esse  commune  per 
modum  generis,  cum  singula  contenta  in  genere  differant  secundum 
esse.  Sed  definitio  vel  quasi  definitio  substantiae  est:  Res  habens  quid- 
ditatem,  cui  acquiritur  vel  debetur  esse  ut  non  in  alio.  Et  similiter, 
esse  in  subiecto,  non  est  definitio  accidentis,  sed  e  contrario :  Res  cui 
debetiir  esse  in  alio,  et  hoc  nunquam  separatur  ab  aliquo  accidente, 
nec  separari  potest,  quia  illi  rei,  quae  est  accidens,  secundum  rationem 
suae  quidditatis  semper  debetur  esse  in  alio;  sed  potest  esse,  quod 
illud,  quod  debetur  alicui  secundum  rationem  suae  quidditatis,  ei,  vir- 
tute  divina  agente,  non  conveniat;  et  sic  patet  quod  facere  accidens 
esse  sine  substantia  non  est  separare  defmitionem  a  definito  »  (1). 

SCHOLION  1.  Substantja  non  definitur  stricte:  eius  conceptus  est 
maxime  positivus.  Si  enim  substantia  presse  definiretur,  loco  generis 
deberet  poni  res,  et  loco  differentiae  ppneretur  esse  non  in  alio.  lam 
vero  neque  res  potest  esse  genus,  neque  vera  differentia  constitui 
valet  per  esse  non  in  alio.  Nam  res  quae  per  diversos  essendi  modos 
ad  varias  categorias  determinatur  cum  dicat  essentiam  absolute  con- 
sideratam  praescindentem  a  quocumque  essendi  modo,  exhibet  notio- 

(1)  4  Sent.  Dist.  12,  q.  1,  a.  1,  sol.  1;  cf.  etiam  Contra  gent.  lib.  I,  cap.  XXV. 

nem  entis  maxime  abstractam  et  indeterminatam,  quae  non  secus  ac 
ens  non  potest  esse  genus,  quia  designat  modum  quemdam  positivum 
entis,  qui  consequitur  omne  ens.  Non  enim,  teste  Aquinate,  invenitur 
aliquid  affirmative  dictum,  quod  possit  accipi  in  omni  ente,  nisi  es- 
sentia  eius,  secundum  quam  esse  dicitur;  et  sic  imponitur  hoc  no- 
men  res  quod  in  hoc  differt  ab  ente,  quod  ens  sumitur  ab  actu  es- 
sendi,  sed  nomen  rei  exprimit  quidditatem  seu  essentiam  entis  (1). 
Liquet  ergo  rem  seu  essentiam  ex  qua  quaelibet  categoria  constat, 
non  posse  poni  ut  genus;  eodem  pacto  ac  ens  haud  potest  loco  ge- 
neris  collocari.  Quod  si  res  seu  essentia  absoluta  non  potest  esse  ge- 
nus,  eo  quod  exprimat  positivum  quemdam  modum,  qui  consequitur 
orane  ens,  ideoque  convertitur  cum  ente,  propter  ipsam  connexi  ra- 
tionem  esse  in  se,  vel  esse  non  in  alio,  non  potest  esse  difterentia; 
nam  differentia  debet  esse  extra  notionem  contrahendam ;  porro  extra 
conceptum  entis  non  est  nisi  non  ens. 

Neque  quis  falso  putet,  conceptum  substantiae  esse  negativum, 
propterea  quod  a  nobis  exprimitur  per  vocabula  negationem  quamdam 
significantia ;  ut  non  esse  in  alio  vel  non  inhaerere  subiecto.  Negatio 
quippe  habetur  secundum  rationem  nominis,  minime  vero  secundum 
rationem  rei,  quae  non  solum  est  positiva,  sed  etiam  est  fundamentum 
omnium,  quae  positive  participant  rationem  entis.  Uti  enim  recte  ani- 
madvertit  Albertus  Magnus,  negatio  fertur  in  nostrum  modum  conci- 
piendi,  non  in  rem  conceptam,  cum  substantiam  intelligimus  (2).  No- 
mina  autem  iuxta  doctrinam  Aristotelis  immediate  significant  conce- 
ptum,  quo  mediante  denotant  res,  et  ideo  res  nominamus  secundum 
quod  eas  concipimus.  Cum  enim  intellectus  noster  a  sensibus  cogni- 
tionem  accipiat,  prius  quodammodo  a  nobis  cognoscuntur  accidentia, 
quae  habent  esse  in  alio  seu  in  subiecto,  et  per  accidentia,  quae 
sensus  percellunt,  intellectus  sibi  comparat  notionem  substantiae ;  et 
quoniam  res  nominamus  secundum  quod  ilias  intelligimus,  nomina 
positiva  altribuimus  accidentibus,  et  negativa  substantiae,  sed  res  si- 
gnificata  diversimode  habet.  Nam  esse  in  alio  seu  inhaerere  negat 
aliquam  realitatem,  nempe  esse  in  se,  Contra  non  esse  in  alio  priorem 
negationem  destruit.  et  veram  affirmationem  ponit,  idest  esse  in  se, 
quod  constituit  absolutam  essendi  pertectionem,  cum  esse  in  alio  non 
dicatur  nisi  relative,  et  constituat  actum  ab  alio  dependentem  (3). 

SGHOLION  IL  De  quibus  praedicatur  substantia  categorica?  Quan- 
doquidem  substantia  categorica  significat  primum,  perfectum  et  abso- 
lutum  essendi  modum,  excludentem  quodlibet  subiectum,  posset  quis 

(1)  Cf.  S.  Thom.  QQ.  DD.  De  ver.  q.  1,  a.  1, 

(2)  De  praedicam.  tract.  II,  cap.  II. 

(3)  Cf.  S.  Thom.  QQ.  DD.  De  Pot.  q.  9,  a.  7  ad  15. 

perperam  putare,  hoc  nomen  secundum  univocam  significationem 
Iransferri  ad  denotandam  divinam  substantiam,  et  consequenter  Deum 
esse  in  genere  substantiae.  Haec  falsissima  opinatio,  qua  abusi  sunt 
Pantheistae  tum  veteres  tum  recentes,  iampridem  expiosa  fuerat  ab 
Angelico  Doctore  diserte  et  passim  tradente,  substantiam  praedicamen- 
talem  non  solum  significare  perfectionem  illam  essendi  in  se  et  non 
in  alio;  sed  etiam  subiectum  cui  competit  esse  in  se,  ideoque  com- 
positum  ex  potentia  et  actu,  seu  ex  essentia  et  esse,  quod  perfectionem 
cum  imperfectione  seu  limitibus  commixtam  designat.  Secundum  hanc 
significationem  nomen  substantiae  non  transfertur  ad  Deum,  qui  est 
omnis  compositionis  expers  utpote  actus  purissimus,  ideoque  omnem 
categoriam  in  infinitum  transcendit.  Sic  rem  paucis  sub  oculos  ponit 
Aquinas:  cc  Substantiae  nomen  non  significat  hoc  solum,  quod  est  per 
se  esse,  quia  hoc  quod  est  esse,  non  potest  per  se  esse  genus;  sed 
significat  essentiam  cui  competit  sic  esse,  idest  per  se  esse;  quod 
tamen  esse  non  est  ipsa  eius  essentia.  Et  sic  patet,  quod  Deus  non 
est  in  genere  substantiae  »  (1). 

Est  ergo  proprium  substantiae  quod  sit  subiectum  primum  essen- 
di,  et  quoniam  res  quaevis  ab  actu  denominatur;  sic  substantia,  quae 
per  primum  esse  actuatur,  vocari  solet  primum  ens;  dicitur  etiam 
ens  simpliciter,  quippe  cui  actus  essendi  competat  absolute,  dicitur 
etiam  ens  in  se  et  per  se  subsistens  seu  per  se  stans,  quia  non  per 
aliud,  sed  per  se  in  proprio  suo  esse  consistit. 

Quocirca  a  ratione  substantiae,  quae  formaliter  collocatur  in  pri- 
ma  categoria  excluduntur  non  solum  accidentia,  quae  alia  praedica- 
menta  constituunt;  sed  etiam  partes  substantiales  sive  essentiales,  uti 
materia  et  forma  sive  integrales,  uti  manus,  pes,  caput;  non  enim 
subsistunt  per  proprium  esse,  sed  per  esse  compositi  et  totius;  atque 
ita  sicut  unico  esse  actuantur,  ita  unam  constituunt  substantiam, 
nempe  ens  per  se  unum.  Idem  dicito  de  humanitate  Christi,  et  de 
quolibet  non  subsistente,  quemadmodum  explicatur  a  S.  Thoma,  qui 
haec  habet:  cc  Substantia  secundum  quod  est  genus,  non  proprie  prae- 
dicatur  de  parte:  manus  enim  si  esset  substantia,  cum  sit  animata, 
esset  animal:  nihil  enim  est  in  genere  quasi  directe  contentum  sub 
ipso,  nisi  quod  habet  naturam  aliquam  complete;  tamen  dicitur  ma- 
nus  esse  substantia  secundum  quod  substantia  dividitur  contra  acci- 
dens,  et  similiter  dico  de  natura  humana  in  Christo.  Cum  igitur  di- 
citur  quod  omnis  substantia  particularis  est  hypostasis,  intelligendum 
est  de  illis  quae  directe  recipiunt  praedicationem  generis;  et  haec 
sunt  quae  significantur,  ut   res  completae  per  se  subsistentes  »  (2). 

(1)  1  p.  q.  3,  a.  3  ad  1;  cf.  etiam  1  Sent.  Dist.  8,  q.  4,  a.  2  corp.  et  ad  1. 

(2)  3  Sent.  Dist.  6,  q.  1,  a.  1,  sol.  1  ad  1. 

SCHOLION  III.  De  falsis  deflnitlonibus  substantiae.  Ex  iis  quae  a 
nobis  explanata  sunt  de  ratione  substantiae  praedicamentalis  pronum 
est  perspicere  quid  decernendum  sit  de  quibusdam  definitionibus  sub- 
stantiae,  quas  nonnuUi  novatae  philosophiae  defensores  in  medium 
protulere,  quae  ex  falsa  philosophandi  ratione  exortae,  vel  aequivo- 
cationibus,  vel  pericuiosis  erroribus  latam  aperiunt  viam. 

Definitio  Cartesii.  In  primis  nobis  occurrit  Cartesius,  qui  novatorum 
familiam  ducit.  Is  enim  decernit,  nos  cum  substantiam  concipimus, 
non  aliud  concipere  nisi  rem  quae  ita  exsistit  ut  nonnisi  seipsa  ad 
exsistendum  indigeat  (1),  ideoque  iuxta  Cartesii  placitum  substantia 
definitur :  Res^  qiioe  nidla  alia  re  indiget  ad  exsistendim.  Cartesiana 
haec  defmitio,  vitiosa  est  et  lubrica.  In  ea  enim  minime  declaratur 
ratio  substantiae,  quae  constituit  primam  categoriam,  nempe  primum 
determinatum  essendi  modum:  huiusmodi  quippe  ratio  ex  duobus 
coalescere  necessario  debet,  nimirum  ex  essentia  seu  essendi  subiecto 
absoiute  considerato,  et  ex  determinato  essendi  modo,  quo  esse  in  illo 
subiecto  recipitur;  porro  haec  duo  fundantur  in  reali  distinctione  in- 
ter  essentiam  et  esse  in  rebus  finitis,  et  in  genere  positis.  Cartesiana 
formuia  nihil  declarat  de  distinctione  inter  essentiam  absolute  consi- 
deratam  et  eius  essendi  peculiarem  modum,  et  ideo  optime  tribui 
posset  Deo.  Nam  niiUa  re  indigere  ad  exsistetidum,  sensum  ancipitem 
complectitur;  potest  enim  excludere  vel  subiectum  vel  causam  eflfi- 
cientem  exsistentiae.  Si  enim  causam  exchidit,  tunc  definitio  competit 
solum  Causae  Primae,  et  consequenter  non  daretur  nisi  unica  sub- 
stantia,  iuxta  Pantheistarum  piacitum.  Quare  merito  Leibnitius  carte- 
sianam  substantiae  definitionem  criminatus  est,  eamque  aflirmavit  Pan- 
theismo  Spinosae  facilem  paravisse  viam  (2), 

Spinosae  definitio.  (^artesianam  substantiae  definitionem  Spinosa 
Pantheismo  suo  accommodavit,  decernens  unicam  admittendam  esse 
substantiam.  Is  enim  sic  substantiam  definivit:  Per  substantiam  intel- 
ligo  id  qiiod  in  se  est^  et  per  se  concipitur;  hoc  est  id  cuius  con- 
ceptus  non  indiget  conceptu  alterius  rei,  a  qiio  formari  debeat  (3). 
In  explicandis  vero  singulis  datae  definitionis  particulis  per  illud  in 
se,  seu  per  se^  non  subiectum  inhaerentiae,  sed  causam  effectricem  a 
substantia  semovendam  esse  affirmavit,  ita  ut,  iuxta  Spinosam,  sub- 
stantia  esse  et  concipi  per  se  dicitur,  quia  esse  suum  ex  se  habet, 
et  ex  se  habere  intelligitur.  Cum  autem  habere  esse  a  se  non  possit 
convenire  nisi  primae  substantiae,  quae  unica  est,  ideo  conclusit  uni- 
cam  admittendam  esse  substantiam  cuius  cetera  entia  non  sunt  nisi 
modificationes,  evolutiones,  externae  manifestationes. 

(1)  Les  principes  de  la  phil.  par.  1,  i;  51. 

(2)  Examen  des  principes  dii  P.  Malebranche. 

(3)  Ethic.  p.  1,  def.  3. 

Cousini  definitio.  Spinosianae  opinationi  de  unitate  substantiae 
operam  declit  Yictor  Cousin,  qui  in  purum  putumque  pantheismum 
prolapsus  est.  Is  enim  substantiam  definivit:  Ens  (/uod  ni/iil  idtra  se 
subaudit  ad  exsistendim.  Hac  definitione  statuta,  affirmavit  substan- 
tiam  esse  natura  sua  quid  absoiutum,  quia  quidquid  ad  aliud  refer- 
tiir,  nequit  dici  substantia,  sed  potius  est  aliquid  apparens  et  phae- 
nomenicum,  quod  nostros  sensus  percellit.  Cum  autem  duo  entia  absoluta 
repugnent,  unicam  dari  substantiam  conclusit. 

Licet  alterius  loci  sit  Spinosae  et  Cousini  pantheisticam  doctrinam 
impugnare;  nihiiominus  in  praesentiarum  non  erit  inutile  cursim  adno- 
tare,  notionem  substantiae  ab  ipsis  traditam  esse  prorsus  erroneam  et 
commentitiam.  Subslantia  quippe  categorica  cum  sit  primus  et  deter- 
minatus  essendi  modus,  denotat  essentiam  seu  rem  cui  debetur  esse 
in  se  et  per  se,  ideoque  a  se  excludit  solummodo  inhaerentiam  in 
subiecto,  sed  necessario  postulat  causam  efTectricem,  quae  ipsi  largia- 
tur  exsistentiam,  in  eaque  ipsam  conservet;  est  quippe  per  se  indif- 
ferens  ad  esse  et  ad  non  esse.  Haec  autem  notio  et  competit  innu- 
meris  rebus,  quae  collocantur  in  primo  praedicamento,  et  neutiquam 
praedicari  potest  de  Deo,  qui  sensu  nuper  explicato  dici  nequit  sub- 
stanlia,  cum  non  sit  essentia  seu  res  cui  competit  esse  in  se,  sed  sit 
ipsum  esse  subsistens. 

Alia  Cartesii  definitlo.  Cartesius  notionem  substantiae  ulterius  pa- 
tefaciens  docuit,  substantiam  in  unaquaque  re  illud  esse,  quod  inter 
continuas  accessiones  abscessionesque  qualitatum  iugiter  perdurans 
nulli  variationi  obnoxium  est,  eiusque  accidentia  esse  qualitates,  quae 
ad  ipsam  accedunt  vel  ab  ipsa  recedunt  (1).  Cartesio  hac  in  re  adsti- 
pulati  sunt  Woifius  (2)  et  Galluppius  (3),  qui  rati  sunt  notionem  sub- 
stantiae  in  eo  esse  reponendam,  quod  sit  subiectum  accidentium.  Cum 
autem  accidentia  continuo  mutentur  et  fluant,  subiectum  vero  sit  per- 
manens  et  uniusmodi,  substantiae  definitionem  hoc  modo  concinnarunt: 
Subslantia  est  subiectim  perdurabile  et  modificabile. 

Ut  de  hac  altera  Cartesii  definitione  iudicium  feratur,  dicimus 
eam  esse  ineptam  et  vitiosam,  quippe  quae  vel  nullo  modo,  vel  per- 
peram  patefacit  id  quod  aperiendum  foret.  Cum  enim  substantia  sit 
primum  analogatum  sub  ente,  quod  de  ipsa  et  de  accidentibus  ana- 
logice  dicitur,  cumque  sit  primus  ex  decem  determinatis  essendi  modis, 
non  potest  declarari  et  definiri,  nisi  innuendo  determinatum  modum, 
secundum  quem  esse  recipitur  in  essentia  absoiute  considerata ;  ideo- 
que  sapienter  a  S.  Thoma  dicta  fuit:  Res  cui  competit  esse  in  se  et 
per  se.  Sic  constituit  primum  et  absolutum  genus  rerum,  quod  defi- 

(1)  Resp.  ad  quintas  obiect. 

(2)  Ont.  p.  2,  sect.  2,  cap.  H. 
13)  Lect.  62. 

nitur  independenter  ab  omnibus  aliis  generibus,  quae  ab  ipsa  in  es- 
sendo  dependent.  Quod  autem  substantia  substet  aecidentibus,  hoc  est 
secundarium,  relativum,  minime  constituens  ipsam,  sed  ab  ipsa  iam 
constituta  permanans.  Quia  enim  substantia  habet  esse  in  se,  ideo 
substat  accidentibus,  quae  habent  esse  in  ipsa. 

Sic  apparet  discrimen  inter  substantiam,  quae  dicilur  ens  abso- 
lute  et  simpliciter,  et  accidens  quod  dicitur  ens  relative,  et  secundum 
quid,  vel  aliquid  entis.  Si  enim  vera  esset  cartesiana  definitio,  dicen- 
dum  foret,  substantiam  habere  essentiam  omnino  imperfectam,  cum 
in  eius  definitione  poni  deberet  accidens,  et  sic  perperam  admodum 
permisceretur  substantia  cum  accidente. 

Definitio  Leibnitii,  Kantii  et  Giobertii.  Leibnitius  substantiam  de- 
finivit:  Ens  agendi  vi  pi^aedittm.  Lelbmiio  concinit  Kantius,  qui  sub- 
stantiam  esse  causam  seu  vim  propugnavit.  Utrique  adstipulatus  est 
Giobertius  in  eo  quod  notionem  substantiae  per  conceptum  causae  expli- 
care  aggreditur;  sed  suam  hac  de  re  sententiam  ita  accommodat  ut 
plurima  falsa  et  impossibilia  congerat,  et  pantheismo  spinosiano  quam 
proxime  accedat.  Sic  enim  ratio  substantiae  a  Giobertio  declaratur : 
Substantia  in  realitate  seu  in  negatione  nihili  posita  est,  et  quoniam 
negatio  nihili  est  operatio,  substantia  est  causa  seu  vis,  nempe  est 
principium  operationis  per  quam  ipsa  nihilum  negat  (1). 

In  primis  facile  est  intelligere  Leibnitianam  ac  Kantianam  defi- 
nitionem  in  eo  peccare  quod  conceptum  substantiae  cum  conceptu 
causae  male  confundat.  Substantia  quippe  determinatum  entis  seu  es- 
sendi  modum  denotat,  ideoque  non  refertur  ad  aliud,  quod  ab  ipsa 
fluit;  causa  ex  adverso  designat  substantiam  prout  dicit  ordinem  ad 
aliud,  quod  ab  ipsa  procedit,  quodque  eius  effectus  denominatur.  Ergo 
notio  substantiae  a  notione  causae  est  valde  diversa  ;  licet  una  alte- 
ram  consequatur,  idest  operatio  per  quam  res  dicitur  causa  sequatur 
esse  ex  quo  res  denominatur  suJDstantia. 

Ad  Giobertium  autem  quod  attinet,  dicimus  ipsum  plura  impos- 
sibilia  congerere  in  definitionis  declaratione.  Si  enim  substantia  con- 
sistit  in  realitate  seu  in  negatione  nihili,  concludendum  foret  acciden- 
tia  non  esse  entia  realia  et  consequenter  conceptum  substanliae  tan- 
tundem  patere,  quantum  conceptus  entis  extenditur.  Hoc  est  abnorme, 
nam  ens  reale  dividitur  in  substantiam  et  accidens.  Neque  minus 
absurdum  est  quod  subiicit,  nempe  negationem  nihil  esse  operationem, 
et  substantiam  per  suam  operationem  negare  nihilum.  iNam  praeter 
quam  quod  nihilo  non  opponitur  operatio,  sed  ens  sive  agat  sive  pa- 
tiatur,  si  substantia  per  suam  operationem  nihilum  negat,  concluden- 
dum  est:  1)  ipsam  operando  creare;  per  creationem  quippe  res  pro- 
ducitur  ex  nihilo,  et  sic  substantia  quaelibet  confunderetur  cum  Deo, 

(1)  Protol.  Saggio  I,  pag.  233. 

ad  quem  soluai  actio  creatrix  spectat;  dicendum:  2)  substantiam  esse 
causam  creatricem  sui,  si  seipsam  constituit  ex  eo  quod  niliilum  ne- 
get  per  operationem;  nam  rei  cuiuslibet  constitutiva  ipsi  intrinseca 
esse  debent.  Haec  autem  omnia  frontibus  adversis  secum  pugnant  et 
ipsum  contradictionis  principium  penitus  subvertunt. 

Lockii  definitio.  De  Lockio  niliil  fere  addendum  putamus  iis,  quae 
de  ipso  meminimus  agentes  de  rerum  essentiis.  luxta  enim  Lockium 
substantia  est:  Complexio  qualitatmn  quas  sensu  percipimus  ignoia 
ratione  coexsistentiiim  (1).  Haec  Lockii  definitio  orta  a  sensismo  ipsum 
substantiae  conceptum,  quem  evolvere  deberet,  a  fundamentis  subver- 
tit,  et  plena  est  absurditatibus,  cum  in  medium  inducat  qualitatem 
sine  subiecto  ab  ipsa  distincto,  et  complexum  qualitatum  eflbrmantium 
ens  per  se  unum  sine  ulla  ratione  ipsas  uniente. 


ARTICULUS  11. 

DE    PRINCIPIO   INDIVIDUATIONIS   IN   SUBSTANTIIS   MATERIALIBUS. 

OUAESTIO  CIRCUMSCRIBITUR.  Substantia  ab  Aristotele  dispesci- 
tur  in  primam  et  secundam.  Substantia  prima,  cui  potissimum  com- 
petit  nomen  substantiae,  est  individuum,  quod  a  Pliilosopho  nuncupa- 
tur  hoc  aliquid.  Contra  substantiae  secundae  dicuntur  genera  vel 
species,  quae  babent  esse  in  se  et  subsunt  accidentibus  ratione  indi- 
vidui  singularis  in  quo  subsistunt.  Cum  vero  habere  esse  in  se  maxime 
competat  substantiae  primae,  consequitur  profecto  primam  categoriam 
constitui  per  substantiam  primam,  in  qua  omnes  aliae  categoriae  sub- 
sistunt.  Yerum  enim  substantia  prima  non  constituit  primam  catego- 
riam  seu  aliquod  supremum  genus,  prout  est  individuum  designatum 
et  determinatum,  quod  certe  non  potest  de  pluribus  praedicari;  sed 
prout  spectatur  ut  individuum  vagum  et  indeterminatum,  quod  a  S. 
Thoma  dicitur  esse  illud  quod  significat  naturam  communem  cum  de- 
terminato  modo  essendi,  qui  competit  singularibus,  ut  scilicet  sit  per 
se  subsistens  distinctum  ab  aliis  (2),  et  sic  intelligitur  quomodo  natura 
communiter  spectata  cum  hoc  peculiari  essendi  modo  possit  generatim 
praedicari  de  omnibus  rebus,  quae  habent  esse  in  se  et  non  in  alio 
tamquam  in  subiecto,  nempe  de  omnibus  subsistentibus.  Sicut  er^o 
essentia  significat  aliquid  commune  omnibus  naturis  per  quas  diversa 
entia  in  diversis  generibus  et  in  diversis  speciebus  collocantur;  sic 
substantia,  quae  est  primum  genus,  denotat  aliquid  commune  omnibus 
singularibus  subsistentibus,  quae  in  hoc  conveniunt,  quod  sibi  vindi- 

(1)  Saggio  suirintelletto  nmano,  lib.  II,  cap.  XXIII. 

(2)  S.  Thom.  1,  p.  q.  30,  a.  4;  cf.  Albertum  M.  De  praedicam.  tract.  II  cap.  II. 

cant  determinatum  hunc  essendi  modum,  qui  constituitur  per  habere 
esse  in  se  et  non  in  alio  tamquam  in  subiecto. 

lam  vero  hic  perabscondita  occurrit  quaestio,  quae  longe  serpit 
in  tota  philosophia.  Ouaeritur  enim,  an  in  substantiis  materialibus, 
quae  in  eadem  specie  multiplicantur  secundum  numerum,  essentia 
quae  complectitur  principia  speciei  seu  quidditativa,  quae  per  defini- 
tionem  explicantur,  et  a  Philosopho  nuncupatur  suhstantia  secunda, 
sit  omnino  et  adaequate  idem  secundum  reni  cum  essentia  et  natura 
singulari,  nimirura  spectata  et  quoad  principia  quidditativa  et  quoad 
principia  individuantia,  quae  ab  eodem  Philosopho  appellatur  substan- 
tia  prima,  individuum,  singulum,  vei  hoc  aliquid.  Ouaestio  eodem 
recidit  ac  si  quaeratur,  an  essentiae  substantiales  rerum  materialium 
per  seipsas  unice  individuentur,  vel  ad  earumdem  individuationem 
complete  constituendam  necessarium  sit  adstruere  aliquam  realitatem 
a  realitate  quidditativa  distinctam  secundim  rem,  quae  principia  spe- 
ciei  determinet  ad  esse  huius  vel  illius  singularis  exsistentis,  ideoque 
sit  aliquid  extrinsecum  principiis  speciei,  sed  intrinsece  constituens 
hanc  singularem  et  designabilem  naturam,  vel  hoc  subsistens  corpo- 
reum.  Aliis  verbis,  an  id  per  quod  Socrates  est  homo,  et  id  per  quod 
Socrates  est  hic  homo  distinguatur  dumtaxat  secundum  rationem  in- 
telligibilem,  vel  secundum  rem  et  veritatem. 

Ut  autem  doctrina  S.  Thomae  hac  super  re  plene  et  explicate 
proponatur,  quaestionem  in  duas  partes  dispertiemur,  quarum  prima 
generatim  statuet,  in  rebus  materialibus  principia  speciei  esse  quo- 
dammodo  realiter  distincta  a  principiis  individuantibus  seu  determi- 
nantibus  essentiam  ad  esse  huius  vel  illius  singularis:  secunda  vero 
magis  in  particulari  directe  determinabit  quidnam  sit  illa  realitas, 
quae  simul  cum  principiis  quidditativis  completam  individui  rationem 
in  subsistentibus  corporeis  constituat.  Sic  quippe  occurremus  duplici 
adversariorum  generi,  tum  eorum  qui  magno  numero  et  agminatim 
impugnant  Aquinatem,  decernentes  substantias  materiales  individuari 
per  seipsas,  tum  eorum  qui  admittentes  principia  individuantia  addere 
aliquid  principiis  speciei,  in  assignanda  hac  realitate  eumdem  Aqui- 
natem  aggrediuntur,  cum  eoque  nominatim  sibi  certamen  instituunt. 
Primorum  familiam  ducunt  inter  auctores  mediae  aetatis  Aureolus  et 
Durandus,  aliorum  vero  dux  est  Duns  Scotus. 

Substantia  prima  et  seounda.  Substantia  ab  Aristotele  dispertitur 
in  primam  et  secundam  (1).  Substantia  prima  ab  ipso  detinitur: 
Quae  neque  de  suhiecto  aliquo  dicitur,  neque  in  subiecto  aliquo  est. 
Sic  Petrus,  Paulus  sunt  prima  subiecta  et  primae  substantiae,  subii- 
ciuntur  quippe  omnibus,  quae  sunt  in  subiecto  vel  dicuntur  de  subie- 
cto.  Sifhstantia   secunda  autem   detinitur:  Quae  non  est  in  subiecto, 

(1)  De  praedicam.  cap.  1,  et  Metaph.  lib.  V,  text.  15. 

sed  dicitur  de  subiecto,  Homo  enim  non  est  in  Petro  tamquam  in 
subiecto,  sed  dicitur  de  Petro  tamquam  de  inferiori.  Quare  substantia 
secunda  est  essentia  seu  quidditas  substantialis,  quae  est  pars  formalis 
individui  seu  substantiae  primae,  quae  comparatur  ad  secundam  tam- 
quam  totum  ad  suam  partem  formalem,  cum  complectatur  et  substan- 
tiam  secundam  idest  quidditatem,  et  principia  individuantia.  Et  quo- 
niam  natura  commuriis  est  pars  tormalis  individui  seu  subiecti  singu- 
laris,  et  non  totum  individuum,  patet  ipsam  identificari  cum  individuo 
solummodo  inadaequate^  et  de  ipso  non  praedicari  in  abstracto.  Forma 
quippe  quae  est  communis  pluribus  subiectis  de  nullo  potest  in  ab- 
stracto  praedicari;  praedicaretur  enim  secundum  totam  suam  rationem 
de  uno,  et  sic  non  esset  forma  multipb"cabilis.  Ex  adverso  in  formis 
complete  subsistentibus  in  quibus  essentia  adaequate  identificatur  cum 
subiecto  singulari,  quidditas  in  abstracto  potest  praedicari  de  individuo 
singulari,  quocum  unum  idemque  est,  et  ideo  essentia  simplex  non 
est  multiplicabilis  numerice  in  multis  individuis,  et  quaelibet  species 
constituit  unum  dumtaxat  individuum  (1). 

Aequivocatio  praeoccupatur.  Quod  Aristoteles  doceat  essentiam, 
seu  quodquideratesse^  nimirum  substantiam  secundam  non  difTerre  rea- 
liter  a  substantia  singulari  seu  a  singulo  (2) ;  hoc  est  verissime  di- 
ctum  ad  excludendam  positionem  Platonicorum,  qui  tuebantur  rerum 
essentias  seu  species  esse  a  singularibus  separatas  et  in  se  subsisten- 
tes,  et  ad  eliminandum  errorem  illorum,  qui  eodem  modo  identifica- 
bant  cum  subiecto  essentiam  eius,  quod  dicitur  per  se,  et  eius  quod 
dicitur  per  accidens.  Memorati  quippe  philosophi  aeque  identificabant 
praedicatum  cum  subiecto  in  his  duabus  propositionibus :  Socrates  est 
liomo ;  et  Socrates  est  albus.  Utrumque  errorem  recte  coarguebat 
Philosophus  decernens,  essentiam  Socratis  et  essentiam  hominis  non 
distingui  realiter,  quippe  et  Socrates  et  homo  est  animal  rationale, 
neque  Socratem  distingui  realiter  a  sua  essentia  penes  praedicata 
quidditativa;  quod  et  nos  etiam  affirmamus,  et  omnes  coguntur  pro- 
pugnare,  ni  velint  adstruere  duplicem  essentiam  specie  differentem, 
alteram  hominis  propriam,  alteram  propriam  Socratis,  quae  sit  parti- 
cipatio  primae:  nam  sic  revocaretur  Platonicorum  commentum  iam- 
pridem  ab  Aristotele  et  a  ceteris  politioribus  philosophis  e-xplosum. 

Nihilominus  cum  hac  verissima  doctrina  concinit  omnino  quod 
Angelicus  Doctor  post  Aristotelem  et  B.  Albertum  Magnum  passim 
docet,  individuum  substantiae  in  compositis  ex  materia  et  forma  ad- 
dere  supra  quidditatem  seu  super  principia  speciei  aliquid  reale, 
nempe  principia  individuantia,  quae  realiter  dififerunt  a  principiis 
speciei;   secus  species  non   posset  numerice  multiplicari  in  pluribus 

(1)  S.  TuoM.  ]  p.  q.  50,  a.  4,  et  alibi  passim. 

(2)  Cf.  S.  Thom.  Metaph.  lib.  VII,  lect.  5. 

individuis.  Hoc  sensu  merito  dicimus  substantiam  primam  secimdum 
rem  diifere  a  substantia  secunda:  non  quatenus  essentia  substantiae 
primae  sit  diversa  ab  essentia  substantiae  secundae,  cum  una  de  al- 
tera  praedicetur  per  identitatem ;  sed  quatenus  substantia  prima  com- 
plectatur  tum  substantiam  secundam  seu  quidditatem,  tum  principia 
individuantia,  quae  illam  quidditatem  determinant  ad  esse  alicuius 
singularis  designati,  et  eamdem  dividant  ac  multiplicent  in  multis  in- 
dividuis  non  formaliter  seu  specie,  sed  solum  numero  diversis. 

Ouaestionis  praestantia  et  difficultas.  Quaestio  de  principio  indi- 
viduationis  seu  singularitatis  in  substantiis  compositis  et  visibilibus, 
quae  multiplicantur  numerice  in  eadem  specie,  plurimorura  philoso- 
phorum  mentes  torsit,  et  ingenia  exercuit.  Aristoteles  quaestionem 
hanc  variis  in  locis  attigit ;  sed  eam  plene  ac  cumulate  pertractarunt 
B.  Albertus  Magnus,  et  in  primis  S.  Thomas.  Siquidem  sine  accurata 
huiusmodi  quaestionis  solutione  plura  quae  ad  diversos  entium  gradus 
et  perfectiones,  et  ad  perfectiorem  imperfectioremque  unitatem  atti- 
net,  plura  quae  spectant  obiectum  proprium  et  proportionatum  cogni- 
tionis  nostrae  intellectivae  ininteUigibiha  forent,  magnamque  in  phik)- 
sophia  universa  perturbationem  afferrent.  Ut  de  aliis  taceamus,  quae- 
stio  de  universahbus,  quae  sunt  inteUigibiHa  propria  intellectus  hu- 
mani  rite  expHcari  non  potest,  quin  praesupponatur  soluta  quaestio 
de  constitutione  reah'  individuorum  materiaUum,  quae  conveniunt  in 
natura  communi  secundum  speciem.  et  discrepant  inter  se  secundum 
rationem  individui. 

Diversae  philosophorum  sententiae.  Circa  individuationem  substan- 
tiarum  materiahum  philosophi  praesertim  in  media  aetate  acriter 
magnoque  animorum  aestu  inter  se  depugnarunt,  eorumque  diversa 
placita  revocari  possunt  primo  et  generatim  ad  duas  sententias  e  re- 
gione  oppositas.  Quidam  enim  docent,  substantias  materiales  per  seipsas 
individuari  seu  per  proprias  essentias,  quas  ab  exsistentia  non  diflerre 
tuentur.  Cum  enim,  inquiunt,  omne  quod  exsistit  hoc  ipso  singulare 
sit  et  individuum,  consequitur  sane  omnem  rem  seu  essentiam  seu 
naturam  a  seipsa  tamquam  a  causa  intrinseca  habere  ut  sit  individua, 
quemadmodum  a  seipsa  tamquam  a  causa  intrinseca  habet  ut  sit  rea- 
lis  et  exsistens.  Hinc  generatim  statuunt  tum  substantias  materiales, 
tum  omnes  realitates  exsistentes  esse  per  seipsas  singulares  et  indivi- 
duas,  ideoque  unam  esse  omnium  rerum  rationem  habendi  indivi- 
duationem,  nempe  per  propriam  realitatera.  Qua  de  re  inter  veteres 
Aureolus,  et  inter  recentes  Jourdanus  (1).  S.  Thomam  reprehendunt 
eo  quod  docuerit  diversas  substantias  diversiraode  individuari. 

Aureolus  quippe  putat  quaestionera  hanc  de  principio  individua- 
lionis  esse  inanem  et  supQrvacaneam,  cum  quaelibet  natura  sit  per  se 

(1)  JouRDAiN,  La  philosophie  de  St.   Thomas  d'Aquin,  11  v.  ill.   chap.  IV. 

haec  vel  individua,  et  nuilatenus  indifferens  ad  plura.  Sed  frustra  est 
memoratus  actor,  eiusque  deceptio  exinde  videtur  ortum  habuisse, 
quod  cum  perspiceret  omnem  naturam  exsistentem  esse  hanc  et  indi- 
viduam,  prave  admodum  concludat,  id  de  se  ilii  naturae  convenire; 
non  distinguens  inter  rem  et  rationem  rei,  nempe  inter  naturam  in- 
dividuam  et  rationem  huiusmodi  individuationis,  uti  sapienter  post 
Capreolum  et  Caietanum  notat  Raphael  Ripa  Aureolum  refellens  (1). 
Philosophandi  haec  ratio  ab  Aureolo  aliisque  propugnata  in  ambiguis 
versatur,  quippe  quae  male  permiscens  principhm  qiiod,  ut  aiunt, 
cum  principio  qiio  omnem  compositionem  in  creaturis  interimit.  Mox 
memoratam  de  individuatione  doctrinam  tuiti  sunt  post  Aureolum  Du- 
randus,  Gregoriiis  Ariminensis,  Gabriel  Biel,  aliique  Nominales,  quibus 
postmodum  catervatim  adstipulati  sunt  omnes  philosophi,  qui  Cartesio 
operam  dedere,  eumque  uti  magistrum  venerati  sunt. 

Secunda  sententia  est  eorum,  qui  ex  opposito  docent  substantias 
materiales  non  esse  per  seipsas  individuas  et  determinatas  ad  esse  hoc 
vel  illud  singulare.  Verum  in  hoc  declarando  eius  patroni  iterum  in- 
ter  se  dissentiunt,  diversasque  rei  explicandae  ingrediuntur  vias,  qua 
rum  tres  principaliores,  relictis  obscurioribus,  meminerimus.  Quidam 
enim  contendunt,  substantias  materiales  per  formam  fieri  individuas. 
Scotus  vero  cum  suis  discipulis  putat  substantias  huiusmodi  fieri  indi- 
viduas  per  proprietatem  aliquam,  quae  est  ultima  rei  perfectio  et  actus 
per  quam  natura  redditur  incommunicabilis  et  haec,  ideoque  a  Scoto 
vocatur  haeccheitas,  quae  distinctione  non  reali,  sed  formali  ex  natu- 
ra  rei  discriminatur  a  quidditate  specifica  (2).  Scoti  sententia  sic  paucis 
exponitur  a  Caietano :  «  Scotus  2  Sent.  Dist.  3,  q.  6,  opinatur  quod 
natura  specifica  individuatur  per  quoddam  positivum  per  se  contrahens 
illam  et  faciens  unum  cum  illa;  ita  quod  illud  positivum  nec  est  ma- 
teria,  nec  forma,  nec  compositum,  sed  est  modus  omnium  seu  ultima 
realitas  materiae,  formae,  et  compositi,  eadem  illis  realiter:  et  sic  apud 
eum  de  principio  individuationis  ponitur  talis  conclusio:  Principium 
individuationis  non  est  materia,  nec  forma,  nec  quantitas,  sed  proprie- 
tas  individualis,  scilicet  haeccheitas  »   (3). 

Alii  demum  profitentur,  substantias  materiales  fieri  individuas  per- 
materiam  signatam,  nempe  positam  sub  quantitate  dimensiva.  Haec 
sententia  ab  Aristotele  ducta  diserte  propugnata  fuit  ab  Alberto  Magno; 
sed  clarius  uberiusque  explicatur  ab  Angelico  Doctore,  qui  passim  eam 
proponit,  evolvit  ac  propugnat,  eaque  utitur  ad  patefaciendam  causam 

(1)  RiPA  in  Opusc.  De  ente  et  essentia,  cap.  II,  q.  4,  a.  1. 

(2)  Scotus  pluribus  rationibus  demonstrat  essentias  materiales  non  esse  per  se 
singulares  et  individuas,  uti  videre  est  apud  Capreolum,  2  Sent.  Dist.  3,  q.  1. 

(3)  Caiet.  in   Opusc.   De  ente  et  essentia,   cap.  II,  q.  5,  quo   in   loco   rationcs 
Scoti  exponit  et  refellit. 

De  Maria.  Vol.  I.  30 

seu  radicem  numericae  multiplicationis  substantiarum  visibilium  in 
eadem  specie.  Haec  S.  Thomae  doctrina  nobis  vehementer  probatur 
utpote  unice  accommodata  ad  hanc  absconditam  quaestionem  pro  rei 
difficultate  solvendam.  Idcirco  ut  ordini  et  perspicuitati  serviamus.  et 
in  ea  exponenda  gradatim  procedamus,  totam  controversiam,  uti  no- 
tavimus,  in  duas  partes  distribuemus,  quarum  prima  generatim  inve- 
stigabit,  utrum  in  substantiis  compositis  ex  materia  et  forma  radix 
individuationis,  et  numericae  distinctionis  unice  repetenda  sit  a  prin- 
cipiis  quidditativis,  vel  dependeat  etiam  ab  aliis  principiis  seu  reali- 
tatibus  a  quidditate  diversis.  Quaestio  eo  recidit  ac  si  quaeratur,  an 
substantia  singularis,  seu  subiectum,  seu  suppositum  ex  rei  veritate, 
et  ex  mente  S.  Thomae  realiter  differat  licet  inadaequate  a  natura 
quae  constituit  speciem.  Altera  pars  in  particulari  determinabit  in  quo 
reponenda  sit  haec  distinctio,  seu  melius  quaenam  sit  illa  realitas,  quam 
substantia  prima  addit  substantiae  secundae.  Hoc  a  nobis  praestabitur 
enodando,  quid  in  doctrina  S.  Thomae  intelligendum  sit  nomine  ma- 
teriae  signatae.  Insuper  tum  prima  tum  secunda  pars  vindicabitur  ab 
oppugnationibus  et  aculeis  adversariorum,  qui  agmine  facto  vel  S.  Tho- 
mam  nominatim,  uti  Aureolus,  Durandus,  Scotus  ferire  profitentur; 
vel  S.  Thomae  doctrinam  sub  alio  nomine  subvertere  conantur;  et  sic 
dum  ah'os  insectari  videntur,  contra  Angelicum  Praeceptorem  arma 
convertunt  et  cum  suis  inimicis  castra  coniungunt  (1). 


ARTICULUS  III. 

DE    DISTINCTIONE    INDIVIDUI    MATERIALIS    AB    ESSENTIA. 

OUAESTIO  DIRIMENDA.  Ouandoquidem  in  salebrosa  et  perdiffi- 
cili  quaestione  enodanda  versemur,  non  erit  inopportunum  accurate 
et  diiucide  determinare  id  de  quo  ambigitur,  et  quaedam  iterum  re- 

(1)  Doctrina  S.  Thomae  de  individuatione  substantiaium  materialium  acriter 
impugnata  fuit  inter  doctores  Parisienses  et  Oxonienses,  qui  eam  non  solum  ut  fal- 
sam,  verum  etiam  ut  errori  finitimam  criminabantur,  et  sic  nonnuUis  recentibus 
praeluserunt.  Etenim,  uti  memoriae  proditum  est,  Guilielmus  Lamarensis  [de  la  Mare) 
doctor  Oxonicnsis  an.  1284  opus  edidit  inscriptum:  Correctotium  Fratris  Thomae, 
quod  aptiori  vocabulo  postea  dictum  fuit:  Corruptorium.  In  eo  arroganterdicara  im- 
pingit  Aquinati  insimuians  erroris  nonnulla  eius  doctrinae  capita,  ea  praesertim, 
quae  spectaiit  individuationem  rerum  materialium,  et  unitatem  formae  substantialis 
in  bomine.  Lamarensi  comes  fuit  in  instituta  contra  Aquinatem  pugna  ioannes 
Pekamus.  qui  in  Parisiensi  Academia  aemulus  S.  Thomae  mansuetudinem  et  pa- 
tientiam  Doctoris  Angelici  coram  inter  disputandum  non  semel  periclitatus  fuerat. 
Creatus  postea  Archiepiscopus  Cantuariensis  proscripsit  conclusiones  variasab  Aqui- 
nato  traditas  circa  divcrsarum  substautiarum  individuationem,  et  unitatem  formae 
substantialis! 

vocare,  quae  a  nobis  saepe  notata  sunt.  Nomen  individui,  prout  a  nobis 
hic  usurpatur,  est  nomen  primae  intentionis,  et  signitlcat  subiectum 
seu  suppositum  habens  seu  deferens  naturam.  Sic  Socrates  est  indivi- 
duum,  subiectum,  seu  suppositum  deferens  naturam  humanam  secun- 
dum  quam  constituitur  in  specie  hominis.  Nomine  vero  essentiae  seu 
naturae  intelligimus  id  quod  per  definitionem  explicatur,  cum  quaeri- 
mus  quid  est  homo.  Porro  in  controversiam  venit,  an  in  substantiis 
compositis  ex  materia  et  forma  individuum,  subiectum,  seu  supposi- 
tum  realiter  differat  ab  essentia,  vel  solum  secundum  nostrum  modum 
inteUigendi;  quod  idem  est  ac  inquirere,  an  essentiae  compositae  in- 
dividuentur  per  seipsas,  vel  in  sua  individuatione  includant  principia 
quaedam  individuantia  ab  ipsis  realiter  distincta.  Ad  quaestionem  rite 
solvendam  ponimus  sequentem  propositionem. 


PROPOSITIO. 

In  substantiis  compositis  ex  materia  et  forma  essentia  non  est 
per  seipsam  singularis  et  indiyidua,  sed  realiter  differt  a  principiis 
seu  conditionibus  eam  determinantibus  ad  singularitatem  (I). 

Nota  1.^  Haec  propositio  unice  militat  contra  ilios  philosophos, 
qui  sequentes  Aureolum,  Durandum,  Gregorium  Ariminensem,  Gabrie- 
lem  Biei,  reliquosque  Nominales  tuentur  substantias  materiales  esse  per 
seipsas  singulares  et  individuas,  ideoque  in  ipsis  nullatenus  distingui 
secundum  rem.  essentias  seu  principia  quidditativa  a  principiis  eas 
determinantibus  ad  esse  huius  vel  illius  singularis. 

Nota  2.^  Ad  sensum  propositionis  pressius  determinandum,  et  ad 
aequivocationes  praepediendas,  animadvertimus  propositionem  asseren- 
tem  essentias  materiales  non  esse  per  seipsas  singulares,  non  ita  a 
nobis  inlelligi,  perinde  ac  rerum  materialium  realis  quidditas  per  se 
sit  positive  communis,  et  per  aliquid  superadditum  evadat  singularis, 
quemadmodum  adversarii  vel  imaginantur,  vel  fingunt  nos  asserere. 
Doctrina  haec  potius  traditur  a  Scoto  docente,  essentiam  rei  per  se 
esse  positive  indifferentem  ad  hoc  vel  illud  individuum  {t\  et  fieri 
hanc  per  proprietatem  individualem,  nempe  per  haeccheitatem.  Nos 
ex  adverso  tuemur,  essentiam  materialem  in  sua  quidditativa  realitate 
absolute  spectatam  non  esse  singularem,  nempe  numerice  distinctam 
ab  alia,  quacum  formaliter  et  in  specie  convenit;  sed  hoc  ipsi  com- 

(1)  Hac  super  re  conferri  potest  S.  Thom.  praesertim  1  p.  q.  3,  a.  4;  3.  p.  q,  2, 
a.  2;  De  Pot.  q.  9,  a.  1 ;  De  Ver.  q.  2,  a.  11;  Contra  gent.  lib.  I,  cap.  XXI  et  XLll ; 
De  Anima,  lib.  111,  lect.  8;  Opusc.  De  ente  et  essentia,  cap.  V. 

f2)  Cf.  quae  diximus,  Log.  Mai.  q.  1,  a.  5. 

petere  per  aliquid  superadditum,  sine  quo  exsistere  nequit  in  rerum 
natura,  et  ex  quo  mutuatur  ut  a  reliquis  essentiis  eiusdem  speciei 
discriminetur  numerice,  licet  consentiat  cum  ipsis  in  specie.  Hinc 
essentia  reaiis  dicitur  communis  et  indifferens  ad  plura,  secundum 
quod  ab  intellectu  per  abstractionem  absolute  et  solitarie  cogitatur: 
nam  secundum  quod  subsistit  in  lioc  vel  in  illo  subiecto  singulari, 
iam  est  determinata  ad  hoc,  ut  sit  haec  et  non  alia. 

Nota  3.^  Ex  dictis  pronum  est  inteHigere  in  ordine  reali  non  dari 
essentiam  communem  et  essentiam  singularem,  perinde  ac  essent  duae 
essentiae,  uti  commentus  est  Plato,  quem  Aristoteles  crebro  refutavit; 
nam  unice  existunt  essentiae  singulares.  seu  substantiae  primae.  Nihi- 
lominus  cum  essentiae  singulares,  seu  substantiae  primae  constituant 
diversos  ordines  et  gradus  perfectionum  in  entibus;  essentiae  simplices 
seu  formae  per  se  subsistentes  propter  suam  perfectionem  identificantur 
adaequate  cum  subiecto  singulari,  ita  ut  licet  a  nobis  concipiantur  ut 
pars  formalis  subiecti,  tamen  de  ipso  praedicantur  etiam  in  abstracto. 
Ex  adverso  essentiae  compositae  non  sunt  adaequate  idem  cum  sub- 
stantia  prima  seu  cum  subiecto,  quod  ipsi  addit  principia  individuantia, 
quae  sunt  praeter  principia  quidditativa;  et  hoc  propter  imperfectio- 
nem  huiuscemodi  substantiarum,  quae  communicabiles  sunt  pluribus 
individuis,  ut  universale  communicatur  particularibus  per  divisionem, 
quae  non  multiplicat  speciem,  sed  solummodo  numerum.  Hinc  principia 
individuantia  non  ingrediuntur  constitutionem  essentiae,  sed  constituunt 
individuum.  Idcirco,  non  ponuntur  in  definitione  hominis  in  quantum 
est  homo,  sed  ponerentur  in  definitione  Socratis,  si  Socrates  defini- 
tionem  haberet  (1). 

Nota  4.^  Doctrina  in  propositione  enuntiata  traditur  ab  Aristotele 
De  coelo  et  miindo  lib.  I,  cap.  X,  et  a  S.  Thoma  passim  defenditur, 
uti  videre  est  in  locis  citatis,  et  clarius  patebit  ex  probatione  thesis. 
Quare  Caietanus,  in  prooemio  com.  ad  Opusc.  De  ente  et  essentia, 
haec  notavit:  «  Apud  S.  Thomam  (1  p.  q.  3,  a.  3)  in  rebus  materia- 
libus  natura  et  singularitas  distinguuntur  realiter  )•>.  Immo  ipse  Toletus, 
qui  hac  in  re  a  doctrina  S.  Thomae  dissentit,  ingenuc  fatetur,  S.  Do- 
ctorem  propugnasse  essentias  materiales  non  individuari  per  seipsas  (2). 
Doctori  Angelico  in  hac  doctrina  tuenda  concinit  Archangelus  Mercena- 
rius  a  Montesancto,  qui  ita  remdeclaral:  (c  Unitas  autem  numeralis  et 
singularitas  licet  conveniant  formae  secundum  esse  extra  animam;  non 
tamen  conveniunt  ei  ex  se,  sed  per  aliquod  extrinsecum:  unde  non 
valet:  Unilas  numeralis  convenit  formae  ut  habet  esse  extra  animam ; 
igitur  ex  se.  Quoniafti  non  omne,  quod   convenit   rei  secundum  esse 

(1)  Cf.  Opusc  De  ente  et  essentia,  cap.  II  in  fine. 

(2)  ToLET.  in  1   p.  q.  3,  a.  3,  dubio  3. 

extra  animam,  convenit  ei  ex  se;  sed  aliqua  per  se,  aliqua  vero  per 
aliquid  extrinsecum  »  (1). 

Prob.  prop.  Arg.  I."™  Si  essentia  realiter  non  distingueretur  a 
principiis  eam  individuantibus,  in  suo  conceptu  et  absolute  considerata 
diceret  unitatem  realis  individuationis,  ideoque  unitatem  numeraiem. 
lam  vero  essentia  rerum  materialium  in  suo  conceptu  seu  absolute 
considerata  neque  dicit  unitatem  neque  pluraiitatem  numeralem.  Ergo 
essentia  rerum  corporatarum  realiter  distinguitur  a  principiis  indivi- 
duantibus.  Cum  propositio  maior  perspicua  sit,  declarabimus  minorem 
verbis  S.  Thomae  ita  rem  enodantis :  cc  Si  quaeratur  utrum  ista  natura 
possit  dici  una  vel  plures,  neutrum  concedendum  est:  quia  utrumque 
est  extra  intellectum  humanitatis.  Si  enim  pluralitas  esset  de  ratione 
eius,  nunquam  posset  esse  una,  cum  tamen  una  sit  secundum  quod 
est  in  Socrate.  Similiter  si  unitas  esset  de  intellectu  et  ratione  eius, 
tunc  esset  una  et  eadem  natura  Socratis  et  Platonis,  nec  posset  in 
pluribus  plurificari  »  (2).  Haec  S.  Doctoris  verba  illustria  sane  sunt, 
sed  iilustriora  evadunt  si  conferantur  cum  altera  eiusdem  Doctoris  An- 
gelici  doctrina,  quae  docet,  essentiam  simplicium  substantiarum  non 
posse  in  variis  individuis  plurificari,  praecise  quia  est  per  se  indivi- 
duata,  et  hoc  aliquid  designahile  (3). 

Arg.  2.^™  Forma  identificata  cum  subiecto  potest  in  abstracto 
praedicari  de  subiecto  singulari,  quia  cum  illo  unum  idemque  est. 
Atqui  in  substantiis  compositis  essentia  seu  quidditas  non  praedicatur 
in  abstracto  de  subiecto  singulari,  ideoque  dici  nequit :  Petrus  est  sua 
humanitas,  Ergo  in  materialibus  substantiis  essentia  distinguitur  realiter 
a  principiis  eam  individuantibus. 

Evol.  arg.  Adversarii  ad  eludendam  vim  huius  argumenti  recur- 
runt  ad  distinctionem  rationls  intelligibilis,  secundum  quam  nos  con- 
cipimus  eamdem  rem  vel  in  abstracto,  nempe  ut  partem,  vel  in  con- 
creto,  nempe  ut  totum  seu  ut  subiectum  deferens  formam  vel  essentiam. 
\erum  haec  responsio  nodum  non  solvit,  nam,  uti  sapienter  notat 
Toletus  (in  1  p.  q.  3,  a.  3,  dubio  3),  tametsi  inter  Deum  et  Deitatem 
sit  distinctio  rationis  ratiocinatae,  quae  a  S.  Thoma  dicitur  virtualis, 
nihilominus  salvatur  veritas  istius  propositionis :  Deus  est  Deitas,  et 
sic  de  ceteris  attributis  in  abstracto  consideratis.  Licet  enim  intellectus 
noster  iuxta  modum  intelligendi  res  materiales,  in  quibus  essentia  seu 
forma  non  est  per  se  subsistens  et  singularis,  intelligat  divinam  na- 
turam  et  divina  attributa  tamquam  formas  receptas  in  subiecto :  nihi- 
lominus  vel  fide  vel  ratione  cognoscit,  lioc  non  dimanare  ex  natura 
rei,  sed   ex   suo  modo  cognoscendi   admodum  imperfecto.  Propterea 

(1)  Dilucidationes  in  Aristotelem,  cap.  XI. 

(2j  Opusc.  De  ente  et  essentia,  cap.  IV. 

(3)  1  p.  q.  50,  a.  4;  Opusc.  De  natura  materiae,  cap.  111. 

iudicando  affirmat  absolutam  identitatem  inter  subiectum  et  formara; 
idest  per  corapositionem  pronuntiat,  essentiara  esse  per  se  subsistentera 
et  singularera,  ideoque  non  differre  quicquam  a.  subiecto,  etsi  duobus 
conceptibus  plane  diversis  apprehendat  subiectura  deferens  forraara,  et 
ipsam  formam. 

Verura  cura  in  rebus  corporalibus  subiectura  addat  forraae  prin- 
cipia  individuantia  vel  proprietates  determinantes  quidditatem  ad  esse 
huius  vel  illius  singularis,  subiectum  non  est  adaequate  idera  cura 
forma  quam  includit;  et  ideo  pars  tormalis  non  potest  de  ipso  prae- 
dicari  in  abslracto,  cum  forraa  sit  recepta  in  subiecto,  in  quo  subsistit, 
Haec  doctrina  saepissirae  traditur  a  S.  Thoraa.  Ad  specimen  haec  ci- 
tabo:  ((  Essentia  substantiae  compositae  potest  significari  ut  totum  vel 
ut  pars:  quod  accidit  propter  materiae  designationem,  et  ideo  non 
quomodolibet  praedicatur  essentia  rei  compositae  de  ipsa  re  corapo- 
sita.  Non  enim  potest  dici  quod  homo  sit  quidditas  sua.  Sed  essentia 
rei  simplicis,  quae  est  sua  forma,  non  potest  significari  nisi  ut  totura, 
cum  nihil  sit  ibi  praeter  formara,  quasi  formam  recipiens.  Et  ideo  quo- 
cumque  modo  sumatur,  essentia  substantiae  siraplicis  de  ea  praedicatur. 
Unde  Avicenna  dicit  quod  quidditas  substantiae  simplicis  est  ipsuramet 
simplex,  quia  non  est  aliquod  recipiens  ipsara  »  (1). 

Arg.  3."'"  Natura  divina  nequit  plurificari  seu  raultiplicari  in 
pluribus  individuis  eo  quod  eius  singularitas,  vel  id  per  quod  est 
individua  identificatur  realiter  cura  ipsa,  licet  secundura  rationera  in- 
telligibilem  ab  ea  discriminetur;  et  sic  S.  Tiiomas  perfectissimara  di- 
vinae  naturae  unitatera  deraonstrat.  Atqui  haec  arguraentandi  ratio 
non  solura  esset  vana,  sed  plane  ridicula,  si  quidditas  substantiae  raa- 
terialis  esset  realiter  idera  cum  sua  singularitate.  Ergo  substantiae 
materiales  realiter  distinguuntur  a  principiis  individuantibus.  Ut  enim 
ipsius  Doctoris  Angelici  verbis  utaraur:  « Illud  unde  Socrates  est  horao 
liiultis  communicari  potest:  sed  id  iinde  est  hic  homo  non  potest  com- 
municari  nisi  uni  tantum.  Si  ergo  Socrates  per  id  esset  homo,  per 
quod  est  hic  homo,  sicut  non  possunt  esse  plures  Socrates,  ita  non 
possent  esse  plures  horaines  »  (2). 

Ceterum  haec  ratio  quara  S.  Thoraas  crebro  usurpat,  expressa  est 
ex  ipso  Aristotele  qui  tuetur,  forraas  raateriales  esse  multiplicabiles 
numerice  in  eadem  specie,  quia  sunt  receptae  in  materia,  ex  qua 
liabent  ut  subsistant  et  individuae  sint,  et  hoc  fatente  ipso  Scoto,  qui 
Aristotelem  reprehendit.  En  Stagiritae  verba :  ((  In  omnibus  et  quae 
natura,  et  quae  ab  arte  facta  sunt  et  constant,  aliud  est  ipsa  per 
seipsam  forma,  et  qaae  est  cura  raateria  raixta:  ut  sphaerae  forraa 
alia  est,  et  aurea  atque  aenea  sphaera,  et  circuli  rursus  alia  est  ipsa 

'^i^  Opusc.  De  cnte  et  essentia,  cap.  V;  cf.  Com.  Caielani. 
(2)  l  p.  q.  11,  a.  8. 

forma,  et  aeneus  circulus  ligneusve.  Sphaerae  namque  quidditatem 
aut  circuli  assignantes,  non  aurum,  non  aes  in  oratione  dicemus, 
tamquam  non  exsistant  haec  de  substanlia.  Si  vero  aeneum  aut 
aureom  dicemus . . .  aiiud  erit  esse  circulo,  et  huic  circulo,  et  illud 
quidem  forma,  hoc  autem  forma  in  materia  et  eorum  quae  singu- 
laria  sunt  )>  (1). 

Utrumque  argumentum  derivatum  ex  praedicabilitate,  et  multi- 
plicabihtate  formae  sic  perbelle  complexus  est  Aquinas  noster:  (c  In 
omnibus  habentibus  formam  in  materia,  natura  speciei  individuatur 
per  materiam,  unde  principia  individuantia,  et  accidentia  individui 
sunt  praeter  essentiam  speciei.  Et  ideo  contingit  sub  una  specie  in- 
veniri  plura  individua,  quae  licet  non  differant  in  natura  speciei  dif- 
ferunt  tamen  secundum  principia  individuantia,  et  propter  hoc  in 
omnibus  habentibus  formam  in  materia  non  sunt  omnino  idem  et  res,  et 
quod  quid  est  eius.  Socrates  enim  non  est  sua  humanitas.  In  his  autem, 
quae  non  habent  formam  in  materia,  sicut  sunt  formae  simplices,  nihil 
potest  esse  praeter  essentiam  speciei,  quia  ipsa  forma  est  tota  essentia. 
Et  ideo  in  talibus  non  possunt  esse  plura  individua  unius  speciei,  nec 
potest  differre  res,  et  quod  quid  est  eius  »  (2). 

Arg.  4.^"  Non  admissa  reali  distinctione  inter  quidditatem  mate- 
rialem  et  principia  eam  individuantia,  nulla  probabilis  ratio  afferri 
possel  quamobrem  obiectum  proprium  intellectus  nostri  sit  quidditas 
universalis,  et  non  singularis,  cum  in  illa  hypothesi  res  in  se  et  ab- 
solute  considerata  esset  singularis,  et  in  suo  conceptu  quidditativo 
singularitatem  includeret.  Atqui  obiectum  proprium  intellectus  nostri 
est  quidditas  universalis,  iuxta  illud  Boetii  a  S.  Thoma,  et  a  politio- 
ribus  Scholae  principibus  crebro  usurpatum:  singulare  dum  sentitur, 
universale  dum  intelligitur.  Ergo  quidditas  rei  materialis  re  differt  a 
principiis  eam  determinantibus  ad   esse  huius  singularis. 

Evol.  arg,  Ad  propositionem  maiorem  quod  attinet,  si  realitas 
quae  verificat  in  substantia  corporali  naturam  communem  speciei  esset 
idem  ac  realitas  quae  verificat  hanc  numero  naturam,  inintelligibile 
prorsus  foret  et  secum  pugnans  realitatem  verificantem  hanc  numero 
naturam  neque  intelligi  primo  ab  intellectu  nostro,  neque  posse  intel- 
ligi  conceptu  proprio  etiam  per  posteriores  actus :  hoc  quippe  signi- 
ficat  essentiam  singularem  non  esse  proprium  obiectum  intellectus 
nostri.  Hoc  evidentius  fiet,  si  in  memoriam  revocamus,  graviores  phi- 
losophos,  qui  propugnant  quidditates  materiales  esse  per  seipsas  sin- 
gulares,  congruenter  omnino  suis  principiis  decernere,  essentiam  sin- 
gularem  esse  proprium  et  primum  obiectum  nostri  intellectus.  Accedit 
quod  si  per  eamdem  realitatem  res  constitueretur  in  specie  et  in  ra- 

fl)  De  coelo  et  mundo,  lib.  1,  cap.  X,  text.  92. 
(2)  De  anima,  lib.  III,  lect.  8. 

*tione  individui,  cum  res  conveniant  in  quidditate  et  differant  per  prin- 
cipia  individui,  dicendum  foret  naturas  materiales  per  eamdem  reali- 
tatem  et  discrepare  et  convenire  inter  se,  quod  esset  portento  simile, 
et  iure  nos  derideri  putaremus  ab  eo,  qui  id  nobis  suadere  niteretur. 
Pro  propositione  minori  consuli  potest  Aristoteles  et  eius  inter- 
pres  S.  Thomas  in  lib.  III  de  Anima,  ex  quo  haec  pauca  deceipam  : 
((  Considerandura  est  quare  sensus  sit  singularium,  scientia  veio  uni- 
versaiium...  Sciendum  est  igitur  quod  sensus  est  virtus  in  organo 
corporali,  intellectus  est  virtus  immaterialis,  quae  non  est  actus  ali- 
cuius  organi  corporalis . . .  Oportet  igitur  quod  sensus  corporaliter  et 
materialiter  recipiat  similitudinem  rei  quae  sentitur.  Intellectus  autem 
recipit  sirailitudinem  eius  quod  intelligitur  incorporaliter  et  immateria- 
liter.  Individuatio  autem  natuvae  communis  in  rebus  corporalibus  et 
materialibus  est  ex  materia  corporali  sub  determinatis  dimensionibus 
contenta:  universale  autem  est  per  abstractionem  ab  huiusmodi  ma- 
teria  et  materialibus  conditionibus  individuantibus.  Manifestum  est  igi- 
tur  quod  similitudo  rei  recepta  in  sensu  repraesentat  rem  secundura 
quod  est  singularis,  recepta  autem  in  intellectu  repraesentat  rem  se- 
cundum  rationem  universalis  naturae;  et  inde  est  quod  sensus  cognoscit 
singularia;  intellectus  autem  universalia,  et  horum  sunt  scientiae  ))  (1). 
Huc  atque  illuc  se  vertant  licet  osores  realis  differentiae  inter  quid- 
ditatem  compositam  et  principia  individuantia,  alterum  de  duobus  fa- 
teantur  oportet,  aut  quantitatem  dimensivam  ex  mente  S.  Thomae 
virtualiter  tantum  differre  a  substantia  corporali;  aut  se  in  propria  sen- 
tentia  tutanda  a  doctrina  Summi  Aquinatis  oppido  dissentire. 


ARTICULUS  IV. 

DE   MENTE   S.    THOMAE   CIRCA    INDIVIDUATIONEM. 

CONTINUAilO  RERUM.  Licet  ex  iis,  quae  hactenus  commeraora- 
vimus,  ius  fasque  non  sit  de  sententia  S.  Thomae  addubitare  circa 
singularitatem  substantiarum  raaterialiura ;  nihilorainus  in  re  tanti  rao- 
menti  non  erit  inopportunum  quaedara  illustriora  Angelici  Doctoris 
loca  siraul  congesta  huc  transferre,  et  ea  paulisper  declarare,  quo  evi- 
dentior  evadat  raens  et  doctrina  tanti  Magistri. 

Testimonium  I:  ((  Respondeo  dicendura  quod  Philosophus  (5  Me- 
taph.)  ponit  substantiara  dupliciter  dici.  Dicitur  enim  uno  modo  sub- 
stantia  ipsura  subiectura  unicura,  quod  non  praedicatur  de  alio,  et 
hoc  est  particulare  in  genere  substanliae:  alio  modo  dicitur  substan- 
tia  forma  vel  natura  subiecti.  Huius  autem  distinctionis  ratio  est  quia 

(1)  S.  Thom.  De  Anima,  loc.  raox  cit. 

inveniuntur  plura  subiecla  in  una  natura  hominis.  Unde  oportet  dis- 
tingui  quod  est  unum  ab  eo  quod  multiplicatur:  natura  enim  com- 
munis  est  quam  significat  definitio  indicans:  quid  est  res.  Unde  ipsa 
natura  communis  essentia  vel  quidditas  dicitur.  Quidquid  ergo  est  in 
re  ad  naturam  communem  pertinens;  sub  significatione  essentiae  con- 
tinetur;  non  autem  quidquid  est  in  substantia  particulari  est  huius- 
modi.  Si  enim  quidquid  est  in  substantia  particulari  ad  naturam  com- 
munem  pertineret,  non  posset  esse  distinctio  inter  substantias  paiticu- 
lares  eiusdem  naturae.  Hoc  autem  quod  est  in  substantia  particulari 
praeter  naturam  communem,  est  materia  individualis,  quae  est  singu- 
laritatis  principium,  et  per  consequens  accidentia  iadwiduantia^  quae 
materiam  praedictam  determinant.  Comparatur  autem  essentia  ad  sub- 
stantiam  particularem  ut  pars  formalis  ipsius,  ut  humanitas  ad  Socra- 
tem.  Et  ideo  in  rebus  ex  materia  et  forma  compositis  essentia  non 
est  omnino  idem,  quod  subiectum,  unde  non  praedicatur  de  subiecto ; 
non  enim  dicitur,  quod  Socrates  sit  sua  humanitas,  In  substantiis  vero 
simplicibus  nulla  est  differentia  essentiae  et  subiecti,  cum  non  sit  in 
eis  materia  individuaUs  naturam  communem  individuans,  sed  ipsa 
essentia  in  eis  est  subsistentia^  et  hoc  patet  per  Philosophum  (7  Me- 
taph.)  et  per  Avicennam,  qui  dicit  quod  quidditas  simplicis  est  ipsum 
simplex.  Substantia  ergo  quae  est  subiectum  duo  habet  propria ;  quo- 
rum  primum  est  quod  non  indiget  extrinseco  fundamento  in  quo  su- 
stentetur,  sed  sustentatur  in  seipso;  et  ideo  dicitur  subsistere.  quasi 
per  se^  et  non  in  alio  exsistens;  aliud  est  quod  est  fundamentum  ac- 
cidentibus  sustentans  ipsa,  et  pro  tanto  dicitur  substare.  Sic  ergo  sub- 
stantia  quae  est  subiectum,  in  quantum  subsistit  dicitur  oijaicoorig  vel 
subsistentia.  In  quantum  vero  substat,  dicitur  hypostasis  secundum 
Graecos,  substantia  prima  secundum  Latinos.  Patet  ergo  quod  hypo- 
stasis  et  substantia  difierunt  ratione,  sed  sunt  idem  re.  Essentia  vero 
in  substantiis  quidem  materialibus  non  est  idem  cum  eis  secundum 
rem,  neque  penitus  diversum,  cum  se  habeat  ut  pars  formalis.  In  sub- 
stantiis  vero  immaterialibus  est  omnino  idem  »  (1). 

Testimonium  declaratur.  Ex  testimonio  mox  citato  haec  aperte  de- 
rivantur,  quae  quaestionem  vehementer  illustrant.  V)  luxta  S.  Tho- 
mam  substantia  prima  est  subiectum  ultimum,  quod  non  praedicatur 
de  alio,  idest  substantia  singularis  et  individua:  contra  substantia 
secunda  est  forma  vel  natura  subiecti,  idest  essentia  vel  quidditas. 
2^)  Substantiae  singulares  eiusdem  speciei  non  distinguuntur  inter  se  per 
id  quod  eas  constituit  substantias  secundas,  nempe  per  quidditatem, 
sed  per  id  quod  ipsas  constituit  in  ratione  substantiae  primae  et  sin- 
gularis;  nam  quod  commune  est,  minime  esse  potest  ratio  distinctio- 
nis.  Si  enim,  inquit  Aquinas,  omnia  quae  sunt  in  substantia  particu- 

(1)  QQ.  DD.  De  Pot.  q.  9,  a.  1. 

lari  ad  speciem  pertinerent,  non  posset  esse  distinctio  inter  varias  sub- 
stantias  eiusdem  speciei.  3°)  Substantia  prima  addit  substantiae  secundae 
materiam  individualem,  quae  est  principium  individuationis,  et  acci- 
dentia,  quae  hanc  materiam  determinant,  atque  ita  essentia  non  est 
omnino  idem  secundum  rem  cum  substantia  prima  et  singulari.  4*^)  Sub- 
stantia  singularis  non  egens  alio  fundamento  in  quo  sustentetur,  hoc 
ipso  subsistit,  idest  exsistit  in  se  et  non  in  aiio.  o°)  Substantia  singu- 
laris  ab  hypostasi  et  subsistentia  ditTert  ratione,  sed  est  idem  re :  sub- 
stantia  vero  secunda  seu  quidditas  in  formis  subsistentibus  est  idem 
re  cum  hypostasi  et  subsistentia,  sed  differt  ratione;  in  substantiis 
compositis  non  est  idem  eis  secundum  rem,  neque  penitus  diversum, 
sed  se  habet  ut  pars  formaiis  ad  totum. 

Quamobrem  ipsis  pene  S.  Thomae  verbis  huiusmodi  conflamus 
argumenti  conclusionem.  Substantia  prima  seu  singularis  in  rebus  cor- 
poralibus  differt  ab  essentia  vel  quidditate  secundum  rem.  Atqui  dif- 
ferentia  in  eo  est,  quod  quidditali  addat  principia  individuantia.  Ergo 
principia  individuantia  realiter  discriminantur  ab  essentia  in  substan- 
tiis  compositis  ex  materia  et  forma. 

Testimonium  II :  «  Natura  significat  essentiam  speciei,  quam  si- 
gnificat  definitio.  Et  si  quidem  his  quae  ad  rationem  speciei  perti- 
nent,  nihil  aliud  adiunctum  inveniri  posset,  nulla  necessitas  esset  di- 
stinguendi  naturam  a  supposito  naturae,  quod  est  individuum  subsi- 
stens  in  natura  illa,  quia  unumquodque  individuum  subsistens  in 
natura  aiiqua  esset  oranino  idem  cum  sua  natura.  Contingit  autem  in 
quibusdam  rebus  subsistentibus  inveniri  aliquid,  quod  non  pertinet  ad 
rationem  speciei,  scilicet  accidentia  et  principia  individuanfia,  sicut 
maxime  apparet  in  his,  quae  sunt  ex  materia  et  forma  composita.  Et 
ideo  in  talibus  etiam  secundum  rem  differt  natura  et  suppositum ;  non 
quasi  omnino  aliqua  separata;  sed  quia  in  supposito  includitur  ipsa 
natura  speciei,  et  superadduntur  quaedam  alia,  quae  sunt  praeter  ra- 
tionem  speciei :  unde  suppositum  significatur  ut  totum  habens  naturam 
sicut  partem  formalem  et  perfectivam  sui:  et  propter  hoc  in  compo- 
sitis  ex  materia  et  forraa  natura  non  praedicatur  de  supposito;  non 
enim  dicimus,  quod  hic  homo  sit  sua  humanitas  »  (1). 

Testimonium  declaratur.  In  meraorato  raox  testiraonio  clare  docet 
S.  Thoraas  suppositum  esse  individuum  subsistens  in  determinata 
aliqua  specie,  et  ita  iraportare  realitatera  verilicantem  in  ipso  tum 
esse  talis  speciei,  tum  rationem  huius  individui  sub  illa  specie  positi; 
sic  hic  homo  importat  realitatem  verificantem  esse  specilicum  horai- 
nis,  et  esse  huius  horainis.  Cura  autera  in  compositis  ex  materia  et  forma 
ratio  speciei  verificabilis  sit  in  pluribus  individuis,  prout  materia  si- 
(jnata  multiplicabilis  est,  et  secundura  quod  inateria  est  multiplex 
raultiplicatur  etiam  forma  in  materia  recepta,  patet  realitatem  suppo- 

(l)  3  p.  q.  2,  a.  2. 

siti  non  posse  esse  unice  naturam  prout  praecise  verificat  rationem  speciei. 
Si  enim  realitas  huius  individui,  quod  est  Petrus,  esset  mere  essentia 
seu  humanitas,  qua  verificatur  praecise  ratio  hominis,  consequens 
esset  omnes  homines  esse  hoc  suppositum  seu  individuum,  quod  est 
Petrus:  nam  in  omni  honiine  datur  realitas  verificans  esse  hominis. 
Suppositum  ergo  seu  individuum  ahcuius  speciei  addit  aliquid  reale 
ad  naturam  praecise  .verificantem  esse  specificum.  Quare  merito  S. 
Thomas  tuetur,  individuum  seu  suppositum  discriminari  a  natura  ac- 
cepta  ut  mera  forma  distinctione  aliqua  reali^  nimirum  ut  totum  a 
sua  parte  formali.  Quod  si  natura  seu  essentia  accipiatur  ut  haec  in- 
dividua,  tunc  et  verificat  rationem  speciei,  et  intrinsece  complectitur 
principia  individuantia,  quibus  fit  concrete  haec^  constans  hac  numero 
materia  et  hac  numero  forma  tamquam  principiis  physice  determina- 
tis  in  individuo;  tunc  non  indiget  ulteriori  realitate  ad  constituendum 
suppositum,  quippe  quae  habet  omne  quod  requiritur  ad  verifican- 
dum  in  re  esse  speciei  et  individui. 

Doctrina  S.  Thomae  sic  potest  ad  brevem  rationis  conclusionem 
revocari:  In  compositis  ex  materia  et  forma  individuum  naturae  dif- 
fert  ab  essentia  speciei  seciindum  rem,  quia  individuum  includit  na- 
turam  seu  essentiam  speciei,  et  aliquid  aliud  essentiae  adiunctum. 
Atqui  individuum  subsistens  in  tali  natura  addit  essentiae  accidentia 
et  principia  individuantia.  Ergo  principia  individuantia  secundum  rem 
distinguuntur  ab  essentia  speciei  in  substantiis  corporatis. 

SchoHon.  Commemorata  mox  a  nobis  S.  Thomae  testimonia  ita 
explorata  sunt  atque  iilustria,  ut  nullum  de  peripatetica  Aquinatis  doc- 
trina  in  praesenti  controversia  relinquant  ambigendi  locum,  eoque 
magis  quod  veteres  tum  Scotistae  tum  Nominales  directe  et  nomina- 
tim  S.  Thomam  adoriuntur,  propterea  quod  doceat  essentias  materia- 
les  individuari  et  dividi  numerice  in  eadem  specie  per  aliquid  ipsis 
realitei"  adiunctum,  vel  ab  ipsis  diversum  seciindnm  rem.  Yerum  enim 
nonnulli  recentes,  qui  auctoritatem  S.  Thomae  detrectare  non  audent, 
neque  ingenue  fateri  cum  Toleto,  se  in  hac  re  dissentire  a  Doctore 
Angelico,  hanc  ingrediuntur  viam,  ut  sese  ex  huiusmodi  dumeto  expe- 
diant.  Contra  doctrinam  explicatu  captuque  sane  difficilem  et  abscon- 
ditam  plures  congerunt  difficultates,  et  deinde  gloriose  concludunt,  S. 
Thomam  ab  ea  abhorruisse,  et  sic  capiuntur  illi,  qui  cum  proprium 
iudicium  adhibere  nequeant,  in  verba  aliorum  iurare  solent. 

Accedit  quod  si  qua  dubitalio  de  mente  S.  Thomae  superesse 
posset,  ea  profecto  dissipatur  ex  ipsis  difficultatibus,  quasrecentescontra 
illam  sententiam  cumulant,  quae  sunt  eaedem  omnino  ac  illae  quibus 
tum  Scotus,  tum  Aureolus,  tum  Durandus  S.  Thomam  insectabantur, 
uti  videre  est  apud  Capreolum  et  Caietanum,  et  apud  ipsum  S.  Tho- 
mam,  qui  quamplures  difficultates  adversariorum  iampridem  propo- 
suerat  et  disiecerat.  Mirabile  sane  est  adversarios,  dum  suadere  nitun- 

tur,  substantias  corporales  non  esse  realiter  distinctas  a  principiis  eas 
individuantibus,  et  hanc  esse  germanam  S.  Thomae  doctrinam,  nullum 
afferre  locum  S.  Doctoris  in  quo  affirmet  essentias  compositas,  esse 
individuas  per  seipsas,  vel  non  esse  realiter  distinctas  a  conditionibus 
et  principiis  individuantibus,  vel  identificari  cum  ipsis ! ! 


SOLVUNTUR  DIFFICULTATES. 

Oppon.  1.^  Si  essentia  realis  non  est  per  se  singularis,  admittenda 
est  extra  mentem  essentia  aliqua  communis.  Atqui  extra  animam  nulla 
datur  essentia  communis,  cum  omne  quod  exsistit,  sit  singulare.  Ergo 
omnis  essentia  ex  seipsa  habet  quod  sit  singularis. 

Resp.  Dist.  mai.  Admittenda  est  extra  mentem  essentia  positive 
communis,  Neg.  Negative  communis,  Subdist.  Si  consideralur  absolute, 
solitarie,  et  abstracta  ab  esse  quod  habet  in  subiecto  singulari,  Conc. 
Si  consideratur  prout  est  appropriata  huic  subiecto,  Neg,  Contradist. 
min.  et  ad  probationem  sic  cum  Caietano,  Dist.  Omne  quod  exsistit, 
habet  esse  singularizatum,  idest  receptum  in  subiecto  singulari,  Conc. 
Identificatur  cum  ratione  suae  singularitatis,  Neg. 

ExplJco.  Nulla  essentia  creata  invenitur  positive  communis  plu- 
ribus  suppositis  seu  individuis,  cum  ipsa  dividatur  et  multiplicetur  ad 
divisionem  et  multiplicationem  individuorum.  Quod  si  de  communitate 
negativa  sermo  habeatur,  vel  de  negatione  appropriationis  alicui  de- 
terminato  subiecto,  quatenus  essentia  non  sit  determinata  ad  esse  in 
hoc  vel  in  illo  subiecto,  tunc  distinctione  opus  est :  nam  si  spectalur 
essentia,  prout  habet  esse  in  hoc  vel  in  illo  singuiari,  tunc  negandum 
est  ipsam  dicere  indifferentiam  ad  hoc  vel  ad  iliud  subiectum,  cum  iam 
sit  appropriata  alicui  supposito  determinato,  quippe  quod  nequeat  exsi- 
stere  nisi  singulare.  Yerum  si  consideratur  forma  seu  quidditas  abso- 
lute  et  solitarie,  idest  dumtaxat  in  sua  realitate  quidditativa,  tunc  dici 
potest  negative  communis,  quatenus  nempe  essentia  sic  considerata 
praescindit  ab  esse  in  uno  vel  pluribus  singularibus ;  ita  tamen,  ut 
non  fiat  praecisio  alicuius  eorum  (1). 

Ad  declarandam  distinctionem,  quam  dedimus  probationi  propo- 
sitionis  minoris,  animadvertendum  est,  propositionem  ab  adversariis 
inductam  esse  sophisticam :  nam  aliud  est  omnem  realitatem  exsisten- 
tem  esse  singularem,  et  aiiud  est  esse  singularem  per  seipsam.  Pri- 
mum  est  verum,  sed  alterum  est  prorsus  falsum ;  plura  quippe  exsi- 
stunt  extra  mentem,  quae  per  se  singularia  non  sunt,  sed  per  aliud 
in  quo  subsistunt.  Sic  accidentia  realia  sunt  singularia,  sed  singulari- 
tatem  habent  a  substantia  per  quam  individuantur.  Sic  actus  essendi 

(1)  Cf.  Caiet.  in  Opusc.  De  ente  et  essentia,  oap.  IV,  q.  6. 

in  creaturis  singularis  est;  sed  latio  eius  singularitatis  repetenda  est 
a  subiecto,  secus  esset  esse  per  se  subsistens  (1). 

Oppon.  2.^  Si  natura  materialis  non  esset  per  se  singularis,  duae  sub- 
stantiae  materiales  non  difTerrent  inter  se  substantialiter.  Atqui  sub- 
stantiae  materiales  differunt  inter  se  substantialiter.  Ergo. 

Resp.  Dist.  mai.  Non  diflerrent  inter  se  specifice,  quia  pertinent 
ad  eamdem  speciem,  Conc.  Non  differrent  essentiabter  seu  substantia- 
Hter,  quia  natura  illa  est  una  et  non  communicata  per  divisionem  plu- 
ribus  individuis,  Neg,  Contradist.  min,  Individua  differunt  specifice, 
Neg.  Differunt  substantiaiiter,  Conc. 

Explico.  Cura  adversarii  hanc  difficultatem  tantopere  decantent, 
quae  est  achilles  eorum  argumentorum,  notamus  in  primis  eamdem 
difficultatem  fuisse  propositam  ab  ipso  Doctore  Angelico,  et  dilucide 
solutam.  Quare  afferemus  eius  verba,  quae  patefaciunt,  adversarios 
doctrinam  propugnare  a  sententia  S.  Thomae  alienam.  En  eius  verba: 
(( Illa  quae  differunt  numero  in  genere  substantiae,  non  solum  diffe- 
runt  accidentibus,  sed  etiam  materia  et  forma.  Sed  si  quaeratur,  quare 
haec  forma  differt  ab  illa,  non  erit  alia  ratio,  nisi  quia  est  in  alia  ma- 
teria  signata.  Nec  invenitur  alia  ratio,  quare  haec  materia  sit  divisa 
ab  illa,  nisi  propter  quantitatem.  Et  ideo  materia  subiecta  dimensioni 
intelligitur  esse  principium  liuius  diversitatis  ))  (2). 

In  rebus  ergo  considerari  potest  triplex  unitas,  nimirum  numerica, 
formalis  seu  essentialis,  et  specifica;  et  ex  opposito  triplex  pluralitas, 
numeralis,  essentialis,  specifica.  Prima  et  secunda  unitas  important  ali- 
quid  reale  et  independens  ab  intellectu,  tertia  vero  dependet  ab  intel- 
lectu.  Unitas  numerica  quandoque  nihil  addit  unitati  formali  seu  es- 
sentiali,  quandoque  aliquid  addit,  nempe  id  quod  determinat  formam 
seu  essentiam  ad  esse  in  hoc  determinato  subiecto  seu  ad  esse  sub- 
stantiam  hanc.  In  primo  casu  essentia  est  forma  subsistens  et  per  se- 
ipsam  singularis ;  in  secundo  casu  est  singularis  per  aliquid  essentiae 
adiunctum,  nempe  per  subiectum,  quod  non  est  omnino  idem  secundum 
rem  cum  essentia  quae  est  pars  eius  formalis.  Insuper  unitas  individui, 
et  unitas  essentiae  semper  multiplicantur  simul,  ita  ut  multiplicatis  in- 
dividuis  multiplicetur  essentia,  cum  natura  Petri  non  sit  natura  Pauli, 
ideoque  prima  est  divisa  ab  altera.  Yerum  tertia  unitas,  nempe  uni- 
tas  specifica  non  semper  multiplicatur  ad  multiplicationem  aliarum. 
Quandoque  multiplicatis  individuis  et  consequenter  multiplicata  essen- 
tia,  remanet  una  eademque  species:  quandoque  ex  adverso  multiplica- 
tis  individuis  et  naturis,  simul  multiplicantur  species.  Primum  usuve- 
nit,  quando  natura  individuatur  per  aliquid  ipsi  superadditum;  alterum 
contingit,  quando  essentia  est  per  seipsam  singularis. 

(1)  OQ.  DD.  De  Pot.  q.  7,  a.  2  ad  5. 

(2)  Opusc    in  BoET.  De  Trin.  q.  4,  a.  2  ad  4. 

Oppon.  3.°  Ouaelibet  essentia  est  singularis  per  propriam  reali- 
tatem.  Atqui  realitas  essentiae  est  ipsa  essentia.  Ergo  quaeiibet  essen- 
tia  est  individua  et  singularis  per  seipsam. 

Resp.  Dist.  mai.  Quaelibet  essentia  est  singularis  per  realitatem 
cum  realitate  quidditativa  identificatam,  Neg,  Per  realitatem,  quae  com- 
ponit  cum  illa  essentia,  et  propria  est  illius  essenliae  et  non  alterius, 
Conc.  Contradist.  min.  Realitas  essentialis  est  ipsa  essentia,  Conc.  Rea- 
litas  ad  essentiam  pertinens,  ipsamque  determinans  ad  singularitatem, 
est  ipsa  essentia,  Neg.  et  Neg.  cons. 

Explico.  Principia  individuantia  in  rebus  materialibus  licet  super- 
addant  aliquid  essentiae,  ideoque  cum  ipsa  compositionem  faciant;  ni- 
hilominus  sunt  oranino  propria  essentiae,  utpote  determinativa  essen- 
tialium  principiorum  ad  esse  huius  vei  illius  singularis,  quemadmodum 
docet  S.  Thomas  (1).  Quare  merilo  dici  possunt  pertinere  ad  propriam 
realitatem  essentiae;  nam  tametsi  sint  praeter  naturam  speciei,  lamen 
sunt  intrinseca  constitutiva  essentiae  singularis,  cum  intrinsecus  aifi- 
ciant  et  determinent  naturam  ad  esse  hoc  vel  illud  subiectum  et 
non  aliud. 

Oppon.  4.^  Argumentum  desumptum  ex  eo  quod  intellectus  noster 
cognoscat  essentiam  abstractam  ab  individuis  est  omnino  inefTicax  ad 
thesim  probandam.  Quod  sic  patet.  Intellectus  noster  potest  intelligere 
animal  abstractum  ab  homine  seu  ab  animali  rationali.  Atqui  in  ho- 
mine  ratio  animalis  et  ratio  animalis  rationalis  non  sunt  distinctae  re- 
aliler.  Ergo  ex  eo  quod  unum  intelligitur  abstractum  ad  altero.  nempe 
essentia  abstracta  a  conditionibus  individuantibus  minime  sequitur  es- 
sentiam  distingui  a  subiecto  singulaii. 

Resp.  Neg.  assiimptiim.  Ad  probationem.  Dist.  mai.  Intellectus 
humanus  potest  intelligere  animal  abstractum  a  rationali,  ita  ut  utraque 
ratio  sit  proprium  et  directum  obiectum  eius,  Conc.  Ita  ut  animalsit  eius 
obiectum  proprmm,  et  animal  rationale  seu  homo  non  sit  eius  obiectum 
directum  et  propriura,  Neg.  Et  concessa  minori,  Dist.  cons.  Non  se- 
quitur  realis  distinctio  inter  essentiam  et  subiectum  singulare,  si  de- 
ducitur  ex  eo  tantum  quod  unum  intelligatur  abstractum  ab  altero, 
Conc.  Si  deducilur  ex  eo  quod  ita  unum  abstrahatur  ad  altero,  ut 
ratio  essentiae  coramunis  sit  propriura  obiectum  intellectus,  ralio  autem 
essentiae  singularis  seu  individui  corporei  non  sit  proprium  obiectum 
intellectus,  Neg.  et  Neg.  cons. 

Oppon.  5.^  cun  Aureolo.  Nulla  nalura  exsistens  extra  intellectum 
est  per  se  indiflerens  ad  hoc  vel  ad  illud  singulare.  Atqui  natura  spe- 
cifica  rerum  raaterialiura  est  exsistens  extra  inlellectura.  Ergo  per  se 
est  determinata  ad  singularitatera. 

Resp.  Dist.  luai.  Naluia  realis  non  est  per  se  indiirerens  in  |)ri- 

(1)  QnodHb.  2,  q.  2,  a.  4  ad  1. 

mo  et  secundo  modo  dicendi  per  se  seu  perseitatis,  Conc.  In  tertio 
modo  dicendi  per  se,  Neg,  Conc.  min,  et  Neg.  cons. 

Explico,  Difficultas,  uti  saepe  notavimus,  ludit  in  ambiguis,  nam 
naturam  esse  indiderentem  potest  dici  dupliciter,  vei  nimirum  positive, 
vel  negative.  luxta  primum  sensum,  natura  in  sua  quidditate  consi- 
derata  respueret  a  se  differentiam  et  muitiplicitatem:  iuxta  secundum 
sensum,  natura  absolute  considerata,  nempe  in  sua  realitate  quiddita- 
tiva  abstrahit  et  ab  indiflerentia,  et  a  differentia;  sed  utrumque  ei 
accidere  potest.  Natura  primo  sensu  indifferens,  uti  patet,  non  posset 
determinari  ad  differentiam  numericam  per  aiiquid  ei  realiter  adve- 
niens,  nempe  per  principium  individuationis,  quia  quod  per  se  dicitur 
de  aliqua  re  in  primo  et  secundo  modo  dicendi  per  se,  nempe  quod 
constituit  rationem  illius  rei,  semper  et  ubique  rem  comitatur;  uti  esse 
animal  rationale  relate  ad  hominem.  Quod  autem  dicitur  per  se  de 
aliqua  re  tertio  modo  dicendi  per  se,  nempe  ratione  solitudinis  potest 
a  re  auferri  per  aliquam  realilatem  ipsi  advenientem.  Sic  natura  com- 
munis  solitarie  et  in  sua  reahtate  spectata  non  dicit  differentiam ;  sed 
subsistens  in  subiecto  singulari  differentiam  sibi  vindicat  ratione  prin- 
cipiorum  individuantium,  quae  ipsam  determinant  ad  esse  hoc  et  non 
aliud.  Quare,  uti  recte  notat  Capreolus,  arguens  faiiitur  per  sophisma 
consequentis,  sic  arguens:  Natura  non  habet  ex  se  esse  differens ; 
ergo  ex  se  habet  indifferens;  nam  differentia  et  indifferentia  accidunt 
naturae,  cum  sint  praeter  rationem  ipsius  (1). 

Oppon.  6.^  Natura  specifica  per  se  est  differens  et  singularis,  si 
Petrus  et  Paulus  differunt  propriis  humanitatibus.  Atqui  ita  res  habet. 
Ergo  natura  specifica  per  se  est  singularis. 

Resp.  Dist.  mai.  Si  differunt  propriis  humanitatibus  ita  ut  natura 
humana  Petri  sit  id  quod  differt  a  natura  Pauli,  Neg.  Si  sit  id  quo 
una  ab  alia  differt,  Conc.  Contradist.  min.  Humanitas  Petri  est  id  quod 
distinguitur  ab  humanitate  Pauli,  Conc.  Id  quo  seu  ratio  distinctionis, 
Neg.  et  Neg.  cons.  Haec  difficultas  iampridem  a  nobis  soluta  fuit  di- 
stinguentes  inter  rem  et  rationem  rei:  qua  distinctione  adhibita  eva- 
nescit  adversariorum  oppositio;  cum  aliud  sit  duas  res  esse  diversas, 
et  aliud  esse  diversas  per  seipsas;  sic  esse  duarum  rerum  creatarum 
est  diversum,  sed  non  est  per  se  diversum,  cum  subsistat  et  differat 
per  subiectum  seu  essentiam  in  qua  recipitur. 

Oppon.  7.*^  Per  idem  homo  est  formaliter  homo,  et  unus  homo, 
ut  ait  Philosophus  (Metaph.  4,  text.  3).  Atqui  homo  formaliter  est 
homo  per  essentiam.  Ergo  per  essentiam  est  unus  et  singularis. 

Resp.  Dist.  mai.  Per  idem  est  homo  et  unus  homo,  si  agitur  de 
unitate  transcendenti,  quae  convertitur  cum  ente,  Conc.  Si  agitur  de 
unitate  numerali,  Neg,  Conc.  min.  et  Neg.  cons. 

(1)  De  quatuor  modis  dicen  i  per  se  disseruimus  Log.  mai.  q.  5  a.  3,  De  hac 
difficultate  vide  Caiet.  De  ente  et     sentia,  cap.  VI,  q.  8. 

Explico.  Haec  difficultas  perverse  confundit  duplicem  unitatem. 
nimirum  unitatem  transcendentem  et  unitatem,  quae  est  principium 
numeri  et  spectat  ad  genus  quantitatis.  Prima,  quae  comitatur  omne 
ens,  habetur  per  essentiam  secundum  quam  res  habet  ut  sit  ens  et 
unum;  secunda,  quae  non  invenitur  in  omnibus  entibus,  sed  solum  in 
rebus  corporalibus,  unitati  essentiali,  quae  est  fundamentum  intentio- 
nis  specificae,  aliquid  superaddit  secundum  quod  natura,  quae  per  es- 
sentiam  collocatur  in  praedicamento  substantiae,  determinatur  ad  esse 
huius  singularis  corporei.  S.  Thomas  de  unitate  Dei  disserens,  acute 
sciteque  distinguit  inter  utramque  memoratam  unitatem,  et  errores  op- 
positos  recenset  in  quos  concessere  nonnulii  philosophi  non  distinguen- 
tes  primam  unitatem  a  secunda  (l).  Cum  ratio  unius  et  ratio  indivi- 
dui  non  sit  omnino  et  convertibiliter  eadem,  quandoque  ratio  ducta  ab 
essentia  per  quam  res  est  una,  facit  etiam  eam  esse  singularem,  uti 
usuvenit  in  formis  subsistentibus,  quae  propterea  differunt  inter  se  dif- 
ferentiis  formalibus  et  specificis.  Interdum  vero  ratio  ducta  ab  essen- 
tia  per  quam  res  est  una  non  satis  est  ad  determinandam  rem  ad  sin- 
gularitatem,  sed  aliquid  aliud  desideratur,  uti  contingit  in  substantiis 
materialibus,  in  quibus  natura  et  subiectum  singulare  realiter  difTerunt. 
cum  natura  sit  pars  formalis  subiecti;  et  ideo  huiusmodi  substantiae 
differuiit  inter  se  tantum  materialiter ;  et  manente  eadem  specie  obnoxiae 
sunt  multipiicationi  numericae. 

SCHOLION.  Differentia  inter  unum  et  individuum.  Difficultas  mox 
proposita  falso  innititur  fundamento,  cum  praesupponat  rationera  unius 
et  rationem  individui  esse  omnino  eamdem,  et  tunc  arguit  hoc  modo. 
Quaelibet  res  est  una  per  suam  essentiam.  Ergo  est  individua  per  suam 
essentiam,  et  consequenter  omnes  essentiae  seipsis  individuantur.  Ve- 
rum  principium  illud,  qnod  praesupponitur  ab  adversariis,  non  datur 
a  nobis.  Nam  ratio  individui,  seu  esse  individuum  plura  requirit,  quam 
esse  unum;  praesertim  in  rebus  materialibus,  quae  multiplicantur  in 
eadem  specie.  Uti  enim  sapienter  loquitur  Capreolus:  (c  Ad  esse  unum 
sufficit  indivisio  in  se,  sed  ad  esse  individuum  requiruntur  (/uatuor. 
Primum  est  indivisio  in  se  et  esse  indivisum.  Secundum  est  divisio  ab 
aliis,  si  quae  sint  vel  esse  possint  individua  in  eadem  specie.  Tertium 
est,  quod  non  sit  receptibile  in  alio  vel  communicabile  alteri  commu- 
nicatione  qua  universale  communicatur  indi\iduo.  Ouartura  est  quod 
sit  aliquid  deraonstrabile,  sensibile,  et  determinatura  ad  hic  et  nunc. 
Principiura  autera  taliura  non  est  natura  pura,  cura  ex  se  sit  indifle- 
rens  negative,  idest  quod  non  est  principium  diflerentiae,  sed  conve- 
nientiae,  licet  non  sit  indillerens  positive,  hoc  est  habens  aliquid  re- 
pugnans  diflerentiae  »  (2).  Quare  omne  ens  est  unum  seu  indivisum 

(1)  1.  p.  q.  II.  a.  1  ad  1. 

(2)  Capreolls,  in  2  Sent.  Dist.  3,  q.  1,  a.  3. 

per  essentiam  secunduni  cjuam  liabet  esse,  et  hoc  sensu  ens  et  unum 
convertuntur.  Quandoque  per  ipsani  essentiam  est  divisum  a  quolibet 
aiio,  et  tunc  individualur  per  ipsam  essentiam  et  formaliter  dilfert  a 
quolibet  alio,  quemadmodum  contingit  in  formis  per  se  subsistentibus. 
Quandoque  vero  non  dividitur  a  quolibet  alio  ratione  essentiae  absolute 
consideratae,  sed  ratione  essentiae  receptae  in  aliquo  subiecto  singu- 
lari,  in  quo  subsistit,  et  tunc  dividitur  a  quolibet  alio  in  eadem  spe- 
cie  per  essentiam  non  absolute  spectatam,  sed  per  essentiam  per  aliquid 
additum  appropriatam  huic  singulari,  quemadmodum  contingit  in  essen- 
tiis  materialibus,  quae  non  sunt  per  se  subsistentes,  quaequ  multipli- 
cantur  et  dividuntur  ad   multiplicationem  principiorum   materialium. 

Principia  haec  individuantia  sunt  radix  individuationis,  et  non 
ratio  formalis  individui:  nam  cum  non  se  teneant  ex  parte  formae, 
sunt  radix  seu  fundamentum  divisionis  duorum  vel  plurium,  quae  con- 
veniunt  secundum  naturam  in  se  spectatam,  et  discrepant  secundum 
naturam  determinatam  ad  singularitatem  per  aliquid  additum.  Cum 
autem  hoc  additum  se  teneat  ex  parte  materiae,  non  determinat  es- 
sentiam  sicut  subiectum  determinatur  a  forma,  sed  vicissim  sicut  forma 
determinatur  per  potentiam  seu  subiectum.  Quare  perperam  quaeritur 
elfectus  formalis  principiorum  individuantium,  quae  sunt  in  genere 
causae  materialis:  nisi  vocabulum  illud  sumatur  improprie,  et  signi- 
ficet  determinationem  ortam  ex  illo  materiali  determinativo,  ideoque 
dicitur  effectus  formalis  per  quamdam  similitudinem,  quia  forma  deter- 
minando  subiectum,  communicat  ipsi  aliquid,  quod  dicitur  effectus  for- 
malis  illius  formae.  Sic  remanet  soluta  alia  cavillatio  Aureoli,  qui  op- 
ponebat,  uti  videre  est  apud  Capreolum  (loc  mox  cit.),  principia  in- 
dividuantia  non  posse  determinare  essentiam  per  se  indifferentem,  quia 
quaelibet  adveniens  forma  non  mutat  naturam  subiecti,  quod  ipsi  sub- 
sternitur  et  ex  indifferenti  intrinsecus  non  efficit  intrinsecus  diflerens, 
et  tunc  concludebat  in  nostra  sententia,  Socratem  et  Platonem  non 
differre  essentialiter  sed  accidentaliter. 

Concludimus  hanc  controversiam  hisce  aureis  S.  Thomae  verbis: 
((  In  rebus  materialibus  tria  est  considerare  quoriim  nullum  est  aliud; 
scilicet  inclividuum,  naturam  speciei,  et  esse.  Non  enim  possum  dicere 
quod  hic  homo  sit  sua  humanitas,  quia  humanitas  consistit  tantum  in 
speciei  principiis,  sed  hic  homo  supra  principia  speciei  addit  princi- 
pia  individuantia,  secundum  quod  natura  speciei  in  hac  materia  reci- 
pitur  et  individuatur.  Similiter  etiam  nec  humanitas  est  ipsum  esse 
hominis.  In  substantiis  autem  separatis,  quia  immateriales  sunt,  natura 
speciei  non  recipitur  in  aliqua  materia  individuante,  sed  est  ipsa  na- 
tura  per  se  subsistens;  unde  non  est  in  eis  aliud  habens  quidditatem 
et  aliud  quidditas  ipsa;  sed  tamen  aliud  est  in  eis  esse,  et  aliud  quid- 
ditas:  Deus  autem  est  ipsum  esse  subsistens  ))  (l). 

(1]  QQ.  DD.  De  Anima,  a.  17  ad  10. 

De  Maria,  Vol.  I.  31 

ARTICULUS  Y. 

DE    CONSTITUTIVIS    PRINCIPII    INDIVIDUATIONIS. 

QUAESTIO  TERMINATUR.  Hactenus  vindicaviraus,  essentiara  re- 
rum  raaterialium  deterrainari  ad  singularitatem.  seu  adaequate  et  per- 
fecte  constilui  in  ratione  huius  individui  signati  per  aliquid  realiter 
distinctura  a  principiis  ex  quibus  efflorescit  species.  Nunc  alia  valde 
salebrosior  obscuriorque  aggredienda  est  quaestio,  quae  innuraeros 
philosophos  torsit,  eoruraque  raentes  transversas  habuit,  ita  ut  in  ea 
solvenda  non  solum  a  peripatetica  Aquinatis  doctrina  discesserint, 
verum  etiam  Ipsum  tum  praesentera  in  Universitate  Parisiensi,  tum 
vel  maxime  post  eius  obitura  acriter  insectati  sint,  uti  locuples  testis 
est  historia.  Cura  enira  essentia  rerura  raaterialiura  constituatur  coin- 
plete  in  sua  individuatione  per  aliquid  ipsi  realiter  adiunctura,  iure 
sciscitari  possuraus,  quidnam  sit  illud  quod  naturara  speciei  deterrai- 
nat  ad  individuura  subsistens  in  illa  specie,  nirairum  quaenam  sint 
principia  intrinsecus  constituentia  individuura  alicuius  naturae  cora- 
positae  ex  materia  et  forma.  Quaestioni  sic  propositae  respondemus 
cura  S.  Thoraa,  B.  Alberto,  et  aliis  postraodura  citandis,  naturas  raa- 
teriaies  fieri  subsistentes  et  singulares  per  materiam  signatam^  idest 
per  raateriara  secundura  quod  est  sub  quantitate  diraensiva.  Uti  enim 
docet  Aquinas:  <(  Materia  non  quoraodolibet  accepta  est  principiura  in- 
dividuationis,  sed  solura  raateria  signata.  Et  dico  raateriara  signatani, 
quae  sub  certis  diraensionibus  consideratur  ))  (1). 

Doctrina  haec  ab  Angelico  Doctore  saepissiine  repetita,  et  dili- 
genter  explicata,  quae  valde  obscurani  quaestionem  scite  admodum 
solvebat,  oppugnata  fuit  inter  veteres  ab  Aureolo,  Scoto,  et  Durando, 
qui  contra  ipsam  agrainatira  irapetum  fecerunt,  pluriraasque  opposue- 
runt  difTicultates,  quas  postea  diligenter  recensuit,  et  solide  explosit 
Capreolus  (2).  Ad  recentes  auctores  quod  attinet  plurimi  eorum  vel 
quaestionera  penitus  negiexerunt  utpote  suo  iudicio  futilem  et  vanam, 
vel  rotunde  inficiati  sunt,  S.  Thoraam  docuisse  essentias  materiales 
non  esse  per  se  ipsas  singulares,  ideoque  sanxerunt  cum  Aureolo  et 
Durando  oranera  realitatera  esse  per  seipsam  singularem. 

Nos  itaque  in  exponenda  sententia  S.  Thoraae  ut  ordine  et  via 
procedaraus,  antequara  declaremus  quid  veniat  noraine  materiae  si- 
gnatae,  et  vindiceraus  eam  esse  principium  individuationis,  quaedam 
praedicemus,  quae  dandae  solutioni  una  semitani  sternent  et  cavilia- 
tionibus  abversariorum  praepedient  aditum. 

(1)  Opusc.  De  ente  et  essenlia,  Cap.  II. 

(2)  In  2  Senl.  Dist.  3,  q.  1. 

Quid  indivlduum  ?  Inclividuum  definitur  a  S.  Thoma:  Quod  esl 
in  se  indistincttnn,  ah  aliis  vero  distinctim  (1);  vei  pauio  secus: 
Quod  est  in  se  indivisum,  et  ah  aliis  divisum  ultima  divisione  (2). 
Ad  rationem  ergo  individui  requiritur  ut  sit  ab  aliis  divisum  et  ipsis 
incommunicabile,  idest  ut  sic  hoc  et  non  aliud.  Quare  com  princi- 
pium  individuationis  illud  intelligatur,  quodicst  ratio  ob  quam  aliqua 
natura  sit  incommunicabilis,  sit  haec  et  non  alia;  eo  perfectius  im- 
perfectiusque  qualibet  natura  seu  essentia  individuatur,  quo  ab  ea 
magis  minusve  removeatur  multiplicabilitas;  omne  quippe  multiplica- 
bile  ad  perfectam  unitatis  rationem  minime  pertingit.  In  rebus  ergo 
creatis,  quae  omnes  ex  actu  et  potentia  concretae  sunt,  ideoque  illa 
perfecta  haud  potiuntur  unitate,  quae  ab  ipsis  omnem  multlplicabili- 
tatem  removeat,  principium  individuationis  et  esse  debet  id  per  quod 
aliquid  est  in  se  indistinctum,  et  a  quolibet  alio  distinctum,  et  simul 
esse  debet  radix  seu  principium  multiplicabilitatis  entium  finitorum. 
Cum  vero  multiplicabilitas  potentiam,  imperfectionemque  denotet,  con- 
sequitur  profecto  principium  huiusmodi  in  compositis  ex  actu  et  po- 
tentia  desumendum  esse    ab  eo,  quod  fungitur  munere  potentiae, 

Siquidem  forma  seu  actus  non  est  per  se  multiplicabilis,  secus 
divinum  esse  mulliplicabilitati  obnoxium  esset;  sed  si  multiplicatur 
forma,  hoc  ex  eo  ipsi  competit,  quod  recipitur  in  diversis  subiectis 
quibuscum  proportionem  et  commensurationem  habet,  idest  ratione 
subiecti.  Hinc  forma  multiplicatur  et  forma  differt;  sed  radix  seu  ratio, 
cur  mulliplicetur  et  ditTerat,  repetenda  est  ex  subiecto.  Quare  non  est 
confundenda  formalis  distinctio  duarum  vel  plurium  substantiarum 
cum  radice  seu  principio  illius  distinctionis.  Duo  enim  subsistentia 
formaliter  distinguuntur  per  esse  tamquam  per  actum  formalem  ex 
quo  habent  ut  sint  duo  entia;  sed  causa  cur  esse  unius  non  sit  esse 
alterius,  repetenda  est  a  subiecto,  in  quo  esse  recipitur. 

Ens  per  se.  Cum  individuum  substantiae  dicatur  ens  per  se,  et 
ex  alia  parte  ens  per  se  et  unum  per  se  illud  dicatur,  quod  non 
coagmentatur  ex  rebus  diversorum  praedicamentorum,  statim  occurrit 
obiectio  non  ita  facilis  explicatu,  quam  Scotus  aliique  adhibent  ad 
oppugnandam  doctrinam  S.  Thomae  de  individuatione  substantiarum 
compositarum.  Si  enim  substantiae  materiales  plene  individuantur  per 
materiam  signatam,  nempe  quatenus  est  sub  quantitate  dimensiva, 
individuum  substantiae  intrinsece  in  se  includit  rem  duorum  praedi- 
camentorum,  ideoque  iure  dicendum  foret  ens  per  accidens,  quod  est 
contra  communem  politiorum  Peripateticorum  doctrinam.  Difficultas 
haec  qua  Scotus  et  Durandus  aliique  utebantur  ad  impugnandum  do- 
ctrinam  a  S.  Thoma  traditam  de  individuatione,  instaurata  est  a  quibus- 

(1)  1  p.  q.  29,  a.  4. 

(2)  Opusc.  In  BoET.  De  Trin.  q.  4,  a.  2  ad  3. 

dam  recentibus,  qui  ipsam  proponunt,  ut  ostenclant,  S.  Doctorem  non 
distinxisse  inter  quidditates  materiales  earumque  principia  individuantia? 

Cum  de  mente  S.  Tliomae  nullus  sit  ambigendi  locus,  memora- 
tam  difficultatem  preoccupabimus  animadvertentes  cum  Capreolo,  ens 
per  se  sumi  posse  tripliciter.  Primo  quia  dicit  naturam  vel  rem  na- 
turae  unius  praedicamenti,  et  non  dicit  aliquid  compositum  ex  rebus 
diversorum  generum,  nec  ex  duabus  entitatibus,  quarum  unio  sit  mere 
per  accidens,  nec  una  insit  per  se  alteri  quacumque  perseitate.  Se- 
cundo  quia  nec  dicit  tale  compositum  ex  duobus,  et  insuper  nec  in 
recto,  nec  in  obliquo  in  sua  ratione  convocat  res  duorum  generum, 
sed  tota  sua  ratio  completur  per  praedicata  unius  generis.  Tertio  quia 
sua  entitas  non  dependet  in  esse  nec  in  fieri  a  causa  extrinseca,  vel 
intrinseca  a  se  realiler  distincta.  Prima  ratio  entis  per  se  competit 
substantiis  primis  in  genere  rerum  materialiuni;  secunda  competit 
lormis  per  se  subsistentibus;  tertia  competit  Deo  gloi-ioso  (I\  Ouare 
substantia  prima  materialis  in  quantum  huiusmodi  includit  in  sua  ra- 
tione  in  obliquo  dimensionem,  et  hoc  sufficit  ut  dici  valeat  ens  per  se 
primo  modo,  quia  illo  modo  quaelibet  substantia  naturalis  seu  physica 
includit  accidentia  et  materiam  sensibilem. 

Animadvertenduni  insuper  est,  principium  individuationis  in  sub- 
stantiis  corporalibus  neque  esse  materiam  solam,  neque  solam  quan- 
titatem;  sed  materiam,  quae  est  sub  quantitate,  et  dicitur  materia 
signata;  ita  tamen  ut  materia  dicatur  primario  individuare  substan- 
tiam,  quantitas  autem  secundario.  Sic  prima  radix  individuationis,  in 
quantum  individuum  denotat  incommunicabilitatem,  est  materia;  sed 
in  quantum  denotat  dislinctionem  ab  aliis  eiusdem  speciei  vel  in 
quantum  dicit  aliquid  signatum,  sensibile,  determinatum  ad  /lic  et 
nunc,  est  quantitas.  Sic  completa  ratio  individuationis  et  quoad  illud 
quod  primario  est  de  ratione  individui,  et  quoad  illud  quod  secundario 
determinat  naturam  speciei  ad  individuum,  reponenda  est  in  materin 
signata  per  quantitatem.  Sic  etiam  paratur  via  ad  solvendas  illas  difti- 
cultates,  quae  petuntur  vel  ex  sola  materia,  vel  ex  sola  quantitate. 

PROPOSITIO. 

Priiicipium  indiyiduatiouis  in  substantiis  compositis  reponenduni 
est  in  materia  signata,  nempe  quae  intelligitur  et  est  sub  (iuantitate(2). 

Nota.  Haec  propositio  impugnatur  tum  ab  illis  qui  decernunt 
quamlibet  realitatem  esse  per  seipsam  individuam,  tum  ab  illis  qui 
individuationem  repetunt  ab  aliquo   principio  formali.   Sic  Scotus  qui 

(1)  CiPREOLUs,  in  2  Sent.  Dist.  3,  q.  l,  a.  3. 

(2)  S.  Thom.  hanc  quaestionem  diserte  tractat.  in  Boet.  De  Trin.  q.  4,  a.  2; 
1  p.  q.  3,  a.  3  ;  3  p.  q.  2.  a.  2  et  q.  77,  a.  2. 

in  re  explicanda  acl  haecclieitatem  se  confert,  hanc  statuit  conclusio- 
neni:  Principium  individuationis  non  est  materia,  nec  forma,  nec 
quantitas;  sed  proprietas  individualis,  scilicet  haeccheitas  (1). 

Prob.  prop.  Arg.  1.^™  lllud  proprie  et  vere  est  principium  indi- 
viduationis  essentiae  materialis,  a  quo  illa  essentia  repetit  ut  sit  in  se 
indivisa,  idest  incommunicabilis  alteri  secundum  quod  universale  com- 
municatur  particularibus,  et  divisa  a  quolibet  alio,  quod  est  vel  esse 
potest  in  eadem  specie.  Atqui  in  huiusmodi  substantiis  hoc  habetur 
per  materiam  subiectam  dimensionibus.  Ergo  materia  signata  idest 
subiecta  dimensionibus  est  principium  et  radix  individuationis  in  sub- 
stantiis  materialibus. 

Evol.  arg.  Propositio  maior  ex  ipsa  definitione  individui  eruitur 
et  declarata  manet;  nam  cum  natura  individua  ea  sit,  quae  in  uno 
tantum  est  et  de  uno  dici  potest,  patet  naturam  individuam  esse  in- 
communicabilem  et  divisam  a  quolibet  alio  ultima  divisione.  Verum 
divisio  a  quolibet  alio  est  multiplex  secundum  quod  natura  vel  per 
seipsam  dumtaxat  dividitur  ab  aliis,  vel  indiget  aliquo  alio  sibi  con- 
iuncto  ad  hoc  ut  valeat  a  ceteris  secerni.  In  primo  casu  forma  seu 
natura  ost  per  seipsam  individua,  et  cum  haec  natura  sit  forma  sim- 
plex,  non  recepta  in  subiecto,  dividitur  formaliter  ab  aliis,  nempe  per 
ipsa  principia  formalia;  et  consequenter  secum  affert  divisionem  spe- 
ciei;  complectitur  enim  in  se  integram  speciei  perfectionem.  In  se- 
cundo  casu  natura  non  est  per  seipsam  individua,  ideoque  non  est 
ipsum  subiectum  primum;  et  consequenter  aliquid  sibi  vindicat  ipsi 
extrinsecum,  ut  sit  determinata  ad  esse  hoc  et  non  aliud,  idest  aliquid 
in  se  indivisum  et  divisum  a  quolibet  alio.  Cum  autem  haec  realitas 
non  sit  principium  formale,  sed  principium  materiale,  consequitur  in 
huiusmodi  naturis  possibilem  esse  divisionem  et  multiplicationem  nu- 
mericam  sine  divisione  et  multiplicatione  specifica,  cum  quaelibet 
natura  individua  non  complectatur  totam  perfectionem  speciei. 

Propositio  minor,  in  qua  pene  tota  latet  quaestionis  diflTicuItas,  sic 
declaratur  ex  doctrina  S.  Thomae.  Principium  individuationis  in  na- 
turis  compositis  debet  esse  ex  parte  materiae  prout  ex  materia  oritur 
divisio  numerica,  quin  species  dividatur.  lam  vero  hoc  praestari  ne- 
quit  a  materia,  nisi  quatenus  subiecta  dimensionibus.  Ergo  materia 
signata  est  principium  singularitatis  in  naturis  corporalibus.  Et  re- 
vera  materia  nude  considerata  licet  sit  subiectum  formae  substan- 
tialis,  ideoque  illam  reddat  incommunicabilem ;  tamen  per  se,  nempe 
sine  quantitate  non  potest  formam  efficere  multiplicabilem  et  divisi- 
bilem  secundum  numerum,  manente  eadem  specie;  quia  submota 
quantitate,  substantia  remanet  indivisivilis.  Concludendum  ergo  est, 
materiam  in  substantiis  compositis  esse   ultimum   subiectum    formae, 

{)]  ScoTUs,  2  Sent.  Dist.  3,  q.  H;  cf.  Caiet.  De  ente  et  essentia,  cap.  11,  q.  ^. 

ex  quo  forma  habet  ut  determinetur  ad  hoc  singulai'e  recipiens  esse: 
sed  cum  hoc  singulare  debeat  esse  non  aliud  seu  divisum  ab  alio 
secundum  numerum,  non  vero  secundum  speciem,  ut  habeatur  com- 
pleta  et  absoluta  ratio  individui  necesse  est,  ut  materia  non  nude 
considerata,  sed  prout  subiecta  est  dimensionibus  sit  completum  et 
adaequatum  principium  individuationis  in  naturis  corporatis. 

Arg.  2^'".,  quod  est  diversa  forma  prioris,  sic  paucis  proponi  po- 
test:  Principium  individuationis  iu  substantiis  corpoialibus  illud  esse 
debet,  quod  est  radix  et  causa  divisionis  et  imperiectae  muitiplica- 
tionis,  quae  consistit  in  multiplicatione  numerica  sine  muitiplicatione 
speciei.  Atqui  huiusmodi  multipiicatio  nequit  haberi  nisi  per  mate- 
riam  subiectam  quantitati.  Ergo  principium  individuationis  in  naturis 
compositis  reponendum  est  in  materia  sub  dimensionibus. 

Nostra  argumentandi  ratio  fere  expressa  est  ad  verbum  ex  Sancto 
Thoma,  qui  ea  crebro  usus  est,  sed  magis  expiicate  in  commenlo  ad 
Boetium  de  Trinitate  quod  ab  omnibus  conferri  potest.  Nihilominus 
in  commodum  iectoris  placet  haec  pauca  in  rem  nostram  huc  trans- 
ferre.  «  Diversitatem  in  numero  facit  haec  forma  et  haec  materia. 
Nulla  autem  forma  in  quantum  huiusmodi  est  haec  ex  seipsa.  Dico 
autem  in  quantim  huiusmodi  propter  animam  rationalem,  quae  quo- 
dammodo  in  seipsa  est  hoc  aliquid,  sed  non  in  quantum  forma  (nempe 
informans).  Unde  forma  fit  haec  per  hoc  quod  recipitur  in  materia. 
Sed  cum  materia  in  se  considerata  sit  indistincta,  non  potest  esse 
quod  formam  in  se  receptam  individuet,  nisi  secundum  quod  est  di- 
stinguibiiis.  Non  enim  forma  individuatur  per  hoc  quod  recipitur  in 
materia,  nisi  quatenus  recipitur  in  hac  materia  vei  ilia  distincta  et 
determinata  ad  hic  et  nunc.  Materia  autem  non  est  divisibiiis  nisi 
per  quantitatem  ;  iinde  Phiiosophus  dicit,  quod  subtracta  quantiiate, 
remanet  substantia  indivisibiiis.  Et  ideo  materia  efiicitur  haec  et 
signata  secundum  quod  est  sub  dimensionibus ))  (1). 

Scholion.  Doctrina  ex  fontibus  Aquinatis  hactenus  expressa  de 
radice  ac  principio  singuiaritatis  in  naturis  compositis  cum  sit  expli- 
catu  valdc  difficilis,  quippe  quae  assignare  debet  simui  rationem  in- 
dividuationis,  et  rationem  imperfectae  individuationis,  quae  propria  est 
naturae  materiaiis,  incedere  debet  accurate  et  caute  per  mediam  quam- 
dam  viam  inter  duos  oppositos  scopulos  vigentem.  Vitanda  quippe 
sunt  incommoda  tum  sententiae  individuantium  naturas  materiales  ad 
modum  naturae  spiritualis  et  per  se  singularis,  tum  sententiae  indi- 
viduantium  huiusmodi  naturas  ad  modum  accidentium.  Sic  rite  in- 
telligi  possunt  et  simul  componi  diversa  Angelici  Doctores  loca,  in 
quibus  difecte  vel  vitare  contendit  primum  scoi)ulum.  vei  a  secundo 
(leclinat,  et  dissoivit  obiectiones  adversariorum  vel  ex  primo  fonte  vel 

(1)  In  BoET.  De  Trin.  q.  4.  a.  2. 

ex  altero  manantes.  Nos  autem  ad  expletam  et  pleniorem  huius  quae- 
stionis  intelligentiam,  primo  enodabimus  quasdam  difficultates,  quas 
vel  ipse  S.  Doctor  in  antecessum  proposuit  et  explosit,  vel  postmodum 
ab  eius  oppugnatoribus  contra  ipsum  proiatae  fuerunt;  el  cleinde  cita- 
bimus  quaedam  eiusdem  Doctoris  illustriora  loca,  in  quibus  lucuientius 
suam  expressit  sententiam. 


SOLVUNTUR  DIFFICULTATES. 

Oppon.  L^  luxta  Pliilosophum  (5  Metaph.)  sunt  unum  numero 
quorum  materia  est  una.  Atqui  si  unitas  numeralis  dependet  a  ma- 
teria,  quantitas  nullatenus  ingreditur  principium  individuationis.  Ergo 
naturae  materiales  sunt  singulares  independenter  a  quantitate. 

Resp.  Dist.  mai.  Et  Philosophus  loquitur  de  materia  signata,  Conc. 
Et  loquitur  de  materia  communi,  Neg.  contradist.  min.  Si  dependet 
unitas  numeralis  a  materia  communi,  Conc.  Si  unitas  numeralis  do- 
pendet  a  materia  signata.  Ney.  et  Neg.  cons. 

Explico.  Duplex  distinguenda  est  materia,  nimirum  communis  et 
signata.  Prima  ingreditur  defmitionem  essentiae  compositae,  quem- 
admodum  caro  et  ossa  sunt  de  definitione  hominis ;  alia  constituit 
individuum,  uti  haec  caro  et  haec  ossa,  quae  deberent  poni  in  defi- 
nitione  Socratis,  si  individuum  definiretur.  Porro  materia  communis 
evadit  signata  si  subiacet  quantitati  dimensivae.  Rem  sic  explicat 
S.  Thomas :  «  Sciendum  est  quod  materia  non  quomodolibet  accepta, 
est  principium  individuationis,  sed  solum  materia  signata.  Et  dico 
materiam  signatam,  quae  sub  certis  dimensionibus  consideratur.  Haec 
auteni  materia  in  definitione  hominis  in  quantum  homo  non  ponitur, 
sed  poneretur  in  definitione  Socratis,  si  Socrates  definitionem  habe- 
ret ))  ''1).  Quare  ditficultatem  sic  dissolvit  idem  Aquinas :  «  Dicen- 
dum  quod  cum  dicit  Philosophus  quod  numero  sunt  unum  quorum 
materia  est  una,  intelligendum  est  de  materia  signata,  quae  subest 
dimensionibus,  alias  oporteret  dicere,  quod  omnia  generabiiia  et  cor- 
ruptibiiia  sunt  unum  numero,  cum  eorum  sit  materia  una ))  (2). 

Oppon.  2.«  Idem  est  rebus  causa  substantiae  et  unitatis.  Atqui 
quantitas  quae  est  accidens  non  causat  substantiam.  Ergo  non  est 
causa  unitatis  numericae. 

Resp.  Dist.  mai.  Idem  est  causa  substantiae  et  unitatis,  quae 
convertitur  cum  ente,  Conc.  Unitatis  quae  est  principium  numeri, 
Subdist.  Idem  causat  esse  quidditativum  et  determinat  ad  numerum, 
Neg.  Idem  causat  esse  quidditativum  et  aliquo  adiecto  determinat  ad 

fl)  Opusc.  De  ente  et  essentia,  cap.  II. 
(2)  la  BoET.  De  Trin.  q.  4,  a.  2  ad  L_ 

numerum,  Conc.  Contradist.  min.  Quantitas  non  causat  esse  quiddi- 
tativum  substantiae,  Conc.  Non  determinat  simul  cum  materia  quid- 
ditatem  ad  singularitatem,  Neg.  et  Neg.  cons. 

Explico.  Aliud  est  causare  principia  quadditativa  substantiae,  aliud 
est  determinare  illa  principia  ad  unitatem  individuam.  Piimum  nullo 
modo  praestari  potest  ab  accidente,  cum  principia  quidditatis  sint 
materia  et  forma,  et  ex  quidditate  dimanent  accidentia:  secundum  )icet 
non  possit  causari  a  quantitate  sola,  causatur  tamen  a  materia  subiecta 
quantitati,  et  ideo  quantitas  secundario  determinat  naturam  compositam 
ad  singularitatem.  Unde  S.  Thomas  sic  propositam  difficultatem  ex- 
plicat:  ((Dicendum  quod  dimensiones  cum  sint  accidentia,  per  se  non 
possunt  esse  principium  unitatis  individuae  substantiae;  sed  materia 
prout  talibus  dimensionibus  subest,  intelbgitur  esse  principium  talis 
unitatis  et  multitudinis  ))  (1). 

Oppon.  3.°  Quantitas  cum  sit  forma  accidentalis  recepta  in  sub- 
iecto,  per  se  est  communicabilis  et  communis.  Atqui  quod  est  com- 
municabile  et  commune  non  potest  causare  individuationem  in  subiecto. 
Ergo  quantitas  nullo  modo  individuat  substantiam. 

Resp.  Dist.  mai.  Quantitas  est  communicabilis  subiecto  ut  reli- 
quae  formae  accidentales,  Neg.  Ut  forma  quaedam  de  cuius  ratione 
est  causare  in  subiecto  multiplicabilitatem  numericam  in  eadem  specie, 
Conc.  Contradist.  min.  Quod  est  communicabile  ad  modum  communem 
formarum  non  causat  individuationem  substantiae,  Conc.  Quod  est 
communicabile  ad  modum  formae  causantis  divisionem  numeiicam 
subiecto  in  eadem  specie,  non  potest  aliquo  modo  idest  secundario  indi- 
viduare  substantiam,  Neg.  et  Neg.  cons. 

Expiico.  Responsio  data  patet  ex  iis  quae  a  nobis  superius  dicta 
sunt  de  ratione  secundum  quam  quantitas  ingreditur  constitutionem  in- 
dividui  ut  principium  secundarium  individuationis,  et  cum  haec  eadem 
fere  difficultas  sub  forma  paulo  diversa  proponatur  a  Scoto  doctrinam 
S.  Thomae  impugnante,  non  erit  inopportunum  ipsa  S.  Thomae  verba 
huc  transferre,  quibus  difhcultati  a  seipso  propositae  occurrit.  En  eius 
verba:  ((Dicendum  quod  de  ratione  individui  est,  quod  sit  in  se  indi- 
visum,  et  ab  aliis  divisum  ullima  divisione.  NuIIum  autem  accidens 
habet  in  se  propriam  rationem  divisionis  nisi  quantitas.  Unde  dimen- 
siones  ex  seipsis  habent  quamdam  rationem  individuationis  secundum 
determinatum  situm,  prout  situs  est  differentia  quantitatis.  Et  sic  habet 
duplicem  rationem  individuationis:  unam  ex  subiecto,  sicut  et  quod- 
libet  aliud  accidens:  aliam  ex  seipsa,  in  quantum  habet  situm.  ratione 
cuius  in  abstrahendo  a  materia  sensibili  immaginamur  hanc  lineam  et 
hunc  circulum.    Et  ideo  recte  materiae  convenit  individuare  omnes 

(1)  In  BoET.  loc.  cit.  ad  2. 


ABT.    V.    DE   CONSTITIITIVIS    PRINCIPII   mDIVIDUATIONIS  489 

alias  formas  ex  hoc  quod  subditur  illi  formae,  quae  ex  seipsa  habet 
individuationis  rationem  »  (1). 

Doctrinam  mox  expositam  ad  difflcultatem  solvendam  ita  lucu- 
lentius  illustrat  ipse  S.  Thomas:  (c  Habet  hoc  proprium  quantitas  di- 
mensiva  inter  accidentia  reliqua,  quod  ipsa  secundum  se  individuatur: 
quod  ideo  est  quia  positio  quae  est  ordo  partium  in  toto,  in  eius 
ratione  includitur:  est  enim  quantitas  positionem  habens.  Ubicumque 
autem  intelligitur  diversitas  partium  eiusdem  speciei,  necesse  est  in- 
telligi  individuationem:  nam  quae  sunt  unius  speciei  non  multipli- 
cantur  nisi  secundum  individuum  ;  et  inde  est  quod  non  possunt 
apprehendi  multae  albedines,  nisi  secundum  quod  sunt  in  diversis 
subiectis;  possunt  autem  apprehendi  multae  lineae  etiam  si  secundum 
se  considerentur :  diversus  enim  situs,  qui  per  se  lineae  inest,  ad 
pluralitatem  linearum  sufficiens  est.  Et  quia  quantitas  dimensiva  de 
sui  ratione  habet,  unde  multiplicatio  individuorum  in  eadem  specie 
possit  accidere,  prima  radix  huiusmodi  multiplicationis  ex  dimensione 
esse  videtur,  quia  et  in  genere  substantiae  multiplicatio  fit  secundum 
multiplicationem  materiae,  quae  nec  intelligi  posset  nisi  secundum 
quod  materia  sub  dimensiombus  consideratur;  nam  remota  quantitate, 
substantia  remanet  indivisibilis  »  (2). 

Oppon.  4.°  Quae  differunt  numero  in  genere  substantiae,  diffe- 
runt  secundum  substantialia  principia.  Atqui  si  divisio  numerica 
individuorum  dependeret  a  quantitate,  differrent  secundum  accidentia. 
Ergo  quantitas  non  individuat  substantiam. 

Resp.  Dist.  mai.  Differunt  secundum  substantialia  principia,  ita 
ut  haec  principia  determinentur  ad  differentiam  per  aliquid  additum, 
Conc.  Ita  ut  determinentur  ad  differentiam  per  seipsa,  Neg.  (3). 

Oppon.  5.*^  cum  Scoto  et  Durando.  Si  substantia  materialis  indi- 
viduaretur  per  quantitatem,  huiusmodi  substantia  non  esset  ens  per 
se.  Atqui  substantia  singularis  in  rebus  materialibus  est  ens  per  se. 
Ergo  substantia  materialis  non  individuatur  per  quantitatem  (4). 

Resp.  Dist.  mai,  Substantia  materialis  non  esset  ens  per  se  eo- 
dem  modo  ac  est  ens  per  se  substantia  spiritualis,  Conc.  Non  esset 
ens  per  se  modo  minus  perfecto  ac  substantia  spiritualis,  Neg.  Coii- 
tradist.  min.  Substantia  materialis  est  ens  per  se  eodem  modo  ac 
substantia  spiritualis,  Neg.  Modo  imperfectiori,  Conc.  et  Neg.  cons. 

Explico.  Difficultas  haec  non  ita  facilis  explicatu,  cum  ducatur 
ex  illa  entis  divisione  secundum  quam  ens  secernitur  in  ens  per  se, 
et  in  ens  per  accidens  (o),  prolata  fuit  tum  a  Scoto,  tum  a  Durando 

(1)  In  BoET.  loc.  cit.  ad  3. 

(2)  Contra  gent.  lib.  IV,  cap.  LXV. 

(3}  Cf.  S.  Thom.  in  Boet.  De  Trin.  q.  4,  a.  2  ad  4. 

(4)  Cf.  Capreolum,  2  Sent.  Dist.  3,  q.  1,  a.  2. 

(5)  Cf.  S.  Tbom.  Metaph.  lib.  V,  lect.  9. 

ad  oppugnandam  S.  Thomae  doctrinam  circa  individuationem  sub- 
stantiarum  materialum.  Verum  memorati  auctores  non  satis  accurate 
distinguunt  diversos  modos  diversasque  perfectiones  entis  per  se.  Ens 
quippe  per  se  diversimode  dicitur  de  Deo,  de  Angelis,  et  de  sub- 
stantiis  compositis  ex  materia  et  forma,  quemadmodum  notavimus 
superius  cum  Capreolo.  Siquidem  ut  de  creaturis  loquamur,  omne 
concretum  substantiae  dicitur  ens  per  se,  cum  esse  substantiale  seu 
primum  recipiatur  in  qiiidditate  substantiali,  et  non  in  composito  ex 
quidditate  substantiali  ct  accidentaii,  ideoque  esse  illud  non  coadunat 
duas  naturas  praedicamentales.  Ex  adverso  concretum  accidentis  di- 
citur  ens  per  accidens,  quia  esse  accidentale  ex  quo  denominatur.  re- 
cipitur  in  composito  ex  subiecto  substantiali  et  ex  quidditate  acciden- 
tali ;  et  ideo  illud  esse  quod  supervenit  rei  iam  subsistenti  copulat 
naturas  duorum  praedicamentorum. 

Veriim  enim  quandoque  concretum  substantiae  est  forma  simplex, 
quae  est  per  se  subsistens,  et  ideo  ita  recipit  esse  in  sua  simplici  rea- 
litate,  ut  ea  sit  pei'  seipsam  incommunicabiiis  alteri  et  simul  divisa  a 
quolibet  alio.  Sic  dicitur  individuata  per  seipsam,  cum  in  ipsa  sup- 
positum  et  forma  sit  prorsus  idem  secundum  rem,  licet  distinguantur 
ratione.  Quandoque  vero  concretum  substantiae  dicit  formam  receptam 
in  materia,  ita  ut  esse  recipiantur  in  composito  ex  materia  et  forma. 
Licet  autem  forma,  quae  de  se  est  communis,  recepta  in  materia 
evadat  incommunicabilis;  nihilominus  a  niateria  simpliciter  conside- 
rata  non  habet  ut  sit  distincta  a  quolibet  alio ;  sed  hoc  recipit  a  ma- 
teria  quatenus  est  sub  quantitate,  quae  reddit  materiam  divisibilem, 
nam  subtracta  quantitate,  substantia  remanet  indivisibiiis.  Sic  esse  re- 
cipitur  in  composito  ex  materia  et  forma,  et  ideo  materia,  quae  est 
primum  subiectum  formae,  est  primarium  principium  individuationis, 
quatenus  eflicit  formam  incommunicabilem.  Cum  autem  materia  per 
se  non  sit  principium  divisionis  illius  substantiae  a  qualibet  altera,  sed 
hoc  habeatur  per  quantitateni;  sequitur  quantitatem  esse  secundai'ium 
et  partiale  principium  individuationis;  et  cum  divisio  illa  procedat  a 
materia  subiecta  quantitati,  multiplicatio  naturae  non  affert  multipli- 
cationem  specificam.  Sic  esse  substantiae  materialis  non  recipitur  in 
composito  ex  substantia  et  accidente,  et  ideo  substantia  materialis  non 
est  ens  per  accidens.  Verum  propter  imperfectionem  talis  substantiae, 
ut  illud  esse  possit  dividi  numerice  in  eadem  specie,  requiritur  ut  ma- 
teria  sit  subiecta  quantitati,  quae  est  primum  accidens  necessario  re- 
sultans  ex  materia  et  forma.  Hinc  substantia  materialis  individua  in 
recto  dicit  materiam  et  formam,  et  in  in  ohliquo  dicit  etiam  quantita- 
tem:  in  genere  substantiae  est  ens  per  se,  sed  inlimum  gradum  per- 
fectionis  entis  per  se  attingit,  ita  ut  ad  ens  per  accidens  videatur  ac- 
cedere,  cum  infimum  supremi  attingat  supremum  inlimi. 

Mirabile  profecto  est  Scotum  et  Durandum  viros  acumine  ingenii 

praeslantes  in  impugnanda  S.  Tliomae  sententia  non  vidisse  hunc  re- 
runi  delectum:  illud  vero  longe  mirabiiius,  non  deCuisse  inter  recen- 
tiores,  qui  profitentes  se  sequi  liac  in  re  doctrinam  Angelici  Doctoris, 
compilaverint  scrinia  Scoti  et  Durandi  ad  sua  placita  pervulganda, 
et  eorum  argumento,  quod  contra  S.  Thomam  prolatum  fuerat,  usi 
sint  ad  suadendum  in  substantiis  materialibus  principia  speciei  et  prin- 
cipia  individui  esse  unam  eamdemque  rem,  et  solum  distingui  virtua- 
liter.    Tanta  est  impunitas  garriendi!! 

Oppon.  6.^  cum  eodem  Scoto.  Substantia  singularis  est  prior  omni 
accidente,  cum  accidens  a  substantia  singulari  in  essendo  dependeat. 
Atqui  quod  est  prius  altero,  non  potest  ab  illo  dependere.  Ergo  sub- 
stantia  materialis  non  individuatur  per  quantitatem. 

Resp.  Dist.  mai.  Substantia  materialis  est  prior  omni  accidente, 
ii)  esse  substantiae  seu  secundum  quod  recipit  esse  primum,  Conc. 
In  omnibus,  quae  ad  completam  eius  individuationem  requiruntur, 
Subdist.  Ut  causa  materialis  seu  determinabilis  iterum,  Conc,  Ut  causa 
(ormalis,  seu  determinans,  Neg.  Contradist.  min.  et  Neg.  cons. 

Explico.  Licet  substantia,  in  eo  quod  substantia,  sit  naturaliter 
prior  omni  accidente,  quatenus  non  includat  in  sua  ratione  aliquod 
accidens,  nec  causetur  ab  accidente,  nec  praesupponat  accidens  ad 
suum  esse,  nihilominus  substantia  materialis  non  est  prior  omni  ac- 
cidente  quoad  completam  rationem  suae  individuationis,  sed  praesup- 
ponit  quantitatem,  praesertim  quantum  ad  hoc,  quod  est  distingui  nu- 
mero  in  eadem  specie,  demonstrari,  et  determinari  ad  hic  et  nunc. 
Quare  si  substantia  materialis  secundum  completam  rationem  suae  in- 
dividuationis  definiretur;  in  sua  definitione  ponenda  foret  quantitas; 
nec  per  hoc  evadit  ens  per  accidens,  uti  diximus,  quemadmodum 
quodlibet  ens  physicum  in  sua  ratione  includit  materiam  sensibilem, 
et  tamen  nemo  dicet,  substantiam  pliysicam  esse  ens  per  accidens  (1). 

Oppon.  7.^  cum  eodem  Scoto.  In  qualibet  coordinatione  praedi- 
camentali  debent  esse  omnia  pertinentia  ad  illud  praedicamentum  in- 
dependenter  a  quolibet  alio  praedicamento,  cum  praedicamenta  sint 
primo  diversa.  Atqui  substantia  prima  et  singularis  est  in  coordinatione 
j)rimi  praedicamenti  ut  primum  subiectum  quod  de  nullo  praedicatur. 
Ergo  substantia  materialis  non  individuatur  per  quantitatem,  quae  per- 
tinet  ad  diversum  praedicamentum. 

Resp.  Dist.  mai.  In  qualibet  coordinatione  debent  esse  omnia  il- 
lius  praedicamenti  independenter  ab  alio  genere,  si  spectetur  id  per 
quod  res  ponitur  in  genere  seu  specie,  nempe  natura  generis  vel  spe- 
ciei,  Conc.  Si  spectetur  completa  individuatio  illius  naturae,  Neg. 
Dist.  min.  Est  in  praedicamento  substantiae  per  naturam  sui  generis 
vel  suae  speciei,  Conc.  Per  principia  constituentia  completam  indivi- 
duationem  illius  naturae,  Neg.  et  Neg.  cons. 

[\)  Capreolus,  2  Sent.  Dist.  3,  q.  1,  a,  3. 

Expljco.  Ex  responsione  data  satis  patct  solutio  difticultatis.  Duo 
tamen  adiungimus  ad  solutionem  melius  illustrandam,  quorum  primum 
est,  coordinationes  aliorum  praedicamentorum  etiam  constitui  per  se- 
ipsas  et  non  per  substantiam  ex  ipsa  Scoti  doctrina;  attamen  primum 
subiectum  illarum  coordinationum  nullo  modo  individuatur  per  seipsum, 
cum  omne  accidens  individuetur  per  substantiam.  Secundo,  et  hoc 
quaestionem  propius  attingit,  principium  individuationis  substantiae 
non  semper  directe  pertinet  ad  genus  substantiae,  eo  quod  substantia 
non  ponitur  in  genere  ratione  suae  individuationis,  quod  sic  traditur 
a  S.  Thoma:  (c  In  rebus  creatis  res  aliqua  non  ponilur  in  genere  vel 
specie  ratione  eius  quod  pertinet  ad  eius  individuationem,  sed  ratione 
naturae,  quae  secundum  formam  determinatur,  cum  individualio  ma- 
gis  sit  secundum  materiam  in  rebus  compositis  »  (1). 

Oppon.  8.°  cum  eodem.  Si  quantitas  est  principium  individuatio- 
nis,  cum  quantitas  sit  forma,  duo  individua  ditrerrent  ratione  formae, 
ideoque  specifice  iuxta  doctrinam  S.  Thomae.  Atqui  in  rebus  mate- 
rialibus  divisio  numeraiis  non  causat  divisionem  specificam.  Ergo  quan- 
titas  non  individuat  substantiam  materialem. 

Resp.  Dist,  mai.  Si  quantitas  est  principium  individuationis,  duo 
individua  difterrent  ratione  formae  simplicis,  Ney,  Ratione  formae, 
quae  includit  diversas  partes  unius  speciei,  Conc.  et  sic  Neg.  primam 
conclusionem.  Conc,  min.  et  Neg.  cons.  (Capreol.). 

Expiico.  Principium  illud:  Omnis  divisio  formalis  est  specifica, 
intelligendum  est  et  intelligitur  a  philosophis  et  theologis  de  formis 
simplicibus:  non  autem  de  illa  forma.  quae  in  sua  ratione  dicit  par- 
tes  et  partes  eiusdem  speciei,  uti  est  quantitas,  quae  licet  sit  forma 
accidentalis,  habet  quamdam  individuationem  a  seipsa  propter  situm 
nempe  ordinem  partium  in  toto,  ex  quo  rite  intelligimus  unam  lineam 
non  esse  aliam.  Sic  si  una  linea  dividilur  in  duas,  ad  simpiicem  divi- 
sionem  habentur  duae  lineae  eiusdem  speciei.  Quare  cum  sola  quan- 
titas  reddat  materiam  divisibilem  in  partes  ad  cuius  divisionem  divi- 
ditur  forma,  nempe  propter  divisionem  subiecti,  ipsa  sola  dicitur  efTicere 
materiam  signatam,  quae  est  completum  individuationis  principium 
substantiae  compositae.  Sic  intelliguntur  pulcherrima  illa  S.  Thomae 
verba  inquientis:  (c  Si  quantitas  sine  materia  haberet  esse  actu,  per 
se  haberet  individuationem,  quia  per  se  haberet  divisionem  illam,  se- 
cundum  quam  materia  dividitur;  et  sic  una  pars  differret  ab  alia  non 
specie,  sed  numero  secundum  ordinem  qui  attenditur  in  situ  partiiim. 
Et  similiter  una  linea  differret  ab  alia  numero,  dummodo  acciperetur 
in  diverso  situ »  (2). 

(1)  3  p.  (I.  2,  a.  3  ad  3. 

(2)  4  Sent.  Disl.  12,  q.  1,  a.  1,  sol.  3  ad  3;  cf.  pulcheiTimum  testimonium 
Quodlib.  7,  a.  10.  Aliae  difficultates  solutae  inveniuntur  apud  Capreolum,  loeo  sae- 
pius  citato,  et  apud  Caiet.  De  ente  et  essentia,  cap,  II,  q.   5. 

ARTICULUS  YI. 

DE    MENTE    S.    THOMAE    CIHCA    CONSTITUTIONEM    INDIVIDUI. 

CONTINUATIO  RERUM.  Doctrina  superius  vindicata  cle  constitu- 
tione  individui  niaterialis  acriter  impugnata  fuit  tum  a  veteni)us,  qui 
fatentur  eam  traditam  fuisse  ab  Angelico  Doctore,  tum  a  quibusdam 
recentioribus,  qui  negant  eamdem  pertinere  ad  S.  Thomam.  Ouare  ne 
iuvenes  capiantur,  et  iii  recentes  auctores  frustra  sint,  non  erit  inop- 
portunum  liuc  simpliciter  transferre  selecta  quaedam  loca  S.  Docloris, 
quae  videntur  magis  accommodata  ad  patefaciendum  quaenam  fuerit 
summi  Aquinatis  mens  et  sententia. 

Testimonium  I:  «  De  ratione  individui  est,  quod  non  possit  in 
piuribus  esse:  quod  contingit  dupliciter.  Uno  raodo  quia  non  est  na- 
tum  esse  in  aiiquo.  Et  hoc  modo  formae  immateriales  per  se  subsi- 
stentes,  sunt  etiam  per  seipsas  individuae.  Alio  modo  ex  eo  quod 
forma  substantialis  vel  accidentalis  est  quidem  nata  in  aliquo  esse, 
non  tamen  in  pluribus,  sicut  haec  albedo  quae  est  in  hoc  corpore. 
Ouantum  igitur  ad  primum  materia  est  individuationis  principium 
omnibus  formis  inhaerentibus,  quia  cum  huiusmodi  formae,  quantum 
est  de  se,  sint  natae  in  aliquo  esse  sicut  in  subiecto,  ex  quo  aliqua 
earum  recipitur  in  materia,  quae  non  est  in  alio,  ideo  nec  forma  ipsa 
sic  existens  potest  in  alio  esse.  Quantum  autem  ad  secundum  dicen- 
dum  est,  quod  indmduationis  principium  est  quantitas  dimensiva. 
Ex  hoc  enim  aliquid  natum  est  esse  in  uno  solo,  quod  illud  est  indi- 
visum  et  divisum  ab  omnibus  aliis.  Divisio  autem  accidit  substantiae 
ratione  quantitatis,  ut  dicitur  (Physic.  lib.  1).  Et  ideo  ipsa  quanlitas  di- 
mensiva  est  quoddam  individuationis  principium  in  huiusmodi  jormis; 
in  quantum  scilicet  diversae  formae  numero  sunt  in  diversis  partibus 
materiae:  unde  et  ipsa  quantitas  dimensiva  ex  se  habel  quamdam  in- 
dividualionem  ita  quod  possumus  imaginari  plures  lineas  eiusdem  spe- 
ciei  dififerentes  positione,  quae  cadit  in  ratione  huius  quantitatis  »  (1). 

Testimonium  11:  «  De  ratione  individui  duo  sunt:  scilicet  quod 
sit  ens  actu  vel  in  se  vel  in  alio;  et  quod  sit  divisum  ab  aliis  quae  sunt 
vel  possunt  esse  in  eadem  specie,  in  se  indivisum  exsistens:  et  ideo 
primum  principium  individuationis  est  materia,  qua  acquiritur 
esse  in  actu  cuilibet  taii  formae  sive  substantiali,  sive  accidentali;  et 
secundarium  principium  indiyiduationis  est  dimensio,  quia  ab 
ipsa  habet  matcria  quod  dividatur.  Unde  in  carentibus  dimensione  im- 
possibile  est  aliquam  esse  distinctionem  nisi  per  formam,  quae  facit 

(1)  3  p.  q.  77,  a.  2. 

(liversitatem  speciei :  et  propter  hoc  in  Angelis  sunt  tot  species,  quot 
individua;  quia  cum  sint  formae  sive  quidditates  subsistentes  ex  seipsis. 
habent  esse  in  actu  et  distinctionem  ;  et  ideo  non  indigent  ad  sui  indi- 
viduationem  neque  materia  neque  dimensione.  Si  ergo  quantitas  sine 
materia  haberet  esse  actu,  per  se  haberet  individuationem  quia  per 
se  haberet  divisionem  iliam  secundum  quam  dividitur  materia  ;  et 
sic  una  pars  diiTerret  ab  alia  non  specie,  sed  numero  secundum 
ordinem,  qui  attenditur  in  situ  partium.  Et  similiter  una  linea  ab 
alia  dif!'erret  numero,  dummodo  acciperetur  in  diverso  situ  ))  (1). 

Teslimonium  III:  «  In  rebus  compositis  ex  materia  et  forma,  ne- 
cesse  est  quod  diflerant  natura  vel  essentia,  et  suppositum.  Quia  na- 
tura  vel  essentia  compreliendit  in  se  tantum  illa,  quae  cadunt  in  de- 
finitione  hominis ;  his  enim  homo  est  homo ;  et  hoc  significat  humanitas, 
scilicet  illud,  quo  homo  est  liomo.  Sed  materia  individuaJis  cum 
accidentihus  omnihus  individiiantihus  ipsam  non  cadit  in  definitione 
speciei.  Non  enim  cadunt  in  definitione  hominis  hae  carnes  et  haec 
ossa,  aut  albedo  vel  nigredo,  vel  aliqua  huiusmodi.  Unde  hae  carnes 
et  haec  ossa  et  accidentia  designantia  hanc  materia  non  includuntur 
in  humanitate,  et  tamen  in  eo  quod  est  homo  includuntur.  Unde  id 
quod  est  homo  habet  in  se  aliquid.  quod  non  habet  humanitas  .  .  . 
In  his  igitur  quae  non  sunt  composita  ex  materia  et  forma,  in  quibus 
individuatio  non  est  per  materiam  individualem,  idest  per  hanc  ma- 
teriam,  sed  ipsae  formae  per  se  individuantur,  oportet  quod  ipsae  for- 
raae  sint  supposita  subsistentia.  Unde  in  eis  non  differt  suppositum  et 
natura  ))  (2). 

Testimonium  IV:  «  Si  ergo  Angeli  non  sunt  compositi  ex  mate- 
ria  et  forma,  sequitur  quod  impossibile  sit  esse  duos  Angelos  unius 
speciei...  Si  tamen  Angeli  haherent  materiam^  nec  sic  possent  esse 
plures  Angeli  iinius  speciei.  Sic  enim  oportet  quod  principium  distin- 
ctionis  unius  ab  alio  esset  materia;  non  quidem  secundum  divisionem 
quantitatis  cum  sint  incorporei,  sed  secundum  diversitatem  potentia- 
rum,  quae  quidem  diversitas  materiae  causat  diversitatem  non  solum 
speciei,  sed  etiam  generis  ))  (3). 

Testimonium  V :  «  Duplex  est  materia  a  qua  fit  abslractio  ;  sci- 
licet  maleria  intelligibilis,  et  sensibilis;  et  dico  intelligibilem  ut  quae 
consideratur  in  natura  continui;  sensibilem  autem  sicut  materia  na- 
turalis.  Utraque  autem  dupliciter  accipitur,  scilicet  ut  signata,  et  ut 
non  signata.  Et  dicitur  signata  secundum  quod  consideratur  cum  de- 
terminatione  dimensionum,  harum  scilicet   vel   illarum ;   non   signata 

(l^  In  4  bent.  Dist.  12,  q.  1,  a.  1,  sol.  3  ad  3.  Haec  eadem  doctrina  expli- 
catius  adhuc  proponitur  a  S.  Doctore  in  Boet  De  Trin.  q.  4,  a.  2. 

(2)  1.  p.  q.  3,  a.  3. 

(3)  1  p.  q.  50,  a.  4;  cf.  etiam  Opusc.  De  natura  materiae,  cap.  III. 

autem,  quae  sine  determinatione  dimensionum  consideratur.  Secundum 
hoc  igitur  est  sciendum  quod  materia  signata  est  principium  indivi- 
duationis,  a  qua  abstrahit  omnis  inteilectus  secundum  quod  dicitur 
abstrahere  ab  hic  et  nunc  »  (1). 

SCHOLION.  Epilogus  rerum  explicatarum.  Ut  ea,  quae  a  nobis  expli- 
catius  disputata  sunt,  sub  uno  veluti  conspectu  ponantur,  non  erit  abs 
re  hic  subiicere  brevem  totius  doctrinae  superius  traditae  epilogum. 
Cum  substantiae  praedicamentum  incipiat  a  genere  generalissimo,  et 
descendat  ad  individuum,  quod  est  primum  subiectum,  de  quo  omnia 
praedicantur,  quia  omnia  in  ipso  inesse  intelligimus,  investigavimus 
utrum  individuum  substantiae  et  natura  speciei,  quae  in  ipso  subsistit, 
essent  penitus  idem  secundum  rem  et  veritatem,  an  individuum  ad- 
deret  quidditati  seu  essentiae  aliquid  realiter  ab  ea  distinctum.  In 
quaestione  enodanda  propugnavimus,  naturam  speciei  in  substantiis  ma- 
terialibus  non  habere  completam  individui  rationem  et  constitutionem, 
nisi  per  aliquid  additum  principiis  quidditativis,  quod  est  ab  ipsis  rea- 
liter  distinctum.  Deinde  gradatim  descendimus  ad  determinandum  quid- 
nam  sit  illud  additum,  quod  naturam  speciei  constituat  in  completa 
ratione  individui  seu  primi  subiecti;  et  cum  S.  Thoma  docuimus  prin- 
cipium  individuationis  in  substantiis  corporalibus  esse  materiam  signa- 
tam^  nempe  subiectam  quantitati. 

Cum  enim  individuum  sit  illud,  quod  est  indivisum  in  se  seu  in- 
communicabile,  et  divisum  a  quolibet  alio  ultima  divisione,  ratio  in- 
dividuationis  repetenda  est  in  substantiis  compositis  a  subiecto,  quod 
in  se  recipit  communem  formam,  et  per  quod  forma  illa  evadit  in- 
communicabilis  alteri.  Forma  autem  substantialis  non  subsistens,  idest 
non  habens  esse  per  se,  sed  per  compositum  et  in  composito,  recipi- 
tur  in  materia,  quae  sibi  vindicat  rationem  primi  subiecti,  ideoque 
non  praedicabilis  de  alio,  et  consequenter  materia  est  primarium 
principium,  licet  non  totale  individuationis.  Siquidem  primum  esse 
substantiae  corporalis  recipitur  in  composito  ex  materia  et  forma, 
quae  huiusmodi  substantiam  constituunt;  et  illud  esse  nulli  alteri  com- 
municari  valet  propter  materiae  incommunicabilitatem,  cum  id  quo 
habet  rationem  primi  subiecti  ex  opposito  dicatur  cum  realitate  com- 
municabili.  Yerum  enim  cum  de  ratione  individui  cuiuslibet  sit  non 
solum  esse  indivisum  el  incommunicabile,  sed  etiam  esse  divisum  a 
quolibet  alio  ultima  divisione;  insuper  cum  de  ratione  individui  ma- 
terialis  sit  esse  divisum  a  quolibet  alio  numerice  et  non  specifice, 
esse  demonstrabile,  et  determinatum  ad  hic  et  nunc,  consequenter 
materia,  quae  constituit  primarium  principium  individuationis,  non 
potest  constituere  totale  et  adaequatum  principium  singularitatis;  nam 

^l)  OQ.  DD.  De  ver.  q.  2,  a.  6  ad  1. 


496  PHIL.    PRni.    SEU    OXT.    PARS.    II.    QUAEST.    III. 

(liversitas  materiae  faeit  diversitatem  generis,  cum  conveniant  in  genere 
reali  quorum  materia  est  eaclem. 

Quocirca  materia  esl  causa  distinctionis  numericae  eorum,  quae 
conveniunt  in  specie,  secundum  quod  subiicitur  illi  formae,  ex  qua 
liabet  ut  sit  divisibilis  secundum  numerum,  idest  quantitati  dimensivae, 
quae  substantiae  corporatae  tribuit  partes  et  partes  eiusdem  speciei. 
Sic  quantitas  dimensiva  est  secundariiim  pnncipnnn  individuationis, 
non  quatenus  causet  subiectum  suum,  cum  substantia  non  habeat  esse 
per  quantitatem,  quae  est  accidens  causatum  a  principiis  essentialibus 
substantiae;  sed  quatenus  natura  illa  substantialis  sit  per  quantitatem 
distincta  ab  aliis,  quibuscum  convenit  in  specie;  sit  demonstrabilis; 
sit  determinata  ad  hic  ei  nunc.  Sic  etiam  quantitas  licet  non  consti- 
tuat  intrinsece  naturam  substantialem  utpote  accidens  illius  praeter 
principia  quidditativa  positum;  nihilominus  intrinsece  constituit  com- 
pletum  individuum  illius  naturae    materialis. 

Materia  si  seorsum  et  independenter  a  quantitate  consideratur 
spectari  potest  bifariam.  Yel  1")  per  ordinem  ad  actum  seu  ad  for- 
mam,  a  qua  habet  esse  actu  et  intelligibilitatem,  et  sic  consideratur 
ut  pars  speciei,  et  dicitur  materia  communis,  et  hoc  modo  non  con- 
stituit  principium  individuationis,  cum  sit  pars  naturae,  quae  prae- 
dicatur  de  multis  individuis  convenientibus  in  specie.  Vei  2^)  materia 
considerari  potest  in  se  et  absolute,  nempe  in  sua  realitate  potentiali, 
et  hoc  modo  non  est  intelligibilis,  et  habet  rationem  primi  subiectl 
non  praedicabilis  de  pluribus,  et  sic  constituit  principium  individua- 
tionis;  quia  non  est  aliqua  communis  ratio,  quae  abstrahitur  a  multis 
et  de  multis  praedicatur,  cum  nullam  habeat  intelligibilitatem,  sed  a 
nobis  intelligitur  per  modum  compositi,  quando  nominatur,  quia  in- 
tellectus  noster  sic  intelligit  suum  obiectum  (1). 

Quantitas  etiam  considerari  potest  bifariam.  Vel  l^)  qualenus  est 
accidens  perfectum,  nempe  forma  quaedam  accidentalis  subsistens  in 
substantia  corporali,  et  secundum  hanc  considerationem,  secundum 
quam  dicitur  quantitas  terminata,  non  individuat  substantiam,  quia  de 
ratione  cuiulisbet  formae  non  subsistentis  est  dicere  communicabilita- 
tem  pluribus  subiectis,  et  insuper  de  ratione  formae  accidentalis  in 
particulari  est  habere  esse  per  subiectum  et  in  subiecto,  ideoque  po- 
tius  ipsa  individuatur  per  subiectum,  quam  subiectum  individuatur 
per  ipsam.  Vel  2")  considerari  potest  ut  accidens  imperfectum  et  tale 
accidens,  et  dicitur  quantitas  interminata^  nempe  praescindens  a  de- 
terminata  aliqua  flgura  et  mensura,  sine  qua  non  potest  exsistere  in 
rerum  natura,  et  in  hoc  secundo  sensu  quantitas  asseritur  secunda- 
rium  principium  individualionis;  ita  tamen  ut  non  sub  eodem  respectu 
sub  quo  individuat  substantiam,  ipsa  individuetur  a  substantia,  quod 

(1)  Capreol.  loc.  cit. 

esset  secura  pugnans.  Nam  quantitas  habet  a  subiecto  ut  sit,  et  ut  sit 
incommunicabiiis,  quia  est  forma  accidentalis;  sed  non  habet  a  su- 
biecto  ut  dicat  partes  et  partes  habentes  determinatum  situm  seu  po- 
sitionem,  cum  hoc  sit  de  essentia  et  definitione  quantitatis  dimensivae, 
ideoque  non  habet  a  subiecto  ut  distingui  possit  ab  alia  numerice  in 
eadem  specie.  Yicissim  subiectum  materiale  tribuens  quantitati  esse 
actu  et  incommunicabilitatem  mutuatur  a  quantitate  divisibilitatem  in 
partes  subiectivas  eiusdem  speciei,  et  insuper  quod  sit  demonstrabile 
et  determinatum  ad  hic  et  nimc. 

Individuum  in  praedlcamento.  Individuum,  uti  notavimus  ex  S. 
Thoma,  non  ponitur  in  genere  neque  in  specie  ratione  principiorum 
individuantium,  sed  ratione  essentiae;  ideoque  secundum  quod  diver- 
sae  quidditates  diversimode  se  babent  ad  proprios  essendi  actus,  elilo- 
rescunt  decem  diversa  et  suprema  genera  rerum,  quae  dicuntur  prae- 
dicamenta.  In  quolibet  praedicamento  datur  quaedara  coordinatio  prae- 
dicamentalis,  quae  a  genere  supremo  descendit  usque  ad  individuum 
de  quo  praedicantur  genera  omnia,  et  species  illius  praedicamenti. 
Neque  necesse  est  principia  individuantia  pertinere  ad  illud  idem  prae- 
dicamentum,  ad  quod  pertinet  natura,  quae  individuatur,  licet  hoc 
contigere  possit.  Sic  in  omnibus  categoriis  accidentium  principiura  in- 
dividuans  est  subiectum  pertinens  ad  genus  substantiae,  cum  omnia 
accidentia  individuentur  per  substantiam.  Ex  opposito  in  genere  sub- 
stantiae  sunt  quaedam  individua,  quae  sunt  per  seipsa  singularia,  uti 
evenit  in  forrais  spiritualibus  et  subsistentibus ;  quaedara  alia  indi- 
gent  ad  suam  completara  individuationera  abqua  realitate  collocata 
in  alio  praedicaraento,  licet  primariam  rationera  individuationis  ab  ipsa 
substantia  rautuentur,  uti  contingit  in  substantiis  raaterialibus.  Huius- 
modi  substantiae  infimura  gradura  perfectionis  in  suo  genere  sibi  vin- 
dicant,  et  sic  in  ratione  singularitatis  participant  quadantenus  de  per- 
fectione  substantiarura  spiritualiura,  et  de  imperfectione  accidentium ; 
neque  propter  hoc  aliquod  individuum  substantiae  dici  potest  ens  per 
accidens,  cura  essentia  recipiat  in  se  esse,  quod  non  copulat  quiddi- 
tates  duorura  generura.  Neque  principia  individuantia,  licet  sint  acci- 
dentia,  dicuntur  per  accidens  de  substantia  priraa:  nam,  ex  doctrina 
Aristotelis  a  S.  Thoma  explanata,  aliud  est  esse  accidens,  aliud.  est  esse 
et  dici  per  accidens  (1). 

Quomodo  natura  est  in  jndividuo.  Cura  diciraus  horainera  esse  in 
Socrate,  non  confundiraus,  sed  cura  S.  Thoma  sedulo  discernimus 
modura  essendi  in  alio  per  inhaerentiara,  et  raodura  essendi  in  alio 
per  essentialera  identitatera.  Hi  quippe  duo  modi  in  substantiis  cora- 
positis  inseparabiliter  sese  concoraitantur,  nam  natura  speciei  suraitur 
a  fornna,  quae  inforraat  raateriara  et  ipsi  confert  rationera  speciei,  et 

(1)  Metaph.  lib.  VIII,  lect.  9. 

vicissim  individuum  sumitur  a  materia  signata  seu  subiecta  quantitati. 
Sic  intellectus  noster  in  rebus  fundamentum  habet,  cur  accipiat  na- 
turam  ut  partem  formalem;  individuum  vero,  ut  subiectum  habens 
illam  formam,  et  sic  dici  potest  vere:  Socrates  est  homo^  et  non  po- 
test  vere  dici:  est  sua  humanilas;  quae  praedicatio  vera  esset,  si  na- 
tura  esset  in  individuo  solum  per  essentialem  identitatem  et  non  aliquo 
modo  per  inhaerentiam  (1).  Ad  rem  Capreolus :  «  Ideo  homo  est  in 
Socrate,  quia  forma  humana  a  qua  principaliter  sumitur  natura  hu- 
mana  specifica  universalis,  est  in  materia  Socratis  per  informationem, 
unde  quia  natura  specifica  sumitur  a  forma,  et  individuum  a  materia 
signata,  ideo  communiter  dicitur  quod  natura  est  formaliter  et  quasi 
quodammodo  inhaerenter  vel  informative  in  supposito  seu  in  indivi- 
duo.  Et  per  oppositum  quia  suppositum  vel  individuum  substat  natu- 
rae  speciei  et  generis;  quaelibet  enim  talis  natura  inhaeret  quoad 
partem  sui  principaliorem  et  per  synecdochem  »   (2). 


ARTICULUS  VII. 

DE   SUBSISTENTIA. 

QUAESTIO  DEFINITUR.  Declarantur  notiones.  Substantia  quando- 
que  accipitur,  uti  vidimus,  pro  individuo  primi  praedicamenti  quod 
dicitur  substantia  prima  vel  hypostasis,  vel  res  naturae,  vel  subsis- 
tentia  concrete  sumpta;  idest  subiectum  subsistens,  vel  suppositum, 
vel  demum  persona,  si  natura  quae  in  ipso  subsistit  est  rationalis.  lam 
vero  ex  diversa  hac  nominum  explicatione  pronum  esset  inferre,  sub- 
stantiam  primam  per  seipsam,  et  sine  ullo  alio  addito  esse  subsisten- 
tem  et  consequenter  esse  suppositum  seu  personam;  ideoque  philoso- 
pho  ab  ulteriori  inquisitione  hac  super  re  esset  supersedendum.  At- 
tamen  posita  fide  mysterii  Incarnationis,  qua  docemur  Verbum 
assumpsisse  naturam  humanam  singularem,  et  non  suppositum  seu 
subsistentiam,  cum  natura  illa  ad  divinam  Verbi  subsistentiam  super- 
naturaliter  elevata  sit,  sponte  oritur  controversia,  an  natura  seu  es- 
sentia  singularis  in  genere  substantiae  differat  a  supposito  seu  sub- 
sistentia  secundum  rationem  vel  secundum  rem. 

Oua  in  controversia  multiplices  sunt  tum  philosophorum  tum  vel 
maxime  tlieologorum  sententiae,  a  quibus  exponendis  abstinemus,  ne 
plus  aequo  a  nostro  instituto  aberrare  contingat.  Idcirco  satius  nobis 
erit  doctrinam  S.  Thomae  ex  ipsis  eius  fontibus  fideliter  expressam  pro  rei 

(1)  Cf.  Caiet.  Opusc,  De    ente  et  essentia,  cap.  V,  q.  8. 

(2)  Capreol.  2  Sent.  Dist.  3,  q.  1,  a.  3.  De  forma  totius  et  de  forraa  partis  con- 
sule  S.  Tqom.  4  Sent.  Dist.  20,  q.   1,  a.  1. 

idfficultate  et  pro  viribus  in  medium  afTerre  et  vindicare.  Ea  quippe 
ah  Angelico  Doctore  saepius  evoluta  et  inculcata  cuiiibet  cogitate  rem 
consideranli  apparebit  aptissima  ad  praebendam  probabiiiorem  viam 
tam  abstrusae  controversiae  dirimendae. 

Quoniam  vero  de  hac  quaestione  disceptari  utiliter  non  potest, 
nisi  prius  explicentur,  et  definiantur  quidam  conceptus  ontologici,  ri- 
teque  stabiliatur  sensus  quorumdam  vocabulorum,  quae  usurpari  so- 
lent  a  philosophis  et  a  SS.  Patribus,  sic  in  hoc  articulo  evolvemus 
hos  conceptus  et  notabimus  diversum  horum  vocabulorum  sensum ; 
in  alio  vero  articulo  determinare  conabimur  quid  sit  illud  quod  con- 
stituat  naturam  aliquam  in  ratione  suppositi  subsistentis. 

Ens  et  unum  per  se.  Cum  suppositum  sit  ens  per  se  unum  el 
subsistat  vel  naturaliter  in  unica  natura,  vel  supernataraliter  in  plu- 
ribus,  sicut  Persona  Yerbi  quao  subsistit  in  duabus  naturis;  primo  loco 
determinandum  venit  quid  sit  ens  per  seunum;tum  secundum  quod 
est  unum  suppositum,  tum  secundum  quod  est  una  natura. 

Concretum  substantiae  dicitur  ens  per  se  unum;  nam  substantia 
per  suam  quidditatem  habet  ut  sit  primo  et  simpliciter  ens;  nempe 
hoc  concretum,  quod  sine  alio  addlto  habet  ut  per  se  exsistat  in  rerum 
natura ;  est  enim  substantia,  res  cuius  quidditati  competit  esse  in  se, 
Ex  adverso  concretum  accidentis  vocatur  ens  per  accidens,  uli  album; 
quandoquidem  nullum  est  album  per  quidditatem,  qua  primo  et  sim- 
pliciter  constituitur  ens;  sed  constituitur  album  per  albedinem,  quae 
est  forma  superveniens  quidditati,  per  quam  slbi  vindicat,  ut  sit  primo 
et  simpliciter  ens.  lam  vero  ad  clefiniendum  quandonam  concretum 
substantiae  dicatur  unum  unitate  suppositi,  et  quandonam  dicatur  unum 
unitate  naturae,  paucis  declarandum  est,  quid  exprimat  nomen  sup- 
positi,  quid  designet  nomen  naturae. 

Ouid  suppositum?  Suppositum  definitur  a  Boetio:  Naturae  com- 
pletae  individua  suhstantia  (1).  Ouare  de  ratione  suppositi  est  natura 
seu  quidditas  singularis  et  completa,  nempe  completam  habens  spe- 
ciem;  et  ideo  suppositum  dicitur  etiam  subsistens  in  specie  completa ; 
nam  de  ratione  individui  est,  ut  sit  in  se  indivisum  et  incommuni- 
cabile,  divisum  a  quolibet  alio  ultima  divisione,  quod  est  proprie  et  per- 
fecte  subsistere,  idest  in  se  et  per  se  existere  et  non  in  alio,  seu  non 
esse  communicabile  alteri.  Hinc  illud  est  proprie  suppositum,  ad  quod 
pertinet  perfecte  per  se  existere,  ita  ut  nullo  modo  in  alio.  Si  quid 
ergo  est  actu  per  se  existens,  cui  tamen  naturaliter  conveniat  aliquo 
modo  existere  in  alio,  hoc  dicetur  quidem  subsistens,  sed  incomplete; 
et  consequenter  vel  non  vocabitur  suppositum,  vel  appellabitur  sup- 
positum  imperfectum. 

Quam  ad  rem  a  ratione  suppositi  excluduntur,  l^^^Universalia  etiam 

(1)  Lib.  De  duabus  naturis  et  una  persona  Christi. 

substantiarum,  ut  universalia  sunt,  nempe  genera  et  species,  quae  non 
subsistunt  per  se,  uti  Plato  imaginabatur,  sed  exsistunt  in  singularibus, 
nempe  in  individuis  substantiarum,  quae  dici  solent  res  generum  et 
specierum,  et  ideo  a  veteribus  determinata  individua  substantiarum 
dicebantur  substantiae  primae;  genera  et  species  vocabantur  siibstan- 
tiae  secundae;  eo  quod  per  se  exsistere  primo  competit  singularibus; 
cum  genera  et  species  non  exsistant  extra  intellectum  nisi  quatenus 
singularia  exsistunt.  2^)  Excluduntur  a  ratione  suppositi  omnes  formae 
physicae  et  materiales,  quae  non  exsistunt  independenter  vel  a  subiecto 
cui  inhaerent  vel  a  materia  quam  informant.  3^J  Excluduntur  demum 
a  ratione  suppositi  quaecumque  in  ordine  substantiae  habent  rationem 
partis,  cuius  est  exsistere  non  in  se,  sed  in  toto. 

Ex  dictis  haec  duo  plane  efficiuntur:  alterum  est  quod  nomen  in- 
dividui  seu  singuiaris  non  semper  denotet  omnino  idem  ac  suppositum 
et  subsistens;  nam  singulare  directe  opponitur  communi,  et  non  parti; 
et  ideo  aliqua  pars,  uti  manus  vel  caput  hominis  dicitur  singularis  et 
individua,  licet  nullo  modo  dicatur  suppositum.'  idem  dicendum  de 
determinato  aliquo  accidente.  Aiterum  quod  ex  tradita  doctrina  fluit, 
in  eo  consistit  quod  absoluta  et  plena  ratio  subsistendi  competat  dum- 
taxat  Deo  glorioso,  qui  est  actus  purus  et  ipsum  esse  per  se  subsistens, 
nempe  individuatum  per  puritatem  sui  esse.  Siquidem  quodlibet  creatum 
subsistens  cum  habeat  naturam  realiter  distinctam  a  suo  esse,  licet 
naturaliter  subsistat  in  suo  esse,  quod  consequitur  formam,  ideoque 
non  possit  alteri  communicari;  nihilominus  potest  supernaturaliter  eie- 
vari  ad  esse  nobilius;  et  sic  sua  naturali  subsistentia  et  incommuni- 
cabiiitate  carere. 

Qujd  natura?  Nomine  naturae,  prout  ipsa  opponitur  supposito  in- 
telh'gimus  essentiam  seu  quidditatem  substantialem,  qua  mediante 
suppositum  aliquod  vel  subsistens  constituitur  in  sua  specie  vel  quasi 
specie.  Sic  natura  seu  quidditas  denotat  partem  formalem  et  perfectivam 
alicuius  subsistentis,  et  dicitur  forma  totius  exprimens  id  secundum 
quod,  vel  quo  subsistens  completum  habet  primo  quoddam  esse  de- 
terminatum  seu  quemdam  gradum  entis;  et  hoc  sensu  sumitur  cum 
praecisione  omnium,  quae  ad  eius  quidditatem  non  pertinent.  Sic  etiam 
Deus  et  Angeli  habent  naturam.  Deitas  enim  est  natura,  qua  nostro 
modo  concipiendi  intelligitur  Deus  constitui  in  sua  quasi  specie,  que- 
madmodum  humanitas  est  natura  seu  pars  formahs  liominis,  secundum 
quam  realiter  homo  quiHbet  ponitur  in  specie  humana. 

Quare  natura  adaequate  accepta,  nimirum  ut  forma  metaphysica 
constituens  aUquam  rem  in  determinato  gradu  essendi,  dicenda  est  rei 
cuiuslibet  essentia  seu  formalis  ratio  secundum  quam  illi  competit  esse. 
Cum  vero  esse  ordinetur  ad  operationem,  et  modus  operandi  sequatur 
raodum  essendi,  quisque  facile  intelligit,  naturam  seu  essentiam,  dum 
intrinsece  constituit  rem  ut  cui  competat  esse  in  hac  vel  in  illa  specie 

simul  se  habere  iit  quo  prirao  aiiquid  in  specie  conslitutum  determi- 
natas  operationes  elTiciat  vel  efficere  possit.  lure  ergo  natura  prout  ad 
quodlibet  ens  se  extendit,  dicitur :  Prmum  principium  quo  operationis 
enti  operanti  intrinsecum.  Sic  homo  a  natura  humana,  nempe  ab  hu- 
manitate  liabet  ut  sit  in  specie  humana,  et  ab  eadem  ut  efficere  possit 
operationes  naturae  suae  conformes;  et  consequenter  homo  habet  esse, 
et  est  constitutus  in  specie,  et  o^QvdXwY  wX  principiiim  quod ;  ^qA  prin- 
cipium  quo  homo  habet  esse,  et  ponitur  in  specie,  et  operatur,  est 
humanitas  seu  nalura  humana. 

Verum  nomen  essentiae  seu  naturae  quandoque  sumitur  ut  con- 
cretum  alicuius  generis  vel  speciei,  nempe  ut  significans  totum,  et 
tunc  accipitur  ut  quod,  et  sic  praedicatur  de  subiecto;  et  hoc  sensu 
dicimus:  homo  est  essentia;  quandoque  sumitur  ut  abstractum,  nempe 
ut  significans  partem  lormalem,  et  tunc  accipitur  ut  quo,  et  sic  nequit 
praedicari  de  subiecto,  quia  pars  non  praedicatur  de  toto:  unde  falso 
diceremus:  homo  est  humanitas  (1).  Primo  sensu  natura  opponitur 
supposito  seu  individuo  singulari  ut  indeterminatum  et  universale  op- 
ponitur  determinato  et  singulari;  secundo  sensu  ut  totum  opponitur 
parti.  Idcirco  natura  accepta  ut  pars  formalis  suppositi  nequit  intelligi 
ens  unum  per  se  ut  quod,  sed  solum  ut  quo,  quia  ad  formam  non 
pertinet  esse  sive  per  se,  sive  per  accidens,  ut  quod  aliquid,  sed  solum 
ut  quo  aliquid  est  (2). 

Unitas  suppositi  et  unitas  naturae.  Cum  plura  nequeant  conflari  in 
unum  per  se,  nisi  conveniant  in  unum  esse  primum,  quo  simpliciter 
sunt,  declarata  notione  suppositi  et  naturae,  determinandum  est  quan- 
donam  plura  conveniant  in  unum  suppositum,  et  quandonam  unam 
efficiant  naturam.  Quod  ut  diiucide  praestemus,  ad  quaedam  capita 
totam  revocabimus  doctrinam. 

I.  Esse  simpliciter  et  primum  vel  sumitur  pro  esse  seu  realitate 
exsistentiae,  vel  pro  esse  seu  realitate  essentiae.  Quae  ergo  conve- 
niunt  in  unum  esse  exsistentiae,  nempe  in  unum  actum  subsistendi, 
et  non  conveniunt  in  unum  esse  essentiae,  constituunt  dumtaxat  unum 
per  se  unitate  suppositi,  et  non  unitate  naturae.  Exemplo  sit  natura 
humana  et  divina  Christi,  quae  conveniunt  in  unum  per  se  unitate 
suppositi,  quia  conveniunt  in  unum  actu  subsistendi ;  minime  vero  con- 
stituunt  unum  per  se  unitate  naturae,  quia  non  conveniunt  in  unum 
esse  essentiae.  Quae  vero  conveniunt  in  unum  esse  essentiae  substan- 
tiab's  constituunt  unum  unitate  naturae. 


(1)  Cur  essentia  composita  sami  possit  ut  totum  et  ut  pars,  non  autem  essen- 
tia  simplex  explicatur  a  Caiet.     De  ente  ed  essentia,  cap,  V. 

(2)  Distinctio  naturae  et  suppositi  explicatur  a  S.  Thom.  8  Sent.  Dist.  5,  q.  1. 
a.  3.  Insuper  quaenam  sit  diversa  ratio  significandi  per  modum  totius,  et  per  mo- 
dum  partis  declaratur  ab  eodem  1  SenL  Dist.  23,  q.  1.  a.  1. 

II.  Quae  conveniunt  actu  in  unum  esse  essentiae,  hoc  ipso  con- 
veniunt  in  unum  esse  exsistentiae,  quod  est  suppositi  illius  essentiae, 
si  essentia  illa  non  ordinatur  ad  unionem  cum  alio  subsistente.  Ouod 
si  essentia  elevetur  ad  subsistendum  non  secundum  se.  sed  in  altero, 
tunc  componentia  iliam  essentiam  non  conveniunt  in  unum  esse  per 
se,  quod  sit  suppositi  essentiae  eiusdem,  sed  soium  conveniunt  in  unum 
per  se  ut  quo  est  suppositum  essentiae  diversae  non  adaequate  sed 
inadaequate  acceptum.  Praestat  huc  transferre  verba  S.  Thomae  qui 
rem  sic  eleganter  exponit:  a  Ouando  compositum  ex  materia  et  forma 
est  per  se  subsistens,  acquiritur  ex  forma  illi  composito  esse  absolu- 
tum  per  se.  Ouando  autem  non  est  per  se  subsistens,  non  acquiritur 
per  formam  esse  illi  composito,  sed  subsistenli  cui  hoc  adiungitur, 
acquiritur  respectus  secundum  esse  ad  hoc  quod  ei  additur.  Sicut  si 
ponamus  hominem  nasci  sine  manu,  et  manum  per  se  separatim  fieri, 
et  postea  ei  miraculose  coniungi,  constat  quod  forma  manus  causabit 
esse  manus  per  se  subsistentis.  Sed  postquam  coniungitur  homini,  non 
acquiritur  ex  forma  manus  aliquod  esse  manui,  quia  manus  non  habet 
esse  proprium...  sed  acquiritur  homini  respectus  ad  manum,  secundum 
suum  esse  (scilicet  acquiritur  homini  ratio  eius,  quod  est  habens  actu 
manum)  »  (t). 

Ouocirca  iuxta  S.  Doctorem  ea  quae  coalescunt  in  unam  essen- 
tiam  ordinatam  ad  unionem  cum  alio  subsistente,  conveniunt  in  unum 
ut  quo  suppositum  alterius  naturae  est  per  se  non  adaequate,  sed  ina- 
daequate.  Sic  in  Incarnatione  anima  et  corpus  conveniunt  in  unam 
essenliam  seu  naturam  humanam,  qua  Christus  suppositum  naturae 
divinae  habens  humanitatem  est  substantialiter  seu  per  se,  sed  solum 
inadaequate  homo,  cum  adaequate  Christus  sit  Deus-homo. 

Elegans  haec  doctrina  illustratur  ab  eodem  S.  Doctore  applicando 
exemplum  manus  unioni  naturae  humanae  cum  Verbo  divino.  Nam 
huic  difficultati :  (c  Yidetur  quod  in  Christo  non  sit  tantum  unum  esse ; 
omnis  enim  forma  substantialis  dat  esse.  Sed  anima  est  forma  sub- 
stantialis.  Ergo  dat  esse.  Sed  non  dat  esse  Divinae  Personae,  quia  hoc 
est  aeternum.  Ergo  dat  aliud  esse.  Ergo  in  Christo  non  tantum  est 
unum  esse  )).  Huic  obiectioni,  proposita  similitudine,  sic  occurrit: 
((  Anima  in  Christo  non  acquirit  propriumesse  humanae  naturae;  sed 
Filio  Dei  acquirit  respectum  secundum  suum  esse  ad  naturam  huma- 
nam,  qui  tamen  respectus  non  est  aliquid  secundum  rem  in  Divina 
Persona,  sed  aliquid  secundum  rationem  ))  (2). 

III.  Si  quando  asserimus  multiplicem  naturam  perfectam  posse 
coalescere  in  unicum  suppositum,  hoc  intelligendum  est  de  supposito 
seu  persona  divina  et  increata,  non  autem  creata.  Huius  diversitatis 

(1)  3  Sent.  Dist.  6,  q.  2,  a.  2  ad  1. 

(2)  Loc.  raox    cit. 

ratio  ex  eo  repetenda  est,  quod  actus  exsistendi  suppositi  creali,  quo 
formaliter  conslituitur  subsistens  seu  in  se  exsistens,  utpote  receptus 
in  subiecto  a  se  realiter  distincto,  nempe  in  essentia  singulari  et  deter- 
ininata,  per  ipsam  essentiam  ita  fmitur  ut  ultra  eam  egredi  non  possit. 
Ex  adverso  actus  subsistendi  divinus  cum  sit  actus  purus  nullis  po- 
tentiae  limitibus  circumscriptus,  potest  modo  ineffabili  et  nobis  imper- 
vio  ita  communicari  naturae  creatae,  ut  ipsa  elevetur  ad  subsistendum 
in  divina  persona  (1).  Si  ergo  natura  quaelibet  creata  determinate  ac- 
cepta  et  singularis  non  est  suppositum  vel  persona  ex  eo  quod  eleve- 
tur  ad  subsistendum  in  persona  divina,  nempe  eo  quod  uniatur  alteri 
supposito  vel  personae,  pronum  erit  inferre  huiusmodi  naturam  com- 
pletam  et  individuam  naturaliter  actuari  proprio  esse  quod  consequitur 
formam,  ideoque  subsistere  seu  esse  suppositum  vel  personam  hoc  ipso, 
quod  non  actuetur  actu  exsistendi  Divinae  Personae,  in  qua  superna- 
turaliter  subsistat. 

Quarumdam  vocum  diversa  slgnlficatio.  Doctrina  a  nobis  hactenus 
explicata  faciliorem  viam  sternit  ad  solvendam  principalem  quaestio- 
nem,  quae  de  natura  et  supposito  vel  persona  agitari  solet.  Sed  ut  in 
re  tanti  momenti,  quae  tam  arcte  nectitur  cum  Augustissimo  mysterio 
Incarnationis  accurate  cauteque  procedamus,  praestat  quorumdam  vo- 
cabulorum  diversam  significationem   iterum  definire. 

Essentia,  Substantia,  Subsistentia.  Cum  haec  tria  nomina  imposita 
sint  ab  actu  essendi,  substandi,  et  subsistendi,  ad  hoc  ut  diversa  eo- 
rumdem  significatio  determinetur,  necesse  est  diversam  declarare  ra- 
tionem  importatam  per  esse,  substare,  et  subsistere;  ita  ut  dicatur 
essentia  res  illa,  quae  est  susceptiva  actus  essendi,  vocetur  substantia 
illa,  quae  sibi  vindicat  actum  substandi,  et  nominetur  subsistentia  res 
illa,  quae  potest  habere  actum  subsistendi.  Huiusmodi  autem  rationes 
actuum  ita  distinguuntur  inter  se,  ut  esse  vel  exsistere  significet  actum 
essendi  prout  communis  est  substantiae  et  accidenti,  nempe  id  quo  res 
formaliter  ponitur  extra  causas.  Substare  significat  actum  essendi,  prout 
aliquo  modo  pertinet  ad  id  quod  non  est  accidens,  seu  cuius  esse  non 
est  inesse  alteri  tamquam  subiecto,  cum  sit  vel  ipsum  subiectum  cui 
alia  insunt  vel  eius  constitutivum.  Subsistere  significat  actum  essendi 
eius,  cuius  est  exsistere  per  se,  qui  actus  per  se  exsistendi,  est  per 
se  eius  quod  est  per  se  totum  in  ratione  entis  substantialis.  Quare 
quod  est  huiusmodi  nulla  ratione  est  in  alio,  sive  ut  accidens,  sive  ut 
materia  vel  forma,  sive  ut  pars  quaelibet  vel  actu  vel  aptitudine.  Im- 
perfecte  autem  potest  hic  actus  pertinere  ad  partem  substantiae,  quae 
in  essendo  non  pendet  ab  alia  parte,  ideoque  potest  exsistere  separata. 
Quare  essentia  dicitur  de  substantia  et  de  accidentibus :  substantia  non 
dicitur  de  accidentibus,  sed  de  subiecto,  et  si  subiectum  est  compositum 

(1]  3  p.  q.  2,  a.  8  ad  1. 

ex  materia  et  forma,  dicitur  etiam  de  componenlibus,  licet  cum  ad- 
dito  incompleta.  Subsistentia  perfecte  pertinet  ad  suppositum,  imperfecte 
pertinere  potest  etiam  ad  partem  nempe  ad  formam  immateriaiem, 
quae  est  anima   intellectiva. 

Expositam  doctrinam  sic  complexus  est  S.  Thomas:  (c  Sumitur 
differentia  horum  nominum,  essentia,  si/bsistentia,  suhstantia  secundum 
significationem  actuum  a  quibus  imponuntur,  scilicet  esse,  subsistere^ 
substare.  Patet  enim  quod  esse  commune  quoddam  est,  et  non  deter- 
minat  aliquem  modum  essendi:  subsistere  dicit  determinatnm  modum 
essendi,  prout  scilicet  aliquid  est  ens  per  se  non  in  alio,  sicut  accidens: 
substare  autem  idem  est  quod  sub  alio  poni.  Inde  patet  quod  esse  dicit 
id  quod  est  commune  omnibus  generibus:  sed  subsistere  et  substare 
id  quod  est  proprium  primo  praedicamento,  secundum  duo  quae  sibi 
conveniunt;  quod  scilicel  sit  ens  in  se  compietum,  et  iterum  quod 
omnibus  aliis  substernatur  accidentibus,  scilicet  quae  in  substantia  esse 
habent.  Unde  dico,  quod  essentia  dicitur  cuius  actus  est  esse:  subsi- 
stentia  cuius  actus  est  subsistere:  ^<f^/65fa?ih'acuiusactusestsubstare  »  (l). 

Horum  nominum  duplex  signifjcandi  ratio.  xNomina  proxime  com- 
memorata  quae  imponuntur  ab  actu  essendi,  subsistendi,  substandi 
quandoque  significant  ut  quod;  nempe  designant  ipsum  subiectum  quod 
habet  actum  essendi,  subsistendi,  substandi;  et  in  hoc  casu  sumuntur 
ut  nomina  concreta.  Sic  dicimus  hunc  hominem.  seu  Socratem  esse 
quamdam  essentiam,  subsistentiam,  substantiam.  Quandoque  significant 
ut  quo;  nempe  designant  ipsam  rationem  formalem  secundum  quam 
alicui  subiecto  competit  actus  essendi,  subsistendi,  substandi;  et  in  hoc 
casu  sumuntur  in  significatione  abstracta.  Sic  nomine  essentiae  venit 
humanitas,  seu  quaelibet  determinata  quidditas  secundum  quam,  vel 
ratione  cuius  alicui  rei  vel  subiecto  competit  habere  essendi  aclum: 
nomine  subsistentiae  venit  ipsa  ralio  subsistentis,  scilicet  ratio  secun- 
dum  quam  res  habet  ut  ei  competat  non  solum  esse  et  substare,  sed 
etiam  actu  subsistere,  nempe  in  se  exsistere,  ut  aliquid  completum  et 
distinctum.  Cum  autem  subsistens  in  natura  rationali  sit  idem  ac  sup- 
positum  et  persona,  sic  subsistentia  est  ipsa  ratio  suppositi  et  personae ; 
et  diceretur  suppositalitas  et  personalitas ;  nempe  ratio  secundum 
quam  ens  inteliectuale  est  substantiale,  singulare,  et  totum. 

Nihilominus  si  usitatum  loquendi  morem  spectemus,  subsistentia 
sumi  solet  in  significatione  abstracta:  ex  adverso  substantia  sumitur 
generatim  in  significatione  concreta.  Essentia  vero  sumitur  indiscri- 
minatim  sive  pro  eo  quod  est^  sive  pro  eo  quo  res  est.  Duplex  autem 
haec  significandi  ratio  ortum  diicit  tum  a  lebus,  quae  constituunt 
proprium  et  directum  obiectum  intellectus  nostri,  tum  etiam  a  modo 
quo  mens  nostra  huiusmodi  obiectum  cognoscit.  Cum  enim,  quemadmo- 

(1)  1  Sent.  Dist.  23.  q.  1,  a.  1. 

dum  scite  notat  Angelicus  (1),  in  rebus  visibiiibus  plura  reperiantur 
subiecta  seu  individua  convenire  in  una  natura  speciei,  sicut  plures 
homines  in  una  natura  humana,  necesse  est  secernere  id  quod  est 
unum  ab  eo  quod  multiplicatur:  natura  quippe  communis  est  quam 
signiiicat  definitio  indicans  quid  est  res.  Quare  in  substantia  particu- 
lari,  seu  in  subiecto  debet  aiiquid  esse,  quod  ad  naturam  communem 
constituendam  minime  spectet,  nimirum  principium  singularitatis,  et 
per  consequens  accidentia  individualia,  quae  memoratam  naturam  de- 
terminant.  Sic  natura  communis  comparatur  ad  substantiam  singularem 
seu  ad  subiectum,  sicut  pars  formalis  ipsius,  et  ideo  inteliectus  concipit 
subiectum  tamquam  deferens  naturam  communem :  non  quod  subiectum 
sit  aliud  a  sua  natura;  sed  quod  subiectum  aliquid  includat  diversum 
a  natura  speciei,  quod  ipsam  determinat  ad  esse  hoc  singulare  distin- 
ctum  secundum  numerum. 

Cum  ergo  intellectus  noster  ita  a  natura  comparatus  sit,  ut  sim- 
plicia  concipiat  per  modum  formae  non  subsistentis  et  partis,  et  ex 
adverso  subsistentia  et  completa  intelligat  per  modum  totius  et  com- 
positi,  consequenter  nomina  abstracta  usur|)amus  ad  significandas  formas 
non  per  se,  sed  in  subiectis  subsistentes;  nomina  vero  concreta  adhi- 
bemus  ad  designanda  subiecta  subsistentia  et  deferentia  formas.  Unde 
quando  nominamus  essentiam  secundum  concretam  vocissignificationem, 
intelligimus  totum  subsistens,  nempe  suppositum  subsistens  habens  seu 
deferens  naturam ;  cum  vero  nominamus  essentiam  in  abstracto,  intel- 
ligimus  naturam  communem,  quae  minime  subsistit  in  se,  sed  in  sup- 
posito;  idest  designamus  id  quo  suppositum  habet  esse  et  constituitur 
in  determinato  entium  gradu.  Similiter  loquimur,  cum  adhibemus 
vocabula  substantiae  et  subsistentiae. 

Quatenus  vero  substantias  spirituales  et  simplices  intelligimus  et 
nominamus  ad  modum  rerum  compositarum,  utimur  ad  eas  nominan- 
das  utraque  vocabulorum  significatione,  abstracta  nimirum  et  concreta. 
Sic  concipimus  naturam  angelicam  et  etiam  divinam  ad  modum  for- 
mae  subsistentis  in  aliquo  supposito,  licet  illae  formae  sint  ipsum  sub- 
iectum  habens  esse,  ideoque  in  ipsis  id  quod  est,  et  id  quo  res  habet 
esse  non  differant,  nisi  secundum  rationem  intelligibilem.  Et  haec  est 
ratio  cur  illae  formae  praedicantur  convertibiliter  de  proprio  subiecto  ; 
quia  in  ipsis  quidditas  et  subiectum  secundum  rem  et  veritatem  sunt 
unum  idemque. 

(1)  QQ.  DD.  De  Pot.  q.  5,  a.  l. 

ARTICULUS  VIII. 

DE    DISTINCTIONE   NATURAE    ET    SUPPOSITI. 

OUAESTIO  DETERMINATUR.  Quae  a  nobis  in  superiori  articuio 
declarata  sunt  de  conceptibus  naturae  et  suppositi  et  de  diversa  si- 
gnificatione  nominum  essentia,  suhstantia,  suhsisientia^  viam  quodam- 
modo  paraverunt  ad  difficillimam  quaestionem  aperiendam,  quae  ultro 
citroque  disceptatur  circa  distinctionem  nattirae  et  suppositi.  Antequam 
ad  controversiam  dirimendam  accedamus,  praestat  iterum  declarare 
quid  veniat  nomine  suppositi,  et  quaenam  sit  huius  vocabuii  diversa 
acceptio.  Per  suppositum  ergo  intelligimus  non  quodlibet  singulare 
seu  individuum,  sed  singulare  in  genere  substantiae  habens  integram 
et  completam  naturam,  ita  ut  per  se  et  in  se  subsistat,  ideoque  dici- 
tur  etiam  res  naturae,  subsistens  in  determinata  et  distincta  natura, 
et  si  natura  est  rationalis,  dicitur  etiam  hypostasis  vel  persona. 

Rem  ita  exponit  Aquinas:  cc  Nominum  quae  singularitatem  desi- 
gnant,  quaedam  significant  singulare  in  quolibet  genere  entis,  sicut 
hoc  nomen  singulare  ei  particidare  et  individmm;  quia  haec  albedo 
est  quoddam  singulare  et  particulare  et  individuum;  nam  universale 
et  particulare  circumeunt  omne  genus.  Ouaedam  vero  significant  sin- 
gulare  solum  in  genere  substantiae,  sicut  hoc  nomen  hypostasis^  quod 
significat  individuam  substantiam,  et  hoc  nomen  persona,  quod  signi- 
ficat  substantiam  individuam  rationalis  naturae:  et  similiter  hoc  no- 
men  suppositnm  vel  res  naturae;  quorum  nullum  de  hac  albedine 
potest  praedicari,  quamvis  haec  albedo  sit  singularis :  eo  quod  unum- 
quodque  eorum  significat  aliquid  ut  subsistens,  accidentia  vero  non 
subsistunt.  Partes  vero  substantiarum,  quamvis  sint  de  natura  sub- 
sistentium;  non  tamen  per  se  subsistunt,  sed  in  alio  sunt.  Unde  etiam 
praedicta  nomina  de  partibus  substantiarum  non  dicuntur:  non  enim 
dicimus  quod  haec  manus  sit  hypostasis  vel  persona,  vel  suppositum, 
vel  res  naturae ;  quamvis  posset  dici  quod  sit  quoddam  individuum, 
vel  particulare,  vel  singulare,  quae  nomina  de  accidentibus  diceban- 
tur  ))  (1).  Cum  ergo  suppositum  designet  aliquod  singulare  per  se 
subsistens  et  non  exsistens  in  alio  sive  ut  universale  in  singulari,  sive 
ut  pars  in  toto,  sive  accidens  in  subiecto,  quaestio  dirimenda  eo  spectat, 
ut  statuatur  per  quid  natura  quaevis  completa  in  genere  substantiae 
evadat  subsistens.  Si  enim  per  se  ipsam  evadit  subsistens,  pronum 
erit  inferre  subsistentiam  non  differre  a  natura  :  sin  vero  aliquid  a 
natura  realiter  distinctum  requiritur,  concludendum  erit,  substantiam  et 
consequenter  suppositum  seu  personam  realiter  diflerre  a  natura. 

(1)  Quodlib.  9,  a.  2. 

Multiplex  sententia.  Hac  in  re  sunt  diversae  admodum  tum  phi- 
losophorum,  tum  vel  maxime  theologorum  opiniones,  prout  doctrinam 
hanc  accommodant  ad  declarandam  unionem  hypostaticam  Verbi  Di- 
vini  cum  natura  humana,  ex  qua  resultat  unum  suppositum,  vel  una 
persona,  vel  una  hypostasis  subsistens  in  duabus  naturis,  seu  una  res 
duarum  naturarum,  quae  est  simul  Deus  et  homo. 

Prima  sententia  tuetur,  subsistentiam  constitui  per  meram  nega- 
tionem,  et  non  per  positivam  quamdam  realitatem  superadditam  na- 
turae;  quatenus  docet  suppositum  nihil  addere  supra  naturam,  nisi  ne- 
gationem  dependentiae  ab  alio  supposito.  Haec  opinio  propugnatur 
diserte  a  Scoto,  qui  quadruplici  argumento  nititur  demonstrare,  natu- 
ram  aliquam  singularem  et  intellectivam  non  evadere  personam  seu 
non  personari,  ut  ipse  ait,  per  ulteriorem  entitatem  positivam,  sed 
solum  per  aliquam  negationem;  nimirum  quia  non  unitur  supposito 
vel  personae  nobiliori,  a  qua  assumitur  ad  subsistendum  in  ipsa  (1). 
Hanc  eamdem  sententiam  post  aliquot  secula  amplexatus  est,  et  in- 
genti  miroque  eruditionis  apparatu  acriter  propugnavit  Tiphanus  in 
celeberrimo  opere,  quod  exaravit  de  hypostasi  et  persona;  quo  ex 
libro  omnia  argumenta  et  Doctorum  veterum  testimonia  hauserunt,  qui 
postmodum  eidem  sententiae  adstipulati  sunt. 

Secunda  sententia  e  regione  opposita  decernit,  naturam  realiter 
differre  a  supposito  per  aliquam  positivam  entitatem,  quam  vocant 
modum  quemdam  substantialem,  cuius  proprium  munus  est,  naturam 
aliquam  singularem  et  individuam  reddere  alteri  incommunicabilem. 
Cum  autem  huius  doctrinae  defensores  diversimode  opinentur  de  con- 
stitutione  rerum  creatarum,  consequenter  in  assignanda  huiusmodi 
positiva  realitate  modali  mire  dissentiunt  inter  se.  Quidam  enim  ar- 
l3itrantur,  substantias  compositas  non  secus  ac  substantias  immateriales 
esse  per  seipsas  singulares,  nullamque  in  eisdem  admittunt  realem  dif- 
ferentiam  inter  essentiam  et  exsistentiam.  Congruenter  huic  doctrinae 
sanciunt,  subsistentiam  esse  modum  substantialem  supervenientem  essen- 
tiae  exsistenti,  ab  ea  realiter  distinctum  ipsique  ultimum  complemen- 
tum  et  incommunicabilitatem  impertientem.  Ab  hac  opinatione  in  eo 
dumtaxat  dissentit  Toletus  quod  atfirmet,  subsistentiam  esse  actum  ul- 
timum  positivum  supervenientem  naturae  exsistenti,  non  quidem  rea- 
liter  sed  formaliter  distinctum  (2).  Alii  ex  adverso  docentes  substan- 
tias  raateriales  esse  individuatas  per  materiam  signatam,  et  in  eis 
essentiam  realiter  differre  ab  exsistentia,  decernunt,  subsistentiam  esse 
modum  praecedentem  exsistentiam  et  terminantem  naturam  singularem, 
ab  ipsaque  realiter  distinctum,  et  ipsam  constituentem  suppositum  vel 
personam. 

(1)  ScoT.  3  Sent.  dist.  1,  q.  1,  n.  6. 

(2)  In  S.  Thom.  3  p.  q.  4,  a.  2,  conclus.  5. 

Tertia  demum  sententia  inter  duas  superiores  mediam  quamdam 
terit  viam  et  contendit,  subsistentiam  seu  suppositum  in  rebus  mate- 
rialibus  et  compositis  ex  materia  et  forma  spectari  debere  in  duplici 
differentia.  Nam  vel  suppositum  comparatur  ad  naturam  communem 
speciei,  et  in  hoc  casu  naturae  superaddit  principia  individuantia  et 
esse  exsistentiae,  per  quae  natura  constituitur  individuum  compietum 
in  genere  substantiae  in  se  subsistens,  seu  in  se  habens  esse  distinctum. 
Vel  suppositum  comparatur  ad  naturam  individuam  et  singularem,  et 
tunc  ipsi  addit  dumtaxat  exsistentiam,  ita  ut  natura  singuiaris  et  cora- 
pleta  in  genere  substantiae  per  esse  in  se  receptum  tamquam  per 
uitimam  actualitatem  constituatur  formaliter  subsistens,  nimirum  in  se 
exsistens  et  cuilibet  alteri  incommunicabilis. 

Haec  sententia  quae  utrinque  vitat  incommoda  tum  primae  tum 
secundae  et  magis  accommodata  videtur  ad  ineflabile  Incarnationis 
mysterium  aliquo  modo  declarandum,  passim  exponitur  et  delenditur 
ab  Angelico  Doctore,  uti  legenti  et  simul  conferenti  diversa  eius  loca 
facile  perspicuum  erit,  et  uti  testantur  tum  Capreolus  (1),  qui  eam  am- 
plectitur,  et  exponit,  tum  ipse  Toletus,  qui  ab  ipsa  dissentit,  sed  in- 
genue  fatetur,  eam  esse  ad  mentem  Aquinatis,  inquiens:  (c  Et  sine  dubio 
mihi  ista  sententia  visa  est  esse  S.  Tliomae  conformior  ))  (2). 

Duplex  suppositi  acceptio.  Suppositum,  nempe  subsistens  in  de- 
terminata  natura  quae,  si  est  rationalis,  dicitur  etiam  hypostasis  seu 
persona,  apud  S.  Tiiomam  et  ncmnulios  alios  Doctores  sumi  solet  du- 
pliciter.  Interdum  enim  accipitur  denominative^  et  in  hac  acceptione 
designat  id  quod  subsistit,  nempe  aliquam  determinatam  naturam,  quae 
per  se,  nempe  a  suis  constitutivis  habet  ut  sit  subiectum  subsistentiae, 
idest  illius  formae  a  qua  tamquam  ub  ultima  actualitale  formali  ha- 
bet  ut  denominetur  subsistens;  ideoque  suppositum  seu  subsistens  sic 
accipitur  quodammodo  materialiter,  nempe  pro  subiecto  formalis  sub- 
sistentiae.  In  hac  acceptione  illa  natura  dicitur  suppositum  per  se  sub- 
sistens,  quae  spectatis  unice  principiis  essentialibus  potest  subsistere, 
idest  in  se  exsistere  vel  poni  sub  esse  suo;  iuxta  illud  S.  Thomae: 
((  Subsistere  dicitur  aliquid  in  quantum  est  sub  esse  suo,  non  quod 
habeat  esse  in  alio,  sicut  in  subiecto  ))  (3).  Illa  ex  adverso  natura 
dicitur  non  esse  per  se  subsistens,  quae  spectatis  suis  principiis  quid- 
ditativis  non  est  per  se  determinata  ad  esse  hanc  vel  illam  numerice 
unam.  Sic  formae  mere  spirituales  seu  essentiae  simplices  dicuntur 
esse  per  se  supposita  subsistentia,  et  non  distingui  a  supposito  nisi  se- 
cundum  rationem  intelligibilem ;  et  ex  opposito  essentiae  compositae 

(1)  In  3  Sent.  Dist.  5,  q.  3. 

(2)  ToLET.  loc.  mox  cit. 

(3)  In  1  Sent.  Dist.  23,  q.  1,  a.  1  ad  3. 

ex  maleria  et  forma  dicuntur  non  esse  per  se  subsistentes,  et  conse- 
quenter  differre  a  supposito  secundura  rem  et  veritatem. 

Sic  S.  Thomas  accipit  suppositum  quando  probat  in  Deo  suppo- 
situm  seu  subiectum  non  distingui  reahter  a  natura,  eo  quod  in  Deo 
non  sit  compositio  ex  materia  et  forma,  inquiens:  (c  In  his  quae  non 
sunt  composita  ex  materia  et  forma,  in  quibus  individuatio  non  est 
per  materiam  individualem,  idest  per  hanc  materiam,  sed  ipsae  formae 
per  se  individuantur,  oportet  quod  ipsae  formae  sint  supposita  subsis- 
tentia.  Unde  in  eis  non  differt  suppositum  et  natura  ))  (1).  In  hac 
eadem  acceptione  S.  Thomas  usurpat  nomen  suppositi  seu  pei'  se  siih- 
sistentis  in  omnibus  ilhs  locis,  in  quibus  disserens  de  substantiis  spi- 
rituaiibus,  idest  de  Angelis  declarat  huiusmodi  substantias  esse  formas 
per  seipsas  singulares  et  subsistentes,  ideoque  in  ipsis  naturam  non 
distingui  realiter  a  supposito  per  se  subsistente. 

Ouandoque  vero  siippositum  seu  subsistens  accipitur  formaliter^ 
et  in  hac  acceptione  natura  illa  dicitur  subsistens  seu  suppositum,  quae 
actuatur  illa  forma  a  qua  habet  ut  denominetur,  nempe  ab  exsisten- 
tia,  sub  qua  esse  debet,  ut  dici  possit  formaliter  subsistens.  Sic  nulla 
natura  creata  est  per  se  subsistens,  idest  est  sua  subsistentia ;  quia 
nulla  creatura  est  suum  esse,  sed  est  subiectum  habens  esse  receptum, 
et  ideo  quaelibet  natura  creata  potest  divina  virtute  separari  a  pro- 
pria  subsistentia,  et  assumi  ad  subsistendum  in  hypostasi  divina.  Sic 
etiam  quaelibet  determinata  natura  in  genere  substantiae  hoc  ipso  est 
suppositum,  quia  determinatam  naturam  naturaliter  consequitur  deter- 
minatum  esse  per  quod  natura  illa  incommunicabilis  alteri  evadit,  et 
ideo  formaliter  subsistit,  idest  in  se  exsistit,  cum  ponatur  sub  proprio 
esse.  Verum  enim  si  illa  determinata  natura  assumitur  a  supposito 
nobiliori  quod  in  ea,  vel  secundum  eam  subsistit,  tunc  huiusmodi  su- 
pernaturalis  unio  impedit,  quominus  proprium  esse  naturaliter  conse- 
quatur  illam  singularem  et  completam  naturam,  quae  propterea  non 
habet  propriam  subsistentiam,  ideoque  non  est  suppositum,  quia  non 
est  sub  proprio  esse;  sed  sub  esse  nobilioris  hypostasis,  nempe  Perso- 
nae  divinae,  quae  subsistens  per  naturam  divinam,  ex  qua  denomi- 
natur  Deus,  subsistit  simul  in  natura  creata,  puta  in  natura  humana, 
ex  qua  denominatur  homo,  quod  vocabulum  significat  naturam  huma- 
nam,  sed  supponit  pro  hypostasi   divina,  quae  in  illa  natura  subsistit. 

(1)  1  p.  q.  3,  a.  3.  Haiic  eamdem  doctrinam  explicatius  et  luculentius  pro- 
ponit  et  persequitur  3  p.  q.  2,  a.  2. 

PROPOSITIO. 

In  substantiis  compositis  suppositum  "  denominative  „  sumptum 
realiter  differt  a  natura  communi  speciei,  q^uae  notatur  per  definitio- 
nem:  a  natura  vero  individuata,  itemque  a  natura  substantiarum 
simplicium  non  differt  nisi  ratione.  Suppositum  vero  *'  formaliter  „ 
sumptum  in  omuibus  rebus  creatis  differt  realiter  a  natura  singulari. 

Prob.  1.^  pars.  Haec  pars  satis  superque  patet  ex  iis  quae  do- 
cuimus  de  individuatione  substantiarum  materialiura;  nihilominus  sic 
in  praesenti  potest  breviter  effici  et  demonstrari.  Natura  substantiarum 
compositarum  ex  materia  et  forma,  uti  probavimus,  non  est  per  se 
individua,  nerape  indivisa  in  se  et  ab  oranibus  aliis  divisa,  sed  per 
aliquid  ipsi  realiter  superadditura,  quod  est  praeter  principia  speciei, 
ideoque  natura  signiticatur  ut  pars  forraalis,  quae  nequit  vere  praedi- 
cari  de  toto.  lam  vero  suppositum  denotat  individuara  naturam,  quae 
coraplectitur  principia  speciei  et  principia  deterrainantia  speciem  ad 
boc  singulare  designatum,  ideoque  significatur  per  modum  totius.  Ergo 
suppositum  realiter  differt  a  natura,  quatenus  naturae  aliquid  addit, 
quod  sit  praetor  principia  essentialia. 

S.  Thoraas  hanc  doctrinara  sexcentis  in  locis  inculcat;  ad  specimen 
sufficit  recitare  haec  aurea  eius  verba :  «  Contingit  in  quibusdam  rebus 
subsistentibus  inveniri  aliquid,  quod  non  pertinet  ad  rationem  speciei, 
scilicet  accidentia  et  principia  individuantia,  sicut  maxime  apparet  ex 
his  quae  sunt  ex  materia  et  forraa  coraposita;  et  ideo  in  talibus  etiara 
secundum  rem  differt  natura  et  suppositura  non  quasi  oranino  aliqua 
separata,  sed  quia  in  supposito  includitur  ipsa  natura  speciei,  et  su- 
peradduntur  quaedara  alia,  quae  sunt  praeter  rationera  speciei:  unde 
suppositura  significatur  ul  totum  habens  naturam  partem  formalem  et 
perfectivara  sui,  et  propter  hoc  in  compositis  ex  materia  et  forraa 
natura  non  praedicatur  de  supposito;  non  enim  dicimus  quod  hic  homo 
sit  sua  humanitas  »  (1). 

Prob.  2.^  pars.  Suppositum  est  individuum  subsistens  in  aliqua 
determinata  specie,  nempe  ens  cui  corapetit  esse  in  rerura  natura,  non 
inesse  alteri  tamquara  subiecto,  neque  esse  alterius  taraquam  totius, 
sed  perfecte  subsistere  seu  per  se  exsistere.  Atqui  natura  rei  mate- 
rialis  pruut  est  haec  et  determlnate  accej)ta,  idest  indivisa  in  se  et  di- 
visa  a  quolibet  alio  per  principia  individuantia,  itemque  natura  im- 
materialis  et  per  se  singularis  est  individuum  subsistens  in  aliqua  specie, 
nempe  singulare  habens    naturam   completara    seu   perfectam   speciei 

(1)  3  p.  q.  2,  a.  2;  cf,  etiam  1  p.  q.  3,  a.  3. 

rationem.  Ergo  suppositum  non  difFert  reaiiter  a  natura  materiali  de- 
terminate  sumpta  et  singulari,  necjue  a  natura  immateriali. 

Cum  ergo  suppositum  alicuius  naturae,  quod  est  hoc  aliqiiid  in 
se  indivisum,  et  divisum  a  quolibet  alio  ultima  divisione,  importet  rea- 
litatem  verificantem  perlectionem  speciei,  et  determinationem  illius  na- 
turae  specificae  ad  unitatem  numericam,  si  natura  prout  est  forma 
metaphysica  non  est  determinata  ad  hoc  individuum,  tunc  non  est  per 
se  suppositum,  sed  suppositum  evadit  per  adiectionem  eorum,  quae 
ipsam  determinant,  nempe  per  principia  individuantia.  In  hac  quippe 
hypothesi  invenitur  in  natura  sic  determinata  tum  realitas  quae  verificat 
perfectionem  speciei,  tum  illa  quae  specie  determinat  ad  individuum, 
et  est  haec  concreta  natura  coalescens  ex  hac  numero  materia.  et  ex 
hac  forma  tamquam  ex  principiis  physicis  in  individuo  determinatis. 
Unde  nulla  ulterior  realitas  desideratur  ad  hoc  ut  natura  sic  coarctata 
constituat  suppositum,  nempe  subiectum,  cui  competat  actus  essendi 
in  se  seu  subsistendi  in  rerum  natura  ut  ens  completum.  Quod  si  na- 
tura  est  substantia  immaterialis,  et  per  ipsa  principia  speciei  determinata 
ad  unitatem  numeralem,  tunc  natura  hoc  ipso  est  suppositum  subsi- 
stens,  nempe  subiectum,  cui  sine  ullo  alio  addito  competit  actus  subsi- 
stendi  seu  in  se  existendi  ut  ens  completum  et  singulare,  cum  a  simplici 
forma  habeat  tum  perfectionem  speciei,  tum  indivisionem  in  sc,  tum 
ultimam  divisionem  a  quolibet  alio,  et  consequenter  huiusmodi  natura 
seu  species  non  erit  universalis  nisi  secundum  nostrum  modum  intel- 
ligendi  (1). 

Prob.  3.^  pars.  Suppositum  formaliter  acceptum  denotat  ultlmam 
perfectionem  et  formalitatem  et  ipsum  actum  subsistendi  seu  exsislendi 
in  se,  per  quem  natura  quaedam  singularis  est  alteri  incommunica- 
bilis.  Atqui  actus  essendi  in  natura  receptus,  ipsamque  constituens  al- 
teri  incommunicabilem,  ideoque  suppositum,  in  omnibus  rebus  creatis 
realiter  diflert  a  natura  singulari,  quae  est  eius  proprium  susceptivum. 
Ergo  in  omnibus  rebus  creatis  natura  realiter  differt  a  supposito  for- 
maliter  sumpto  seu  a  subsistentia.  Sic  rite  intelliguntur  omnia  illa  loca 
S.  Thomae,  in  quibus  asserit  exsistentiam  recipi  in  supposito,  nimirum 
esse  actum  seu  formam  in  supposito  receptam,  per  quam  ipsum  sup- 
positum  constituitur,  et  non  quod  praesupponatur  formaliter  constitu- 
tum  in  ratione  suppositi  independenter  ab  esse;  eodem  propemodum 
modo  quo  subiectum  album  non  constituitur  formaliter  in  esse  albi 
sine  actu  exercito  formae  albedinis. 

Ouare  posita  aliqua  natura  in  ordine  reali,  quam  suum  proprium 
esse  naturaliter  consequitur,  illa  eadem  natura  erit  hoc  ipso  supposi- 
tum  subsistens  per  suum  proprium  esse  formaliter  constitutum.  Yerum 
enim  si  per  assumptionem  ad  esse  nobilius  Personae  Bivinae  impedi- 

(J)  De  utraque  parte  propositionis  cf.  S.  Thora.  3  Sent.  Dist.  5,  q.  1,  a.  3. 

tur,  quominus  esse  naturale  illius  naturae  eam  consequatur,  tunc  illa 
natura  non  erit  suppositum  creatum,  sed  per  unionem  ad  hypostasim 
divinam  ab  aeterno  praeexsistentem  resultat  unica  hypostasis  seu  per- 
sona  subsistens  in  duabus  naturis,  vel  secundum  divinam  et  humanam 
naturam.  Quod  si  illa  creata  natura  relinqueretur  a  Persona  Divina 
assumente,  tunc  haberet  proprium  esse  naturaliter  consequens  naluram 
illam,  et  constitueretur  formaliter  suppositum  creatum  subsistens  seu 
habens  esse  in  illa  natura. 

Doctrinam  a  nobis  expositam,  quae  tangit  Augustissimum  Incar- 
nationis  mysterium  placet  contirmare  ipsis  S.  Thomae  verbis,  ut  intel- 
ligatur  ex  quo  fonte  ipsa  manet,  et  quam  sit  accommodata  non  ad 
unionem  hypostaticam  intelligendam,  quae  ab  homine  non  potest  per- 
fecte  explicari  (1),  sed  ad  fidem  catholicam  circa  hoc  mysterium  ab 
impugnationibus  defendendam.  En  S.  Doctoris  verba :  (c  Esse  proprie 
et  vere  non  attribuitur  nisi  rei  per  se  subsistenti . . .  Ouia  ergo  in 
Christo  ponimus  unam  rem  subsistentem  tantum,  ad  cuius  integrita- 
tem  concurrit  etiam  humanitas,  quia  unum  suppositum  est  utriusque 
naturae;  ideo  oportet  dicere  quod  esse  substantiale  quod  proprie  at- 
tribuitur  supposito,  in  Christo  est  unum  tantum ;  habet  enim  unitatem 
ex  ipso  supposito,  et  non  ex  naturis.  Si  tamen  ponatur  humanitas  a 
divinitate  separari,  tunc  humanitas  suum  esse  habebit,  aliud  ab  esse 
divino.  Non  enim  impediebat,  quin  proprium  esse  haberet,  nisi  hoc 
quod  non  erat  per  se  subsistens ))  (2). 

Praeclarum  hoc  testimonium  aliud  elegantius  adhuc  excipial: 
((  In  puris  hominibus  ex  unione  animae  ad  corpus  constituitur  persona ; 
sed  hoc  ideo  in  puris  hominibus  accidit,  quia  anima  et  corpus  sic  in 
eis  coniunguntur,  ut  per  se  exsisiant.  Sed  in  Christo  uniuntur  ad  in- 
vicem  ut  adiuncta  alteri  principaliori,  quod  subsistit  in  natura  ex  eis 
composita.  Propterea  ex  unione  animae  et  corporis  in  Christo  non  con- 
stituitur  nova  liypostasis  seu  persona,  sed  advenit  ipsum  coniunctum 
personae  seu  hypostasi  praeexsistenti :  nec  per  hoc  sequitur,  quod  sit 
minoris  efficaciae  unio  animae  et  corporis  in  Christo  quam  in  nobis, 
quia  ipsa  coniunctio  ad  nobilius  non  adimit  virtutem  aut  dignitatem, 
sed  auget.  Sicut  anima  sensitiva  in  animalibus  constituit  speciem,  quia 
consideratur  ut  ultima  forma,  non  autem  in  hominibus,  quamvis  in 
nobis  sit  virtuosior  et  nobilior,  et  hoc  propter  adiunctionem  ulterioris 
et  nobilioris  perfectionis,  scilicet  animae  rationalis  ))  (3). 

SCHOLION.  Ouorumdam  auctorum  agendi  ratio.  Contra  doctrinam 
a  nobis  expositam  de  formali  ratione  suppositi,  nempe  de  subsistentia, 

(1)  Contra  gent.  lib.  IV,  cap.  XLI. 

(2)  Quodlib.  9,  a.  3 ;  cf.  etiam  3  p.  q.  17,  a.  2. 
{3}  3  p.  q.  2,  a.  5  ad  1 . 

quae  constituitur  per  actum  essendi  substantialem,  doctissimus  Tole- 
tus,  qui  ingenue  eam  Doctori  Angelico  attribuit,  hoc  unum  opponit, 
quod  non  valeat  mente  complecti,  exsistentiam  in  rebus  creatis  reab- 
ter  distingui  ab  essentia,  in  qua  recipitur  tamquam  ultima  eius  actua- 
litas  in  linea  substantiae.  Cum  haec  quaestio  de  reaii  distinctione  es- 
sentiae  et  esse  in  creaturis  a  nobis  alibi  pertractata  sit,  non  est  cur  hic 
actum  agamus  ea  iterando,  quae  fusius  persecuti  sumus  (1).  Ad  ipsum 
vero  Toletum,  qui  subsistentiam  creaturae  reponit  in  ultimo  actu  po- 
sitivo,  qui  supervenit  naturae  exsistenti  non  quidem  realiter,  sed  for- 
maliter  ab  ipsa  distincto,  respondemus,  vel  hanc  doctrinam  in  scenam 
reducere  formalem  distinctionem  Scoti,  vel  docere,  subsistentiam  in 
creaturis  idem  esse  cum  natura,  et  tunc  sententia  haec  minus  apta 
videtur  ad  explicandum,  quomodo  Yerbum  Divinum  assumpserit  na- 
turam  humanam  et  non  subsistentiam. 

Ex  doctrina  in  propositione  a  nobis  exposita  potest  facillime  in- 
teHigi,  cur  tum  quidam  auctores,  qui  contendunt  subsistentiam  con- 
stitui  per  meram  negationem,  tum  illi  qui  docent  eam  constitui  per 
aliquid  positivum  a  natura  realiter  distinctum  et  ipsi  superveniens, 
confugiant  ad  Angelicum  Doctorem,  et  utramque  sententiam  e  regione 
oppositam  nitantur  confirmare  auctoritate  tanti  Magistri.  Primi  enim 
vel  ad  ea  loca  se  recipiunt,  in  quibus  Aquinas  disserens  de  suppo- 
sito  denommative  accepto  asserit  diserte,  naturam  singularem  et  indi- 
viduam  et  completam  in  genere  substantiae  hoc  ipso  esse  suppositum, 
dummodo  non  uniatur  supposito  nobiiiori;  vel  ea  recitant  testimonia, 
in  quibus  idem  S.  Doctor  passim  asserit,  substantias  immateriales  esse 
per  se  ipsas  subsistentes  ideoque  in  eis  suppositum  non  differre  a  na- 
tura  nisi  secundum  rationem  intelligibilem  (2). 

Alii  contra  se  conferunt  ad  ea  loca  S.  Doctoris  in  quibus  per- 
tractat  de  supposito  formaliter  sumpto,  et  docet,  suppositum  sic  inspe- 
ctum  differre  realiter  a  natura  non  solum  in  substantiis  compositis, 
sed  etiam  in  formis  subsistentibus :  ideoque  quamlibet  naturam  crea- 
tam  esse  assumptibilem  a  Verbo  in  unionem  suppositi,  hypostasis, 
personae.  Sic  in  medium  proferunt  illa  loca,  in  quibus  Angeiicus  Ma- 
gister  tradit,  Verbum  non  assumpsisse  hominem,  sed  humanam  natu- 
ram,  quia  homo  non  poterat  assumi  in  unitatem  personae,  nisi  prius 
aliquid  fuisset  in  ipso  destructum:  idemque  asserit  de  Angelis  (3). 
Quare  auctores  isti  postquam  demonstraverint  cum  S.  Thoma,  naturam 
etiam  individuam  in  rebus  creatis  realiter  distingui  a  subsistentia,  tunc 
propugnant  sententias  discrepantes  circa  rationem  subsistentiae  secun- 

(1)  Cf.  quae  disseruimus,  Ont.  par.  11,  q.  1,  a.  4. 

(2)  Varia  loca  S.  TeoM.  citari  solent,  praesertim  Opusc,  Compendium  Theolo- 
giae,  cap.  CCXI. 

(3)  3  p.  q.  4;  Quodlib.^,  q.  ^,  a.  4. 

dum  quod  defendunt  exsistentiam  in  creaturis  realiter  secerni  ab  es- 
sentia,  vel  secus.  Hi  auippe  confugiunt  ad  modum  substantiaiem  vel 
antevertentem  exsistentiam,  vel  ipsam  consequentem. 

Porro,  ut  plurima  illa  praetereamus  quae  contra  modum  substan- 
tialem  copiose  disceptat  doctissimus  Tiphanus  in  suo  erudito  opere  de 
hyposiasi  et  persona,  sic  paucis  rationem  proponimus.  Vel  modus  ille 
qui  dicitur  subsistentia  consequitur  exsistentiam  rei,  et  tunc  non  est 
substantialis;  nam  iuxta  pervulgatum  principium  a  S.  Thoma  saepis- 
sime  inculcatum:  quidquid  supervenit  rei  post  primum  esse,  acciden- 
taliter  ei  supervenit.  Vel  modus  ille  qui  dicitur  subsistentia  antecedit 
exsistentiam,  et  tunc  falsa  est  argumentatio  S.  Thomae,  qua  demonstrat 
naturam  humanam,  si  haberet  proprium  esse,  non  uniri  substantialiter 
Verbo,  sed  solum  accidentaliter.  Nam  cum  subsistentia  esset  modus 
substantialis,  uniretur  substantialiter  etiam  servato  proprio  esse.  Cum 
autem  assertores  huius  secundae  sentenliae  contendant,  se  doctrinam 
S.  Thomae  velle  hac  super  re  explicare,  si  consequens  detreclant, 
quod  est  contra  S.  Thomam,  debent  et  antecedens  respuere,  quod 
ad  ipsos  pertinet.  Et  sic  in  hac  difficillima  et  abdita  quaestione  do- 
ctrinam  S.  Thomae  ea  qua  potuimus  fidelitate  et  diligentia  declarare, 
et  quid  verisimilimum  nobis  visum  est  vacuo  animo  depromere  conati 
sumus.  An  propositum  assequuti  simus,  acutus  lector  iudicabit,  ipsum 
S.  Thomam  legendo,  et  praecipua  loca  eiusdem  simul  conferendo,  in 
quibus  hanc  quaestionem  diligenter  versat. 


QUAESTIO  IV. 
De  categonis  accidentlum  generatim, 

CONTINUATIO  RERUM.  Primus  essendi  modus,  secundum  quem 
rei  competit  esse  in  se,  et  non  in  alio,  quique  dicitur  substantia,  con- 
stituit  proprie  ens  perfectum,  nempe  absolute  et  simpliciter:  quia  pro- 
prium  est  substantiae  independenter  a  qualibet  alia  realitate  seipsam 
sustentare  in  esse  et  vigere  in  rerum  natura;  et  sic  in  e^  simpliciter 
absolvitur  ratio  entis,  nempe  eius  quod  habet  esse  seu  exsistit.  Ex  op- 
posito  reliqui  entis  modi,  qui  generatim  a  primo  distinguuntur  per  hoc 
quod  dicant  rem,  cui  competat  esse  in  alio,  et  inter  se  secernuntur 
secundum  diversas  rationes  essendi  in  subiecto,  cum  non  conslituant 
rem  quae  se  sustentat  in  esse,  ideoque  non  sint  in  rerum  natura  in- 
dependenter  ab  alio,  non  dicuntur  absolute,  perfecte,  et  simpllciter 
ens,  sed  solum  secundum  quid  et  secundario.  Ipsi  quippe  accedentes 
enti  iam  exsistenti  et  constituto  non  faciunt  aliquid  esse  simpliciter, 
cum  hoc  praesupponant;  sed  alicui  quod  iam  simpliciter  est  ens,  at- 

tribuunt  esse  tale  vel  quantum,  vel  huiusmodi:  consequenter  non  de- 
notant  id  quod  est,  sed  potius  id  qiio  aliqua  res,  quae  iam  est  ens, 
evadit  ens  tale,  vel  quantum,  vel  aliquo  modo  se  habens;  hinc  dicun- 
tur  entia  secundum  quid  et  per  ordinem  ad  aliud,  vel  aliquid  entis, 
vel  entis  ens,  cum  a  substantia  dependeant  ut  sint. 

Quare  concretum  substantiae,  uti  homo,  nuncupatur  ens  per  se ; 
contra  concretum  accidentis,  uti  album,  vocatur  ensper  accidens;  nam 
licet  substantia  composita  sit  ex  actu  et  potentia,  tamen  ex  huiusmodi 
componentibus  resultat  una  essentia  seu  ratio  per  definitionem  expli- 
cata,  cui  competit  esse  primo  et  simpliciter  independenter  a  quolibet 
alio  subiecto.  Verum  in  concreto  accidentis  compositio  efflorescit  inter 
subiectum,  quod  habet  suam  completam  essentiam  et  definitionem 
quodque  est  primo  esse  actuatum,  et  formam  supervenientem  subiecto, 
quod  est  iam  ens  actu,  et  cui  aff^ert  esse  aliquod  secundarium.  Cum 
autem  omnes  modi  essendi  seu  habendi  esse  inter  se  primo  diversi 
revocentur  ad  decem,  qui  vulgo  nominanlur  decem  suprema  rerum 
genera,  horum  primus,  qui  est  reliquorum  fundamentum,  dicitur  sub- 
stantia;  reliqui  vero  novem  in  substantia  fundantur,  ideoque  communi 
nomine  dicuntur  accidentia;  licet  propter  diversas  rationes  essendi  in 
substantia,  diversa  et  propria  nomina  sibi  vindicant. 

Quandoquidem  a  nobis  satis  explicata  est  ratio  et  natura  primi 
praedicamenti,  ut  complete  tradatur  doctrina  de  divisione  entis  in  de- 
cem  categorias,  aliquid  dicendum  est  de  generibus  accidentium.  Sic 
doctrinam  peripatetico-scholasticam  ab  oppugnationibus  vindicabimus 
recentium  cartesianae  philosophiae  adstipulatorum,  qui  ipsani  realita- 
tem  formarum  accidentalium  uno  ore  inficiantur. 


ARTICULUS  I. 

DE   DEFINITIONE    ET    VARIIS    PARTITIONIBUS    ACCIDENTIUM. 

QUID  ACCIDENS?  Accidens  prout  e  regione  opponitur  substan- 
tiae,  nempe  accidens  praedicamentale  a  S.  Thoma  definitur:  Res  seu 
quidditas  cui  competit  esse  in  alio  tamquam  in   subiecto  (1).- 

Definitjo  declaratur.  Ex  proposita  definitione  eruitur  nomine  ac- 
cidentis  designari  specialem  quemdam  essendi  modum.  qui  e  diametro 
adversatur  modo  essendi,  quem  competere  substantiae  vidiraus.  Sicut 
enim  substantia  dicitur  res  seu  quidditas  cui  debetur  esse  in  se;  sic 
ex  opposito  accidens  est  res  seu  quidditas  cui  comf»etit  esse  in  alio 
tamquam  in  subiecto.  Quare  substantia  et  accidens  ita  dividunt  ens, 
ut  nihil  medium  inter  utrumque  cadat,  cum  illud  secernant  per  afiir- 

(1)  In  4  Sent.  Dist.  12,  q.  1,  a.  1,  sol.  1  ad  2  et  alibi  passim. 


316  PHIL.    PRIM.    SEU    ONT.    PARS.    II.    QUAEST.    IV. 

raationem  et  negationem,  nimirum  per  actum  essendi  in  se,  vel  non 
essendi  in  se.  Huiusmodi  accidens  dicitur  accidens  reale  et  catego- 
ricum  seu  praedicamentale,  ut  discriminetur  ab  accidente  logico,  quod 
est  quintum  universale  Porphyrii,  quodque  solet  eliam  dici  accidens 
categorematicum  seu  praedicabile.  Accidens  quippe  praedicamentale 
significat  modum  secundum  quem  aliqua  res  habet  esse  in  alio,  nempe 
in  substantia,  ideoque  extenditur  ad  omne  id  quod  realiter  est  in  re- 
rum  natura,  et  substantiae  iam  subsistenti  affert  aliquem  secundarium  es- 
sendi  modum  et  secundariam  perfectionem.  Idcirco  merito  inferri  potest: 
Non  est  substantia :  ergo  est  accidens.  Accidens  vero  praedicabile  desi- 
gnat  habitudinem  contingentem  praedicati  ad  subiectum,  seu  commu- 
nis  notionis  ad  ea  quae  sub  ipsa  continentur,  et  in  hoc  sensu  acci- 
dens  non  vagatur  per  novem  genera;  sed  a  sua  significatione  excludit 
omnes  modos  essendi  in  subiecto,  qui  necessariam  connexionem  cum 
subiecto  sibi  vindicant.  Hinc  inter  accidens  logicum  et  substantiam 
datur  medium,  nempe  forma  accidentalis  connexa  necessario  cum  sub- 
stantia,  quae  dicitur  propritm  seu  quartum  praedicabile  explicatum  a 
Porphyrio  in  sua  Isagoge  (1). 

Inhaerentia  accidentis.  Cum  in  praesenti  controversia  nobis  agen- 
dum  sit  de  accidente  praedicamentali,  quod  explicavimus  per  hoc,  quod 
denotat  quidditatem  habentem  esse  in  alio,  idest  quamdam  inhaeren- 
tiam  in  subiecto,  ut  plene  intelligatur  natura  accidentis,  haec  ratio 
inhaerentiae,  quae  est  propria  accidentis  diligenter  determinanda  est. 
Siquidem  esse  in  subiecto  competit  tum  formae  substantiali  tum  for- 
mae  accidentab',  et  secundum  hoc  utraque  forma  minime  differt.  Ouo- 
circa  ad  rationem  accidentis  patefaciendam  necessarium  est  assignare 
quid  intersit  inter  modum  inhaerendi  formae  substantialis  et  modum 
inhaerendi  formarum  accidentalium.  Forma  ergo  substantialis  h'cet  in 
essendo  non  sit  independens  a  susceptivo  seu  subiecto  sine  quo  sub- 
sistere  minime  valet;  nihilominus  eius  subiectum  est  ens  mere  in  po- 
tentia,  quod  vicissim  a  forma  dependet  ad  hoc  ut  compositum  ex  su- 
sceptivo  et  forma  substantiali  recipiat  in  se  primum  essendi  actum, 
ex  quo  resultat  ens  per  se  unum.  Hinc  forma  substantiahs  non  est  id 
quod  subsistit  seu  in  proprio  suo  esse  sese  sustentat,  sed  est  pars  il- 
lius  quod  subsistit.  Ex  adverso  forma  accidentalis  neque  exsistit  inde- 
pendenter  a  subiecto,  neque  est  pars  cius  quod  sese  in  esse  sustentat ; 
sed  recipitur  in  subiecto,  quod  est  iam  ens  actu  et  in  suo  proprio  esse 
subsistit,  ita  ut  ex  subiecto  et  forma  accidentali  resuitet  ens  aliquod 
per  accidens,  nempe  ens  quale  vel  quantum. 

Quare  hoc  potissimum  differt  inter  formam  substantialem,  et  for- 
mam  accidentalem,  quod  prima  dicat  ordinem  ad  susceptivum,  quod 
est  ens  in  potentia;  altera  vero  dicat  ordinem  ad  susceptivum,  quod 

(1)  Cf.  S.  TiiOM.  QQ.  DD    De  spir.  rreaturis,  a.  \\. 

est  iam  ens  actu,  et  consequenter  per  suum  adventum  aflerat  subiecto 
esse  quoddam  secundum.  Hinc  inhaerentia  accidentis  constituitur  pro- 
prie  et  formaliter  per  hoc,  quod  sit  forma,  quae  habet  esse  in  su- 
biecto,  quod  sit  iara  ens  in  actu,  et  sic  intelligitur  iilud  effatum  :  Qiiid- 
quid  supervenit  alicui  rei  post  primum  esse  est  accidens  (1). 

Acoidens  absolutum  et  relativum.  Si  nomine  accidentis  absoluti 
intelligeretur  forma  quaedam,  quae  in  essendo  non  dependeret  a  sus- 
ceptivo,  tunc  nullum  accidens  posset  dici  absolutum,  cum  in  ipsa  de- 
finitione  accidentis  ponatur  subiectum  a  quo  in  essendo  dependet. 
Quod  si  nomen  absoluti  sumatur  quatenus  designat  independentiam 
non  a  susceptivo,  sed  a  termino  ad  quem  accidens  refert  et  ordinat 
suum  subiectum,  in  hoc  secundo  casu  accidens  distribuitur  in  abso- 
lutum  et  relativum.  Accidentia  quippe  relativa  ea  sunt,  quae  collo- 
cantur  in  unico  praedicamento  relationis,  et  quorum  esse  est,  ut  ait 
Philosophus,  ad  aliud  se  liahere;  cetera  vero  accidentia,  quae  collo- 
cantur  in  reliquis  octo  generibus  accidentium,  vocantur  accidentia 
absoluta,  quorum  munus  est  vel  subiecto  intrinsece  inhaerere  ipsique 
aliquam  perfectionem  et  denominationem  afterre,  vel  inhaerendo  alicui 
subiecto  aliud  subiectum  extrinsece  denominare.  Primi  generis  sunt 
quantitas  et  qualitas;  secundi  generis  sunt  sex  postrema  praedica- 
menta,  nempe  actio,  passio^  quando,  ubi,  situs,  et  habitus,  quae  dicun- 
tur  etiam  a  philosophis  sex  principia.  Quare  accidens  absolutum  non 
dependet  a  termino,  licet  iniiaereat  subiecto;  accidens  vero  relativum 
ita  est  in  subiecto,  ut  sit  dependens  a  termino. 

Accidens  absolutum  et  modale.  Haec  partitio  qua  accidens  tribui- 
tur  in  absolutum  et  modale  non  est  proprie  divisio  accidentis  in  duas 
species  per  oppositas  differentias  separatas,  ita  ut  accidenti  absoluto 
vere  opponatur  accidens  modale.  Cum  enim  ipsum  accidens  modale 
vere  absolvatur  a  termino,  liquet  ipsum  presse  dici  posse  accidens 
absolutum.  Quam  ad  rem  ilia  divisio  ita  est  accipienda  ut  sit  pro- 
pemodum  quaedam  subdivisio  accidentis  absoluti  in  accidens  modale, 
et  in  accidens  non  modale,  quod  inopia  sermonis  vocatur  communi 
et  generico  nomine  accidens  absolutum.  Et  revera  veteres  phitosophi 
minime  partiri  solebant  accidens  in  absolutum  et  modale,  licet  non 
erant  nescii,  immo  diserte  profitebantur,  quaedam  accidentia  absoluta 
esse  meros  modos. 

Contra  ea  inter  recentes,  praesertim  illos,  (|ui  cartesianis  placitis 
imbuti  sunt,  maxime  invaluit  divisio  accidentis  in  absolutum  et  mo- 
dale,  et  illam  explicant  perinde  ac  inter  partes  dividentes  esset  veri 
nominis  oppositio.  Hoc  eo  consilio  moliuntur,  ut  persuadere  possint, 
nullum  dari  accidens  realiter  distinctum  a  substantia.  Statuta  quippe 
oppositione  inter  accidentia  absoluta  et  modalia,  decernunt  non  dari 
accidentia  absoluta,  sed  solum  admittendos  esse  quosdam  modos  suh- 

(1)  S.  Thom.  Opusc.  De  ente  et  essentia,  cap.  VII. 

stantiae,  qui  cum  iuxta  ipsos  realiter  non  differant  a  substantia,  sed 
sint  eadem  substantia  diversimode  se  habens,  contorquent  et  conclu- 
dunt,  in  rerum  natura  non  dari  realia  accidentia. 

Haec  opinandi  ratio  plura  complectitur  peccata.  Primum  quod 
notionem  modi  seu  accidentis  modalis  perverse  definit  per  oppositio- 
nem  ad  accidens  absolutum ;  cum  accidenti  absoluto  non  opponatur  nisi 
relativum.  Secundum,  quod  omnia  accidentia  ad  modos  proprie  dictos 
revocat,  cum  praeter  modos  dentur  quaedam  accidentia  quibus  nomen 
modi  attribui  nequeat.  Tertium,  quod  falso  admodum  sancit,  nuilos 
modos  esse  realiter  distinctos  a  substantia,  cum  philosophice  absurdum 
sit  realitatem  modorum  confundere  cum  realitate  substantiae;  et  si 
nomen  modi  extenditur  ad  omne  accidens,  quod  cum  substantia  po- 
natur  identicum,  est  in  theologia  periculosum  propter  accidentia  Eu- 
charistiae,  et  habitus  supernaturales.  Quocirca  determinandum  venit 
meliori  qua  fieri  potest  via,  quaenam  sit  ratio  propria  et  determina- 
tiva  accidentis  absoluti  ad  hoc  ut  dicatur  proprie  modus. 

Generalis  acceptio  modi.  Modus  generatim  inspectus  iuxta  S.  Tho- 
mam  mensuram  quamdam  importat  (1),  ideoque  ubicumque  est  ali- 
quid  receptum,  oportet  ibi  esse  modum,  cum  receptum  limitetur  se- 
cundum  recipientis  capacitatem,  et  ideo  cum  esse  creaturae  essentiale 
et  accidentale  sit  receptum,  sic  modus  non  solum  invenitur  in  acci- 
dentalibus,  sed  etiam  in  substantialibus  (2).  Hinc  modus  substantiaiis 
et  modus  accidentalis  in  hac  communi  acceptione  important  determina- 
tionem  et  coarctationem  tum  esse  substantialis  tum  esse  accidentalis  ad 
capacitatem  proprii  subiecti.  Consequenter  modus  substantialis  de  quo 
meminit  S.  Thomas  valde  diversus  est  a  modo  substantiali,  de  quo  lo- 
quuntur  aliquot  Doctores  Scholastici,  qui  introducunt  quemdam  modum 
substantialem  a  natura  singulari  realiter  distinctum,  quem  vel  antever- 
tere  vel  subsequi  exsistentiam  opinantur,  et  per  eum  docent  constitui 
suppositum  seu  subsistentiam  creatae  naturae,  quemadmodum  in  su- 
periori  quaestione  declaravimus, 

S.  Thomas  contra,  Augustini  doctrinam  sequutus,  probe  intellexit 
inveniri  in  omnibus  rebus  creatis  esse  tum  substantiale  tum  acciden- 
tale  determinatum,  idest  commensuratum  ad  propriara  naturam  quae 
est  subiectum  illius  esse.  Et  cum  mensura,  iuxta  Augustinum,  rei 
cuilibet  modum  praefigat  (3).  consequenter  in  omnibus  creaturis  in- 
venitur  modus  tum  in  substantiaiibus  tum  in  accidentalibus,  et  ideo 
modus  est  limitatio,  determinatio,  vel  commensuratio  esse  recepti  ad 
capacitatem  naturae  recipientis.  Quo  in  sensu  si  aliqua  perfectio  in- 
venitur  in  aliquo  subiecto  praeter  communem  mensuram,  recte  et  iuxta 

(i;  3  Sent.  Dist.  27,  q.  3,  sol.  3. 

(2)  QQ.  DD.  De  ver.  q.  21.  a.  6  ad  5. 

(3)  De  gen.  ad  lil.  lib.  IV,  cap.  III,  n.  7. 


ART.    I.    DE   DEFINITIONE    ET    PARTITIONIBUS   ACCIDENTIUM  519 

usitatum  sermonem  dicimus,  eam  praeter  modum  inveniri.  Sic  Aristi- 
des  a  Tullio  dicitur:  «  Eam  ob  causam  expulsus  patria,  quod  praeter 
modum,  iustus  erat  »  (1). 

Peculiarls  acceptio  modl.  Communis  significatio  modi  mox  de- 
clarata  restricta  est  ad  exprimendam  rationem  quamdam  supervenien- 
tem  quibusdam  accidentibus,  secundum  quam  diversimode  substantiam 
actuant  eique  vel  diversam  specie  perfectionem  afierunt,  vel  diversum 
perfectionis  gradum,  remanente  eadem  specie.  Sic  rectitudo  vel  cur- 
vitas  in  linea  dicilur  accidens  modale;  sic  etiam  velocitas  seu  tardi- 
tas  in  motu,  intensio  vel  remissio  in  calore,  et  ita  porro.  Quare  mo- 
dus,  secundum  quod  hic  accipitur,  est  semper  accidens  in  alio  acci- 
dente  receptum,  quo  mediante  substantiam  perticit,  ita  tamen  ut  non 
omne  accidens  in  alio  receptum  dici  soleat  modus  vel  accidens  mo- 
dale :  albedo  quippe  quae  recipitur  in  superficie  non  dicitur  accidens 
modale.  Ex  superius  declaratis  rite  eruimus  non  esse  ita  facile  designare 
propriam  ratione  constitutivam  et  diiTerentialem  accidentis  modahs; 
quod  in  causa  est  cur  philosophi  in  diversas  admodum  discrepantes- 
que  ivere  sententias. 

Ahi  quippe  opinantur  accidens  absolutum  in  eo  discrepare  ab  ac- 
cidente  modali  quod  de  essentia  accidentis  modaUs  sit  actualis  inhae- 
sio;  de  essentia  vero  accidentis  absoluti  sit  lantummodo  inhaesio  ap- 
titudinalis.  Haec  sententia  nobis  haud  probanda  videtur,  cum  in  ea 
supponatur,  omne  accidens  absolutum  esse  per  divinam  potentiam  se- 
parabile  a  subiecto;  et  ex  adverso  nulhrm  accidens  modale  posse  se- 
parari  per  Dei  omnipotentiam  a  re  cuius  est  modus.  Yerum  primum 
est  falsum,  cum  quaedam  accidentia,  quae  non  sunt  modalia  separari 
haud  valeant  a  substantia,  uti  accidentia  propria,  e.  g.  vires  agendi, 
risibilitas  in  homine,  et  iuxta  communem  sententiam  plures  quaHtates 
corporum:  secundum  vero  non  est  satis  evidens,  cum  non  constet 
certo  infinitam  Dei  virtutem  non  posse  eo  protendi,  ut  aliquem  mo- 
dum  conservet  sine  subiecto,  cuius  est  modus. 

Neque  omnino  apta  nobis  videtur  alia  modorum  explicatio  se- 
cundum  quam  appellantur  accidentia  modalia  modi  secundum  quos 
accidentia  aflficiunt  substantiam,  ipsa  vero  accidentia,  quae  substan- 
tiam  afficiunt  dicuntur  accidentia  absoluta.  Haec  formula  hcet  non 
videatur  falsa,  tamen  non  satis  declarat  rem  explicandam;  nam  ac- 
cidentia  modalia  explicat  per  modos,  cum  declarandum  foret  quid  sit 
modus,  prout  quaedam  accidentia  denominat. 

Verisimilius  fortasse  per  inductionem  concludere  possemus,  illa 
accidentia  dici  modalia  vel  modos.  quae  recepta  immediate  in  aHis 
accidentibus,  iUa  vel  intendunt,  vel  remittunt,  vel  etiam  in  species 
scindunt,  uti  rectitudo  et  curvitas  in  Hnea.  ...^"""^^tr^cu  ^ 

(1)  Quaest.  Tusc.  lib.  V,  cap.  XXXVI. 

ARTICULUS    II. 

DE   INHAERENTIA    ACCIDENTIUM. 

QUAESTIO  DETERMINATUR.  Essentia  quae  est  pars  entis  et  fun- 
gitur  munere  subiecti  relate  ad  esse,  illud  in  constitutione  entis  si- 
gnificat  per  quod  ens  collocatur  in  aliquo  genere  et  in  determinata 
specie,  idest  in  pecuiiari  quodam  entium  gradu.  Quapropter  explicata 
ratione  essentiae  per  quam  entia  collocantur  in  genere  et  specie  sub- 
stantiae,  ipsa  instituti  nostri  ratio  postulat,  ut  aliquid  disseramus  de 
essentia  accidentium,  et  sic  niliil  in  latitudine  entis  inexploratum  de- 
seratur,  et  simul  aditus  aperiatur  ad  illas  quaestiones  dirimendas  in 
quibus  acerrimum  viget  certamen  inter  philosophiam  peripateticam  et 
recentes  novatores,  qui  ipsam  distinctionem  substantiae  ab  accidenti- 
bus  negantes,  omnem  realitatem  corporum  revocant  ad  materiam  et 
motum  localem.  Si  enim  isti  philosophi  audirentur,  naturae  visibilis 
infmita  propemodum  varietas,  et  innumerabiles  perfectiones  tam  inter 
sese  diversae  ac  dispares  gradibus  et  genere,  quae  divinam  gloriam 
enarrare  gestiunt,  nihil  aliud  essent  nisi  una  eademque  materia  variis 
distincta  figuris,  et  multiplici  motu  agitata. 

Quae  cum  ita  habeant,  ut  diversa  rerum  genera  et  species,  quae 
admirabilem  mundi  ordinem  conflant,  in  tuto  ponamus,  et  realem  di- 
stinctionem  substantiae  ab  accidentibus  vindicemus,  declarandum  nobis 
venit  quo  pacto  accidentia  habeant  essentiam,  quidque  sit  proprium 
constitutivum  essentiae  accidentium  per  quod  ab  essentia  substintiae 
secernatur.  Huic  problemati  sequenti  propositione  satisfaciemus. 

PROPOSITIO. 

Accidentia  imperfectam  habent  essentiam,  nempe  dependentem 
ab  extraneo  subiecto,  quae  propterea  in  suo  conceptu  involvit  apti- 
tudinalem  inhaerentiain. 

Nota.  Inhaerentia  dicitur  aptitudinalis  per  oppositionem  ad  inhae- 
rentiam  actualem;  et  ideo  sensus  propositionis  in  eo  est,  quod  acci- 
dentia  in  ipso  conceptu  et  definitione  involvant  non  actualem  inhae- 
sionem  in  subiecto,  sed  solum  aptitudinalem,  quae  declaratur  per 
naturalem  exigentiam  habendi  esse  in  alio  tamquam  in  subiecto.  Haec 
naturalis  exigentia  semper  remanet  in  accidente,  etiamsi  per  omni- 
potentem  Dei  virtutem  accidens  exsistat  separatum  a  subiecto.  Cum 
autem  dicimus  inhaerentiam  aptitudinalem  esse  de  essentia  accidentis, 

non  ita  propositio  accipienda  est,  perinde  ac  omnis  forma  accidentalis 
cuiusque  generis  et  speciei  ita  in  sua  essentia  involvat  exigentiam 
essendi  in  subiecto,  ut  Deus  possit  miraculose  supplere  munus  subiecti 
sustentantis  illam  forraam,  eamque  realiter  separare  a  subiecto  natu- 
raliter  ipsam  sustentante.  Sed  sensus  propositionis  est,  essentiam  acci- 
dentis  generatim  spectatam  involvere  exigentiam  naturalem  essendi  in 
subiecto,  ita  tamen  ut  dari  possit  quaedam  forma  accidentalis,  quae 
ob  peculiarem  rationem  ortam  ex  suo  genere  vel  ex  sua  specie  invol- 
vat  actualem  inhaesionem  ad  hoc  ut  valeat  exsistere.  Tunc  illa 
actualis  inhaesio  non  consequitur  communem  naturam  et  rationem  for- 
mae  accidentalis,  sed  rationem  talis  formae  seu  talis  accidentis.  Cum 
autem  hic  loquamur  de  accidente  in  universiim  prout  opponitur  sub- 
stantiae,  merito  affirmamus,  essentiam  accidentis  in  eo  esse  positam, 
quod  dicat  naturalem  exigentiam  habendi  esse  in  subiecto,  quam  exi- 
gentiam  inhaerentia  aptitudinalis  declarat. 

Diversae  philosopliorum  sententiae.  Posthabitis  illis  philosophis,  qui 
post  eversam  a  Cartesio  christianam  philosophiam,  vel  directe  vel  in- 
directe  negant  omnem  realem  distinctionem  accidentium  a  substantia, 
omnes  Scholastici  in  eo  conveniunt,  quod  decernant  actualem  inhae- 
sionem  non  esse  de  essentia  accidentium,  ideoque  non  repugnare  ac- 
cidens  aliquod,  quod  divina  virtute  exsistat  separatum  a  substantia. 
Verum  ad  inhaerentiam  aptitudinalem  quod  spectat,  Scotus  opinatur 
ipsam  non  esse  de  ratione  et  intellectu  accidentis  generatim  accepti, 
cum  accidentia  absoluta  non  raodalia,  uti  quantitas  et  qualitas,  nullum 
involvant  in  suo  conceptu  respectura,  quera  aptitudinalis  inhaerentia 
iraplicaret  (1).  Contra  S.  Thoraas,  et  oranes  Doctores  qui  ipsura  se- 
quuntur,  in  eo  concordes  sunt,  quod  adraittant  propositam  a  nobis  con- 
clusionem,  utpote  evidenter  consequentera  doctrinara  peripatetico-scho- 
lasticara  substantiae  et  accidentis. 

Prob.  1.^  pars.  Arg.  I."™,  quod  sic  efficitur.  Essentia  est  id  quo 
vel  secunduin  quod  res  habet  esse  in  deterrainato  genere,  et  in  deter- 
rainata  specie.  Atqui  essentia  accidentiura  per  se  et  solitarie  spectata 
haud  sufficit  ad  hoc  ut  res  habeat  esse  in  deterrainato  genere  et  in 
certa  specie,  nerape  ut  exsistat.  Ergo  accidentia  non  habent  perfectara 
absolutaraque  essentiara.  Et  revera  hoc  differt  inter  substantiara  et  ac- 
cidens,  quod  essentia  substantialis  in  se  absolute  et  independenter  a 
quolibet  alio  susceptivo  recipit  esse,  ideoque  substantia  absolutam  et 
expletam  habet  essentiara.  Contra  essentia  seu  forraa  accidentalis  non 
recipit  esse  in  se  independenter  a  subiecto  seu  a  substantia,  sed  esse 
accidentale  recipitur  in  coraposito  ex  essentia  substantiali  et  forraa  ac- 
cidentali,  et  ideo  accidens  substantiae  superveniens  adventu  suo  ipsi 
affert  esse  quoddara  secundariura. 

(1)  ScoTus,  4  SenU  Dist.  12,  q.  1. 

Arg.  2."™  llla  habent  incompletam  imperfectamque  essentiam,  quae 
habent  incompletam  definitionem.  Atqui  accidentia  habent  incomple- 
tam  definitionem.  Ergo  accidentia  habent  incompietam  essentiam.  Pro 
positio  maior  ex  eo  liquet,  quod  definitio  sit  oratio  patefaciens  natu- 
ram  seu  essentiam  rei;  hinc  quaefibet  res  sicut  habet  definitionem,  ita 
sibi  vindicat  essentiam,  cum  definitio  et  definitum  sint  unum  idem- 
que  (1).  Propositio  vero  minor  exinde  suadetur,  quod  quaecumque 
definiuntur  per  aliquid,  quod  sit  extraneae  naturae  pertineatque  ad 
diversum  genus,  imperfecte  definiuntur  et  declarantur,  quia  definiun- 
tur  per  extrinseca.  lam  vero  accidentia  ita  definiuntur  ut  in  eorum 
definitione  ingrediatur  subiectum.  quod  est  alienae  naturae,  pertinetque 
ad  genus  substantiae  (2).  Ergo  accidentia  habent  incompletam  imper- 
fectamque  definitionem. 

Praestat  illustrare  expositam  rationem  ipsis  verbis  Angelici  Prae- 
ceptoris,  qui  de  essentia  accidentium  disserens,  haec  ad  rem  nostram 
profert:  (c  Ouia,  ut  dictum  est,  essentia  per  definitionem  significatur, 
oportet  quod  eo  modo  habeant  essentiam  quo  habent  definitionem.  De- 
finitionem  autem  habent  incompletam,  quia  non  possunt  definiri,  nisi 
ponatur  subiectum  in  eorum  definitione,  et  hoc  est  quia  non  habent 
in  se  esse  absolutiim  per  se  a  subiecto  »  (3). 

Prob.  2.*  pars,  nempe  essentiam  accidentium  involvere  inhaeren- 
tiam  aptitudinalem.  Haec  secunda  pars  quae  ita  arcte  nectitur  cum 
prima,  ut  eam  necessario  consequatur,  sic  directe  effici  potest.  Si  ac- 
cidentia  non  dicerent  aptitudinalem  inhaerentiam  seu  transcendentalem 
habitudinem  et  respectum  ad  subiectum  tamquam  ad  proprium  su- 
stentativum,  accidentia  essent  entia  absoluta  a  subiecto,  et  penes 
modum  essendi  non  differrent  a  substantia.  lam  vero  accidentia  non 
sunt  absoluta  a  subiecto,  cum  subiectum  ponatur  in  eorum  definitione, 
et  penes  modum  essendi  e  diametro  opponantur  substantiae,  uti  constat 
ex  definitione  substantiae  et  accidentis.  Ergo  accidentia  essentialiter 
dicunt  inhaerentiam  aptitudinalem  seu  naturalem  exigentiam  essendi 
in  subiecto,  ita  ut,  si  naturaliter  exsistunt,  minime  possint  exsistere 
separata  a  subiecto. 

Confirmatur.  Et  re  vera  si  essentia  accidentis  non  includeret  tran- 
scendentalem  ordinem  ad  subiectum  a  quo  sustentatur  in  esse,  seu 
exigentiam  habendi  esse  in  subiecto,  nihil  obstaret,  quominus  accidens 
diceretur  ens  absolute  et  simpliciter;  et  tunc  germanum  verumque 
discrimen  inter  substantiam  et  accidens  evanesceret;  immo  ipsa  dif- 
ferentia  periret  inter  formas  per  se  subsistentes  et  formas  informantes, 
uti  acute  consideranti  in  comperto  est.  Sic  congruenter  huic  opinationi 

(1)  1  Sent.  Dist.  25,  q.  1,  a.  1  ad  2. 

(2)  Metaph.  lib.  VII,  text.  15. 
(I{j  De  ente  et  essentia,  cap.   Ml. 

negandae  forent  omnes  causae  formales,  quae  sint  intrinsecus  consti- 
tutivae  rerum,  uti  factitatum  videmus  tum  a  veteribus,  tum  a  recen- 
tibus  Atomistis. 


SOLVUNTUR  DIFFICULTATES. 

Oppon.  I."  Accidentia  dicuntur  entia,  quia  composita  sunt  ex  es- 
sentia  et  esse.  Atqui  omne  quod  hoc  sensu  dicitur  ens,  habet  integram 
essentiam.  Ergo  accidentia  habent  compietam  essentiam. 

Resp.  Dist.  mai.  Accidentia  dicuntur  entia  absolute  et  simpliciter, 
Neg.  Dicuntur  entia  secundum  quid  et  per  ordinem  ad  substantiam, 
Conc.  Contradist.  min.  Omne  compositum  ex  essentia  et  esse  quod 
est  ens  absoiute  et  simpiiciter,  habet  perfectam  essentiam,  Conc.  Quod 
est  ens  secundum  quid  et  per  ordinem  ad  aliud  in  quo  exsistit,  habet 
integram  essentiam,  Neg.  et  Neg.  cons. 

Explico.  Ratio  cur  ens  compositum  ex  essentia  et  esse  habet  pro- 
prie,  vere  et  coaipiete  essentiam  non  est  solum  quod  huic  composi- 
tioni  sit  obnoxium;  sed  etiam  et  praecipue  quod  esse  ex  quo  deno- 
minatur  ens,  recipiatur  mere  in  illa  essentia  tamquam  in  proprio  et 
adaequato  receptibili.  lam  vero  forma  accidentalis  non  recipit  esse  in 
se  tamquam  in  adaequato  receptibili,  quod  se  sustentat  in  esse ;  sed 
illud  recipit  in  coniuncto  ex  essentia  substantiali  et  forma  accidentali, 
et  ideo  forma  accidentalis  non  est  perfectum  essendi  subiectum,  nec 
consequenter  essentia  completa  et  perfecta.  Rationem  hanc  sic  paucis 
complectitur  S.  Thomas:  «  Quia  ens  absolute  et  primo  dicitur  de  sub- 
stantia,  et  posterius  secundum  quid  de  accidentibus,  inde  est  quod 
essentia  proprie  et  vere  est  in  substantiis,  sed  in  accidentibus  est  quo- 
dammodo  et  secundum  quid  »  (1). 

Oppon.  2.^  Sicut  actus  essendi  substantialis  recipitur  in  essentia 
substantiali,  ita  actus  essendi  accidentalis  recipitur  in  forma  acciden- 
tali.  Atqui  essentia  substantiae  est  perfecta  et  completa.  Ergo  et  es- 
sentia  accidentalis  dicenda  est  integra  et  perfecta. 

Resp.  Dist.  mai.  Utraque  essentia  est  subiectum  actus  essendi, 
Conc.  Actus  essendi  recipitur  eodem  modo  in  substantia  et  in  acci- 
dente.  Neg.  et  Conc.  min.   Neg.  cons. 

Explico.  Difficultas  ludit  in  arabiguis;  cum  enim  potentia  et  actus 
dividant  ens  et  quodlibet  genus  entis,  in  quolibet  genere  datur  com- 
positio  essentiae  et  exsistentiae  tamquam  potentiae  et  actus,  et  con- 
sequenter  substantia  et  accidens  in  eo  conveniunt  quod  habeant  essen- 
tiam  actu  essendi  actuatam.  Nihilominus  inter  substantiam  et  accidens 
illud  maxime  dififert,  quod  substantia  habeat  esse  in  se,   tamquam  in 

(1)  De  ente  et  essentia,  cap.  II. 

suo  esse  consistens;  accidens  contra  habeat  esse  in  alio  tamqiiam  in 
subiecto,  ideoque  eius  esse  est  inesse. 

Oppon.  3.°  Si  accidentia  dicuntur  entia  per  ordinem  ad  substan- 
tiam,  orania  erunt  entia  relativa.  Atqui  dantur  accidentia  absoluta. 
Ergo  accidentia  non  dicuntur  entia  per  ordinem  ad  substantiam. 

Resp.  Dist.  mtii.  Omnia  accidentia  erunt  entia  relativa  per  or- 
dinem  ad  subiectum,  Conc.  Per  ordinem  ad  terminum,  Neg.  Contra- 
dist.  min,  Dantur  accidentia  absoluta,  quatenus  absolvuntur  a  subiecto, 
Neg,  Ouatenus  absolvuntur  a  termino,  Conc.  et  Neg.  cons. 

Oppon.  4.*^  Nulla  relatio  est  de  intellectu  et  essentia  entis  po- 
siti  extra  praedicamentum  relationis.  Atqui  inhaerentia  est  relatio.  Ergo 
non  est  de  essentia  accidentium  absolutorum. 

Resp.  Dist.  mai.  Nulla  relatio  transcendentalis,  idest  secundum 
esse  in,  Neg.  Nulia  relatio  praedicamentalis,  idest  secundum  esse  ad^ 
Conc.  Contradist.  min.  Inhaerentia  esl  respectus  transcendentalis,  idest 
secundum  esse  in^  Conc.  Inhaerentia  est  respectus  praedicamentalis, 
idest  secundum  esse  ad,  Neg.  et  Neg.  cons. 

Oppon.  5.^  Si  inhaerentia  esset  de  essentia  omnium  accidentium, 
haec  ratio  habendi  esse  in  subiecto  esset  comraunis  omnibus  acci- 
dentibus.  Atqui  si  datur  aliqua  ratio  coraraunis  oranibus  accidentibus, 
erit  unura  supreraura  genus  accidentiura.  Ergo  inhaerentia  non  est  de 
essentia  oraniura  accidentiura. 

Resp.  Dist.  niai.  Esset  coraraunis  oranibus  accidentibus,  univoce, 
Neg.  Esset  coraraunis,  analogice,  Conc.  Contradist.  min.  Si  e^^set  com- 
raunis  univoce  daretur  unura  supreraura  genus  accidentiura.  Conc.  Si 
esset  coraraunis  analogice,  Neg.  et  Neg.  cons. 

Explico.  Respectus  ad  subiectura,  quera  orania  accidentia  sibi 
vindicant,  non  est  eiusdera  rationis,  sed  diversificatur  secundura  di- 
versura  esse  cuiuslibet  accidentis,  ideoque  non  potest  ab  oranibus  ac- 
cidentibus  abstrahi  ratio  quaedara  coraraunis,  quae  univoce  dicatur  de 
ipsis,  et  consequenter  orania  accidentia  non  constituunt  aliquod  su- 
preraura  genus.  Accidentia  quippe  liabent  coramunitatein  analogicam, 
quatenus  conveniunt  in  eo,  quod  ipsis  competat  esse  in  alio;  sed  dis- 
crepant  inter  se  eo  quod  secundura  diversos  raodos  ipsis  competit 
esse  in  subiecto.  Recte  ergo  Caietanus  scotisticae  difficultati  sic  res- 
pondet:  (c  Esse  in  est  diversarura  rationura  in  praedicaraentis,  sicut 
et  ens:  est  siquidera  in  analogura  ad  novera  genera  accidentiura,  si- 
cut  ens  ad  omnia  genera  ))  (1). 

(1)  Opusc.  l)e  ente  et  essentia,  cap.   VII,  q.  15. 

ARTICULUS  III. 

DE    REALI    DISTINCTIONE    ACCIDENTIUM    A    SUBSTANTIA. 

OUAESTIO  DEFINITUR.  Quae  hactenus  a  nobis  disputata  sunt  de 
ratione  et  natura  accidentium  perspicue  admodum  ostendunt,  formas 
accidentales  esse  realiter  distinctas  a  substantia  cui  inhaerent.  Acci- 
dentia  quippe  per  suum  accessum  substantiae  afferunt  non  solum  ra- 
tionem  ahquam  a  quidditate  substantiali  distinctam  ;  verum  etiam  quem- 
dam  essendi  modum  ab  esse  substantiae  probe  diversum  independenter 
a  quolibet  hominis  intellectu  cogitante.  Sic  nemo  mortalium  incorrup- 
tam  integramque  naturae  vocem  audiens  dubitavit  umquam,  albedi- 
nem,  sanitatem  scientiam  esse  realitates  distinctas  ab  homine,  cum 
expertus  sit  colorem,  sanitatem,  scientiam  independenter  a  suo  intel- 
lectu  accedere  et  recedere  ab  eodem  homine,  neque  credet  umquam 
€olorem,  sanitatem,  scientiam  suo  accessu  nullam  afferre  subiecto  rea- 
litatem  et  perfectionem,  ita  ut  homo,  et  homo  albus,  sanus,  doctus, 
secundum  rem  et  veritatem  sint  prorsus  idem. 

Nihilominus  veteres  philosophi  ante  Aristotelem,  qui  causas  for- 
males  e  rerum  visibilium  constitutione  sustulerunt,  docentes,  essen- 
tiam  corporum  sitam  esse  in  extensione,  quam  explicabant  per  ato- 
morum  concretionem,  congruenter  huic  placito  formas  etiam  acciden- 
tales  negaverunt.  Haec  veterum  philosopliorum  imaginatio,  quae  revo- 
cabat  omnem  naturae  realitatem  ad  materiam  et  motum  localem,  iterum 
in  scenam  reducta  fuit  a  Cartesio  eiusque  adstipulatoribus,  qui  quoad 
ipsa  pene  verba  illud  idem  docent,  quod  veteres  Physici  a  Philosopho 
iampridem  explosi  professi  fuerant. 

Carteslanorum  doctrina.  Licet  novatae  philosophiae  sectatores  mire 
dissentiant  inter  se  in  explicandis  a^^cidentalibus  corporum  mutationi- 
bus;  nihilominus  omnes  in  eo  concordes  sunt,  quod  tueantur,  omnes 
formas  substantiales  iuxta  et  accidentales  implicare  repugnantiam, 
ideoque  non  esse  nisi  vanas  Scholasticorum  voces.  Constituto  hoc  dog- 
mate,  pergunt  et  docent,  omnia  accidentia  corporum  non  esse  nisi 
quasdam  mechanicas  affectiones,  licet  imperitorum  vulgus  putet  eas 
esse  qualitates.  Cum  autem  huiusmodi  mechanicae  affectiones,  quae  re- 
ducuntur  ad  motum  localem,  nihil  reale  addant  substantiae  corporali, 
concludunt  accidentia  omnia  revocari  ad  quosdam  modos  a  substantia 
unice  distinctos  secundum  rationem.  In  hoc  explicando  iterum  inter 
se  vehementer  certant ;  nam  alii  reducunt  accidentia  ad  meros  modos, 
alii  contra  affirmant,  ea  dici  posse  aliquid  absolutum  substantiae  inex- 
sistens  per  identitatem.  Attamen  omnes  ad  unum  decernunt,  acciden- 
tia  nihil  aliud  esse,  nisi  substantiam  diversimode  modificatam  et  de- 

terminatam.  luxta  memoratos  philosophos  intellectus  nostor  concipiendo 
solam  substantiam,  apprehendit  eam  indeterminate;  sed  concipiendo 
eam  accidentibus  circumseptam,  ipsam  intelligit  determinate,  prout  in 
rerum  natura  exsistit:  eodem  ferme  pacto  ac  concipit  hominem  inde- 
terminate  per  intellectum  animalis,  et  eumdem  hominem  intelligit  de- 
terminate  adiiciendo  diffeientiam  rationalis,  quae  non  est  diversa  rea- 
liter  a  genere. 

Doctrinae  mox  expositae  assertores,  qui  placita  Leucippi,  Demo- 
criti,  et  Epicuri  ab  inferis  excitarunt,  quique  confundunt  conspectum 
oculorum  et  imaginationem  cum  acie  et  cognitione  intellectus,  non 
desinunt  gloriose  aflirmare  huiusmodi  opinationem  evidenter  concludi 
ex  scientifica  phaenomenorum  explicatione.  Nimirum  postquam  ipsum 
scientiae  nomen  perditum  ivere,  cum  vera  scientia  nonnisi  per  causas 
formales  concludat  et  manifestet  proprias  passiones  subiecti  scibilis, 
non  verentur  tanti  nominis  dignitate  ac  splendore  abuti.  Audiant  po- 
tius  Leibnitium,  virum  scientiarum  experimentalium  et  mathematica- 
rum  apprime  consultum,  qui  Bayleo  aperte  respondet,  Cartesianorum 
argumenta,  quae  tollunt  reale  discrimen  inter  substantiam  et  acciden- 
tia  esse  nullius  roboris,  et  Cartesianos  discrimen  illud  subvertentes, 
magnam  attulisse  philosophiae  calamitatem  (1). 

Sententja  Scholasticorum.  Cartesianorum  opinioni  e  regione  op- 
posita  est  sententia  peripatetico-scholastica.  Scholastici  quippe  una  voce 
affirmant,  accidentia  sive  quae  dici  solent  absoluta,  sive  quae  vocari 
solent  modalia  in  omnibus  substantiis  creatis  sive  materialibus  sive 
spiritualibus  esse  formas  realiter  distinctas  a  subiecto,  cui  inhaerent, 
et  in  quo  esse  habent,  ideoque  categorias  seu  praedicamenta  consti- 
tuere  genera  entium  inter  se  realiter  distincta.  Neque  solum  praedic- 
tae  sententiae  veritatem  evidentissimis  rationum  conclusionibus  demon- 
strant;  sed  eam  insuper  defendunt  ut  omnino  necessariam  ad  quae- 
dam  dogmata  Fidei  sarta  tectaque  servanda,  eaque  praesertim  quae 
spectant  Sacratissimum  Eucharistiae  mysterium,  et  naturae  humanae 
elevationem  ad  statum  supernaturalem.  Ad  vindicandam  ergo  hanc 
magni  momenti  veritatem,  sequentem  statuemus  propositionem,  eam- 
que  praecipue  confiimabimus  rationibus  ex  Philosophia  Prima  petitis, 
nimirum  quae  respiciunt  quodlibet  ens  creatura,  et  non  ens  contra- 
ctum  ad  substantias  visibiles. 

(1)  Epist.  21  ad  Des   Bosses. 

PROPOSITIO. 

In  ente  creato  praeter  substantiain  admittendae  sunt  formae 
accidentales  seu  accidentia,  quae  substantiae  inhaerent  tamquam 
subiecto  ab  ipsis  realiter  distincto,  et  cui  afferunt  perfectionem  et 
esse  quoddam  secundarium. 

Arg.  1.^™  Si  in  ente  creato  essentia  substantiaiis  non  differret 
reaiiter  a  formis  accicientalibus  eam  perficientibus  et  determinantibus 
ad  esse  quoddam  secundarium  et  secundum  quid,  omnia  praedicata, 
quae  tribuerentur  cuilibet  enti  creato  essent  praedicata  essentialia, 
nempe  ahquid  denotantia  quod  pertinet  ad  ipsam  rei  cssentiam.  Atqui 
hoc  est  prorsus  abnorme,  cum  solummodum  in  ente  infinito,  in  quo 
omnia  identificantur  cum  sua  essentia,  hoc  dici  possit  et  debeat.  Ergo 
in  creaturis  formae  accidentales  sunt  realiter  distinctae  ab  essentia  sub- 
stantiali,  cui  inhaerent  et  quacum  compositionem  faciunt  (1). 

Arg.  2.^'"  in  omni  ente  creato  dantur  reales  mutationes,  manente 
eadem  essentia  speciei;  nam  immutabilitas  est  attributum  solius  Dei. 
Atqui  huiusmodi  mutationes  minime  inlelligi  possunt,  nisi  admittantur 
accidentia  ab  essentia  speciei  realiter  distincta.  Ergo  in  substantiis 
creatis  dantur  formae  accidentales  ab  ipsis  realiler  distinctae. 

Propositio  maior  ab  ipsis  adversariis  conceditur,  qui  veritate  coacti 
inficiari  nequeunt  sive  in  rebus  visibilibus  sive  in  rebus  intelligibili- 
bus  esse  transitum  ex  uno  stato  in  alium  statum.  Sic  agens  intelle- 
ctivum  quando  aliquid  de  novo  intelligit  et  vult,  de  non  intelligente  et 
non  volente  fit  intelligens  et  volens.  Sic  corpora  ex  uno  colore  mu- 
tantur  in  alium,  et  ita  porro,  uti  quotidiana  experientia  ostendit.  Ne- 
que  minus  perspicuum  est,  realem  alicuius  rei  mutationem,  manente 
eadem  essentia  speciei,  impossibilem  fore,  nisi  essentiae  substantiali 
vel  subiecto  aliquod  accidens  accederel,  quod  in  ipso  haberet  esse  seu 
inhaereret,  vel  aliquod  accidens  ab  ipso  recederet:  «  Omne  quod  mo- 
vetur,  inquit  S.  Thomas,  quantum  ad  aliquid  manet,  et  quantum  ad 
aliquid  transit;  sicut  quod  movetur  de  albedine  in  nigredinem  manet 
secundum  substantiam  »  (2). 

Scholaslici  doctrinam  hanc  non  solum  ab  Aristotele,  sed  ex  ipsis 
Patribus  hauserunt.  Ad  instar  omnium  transferimus  aureum  hunc  Au- 
gustini  locum:  (c  Candor  corporis  non  est  essentia;  quoniam  ipsum 
corpus  essentia  est,  et  illa  eius  qualitas;  unde  et  ab  eo  dicitur  candi- 
dum  corpus,  cui  non  hoc  est  esse,  quod  candidum  esse.  Aliud  enim 

(1)  Cf.  S.  TeoM.  QQ.  DD.  De  spir.  creaturis,  a.  2  ad  1. 

(2)  )  p.  (j.  9,  a.  1. 

ibi  forma,  et  aliud  color,  el  utrumque  non  in  seipso,  sed  in  aliqua 
mole,  quae  moles  nee  forma  nec  color  est,  sed  formata  et  colorata  »    1). 

Augustino  praeiverat  Aristoteles,  qui  ad  subvertendam  unitatem 
entis  a  Melisso  et  Parmenide  inductam,  docet,  ens  multipliciter  dici, 
et  quandoque  significare  substantiam,  quandoque  quantitatem,  quan- 
doque  vero  qualitatem,  quae  certe  non  sunt  unum  idemque  ens.  Sic 
enim  directe  argumentatur  contra  Parmenidem:  (c  Diversa  enim  erit 
essentia  albi  et  subiecti  accipientis  album;  ac  nihil  erit  separabile 
praeter  album :  non  enim  differt  quatenus  est  separabile,  verum  essentia 
differt  album  ab  eo  cui  albor  inest.  Sed  hoc  Parmenides  nondum  vi- 
derat  »  (2). 

Congeries  argumentorum.  Alia  argumenta  ad  eamdem  veritatem 
evincendam  deduci  possent:  V)  ex  analogia  entis,  quod  praedicatur 
de  substantiis  et  de  accidentibus,  nam  notio  praedicari  nequit  analo- 
gice,  nisi  de  rebus  realiter  distinctis;  ^^)  ex  modo  intelligendi  intel- 
lectus  nostri,  qui  ex  effectibus,  idest  ex  operationibus,  quae  sunt  ac- 
cidentia,  cognoscit  substantias;  3^)  demum  ex  eo  quod  nulla  substantia 
creata  expletam  et  cumulatam  perfectionem  accipit  per  suum  esse 
substantiale,  sed  constituta  in  suo  primo  esse,  ulterius  perficitur  per 
realitates  ipsi  in  suo  primo  esse  constitutae  supervenienles.  His  omnibus 
rationibus  velut  cumulus  accedit  argumentum  ductum  ex  habitibus 
supernaturalibus  et  virtutibus  infusis  Fidei,  Spei,  et  Caritatis,  quae  in 
sententia  adversariorum  vel  essent  ipsa  essentia  animae,  vel  figmen- 
tum  intellectus  nostri. 


SOLVUNTUR  DIFFICULTATES. 

lon.  I.°  Id  sine  quo  res  non  potest  esse,  identificatur  cum  eius 
cssentia.  Atqui  substantia  non  potest  esse  sine  accidentibus.  Ergo  ac- 
cidentia  identificantur  cum  essentia  substantiae. 

Resp.  Dist.  mai.  Id  sine  quo  res  non  potest  exsistere,  vel  con- 
stituit  rei  essentiam  vel  necessario  dimanat  ab  ea,  Conc.  Semper  con- 
stituit  essentiam  rei,  Neg,  Contradist.   min,  et  Neg.  cons. 

Explico.  Ex  responsione  data  iam  patel  solutio  difficultatis.  Siqui- 
dem  cum  essentia  sit  id  secundum  quod  res  habet  esse,  in  compositis 
cx  essentia  et  esse  idest  in  creaturis  essentia  substantialis  est  subiec- 
tum  quod  recipit  esse  et  primum  absolutum,  et  simul  est  id  ex  quo 

(1)  I)e  Trin.  lib.   VII,  cap.  1,  ii.  2. 

(2)  "AXA.o  YoiQ  eorai  t6  elvai  XcVhco  xal  t6  SeSeYixevcp,  xal  ovx  earai  :io.Qa 
ro  Xevx6v  ou-dev  xfOQ^cnrov  '  ov  yaq  r\  xtOQKTTov,  a%}A  x(b  eivai  eteqov  t6  ?.evx6v 
xal  ^  'UJidQxei.  'Pi.}JA  toijto  naQ[ievL87]<;  ov.-ko  ewQa.  Pliysic.  lib.  I,  cap.  IV,  text.  25 
<aliis  cap.  III). 

(iimanat  per  necessariam  resultantiam  esse  secundarium  idest  acciden- 
tale.  Quare  substantia  non  potest  exsistere  non  solum  sine  principiis 
quae  constituunt  eius  essentiam  secundum  quam  recipit  esse  primum; 
sed  etiam  sine  formis  accidentalibus,  quae  necessario  ab  ea  dimanant 
ex  quibus  actuatur  esse  quodam  secundario  et  secundum  quid. 

Oppon.  2.^  Si  accidens  esset  realiter  distinctum  a  substantia,  iure 
diceretur  ens.  Atqui  ab  Aristotele  et  a  S.  Thoma  dicitur  aliquid  entis, 
vel  entis  ens.  Ergo  accidens  non  est  distinctum  a  substantia. 

Resp.  Dist.  mai.  Diceretur  ens  absolute  et  simpliciter,  Neg.  Dice- 
retur  ens  secundum  quid  et  per  ordinem  ad  substantiam,  Conc.  Con- 
tradist.  min.  Dicitur  aliquid  entis  vel  entis  ens,  quia  nullo  modo  est 
ens  distinctum  a  substantia,  Neg.  Quia  non  est  ens  simpliciter,  idest 
quia  non  habet  esse  sibi  proprium,  Conc.  et  Neg,  cons. 

Explico.  Denominationes  illae  secuadum  quas  accidens  dicitur 
aiiquid  entis  vel  entis  ens,  vel  id  quo  aliquid  est,  non  simpliciter 
sed  secundum  quid,  et  aliae  harum  similes,  nullo  pacto  ostendunt, 
accidentia  non  esse  realiter  distincta  a  substantia ;  sed  solum  decla- 
rant  accidentia  non  esse  entia  absolute,  sed  denominari  entia  per  or- 
dinem  ad  substantiam.  Eos  quippe  absolute  et  simpliciter  est  ens  sub- 
sistens,  nempe  id  quod  habet  esse  in  se,  quod  solum  attribui  potest 
substantiae,  quae  proprie  est  ens,  quia  per  se  et  in  se  habet  esse. 
Accidens  vero  non  habet  esse  neque  per  se,  neque  in  se,  quia  esse 
eius  et  causatur  a  substantia  et  recipitur  in  composito  ex  substantia 
et  forma  accidentali ;  unde  illud  quod  proprie  exsistit  per  formam  ac- 
cidentaiem  est  compositum  ex  substantia  et  accidente. 

Oppon.  3.^  Substantia  ab  accidente  determinatur  ad  hunc  vel  ad 
illum  essendi  modum.  Atqui  quaelibet  res  determinatur  ad  aliquem 
modum  essendi  a  proprio  esse,  non  ab  esse  distinctae  realitatis.  Ergo 
accidens  non  est  realitas  distincta  a  substantia. 

Resp.  Dist.  mai.  Substantia  determinatur  ab  accidente  ad  modum 
essendi  primum  et  substantialem,  Neg.  Secundarium  et  accidentalem, 
Conc.  Contradist.  min.  Quaelibet  res  determinatur  ad  essendi  modum 
substantialem  per  esse  quod  non  sit  alterius  realitatis,  Conc.  Ad  mo- 
dum  essendi  accidentalem  determinatur  per  esse  identificatum  cum 
esse  substantiali  et  non  ipsi  superadditum,  Neg.  et  Neg.  cons.. 

Explico.  Solutio  in  promptu  est  ex  superius  declaratis;  cum  enim 
in  substantiis  creatis  inveniatur  esse  primum,  quo  substantia  est  sim- 
pliciter  ens,  et  esse  secundarium,  quo  eadem  substantia  est  ens  quale 
vel  quantum  vel  aliquo  modo  se  habens,  substantia  est  ens  absolute 
per  suam  essentiam  et  esse,  quod  ipsam  consequitur,  et  ens  secundum 
quid  per  formam  essentiae  superadditam,  a  qua  fluit  aiiud  esse  quod 
a  primo  distinguitur,  et  quod  recipitur  non  in  substantia  solum,  sed 
in  composito  ex  substantia  et  accidente. 

Oppon.  4."^  Accidens  determinat  intrinsece  substantiam.  Atqui  in- 

Dk  Maria,  Vol.  I.  34 

trinseca  determinatio  procedit  a  propria  realitate.  Ergo  accidens  non 
est  realitas  distincta  a  substantia. 

Resp.  Dist.  mai,  Idest  per  realitatem  constituentera  subslantiam, 
Neg.  Per  realitatem  non  habentem  esse  extraneum  a  substantia,  Conc. 
Contradist.  min.  Intrinseca  determinatio  procedit  a  realitate,  quae  non 
habet  extraneum  esse  a  substantia,  Conc.  Procedit  a  realitate,  quae 
constituit  ipsam  substantiam,  Neg.  et  Neg.  cons. 

Expllco,  Difricuitas  haec  oritur  ex  diversa  acceptione  secundum 
quam  aliquid  potest  vocari  intrinsecum  substantiae.  Siquidem  intrin- 
secim  dici  potest  dupliciter,  vel  quia  ipsam  rei  essentiam  constituit, 
vel  quia  licet  sit  realitas  essentiae  superaddita,  tamen  ab  essentia  non 
dividitur  per  proprium  esse,  sed  cum  illa  communicat  in  uno  eodem- 
que  esse.  Porro  accidens  licet  sit  aliquid  adveniens  principiis  consti- 
tutivis  substantiae,  tamen  nequit  dici  aliquid  substantiae  extraneum, 
quia  communicat  cum  substantia  in  uno  esse  accidentali,  cuius  pro- 
prium  receptivum  est  compositum  ex  substantia  et  quidditate  acciden- 
tali.  Quare  esse  exsistentiae  quod  actuat  accidens  non  est  esse  entis 
a  substantia  extranei,  sed  est  aliquid  illius  entis  quo  est  substantia, 
quia,  si  proprie  loqui  velimus,  per  illud  esse  non  accidens,  sed  sub- 
stantia  exsistit,  non  tamquam  ens  simpliciter,  sed  tamquam  ens  quale, 
vel  quantum,  vel  aliquo  modo  se  habens. 

Oppon.  5^  Substantia  est  ens  maxime  determinatum  per  suum 
esse  substantiale.  Atqui  quod  est  omnino  determinatum  per  primum 
esse,  non  potest  ulterius  determinari  per  formas  accidentales.  Ergo  in 
substantiis  creatis  non  dantur  accidentia  ab  ipsis  distincta. 

Resp.  Dist.  mai.  Substantia  est  per  se  maxime  determinata  in 
esse,  quo  constituitur  ens  simpliciter,  Conc.  In  esse,  quo  constituitur 
ens  secundum  quid,  Neg.  Contradist.  min.  et  Neg.  cons. 

Explico.  In  substantiis  creatis  est  duplex  determinatio,  altera  quae 
procedit  ab  esse  substantiali  et  primo;  altera  quae  procedit  ab  esse 
accidentali  et  secundario.  Quare  licet  substantia  dicatur  omnino  deter- 
minata  secundum  esse,  quo  constituitur  ens  absolute  et  simpliciter,  ita 
ut  non  possit  esse  susceptiva  alterius  esse  substantialis,  neque  illud 
esse  possit  habere  magis  et  minus;  nihilominus  substantia  creata  est 
adhuc  in  potentia  ad  alias  formas  accidentales,  quae  ipsam  determi- 
nanl  ad  varios  modos  essendi  secundarios. 


ARTICULUS  IV. 

AN    ACCIDENTIA    POSSINT    A    DEO    CONSERVARI    IN    ESSE    SINE   SUBIECTO. 

STATUS  QUAESTJONIS.  Explicato  discrimine  inter  essentiam  sub- 
stantiae  et  essentiam  accidentis,  et  iterum  inter  esse  substantiale  et 
esse  accidentale,  hic  occurrit  sane  nobilissima  quaestio,  quae  a  philo- 

sopho  christiano  haud  debet  sileiitio  praeteriri  propter  augustissimum 
Eucharistiae  mysterium.  Cum  enim  accidens  ex  una  parte  sit  ens  reali- 
ter  distinctum  a  substantia,  ex  alia  vero  parte  non  sit  ens  absolute 
et  simpliciter,  sed  secundum  quid  et  per  ordinem  ad  substantiam,  in 
qua  tamquam  in  subiecto  sustentatur  in  esse;  inquirendum  venit  utrum 
accidens,  quod  naturaliter  loquendo  non  potest  exsistere  nisi  in  sub- 
stantia,  quae  ipsi  praebet  fulcimentum  in  essendo,  possit  nihilominus 
per  divinam  virtutem  exsistere  separatum  a  subiecto.  Haec  quaestio 
aliis  verbis  eo  redit  ut  inquiratur,  utrum  de  essentia  accidentis  sit 
actualis  inhaesio  in  subiecto,  vel  solummodo  inhaerentia  aptitudinalis 
seu  naturalis  exigentia  inhaesionis. 

Si  enim  primum  asseritur,  consequenter  concedendum  est,  acci- 
dens  neque  divina  virtute  posse  exsistere  separatum  a  subiecto ;  nam 
divina  virtute  nequit  definitio  separari  a  definito:  idem  enim  esset  et 
non  esset  simul,  quod  est  secum  pugnantia  adversis  frontibus  ponere. 
Quod  si  secundum  optionis  membrum  eligitur,  tunc  longe  diversius 
res  habet,  cum  haec  duo  proprie  non  pugnent  interse:  nimirum  ens 
exigens  exsistere  in  alio,  et  ens  quod  servata  illa  naturali  exigentia 
essendi  in  alio,  non  exsislit  de  facto  in  subiecto,  quia  Dt^i  omnipoten- 
tis  virtus  supplet  causalitatem  subiecti  sustentantis.  Quocirca  ad  vi- 
tandas  aequivocationes  in  quaestione  dirimenda  non  erit  inopportunum 
quaedam  per  ordinem  adnotare. 

Principio  quidem  monemus,  controversiam  a  nobis  non  extendi 
ad  omnia  et  singula  accidentia,  quae  realiter  distinguuntur  a  substan- 
tia;  cum  fere  omnes  Scholastici  Doctores  profiteantur,  quaedam  acci- 
dentia  non  posse  exsistere  ullo  pacto  separata  a  subiecto.  Doctrinam 
ergo  sic  proponimus  ut  tueamur,  essentiam  accidentis  salvari  per  hoc 
quod  naluraliter  exigat  sustentari  a  subiecto  ut  exsistat  in  rerura  na- 
tura,  ita  tamen  ut  non  repugnet,  illa  naturali  exigentia  manente,  Deum 
posse  per  miraculum  supplere  causaiitatem  suslentativam  subiecti,  et 
conservare  accidens  in  esse  seorsum  a  subiecto.  Quod  si  aliquod  ac- 
cidens  a  Deo  conservari  haud  possit  separatum  a  subiecto,  hoc  non 
est  derivandum  a  communi  essentia  et  definitione  accidenlis,  sed  ex 
peculiari  ratione  talis  vel  talis  accidentis.  Haec  autem  ratio  minime 
extendi  valet  ad  omnia  accidentia,  et  praesertim  ad  quantitatem,  quae 
exsistit  in  mysterio  Eucharistiae  separata  a  subiecto,  et  fungitur  vice 
subiecti  sustentantis  reliqua  accidentia  panis  et  vini,  uti  saporem,  co- 
lorem,  figuram,  et  sic  porro. 

Secundo  animadvertimus  ad  nostram  doctrinam  propugnandam 
non  esse  necessarium  ut  positive  et  evidenter  probetur  possibiiitas 
huius  separationis  accidentium  a  substantia ;  sed  sufficit  ostendere  ar- 
gumenta,  quae  oppositam  impossibilitatem  oblrudunt,  non  rite  conclu- 
dere.  Nam  dubium  omnino  est  et  satis  litigiosum,  an  ratio  humana 
praesidio  revelationis  exuta  cernere  potuisset  possibilitatem  accidentis 

exsistentis  seorsum  a  substantia;  quemadmodum  etiam  nunc  acriter 
certant  inter  sese  phiiosophi  Christiani  et  Doctores  Scholastici,  an 
quaedam  determinata  accidentia  possint  separata  a  subiecto  per  mira- 
culum  exsistere;  ea  praesertim  quae  sunt  modi  quidam  determinativi 
alterius  aocidentis,  vel  quae  secundum  diversam  capacitatem  subiecti 
intenduntur  vel  remittuntur. 

Diversae  philosophorum  sententiae.  Omissis  philosophis  illis,  qui 
licet  realem  distinctionem  substantiae  ab  accidentibus  cum  Aristotele 
admittant,  tamen  Christianam  revelationem  ignorantes,  nihii  de  hac 
quaestione  attigerunt ;  inter  philosophos  Christianos  multiplex  fuit  hac 
de  re  opinatio.  Prima  ergo  sententia  est  eorum,  qui  docentes,  acci- 
dentia  esse  formas  realiter  distinctas  a  subiecto,  et  iterum,  propu- 
gnantes  in  qualibet  re  creata  essentiam  non  distingui  realiter  ab 
exsistentia,  consequenter  istis  duobus  placitis  tuiti  sunt,  accidentibus 
competere  absolute  et  per  se  rationem  entis,  ideoque  a  Deo  posse 
creari  et  conservari  seorsum  a  substantia.  In  istorum  quippe  sententia 
quidquid  est  ab  alio  realiter  distinctum  potest  realiter  separari  et 
seorsum  ab  illo  exsistere.  Haec  doctrina  plus  minusve  aperte  traditur 
a  Scotistis,  ideoque  ipsi  negant  aptitudinalem  inhaerentiam  seu  exi- 
gentiam  naturalem  inhaerendi  esse  de  essentia  accidentium,  et  ex  eo 
impugnant  realem  distinctionem  essentiae  ab  exsistentia,  quod  essen- 
tia  non  possit  realiter  separari  ab  exsistentia ;  qua  ex  ratione  rite  in- 
fertur,  omne  realiter  distinctum  esse  separabile. 

Secunda  sententia  quae  e  regione  opponitur  primae  est  illorum 
philosophorum,  qui  renovantes  cum  Cartesio  dogma  Leucippi,  Demo- 
criti,  et  Epicuri  negantium  omnes  causas  rerum  formales,  decernunt 
accidentia  omnia  non  differre  realiter  a  substantia,  ideoque  neque  di- 
vina  virtute  posse  ab  ipsa  separari.  Huius  sententiae  defensores  suam 
doctrinam  derivant  ex  iisdem  placitis,  ex  quibus  Scotistae  oppositam 
confirmabant.  Profitentur  ergo  cum  primis  essentiam  non  esse  realiter 
distinctam  ab  exsistentia,  ideoque  quamlibet  realitatem  esse  ens  abso- 
solute  et  intrinsece  independens  ab  omni  aiia  realitate.  Yerum  ex  hoc 
deducunt,  et  magis  congruenter,  non  dari  in  natura  nisi  substantiam, 
et  ea  quae  a  nobis  vocitantur  accidentia,  non  esse  nisi  diversas  sub- 
stantiae  determinationes  cum  ipsa  substantia  identificatas. 

Tertia  demum  sententia,  quae  ducta  ex  principiis  peripateticis  est 
S.  Thomae  eiusque  adstipulatorum,  prorsus  reiicit  utrumque  illud  com- 
mune  Scotistarum  et  recentiorum  atomistarum  dogma,  nempe  essen- 
tiam  et  exsistentiam  in  creaturis  realiter  identificari,  et  consequenter 
ens  dici  absolute  de  quoiibet  inferiori.  Quocirca  ex  oppositis  profici- 
scens  principiis,  nimirum  decernens  in  nulla  re  creata  essentiam  iden- 
tificari  cum  exsistentia;  et  consequenter  afllrmans  ens  dici  absolute  et 
simpliciter  de  substantia;  de  accidente  vero  dici  secundum  quid  et 
per  ordinem  ad  substantiara,  concludit  accidentia  esse  formas  realiter 

distinctas  a  subiecto  et  vi  suae  essentiae  naturaiiter  exigere  sustentari 
a  subiecto  in  esse;  insuper  addit  minime  repugnare,  hanc  naturaiem 
exigentiam  posse  a  Deo  per  miraculum  suppleri,  et  ideo  quaedam  ac- 
cidentia  simul  cum  naturali  illa  exigentia  sibi  vindicare  potenliam  obe- 
dientialem  exsistendi  seorsum  a  subiecto,  licet  non  omne  quod  sit  ab 
altero  distinctum  possit  ab  ipso  separari. 


PROPOSITIO 

Noii  repugiiat  alquod  accidens,  et  praecipue  quantitatem  posse 
per  divinam  virtutem  conservari  in  esse  seorsum  a   substantia. 

Prob.  prop.  Intrinsece  repugnaret  etiam  per  miraculum  a  Deo 
palratum,  accidentia  exsislere  seorsum  a  sul)slantia,  si  essentia  acci- 
dentis,  quae  per  definitionem  declaratur,  includeret  actualem  inhae- 
sionem  in  subiecto,  seu  diceret  esse  in  subiecto.  Atqui  essentia  acci- 
dentis  seu  eius  definitio  hoc  non  importat.  Ergo  non  suot  duo  pugnan- 
tia  secum,  dari  reale  accidens,  et  non  exsistere  in  subiecto. 

Evol.  arg.  Ad  maiorem  quod  attinet  eius  verilas  exinde  elucet 
quod  cum  per  nullam  potentiam  definilio  possit  separari  a  dellnito, 
si  essentia  subiecti  esset  actualis  inhaesio  in  substantia,  evidenter  re- 
pugnaret  accidens  separatum  a  substanlia;  quia  simul  esset  accidens 
et  non  accidens,  quod  est  duo  contiadictoria  esse  simul  vera.  31inor 
vero  sic  suadetur;  essentia  accidentis  vel  eius  definitio,  uti  notat  Aqui- 
nas,  non  est;  Ens  in  alio  vel  esse  in  alio^  quia  in  hac  definitione  ens 
sumeretur  ut  genus;  quod  est  contra  notionem  entis,  quae  non  est 
univoca  sed  anaioga.  Contra  definitio  accidenlis  est:  Res  cuius  quid- 
ditaii  debetur  esse  in  alio.  Porro  si  definitio  accidentis  esset  ens  in 
alio,  tunc  illa  definitio  importaret  actualem  inhaesionem,  qua  ablata, 
deslrueretur  essentia  et  definitio  accidentis:  in  alia  vero  definitione 
habetur  solummodo  exigentia  inliaesionis,  quae  potest  in  accidente  re- 
manere,  etiamsi  accidens  per  divinam  virtutem  separetur  a  subiecto, 
et  a  Deo  conservelur  in  esse;  et  sic  per  realeni  separationem  a  sub- 
stantia  non  perimitur  essentia  et  delinilio  accidentis. 

Consequentla  autem  factae  ralionis  ex  eo  declaratur  a  S.  Thoma, 
quod  cum  Deus  sit  prima  causa  omnium  rerum  omnia  efficiens  et  in 
esse  conservans,  a  qua  tum  substantia  tum  accidens  magis  depen- 
dent  in  esse,  quam  a  suis  n.Uuralibus  principiis,  nam  causa  prima 
fortius  et  intimius  attingit  eflectum  quam  causa  secunda,  ipse  possit 
supplere  causalitatem  substantiae  et  praeter  naturae  ordinem  et  exi- 
gentiam  conservare  accidentia  in  esse.  Hanc  rationem  pluribus  in  locis 
versat  S.  Thomas.  Ad  rem  satis  est  sequentia  eius  verba  sub  oculos 
ponere :  «  In  omnibus  causis  ordinatis,  secundum  Philosophum  in  libro 

De  Maria,  Vol.  I.  34* 

de  Causis,  prima  causa  vehementius  imprimit  in  causatum  causae 
secundae,  quam  etiam  causa  secunda.  . .  Universalis  autem  causa  et 
prima  entium  Deus  est  non  solum  subslantiarum,  sed  etiam  acciden- 
tium;  sed  etiam  procedunt  ab  eo  ordine  quodam.  Nam  mediantibus 
substanliae  principiis  accidentia  producuntur;  unde  secundum  natuiae 
ordinem  accidentia  a  principiis  substantiae  dependent  ut  sine  subie- 
cto  esse  non  possint;  tamen  per  lioc  non  excluditur,  quin  Deus  quasi 
causa  prima  possit  accidentia  in  esse  servare,  substantia  remota  »  (1). 


SOLVUNTUR  DIFFICULTATES. 

Oppon.  L^  Esse  in  subiecto  cadit  in  definitione  accidentis,  cum 
esse  accidentis  sit  inesse.  Atqui  si  esse  in  subiecto  ingreditur  defini- 
tionem  accidentis,  repugnat  accidens  sine  substantia.  Ergo  neque  per 
divinam  virtutem  potest  accidens  exsistere  sine  subiecto. 

Resp.  Dist.  mai,  Esse  in  subiecto  cadit  in  definitione  accidentis, 
si  accidens  definitur  per  additionem,  nempe  per  aliquid  additum  es- 
sentiae,  Conc.  Cadit  in  definitione  accidentis,  si  accidens  definitur  unice 
per  essentiam,  Neg.   Contradist.   min.  et  Neg.    Cons, 

Expfico.  Cum  definitio  alicuius  formae  possit  fieri  vel  per  prin- 
cipia  declarantia  quidditatem,  nempe  per  essentialia  eius,  vel  per 
subiectum  illius  formae,  quod  est  aliquid  additum  essentiae  et  extra 
essentiam  definiti,  patet  non  perimi  essentiam  formae,  etiamsi  tollatur 
subiectum,  quod  ponebatur  in  illa  definitione,  quae  est  per  additamen- 
tum;  quia  subiectum  additum  non  est  de  essentia  accidentis.  Rem  sic 
enodat  S.  Tliomas:  «  Cum  dicitur  accidentis  esse  est  inesse,  vel  qua- 
litercunque  ponatur  subiectum  in  definitione  accidentis,  intelligitur  esse 
definitio  per  additionem  (ut  probatur  7  Metaph.  text.  17).  Et  dicitur 
definitio  per  additionem  quando  in  definitione  ponitur  aliquid,  quod 
est  extra  essentiam  definiti,  sicut  nasus  ponitui*  in  definitione  simi. 
Hoc  autem  est  propler  naturalem  dependentiam  accidentis  a  subiecto. 
Sed  hoc  non  impediente,  Deus  potest  accidentia  sine  subiecto  conser- 
vare,  nec  tamen  sequitur  contradictoria  simul  esse  vera,  quia  subie- 
ctum  non  est  de  substantia  accidentis ))  (2). 

Oppon.  2.^  Si  accidens  exsisterel  sine  subiecto,  esset  ens  in  se. 
Atqui  esse  ens  in  se  nunquam  potest  competere  accidenti.  Ergo  in- 
trinsece  repugnat  accidens  separatum  a  subiecto. 

Resp.  /Hst.  mai.  Esset  ens  in  se,  idest  esset  res  cuius  quidditati 
competeret  esse  in  se,  Neg.  Esset  res,  quae  miraculose  haberet  esse 
in  se  et  non  in  alio,  Conc.  Contradist.  min.  Accidenti  nullatenus  com- 

(1)  Quodlib.  9,  a.  5;  cf.  3  p.  q.  77,  a.  1 ;  et  in  4  Senl.  Dist.  12,  q.  1,  a.  L 

(2)  Loc.  cit.  ad  L 

petere  potest,  ut  sit  res  cui  debetur  esse  in  se,  Conc.  Nullatenus  ac- 
cidens  potest  habere  esse  non  in  subiecto,  subdist.  Naturaliter,  iterum, 
Conc.  Supernaturaliter,  Neg.  et  Neg.  cons. 

Explico,  Uti  cuilibet  consideranti  patet,  aliud  est  dicere :  accidens 
habet  esse  in  se  et  non  in  alio,  et  aliud  est  affirmare,  accidens  esse 
rem  cuius  quidditati  debeatur  esse  in  se  et  non  in  alio.  Hoc  secun- 
dum  est  absurdum,  cum  tribueretur  accidenti  definitio  substantiae; 
primum  licet  naturaliter  sit  falsum  et  impossibile,  tamen  supernatura- 
liter  potest  esse  verum  (1). 

Oppon.  3.^  Accidens  est  ens  a  natura  ordinatum  ad  exsistendum 
in  substantia.  Atqui  quod  ex  sua  natura  ordinatur  ad  exsistendum  in 
substantia,  non  potest  exsistere  extra  substantiam.  Ergo  repugnat  ac- 
cidens  separatum  a  subiecto. 

Resp.  Dist.  mai.  Accidens  ordinatur  a  natura  ad  exsistendum  in 
subiecto,  ita  ut  per  miraculum  exsistere  possit  sine  subiecto,  Conc. 
Ita  ut  non  possit  miraculose  exsistere  in  se,  Neg,  Contradist.  min. 
Quod  ordinatur  ad  exsistendum  in  substantia  non  potest  naturaliter 
exsistere  extra  substantiam,  Conc.  Non  potest  supernaturaliter  et  per 
miraculum  exsistere  sine  substantia,  Neg.  et  Neg,  cons. 

Explico.  Solutio  est  clara,  nam  haec  difficultas  fieri  potest  contra 
omnes  efFectus  miraculosos,  qui  non  sunt  secundum  naturae  exigen- 
tiam  eiusque  communem  legem,  uti  est  resuscitatio  mortui  vel  illumi- 
natio  caeci;  sed  sunt  secundum  privilegium  gratiae  (2). 

Oppon.  4.*^  Ut  accidens  posset  exsistere  separatum  a  substantia, 
Deus  deberet  supplere  causalitatem  substantiae,  quae  sustentat  acci- 
dens  in  esse.  Atqui  repugnat  Deum  sustentare  in  esse  accidens.  Ergo 
accidens  non  potest  exsistere  sine  substantia. 

Resp.  Dist.  mai.  Deus  deberet  supplere  causalitatem  substantiae 
nempe  fungi  munere  subiecti  ab  accidente  determinati,  Neg.  Idest  ali- 
quid  efficere  in  accidente,  quod  ipsi  tribuat,  ut  possit  exsistere  sine 
subiecto,  Conc.  Contradist.  min,  Repugnat  Deum  esse  subiectum  ac- 
cidentis,  Conc,  Repugnat  Deum  sua  virtute  causare  in  accidente  mo- 
dum  exsistendi  sine  subiecto,  Neg.  et  Neg.  cons. 

Oppon.  5.^  Forma  substantialis  non  subsistens  nullo  pacto  potest 
exsistere  separata  a  materia.  Atqui  si  Deus  hoc  efficere  nequit,  a  for- 
tiori  non  potest  separare  accidens  a  subiecto,  cum  accidens  magis  distet 
a  substantia.  Ergo  repugnat  accidens  exsistere  sine  subiecto. 

Resp.  Dist.  mai.  Forma  substantialis  non  subsistens  non  potest 
a  Deo  separari  a  materia,  quia  est  materialis,  Neg,  Quia  persubiectum 
habet  ut  sit  haec  et  non  alia,  idest  individuatur,  Conc.  Dist.  min.  Si 
Deus  non  potest   separare   formas  substantiales,  non  potest   separare 

(1)  Cf.  S.  TeoM.  Quodlih.  9,  a.  5  ad  2:  cf.  etiam  3  p.  q.  77,  a.  1  ad  2. 

(2)  Cf.  S.  Thom.  3  p.  q.  77,  a.  1  ad  1. 

formam  accidentalem,  quae  est  quantitas,  Neg.  Alias  formas  acciden- 
tales,  quae  individuantur  per  subiectum,  Conc.  et  Neg.  cons. 

Explico.  Responsio  mox  data  dependet  a  doctrina  quam  ex  prin- 
cipiis  S.  Thomae  exposuimus  de  individuatione  essentiae  seu  formae 
materialis.  Forma  quippe  materialis  sive  sit  substantialis  sive  acciden- 
talis  non  distinguitur  ab  alia  eiusdem  speciei,  nisi  per  materiam  seu 
subiectum,  et  sic  multiplicatur  numerice  in  eadem  specie.  Porro  ex 
hoc  censu  una  quantitas  dimensiva  excipitur,  uti  suo  loco  explicavi- 
mus,  quae  per  se  individuatur  propter  situm  seu  ordinem  et  positio- 
nem  partium  in  toto.  Praestat  in  memoriam  revocare  haec  S.  Thomae 
verba:  cc  Habet  hoc  proprium  quantitas  dimensiva  inter  accidentia  re- 
liqua,  quod  ipsa  secundum  se  individuatur;  quod  ideo  est  quia  posi- 
tio,  quae  est  ordo  partium  in  toto,  in  eius  ratione  includitur:  est  enim 
quantitas  positionem  habens.  Ubicumque  autem  intelligitur  diversitas 
partium  eiusdem  speciei  necesse  est  intelligi  individuationem,  nam  quae 
sunt  eiusdem  speciei  non  multiplicantur  nisi  secundum  individuum,  et 
inde  est  quod  non  possunt  apprehendi  multae  albedines  nisi  secundum 
quod  sunt  in  diversis  subiectis,  possunt  autem  apprehendi  multae  li- 
neae,  etiamsi  secundum  se  considerentur;  diversus  enim  situs  qui  per 
se  lineae  inest,  ad  pluralitatem  linearum  sufficiens  est  (1).  Adde  quod 
si  forma  aliqua  materialis  praeter  quantitatem  separaretur  a  materia, 
dicenda  foret  forma  intelligibilis  et  spiritualis,  quia  foret  separata  a 
materia  et  a  conditionibus  materialibus.  Oui  vero  concedunt,  non  so- 
lum  quanlitatem,  sed  etiam  alia  accidentia  esse  separabilia  a  substan- 
tia  (2),  consequenter  hoc  assertum  extendunt  etiam  ad  formas  sub- 
stantiales  non  subsistentes.  Nos  vero  in  hac  re  satis  abscondita  sub- 
scribimus  doctrinae  S.  Thomae  tum  in  se  spectatae,  tum  propter 
arctam  connexionem  cum  aliis  philosophiae  capitibus. 

Oppon.  6.°  Omnia  accidentia  individuantur  per  substantiam.  Atqui 
si  accidentia  individuantur  per  substantiam,  non  possunt  exsistere  se- 
parata  a  substantia.  Ergo  repugnat  accidens  separatum. 

Resp.  Dist.  mai.  Omnia  accidentia  habent  proprium  esse  per  sub- 
stantiam,  Conc.  Habent  esse  distinctum  a  quolibet  alio  per  substantiam, 
Neg.  Dist.  min.  Si  haberent  esse  et  distinguerentur  a  quolibet  alio  per 
substantiam,  non  possent  separari,  Conc.  Secus,  Neg. 

Responsio  intelligitur  ex  iis  quae  in  explicatione  superioris  ditficul- 
tatis  explanavimus  iuxta  doctrinam  Angelici  Doctoris;  nam  illi  auctores 
qui  post  Durandum  opinantur,  omnes  essentias  esse  per  seipsas  indi- 
viduas,  absolute  negarent  propositionem  maiorem. 

Oppon.  7.^^  Accidens  educitur  de  potentia  subiecti.  Atqui  id  quod 
educitur  de  potentia  subiecti  nullo  pacto  potest  esse  sine  subiecto ;  nam 

(1)  Contra  gent.  lib.  IV,  cap.  LXV'. 

(2)  DuRANDus,  in  4  Sent.  Dist.  12,  q.  1. 

educi  de  potentia  subiecti  significat  subiectum  fieri  actu  sub  illa  forma 
id  quod  prius  erat  in  potentia.  Ergo  non  potest  exsistere  accidens  se- 
paratum  a  substantia. 

Resp.  Dist,  mai.  Accidens  educitur  de  potentia  subiecti,  idest  id 
quod  fit  non  est  accidens,  sed  compositum  ex  subiecto  et  accidente, 
Conc.  Idest  ita  fit  compositum  ex  subiecto  et  forma,  ut  forma  illa  per 
miraculum  non  possit  conservari  in  esse  sine  subiecto,  Neg.  Disl.  min. 
Quod  educitur  de  potentia  subiecti  non  potest  exsistere  sine  subiecto, 
naturaliter,  Conc.  Supernaturaliter,  Neg.  et  Neg.  cons. 

Explico.  Cum  aliquod  subiectum  fit  actu  per  eductionem  formae 
de  potentia  ipsius,  hoc  significat,  formam  illam  ita  causari  dependenter 
a  subiecto,  ut  esse  quod  illam  consequitur  non  recipiatur  in  forma, 
sed  in  composito  ex  subiecto  et  forma,  et  ideo  id  quod  proprie  fit  et 
exsistit  tali  vel  tali  modo  non  est  forma  sed  subiectum ;  sic,  ut  exemplo 
S.  Thomae  utamur,  albedo  non  dicitur  esse  alba,  sed  nix  per  albedi- 
nem  (1).  Hoc  autem  non  impedit,  quominus  aliquod  accidens  per  di- 
vinam  virtutem  exsistat  per  aliquod  esse,  quod  in  ipso  solo  recipiatur. 
Tunc  accidens  dicitur  id  qiiod  est  seu  habet  esse ;  non  id  quo  subiectum 
determinatur  ad  esse  aliquod  secundarium.  Non  enim  ostenditur  esse 
in  hoc  conceptuum  pugna. 

Oppon.  8.^  Si  accidens  posset  exsistere  sine  subiecto,  esset  forma 
superexcedens  potentiam  materiae.  Atqui  consequens  est  falsum.  Ergo 
accidens  non  potest  exsistere  sine  subiecto. 

Resp.  Dist.  mai.  Esset  forma  supergrediens  potentiam  materiae, 
si  naturaliter  posset  exsistere  sine  subiecto,  Conc.  Si  supernaturaliter 
potest  exsistere  sine  materia,  Neg.   Contradist.  min.   et  Neg.  cons. 


ARTICULUS  V. 

DE   HABITUDINE   SUBSTANTIAE   AD   DIVERSA     ACCIDENTIA. 

CONTINUATIO  RERUM.  In  superioribus  articulis  declaravimus, 
essentiam  formae  accidentalis  seu  accidentis,  et  duas  potissimum  quae- 
stiones  explicare  aggressi  sumus,  nimirum:  utrum  accidentia  essent 
formae  realiter  distinctae  a  substantia  praedicamentali,  et  utrum  re- 
pugnaret  aliquod  accidens  posse  conservari  a  Deo  separatum  a  substan- 
tia.  Ad  complementum  iiuius  tractationis,  quae  de  accidentibus  insti- 
tuta  a  nobis  est,  remanent  determinanda  quaedam  doctrinae  capita 
circa  habitudinem  substantiae  ad  diversa  accidentia. 

I.  Substantia  causat  accidentia.  Cum  nomine  causae  illud  gene- 
ratim  intelligatur,  quod  quocumque  modo  influit  in  effectionem  et  esse 

(1)  3  p.  q.  77,  a.  1  ad  4. 

alicuius  rei,  nemini  dubium  esse  potest,  substantiam  esse  causam  ac- 
cidentium;  nam  accidentia  et  educuntur  ex  potentia  subiecti,  et  esse 
habent  in  substantia  a  qua  sustentantur  in  esse.  Verum  haec  habitudo 
causae,  quam  substantia  adversus  accidenlia  sibi  vindicat,  non  est  una 
eademque,  sed  multiplex  et  diversa:  substantia  quippe  comparatur  ad 
sua  accidentia  tamquam  causa  materialis,  finalis  et  efRciens.  Dicitur 
causa  materialis,  quia  in  se  recipit  accidentia  a  quibus  informatur  et 
ea  in  esse  sustentat,  ideoque  fungitur  munere  receptivi  et  sustentantis. 
Dicitur  causa  finalis,  quia  cum  minus  principale  sit  propter  principa- 
lius,  ut  cum  Aquinate  loquamur,  et  non  vicissim  (1).  forma  acciden- 
tah's,  quae  perfectione  substantiae  cedit,  necessario  ordinatur  ad  com- 
plementum  et  perfectionem  substantiae.  Demum  dicitur  causa  efficiens 
quia  cum  primum  sit  causa  ceterorum  in  quolibet  genere,  actuaiitas 
quae  est  prius  in  substantia  quam  in  accidente  a  substantia  causatur 
in  accidente:  «  Actuahtas,  inquit  S.  Thomas,  per  prius  invenitur  in 
subiecto  formae  accidentaiis,  quam  in  forma  accidentali,  unde  actua- 
litas  formae  accidentalis  causatur  ab  actualitate  subiecti;  ita  quod  su- 
biectum  in  quantum  est  in  potentia,  est  susceptivum  formae  acciden- 
talis;  in  quantum  autem  est  in  actu,  est  eius  productivum  )>  (i). 

Quod  ut  rite  inteliigatur  notandum  est  1)  cum  eodem  S.  Doctore 
hic  non  agi  de  illa  efficiendi  ratione,  quae  est  per  veram  transmuta- 
tionem  perinde  ac  substantia  transmutando  vel  seipsam,  vel  accidens 
ipsi  impertiatur  actualitatem,  seu  esse  actu,  quod  esset  sane  absurdum ; 
sed  agi  de  illa  productione,  quae  est  per  necessariam  resultantiam, 
quatenus  ab  uno  quod  est  actu,  necessario  resultat  alterum,  quod  ad 
primum  est  ordinatum,  idest  quatenus  ex  uno  emanat  necessario  et 
fluit  alterum:  ((  Dicendum,  ait  idem  Aquinas,  quod  emanatio  proprio- 
rum  accidentium  a  substantia  non  est  per  aliquam  transmutationem, 
sed  per  aliquam  naturalem  resultantiam ;  sicut  ex  uno  naturaliter  aliud 
resullat,  ut  ex  luce  color  »  (3j. 

Notandum  2),  substantiam,  quae  relate  ad  quodlibet  accidens 
exercet  causalitatem  recipientis  et  sustentantis,  haudquaquam  exercere 
causalitalem  causae  producentis  relate  ad  omnia  accidentia;  sed  solum 
relate  ad  accidentia  propria  et  non  ad  accidentia  extranea;  quia  haec 
ultima  producuntur  a  causa  extranea,  ideoque  possunt  omnino  esse  et 
abesse  a  subiecto  absque  eius  corruptione;  ut  calor  in  aqua,  qui  non 
resultat  a  substantia  aquae,  sed  in  ea  causatur  ab  igne,  et  dicitur  no^i 
per  se  accidens,  vel  accidens  extraneum,  vel  accidens  contingens. 
Praestat  audire  S.  Bonaventuram,  qui  rem  ita  declarat:  «  Notandum 
est  quod  est  aliquod  accidens,  quod    comparatur  ad  aliquid  sicut  ad 

(1)  1  p.  q.  77,  a.  6. 

(2)  Loc.  cit. 

(3)  Loc.  cit.  ad  8. 


ART.    V.    DE   HABITUDINE   SUBSTANTIAE    AD    ACCIDENTIA  539 

subiectum  et  causam.  E.  g.  nigredo  in  corvo  comparatur  ad  ipsum 
corvum  sicut  ad  subiectum  et  causam :  lumen  in  aere  vel  species  in 
speculo  comparatur  solum  sicut  ad  subiectum,  non  sicut  ad  causam, 
quia  etsi  ibi  recipiatur,  aliunde  tamen  habet  ortum  »  (1). 

Accidens  proprium  multiplex.  Ounadoquidem  accidentis  proprii  me- 
minimus,  ad  vitanda  aequivocationes  praestat  pressius  determinare  et 
distinguere  variam  huius  hominis  signiflcationem.  Proprium  ergo  quan- 
doque  opponitur  extraneo ;  quandoque  vero  opponitur  communi.  Si 
opponitur  extraneo,  accidens  proprium  seu  per  se  accidens  quo  ne- 
cessario  resultat  ex  substantia  dividitur  bifariam;  nempe  in  accidens 
speciei,  et  in  accidens  individui.  Accidentia  speciei  dicuntur  illa,  quae 
fluunt  ex  substantia  secundum  quod  subslantia  pertinet  ad  hanc  vel 
ad  illam  speciem,  ul  risibilitas  in  homine;  et  haec  accidentia  dicun- 
tur  propriae  passiones  entis,  vel  passiones  per  se  entis,  vel  simpliciter 
accidentia  per  se;  quia  necessario  dimanant  ex  ipsa  essentia  entis 
secundum  quam  res  habet  ut  sit  ens  simpliciter.  Accidentia  vero  in- 
dividui  illa  dicuntur,  quae  resultant  ex  substantia  non  considerata  se- 
cundum  principia  quidditativa,  sed  ex  substantia.  secundum  quod  habet 
esse  in  hoc  vel  in  illo  singulari,  et  ideo  dicuntur  propriae  passiones 
individui,  et  haec  quandoque  resultant  inseparabililer,  quandoque  se- 
parabiliter.  Prima,  nempe  accidentia  speciei  consequuntur  substantiam 
ratione  formae;  alia,  nempe  accidentia  individui  dimanant  ex  substan- 
tia  ratione  matsriae,  quae  in  substantiis  compositis  est  principium  in- 
dividuationis  (2).  Accidens  extraneum  contra  dicitur  illud,  quod  habet 
causam  producentem  in  subiecto  extianeae  naturae,  eo  quod  in  ipso 
invenitur  secumdum  actum  perfectum. 

Quod  st  proprium  sumatur  per  oppositionem  ad  commune,  tunc 
accidentia  propria  dicuntur  ea  quae  consequuntur  principia  esentialia, 
et  sunt  quae  deflniuntur  a  Porphyrio.  Accidentia  vero,  quae  consequun- 
tur  principia  individui  dicuntur  accidentia  communia,  vel  propria  la- 
tiori  sensu.  Utraque  autem  sive  stricte,  sive  late  proprio  quandoque 
dicuntur  propria  secundum  actum  perfectum,  quandoque  secundum 
aptitudinem,  secundum  quod  vel  sola  aptitudo  ve!  etiam  aclus  non  sit 
separabilis  a  subiecto  (3).  Accidens  principium  in  eo  dependet  a  causa 
extrinseca,  quatenus  agens  extrinsecum  producit  in  passo  formam  ali- 
quam-  a  qua  huiusmodi  accidens  dimanat. 

Substantia  non  potest  separari  ab  omnibus  accidentibus.  Inter  phi- 
losophos  qui  in  eo  conveniunt,  quod  accidentia  sint  realiter  distincta 
a  subiecto,  ambigitur,  ntrum  substantia  creata  exsistere  possit  separata 

(1)  2  Sent.  Dist.  26,  a.  1,  q.  3  sol.  De  causalitate  substantiae  relate  ad  ac- 
cidentia  consule  Caiet.  De  ente  et  essentia,  cap.  VII,  et  Cosm.  Alam.  Log.  q.  6,  a.  3. 

(2)  S.  Tbom.  De  ente  et  essentia,  cap.   VII. 

(3)  QQ'  ^^-  ^^  Anima^  a.  12  ad  7;  cf.  Cosm.  Alam.  Log.  q.  6  et  7. 

ab  omni  aecidente.  Ouaestioni  respondet  negative  S.  Thomas,  qui  di- 
serte  et  crebro  docet,  substantiam  non  posse  intelligi  exsistere  sine 
propria  passione:  non  quod  substantia  recipiat  esse,  illudque  possideat 
dependenter  a  propria  passione,  cum  hac  subverteret  ipsam  substan- 
tiae  notionem,  quae  est  res  cui  competit  non  esse  in  alio  tanquam  in 
subiecto;  sed  propter  necessariam  connexionem,  quae  intercedit  inter 
subiectum  et  propriam  passionem  fluentem  a  subiecto.  Sic  ut  exemplo 
ab  Aquinate  allato  utamur,  potentiae  animae  nempe  intellectus  et  vo- 
luntas,  licet  sint  qualitates  realiter  distinctae  a  substantia  eius,  nihilo- 
minus  anima  intelligi  nequit  esse  sine  ipsis,  quia  a  substantia  animae 
dimanant  et  cum  ipsa  necessario  connectuntur. 

Sutlicit  huc  transferre  sequentia  S.  Thomae  verba:  cc  Est  commune 
orani  accidenti  quod  non  sit  de  essentia  rei,  et  ita  non  cadit  in  defi- 
nitione  rei;  unde  de  re  iutelligimus  quod  quid  est  absque  hoc  quod 
intelligamus  iliquid  accidentium  eius.  sed  speciem  non  potest  intelligi 
absque  accidentibus,  quae  consequuntur  principium  speciei . . .  Poten- 
tiae  vero  animae  sunt  accidentia  sicut  proprietates.  Unde  licet  sine 
illis  intelligatur  quid  est  anima,  non  autem  animam  sine  es  esse  est 
possibile  neque  intelligibile  ))  (I).  Et  re  vera,  ut  de  aliis  accidentibus 
taceamus,  cum  potentiae  in  quaiibel  substantia  creatu  sint  realiter  di- 
stinctae  ab  essentia,  si  aliqua  substantia  poneretur  sine  ulloaccidente, 
ipsa  nihil  agere  posset,  ideoque  non  esset  ordinabilis  ad  finem;  quod 
est  plane  absurdum  et  impossibile.  Haec  eadem  ratio  suadet,  substan- 
tias  coporeas  non  posset  exsistere  sine  quantitate,  tum  quia  ipsae  agere 
nequeunt  nisi  per  contactum  molis,  tum  quia  potentiae  agendi  in  ipsis 
immediate  recipiuntur  in  quantitate,  tum  denique  quia  in  ipsis  mate- 
ria  sub  quantilate  dimensiva  est  principium  individuationis. 

Haec  S.  Thomae  doctrina  impugnatur  a  Scotistis,  qui  generatim 
ex  eo  arguunt  contra  expositam  sententiam,  quod  substantia  sit  sub- 
iectum  receptivum  accidentium.  Porro  omnis  potentia  receptiva  est 
potentia  contradictionis,  quia  dicit  ordinem  ad  opposita.  Sed  in  hoc 
errant,  quod  allirment  substantiam  esse  solum  causam  malerialem  suo- 
rum  accidentium,  cum  contra  iam  vidimus  ex  S.  Thoma,  subslantiam 
se  habere  ad  pioprias  passiones  ut  causam  materialem,  efficientem  et 
linalcm  (2).  Hinc  potentia  receptiva  quae  est  passiva,  uti(pie  est  po- 
tentia  contradictionis;  minime  vero  potentia  receptiva,  quae  est  effi- 
cicns.  Prima  scparabilis  est  ab  actu,  cum  non  sit  illi  coaeva;  non  autem 
secunda,  (juae  necessario  est  coaeva  actui  (3). 

Esse  accidentium.  Cum  in  qualibet  creatuia  essentia  sit  realiter 
distincta  ab  exsistentia,  ambigi  posset,  an  accidentia  exsistant  per  pro- 

(1)  Loc.  cit.;  cf.  etiara  De  spir.  creatnris,  a.  uit.  ad  7. 

(2)  1  p.  q.  71,  a.  6. 

(3)  Cf.  Caiet  De  enle  el  essentia,  cap.  VII. 

priam  exsistentiam,  vel  per  exsistentiam  substantiae.  Dubitationi  satis- 
facimus  afTirmando,  accidentia  exsistere  per  propriam  exsistentiam 
distinctam  omnino  ab  exsistentia  substantiae. 

Licet  haec  doctrina  ex  iis  quae  in  superioribus  articulis  enodavi- 
mus,  clare  eruatur,  nihilominus  non  erit  abs  re  eam  hic  propriis  ra- 
tionibus  confirmare.  Et  primo  quidem  ab  omni  forma  fluit  aliquod  esse, 
cum  forma  sit,  quae  impertiat  esse  rei;  ideoque  a  forma  accidentali 
dimanat  esse  quoddam  accidentale,  sicut  a  sapientia  esse  sapientem 
et  ab  albedine  esse  album.  Quod  autem  esse  sapientem  et  esse  album 
distinguantur  realiter  ab  esse  substantiali  in  homine,  deducitur  facil- 
lime  ex  propria  ratione  substantiae  et  accidentis.  Nam  esse  substan- 
tiale  est  esse  primum,  independens,  et  simpliciter:  contra  esse  acci- 
dentis  est  secundarium,  dependens  a  subiecto,  et  secundum  quid.  Ergo 
unum  est  plane  diversum  ab  altero,  nisi  velimus  realem  distinctionem 
perimere  inter  substantiam  et  accidentia,  quae  in  eo  sita  est,  quod 
substantialis  essentia  sit  ratio,  secundum  quam  rei  competit  illud  esse 
per  quod  dicitur  ens  absolute  et  simpiiciter;  et  ex  adverso  essentia 
accidentalis  est  ratio  secundum  quam  rei  competit  ut  sit  ens  secun- 
dum  quid  et  per  ordinem  ad  aliud. 

Accedit  quod  si  esse  substantiale  extenderetur  ad  actuandam  for- 
mam  accidentalem,  consequenter  asserendum  foret,  accidens  elevari 
ad  esse  substantiale,  et  unionem  substantiae  et  accidentis  fieri  in  primo 
esse  rei;  ideoque  ex  substantia  et  accidente  resultare  ens  per  se  et 
simpliciter  unum;  et  substantiam  independenter  ab  accidente  non  esse 
naturam  complete  subsistentem.  Haec  omnia  sunt  prorsus  impossibilia 
et  radicitus  subvertunt  germanam  rationem  tum  substantiae  tum  acci- 
dentis.  Immo  si  quid  significant,  illud  probarent,  quod  a  recentibus 
Cartesianis  affirmatur,  nimirum  realiter  non  dari  nisi  substantias,  cum 
ad  substantiae  rationem  pertineat  omne  illud,  quod  esse  substantiali 
actuatur.  Quare  concludimus,  esse  actualis  exsistentiae  cuiuslibet  for- 
mae  accidentalis  realiter  secerni  tum  ab  exsistentia  substantiae,  tum 
ab  ipsa  essentia  formae  accidentalis  a  qua  est.  Haec  doctrina  ex  fon- 
tibus  summi  Aquinatis  ducta,  unice  accommodata  nobis  videtur  tum 
ad  explicandam  propriam  diversamque  rationem  substantiae  et  acci- 
dentis,  tum  vel  maxime  ad  declarandam  peculiarem  illam  en-tis  uni- 
tatem,  quae  resultat  ex  unione  substantiae  et  accidentis  sub  esse  con- 
sequente  accidentalem  formam  (1). 

(l)  Cf.  Caiet.  Z>e  ente  et  essentia,  cap.  VII. 

QUAESTIO   V. 
De  categonis  accidentiwn  singillatim  inspectis. 

CONTINUATIO  RERUM.  Cum  secundus  essendi  modus,  qui  ex  eo 
efflorescit,  quod  res  habeat  esse  in  alio  tamquam  in  subiecto,  ideoque 
vocetur  accidens,  possit  multipliciter  variari  secundum  diver- 
sam  habitudinem  ad  subiectum;  postquam  egerimus  de  accidentibus 
in  genere,  secundum  quod  secernuntur  a  substantia,  praestat  ad  com- 
plementum  disciplinae  ahquid  disserere  de  accidentibus  in  specie, 
prout  unum  ab  altero  differt.  lam  vero  genera  accidentium  numeran- 
tur  novem,  quorum  quaedam  pertinent  ad  entia  materialia  et  mobilia, 
quaedam  complectuntur  tum  entia  materialia,  tum  entia  immaterialia. 
Quare  hic  potissimum  dicemus  de  accidentibus,  quae  inveniuntur  in 
utroque  entium  ordine,  et  ahqua  remittemus  ad  Phiiosophiam  nalura- 
lem,  quae  directe  disputat  de  ente  visibili  et  mobili,  ne  cogamur  rem 
actam  denuo  agere.  Quae  cum  ita  habeant,  a  qualitate  auspicandum 
nobis  est  (1). 

ARTICULUS  I. 

DE    PRAEDICAMENTO    QUALITATIS. 

QUID  QUALITAS?  Cum  qualitas  sit  supremum  aliquod  genus, 
stricte  et  proprie  definiri  non  potest,  sed  solum  potest  quodammodo 
declarari.  Qualitas  ergo  dici  solet:  Modus  et  determinatio  suhstantiae 
secundum  esse  accidentale ;  seu  accidens  quod  substantiam  iam  con- 
stitutam  in  esse  substantiae  ulterius  disponit  sive  modihcat.  Aristote- 
les  qualitatem  notificavit  per  suum  concretum  inquiens:  <(  Qualitatem 
dico  secundum  quam  quales  quidam  esse  dicuntur  »  (2).  Aristoteli  con- 
cinit  S.  loannes  Damascenus,  qui  ait:  «  Qualitas  est  per  quam  quales 
quidam  nuncupantur ))  (3). 

Explicatur  definitio.  Cum  determinatio  substantiae  possit  conside- 
rari  vel  secundum  esse  substantiale,  vel  secundum  esse  accidentale, 
si  substantia  determinatur  secundum  esse  substantiale,  tunc  modus 
ille    quem    mensura    praefigit,    seu     determinatio    substantiac    ori- 

(1)  Qui  plura  hac  super  re  desiderat,  conferre  potest  prae  ceteris  B.  Albertum 
M.  De  Praedicam.  tract,  Y,  et  Cosm.  Alam.  Log.  q.  12. 

(2)  not6TT]Ta  bk  Xiyoi,  xa^^riv  jioiol  xixec,  elvai  J.eyovTai,  De  praedicam.  cap.lV. 
^3j  DialecL  cap.  LI. 

tur  a  forma  substantiali,  quae  determinat  potentiam  materiae,  et  di- 
citur  qualitas  substantialis  seu  differentia  speciflca,  quae  constituit 
determinatam  substantiam  et  eam  ab  aliis  secernit.  Cum  autem  illa 
qualitas  non  praedicetur  per  inhaerentiam,  sed  per  identitatem,  ideo- 
que  sit  praedicatum  quidditativum  et  essentiale,  ab  ea  subiectum  non 
denominatur  simpliciter  quale,  sed  quale  quid,  nempe  cum  aliqua 
compositione:  e.  g.  quale  animal  esl  homo?  est  animal  rationale. 

Quod  si  substantia  iam  constituta  in  suo  primo  esse  ulterius  de- 
terminatur  secundum  esse  accidentale,  hoc  contingere  polest  vel  se- 
cundum  communem  rationem,  et  haec  determinatio  substantiae  perti- 
net  ad  omnia  accidentia  sive  intrinseca  sive  extrinseca;  vel  presse  et 
secundum  propriam  et  determinatam  rationem,  et  hoc  spectat  proprie 
ad  qualitatem.  Quare  ex  aliis  accidentibus  substantia  non  denominatur 
qualis;  sed  vel  generaliter  qualiter  se  hahens;  ul  in  hoc  vel  in  illo 
loco,  sedens  vel  stans,  vel  proprio  nomine  denominatur  quanta,  ad 
aliud,  et  ita  porro.  At  vero  ex  qualitate  denominatur  simpliciter  qualis. 
Interroganti:  qualis  est  Petrus?  respondemus:  doctus,  sanus,  musicus. 
Ergo  ex  propria  ratione  praedicamenti  qualitatis  excluduntur:  tum  ac- 
cidentia  illa,  quae  denominant  extrinsece  subiectum;  tum  relatio,  quae 
licet  intrinsece  denominet,  tamen  tota  quanta  est,  ordinat  substantiam 
ad  aliud;  tum  demum  quantitas,  quae  cum  conse(juatur  substantiam 
ratione  materiae,  illam  proprie  non  qualificat.  Quare  non  immerito 
dici  potest  cum  B.  Alberto  Magno,  communem  illam  determinationem 
substantiae  causatam  a  reliquis  accidentibus  se  habere  ut  quid  mate- 
riale  relate  ad  formalem  rationem  propriam  cuiusque  praedicamenti; 
ad  praedicamentum  vero  qualitatis  perlinere  proprie  et  formaliler  de- 
terminare  substantiam,  et  illam  peificere  ad  hoc  quod  est  agere  et 
pati  (1).  Qualitas  ergo  est  forma  accidentalis  intrinseca,  absoluta  et 
substantiam  consequens  ratione  formae,  et  sic  distinguitur  ab  aliis 
praedicamentis  omnibus  (2). 

Quae  a  nobis  memorata  sunt  clariora  evadent  ex  sequentibus 
Angelici  Doctoris  verbis,  qui  sic  qualitatem  declarat :  (c  Qualitas  im- 
portat  quemdam  modum  substantiae  ;  modus  autem  est,  ut  dicit  Au- 
gustinus,  quem  mensura  praefigit,  unde  importat  quamdam  delermi- 
nationera  secundum  aliquam  mensuram  :  et  ideo  sicut  id  secundum 
quod  delerminatur  potentia  materiae  secundum  esse  substantiale  dici- 
tur  qualitas,  quae  est  dilTerentia  substantiae  ;  ita  id  secundum  quod 
determinatur  potentia  subiecti  secundum  esse  accidentale  dicitur  qua- 
litas  accidentalis,  quae  est  etiam  quaedam  diflerentia,  ut  patet  per 
Philosophum  {Metapk,  iib.  V,  text.  19)  ))  (3). 

(1)  B.  Albertus  M.  De  prafdicam.  tract.  V,  cap.  I. 

(2)  S.  TeoM.  Metaph.  lib.   V.  lect.  9. 

(3).  1-2,  q.  49,  a.  2;  cf.  Arist.  De  quali,    Metaph.  lib.   V,  text.  19. 

Praeoccupatur  difficultas.  Recentes  quidam  philosophi  Aristotelem 
reprehendunt  eo  quod  in  definienda  qualitate  ipsam  declaravit  per 
quale^  nempe  per  eius  effectum ;  et  in  eodem  loco  rursus  quale 
definivit  per  quaiitatem  (1).  Quae  definiendi  ratio  vitiosa  videtur, 
quippe,  ipso  monente  Aristotele,  duo  ad  invicem  definiri  non  possunt. 
Yerum  haec  reprehensio,  uti  rite  adnotarunt  Simplicius  et  alii  inter- 
pretes  contra  antiquos  quosdam,  iniusta  est.  Cum  enim  hic  agatur  non 
de  propria  el  stricta  definitione,  quae  est  per  genus  et  difterentiam; 
sed  de  aliqua  deciaratione ;  nihil  prohibet,  quominus  causam  declare- 
mus  per  effectum,  utpote  nobis  magis  notum,  et  deinde,  c(»gnita  causa, 
revertamur  ad  effectum  notificandum  per  causam.  Sic  postquam  per 
enumerationem  diversorum  qualiim  noverimus  quid  sit  qualitas ;  in- 
telligimus  subiectum  esse  aliquo  modo  quale  seu  qualificatum  eo  quod 
aliqua  qualitas  in  ipso  reperitur. 

Propositam  difficultatem  sic  perspicue  dissolvit  B.  Albertus:  (c  Si 
aulem  aliquis  obiiciat,  quod  quale  est  quod  a  qualitate  dicitur,  et  quale 
per  qualitatem,  et  qualitas  per  quale  definitur,  et  est  idem  notius  et 
ignotius  altero,  et  e  converso  et  idem  notius  et  ignotius  seipso.  Fa- 
cile  est  respondere  secundum  antedicta,  quod  scilicet  quando  quale  per 
qualitatem  definitur,  datur  definitio  ex  notioribus  simpliciter :  quando 
autem  e  converso  qualitas  per  quale  definitur,  tunc  datur  per  notiora 
quoad  nos,  et  hoc  modo  non  est  inconveniens  idem  esse  notius  et 
ignotius  altero  nec  seipso  y>  (2). 

Species  qualitatis.  Uti  vidimus  in  Logica,  species  qualitatis  post 
Aristotelem  vulgo  numerantur  quatuor,  nimirum:  1)  habitus  et  dispo- 
sitio;  2)  potentia  et  impotentia;  3)  passio  et  patibilis  qualitas;  4)  forma 
vel  figura.  De  singulis  huiusmodi  qualitatis  speciebus  consuli  possunt 
auctores  superius  citati,  qui  eas  diligenter  explicant:  nimirum  auctor 
compendii  Loglcae  Aristotelis^  B.  Albertus  Magnus,  et  demum  Cosmus 
Alamannus.  Nos  brevitatis  causa  huc  transferemus  verba  S.  Thomae 
quadripartitam  illam  divisionem  sic  suadentis:  «  Modus  seu  determi- 
natio  subiecti  secundum  esse  accidentale  potest  accipi  vel  in  ordine 
ad  ipsam  naturam  subiecti,  vel  secundum  actionem  et  passionem,  quae 
consequuntur  principia  naturae,  quae  sunt  materia  et  forma,  vel  se- 
cundum  quantitatem.  Si  autem  accipiatur  modus  et  determinatio  sub- 
iecti  secundum  quantitatem,  sic  est  quarta  species  qualitatis.  Et  quia 
quantitas  secundum  sui  rationem  est  sine  motu,  et  sine  ratione  boni 
et  ma!i,  ideo  ad  quartam  speciem  qualitatis  non  pertinet  quod  aliquid 
sit  bene  vel  male  dispositum,  nec  cito  vel  tarde  transiens.  Modus  au- 
tem  sive  determinatio  subiecti  secundum  actionem  et  passionem  atten- 
ditur  in  secunda  vel  tertia  specie  qualitatis.  Et  ideo  in  utraque  consi- 

(1)  De  praedieam.  cap.  IV. 

(2)  De  praedicam.  tract.  V,   cap.  I. 

deratur  quocl  aliquid  facile  vel  difficile  fiat,  vel  quod  sit  cito  trans- 
iens,  vel  diuturnum;  non  autem  consideratur  in  his  aliquid  pertinens 
ad  rationem  finis.  Bonum  autem  et  malum  dicitur  per  respectum  ad' 
finem,  sed  modus  et  determinatio  subiecti  in  ordine  ad  naturam  rei 
pertinet  ad  priraam  speciem  quaiitatis,  quae  est  habitus  et  dispositio»  (1). 

Proprietates  qualitatis.  Declarata  partitione  quaiitatis  praedica- 
mentalis,  reliquum  est  ut  pauca  attingamus  de  propriis  passionibus 
eiusdem  seu  de  proprietatibus  consequentibus  qualitatem.  lam  vero 
proprietates  qualitatis  revocantur  ad  tres ;  nimirum:  1)  habere  con- 
trarium;  2)  suscipere  magis  et  minus  seu  intendi  vel  remitti;  3)  se- 
cundum  eaui  dici  simile  vel  dissimile. 

Prima  proprietas  declaratur.  Ad  patefaciendam  primam  qualitatis 
proprietatem,  videndum  est  quid  sit  iiabere  contrarium  et  quo  sensu 
hoc  sit  proprium  quarumdam  qualitatum,  nempe  earum,  quae  sunt  in 
tertia  specie.  Contrarietas  ergo  accipi  potest  bifariam,  nempe  vel  sensu 
lato  pro  contj-arietate,  quae  est  secundum  difFerentiam  perfecti  et  im- 
perfecti  in  eodem  genere  seu  secundum  excellentiam  et  defectum,  quae 
est  radix  omnis  contrarietatis,  et  invenitur  inter  difFerentias  cuiuslibet 
generis;  et  hoc  sensu  etiam  in  quantitate  et  substantia  invenitur  con- 
trarietas;  quatenus  vel  minor  numerus  et  minor  figura  est  ut  pars  et 
ut  imperfectum  respectu  maioris;  puta  binarium  respectu  ternarii  et 
triangulum  respectu  quadrati;  vel  una  substantialis  diiferentia  habet 
rationem  imperfectionis  et  privationis  respectu  alterius  perfectionis  ; 
puta  inanimatum  et  animatum,  insensibile  et  sensibile,  irrationaie  et 
rationale. 

Quandoque  contrarietas  sumitur  proprie  et  stricto  sensu,  et  tunc 
denotat  maximam  et  continuam  distantiam  duorum  extremorum  sub 
eodem  genere  exsistentium ;  et  sic  contraria  dicuntur  quae  in  eodem 
genere  maxime  distant.  Porro  haec  contrarietas  nec  in  quantitate  nec 
in  substantiis  viget;  sed  in  solis  qualitatibus  tertiae  speciei.  Non  est 
in  substantiis,  quia  cum  esse  substantiale  rei  sit  in  aliquo  indivisibili 
non  potest  attendi  aliqua  continuitas  in  formis  substantialibus,  ita  ut 
possit  adesse  motus  continuus  ex  una  forma  in  aliam  secundum  re- 
missionem  unius,  et  intentionem  alterius ;  mutatio  quippe  substantialis 
est  instantanea,  non  successiva.  Neque  huiusmodi  contrarietas  est  in 
quantitate,  quia  \i(^{  in  quantitate  sit  continuitas ;  nihilominus  in  ipsa 
non  est  maxima  distantia  determinatorum  extremorum,  si  secundum 
communem  rationem  quantitatis  accipiantur,  cum  unum  extremum 
possit  semper  augeri  (2). 

Contra  huiusmodi  contrarietas  reperitur  in  qualitatibus  primae  et 
tertiae  speciei.  Cum  enim  motus  sit  de  uno  contrario  in   aliud,  talis 

(1)  1-2,  q.  49,  a.  2;  cf.  Cosm.  Alam.  Log.  q.  12,  a.  2. 

(2)  CosM.  Alam.  Log.  q.  12,  a.  7. 

De  Maria,  Vol.  I.  35 

contrarietas  in  illis  qualitatibus  reperiri  debet  ad  quas  est  alteratio, 
quae  secundum  Philosophum  {Physic.  lib.  V,  text.  15)  primo  et  per 
se  est  ad  tertiam  speciem.  In  his  quippe  qualitatibus  manifeste  appa- 
ret  contrarietas  secundum  continuitatem  et  delerminatam  distantiam ; 
tum  quia  possunt  intendi  et  remitti,  et  sic  est  motus  continuus  de 
qualitate  in  qualitateni;  tum  quia  invenitur  maxima  distantia  in  eo 
genere  inter  duo  exlrema,  sicut  inter  album  et  nigrum,  inter  amarum 
et  dulce,  inter  iustitiam  et  iniustitiam.  Quare  proprie  dicta  contrarie- 
tas  invenitur  in  solis  qualitatibus,  et  ita,  quemadmodum  scite  animad- 
vertit  B.  Albertus:  «  Ex  hoc  quod  in  qualitate  est  contrarietas  prima, 
inteUigitur  quod  contrarietas  in  omnibus  aliis  generibus  in  quibus  est, 
non  est  nisi  ratione  qualitatis;  primum  vero  est  causa  omnium  alio- 
rum  in  quolibet  genere  in  quo  est  primum.  Unde  etiam  in  quantitate 
ratione  motus  augmenti  et  decrementi  non  est  contrarietas,  nisi  se- 
cundum  qualitatem,  sicut  in  tractatu  de  quantitate,  dictum  est.  Et  si 
contraria  sunt  in  ubi  vel  in  situ,  oportet  quod  sint  in  eis  secundum 
quod  non  absolvuntur  a  qualitate  »  (1). 

Secunda  proprietas.  Secunda  proprietas  qualitatis  in  eo  est,  quod 
quaedam  qualitates,  non  autem  omnes  suscipiant  magis  et  minus.  Uti 
ait  Philosophus:  (c  Suscipiunt  qualia  magis  et  minus.  Album  enim  ma- 
gis  et  minus  album  alterum  aitero  dicitur ;  et  iustum  alterum  altero 
magis  et  minus.  Sed  et  ipsa  intensionem  suscipiunt.  Cum  candidum 
namque  sit,  contingit  amplius  candidum  fieri.  Non  tamen  omnia,  sed 
plura  ))  (2).  Haec  secunda  qualitatis  proprietas,  quae,  uti  ex  verbis 
Aristotelis  elucet  inductione  probatur,  in  prima  proprietate  causam 
habet,  secundum  quod  B.  Albertus  animadvertit.  Eatenus  quippe  ali- 
qua  quaiitas  suscipit  magis  et  minus,  quatenus  cum  habeat  oppositum, 
magis  vel  minus  recedit  ab  extremo  per  maiorem  vel  minorem  ad- 
mixtionem  oppositi,  idest  per  intensionem  et  remissionem.  Yerum  non 
eodem  pacto  qualitatibus  omnibus  competit  suscipere  magis  et  minus; 
nam  quaedam  illud  suscipiunt  solum  in  concreto;  quaedam  tum  in 
concreto  lum  in  abstracto;  quaedam  demum  nulio  modo. 

Ut  propositae  doctrinae  veritas  elucescat,  revocandum  in  memo- 
riam  id  quod  diximus  agentes  de  essentia  substantiali ;  nimirum  illud 
secundum  quod  aliquid  speciem  sortitur  fixum  et  stans  et  quasi  in- 
divisibile  esse  debere.  Quare  si  aliqua  forma  abstracte  considerata 
secundum  seipsam  vel  aliquid  sui  sortitur  speciei  rationem,  necesse 
est  ut  in  abstracto  considerata  habeat  determinatam  rationem,  quae 
nequc  excedere  in  plus,  neque  deficere  in  minus  valeat  ;  uti  calor, 
albedo,  lux,  quae  non  dicuntur  ad  aliud  ;  ideoque  huiusmodi  qualita- 
tes  suscipiunt  magis  et  minus  solum  in  concreto.  Ouod  si  aliquid  re- 

(1)  De  praedicam.  tract.  V,  cap.  XI. 

(2)  Arist.  Praedicam.  de  quali,  cap.  IV,  n.  9. 


ART.    L    DE    PRAEDICAMENTO   QUALITATIS  547 

cipit  speciem  ex  aiiquo  ad  quod  ordinatur,  tunc  retinendo  earadem 
speciera,  propter  unitatera  eius  ad  quod  ordinatur  potest  suscipere 
raagis  et  minus.  Sic  motus  in  se  consideratus,  est  intensior  et  remis- 
sior,  licet  reraaneat  eadera  species  propter  uuitatem  termini  a  quo  spe- 
cificatur,  et  idem  contingit  in  sanitate,  cuius  ratio  consistit  in  dispo- 
sitionibus  convenientibus  naturae  aniraalis,  quae  possunt  variari  in  plus 
vel  in  rainus  reraanente  ratione  sanitatis.  Quare  Philosophus  docet, 
sanitatera  ipsara  recipere  raagis  et  minus,  cum  non  sit  eadera  cora- 
raensuratio  in  omnibus,  neque  in  uno  et  eodera  semper  (1). 

Quod  a  nobis  dictum  est,  sic  potest  paucis  manifestari  ulterius.  Cura 
magis  et  rainus  dicatur  semper  per  accessum  ad  aliquid  unum  vel 
recessura  ab  eo,  si  forraa  quae  inhaeret  subiecto  est  una  et  siraplex, 
tunc  in  se  non  potest  habere  magis  et  minus,  sed  solura  in  concreto 
secundura  quod  subiectura  raagis  vel  minus  illara  participat.  Si  vero 
est  aliqua  forma,  quae  in  sui  ratione  importat  aliquam  proportionem 
multorura,  quae  ordinantur  ad  unura.,  huiusraodi  forraa  etiara  secun- 
dura  propriara  rationem  et  in  abstracto  potest  suscipere  magis  et  rai- 
nus,  uti  patet  de  sanitate,  quae  iraportat  proportionera  convenientem 
naturae  eius,  quod  dicitur  sanum  (2). 

Tertia  proprietas.  De  hac  qualitatis  proprietate,  quae  in  eo  con- 
sistit,  quod  res  secundura  qualitatem  dicuntur  similes  vel  dissimiles, 
sic  loquitur  Aristoteles :  «  Similia  vero  aut  dissimilia  secundum  solas 
dicuntur  qualitates :  simile  enira  et  dissimile  alterura  alteri  non  est 
secundura  aliud,  nisi  secundura  id  quod  quale  est.  Quare  proprium 
est  qualitatis  secundura  eara  siraile  vel  dissiraile  dici ))  (3).  Queraad- 
raodum  notaviraus  disserentes  de  unitate  entis,  sicut  substantia,  quan- 
titas  et  qualitas  sunt  partes  entis,  ita  idem,  aequale  et  simile  sunt 
partes  unius ;  nara  idem  dicit  unura  in  substantia,  aeqiiale  dicit  unum 
in  quantitate,  simile  dicit  unura  in  qualitate ;  propterea  idera  sequitur 
substantiara  ut  eius  passio,  aequale  consequitur  qualitatem  (4). 

Cum  autera  sirailia  dicantur  esse  unura  in  qualitate,  vel  siraili- 
tudo  dicatur  cum  Boetio  eadem  qualitas  in  differentibus  substantia  et 
esse,  ne  aequivocatio  oriatur,  notandum  sedulo  est  cura  B.  Alberto, 
qualitatera  non  debere  esse  earadera  numero  ;  quia  eadera  numero  qua- 
litas  non  potest  esse  in  differentibus  numero,  cura  qualitas  sicut  et 
alia  accidentia  nuraerentur  numero  subiecti.  Nec  sufficit  ut  sit  eadem 
genere,  quia  sic  orania  essent  siraiJia  :  nihil  enira  est  quod  aliquara 
non  suscipiat  qualitatera.  Ergo  sirailia  sunt  quorura  qualitas  est  una 
specie;  quae  si  utrique  inest  simpliciter,  dicuntur  similia  simpliciter ; 

(1)  Ethic.  lib.  X,  cap.  III. 

(2)  1-2,  q.  52,  a.  1  et  2;  cf.  Cosm.  Alam.  Log.  q.  12,  a.  7. 

(3)  Praedicam.  de  quali,  cap.  IV,  n.  10. 

(4)  1   Sent.  Dist.  19,   q.   1.  a.    I. 

si  uni  inest  simpliciter,  et  alteri  secundum  quid,  tunc  dicuntur  simi- 
lia  secundum  quid  et  simpliciter  dissimilia,  et  sic  grammaticus  per- 
fectus  non  est  simpliciter  similis  grammatico  imperfecto  et  discipulo 
in  grammatica  (1). 

Quod  autem  Boetius  dicat,  speciem  esse  essentialem  similitudinem 
individuorum,  et  genus  esse  essentialem  similitudinem  specierum; 
ideoque  secundum  genus  et  speciem  quaedam  dicuntur  similia,  nempe 
secundum  essentiam ;  respondemus,  similitudinem  primo  et  per  se  esse 
in  qualitate  et  secundum  qualitatem;  per  posterius  autem  est  in  illis 
quae  licet  non  sint  qualitates,  habent  tamen  modum  praedicationis 
in  quale^  sicut  sunt  formae  substantiales  (2). 


ARTICULUS  II. 

DE   PRAEDICAMENTO   RELATIONIS,   SEU   AD    ALIQUID. 

QUAESTIO  DETERMINATUR.  Cum  relatio  inter  omnia  entia  extra 
intellectum  posita,  sit  debilioris  esse,  iure  consequitur  praedicamentum 
relationis,  seu  ad  aliquid  esse  minoris  intelligibilitatis  ac  cetera  prae- 
dicamenta  accidentium,  quae  aliquid  ponunt  in  subiecto,  in  quo  esse 
habent,  et  dicuntur  accidentia  absoluta.  Quare  tanta  occurrit  difficul- 
tas  in  determinanda  ratione  istius  praedicamenti  et  in  dirimendis  que- 
stionibus,  quae  circa  ipsum  agitari  solent,  ut  ipse  Aristoteles  philoso- 
phorum  omnium  acutissimus  et  ingenio  praepotens  docuerit  hac  super 
re  difficile  esse  aliquid  certi  tradere,  inquiens :  «  Fortasse  autem  diffi- 
cile  est  de  huiusmodi  rebus  vehementer  asserere,  nisi  ea  saepe  per- 
tractata  sint.  Dubitasse  autem  de  eorum  unoquoque  non  est  inutile  »  (3). 
Hoc  in  causa  fuit  quamobrem  plures  philosophi  ipsam  realem  exsi- 
stentiam  huius  praedicamenti  inficiati  sint,  iiludque  ad  entia  rationis 
seu  ad  secundas  intentiones  amandarint.  Audiatur  Aquinas  noster: 
cc  Quia  relatio  est  debilioris  esse  inter  omnia  praedicamenta,  ideo  pu- 
laverunt  quidam,  eas  esse  ex  secundis  inteliectibus.  Prima  enim  in- 
tellecta  sunt  res  extra  animam,  in  quae  primo  intellectus  intelligenda 
fertur.  Secunda  autem  intellecta  dicuntur  intentiones  consequentes 
modum  intelligendi...  Secundum  ergo  hanc  positionem  sequeretur. 
quod  relatio  non  sit  in  rebus  extra  animam,  sed  in  solo  intellectu, 
sicut  intentio  generis  et  speciei  et  secundarum  substantiarum.   Hoc 

(1)  B.  Albertus   M.  De  praedicam.  tract.   V,   cap.  XIII. 

(2)  B.  Albertus  M.   Ioc.  cit. 

(3)  "lacog  8e  yaXenov  VKeQ  tcov  toioijtcov  oqpoSQCog  djtoqpaiveadai,  [li]  :iol- 
Xd^Kic,  ejieaxe^fievov.  T6  [xevToi  8LT]7ioQiixevai  ;7ieQi  exdaTou  ovitcov,  ovx  aQ'/^i]ax6\ 
eaTi.  De  praedicam.  cap.  III,  n.  11. 

autem  esse  non  potest.  In  nullo  enim  praedicamento  ponitur  aliquid, 
nisi  res  extra  animam  exsistens.  Nam  ens  rationis  dividitiir  contra 
ens  divisum  per  decem  praedicamenta.  Si  autem  relatio  non  esset  in 
rebus  extra  animam,  non  poneretur  ad  aliquid  unum  genus  praedi- 
camenti  »  (1). 

Ex  verbis  proxime  recitatis  pronum  est  inferre,  iuxta  doctrinam 
Aristotelis,  quam  Angelicus  exponit,  admittendas  esse  in  rebus  reales 
relationes;  insuper  has  relationes  constituere  praedicamentum  aliquod 
realiter  distinctum  ab  aliis  praedicamentis  accidentium :  et  demum 
utramque  veritatem  esse  simul  connexam.  Hoc  adnotatum  volumus 
contra  iilos  philosophos,  qui  licet  ultro  concedant  dari  reaies  relatio- 
nes  sive  inter  naturas  ad  invicem,  sive  creaturarum  ad  Deum  ;  ne- 
gant  tamen,  has  relationes  constituere  speciale  aliquod  praedicamen- 
tum,  cum  mordicus  defendant,  ipsas  non  distingui  realiter  a  funda- 
mentis  eas  causantibus,  ideoque  realiter  revocari  ad  ea  praedicamenta 
sive  accidentium  sive  substantiae  ex  quibus  ortum  ducunt. 

Haec  sententia,  quae  intellectu  captuque  facilior  est,  quaestionem 
et  nodum  minime  solvit.  Facillime  enim  a  nobis  intelligitur,  rem  ali- 
quam  vel  propter  eius  substantiam,  vel  propter  aliquod  accidens  abso- 
lutum  in  ea  inventum  posse  a  nostro  intellectu  ad  aliam  referri;  sed 
si  praeter  eius  substantiam  et  accidens  absolutum  nihil  aliud  reale 
sit  extra  intellectum,  minime  intelligi  valet,  cur  relatio  habeat  esse 
debilissimum  extra  intellectum,  cur  vere  dicatur  realis,  cur  sit  diffi- 
cilior  ceteris  praedicamentis,  et  quomodo  constituat  aliquem  modum 
essendi,  qui  exsurgat  ex  divisione  entis  realis,  et  non  sit  ens  omnino 
in  anima.  Quae  omnia  diserte  traduntur  ab  Aristotele,  a  B.  Alberto 
Magno,  a  S.  Thoma,  et  a  politioribus  Peripateticis. 

Zenonis  opinio.  Quod  ab  Ockamo  Nominalium  duce  et  a  qui- 
busdam  Scholasticis,  praesertim  vero  a  recentibus  philosophis  aflirma- 
tum  fuit  de  relatione;  nimirum  eam  non  esse  realiter  distinctam  a  suo 
fundamento  et  causa,  hoc  iampridem  traditum  fuerat  a  Zenone  et  ab 
aliis  veteribus,  qui  diserte  docuerant,  relationem  non  differre  secundum 
rem  et  veritatem  a  fundamentis  eam  causantibus.  Horum  auctorum  sic 
meminit  B.  Albertus :  (c  Primum  occurrit  nobis  omnium  antiquorum 
dissensio  circa  praedicamentum  ad  aliquid.  Zeno  enim  et  quidam  alii 
hoc  praedicamentum  dicebant  non  esse  praedicamentum,  sed  esse  se- 
cundum  rationem  aliis  praedicamentis  immixtum  ex  eorum  ad  invicem 
comparatione.  Et  cum  prima  genera  sint  voces  primarum  rerum  ge- 
nera  significantes;  cum  autem  hoc  genus  non  signitlcet  ens  ab  aliis 
separatum,  sed  ut  aliis  immixtum,  videtur  quod  significatum  eius  non 
sit  ens  quod  sit  de  primis  partibus  entis  ».  Et  allatis  variis  rationibus 
tum  Zenonis  tum  Avicennae  et  Alpharabii,  sic  prosequitur :  «  Ex  his 

(1)  QQ.  DD.  De  PoL  q.  7,  a.  9. 

et  similibus  rationibus  moti  fuerunt  antiqui  et  fere  omnes,  praeter 
Piatoneiir  et  Aristotelem,  qui  dixerunt  ad  aliquid  non  esse  genus  quod 
sit  prima  pars  accidentis  vel  una  de  primis;  sed  dixerunt  ipsum  ex 
habitudinibus  aliorum  generum  ad  invicem  per  actum  rationis  com- 
parantis  unum  ad  aiterum  omnibus  aliis  esse  immixtum...  Nos  autem 
Platoni  et  Aristoteli  consentientes  dicimus,  ad  aliquid  esse  generalissi- 
mum,  et  esse  unum  de  primis  generibus  accidentis  »  (1). 

Patefacto  quaestionis  statu,  et  exposita  rei  de  qua  nobis  disserendum 
est  difiicultate,  ne  quaestionem  per  se  absconditam  et  tenebris  ofTusam 
multiplicando  problemata  reddamus  adhuc  difficiliorem  et  obscuriorem, 
quaedam  solummodo  doctrinae  capita  attingemus,  quae  nobis  vel 
maioris  momenti,  vel  minus  dubia  videntur  (2). 

Quid  relatio?  Reiatio  quae  generatim  spectata  dici  solet  ordo 
unius  ad  aiterum,  cum  constituat  supremum  aliquod  genus,  proprie  et 
presse  definiri  non  potest;  nihilominus  aliquo  modo  potest  declarari 
per  ea,  quae  sunt  nobis  notiora,  et  sic  discriminari  tum  a  substantia, 
tum  a  reliquis  accidentium  praedicamentis.  Ouare  incipiemus  ductu 
Aristotelis  a  declaratione  relativi  seu  etitis  ad  aliud,  et  ex  concreto 
quod  est  nobis  magis  notum  procedemus  ad  notitiam  abstracti. 

Relativa  seu  ad  aliquid  iuxta  Philosophum  sunt:  Quorum  esse 
est  ad  aliud  se  habere  (3).  Ut  autem  haec  definitio  rite  intelligatur, 
animadvertendum  est  cum  Doctore  Angelico,  vocabulum  esse  dici  tri- 
pliciter,  prout  vel  denotat  quidditatem  seu  naturam  rei;  vel  actum 
essentiae;  vel  veritatem  compositionis  in  propositionibus  (4).  Cum  ergo 
Philosophus  dicit:  Ad  aliud  sunt  quorum  esse  est  ad  aliud  se  habere; 
de  illo  esse  loquitur,  quod  est  rei  quidditas,  quae  definitione  signifi- 
catur;  propterea  quod  ipsa  natura  relationis,  per  quam  constituitur  in 
determinato  genere,  est  ad  aliud  referri;  minime  vero  inteiligit  esse 
illud,  quod  est  actus  essentiae;  cum  relatio  hoc  esse  habeat  ex  his, 
quae  eam  causant  in  subiecto  secundum  quod  esse  non  refertur  ad 
aliud,  sed  ad  subiectum,  sicut  omne  accidens.  Hanc  esse  Philosophi 
mentem  saepe  traditur  ab  Aquinate,  qui  Aristotelis  verba  sic  declarat : 
((  Philosophus  non  accipit  esse  secundum  quod  dicitur  actus  entis ;  sic 
enim  relatio  non  habet  esse  ex  eo,  ad  quod  dicitur ;  sed  ex  subiecto, 
sicut  omnia  alia  accidentia ;  sed  accipit  esse  pro  quidditate  vel  ratione 
quam  significat  definitio.  Ratio  autem  relationis  est  ex  respectu  ad  al- 

(1)  De  praedicam.  tract.  IV,  cap.  I. 

(2)  Si  quis  de  praedicamento  relationis  plura  desiderat,  ^onferre  poterit  Arist. 
De  praedicam.  cap.  IH  et  Metaph.  lib.  V,  cap.  XV;  B.  Albertum  M.  De  praedicam. 
tract.  IV;  S.  Thom.  Melaph.  lib.  V,  lect.  17;  Quodlib.  ^,  di.  4;  Contra  gent.Wh.  \\y 
cap.  XIV;  QQ.  DD.  De  Pot.  q.  7,  aa.  8,  9,10,  11;  1  p.  q.  28,  a.  1,  et  q.  13,  a.  7 : 
CosM.  Alam.    Log.  q.  13;  Silvestrum  Malrum,  Quaest.  phil.  vol.  I,  qq.  33-34. 

(3)  De  praedicam.  cap.  III. 

(4J  1  Sent.  Dist.  33,  q.  1,  a.  1,  ad  1. 


ART.   II.    DE    PRAEDICAMENTO   RELATIONIS  551 

terum  ))  (1).  Et  alibi:  «  In  iila  Philosophi  descriptione  esse  ponitur 
pro  ratione  essendi,  secundum  quod  definitio  dicitur  realis  secundum 
genus,  quod  est  esse:  unde  non  oportet  quod  habeat  esse  relatio  ex 
respectu,  sed  ex  causa  respectus:  ex  respectu  vero  habet  propriam 
rationem  generis  vel  speciei  ))  (2). 

Quod  autem  mens  Philosophi  ea  sit,  exinde  etiam  patere  potest, 
quod  siesse  sumeretur  pro  actu  entis,  relatio  non  constitueret  supremum 
aliquod  genus,  quod  univoce  dicitur  de  suis  inferioribus ;  nam  res  ra- 
tione  quidditatis  ponuntur  in  genere,  quod  praedicatur  m  quid  de 
differentibus  specie.  Quare  rectius  recens  Aristotelis  versio  verba  Phi- 
losophi  ita  transfert:  «  Relata  sunt  quorum  essentia  nihil  aliud  est, 
quam  ad  aliquid  modo  quopiam  esse  affectum  ))  (3). 

Quae  cum  ita  habeant,  merito  describitur  relatio :  Modus  acciden- 
talis  essendi,  cuius  essentia  in  ordine  ad  aliud  consistit.  Qua  ex 
formula  patet,  relationem  esse  genus  entis  oppido  distinctum  tum  a 
substantia  tum  ab  ahis  accidentibus.  Nam  eo  quod  dicitur  modus  ac- 
cidentalis  distinguitur  a  modo  essendi,  qui  competit  substantiae :  eo 
quod  subiungitur  cuius  essentia  in  ordine  ad  aliud  consistit,  secer- 
nitur  a  modis  essendi,  qui  competunt  reliquis  accidentibus ;  quia  non 
solum  inest  in  substantia  ut  alia  accidentia,  sed  hoc  proprium  sibi 
vindicat,  ut  substantiam  cui  inhaeret,  ordinet  ad  ahud.  flinc  relatio 
non  significatur,  ut  reliqua  accidentia,  tamquam  alicuius  in  quo  inest; 
sed  tamquam  ad  aliquid,  quod  est  extra  subiectum  in  quo  inliaeret  (4). 

Scholion.  Praedicamentum  relationis  seu  ad  aliquid  sic  a  Platone 
defmitum  fuit:  Ad  aliquid  talia  dicuntur  quaecumque  hoc  ipso  quod 
sunt  aliorum  dicuntur,  vel  quomodolibet  aliter  ad  aliud.  Aristoteles 
hanc  Platonis  definitionem  prius  exponit  in  libro  Praedicamentorum 
et  deinde  quasdam  diflicultates  illi  opponit,  quas  acute  ostendit,  solvi 
non  posse  in  memorata  definitione  relationis,  ita  ut  iuxta  ipsam  quae- 
dam  adcensenda  essent  inter  relativa,  quae  reapse  talia  dici  nequeunt, 
ideoque  definitionem  superius  expositam  utpote  magis  accuratam  in 
medium  affert.  Doctrinam  Aristotelis  amplexus  est  B.  Albertus,  qui 
Philosopho  subscribens  et  ipse  docel.  Platonis  definitione  admissa,  non 
posse  probabilem  aflerri  rationem  ad  demonstrandum,  substantias  se- 
cundas  et  partes  integrantes  substantiae  materialis  non  esse  inter  relata 
adcensendas,  cum  Platonis  definitio  ipsis  aptari  valeat  (5). 

Quocirca  aliqui  concludunt,  defmitionem  Platonis  a  Philosopho 
commemoratam  complecti  tam  relativa  secundum  dici,  sub  quibus  con- 


(1)  3  Sent.  Dist.  8,  q.  1,  a.  5  ad  2. 

(2)  Quodlib.  9.  a.  4  ad  3. 

(3)  Editio  Parisieasis,  Firmin  Didot  (1862). 

(4)  OQ.  DD.  De  Pot.  q.  8,  a.  2. 

(5)  Cf.  B.  ALBEaiuM  M.  De  praedicam.  tract.  IV,  cap.  VIII. 

tinentur  relativa  realia  et  relativa  rationis,  quani  relativa  secundum 
esse:  cum  ex  adverso  definitio  Aristotelis  multo  perfectior  complecta- 
tur  solas  relationes  reales  secundum   esse,  et  praedicamenlales  (1). 

Requisita  ad  reiationem.  Cum  relatio  generatim  sita  sit  in  habi- 
tudine  unius  ad  alterum,  ad  relationem  tria  expostulantur,  nimirum: 
subiectum,  terminus,  et  fundamentum;  seu,  aliis  verbis,  requiritur,  id 
quod  ad  aliud  ordinem  dicit,  quod  vocatur  subiectum;  illud  ad  quod 
ordo  dicitur,  et  vocatur  terminus ;  et  demum  principiura  seu  ratio  cur 
subiectum  ad  terminum  habitudinem  habet,  et  vocatur  fundamentum. 
Verum  enim  fundamentum  reiationis  dividitur  bifariam,  nimirum  in 
remotum,  et  proximum.  Primum,  nempe  remotum  est  illud,  quod  habet 
denominationem  relativam  ratione  alterius,  et  sic  fundamentum  pater- 
nitatis  est  homo  qui  denominatur  pater;  et  in  hoc  casu  fundamentum 
non  differt  realiter  a  subiecto,  uti  patet.  Secundum,  nempe  proximum, 
addit  fundamento  remoto  rationem  fundandi,  idest  rationem  propter 
quam  subiecto  competit  denominatio  relativa,  et  in  hoc  sensu  funda- 
mentum  paternitatis  est  homo  cum  actione  generativa,  propter  quam 
denominatur  pater,  et  ideo  fundamentum  proximum  constat  ex  funda- 
mento  remoto  et  ex  ratione  fundandi  (2),  cum  natura  eorum  quae  ad 
aliquid  sunt  expostulet,  ut  non  insint  subiecto,  nisi  mediante  aliquo 
accidente  absoluto  et  coexsistente  alteri  accidenti  in  quod  relatio  ter- 
minatur.  Tria  ergo,  uti  dicebamus,  in  qualibet  relatione  inveniri  de- 
bent,  videlicet  subiectum  cui  accidens  inhaeret,  et  dicitur  fundamentum 
remotum:  deinde  accidens  illud  absolutum  ratione  cuius  inhaeret,  et 
dicitur  fundamentum  proximum;  demum  accidens  absolutum  in  quod 
relativim  terminatur,  et  dicitur  terminus  seu  correlativum. 

Muitipiex  relatio.  Pervulgata  est  partitio  iuxta  quam  triplex  datur 
relatio,  nempe  vel  realis,  vel  logica,  vel  mixta. 

Relatio  realis.  luxta  S.  Thomam  consistit  in  ordine  rei  ad  rem  (3), 
et  describitur :  cc  Hahitudo  inter  aliqua  duo  secundum  aliquid  realiter 
conveniens  utrique  y>  (4).  Haec  relatio  viget  inter  res  exsistentes  «  quae 
secundum  suam  naturam  ad  invicem  ordinatae  sunt,  et  invicem  in- 
clinationem  habent ))  (5).  Huiusmodi  sunt  relationes,  quae  consequuntur 
actionem  et  passionem,  ut  pater  et  filius;  vel  quae  consequuntur  quan- 
titatem,  ut  magnum  et  parvum,  duplum  et  dimidium ;  et  quoniam  in 
huiusmodi  relationibus  fundamentum  in  utroque  extremo  est  reale,  ideo 
dicuntur  relationes  reales  mutuae. 

Relatio  logica  consistit  tantum  in  apprehensione  intellectus  confe- 
rentis  unum  alteri;  sic  relatio   identitatis,  ut  idem  sibi  ideni;  relatio 

(l^i  CosM.  Alam.  Log.  q.  13,  a.  3  ad  1. 

(2)  SiLv.  Maurus,  Quaest.  pliil.  vol.  I,  q.  54. 

(3)  OQ.  DD.  De  Pot.  q.  7.  a.  11. 

(4)  1  p.  q.  13,  a.  7. 

(5)  1  p.  q.  28,  a.  1. 

inter  non-ens  et  ens;  relatio  quae  consequitur  actum  rationis,  ut  genus, 
species  (1).  Quam  ad  rem  merito  definitur  a  S.  Bonavenlura:  «  Re- 
latio,  qua  aliquid  ad  aliud  refertur  non  secundum  rationem  exsistendi, 
sed  secundum  rationem  intelligendi  ))  (2). 

Discrimen  inter  utramque  relationem,  realem  nempe  et  logicam 
ita  sapienter  declaratur  a  S.  Tlioma :  «  In  hoc  differt  ad  aliquid  ab 
aliis  generibus,  quod  alia  genera  ex  propria  sui  ratione  habent  quod 
aliquid  sint:  sicut  quantitas  ex  hoc  ipso  quod  est  quantitas  aliquid 
ponit,  et  similiter  est  de  aliis :  sed  ad  aliquid  ex  propria  sui  generis 
ratione  non  habet  quod  ponat  aliquid,  sed  ad  aliquid :  unde  inveniun- 
tur  quaedam  ad  aliquid,  quae  nihil  sunt  in  rerum  natura,  sed  in  ra- 
tione  tantum,  quod  in  aliis  generibus  non  contingit.  Et  quamvis  ad 
aliquid  ex  ratione  sui  generis  non  habeat  quod  ponat  aliquid;  non 
tamen  etiam  habet  ex  ipsa  generis  ratione  quod  nihil  ponat;  quia  sic 
nulla  relatio  esset  abquid  in  rerum  natura :  unde  ad  aliquid  non  esset 
unum  de  decem  generibus.  Habet  autem  relatio,  quod  sit  aiiquid  reale 
ex  eo  quod  relationem  causat.  Cum  enim  in  aliquo  invenitur  aliquid 
reale,  per  quod  ad  alterum  dependeat,  et  comparetur,  tunc  dicimus 
realiter  comparari  vel  dependere,  vel  referri;  sicut  aequalitas  relatio 
realis  ponitur  ex  virtute  quantitatis,  quae  aequalitatem  causat.  Quia 
vero  ex  eodem  res  habet  esse  et  unitatem,  ideo  realis  unitas  relatio- 
nis  pensanda  est  in  ipso  relationis  fundamento  vel  causa.  Ut,  quia  una 
est  quantitas  per  quam  pluribus  sum  aequalis,  in  me  non  est  nisi  una 
relatio  realis  aequalitatis  habens  respectum  ad  plures.  Similiter,  quia 
una  nativitate  ex  patre  et  matre  genitus  fui,  una  filiatione  reali  dicor 
filius  utriusque,  quamvis  multiplicentur  respectus  ))  (3).  Notandum  ve- 
nit  ad  praedicamentum  ad  aliquid  pertinere  relationem  realem ;  nam 
ens  reale  tantum  collocatur  in  praedicamentis  et  contradistinguitur  ab 
ente  exsistente  in  intellectu. 

Relatio  mixta  habetur,  cum  in  uno  extremorum  ordo  habet  natu- 
rale  fundamentum  ;  in  altero  autem  ponitur  ab  intellectu,  seu  ex  S. 
Thoma  cum  in  uno  relatio  est  res  naturae,  in  altero  est  res  rationis ; 
et  hoc  contingit  cum  duo  extrema  non  sint  unius  ordinis.  Haec  re- 
latio  partim  logica,  partim  realis  dici  quoque  solet  mixta,  vel  realis 
non  mutua.  Sic  relatio  inter  Deum  et  creaturas  est  realiter  in  crea- 
turis,  sed  in  Deo  solum  secundum  rationem  intelligibilem  (4). 

(1)  QQ,  DD.  De  Pot.q.  7.  a.  10;  cf.  1  Sent.  Dist.26,  q.  2  a.  1,  ubi  diversas 
relationes  rationis  accurate  explicat. 

(2)  1  Sent.  Dist.  28,  dub.  3. 

(3)  Quodlib.  9,  a.  4;  cf.  etiam  1  p.  q.  28,  a.  1. 

(i)  De  triplici  relatione  eleganter  disserit  S.  Thom.  1  p.  q.  13,  a.  7.  Iterum 
de  triplici  fundamento  relationis  realis,  nempe  de  convenientia  et  disconvenientia ; 
actione  et  passione  ;  mensura  et  mensurabili  idem  S.  Doctor  pertractat  Metaph, 
lib.  V.  lect.  17. 

ProprJetates  relativorum.  Prima  proprietas.  In  relatione  praedica- 
mentali  mutua  termini  relationis  sunt  simul  cognitione,  ita  ut  si  quis 
unum  noverit,  et  alterum  extremum  noscat  oportet.  Hoc  perspicuum 
est  ex  ipsa  relativorum  definitione;  cum  enim  totum  esse  unius  sit 
ad  aliud  se  habere,  consequitur  sane,  unum  non  posse  intelligi  sine 
altero,  ad  quod  ordinem  dicit.  Animadverte  tamen,  Philosophum  in 
hac  assignanda  relativorum  proprietate  spectare  cognitionem  definitam 
et  pertectam  relativi,  non  quamlibet  cognitionem.  Cum  enim  definitio 
sit  ratio  explicans  quid  est  esse  rei,  impossibile  est  cognoscere  essen- 
tiam  alicuius  relativi,  quin  simul  cognoscatur  ipsum  sic  se  habere  ad 
aliud  ;  idest  quin  cognoscatur  et  alterum  correlativum.  Ouare  Phiio- 
sophus  non  loquitur  de  qualibet  cognitione,  sed  de  industria  ait :  «  Si 
qui  aliquid  eorum  quae  sunt  ad  aliquid  definite  sciet,  et  illud  ad  quod 
dicitur  definite  sciturus  est  »  (1).  Contra  intellectus  noster  cum  ob  eius 
imperfectionem  in  intelligendo  transiliat  de  potentia  in  actum,  et  ab 
actu  imperfecto  ad  perfectum  progrediatur,  ex  imperfecta  cognitione 
alicuius  relativi  cogniti  confuse  secundum  quod  relativum  est,  non 
raro  gradum  facit  ad  alterius  correlativi  cognitionem  (2). 

Secunda  proprietas  relationis  mutuae  est,  ut  relativa  sint  simul 
natura,  ita  ut  non  possit  poni  formaliter  unum,  quin  ponatur  et  alte- 
rum  ;  et  vicissim  non  possit  unum  tolli,  quin  tollatur  alterum.  Sic 
pater  et  filius  sunt  simul  natura,  quia  non  potest  aliquis  esse  actu 
pater,  filio  non  exsistente ;  nec  potest  desinere  esse  pater,  filio  rema- 
nente  :  idem  dicendum  de  duplo  et  dimidio,  de  domino  et  servo.  Et 
ratio  in  promptu  est;  si  enim  unum  relativum  in  suo  intelleclu  claudit 
alterum,  et  vicissim,  consequitur  ambo  debere  esse  simul  natura;  quod 
enim  natura  est  prius  altero,  in  sui  definitione  illud  non  involvit. 

Tertla  proprletas.  Tn  relatione  non  mutua  terraini  non  sunt  simul 
natura ;  cum  eniin  in  uno  extremo  fundamentum  sit  reale,  in  altero 
sit  logicum  ;  illud  extremum  in  quo  fundamentum  causans  relationem 
est  reale,  non  potest  haberi  sine  illo  in  quo  fundamentum  est  logicum 
seu  positum  a  ratione  et  non  vicissim ;  et  hoc  modo  se  habent  scientia 
et  scibiie.  Pari  modo  non  sunt  simul  cognitione.  Nam  per  cognitio- 
nem  extremi  in  quo  fundamentum  est  reale  mens  sibi  comparat  co- 
gnitionem  alterius  extremi,  et  non  vicissim.  Rem  sic  paucis  perstringit 
S.  Thoma:  « lila  relativa  sunt  simul  natura,  quae  pari  ratione  refe- 
runtur,  sicut  pater  ad  filium,  dominus  ad  servum,  duplum  ad  dimi- 
dium.  Illa  vero  relativa  in  quibus  non  est  eadem  ratio  referendi  ex 
utraque  parte,  non  sunt  simul  natura  ;  sed  alterum  est  prius  natura- 
liter,  sicut  etiam  Phiilosophus  dicit  de  sensu  et  sensibili,  scientia  et 
scibili.  Et  sic  patet,  quod  non  oportet  quod  Deus  et  creatura  sint  si- 

(1)  De  praedicam.  cap.  III,   n.  11. 

(*2)  De  hac  proprietate  cf.  B.  Albertlm  M.  De  praedicam.  lib.  IV,   cap.  IX. 

mul  natura,  cum  non  sit  eadem  ratio  referendi  ex  utraque  parte.  Nihi- 
lominus  autem  non  est  necesse  in  iliis  etiam  relativis,  quae  sunt  simul 
natura,  quod  subiecta  sint  naturaliter  simul,  sed  relationes  solae  )>  (t). 

SCHOLION.  Non  raro  auctores  distinguunt  inter  reiationes,  vel 
melius  inter  relativa  secundum  esse  et  reiativa  secundum  dici;  verum 
non  omnes  eodem  modo  explicant  dupiex  illud  nomen.  Quidam  enim 
ita  partitionem  illam  deciarant,  ut  accidentia  quae  ordinant  subie- 
ctum  ad  aliud,  bifariam  dividant.  Quaedam  enim  ita  subiectum  ad 
aliud  ordinant,  ut  eorum  natura  non  tota  sit  ordinare  ad  aliud,  sed 
potius  subiectum  in  se  afTicere  et  disponere.  Taies  sunt  scientia  et 
alii  habitus  et  potentiae,  quae  et  perficiunt  subiectum  et  illud  ordi- 
nant  ad  aliud:  et  haec  accidentia  dicuntur  relativa  secundum  dici 
vel  relativa  transcendentia,  quia  haec  relatio  invenitur  in  omnibus 
entibus,  ex  qua  efflorescit  periectio  et  pulcritudo  universi.  Quaedam 
vero  accidentia  ita  subiectum  ordinant  ad  aliud,  ut  tota  natura  eorum 
sit  afficere  et  ordinare  subiectum  ad  aliud,  et  haec  dicuntur  relativa 
secundum  esse,  uti  paternitas  et  filiatio,  et  haec  respicit  relatio,  quae 
nuncupatur  praedicamentalis. 

Verum  longe  alia  est  mens  S.  Thomae  in  explicanda  hac  duplici 
relativorum  ratione,  Cum  enim  Angelicus  Doctor  diserte  profiteatur, 
secus  ac  laudati  auctores,  accidens  relativum  seu  ad  aliquid  esse 
realiter  distinctum  ab  accidente  absoluto,  quod  est  eius  fundamentum 
et  ipsum  causat,  ideoque  constituere  peculiarem  categoriam  ab  aliis 
oppido  distinctam,  consequenter  non  poterat  distinguere  accidentia  re- 
lativa  in  duas  classes,  quarum  una  totaliter  sita  sit  in  eo  quod  subiec- 
tum  ordinet  ad  aliud;  alia  vero  partim  disponat  subiectum  et  partim 
ordinet  ad  aliud.  Haec  enim  explicatio  confunderet  accidens  absolutum 
cum  accidente  relativo,  et  plus  minusve  finitima  opinioni  esset  Zeno- 
nis  docentis,  ad  aliquid  esse  accidens  non  re  distinctum,  sed  aliis 
praedicamentis  permixtum.  lam  vero  si  ratio  vel  essentia  alicuius  ac- 
cidentis  in  eo  consistit,  quod  subiectum  quodammodo  afficiat,  dispo- 
nat,  vel  modificet  ut  mensura  vel  ut  determinatio,  non  potest  eadem 
essentia  seu  ratio  in  eo  esse  ut  ordinet  ad  aliud,  nisi  velimus  duos 
oppositos  essendi  modos  seu  duo  genera  rerum,  quae  sunt  primo  di- 
versa,  revocare  ad  unum. 

Quocirca  iuxta  S.  Thomam  tunc  relativa  dicuntur  secundum  esse^ 
cum  nomina  imposita  sunt  ad  significandam  ipsam  relationem,  sive 
relatio  sit  realis  sive  rationis;  relativa  vero  secundum  dici  tunc  ha- 
bentur,  cum  nomina  imposita  sunt  ad  significandas  res,  vel  qualitates, 
vel  generatim  formas  accidentales,  quas  consequuntur  quaedam  rela- 
tiones.  Audiatur  ipse  Aquinas:  cc  Relativa  quaedam  sunt  imposita  ad 

(1)  QQ.  DD.  De  Pot.  q.  7,  a.  8  ad  1;  cf.  etiam  1  p.  q.  13,  a.  7  ad  6. 

significandum  ipsas  habitudines  relativas ;  ut  dominus  et  servus^  pater 
et  filius,  et  huiusnaodi ;  et  haec  dicuntur  reiativa  secundum  esse.  Quae- 
dam  vero  sunt  imposita  ad  significandas  res,  quas  consequuntur 
quaedam  habitudines;  sicut  movens  et  motum,  caput  et  capitatum,  et 
alia  huiusmodi  quae  dicuntur  relativa  secundum  dici  •>  (1).  Doctrinam 
hanc  sic  paulo  diversius  iterum  versat  alibi  idem  Angelicus  Magister: 
«  Distinctio  ista  relativorum  secundum  esse,  et  secundum  dici  nihil 
facit  ad  hoc  quod  sit  relatio  realis.  Quaedam  enim  sunt  reiativa  se- 
cundum  esse,  quae  non  sunt  realia  ;  sicut  dextcrum  et  sinistrum  in 
columna ;  et  quaedam  sunt  relativa  secundum  dici,  quae  tamen  im- 
portant  relationes  reales ;  sicut  patet  de  scientia  et  sensu.  Dicuntur 
enim  relativa  secundum  esse,  quando  nomina  sunt  imposita  ad  signi- 
ficandas  ipsas  relationes,  relativa  vero  secundum  dici,  quando  nomina 
sunt  imposita  ad  significandas  qualitates,  vel  aliquid  huiusmodi  prin- 
cipaliter,  ad  quae  tamen  consequuntur  relationes.  Nec  quantum  ad  hoc 
differt,  utrum  sint  relationes  reales  vel  rationis  tantum  ))  (2). 


ARTICULUS  III. 

AN   RELATIO    REALITER   DISTINGUATUR  A   FUNDAMENTO. 

OUAESTIO  DEFINITUR.  Philosophi  in  eo  generatim  conveniunt, 
quod  in  entibus  creatis  dentur  reales  relationes,  quae  diversa  entia 
inter  se,  et  omnia  rerum  genera  realiter  ordinent  ad  Deum,  primum 
rerum  omnium  principium  efficiens,  extra  et  supra  omnia  genera  po- 
situm,  cum  sit  actus  purus,  perfectione  infinitus,  in  se  praehabens  modo 
nobiliori  et  eminentiori  cunctarum  rerum  perfectiones  et  essendi  no- 
bilitates.  Si  enim  reales  relationes  non  adessent,  tunc  nullus  vigeret 
ordo  in  rebus,  nulla  realis  dependenlia  creaturarum  a  Deo,  et  con- 
sequenter  omnis  nostra  scientia  corrueret. 

Verum  enim  licet  philosophi  in  admittendis  realibus  relationibus 
satis  conveniant  inter  se;  nihilominus  vehementer  dissentiunt  in  ex- 
plicanda  natura  relationis  seu  illius  rationis  essendi,  quae  ab  Aristo- 
tele  dicitur  ad  aliquid,  et  quae  constituit  accidentalem  essendi  modum 
primo  diversum  ab  aliis  in  quos  ens  transcendens  secernitur,  quique 
dicuntur  decem  suprema  genera  rerum.  Acriter  enim  disputatur  ultro 
citroque,  utrum  ad  aliquid  seu  relativum  realiter  distinguatur  ab  omni- 
bus  aliis  generibus  ex  quibus  causatur ;  vel  contra  ab  ipsis  non  sit 
dislinctum,  nisi  secundum  rationem  et  nostrum  intelligendi  modum : 
aliis  verbis,  an  relatio  sit  ens  realiter  distinctum  a  fundamento,  puta 

(1)  1  p.  q.  13,  a.  7  ad  1. 

(2)  OQ.  DD.  De  Pot.  q.  7,  a.  10  ad  2. 

a  substantia,  quantitate,  vel  qualitate  ex  quibus  gignitur;  vel  identi- 
ficetur  cum  ipsis,  ita  ut  substantia,  quantitas,  qualitas  per  illam  eamdem 
realitatem  per  quam  in  propria  ratione  determinati  praedicamenti  con- 
stituuntur,  dicant  ordinem  identitatis  specificae  et  genericae,  vel  aequa- 
litatis,  vel  similitudinis  cum  aliis  rebus  eamdem  substdntiam,  vel 
quantitatem,  vel  qualitatem  habentis. 

Multiplex  relatio.  Philosophi  dividere  solent  relationem  seu  ordi- 
nem  et  respectum  unius  rei  ad  aliam  in  relationem  transcendentalem, 
et  in  relationem  praedicaraentalem.  Haec  secunda  proprie  constituit 
praedicamentum  ad  aliquid.  quod  est  supremum  quoddam  genus  et 
generalissimum  accidentis  ab  aliis  categoriis  oppido  distinctum.  Ante- 
quam  ergo  accedamus  ad  suadendam  distinctionem  relationis  praedi- 
camentalis  a  suo  fundamento,  non  erit  supervacaneum  aliquid  cursim 
innuere  de  relatione  transcendentali. 

Relatio  transcendentalis.  Tunc  habetur  relatio  transcendentalis  per 
oppositionem  ad  relationem  praedicamentalem  cum  aliqua  res  per  pro- 
priam  realitatem,  et  non  per  accidens  constituens  determinatum  prae- 
dicamentum  ad  aliqiiid,  dicit  ordinem  et  respectum  ad  aliam  rem. 
Dicitur  transcendentalis,  quia  non  est  coarctata  et  definita  ad  deter- 
minatum  genus-  lam  vero  de  hac  relationc  haec  videntur  posse  statui 
vel  certo  vel  probabiliter  doctrinae  capita. 

I.  Omnes  illae  res  (sumpto  latius  nomine  rei  pro  qualibet  reali- 
tate)  dicunt  ordinem  et  respectum  transcendentalem  ad  aliam  rem, 
quae  indigent  intrinsecus  uniri  cum  ipsa,  vel  ad  hoc  ut  possint  exsi- 
stere  ponique  extra  causas,  vel  ut  subsistant  in  natura  completa  spe- 
ciei,  vel  ut  subsistant  in  aliquo  toto  integrali,  vel  demum  ut  propriam 
et  specificam  perfectionem  acquirant.  Sic  essentia  in  creaturis  dicit 
ordinem  et  respectum  ad  propriam  exsistentiam,  et  vicissim ;  sic  ma- 
teria  prima  dicit  ordinem  ad  formam,  et  viceversa ;  sic  partes  inte- 
grantes  dicunt  ordinem  ad  esse  totius,  et  ad  alias  partes ;  sic  acci- 
dentia  dicunt  ordinem  et  respectum  ad  substantiam,  a  qua  dependent 
in  essendo ;  sic  potentia  operativa  ordjnem  dicit  ad  proprium  actum. 

II.  Probabile  admodum  est,  substantiam  creatam,  idest  naturam 
formaliter  collocatam  in  primo  praedicamento  esse  omnino  absolutam 
et  non  dicere  per  se  et  immediate  respectum  ad  aliud.  Haecdoctrina 
non  obscure  traditur  ab  Artstotele  in  capite  de  relativis,  et  clarius 
Metaph.  lib.  XIV,  text.  4  haec  habet :  «  Nihil  enim  est  magnum  vel 
parvum,  vel  omnino  ad  aliquid,  quod  non  aliquid  aliud  exsistens  ad 
aliquid  sit  ».  Quae  Philosophi  verba  diserte  docent,  substantiam  ita 
esse  ad  aliud,  ut  sit  aliquid  aliud  absolutum  praeter  hoc  quod  est  esse 
ad  aliud^  ideoque  non  esse  relativam  per  seipsam,  sed  per  aliquid  ab 
ipsa  distinctum.  Aristoteli  concinit  Augustinus  qui  hoc  dogma  tamquam 
indubium  sancit,  nimirum :  cc  Omnis  res  quae  relative  dicitur,  est  ali- 

quid  aliud  excepto  relativo  »  (1).  Doctrinam  tum  Pbilosophi  tum  Au- 
gustini  amplexatus  evolvit  pluribus  in  locis  Doctor  Angelicus,  prae- 
sertim  in  omnibus  illis  in  quibus  loquitur  de  creatione  passiva  seu  de 
relatione  creaturae  ad  Deum.  Directe  autem  memoratam  doctrinam  sic 
proponit :  (c  Id  quod  invenitur  in  creatura  praeter  id  quod  continetur 
sub  signification^e  nominis  relativi,  est  alia  res  »  (2).  Ratio  autem  a 
priori  in  eo  reponenda  est,  quod  si  esse  in  alio  quod  proprium  est 
omnium  accidentium  propter  eius  imperfectionem  fundari  debet  in  sub- 
stantia,  quae  ab  accidentibus  realiter  distinguitur,  a  fortiori  esse  rela- 
tivi  seu  ad  aliud  debet  fundari  in  aliquo  absoluto  a  se  distincto,  cum 
esse  ad  aliud  sit  adhuc  imperfectius,  quam  esse  in  alio,  ideoque  a  plu- 
ribus  confunditur  cum  ente  rationis. 

III.  Quod  dictum  est  de  substantia  potest  cum  proportione  ex 
eorumdem  auctorum  doctrina  extendi  ad  accidentia  posita  extra  prae- 
dicamentum  ad  aliquid ;  nimirum  relationem  non  esse  cum  ullo  ex 
huiusmodi  praedicamentis  identificatam,  ideoque  hoc  sensu  non  dari 
relationes  transcendentales.  Quare  S.  Thomas  post  Aristotelem  non  di- 
stinguit  inter  relationes  transcendentales  et  praedicamentales,  sed  re- 
vocat  omnes  reales  respectus  rei  ad  rem  ad  praedicamentum  relatio- 
nis.  Aristoteles  quippe  hoc  diserte  tradiderat  inquiens :  cc  Ad  aliquid 
minima  omnium  praedicamentorum  natura  quaedam  est  ac  posterior 
tum  quali  tum  quanto  »  (3). 

Expositam  hactenus  doctrinam  placet  illustrare  praeclaro  hoc  Beati 
Alberti  M.  testimonio  :  «  Attendendum,  quod  multis  modis  dicitur  ad 
aliquid,  scilicet  ut  ad  flnem  et  actum  propter  quem  est,  sicut  oculus 
ad  videndum  et  securis  ad  incidendum,  et  multae  substantiae  sunt  ad 
aliquid.  Dicitur  etiam  ad  aliquid  ut  materia  ad  formam,  et  sic  mate- 
ria  est  ad  propriam  formam.  Et  dicitur  ad  aliquid  ex  connotato  cum 
pricipali  suo  esse,  sicut  caput  et  manus.  Et  dicitur  ad  aliquid  secun- 
dum  principale  et  totum  esse,  sicut  pater  et  duplum  :  et  sic  nulla 
substantia  est  ad  aliquid,  ut  dictum  est.  Sic  igitur  corrigi  debet  de- 
finitio  :  non  enim  facit  esse  praedicamentum  habere  in  aliquo  alicu- 
ius  praedicamenti  modum,  quia  etiam  difTerentiae  substantiales  habent 
qualitatis  modum,  et  non  propter  hoc  sunt  de  praedicamento  qua- 
litatis  ))  (4). 

Reiatio  praedicamentalis.  Relicta  ergo  relatione  transcendentali, 
determinandum  venit,  utrum  relatio  praedicamentalis  constituat  deter- 
minatum  praedicamentum  ab  aliis  realiter  distinctum. 

Duplex  opinio.  Inter  veteres,  uti  monuimus,  Zeno,  quem  non  pauci 

(1)  De  Trin,  lib.  V,  cap.  V,  et  lib.  VII,  cap.  I. 

1,2)  1   p.  q.  28,  a.  2  ad  2  ;  et  uberius  idem  docet  Contra  gent.  lib.  IV,  cap.  XIV. 

(3)  Metaph.  lib.  XIV,  text.  4. 

(4)  De  praedicam.  tract.  IV,  cap.  IX  fine. 

sequuti  sunt,  negavit  ad  aliquid  esse  modum  entis  ab  aliis  praedi- 
camentis  realiter  distinctum.  Zenonis  doctrinam  in  media  aetate  revo- 
carunt  Nominales,  quorum  agmen  ducit  Ockamus,  qui  Zenoni  adstipu- 
latus,  praedicamentum  relationis  sustulit,  illudque  cum  reliquis  rerum 
generibus  male  permiscuit.  Huiusmodi  Zenonis  et  Nominalium  opinatio 
inter  plures  Scholasticos  serpere  primum  incepit ;  sed  postmodum  re- 
centes  philosophos  fere  omnes  pervasit,  praesertim  eos  qui  cartesianis 
placitis  studentes,  non  solum  praedicamentum  ad  aliquid^  sed  omnia 
accidentia  inter  entia  rationis  amandarunt,  nihilque  aliud  in  explicanda 
natura  admiserunt,  nisi  materiam  et  motum. 

Alia  sententia  e  diametro  opposita  tuetur,  praedicamentum  ad  ali- 
quid  esse  genus  aliquod  generalissimum  a  substantia  et  ab  aliis  ac- 
cidentium  generibus  realiter  distinctum,  ideoque  relationem  reaiiter 
secerni  a  fundamento  illam  progignente.  Haec  doctrina  assertores  habuit 
inter  veteres  Platonem  et  Aristotelem,  quos  sequuti  sunt  Augustinus, 
Albertus  Magnus,  S.  Thomas,  Scotus  et  omnes  illi,  qui  Aristoteli  adstipu- 
lantes  docuerunt,  decem  esse  suprema  rerum  genera  primo  inter  se 
diversa ;  et  ens  divisum  in  decem  genera  esse  ens  reale,  non  vero  ens 
in  intellectu.  In  hac  doctrina  defendenda  digni  sunt  qui  memorentur 
P.  Silvester  Maurus  (1)  et  P.  Cosmus  Alamannus  (2),  qui  sententiam 
Aristotelis  et  S.  Thomae  exponunt  et  ab  adversariorum  impugnalio- 
nibus  viiidicant,  opposita  dissolventes  argumenta.  His  notatis,  ad  pro- 
blema  solvendum  accedamus. 


PROPOSITIO. 

Priiedicamentum  "  ad  aliquid  „  est  modus  essendi  realiter  di- 
stinctus  ab  omnibus  aliis  rerum  generibus  tum  substantiae,  tum 
accidentium;  ideoque  relatio  praedicamentalis  realiter  differt  a  pro- 
ximo  fundamento  ipsa  causante. 

Prob.  prop.  Arg.  I"'^  Si  relatio  praedicamentalis  non  esset  reali- 
ter  distincta  a  fundamento  ipsam  causante,  alterum  de  duobus  aflfir- 
mandum  foret :  vel  nullam  dari  in  mundo  realem  relationem  unius 
rei  ad  alteram  ;  vel  substantiam,  quantitatem,  qualitatem  et  similia 
esse  entia  relativa.  Atqui  utrumque  hoc  est  impossibile.  Ergo  relatio 
praedicamentalis  realiter  difTert  a  fundamento. 

Evol.  arg.  Maior  exinde  in  promptu  est  quod  cum  fundamentum 
relationis  sit  vel  ipsa  substantia  rei  vel  quantitas,  vel  qualitas,  si  relatio 
non  differret  a  fundamento  nisi  secundum  rationem,  profecto  affirman- 

(1)  Quaest.  philos.  vol.  I.  q.  54. 

(2)  De  praedicam.  q.  10,  a.  5. 

dum  foret  vel  fundamentum  esse  ens  relativum  seu  ad  aliquid,  vel 
si  est  absolutum  a  termino,  nempe  vel  ens  in  se,  vel  ens  in  aliquo 
et  non  ens  ad  aliquid,  tunc  in  natura  minime  dari  relationes,  sed 
solum  in  intellectu ;  cum  non  possit  dari  aliquid  in  natura,  quod  non 
habeat  aliquod  esse  reale  independenter  ab  intellectu. 

Neque  minus  perspicua  est  minor  quoad  utramque  partem.  Omnes 
quippe  philosophi,  exceptis  illis,  qui  in  Materialistarum  castris  mili- 
tant,  in  eo  concordes  sunt,  quod  tueantur,  vigere  inter  infinitam  mul- 
titudinem  rerum  mundanarum  mirum  ordinem  seu  habitudinem  unius 
rei  ad  alteram,  ex  qua  in  tanta  rerum  varietate  et  distantia  etHorescit 
illa  unitas  et  pulcritudo,  quae  efficit  universum  perfectum  et  omnibus 
numeris  absolutum.  Quod  autem  haec  perfectio  ordinis  et  pulcritudo 
obtineri  nequeat  per  naturas  illas  praedicamentales,  quae  constituunt 
fundamentum  relationis,  inde  eruitur,  quod  iilae  naturae  dicunt  vel 
modum  essendi  in  se,  vel  modum  essendi  in  alio;  minime  vero  mo- 
dum  essendi  ad  aliud:  quare,  nisi  velimus  arbitratu  nostro  essentias 
rerum  male  confundere,  concludendum  ex  ipsis  resultare  naturam  ali- 
quam  accidentalem  cuius  esse  sit  ad  aliud  se  habere. 

Confirmatur.  Haec  doctrina  pervulgata  est  apud  maximos  peri- 
pateticae  philosophiae  assertores,  qui  saepissime  repetunt,  relationem 
inter  alia  praedicamenta  habere  esse  debilius,  sed  non  posse  cum  ipsis 
confundi  secundum  rem.  Insuper  in  esse  debilissimo  istius  praedica- 
menti  causam  reponunt,  cur  a  quibusdam  ipsum  fuerit  inter  entia  ra- 
tionis  amandatum  :  uti  enim  argumentatur  Aquinas:  cc  In  nullo  prae- 
dicamento  ponitur  aliquid,  nisi  res  extra  animam  exsistens.  Xam  ens 
rationis  dividitur  contra  ens  divisum  per  decem  praedicamenta.  Si 
autem  relatio  non  esset  in  rebus  extra  animam,  non  poneretur  ad 
aliquid  unum  genus  praedicamenti.  Et  praeterea  perfectio  et  bonum 
quae  sunt  in  rebus  extra  animam  non  solum  attenduntur  secundum 
aliquid  absolutum  inhaerens  rebus,  sed  etiam  secundura  ordinem  unius 
rei  ad  aliam ;  sicut  etiam  in  ordine  partium  exercitus  bonum  exercitus 
consistit :  huic  enim  ordini  comparal  Philosophus  ordinem  universi. 
Oportet  ergo  in  ipsis  rebus  ordinem  quemdam  esse;  hic  autem  ordo 
relatio  quaedam  est.  Unde  oportet  in  rebus  ipsis  relationes  quasdam 
esse,  secundum  quas  unum  ad  alterum  ordinatur  »  (1).  Et  alibi  de- 
clarans  differentiam  inter  relationes,  quae  sunt  in  Deo,  et  relationes, 
quae  sunt  in  creaturis,  haec  adhuc  clarius  ad  rem  nostram  disserit : 
c(  Sicut  in  rebus  creatis,  in  illo  quod  dicitur  relative,  non  solum  est 
invenire  respectum  ad  alterum,  sed  etiam  aliquid  absolutum;  ita  et 
in  Deo,  sed  aliter  et  aliter.  Nam  id  quod  invenitur  in  creatura  praeter 
id  quod  continetur  sub  significatione  nominis  relativi,  est  alia  res. 
\n  Deo  autem  non  est  alia  res,  sed  una  et  eadem,  quae  non  perfecte 

(1)  QQ.  1)1).  De  Pot.  q.  7,  a.  9. 

exprimitur  relationis  nomine,  quasi  sub  significatione  talis  nominis 
comprehensa  »  (1). 

Ex  citatis  S.  Thomae  verbis  sic  h'cet  trifariam  argumentari.  Omnia 
praedicamenta  dicunt  rem  extra  intellectum  exsistentem.  Relatio  est 
praedicamentum  diversum  ab  iihs  in  quibus  coiiocantur  fundamenta 
relationis.  Ergo  relatio  realiter  differt  a  fundamento.  Insuper  perfectio 
universi,  quae  est  in  rebus  extra  animam,  non  solum  consistit  in  for- 
mis  absolutis,  quae  inhaerent  rebus;  sed  etiam  in  ordine  unius  rei  ad 
aHam.  Ergo  huiusmodi  ordo  est  res  reaUter  distincta  ab  eius  funda- 
mento,  quod  est  forma  inhaerens  subiecto.  Demum  in  omni  quod  di- 
citur  relative  praeter  respectum  invenitur  aliquid  absolutum  in  quo 
fundatur.  lam  vero  in  creaturis,  secus  ac  in  Deo,  quod  significatur 
nomine  relativo  est  alia  res  ab  absoluto.  Ergo  relatio  in  creaturis 
realiter  difi^ert  a  suo  fundamento. 

Arg.  2.'^"*  Relatio  realis  praedicamentalis  est  accidens  superve- 
niens  substantiae,  posita  actione  et  passione;  et  quantitati,  ac  quahtati, 
positis  duobus  extremis  convenientibus  penes  quantitatem  et  qualita- 
tem.  lam  vero  omne  accidens  realiter  differt  a  subiecto  in  quo  inhaeret. 
Ergo  relatio  praedicamentalis  reahter  difl^ert  a  suo  fundamento.  Quod 
relatio  sit  accidens  superveniens,  exinde  patet,  quod  realis  relatio 
creaturae  ad  Deum  subiectatur  et  fundatur  in  substantia  creaturae; 
similiter  relatio  effectus  ad  agens,  et  creatio  passiva.  Idem  dicendum- 
de  relatione  subiectata  et  fundata  in  quantitate  et  qualitate,  nimirum 
de  aequalitate  et  similitudine.  Cum  autem  esse  accidentis  sit  inesse 
substantiae,  consequenter  omne  accidens  realiter  differt  a  subiecto  cum 
quo  compositionem  facit. 

Confirmatur  1.^  Fundamentum  relationis  est  causa  ipsius;  nam 
ad  productionem  substantiae,  quantitatis,  et  qualitatis  producitur  relatio 
identitatis  specificae  vel  genericae,  et  relatio  effectus  ad  causam,  et 
demum  relatio  aequalitatis  et  similitudinis,  cum  istae  relationes  sint 
propriae  passiones  illarum,  et  ad  proprias  passiones  pertinet  sustentari 
in  subiecto  a  quo  producuntur,  quod  relate  ad  ipsas  habet  triplicem 
habitudinem  causae.  Porro  omnis  causa  realiter  differt  a  suo  effectu. 
Ergo  relatio  differt  a  fundamento. 

Confirmatur  2^  Ex  eo  quod  illa  realiter  differre  dicenda  sunt, 
quae  ita  sunt  diversa  secundum  esse,  ut  esse  unius  propter  suam  im- 
perfectionem  et  debilitatem  exigat  esse  aliorum,  quod  sit  firmius  et 
stabilius  in  quo  possit  fundari.  Atqui  ita  se  habet  relatio,  quae  est  de- 
bilioris  esse  inter  omnia  praedicamenta  (2).  Ergo  relatio  differt  a  fun- 
damento :  cc  Manifestum  est,  ait  Beatus  Albertus  M.,  quod  ad  aliquid 
minus  de  ente  habet,  quam  quantitas  et  qualitas,  quia  illa  significant 

(1)  1  p.  q.  28,  a.  2  ad  2. 

(2)  QQ.  DD.  De  Pot.  q.  7,  a.  9. 

Dk  Maria.  Vol.  I.  36 

ens  actu  perfecte  quiescens  in  subiecto  quod  est  substantia,  et  tale  ens 
non  significat  ad  aliquid;  sed  potius  id  quod  secundura  aptitudinem 
et  causam  est  in  subiecto;  perfectio  autem  eius  est  in  ratione  com- 
parante,  propterea  non  quiescit  in  subiecto,  sed  habet  ad  id,  quod 
extra  subiectum  est,  comparationem,  et  ideo  minus  de  ente  significat 
quam  aliud  genus  ))  (1).  Ouare  sive  relatio  spectetur  generatim  ut 
accidens,  sive  spectetur  per  ordinem  ad  fundamentum  a  quo  causatur, 
sive  demum  ut  tale  accidens,  quod  est  minimae  entitatis,  concluden- 
dum  est,  relationem  seu  melius  esse  ad  aliquid  distingui  omnino  rea- 
liter  a  causa,  quae  illud  producit,  ideoque  inter  partes  entis  realis  et 
decem  primaria  genera  rerum  esse  adcensendum  (2). 

Elegans  8.  Thomae  testimonium.  Doctor  Angelicus  doctrinam  a 
nobis  vindicatam  saepissime  versat,  praesertim  in  illis  locis  in  quibus 
diCTerentias  assignat  inter  relationes  divinas,  et  relationes  creatas.  Re- 
ligio  foret  silentio  praeterire  haec  illustria  eius  verba:  ((  In  nobis  re- 
lationes  habent  esse  dependens,  quia  earum  esse  est  aliud  ab  esse  sub- 
stantiae,  unde  habent  proprium  modum  essendi  secundum  propriam 
rationem,  sicut  et  in  aliis  accidentibus  contingit:  quia  enim  omnia  ac- 
cidentia  sunt  formae  quaedam  substantiae  superadditae,  et  a  principiis 
substantiae  causatae,  oportet  quod  eorum  esse  sit  superadditum  supra 
esse  substantiae,  et  ab  ipso  dependens;  et  tanto  uniuscuiusque  eorum 
esse  est  prius  vel  posterius,  quanto  forma  accidentalis  secundum  pro- 
priam  rationem  fuerit  propinquior  substantiae  vel  magis  perfecta. 
Propter  quod  et  relatio  realiter  suhstantiae  adveniens  et  postremum  et 
imperfectissimum  esse  hahet:  postremum  quidem,  quia  non  solum  prae- 
exigit  esse  substantiae,  sed  etiam  esse  aliorum  accidentium,  ex  quibus 
causatur  relatio;  sicut  unum  in  quantitate  causat  aequalitatem,  et  unum 
in  qualitate  simililudinem:  imperfectissimum  autem,  quia  propria  rela- 
tionis  ratio  consistit  in  eo  quod  est  ad  alteruni;  unde  esse  eius  pro- 
prium,  quod  substantiae  superaddit,  non  solum  dependet  ab  esse  substan- 
tiae,  sed  etiam  ab  esse  alicuius  exterioris  »  (3). 

Tota  argumentatio  S.  Doctoris  sic  potest  paucis  sub  oculos  poni. 
In  creaturis  relatio  est  accidens  realiter  substantiae  adveniens  et  ipsi 
afferens  esse  distinctum  ab  esse  substantiae,  et  quod  est  postremum  et 
imperfectissimum,  lum  quia  praesupponit  esse  aliorum  accidentium, 
tum  quia  in  essendo  dependet  et  ab  esse  substantiae  et  ab  esse  ali- 
cuius  exterioris.  Atqui  huiusmodi  accidens  evidenter  est  realiter  di- 
stinctum  tum  a  substantia,  tum  ab  aliis  accidentibus,  quae  illud  cau- 
sant.  Ergo  relatio  realiter  distinguitur  a  fundamento. 

{\)  Be  praedicam.  tract.  IV,  cap.    II. 

(•2)  CosM.  Al.vm.  Log.  q.  13,  a.  5. 

(3)  Contra  gent.  lib.  IV,  cap.  XIV  fine. 

SCHOLION.  Satis  a  nobis  demonstratum  est,  relationem  praedi- 
camentalera  seu  accuratius  praedicamentum  ad  aliquid  esse  supremum 
rerum  genus  realiter  distinctum  tum  a  suijstantia,  tum  ab  aliis  acci- 
dentium  generibus  et  consequenter  ab  eius  fundamento.  Cum  autem 
relatio  sit  accidens  et  accidens  relativum,  ex  eo  quod  est  accidens, 
habet  esse  in  substantia,  nam  accidentis  esse  est  inesse  subiecto;  ex 
eo  autem  quod  est  taie  accidens,  nempe  ad  aliquid  eius  ratio  non  est 
inesse,  sed  ad  aliud  se  habere.  Quare  ratio  seu  essentia  potest  qua- 
drupliciter  se  habere  ad  esse:  vel  1)  est  ipsum  esse,  et  hoc  de  Deo 
solo  dicitur;  vel  2)  habet  esse  in  se,  et  hoc  affirmatur  de  substantia 
praedicamentaii ;  vel  3)  habet  esse  in  alio,  et  hoc  afTirmatur  de  acci- 
dentibus  absolutis;  vel  4)  habet  esse  ad  aliud,  et  hoc  dicitur  unice 
de  predicamento  ad  aliquid  seu  de  relatione. 

Fons  autem  et  origo  difficultatis,  quae  in  hoc  praedicamento  mul- 
tos  philosophos  transversos  egit,  ortum  duxit  tum  ab  esse  imperfectis- 
simo  istius  praedicaraenti,  quod  a  pluribus  cum  esse  rationis  permixtum 
fuit,  tum  vel  maxime  quia  relationis  noraen  quae  appellari  solet  prae- 
dicamentum  ad  aliquid  tria  complectitur  et  indicat;  nimirum  id  quod 
causat  per  necessariam  resultantiara  esse  ad  aliquid;  deinde  ipsura  esse 
ad  aliquid  causatura  ab  esse  absoluto;  et  deraura  coraparationera  quam 
intellectus  coraponendo  facit  inter  duo  relativa.  lara  vero  cura  priraum 
sit  aliquid  reale  et  absoiutura  habens  esse  in  se  vel  in  alio,  et  tertium 
sit  ens  rationis  habens  forraaliter  esse  in  intellectu  conferente  unum 
alteri;  facile  est,  nisi  subtiliter  res  pensetur,  gradum  facere  ex  esse 
in  se  vel  in  alio  ad  esse  rationis,  praeterraisso  esse  ad  aliud;  quod 
idem  est  ac  praedicaraentum  ad  aliquid  a  rebus  tollere  et  inter  entia 
rationis  cura  Zenone  et  Nominalibus  amandare. 

Quare  B.  Albertus  M.  contra  Zenonis  adstipulatores,  qui  negabant, 
praedicaraentum  ad  aliquid  esse  distinctum  realiter  ab  aliis,  eo  quod 
relatio  sit  comparatio,  et  forma  comparationis  sit  in  intellectu  com- 
parantis  et  non  in  rebus,  sic  ad  rem  nostrara  disserit:  «  Dicendura 
videtur  quod  per  coraparationera  dupliciter  est  considerare,  secundum 
aptitudinem  scilicet,  et  secundura  actura.  Secundura  aptitudinera  qui- 
dem  est  in  rebus...;  secundum  actum  autera  comparatio  est  in  ratione 
vel  anima  comparantis;  et  actus  ille  non  facit,  quod  non  secunduro 
aptitudinem  est  in  rebus  comparatis...  Et  hoc  raultos  decepit  in  isto 
praedicaraento ;  et  est  quod  dicit  Aristoteles.  quod  quaedam  insunt  ut 
accidens,  quaedara  autera  ut  quodararaodo  se  habere  ad  alterura.  Et 
bene  concedendura  est,  quod  accidens  istud  rainus  habet  de  ente,  quara 
aliud,  quod  est  absolutura ;  sed  ex  hoc  non  sequitur,  quod  nihil  haheat, 
et  secundura  quod  habet  de  ente  accidentali  non  ponat  raodura  prae- 
dicabiliura  ab    aliis  praedicabilibus   accidentis   distinctura  »  (1). 

(1)  De  praedicam.  tract.  IV,  cap.  I  fine. 

SOLVUNTUR  DIFFICULTATES. 

Oppon.  1.^  cum  Zenone.  Nullum  genus  accidentis  est  accidens  al- 
terius.  Atqui  reiatio  seu  ad  aliquid  accidit  omnibus  generibus  acci- 
dentium.  Ergo  relatio  non  est  accidens  realiter  distinctum  ab  aliis 
accidentibus,  ideoque  identificatum  cum  fundamento. 

Resp.  Dist,  mai.  Nullum  accidens  inhaeret  alteri  accidenti  tam- 
quam  subiecto,  Conc.  Nullum  accidens  inhaeret  subiecto  seu  substan- 
tiae  mediante  alio  accidente,  Neg.  Contradist.  min.  Relatio  accidit  aliis 
accidentibus  tamquam  subiectis,  Neg.  Accidit  substantiae  mediantibus 
aliis  accidentibus,  Conc.  et  Neg.  cons.  Difficultati  zenonianae  sic  re- 
spondet  B.  Albertus  M.:  cc  Dicendum  quod  si  dicatur  quod  unum 
genus  accidentis  non  accidit  alteri  ut  subiecto,  hoc  verum  est:  sed 
quod  unum  genus  non  mediante  altero  fiat  in  subiecto,  hoc  faisum 
est,  sicut  patet  in  actione  et  passione,  et  ubi,  et  quando,  et  in  mul- 
tis  aHis.  Et  sic  similiter  nihil  prohibet,  quin  ad  aliquid  in  subiecto 
sit,  mediante  aliquo  alio  »  (1). 

Oppon.  2.^  Ad  aliquid  dicil  relationem  seu  comparationem.  Atqui 
relatio  seu  comparalio  est  in  intellectu  conferente  unum  alteri.  Ergo 
praedicamentum  ad  aliquid  non  distinguitur  realiter  ab  aliis  praedi- 
camentis,  in  quibus  fundatur. 

Resp.  Dist.  mai.  Ad  aliquid  dicit  aptitudiiiem  ad  relationem  seu 
ad  formalem  comparationem,  Conc.  Dicit  ipsam  formalem  compara- 
tionem,  Neg.   Contradist.  min.  et.  Neg.  cons. 

Explico.  Difficultas,  quae  ex  Zenonis  doctrina  proposita  fuit  ab 
Avicenna  et  Alpharabio,  et  passim  repetitur  a  recentioribus,  a  nobis 
praeoccupata  et  soluta  fuit  in  superiori  scholio.  Nihilominus  haec 
pauca  addenda  putamus  ad  praepediendas  aequivocationes  et  fallacias. 
Relativa  secundum  esse  duplicem  habent  considerationem.  Yel  enim 
considerantur  prout  sunt  in  ipsis  rebus,  et  sic  accepta  dicuntur  ad 
aliquid,  et  constituunt  aliquod  supremum  genus  accidentium  ab  omni- 
bus  aliis  praedicamentis  plane  distinctum.  Vel  considerantur  secundum 
quod  a  nobis  cognoscuntur,  cum  unum  comparamus  ad  alterum,  et 
tunc  proprie  dicuntur  relationes;  nam  in  notione  relationis  forma- 
liter  acceptae  incluclitur  actus  rationis  unum  referentis  ad  alterum. 
Quare  relatio  prout  dicit  comparationem,  actu  et  formaliter  est  in  in- 
telleclu  conferente  simul  duo  extrema ;  in  rebus  autem  est  potentia  et 
aptitudine,  quatenus  termini  ita  se  habeant,  ut  unum  propter  accidens 
illud  quod  dicitur  ad  aliquid  possit  comparari  ab  intellectu  cum  alio. 
Sicut  enim  substantia,  vel  accidentia  absoluta  causant  accidens  ad 
aliquid  quod  est  relativum;  {[a  ad  aliquid  quod  est  extra  intellectum 

(l)  De  praedicam.  tract.  IV,  cap.  I. 

causat  in  intellectu  comparationem  inteilectus  deprehendentis  unum 
esse  aequaie  vel  simile  alteri  (1). 

Oppon.  3.*^  Omne  quod  advenit  alicui  vel  recedit  ab  eo  sine  ulla 
eius  mutatione,  sed  per  mutationem  alterius,  non  est  aliquid  reale  in 
ipso.  Atqui  sic  se  liabent  relationes  e.  g.  patei  nitatis,  aequalitatis,  si- 
militudinis,  quae  per  mutationem  alterius  termini  accedunt  vel  rece- 
dunt.  Ergo  relatio  non  diflert  re  a  fundamento. 

Resp.  DisL  mai.  Si  id  quod  advenit  vel  recedit  ex  sua  ratione 
habet  quod  sit  ens  in  alio,  Conc.  Si  ex  sua  ratione  habet  quod  sit  ens 
ad  aliud,  Neg.  Contradist.  min.  Accidens  hoc  recedit  vel  accedit  propter 
mutationem  alterius,  quia  de  sua  ratione  habet,  ut  sit  ad  alterum, 
idest  ut  dicat  respectum  ad  terminum,  Conc.  Solum  propter  mutatio- 
nem  alterius,  ad  quem  non  dicat  realem  ordinem,  Neg.  Rem  hanc  ita 
subtiliter  enodat  Aquinas  noster:  «  Ipsa  relatio  quae  nihil  aliud  est, 
quam  ordo  unius  creaturae  ad  aliam,  aliud  habet  in  quantum  est  ac- 
cidens,  et  aliud  in  quantum  est  relatio  vel  ordo.  In  quantum  enim 
accidens  est,  habet  quod  sit  in  subiecto;  non  autem  in  quantum  est 
relatio  vel  ordo,  sed  solum  quod  ad  aliud  sit  quasi  in  aliud  transiens, 
et  quodammodo  rei  relatae  assistens.  Et  ita  relatio  est  aliquid  inhae- 
rens,  licet  non  ex  hoc  ipso  quod  est  relatio.  Sicut  et  actio  ex  hoc 
quod  est  actio  consideratur  ut  ab  agente;  in  quantum  vero  est  acci- 
dens  consideratur  ut  in  subiecto  agente.  Et  ideo  nihil  prohibet  quod 
esse  desinat  huiusmodi  accidens  sine  mutatione  eius  in  quo  est,  quia 
sua  ratio  non  perficitur  prout  est  in  ipso  subiecto,  sed  prout  transit 
in  aliud,  quo  sublato,  ratio  huius  accidentis  tollitur  quidem  quantum 
ad  actum,  sed  manet  quantum  ad  causam ;  sicut  et  subtracta  materia, 
tollitur  calefactio,  licet  maneat  calefactionis  causa  »  (2). 

Haec  S.  Thomae  verba  a  nobis  transcripta  dum  solvunt  difficul- 
tatem,  simul  declarant  quid  censendum  sit  de  illis  auctoribus,  qui  hac 
difficultate  utuntur  ut  argumento  ad  ostendendum  relationem  praedi- 
camentalem  non  distingui  realiter  a  fundamento,  et  ulterius  conten- 
dunt,  se  propugnare  doctrinam  S.  Thomae! 

Oppon.  4.^  Si  daretur  realis  relatio  distincta  a  fundamento,  ipsi 
competeret  fieri  et  mutari.  Atqui  relationi  neque  competit  fieri  neque 
mutari.  Ergo  relatio  non  distinguitur  a  suo  fundamento. 

Resp.  Dist.  mai.  Ipsi  competeret  fieri  et  mutari  proprie,  et  per 
se,  Neg.  Ipsi  competeret  fieri  et  mutari  per  accidens,  idest  consequi 
aliquid  quod  fit  et  mutatur,  Conc.   Contradist.   min.  et  Neg.   cons. 

Explico.  Licet  relatio  distinguatur  a  fundamento,  quod  ipsam  causat; 
nihilominus  cum  nova  viget  inter  entia  relatio,  non  potest  dici  rela- 
tionem  fieri,  vel  mutari,   sed  dicendum  est  fieri  vel  mutari  illud  ad 

(1)  Cf.  S.  Thom.  Quodlib.    9,  a.  4. 

(2)  QQ.  DD.   De  Pot.  q.  7.  a.  9  ad  7. 

quod  relatio  consequitur,  cum  motus  et  mutatio  non  terminetur  ad 
relationem.  Audiatur  S.  Thomas:  cc  Cum  fieri  sit  proprie  mutari,  non 
est  secundum  relationem  nisi  per  accidens,  scilicet  mutato  eo  ad  quod 
consequitur  relatio;  ita  nec  fieri.  Gorpus  enim  mutatum  secundum 
quantitatem  fit  aequale,  non  quod  mutatio  per  se  aequalilatem  respi- 
ciat,  sed  per  accidens  se  habet  ad  ipsam.  Et  tamen  non  oportet  ad 
hoc  quod  de  aliquo  relatio  aliqua  de  novo  dicatur,  quod  aliqua  mu- 
tatio  in  ipso  fiat,  sed  sufficit  quod  fiat  mutatio  in  aliquo  extremorum ; 
causa  enim  habitudinis  inter  duos  est  aliquid  inhaerens  utrique.  Unde 
ex  quacumque  parte  fiat  mutatio  illius  quod  habitudinem  causabat, 
tolHtur  habitudo,  quae  est  inter  utrumque  »  (1). 

Oppon.  5^  Eftectus  refertur  ad  suam  causam  per  suam  substan- 
tiam;  res  dicitur  aequalis  et  similis  alteri  secundum  quantitatem  et 
qualitatem.  Atqui  id  per  quod  refertur,  constituit  relationem.  Ergo  re- 
latio  non  est  distincta  a  substantia,  quantitate,  et  qualitate. 

Resp.  Dist.  mai.  Effectus  refertur  ad  causam  per  suam  substan- 
tiam,  et  res  dicitur  alteri  aequalis  et  similis  per  quantitatem  et  qua- 
litatem,  causaliter,  Conc.  Dicitur  aequalis  et  similis  per  quantitatem  et 
qualitatem,  formaliter,  Neg.  Contradist.  min. 

Oppon.  6^  Si  relatio  esset  accidens  realiter  distinctum  a  funda- 
mento,  in  eodem  subiecto  possent  inveniri  infinita  accidentia  relativa, 
cum  idem  corpus  quantum  possit  esse  aequale  infinitis  corporibus. 
Atqui  falsum  consequens.  Ergo  et  antecedens. 

Resp.  Dist.  mai.  Essent  in  eodem  subiecto  infinita  seu  indetermi- 
nata  accidentia,  si  relatio  haberet  ex  propria  ratione  quod  sit  ens  natu- 
rae,  Conc.  Si  relatio  habet  quod  sit  ens  naturao  a  suo  fundamento  et 
causa,  Neg.  Ad  rationem  additam,  Dist.  Idem  corpus  quantum,  potest 
esse  aequale  infinitis  corporibus  per  plures  relationes,  Neg.  Per  unicam 
relationem  realem,  multiplicatis  secundum  rationem  respectibus  ad  plura 
seu  ad  infinita  corpora,  Conc.   Contradist.  min.  et  Neg.  cons. 

Explico.  Difiicultas  haec  explicatu  captuque  sane  difilcilis  propte- 
rea  quod  absconditam  praedicamenti  ad  aliquid  naturam  et  ralionem 
proprius  attingit,  passim  versatur  et  acute  enodatur  a  S.  Thoma,  prae- 
sertim  occasione  mysterii  Incarnationis.  Nos  itaque  tanti  Doctoris  ductu 
auspicioque  quaestionem  implicatam  enodare  quantum  possibile  est  sa- 
tagemus,  et  sic  iterum  in  aperto  ponetur,  quam  sint  concordes  doctri- 
nae  summi  Aquinatis  illi  philosophi,  qui  hanc  diflicultatem  exaggerant, 
eaque  utuntur  ad  concludendum,  relationem  praedicamentalem  ex 
S.  Thoma  non  esse  realiter  distinctam  a  fundamento. 

Hoc  crgo  interest,  iuxta  S.  Thomam,  inter  praedicamentum  ad 
aliquid,  et  reliqua  rerum  genera,  quae  aliquid  absoluti  denotant,  quod 
haec  ex  sua   propria   ratione  et  definitione   aliquid  ponant  in  rerum 

(1)  QQ.  DD.  De  Pot.  q.  7,  a.  8  ad  5. 

natura,  ideoque  non  praeclicantur  nisi  de  ente  reali;  cum  ex  adverso 
esse  ad  aliquid  ex  propria  sua  ratione  praescindat  ab  hoc  quod  aliquid 
ponat  vel  non  ponat  in  re.  Quare  repetendum  est  a  fundamento  et 
causa  istius  praedicamenti  quod  aliquid  ponat  in  subiecto;  et  ideo  si 
fundamentum  et  causa  realiter  illud  causat,  tunc  habetur  relatio  rea- 
lis;  secus  habetur  solummodo  respectus  rationis.  lam  vero  si  relatio 
est  realis,  idest  realiter  causata  a  fundamento,  tunc  relatio  multipli- 
cari  nequit,  nisi  per  multiplicationem  fundamenti  et  causae ;  et  conse- 
quenter  si  causa  et  fundamentum  non  est  nisi  unum,  relatio  secundum 
rem  non  erit  nisi  una,  licet  secundum  rationem  multiplicentur  respectus 
ad  diversos  terminos.  Nam  unumquodque  ab  eodem  habet  esse  et  uni- 
tatem.  Sic  unum  corpus  per  unam  eamdemque  quantitatem  causaliter 
relatum  ad  plura  corpora  aequalia  non  habet  in  se  nisi  unam  rela- 
tionem  realem,  et  multiplices  respectus  rationis,  secundum  quod  plura 
corpora  referuntur  ad  ipsum.  Sic  magister  unica  relatione  reali  dicit 
ordinem  ad  diversos  discipulos,  quos  eamdem  scientiam  docet,  et  do- 
minus  ad  diversos  servos,  et  pater  ad  diversos  filios,  licet  discipuli, 
servi,  et  filii  multiplices  relationes  dicant  ad  magistrum,  dominum,  et 
patrem.  Quod  si  magister  diversas  scientias  doceret  plures  discipulos, 
vel  pater  esset  pater  tum  generatione  naturali  tum  adoptione,  tunc  in 
eodem  subiecto  esset  multiplex  relatio  realis  causata  a  multiplici  fun- 
damento. 

Placet  hanc  doctrinam  confirmare  ipsis  verbis  S.  Thomae,  et  in 
medium  afiferre  duo  S.  Doctoris  testimonia,  quorum  primum  sic  habet: 
((  Relationes  differunt  in  hoc  ab  aliis  rerum  generibus;  quia  ea  quae 
sunt  aliorum  generum  ex  ipsa  ratione  sui  generis  habent,  quod  sint 
res  naturae,  sicut  quantitates  ex  ratione  quantitatis,  et  qualitates  ex 
ratione  qualitatis ;  sed  relationes  non  habent  quod  sint  res  naturae  ex 
ratione  respectus  ad  alterum.  Inveniuntur  enim  quidam  respectus,  qui 
non  sunt  reales,  sed  rationis  tantum :  sicut  scibile  refertur  ad  scientiam 
non  aliqua  reali  relatione  in  scibili  exsistenle,  sed  potius  quia  scientia 
refertur  ad  ipsum.  Sed  relatio  habet  quod  sit  ens  naturae  ex  sua  causa 
per  quam  una  res  naturaliter  ordinem  habet  ad  aliam;  qui  quidem 
ordo  naturalis  et  realis  est  ipsis  ipsa  relatio...  Ex  eodem  autem  habet 
aliquid  quod  sit  ens  et  quod  sil  unum,  et  ideo  contingit  quodest  una 
relatio  realis  tantum  propter  unitatem  causae,  sicut  patet  de  aequali- 
tate ;  propter  unam  enim  quantitatem  est  in  uno  corpore,  una  aequa- 
litas  tantum,  quamvis  sint  respectus  plures  secundum  quos  diversis 
corporibus  dicitur  esse  aequale.  Si  autem  secundum  omnes  illos  re- 
pectus  multiplicarentur  realiter  relationes  in  uno  corpore,  sequeretur 
quod  in  uno  essent  accidentia  infinita  vel  indeterminata.  Et  similiter 
magister  est  una  relatione  magister  omnium,  quos  idem  docet,  quam- 
vis  sint  multi  respectus  3)  (1). 

(1)  Quodlih.  1,  a.  2;  cf.  etiam  Quodlib.  9,  a.  4. 

Yerbis  mox  recitatis  gemina  sunt  haec  alia  eiusdem  S.  Doctoris 
verba:  «  Unitas  relationis  vel  eius  pluralitas  non  attenditur  secundum 
terminos,  sed  secundum  causam  vel  subiectum.  Si  enim  secundum 
terminos  attenderetur,  oporteret  quod  quilibet  homo  in  se  duas  fiHa- 
tiones  haberet,  unam  qua  referretur  ad  patrem,  et  aliam  qua  referretur 
ad  matrem.  Sed  recte  consideranti  apparet,  eadem  relatione  referri 
unumquemque  ad  suum  patrem  et  ad  suam  matrem  propter  unitatem 
causae;  eadem  enim  nalivitate  homo  nascitur  ex  patre  et  ex  matre, 
unde  eadem  relatione  ad  utrumque  refertur.  Et  eadem  ratio  est  de 
magistro  qui  docet  multos  discipulos  eamdem  scientiam,  et  de  domino 
qui  gubernat  diversos  subiectos  eadem  potestate.  Si  vero  sint  causae 
diversae  specie  differentes,  ex  consequenti  videntur  etiam  reiationes 
specie  differre.  Unde  nihil  prohibet,  plures  tales  rationes  eidem  inesse : 
sicut  si  aliquis  est  aHquorum  magistcr  in  grammatica,  et  aliorum  in 
iogica,  aiia  est  ratio  magisterii  utriusque;  et  ideo  rationibus  diversis 
unus  et  idem  homo  potest  esse  magister  vel  diversorum,  vel  eorum- 
dem  secundum  diversas  doctrinas.  Contingit  autem  quandoque  quod 
aliquis  habet  relalionem  ad  plures  secundum  diversas  causas  eiusdem 
tamen  speciei;  sicut  cum  aiiquis  est  pater  diversorum  filiorum  secun- 
dum  diversos  generationis  actus:  unde  paternitas  non  potest  specie 
diferre,  cum  actus  generationum  sint  iidem  specie.  Et  quia  plures 
formae  eiusdem  speciei  non  possunt  simul  inesse  eidem  subiecto,  non 
est  possibile  quod  sint  plures  paternitates  in  eo,  qui  est  plurium  filio- 
rum  generatione  naturali :  secus  autem  esset,  si  esset  pater  unius  ge- 
neratione  naturali,  et  alterius  per  adoptionem  »  (1). 

Oppon.  7.^  Si  relatio  esset  accidens  realiter  distinctum  a  suo  fun- 
damento,  deberet  cum  subiecto  compositionem  facere,  quia  accidentis 
esse  est  inesse.  Atqui  relatio  non  facit  compositionem  cum  subiecto. 
Ergo  non  est  distincta  a  suo  fundamento. 

Resp.  Dist.  mai.  Deberet  componere  cum  subiecto  propter  esse 
accidentale,  Conc.  Propter  propriam  rationem  sui  generis,  idest  prae- 
dicamenti  ad  aliquid,  Neg.  Contradist.  min.  et  Neg.  cons. 

Explico.  In  novem  praedicamentis  accidentium  duo  diligenter  di- 
stinguenda  sunt;  nimirum  communis  ratio  accidentis,  et  propria  ratio 
seu  definitio  alicuius  generis  determinati.  lam  vero  relatio  eo  quod 
est  accidens,  facit  compositionem  cum  subiecto,  quia  esse  accidentis 
est  inesse  subiecto;  minime  vero  componit  cuni  subiecto  secundum 
quod  est  tale  accidcns,  nempe  relatio,  quia  secundum  quod  est  tale 
accidens,  non  significat  aliquid  ut  in  subiecto  manens,  quemadmodum 
notat  Boetius  (lib.  de  Trinit.  cap.  6),  sed  solum  signiticat  aliquid  ut 
in  transitu  quodam  ad  aliud,  et  ideo  dicilur  significare  ad  aliquid^ 
cum  significet  accidens  inhaerens  substantiae  in  respectu  ad  alterum. 

(1]  3  p.  q.  35,  a.  5. 

Hoc  autem  minime  accipiendum  est,  perinde  ac  relatio  componeret  et 
non  componeret  cum  subiecto,  quod  esset  dictu  absurdum;  sed  solum 
quatenus  reiatio  componit  cum  subiecto  non  quia  est  relatio  realis, 
sed  quia  est  relatio  accidentalis,  ideoque  compositio  non  eruitur  ex 
propria  ratione  relationis  realis :  et  consequenter  non  repugnat  pro- 
prie  dari  relationem  realem  subsistentem,  uti  in  Trinitate  contingit. 
Cum  contra  cetera  accidentia  non  solum  dicant  compositionem  cum 
subiecto  eo  quod  sunt  accidentia,  sed  etiam  secundum  propriam  ra- 
tionem  sui  generis,  quia  propria  eorum  ratio  denotat  aliquid  quiescens 
in  subiecto.  Et  haec  est  ratio,  cur  iuxta  S.  Augustinum  cetera  prae- 
dicamenta,  excepta  substantia  et  relatione,  transferri  nequeant  ad  Deum. 
Audiamus  Aquinatem  qui  sic  propositam  doctrinam  eleganter  ex- 
plicat :  (( Inter  novem  genera  quae  continentur  sub  accidente  quaedam 
significantur  secundum  rationem  accidentis,  ratio  enim  accidentis  est 
inesse;  et  ideo  illa  dico  significari  per  modum  accidentis  quae  signi- 
ficantur  ut  inhaerentia  alteri,  sicut  quantitas  et  qualitas;  quantitas 
enim  significatur  ut  alicuius  in  quo  est,  et  similiter  qualitas.  Ad  ali- 
quid  autem  non  significatur  secundum  rationem  accidentis ;  non  enim 
significatur  ut  aliquid  eius  in  quo  est,  sed  ut  ad  id  quod  extra  est. 
Unde  quidam  attendentes  modum  significandi  in  relativis,  dixerunt  ea 
non  esse  inhaerentia  substantiis,  scilicet  quasi  eis  assistentia,  quia  si- 
gnificantur  ut  quoddam  medium  inter  substantiam,  quae  refertur,  et 
id  ad  quod  refertur ;  et  ex  hoc  sequebatur  quod  in  rebus  creatis  rela- 
tiones  non  sunt  accidentia,  quia  accidentis  esse  est  inesse...  Sed  ad 
hanc  opinionem  sequitur  quod  relatio  non  sit  res  aliqua,  sed  solum 
secundum  rationem:  omnis  enim  res  vel  est  substantia  vel  accidens... 
Unde  dicendum  est  quod  nihil  prohibet,  aliquid  esse  inhaerens,  quod 
tamjn  non  significatur  ut  inhaerens ;  sicut  ctiam  actio  non  significa- 
tur  ut  in  agente,  sed  ut  ab  agente,  et  tamen  constat  actionem  esse 
in  agente.  Et  similiter  licet  ad  aliquid  non  significatur  ut  inhaerens, 
tamen  oportet  ut  sit  inhaerens.  Et  hoc  quando  relatio  est  res  aiiqua; 
quando  vero  est  secundum  rationem  tantum,  tunc  non  estinhaerens  »  (1). 


ARTICULUS  IV. 

DE   ALIIS   SEX    PRAEDICAMENTIS    QUAE    VOCANTUR    PRINCIPIA. 

CONTINUATIO  RERUM.  Satis  a  nobis  disputatum  est  de  catego- 
riis  substantiae,  qualitatis,  et  relationis.  Cum  autem  de  praedicamento 
quantitatis  in  philosophia  naturali,  uti  superius  monuimus,  agendum 
nobis  erit,  reliquum  est  ut  de   postremis  sex  praedicamentis  aiiqua 

(1)  QQ.  DD.  De  Pot.  q.  8,  a.  2  ;  cf.  etiam  1  Sent,  Dist.  8,  q.  4,  a.  3. 

breviter  delibemus.  Verum  antequam  ad  ea  singillatim  explicanda  ac 
cedamus  non  erit  abs  re  in  antecessum  declarare  id  in  quo  haec 
sex  praedicamenta  a  quatuor  prioribus  discrepant.  Ouod  ut  melius  asse- 
quamur,  doctrinam  Angeiici  in  medium  afferemus,  qua  et  iterum  con- 
firmatur  denarius  praedicamentorum  nuroerus,  et  differentia  sex  prin- 
cipiorum  ab  aliis  praedicamentis  explicatur.  Ouoniam  praedicamenta 
sunt  ordinationes  praedicabilium,  ideo  per  praedicari  seu  denominari 
cognoscuntur.  Dupiiciter  vero  potest  aliquid  de  alio  praedicari  sive 
illud  denominare.  1)  Si  talis  praedicatio,  sive  denominatio  fiat  ab  aliquo, 
quod  est  intrinsecum  ei  de  quo  fit  praedicatio,  et  illud  perficiat  sive 
per  identitatem,  sive  per  inhaerenliam.  Et  hoc  iterum  dupliciter;  vel  ab- 
solute,  et  sic  denominant  substantia,  quantitas,  qualitas;  Socrates  enim  est 
substantia  per  identitatem,  quantus  et  quahs  per  inhaerentiam ;  vel  talis 
denominatio,  quamvis  sit  ab  intrinseco,  importat  tamen  aliquid  extrinse- 
cum  ut  terminum,  ad  quem  se  habet  illud  quod  denominatur,  et  sic  deno- 
minat  relatio.  2)  Si  denominatio  fit  ab  extrinseco,  ab  eo  nempe,  quod  non 
est  in  denominato  formaliter;  sed  est  aliquid  absolutum  extrinsecum,  a 
quo  fit  denominatio,  ut  cum  dicitur  :  Socrates  est  agens,  denominatio  est 
a  forma  fluente,  quae  recipitur  in  passo.  Calor  enim  causatus  in  passo  ut 
denominet  calidum  quae  denominatio  intrinseca  est,  nil  requirit,  nisi  su- 
biectum  in  quo  est.  Sed  ut  denominetur  calefaciens  requirit  aliam  rem 
a  subiecto,  idest  causam  eftectivara  caloris,  quia  requirit  passum  in 
quo  est  talis  calefactio:  idem  dic  de  calefacto.  Eodem  modo  superfi- 
cies  potest  denominare  illud  cuius  est  superficies,  et  ut  locus  locatum. 
Et  sic  denominant  sex  ista  praedicamenta  importando  aliam  realitatem, 
quam  rem  denominatam,  quam  non  important,  quae  intrinsece  de- 
nominant. 

Sed  sciendum  denominationem  ab  extrinseco  requirere  respectum 
inter  dcnominans  extrinsecum,  et  rem  ab  eo  denominatam.  Hic  autem 
respectus  non  dicitur  relatio,  nam  non  omnis  respectus  est  relatio; 
respectus  enim  potest  considerari  de  transcendentibus,  et  tunc  dicitur 
de  relatione,  et  de  sex  principiis.  Differentia  inter  respectum  qui  est 
in  relativis,  et  in  sex  principiis  est  haec:  in  relativis  omnis  respec- 
tus  coexigit  in  termino  ad  quem  alium  respectum  sibi  respondentem : 
hoc  autem  non  evenit  in  sex  principiis.  Actio  enim  dicit  respectum 
in  motu  ad  agens;  unde  motus,  qui  fit  inter  agens  et  patiens,  respec- 
tu  agentis  dicitur  actio,  respectu  patientis  dicitur  passio.  Verum  nec 
in  agente,  nec  in  patiente  est  respectus  ad  motum ;  licet  sit  respectus 
unius  ad  alterum  ;  qui  respectus  non  sunl  actio  et  passio,  sed  duae 
relationes,  scilicet  activi  et  passivi  (1). 

(1)   Opusc.  48,  tract.  VI,  rap.  1. 

DE  ACTIONE  PRAEDICAMENTALI. 

Actio  praedicamentalls  dicitur  a  S.  Thoma :  Forma  secundim  quam 
in  id  quod  suhiicitur  agere  dicimiir.  Haec  descriptio  sic  declaratur  a 
S.  Doctore.  Primo  notat  in  praedicamento  actionis  proprie  et  directe 
esse  actionem  transeuntem;  deinde  sic  prosequitur:  Actio,  passio,  et 
motus  sunt  una  eademque  res  (1)  (3  Phys.) ;  nam  calefactio  est  ca- 
lor  prout  est  in  fluxu,  scilicet  prout  est  actus  exsistentis  in  potentia, 
idest  motus.  Supponamus  aquam  calefieri  ab  igne  ;  in  ea  est  calor  cau- 
satus  a  calore  ignis.  Qui  calor  in  se  consideratus  est  forma,  quae  est 
qualitas  in  tertia  specie  qualitatis ;  secundum  quod  est  in  fluxu  dicitur 
motus,  idest  secundum  quod  participatur  ab  aqua ;  secundum  quod 
denominat  ignem  calefacientem  dicitur  actio.  Calefactio  vero  dicitur 
passio  ut  denominat  vel  importat  respectum  ad  aliquod  recipiens  in 
comparatione  ad  id  a  quo  recipit.  Quare  ratio  actionis  ut  est  praedi- 
camentum  consistit  in  hoc,  quod  actio  dicit  formam  in  motu,  ut  est 
a  causa  efficiente ;  ideoque  causa  efficiens  quam  denominat,  vel  ad 
quam  habet  respectum  est  de  ratione  actionis.  Nec  sequitur  ex  hoc 
quod  actio  sit  in  eodem  praedicamento  cum  caletactione  prout  est 
passio.  Licet  enim  calefactio  ut  est  actio,  dicat  calorem  in  uiotu ;  di- 
citur  actio,  quia  respectum  dicit  ad  agens,  ad  quod  non  habet  re- 
spectum  calor,  nec  calefactio  ut  est  passio ;  ideo  calefactio  quae  est 
actio  est  in  alio  praedicamento,  ac  calefactio  quae  est  passio.  Et  sic 
patet  descriptio  actionis.  Est  enim  forma  quae  est  in  motu,  et  quae 
habet  respectum  ad  nos,  qui  agimus  sicut  ad  causam  efficientem,  scili- 
cet  quia  agimus  in  rem,  quae  patitur. 

Ut  explicatio  S.  Thomae  intelligatur,  animadverte  in  qualibet  ef- 
fectione  quatuor  posse  considerari :  Ij  Agens  a  quo  res  efficitur  et 
eius  potentia,  qua  agit ;  2)  Subiectum  in  quod  agit  (est  enim  actio 
creaturae) ;  3)  Eff^ectus  seu  id  quod  fit ;  4)  ipsa  operatio.  Exemplo  sit 
ignis  calefaciens  aquam.  Ignis  non  denominatur  calefaciens  a  calore, 
sed  dicitur  calidus,  quare  calor  non  est  actio.  Nec  calor  productus 
denominatur  actio,  cum  ab  eo  aqua  dicatur  calefacta.  Nec  demum 
aqua  est  actio,  ut  patet.  Ergo  actio  est  calor  fluens  ab  igne  tamquam 
a  principio  quod^  et  virtute  calefactiva  ignis  tamquam  a  principio  quo : 
prout  vero  recipitur  in  aqua  dicitur  passio  (2). 


(1)  De  identitate  et  discrimine  motus  ab  actione  et  passione  cf.  S.  Thom.  Physic, 
lib.  III,  lect.  5. 

(2)  CosM.  Ala.m.  Log.  q.  14,  a.  1  ad  2. 

DE  PASSIONE. 

Ex  dictis  intelligitur  quid  sit  passio  praedicamentalis,  quae  de- 
scribitur  ab  Angelico:  Effectus  illatioqiie  actionis;  idest  receptio  ef- 
fectus  in  subiecto;  nimirum  hoc  sensu,  quia  ex  eo  quod  forma  ffuit 
ab  agente  et  dicitur  actio,  inde  est  quod  introducatur  in  subiectum  et 
dicatur  passio.  Quare  passio  est  forma  fluens  et  in  subiecto  recepta, 
ideoque  non  est  forma  sed  receptio  formae  (1). 

Ex  his  patet  actionem,  passionem,  motum  non  esse  tres  entitates 
realiter  distinctas;  sed  unam  eamdemque  formam  diversimode  consi- 
deratam,  idest  principmtive  prout  est  ab  agente,  et  dicitur  actio ;  ter' 
minative  prout  recipitur  in  patiente,  et  dicitur  passio;  et  demum  prout 
est  in  fluxu,  vel  in  fieri,  et  dicitur  motus.  Verum  ex  hoc  non  licet 
inferre  agens  et  patiens,  vel  agere  et  pati  esse  unam  earademque  rem ; 
nam  subiecta  quae  denominantur  suntdiversa:  licet  enim  denominen- 
tur  ab  eadera  forraa,  denominantur  ab  ipsa  diverso  modo  considerata ; 
idcirco  diversas  sortiuntur  denominationes  (2). 

Dubium  proponitur.  Passio  denominat  passum,  in  quo  est  formaiiter 
et  subiective.  Ergo  denorainatio  passionis  videtur  esse  formaliter  ab 
intrinseco. 

Solvitur  difficultas.  Forma  aliqua  in  fluxu,  uti  notat  Angelicus, 
si  absolute  et  in  se  consideratur,  est  in  praedicamento  absoluto;  sic 
calor  qui  causatur  in  aqua  prout  est  in  fluxu  est  in  praedicaraento 
qualitatis,  quia  raotus  est  in  praedicaraento  terraini  ad  quera  est.  Ve- 
rura  prout  habet  talera  calorera,  scilicet  prout  aqua  quae  calefit  trans- 
mutatur  ab  igne  calefaciente,  talis  denorainatio  pertinet  ad  passionera 
prout  est  praedicaraentura :  non  enira  aqua  dicitur  calefieri,  quia  in 
ea  est  calor,  sed  quia  talis  calor  est  in  calefaciente.  Talis  denorainatio 
passi  est  ab  extrinseco  forraaliter,  quia  iraportat  agens,  quod  est  ex- 
trinsecura. 

QUANDO,  UBI,  SITUS,  HABITUS. 

Quando  est:  Proportio  rei  exsistentis  ad  tempus  a  quo  mensura- 
tur^  idest  respectus  teraporis  niensurantis  ad  ipsara  rera  teraporalera; 
hinc  dici  potest  terapus  prout  raensurat  teraporale.  Terapus  enira  ut 
raensurat  teraporale,  illud  denominat  denominatione  extrinseca.  Ergo 
quando  nihil  aliud  est  quara  forraa  absoluta,  quae  est  tempus  prout 
denominat  teraporale,  vel  respectus  raensurae  quara  forraa  absoluta 
habet  ad  teraporalia,  quae  raensurat,  et  prout  ipsis  applicatur. 

(1)  S.  Thom.  Opusc.  48,  tract.  VI. 

(2)  1  p.  q.  28,  a.  2  ad  1. 

Ubi  est:  Determinatio  in  rem  proveniens  ex  loco,  vel,  ex  S.  Tho- 
ma:  circumscriptio  corporis  a  loci  circumscriptione  proveniens.  Quo- 
niam  vero  circumscribi  et  contineri  loco  non  possunt  nisi  corpora  ex- 
tensa;  quantitas  quae  formaliter  facit  materiam  quantam,  efficienter 
facit  eam  esse  in  loco,  unde  corpus  locatum  per  suam  superficiem 
tangit  superficiem  corporis  locantis.  Quae  superficies  corporis  locantis 
potest  dupliciter  considerari,  et  prout  est  in  corpore  locante,  et  sic  est 
quantitas,  et  prout  denominat  corpus  locatum,  et  sic  facit  praedica- 
mentum  iihi,  idest  locus  prout  denominat  locatum  denominatione  ex- 
trinseca,  vel  respectus  circumscribentis  locatum....  Locus  in  quantum 
huiusmodi  non  est  forma,  quae  acquiritur  in  locato,  sed  est  forma  lo- 
cantis.  Nihil  ergo  acquiritur  in  re  mobili,  nisi  uhi^  quod  est  respectus 

loci  ad  locatum  ut  circumscribit  illud In  aliis  speciebus  motus  in 

ipso  mobili  acquiritur  forma  intrinseca  ut  in  alteratione.  Sed  in  motu 
locali  acquiritur  ubi,  quod  denominat  extrinsece.  Ergo  uhi  est  deno- 
minatio  corporis  locati  circumscripti  proveniens  a  circumscriptione  loci, 
idest  ab  ipso  loco  circumscribente. 

Sltus  est:  Ordinatio  partium  in  loco.  Partes  integrantes  possunt 
considerari  comparatae  ad  locum,  prout  cuilibet  parti  ordinatae  in  toto 
respondet  pars  loci,  et  talis  ordinatio  partium  in  loco  dicitur  positio 
quae  est  praedicamentum  situs. 

Habitus  est:  Ordo  indumenti  ad  indutum,  seu  denominatio  quae 
sumitur  ab  indumento  (1). 

(1)  Metaph.  lib.  XI,  lect.  1  et  2.  Cf.  Physic.  lib.  III,  lect.  5. 


.    PARS  TERTIA 
DE  PRINCIPIIS  ET  CAUSIS  ENTIS 


QUAESTIO  I. 
De  ratiom  principii  et  causae,  et  de  causarum  speciebus. 

CONTINUATIO  RERUM.  In  scientiis  acquirendis  tria  potissimum 
consideranda  veniunt,  quemadmodum  docuimus,  disserentes  de  demon- 
stratione;  nimirum  subiectum,  propriae  subiecti  passiones,  et  demum 
principia  et  causae.  lam  vero  haec  triplex  rerum  consideratio,  quae 
ad  omnes  scientias  pertinet,  potiori  iure  spectabit  ad  Metaphysicam, 
quae  omnium  scientiarum  reliquarum  est  regulatrix  et  domina,  quaeque 
assumit  ut  propria  sibi  ea  quae  sunt  aliis  disciplinis  communia.  Quam- 
obrem  cum  a  nobis  in  Metaphysica  tradenda  iam  satis  disputatum  sit 
de  ente  quod  est  subiectum  istius  scienliae,  et  de  praecipuis  eius  pas- 
sionibus,  aliquid  dicendum  superest  de  principiis  et  causis  entis,  et  sic 
huic  disciplinae  finem  imponemus. 

Verum  enim  cum  Logica  non  secus  ac  Metaphysica  ad  omnia  ex- 
tendatur,  nos  aliquid  de  causis  delibavimus,  quando  egimus  de  scien- 
tiis  iuxta  logicam  considerationem,  atque  adeo  quaestionem  eamdem 
hic  instauramus,  prout  ad  Metaphysicam  attinet  eamdem  rem  sed  non 
eodem  modo  considerare.  Haec  autem  causarum  consideratio  prout 
natura  rei  spectatur,  usurpari  solet  tum  a  philosopho  primo  tum  a 
philosopiio  naturali.  Metaphysicus  quippe  qui  tractat  de  ente  immate- 
riali,  disserit  de  causis  in  quantum  huiusmodi;  nam  causa  in  quantum 
est  causa  non  dependet  a  materia,  eo  quod  eius  ratio  invenilur  etiam 
in  his,  quae  sunt  separata  a  materia.  Philosophus  vero  naturalis  con- 
siderat  causas  secundum  quod  ab  ipsis  dependent  motus  et  rautationes 
rerum  naturalium. 

Quae  cum  ita  sint,  plane  intelligitur,  cur  Aristoteles  disserat  de 
causis  tum  in  libris  Posteriorim  Analyticorum,  tum  in  libris  Meta- 
physicorum,  tum  denique  in  libris  Pliysicorum.  Et  cum  intellectus 
noster  ad  metaphvsica  ascendat  per  cognitionem  rerum  sensibilium, 
sic  idem  Philosophus  agens  de  causis  in  Metaphysica  plura  repetit, 

quae  disseruerat  in  libris  Physicorum  (1).  Nos  ergo  ul  ordine  et  via 
procedamus,  totam  controversiam  de  causis  in  duas  partes  distribue- 
mus.  In  prima  enim  quaestione  disceptabimus  de  causis  in  genere;  in 
altera  vero  disseremus  de  singulis  causarum  speciebus  (2). 


ARTICULUS  I. 

DE    RATIONE    PRINCIPII    ET    CAUSAE. 

ORDO  RERUM.  Haec  duo  nomina,  principium  et  causa,  quandoque 
sumuntur  sensu  latiori  et  minus  determinato,  quandoque  sensu  pressiori 
et  magis  proprio.  In  primo  casu  adhibentur  indiscriminatim  et  eam- 
dem  rem  significant;  in  secundo  vero  casu  quamdam  differentiam 
inter  se  involvunt,  ita  ut  principium  magis  pateat  quam  causa.  Ut  haec 
diflFerentia  accurate  determinetur,  el  simul  componantur  diversa  loca 
Aristotelis,  non  erit  abs  re  propriam  horum  nominum  rationem  expli- 
care,  et  per  comparationem  principii  cum  causa  quid  conveniant,  quid 
differant  patefacere. 

Quid  principium?  Principium  definitur  a  Philosopho:  Id  unde  res 
aut  est^  aut  fit,  aut  cognoscitur  (3),  et  a  S.  Thoma  dicitur:  Id  a  quo 
aliquid  procedit  quocumque  modo  (4).  Illud  vero  quod  a  principio  pro- 
cedit  dicilur  principiatum. 

Diversa  prlnclpli  acceptlo.  Principium  dici  potest  multipliciter. 
luxta  primara  nominis  impositionem  est:  Primum  in  magnitudine,  supra 
quam  transit  motus;  nam  principium  dicitur  quod  est  in  aliquo  ordlne, 
et  ordo  qui  attenditur  secundum  prius  et  poslerius  in  magnitudine  est 
prius  nobis  notus.  Res  vero  a  nobis  nominantur,  secundum  quod  co- 
gnoscuntur.  Sic  in  via  principium  est,  unde  motus  incipit,  et  terminus 
habetur  ex  parte  opposita.  Ad  hunc  significationis  modum  pertinet 
principium  motus  et  temporis  (5).  Ex  ordine  qui  apparet  in  motu  lo- 
cali  innotescit  ordo,  qui  viget  in  aliis  motibus,  uti  in  cognitione,  in 
generatione.  Sic  principium  in  cognitione  seu  cognoscendi  est  id  unde 
aliqua  cognitio  procedit,  puta  axiomata  et  dignitates  relate  ad  conclu- 
sionem.  Principium  in  generatione  est  id  unde  res  fit,  et  quoniam  res 
spectari  potest  vel  in  jieri,  vel  in  facto  esse,  sic  dicitur  priricipium 
unde  aliquid  fit,  et  principium  unde  aliquid  est. 

(1)  CosM.  Alam.  Phil.  nat.  q.  7.  a.  11. 

(2)  De  hac  controversia  cf.  Arist.  et  S.  TeoM.  Metapfi.  lib.  Y  ab  initio,  et 
Physic.  lib.  II,  lect.  5 ;  cf.  etiam  Cosm.  Alam.  Phil.  nat.  q  7,  et  Tolet.  Physic.  lib.  II, 
cap.  III. 

(3)  Metaph.  lib.  V,  cap.  I. 

(4)  1  p.  q.  33,  a.  1. 

(5)  Cf.  S.  TeoM.  Metaph.  lib.  V,  lect.  I. 

Principium  in  ordine  reali  spectatum  dispescitur  in  intrinsecum 
et  extrinsecum.  Primi  generis  sunt  causae  materiales  et  formales,  quae 
effectum  intrinsecus  constituunt ;  secundi  generis  sunt  causae  efficientes 
et  finales,  quae  aliquid  producunt  a  se  adaequate  distinctum.  Quare 
nomen  principii  presse  spectatum  denotat  ordinem  originis  unius  ab 
altero  et  praescindit  ab  influxu  unius  in  esse  alterius,  ita  ut  huiusmodi 
influxum  neque  includat  neque  excludat.  Sic  aliquid  potest  dici  prin- 
cipium,  sive  ex  eo  sequatur  esse  alterius,  sive  non:  quemadmodum 
faber  dicitur  principium  arcae,  nam  ex  eius  operatione  est  esse  arcae ; 
iterum  quando  aliquid  de  albedine  movetur  in  nigredinem,  albedo 
dicitur  principium  ilhusmotus:  pari  modo  punctum  dicitur  principium 
lineae,  et  mane  dicitur  principium  diei ;  tametsi  nec  albedo  influat  in 
esse  nigredinis,  nec  punctum  influat  in  esse  lineae,  nec  mane  influat 
in  esse  diei. 

Inter  principium  et  principiatum  distinctio  et  nexus.  Principium 
semper  realiter  distinguitur  a  principiato,  licet  diversimode :  nuila 
quippe  res  recte  dici  potest  principium  suipsius,  cum  inter  id  quod 
procedit,  et  id  a  quo  aliquid  procedit  intelligatur  semper  esse  aliqua 
oppositio,  quae  nequit  concipi  nisi  inter  realiter  distincta.  Nexus  au- 
tem  inter  utrumque  potest  esse  vel  externus  vel  internus,  nimirum 
vel  dependens  ab  arbitratu  hominis  duas  res  hoc  vel  illo  modo  iun- 
gentis ;  et  sic  dicitur  principium  aliqua  actio,  unde  ceterarum  initium 
ducimus:  vel  dependens  ab  ipsa  natura  rerum,  quae  postulat  ut  ali- 
quid  ita  antecedat  aliud,  ut  sine  illo  priori  minime  exsistere  possit; 
sic  nequit  concipi  aliqua  via  vel  aliqua  hnea  nisi  habeatur  initium 
aHquod,  vel  quoddam  punctum,  unde  iila  semita  vel  illa  linea  ortum 
ducat  (1). 

Quid  causa?  Principium  et  causa  licet  sint  valde  finitima  et  ple- 
rumque  sint  idem  subiecto,  ita  ut  quod  est  causa  sit  principium  et 
vicissim ;  nihilominus  differunt  ratione.  Principium  quippe  denotat,  quod 
est  primum  in  aliquo  ordine,  seu  melius  ordinem  originis;  cum  ex 
adverso  causa  designet,  quod  influit  et  dat  esse  rei:  et  rite  definitur 
a  Philosopho:  Ad  qiiam  seqmtur  esse  alterius.  Qua  ex  re  principium 
magis  patet,  quam  causa,  omnis  namque  causa  est  principium,  sed 
non  vicissim,  cum  principium  magnitudinis  nequeat  dici  eius  causa. 
Quocirca  hoc  causa  addit  supra  principium,  quod  causa  solum  dicatur 
de  illo  principio  quod  habet  intluxum  in  id  quod  est  ex  ipso;  et  con- 
sequenter  causa  coarctatur  ad  principium  illud  ad  quod  sequitur  esse 
alterius,  sive  lioc  esse  sequatur  ad  esse  causae,  uti  usuvenit  in  causis 
naturalibus,  sive  ad  dispositionem  causae,  uti  contingit  in  causis  liberis; 
ex  voluntate  enim  res  non  sequitur  eo  modo,  qao  ipsa  habet  esse,  sed 
eo  modo  quo  ipsa  disponit  (2). 

(1)  S.  Thom.  loc.  cit. 

(2)  QQ.  DD.  De  ver.  q.  23,  a.  5  ad  1. 


ART.    I.    DE   RATIONE   PRTNCIPII    ET   CAUSAE  577 

Causa  et  principium  comparantur.  Cum  principium  dicatur:  Id  a 
quo  aliguid  procedit  qiiocimque  modo:  et  ex  adverso  causa  definiatur: 
Ad  quam  sequitur  esse  alierius,  non  erit  difficile  determinare  quid 
conveniant,  quid  differant  principium  et  causa.  lam  vero  tum  princi- 
pium  tum  causa  denotant  processum  aliquem  seu  ordinem  originis 
unius  ab  altero.  Si  huiusmodi  processus  seu  ordo  originis  praescindit 
ab  influxu  unius  in  esse  alterius,  habetur  propria  notio  principii ;  quod 
si  hic  processus  habetur  cum  influxu  unius  in  esse  alterius,  tunc  princi- 
pium  induit  etiam  rationem  causae.  Hinc  1)  causa  proprie  dicta  dicit 
ordinem  principii,  et  influxum  in  esse  sui  causati:  secus  vero  prin- 
cipium;  nam  datur  aliquod  principium,  quod  nullum  influxum  habet 
ad  esse  sui  principiati.  Sic  terminus  a  quo  dicitur  principium  motus, 
et  in  divinis  Pater  dicitur  principium  Filii,  et  non  causa,  quia  non 
habet  influxum  ad  esse  Filii,  sicut  nec  ad  esse  suum,  cum  unum  et 
idem  sit  esse  utriusque.  2)  Nomen  causae  importat  dependentiam  ali- 
cuius  ab  aliquo  in  esse  vel  fieri,  quam  non  importat  nomen  principii: 
et  sic  omnis  effectus  dependet  a  sua  causa,  sed  non  omne  principia- 
tum  a  suo  principio,  uti  patet  in  divinis.  3)  Nomen  causae  importat 
diversitatem  substantiae,  quam  non  importat  nomen  pVincipii,  nam  in 
omnibus  causae  generibus  semper  habetur  diversitas  secundum  aHquam 
perfectionem  et  virtutem  inter  causam  et  causatum.  4)  Nomen  causae 
semper  importat  aliquam  prioritatem  sive  temporis  sive  saitem  naturae 
relate  ad  suum  causatum;  cum  principium  a  qualibet  prioritate  prae- 
scindit,  quia  proprie  denotat  processum  et  ordinem  originis. 

Licet  enim  principium,  ut  nomen  sonat,  impositum  sit  ab  aliqua 
prioritate;  tainen  secundum  id  quod  significat,  non  denotat  priorita- 
tem,  sed  solum  processum  seu  ordinem  originis,  et  ideo  proprie  dicitur 
in  divinis;  nam,  uti  notat  S.  Thomas:  (c  Nomen  principii  impositum 
est  secundum  quod  invenitur  in  creaturis,  ubi  principium  est  prius 
aliquo  modo  principiato,  ideo  a  prioritate  imponitur ;  sed  tamen  impo- 
nitur  ad  significandum  illud  a  quo  est  aliquid.  Unde  quamvis  quan- 
tum  ad  modum  significandi  divinis  non  competat,  sicut  et  alia  nomina 
essentialia,  quae  a  nobis  imposita  sunt ;  tamen  quantum  ad  rem  signi- 
ficatam  propriissime  ratio  principii  sibi  competit  »  (1). 

Quocirca  si  nomen  causae  transfertur  ad  divina,  uti  apud  Patres 
Graecos  Pater  dicitur  quandoque  causa  Filii,  tunc  hoc  vocabulum  usur- 
patur  improprie,  et  idem  sonat  ac  principium ;  non  enim  per  hoc  na- 
turae  diversitatem  inducunt,  sed  solum  patefaciunt  originem  persona- 
rum,  sicut  docent  Patres  Latini  significari  nomine  principii  (2).  Quod 
autem  in  divinis  adhibendum  sit  nomen  principii  et  non  causae,  sic 
declaratur  a  S.  Thoma :  <(  Hoc  invenimus  in  origine  divinarum  Perso- 

(1)  1  Sent.  Dist.  29,  q.  1,  a.  1  ad  1 ;  cf.  etiam  1  p.  q.  33,  a.  1  ad  3. 

(2)  CosM.  Alam.  Phil.  nat.  q.  1,  a.  1  ad  2. 

De  Maria.  Vol.  I.  37 


578  PHIL.    PRIM.    SEU    OM.    PARS    III.    QUAEST.    I. 

narum,  quod  tota  essentia  unius  accipitur  in  alia,  ita  quod  una  numero 
est  essentia  trium,  et  idem  esse.  Et  ideo  ad  significandum  ordinem 
talis  originis  non  competit  noraen  causae  propter  duo:  primo,  quia 
omnis  causa  vel  est  extra  essentiam  rei  sicut  efiQciens  et  finis;  vel 
pars  essentiae  sicut  materia  et  forma.  Secundo,  quia  omnis  causa  habet 
ordinem  principii  ad  esse  sui  causati,  quod  per  ipsum  constituitur. 
Pater  autem  non  habet  aliquem  ordinem  principii  ad  esse  Filii,  sicut 
nec  ad  esse  suum,  cum  unum  et  idem  sit  esse  utriusque  :  unde  Pater 
non  est  causa  Filii,  sed  Principium;  quia  principium  dicit  ordinem 
originis  absolute,  non  determinando  aUquem  modum,  qui  ab  origine 
Personarum  aiienus  sit ))  (1). 


ARTICULUS    II. 

DE  DIVERSIS    CAUSARUM    GENERIBUS. 

RERUM  CONTINUATIO.  Determinavimus  in  superiori  articulo  ger- 
manam  causae  notionera;  nunc  ad  varia  genera  causarura  recensenda 
gradum  faciemus.  Principio  quidera  cura  omnis  scientia  in  inquisitione 
causarum  versetur,  veteres  philosophi  ante  Aristotelera,  qui  iraperfecte 
admodura  de  natura  phiiosophati  sunt,  vel  unura,  vel  allerura  causarura 
genus  adraiserunl,  uti  testis  est  ipse  Philosophus,  qui  sapienter  et  eru- 
dite  declarat  quo  pacto  naturales  philosophi  incipientes  a  solis  causis 
raaterialibus  ad  alia  causarura  genera  cognoscenda  pervenerint  (2). 
Verura  Aristoteles  postquara  ceterorura  philosophorura  hac  super  re 
opiniones  exposuerit,  et  acute  declaraverit  quid  in  tanta  opinionura 
turba  esset  veri  et  quid  falsi,  propriara  tradidit  doctrinam  et  invicte 
demonstravit,  oranes  causas  de  quibus  disserere  potest  philosopliia,  esse 
revocandas  ad  quatuor  potissiraum,  nimirum  ad  causas  materiales,  for- 
males,  efficientes,  finales. 

Haec  nobilissima  doctrina  ab  ipsis  naturae  fontibus  ducta  et  ab 
Aristotele  mirifice  explicata,  a  SS.  Patribus  et  ab  omnibus  Scholasticis 
excepta  et  illustrata,  universara  Christianara  philosophiara  intime  per- 
vasit,  et  per  plura  secula  coraraunis  fuit  omnibus  qui  philosophi  noraen 
promerebantur.  Philosophi  quippe  christiani  peripateticae  sapientiae 
operam  dantes  sane  intellexerunt,  naturam  rerum  visibilium  ex  quibus 
intellectus  noster  ad  invisibilla  cernenda  quodaramodo  manuducitur, 
explicari  raininie  posse  sine  duplici  principio  intrinseco,  nempe  mate- 
riali,  et  forraali.  Principio  forniali  statuto,  quo  aliqua  res  propriara 
iiaturara  propriaraque  speciera  sibi  vindicat,  et  consequenter  proprias 

(1)  1  Sent.  Dist.  29,  q.  1,  a.  1. 

(2)  Metaph.  lib.  I  per  totura. 

operationes  quibus  ad  proprium  finem  contendit,  facile  deducebant 
cum  ipso  Stagirita,  naturam  plenam  esse  finibus,  ideoque  omnes  res 
agendo  ad  proprium  contendere  finem,  et  sic  elllorescere  demonslrabant 
quatuor  causarum  genera. 

Ast  novata  post  Baconem  et  Cartesium  philosophia  veteris  mate- 
rialismi  aemula  causas  formales  e  medio  sustulit.  Sic  pedetenlim  pro- 
gressa  est  ad  destructionem  causarum  finalium,  et  demum  pervenit 
ad  ipsius  causae  efficientis  notionem  vel  turbandam  vel  penitus  negan- 
dam,  et  cuncta  revocavit  ad  materiam,  quam  tractabat  sensibus.  Hinc 
in  philosophando  illis  veteribus  naturalibus  adstipulata  est,  quos  Ari- 
stoteles  uti  ebrios  philosophatos  esse,  sapienter  affirmavit.  Nos  itaque 
ad  recentes  Materialistas  coarguendos  et  ad  propugnandam  circa  diversa 
causarum  genera  doctrinam  ab  Aristotele  iamdudum  traditam  et  ab 
Ecclesiae  Patribus  ac  Scholasticis  philosophis  uno  ore  vindicatam,  se- 
quentem  statuimus  propositionem. 


PROPOSITIO. 

Genera  causarum  sunt  quatuor;  nimirum  causa  materialis,  for- 
malis,  efBciens,  finalis. 

Prob.  prop.  Arg.  I.™™  Causa  dicitur  id  quod  influit  esse  in  aliud 
vel  ad  quam  sequitur  esse  alterius,  quod  vocatur  causatum.  Atqui 
quatuor  modis  potest  aliquid  influere  esse  in  aliud.  Ergo  quatuor  sunt 
genera  causaruiii.  Propositio  minor  sic  declarari  potest  cum  Philosopho. 
Esse  eius  quod  habet  causam  vel  consideratur  absolute,  et  tunc  causa 
eius  est  forma  per  quam  aliquid  est  in  actu;  vel  secundum  quod  de 
potentia  ente  fit  ens  actu.  Cum  autem  omne  quod  est  ens  potentia, 
reducatur  ad  actum  per  id  quod  est  ens  actu,  ex  hoc  evidenter  efflo- 
rescunt  duae  aliae  causae,  nimirum  materia  seu  subiectum,  et  efficiens 
quae  materiam  de  potentia  perducit  ad  actum;  et  cum  actio  causae 
efficientis  procedens  ab  aliquo  determinato  principio  ad  aliquid  deter- 
minatum  tendat,  omne  quippe  agens  operatur  quod  est  sibi  conve- 
niens,  sic  exsurgit  demum  causa  finalis;  quia  finis,  dicitur  id  ad  quod 
tendit  actio  operantis.   Ergo  dantur  quatuor  causarum  genera  (1). 

Arg.  2.^™  Haec  eadem  veritas  demonstratur  et  pene  sub  oculos 
ponitur  considerando  aliquod  opus  artis  in  cuius  effectione  quatuor 
memoratae  causae  evidenter  concurrunt.  Cum  enim  artifex  aliquam 
statuam  raolitur,  in  hoc  opere  perficiendo  spectari  possunt  tum  ma- 
teria,  ex  qua  statua  construitur,  tum  forma  statuae  quae  materiae  attri- 
buitur,  quaeque  ipsi  speciem  et  definitionem  impertitur,  tum  artificis 

(1)  Physic.  lib.  II,  lect.  10  fine. 

operatio,  tum  demum  finis  seu  bonum  ad  quod  consequendum  artifex 
statuam  fabricandam  aggressus  est.  Quam  ad  rem  ius  fasque  est  con- 
cludere,  admittendas  esse  quatuor  causarum  species,  nimirum  mate- 
rialem,  formalem,  efficientem  et  finalem  (1). 

Hanc  doctrinam  sic  paucis  perstringit  Aristoteies :  cc  Causa  dicitur 
uno  quidem  modo  id  ex  quo  insito  aliquid  fit,  ut  aes  statuae...  alio 
vero  species  et  exemplar.  Haec  autem  est  ratio  eius  quod  quid  erat 
esse  {essentiae  seu  definitionis)...  Item  unde  principium  mutationis 
primum  aut  quietis,  ut  qui  consuluit  causa  est,  et  pater  proiis,  et 
omne  efficiens  eius  quod  iactum  est,  et  transmutans  transmutati.  Item 
ut  finis ;  haec  autem  est  cuius  causa,  ut  ambulandi  sanitas.  Propter 
quid  enim  ambulat?  dicemus :  Ut  sanetur.  Et  dicentes  ita,  putamus 
causam  reddidisse  »  (2). 

Arg.  3.^™  Inducitur  ad  evincendum  cum  Stagirita,  causas  non 
esse  plures,  quam  quatuor  numeratas,  et  ita  proponitur.  Illud  quod 
dicimus  propter  quid,  inquirit  de  causa.  lam  vero  ad  propter  quid 
non  respondetur,  nisi  altera  ex  memoratis  quatuor  causis.  Ergo  qua- 
tuor  sunt  dumtaxat  causarum  genera  (3). 

Et  re  quidem  vera  ut  minor  declaretur ;  quandoque  propter  quid 
reducitur  in  rei  quidditatem  seu  definitionem,  uti  patet  in  immobib'bus. 
Sic  enim  mathematica  demonstrat  ex  causa  formali  seu  ex  definitione. 
Cum  enim  definitio  anguli  recti  sit,  quod  constituatur  ex  linea  super 
aliam  cadente,  quae  utrinque  faciat  duos  angulos  aequales :  si  quae- 
ratur  propter  quid  hic  angulus  sit  rectus :  respondetur,  quia  consti- 
tuitur  ex  linea  faciente  duos  angulos  aequales  ex  utraque  parte.  Quan- 
doque  propter  quid  reducitur  in  primum  movens ;  ut :  propter  quid 
aliqui  pugnaverunt  ?  quia  furati  sunt :  hoc  enim  est  quod  incitavit 
ad  pugnam.  Quandoque  propter  quid  reducitur  in  causam  finalem,  ut 
si  quaeramus  cuius  causa  aliqui  pugnant:  respondetur,  ut  dominentur. 
Quandoque  demum  reducitur  in  causam  materialem ;  ut  si  quaeramus 
quare  istud  corpus  est  corruptibile :  respondetur,  quia  compositum  est 
ex  contrariis  (4). 

Scholion.  Ex  mox  explicata  causarum  partitione  quaedam  conse- 
quuntur,  quae  Philosophus  ad  tria  potissimum  capita  revocat.  Et  primo 
quidem,  positis  diversis  causarum  generibus,  unius  eiusdemque  rei 
possunt  esse  plures  causae  non  solum  per  accidens,  quod  est  eviden- 
tissimum,  cum  aedificator  e.  g.  per  accidens  possit  esse  albus  vel  niger, 
magnus  vel  parvus ;  sed  etiam  per  se.  Unius  enim  eiusdemque  statuae 
cst  causa   per  se  tum  artifex,  tum   materia,  tum  forma.  Hoc  locum 

(1)  Metaph.  lib.  V,  lect.  2. 

(2)  Metaph.  lib.  IV,  aliis  V;  cf.  iQterpretationem  S.  Thom.  lib.  V,  lect.  2. 

(3)  CosM.  Alam.  Phil.  nat.  q.  7,  a.  3. 

(4)  Cf.  S.  TnoM.  Phusic.  lib.  II,  iect.  10. 

habet  in  causis  diversorum  generum ;  nam  plane  repugnat  esse  plures 
causas  in  eodem  genere  et  in  eodem  ordine,  unius  eiusdemque  effectus. 
Hoc  idem  minime  repugnat,  si  causae,  licet  eiusdem  generis,  sint  in 
diverso  ordine,  nempe  una  sit  remota  vel  universalis,  altera  proxima 
vel  particularis;  vel  etiam  si  neutra  sit  sufficiens;  quemadmodum  vide- 
mus  in  multis  trahentibus  navim. 

Deinde  aliqua  duo  possunt  sibi  ultro  citroque  esse  causae  in  di- 
verso  genere ;  minime  vero  in  eodem,  nam  secundum  idem  genus 
impossibile  est,  aliquid  esse  simui  causam  et  causatum.  Sic  materia 
est  causa  formae,  quia  ipsam  sustentat  in  esse ;  et  forma  est  causa 
materiae,  quia  ipsi  dat  esse  actu  et  speciem.  Sic  efficiens  est  causa 
finis  quantum  ad  esse,  quia  movendo  perducit  ad  hoc  ut  sit  fmis ; 
contra  finis  est  causa  efficientis  non  quantum  ad  esse,  sed  quantum 
ad  rationem  causalitatis.  Efficiens  quippe  est  causa  in  quantum  agit : 
non  autem  agit  nisi  causa  finis,  et  ideo  ex  fine  habet  suam  causali- 
tatem.  Quocirca  quatuor  causae  ita  se  habent,  ut  materia  et  forma 
sibi  invicem  respondeant,  et  similiter  efficiens  et  finis. 

Demum  idem  est  causa  contrariorum,  si  diversa  ratione  ad  utrum- 
que  referatur,  et  hoc  dicitur  de  eodem  genere  causae.  Sic  gubernator 
per  sui  praesentiam  affirmatur  causare  incolumitatem  navis,  et  per 
absentiam  dicitur  in  causa  esse,  cur  navis  perdatur.  Hoc  potissimum 
applicatur  causae  moventi  (1). 

Diversi  causarum  modi.  Duplex  assignatur  a  Philosopho  causarum 
partitio  ;  alia  per  species  vel  genera,  alia  per  modos.  Hoc  inter  utram- 
que  differt,  quod  prima  petitur  a  diversa  ratione  causandi  et  est  divisio 
quasi  per  differentias,  quae  constituunt  species :  secunda  ortum  habet 
a  diversa  habitudine  causae  ad  causatum,  ideoque  obtinet  in  eadem 
specie  causae,  et  merito  considerari  potest  ut  subdivisio  primae  divi- 
sionis.  Sic  causa  efficiens  penes  diversas  habitudines  ad  causatum  potest 
esse  causa  per  se,  vel  causa  per  accidens,  causa  remota  vel  proxima, 
causa  universalis,  vel  particularis.  Ne  autem  longiores  simus,  hos  di- 
versos  causandi  modos  breviter  declarabimus  disserentes  in  particulari 
de  causa  movente  seu  efficiente  (2). 


SOLVUNTUR  DIFFICULTATES. 

Oppon.  V.  Idea  est  causa  cognitionis  et  generationis.  lam  vero 
idea  neque  est  materia  neque  forma,  cum  sit  extra  rem  ;  neque  fmis, 
quia  per  ideam  agens  sibi  determinat  finem;  neque  agens,  quia  quod 
est  in  agente  non  est  agens.  Ergo  est  quintum  genus  causae. 

(1)  S.  Thom.  Metaph.  lib.  V,  lect.  2. 

(2)  Cf.  S.  Thom.  Metaph.  lib.  V,  lect.  3,  et  Physic.  lib.  II,  lect.  6. 

Resp.  Conc.  mai.  et  Dist.  min.  Idea  neque  est  una  ex  quatuor 
causis,  neque  reducitur  ad  alteram  ex  illis,  Neg.  Et  reducitur  ad  ali- 
quara  ex  quatuor  causis,  Conc.  et  Neg.  cons. 

Explico.  Licet  idea  non  soleat  dici  causa  efficiens ;  nihilominus 
ad  causam  efficientem  revocatur,  cum  idea  sit  forma  in  mente  arti- 
ficis  operativa  et  productiva  rei.  Rem  sic  declarat  Angelicus :  «  Licet 
Deus  per  essentiam  suam  se  et  alia  cognoscat ;  tamen  essentia  sua  est 
principium  operativum  aliorum,  non  autem  suipsius.  Ideo  habet  ratio- 
nem  ideae  secundum  quod  ad  alia  comparatur,  non  autem  secundum 
quod  comparatur  ad  ipsum  Deum  »  (1). 

Oppon.  2.^  Instrumentum  est  genus  causae.  Sed  nullum  est  ex 
quatuor  generibus.  Ergo  admittendum  est  quintum  genus. 

Resp.  Conc.  mai.  et  Dist.  min.  Nullum  est  ex  quatuor  generibus 
causarum,  si  spectantur  causae  principales,  Conc.  Si  spectantur  causae 
quae  agunt  in  virtute  principalis  agentis,  Neg,  et  Neg.  cons. 

Explico.  Causae  si  spectantur  penes  genera  seu  species,  quadri- 
partitam  habent  divisionem.  Verum  quaelibet  species  subdividitur  in 
diversos  modos,  et  sic  discriminatur  in  causam  principalem,  quae  agit 
in  virtute  propria,  et  in  causam  instrumentalem,  quae  agit  in  virtute 
causae  principalis.  Porro  licet  instrumentum  non  possit  dici  una  ex 
quatuor  causis  principalibus,  reducitur  nihilominus  ad  aliquam  causam 
principalem  ex  quatuor  memoratis. 

Oppon.  3.*^  Subiectum  relate  ad  accidentia,  et  praemissae  relate  ad 
conclusionem  non  sunt  in  aliquo  causarum  genere  ex  quatuor  dictis. 
At(jui  tum  subiectum,  tum  praemissae  sunt  verae  causae.  Ergo  genera 
causarum  sunt  plura,  quam  quatuor. 

Resp.  Subiectum  relate  ad  accidens  est  semper  causa  materialis 
et  receptiva,  quia  sustentat  accidens  in  esse ;  et  si  agitur  de  accidente 
proprio,  est  etiam  causa  efficiens  saltem  reductive,  quatenus  non 
producit  accidens  per  veram  transmutationem,  sed  per  necessariam 
resultantiam.  Praemissae  vero  relate  ad  conclusionem  etiam  revocari 
possunt  tum  ad  causam  materialem,  tum  ad  causam  efficientem.  Re- 
vocantur  ad  causam  materialem,  si  spectantur  termini  ex  quibus  com- 
ponuntur,  nam  ex  maiori  et  minori  conflatur  conclusio,  ideoque  ter- 
mini  sunt  materia  conclusionis.  Quod  si  spectantur  praemissae  prout 
exsistunt  sub  tali  forma,  tunc  generant  conclusionem  et  reducuntur  ad 
causam  efficientem.  Hoc  sic  paucis  explanatur  a  Doctore  Angelico : 
<c  Sciendum  est  quod  propositiones  dicuntur  esse  materia  conclusionis, 
non  quidem  secundum  quod  sub  tali  forma  cxsistunt,  vel  secundum 
virtutem  earum,  sic  enim  magis  se  habent  in  ratione  causae  effi- 
cientis :  sed  quantum  ad  terminos  ex  quibus  componuntur.   Nam  ex 

(1)  1  p.  q.  15,  a.  1  ad  2. 

terminis  praemissarum  componitur  conclusio,  scilicet  ex  maiori  et 
rainori  extremitate  j>  (1). 

Oppon.  4.^  Causa  sine  qua  non^  et  occasio  sunt  causae  per  se. 
lam  vero  neutra  continetur  sub  aliquo  ex  quatuor  generibus  causarum. 
Ergo  dantur  aliae  causae  praeter  quatuor  dicta  genera. 

Resp.  Dist.  mai.  Sunt  causae  per  se,  semper,  Neg.  Sunt  causae 
per  se  quandoque,  Conc.  Dist.  min.  Non  sunt  sub  aliquo  genere  ex 
quatuor  praedictis,  quando  sunt  causae  per  accidens,  Conc.  Non  sunt 
sub  aliquo  genere  quando  sunt  causae  per  se,  Neg. 

Explico.  Tum  causa  sine  qua  non,  tum  occasio  quandoque  de- 
notant  causam  per  accidens,  et  tunc  non  continetur  sub  aliquo  ex 
quatuor  causarum  generibus ;  quia  id  quod  est  per  accidens  non  in- 
greditur  rei  defmitionem.  Quandoque  vero  sunt  causae  per  se,  et  tunc 
reducunlur  ad  genus  causae  efficientis,  licet  earum  influxus  in  causa- 
tum  sit  insufficiens  et  imperfectus.  Sic  ut  exemplo  rem  patefaciamus, 
tormenta  carnificum  sunt  causa  per  accidens  patientiae  martyrum,  quia 
per  se  causant  dolorem,  et  proprie  dicuntur  occasio :  contra  si  quis 
suo  peccato  alterum  inducit  ad  peccandum,  dicitur  praeberi  alteri 
occasionem  peccandi,  et  est  causa  per  se,  sed  insufficiens,  cum  causa 
sufficiens  sit  voluntas  peccantis  (2). 

Oppon.  5.°  Bonum  est  causa  mali.  Atqui  non  est  neque  causa  ma- 
terialis  neque  formalis,  nec  efficiens  nec  finah's.  Ergo  praeter  quatuor 
ilia  genera  admittendum  aliud  genus  causae. 

Resp.  Dist.  mai.  Est  causa  per  accidens,  Conc.  Est  causa  per  se, 
Neg.  Et  sic  solvitur  difficultas,  nam  hic  agimus  de  causis  per  se. 

Instabis  1.^  Causa  per  accidens  non  intendit  iilud  cuius  est  causa. 
Atqui  operans  malum  praeter  intentionem,  non  peccat,  ut  si  quis  inten- 
dens  occidere  feram ,  perimit  hominem.  Ergo  si  malum  non  habet 
nisi  causam  per  accidens,  nullus  peccat,  quod  est  absurdum. 

Resp.  Dist.  mai.  Non  intendit  illud  cuius  est  causa,  si  accidens 
coniungitur  effectui,  ut  in  paucioribus,  et  raro,  Conc.  Si  accidens  unitur 
effectui  semper  vel  frequenter,  Neg.  Contradist.  min.  et  Neg.  cons. 

Explico.  Quando  accidens  aliquod  coniungitur  effectui  perquam 
raro,  potest  quis  effectum  intendere,  quin  intendat  illud  accidens, 
quemadmodum  patet  in  exemplo  hominis  volentis  occidere  feram,  cui 
per  accidens  coniungitur  occisio  hominis,  quae  ab  ipso  nuilo  pacto  inten- 
debatur,  ideoque  occidendo  hominem  praeter  intentionem,  non  peccat. 
Verum  si  illud  accidens  comitatur  effectum  semper  vel  frequenter,  non 
potest  quis  excusari  a  peccato,  licet  illud  malum,  quod  coniungitur 
bono,  per  se  non  intendat.  Utilitati  quae  est  in  furto  semper  coniun- 
gitur  malum,  idest  violatio  iustitiae,  ideoque  non  excusatur  a  peccato, 

(1)  Metaph.  lib.  V,  lect.  3  initio. 

(2)  4  Sent.  Dist.  1,  q.  1,  a.  4,  sol.  1,  et  Dist.  38  q.  2  a.  1  ad  4. 

quia  ex  hoc  ipso,  quod  eligit  bonura  cui  semper  coniuugitur  malum, 
etsi  non  velit  malum  secundum  ipsum,  magis  tamen  vult  hoc  malo 
deturpari,  quam  carere  illo  bono  (1). 

Instabls  2.°  Quod  est  per  accidens,  est  ut  in  paucioribus.  lam 
vero  malum  est  ut  in  pluribus.  Ergo  malum  non  est  per  accidens, 
ideoque  habet  causam  per  se,  et  consequenter  bonum  est  causa  per  se. 

Resp.  Dist.  mai.  Est  ut  in  paucioribus  si  agitur  de  causis  agen- 
tibus  per  naturam,  Conc.  Si  de  causis  agentibus  per  voiuntatem,  Sub- 
dist.  In  agibilibus,  Neg.  In  factibilibus,  Conc.  Difficultati  sic  occurrit 
S.  Thomas:  ((  Malum  nunquam  invenitur  nisi  in  paucioribus,  si  refe- 
runtur  effectus  ad  causas  proprias,  quod  quidem  in  naturalibus  patet. . . 
In  voluntariis  autem  magis  videtur  malum  esse  ut  in  pluribus  quan- 
lum  ad  agibilia,  licet  non  quantura  ad  factibilia  in  quantum  ars  non 
deficit  nisi  in  paucioribus;  imitatur  enira  naturara.  In  agibilibus  autera 
circa  quae  sunt  virtus  et  vitiura,  est  duplex  appetitus  raovens,  scilicet 
rationalis  et  sensualis;  et  id  quod  est  bonura  secundura  unura  appe- 
titura,  est  raalura  secundura  alterura...  Et  quia  plures  sequuntur  sen- 
sus,  quam  rationera,  ideo  plures  inveniuntur  raali  in  hominibus,  quam 
boni ))  (2).  Ceterum  etiara  praescindendo  a  virtute  et  vitio,  non  semper 
id  quod  est  per  accidens  est  ut  in  paucioribus.  Sic  petens  forum  eraendi 
gralia,  aut  seraper  aut  frequenter  invenit  raultos  horaines,  licet  hoc 
non  intendat  (3). 

Oppon.  6.^  Oranis  causa  aliquo  modo  agit.  Atqui  raateria  non  agit, 
quia  est  pura  potentia.   Ergo  raateria  non  est  causa. 

Resp.  Dist.  mai.  Omnis  causa  influit  in  esse  causati  vel  agendo 
vel  sustentando,  Conc.  Seraper  agendo,  Neg. 

Explico.  Cum  in  ratione  causae  includatur  influxus  ad  esse  causati, 
causare  proprie  non  est  agere,  sed  influere.  Influxus  autera  hic  potest 
esse  vel  sustentando,  uti  contingit  in  raateria,  vel  agendo  sive  efticien- 
ter,  sive  forraaliter,  sive  finaliter, 

Oppon.  7.^  Oranis  causa  est  nobilior  suo  effectu.  Sed  raateria  est 
imperfectior  causato.  Ergo  non  est  causa. 

Resp.  Dist.  mai»  Est  nobilior  suo  effectu,  si  influit  per  modum 
actus,  Conc.  Si  influit  per  modum  potentiae  sustentantis,  Neg.  Diffi- 
cultas  sic  solvitur  a  S.  Thoma:  «  Quaedara  causae  sunt  nobiliores  his 
quorum  sunt  causae,  scilicet  efficiens,  formalis  et  finalis,  et  ideo  quod 
est  in  talibus  causis  nobilius  est  in  eis,  quam  in  his  quorura  sunt 
causae.  Sed  materia  est  iraperfectior  eo  cuius  est  causa,  et  ideo  aliquid 
est  in  materia  minus  nobiliter,  quam  est  in  raateriato ;  in  raateria  eniin 
est  incomplete  et  in  potentia,  et  in  materiato  est  actu  ))  (4). 

(1)  QQ.  DD ,  De  malo,  q.  1,  a.  S  ad  15. 

(2)  QQ.  DD.  De  pot.  q.  8,  a.  6  ad  5. 

(3)  QQ.  DD.  De  malo,  loc.  cit.  ad  19. 

(4)  QQ.  DD.  De  ver.  q.  7,  a.  7  ad  1. 

Oppon.  8."  Efficiens  est  effectus  causae  finalis.  Atqui  effectus  non 
est  causa,  sed  causatum.  Ergo  non  datur  causa  efficiens. 

Resp.  Dist.  mm.  Efficiens  est  effectus  finis  sub  aliqua  ratione, 
Conc.  Sub  omni  ratione,  Neg.  Dist.  min.  Effectus  non  est  causa  sub 
illa  ratione  sub  qua  est  effectus,  Conc,  Sub  alia  ratione,  Neg. 

Explico.  Causae  sibi  invicem  sunt  causae  in  diverso  causandi 
genere.  Sic  materia  est  causa  formae,  et  forma  est  causa  materiae. 
Sic  etiam  finis  est  causa  efficientis,  et  efficiens  est  causa  finis.  Verum 
sub  diversa  ratione,  nam  efficiens  est  prius  secundum  esse,  et  poste- 
rius  secundum  rationem  causandi:  causat  quippe  finem  secundum  esse, 
quia  movendo  perducit  ad  hoc  ut  sit  finis.  Ex  adverso  finis  est  prius 
secundum  rationem,  sed  posterius  secundum  esse,  ideoque  causat  effi- 
cientem  non  quantum  ad  esse,  sed  quantum  ad  rationem  causalitatis. 
Nam  efficiens  est  causa  in  quantum  agit;  non  autem  agit  nisi  causa 
finis,  unde  ex  fine  habet  causalitatem  (1). 


QUAESTIO  II. 
De  quatuor  causarum  speciebus  singillatim  consideratis. 

CONTINUATIO  RERUIVI.  Cum  a  nobis  satis  declaratum  sit  in  su- 
periori  quaestione  dari  quatuor  causarum  genera,  quae  sunt  causa 
materialis,  formalis,  efficiens  et  finalis,  ordo  disciplinae  postulat  ut 
aliquid  dicamus  speciatim  de  quolibet  causarum  genere.  Et  primo 
quidem  disseremus  de  causis  intrinsecis,  nempe  de  causa  materiali  et 
formali,  deinde  de  causis  extrinsecis,  idest  de  causa  efficiente  et  finali. 
Verum  enim  cum  causa  materialis  et  formalis,  si  presse  sumuntur, 
constituant  naturam  rerum  visibilium,  proprie  spectat  ad  phiiosophum 
naturalem  instituere  hac  super  re  plenam  accuratamque  disquisitionem, 
et  agendo  de  ente  mobili  longius  prosequi  qiiaestiones  de  materia  et 
forma,  de  natura  et  propriis  passionibus  substantiae  compositae.  Contra 
ea  Metaphysicus  ad  quem  directe  spectat  disserere  de  ente  immobili 
et  immateriali  aliqua  attingit  de  hac  duplici  causa,  tum  quia  intelle- 
ctus  humanus  ex  rebus  visibilibus  ad  invisibilia  speculanda  progredi- 
tur,  tum  quia  ratio  causae  materialis  et  formalis  latiori  sensu  accepta, 
nempe  pro  potentia  et  actu  pertinet  ad  ens  in  quantum  est  ens,  quod 
est  subiectum  Philosophiae  primae. 

(1)  Metaph.  lib.  V,  lect.  2.  Quandonam  tres  causae,  formalis,  finalis,  et  eflBciens. 
concurrant  in  unum,  declaratur  a  S.  Thom.  Physic.  lib.  II,  lect.  11. 

ARTICULUS  I. 

DE    CAUSALITATE    MATERIAE    ET    FORMAE. 

QUAESTIO  CIRCUMSCRIBITUR.  Quod  in  substantiis  visibilibus 
detur  compositio  in  primo  esse  substantiali  ex  causa  materiali  et  for- 
mali,  quarum  altera  vocatur  materia  prima,  altera  dicitur  forma  suh- 
stantialis,  nemini  dubium  esse  potest,  si  ipsam  naturam  animo  a  prae- 
iudicatis  opinionibus  vacuo  velit  observare.  Sicut  enim  ex  mutationibus 
accidentaiibus,  oriente  novo  accidente,  deducimus  dari  substantiam, 
quae  fungitur  munere  subiecti,  et  actum  accidentalem,  qui  determinat 
substantiam  ad  aliquod  esse  secundarium ;  sic  ex  mutationibus  substan- 
tialibus,  oriente  nova  substantia  per  generationem,  puta  cum  cibus 
mutatur  in  carnem  animalis,  rite  concludimus,  dari  compositionem 
substantialem,  idest  substantiam  esse  compositam  in  suo  primo  esse 
ex  subiecto,  quod  dicitur  materia  prima,  et  ex  alia  realitate,  quae 
materiam  determinat  et  illam  actuat  ut  sit  certa  species  substantiae 
corporalis,  et  haec  realitas  dicitur  forma  substantialis. 

Haec  ratio  ducta  ex  mutationibus  substantialibus  dilucide  expo- 
nitur  a  S.  Thoma,  qui  doctrinam  Philosophi  enarrans,  sic  declarat  cur 
veteres  negaverint  formas  substantiales:  «  Decepit  antiquos  philosophos 
hanc  rationem  inducentes,  ignorantia  formae  substantialis.  Non  enim 
adhuc  tantum  profecerant,  ut  intellectus  eorum  se  elevaret  ad  aliquid, 
quod  est  supra  sensibilia:  et  ideo  illas  formas  tantum  consideraverunt, 
quae  sunt  sensibilia  propria  vel  communia.  Huiusmodi  autem  manife- 
stum  est  esse  accidentia,  ut  album  et  nigrum,  magnum  et  parvum  et 
huiusmodi.  Forma  autem  substantialis  non  est  sensibilis  nisi  per  accidens, 
et  ideo  ad  eius  cognitionem  non  pervenerunt,  ut  scirent  ipsam  a  ma- 
teria  distinguere  »  (1). 

Quae  cum  ita  se  habeant,  poslhabita  quaestione  de  exsistentia 
materiae  prima  et  formae  substantialis,  ex  quibus  coalescit  ens  mobiie, 
de  quo  tractandum  erit  in  Philosophia  naturali,  hic  pauca  dicemus  de 
modo  causandi  tum  causae  materialis  tum  causae  formalis,  et  sic,  prout 
Metaphysicae  competit,  explicabimus  naturam  utriusque  causae. 

(1)  Metaph.  lib.  VII,  lect.  2  medio. 

PROPOSITIO. 

Causalitas  materiae  et  forinae  consistit  in  inutua  et  immediata 
communicatione  propriae  realitatis ;  ita  ut  materiae  munus  sit  reci- 
pere  et  sustentare  formam,  formae  vero  actuare  materiam  eamque 
ad  certam  speciem  determinare. 

Prob.  I.*  pars.  Influxus  in  esse  alterius  vel  fit  per  aliquam  effi- 
cientiam,  quando  causa  producit  efl^ectum  a  seipsa  distinctum;  vel  per 
communicationem  immediatam  propriae  realitatis,  quando  causa  in- 
greditur  constitutionem  etfeclus  ut  pars  eius  definitionis.  lam  vero 
materia  et  forma  non  causant  primo  modo;  non  enim  sunt  extraneae 
effectui,  sed  compositum  intrinsecus  constituunt.  Ergo  exercent  suam 
causalitatem  per  immediatam  communicationem  propriae  realitatis. 

Evolv.  arg.  Efl*ectus  proprius  huiusmodi  causarum  est  compositum 
ex  utraque.  Si  ergo  compositum  non  resultaret  ex  immediata  unione 
et  communicatione  mutua  propriae  realitatis,  sed  per  aliquod  medium, 
istae  causae  deberent  producere  efficiendo  medium  illud,  quod  esset 
a  seipsis  realiter  distinctum,  et  tunc  cum  causa  efficiente  male  con- 
funderentur:  «  Forma,  inquit  S.  Thomas,  per  seipsam  facit  rem  esse 
in  actu,  cum  per  essentiam  suam  sit  actus,  nec  dat  esse  per  aliquod 
medium.  Unde  unio  rei  compositae  ex  materia  et  forma  est  per  ipsam 
formam,  quae  secundum  seipsam  unitur  materiae  ut  actus  eius  »  (1). 

Prob.  2.^  pars,  in  qua  determinatur  singillatim  modus,  quo  alte- 
rutra  causa  alteri  suam  realitatem  communicat;  et  primo  quod  cau- 
salitas  materiae  respectu  formae  consistit  in  receptione  et  sustentatione 
illius.  Etenim  materia  definitur  a  Philosopho,  uti  vidimus,  Suhiectum 
ex  qiio  insito  aliquid  fit.  Atqui  tunc  revera  aiiquid  fit  et  generatur, 
cum  subiectum  actu  recipit,  et  sustentat  in  esse  aliquam  formam  ad 
quam  erat  in  potentia ;  nam  species  ad  quam  terminatur  generatio 
resultat  ex  unione  formae  et  materiae,  et  consequenter  ex  receptione 
et  sustentatione  formae  in  materia.  Ergo  causalitas  materiae  consistit 
in  receptione,  et  sustentatione  formae  in  materia. 

Confirmatur.  Materia  prima,  in  qua  principalius  salvatur  ratio 
materiae,  est  essentialiter  potentia  passiva  seu  receptiva.  lam  vero 
causalitas  potentiae  receptivae  est  formam  recipere,  illamque  receptam 
sustentare  vel  secundum  esse  et  informationem,  si  forma  est  materia- 
Hs,  vel  tantum  secundum  informationem,  si  forma  est  immaterialis, 
uti  anima  intellectiva.  Ergo  causalitas  materiae  est  actum  seu  formam 
recipere  illamque  sustentare.  Ex  causalitate  materiae  rite  infertur  quae- 

(1)  1  p.  q.  76,  a.  7. 

nam  sit  causalitas  formae,  cum  istae  duae  causae  mutuo  sibi  respon- 
deant.  Cum  enim  materia  sit  essentialiter  potentia  receptiva,  patet, 
formam  esse  essentiaiiter  actum  receptum.  Atqui  causalitas  actus  re- 
cepti  consistit  in  actuatione  et  informatione  potentiae.  Ergo  causalitas 
formae  sita  est  in  actuatione  et  informatione  materiae. 

Ut  vis  argumenti  intelligatur,  distinguendus  est  cum  S.  Thoma 
duplex  actus  formae,  nempe  actus  primus,  idest  informatio  materiae, 
et  actus  secundus,  idest  operatio.  Cum  enim  compositum  subsistens 
constituatur  per  hoc,  quod  materia  fit  actu  sub  forma,  vel  forma  fit 
in  materia,  necesse  est  ut  prius  materia  uniatur  cum  forma,  et  sub- 
inde  ex  tali  unione  resultet  compositum,  quod  operatur,  ideoque  cau- 
saHtas  formae  prius  natura  exerceatur  per  ordinem  ad  materiam,  quam 
ad  compositum.  lam  vero  causalitas  formae  relate  ad  materiam  eate- 
nus  intelligitur,  quatenus  forma  per  unionem  cum  materia  seipsam  illi 
communicet.  Hoc  enim  est  actuare  et  informare  materiam.  Audi  S.  Tho- 
mam :  (c  Duplex  est  actus  formae.  Unus  qui  est  operatio,  ut  calefacere, 
qui  est  actus  secundus;  et  talis  actus  formae  supposito  attribuitur. 
AHus  vero  actus  formae  est  materiae  informatio;  quae  est  actus  pri- 
mus,  sicut  vivificare  corpus  est  actus  animae,  et  taUs  actus  supposito 
formae  non  attribuitur  »  (1).  Paucis.  Materia  est  mera  potentia  passiva 
et  receptiva;  ex  opposito  forma  est  essentialiter  actus  illius  potentiae 
completivus  et  perfectivus,  tribuens  subiecto  speciem  determinatam  et 
esse.  Insuper  cum  materia  actuatur  per  formam,  id  quod  proprie  fit 
et  generatur  non  est  forma,  sed  compositum  quod  proprie  subsistit. 
Ergo  compositum  resaltat  ex  eo  quod  materia  recipiat  formam  iilam- 
que  sustentet,  et  forma  actuet  materiam  illamque  determinet  ad  esse 
et  speciem.  Et  sic  materia  exercendo  causalitatem  erga  formam,  causat 
compositum,  et  vicissim  forma  exercendo  causalitatem  erga  materiam, 
influit  esse  in  compositum. 

Quare  Angelicus  explicans  operationem  naturae,  seu  rerum  gene- 
rationem,  acute  ex  Philosopho  animadvertit,  materiam  esse  in  potentia 
ad  formam  et  consequenter  ad  compositum,  inquiens:  «  Nihil  obstat 
per  hoc  quod  dicitur  quod  per  naturam  ex  nihilo  nihil  fit,  quin  formas 
substantiales  ex  operatione  naturae  esse  dicamus.  Nam  id  quod  fit 
non  est  forma,  sed  compositum,  quod  ex  materia  fit,  et  non  ex  nihilo. 
Et  fit  quidem  ex  materia  in  quantum  materia  est  in  potentia  ad  ipsum 
compositum  per  hoc  quod  est  in  potentia  ad  formam.  Et  sic  non  pro- 
prie  dicitur,  quod  forma  fiat  in  materia,  sed  magis  quod  de  materiae 
potentia  educatur  »  (2). 

(1)  QQ.  DD.  De  ver.  q.  27,  a.  3  ad  25. 

(2)  QQ.  DD.  De  pot.  q.  3,  a.  8. 

SOLVUNTUR  DIFFICULTATES. 

Oppon.  1.^  Anima  humana  minime  eget  sustentari.  Atqui  materia 
prima  exercet  suam  causalitatem  erga  animam  liumanam.  Ergo  cau- 
salitas  materiae  non  consistit  in  sustentatione  formae. 

Resp.  Dist.  mai.  Anima  humana  non  eget  sustentari  quoad  esse, 
Conc.  Quoad  informationem,  Neg,  dist,  min.  Materia  prima  exercet 
eamdem  omnino  causalitatera  circa  alias  formas  et  animam  humanam, 
Neg.  Exercet  diversam  causalitatem,  Conc.  et  Neg.  cons. 

Explico.  Duplex  datur  genus  formarum.  Quaedam  enim  sunt  ma- 
teriales,  quae  per  se  non  subsistunt,  sed  habent  esse  per  materiam 
ideoque  et  informant  materiam  et  ab  ea  sustentantur  in  esse.  Quae- 
dam  autem  sunt  spirituales,  uti  anima  intellectiva,  quae  in  suo  esse 
subsistit,  ideoque  producitur  per  creationem.  Huiusmodi  forma  minime 
postulat,  ut  subsistentiam  accipiat  et  in  esse  simpliciter  sustentetur  a 
materia  cui  communicatur;  tametsi  requirat  sustentari  secundum  quid, 
quatenus  est  forma  huius  vel  illius  habens  esse  in  hoc  vel  in  illo; 
aliis  verbis,  secundum  informationem,  non  secundum  esse.  Quare  cau- 
salitas  materiae  generaliter  reponitur  in  sustentatione  formae,  non  autem 
in  tali  sustentatione. 

Oppon.  2.^  Si  materia  exerceret  suam  causalitatem  erga  formam, 
tunc  forma  esset  ex  materia,  ideoque  unum  principium  esset  ex  alio. 
Atqui  unum  principium  non  est  ex  alio.  Ergo  materia  non  exercet 
€ausalitatem  erga  formam. 

Resp.  Dist.  mai.  Forma  esset  ex  materia,  idest  educeretur  de 
.potentia  materiae  et  esset  in  materia,  Conc.  Esset  ex  materia,  idest 
haberet  materiam  partem  sui,  Neg.  Contradist.  min.  et  Neg.  cons, 

Explico.  lllud  proprie  dicitur  fieri  ex  aliquo  principio,  quod  post- 
quam  factum  sit,  constat  ex  illo  principio.  Hoc  autem  solummodo 
affirmari  potest  de  composito  materiali,  quod  proprie  est,  et  proprie 
tlt,  et  constat  ex  materia  et  forma ;  minime  vero  de  forma,  quae  non 
subsistit  neque  habet  materiam  partem  sui,  neque  proprie  dicitur  fieri 
^x  materia,  sed  melius  fieri  in  materia.  vel  educi  de  potentia  materiae. 
Nam  quod  vere  fit  per  se  ex  principiis,  vere  constat  ex  illis  postquam 
factum  est.  Sic  proprie  dicimus,  statuam  Alexandri  fieri  ex  metallo; 
non  autem  dicimus  proprie,  figuram  Alexandri  fieri  ex  metallo,  sed 
fieri  in  metallo,  vel  educi  de  potentia  metalli. 

Oppon.  3.^  Materia  exercet  causalitatem  erga  compositum  natu- 
rale,  cuius  est  pars;  nam  partes  ordinantur  ad  perfcctionem  totius. 
lam  vero  si  causalitas  materiae  respicit  compositum,  non  consistit  in 
receptione  et  sustentatione  formae.  Ergo. 

Resp.  Dist.  mai.  Materia  exercet  causalitatem  circa  compositum 

mediante  causalitate  quam  exercet  erga  formam,  Conc.  Directe  et  im- 
mediate,  Neg.  Contradist.  min.  et  Neg.  cons. 

Expllco.  Verum  est  causalitatem  materiae  exerceri  circa  compo- 
situm  naturale;  nam  compositum  est  causatum  et  principiatum  ab  ipsa, 
cum  sit  id  quod  generatur  ex  materia;  verum  hanc  exercet  mediante 
causaiitate,  quam  habet  per  ordinem  ad  formam.  Species  quippe  seu 
compositum  respectu  cuius  materia  est  pars,  resultat  ex  unione  ma- 
teriae  et  formae,  seu  ex  eo  quod  materia  recipit  et  sustentat  formam, 
et  eatenus  materia  est  in  potentia  ad  corapositum,  quatenus  est  in 
potentia  ad  formam.  Haec  eadem  difTicultas  posset  fieri  relate  ad  for- 
mam.  Cui  difficultati  respondetur,  formam  exercere  causalitatem  erga 
compositum  mediante  causaiitate  quam  exercet  erga  materiam  cuius 
est  informativa;  et  mediante  tali  informatione  resultare  speciem  rei 
naturalis,  quae  coalescit  ex  materia  et  forma. 


ARTICULUS  II. 

DE   NOTIONE   ET    PARTITIONIBUS   CAUSAE   EFFICIENTIS. 

QUID  CAUSA  EFFICIENS?  Causa  efficiens,  quae  etiam  appellari 
solet  causa  movens,  definitur  a  Philosopho  5  3Ietaph.  text.  3 :  Id  unde 
primum  principium  motus  seu  mutationis  et  quietis.  Genus  quippe 
causae  constituitur  ex  diversa  ratione  causandi.  lam  vero  ratio  cau- 
sandi  efficientis  optime  explicatur  per  hoc  quod  sit  primum  princi- 
pium  motus  vel  quietis,  et  consequenter  rei;  nam  motus  seu  mutatio 
est  via  ad  rem.  Sic  explicatur  proprius  influxus  in  efl"ectum,  qui  est 
de  ratione  causae:  sic  etiam  distinguitur  causa  efficiens,  primo  a  natura, 
quae  est  primum  principium  motus  et  quietis  eius  in  quo  est,  et  non 
in  alio  a  se  distincto.  Sic  etiam  distinguitur  ab  aliis  causis;  nam  causa 
materialis  est  id  ex  quo  aliquid  fit  et  est  ei  inexsistens:  formalis  est 
id  per  quod  aliquid  est  in  actu,  et  actu  hoc,  cum  sit  ratio  determi- 
nans  subiectum  et  compositum  ad  speciem;  finalis  demum  est  id  pro- 
pter  quod  res  est.  Quare  a  quibusdam  causa  efliciens  definitur:  Prin- 
cipium  quod  actione  sua  physica  alteram  producit  exsistentiam.  Sic 
causa  efficiens  secernitur  a  causa  finali,  quae  non  producit  efTectum 
actione  physica,  sed  bonitate  sua  allicit  eflicientem  et  ad  operationem 
movet,  insuper  separatur  a  causa  materiali  et  formali,  quae  non  pro- 
ducunt  aliquid  a  seipsis  adaequate  distinctum. 

Hinc  causalitas  eflicientis  consistit  in  agere.  Agere  vero  quod  ge- 
neratim  idem  est  ac  actuare  potenliam  passi,  potest  sumi  tripliciter; 
nempe  formaliter  per  communicationem  propriae  entitatis  quae  est 
actus  materiae  informativus,   et  actuans  potentiam;  vel  finaliter  alli- 

(1)  1  p.  q.  48,  a.  1  ad  4. 


ART.  II.    DE    NOTIONE    ET    PAKTITIONIBUS   CAUSAE   EFFICIENTIS  591 

ciendo  sua  bonitate  et  determinando  operans  ad  opus;  vel  demum 
efficienter,  nempe  immutando  aliud  in  quantum  est  aliud.  Et  haec  est 
potissima  significatio  vocabuli  agere,  quod  per  se  sumptum  significat 
tantum  causalitatem  etficientis.  Ad  rem  Aquinas:  «  Aliquid  agere,  di- 
citur  tripliciter.  Uno  modo  formaliter;  eo  modo  loquendi,  quo  dicitur 
albedo  facere  album.  Alio  modo  dicitur  aliquid  agere  effective;  sicut 
pictor  dicitur  facere  album  parietem.  Tertio  modo  per  modum  causae 
finalis;  sicut  finis  dicitur  efficere,  movendo  eflicientem  »  (1). 

Causae  efficientis  partitio.  Sicut  diversa  genera  causarum  consti- 
tuuntur  et  distinguuntur  per  diversas  rationes  causandi;  sic  ex  diversa 
habitudine  alicuius  causae  ad  suum  causatum  efflorescunt  diversi  modi 
eiusdem  causae.  Porro  penes  hos  diversos  modos  assignari  solent  variae 
parlitiones  singularum  causarum.  Nos  hic  cum  Philosopho  recensebi- 
raus  dumlaxat  capitulatim  diversos  modos  causae  efTicientis,  quorum 
plures  extendi  possunt  etiam  ad  alias  causas. 

I.  Et  primo  quidem  causa  efficiens  quadripartitam  habet  divisio- 
nem ;  alia  quippe  est  perficiens,  alia  disponens,  alia  adiuvans,  et  alia 
consilians.  Hanc  partitionem  sic  enucleat  Aquinas  noster:  a  Perficiens 
dicitur  causa  efliciens,  quae  ultimam  rei  perfectionem  causat,  sicut 
quod  inducit  formam  substantialem  in  rebus  naturalibus,  vel  artificialem 
in  artificialibus,  ut  aedificator  domus.  Disponens  autem,  quod  non  in- 
ducit  ullimam  formam  perfectivam,  sed  tantummodo  praeparat  mate- 
riam  ad  formam,  sicut  ille  qui  dolat  ligna  et  lapides  dicitur  domum 
facere.  Et  haec  non  proprie  dicitur  efficiens  domus,  quia  id  quod  ipse 
facit  non  est  domus  nisi  in  potentia.  Magis  autem  proprie  erit  efficiens, 
si  inducat  ultimam  dispositionem,  ad  quam  sequitur  de  necessitate 
forma.  Adiuvans  autem  dicitur  causa  secundum  quod  operatur  ad 
principalem  eflectum.  In  hoc  tamen  differt  ab  agente  principali,  quia 
principale  agens  agit  ad  finem  proprium  ;  adiuvans  autem  ad  finem 
alienum,  sicut  qui  adiuvat  regem  in  bello,  operatur  ad  finem  regis. 
Et  haec  est  dispositio  causae  secundariae  ad  primam,  nam  causa  se- 
cunda  operatur  propter  finem  primae  causae  in  agentibus  ordinatis, 
sicut  militaris  propter  finem  civilis.  Consilians  autem  differt  ab  agente 
principali  in  quanlum  dat  finem  et  formam  agendi.  Et  haec  est  habi- 
tudo  primi  agentis  per  inteilectum  ad  omne  agens  secundum,  sive  sit 
naturale,  sive  intellectuale.  Nam  primum  agens  intellectuale  in  omnibus 
dat  finem  et  formam  agendi  secundo  agenti,  sicut  architector  navis 
navim  operanti,  et  primus  intellectus  toti  naturae  »  (2). 

II.  Causa  efficiens  dispescitur  in  priorera  et  posteriorera.  Prius 
autem  et  posterius  in  causis  invenitur  dupliciter.  Uno  modo  in  causis 
diversis  numero  ad  invicem  ordinatis,  quarum  una  est  priraa  et  re- 

(1)  1  p.  q.  48,  a.  1  ad  4. 

(2)  Metaph.  lib.  V,  lect.  2. 

mota,  et  alia  secunda  et  propinqua;  sicut  homo  generat  hominem  ut 
causa  propinqua,  et  posterior;  sol  autem  ut  causa  prior  et  remota. 
Alio  modo  in  una  eademque  numero  causa  secundum  ordinem  rationis, 
qui  est  inter  universale  et  particulare.  Nam  universale  naturaliter  est 
prius,  particulare  posterius.  Sic  causa  sanitatis  est  artifex  et  medicus : 
artifex  ut  universale  et  prius;  medicus  ut  particulare  et  posterius  (1). 
Ad  hanc  divisionem  reducitur  partitio  causae  in  proximam  seu  imme- 
diatam,  et  in  remotam  seu  mediatam.  llla  est  quae  sine  intermedia 
causa  in  efifectum  influit;  haec  autem,  quae  aliis  intercedentibus  ope- 
ratur.  Huc  etiam  spectat  partitio  causae  in  universalem  et  particula- 
rem  prout  attingit  causatum  sub  ratione  universali  vel  sub  ratione 
particulari.  Sic  Deus  dicitur  causa  universalissima  omnium,  quia  cuncta 
attingit  sub  ratione  maxime  universali  entis,  agentia  creata  dicuntur 
causae  particulares,  quia  efifectum  attingunt  sub  determinata  ratione 
huius  vel  illius  entis. 

III.  Causa  efficiens  per  se  et  causa  efficiens  per  accidens.  Alia 
partitio  magni  momenti  ea  est  secundum  quam  causa  efficiens  sive 
proxima  sive  remota  subdividitur  in  efficientem  per  se,  et  efficientem 
per  accidens.  Causa  per  se  est  illa  quae  directe  et  per  propriam  for- 
mam  effectum  causat.  Causa  vero  per  accidens  dicitur  illa  quae  licet 
per  propriam  formam  non  causet  eflfectum,  est  tamen  coniuncta  cum 
illa  seu  accidit  illi,  quae  directe  effectum  producit. 

Causa  e fficiens  per  se  esi  in  duplici  differentia  :  vel  est  naturalis, 
vel  intellectualis  seu  a  proposito.  Effectus  causae  naturalis  per  se  est 
id  quod  consequitur  secundum  exigentiam  suae  formae;  effectus  vero 
causae  agentis  a  proposito  esl  illud  quod  accidit  ex  intentione  agentis, 
unde  quidquid  provenit  in  effectu  praeter  intentionem  est  per  acci- 
dens.  Hoc  verum  est,  si  id  quod  est  praeter  intentionem  ut  in  paucio- 
ribus  consequatur.  Quod  enim  vel  semper  vel  frequenter  coniungitur 
effectui,  cadit  sub  eadem  intentione.  Stultum  enim  est  dicere  quod  ali- 
quis  intendat  aliquid,  et  non  velit  illud  quod  frequenter  vel  semper 
adiungitur  (2). 

Causa  per  accidens  per  habitudinem  ad  effectum  distinguitur  qua- 
drifariam.  Prima  est,  quae  nihil  operatur  ad  effectum,  sicut  musica 
vel  albedo  aedificatoris  relate  ad  domum.  Secunda  est,  quae  aliquid 
operatur  solummodo  removendo  impediraentum,  sicut  removens  pro- 
hibens  dicitur  causa  per  accidens  raotus  deorsum  gravis.  Tertia  est, 
quae  operatur  aliquid,  sed  praeter  intentionem,  ita  taraen  ut  non 
attingat  effectum,  sed  aliquid  ei  coniunctuui ;  et  haec  causa  dicitur 
occasio.  Sic  operatio  tortoris  dicitur  causa  per  accidens  et  occasio 
patientiae  martyris.   Tormenta  enim  non  attingunt  per  se  patientiam, 

(1)  31etapli.  lib.  V.  lect.  3. 

(2)  Physic.  lib.  II,  lect.  8. 

sed  cruciatum  corporis,  qui  est  materia  patientiae.  Quarfa  demum 
est  quae  ita  operatur,  ut  agat  ellectum,  sed  ipsum  inducit  praeter  inten- 
tionem  agentis.  Sic  fodiens  sepulcrum  ad  sepeiiendum  dicitur  causa 
per  accidens  inventionis  tliesauri ;  nam  licet  vere  sua  actione  attingat 
talem  inventionem,  niliiiominus  tali  operatione  iilam  non  intendebat,  et 
huiusmodi  causa  vulgo  dicitur  fortuna  vel  casus. 

Praestat  audire  S.  Tliomam  hanc  rem  sic  explanantem:  fc  Aliquid 
potest  dici  causa  per  accidens  alterius  dupliciter.  Uno  modo  ex  parte 
causae;  quia  scilicet  illud  quod  accidit  causae  dicitur  causa  per  acci- 
dens  alicuius,  sicut  si  album  dicatur  causa  domus.  Alio  modo  ex  parte 
eftectus,  ut  scilicet  aliquid  dicatur  causa  per  accidens  alicuius,  quod 
accidit  ei  quod  est  effectus  per  se.  Quod  quidem  potest  esse  tripliciter. 
Uno  modo  quia  habet  ordinem  necessarium  ad  effectum,  sicut  remotio 
impedimenti  habet  ordinem  necessarium  ad  effectum.  Alio  modo  quando 
accidens  habet  ordinem  ad  effectum,  non  tamen  necessarium,  nec  ut 
in  pluribus,  sed  ut  in  pau^ioribus,  sicut  inventio  thesauri  ad  fossionem 
in  terra.  Et  hoc  modo  fortuna  vel  casus  dicuntur  causa  per  accidens. 
Tertio  quando  nullum  ordinem  habent,  nisi  forte  secundum  existima- 
tionem  ;  sicut  si  aliquis  dicat  esse  causam  terraemotus,  quia,  eo  intrante 
domum,  accidit  terraemotus ))  (1). 

IV.  Causa  etficiens  dividi  solet  etiam  raultipliciter :  I."  in  phi^si- 
cam  et  moralem.  Prima  est  quae  per  se  vires  suas  in  effectum  exserit, 
idest  effectum  producit  vel  per  propriam  formam,  vel  secundum  pro- 
positum,  sicut  qui  rem  aliquam  per  se  facit,  vel  ut  agens  naturale  vel 
ut  agens  intellectivum  :  altera  vero  est  quae  sive  iussu,  sive  consilio, 
sive  etiam  non  prohibitione  aliud  impellit  ad  operandum  :  sicuti  qui 
aliis  dat  mandatum  rei  cuiuslibet  efficiendae ;  2.*^  in  principalem  et 
instrumentalem.  Prima  est  quae  effcctum  operatur  per  virtutem  vel 
nobiliorem,  vel  eiusdem  perfectionis  ac  est  effectus :  altera  est  quae 
ad  productionem  effectus  concurrit  per  virtutem  inferioris  ordinis, 
ideoque  a  virtute  nobiliori  elevari  postulat.  Sic  scriptor  est  causa  prin- 
cipalis  scriptionis.  calamus  vero  est  causa  instrumentalis  (2) ;  3.^  in 
iinivocam  et  aequivocam.  Prima  est  quae  effectum  producit  eiusdem 
speciei,  sicut  homo  generat  hominem  :  altera  est  quae  effectum  gignit 
diversae  naturae  ac  speciei.  Sic  Deus  dicitur  agens  aequivocum  relate 
ad  creaturas,  quia  cum  illis  neque  convenit  in  specie,  neque  in  aliquo 
praedicato  univoco  ;  4.^  in  totalem  et  partialem.  Prima  est  quae  sola 
in  suo  ordine  ad  effectum  producendum  sufficit :  altera  vero  dicitur, 
quae  in  eodem  ordine  indiget  alterius  consortio  ad  eflectum  progignen- 
dum.  Sic  multi  homines  trahentes  navim  dicuntur  causae  partiales. 
Sed  crealura  non  dicitur  causa  partialis,  licet  in  agendo  indigeat  divina 
cooperatione,  quae  est  in  ordine  superiori. 

(1)  iVetaph.  lib.  V,  lect.  3  ;  cf.  etiam  QQ.  DD.  De  Pot.  q.  3,  a.  6  ad  6. 

(2)  De  causa  instrumentali  cf.  JoaN.  a  S.  Tbom.  Pliil.  nat.  q.  26,  a.  1. 

V.  Omnes  mocli  causandi  dividuntur  per  potentiam  et  actum  : 
nam  potentia  et  actus  diversificant  habitudinem  causae  ad  etlectum. 
Causa  namque  potest  spectari  vel  ut  potens  agere,  vel  ut  operans  in 
actu;  et  inter  causam  in  actu,  et  causam  in  potentia  hoc  difiert,  quod 
causae  operantes  in  actu  simul  sunt,  et  simul  tolluntur  cum  iis,  quo- 
rum  sunt  causae  in  actu ;  ita  tamen  quod  accipiantur  causae  singulares, 
idest  propriae.  Sicut  hic  aedificans  simul  est  et  non  esl  cum  hoc  quod 
aedificatur.  Hoc  autem  non  semper  accidit  cum  causis,  quae  sunt  in 
potentia  :  non  enim  simul  corrumpitur  domus,  et  qui  aedificavit  ipsam. 
Quare  sicut  agentia  inferiora,  quae  sunt  causa  rerum  in  fieri,  oportet 
simul  esse  cum  iis  quae  sunt,  quamdiu  fiunt :  ita  agens  divinum  quod 
est  causa  exsistendi  in  actu,  simul  est  cum  esse  rei  in  actu.  Unde  sub- 
tracta  divina  actione  a  rebus,  res  in  nihilum  deciderent,  sicut  remota 
praesentia  solis,  lumen  in  aere  deficeret  (1). 

VI.  Cum  potentia  causandi  ab*a  sit  remota  et  alia  proxima,  con- 
sequitur  causam  efficientem  considerari  posse^in  triplici  statu,  nimirum 
in  actu  secundo,  in  actu  primo  proximo,  et  in  actu  primo  remoto. 
Dicitur  causa  efficiens  esse  in  actu  secundo,  dum  suam  activitatem 
exercet.  Dicitur  in  actu  primo  remoto,  quando  ipsi  deest  aliqua  con- 
ditio  necessaria  ad  agendum,  licet  praedita  sit  potestate  egendi  seu 
activitate.  Tandem  dicitur  esse  in  actu  primo  proximo,  quando  praeter 
virtutem  agendi,  praesto  sunt  ipsi  omnia  requisita  necessaria,  quae 
potentiam  expeditam  constituunt. 


ARTICILUS  UJ. 

AN    CREATURAE   SINT    CALSAE    EFFICIENTES. 

OUAESTIO  DEFINITUR.  Cum  tres  causae,  nempe  finalis,  formalis, 
et  efficiens,  saepenumero,  quemadmodum  acute  docet  Philosophus,  coin- 
cidant  in  idem  vel  numero  ut  finalis  et  formalis,  vel  specie  ut  efficieus 
et  formalis;  si  altera  ex  istis  causis  vel  negatur  vel  obscuratur;  con- 
sequenter  aliae  vel  labefactantur,  vel  saltem  perperam  et  imperfecte 
explicantur.  Sic  philosophi  recentes  post  novatam  a  Cartesio  philoso- 
phiam,  negata  causa  finali,  idest  negata  rerum  visibilium  finalitate 
intrinseca,  congruenter  inficiati  sunt  causas  formales,  vel  vicissim  per- 
emptis  causis  formalibus,  rerum  iinalitatem  negaverunt  contra  x\risto- 
telem,  qui  sapientissime  docuerat,  naturam  plenam  esse  finibus.  lam 
vero  si  causa  formalis  corruit,  omnis  vera  eflicientia  creaturarum 
evanescat  oportet,  et  solum  causae  efficientis  nomen  incolume  erit. 
Siquidem  causa  secunda  in  omni  operatione  materiam  seu  subiectum 

(1)  S.  TnoM.  Physic.  lib.  II,  lect.  6. 

praesupponit,  cuni  agat  per  motuni  et  mutationem.  Si  ergo  in  rebus, 
praeter  matei-iam  non  adstruitur  forma,  nihil  eflicienti  creato  produ- 
cendum  remanebit,  ideoque  ipsa  causa  efticiens  perimetur,  cum  actio 
quae  nihii  producit,  nulla  sit  oportet.  Sic  activitas  causarum  secun- 
darum  penitus  subvertitur,  et  naturalis  apertaque  paratur  materialismo 
ac  fatalismo  semita ;  nam,  eversa  activitate  causarum  secundarum, 
conceptus  ipse  causae  eflicientis  interimitur.  Intellectus  quippe  noster 
ex  rebus  visibilibus  suas  cognitiones  mutuatur,  et  ex  cognilione  causa- 
lum  secundarum  ascendit  ad  cognoscendam  et  propugnandam  exsisten- 
tiam  causae  primae. 

Sententiae  phiiosophorum.  Philosophi  veteres.  Relictis  veteribus 
philosophis  ante  Aristotelem,  qui  vel  solummodo  causas  materiales 
admiserunt,  vel  si  causas  efficientes  meminerunt,  imperfecte  omnino 
et  obscure  de  iliis  philosophati  sunt,  in  media  aetate  circa  causarum 
secundarum  activitatem  tres  circumferebantur  et  vigebant  sententiae 
seu  positiones,  uti  testis  est  S.  Thomas  (1).  Prima  positio  est  eorum, 
qui  tuentur,  Deum  immediate  omnia  operari,  ita  ut  nihil  aliud  sit 
causa  rei.  Unde  in  horum  sententia  ignis  non  calefacit,  sed  Deus  prae- 
sente  igne ;  nec  manus  movetur  ab  homine,  sed  Deus  movet  manum 
praesente  illo  cuius  est  manus,  et  similiter  in  omnibus  aliis  effe- 
ctibus  naturalibus.  Haec  autem  opinio  ex  eo  ortum  duxit  quod  memo- 
rati  auctores  arbitrati  sunt,  nullam  formam  neque  substantialem  neque 
accidentalem  posse  produci  nisi  per  creationem,  quae  est  operalio 
causae  primae  ("2).  Secnnda  positio  est  eorum,  qui  ut  proprias  opera- 
tiones  rerum  defendant,  Deum  omnia  immediate  creare  abnuunt;  sed 
contendunt,  Deum  immediate  esse  causam  primi  creati,  et  illud  esse 
causam  aliorum,  et  sic  deinceps.  Tertia  positio  docet,  Deum  imme- 
diate  omnia  operari,  resque  singulas  propriis  gaudere  operationibus, 
per  quas  plurimorum  effectuum  sunt  causae  proximae ;  cum  contra 
quidam  eflectus,  qui  exire  non  possunt  in  esse  per  motum  neque  per 
generationem,  necessario  dependeant  a  solo  Deo.  Trium  harum  sen- 
tentiarum  prima  a  S.  Thoma  dicitur  stulta,  quia  ordinem  tollit  uni- 
versi  subtrahendo  rebus  propriam  operationem  ,  secunda  vocatur  erro- 
nea,  quia  contra  fidem  docet,  non  omnia  fuisse  creata  a  Deo ;  tertia 
propugnatur  ut  vera. 

Philosophi  recentes.  Qui  novatae  a  Bacone  et  Cartesio  philoso^ 
phiae  placitis  operam  dedere,  dividi  possunt  trifariam  circa  activitatem 
causarum  secundarum  et  maxime  visibilium.  Ouidam  enim  diserte  do- 
cent,  creaturas  non  esse  veras  causas  cuiusvis  effectus,  sed  solummodo 
praebere  Deo  occasionem  illum  producfindi.  xVlii  etricientiam  seu  causa- 
litatem  quam  videntur  admittere,  explicant  per  simplicem  successio- 

(1)  2  Sent.  Dist.  1,  q.  ],  a.  4. 

(2)  Contra  gent.  lib.  111,  cap.  LXIX. 

nem  phaenomenorum  et  non  per  veram  dependentiam  in  esse  eflectus 
a  causa.  Alii  demum  licet  admittant,  causas  secundas  revera  agere,  et 
tueantur,  causalitatem  non  posse  explicari  per  simplicem  eventuum 
successionem  ;  nihilominus  omnem  naturae  corporalis  activitatem  repo- 
nunt  in  motu  locali ;  et  sic  vim  illam  agendi,  quam  corporibus  vide- 
bantur  verbis  asserere,  re  et  facto  adimunt.  Tertia  haec  sententia  alio 
in  loco  a  nobis  ad  trutinam  revocabitur,  nempe  in  Philosophia  natu- 
rali,  ubi  contra  philosophos  omnem  corporum  activitatem  revocantes 
ad  purum  motum  localem  ostendemus,  corpora  ita  agere  in  alia  cor- 
pora,  ut  sese  mutuo  alterent  et  intrinsecus  immutent.  Licet  enim  motus 
localis  antecedat,  comitetur,  et  subsequatur  quamlibet  corporalis  na- 
turae  efficientiam ;  eam  tamen  formaliter  minime  constituit.  Ouare 
relicta  hac  tertia  sententia,  primam  et  secundam  in  praesenti  articulo 
paucis  exponemus. 

Occasionalistae.  Recentes  nonnulli  philosophi  ex  schola  cartesiana 
veterum  errorem  iampridem  a  S.  Thoma  explosum  renovarunt  asse- 
rentes,  creaturas  nihil  revera  agere,  sed  esse  dumtaxat  occasiones, 
quarum  intuitu  Deus  omnia  operatur,  quae  in  rerum  mutationibus 
contingunt,  propterea  nominati  fuerunt  Occasionalistae.  Horum  fami- 
liam  post  Arnoldum  Geulincx  ducit  Nicolaus  Mallebranchius.  qui  car- 
tesianis  dogmatibus  imbutus  ex  illo  magistri  sui  principio,  nimirum 
nihil  de  novo  fieri  nisi  per  creationem,  facili  negotio  deduxit,  crea- 
turas  nihi!  efficere  posse,  sed  solum  sua  praesentia  Deo  praebere  oc- 
casionem  hunc  vel  illum  effectum  producendi.  Porro  Occasionalistae 
in  duas  classes  secernuntur,  idest  in  rigidiores  et  mitiores^  quorum 
primi  omnibus  substantiis  creatis  tum  spiritualibus  tum  corporalibus 
activitatem  adimunt;  alii  vero,  concessa  spiritibus  agendi  virtute,  so- 
lum  corporibus  actionem  omnem  denegant. 

Lockius.  Tametsi  non  negat  dari  causas  efficientes,  tamen  verum 
causae  conceptum  perimit  Lockius.  Cum  enim  sensus  nostri  in  rerum 
mutationibus  nihil  aliud  percipiant  nisi  praecedentiam  unius  phaeno- 
meni  respectu  alterius,  philosophus  hic  qui  intellectum  male  commi- 
scet  cum  sensu,  in  huiusmodi  phaenomenorum  successione  notionem 
causae  efficientis  reponit,  et  sic  ipsum  causae  conceptum  destruit.  Cau- 
salitas  quippe  non  explicatur  per  successionem  unius  rei  post  aliam ; 
sed  expostulat  influxum  unius  in  esse  alterius,  ideoque  dependentiam, 
per  quam  id  quod  ex  se  non  est,  per  actionem  alterius  et  dependen- 
tiam  ab  ipso  exsistentiam  nanciscatur. 

Ad  vindicandam  contra  hos  errores  veram  creaturarum  omnium 
agendi  virtutem  seu  activitatem,  sequentem  statuimus  propositionem. 

PROPOSITIO. 

Creaturae  omnes  propria  oriiantur  agendi  virtute,  ita  ut  sint 
verae  causae  eflBcientes,  et  non  merae  occasiones  (1). 

Prob.  prop.  Arg.  1.^™  Deus  in  produclione  rerum  omnia  ordina- 
vit  ad  finem  tum  proprium  cuiulisbet  rei  creatae,  tum  communem 
totius  creationis.  lam  vero  impossibiiis  foret  ordinatio  rerum  ad  pro- 
prios  fines  et  ad  finem  communem,  si  creaturae  non  essent  causae 
eflicientes.  Ergo  omnes  res  creatae  vera  gaudent  activitate. 

Arg.  evol.  Ouod  res  omnes  creatae  a  Deo  sint  ordinatae  ad  li- 
nem,  lioc  efficitur  argumentando  tum  ex  infinita  sapientia  Dei  condi- 
toris,  nam  sapientis  est  opus  suum  dirigere  ad  finem,  tum  ex  per- 
fectissimo  ordine,  qui  vigel  in  rebus  mundanis.  Ouod  autem  res  non 
possent  ordinari  in  finem,  nisi  agendi  virtute  essent  praeditae,  hoc 
etiam  in  promptu  est;  nam  ordo  inter  res  tendentes  ad  proprios  fines 
et  ad  finem  communem  conspirantes  intelligi  minime  potest  sine  mu- 
tua  earumdem  connexione  in  agendo  et  patiendo.  Hanc  veritatem  ita 
eleganter  tradidit  Aquinas  noster:  (c  Subtrahere  ordinem  rebus  creatis 
est  eis  subtrahere  id  quod  optimum  habent.  Nam  singula  in  seipsis 
sunt  bona;  simul  autem  omnia  sunt  optima  propter  ordinem  universi. 
Si  autem  a  rebus  subtrahantur  actiones,  subtrahitur  ordo  rerum  ad 
invicem.  Rerum  enim  quae  sunt  diversae  secundum  suas  naturas  non 
est  colligatio  in  ordinis  unitatem,  nisi  per  hoc,  quod  quaedam  agunt, 
et  quaedam  patiuntur  »   (2). 

Arg.  2.^™  Si  Deus  solus  operaretur  in  omnibus,  hoc  in  detrimen- 
tum  cederet  divinae  sapientiae,  virtutis,  et  bonitatis.  Atqui  omnino 
respuenda  est  positio  quae  in  divinarum  perfectionum  ruinam  vertit. 
Ergo  res  creatae  veram  sibi  vindicant  activitatem. 

Propositio  maior  ex  eo  liquet,  quod  est  contra  divinam  sapien- 
tiam  adhibere  frustra  aiias  res  ad  producendos  effectus,  et  sic  ignis 
minime  adhiberi  deberet  ad  calorem  producendum:  est  contra  divi- 
nam  virtutem  dare  creaturae  id  quod  est  in  illa  principale,  et  illi  de- 
negare  id  quod  consequitur  ad  illud,  idest  communicare  divinam  si- 
militudinem  quantum  ad  esse,  et  non  quantum  ad  operari,  nam  facere 
aliquid  actu,  quod  est  agere,  consequitur  ad  esse  actu :  demum  est 
contra  divinam  bonitatem  privare  res  virtute  agendi ;  nam  summi  boni 
est  aliquid  optime  facere.  Sed  Deus  est  summum  bonum.  Ergo  Eius 

(1;  De  hac  quaestione  cf.  S.  Thom.  1  p.  q.  113.  a.   l  ;  2  Sent.  Dist.  l,  q.  I, 
a.  4  ;  Contra  gent.  lib.  III,  cap.  LXIX ;   QQ.  DD.  De  Pot.  q.  3,  a.  7  et  alibi  passim. 
(2)  Contra  (jent.  lib.  III,  cap.  LXIX. 


o98  PHIL.    PHIM.    SEL    O.M.    PAhS    III.    QUAEST.    II. 

est  oplime  facere.  Melius  auteiu  est  bouuni,  quod  alicui  collatum 
fit  pluribus  commune  ;  quod  locum  non  habet,  nisi  ab  uno  ad  alia 
derivetur  per  operationem  (1). 

Arg.  3.^"^  Creaturae  dividuntur  adaequate  in  substantias  spirituales, 
et  materiales.  Atqui  utrique  substantiae  evidentissime  competit  vera 
rerum  etfectio.  Ergo  omnes  creaturae  proprio  sensu  sunt  causae  ef- 
ficientes.  Propositio  minor  illustratur  per  partes.  Et  revera  spiritus 
creati  non  solum  operantur,  sed  perfectiorem  agendi  rationem  sibi 
vindicant,  quippe  qui  immanenter  operantur.  Hoc  et  ab  ineluctabili 
conscientiae  testimonio  renuntiatur,  quae  absque  dubio  refert,  opera- 
tiones  intelligendi  et  volendi  ad  nos  tamquam  ad  earumdem  causas 
pertinere,  et  non  solum  fieri  in  nobis,  sed  a  nobis  perfici.  Hoc  idem 
evincitur  ab  ordine  morali.  Si  enim  substantiae  spirituales  non  age- 
rent,  sed  Deus  operaretur  ad  praesentiam  earum,  periret  meritum  et 
demeritum.  nullumque  esset  discrimen  inter  bonum  et  malum,  inter 
virtutem  et  vitium:  immo  mala  moralia  et  flagitia,  quae  certe  in  mundo 
adsunt,  refundenda  essent  in  Deum,  quod  est  plane  absurdum. 

Ad  creaturas  materiales  quod  attinet,  si  ipsae  non  agerent  quid- 
quam,  iudicium  sensus  falleretur  in  proprio  obiecto;  non  enim  sensus 
solummodo  percipit  calorem,  sed  calorem  manantem  ex  tali  vel  tali 
corpore  :  insuper  omnis  nostra  scientia  perimeretur :  nam  naturas  re- 
rum  ex  earum  eflectibus  seu  operationibus  cognoscimus.  Adversarios 
sic  coarguit  Aquinas :  cc  Cum  sensus  non  sentiat  nisi  per  lioc  quod  a 
sensibili  patitur,  sequitur  quod  homo  non  sentiat  calorem  ignis,  si  per 
ignem  agentem  non  sit  similitudo  caloris  ignis  in  organo  sentiendi. 
Si  enim  illa  species  caloris  in  organo  ab  alio  agente  fieret,  tactus  elsi 
sentiret  calorem,  non  tainen  sentiret  calorem  ignis,  nec  sentiret  ignem 
esse  calidum,  cum  tamen  hoc  iudicet  sensus,  cuius  iudicium  in  proprio 
sensibili  non  errat  »  (2).  Ceterum  cum  causa  occasionaiis  non  possit 
unice  procedere  a  vi  efliciente  illius  agentis,  quod  per  ipsam  move- 
tur  ad  operandum,  sed  aliunde  tali  agenti  obveniat  oportet ;  adstruere, 
creaturas  esse  causas  occasionales  elfectuum  a  Deo  procedentium,  est 
pugnantia  secum  loqui,  uti  attente  consideranti  facile  perspicuum  erit. 

SCHOLION.  De  causa  instrumentalj.  Cum  partitio  causae  eflicien- 
tis  in  principalem  et  instrumentalem  longius  serpat  tum  in  Philoso- 
phia,  tum  vel  maxime  in  Theologia,  antequam  quaestioni  de  causa 
efliciente  finem  imponamus,  praestat  ex  doctrina  S.  Thomae  determi- 
nare  germanam  notionem  instrumenti  proprie  dicti,  illudque  secernere 
ab  instrumento  communiter  dicto.  Causa  ergo  instrumentalis  potest 
considerari  vel  in  ordine  naturali,  vel  in  ordine  artificiali.  vel  in  or- 


(1)  Contra  qenl.  loc.   cit. 

(2)  QQ.  DD.  !)e  Poi.  q.  :i 

dine  supernaturali,  prout  instrumentum  assumitur  ad  causandum  el- 
fectum  sive  naturaiem,  sive  artiiicialem,  sive  supernaturalem. 

Quid  causa  instrumentalis  ?  Instrumentum  quandoque  sumitur 
sensu  communiori,  et  significat  omne  agens,  quod  operatur  in  virtute 
superioris  causae.  In  hoc  sensu  creaturae  omnes  dicuntur  instrumenta 
Dei,  quia  omnes  causae  secundae  operantur  in  virtute  causae  primae 
et  universalis.  Quandoque  instrumentum  sumitur  sensu  strictiori,  et 
in  lioc  casu  instrumentum  ita  elevatur  a  causa  superiori  ad  produ- 
cendum  efTectum  nobiliorem  se,  ut  virtus  quae  procedit  a  causa  prin- 
cipali  non  recipiatur  in  ipso  per  modum  tormae  permanentis,  sed 
per  modum  actus  Iranseuntis,  ideoque  instrumentum  movetur  a  causa 
principali  per  motum  proprie  dictum,  qui  definitur  actus  imperfecti. 
Hinc  in  instrumento  esse  motum,  est  causa  praecisa  agendi :  uti  enim 
notat  S.  Thomas:  cc  Instrumentum  nunquam  adhibetur  ad  causandum, 
nisi  per  viam  motus.  Est  enim  ratio  instrumenti  quod  sit  movens 
motuni  ))  (1).  Ouare  <(  causa  instrumentalis,  ut  idem  Aquinas  loqui- 
tur,  non  agit  per  virtutem  suae  formae,  sed  per  motum,  quo  movetur 
a  principali  agente  ))  (2):  et  alibi  adhuc  explanatius:  cc  Instrumentum 
non  operatur  nisi  motum  a  principali  agente,  quod  per  se  operatur,  et 
ideo  virtus  principalis  agentis  habet  permanens  et  completum  esse 
in  natura,  virtus  autem  instrumentalis  habet  esse  transiens  ex  uno  in 
aliud,  et  incompletum,  sicut  motus  est  actus  imperfectus  ab  agente  in 
patiens ))   (3). 

Instrumenti  duplex  actio.  In  instrumento  distinguenda  est  duplex 
actio ;  altera  quae  procedit  ex  propria  natura  et  forma  instrumenti, 
quaeque  in  ipso  habet  esse  permanens ;  altera  quae  procedit  ex  eo 
quod  est  motum  a  principali  agente,  et  quae  in  instrumento  habet 
esse  transiens,  et  proprie  dicitur  actio  instrumentalis.  Audiatur  S. 
Thomas :  (c  Instrumentum  habet  duas  actiones,  unam  instrumentalem, 
secundum  quam  non  operatur  in  virtute  propria,  sed  in  virtute  prin- 
cipalis  agentis ;  aliam  autem  habet  actionem  propriam,  quae  competit 
ei  secundum  propriam  formam :  sicut  securi  competit  scindere  ra- 
tione  suae  acuitatis,  facere  autem  lectum  in  quantum  est  instrumen- 
tum  artis ;  non  autem  perticit  instrumentalem  actionem,  nisi  exer- 
cendo  actionem  propriam  ;  scindendo  enim  facit  scamnum  ))  (4).  lam 
vero  propria  actio  instrumenti  quandoque  pertingit  ad  ultimam  per- 
fectionem,  quam  principale  agens  inducit,  quandoque  solummodo  di- 
sponit  passum  ad  ultimam  formam.  In  utroque  casu  semper  pertingit 


(1)  Contra  gent.  lib.  II.  cap.  XXI. 

(2)  3  p.  q.  62,  a.   1. 

(3)  3  p.  (I.  6-2,  a.  4. 

l/i)  3  p.  q.  62,  a.  1  ad  2. 

ad  aliquid  ultra  id  quod  competit  sibi  secundum  propriam  naturam, 
secus,  ut  notat  Aquinas,  non  posset  dici  instrumentum  (1. 

Nota.  Ex  eo  quod  instrumento  communicatur  virtus  per  modum 
actus  transeuntis  deducit  S.  Thomas,  posse  virtutem  spiritualem  recipi 
in  instrumento  materiali,  et  illud  elevare  ad  producendos  effectus  spi- 
rituales,  quod  impossibile  foret,  si  virtus  reciperetur  per  modum  actus 
permanentis.  En  S.  Tliomae  verba :  «  Yirtus  spiritualis  non  potest  esse 
in  re  corporea  per  modum  virtutis  permanentis  et  completae.  Nihil 
tamen  prohibet  in  corpore  esse  virtutem  spiritualem  instrumentaliter, 
in  quantum  scilicet  corpus  potest  moveri  ab  aliqua  substantia  spiiituali 
ad  aliquem  eflectum  spiritual^^m  inducendum:  sicut  et  in  ipsa  voce 
sensibili  est  quaedam  vis  spiritualis  ad  excitandum  inlellectum  hominis 
in  quantum  procedit  a  conceptione  mentis ))  (2).  Sic  optima  paratur  via 
ad  explicandam  immutationem,  quae  causatur  in  phantasmate  ab  in- 
tellectu  agente,  ut  phantasma  valeat  concurrere  instrumentaliter  ad 
causandam  speciem  inteliigibilem. 

Causalitas  instrumenti  determinatur.  Cum  vera  ratio  causae  instru- 
mentalis  haberi  nequeat,  nisi  instrumentum  realiter  influat  in  etTectum, 
ut  rite  discernatur  instrumentum  a  causa  principali,  sequentia  doctrinae 
capita  prae  oculis  habenda  sunt. 

1.^  Causa  instrumentalis  agit  per  virtutem  inferioris  ordinis,  ideo- 
que  in  causando  attingit  eflectum  seipsa  nobiiiorem,  qui  secundum 
formam  assimilatur  causae  principali.  Sic  scamnum  non  assimilatur 
formae  securis,  sed  ideae  seu  formae  quae  est  in  mente  artilicis. 

2.^  Instrumentum  constituitur  in  actu  primo  proximo  j)er  dupli- 
cem  virtutem,  alteram  quae  procedit  a  natura  ipsius  instrumenti  et 
habet  in  ipso  esse  permanens,  alteram  quae  ipsi  communicatur  a  causa 
principali,  et  haec  virtus  quae  denominatur  inotus  habet  in  instrumento 
esse  transiens  et  imperfectum,  cum  motus  sit  actus  imperfecti. 

3.^  Haec  virtus  vere  recipitur  in  instrumento  et  illud  quodammodo 
immutat,  secus  instrumentum  non  elevaretur  ad  producendum  eirectum 
nobiliorem;  non  tamen  instrumentum  immutatur  per  virtutem  haben- 
tem  esse  permanens  et  perfectum,  quae  constitueret  instrumentum  in 
ratione  causae  principalis.  Hinc  instrumentum  dicitur  morens  motum 
sensu  plane  diverso  ac  causa  secunda  vocatur  movens  mota,  quatenus 
a  causa  universali,  nempe  a  Deo  movetur  ad  operandum,  uti  acute 
contra  Scotum  notat  Caietanus  (3). 

L^  Virtus  recepta  in  instrumento  non  est  fovmaliter  in  aliquo 
genere,  sed  reducitur  ad  genus  virtutis  perfectae.  Uti  enim  scite  ob- 
servat  S.  Thomas:    «  Sicut  motus  eo  quod  est  actus  imperfectus   non 

(J)  S.  Thom.  4  Sent.  Dist.  I,  q.  1,  a.  4  quaestiuiicula  1. 

(2)  8  p.  q.  62.  art.  4  ad  1. 

(3)  1  p.  q.  19,  a.  8  in  2  responsione  ad  primara  rationem  Scoti. 

proprie  est  in  aliqiio  genere,  sed  reducitur  ad  genus  actus  perfecti, 
sicut  alteratio  ad  (jualitateni;  ita  virtus  instrumentalis  non  est  proprie 
loquendo  in  aliquo  genere,  sed  reducitur  ad  genus  et  speciem  virtutis 
perfectae  ))  (1).  Cum  autem  potentia  agendi  sit  in  genere  qualitatis, 
virtus  instrumenti  quae  in  ipso  habet  esse  transiens,  iure  negatur  esse 
qualitas,  si  genus  et  species  qualitatis  sumitur  formaliter ;  ex  ad- 
verso  dici  potest  qualitas,  si  genus  et  species  accipitur  reductive. 

o."  Demum  propria  ratio  instrumenti  minime  constituitur  per  vir- 
lutem  procedentem  a  causa  principali  et  assistentem  causam  instru- 
mentalem,  cum  virtus  mere  assistens  nullo  modo  immutet  instrumen- 
tum,  et  per  consequens  ipsi  non  communicet  vim  agendi  instrumen- 
taliter.  Neque  instrumentum  dici  potest  constitui  per  potentiam  obe- 
dientialem  activam  ;  nam  haec  potentia,  quae  est  ipsa  natura  instru- 
menti,  in  causa  est  cur  aliquid  possit  assumi  ut  instrumentum,  non 
autem  constituit  instrumentum  in  actu  primo  proximo  operationis. 


SOLVUNTUR  DIFFICULTATES. 

Oppon.  1.^  Agens  quod  operatur  sine  medio  perfectius  est  agente 
quod  operatur  cum  medio.  Atqui  Deus  est  agens  perfectissimum.  Ergo 
orania  sine  ullo  medio  Ipse  operatur,  et  consequenter  creaturae  nihil 
vere  et  proprie  efficiunt. 

Resp.  Dist.  mai.  Est  perfectius,  si  operans  cum  medio  propter  indi- 
gentiam  utilur  medio,  Conc.  Si  utitur  medio  propter  abundantiam  suae 
bonitatis,  quae  rebus  quibus  communicavit  esse,  impertitur  etiam  no- 
bilitatem  causandi,  Necj.  Non  enim  est  ex  indigentia  Dei,  quod  aliis 
causis  utatur  ad  causandum,  sed  ex  bonitate  ipsius,  qui  etiam  digni- 
tatem  causandi  aliis  conlerre  voluit.  Creaturae  enim  sunt  Dei  similitu- 
dines,  quae  divinas  perfectiones  licet  deficienter  imitantur  non  solum 
in  eo  quod  sunt,  sed  etiam  in  eo  quod  divinam  causalitatem  agendo 
participant,  et  aliis  sunt  causa  essendi. 

Oppon.  2.°  Actio  creaturae  deberet  producere  vel  formam  sub- 
stantialem  vel  formam  accidentalem.  Atqui  utrumque  est  impossibile, 
quia  forraa,  quae  est  siraplex,  non  potest  fieri  ex  subiecto,  cum  non 
habeat  raateriara  partera  sui,  ideoque  debet  creari.  Ergo. 

Resp.  Dist.  mai.  Deberet  producere  formam  per  accidens,  nerape 
ad  productionera  compositi.  Conc.  Deberet  producere  forraam  substan- 
tialera  vel  accidentalera   per  se,  Neg,  Contradist.  min.  et  Neg.  cons. 

Explico.  Id  quod  per  se  producitur  a  causis  secundis  est  corapo- 
situra  vel  substantiale,  cura  nova  generatur  substantia,  vel  accidentale, 
cum  substantia  alteratur,  seu  accidentaliter  mutatur.  Etenira  cum  ge- 
neratio  et  quaelibet  etlectio   sit  via  ad  esse,  illud  proprie  et  per  se 

(P  3  p.  q.  62,  a.  4  ad  2. 


602  PHiL.    FRIM.    SEl    OM.    PARS    III.    QLAEST.    II. 

(licitur  generari  vel  fieri,  quod  proprie  est  seu  subsistit,  nimirum  com- 
positum.  Nihilominus  forma,  quae  non  est  subsistens,  dicitur  fieri  per 
accidens,  nempe  ad  effectionem  compositi,  ideoque  forma  proprie  edu- 
citur  de  potentia  subiecti,  quatenus  per  operationem  agentis  subiectum 
fit  in  actu  sub  ilia  forma,  ad  quam  erat  in  potentia  (1). 

Oppon.  3.°  Deus  operatur  in  omnibus  effectibus  naturalibus.  Atqui 
posita  operatione  di\  ina,  actio  creaturae  est  omnino  supervacanea.  Ergo. 

Resp.  Bist.  mai.  Deus  operatur  in  omnibus  effectibus  ut  causa 
prima  et  agens  universale,  Conc.  Ut  causa  unica,  Ney.  Contradist. 
min.  Si  Deus  ageret  ut  causa  unica,  operatio  creaturae  esset  superva- 
canea,  Conc.  Si  uti  causa  prima  et  universalis,  Neg.  et  Neg.  cons. 

Expllco.  Verissimum  est,  Deum  operari  in  omnibus  operibus  na- 
turae,  cum  agens  creatum  non  valeat  quidquam  efficere  independenter 
a  prima  causa.  Verum  ex  lioc  non  rite  deducitur,  creaturas  non  agere 
quidquam,  sed  solummodo  non  esse  in  agendo  independentes  a  Deo. 
Et  licet  causa  prima  sit  prior  et  universalior,  tamen  tum  causa  prima 
tum  causa  secunda  immediate  operantur  et  effeclum  attingunt  in  pro- 
prio  ordine.  Ouod  ita  adnotatum  fuit  ab  Aquinate:  «  Dicendum  quod 
tam  Deus,  quam  natura  immediate  operantur;  licet  ordinentur  secun- 
dum  prius  et  posterius,  ut  ex  dictis  patet »  (2). 

Oppon.  4.'^  Idem  effectus  secundum  speciem  non  potest  prodire 
ab  agentibus  diversis  specie.  Atqui  Deus  creando  immediate  produxit 
prima  individua  omnium  specierum.  Ergo  agentia  creata  non  possunt 
producere  aliquid  simile  sibi  secundum  speciem. 

fiesp.  Dist.  mai.  Si  duo  agentia  diversa  secundum  speciem  habent 
operationes  determinatas  ad  determinatos  effectus,  Conc.  Si  aiterum  ex 
duobus  agentibus  non  habet  operationem  determinatam  ad  aliquem 
effectum  cum  sit  agens  universalius,  Neg. 

Exphco.  Difficultas  vaieret,  si  duo  agentia  liaberent  operationem 
determinatam  ad  aliquem  effectum,  quia  unumquodque  operaretur  ad 
producendum  sibi  simile  in  propria  specie.  Si  vero  unum  ex  duobus 
est  agens  universale  et  habet  operationem,  quae  se  extendit  ad  diversas 
species,  tunc  nihil  impedit,  quominus  duo  agentia  possint  efficere  ali- 
quid  idem  secundum  speciem.  A  fortiori  si  aliquod  agens,  uti  est  Deus, 
una  sola  operatione  possit  producere  omnes  effectus,  quos  vult.  Quare 
Deus  sine  natura  operante  potest  eumdem  specie  effectum,  quem  na- 
tura  producit,  facere  (3). 

Oppon.  5.^  Si  Deus  et  creatura  agerent  ad  producendum  eumdem 
effectum,  Deus  dicendus  esset  causa  partialis  et  inadaequata.  Atqui 
hoc  dici  nequit.    Ergo  Deus  solus  operatur  in  omnibus. 

(1)  Cf.  S.  Thom.  2  Sent.  Dist.  1,  q.  1,  a.  4  ad  4. 

(2)  QO.  I)D.  (le  Pot.  q.  3,  a.  7  ad  4. 
(8)  2  Sent.  \)\s\.\,  q.  1,  a.  4  ad  3. 

Resp.  Dist.  mai.  Si  ageient  in  eodem  orcline  causae,  Deus  dicen- 
dus  esset  causa  partialis,  Conc.  Si  in  diverso  ordine,  Neg.  Conc.  min. 

Explico.  Utique  Deus  operans  in  actionibus  naturae  dici  nequit 
causa  partialis,  cum  lioc  verteret  in  detrimentum  infinitae  virtutis  di- 
vinae,  quae  nuliius  ad  operandum  indiget;  causa  vero  partiaiis  defe- 
ctum  et  limitationem  in  agendo  denotat.  Sic  duo  liomines  trahentes 
navim  dicuntur  causae  partiales,  quia  vis  activa  unius  ad  illum  elTe- 
ctum  ponendum  impar  omnino  est.  Verum  licet  Deus  sit  causa  totalis 
et  adaequata,  tamen  hoc  non  excludit  consortium  creaturae  agentis, 
quia  Deus  et  creatura  operantur  in  ordine  plane  diverso.  Uti  enim 
notat  Aquinas:  (c  Virtus  activa  et  passiva  rei  naturalis  sutficiunt  ad 
agendum  in  ordine  suo;  requiritur  tamen  virtus  divina;  nam  creatura 
habet  aliquam  Dei  similitudinem  participando  bonitatem  ipsius  in  quan- 
tum  est  et  agit;  non  tamen  ita  quod  per  similitudinis  perfectionem 
ad  aequalitatem  perveniat;  et  ideo  sicut  imperfectum  indiget  perfecto, 
ita  virtus  naturae  in  agendo  indiget  operatione  divina  ))  (1). 

Oppon.  6.'^  Si  ita  foret,  creaturae  dicendae  essent  causae  instru- 
mentales  respectu  Dei.  Hoc  autem  minime  dici  posse  videtur,  quia 
effectus  assimilatur  magis  causae  naturali  quam  Deo. 

Resp.  Sane  dici  potest  et  debet,  et  saepissime  dicitur  a  S.  Thoma 
et  ab  Ecclesiae  Doctoribus  creatura  instrumentum  causae  primae  et 
universalissimae  in  operando,  quia  non  agit,  uti  diximus,  nisi  in  vir- 
tute  superioris  causae.  Uti  enim  monet  Aquinas :  «  De  ratione  virtu- 
tis  inferioris  est,  quod  sit  aliquo  modo  operationis  principium  in  suo 
ordine,  idest  ut  agat  ut  instrumentim  superioris  virtutis  :  unde  exclusa 
superioi'i  virtute,  inferior  virtus  operationem  non  habet ))  (2). 

Ouare  creatura  in  agendo  recte  dicitur  sub  aliquo  respectu  causa 
ministerialis  et  instrumentalis;  licet  sub  alio  respectu  dicatur  etiam 
causa  principalis,  quia  similitudinem  gerit  cum  utraque,  et  de  utraque 
participat.  Nam  vocatur  instrumentum,  quia  participat  de  causa  in- 
strumentali  in  quantum  agit  in  virtute  causae  superioris,  nempe  Dei. 
Dicitur  causa  principalis  in  quantum  assimilat  sibi  eflectum  secundum 
formam.  quod  est  proprium  causae  principalis. 


ARTICULUS  IV. 

I)  E     C  A  U  S  A     F  1  N  A  L  I 

RERUM  SERIES.  Tametsi  causa  finalis  sit  prima  secundum  ordi- 
nem  causalitatis,  cum  ceterae  ab  ipsa  habeant  ut  causare  possint, 
et  ideo  a  philosophis  nominatur  causa  causarum ;  nihilominus  secun- 

(1)  QQ,  DD.  De  Pot.  q.  3,  a.  7  ad  1  et  10. 
2)  S.  Thom.  loc.  cit.  ad  5. 

clum  exsistentiam,  finis  postremum  sibi  vindicat  locum,  et  rite  dicitur 
habere  rationem  ultimi,  quia  ultimo  terminat  motum  reliquarum  cau- 
sarum.  Hoc  in  causa  fuit,  uti  notat  Philosophus,  quamobrem  veteies 
praetermiserunt  huius  causae  tractationem,  et  ideo  eorum  scientia 
manca  fuit  et  imperfecta,  cura  praecipuae  demonstrationes  in  natura 
indaganda  desumantur  a  causis  finalibus.  Ouam  ad  rem  expeditis 
liactenus  tribus  aliis  causarum  generibus,  de  causa  tinali  nobis  tra- 
ctandum  est,  et  sic  Philosophiae  primae  imponemus  finem. 

Quld  finis  ?  Postquam  Philosophus  locutus  luerit  de  causa  ma- 
teriali,  formali,  et  efficiente,  subiungit :  (c  Item  causa  dicitur  ut  finis: 
haec  autem  est  cuius  causa,  ut  ambulandi  sanitas.  Propter  quid  enim 
ambuiat?  dicimus :  Ut  sanetur.  Et  cum  ita  diximus,  putamus  causam 
reddidisse  »  (1).  Ouare  finis  merito  definitur :  id  cuius  causa  aliquid 
fit,  vel  cKjens  operatur.  Cum  vero  agens  operetur  propter  aliquid  sibi 
conveniens,  nempe  propter  aliquam  perfectionem  seu  bonum  conse- 
quendum,  inde  fit,  quod  ratio  finis  fundetui"  in  ratione  boni :  est  enim 
bonum  :  Id  quod  omnia  appetunt.  Ouare  finis  materialiter  seu  penes 
fundamentum  spectatus  idem  est  ac  bonum,  ideoque  dicit  ordinem  ad 
appetitum  ;  sed  induit  formalem  rationem  caiisae  prout  exsistentiam  ha- 
bet  in  intellectu,  cum  voluntas,  quae  proprie  est  facultas  boni  sibi 
convenientis,  non  possit  moveri  nisi  ab  obiecto  apprehenso  per  intel- 
lectum  perspicientem  convenientiae  ordinem  inter  obiectum  et  facul- 
tatem,  iuxta  efiatum  :  Ignoti  nuUa  cupido.  Unde  ad  actualem  causa- 
litatem  finis  tria  requiruntur,  nempe  bonum.  deinde  bonum  appre- 
hensum  per  intellectum,  et  demum,  ut  hoc  bonum  appreliensum  actu 
alliciat  voluntatem.  Sic  finis  considerari  polest  in  triplici  statu,  nimi- 
rum  in  actu  primo  remoto,  in  actu  primo  proximo,  et  in  actu  secundo. 
Hinc  agere  propter  finem  primario,  et  modo  nobiliori  pertinet  ad  illa 
agentia,  quae  per  intellectum  cognoscunt  bonum  sibi  conveniens,  et 
sic  se  agunt  et  dirigunt  ad  iinem ;  secundario  autem  ad  agentia  quae 
per  formam  naturalem  inclinantur  ad  operationem,  et  ab  alio  agente 
intellectivo  diriguntur  in  proprios  fines. 

Flnis  divlsio.  Omissis  multiplicibus  divisionibus,  (juae  potius 
spectant  ad  philosophum  moralem,  aliquas  dumtaxat  finis  pailitiones, 
quae  ad  rem  nostram  faciunt,  persequemur.  Cum  finis  quoad  suum 
esse  sit  terminus  motus  vel  appetitus,  iuxta  hanc  considerationem  linis 
seu  terminus  dividitur  trifariam,  prout  spectatur  primo  id  quod  ap- 
petitur,  ({uasi  terminus  inclinationis  et  appetitus;  secundo  id  cui  ap- 
petitur,  nempe  subiectum  cui  aliquid  desideramus:  tertio  id  (juo  con- 
sequimur  linem,  nempe  quo  terminatur  actio.  Aliis  verbis,  bonum 
quod  appetitur,  subieclum  cui  appetitur.  et  denuim  ipsa  possessio  boni 
(lesiderali.  Bonum  (piod  appetitur,  nuncupatur  llnis  qui,  subiectum 
cui  appetitur,  dicitur  linis  r^//,  et  possessio  boni  dicitur  linis  quo. 

(1)  Metaph.  Iib.  V,  te\t.  2,   n.  4. 

Id  cjuoci  appetitur  seu  liuis  qui  est  icl  cuius  gratia,  el  est  ratio 
ceterorum,  quai'e  in  praesenti  quaestione  de  lioc  aginius,  quia  liic  fi- 
nis  tantuni  est  finis-causa,  et  contradistinguitur  ab  aliis  causis. 

Finis-causa  seu  id  cuius  gratia  subdividitur  in  ultimum  et  non 
ultimuni.  Primus  est  ad  quem  omnia  ordinantur  sine  subordinatione 
ad  alterum,  ideoque  ultimo  intenditur  ab  agente.  Secundus  est  ad  quem 
ordinantur  aliqua  cum  suboidinatione  et  dependentia  ad  allerum.  Fi- 
nis  non  ullinuis  habet  veram  rationem  tinis,  licet  aliquo  modo  induat 
etiam  ralionem  medii.  Hoc  sic  notatum  fuit  a  S.  Thoma:  «  Non  so- 
lum  autem  ultimum  propter  quod  efficiens  operatur,  dicitur  linis  re- 
speclu  praecedentiuni;  sed  etiam  omnia  intermedia,  quae  sunt  inter 
primum  agens,  et  ultimum  (inem  dicuntur  finis  respectu  praeceden- 
tium.  et  eodem  modo  dicuntur  causa  unde  principium  motus  respectu 
sequentium  »  (1).  Finis  ultimus  aliquando  est  ultimus  simpliciter,  et 
est  ad  quem  omnia  in  quocumque  ordine  diriguntur;  aliquando  est 
ultimus  in  aliquo  determinato  ordine.  Sic  Deus  est  finis  ultimus  sim- 
pliciter,  quia  omnia  in  quocumque  genere  essentialiler  ordinantur  ad 
Deum;  ex  adverso  sanitas  est  finis  ultimus  in  ordine  artis  medicae, 
quae  tota  quanta  est,  ordinatur  ad  sanitatem. 

Finis  etiam  dispesci  solet  in  finem  operis  et  in  finem,  operantis, 
secundum  quod  consideratur  id  ad  quod  opus  per  se  spectat,  vel  id 
quod  agens  mediante  illo  opere  assequi  intendit.  Sic  aedificatio  doraus 
per  se  ordinatur  ad  habitationem;  ab  architecto  ordinari  potest  ad 
lucrura  vel  ad  gloriara.  Denique  alius  est  finis  priraarius,  qui  piimo 
et  directe  intenditur,  et  alius  est  finis  secundarius,  qui  intenditur  ex 
consequenti  et  alio  praesupposito. 

Phjlosophorum  opiniones.  Girca  causas  finales  multipliciter  pecca- 
tura  est  a  philosophis  tuni  antiquis  tum  recentibus.  Veteres  quippe 
philosophi,  quos  refert  et  refellit  Aristoteles,  spretis  in  effeclione  re- 
rura  causis  forraalibus,  et  consequenter  negata  vera  novarum  substan- 
tiarura  generatione,  negaverunt  etiara  causas  finales,  idest  nnlurara 
agere  propter  finera.  Sic  Leucippus  et  Democritus,  quos  postea  irai- 
tatus  est  Epicurus,  raunduni  ortura  docuerunt  ex  fortuita  volitantium 
atoraorura  concursione;  et  consequenter  causas  finales  oranino  sustu- 
lerunt  in  operationibus  naturae.  Errorera  hunc  plane  perniciosum  tum 
philosophiae  tura  religioni  et  pietati  erga  Deura,  utpote  viara  ad  aihei- 
sraura  parantera,  accurate  exposuit  et  invicte  refutavit  Aristoteles, 
qui  eleganter  explicavit,  raundura  et  esse  opus  intelligentiae  et  natu- 
rara  esse  plenara  finibus,  nirairura  seraper  agere  propter  deterraina- 
tura  finera.  Haec  nobilissiraa  doctrina  ab  Aristotele  in  SS.  Patres  et 
Ecclesiae  Doctores  manavit,  qui  illam  mirifice  illustrarunt.  Inter  hos 
exstitere  principes  S.  Augustinus  et  Doctor  Angelicus,  quos  philosophi 
scholastici  omnes  ad  unum  sequuti  sunt. 

(i;  Metaph.  lib.  V,  lect.  2. 

Philosophi  recentes.  Post  bellum  christianae  et  peripatetico-scho" 
lasticae  philosophiae  a  Lutero  eiusque  adstipulatoribus  indictum  ma- 
gna  philosophorum  turba,  \ertentibus  annis,  exorta  est,  qui  licet  ca- 
thoiicam  fidem  sincere  profitebantur ;  nihilominus  in  philosophando 
omnes  velut  agmine  facto  peripatetico-scholasticam  sapientiam  acriter 
adorti  sunt,  et  veterum  errores  ab  Aristotele  iampridem  explosos  ab 
inferis  excitarunt.  Ouare  in  natura  rerum  visibilium  exploranda  la- 
befactatis  causis  formalibus,  consequenter  causas  finales  vel  contem- 
psere  utpote  nullius  emolumenti  in  scientiis,  vel  ut  talsas  et  commen- 
titias  prorsus  inficiati  sunt.  Sic,  ut  duces  et  magistros  unice  attinga- 
mus,  Baconus  a  Verulamio  licet  concedat  Metaphysicis  investigationem 
et  studium  causarum  finalium,  tamen  earumdem  indagationem  vanam, 
imo  perniciosam  in  physicis  disciplinis  declaravit,  et  sic  Cartesio 
Christianam  philosophiam  subvertenti  latam  facilemque  paravit  viam. 
Cartesius  quippe  causas  finales  exsistere  admisit,  sed  ex  ipsis  nihil 
de  natura  visibili  cognosci  posse  ratus  est,  cum  indagari  sine  temeritate 
nequeant  fines,  quos  Deus  in  molitione  mundi  sibi  proposuerit.  Car- 
tesianis  principiis  innixus  Spinosa  eo  progressus  est,  ut  omnes  causas 
finales  veluti  hominum  figmenta  omnino  negandas  esse  putavit ;  cui 
sententiae  omnes  postmodum  Materialistae  et  Athei  uno  ore  subscri- 
psere.  Quare  contra  causarum  finalium  osores  tum  veteres  tum  re- 
centes  veram  opponemus  doctrinam  iamdudum  ab  Aristotele  traditam, 
et  ab  omnibus  Ecclesiae  Doctoribus  accurate  illustratam. 


PROPOSITIO  I. 

Finis  est  vera  causa ;  imo  iii  ordine  causarum  primura  siM 
vindicat  locum,  et  rite  definitur :  Id  cuius  gratia. 

Prob.  1.^  pars,  nempe  Finis  est  vera  causa.  Et  primo  ex  defini- 
tione  causae.  Causa  enim  est  ad  quam  sequitur  esse  alterius.  Alqui 
lioc  maxime  compelit  fini.  Ergo  linis  est  vera  causa.  Etenim,  ut  mi- 
nor  propositio  declaretur,  actio  agentis  ad  quam  sequitur  effectus  ten- 
dit  ad  aliquod  determinatum  quemadmodum  ab  aliquo  determinato 
principio  procedit,  cum  omne  agens  agat  quod  sibi  conveniens  est; 
tendere  autem  ad  aliquid  determinate  efficiendum,  nil  aliud  est,  nisi 
moveri  a  fine;  ideoque  finis  influit  in  esse  alterius,  veramque  causa- 
litatein  exercet.  Hoc  clarius  patebit,  si  duo  genera  agentium  prae 
oculis  habeantur.  Agentia  quippe  rationalia,  quae  operantur  ex  pro- 
posito,  haudquaquam  se  determinarent  ad  has  potius,  quam  ad  illas 
operationes,  nisi  moverentur  potius  ab  hoc,  (|uam  ab  illo  line :  sic 
medicinam  non  sumerent,  nisi  vellent  consequi  sanitatem.  Agentia 
vero  naturalia  et  irrationalia  eatenus  determinatis  gaudent  agendi  vi- 

ribiis  et  motibus,  quatenus  ab  Auctore  naturae  ad  i-atos  certosque  fines 
ordinantur.  Quare  finis  vel  inimediate,  vel  mediate  movel  omnia 
agentia  ad  operandum,  et  sic  in  omnes  effectus  revera  influit. 

Confirmatur  cum  Philosopho  sic  Haec  quaestio  :  quare  vel  propter 
quid  quaerit  de  causa.  lam  vero  quaerenti:  propter  quid  quis  am- 
bulat,  convenienter  respondemus:  ut  sanetur,  nempe  assignando  finem, 
et  ita  censemus  reddere  causam.  Ergo  finis  est  causa.  Doctrinam  Phi- 
losophi  sic  enarrat  Angelicus  Magister:  «  Quarto  modo  dicitur  causa 
finis;  hoc  autem  est  cuius  causa  aliquid  fit,  sicut  sanitas  est  causa  am- 
bulandi.  Et  quia  de  flne  videbatur  minus,  quod  esset  causa  propter 
hoc  quod  est  ultimum  in  esse,  unde  etiam  ab  aliis  prioribus  philoso- 
phis  haec  causa  est  praetermissa,  ideo  specialiter  probat  de  fine  quod 
sit  causa.  Nam  haec  quaestio  quare  vei  propter  quid  quaerit  de  causa : 
cum  enim  quaeritur  quare  vel  propter  quid  quis  ambulat,  convenien- 
ter  respondentes  dicimus:  ut  sanetur.  Et  sic  respondentes  opinamur 
reddere  causam.  Unde  patet  quod  finis  est  causa  »  (1). 

Prob.  2.^  pars,  nempe  Finis  in  ordine  causarum  primnm  sibi 
vindicat  locum  (2).  Argumentum  sic  desumitur  ex  ordinatione  causa- 
rum  ad  invicem.  Illa  causa  primum  locum  sibi  vindicat  in  causando. 
qua  submota,  reliquae  suam  causalitatem  exercere  nequeunt.  Atqui 
sublata  causa  finali,  evanescit  causalitas  reliquarum  causarum.  Ergo 
finis  merito  dicitur  prima  causa,  et  causa  causarum.  Propositio  mi- 
nor  ex  eo  patet,  quod  submoto  fine,  efficiens  non  operatur :  sublata 
actione  efficientis,  nova  forma  non  inducitur,  et  demum  cessante  forma, 
neque  recipit  neque  sustentat  quidquam  materia.  Yel  ordine  inverso. 
Materia  non  consequitur  formam,  nisi  per  actionem  agentis.  Agens 
autem  non  movetur  nisi  ex  flne. 

Quae  a  nobis  proxime  dicta  sunt,  sic  explanantur  a  S.  Thoma: 
((  Causarum  ad  invicem  ordinatarum  si  prima  subtrahitur,  necesse  est 
alias  subtrahi.  Prima  autem  inter  omnes  causas  est  causa  flnalis.  Cuius 
ratio  est  quia  materia  non  consequitur  formam,  nisi  secundum  quod 
movetur  ab  agente:  nihil  enim  reducit  se  de  potentia  in  actum.  Agens 
autem  non  movet,  nisi  ex  intentione  finis :  si  enim  agens  non  esset 
determinatum  ad  aliquem  eflectum,  non  magis  ageret  hoc  quam  illud. 
Ad  hoc  autem  quod  determinatum  etfectum  producat,  necesse  est  quod 
determinetur  ad  aliquid  certum,  quod  habet  rationem  finis.  Haec  autem 
determinatio  sicut  in  rationali  natura  fit  per  rationalem  appetitum,  qui 
dicitur  voluntas;  ita  in  aliis  fit  per  inclinationem  naturalem,  quae  di- 
citur  appetitus  naturalis  »  (3). 

Prob.  3.^  pars,  nempe  Finis  recte  definitur:  Jd  cuius  gratia.  In 

(1)  3fetaph.  lib.  V,  lect.  2. 

f2)  Cf.  CosM.  Alam.  Phijsic.  q.  13.  a.  1. 

(3)  1-2,  q.  1.  a.  2. 

antecessum  notanius,  finem  spectari  posse  bifariam.  Primo  secundum 
esse  et  in  exsecutione,  ut  aiunt,  et  sub  hoc  respectu  est  terminus 
motus  causae  efficientis,  minime  liabens  rationem  causae.  Causa  quippe 
est  prior  effectu,  et  finis  secundum  esse  consideratus,  est  quid  ultimum 
in  generatione.  Secundo  finis  considerari  potest  prout  est  in  intentione, 
et  sub  lioc  respectu  habet  rationem  causae,  nam  a  fine  prout  est  in 
intentione  dependent  omnes  causae,  ita  ut  ipso  perempto,  omnis  cau- 
salitas  impossibilis  evadat.  His  notatis,  sic  argumentamur.  Memorata 
definitio  probanda  est,  si  per  ipsam  rite  explicatur  ratio  finis,  et  es- 
sentialiter  distinguitur  finis  a  ceteris  causis.  Atqui  ita  res  habet.  Ergo 
recte  definitur  finis:  Id  cuiiis  gratia.  Et  revera,  ut  minor  deciaretur 
per  partes,  ratio  finis  proprie  respicit  motum,  operationem,  et  ordinem 
i-ei  ad  rem,  ideoque  non  est  in  mathematicis.  Cum  autem  dicimus: 
Finis  est  cuius  gratia,  significamus,  gratia  finis  agens  se  movere  ad 
operandum  et  assumere  media  ad  finem  capessendum.  Neque  minus 
perspicuum  est,  finem  rite  distingui  a  reliquis  causis.  Nam  sicut  effi- 
ciens  est  unde  principium  motus;  materia  vero  est  ex  quo  ahquid  fit 
ut  inexsistente;  forma  ratio  ipsius  quod  quid  erat  esse:  sic  flnis  est 
cuius  gratia,  cum  omnia  fiant  gratia  finis. 


PROPOSITIO   IL 
Omnia  iii  lioc  mundo  visibili  ag^unt  propter  finem  (1). 

Prob.  prop.  Veritas  haec  necessario  et  aperte  concluditur  ex  illis 
quae  in  superiori  propositione  demonstrata  sunt.  Si  enim  finis  est  prima 
omnium  causa,  ita  ut,  ipsa  corruente,  ceterae  causae  exercere  nequeant 
suam  causalitatem,  consequitur  profecto  omnia  agentia  quaecumqiie  sint, 
operari  propter  finem,  cum  sublato  fine  cesset  causalitas  tum  eflicien- 
tiSj  tum  formae,  tum  materiae. 

Confirmatur.  Omnia  agentia  naturalia  operando,  constanter  produ- 
cunt  determinatos  eflectus.  lam  vero  non  producerent  eflectus  deter- 
minatos,  nisi  agcrent  propter  finem  determinatum.  Ergo  omnia  agunt 
propter  finem.  Etenim,  ut  minor  propositio  in  aperto  ponatur,  si  non 
agerent  propter  determinatum  finem,  se  baberent  indiflerenter  ad 
omnia,  nullaque  adesset  ratio,  cur  unum  prae  alio  efficerent.  Sic  oliva 
non  magis  esset  determinata  ad  generandam  olivam,  quam  lactucam 
et  vicissim,  quod  est  plane  dictu  absurdum:  «  Si  agens,  ait  Aquinas, 
non  esset  determinatum  ad  aliquem  effectum,  non  magis  ageret  hoc, 
quam  illud.  Ad  hoc  ergo  ut  detcrminatum  efiectum  producat,  necesse 
est  quod  determinetur  ad  aliquid  certum,  quod  habet  rationem  finis. 
Haec  autem  determinatio  sicut  in  rationali  natura   per  rationalem   fit 

(1)  Cf.  S.  Thom.  Contra  gent.  lib.  111,  cap.  II,  et  Cosm.  Alam.  Physic.  q.  1*2,  a.  6 

appetitum,  qui  dicitur  voluntas;  ita  in  aliis  fit  per  inclinationem  na- 
turalem,  quae  dicitur  appetitus  naturalis.  Tamen  considerandum  est 
quod  aliquid  sua  actione  vel  motu  tendit  ad  finem  dupliciter,  uno 
modo  sicut  seipsum  ad  finem  movens,  ut  homo;  alio  modo  sicut  ab 

alio  motum  ad  finem Illa  ergo  quae   rationem  habent,  seipsa 

movent  ad  finem,  quia  habent  dominium  suorum  actuum  per  iiberum 
arbitrium,  quod  est  facultas  voluntatis  et  rationis:  illa  vero  quae  ra- 
tione  carent,  tendunt  in  finem  propter  naturalem  inclinationem  quasi 
ab  alio  mota,  non  autem  a  seipsis,  cum  non  cognoscant  rationem  finis, 
et  ideo  nihil  in  finem  ordinare  possunt,  sed  solum  in  finem  ab  alio 
ordinantur  )>  (1). 


SOLVUNTUR  DIFFICULTATES. 

Oppon.  1.^  Finis  producitur  a  causa  efficiente,  quae  ad  hoc 
operatur  ut  sit  tinis.  Atqui  quod  est  effectus  efficientis,  non  potest 
esse  principium  et  causa  respectu  eiusdem.  Ergo  finis  non  est  causa. 

Resp.  Dist.  mai.  Finis  producitur  ab  efficiente,  quantum  ad  esse 
quod  habet  in  natura,  Conc,  Quantum  ad  rationem  causalitatis,  Neg. 
Dist.  min.  Effectus  non  potest  esse  principium  et  causa  in  eodem  ge- 
nere  causae,  Conc.  In  diverso  genere,  Neg.  et  Neg.  cons. 

Explico.  Finis  spectari  potest  in  duplici  differentia,  vel  secundum 
esse  reale  quod  sortitur  in  rerum  natura,  et  in  hoc  sensu  est  aliquid 
posterius  efficiente,  et  consequenter  non  potest  esse  causa  eiusdem,  cum 
idem  non  possit  esse  prius  et  posterius.  Sic  sanitas,  e.  g.,  est  posterior 
causa  efficiente  a  qua  causatur;  nam  efficiens  operatione  sua  adhibet 
media  ad  sanitatem  consequendam.  Sed  finis  considerari  potest  secun- 
dum  rationem  causalitatis,  nempe  secundum  quod  movet  appetitum 
ut  quid  concupitum  et  desideratum,  et  in  hoc  sensu  est  aliquid  prius 
efficiente,  et  fungitur  munere  causae  respectu  eiusdem.  Sic  sanitas 
prout  desideratur,  movet  efficientem  ad  hoc  ut  media  adhibeat  ad  ipsam 
capessendam,  et  consequenter  causat  ut  finis  secundum  quod  est  aliquid 
desideratum  et  appetitum.  Ouod  autem  causae  non  possint  sibi  invicem 
esse  causae,  hoc  verum  est  in  eodem  genere  causae,  secus  incurrere- 
tur  demonstratio  circularis  ab  Aristotele  merito  reprobata ;  sed  falsum 
est  si  agatur  de  diverso  causarum  genere  (2). 

Oppon.  2.^  Finis  habet  rationem  ultimi,  uti  ex  ipso  nomine  patet. 
Sed  causa  non  potest  habere  rationem  ultimi,  cum  sit  prior  effectu. 
Ergo  finis  non  est  causa. 

Resp.  Dist.  mai.  Finis  habet  rationem  ultimi  in  ordine  exsecutio- 

(1)  1-2,  q.  1,  a.  2;  cf.  etiam  QQ.  DD.  De  ver.  q.  22,  a.  1 

(2)  Cf.  S.  Thom.  QQ.  DD.  De  ver.  q.  28,  a.  7. 

Db  Maria,  Vol.  I.  39 

nis,  Conc,  In  ordine  intentionis,  Neg.  Dist.  min.  Causa  non  habet  ra- 
tionem  ultimi,  secundum  quod  causat,  Conc.  Causa  non  potest  habere 
rationem  ultimi,  secundum  esse,  Neg.  Siquidem  finis  est  primus  in 
intentione  agentis,  et  hoc  modo  habet  rationem  causae,  licet  sit  po- 
stremus  in  ordine  exsecutionis. 

Oppon.  3.°  Ouod  non  est  in  rerum  natura,  non  potest  esse  causa. 
Sed  finis  non  est  in  rerum  natura.  Ergo  finis  non  est  causa. 

Resp.  Dis(.  mai.  Quod  non  est  in  rerum  natura  neque  exsistens 
in  se,  neque  in  actu  animae,  nempe  in  intentione  non  potest  esse  causa, 
Conc.  Quod  non  habet  esse  reale,  Subdist.  Non  potest  movere  secun- 
dum  usum  exteriorum  rerum,  nempe  ut  causa  efTiciens,  iterum,  Conc. 
Non  potest  movere  ut  quid  desideratum  et  appetitum,  nempe  ut  causa 
finaiis,  Neg.  Contradist.  min.  et  Neg.  cons. 

Explico.  Ut  aliquid  possit  causare,  necesse  est  ut  aliquo  modo  sit. 
Verum  secundum  diversum  modum  causandi  requiritur  diversus  modus 
essendi.  Si  enim  aiiquid  causat  ul  efliciens,  nempe  secundum  usum 
rerum  externarum,  debet  exsistere  in  ordine  reali  et  extra  mentem. 
Sin  contra  movet  et  causat  ut  finis,  nempe  per  modum  rei  desidera- 
tae,  requiritur  et  sufiicit  ut  exsistat  per  actum  animae,  nempe  in  in- 
tentione  operantis  et  prosequentis  finem  (1). 

Oppon.  4.°  Causaiitas  finis  vocatur  motio  metaphorica.  Atqui  motio 
metaphorica  non  est  causa.  Ergo  finis  non  est  causa. 

Resp.  Dist.  moi.  Dicitur  motio  metaphorica  per  habitudinem  ad 
motionem  causae  efficientis,  Conc.  Eo  quod  non  sit  vera  motio,  Neg. 
Contradist.  min.  Non  est  vera  motio  causae  efficientis,  Conc.  Non  est 
vera  motio  causae  finaiis,  Neg.  et  Neg.  cons. 

Explico.  Dilticultas  ludit  in  ambiguis;  nam  movere  primario  di- 
citur  de  causa  efficiente,  quae  per  immutationem  perducit  subiectum 
aliquod  de  potentia  ad  actum ;  secundario  autem  extendiUii-  ad  indi- 
candam  causalitatem  finis,  qui  influit  esse  in  aliud,  illudque  actuat 
diversimode  ac  causa  efficiens.  Nos  ad  indicandam  hanc  duplicem  cau- 
salitatem,  quae  utrinque  vera  est,  licet  diversa,  deteclu  sermonis  utimur 
eodem  vocabulo,  et  ad  vitandas  aequivocationes  adiungimus  adverbia 
efficienter  vel  finaliter.  Sic  dicimus:  Deus  movet  omnes  ereaturas  ut 
efUciens  et  ut  finis,  seu  efficieiiter  et  linaliter.  Hoc  idem  contingit  in 
vocabulo  agere^  quod  primario  indical  causalitatem  efficientis,  et  ex- 
tenditur  ad  causam  tormalem  et  iinalem;  et  ne  aequivocatio  obrepat, 
adiungimus  adverbia  e/ficienter,  formaliter  et  finaliter. 

Causalitas  flnis.  Inlluere  seu  causare  cuiuslibet  causae  in  eo  con- 
sistit,  quod  causa  sit  actu  causa  seu  quod  inlluat.  lam  vero  sicut  in- 
fluere  causae  efficientis  dicitur  agere,  ita  infUiere  causae  finalis  dicitur 
appeti  et  desiderari.  Cum  enim  finis  appetitur  et  desideratur  ab  agente, 

(1)  Cf.  S.  Thom.  3  p.  q.  6*2,  a.  6.  ? 

tunc  conslituitur  in  esse  causae  actualis,  ideoque  causat.  Nam  agere 
finaliter,  seu  causare  per  modum  tlnis,  nihil  aliud  est,  nisi  traliere  et 
movere  agens  ad  se.  Movet  autem  finis  per  hoc  quod  desideralur  vel 
amatur;  nam  per  desiderium  et  amorem  inclinatur  agens  ad  bonum 
sibi  conveniens  quod  habet  rationem  finis.  Audi  S.  Thomam:  «  Cum 
ratio  boni  in  hoc  consistat,  quod  aliquid  sit  perfectivum  alterius  per 
modum  finis;  omne  id  quod  invenitur  habere  rationem  linis,  habet  et 
rationem  boni.  Duo  autem  sunt  de  ratione  finis;  ut  scilicet  sit  appe- 
titum  vel  desideratum  ab  his  quae  finem  nondum  attingunt,  aut  sit 
dilectum  el  quasi  delectabile  ab  his  quae  finem  participant,  cum 
eiusdem  rationis  sit  tendere  in  finem,  et  in  fine  quodammodo  quie- 
scere  )>  (1).  Quare  finis  movet,  quatenus  bonum  apprehensum  ab  efll- 
ciente  ut  sibi  conveniens,  seu  perfectivum  sui  impellit  ad  desiderium, 
seu  inspirat  desiderium  antequam  possideatur,  et  post  possessionem 
inspirat  amorem.  lure  ergo  causalitas  finis  explicalur  per  hoc,  quod 
sit  appeti  vel  desiderari,  quemadmodum  diseite  docet  Angelicus  in- 
quiens:  «  Sicut  intluere  causae  eflicientis  est  agere ;  ita  influere  causae 
finalis  est  appeti  et  desiderari  y>  (2). 

Oppon.  5.^  Finis  cum  sit  bonum  et  perfectio  illius  cuius  est  finis, 
debet  causare  se  diffundendo.  lam  vero  se  diffundere  pertinet  ad  cau- 
sam  eflicientem.  Ergo  finis  non  exercet  propriam  causalitatem. 

Resp.  Dist.  mai.  Debet  influere  se  diftundendo  per  modum  cau- 
sae  efficientis,  Neg.  Per  modum  causae  finalis,  Conc.  Contradist.  min. 

Explico.  Sicut  movere  et  agere  dicitur  dupliciter,  secundum  quod 
denotat  causalitatem  causae  eflicienlis  vel  finalis;  sic  etiam  se  diflun- 
dere  dicitur  bifariam,  vel  proprie,  et  pertinet  ad  causam  eflicientem 
quae  se  diffundit  actuando  potentiam  passi  praevia  aliqua  alteratione, 
vel  minus  proprie,  nimirum  trahendo  ad  se  per  desiderium  et  amorem 
sine  praevia  alteratione  facta  in  efliciente,  et  sic  se  diflundit  causa 
finalis,  quae  in  efficiente  causat  appetitum  et  desiderium  sui. 

Oppon.  6.^  Nemo  appelit  et  desiderat  id  quod  habet.  fam  vero 
raulta  agunt  propter  finem  habitum,  uti  Deus,  qui  operatur  propter 
suam  bonitatem.  Ergo  finis  non  causat  quatenus  appetitur. 

Resp.  Dist,  min.  Multa  agunt  propter  finem  liabitum,  desiderando 
finem,  Neg,  Amando  finem,  Conc.  Contradist.  min, 

Explico.  Uti  iam  notavimus,  agere  propter  fmem  operantis  dupli- 
citer  contingit:  vel  propter  desiderium  finis,  vel  propter  amorem  finis; 
nam  desiderium  est  rei  non  habitae;  amor  vero  est  rei  quae  habetur. 
Quare  creaturae  competit  agere  propter  desiderium  finis,  quia  crea- 
turae  acquiritur  bonum  ex  alio,  quod  ex  se  non  habet:  sed  Deo  com- 
petit  agere  propter  amorem  finis,  cuius  bonitati  nihil  potest  addi.  Ipse 

(1)  QQ.  DD.  De  ver.  q.  22,  a.  2. 

(2)  QQ.DD.Dever.  q.  2,  a.  1. 

enim  bonitatem  suam  perfectc  amat,  et  cx  hoc  vult  quod  bonitas  sua 
multiplicetur  per  modum  qui  possibilis  est,  ex  sui  scilicet  similitudine, 
ex  quo  provenit  utilitas  creaturae  in  quantum  similitudinem  divinae 
bonitatis  recipit,  et  ideo  dicitur  quod  Deus  fecit  cieaturam  propter 
bonitatem  suam  con^iderando  finem  operantis;  et  propter  utilitatem 
creaturae  considerando  finem  operis(l). 

Oppon.  7.°  Si  causalitas  finis  esset  appeti  et  desiderari  ab  agente, 
finis  causaret  secundum  esse  intentionale,  cum  esse  reale  sit  posterius 
efficiente.  Atqui  finis  non  causat  secundum  esse  intentionale:  nemo 
enim  appetit  sanitatem,  nisi  secundum  esse  reale.  Ergo  finis  non  causat 
per  appeti  et  desiderari. 

Resp.  Dist.  mai.  Esse  intentionale  esset  id  quod  proprie  moveret 
agens,  Neg.  Esset  esse  reale  cum  necessaria  conditione  ut  appiehen- 
datur,  Conc.  Contradist.  min.  et  Neg.  cons. 

Expllco.  Cum  appetitus  seu  voluntas  ad  aliquid  movetur  tamquam 
ad  aliquid  perfectivum  subiecti  appetentis  quod  habet  rationem  finis, 
eius  tendentia  fertur  ad  bonum  reale,  quia  motiis  voiuntatis  ferlur  ad 
rem,  non  ad  intentionem.  Verum  ad  hoc  ut  possit  moveri  a  bono,  re- 
quiritur  tamquam  necessaria  conditio  ut  illud  bonum  sit  cognitum  ut 
sibi  conveniens,  quia  ignoti  nulla  cupido. 

Oppon.  8.°  Finis  seu  bonum  praesupponit  ceteras  causas,  nempe 
eflicientem  et  formalem.  Sed  si  praesupponit  alias  causas,  non  est  prima 
omnium  causa.  Ergo  finis  non  est  causa  causarum. 

Resp.  Dist.  mai,  Praesupponit  reliquas  causas  in  essendo,  Conc. 
In  causando,  Neg.  Contradist.  min.  el  Neg.  cons. 

Expfico.  Cum  finis  sit  quid  ultimum  in  esse,  necessario  debet  anle 
se  praesupponere  alias  causas  in  essendo.  Sed  quod  est  ultimum  in 
ordine  exsecutionis,  est  primum  in  ordine  intentionis,  et  sic  in  causando 
est  prima  omnium  causa. 

(1)  2  Sent.  Dist.  1,  q.  2,  a.  1. 

